
Marra rhuquq ttwademnen. Itwasmeh ad itwagg wedlis-a cawed s cram kur ibriden 
u s marra tifelli, maca bra abedder n min dayes. 

Ittxessa ad itwagg dayes febda awaf-a simant nnes marra zijjihet n rhuquq. 


AMEZWARU 


Taxerqit n ujenna d tmurt 


I 1 Deg umezwaru ixreq-dd AREBBI ijenwan d temmurt. 

2 Tuya tammurt tarebbej u texra u x wudem n waman yugyen ttram u Arruh n AREBBI tuya 
ittrah ittas-dd x wudem n waman. 


3 Uca inna AREBBI “Ad dd-tas tfawt” uca tusa-dd tfawt! 4 Izra AREBBI belli tifawt tesbeh uca ibda 
AREBBI jar tfawt d ttram. 5 Iraya AREBBI tifawt ‘azir’ u ‘ttram’ iraya as ‘giret’. Tedwer d tamed- 
dit u idwer d ssbeh: d ass amezwaru. 


6 Uca inna AREBBI “Ad tiri ict n rqubbet di rwest n waman, ad tebda aman x waman!” 7 AREBBI 
igga rqubbet n ujenna uca ibda aman i igan swadday i rqubbet x waman i igan sennej i rqubbet. 
Uca ammu i temsar. 8 Iraya AREBBI i rqubbet ‘ajenna’. Uca tedwer d tameddit u idwer d ssbeh: 
d ass wiss tnayen. 

9 Uca inna AREBBI “Ad munen waman i igan swadday i ujenna yar ijjen wemcan mahend ad dd- 
iban rbarr!” Uca ammu i temsar. 10 Iraya AREBBI i rbarr ‘tammurt’ uca amuni n waman iraya as 
‘rebhur’. Uca izra AREBBI belli man aya isbeh. 

11 Inna AREBBI “Ad dd-tesseymi temmurt ayemmuy aziza: afsu aziza i izarreen zzarieet d tcejju- 
ra s fruta i d itticcen frutat amecnaw marka nsent s zzarieet nsent days x wudem n temmurt!” 
Uca ammu i temsar. 12 Tesseymi-dd temmurt ayemmuy aziza: afsu aziza i izarreen zzarieet ame¬ 
cnaw marka nnes d tcejjura i d itticcen ryiget amecnaw marka nsent s zzarieet nsent days. Uca 
izra AREBBI belli man aya isbeh. 13 Uca tedwer d tameddit u idwer d ssbeh: d ass wiss trata. 

14 Uca inna AREBBI “Ad din irint tfawin di rqubbet n ujenna hima ad bdantjar wass d giret, ad 
irint d rimarat d rweqt itwaggen d wussan d isegg w usa 15 uca ad irint d tifawin di rqubbet n 
ujenna hima ad wcent tifawt x temmurt!” Uca ammu i temsar. 16 Igga AREBBI tnayen n tfawin 
myarent, tifawt tameqqrant hima ad tehkem x wass u tifawt tamezyant hima ad tehkem x 
giret, ura d itran. 17 Issars itent AREBBI di rqubbet n ujenna hima ad wcent tifawt x temmurt 18 u 
hima ad hekment x wass d giret u hima ad bdant jar tfawt d ttram. Uca izra AREBBI belli man 
aya isbeh. 19 Uca tedwer d tameddit u idwer d ssbeh: d ass wiss arebea. 

20 Uca inna AREBBI “Ad dd-ssfuffyen waman s wesfay n marra min days n buhber iddaren uca ad 
din dwan ijdad sennej i temmurt yar mani tega rqubbet n ujenna!” 21 Ixreq-dd AREBBI imudda- 
ren imeqqranen di rebhar u marra buhber iddaren ittenhezzan i xas issfuffyen aman amecnaw 
markat nsen uca marra ijdad s wefriwen amecnaw markat nsen. Uca izra AREBBI belli man aya 
isbeh. 22 lbark iten AREBBI, inna “Jjem-dd ryiget, twaktarem, eemmarem aman n rebhur uca 
ad twaktaren ijdad di temmurt.” 23 Uca tedwer d tameddit u idwer d ssbeh: d ass wiss xemsa. 

24 Uca inna AREBBI “Ejj temmurt ad tessuffey marra min y ars buhber iddaren amecnaw marka nnes: 
rebhayem d imuddaren inni ittbueen d rmar n rexra amecnaw marka nsen!” Uca ammu i temsar. 25 Igga 
AREBBI rmar n rexra n temmurt amecnaw marka nsen, u rebhayem amecnaw marka nsent u marra 
imuddaren inni ittbueen x temmurt amecnaw markat nsen. Uca izra AREBBI belli man aya isbeh. 

26 Inna AREBBI “Ejj aney ad negg Adam, bnadem, di ssifet nney, deg warwas nney, uca ad yars 
yifi jjehd x isefman n febhar u x ijdad n ujenna u x febhayem u x marra tammurt u x marra 
imuddaren inni ittbueen x temmurt!” 27 Ixfeq-dd AREBBI Adam di ssifet nnes. Ixfeq it-dd di 
ssifet n AREBBI, ixreq iten-dd awtem d tewtemt. 28 lbark iten AREBBI uca inna asen AREBBI 
“Jjem-dd fyiget, twaktarem, cemmarem tammurt uca arrem tt-idd sadu ufus nwem, hekmem 
x iserman n rebhar u x ijdad n ujenna u x marra imuddaren inni ittbueen x temmurt!” 29 Inna 
AREBBI “Xzarem, ad awem wcey marra afsu aziza i izarreen zzarieet x wudem n temmurt u 
marra ticejjura s ryiget yar tcejjart tenni izarreen zzarieet. D man aya ad awem yiri d macca 30 u 
i marra fmaf n fexfa n temmurt u i marra ijdad n ujenna u i marra min ittbueen x temmurt i di 
iga buhbef iddaren, ad asen yiri marra afsu aziza d macca i nitni.” Uca ammu i temsar. 31 Uca 
izra AREBBI marra min igga, u xzar, tuya isbeh attas. Uca tedwef d tameddit u idwef d ssbeh: 
d ass wiss setta. 


2 1 Ammu i twakemmfen ijenwan d temmurt d qae asettef nsen n tzemmar. 2 Deg wass wiss 
sebea ikemmef AREBBI fxedmet nnes i igga uca yareyyeh deg wass wiss sebea zi marra 
fxedmet nnes i yegga. 3 Ibarek AREBBI ass wiss sebea uca issqeddes it, minzi days i yareyyeh zi 
marra rxedmet nnes i dd-ixfeq AREBBI mahend ad tt igg amenni. 

Taxerqit n Adam d temyart nnes di Eadn 

4 Ina d inni itwarwen zeg ijenwan d temmurt rami dd-twaxefqent deg wass i igga SIDI AREBBI 
tammurt d ijenwan. 5 Ufa d ijj n ebarq war tuyi ead di temmurt niy d ijj n ufsu n yeyyar war dd- 
iymi ead, minzi SIDI AREBBI war ijji anzar ad iwwet ead x temmurt uca war tuyi din Adam ead 
hima ad ixdem tammurt. 6 Maca tgaeeed ict n tayut zi temmurt, tessu marra udem n temmurt. 
7 Xenni ikewwen SIDI AREBBI Adam zi teejjajt n ucaf uca isud reewin n tudart di tinzart nnes. 
Ammu i idwer Adam d ijj n buhber iddaren. 

8 Xenni izzu SIDI AREBBI jjennet jjihet n ccarq di Eadn uca issars din Adam i ikewwen 9 uca 
isseymi-dd SIDI AREBBI zi temmurt kuf tacejjart tecna i fxezrat u tmizidt i macca u isseymi-dd 
tacejjart n tudart di fwest n jjennet ufa d tacejjart n tussna n fxar d fyar. 

10 U iffey-dd zi Eadn ijj n yeyzar hima ad issuw jjennet u zi senni ittemsebda x arebea n iqem- 
mumen. 11 Isem n yeyzar amezwaru d Ficun i tuya innden i marra tammurt n Hawila mani iga 
wurey. 12 Aqa urey n temmurt nni isbeh. Aqa din eawed febxur n ssudan d wezru n ‘bird’. 13 Isem 
n yeyzar wiss tnayen d Jihun i tuya innden i marra tammurt n Kuc. 14 Isem n yeyzar wiss tfata 
d Hidaqqil i issuffuyen yar ccarq n Accur. Iyzar wiss arebea d Lfurat. 

15 Xenni iksi SIDI AREBBI Adam uca issars it di jjennet n Eadn, hima ad tt ixdem u ad tt ihda. 
16 SIDI AREBBI iwessa Adam, inna “Zi marra ticejjura n jjennet ad tecced macca, 17 maca zi tcej¬ 
jart n tussna n rxar d ryar war ttetted ca zzayes, minzi deg wass i zzayes i ya tecced, fmewt i 
ya temted.” 

18 Inna SIDI AREBBI “War ieeddef ad yiri Adam wehdes. Ad as ggey wi t i ya ieawnen, wi t i ya 
ifiqqen qibac nnes.” 

19 Uca igga SIDI AREBBI zeg ucar marra rmar n fexfa u marra ijdad n ujenna uca indeh iten yar 
Adam hima ad izar mammec ten i ya isemma. Mammec i ya isemma Adam kuf buhbef iddaren 
d wa d isem nnes. 20 Igga Adam ismawen i marra febhayem d ijdad n ijenwan u i marra fmaf n 
fexfa, maca i Adam war itwifi wi t i ya ieawnen d wi t i ya ifiqqen qibac nnes. 

21 Issehwa-dd SIDI AREBBI ijj n ides yugey x Adam uca am tuya ittes, fexdenni iksi icten zi 
tyezdisin nnes uca iqqen amcan sadu nnes s weysum. 22 Yarra SIDI AREBBI tayezdist tenni i 
iksi zi Adam d tamyart uca iwyi tt-idd yar Adam. 23 Inna Adam “Rexxu tanita aqa-tt d iyes zeg 

ixsan imi d aysum zeg weysum inu. Ad tetwasemma ‘taryazt’, ixs adyini ‘tamyart’, minzi nettat 
tetwaksi-dd zeg weryaz. 24 S man aya ad yejj aryaz babas d yemmas, ad iqqen yar temyart nnes, 
ad irin d ijj n weysum.” 25 Tuya-ten s tnayen idsen d isaryanen, Adam d temyart nnes, uca war 
tuyi din ca rehya jarasen. 


Ddenb amezwaru - afiyar d temyart 

3 1 Tuya afiyar d ahraymi x marra rmar n rexra i igga SIDIAREBBI. Inna i temyart “Ma d tidett 
inna AREBBI ‘Yarwem war ttettem ca zi marra ticejjura n jjennet!’?” 2 Tenna temyart i ufiyar 
“Zi ryiget n tcejjura di jjennet nzemmar ad necc, 3 maca zi ryiget n tcejjart tenni di rwest n 
jjennet, inna AREBBI ‘War zzayes ttettem, war tt tthadam, minzi mara 11a ad temmtem.’ ” 4 Inna 
ufiyar i temyart “Kenniw war tettmettim ca s rmewt qas, 5 maca AREBBI issen belli ass min di 
zzayes i ya teccem, ad twarzment tittawin nwem uca ad tirim amecnaw AREBBI, ttessnem rxar 
zi ryar.” 

6 Tezra temyart belli tacejjart tesbeh i macca uca tesjeb asent i tittawin, u belli tacejjart tegga 
days mezri mahend ad zzayes tedwer d tamiyist. Xenni teksi zi ryiget nnes, tecca uca tewca 
sawed i weryaz nnes i tuya akides uca netta icca. 7 Nnarzment tittawin nsen uca ssnen aqa-ten 
d isaryanen. Xenni xeyyaden tifray n wartu u ggin zz aysent tibantiwin i yixef nsen. 8 Nitni srin 
rhess n SIDI AREBBI i yegguren di jjennet zeg usudi n usemmid n wass uca issnuffar Adam d 
temyart nnes zeg wudem n SIDI AREBBI jar tcejjura n jjennet. 

9 Uca iraya SIDI AREBBI Adam, inna as “Mani tegid?” 10 Netta inna “Sriy i tmijja nnek di jjen¬ 
net uca gg w edey minzi necc d asaryan, xenni nnuffarey.” 11 Inna as SIDI AREBBI “Wi d ac innan 
belli cek d asaryan? Ma teccid zi tcejjart tenni x cek wessiy ‘War zzayes ttett ca!’ ” 12 Inna Adam 
“Tamyart tenni tewcid mahend ad tiri akidi, nettat tewca ayi zi tcejjart uca cciy.” 13 Inna as SIDI 
AREBBI i temyart “Mana aya i teggid?” Tenna as temyart “Iyarra ayi ufiyar uca cciy.” 

14 Inna SIDI AREBBI i ufiyar 

“Minzi teggid aya, aqa tetwanezredjar marra febhayem 
ujar marra rmar n rexra. 

X uzeddis nnek ad tmurded 

uca ad tecced taeejjajt marra ussan n tudart nnek. 

15 Ad gge y fezdawatjarac d temyart, 
jar zzarieet nnek d zzarizet nnes, 
d tenni nnes ad terbez azegifnnek 
u cek ad as trebzed anirz nnes. ” 

16 Inna i temyart 

“Attas i ya arniy rehriq d rewjaz n tarwa nnem. 

S rehriq ad dd-tarwed tarrawt, 
yar weryaz nnem ad temmezred 
d netta ad xam ihkem.” 

17 Uca i Adam inna 

“Armi tesfid yar tmijja n temyart nnek 
u teccid zi tcejjart tenni x cek wessiy ‘War ttett ca zzayes!’, 

ad tifi temmurt tetwancer x ssibbet nnek. 

5 tamara ad tecced zzayes marra ussan n tudart nnek 

18 uca isennanen d tzegg w art i d ac-dd i ya tesseymi 
uca ad tecced afsu n temmurt. 

19 S tidi n uyembub nnek ad tecced ayrum 

af dd ya tdewred yar temmurt i zi temmeksid, 
minzi cek d tacejjajt uca yar tcejjajt i ya dd-tdewred.” 

20 Iraya Adam isem n temyart nnes Hawwa minzi nettat d yemmas n marra inni iddaren. 

21 Igga SIDI AREBBI i Adam d temyart nnes arrud s yirem uca issyard iten. 22 Inna SIDI AREBBI 
“Xzar, Adam wa aqa idwer am ijjen zzayney, issen rxar d ryar. Rexxu, ejj it war isswazzad afus 
nnes mahend ad iksi zi tcejjart n tudart eawed, ad yecc u xenni ad iddar i rebda.” 23 Uca issuffuy 
it SIDI AREBBI zi jjennet n Eadn hima ad ixdem x temmurt i zi tuya immeksi. 24 Yuzzer x Adam 
u igga ixiruben ccarq i jjennet n Eadn d ixiruben d ijj n ssif ittehduduqen ittecdidihen ssa d ssa 
i ueessi x webrid yar tcejjart n tudart. 


Qayen d Habil 

4 1 Issen Adam Hawwa, tamyart nnes, uca nettat teysi s ddeyset uca turuw-dd Qayin, tenna 
“Jjiy-dd ijj n weryaz, d SIDI!” 2 Xenni eawed turuw-dd umas Habil. Tuya Habil d ameksa n 
thimart n wugi u Qayin iruh ixeddem di temmurt. 

3 Uca awarni ussan imsar belli Qayin iqeddem ict n tewhibt zi ryiget n temmurt i SIDI. 4 Iqed- 
dem Habil eawed zeg imenza n wugi nnes d tadunt nsen. Ixzar SIDI yar Habil d tewhibt nnes. 
5 Maca yar Qayin d tewhibt nnes war d as yarri ca taynit. Uca ixeyyeq Qayin attas, inneqreb as 
uyembub. 6 Inna SIDI i Qayin “Mayemmi txeyyqed? Mayemmi i d ac inneqreb uyembub? 7 Ma 
war tegi tmesract ammu, mara teggid mlih ad din yiri usgaeeed uca mara war teggid mlih, 
wenni i d ac immezren aqa-t yar tewwart, u cek, ittxessa cek ad xas thekmed.” 8 Issiwer Qayin 
ak-d Habil umas. Uca imsar, umi gan deg iyar, belli Qayin ikkar x umas Habil uca inya it. 

9 Inna SIDI i Qayin “Mani iga umac Habil?” Netta inna “War ssiney. Ma necc d amehday x uma?” 
10 Uca netta inna “Min teggid? Aqa tmijja n idammen n umac tesyuyyu-dd yari zi temmurt. 
11 Xenni rexxu, aqa cek tetwaneered zi ssibbet n temmurt tenni yarzmen aqemmum nnes hima 
ad teqber idammen n umac zeg ifassen nnek. 12 Xmi i ya txedmed x temmurt, war tdikk w ir ad ac 
tewc marra jjehd nnes uca cek ad tirid d amennejru d umetlue di temmurt.” 13 Xenni inna Qayin 
i SIDI “Reiqab inu imyar ar war t zemmarey ad ksiy. 14 Aqa cek ass-a tuzzred xafi zeg uyembub n 
temmurt-a uca zeg uyembub nnek ad iriy twaffarey, ad iriy d amennejru d ametlue di temmurt 
uca ad yiri marra wenni d ayi i ya yafen ad ayi iney.” 15 Xenni inna as SIDI “S uya marra wenni i 
ya inyen Qayin, ad zzayes itwantaqem sebea n twarawin.” Uca igga SIDI ict n reeramet i Qayin 
belli war t ineqq marra wenni t ya yafen. 

Tarwa n Qayen 

16 Xenni iffey-dd Qayin zeg uyembub n SIDI uca iruh izeddey di temmurt n Nud, ccarq i Eadn. 
17 Issen Qayin tamyart nnes uca nettat teysi s ddeyset uca turuw-dd Hanux. Tuya Qayen ibna ict 
n tendint uca iraya as i tendint amecnaw isem n mmis Hanux. 18 Uca itwaruw-dd Eirad i Hanux 
u Eirad ijja-dd Mixuya’il u Mixuya’il ijja-dd Matuca’il u Matuca’il ijja-dd Lamak. 19 Imegec Lamak 
tnayen n timyarin. Icten qqaren as Eada, tennedni qqaren as Tsilla. 20 Turuw-dd Eada Yabal. Netta 
idwer d babatsen i imezday n ieicwen u i imeksawen n rebhayem. 21 Isem n umas Yubal wenni 


6 


AMEZWARU 


tuya d babatsen i marra inni ittiraren rgambri d temja. 22 Uca Tsilla turuw-dd sawed Tubal-Qayin, 
amzir n marra inni ixeddmen s nnhas d wuzzar. Ucmas n Tubal-Qayin tuya-tt d Nasma. 

23 Inna Lamak i temyarin nnes, £ada d Tsilla, “Srent i tmijja inu, a timyarin n Lamak! Srent yar 
min i ya iniy. Aqa nyiy aryaz i uyezzim inu d uhenjir i uyeddim inu. 24 Aqa ad itwantaqem zi 
Qayin sebsa n twarawin, maca zi Lamak sebsa u-sebsin n twarawin.” 

Axerqed n Cit 

25 Issen Adam tamyart nnes sawed uca nettat turuw-dd ahenjir. Traya as Cit, minzi tenna 
“AREBBI iwca ayi zzariset nnedni deg wemcan n Habil, minzi Qayin inya it.” 26 Ufa i Cit sawed 
itwaxreq-dd useymi uca iraya isem nnes Anuc. Rexdenni ibda bnadem s ur ayi x yisem n SIDI. 

Tarwa n Adam 

5 1 Wa d adlis n yenni itwarwen zi Adam. Ass min di igga AREBBI Adam, igga it deg warwas n 
AREBBI. 2 Awtem d tewtemt ixreq iten-dd. Ibark iten uca iraya asen s yisem ‘Adam’, bnadem, 
deg wass i di twaxerqen. 

3 Awarni rami iddar Adam mya u-tratin n isegg w usa, ijja-dd ahenjir deg warwas nnes u di ssifet 
nnes uca iraya as Cit. 4 Awarni rami dd-ijja Cit, iddar Adam ead temn-mya n isegg w usa uca ijja- 
dd ihenjiren d thenjirin. 5 Ammu i iddar Adam tessa-mya u-tratin n isegg w usa uca immut. 

6 Awarni rami iddar Cit mya u-xemsa n isegg w usa, ijja-dd Anuc. 7 Awarni rami dd-ijja Anuc, id¬ 
dar Cit ead temn-mya u-sebsa n isegg w usa uca ijja-dd ihenjiren d thenjirin. 8 Ammu i iddar Cit 
tessa-mya u-tensac n isegg w usa uca immut. 

9 Awarni rami iddar Anuc tessin n isegg w usa, ijja-dd Qinan. 10 Awarni rami dd-ijja Qinan, iddar 
Anuc ead temn-mya u-xemmestac n isegg w usa uca ijja-dd ihenjiren d thenjirin. 11 Ammu i iddar 
Anuc tessa-mya u-xemsa n isegg w usa uca immut. 

12 Awarni rami iddar Qinan sebsin n isegg w usa, ijja-dd Mahalalil. 13 Awarni rami dd-ijja Mahala- 
lil, iddar Qinan ead temn-mya u-arebsin n isegg w usa uca ijja-dd ihenjiren d thenjirin. 14 Ammu 
i iddar Qinan tessa-mya u-secra n isegg w usa uca immut. 

15 Awarni rami iddar Mahalalil xemsa u-settin n isseg w usa, ijja-dd Yarad. 16 Awarni rami dd- 
ijja Yarad, iddar Mahalalil ead temn-mya u-tratin n isegg w usa uca ijja-dd ihenjiren d thenjirin. 
17 Ammu i iddar Mahalalil temn-mya u-xemsa u-tessin n isegg w usa uca immut. 

18 Awarni rami iddar Yarad mya u-tnayen u-settin n isegg w usa, ijja-dd Hanux. 19 Awarni rami 
dd-ijja Hanux, iddar Yarad ead temn-mya n isegg w usa uca ijja-dd ihenjiren d thenjirin. 20 Ammu 
i iddar Yarad tessa-mya u-tnayen u-settin n isegg w usa uca immut. 

21 Awarni rami iddar Hanux xemsa u-settin n isseg w usa, ijja-dd Matucalah. 22 Awarni rami dd- 
ijja Matucalah, yuyur Hanux ak-d AREBBI tert-mya n isegg w usa uca ijja-dd ihenjiren d thenjirin. 
23 Ammu i iddar Hanux tert-mya u-xemsa u-settin n isegg w usa. 24 Yuyur Hanux ak-d AREBBI uca 
war itwif sad minzi AREBBI iksi it. 

25 Awarni rami iddar Matucalah mya u-sebsa u-tmanyin n isegg w usa, ijja-dd Lamak. 26 Awarni rami 
dd-ijja Lamak, iddar Matucalah ead sebsa-mya u-tnayen u-tmanyin n isegg w usa uca ijja-dd ihenjiren 
d thenjirin. 27 Ammu i iddar Matucalah tessa-mya u-tessa u-settin n isegg w usa uca immut. 

28 Awarni rami iddar Lamak mya u-tnayen u-tmanyin n isegg w usa, ijja-dd ahenjir. 29 Iraya isem 
nnes Nuh uca iqqar “Wa ad aney ifewwej x rxedmet nney d tamara n ifassen nney, minzi SIDI 
aqa inser temmurt!” 30 Awarni rami dd-ijja Nuh, iddar Lamak ead xemsa-mya u-xemsa u-tessin 
n isegg w usa uca ijja-dd ihenjiren d thenjirin. 31 Ammu i iddar Lamak sebsa-mya u-sebsa u-sebsin 
n isegg w usa uca immut. 

32 Tuya Nuh d mmis n xemsa-mya n isegg w usa, uca Nuh ijja-dd Sam d Ham d Yafat. 

Tueeffna n iwdan 

6 1 Uca imsar, rami iwdan bdan ad ktaren x temmurt uca twarwent asen-dd cawed igitsen, 2 aqa 
arrawen n AREBBI zrin belli yessis n bnadem dewrent cnant uca ksin timyarin i yixef nsen zi 
marra inni ixdaren nitni. 3 Xenni inna SIDI “War ittyimi Arruh inu ittmenya rebda ak-d bnadem, 
aqa-t d aysum. Ad irin wussan n tudart nnes mya u-eicrin n isegg w usa. 

4 Deg wussan nni tuya ‘nifilim’, jjwaher, di temmurt uca awarni man aya cawed, umi dd-ud- 
fen arrawen n AREBBI yar yessis n iwdan uca nitenti urwent asen-dd. Nitni d ‘ijebbaren’ n 
zman nsen, d iryazen s yisem. 5 Izra SIDI belli tueeffna n bnadem d attas x temmurt uca marra 
femwayar n uxarres n wur nnes d aeeffan kur ass. 6 Uca indem SIDI umi igga bnadem di tem¬ 
murt uca iqqes as wur nnes. 7 Inna SIDI “Ad mhiy x uyembub n temmurt bnadem i dd-xerqey, 
bnadem ak-d rebhayem d imuddaren inni ittbueen ura d ijdad n ujenna, minzi nedmey umi ten 
ggiy.” 8 Maca Nuh yufa rxadar di tittawin n SIDI. 

Nuh d ttufan 

9 Ina d inni itwarwen zi Nuh. Tuya Nuh d aryaz isegged ikmer jar marra rejyur inni iddaren 
akides. Yuyur Nuh ak-d Arebbi. 10 Uca ijja-dd Nuh trata n ihenjiren: Sam d Ham d Yafat. 11 Tuya 
tammurt d ict n rxarbet di tittawin n AREBBI uca tuya temmurt teccur s reunf. 12 Ixzar AREBBI 
yar temmurt, u xzar, aqa-tt d rxarbet, am marra aysum tuya yareyyeb abrid nnes x temmurt. 

13 Inna AREBBI i Nuh “Aneggar n marra aysum aqa-t zzat i uyembub inu, minzi tammurt tec¬ 
cur s reunf zzaysen. Xzar, necc ad ten tehhiy ak-d temmurt. 14 Egg i yixef nnek ijj n uyarrabu 
zeg ukeccud n ssibri uca egg ixxamen deg uyarrabu. Yegef ayarrabu zi daxer u zi barra s ti- 
zeft. 15 Ammu ittxessa ad t tegged: tuzzeggart n uyarrabu ad tifi tert-mya n iyagen uca tiru n 
uyarrabu ad tifi xemsin iyagen uca ruera nnes ad tifi tratin n iyagen. 16 Ittxessa ad tegged ict 
n tburjet i tfawt sennej i uyarrabu uca ad tt tkemmred anect ijj n uyir zi sennej. Ad tegged 
tawwart n uyarrabu deg uyezdis nnes. Ad tegged tizedday n wadday d tinni n wiss tnayen di 
fwest d tinni n wiss trata sennej. 17 Aqa necc ad ssekkey ssehret n waman x temmurt hima ad 
tehhiy sadu ujenna marra aysum i di iga arruh n tudart. Marra min din di temmurt ad zzayes 
idreq i buhber nnes. 18 Maca ad ssbeddey reahd inu akidek uca cek ad tadfed deg uyarrabu, cek 
d ihenjiren nnek d temyart nnek d temyarin n ihenjiren nnek. 19 Uca zi marra min iddaren, zi 
kur aysum, ittxessa ad tessidfed yar uyarrabu tyuya n marra hima ad ddaren akidek. ittxessa 
ad yiri d awtem d tewtemt. 20 Ittxessa ad yark-dd tas tyuya zi marra hima ad tehdid tudart nsen: 
zeg ijdad amecnaw markat nsen, zi rebhayem amecnaw markat nsent u zi marra imuddaren inni 
ittbueen x temmurt amecnaw markat nsen. 21 Uca cek, ksi i yixef nnek zi marra macca i itwac- 
can uca smun it yark, hima ad ac yiri d macca ura i nitni. 22 Uca igga it Nuh. Am mammec i d as 
iwessa AREBBI marra, ammu i igga. 


7 1 Inna SIDI i Nuh “Adef-dd cek d marra fag n taddart nnek deg uyarrabu, minzi zriy cek d 
amsegged zzat i uyembub inu jar jjir-a. 2 Zi marra rebhayem n rehrar ittxessa ad teksid yark 
sebea d sebea, awtem d tewtemt nnes, uca zi rebhayem n rehram tyuya, awtem d tewtemt 
nnes. 3 Ufa zeg ijdad n ujenna ittxessa ad teksid sebea d sebea, awtem d tewtemt, hima ad 
tehdid zzarieet nsen i tudart di marra tammurt, 4 minzi xmi i ya edun ead sebea n wussan necc 
ad jjey anzar ad iwwet x temmurt arebein n wussan d arebein n gyari uca ad tehhiy zeg wudem 
n temmurt marra min igan, d min ggiy necc.” 5 Uca igga Nuh s marra mammec t iwessa SIDI. 
6 Tuya Nuh d mmis n setta-mya n isegg w usa rami dd-tusa ssehret n waman x temmurt. 7 Uca 
yudef Nuh yar uyarrabu di ssibbet n waman n ssehret, netta d tarwa nnes d temyart nnes d 
temyarin n tarwa nnes akides. 8 Zi rebhayem n rehrar u zi rebhayem n rehram u zeg ijdad u zi 

marra min ittbueen x temmurt 9 tudef tyuya s tyuya yar Nuh deg uyarrabu, awtem d tewtemt 
am mammec t yumur AREBBI i Nuh. 10 Uca awarni sebea n wussan imsar belli aman n ssehret 
usin-dd x temmurt. 11 Deg usegg w as wiss setta-mya zi tudart n Nuh, deg usegg w as nni, deg uyur 
wiss tnayen, deg wass wiss sebetac n yuyur nni, deg wass-a nnit, tuya sefyen-dd marra reunsarat 
n waman yugyen uca twarezment tburjatin n ujenna. 12 Tuya anzar iqqim iccat s jjehd x tem¬ 
murt arebein n wussan d arebein n gyari. 13 Deg wass-a nnit yudef Nuh yar uyarrabu d Sam d 
Ham d Yafat, ayt n Nuh, ura d tamyart n Nuh d trata n temyarin n tarwa nnes udfen akidsen, 
14 nitni d marra markat n ?mar n fexfa d marra markat n ?ebhayem d marra markat n imuddaren 
inni ittbueen x temmurt d marra markat n ijdad, marra ajdid d marra min yar iga afriwen. 15 Zi 
marra aysum i di iga arruh n tudart, tudef tyuya s tyuya yar Nuh yar uyarrabu. 16 U zi marra 
aysum i dd-yusin, yudef ijj n wewtem d ict n tewtemt am mammec yumur AREBBI uca iqqen 
SIDI tawwart awarni as. 17 Uca tuya ssehret x temmurt arebein n wussan uca mmarenyen-dd 
waman uca ssgaeeden ayarrabu arami itwassgaeeed sennej i wudem n temmurt. 18 Uca feyden- 
dd waman tammurt uca mmarenyen-dd attas s wattas sennej i temmurt uca yuyur uyarrabu x 
wudem n waman. 19 Mechar tuya temyar ssehret n waman, ura d marra idurar yueran i din igan 
sadu marra ajenna, dewren drin. 20 Hekmen waman xemmestac iyagen sennej i tqicca nsen uca 
dewren idurar drin zzaysen. 21 Marra aysum i ittenhezzan x temmurt idreq i buhber nnes, zeg 
ijdad d rebhayem, zi rmar n fexfa, zi marra imuddaren inni ittbueen x wudem n temmurt u zi 
marra iwdan. 22 Marra inni i di iga reewin n arruh n tudart yarsen di tinzarin nsen zi marra min 
din igan x rbarr, aqa marra temmut. 23 Uca marra min din igan x wudem n temmurt itwamha, 
zi bnadem ar rmar d imuddaren inni ittbueen d ijdad n ujenna. Ina twatehhan zi temmurt. Nuh 
wehdes i iqqimen d marra min kides igan deg uyarrabu. 24 Uca hekmen waman x temmurt mya 
u-xemsin n wussan. 


8 1 Uca ieqer AREBBI x Nuh d marra rmar n fexfa d marra rebhayem i tuya akides deg uyarrabu. 

Igga AREBBI ad ikk ijj n usemmid x temmurt uca arsan waman. 2 Twabelleen reunsarat n 
waman yugyen d tburjatin n ujenna uca itwassbedd wenzar zeg ujenna. 3 Uca am dd-ttasen 
ttrahen, njarwen waman zi temmurt. Uca awarni xemsa-mya n wussan neqsen waman. 4 Deg 
uyur wiss sebea, deg wass wiss sebetac n yuyur nni, yarsa uyarrabu x idurar n Ararat. 5 Aman 
qqimen tnejriwen u tenqisen ar uyur wiss eecra. Deg uyur wiss eecra, deg wass amezwaru n 
yuyur, dharent-idd tqiccatin n idurar. 

6 Awarni rami edun arebein n wussan, yarzem Nuh taburjet n uyarrabu tenni i tuya days igga 
7 uca issekk abayer. Wanita iqqim ittrah ittas-dd arami uzyen waman x temmurt. 8 Xenni is- 
sekk zi senni tadbirt, hima ad izar, ma aman neqsen x wudem n temmurt. 9 Maca war tufi ted- 
birt mani i ya tessars tareqqa n udar nnes uca teeqeb-dd yars yar uyarrabu, minzi aman tuya- 
ten ead x wudem n marra tammurt. Isswized afus nnes, ittef itt uca issidef itt-idd yars deg 
uyarrabu. 10 Iraja ead sebea n wussan nnedni, xenni issekk tadbirt eawed zeg uyarrabu. 11 Uca 
tadbirt teeqeb-dd yars yar tmeddit, u xzar, aqa afray n zzitun deg uqemmum nnes. Xenni ifhem 
Nuh belli aman neqsen zi temmurt. 12 Iraja ead sebea n wussan, xenni issekk tadbirt eawed uca 
nettat war yars-dd teeqib ead. 13 Deg usegg w as wiss wahit u-setta-mya, deg uyur amezwaru, deg 
wass amezwaru n uyur nni, imsar belli aman uzyen x temmurt. Iksi Nuh aseqqaf n uyarrabu, 
ixzar yar barra, aqa tammurt tuzey. 14 Deg uyur wiss tnayen, deg wass wiss sebea u-eicrin n 
yuyur nni, aqa tammurt tuya tuzey. 

15 Xenni issiwer AREBBI yar Nuh, inna 16 “Ffey zeg uyarrabu, cek d temyart nnek d tarwa nnek 
d temyarin n tarwa nnek akidek. 17 Marra min iddaren i igan akidek zi marra aysum, zeg ijdad, 
zi rmar u zi marra imuddaren inni ittbueen x temmurt, ejj iten ad ffyen akidek, ejj iten ad 

mmtarrcen x temmurt, ad arren fyiget uca ad mmarenyen x temmurt.” 18 Iffey Nuh d tarwa 
nnes d temyart nnes d temyarin n tarwa nnes akides. 19 Marra fmaf n fexfa, marra min ittbueen 
d marra ijdad d marra min ittenhezzan x temmurt ffyen zeg uyarrabu amecnaw twacunin nsen. 
20 Ibna Nuh ijj n uealtar i SIDI uca iksi zi marra fmaf n fehfaf u zi marra ijdad n fehfaf uca iqed- 
dem tiyarsa n wecmad x fmedbeh. 21 Uca icemm SIDI fefwahet ittfuhen uca inna SIDI deg wuf 
nnes “War tteiqqibey cad ad neefey temmurt x ssibbet n bnadem, minzi min dd-itteffyen zeg 
wur n bnadem d aeeffan waha zi temzi nnes. War tteiqqibey ead ad wtey marra min iddaren am 
mammec ggiy 22 uca marra ussan i ya teqqim temmurt tega, ad tifi tyarza d tmeyra, tesmed d 
fehmu, anebdu d fmecta uca ass d gifet war ttbeddin eemmars. 

Reahd n Arebbi ak-d Nuh 

9 1 Xenni ibarek AREBBI Nuh d tarwa nnes uca inna asen “Jjem-dd fyiget, marenyem u 
tcurrem tammurt! 2 Tigg w udi d feurret zi kenniw ad ifint x marra rmar n fexfa, x marra ijdad 
n ujenna u x marra min ittbueen x temmurt u x marra isefman di febhar: aqa twammewcen 
deg ufus nwem. 3 Marra min ittbueen, min iddaren, ad awem yifi d macca. Necc ad awem t 
wcey marra, amecnaw ufa d afsu aziza, 4 maca aysum ak-d buhbef nnes i igan d idammen nnes, 
war t ttettem. 5 D tidett ad ttarey idammen nwem n feemur nwem, ad ten ttarey zeg ifassen n 
marra imuddaren, ura zeg ifassen n bnadem u zeg ifassen n umas n kuf ijjen ad ttarey feemar 
n bnadem. 6 Wenni i ya issizfen idammen n bnadem, idammen nnes ad twassizfen zi bnadem, 
minzi AREBBI igga bnadem di ssifet nnes. 7 U kenniw jjem-dd fyiget, marenyem uca mtarrecem 
x temmurt uca marenyem days.” 

8 Uca issiwef AREBBI ak-d Nuh d tarwa nnes inni yars, inna 911 Aqa d necc, xzar, necc ad ggey 
reahd inu akidwem u ak-d zzarieet nwem awarni awem 10 u ak-d marra buhber iddaren wenni 
igan akidwem, ak-d ijdad, ak-d rmar uca ak-d marra rmar n fexfa x temmurt inni akidwem, wah 
zi marra min dd-iffyen zeg uyarrabu af marra min iddaren x temmurt. 11 Ad ggey reahd inu 
akidwem, belli marra aysum war ggur ad itwaqess ead s waman n ssehfet u war ggur ad din 
tiri ead ssehret i ya itehhan tammurt.” 12 Xenni inna AREBBI “D ta ad tiri d feefamet n reahd 
tenni i ya ggey jarayi d kenniw d marra reemar iddaren akidwem, i fejyuf n febda. 13 Ad ggey 
fqews inu deg iseynuten wenni i ya yifin d reefamet n reahd jarayi d temmurt. 14 Xmi i ya bdiy 
iseynuten x temmurt, xenni ggur ad imsar belli fqews-a ad dd-idhar deg iseynuten. 15 Xenni 
ggur ad fekkarey x reahd inu jarayi d kenniw d marra reemar iddaren n marra aysum. War 
dikk w ifen waman d ssehret eawed mahend ad ssyarrqen marra aysum. 16 Ad dd-idhar rqews-a 
deg iseynuten, ad t zarey ad fekkarey x reahd i rebda jar AREBBI d marra reemar iddaren jar 
marra aysum i igan x temmurt.” 17 Xenni inna AREBBI i Nuh “D ta d reefamet n feahd inu wenni 
i ya ggey jarayi d marra aysum i igan x temmurt.” 

Tarwa n Nuh 

18 Uca tarwa n Nuh inni dd-iffyen zeg uyarrabu tuya-ten d Sam d Ham d Yafat. D Ham tuya d 
tababat n Kenean. 19 D yina d tfata n tarwa n Nuh. Zi tfata-ya bezzeen ixefnsen x marra tam¬ 
murt. 20 Uca Nuh ibda ixeddem am ufegah, izzu ijj n wehwic n tzayart. 21 Umi iswa zi binu, iscar 
uca iearra ixef nnes di fwest n ueiccu nnes. 22 Izra Ham, tababat n Kenean, tueearyent n ba¬ 
bas uca inna t i tnayen n aytmas di barra. 23 Ksin Sam d Yafat ijj n werrud, ssarsen t x iyagen 
nsen uca uyuren yar deffar, dfin tueearyent n babatsen. Arrin ayembub nsen yar deffar, war 
zrin ca tueearyent n babatsen. 24 Ifaq-dd Nuh zi ssekra nnes uca idwef yargeb x min d as igga 
mmis amazuz. 25 Inna “Tetwaneefed, a cek Kenean! Ad tifid d ismey n isemyan i aytmac!” 26 Uca 
inna “Lbaraka i SIDI, AREBBI n Sam. Kenean ad asen yifi d ismey. 27 Zeema ad iwessee AREBBI 


10 


AMEZWARU 


tazeddiyt i Yafat, iri ad izdey deg iqidan n Sam u Kenean ad asen yiri d ismey.” 28 Awarni i 
ssehret iddar Nuh cad tert-mya u-xemsin n isegg w usa. 29 Ammu i iddar Nuh tesea-mya u-xemsin 
n isegg w usa, xenni immut. 


Tarwa n Cam, Xam d Yafit 

-i /Vina d inni dd-itwarwen zeg aytn Nuh: Sam, Ham d Yafat. Ucatwarwen asen-dd ihenjiren 
-LUawarni i ssehret. 

2 Ihenjiren n Yafat tuya-ten d Jumar, Majuj, Maday, Yawan, Tubal, Macik d liras. 3 Ihenjiren nJu- 
mar, tuya-ten d Ackanaz, Rifat d Tujarma. 4 Ihenjiren n Yawan tuya-ten d Ilica, Tarcic d Ikittiyyen 
d Idudaniyyen. 5 Zzaysen i zi mbezzaeen tigzarin n regnus di timmura nsen, kur ijjen elahsab 
ires nnes uca marra elahsab tiwacunin nsen u di regnus nsen. 

6 Ihenjiren n Ham tuya-ten d Kuc, Misrayim, Fut d Kenean. 7 Ihenjiren n Kuc tuya-ten d Siba, 
Hawila, Sabta, Raeama d Sabtaka. Ihenjiren n Raeama tuya-ten d Caba d Dadan. 8 Kuc ijja-dd 
Nimrud. Wanita ibda ad yiri d ijj n ujebbar x temmurt. 9 Wa tuya d anegmar d ameqqran zzat 
i uyembub n SIDI. Xenni qqaren ‘Anegmar ajebbar amecnaw Nimrud zzat i uyembub n SIDI.’ 
10 Azegif n tgelda nnes tuya d tineddam n Babil d Irix d Akkad d Kalni di temmurt n Cinear. 
11 Zi temmurt nni i dd-iffey Accur uca ibna Ninwa, Rihubut-Fir d Kalah 12 d Risin jar Ninwa d 
Kalah, aqa-tt d tandint tameqqrant. 13 Misrayim ijja-dd Iludiyyen, Ieanamiyyen, Ilahabiyyen, 
Inaftuhiyyen, 14 Ifatrusiyen, Ikasluhiyen, inni zi dd-iqqarsen Ifilistiniyyen, ura d Ikafturiy- 
en. 15 Kenean ijja-dd Sidun, amenzu nnes, d Hit 16 d Uyabusi d Umuri d Ujirjaci 17 d Uhiwwiy d 
Uearqiy d Usiniy 18 d Urwadi d Usamari d Uhamati. Rexdenni twabezzeent marra tiwacunin n 
Kenean. 19 Tuya aymir n Ikeneaniyyen zi Sidun yar Xirar armi d Yazza u zi senni yar Sadum d 
Famura d Adma d Sabuyim ar Lacae. 20 Ina d arrawen n Ham elahsab tiwacunin nsen u elahsab 
irsawen nsen, di timmura nsen u di regnus nsen. 

21 1 Sam, wenni d jjed n marra ayt n Fibir, umas n Yafat, ameqqran, twarwen as-dd eawed 
ihenjiren. 22 ihenjiren n Sam tuya-ten d Ilam, Accur, Arfakcad, Lud d Aram. 23 Ihenjiren n Aram 
tuya-ten d Fus d Hul djatir d Mac. 24 Arfaxcad ijja-dd Calah u Calah ijja-dd Fibir. 25 Twarwen-dd i 
Fabir tnayen n ihenjiren. Ijjen qqaren as Falaj, minzi deg wussan nnes tetwabda temmurt, uca 
qqaren as i umas Yuqtan. 26 D Yuqtan ijja-dd Almudad, Calaf, Hadarmawt, Yarah, 27 Haduram, 
Uzal, Diqla, 28 Fubal, Abimayil, Caba, 29 Ufir, Hawila d Yubab. Marra ina tuya-ten d ihenjiren n 
Yuqtan. 30 Tammurt mani tuya zeddyen tuya-tt zi Mica yars ar Safar, adrar n ccarq. 31 Ina d 
arrawen n Sam elahsab tiwacunin nsen u elahsab irsawen nsen, di temmura nsen u elahsab 
regnus nsen. 

32 Tina d tiwacunin n warrawen n Nuh, elahsab mammec dd-xerqen, di regnus nsen. Zzaysen i 
zi twabezzeen regnus di temmurt awarni i ssehret. 


Ssumeet n Babil 

n 4 Tuya marra tammurt s yires d ijjen u s rhard d ijjen. 2 U imsar rami kksen iqidan nsen 
uca ffyen-dd zi ccarq, aqa ufin ijj n rewda di temmurt n Cinear uca qqimen zeddyen dinni. 
3 Uca qqaren, kur ijj i wennedni “Arahem-dd, ad negg izra zi traxt, ad ten nessehma!” Ammu d 
asen tedwer traxt d azru u acarmud idwef d abegae. 4 Xenni qqaren “Zid, ad nebna ict n tendint 
d ict n ssumeet, taqiccat nnes ad dd-tawed yar ujenna u jjem ad aney negg ijj n yisem, hima 
war nettemsebdi ca x wudem n marra tammurt.” 5 Xenni ihwa-dd SIDI hima ad izar tandint d 
ssumeet tenni ibnan tarwa n bnadem. 6 Iqqar SIDI “Xzar, aqa-ten d rgens d ijjen u marra ina 
yarsen yijj n yires. Wa d beddu n min i ya ggen. Rexxu war din min i ya ibedden deg webrid 

nsen min nwan ad t ggen. 7 Arahem-dd, ad nehwa uca ad nxarwed ires nsen, hima kur ijjen 
war ifehhem cad ires n yenni t yudsen.” 8 Ammu i ten ibezzee SIDI zi senni x wudem n marra 
tammurt uca ssbedden rebni n tendint. 9 Ammu i d as rayan s yisem n ‘Babil’, minzi din ixarwed 
SIDI ires n marra tammurt u zi senni ten ibezzee SIDI x wudem n marra tammurt. 

Tarwa n Cam 

10 Ina d inni dd-itwarwen zi Sam. Umi tuya yar Sam mya n issegg w usa, xenni ijja-dd Arfakcad, 
tnayen n isegg w usa awarni i ssehret. 11 Awarni rami dd-ijja Arfakcad, iddar Sam ead xemsa-mya 
n isegg w usa uca ijja-dd ihenjiren d thenjirin. 

12 Awarni rami iddar Arfaxcad xemsa u-tratin n isegg w usa, ijja-dd Salah. 13 Awarni rami dd-ijja 
Arfaxcad Calah, iddar cad arebea-mya u-trata n isegg w usa uca ijja-dd ihenjiren d thenjirin. 

14 Awarni rami iddar Calah tratin n isegg w usa, ijja-dd Sabir. 15 Awarni rami dd-ijja Calah Sabir, 
iddar cad arebea-mya u-trata n isegg w usa uca ijja-dd ihenjiren d thenjirin. 

16 Awarni rami iddar Sabir arebea u-tratin n isegg w usa, ijja-dd Falaj. 17 Awarni rami dd-ijja Falaj, 
iddar Sabir cad arebea-mya u-tratin n isegg w usa uca ijja-dd ihenjiren d thenjirin. 

18 Awarni rami iddar Falaj tratin n isegg w usa, ijja-dd Raeuw. 19 Awarni rami dd-ijja Raeuw, iddar 
Falaj cad mitayn u-tesea n isegg w usa uca ijja-dd ihenjiren d thenjirin. 

20 Awarni rami iddar Raeuw tnayen u-tratin n isegg w usa, ijja-dd Saruj. 21 Awarni rami dd-ijja Sa- 
ruj, iddar Raeuw cad mitayn u-sebea n isegg w usa uca ijja-dd ihenjiren d thenjirin. 

22 Awarni rami iddar Saruj tratin n isegg w usa, ijja-dd Nahur. 23 Awarni rami dd-ijja Saruj Nahur, 
iddar cad mitayn n isegg w usa uca ijja-dd ihenjiren d thenjirin. 

24 Awarni rami iddar Nahur tesea u-eicrin n isegg w usa, ijja-dd Tarah. 25 Awarni rami dd-ijja Nahur 
Tarah, iddar cad mya u-teseatac n isegg w usa uca ijja-dd ihenjiren d thenjirin. 

26 Awarni rami iddar Tarah sebein n isegg w usa, ijja-dd Abram, Nahur d Haran. 

27 Ina d inni dd-itwarwen zi Tarah. Tarah ijja-dd Abram, Nahur d Haran u Haran ijja-dd Lut. 
28 Immut Haran zzat i babas Tarah di temmurt mani dd-ixreq netta, di Ur n Ikaldaniyyen. 29 Uca 
ksin Abram d Nahur i yixef nsen timyarin. Isem n temyart n Abram tuya-t d Saray uca isem n 
temyart n Nahur d Milka, yegis n Haran, babas n Milka d Yiska. 30 Saray tuya-tt war dd-tettiruw, 
tuya war yars bu uhenjir. 31 Uca iksi Tarah Abram, mmis, d Lut mmis n Haran, mmis n mmis, d 
Saray, tasrit nnes, tamyart n mmis Ibrahim, uca nitni ffyen jmie zi Ur n Ikaldaniyyen, hima ad 
rahen yar temmurt n Kenean. Iwden yar Haran uca zedyen dinni. 32 Umi tuya yar Tarah mitayn 
u-xemsa n isegg w usa, xenni immut Tarah di Haran. 

Tar ay it n Arebbi x Abram 

-i r \ 1 Uca inna SIDI i Abram “Ffey zi temmurt nnek, zi rag nnek u zi taddart n babac, ruh 
-L ^yar temmurt i d ac i ya ssecney. 2 Ad zzayek ggey ijj n rgens imyar, ad ac barkey u ad 
ssemyarey isem nnek uca iri d cek cawed d ict n lbaraka. 3 Ad barkey wenni cek i ya ibarken d 
wenni cek i ya ineeren, ad t neerey. Dayek ad twabarkent marra twacunin x temmurt.” 

4 Uca iruh Abram am mammec d as inna SIDI, uca Lut iruh akides. Tuya Abram yars xemsa 
u-sebein n isegg w usa umi dd-iffey zi Haran. 5 Uca indeh Abram Saray tamyart nnes, d Lut mmis 
n umas, d marra agra i yarbeh, d reemur inni dd-ikseb di Haran. Ffyen zi Haran hima ad rahen 
yar temmurt n Kenean uca iwden yar temmurt n Kenean. 6 Izwa Abram zi temmurt nni yar 
we mean n Cakim ar yar tcejjart n rbegud n Mura. Di rweqt nni tuya Ikeneaniyyen zeddyen di 
temmurt. 7 Uca iban-dd SIDI i Abram, inna as “I zzarieet nnek umi i ya wcey tammurt-a.” Uca 
ibna din ijj n uealtar i SIDI, wenni d as-dd ibanen. 

8 Xenni iedu zi senni yar idurar i igan x ccarq n Bayt-Il uca iwta dinni iqidan nnes, ijja Bayt-Il x 
jjihet n ryarb u Bay x ccarq. Din ibna ijj n uealtar i SIDI uca iraya isem n SIDI. 

9 Awarni man aya ikkes Abram iqidan nnes, imutti zeg wemcan yar wemcan yar Temmurt n Ljanub. 

Abram di Misra 

10 Tuya raz di temmurt nni uca Abram ikemmer x webrid nnes yar Misra hima ad izdey din am 
ijj n ubarrani, minzi tuya raz imyar di temmurt. 11 Rami dd-tiwed rweqt nni umi tuya ittadef 
yar Misra, inna i Saray, tamyart nnes “Xzar da rexxu, necc ssney belli cem d ict n temyart days 
azri. 12 Xmi cem i ya zaren Imisriyyen, zemmaren ad inin ‘Ta d tamyart nnes!’, uca ad ayi nyen 
uca ad cem jjen di tudart. 13 Ini rexxu, aqa cem d ucma, hima ad ayi yiri rxir di ttwee nnem uca 
reemar inu ad iqqim iddar i cem.” 

14 Rami dd-tiwed rweqt umi Abram yudef yar Misra, zrin Imisriyyen belli tamyart tesbeh attas. 

15 Ufa d rhukkam n Fireun zrin tt uca uryen tt i Fireun uca iwyen tt yar taddart n Fireun. 16 Uca 
imsuref Fireun mlih ak-d Abram di ttwee nnes. Ammu i iksi ugi d ifunasen d tfunasin d yeyyar d 
isemyan d tiyya d teyyar d ireyman. 17 Maca SIDI iwta Fireun d aytbab n taddart nnes s jjrayeh 
myarent di resbab n Saray, tamyart n Abram. 18 Rexdenni Fireun iraya-dd i Abram, inna as 
“Man aya i d ayi teggid? Mayar war d ayi tennid belli nettat d tamyart nnek? 19 Mayemmi ten- 
nid ‘Nettat d ucma!’, arami tt ggiy necc d tamyart inu? Rexxu xzar, aqa-c tamyart nnek, ksi tt, 
tbeeeded!” 20 Rexdenni Fireun yumur iryazen nnes xas uca ssekken t ak-d temyart nnes u ak-d 
marra min tuya yars. 


Abram d Lut farqen 

-I q 1 Yuyur xenni Abram zi Misra yar Temmurt n ljanub n Kenean, netta d temyart nnes, ak-d 
±0 marra min yars, d Lut akides. 2 Abram tuya yars attas n wagra di rebhayem d nnuqart 
d wurey. 3 Uca iffey zi Temmurt n Ljanub, iruh yar Bayt-Il ar amcan mani tuya qber iqidan 
nnes, jar Bayt-Il d Bay, 4 ar amcan n uealtar, i tuya igga qber uca dinni iraya Abram isem n 
SIDI. 5 Amenni eawed Lut, wenni iruhen ak-d Abram, yars eawed ugi d ifunasen d tfunasin d 
iqidan. 6 U tammurt war d asen tiriw hima ad zedyen jmie, minzi agra nsen tuya-t d attas arami 
war zmiren ad din zedyen jmie. 7 Uca imsar umcubbec jar inican n rebhayem n Abram d inican 
n rmar n Lut. Tuya Ikeneaniyyen d Ifiriziyyen zeddyen rexdenni di temmurt. 8 Inna Abram i 
Lut “War ittiri ead amcubbec jarayi d cek, jar inican inu d inican nnek, minzi neccin d iryazen 
awmaten. 9 Ma war din ttwasee n temmurt zzatec? Ttzawgey cek ad xafi tebdid. Mara truhed x 
uzermad, necc ad rahey x yeffus, mara cek truhed x yeffus, necc ad rahey x uzermad.” 
10 Issgaeeed Lut tmuyri nnes uca izra adewwar n L'Urdun tuya marra teswa. Qber areddeg zi 
SIDI tuya Sadum d Bamura amecnaw jjennet n SIDI, amecnaw tammurt n Misra xmi dd ya tased 
yar Suyar. 11 Uca ixdar Lut i yixef nnes marra adewwar n L'Urdun u ikkes Lut iqidan nnes uca 
yuyur yar ccarq. Ammu nitni bdan ijjen x wennedni. 

12 Abram izdey di temmurt n Kenean u Lut izdey di tneddam n udewwar n L’Urdun, iwta iqidan 
nnes ar Sadum. 13 Iryazen n Sadum tuya-ten d ieeffanen d imednab ak-d SIDI ar ijj n rqedd war 
izemmar ad tetwesfed. 14 Awarni rami xas ibda Lut, inna SIDI i Abram “Sarreh rexxu tittawin 
nnek, texzared zeg wemcan mani tegid yar ccamal, yar ljanub, yar ccarq u yar ryarb, 15 minzi 
marra tammurt i twarid, ad ac tt wcey i cek d zzarieet nnek i rebda. 16 Ad ggey zzarieet nnek 
amecnaw taeejjajt n temmurt, hima, mara hed izemmar ad ihseb taeejjajt n temmurt ura d 
zzarieet nnek tzemmar eawed ad tetwahseb. 17 Kkar, cuqq di temmurt di tuzzeggart nnes d tiru 
nnes, minzi i cek umi tt i ya wcey.” 18 Abram, xenni, ikkes iqidan nnes uca yusa-dd ad izdey yar 
tcejjura n rbegud n Mamri, inni igan di Hibrun. Dinni ibna ijj n uealtar i SIDI. 

Abram ifekk Lut uca imsagar ak-d Malkisadiq 

a 1 Deg wussan n Amrafil, ajegid n Cinear, d Ariyuc, ajegid n Illasar, d Kidurlaeumer, ajegid 
Ilam, d Tidal, ajegid n Juyim, imsar belli 2 ina ggin rbarud ak-d Bira, ajegid n Sadum u 
ak-d Bircae, ajegid n Famura u ak-d Cinab, ajegid n Adma u ak-d Cimibar, ajegid n Sabuyim, 
u ak-d ujegid n Balae, wenni igan Suyar. 3 Marra ina munen di rewda n tsegya n Siddim, aqa- 
tt d Rebhar Amegah. 4 Tuya arebbren teneac n isegg w usa i Kidurlaeumir, maca yar usegg w as 
wiss trettac yewwyen. 5 Uca deg usegg w as wiss arbeetac yusa-dd Kidurlaeumir d ijegiden inni 
igan akides uca yerben x Irafawiyyen di Actirut-Qarnaym, x Izuzimiyyen di Ham, x Imitiyyen 
di Cawa-Qaryatayim 6 u x Ixuriyyen deg idurar nsen n Saeir ar Faran, wenni igan yar rexra. 

7 Aw arni ay a dewren-dd, usin-dd yar Fayn-Micfat, wenni d Qadac uca yerben x marra tammurt 
n Ieamaliqiyyen u eawed x Imuriyyen inni izedyen di Hassun-Tamar. 

8 Uca iffey ujegid n Sadum d ujegid n Famura d ujegid n Adma d ujegid n Sabuyim d ujegid n 
Bila, aqa-tt d Suyar uca ruhen ad ggen akidsen rbarud di rewda n teyzurt n Siddim, 9 didd n 
Kidurlaeumir ajegid n Ilam, d Tideal, ajegid n Juyim d Amrafil, ajegid n Cinear, d Aryuk, ajegid 
n Illasar: arebea n ijegiden didd n xemsa. 10 Tuya rewda n teyzurt n Siddim teccur s wanuten n 
tizeft uca are wren ijegiden n Sadum d Famura uca wdan day sen u inni iqqimen arewren yar 
idurar. 11 Ksin marra agra n Sadum d Famura d marra macca i tuya itwaxeznen uca uyuren. 
12 Ksin eawed Lut, mmis n umas n Abram, d wagra nnes uca ruhen. Netta tuya izeddey di Sadum. 
13 Xenni yusa-dd ijjen zeg inni yarewren uca inna i Abram, Aeibrani, wenni tuya izeddyen yar 
tcejjura n rbegud n Mamri, Amuriy, umas n Ackul d Fanir. Nitni d arfiqen di reahd ak-d Abram. 
14 Umi isra Abram belli umas tuya itwattef d amehbus, igga ad ffyen inni tuya itwadarrben i 
umenyi, inni dd-itwaxerqen di taddart nnes, di tert-mya u-tmentac, uca idfar iten ar Dan. 15 Di 
giret imsebda xasen, netta d imsexxaren nnes, uca iyreb xasen uca idfar iten yar Huba, tenni 
igan x uzermad n Dimacq. 16 Yarra-dd marra agra ura d umas Lut d wagra nnes ura d timyarin 
d rgens. 

17 Umi dd-ieqeb awarni rami iyreb x Kidurlaeumir d ijegiden inni tuya akides, iffey xenni ujegid 
n Sadum hima ad t irqa di Taysart n Cawa, tenni igan d Taysart n Ujegid. 18 U Malkisadiq, ajegid 
n Salim, yiwi-dd ayrum d binu. Netta tuya d akehhan n Arebbi wenni d Ameugi x kurci. 19 Ibark 
it, inna as “Ad itwabarek Abram zi Arebbi wenni d Ameugi x kurci, wenni iggin ajenna d tem- 
murt. 20 Itwabarek Arebbi wenni Ameugi x kurci, wenni isellmen iyrimen nnek deg ifassen 
nnek!” Uca netta iwc as reecur n marra. 

21 Uca ajegid n Sadum inna i Abram “Ewe ayi reemur iddaren, maca ksi agra i yixef nnek.” 22 Maca 
Abram yarra-dd x ujegid n Sadum “Aqa ssgaeedey afus inu yar SIDI, Arebbi wenni d Ameugi x 
kurci, wenni iggin ajenna d temmurt, 23 mahend war kessiy afiru niy tahezzemt n sandaliyat 
ura ca n rhajet zi ttarf zi marra min igan nnek, hima war teqqared ‘Necc sstejjarey Abram!’ 
24 War yari days bu rheqq! Myir min ccin ibriyen d tesyart n yeryazen inni iruhen akidi, Anir d 
Ickul d Mamri, ejj iten ad ksin tasyart nsen.” 


Reahd n Arebbi ak-d Abram 

-i £ 1 Awarni man aya yusa-dd wawar n SIDI yar Abram di rewhiy. Inna as “War ttegg w ed 
-LOca, Abram, necc d aserqi i cek, rmunet nnek ad temyar attas s wattas.” 2 Rexdenni inna 
Abram “Sidi inu, SIDI, min d ayi i ya tewced, mayar necc ad rahey ammu bra mmi u Alieazir 
zi Dimacq ad yiri amecnaw ‘mmi’ x wagra n taddart inu?” 3 Inna Abram eawed “Xzar, war d ayi 
teweid zzarieet, s uyenni, wenni igan amecnaw mmi n taddart inu, ad yiri d awrit inu!” 4 Uca xzar, 
awar n SIDI yusa-dd yars, inna as “War cek iwarret ca wa, maca wenni i ya iffyen zi jjuf nnek ad 
yiri d awrit nnek.” 5 Issuffey it yar barra, inna as “Xzar rexxu yar ujenna, thesbed itran, mara 

tzemmared ad ten thesbed!” Uca inna as “Ammu i ya tiri zzarieet nnek.” 6 Nettayumen di SIDI 
uca ihseb as t-idd d tasegda. 

7 Inna as eawed “Necc d SIDI, wenni cek dd-yiwyen zi Ur n Ikaldaniyyen, hima ad ac wcey tam- 
murt-a hima ad tt twarted.” 8 Netta inna “Sidi inu, SIDI, s minzi i ya ssney belli ad tt wartey?” 
9 Inna as netta “Awi ayi-dd ict n teejmit n trata n isegg w usa d ict n tyaydet n trata n isegg w usa d 
ijj n icarri n trata n isegg w usa d ict n tejlilleht d ict n tedbirt tamezyant.” 10 Netta yiwi-dd marra 
man aya, ibda ten x wezyen u igga kur azyen qibac i wennedi, maca war ibdi ca ijdad. 11 Hwan- 
dd ijdad x imurdas, maca Abram yuzzer xasen. 12 Yar uyeguy n tfuct ikka-dd yijj n yides yugey x 
Abram, aqa da, tigg w udi d ttram ihedqen wdan-dd xas. 13 Xenni inna i Abram “Iri amur-a tessned 
belli zzarieet nnek ad tiri d tabarranect deg ict n temmurt i war igin nnes uca ad asen xedmen 
am isemyan u nitni ad xasen ggen ayir arebea-mya n isegg w usa.” 14 Maca rgens umi i ya xedmen 
am isemyan, necc ad xasen hekmey uca awarni man aya ad ffyen s wagra imyar. 15 Cek maca ad 
trahed yar rejdud nnek s rehna uca ad tetwanedred am yijj n umeccaybu amweqqar. 16 Jjir wiss 
arebea ad dd-ieqeb danita, minzi ead war ikemmer rqedd n rmuesiyyet n Imuriyyen.” 17 Umi 
teyri tfuct uca tedwer d tagest, tuya din ijj n ufarran iddexxnen uca ijj n wesfed n tmessi iedu 
jar icegiqen nni. 18 Deg wass nni nnit igga SIDI ijj n reahd ak-d Abram, inna “I zzarieet nnek umi 
wciy tammurt-a zeg yeyzar n Misra ar iyzar ameqqran, iyzar n Lfurat. 19 Aqini, Aqenzi, Aqedmi, 
20 Ahitti, Afirzi, Irafawiyyen, 21 Amuri, Akeneani, Agirgaci d Uyibusi.” 

Hajar d Ismaeil 

-i 1 Saray, tamyart n Abram, war d as-dd tiruw ca. Tuya yars ict n tayya zi Misra qqarent as 
-L OHajar. 2 Tenna, xenni, Saray i Abram “Aqa tezrid belli SIDI war d ayi ismih ad arwey. Adef 
yar tayya inu, balak ad zzayes ksiy tarwa.” Abram tuya isshessa yar Saray. 3 Awarni rami izdey 
Abram eecra n isegg w usa di temmurt n Kenean, tiwi-dd Saray, tenni d tamyart n Abram, tayya 
nnes Hajar, tenni zi Misra, uca tewca itt i Abram, aryaz nnes, d tamyart i netta. 4 Netta yudef yar 
Hajar uca nettat teksi ddeyset. Umi tezra belli teksi ddeyset, xenni tedwer lallas tetwassehqar 
di tittawin nnes. 5 Rexdenni Saray tenna i Abram “Zi ssibbet nnek ggin dayi rmunkar. Necc ggiy 
tayya inu yar idmaren nnek. Rexxu umi tezra belli teksi ddeyset, dewrey twassehqarey yars. Ejj 
ad ihkem SIDI jarayi d cek!” 6 Inna Abram i Saray “Aqa da, tayya nnem deg ifassen nnem. Egg 
zzayes, min tettwarid cem mlih.” Uca Saray tqemmee tt u xenni nettat tarwer zzayes. 

7 Uca lmalak n SIDI irqa itt yar tara n waman di rexra, yar tara deg webrid ittawyen yar Cur. 

8 Inna as “Hajar, tayya n Saray, manis dd-tusid u mani i ya trahed?” Nettat tenna “Trakk w arey 
zeg wudem n lalla Saray!” 9 Xenni inna as lmalak n SIDI “Dwer yar lallam, tesswadee ixef nnem 
sadu ifassen nnes.” 10 Inna as eawed lmalak n SIDI “Ad ssektarey attas zzarieet nnem, ar i ya 
iqqim war izemmar ad tetwahseb di ssibbet n wattas nsen.” 11 Inna as lmalak n SIDI eawed “Aqa 
rexxu, teksid s ddeyset uca ad taruw ijj n useymi. Ad as tegged Ismaeil, minzi SIDI isra am di 
remhayen nnem. 12 Uca netta ad yiri d ijj n bnadem amecnaw ayyur n rexra. Afus nnes ad yiri x 
marra d afus n marra ad yiri didd nnes. Ad izdey arendad n marra aytmas.” 13 U nettat traya x 
yisem n SIDI i yars-dd issiwren “Cek d Arebbi i ittwaran!”, minzi tenna “Ma war da zriy wenni 
d ayi izarren?” 14 S uya semman anu nni, anu ‘Lahay-Ru’i’. Xzar, aqa-t jar Qadac d Birid. 15 Uca 
turn Hajar i Abram ijj n useymi. Igga as Abram isem n mmis nni i d as-dd turuw Hajar, Ismaeil. 
16 Abram tuya yars setta u-tmanyin n isegg w usa, umi dd-turuw Hajar Ismaeil i Abram. 

Reahd n Arebbi ak-d Ibrahim d wextan 

rj^-Rami tuya yar Abram tesea u-tesein n issegwusa, iban as-dd SIDI i Abram uca inna as 
-L / “Necc d Arebbi Amzemmar x kurci! Uyur zzat i uyembub inu uca iri d bnadem ikemmren. 
2 Necc ad ggey reahd inu jarayi d cek uca ad cek sskettarey s yijj n cckel imyar. 3 Rexdenni Abram 
iwda x uyembub nnes uca AREBBI issiwer akides, inna as 4 “Aqa d necc, xzar, reahd inu ad yiri 
akidek uca cek ad tirid d tababat n yijj n ubarru n regnus. 5 War ittiri isem nnek ead ‘Abram’ 
maca ‘Ibrahim’, minzi necc ggiy cek d tababat n yijj n ubarru n regnus. 6 Uca necc ad cek arrey 
ad tegged ryiget attas u ad cek arrey d regnus u ijegiden ad zzayek-dd kken. 7 Ad ggey reahd inu 
jarayi d cek d zzarieet nnek awarni ac di marra rejyur nsen am ijj n reahd i rebda, hima ad iriy d 
AREBBI i cek u i zzarieet nnek awarni ac. 8 1 cek u i zzarieet nnek awarni ac ad ac wcey tammurt 
mani tuya tzeddyed am ubarrani, marra tammurt n Kenean, d ict n rwart i rebda. U necc ad iriy 
d AREBBI nsen.” 9 Inna AREBBI eawed i Ibrahim “Cek ad tehdid reahd inu, cek d zzarieet nnek 
awarni ac s marra rejyur nsen. 10 D wa d reahd inu wenni i ya tehdam jarayi d kenniw d zzarieet 
nnek awarni ac: ad itwaxten jarawem marra min igan d awtem. 11 Kenniw ad txetnem aysum n 
reedaryet nwem uca man aya ad tiri d ict n reeramet n reahd jarayi d kenniw. 12 Ahenjir wenni 
yar iga tmenya n wussan ad itwaxten jarawem, marra min igan d awtem di marra rejyur nwem, 
am wenni dd-ixerqen di taddart nnek am wenni itwasyen s nnuqart zeg kur abarrani u war 
igin zi zzarieet nnek. 13 Am wenni dd-ixerqen di taddart nnek, am wenni tesyid cek s nnuqart, 
ittxessa as ad itwaxten bra ammu niy ammu. Ammu i ya yiri reahd inu deg weysum nwem d 
ijj n reahd i rebda. 14 Aryaz i war itwaxetnen, wenni reedaryet nnes war tetwaxten, aryaz nni 
ittxessa ad itwaqess zi rgens nnes. Aqa yarza reahd inu.” 

Iwaed Arebbi ij n mmis i Ibrahim d Sara 

15 Inna AREBBI eawed i Ibrahim “I Saray tamyart nnek war d as trayid ead Saray, maca Sara d wa 
i yayiri isem nnes. 16 Minzi ad tt barkey u zzayes ad ac wcey mmic. Wah, ad tt barkey uca nettat 
ad tedwer d regnus u ijegiden n regnus ad zzayes-dd kken!” 17 Xenni iwda Ibrahim x uyembub 
nnes uca idhec, inna deg wur nnes “Aryaz n mya n isegg w usa ma ad as dd-itwaxreq mmis? U 
Sara, tenni yar iga tesein n isegg w usa, ma ead ad taruw?” 18 Uca inna Ibrahim i AREBBI “Mri 
Ismaeil iddar qibac i uyembub nnek?” 19 Inna AREBBI “Lla, ead Sara, tamyart nnek, d tenni d 
ac-dd i ya yarwen aseymi uca cek ad as trayid Ishaq. Necc ad ggey reahd inu akides d ijj n reahd 
i rebda, eawed ak-d zzarieet nnes awarni as. 20 Zi jjihet n Ismaeil, aqa segey ac. Aqa da, necc 
barkey t uca ad t arrey ittaruw ryiget u ad t arrey d attas. Teneac imeqqranen i dd ya yejj, ad t 
ggey d ijj n rgens imyar. 21 Maca ad ggey reahd inu ak-d Ishaq. D wenni d ac-dd i ya taruw Sara 
di rweqt-a deg usegg w as i dd ya yasen.” 22 Uca netta ikemmer awa? nnes akides, xenni igaeeed 
AREBBI, igg w ej x Ibrahim. 

23 Rexdenni Ibrahim iksi Ismaeil mmis, d marra isemyan i dd-ixerqen di taddart nnes, d marra 
inni immesyen s nnuqart, marra min igan d awtem jar aytbab n taddart n Ibrahim uca ixten 
reedaryet nsen deg wass nni am mammec i d as inna AREBBI. 24 Tuya yar Ibrahim tesea u-tesein 
n isegg w usa umi itwaxten deg weysum n reedaryet nnes. 25 Mmis Ismaeil tuya yars trettac n 
isegg w usa, umi itwaxten deg weysum n reedaryet. 26 Itwaxten Ibrahim d mmis Ismaeil deg wass 
d ijjen. 27 U dewren marra aytbab n taddart nnes, inni dd-ixerqen di taddart nnes ura d inni 
immesyen s nnuqart zeg ubarrani, twaxetnen akides. 


Arebbi idhar-dd i Ibrahim - Iwaed n Ishaq 



1 Uca idhar as-dd SIDI yar tcejjura n rbegud n Mamri umi tuya yareyyah yar tewwart n 
uqidun nnes di tha n uzir. 2 Rami igaeeed tmuyri nnes, ixzar, aqa din trata n yeryazen 

qibac nnes. Umi ten izra, ikkar ittazzer zi tewwart n ueiccu yarsen uca iqqunjer yar temmurt, 
3 inna “A Sidi inu, mara rexxu ufiy nniemet di tittawin nnek, ttzawgey c, war eeddu x umsexxar 
nnek. 4 Jjem ten ad dd-awyen cwayt n waman uca sirdem idaren nwem u zrem cwayt sadu 
tcejjart-a. 5 Uca ad dd-awyey ijj n uzeeeif n weyrum hima ad twaneecen urawen nwem, xenni 
ad teedum. Aqa x uya tekkim zzat i umsexxar nwem!” Nitni nnan as “Egg ammu am mammec 
tennid.” 

6 Rexdenni iruh Ibrahim deyya yar uqidun yar Sara, inna “Ksi t?ata n reqyas n waren azdad, 
eggw iten uca tegged zzayes tifdirin. 7 Yuzzer Ibrahim yar ifunasen uca iksi-dd ijj n ueejmi 
amezyan igma d lmlih, iwca it i ubriy uca wa iqegeq hima ad t ieder. 8 Uca netta iksi cawed 
ddhen d uyi ura d acejmi wenni ieder uca issars aya zzatsen u netta tuya ibedd zzatsen sadu tce- 
jjart nni uca ccin. 9 Xenni nnan as “Mani tega Sara tamyart nnek?” Yarra xasen “Aqa-tt da deg 
ueiccu.” 10 Rexdenni inna “D tidett ad yark-dd dew?ey awarni yar rweqt n tudart u aqa da, ad 
yars yiri ijj n uhenjir yar Sara, tamyart nnek.” U tesra Sara yar tewwart n uqidun nni igan awar¬ 
ni as. 11 Ibrahim d Sara tuya-ten wessaren, uyuren deg wussan, uca i Sara tuya tbedd as tubbart 
n temyarin. 12 Uca Sara tedhec deg wur nnes, tenna “Awarni tewsar inu, ad yari yiri rxir-a, am 
iga sidi inu netta iwsar?” 13 Inna SIDI i Ibrahim “Mayar tedhec Sara, tenna ‘Ma zemmarey necc 
ad arwey am giy d tawessart?’ 14 Ma aqa din ca n rhajet x SIDI tewear? Ad yark-dd eeqbey di 
rweqt itwaggen, yar rweqt n tudart uca ad yars yiri yar Sara mmis.” 15 Sara maca tenkar, tenna 
“War dehcey ca!”, minzi tuya tegg w ed. Uca netta inna as “Lla, aqa cek tdehced!” 

Tazagit n Ibrahim x Sudum 

16 Uca kkaren iryazen nni zi senni uca sewden yar Sadum uca Ibrahim iruh akidsen, issqebbed 
iten deg webrid. 17 Inna SIDI “Ma ad ffarey necc x Ibrahim min iggur ad ggey? 18 Ggur ad yiri Ibra¬ 
him zeema d ijj n rgens imyar u ijhed, aqa ad days twabarken marra regnus n ddunit. 19 Minzi 
necc ssney t hima ad issermed tarwa nnes ura d aytbab n taddart nnes awarni as, mahend ad 
hdan abrid n SIDI, ad ggen tasegda d rheqq, hima SIDI ad yarr x Ibrahim min tuya inna xas.” 
20 Inna SIDI cawed “Tyuyyit n Sadum d Eamura temyar attas d ddnub nsen cegeen. 21 Ad dd- 
hwiy, ad zarey ma s tidett ggin timegga nni am mammec dd-tusa zeg urayi n uyati i d ayi-dd 
yiwden niy lla, ggurey ad ssney.” 22 Xenni arrin iryazen nni iyembab nsen zi senni uca ruhen 
deg webrid yar Sadum. Maca Ibrahim tuya ead iqqim ibedd qibac i SIDI. 23 Iqarreb yars Ibrahim 
uca inna as “Ma s tidett iggur ad taredged eawed amsegged ak-d ueeffan? 24 Aqa dinni balak 
xemsin n imseggaden daxer i tendint. Ma s tidett ad ten taredged, war tesseizzed ca amcan nni 
di ttwee n xemsin imseggaden inni days igan? 25 Igg w ej xak ad tegged aya, ad tenyed amsegged 
ak-d ueeffan uca ad yiri umsegged mehsub amecnaw aeeffan, eemmars ad yiri man aya! Rqadi 
n ddunit ma war ittegg s rheqq?” 26 Rexdenni inna as SIDI “Mara ufiy di Sadum xemsin n im¬ 
seggaden daxer i tendint, ad sseizzey marra amcan nni di ttwee nsen.” 27 Uca Ibrahim yarra-dd, 
inna “Aqa da rexxu bdiy zeemey ad ssiwrey ak-d Sidi inu, waxxa necc d car d iyyed. 28 Ad tay 
neqsen zi xemsin n imseggaden xemsa, ma ad taredged x xemsa nni marra tandint?” Inna “War 
ggur ca ad tt aredgey mara ufiy din xemsa u-arebein.” 29 Ieqeb ad kis issiwer, inna as “Ad tay 
ad yiri ad itwaf din arebein!” Yarra netta “War iggur ca ad tt aredgey di ttwee n arebein nni.” 
30 Uca inna “War ttxeyyiq rexxu Sidi inu xmi i ya ssiwrey cawed. Ad tay ad yiri ad itwaf din myir 
tratin!” Yarra “War iggur ca ad tt aredgey mara ufiy din tratin.” 31 Inna “Aqa da rexxu ibdiy 
zeemey ad ssiwrey ak-d Sidi inu. Ad tay ad yiri ad itwaf din myir eicrin!” Yarra “War iggur ca 
ad tt aredgey di ttwee n eicrin nni.” 32 Xenni inna “War ttxeyyiq rexxu Sidi inu xmi i ya ssiwrey 
cawed. Ad tay ad yiri ad itwaf din myir eecra!” Yarra “War iggur ca ad tt aredgey di ttwee n eecra 
nni.” 33 Uca iruh SIDI awarni rami ikemmer awar nnes ak-d Ibrahim uca Ibrahim idwer-dd yar 
wemcan n tzeddiyt nnes. 

Asellek n Lut zeg wareddeg n Sudum 

1 ("\ llw d en xenn i tnayen n lmalakat nni yar Sadum s giret. Tuya Lut iqqim yar tewwart n 
-L Js Sadum. Umi ten izra Lut, ikkar mahend ad ten irqa uca iqqunjer arami tuya ayembub 
nnes iggur ad irqef tammurt. 2 Inna “Xzar, a isiditen inu, ttzawgey kenniw ad dd-tasem yar 
taddart n umsexxar nwem uca ad tessensem din, ad tessirdem idaren nwem. Xenni ad tfaqem 
zic, ad tkemmfem x webrid nwem.” Nitni arrin “Lla, aqa deg wazzay ad neqqim ad nessens.” 

3 Maca netta ikellef xasen attas arami akides ruhen, udfen yar taddart nnes uca netta igga asen 
amensi, igg w a ayrum bra antun uca ccin. 

4 Aqa qber ma ad ttsen, nnden i taddart yeryazen n tendint, iryazen n Sadum, zeg umezyan ar 
awessar, marra iwdan zi marra imucan itturfen n tendint. 5 Uca rayan i Lut, nnan as “Mani gan 
iryazen inni yark-ddyusin giret-a? Suffey iten-dd, hima ad ten nessen.” 6 Rexdenni Lut iffey-dd 
yarsen yar tewwart uca iqqen tawwart awarni as. 7 Inna “Ttzawgey, a aytma inu, war tteggem 
qae ryar! 8 Aqa da rexxu tnayen n yessi, tinni cad war issinen aryaz. Ejj ayi ad awem tent-dd 
ssuffyey barra uca ggem daysent min tettwaram mlih di tittawin nwem. Myir i iryazen-a war 
daysen tteggem walu, aqa s uyenni dd-usin nitni i swadday n tiri n tzeqqa inu yar tmensiwt. 
9 Nitni nnan “Beeeed ssa!” Uca nnan cawed, “Aqa wanita yusa-dd da hima ad izdey da amecnaw 
abarrani uca yarezzu ad igaeeed amecnaw rqadi? Rexxu ad cek ndarr ktar x nitni.” Uca ggin 
attas n uyir x weryaz nni, x Lut, uca qarrben-dd hima ad arzen tawwart. 10 Maca iryazen nni 
sswizzden afus uca ssidfen Lut yar taddart akidsen uca belleen tawwart 11 uca wtin iryazen inni 
tuya ibedden yar tewwart n taddart zeg umezyan yar umeqqran s tuddaryec uca nitni ssihren 
ixef nsen x tarezzut x tewwart. 12 Xenni nnan yeryazen nni i Lut “Wi yark da ead? Ma adekk w ar 
niy ihenjiren niy thenjirin, marra inni yark di tendint, ejj iten ad ffyen zeg wemcan-a. 13 Aqa 
ad nareddeg amcan-a, minzi tyuyyit nnes temyar zzat i uyembub n SIDI u SIDI issekk aney-dd 
hima ad tt nareddeg.” 

14 Rexdenni iffey Lut uca issiwer ak-d idewran nnes inni igguren ad dd-awyen yessis, inna “Kka- 
rem, teffyem zeg wemcan-a, minzi SIDI iggur ad yareddeg tandint-a.” Maca iban asen-dd i 
idewran nnes axmi ittqessar. 15 Umi d tenqar tfuct, lmalakat ssqegqent Lut, nnant “Kkar, teksid 
tamyart nnek d tnayen n yessic tinni akic, hima war thelliked ca di rmuesiyyet n tendint-a.” 
16 Maca netta war izeim. Xenni ttfen iryazen nni afus nnes d ufus n temyart nnes d ifassen n 
tnayen n yessis, minzi SIDI tuya ixs ad xas ihinn. Nitni ssuffyen t yar barra, nedhen t barra i 
tendint. 17 Arami ten ssuffyen barra, inna netta “Senjem ixef nnek! War xezzar awarni ac niy 
ad tbedded di marra adewwar-a. Arwer yar wedrar, hima war tetwatehhid ca.” 18 Inna asen 
Lut “Lla, ttzawgey cek, a isiditen inu! 19 Xzar rexxu, amsexxar nnek yufa nniemet di tittawin 
nnek uca tessemyared arrehmet tenni kidi teggid umi d ayi tejjid ddarey. Maca war zemmarey ad 
arewrey yar idurar, qber mma ad ayi ittef ryar uca ad mtey! 20 Aqa da rexxu, tandint-a aqa tudes- 
dd attas aqa zemmarey ad dinni arewrey uca nettat d tameenanuct. Ejj ayi ad arewrey rexxu dinni 
mahend ad qqimey ddarey. Ma war tegi d ij n wemcan d tameenanuct?” 21 Yarra xas netta “Aqa 
rexxu, tiwed ayi-dd eawed tzawegt nnek x uya, war ttareddgey ca tandint min xef tessiwred. 
22 Qegeq, arwer din, minzi war zemmarey ad ggey walu ar dd i ya tawded yar dinni.” X uya sem- 
man isem n tendint nni Suyar. 23 Arami yiwed Lut yar Suyar, tafuct aqa tenqar-dd x temmurt. 

24 Rexdenni ijja SIDI ad iwwet wenzar x Sadum d x Eamura recbareyyet d tmessi zeg ujenna zi 
yar SIDI. 25 Yareddeg netta tineddam nni d marra adewwar nni, ak-d marra imezday n tneddam 
nni ura d min iyemmyen di temmurt. 26 Uca tamyart n Lut, tenni tuyur deffar nnes, texzar awarni 
as uca tedwer d ijj n uqellij n tmegaht. 

27 Yar ssbeh zic ikkar Ibrahim mahend ad yuyur yar wemcan mani tuya ibedd zzat i wudem n 
SIDI. 28 Iswed yar Sadum d Eamura u yar marra tammurt n udewwar nni uca izra belli ddexxan 

ittgaeeed zi temmurt, amecnaw ddexxan n ict n tefqunt. 29 Arami yareddeg AREBBI tineddam n 
udewwar nni, ifekkar AREBBI di Ibrahim uca issekk Lut barra zi rwest n ucerwaw, umi issneqreb 
tineddam i di izdey Lut. 

Lut d yessis 

30 Uca igaeeed Lut zi Suyar uca iruh izdey ak-d tnayen n yessis deg idurar, minzi igg w ed ad iqqim 
izeddey di Suyar. Uca izdey deg ifri ak-d tnayen n yessis. 31 Rexdenni tamenzut tenna i tmazuzt 
“Babatney d awessar, war iqqim ueezri di temmurt ad xaney yadef am mammec teggur di mar- 
ra ddunit. 32 Zid, ejj aney ad newc binu i babatney ad issu uca ad kis nezzer, mahend ad nejj jji? ad 
iqqim iddar zi babatney.” 33 Uca di giret nni wcint binu i babatsent ad issu. Xenni tudef tmenzut 
uca tettes ak-d babas uca netta war yuci ca belli tezzer akides ura nettat tekkar cawed. 34 Ass 
anedfar tenna tmenzut i tmazuzt “Aqa necc zzrey giret iedun ak-d baba, ad as newc ad issu 
binu cawed giret-a. Xenni ad tadfed cem ad akides tezzred, mahend ad nejj jji? ad iqqim iddar 
zi babatney.” 35 Uca wcint binu i babatsent cawed di giret nni ad issu. Xenni tekkar tmazuzt uca 
tettes ak-d babas uca netta war yuci ca belli tezzer akides ura nettat tekkar cawed. 36 Uca ksint 
tnayen n yessis n Lut s ddeyset zi babatsent. 37 Uca turuw-dd tmenzut ijj n useymi, traya isem 
nnes Mu’ab. Wa d tababat n Mu’ab yars a? ass-a. 38 Tamazuzt cawed turuw-dd ijj n useymi uca 
traya isem nnes Ben-Lammi. Netta d tababat n tarwa n Lammun yars a? ass-a. 

Ibrahim d Abimalik, ajegid n Jirar 

r\ /VZi senni iqree Ibrahim iqidan nnes, yuyur yar Temmurt n Ljanub uca izdey jar Qadac d 
Zi v/Cur uca iqqim amecnaw abarrani di Jirar. 2 Umi inna Ibrahim x Sara tamyart nnes “Nettat 
d ucma i tega!”, issekk Abimalik, ajegid n Jirar, yiwi akis Sara. 3 Maca immedhar-dd AREBBI i 
Abimalik di tarjit n giret, inna as “Aqa rexxu ad temmted di ssibbet n temyart, tenni dd-tiwyed 
akic, minzi nettat temrec ak-d ijj n weryaz.” 4 Maca Abimalik tuya war yars-dd iqarreb, s uyenni 
inna “A Sidi inu, ma xenni ad tawded ad tenyed ijj n rgens iseggden?” 5 Ma war d ayi inna netta 
“Nettat d ucma i tega!”, u nettat s yixef nnes tenna cawed “Netta d uma i yega!” S tidett n wur 
u s ifassen izdigen i ggiy aya.” 6 Inna as AREBBI di tarjit “Necc ssney cad belli teggid man aya 
s tidett n wur, s uyenni hdiy cek hima war xafi txettid uca war cek jjiy ad tt thadid. 7 Rexxu, 
xenni, arr tamyart yar weryaz nnes, minzi netta d anabi uca netta ad xak izzag, hima ad teddared. 
Maca mara war tt tarrid ca, ssney s tidett ad temmted, cek d marra min igan nnek!” 8 Xenni ikkar 
Abimalik zic yar ssbeh. Iraya i marra ixeddamen nnes, inna marra awaren-a deg imezzuyen nsen 
uca iryazen nni dewren gg w eden attas. 9 Xenni iraya Abimalik x Ibrahim uca inna as “Min d aney 
teggid d min di xdiy akidek umi tyedred xafi d x tgeldit inu ddenb ameqqran? Cek teggid akidi 
am mammec t war icuwwar ad itwagg.” 10 Uca yarni inna cad Abimalik i Ibrahim “Min cek yejjin 
rami teggid man aya?” 11 Inna Ibrahim “Minzi necc nwiy ‘Nican war dinni tigg w udi zi AREBBI deg 
wemcan-a uca ad ayi nyen di ssibbet n temyart inu.’ 12 Uca s tidett nettat cawed d tamyart. Nettat 
d yegis n baba, maca maci d yegis n yemma uca tedwer d tamyart inu. 13 Uca umi tuya AREBBI 
indeh ayi zi taddart n baba mahend ad teleey ssa yar da, necc nniy as s tidett ‘Egg dayi rxir-a uca 
ini qae di marra imucan mani i ya nawed ad xafi tinid: Netta d uma i iga!’ ” 14 Xenni iksi Abimaliki 
ugi d ifunasen d tfunasin d isemyan d tsemyin uca iwc iten i Ibrahim uca yarr as-dd Sara, tamyart 
nnes. 15 Uca inna Abimalik “Aqa da, tammurt inu aqa-tt qibac nnek. Zdey mani i d ac-dd idhar mlih 
di tittawin nnek.” 16 1 Sara inna “Aqa da, wciy aref n uqiyyat n nnuqart i umam. aqa-tent d arehhaf 
x tittawin i kurci inni igan akim, wah, i kurci idwer am-dd d ttiqart.” 17 Rexdenni Ibrahim izzug i 
AREBBI uca AREBBI issgenfa Abimalik d temyart nnes d tiyya nnes uca urwent. 18 Minzi tuya SIDI 
ibellee qae marra remrawrat nyenni di taddart n Abimalik di ssibbet n Sara, tamyart n Ibrahim. 

Axerqed n Ishaq 

r\ -i 1 Uca yarzef SIDI yar Sara, am mammec t inna uca ikemmer SIDI awaxen nni mammec i 
Zj -Linna i Sara. 2 Teksi Sara s ddeyset uca turuw-dd ijj n useymi i Ibrahim x tewsar nnes, di 
rmijar nni i d as inna AREBBI. 3 Uca iraya Ibrahim i mmis wenni dd-ixerqen, wenni i d as-dd 
turuw Sara, Ishaq. 4 Ibrahim ixten i mmis Ishaq umi tuya yars tmenya n wussan, am mammec 
d as yumur AREBBI. 5 Uca tuya Ibrahim d mmis n mya n isegg w usa, arami yars-dd ixreq Ishaq, 
mmis. 6 Uca tenna Sara “AREBBI igga ayi ad dehcey u marra wenni t ya isren, ad idhec eawed 
akidi.” 7 Tenna eawed “Man wen izeemen ad yini i Ibrahim, aqa Sara ad tessutted iseyman, mayar 
turuw as-dd ijj n uhenjir x tewsar nnes.” 

Sara d Hajar 

8 Igma useymi uca ifxem. Deg wass rami idwer Ishaq ifxem, issewjed Ibrahim ijj n umensi imyar. 

9 Umi tezra Sara mmis n Hajar, Tamisrect, wenni dd-turuw Hajar i Ibrahim, tqessar xas, 10 tenna 
i Ibrahim “Azzer x tayya-ya d mmis, minzi mmis n tayya-ya war iwarret ca ak-d mmi, ak-d 
Ishaq.” n Awar-a iban-dd d aeeffan attas di tittawin n Ibrahim di ssibbet n mmis. 12 Maca inna 
AREBBI i Ibrahim “War ttejji ahenjir d tayya nnek ad irin d tisineft di tittawin nnek. Ser yar 
marra min d ac i ya tini Sara, minzi di Ishaq ad ac tiri zzarieet. 13 Maca ad ggey eawed ijj n 
rgens zi mmis n tayya-ya, minzi ura d netta d zzarieet nnek.” 14 Rexdenni ikkar Ibrahim zic uca 
iksi ayrum d ict n teqduht n waman, iwca iten i Hajar, issars as ten x teyrudt. Iwca as eawed 
ahenjir uca issqebbed itt. Uca nettat truh, tennejru di rexra n Bi’r-Sabea. 15 Rami neqsen waman 
zi teqduht, tendar ahenjir sadu ijj n cbarq. 16 uca truh teqqim qibac nnes ragg w aj n tecti n rqews, 
minzi tenna “War zemmarey ad zarey mermi i ya immet uhenjir.” Ammu i teqqim qibac nnes 
uca tessgaeeed tmijja nnes, tesyuy. 17 Isra AREBBI yar rhess n uhenjir uca lmalak n AREBBI iraya 
i Hajar zeg ujenna, inna as “Min cem yuyin, Hajar? War ttegg w ed ca, minzi AREBBI isra rhess n 
uhenjir, din mani iga. 18 Kkar, sgaeeed ahenjir uca teksi t deg ufus nnem, minzi ad zzayes ggey 
ijj n rgens imyar.” 19 Rexdenni yarzem AREBBI tittawin nnes uca tezra ijj n wanu n waman. Truh, 
teemmar taqduht s waman, tewca as ad isu uhenjir. 20 Uca tuya AREBBI ak-d uhenjir, iyma, 
izdey di rexra u tuya-t d amjebbad n rqews. 21 Tuya izeddey di rexra n Faran uca yemmas teksi 
as-dd tamyart zi temmurt n Misra. 

Reahd jar Ibrahim d Abimalik 

22 Di rweqt nni d ict imsar, belli Abimalik, ak-d Fikul, akumandar n reeskar, issiwer ak-d Ibra¬ 
him, inna “AREBBI aqa-t akidek di marra min tegged. 23 Rexxu, jag ayi yar AREBBI, aqa war 
iqqim ad tyecced ihenjiren ura d ayyawen inu! Maca s muxas taddukkri tasdiqt i kik ggiy qber, 
ad zzayes tegged cek akidi u ak-d temmurt mani teqqimed am ubarrani.” 24 Inna Ibrahim “Necc 
ad ac xas jjagey!” 25 Rexdenni ieeyyeb Ibrahim Abimalik x ssibbet n yijj n wanu n waman, wenni 
ikksen isemyan n Abimalik s uyir. 26 Xenni inna Abimalik “Necc war ssiney wi iggin man aya u 
cek war d ayi t tennid ca qber. Aqa a? rexxu i zzayek t sriy.” 27 Rexdenni iksi Ibrahim ugi d ifu- 
nasen d tfunasin uca iwca as ten i Abimalik uca nitni s tnayen ggin ijj n reahd jarasen. 28 Maca 
Ibrahim issars sebea n txeswin n thimart yar uyezdis. 29 Xenni inna Abimalik i Ibrahim “Min iena 
sebea n txeswin nni teggid yar uyezdis?” 30 Inna netta “Ksi zeema sebea-ya n txeswin zeg ifas- 
sen inu, d cchadet i ya irin belli necc iyzin anu-ya.” 31 X uya itwasemma amcan nni Bi’r-Sabea, 
minzi nitni s tnayen tuya jjugen din. 32 Ammu i wcin reahd di Bi’r-Sabea. Awarni man aya ikkar 
Abimalik ak-d Fikul, akumandar n reeskar, ieqeb yar temmurt n Ifilistiniyyen. 33 Izzu Ibrahim 
ijj n tcejjart n tmarist di Bi’r-Sabea uca iraya din isem n SIDI, isem n Arebbi n rebda. 34 Uca izdey 
Ibrahim am ubarrani di temmurt n Ifilistiniyyen attas n wussan. 

Ibrahim iqeddem mmis Ishaq d tayarst i Arebbi 

r\ r \ 1 Awarni man aya temsar, aqa ijarreb AREBBI Ibrahim, inna as “Ibrahim!” Uca inna as 
Z ^“Xzar, necc aqa-yi da!” 2 Inna as netta “Ksi rexxu ayenni n mmic, wenni texsed, Ishaq, 
uca ruh yar temmurt n Muriya uca tqeddmed t din d tayrast x yijjen zeg idurar i d ac i ya 
iniy.” 3 Ikkar Ibrahim zic, ihezzem ayyur nnes uca iksi akides tnayen n ihudriyyen nnes d mmis 
Ishaq. Iqess akeccud i tmessi n tyarst, ikkar, iruh deg webrid yar wemcan i d as inna AREBBI. 
4 Deg wass wiss trata issgaeeed Ibrahim tmuyri nnes uca izra amcan zi ?agg w aj. 5 Rexdenni inna 
Ibrahim i ihudriyyen nnes “Rajam da ak-d weyyur, necc d uhenjir ad nrah diha, ad nesjed uca 
ad yarwem-dd neeqeb cawed.” 6 Iksi Ibrahim akeccud n tyarst, issars it x mmis Ishaq u netta 
syixefnnes iksi s ufus nnes timessi d txedmect uca ammu i ruhen s tnayen idsen. 7 Rexdenni 
issiwer Ishaq ak-d Ibrahim babas, inna as “Baba inu!” Uca inna as “Xzar, necc aqa-yi da, mmi!” 
Uca inna “Aqa da timessi d ukeccud, maca mani iga izmar i tyarst?” 8 Inna Ibrahim “AREBBI 
simant nnes ad aney issarzeq s yizmar i tyarst, mmi!” Uca ammu i ruhen s tnayen idsen 9 uca 
iwden yar wemcan nni d as inna AREBBI. Din ibna Ibrahim ijj n rmedbeh uca isder akeccud, 
icarf Ishaq mmis uca issars it x rmedbeh x ikecwad. 10 Isswizzed Ibrahim afus nnes uca iksi 
taxedmect hima ad iyars i mmis. 11 Maca lmalak n SIDI iraya as-dd zeg ujenna, inna as “Ibrahim, 
Ibrahim!” Uca inna netta “Xzar, necc aqa-yi da!” 12 Xenni inna as “War swizzid afus nnek yar 
uhenjir niy ad as tegged ca, minzi rexxu aqa ssney belli tegg w eded AREBBI u war xafi tettifed 
ayenni n mmic.” 13 Issgaeced Ibrahim tittawin nnes uca ixzar. Xzar, aqa awarni as tuya din 
ijj n icarri iqqen yar cbarq zeg waccawen nnes. Yuyur Ibrahim dinni, ittef icarri uca ihda t 
d tyarst deg wemcan n mmis. 14 Iraya Ibrahim isem n wemcan nni “SIDI ad ithilla!” S uyenni 
iqqar bnadem ar ass-a “Deg wedrar n SIDI ad itwassarzeq!” 15 Iraya lmalak n SIDI wiss tnayen 
n imuren zeg ujenna x Ibrahim, 16 inna “Minzi teggid man aya uca war xafi tesseizzed ayenni 
n mmic, ad jjugey s simant inu, inna SIDI, 17 belli ad cek barkey attas uca ad ssektarey zzarieet 
nnek attas amecnaw itran n ujenna u amecnaw ijdi i igan x tma n rebhar. Yar zzarieet nnek 
ad ittef tewwart n reedyan nnes d rwart 18 u di zzarieet nnek ad twabarken marra regnus n 
temmurt, minzi teggid array i min d ac nniy.” 19 Xenni ieqeb-dd Ibrahim yar ihudriyyen nnes 
u nitni kkaren uca ruhen jmie deg webrid yar Birsiba uca izdey Ibrahim di Bi’r-Sabea. 20 Awarni 
man aya imsar aqa xebbaren Ibrahim ijj n wareqqas, nnan as “Aqa da, eawed Milka turuw-dd 
tarwa i Nahur umac: 21 Eus, amenzu nnes, d Buz umas, d Qamuwil wenni d tababat n Aram, 22 d 
Kasad d Hazu d Fildac d Yidlaf d Batuwil.” 23 U Batuwil ijja-dd Rifqa. Tmenya-ya i turuw-dd 
Milka i Nahur, umas n Ibrahim. 24 U tayya nnes, tenni umi qqaren Rieuma, turuw as-dd eawed 
Tabah d Jaham d Tahac d Maeka. 


Rmewt d wender n Sara 

r\ q 4 Tuya yar Sara mya u-sebea u-eicrin n isegg w usa. Man aya d rmijar n tudart n Sara. 2 Uca 
Z-i O temmut Sara di Qaryat-Arbae, tenni igan d Hibrun, di temmurt n Kenean uca yudef-dd 
Ibrahim, igga anuri x Sara, iru isyuy xas. 3 Xenni ikkar Ibrahim uca ikka ttarf i temyart nnes 
immuten uca issiwer ak-d tarwa n Hit, inna 4 “Necc d abarrani d amezduy n zzyada jarawem. 
Wcem ayi myir ijj n wender d agra yarwem hima ad awdey ad nedrey amettin inu zeg urendad 
inu.” 5 Arrin-dd tarwa n Hit x Ibrahim, nnan as 6 “Ser yarney, siditney! Cek d ijj arrays n AREBBI 
jaraney. Nder ametti nnek deg imedran nney isebhen. Ufa d ijj mma zzayney ad cek ittef x 
wender nnes, mahend war tettikk w ided ad tnedred ametti nnek.” 7 Rexdenni ikkar Ibrahim, 
yudar qibac i rgens n temmurt, qibac i tarwa n Hit 8 uca issiwer akidsen, inna “Mara kenniw s 
array nwem ad nedrey ametti inu zeg urendad inu, xenni srem yari uca zawgem ayi i necc yar 

Ifrun, mmis n Zuhar, 9 mahend ad ayi iwc ifri n Makfila, wenni yar ttarf n yeyyar nnes. Ejj it ad 
ayi t iwc s ttaman nnes ikmer. Ad yiri d ander inu i ya mellkey jarawem.” 10 Ifrun xenni tuya 
iqqim jar tarwa n Hit uca Ifrun Ahitti yarra-dd x Ibrahim deg imejjan n tarwa n Hit d marra 
inni yudfen yar tewwart n tendint, inna 11 “Lla, a sidi inu, ser yari! Necc ad ac wcey iyyar ura d 
ifri nni days igan. Zzat n tarwa n rgens inu ad ac t wcey, nder ametti nnek!” 12 Rexdenni yudar 
Ibrahim zzat i tittawin n rgens n temmurt 13 uca issiwer ak-d Ifrun deg imezzuyen n rgens n 
temmurt, inna “Ttzawgey, mara texsed, ser yari. Ad ac wcey nnuqart n yeyyar, qber itt zzayi, 
xenni ggurey ad days nedrey ametti inu.” 14 Yarra Ifrun x Ibrahim, inna as 15 “Sidi inu, ser yari! 
min ixs ad yini ijj n yeyyar issekk w an arbeemya n uciql n nnuqart, jarayi d cek? Nder xenni 
ametti nnek!” 16 Isra Ibrahim i Ifrun uca iwzen Ibrahim i Ifrun tmenyat n nnuqart i xef issiwer 
deg imezzuyen n tarwa n Hit: arbeemya n uciql n nnuqart, am t nnumen isebbaben. 17 Ammu 
idwer iyyar n Ifrun wenni igan di Makfila arendad n Mamri, iyyar d ifri wenni days igan d marra 
ticejjura inni deg iyyar yar iymiren nnes i d as-dd innden 18 d ijj n rmerk n Ibrahim zzat i tarwa 
n Hit d marra inni yudfen yar tewwart n tendint. 19 Awarni aya inder Ibrahim Sara tamyart nnes 
deg ifri n yeyyar n Makfila i igan qibac i Mamri, wenni igan d Hibrun di temmurt n Kenean. 
20 Ammu arrin tarwa n Hit iyyar ak-d ifri i days igan d rmerk n Ibrahim am ijj n wender. 

Ishaq d Rifka 

r\ a 1 Ibrahim tuya iwsar u imyar deg wussan uca SIDI ibarek Ibrahim di kurci. 2 Xenni inna 
Ibrahim i yismey nnes awessar x taddart nnes, awkir n marra min yars “Egg rexxu 
afus nnek sadu tmessadt inu, 3 xenni ad tejjuged s SIDI AREBBI n ujenna d temmurt, belli war 
dd-tettiwyed tamyart i mmi zi thenjirin n Ikeneaniyyen mani zedyey necc jarasen, 4 maca ad 
trahed yar temmurt i zi dd-usiy, yar rag inu mahend ad dd-tawyed tamyart i mmi Ishaq.” 5 Inna 
as yismey “Balak war tettexs temyart ad ayi tedfar yar temmurt-a. Ma ittxessa ad arrey mmic 
yar temmurt nni manis dd-tusid?” 6 Inna as Ibrahim “Hdat, war dd-ttarri ca mmi dinni! 7 SIDI 
AREBBI n ujenna wenni d ayi-dd iggewden zi taddart n baba u zi temmurt n rag inu uca issiwer- 
dd yari uca ijjug ayi umi d ayi inna ‘I zzarieet nnek ad wcey tammurt-a!’, d netta i ya issekken 
lmalak nnes zzat i uyembub nnek mahend ad tawyed zi senni tamyart i mmi. 8 Mara tamyart 
war tettexs ad cek tedfar, ad tirid trellid zi tjagit-a, myir war dd-ttarri din mmi waha.” 9 Issars 
yismey fexdenni afus nnes sadu tmessadt n Ibrahim, sides, uca ijjug as x man aya. 

10 Uca iksi yismey eecra n ireyman n sides, iruh uca tuya yars cram kur agra iyran n sides. Ikkar 
uca ittef abrid yar Aram-Nahrayn, aqa-tt d Misubutamya , yar tendint n Nahur. 11 Ijja ireyman 
barra i tendint zzat i wanu n waman ad jjnen, yar uxecci n tmeddit, yar tseeeet i di dd-ffyent 
temyarin mahend ad ayment aman. 12 Xenni inna “SIDI, AREBBI n Ibrahim, sidi inu, ttzawgey 
cek ad ayi teawned ass-a uca sscen ayi taddukkri nnek tasdiqt i sidi inu Ibrahim. 13 Aqa-yi yar 
wanu n waman d thenjirin n yeryazen n tendint ggur ad dd-ffyen mahend ad aymen aman. 14 Ejj 
itt ammu i ya tiri, aqa tahenjirt umi i ya iniy ‘Sehwa abuqar nnem, ttzawgey cem, mahend ad 
zzayes swey!’ uca nettat ad tini ‘Su u ad wcey eawed aman i ireyman nnek!’, ad tiri d ta i teggid 
i umsexxar nnek Ishaq u s uya ad ssney aqa tessecned taddukkri nnek tasdiqt i sidi inu.” 

15 Uca ead qber mma ad ikemmer awar, izra Rifqa, tenni dd-ixerqen i Bituwil, mmis n Milka, 
tamyart n Nahur umas n Ibrahim, teffey zi tendint s ubuqar nnes x teyrudt. 16 Tahenjirt tuya- 
tt days azri imyar, d taezarect, war tt issin weryaz. Nettat tehwa-dd yar wanu, teccur abuqar 
nnes uca tgaeeed eawed. 17 Rexdenni yuzzer yars yismey, inna as “Ttzawgey cem ad ayi tewced 
ad swey cwayt n waman zeg ubuqar nnem!” 18 Nettat tenna “Su, a sidi inu!” Tqegeq tessehwa 
abuqar nnes x ufus nnes, tewca as ad isu. 19 Rami d as tewca iswa mlih, tenna “Ggur ad aymey 
aman eawed i ireyman nnek, ar yarsen i ya yiri s zzyada.” 20 Tqegeq, tessexwa abuqar nnes di 

tarya, tuzzer eawed yar wanu hima ad tayem aman, uca tuyem asen-dd aman i ireyman nnes 
marra. 21 Waxxa itebhet weryaz umi tt ixzar, isqar hima ad issen ma SIDI issehwen xas abrid 
nnes niy 11a. 22 Umi jjiwnen ireyman tisessi, iksi weryaz deg ijj n umur ict n txadent n wurey 
tenni iwezznen azyen n uciql d tnayen n tmeqyasin i ifassen nnes tinni iwezznen eecra n uciql 
n wurey, 23 inna “Ini ayi, umi teggid d yegis? Ma aqa din amcan di taddart n babam mani nzem- 
mar ad nessens?” 24 Nettat tenna as “Necc d yegis n Bituwil, mmis n Milka, wenni tt-ddyurwen i 
Nahur.” 25 Uca tarni tenna as “Eawed aqa di taddart nney rum d iyeg attas u eawed amcan hima 
tessensem.” 26 Rexdenni yudar weryaz uca iqqunje? i SIDI, 27 inna “Mebruk SIDI, AREBBI n sidi 
inu Ibrahim, wenni war ikkisen redrafet nnes d tesdiqt nnes zi sidi inu. Igewwed ayi SIDI deg 
webrid yar taddart n tawmat n sidi inu.” 

28 Uca tahenjirt tuzzer, teawed timesrayin-a i yemmas di taddart. 29 Uca Rifqa tuya yars umas, 
qqaren as Laban uca Laban yuzzer yar barra yar weryaz wenni tuya yar wanu. 30 Tuya izra taxa- 
dent d tnayen n tmeqyasin deg ifassen n ucmas uca isra i wawaren i tuya teqqar ucmas Rifqa, 
tenna “Ammu i issiwer weryaz nni akidi.” Ammu dd-yusa Laban yar weryaz. U xzar, ibedd diha 
zzat i ireyman, yar wanu. 31 Uca inna “Arah-dd, a cek d amimun n SIDI! Mayemmi aqa cek barra, 
necc aqa sswejdey taddart d wemcan i ireyman.” 32 Rexdenni iruh weryaz akides yar taddart u 
netta idreq tihezzanin n ireyman. Netta iwca asen rum d waman hima ad issird idaren nnes 
uca eawed idaren n yeryazen inni igan akides. 33 Awarni as igga min i ya icc zzates. Maca netta 
inna “War ttettey yar d iniy tabrat inu.” Uca netta inna as “Siwer!” 34 Rexdenni inna “Necc d 
ismey n Ibrahim. 35 SIDI ibark sidi inu attas s wattas uca issemyar it. Aqa iwca as ugi d ifunasen 
d tfunasin, nnuqart d wurey, isemyan d tsemyin, ireyman d yeyyar. 36 D Sara, tamyart n sidi inu, 
turuw-dd i sidi inu x tewsar nnes ijj n uhenjir, wenni umi iwca marra min yars. 37 Uca sidi inu 
ijja ayi jjugey, inna ‘War dd-ttawi tamyart i mmi zi thenjirin n Ikencaniyyen, inni mani zedyey 
di temmurt nsen. 38 Uct xak mara war ttrihed yar taddart n baba, yar rag inu uca ad dd-tawyed 
tamyart i mmi zi senni.’ 39 Xenni necc nniy i sidi inu ‘Balak tamyart war d ayi-dd tdeffar.’ 40 Uca 
netta inna ayi ‘Aqa uyurey zzat i uyembub n SIDI d netta ad dd-issekk lmalak nnes akidek uca ad 
xak issehwen abrid nnek ar dd ya tawyed i mmi ict n temyart zi teqbic inu u zi taddart n baba. 
41 Rexdenni ad tirid tfekked zi tjagit i d ayi tejjuged, xmi i ya trahed yar rag inu u nitni war d 
ac tt tticen, xenni ad cek ssuffyey zi tjagit nnek i tuya tejjuged.’ 42 Ass-a usiy-dd yar wanu uca 
nniy ‘A SIDI, AREBBI n sidi inu Ibrahim, ttzawgey ad tesshewned rexxu abrid x wenni di ggurey. 

43 Aqa-yi da zzat i wanu n waman. Ejj ad tiri ammu, belli taezarect tenni i dd ya iffyen mahend 
ad tayem aman u i tenni umi i ya iniy: Ewe ayi ad swey ewayt n waman zeg ubuqar nnem? 

44 uca nettat ad ayi tini: Su cek u necc ad aymey eawed i ireyman nnek!, d ta ad tiri d tamyart 
tenni d issewjed SIDI i mmi n sidi inu.’ 45 Uca qber mma ad kemmrey tzagit-a deg wur inu, xzar, 
Rifqa teffey-dd s ubuqar nnes x teyrudt nnes, tehwa yar wanu uca tuyem-dd aman. Nniy as 
‘Ttzawgey cem ad ayi tewced ad swey!’ 46 Rexdenni tessehwa abuqar nnes, tenna ‘Su u necc ad 
sseswey eawed ireyman nnek!’ Swiy uca nettat tewca eawed i ireyman ad swen. 47 Rexdenni 
sseqsiy tt, nniy ‘Umi teggid d yegis?’ Nettat tarra ‘Yegis n Bituwil, mmis n Nahur wenni d as-dd 
yurwen Milka.’ Xenni ggiy as ict n txadent di tinzart nnes d tmeqyasin deg ifassen nnes . 48 Xenni 
udarey, sejdey i SIDI uca ssemyarey SIDI, AREBBI n sidi inu Ibrahim, wenni d ayi igewwden x 
webrid n tidett hima ad dd-awyey igis n umas n sidi inu d temyart i mmis. 49 Rexxu, ead, mara 
kenniw texsem ad teggem taddukrit d tesdiqt ak-d sidi inu, ini ayi t, mara 11a, ini ayi t eawed, 
xenni ad xensey yar yeffus niy yar uzermad.” 50 Xenni Laban d Bituwil arrin-dd uca nnan “Zi 
SIDI i dd-iffey uya, war nzemmar ad kik nessiwer ryar niy rxar. 51 Aqa da, Rifqa qibac nnek, ksi 
tt uca truhed uca ad tiri d tamyart n mmis n sidi nnek, am mammec inna SIDI!” 

52 Umi isra yismey n Ibrahim awaren nsen, iqqunjer yar temmurt i SIDI. 53 Uca issuffey-dd 
yismey reqeue n nnuqart d reqeue n wurey d warruden, iwca iten i Rifqa. Eawed iwca rehwayej 

iyran i umas d yemmas. 54 Xenni ccin, swin, netta d yeryazen inni kis dd-yusin. Ssenden din 
uca faqen zic. Xenni inna “Samhem ayi ad rahey rexxu yar sidi inu!” 55 Arrin-dd umas d yem¬ 
mas “Ejj tabriyt akidney waxxa myir eecra n wussan, awarni as ad trahed.” 56 Maca netta inna 
asen “War dayi tettifem ead umi SIDI issehwen abrid inu! Myir ejj ayi ad rahey yar sidi inu.” 
57 Nitni arrin-dd rexdenni “Ejj aney ad nraya i tebriyt uca ad nse? i min i ya tini zeg uqemmum 
nnes.” 58 Rayan i Rifqa uca nnan as “Ma ad trahed cem ak-d weryaz-a?” Uca netta tarra “Wah, 
ad rahey.” 59 Rexdenni jjin Rifqa, ucmatsen, ad trah ura d tamettadt nnes uca eawed ismey n 
Ibrahim d yeryazen nnes. 60 Uca barken Rifqa, nnan as “A ucmatney, ad tawded ad temyared 
d ruruf-n-eecra-n-ruruf uca zzarieet nnem ad twart tawwart n yenni tt icarrhen!” 61 Tekkar 
rexdenni Rifqa d teyya nnes, nyint x ireyman, dfarent aryaz uca ismey yiwyi-dd Rifqa uca iruh. 
62 Aqa iffey Ishaq zeg wanu n ‘Lahay-Ru’i. Tuya izeddey di Temmurt n Ljanub. 63 Uca iffey Ishaq 
ad izzag deg iyyar. Tuya tt yar uwettu n tmeddit. Netta issgaeeed tmuyri nnes, iqcee u xzar, 
aqa ireyman ttqarraben-dd! 64 Rifqa eawed tgaeeed tittawin nnes, tezra Ishaq. Nettat tejja ixef 
nnes ad tdar deyya x weryem 65 uca tenna i yismey “Min iena weryaz nni, wenni i dd-yusin deg 
iyyar yarney?” Uca ismey inna “Wa d sidi inu!” Rexdenni teksi takenbuct uca trehhef. 66 Uca 
ismey ieawed i Ishaq marra min igga. 67 Uca igewwed it Ishaq yar uqidun n yemmas Sara, yiwi 
Rifqa uca nettat tedwer as d tamyart u netta tuya ittexs itt. Ammu i itwafewwej Ishaq awarni 
i rmewt n yemmas. 


Tarwa n Ibrahim 

r\ £- 1 Uca Ibrahim iksi tamyart nnedni, qqaren as Qatura. 2 Netta turuw as-dd Zimran, Yuqcan, 
Zj Midyan, Yicbaq d Cuha. 3 Uca Yuqcan ijja-dd Caba d Dadan. Uca arrawen n Dadan tuya- 
ten d Iccuriyyen d Ilituciyyen d Ili’umiyyen. 4 lhenjiren n Midyan tuya-ten d Eifa, Eifir, Hanuk, 
Abidae d Aldaea. Marra ina tuya-ten d arrawen n Qatura. 5 Uca Ibrahim iwca marra min yars 
i Ishaq. 6 Maca i tarwa n tayyawin i tuya yar Ibrahim, iwca asen Ibrahim ariyaluten uca, am 
t tuya ead iddar, issekk iten zi senni yar ccarq, yar temmurt n ccarq, issigg w ej iten x Ishaq 
mmis. 7 Ibrahim tuya iddar mya u-xemsa u-sebein n isegg w usa, wa d rmijar n tudart nnes. 
8 Uca idreq Ibrahim i buhber nnes uca immut x tewsar temyar, iwsar u edun yars wussan. Uca 
itwassmun ak-d rejdud nnes. 9 Uca Ishaq d Ismaeil, tarwa nnes, nedren t, deg ifri n Makfila deg 
iyyar n Ifrun, mmis n Suhar, Ahitti, iyyar i igan qibac i Mamri. 10 Itwander Ibrahim d temyart 
nnes Sara deg iyyar nni isya Ibrahim zi tarwa n Hit. 

11 Uca imsar, awarni i rmewt n Ibrahim, AREBBI ibarek Ishaq mmis. Uca izdey Ishaq zzat i wanu 
n ‘Lahay-Ru’i’. 

12 Ina d inni dd-itwarwen zi Ismaeil, mmis n Ibrahim wenni dd-tejja Hajar, tenni d tayya n Sara 
zi Misra, i Ibrahim. 13 D yina d ismawen n ihenjiren n Ismaeil, s ismawen nsen elahsab wexraq 
nsen. Amenzu n Ismaeil tuya-t d Nabayut, xenni Qidar, Adbiyil, Mibsam, 14 Misma, Duma, Massa 
15 Hadad, Tayma, Yatur, Nafic d Qidma. 16 D yina d tarwa n Ismaeil s ismawen nsen, s tneddam 
nsen d reqsur nsen, teneac arruyas s tqebbar nsen. 17 Tuya iddar Ismaeil mya u-sebea u-tratin 
n isegg w usa uca idreq Ismaeil i buhber nnes, immut uca itwassmun ak-d rejdud nnes. 18 Uca 
zedyen zi Hawila yar Cur, wenni igan arendad n Misra, am tettfed abrid yar Accur. Netta izdey 
arendad n marra aytmas. 

Yaequb d £isu 

19 Ina d inni dd-itwarwen zi Ishaq, mmis n Ibrahim. Ibrahim ijja-dd Ishaq. 20 Tuya yar Ishaq 
arebein n isegg w usa umi yiwi Rifqa d tamyart. Nettat d yegis n Bituwil, Aramiyu zi Faddan- 

Aram, ucmas n Laban, Aramiyu. 21 Izzug Ishaq yar SIDI di ttwee n temyart nnes, tenni tuya 
war ittirwen ca uca istajeb as SIDI s tzagit nnes yugyen, arami tamyart nnes, Rifqa, teksi ddey- 
set. 22 Uca iseyman twanjebden days daxer. Xenni nettat tenna “Man aya cad, mayemmi d ayi 
imsar?” uca truh ad tesseqsa SIDI. 23 Inna as SIDI “Aqa din tnayen n regnus di ddeyset nnem 
uca tnayen n regnus ad mmsebdan di dwaxer nnem. Ijj n rgens ad yiri ijhed x rgens nnedni u 
wenni ameqqran ad ixdem amezyan.” 24 Yar uneggaru n wussan n ddeyset nnes mahend ad ta- 
ruw, xzar, aqa d acniwen deg ueeddis nnes. 25 Uca iffey-dd umezwar u tuya-t d azegg w ay iceeear 
qae amecnaw ict n thidurt. X uyenni rayan t £isu. 26 Awarni as iffey-dd umas. Inned afus nnes i 
unirz n £isu. S uya semman t Yaequb. Tuya yar Ishaq settin n isegg w usa yar wexraq nsen. 

27 Rami gman ihenjiren, idwer £isu d ijj n uneymar d ameqqran, ijj n weryaz n barra, maca 
Yaequb idwer d ijj n weryaz yarsa, wenni izeddyen deg iqidan. 28 Ishaq tuya ittexs £isu, minzi 
iejeb as ay sum n fmar n rexra maca Rifqa tuya tettexs Yaequb. 29 Uca issegw Yaequb ijj n macca 
uca xenni ieqeb-dd £isu zi rexra, tuya yuher. 30 Inna £isu i Yaequb “Ttzawgey cek ad ayi tew- 
ced ad ccey zeg uzegg w ay, azegg w ay nni diha, mayar aqa fniy s fad.” X uya qqaren as ‘Idum’. 
31 Rexdenni inna Yaequb “Zenz ayi xenni ass-a fheqq nnek n umenzu.” 32 Inna £isu “Xzar, aqa 
necc ggur ad mmetey, min i ya ggey s fheqq n umenzu?” 33 Xenni inna Yaequb “Jag ayi rexxu!” 
Uca ijjug as, izzenz i Yaequb fheqq n umenzu nnes. 34 Rexdenni Yaequb iwca i £isu ayrum d 
umecfi n reedes, u £isu icca, iswa, ikkar, iruh. Ammu issehqar £isu fheqq n umenzu nnes. 

Reahd jar Ishaq d Abimalik 

s\ s ' 1 Tuya iga raz di temmurt, ijj n raz nnedni x umezwar nni tuya igan deg wussan n Ibrahim. 
h Os uya iruh Ishaq yar jwayeh n Jirar yar Abimalik, ajegid n Ifilistiniyyen. 2 Uca iban as-dd 
SIDI, inna “War hekk w i ca yar Misra. Zdey di temmurt i d ac i ya iniy. 3 Zdey di temmurt-a 
am ubarrani uca necc ad kik ifiy, ad cek barkey, minzi i cek u i zzarieet nnek umi i ya wcey 
marra timmura-ya uca ad kemmrey tjagit i jjugey i Ibrahim babac. 4 Ad ssektarey zzarieet nnek 
amecnaw itran n ujenna uca ad wcey i zzarieet nnek marra timmura-ya. Marra regnus n ddunit 
ad twabarkent di zzarieet nnek, 5 minzi isra Ibrahim i wawar inu uca ihda min d as wciy mahend 
ad ihda: rumurat inu, tiwessa inu d izerfan inu.” 6 Ammu i izdey Ishaq di Jirar. 

7 Rami t sseqsan yeryazen n wemcan nni x temyart nnes, inna asen “Nettat d ucma”, minzi 
igg w ed ad yini “D tamyart inu”, mara inna ammu, aqa balak “iryazen n wemcan-a war d ayi 
neqqen di ttwee n Rifqa, minzi tuya days azri.” 8 Rami tuya din izeddey attas n wussan, imsar 
belli Abimalik, ajegid n Ifilistiniyyen, ixzar zi rkazi, izra Ishaq itteatab Rifqa, tamyart nnes. 9 Uca 
if aya Abimalik x Ishaq, inna as “Aqa da, ta s tidett d tamyart nnek! Mammec teggid tennid aney 
d ucma?” Ishaq inna as “S minzi nniy iyixefinu ‘Aqa tiri ad twanyey di ssibbet nnes.’ ” 10 Abim¬ 
alik inna “Mayar d aney teggid aya? X drus ad yiri ittes ca n yijj zi rgens ak-d temyart nnek uca 
ad tiri teggid ddenb nnek x yiri nney.” 11 Rexdenni Abimalik yumur marra rgens, inna “Wenni 
i ya ihadan aryaz-a niy tamyart nnes, ad itwaney nican!” 

12 Izare Ishaq di temmurt nni uca iksi asegg w as nni mya n imuren n zzyada, minzi ibark 
it SIDI. 13 Temmarni cceneet n weryaz nni uca netta iqqim imeqqar arami idwer d itwassen 
attas. 14 Tuya yars ugi uca yars cawed ifunasen d tfunasin d wattas n isemyan, arami zzayes 
usmen Ifilistiniyyen. 15 D marra anuten i yzan isemyan deg wussan n Ibrahim babas, netyen ten 
Ifilistiniyyen uca ccuren ten s ucar . 16 Xenni inna Abimalik i Ishaq “Beeeed xaney, minzi tdewred 
tjehded xaney s wattas.” 17 Ishaq iruh zi senni, iwta iqidan nnes di teyzurt n Jirar uca izdey 
dinni . 18 Rami dd-ieqeb Ishaq, iyza anuten n waman inni tuya itwayzan deg wussan n Ibrahim 
babas, inni netyen Ifilistiniyyen awarni rmewt n Ibrahim. Isemma ten s ismawen inni d asen 

iraya babas . 19 Uca isemyan n Ishaq yzan di teyzurt nni uca ufin din anu n waman ddaren . 20 Uca 
inican n Jirar qachen ak-d inican n Ishaq, nnan “Aman n nney!” X uya rayan isem n wanu ‘anu 
n £isiq\ minzi tuya ttqacahen xas. 21 Xenni yzan ijj n wanu nnedni u qachen xas sawed. S uyenni 
d as iraya s yisem n Sitna . 22 Uca ibessed zi senni uca iyza anu nnedni, war xas qichen ca uca 
ggin as isem nnes Rahubut, inna “Rexxu SIDI iwca aney ttasis uca ad negg ryiget di temmurt.” 
23 Uca zi senni igassed yar Bi’r-Sabsa. 

24 lban as-dd SIDI di giret nni, inna as “Necc d AREBBI n Ibrahim babac! War ttegg w ed ca, aqa 
necc akidek u necc ad cek barkey, ad ssektarey zzariset nnek di ttwes n umsexxar inu Ibra¬ 
him.” 25 Xenni ibna din ijj n usaltar uca iraya isem n SIDI uca iwta din aqidun nnes uca yzin din 
isemyan n Ishaq ijj n wanu. 26 Abimalikyusa-dd yars zi Jirar, ak-d Ahuzzat, amedduker nnes, d 
Fikul, akumandar n rseskar nnes . 27 Inna asen Ishaq “Mayar yari dd-tusim, waxxa kenniw tcar- 
rhem ayi uca tessuffyem ayi xawem?” 28 Nitni nnan “Aqa nezra belli SIDI akidek. S uya nenna, 
ad din yiri rexxu ict n tjagit jaraney, jaraney d cek, uca ad kik negg ijj n rsahd 29 hima cek war 
d aney tettegged ryar, minzi ura d neccin war cek netthidi ca uca aqa nemsurref akidek mlih 
uca nessekk i cek di raman. Aqa cek rexxu d amimun n SIDI!” 30 Rexdenni igga asen amensi uca 
ccin, swin. 31 Kkaren zic ucajjugen ijjen i wennedni. Xenni issqebbed iten Ishaq uca ruhen nitni 
zi yars di rehna. 

32 Xenni deg wass d ijj, aqa usin-dd isemyan n Ishaq, xebbaren t x wanu i iyzan uca nnan as “D 
aman i nufa .” 33 Uca isemma t Sibsa. S uya itwasemma isem n tendint nni Bi’r-Sabsa, ar ass-a. 

Timyarin n £isu 

34 Umi tuya yar Eisu arebsin n isegg w usa, yiwi Yudit d tamyart, yegis n Biri, Ahitti, ura d Basmat, 
yegis n Ilun, Ahitti . 35 Uca tuya-tent d tiqqest n wur i Ishaq d Rifqa. 

Ishaq ibarek Yasqub 

r\ »-r 1 Rami idwer Ishaq d awessar u tittawin nnes semcent, uca iqqim srahar war ittwiri, 
/-i / iraya Eisu, mmis amenzu, inna as “Mmi!” Netta inna as “Aqa-yi da!” 2 Uca Inna “Aqa 
necc wsarey, war ssiney ass i di i ya mettey. 3 Rexxu, ksi resnah nnek, d weqrab n resnah d 
rqews, teffyed yar rexra uca gmar ayi-dd ict n teymart i macca . 4 Sewjed ayi ijj n macca lmlih 
i d ayi i ya isejben uca tewced ayi t-idd, ad t ccey, hima ad cek barkey qbe? mma ad mmtey.” 
5 Uca Rifqa tuya tesra umi issiwer Ishaq ak-d Eisu mmis. Uca iruh Eisu yar rexra hima ad iymar 
ict n teymart mahend ad tt yawi. 6 Rexdenni Rifqa tessiwer ak-d Yasqub mmis, tenna as “Aqa 
da, necc sriy babac issawar ak-d Eisu umac, inna as 7 ‘Awi ayi-dd ijj n macca d lmlih uca ssars 
it zzati mahend ad t ccey, hima necc ad ac barkey qibac i wudem n SIDI qber mma ad mmtey.’ 
8 Rexxu sad, mmi, tas i wawar inu wenni xak i ya umurey. 9 Ruh rexxu yar thimart uca awi 
ayi-dd tnayen n iyayden imezyanen. Necc ad zzaysen sswejdey ijj n macca icnan i babac, am 
mammec d as ittesjeb . 10 Uca ad t tawyed i babac, ad yecc, hima ad ac ibarek qber rmewt nnes.” 
11 Xenni inna Yasqub i Rifqa, yemmas “Aqa da, Eisu uma d aryaz bu-csar u necc d aryaz bu- 
yirem areqqay. 12 Balak ad ayi ihada baba uca ad iriy amecnaw ijj n uyeccac di tittawin nnes. 
Xenni ad ksiy ict n nnesret xafi maci lbaraka.” 13 Yemmas tenna as “Nnesret nnek ad tiri xafi, a 
mmi! Tas i wawar inu waha, awyi ten-idd yari.” 

14 Rexdenni netta iruh, iksi ten ucayiwy iten i yemmas. Uca yemmas tegga ijj n macca icnan am 
mammec d as ittesjeb i babas . 15 Uca teksi Rifqa arrud ifeccehen attas i tuya yars di taddart zeg 
warrud n Eisu, mmis amenzu uca tessyard it Yasqub mmis amazuz. 16 Tegga as x ifassen nnes 
d xyiri nnes ittehruguden irem n iyayden imezyanen. 17 Tewca macca icnan nni s weyrum nni 
tegwa deg ifassen n Yasqub mmis 18 uca netta yusa-dd yar babas, inna “Baba inu!” Netta inna 

“Aqa-yi da! Min teenid cek, mmi inu?” 19 Uca Yaequb inna i babas “Necc d Eisu, amenzu nnek. 
Ggiy min d ayi tennid. Kkar rexxu, qqim, tecced zi teymart inu, hima ad ayi ibarek reemar 
nnek.” 20 Rexdenni Ishaq inna i mmis “Mammec teggid tufi tt deyya, a mmi inu?” Inna “Mayar 
SIDI, AREBBI nnek, igga itt deg webrid inu.” 21 Ishaq inna i Yaequb “Qarreb-dd rexxu, hima ad 
cek hadiy, mmi inu, ma cek d mmi Eisu niy 11a.” 22 Rami dd-iqarreb Yaequb yar babas Ishaq, 
ihada t uca inna “Tmijja d tmijja n Yaequb, maca ifassen d ifassen n Eisu.” 23 Netta war t ieqir, 
minzi ifassen nnes tuya ceeearen amecnaw ifassen n Eisu uca ibark it. 24 Inna “Ma d cek d mmi 
Eisu?” Netta inna “D necc!” 25 Rexdenni inna “Qarreb ayi tt-idd hima ad ccey zi teymart n mmi, 
hima necc ad cek barkey.” Issars tt-idd zzates uca icca. Yiwi as-dd eawed binu uca iswa. 26 Inna 
as Ishaq babas “Qarreb-dd yari rexxu, sudem ayi, mmi inu!” 27 Uca iqarreb-dd yars, issudem it. 
Icemm Ishaq arrihet n warrud nnes uca ibark it, inna as “Xzar, arrihet n mmi amecnaw arrihet 
n yeyyar i ibarek SIDI. 28 Ifi AREBBI ad ac iwc nnda n ujenna u zi jben n temmurt d wattas n 
imendi d udir. 29 Ad ac xedmen regnus uca tqebbar n regnus ad ac adaren. Hkem x aytmac u ejj 
tarwa n yemmac ad ac sejden! Wenni cek i ya ineeren, ad itwaneer u wenni cek i ya ibarken, 
ad itwabarek.” 

30 Awarni rami ikemmer Ishaq lbaraka i Yaequb, xenni imsar, am dd-iffey Yaequb cad. x babas 
Ishaq, ieqeb-dd Eisu umas zi teymart nnes. 31 Issewjed xenni ijj n macca lmlih uca iksi t yar ba¬ 
bas, inna as “Ttzawgey, baba, kkar tecced zi teymart n mmic, hima cek ad ayi tbarked.” 32 Inna 
as Ishaq, babas, “Min teenid cek?” Netta inna “Necc d mmic, amenzu nnek, Eisu.” 33 Uca ibda 
Ishaq ad yarjijj u iqdiddes attas, inna “Min iena wanita i dd-yusin da, ittef taymart uca yiwi ayi 
tt-idd? Cciy zi marra man aya qber mma ad dd-tased uca necc barkey t u ad yiri itwabarek.” 
34 Umi isra Eisu awaren n babas, isyuy s yijj n reeyad ijhed yarzeg, inna i babas “Barek ayi ura 
d necc, a baba inu!” 35 Inna “Yusa-dd umac s tehraymect, iksi lbaraka nnek.” 36 Xenni inna “Ma 
war igi isem nnes s rheqq Yaequb? Aqa icmet ayi tnayen n twarawin. Iksi rheqq n umenzu inu 
uca aqa rexxu iksi eawed lbaraka inu.” Xenni inna “Ma war teqqim yark ict n lbaraka i necc?” 
37 Xenni yarra-dd Ishaq uca inna i Eisu “Aqa da, necc ggiy t d rhakem xak uca wciy as-dd aytmas 
d imsexxaren ura s imendi d binu eewwrey t. Mana ead, ad ac wcey rexxu, mmi inu?” 38 Inna 
Eisu i babas “Ma yark myir lbaraka-ya waha, baba inu? Barek ayi eawed, ura d necc, a baba inu!” 
Uca igaeeed Eisu tmijja nnes, isyuy. 39 Rexdenni yarra-dd Ishaq x babas, inna as “Aqa da, ad tiri 
tzeddiyt nnek igg w ejjen x jben n temmurt u x nnda n ujenna sennej. 40 S ssif nnek i ya teqqimed 
teddared u ad txedmed i umac. Maca xmi i ya tenhezzed, ad imsar ad tawded ad teksid zayru 
nnes zeg yiri nnek.” 

41 Uca Eisu icarh Yaequb di ssibbet n lbaraka i zi t ibarek babas uca inna Eisu deg wur nnes “Ad 
awden wussan n unuri n baba, xenni ad nyey Yaequb, uma.” 42 Umi sseedun i Rifqa s wawaren 
n Eisu, mmis amenzu, tessekk ijjen ad if aya i Yaequb, mmis amazuz, tenna as “Xzar aqa umac 
yarezzu tamserhet nnes umi ixs ad cek iney. 43 Rexxu ead, mmi inu, tae i wawar inu. Kkar uca 
tarewred yar Haran yar Laban, uma. 44 Zdey akides ca n wussan, ar i ya ixsi wesear n umac. 
45 Xmi i ya ixsi wesear n umac uca ad ittu min d as teggid, necc ad cek ssekkey ijjen rexdenni, 
mahend ad cek dd-awyey zi senni. Mayemmi i zzaywem ya twaharrmey s tnayen idwem deg 
ijj n wass?” 46 Uca tenna Rifqa i Ishaq “Carhey tudart inu di ssibbet n yessis n Hit. Mara Yaequb 
yiwi tamyart zi tebriyin n Hit, amecnaw tina s tnayen idsen, zi thenjarin n temmurt-a, man 
lqima i ya yirin yar tudart inu?” 


Tarewra n Yaequb d tarjit nnes di Bitil 



1 Rexdenni Ishaq iraya i Yaequb, ibarek as uca issekk it, inna as “War ttawi tamyart zi 
yessis n Kenean. 2 Kkar, ruh yar Fadan-Aram, yar taddart n Bituwil, babas n yemmac uca 

af din ict n temyart zeg yessis n Laban, umas n yemmac. 3 Uca Arebbi, Amzemmar x kufci, ad ac 
ibarek u ad cek iwc fyiget uca ad cek issktar af i ya tdewfed d ijj n wegraw n fegnus. 4 Ifi netta 
ad ac iwc lbaraka n Ibrahim, i cek u i zzarieet nnek akidek, hima ad twarted tammurt n tarzeft 
nnek, tenni iwca AREBBI i Ibrahim.” 5 Rexdenni issekk Ishaq Yaequb yar barra. Uca netta iruh 
yar Faddan-Aram, yar Laban, mmis n Bituwil, Aramiyu, umas n Rifqa, yemmas n Yaequb d Eisu. 

6 Uca izra Eisu belli Ishaq ibarek Yaequb uca issekk it yar Faddan-Aram hima ad yawi i yixef nnes 
tamyart zi senni, u afmi t ibarek, issekk it, inna as “War kessi tamyart zeg yessis n Kenean”, 

7 uca izra £isu rawed belli Yaequb ittae babas d yemmas u iruh yar Faddan-Aram. 8 Ammu izra 
Fisu belli yessis n Kenean d tieeffanin di tittawin n babas Ishaq. 9 Uca iruh Fisu yar Ismaeil uca 
yiwi Mahalat d tamyart i yixef nnes, yarni tt-idd yar temyarin nnedni. Nettat tuya-tt d yegis n 
Ismaeil, mmis n Ibrahim, ucmas n Nabayut. 

10 Uca iffey Yaequb zi Bi’r-Sabea, iruh yar Haran. n Yiwed yar ijj n wemcan mani yensa, minzi 
tuya tafuct teyri. Iksi zeg yezra n wemcan nni, issars iten am tsunta i ixef nnes uca iwda ittes 
deg wemcan nni. 12 Yurja, aqa da, ijj n ddruj wenni ibedden x temmurt d yixef nnes itthada 
ajenna. Aqa da lmalakat n AREBBI ttafyent hekk w ant zzayes. 13 U xzar, SIDI ibedd xas, inna 
“Necc d SIDI, AREBBI n Ibrahim babac, d AREBBI n Ishaq. Tammurt-a i xef tettsed ad ac tt wcey 
i cek u i zzarieet nnek. 14 Ad tifi zzarieet nnek amecnaw acaf n temmurt uca ad tifiwed yar 
fyarb d ccarq, yar ccamal d ljanub uca dayek u di zzarieet nnek ad twabarkent marra tqebbaf 
n temmurt. 15 Aqa-yi necc ad ifiy akidek, ad cek hdiy mani mma tekkid, ad cek-dd sseeqbey yar 
temmurt-a, minzi war cek tejjiy af i ya kemmfey min d ac nniy.” 16 Rami dd-ifaq Yaequb zi tarjit 
nnes, inna “S tidett SIDI aqa-t deg wemcan-a u necc war ssiney ca!” 17 Tuya igg w ed attas, inna 
“Mechaf issegg w ad wemcan-a! Aqa ta myir d taddart n AREBBI u tanita d tawwart n ujenna!” 

18 Ikkar Yaequb uca iksi azru nni i tuya issars am tsummet, igga it amecnaw ijj n uqellij n fidaret 
uca iseyyeb zzect sennej i yixef nnes. 19 Ifaya isem n wemcan nni Bitil, maca zeg umezwaru 
tuya-t isem n wemcan nni Luz. 20 Uca iwaed Yaequb, inna “Mafa AREBBI aqa-t akidi uca ad ayi 
ihda deg webrid i uyurey, ad ayi iwc ayrum hima ad ccey d warrud hima ad ardey 21 u mafa 
dewfey yar taddart n baba di faman, xenni SIDI ad yifi d AREBBI i necc. 22 D wezru-ya i ggiy d 
aqellij n fidaret, ad yifi d taddart n AREBBI u zi marra min d ayi i ya tewced, ad ac wcey feecur!” 

Yaequb ak-d Laban d remrac nnes ak-d Liya d Rahil 

O <V Uca i n h ezz Yaequb, iksi deg idaren nnes uca iruh yar temmurt n ayt n ccarq. 2 Ixzar uca 
L-k ^/izra anu deg iyyar uca tuya din tfata n thimriwin n wugi jnant zzates, minzi zeg wanu 
nni i zi warrden nitni ugi. Tuya din ijj n wezru x uqemmum n wanu. 3 Ssmunen din marra 
tihimriwin uca kksen azru x uqemmum n wanu uca warden ugi, xenni arrin azru x uqemmum 
n wanu yar wemcan nnes. 4 Inna asen Yaequb “Aytma inu, manis kenniw?” Nitni arrin-dd 
“Zi Haran i nega.” 5 Netta inna asen “Ma tessnem Laban, mmis n Nahur?” Nitni arrin-dd 
“Wah, nessen it.” 6 Inna asen netta “Mammec iga?” Arrin-dd “Aqa-t d lmlih, xzar, aqa yegis 
Rahil tusa-dd ak-d wugi.” 7 Inna as “Xzar, aqa ead azif imyar, war yegi bu fweqt hima ad 
nendeh febhayem. Wardem ugi uca ruhem mahend ad ten tehdam.” 8 Nitni arrin-dd “War 
nzemmar ad t negg af dd ya imun marra wugi, ad sseqrujjeen azru x uqemmum n wanu, hima 
ad nwared ugi.” 

9 Rami tuya kisen issawaf ead, tusa-dd Rahil s wugi n babas, minzi nettat tuya-tt d tanicit. 

10 Rami izra Yaequb Rahil, yegis n Laban, umas n yemmas, ak-d wugi n Laban, umas n yemmas, 
ixecc-dd Yaequb uca issehfuged azru x uqemmum n wanu, iward ugi n Laban umas n yemmas. 

11 Uca Yaequb issudem Rahil, isyuy s jjehd. 12 Inna Yaequb i Rahil mammec netta d umas n ba¬ 
bas, i mammec iga d mmis n Rifqa. Uca nettat tuzzef, txebbar babas. 

13 Umi isra Laban rexbar x Yaequb, mmis n ucmas, yuzzer ad t irqa uca idarree as, issudem 
it, indeh it yar taddart nnes. Uca netta ieawed marra timesrayin-a i Laban. 14 Laban inna “D 
tidett cek d iyes inu d aysum inu i tegid.” Uca iqqim ijj n rqedd n yijj n uyur ikmer. 15 Rexdenni 
inna Laban i Yaequb “Umi cek d uma i tegid, ma ad ayi txedmed bater? Ini ayi min i ya tiri 
rmunet nnek?” 16 Uca Laban yars tnayen n yessis. Isem n tmenzut d Liya u isem n tmazuzt, 
Rahil. 17 Tittawin n Liya tuya keceent, maca Rahil tuya days azri n waddud u n rxezrat. 18 Yaequb 
ixs Rahil. Inna “Necc ad ac xedmey sebea n isegg w usa x Rahil yegis tmazuzt.” 19 Laban yarra-dd 
“Xar ad ac tt wcey i cek niy ad tt wcey i weryaz nnedni. Qqim akidi.” 

20 Ammu ixdem Yaequb x Rahil sebea n isegg w usa maca dharen as-dd d walu, minzi tuya ittexs 
itt. 21 Uca inna Yaequb i Laban “Ewe ayi fexxu tamyart inu, minzi ussan n rmijaf inu kemmrey 
ten hima ad xas adfey.” 22 Rexdenni Laban issmun marra iryazen n wemcan nni, igga urar. 
23 Temsar rami tuya d aeecci, zeema netta iksi Liya, yegis, uca issiwed as tt-idd uca netta yu- 
def xas. 24 Uca iwca Laban tayya nnes Zilba i yegis Liya d tayya. 25 Tiwecca nnes izra Yaequb 
belli d Liya. Xenni inna i Laban “Min d ayi teggid? Ma war d ac xdimey x Rahil? Mayar xenni 
d ayi tcemted?” 26 Laban yarra-dd “War ittiri uya di temmurt nney, ad newc tamazuzt qbe? i 
tmenzut. 27 Kemmer ssimana-ya n wurar n ta uca ad ac newc sawed, tin x rxedmet i ya tegged 
ssa tsawent akidi ead sebea n isegg w usa nnedni.” 28 Uca igga Yaequb amenni, ikemmer ssimana 
n wurar n tenni. Xenni iwca as Rahil yegis d tamyart 29 uca iwca Laban tayya nnes Bilha i yegis 
Rahil d tayya. 30 Uca yudef Yaequb eawed x Rahil uca ixs Rahil ktar x Liya. Ixdem akides eawed 
sebea n isegg w usa nnedni. 

Ihenjiren n Yaequb 

31 Umi izra SIDI belli Liya tuya tettwassehqar, yarzem remrawret nnes, maca Rahil tuya war 
tettiruw ca. 32 Teksi Liya s ddeyset uca turuw-dd ahenjir uca igga as Rubin, minzi tenna “ Rami 
ixzar SIDI yar ushissef inu, fexxu aqa ad ayi ixs weryaz inu.” 33 Teksi eawed s ddeyset, turuw-dd 
ahenjir, tenna “Umi isra SIDI belli necc twacarhey, iwc ayi eawed wa.” Uca tegga as Cimeun. 
34 Teksi eawed s ddeyset, turuw-dd ahenjir, tenna “Rexxu twarat-a ad imun weryaz inu akidi, 
minzi urwey as-dd trata n ihenjiren.” S uya netta igga as Lawi. 35 Teksi twarat nnedni s ddeyset, 
turuw-dd ahenjir uca tenna “Twarat-a ad ssemyarey SIDI.” X uya tegga as Yahuda. Awarni man 
aya tessbedd tarwa. 


q /V Rahil tezra belli war dd-tiruw i Yaequb, tusem zeg ucmas uca tenna i Yaequb “Ewe 
O v/ ayi tarrawt! Mara war d ayi tt teweid, xenni ad mmtey.” 2 Yaequb ixeyyeq x Rahil, inna 
“Ma aqa-yi necc deg wemcan n AREBBI, wenni ittettfen ryiget n ueeddis nnem?” 3 Tenna “Aqa 
da tayya inu Bilha, adef xas, hima ad taruw x ifadden inu uca ura d necc ad yari tiri tarrawt 
zzayes.” 4 Tewca as Bilha, tayya nnes, d tamyart uca yudef xas Yaequb. 5 Teksi Bilha s ddeyset 
uca turuw-dd ijj n uhenjir i Yaequb. 6 Tenna Rahil “Iwca ayi AREBBI tasyart uca isra eawed yari. 
Iwca ayi mmi.” S uya tegga as Dan. 7 Teksi Bilha, tayya n Rahil, twarat nnedni s ddeyset uca 
turuw-dd i Yaequb ahenjir wiss tnayen. 8 Tenna Rahil “S imenyan n AREBBI mmenyey ak-d 
uema uca yerbey.” Tray a as Naftali. 

9 Umi tezra Liya tessbedd tarwa, teksi Zilba, tayya nnes, tewca itt i Yaequb d tamyart. 10 Uca 
Zilba, tayya n Liya, turuw-dd ijj n uhenjir i Yaequb. 11 Tenna Liya “Mana rxir-a!” uca tegga as 
Jad. 12 Zilba, tayya n Liya, turuw-dd ahenjir wiss tnayen i Yaequb. 13 Tenna Liya “A sseed inu!”, 
minzi tibriyin ad ayi hesbent d sseed” uca tegga as Acir. 14 Uca deg wussan n tmegra n irden 
iffey Rubin uca yufa ‘titeffahin n tayri’ deg yeyyar uca yiwy itent i Liya, yemmas. Xenni tenna 
Rahil i Liya “Ttzawgey cem ad ayi tewced zi ‘titeffahin n tayri’ n mmim.” 15 Nettat tenna as “Ma 

war igi drus, rami tiwyed aryaz inu, maca rexxu eawed texsed ad dd-tawyed ‘titeffahin n tayri’ 
n mmi?” Xenni tenna Rahil “Aqa ad ittes akidem giret-a x ‘teteffahin n tayri’ n mmim.” 16 Umi 
dd-ieqeb Yaequb zegyeyyar s tmeddit, teffey-dd Liya yars tenna as “Ad xafi tadfed, minzi nican 
criy cek s ‘teteffahin n tayri’ n mmi.” Uca ammu i ittes akides giret nni. 17 Isra AREBBI i Liya uca 
teksi s ddeyset uca turuw-dd i Yaequb ahenjir wiss xemsa. 18 Tenna Liya “AREBBI ixeges ayi x 
umi wciy tayya inu i weryaz inu” uca tegga as Issakar. 19 Teksi Liya eawed s ddeyset uca turuw- 
dd ahenjir wiss setta i Yaequb. 20 Tenna Liya “AREBBI iwca ayi ijj n lbaraka tecna. Rexxu ad kidi 
izdey weryaz inu, minzi urwey as-dd setta n ihenjiren.” Uca tegga as Zabulun.” 21 Uca awarni 
man aya turuw-dd tahenjirt. Tegga as Dina. 

22 Ifekkar AREBBI di Rahil uca isra as AREBBI ucayarzem remrawret nnes. 23 Teksi s ddeyset uca 
turuw-dd ahenjir, tenna “Ikkes AREBBI rhegra inu!” 24 Uca tegga as Yusuf, tenna “Ad ayi yarni 
SIDI ahenjir nnedni.” 

Reahd jar Yaequb d Laban 

25 Rami dd-turuw Rahil Yusuf, inna Yaequb i Laban “Sekk ayi uca ad rahey yar dear inu d tem- 
murt inu. 26 Ewe ayi timyarin inu d ihenjiren inu x min xef xak xedmey, tejjed ayi ad uyurey. 
Aqa cek tessned belli xedmey ac am ismey.” 27 Inna as Laban “Ad afey rexxu nniemet di tittawin 
nnek. Aqa itwassargeb ayi belli SIDI ibarek ayi di ttwee nnek.” 28 Yarni inna “Ini ayi zeema man 
rmunet i texsed, aqa necc ad ac tt wcey.” 29 Xenni inna as “Cek tessned mammec d ac xedmey d 
mammec uyurey ak-d rebhayem nnek zeg wami kic giy. 30 Minzi drust i tuya yark fexdenni qibac 
i tittawin inu, imyar idwer d attas u SIDI ibarek i cek zeg wami ssarsey adar inu deg wexxam nnek. 
Rexxu, mermi zemmarey ead ad rahey ad xedmey i taddart inu ? 31 Inna as “Min d ac i ya wcey?” 
Yarra Yaequb “War d ayi teweid walu, maca samh ayi aya waha, xenni ad dd-dewrey ad arewsey 
ugi nnek u ad t ihda. 32 Ass-a ad eduy x marra tahimart n wugi nnek, ad ggey x uyezdis marra 
ugi ibeqqden d iqarqac, marra ugi abarcan jar ihuriyyen d min igan d aqarqac niy s ibeqqiden 
jar iyayden. Ejj ad yiri man aya d rmunet inu. 33 Ammu i ya teched tsegda inu dayi deg ijj n wass 
n yimar, xmi dd ya tased zi jjihet n rmunet inu zzat i wudem nnek: marra min i ya itwafen yari 
min war igin ibeqqed niy min war igin iqarqec jar iyayden d min igan d abarcan jar ihuriyyen, 
aqa ad itwahseb itwacar jar min igan inu.” 34 Xenni inna Laban “Xzar, mri i ya yiri am mammec 
i d ayi tennid!” 

35 Deg wass nni ifarq iwetma n iyayden icarden d inni ibeqqden d marra iyayden ibeqqden d 
iqarqacen d marra inni i di tega ca temrer, ura d marra min igan d abarcan jar ihuriyyen uca 
issars iten deg ufus n tarwa nnes. 36 Xenni igga trata n wussan n webrid jaras d Yaequb. Uca 
Yaequb yarwes ugi iqqimen n Laban. 

37 Xenni iksi Yaequb tisedwin n ssefsaf d tcejjart n guz d tcejjart n dulb. Netta iqeccar itent d 
icettiden d icemraren umi itearra x ucemrar n tsedwin. 38 Uca issars tisedwin-a iqeccaren qibac 
i wugi di taryiwin d reqwareb mani dd-yusa wugi mahend ad issu uca ammu i dewren tthajan 
xmi dd-tasen ad swen. 39 Uca itthaja wugi zzat i tsedwin, xenni urwen iseyman s icariden u s 
ibeqqiden ura d inni d iqarqacen. 40 Uca tuya Yaequb ibetta ihuriyyen ucayarra-dd ugi s uzegif 
nsen yar min igan s icariden d min igan d abarcan jar wugi n Laban. Uca ihda tihemriwin nnes 
yar uyezdis, war tent iggi ak-d wugi n Laban. 41 Kur amur xmi hemman inni ijehden zeg wugi, 
Yaequb ittegg tisedwin qibac i wugi di taryiwin, hima ad hajen yar tsedwin. 42 Maca mara ugi 
ideef, war ten issars ca. Ammu tuya inni ideefen i Laban d inni ijehden i Yaequb. 43 Uca imyar 
wagra n weryaz-a ar ttarf. Tuya yars attas n wugi d tsemyin d tiyya d ireyman d yeyyar. 

Tarewra n Yaequb 

q 1 Uca isra Yaequb awaren n tarwa n Laban inni iqqaren “Yaequb iksi marra min tuya n 
Z) -L babatney u s min tuya n babatney aqa ikseb marra aeugi-ya 2 Ixzar eawed Yaequb yar 
uyembub n Laban uca izra belli war igi akides amecnaw idennad d faridennad. 3 Inna SIDI i 
Yaequb “Dwe? yar temmurt n rejdud nnek u yar rag nnek, aqa necc ad iriy akidek.” 4 Issekk 
Yaequb uca iraya i Rahil d Liya yar yeyyar yar wugi nnes. 5 Inna asent “Ttwariy belli ayembub 
n babatkent war igi kidi amecnaw idennad niy d faridennad. Maca AREBBI n rejdud inu aqa-t 
akidi. 6 Kenniw tessnem belli aqa xedmey i babatwem s marra min yari d jjehd. 7 Maca babatwem 
iyecc ayi, ibedder rmunet inu eecra n twarawin, maca AREBBI war d as isemmeh hima ad ayi igg 
ryar. 8 Mara netta inna ‘Ibeqqiden ad irin d rmunet nnek’, rexdenni marra ugi urwen-dd ugi s 
ibeqqiden, mara inna ‘Inni s icariden ad irin d rmunet nnek’, rexdenni marra ugi urwen-dd ugi 
s icariden. 9 Ammu ikkes AREBBI rebhayem n babatwem uca iwca ayi t i necc. 10 Imsar yar rweqt 
umi ugi meyren, gaeedey tmuyri inu uca zriy di tarjit, aqa da iyayden inni ineqzen x wugi, tuya- 
tent s icariden d ibeqqiden d iqarqacen. 11 Inna ayi Lmalak n AREBBI di tarjit ‘Yaequb!’ Necc 
nniy ‘Aqa-yi da!’ 12 Uca inna ‘Ndar tittawin nnek, xzar, marra iwetman iyayden inni neqzen x 
wugi, aqa-ten s icariden d ibeqqiden d iqarqacen, minzi necc zriy marra min d ac igga Laban. 
13 Necc d Arebbi n Bayt-Il, mani tdehned uqellij n fidaret u mani d ayi tewcid awar. Kkar rexxu, 
teffyed zi temmurt-a, eqeb yar temmurt n trarit nnek.’ ” 14 Xenni arrint Rahil d Liya, nnant as 
“Ma din ead d tasyart niy ict n rwart i neccin di taddart n babatney? 15 Ma ead d aney ihesseb 
amecnaw abarrani? Aqa netta izzenz aney u netta aqa ead iqetta marra feffus n nnuqart nney. 

16 Minzi marra agra nni i ikkes AREBBI i babatney d nney i iga u n tarwa nney. Rexxu ead, egg 
marra min d ac inna AREBBI.” 

17 Rexdenni ikkar Yaequb uca issgaeeed tarwa nnes d temyarin nnes x ireyman. 18 Uca igga deg 
webrid marra rebhayem nnes d marra agra nnes min ikseb, aqa rebhayem nni dd-ikseb di Fa- 
dan-Aram, hima ad dd-ieqeb yar Ishaq babas di temmurt n Kenean. 19 Laban iruh xenni yar tirsa 
n thimart nnes. Uca Rahil tucar rexyarat imezyanen n lasnam n babas. 20 Uca izwa Yaequb ur n 
Laban Aramiyu, umi war d as ierim aqa ad yarwer. 21 Yarwer s marra min yars. Ikkar, izwa iyzar 
uca iwejjeh s wudem nnes yar wedrar. 

22 Uca deg wass wiss trata xebbaren Laban, aqa yarwer Yaequb. 23 Rexdenni yiwi aytmas akides, 
iruh awarni as abrid n sebea n wussan, ixecc xas deg wedrar n Jilead. 24 Uca yusa-dd AREBBI yar 
Laban, Aramiyu, di tarjit di giret, inna as “Yarek ad tessiwred s rxar niy s ryar ak-d Yaequb.” 
25 Irehheg xenni Laban x Yaequb. Yaequb tuya iwta aqidun nnes deg wedrar. Laban eawed iwta 
iqidan nnes ak-d aytmas deg wedrar n Jilead. 26 Xenni inna Laban i Yaequb “Min teggid, tezwid 
ayi ur uca tiwyid yessi amecnaw timehbas n garra? 27 Mayemmi tarewred s tnuffra u tucared 
ayi u mayemmi war d ayi txebbared, hima ad cek ssqebbdey s refrahet, s reynuj, s ubendir u 
s rgambri? 28 Aqa ead war d ayi tejjid ad segmey tarwa inu d yessi s usudem. Rexxu xenni d 
tubbuherya i teggid. 29 Yari izemmar deg ifassen inu hima ad cek darrey, maca AREBBI n babat¬ 
wem issiwer akidi giret-a inna ‘Yarek ad tessiwred s rxar niy s ryar ak-d Yaequb.’ 30 Uca rexxu 
tuyured, umi zeema twehheced taddart n babac. Mayemmi d ayi tucared xenni lasnam inu?” 
31 Yaequb yarra-dd, inna as i Laban “Minzi tuya gg w edey, nniy deg yixef inu ‘Hima war zzayi 
tekksed yessic s uyir.’ 32 Yar wenni i ya tafed lasnam nnek, war ttesseizz tudart nnes! Qibac i 
tawmat nney ad tmeyyzed min igan nnek, arr it-idd yark.” Mayar Yaequb war issin belli Rahil 
i ten yucaren. 

33 Uca yudef Laban deg uqidun n Yaequb, deg uqidun n Liya, deg uqidun n tnayen n tiyya uca 
war yufi walu. Rami dd-iffey zeg uqidun n Liya, yudef yar uqidun n Rahil . 34 Maca teksi Rahil 
rexyarat imezyanen n lasnam, tegga iten deg iyaynen n weryem uca teqqim xasen. Yarzu La- 

ban deg uqidun am ikmer, maca war yufi walu. 35 Tenna i babas “War ittxeyyeq sidi inu, minzi 
war zemmarey ad kkarey qibac nnek, mayar aqa-yi s tnamit n temyarin. Uca yarzu, maca war 
yufi rexyarat imezyanen n lasnam. 36 Rexdenni ixeyyeq Yaequb uca imcubbec ak-d Laban. Yarra 
Yaequb, inna i Laban “Mani iga uxettu inu, man wen igan d ddenb inu, umi-dd ayi tedfared s 
wecnaq? 37 Cek tbeqced marra rqecc inu, min tufid zi marra rehwayej n taddart nnek? Egg iten 
da zzat n aytma d aytmac uca ejj iten ad hekmen jaraney s tnayen idsen. 38 £icrin n isegg w usa i 
kic qqimey. Tixeswin nnek d tyaydin nnek eemmars mma ssutment niy necc cciy imyan n wugi 
nnek. 39 War d ac-dd arriy min itwamezzqen, necc xetsey taxessart s yixef inu. Min itwacaren 
zzayi deg wass niy di giret, aqa zeg ifassen inu tettared t. 40 Aqa cdun xafi wussan min di dayi 
ittekkes rehmu tirmect u s giret ttejmidey zi sqie u ides yarwer ayi zi tittawin inu. 41 Ammu i d 
ayi tuya di taddart nnek eicrin n isegg w usa. Xedmey ac arbeetac n isegg w usa i tnayen n yessic 
d setta n isegg w usa x wugi uca tbeddred rmunet inu eecra n twarawin. 42 Mara AREBBI n baba, 
AREBBI n Ibrahim d tigg w udi n Ishaq, ira war igi akidi, d sseh iri ad ayi tessqaded rexxu s ifassen 
xwan, Izra AREBBI tamara d tumar n ifassen inu uca ideqmar ac idennad di giret.” 

43 Yarra Laban uca inna i Yaequb “Tihenjirin-a d yessi d ihenjiren-a d tarwa inu gan, d ugi-ya 
d ugi inu d marra min twarid iga inu. Min zemmarey xenni ad ggey rexxu s yessi niy s tarwa 
nsent inni urwent? 44 Yawer ead rexxu, ad negg ijj n reahd, necc d cek, ad yiri d cchadet jarayi 
deek!” 45 Rexdenni Yaequb iksi azru, igaeeedit amecnawijj nuqellij nfidaret. 46 Uca inna Yaequb 
i yaytmas “Smunem izra!” Ksin izra uca ggin taeurrict uca ccin din x teurrect nni. 47 Uca Laban 
igga as ‘Jirar-Sahaduta’, maca Yaequb igga as ‘Jilcad’. 48 Xenni inna Laban “Taeurrect-a ad tiri 
d tacehhadt ass-a jarayi d cek!” X uya tuya iraya isem nnes Jilead 49 d Misfa, minzi netta inna 
“Iri SIDI ad ihda jarayi d cek, xmi i ya inuffar ijjen x wennedni. 50 Mara tessehqared yessi niy ad 
tmerced timyarin nnedni x yessi, war yegi din hed i t i ya itwaran, AREBBI ad yiri d acehhad 
jarayi d cek!” 51 Inna eawed Laban i Yaequb “Aqa da, teurrect nyezra, aqa da, aqellij n ridaret nni 
ssbeddey jarayi d cek. 52 Taeurrict-a nyezra d tqellijt-a n ridaret ad cehdent belli necc war yark- 
dd zekk w iy ca x teurrect-a uca ura d cek war yari-dd tzekk w wid ca x teurrict-a ura x tqellijt-a 
n ridaret, i ryar! 53 Ejj AREBBI n Ibrahim d AREBBI n Nahur, AREBBI n rejdud nsen, ad ihkem 
jaraney!” Uca Yaequb ijjug s tigg w udi n Ishaq babas . 54 Rexdenni Yaequb iyars i ict n tyarst deg 
wedrar uca iraya i yaytmas ad ccen ayrum. Uca ccin ayrum, senssen giret nni deg wedrar. 

Asrah jar Yaequb d £isu 

q 0 1 Uca ikkar Laban zic, issudem x tarwa nnes d yessis, ibark iten. Xenni iruh Laban, ieqeb- 
Zj dd yar wemcan nnes. 2 Uca Yaequb ittef abrid nnes uca usint-idd lmalakat n AREBBI, 
rqant t-idd. 3 Inna Yaequb umi ten izra “Rmargeh n txuzan n reeskar n AREBBI d wa!” uca 
iraya isem n wemcan nni Mahanayim. 4 Issekk Yaequb ireqqasen zzates yar Eisu umas yar 
temmurt n Saeir, aqa-tt d iyyaren n Idum. 5 Uca issekk iten, inna asen “Ammu ad tinim i sidi inu 
Eisu “Ammu iqqar umsexxar nnek Yaequb: Ak Laban zedyey uca qqimey din ar i rexxu. 6 Yari 
ifunasen d yeyyar d wugi d isemyan d tiyya uca ssekkey hima ad t iniy i sidi inu, mahend ad 
afey nniemet di tittawin nnek. 

7 Uca ireqqasen dewren-dd yar Yaequb, nnan “Nruh yar umac Eisu u netta eawed yusa-dd ad 
cek irqa d arebemya n yeryazen akides.” 8 Rexdenni Yaequb tudef it tigg w udi temyar uca issqend 
it rhar. Netta ibda iwdan inni akides d wugi d ifunasen d tfunasin d ireyman x tnayen n terbiein 
n reeskar. 9 Inna “Mara yusa-dd Eisu yar ict n terbiet n reeskar, ad xas iyreb, xenni ad tarwer 
terbiet n reeskar i iqqimen.” 10 Xenni inna Yaequb “A AREBBI n baba Ibrahim d AREBBI n baba 
Ishaq, a SIDI wenni d ayi innan: Dwer yar temmurt nnek d rag nnek uca necc ad ac ggey mlih! 
11 Aqa ayi qell x marra tamexsiwt icewwaren d marra tasdiqt i tessecned i umsexxar nnek, min- 

zi zwiy L'Urdun s ueekkaz rami dd-ffyey uca rexxu dewrey d tnayen n terbiein n reeskar. 12 Senj 
ayi rexxu zeg ufus n £isu uma, minzi ttegg w edey balak ad dd-yas uca ad ayi ihellek ura d tayem- 
mat ak-d tarwa! 13 Uca cek tennid ‘Necc ad kik ggey mlih, ad ggey zzarieet nnek amecnaw ijdi n 
rebhar i war izemmar ad itwahseb zi ssibbet n ubarru nnes!’ ” 

14 Issens din giret nni uca iksi zi min dd-yusin deg ifassen nnes d agra mahend ad t yewc d 
ariyalu i umas £isu: 15 mitayn n tyaydin d eicrin n iwetman n iyayden d mitayn n txeswin 
d eicrin n icarriyyen 16 d tratin n treymatin urwent ak-d tarwa nsent, arebein n tfunasin d 
eecra n imwa d eicrin n teyyar d eecra n yeyyar. 17 Isseedu ten yar ifassen n isemyan nnes, 
kur tahimart wehdes uca inna i isemyan nnes “£dum kenniw rexxu zzat inu, ggem ttasie jar 
thimart d thimart.” 18 Xenni yumur umezwar, inna as “Mara ad cek irqa £isu uca isseqsa ac “Wi 
c yiran d mani i ya trahed u umi d tina i igan zzatek?’, 19 rexdenni ini ‘D ariyalu i iga n umsexxar 
nnek Yaequb, wenni dd-issekk i sidi inu £isu, aqa da, netta eawed yusa-dd awarni aney!’ ” 20 Yu¬ 
mur eawed wenni d wiss tnayen d wiss trata inni igguren awarni i thimriwin, inna “Siwrem 
awaren-a d ijjen i £isu, xmi t ad terqam. 21 Kenniw eawed ad tinim ‘Aqa da, amsexxar nnek 
Yaequb yusa-dd awarni aney!’ ” Minzi inna “Ad t ssareyyhey s ariyalu-ya i dd-yusin zzat inu. 
Xenni awarni man aya ad zarey ayembub nnes, balak ad iqber ayembub inu zzates.” 

22 Ammu i issizzar ariyalu zzates am netta issens giret nni di rmargeh n reeskar. 

23 Ikkar giret nni uca iksi tnayen n temyarin nnes d tnayen n tiyya nnes d hitac n tarwa nnes, 
izwa amcan n uzekk w u n Yabbuk. 24 Yiwyi iten uca issezwa iten i teyzurt d marra min yars ijja 
iten ad zwan ajemmad. 

25 Maca iqqim Yaequb wehdes u netta imuyzer ak-d ijj n weryaz armi d tuffut n refjar. 26 Umi izra 
belli war xas iqedd ca, ihada t yar wemcan n teyrudt n tmessadt nnes, mahend ad tenxuxer as- 
dd teyrudt n tmessadt n Yaequb arami tuya kis ittmuyzur. 27 Inna “Ejj ayi ad rahey, aqa tcard 
tzict.” Maca netta inna “War cek ttejjiy, myir mara d ayi tbarked.” 28 Uca netta inna as “Mam- 
mec d ac qqaren?” Yarra-dd xas “Yaequb.” 29 Xenni inna as “War d ac qqaren ead Yaequb, maca 
Israyil, minzi temmenyed ak-d AREBBI d iwdan uca cek tyerbed.” 30 Rexdenni Yaequb isseqsa, 
inna “Ini ayi rexxu isem nnek!” Yarra xas “Mayar tesseqsid xyisem inu?” Uca ibark it din. 31 Uca 
iraya Yaequb isem n wemcan nni Fanuwil, inna “Minzi zriy AREBBI ayembub deg uyembub 
uca ssnejmey reemar inu. 32 Uca tnedqar tfuct umi tuya iedu x Fanuwil uca yuyur ittzehhef zi 
tmessadt nnes. 33 X uya war ttetten ayt n Israyil ar ass-a zeg wezwar igdaren i igan x tmessadt 
n wadday, minzi ihada tamessadt n Yaequb yar mani iga wezwar igdaren. 


q Q 1 Issgaeeed Yaequb tamuyri nnes uca izra £isu d arbee-mya n yeryazen akides gguren-dd. 
O O Rexdenni ifarq ihenjiren x Liya d Rahil d tnayen n tiyya. 2 Igga tiyya d tarwa nsent yar zzat, 
awarni asent Liya d tarwa nnes u Rahil d Yusuf yar deffar qae. 3 Umi netta iedu zzat i tittawin 
nsen, yudar yar temmurt sebea n twarawin arami dd-yiwed yar umas. 4 £isu yuzzer hima ad t 
irqa, idare as, ingez as x yiri nnes, issudem it uca run s tnayen . 5 Xenni issgaeeed tittawin nnes, 
izra timyarin d ihenjiren nni uca inna “Min enan ina inni akides?” Netta yarra-dd xas “D tarwa 
nni iwca AREBBI zi nniemet nnes i umsexxar nnek.” 6 Uca rehhgent-idd tiyya, nitenti d tarwa 
nsent uca udaren. 7 Trehheg-idd eawed Liya s ihenjiren nnes uca udaren. Rexdenni iqarreb-d 
Yusuf d Rahil uca udaren. 8 Inna as “Min ixs ad yini marra abarru-ya wenni i rqiy?” Netta inna 
“Mahend ad afey nniemet di tittawin n sidi inu!” 9 Inna £isu “Aqa yari attas, uma inu! Ad yiri 
i cek min igan nnek!” 10 Inna Yaequb “Lla, ttzawgey cek! Mara ufiy rexxu nniemet di tittawin 
nnek, ksi ariyalu inu zeg ifassen inu, mayar zriy udem nnek amecnaw axmi zriy udem n AREBBI 
uca tqebred xafi s femrahet. 11 Ksi, ttzawgey cek, lbaraka inu i d ac-dd iwyey, minzi AREBBI 
imsurruf akidi s nniemet uca necc yari kurci.” Ikellef it uca iksi tt. 

12 Netta inna “Ejj aney ad nekkes iqidan nney, ad nrah. Necc ad rahey zzatec.” 13 Maca netta inna 
as “Sidi inu issen, aqa ihenjiren-a arexfen u aqa yari ugi d tfunasin urwent ssuttudent. Mara 
bnadem-a, waxxa myir i yijj n wass izeyyar xasent attas, ad immet wugi marra. 14 Ad iedu rexxu 
sidi inu zzat i uyembub n umsexxar nnek u necc ad adfey cwayt cwayt ak-d isuraf n reksibet i 
igan zzati ura ak-d isuraf n ihenjiren, ar dd ya awdey yar sidi inu di Saeir.” 15 Inna £isu “Ad jjey 
rexxu akidek ca n iwdan inni igan akidi.” Inna netta “Umi ddegga? Ejj ayi ad afey nniemet di 
tittawin n sidi inu!” 16 Ammu i dd-ieqeb Eisu ass nni x webrid yar Saeir. 

17 Uca Yaequb ikkes iqidan nnes, yuyur yar Sukkut, ibna din taddart i yixef nnes uca igga 
ieuccuten i rebhayem nnes. S uya iraya isem n wemcan nni Sukkut. 18 Uca yusa-dd Yaequb yar 
tendint n Cakim tenni igan di temmurt n Kenean, umi dd-yusa zi Fadan-Aram uca iwta iqidan 
zzat i tendint. 19 Isya ttarf n yeyyar mani iwta iqidan nnes zeg ifassen n tarwa n Hamur, babas n 
Cakim, s mya n tepyisin n tmenyat. 20 Issgaeeed din ijj n uealtar uca iraya as “AREBBI d AREBBI 
n Israyil!” 


Asnuqqeb n Dinah zi Cakim, mmis n Hamur 

q A 1 Dina, yegis n Liya, tenni dd-turuw i Yaequb, teffey hima ad tarzu x yessis n temmurt. 
<3 a. 2 Cakim, mmis n Hamur Ahiwi, rhakem n temmurt nni, izra itt, iksi tt uca ittes akides, 
issexsar itt. 3 Reemar nnes irseq yar Dina, yegis n Liya, uca netta ixs tahenjirt uca issiwer yar 
wur n thenjirt. 4 Issiwer Cakim yar Hamur babas, inna as “Egg igi-ya xafi d tamyart.” 

5 Rami isra Yaequb belli Cakim issexsar yegis Dina, tuya tarwa nnes ak-d rebhayem deg iyyar. 
Issusem Yaequb arami dd-eeqben nitni. 6 Iruh Hamur, babas n Cakim yar Yaequb, hima ad kis 
issiwer. 7 D tarwa n Yaequb dewren-dd zeg iyyar uca areggben x rexbar. Yudef asen rehriq 
attas x man aya deg wur u fuggmen attas, minzi igga refdihet-a di Israyil umi ittes ak-d yegis 
n Yaequb. Man aya war icuwwar ca ad itwagg. 8 Issiwer Hamur akidsen, inna “Reemar n mmi 
Cakim irseq yar yegitwem, ttzawgey ad as tt tewcem d tamyart 9 uca ad tdewrem d idewran 
akidney, ad aney tewcem yegitwem, kenniw ad teksim yessitney i kenniw. 10 Zedyem akidney, 
minzi tammurt aqa-tt zzatwem. Zedyem u uyurem days uca ggem tt d agra i kenniw.” 11 Cakim 
eawed inna i babas d aytmas “Ad afey necc nniemet di tittawin nwem uca ad wcey min d ayi i 
ya tinim. 12 U waxxa tessdeqrem xafi rehmer attas n ssadaq d ssunan, aqa necc ad wcey mechar 
mma d ayi i ya tinim. Wcem ayi myir tahenjirt d tamyart.” 13 Arrin-dd tarwa n Yaequb x Cakim 
d Hamur, babas, s ict n tehraymect, minzi aqa issexsar Dina ucmatsen. Nitni ssiwren 14 uca nnan 
asen “War nzemmar ad ac newc ucmatney i weryaz wenni cad s reedaryet, iggur ad yarney 
tiri d fear. 15 Maca neccin neggur ad awem newwet rehsab, mara teggim amecnaw neccin, aqa 
ad twaxetnen marra iryazen nwem. 16 Rexdenni ad awem newc yegitney uca ad neksi neccin 
yessitwem, ad nezdey akidwem, ad niri d ijj n rgens. 17 Maca mara war d aney tesrim mahend 
ad txetnem, ad neksi yegitney uca ad nuyur.” 18 Qarren wawaren nsen mlih deg imezzuyen n 
Hamur u deg imejjan n Cakim, mmis n Hamur. 19 Aeezri war d as icqi ad igg man aya, minzi netta 
teejb as attas yegis n Yaequb u netta tuya-t qae mweqqar di marra taddart n babas. 

20 Rexdenni Hamur d Cakim mmis usin-dd yar tewwart n tendint nnes, ssiwren ak-d yeryazen n 
tendint, nnan 21 “Iryazen-a d imhudnen akidney. Ejj aney ad ten nejj ad zedyen di temmurt-a 
uca ad days uyuren. Aqa da, aqa tammurt tewsee i nitni. Neccin ad neksi yessitsen d timyarin, 
ad asen newc yessitney. 22 Maca s umtawi-a waha ad seeefen yeryazen-a hima ad kidney zedyen 
hima ad dewren d ijj n rgens, mara marra iryazen i igan jaraney ad twaxetnen am mammec 
netwaxten neccin. 23 Rebhayem nsen d agra nnes d marra rmar nsen, ma war ttirin nney? Ejj 
aney ad ten nseeeef, xenni ad zedyen akidney.” 24 Marra inni dd-yusin yar tewwart n tendint 
srin i Hamur d mmis Cakim uca marra iryazen inni dd-yusin yar tewwart n tendint, twaxetnen. 

25 Umi tuya sad daysen rehriq deg wass wiss trata, temsar, belli tnayen ihenjiren n Yaequb, 
Cimeun d Lawi, aytmas n Dina, kur ijj iksi ssif nnes uca ruhen yar tendint mani tyiren days 
raman uca nyin marra iryazen. 26 Nyin Hamur d Cakim, mmis, s reqdee n ssif uca ksin Dina 
zi taddart n Cakim uca ffyen. 27 D tarwa n Yaequb usin-dd yar yenni itwanyen uca keccden 
tandint, minzi nitni ssexsaren ucmatsen. 28 Ksin ugi nsen d ifunasen d tfunasin nsen d yeyyar 
nsen d marra min tuya di tendint u deg iyyar. 29 Ksin marra agra nnes uca iwyen-dd imehbas 
marra ihenjiren d temyarin nsen uca ucaren marra min tuya di tudrin. 30 Rexdenni inna Yaequb 
i Cimeun d Lawi “Kenniw tessidfem ayi deg imxumbar arami tessarzgem ayi yar imezday n 
temmurt-a, ak-d Ikeneaniyyen d Ifiriziyyen. D necc yari drust n yeryazen. Mara ad munen x 
uzermad inu, ad ayi qezzren, ad iriy areyytey, necc d taddart inu.” 31 Nitni nnan “Ma ittxessa as 
ad ihseb ucmatney amecnaw ict n rqehba?” 

Aeqeb n Yaequb yar Bitil 

q H 1 Uca AREBBI inna i Yaequb “Kkar, gaeeed yar Bayt-Il uca qqim din. Egg din ijj n rmedbeh 
*3 3i Arebbi wenni d ac-dd ibanen umi dd-tarewred zeg uyembub n umac Eisu.” 2 Rexdenni 
inna Yaequb i rwacun nnes d marra inni tuya akides “Kksem irebbiten iyriben inni igan 
jarawem uca tessizdegem u tbeddrem arrud nwem. 3 Ad nekkar, ad ngaeeed yar Bayt-Il. Necc 
ad ggey din ijj n uealtar i Arebbi wenni xafi dd-yarrin deg wass n rehsaret inu d wenni tuya 
akidi deg webrid wenni uyurey.” 4 Uca wcin i Yaequb marra irebbiten iyriben inni tuya yarsen 
d ixrazen inni tuya deg imezzuyen nsen, Yaequb iffar iten sadu tcejjart n rbegud i tuya zzat i 
Cakim. 5 Rami kksen iqidan, uyuren zi senni, tuya tigg w udi n AREBBI x tneddam tinni tuya di 
jwayeh i d asen-dd innden mahend nitni war deffaren tarwa n Yaequb. 6 Ammu i yiwed Yaequb 
yar Luz di temmurt n Kenean, aqa-tt d Bayt-Il, netta d marra iwdan i tuya akides. 7 Uca ibna 
din ijj n uealtar uca iraya i wemcan nni Il-Bayt-Il, minzi dinni i d as-dd idhar AREBBI, umi dd- 
yarwer zeg uyembub n umas. 

8 Rexdenni temmut Dibura, taxeddamt n Rifqa uca tetwander swadday n Bitil, sadu tcejjart n 
rbegud uca iraya isem nnes ‘Allun-Bakut’, aqa-tt d ‘tacejjart n rbegud n imettawen’. 9 Idhar as-dd 
eawed AREBBI i Yaequb umi dd-idwer zi Fadan-Aram uca ibark it 10 Inna as AREBBI “Isem nnek 
d Yaequb. Zi ssa d tsawent war ittraya ead isem nnek Yaequb, maca Israyil d wa i ya yiri d 
isem nnek.” Uca isemma t Israyil. 11 Inna as AREBBI “Necc d Arebbi, Amzemmar x kurci! Ggem 
ryiget, temmarnyem! Zzayek ad iffey ijj n rgens, wah, d ijj n wegraw n regnus ad ffyen zzayek d 
ijegiden ad ffyen zi tejeinna nnek. 12 D temmurt-a i wciy i Ibrahim d Ishaq, i cek umi tt i ya wcey 
ura i zzarieet nnek awarni ac ad wcey tammurt-a.” 13 Xenni igaeeed xas AREBBI, deg wemcan 
mani akides issiwer. 14 Yaequb issgaeeed ijj n uqellij n fidaret deg wemcan mani kis issiwer, ijj 
n uqellij n fidaret n wezru. Izegee xas ict n tewhibt n useyyeb uca ifarrey sennej nnes zzect. 

15 Iraya Yaequb isem n wemcan, mani kis issiwer AREBBI, Bayt-Il. 

Axerqed n Binyamin d rmewt n Rahil 

16 Kksen iqidan nsen, ffyen zi Bayt-Il uca umi tuya ggur ad dd-awden yar Ifrat, xenni turuw Rahil 
u tarwa teedu xas teqseh. 17 Imsar, umi teyyuded di tarwa nnes, tenna as rqabra “War ttegg w ed, 
aqa wa eawed ad am yiri d mmim!” 18 Rami zzayes iffey buhber, imsar, aqa traya as Bin-Uni, 
maca babas iraya as Binyamin. 19 Ammu i temmut Rahil uca nedrent tt deg webrid yar Ifrat, aqa- 
tt d Baytlahm. 20 Uca igga Yaequb ijj n uqellij n fidaret x wender nnes. D wa d aqellij n fidaret n 
Rahil x wender n Rahil ar wass-a. 

Ayt n Yaequb 

21 Xenni ikkes Israyil iqidan ssenni uca iwta iqidan nnes x ueeddu n Majdal-£idr. 22 Umi izdey Is- 
rayil di temmurt nni, imsar belli Rubin iruh ittes ak-d Bilha, tayya n babas, ucayiwed ad t ifhem 
Israyil. Aqa rexxu ayt n Israyil iwden teneac. 

Tarwa n Israyil - Rmewt n Yaequb 

23 D tarwa n Liya: Rubin, amenzu n Yaequb d Cimeun d Lawi d Yahuda d Issakar d Zabulun. 24 D 
tarwa n Rahil: Yusuf d Binyamin. 25 D tarwa n Bilha, tayya n Rahil: Dan d Naftali. 26 D tarwa n Zil- 
ba, tayya n Liya: Jad d Acir. Ina tuya-ten d tarwa n Yaequb inni d as-dd ixerqen di Fadan-Aram. 

Rmewt n Ishaq 

27 Uca yusa-dd Yaequb yar Ishaq, babas, di Mamri di tendint n Arbae, tenni igan d tendint n 
Hibrun, mani tuya Ibrahim izeddey am ubarrani, uca Ishaq amenni rexxu. 28 Iddar Ishaq mya 
u-tmanyin n isegg w usa. 29 ldreq Ishaq i buhber, immut uca itwassmun yas rejdud nnes, iwsar, 
ijjiwen zi tudart uca £isu d Yaequb, tarwa nnes, nedren t. 

Tarwa n £isu 

q 3 Ina d inni itwarwen zi £isu, wenni igan d Idum. 2 £isu iksi timyarin nnes zeg yessis n 
•D O Kenean: £ada, yegis n Ilun, Ahitti, d Ahulibama, yegis n £ana, yegis n Sabeun, Ahitti, 3 d 
Basmat, yegis n Ismaeil, ucmas n Nabayut. 4 £ada turuw Ilifaz i £isu uca Basmat turuw as-dd 
Raeuwil. 5 Ahulibama turuw Yaeus d Yaelam d Qurah. Ina tuya-ten d ihenjiren n £isu inni d as-dd 
yurwen di temmurt n Kenean. 

6 Uca £isu iksi timyarin nnes d tarwa nnes d yessis d marra aytbab n taddart nnes ura d 
rebhayem nnes d marra rmar nnes d marra agra nnes inni tuya dd-ikseb di temmurt n Kenean 
uca iruh yar temmurt nnedni i igg w jen x uyembub n umas Yaequb. 7 Minzi agra nsen tuya-t 
imyar ar war zmiren ad zedyen jmie uca tammurt mani tuya zeddyen am rbarrani, war tqedd i 
rebhayem nsen. 8 Xenni izdey £isu deg wedrar n Saeir. £isu aqa-t d idum. 

9 Ina d inni itwarwen zi £isu, babas n Idum, deg wedrar n Saeir. 

10 D yina d ismawen n warrawen n £isu: Ilifaz, mmis n £ada, tenni d tamyart n £isu, Raeuwil, 
mmis n Basmat, tenni d tamyart n £isu. 

11 Ihenjiren n Ilifaz tuya-ten d Tayman, Umar, Safu, Jaetam d Qanaz. 

12 D Timna tedwer d tayya n Ilifaz, mmis n £isu, u nettat turuw-dd £amaliq i Ilifaz. Ina tuya-ten 
d arrawen n £ada, tamyart n £isu. 

13 Ina tuya-ten d ihenjiren n Raeuwil: Nahat, Zarah, Camma d Mizza. D ina tuya-ten d arrawen n 
Basmat, tenni d tamyart n £isu. 

14 Ina tuya-ten d ihenjiren n Ahulibama, tenni d tamyart n £isu, yegis n £ana, tenni d yegis n 
Zibyun. Nettat turuw-dd Yaeuc, Jaelam d Qurah i £isu. 

15 D ina tuya-ten d d imyaren n tqebbar n ayt n £isu: 

ayt n Ilifaz, amenzu n £isu: amyar Timan d umyar Umar d umyar Safu d umyar Qinaz, 16 d umyar 
Qurah, d umyar Gatam, d umyar £amaliq. D ina tuya-ten d imyaren n Ilifaz di temmurt n Idum, 
ina tuya-ten d arrawen n £ada. 

17 Ina tuya-ten d ihenjiren n Raeuwil, mmis n £isu: amyar Nahat d umyar Zira d umyar Samma d 
umyar Mizza. D ina tuya-ten d imyaren n Raeuwil di temmurt n Idum, d ina tuya-ten d arrawen 


36 


AMEZWARU 


n Basmat, tamyart n Sisu. 

18 D yina tuya-ten d ayt n Ahulibama, tamyart n Sisu: amyar Yaeuc d umyar Yaelam d umyar 
Qurah. D ina tuya-ten d imyaren n Ahulibama, tamyart n Sisu, yegis n Sana. 19 D yina tuya-ten d 
ayt n Sisu d yina d imyaren n tqebbaf nsen, aqa-t d Idum. 

20 Ina tuya-ten d ihenjiren n Sadr, Axuri, inni d imezday n temmurt nni: Lutan, Cubal, Sabeun, 
Sana, 21 Dicun, Isar d Dican. Ina tuya-ten d imyaren n tqebbaf n Ixuriyyen, ayt n Saeir di temmurt 
n Idum. 

22 Ihenjiren n Lutan tuya-ten d Huri d Haymam uca tuya Timnae d ucmas n Lutan. 

23 Ina tuya-ten d ihenjiren n Cubal: Salwan, Manahat, Sibal, Cafu d Unam. 

24 Ina tuya-ten d ihenjiren n Sabeun: Aya d Sana. D Sana d wenni i d yufin tiyermamin di rexra, 
umi yarwes iyyar n Zibiyun babas. 

25 Ina tuya-ten d ihenjiren n Sana: myir Dicun, d Ahulibama, yegis n Sana. 

26 Ina tuya-ten d ihenjiren n Dican: Hamdan, d Ahban, d Yitran, d Karan. 

27 Ina tuya-ten d ihenjiren n Isar: Bilhan, Zaewan d Saqan. 

28 Ina tuya-ten d ihenjiren n Dican: Bus d Aran. 

29 D ina tuya-ten d imyaren n Ixuriyyen amyar Lutan d umyar Cubal d umyar Sabeun d umyar 
Sana 30 d umyar Dicun d umyar Isar d umyar Dican. D yina tuya-ten d imyaren n Ahuri elahsab 
imyaren nsen di temmurt n Saeir. 

31 D ina tuya-ten d ijegiden inni ihekmen di temmurt n Idum qber mma ad ihkem ujegid x ayt 
n Israyil: 

32 Bila, mmis n Biyur, ihkem di Idum uca isem n tendint nnes tuya-t d Dinhaba. 

33 Immut Bila uca ihkem Yubab, mmis n Zarah zi Busra deg wemcan nnes. 

34 Yu’ab immut uca Hucam zi temmurt n Itaymaniyyen ihkem deg wemcan nnes. 

35 Immut Hucam uca Hadad mmis n Badad wenni iyerben x Midyan deg iyyar n Mu’ab, ihkem 
deg wemcan nnes. Isem n tendint nnes tuya qqaren as Sawit. 

36 Immut Hada uca Simla zi Masriqa ihkem deg wemcan nnes. 

37 Immut Simla uca Cawul, zi Rahubut yar yeyzar, ihkem deg wemcan nnes. 

38 Immut Cawul uca Bael-Hanan, mmis n Sakbur, ihkem deg wemcan nnes. 

39 Immut Bael-Hanan, mmis n Sakbur, uca Hadar ihkem deg wemcan nnes. Tandint nnes qqaren 
as Faeu u tamyart nnes qqaren as Mahitab’il, yegis n Matrid, yegis n Ma-Dahab. 

40 D yina d ismawen n imyaren n Sisu elahsab tiqebbar nsen d imucan nsen d ismawen nsen: 
amyar Timnae d umyar Salwa d umyar Yatit 41 d umyar Ahulibama d umyar Ilya d umyar Finun 
42 d umyar Qanaz d umyar Tayman d umyar Mibsar 43 d umyar Majdiyil d umyar Siram. D ina d 
imyaren n Idum elahsab imucan nsen, di temmurt n rmelk nsen. Wanita d Idum, aqa-t d babas 
n Idumiyyen. 


Yusef itwazzenz zeg aytmas 

q r 7 1 Uca izdey Yaequb di temmurt n Kenean mani tuya izdey babas am ubarrani. 

>D / 2 Ina d inni itwarwen zi Yaequb. Rami tuya yar Yusuf sebetac n isegg w usa yarwes ugi n 
babas ak-d aytmas. Ahudri tuya-t ak-d tarwa n Bilha u ak-d tarwa n Zilba, timyarin n zzyada n 
babas uca ixebbar Yusuf babas x unemmem nsen d aeeffan. 3 Uca ixs Israyil Yusuf qae x marra 
tarwa nnes, minzi tuya-t yars d mmis x tewsar nnes uca igga as arrud aqqarqac izewwqen. 

4 Rami zrin aytmas belli babas ittexs it qae x marra aytmas, carhen t uca war zemmaren akides 
ssiwren s rehna. 

5 Uca yurja Yusuf ict n tarjit, isawd itt i yaytmas u s uya nitni dewren carhen t sad ktar. 6 Inna 
asen “Srem rexxu tarjit-a tenni arjiy. 7 Aqa da, tuya nettcedda tiqebbidin di rwest n yeyyar. U 
xzar, taqebbidt inu tekkar, teqqim tbedd uca tiqebbidin nwem tinni tuya nndent tt, udaren i 
tqebbidt inu.” 8 Arrin xas aytmas “Ma ad thekmed zecma nican xaney am ujegid niy ad xaney 
tsegeded d aseged?” Uca carhen t sad ktar di ssibbet n tirja nnes d wawaren nnes. 9 Uca yarja 
sad ict n tarjit nnedni, isawd itt i yaytmas, inna “Aqa da, arjiy sad ict n tarjit nnedni. Aqa da 
tafuct d uyur d hitac n itran udaren ayi.” 10 Isawed itt i babas d aytmas uca babas iwebbex it, 
inna as “Mana tirja-ya i tarjid? Ma ad dd-nas jmic, necc d yemmac d aytmac, ad ac nadar yar 
temmurt?” 11 Aytmas usmen zzayes. Maca babas isqer x wawaren-a. 

12 Uca ruhen aytmas ad arewsen ugi n babatsen yar Cakim. 13 Xenni inna Israyil i Yusuf “Ma war 
arewsen aytmac ugi yar Cakim? Zid, ad cek yarsen-dd ssekkey.” Uca yarra-dd xas “Aqa-yi da!” 
14 Uca inna as “Ruh cek, xzar muxas gan aytmac d muxas iga ugi uca awiy ayi-dd rexbar sawed.” 
Ammu it issekk yar rewda n teyzurt n Hibrun uca yiwed-dd yar Cakim. 15 Yufa it ijj n weryaz, 
umi iweddar deg iyyar. Isseqsa t weryaz, inna “Min tarezzud?” 16 Uca inna “Arezzuy x aytma. 
Ttzawgey cek, ini ayi mani arewsen.” 17 Aryaz yarra-dd “Aqa kksen iqidan nsen ssa, necc sriy 
asen qqaren ‘Ejj aney ad nrah yar Dutan.’ ” Rexdenni Yusuf iruh awarni aytmas uca irqa ten di 
Dutan. 

18 Umi nitni t zrin zi ragg w aj, qber mma ad dd-iqarreb yarsen, msahaden didd nnes hima ad t 
nyen 19 nnan ijj i wennedni “Aqa da, yusa-dd bu-tirja! 20 Zid rexxu, ejj aney ad t nenney uca ad t 
nendar deg wanu, ad nini ‘Ca n rwehc d aseffan icca it uca ad nzar min irint tirja nnes.” 21 Isra 
Rubin man aya uca iharr it zeg ifassen nsen, inna “War t nneqq ca!” 22 Inna asen eawed Rubin 
“War sizzir idammen! Nsarem t deg wanu-ya da di rexra. War xas tteggem afus!”, hima ad t is- 
senjem ammu zeg ifassen nsen uca ad t yarr yar babas. 

23 Uca imsar, umi dd-yiwed Yusuf yar aytmas, kksen as nitni arrud x Yusuf, arrud aqqarqac 
izewwqen wenni tuya xas. 24 Uca ttfen t, ndaren t deg wanu. Maca anu tuya ixwa, war tuyi 
days ca aman. 25 Uca qqimen ad ccen ayrum, ssgassden tittawin nsen, zrin, ijj n ukaravan n 
Ismasiliyyen i dd-yusin zi Jilsad. Ireyman nsen arbun d rebzar d refwah n balsam d mirru uca 
gguren ad t awyen yar Misra. 26 Rexdenni Yahuda inna i yaytmas “Man refder mara nenya 
umatney uca ad neffar idammen nnes? 27 Yawrem, ad t nezzenz i Ismasiliyyen, war ittiri ufus 
nney xas, aqa d umatney d aysum nney.” Uca aytmas srin yars. 28 Am dd-sdun tujjar n Midyan, 
jebden u ssgassden-dd Yusuf zeg wanu uca zzenzen t s sicrin n uqiyyat n nnuqart i Ismasiliyyen 
inni dd-yiwyen Yusuf yar Misra. 

29 Rami dd-idwer Rubin yar wanu, war din yufi Yusuf sad deg wanu. Xenni icarreg arrud 
nnes. 30 Inneqreb yar aytmas uca inna “Ahenjir war din igi cad. I necc, mani i ya rahey necc?” 
31 Rexdenni ksin arrud n Yusuf uca yarsen i yijj n umyan amezyan uca maryen arrud s idam¬ 
men. 32 Ssekken arrud aqqarqac izewwqen uca jjin ad t sswejden i babatsen, nnan “D wa i nufa. 
Xzar rexxu, ma d wah niy 11a arrud n mmic.” 33 Uca netta iseqr it, inna “Arrud n mmi i yega! Ca 
n rwehc icc it, Yusuf s tidett itwamezzeq.” 34 Rexdenni Yasqub icarreg arrud nnes uca yard ict n 
txancet x tejsinna nnes, innuri x mmis attas n wussan. 35 Uca kkaren marra tarwa nnes d marra 
yessis mahend ad t sezzan, sad netta war ixs ad itwasezza, inna “Minzi ittxessa ayi ad dd-hwiy 
nnuryey yar raxart.” Ammu isyuy xas babas. 

36 Uca Imidiyaniyyen zzenzen t di Misra i Butifar, amsexxar amcennes n Firsun, rqebtan n 
isessasen n arrimet. 

Yahuda d Tamar 

q q 4 Di rweqt d ict, ibeeeed Yahuda x aytmas, ihwa uca iffey zeg webrid yar ijj n weryaz d 
*3 OAdullamiti wenni umi qqaren Hira. 2 Uca izra din Yahuda yegis nyijj n weryaz d Akeneani 
wenni umi qqaren Cue. Iwy itt d tamyart uca yudef xas. 3 Nettat teksi s ddeyset uca turuw-dd 
ahenjir uca isemma t Sir. 4 Uca teksi eawed s ddeyset, turuw-dd ahenjir uca isemma t Unan. 

5 Uca turuw-dd zi jdid ijj n uhenjir uca tsemma t Cila. Netta tuya-t di Kazib umi d as t-idd turuw. 

6 Uca Yahuda iksi ict n temyart i Sir, amenzu nnes. Isem nnes tuya qqarent as Tamar. 7 £ir, 
amenzu n Yahuda, tuya-t d aeeffan yar tittawin n SIDI uca SIDI inya it. 8 Rexdenni Yahuda inna 
i Unan “Adef x temyart n umac, mrec akides deg wemcan n umac, tejjed-dd zzarieet i umac.” 
9 Maca Unan issen belli zzarieet war tettiri nnes. Uca ammu imsar umi yudef x temyart n umas, 
inyer itt di temmurt, hima war itticc zzarieet i umas. 10 Min igga tuya d aeeffan di tittawin n 
SIDI uca inya it ura d netta. 

11 Uca Yahuda inna i Tamar, tasrit nnes “Qqim am tajjac di taddart n babam, ar i ya imyar Cila 
mmi,” minzi inna “Aqa war ittmetti ura d wa amecnaw aytmas.” Uca truh Tamar, truh ad 
tezdey di taddart n babas. 

12 Cdun attas n wussan, xenni temmut yegis n Cue, tamyart n Yahuda. Yahuda yarezzu ad 
itwaeezza uca igaeeed yar thimart n wugi nnes yar Timnat, netta d umedduker nnes Hira, 
Adullami. 13 £ermen as i Tamar uca nnan “Aqa da, adekk w ar nnem igaeeed yar Timnat, ad irs 
ugi nnes.” 14 Rexdenni tekkes nettat xas arrud rami tt tuya d tajjac uca trehhef s tkenbuct uca 
teynes ixef nnes uca truh ad teqqim yar wadaf n Caynayim wenni igan deg webrid yar Timnat, 
minzi tezra Cila aqa imyar u netta tuya war d as temmewc d tamyart. 15 Uca izra itt Yahuda, 
ihesb itt d rqehba, minzi tuya-tt trehhef i uyembub nnes. 16 Uca imeyyer yar webrid yars, inna 
as “Ejj ayi ad zzrey ttarf nnem!”, minzi netta tuya war issin belli nettat d tasrit nnes. Net¬ 
tat tenna “Min d ayi i ya tewced hima ad xafi tadfed?” 17 Yarra “Necc ad am-dd ssekkey ijj n 
iyayd d amezyan zeg wugi.” Tenna as “Myir ewe ayi ijj n warhan, ar d ayi t-idd i ya tssekked.” 

18 Rexdenni inna “Man arhan i d am i ya wcey?” Nettat tenna “Taxadent nnek n ucemmie d 
ttesbih nnek d ueekkaz i yark deg ufus.” Uca iwc as ten, yudef xas uca teksi zzayes ddeyset. 

19 Uca tekkar, truh, tekkes xas takenbuct nnes uca tard arrud nnes n tajjac. 

20 Uca issekk Yahuda iyayd d amezyan x ufus n umedduker nnes Adullami, hima ad dd-yarr 
arhan zeg ufus n temyart, maca war tt yufi. 21 Isseqsa iryazen x wemcan nnes, inna “ Mani tega 
rqehba tenni tuya iqqimen x webrid yar Canayim?” Nitni arrin-dd xas “War da tuyi qae ca n 
rqehba yar zzaweet.” 22 Rexdenni ieqeb-dd yar Yahuda, inna “War tt ufiy ca, ura d iryazen n 
wemcan nni nnan ‘War da tuyi qae ca n rqehba yar zzaweet.’ ” 23 Rexdenni inna Yahuda “Ejj itt 
ad ten tejj yars, hima war ntiri d fear. Aqa da, necc aqa ssekkey iyayd-a d amezyan uca cek war 
tt tufid.” 

24 £rahar awarni trata n iyuren temsar, aqa xebbaren Yahuda, nnan “Tamar, tasrit nnek, aqa 
tefsed uca rexxu nettat aqa-tt s ddeyset n tuqehbit.” Xenni inna Yahuda “Suffyem tt-idd aqa 
teggur ad teemed!” 25 Umi tt-idd yiwyen yar barra, tessekk-dd ijjen yar udekk w ar nnes, mahend 
adyini “Zeg weryaz n rehwayej-a, aqa ksiy s ddeyset.” Tenna ead “Ini xenni, wi iran taxadent-a 
n ucemmie d ttesbihin-a d ueekkaz-a?” 26 Rexdenni Yahuda ieeqr iten, inna “Aqa-tt d taseggadt 
xafi, x mechar war tt wciy d tamyart i Cila mmi.” War iqqim issen itt ead. 

27 Di rweqt umi d tiwed ad taruw, ffyen-dd wacniwen zeg ueeddis nnes. 28 Umi dd-tiwed rweqt 
ad turuw, issuffey-dd afus n ijjen uca rqabra teksi t uca tcedd it yar ufus nnes s yijj n ufiru 
azegg w ay, tenna “Wa i dd-iffyen d amezwar.” 29 Rami yarra-dd afus nnes, iban-dd umas uca 
tenna “Mammec teggid tennufsred!” Xak i yarsa unufser. Uca semman t Faris. 30 Awarni ma- 
nawya iffey-dd umas, wenni yar iga ufiru azegg w ay deg ufus nnes uca isemma t Zarah. 

Yusef amehdayi x taddart n Butifar 

q /V Nedhen xenni Yusuf yar Misra. Isya it Butifar, amsexxar icenneen n Fireun, rqebtan n 
<3 ^/ieessasen n arrimet, ijj n Umisri, zeg ufus n Ismaeiliyyen inni din t yiwyen. 2 Tuya SIDI 
ak-d Yusuf. Netta d aryaz iffeh uca tuya-t di taddart n sides, Amisri. 3 Izra sides belli SIDI tuya-t 
akides u belli SIDI ittessekk w ad s ufus nnes marra min tuya ittegg. 

4 Ammu yufa Yusuf nniemet di tittawin nnes uca igga it netta d amsexxar uca yarr it d amehday 
x taddart nnes uca igga as deg ufus marra min yars. 5 Zeg wass min di t igga x taddart nnes u x 
marra min yars, ibark SIDI taddart n Umisri di ttwee n Yusuf. Tuya lbaraka n SIDI x marra min 
tuya yars, am daxef n taddart d barra nnes deg iyyar. 6 Marra min yars, ijj it deg ifassen n Yusuf, 
ar war issin netta ca ktar myir ayrum ittett. Tuya Yusuf icna di waddud u udem nnes days azri. 
7 Imsar awarni man aya, belli tamyart n sides tendar tittawin nnes di Yusuf, tenna “Zid, ttess 
akidi.” 8 Maca netta yugi, inna i temyart n sides “Aqa da, sidi inu war issin min igan di taddart 
rami da giy akides. Marra min yars, igga it deg ufus inu. 9 War da hed sennej inu di taddart-a, ilia 
cem, umi tegid d tamyart nnes, Mammec xenni i ya ggey ajram am wanita uca ad ggey ddenb 
ak-d AREBBl!” 10 Ammu tuya nettat tessawar ak-d Yusufkur ass, war yars ittesri hima ad ittes 
ttarf nnes u hima ad akides yiri. 

11 Deg ij n wass temsar, umi dd-yudef di taddart hima ad igg rxedmet nnes, war tuyi din ura 
d ijj zeg aytbab n taddart. 12 Xenni tetteff it zeg warrud nnes uca tenna “Arah-dd zzer akidi!” 
Rexdenni ijja as netta arrud nnes deg ufus uca yarwer, iffey barra. 13 Umi tezra belli ijja as 
arrud nnes deg ufus uca yarwer yar barra, 14 traya i aytbab n taddart, tenna asen “Xzarem, aqa 
netta yiwy aney-dd aryaz Aeibrani, hima ad idhec xaney. Yusa-dd netta yari hima akidi ittes 
uca necc syuyey s jjehd. 15 Umi isra belli ssgaeydey tmijja inu uca syuyey, ijja yari arrud nnes, 
yarwer, iffey barra. 16 Uca nettat tegga zzates arrud nnes, ar dd-yas sides yar taddart . 17 Rexdenni 
tessiwer akides s wawaren nni d ijjen, tenna “Amsexxar Aeibrani wenni dd-tiwyed yarney, 
yusa-dd yari hima ad ayi isseurra. 18 Umi ssgaeedey tmijja inu, syuyey, ijja arrud nnes yari uca 
yarwer barra.” 19 Sides isra i wawaren inni d as tenna temyart nnes, tenna “Ammu i d ayi igga 
umsexxar nnek” uca itwassary lyadab nnes. 20 Itteff it sidi n Yusuf, igga it di rehbes, mani tuya 
imehbas n ujegid. Ammu i iqqim di rehbes. 

Yusef di rehbes 

21 Maca SIDI tuya-t ak-d Yusuf uca isswizzed yars s tmexsiwt nnes icewwaren uca iwca as nniemet 
di tittawin n umeqqran n rehbes. 22 Uca ameqqran n rehbes yarra marra imehbas inni tuya di 
rehbes sadu ufus n Yusuf. Marra min tuya tteggen din, tuya ittekk x ufus nnes. 23 Ameqqran n 
rehbes war d as iqqim min xef i ya innehwer zi min tuya sadu ufus nnes, minzi SIDI tuya-t aki¬ 
des. Min mma tuya ittegg netta, SIDI issekk w ad it. 


Yusef ifessar tnayen n tirja 

a r\ 4 Imsar awarni man aya belli awarrad n ujegid n Misra d uxebbaz ddenben didd i siditsen, 
a. ajegid n Misra. 2 Uca ifugem Fireun x tnayen n imsexxaren icenneen nnes, x umeqqran n 
iwarraden u x umeqqran n ixebbazen. 3 Uca igga ten di rehbes di taddart n rqebtan n ieessasen 
n arrimet di taddart n rehbes mani itwamnee Yusuf d amehbus. 4 Uca rqebtan n ieessasen n 
arrimet igga Yusuf d amehday nsen uca netta tuya ittsexxar xasen. Ammu tuya-ten ussan di 
rehbes. 5 S tnayen idsen urjin ict n tarjit, kur ijjen zzaysen yurja di giret tarjit nnes s rmeena 
nnes, ammu awarrad ura d axebbaz n ujegid n Misra inni tuya itwahebbsen di taddart n teessast. 
6 Uca yusa-dd yarsen Yusuf x ssbeh, ixzar daysen uca izra tuya ttqellqen. 7 Uca netta isseqsa 

imsexxaren icenneen n Fireun, inni tuya akides di rehbes di taddart n sides, inna “Mayar barec- 
nen udmawen nwem ass-a qae ammu?” 8 Nitni nnan “Aqa nurja tarjit, war da wi tt i ya ifekken.” 
Rexdenni inna asen Yusuf “Ma war gin ca ifessaren zi AREBBI? Iwa, eawdem ayi tent rexxu!” 

9 Rexdenni ameqqran n iwarraden ieawd tarjit nnes i Yusuf, inna as “Necc di tarjit inu zriy ta- 
zayart zzati tbedd. 10 Tazayart nni yars trata n tsedwin, ssendyent, nuwwarent u yar izekkunen 
nnes iban-dd rhebb n udir yiwed. 11 Uca rkas n Fireun tuya-t yari deg ufus inu uca ksiy adir nni 
uca eessarey t di rkas n Fireun uca sseeduy rkas yar ufus n Fireun.” 12 Inna as Yusuf “D wa d 
afessar nnes: trata n tisedwin aqa d trata n wussan. 13 Yar uneggar n trata n wussan ead Fireun 
ad ac issgaeeed azegif uca ad ac yarr yar tsexxart nnek, ad tesseedud rkas i Fireun deg ufus 
nnes, am mammec teggid zic rami cek tuya d awarrad nnes. 14 Maca eqer xafi xmi d ac-dd i ya 
yas rxar, ttzawgey cek ad tegged akidi remrahet uca eawed xafi yar Fireun uca suffey ayi-dd zi 
taddart-a. 15 Minzi necc twacarey-dd zi temmurt n Ieibraniyyen u da war ggiy x min xef d ayi i 
ya ggen da di reqfez. 

16 Rami izra umeqqran n ixebbazen belli ifessar as mlih, inna i Yusuf “Ura d necc zriy di tarjit inu 
trata n tsugatin s weyrum d acemrar x uzegif inu. 17 Di tsuget n sennej tuya days attas n macca i 
Fireun i igga uxebbaz uca ijdad ttetten zi tsuget i igan x uzegif inu.” 18 Rexdenni yarra-dd Yusuf 
“D wa d afessar nnes. Trata n tsugatin d trata n wussan. 19 Yar uneggar n trata n wussan ad iqess 
Fireun azegif nnek uca ad cek yayer x ict n tcejjart u ijdad ggur ad ccen aysum nnek.” 

20 Deg wass wiss trata, ass n trarit n Fireun, imsar belli issewjed ijj n umensi i marra ixeddamen 
nnes uca issgaeeed azegif n umeqqran n iwarraden uca azegif n umeqqran n ixebbazen tuya-t 
jar imsexxaren nnes. 21 Uca nettayarra-dd ameqqran n iwarraden yar rxedmet nnes n uwarrad, 
xenni iwca ayarraf deg ufus n Fireun. 22 Maca yuyer ameqqran n ixebbazen, am mammec d as 
ifessar Yusuf. 23 Maca ameqqran n iwarraden war ifekkar ca di Yusuf, maca ittu t. 

Tarjit n Fireun 

a -i 1 Awarni rami edun tnayen n isegg w usa yurja Fireun aqa netta zeema ibedd x yeyzar. 2 Zeg 

a. -L iyzar gaeedent-dd sebea n tfunasin, sebhent i rxezrat u eemmarent s weysum, beddent 
heddant x tma. 3 Uca xzar, sebea n tfunasin nnedni gaeedent-dd awarni asent zeg yeyzar. 
Nitenti war hrint i rxezrat, aqa kuccdent uca beddent zzat i tfunasin nnedni yar tma n iyzar. 
4 Tifunasin i war ihrin i rxezrat, tinni ikuccden, sardent sebea n tfunasin isebhen i rxezrat u 
tinni iccuren s weysum. Rexdenni dd-ifaq Fireun. 

5 Ittes eawed uca yurja twarat nnedni, aqa izra zeg ict n tsetta gaeedent sebea n tidrin ccurent 
u cnant. 6 U xzar, awarni asent izra sebea n tidrin qusbarent uca isscemd itent usemmid acarqi 
yemyent-dd awarni as. 7 Uca sebea n tidrin yuzyen sardent sebea n tidrin nni iyman u iccuren. 
Uca ifaq-dd Fireun, u d ta tuya d tarjit. 

8 Yar ssbeh iban-dd belli buhber nnes innehwer uca issekk mahend ad rayan i marra tarwa 
n tsehhart n Misra u i marra imiyisen. Ieawd asen Fireun tarjit nnes, maca tuya war din hed 
izemmar ad tt ifekk. 9 Rexdenni ameqqran n iwarraden issiwer i Fireun, inna “Deg wass-a 
itwaxarssey di xettu inu. 10 Umi isxed Fireun x imsexxaren nnes, igga ayi di rehbes di taddart 
n rqebtan n ieessasen n arrimet, am necc am umeqqran n ixebbazen. 11 Necc d netta nurja ict n 
tarjit di giret d ict. Kur ijj zayney yurja tarjit nnes s rmeena nnes. 12 Tuya din akidney ijj n ubriy 
d Aeibrani. Tuya-t d amsexxar n rqebtan n ieessasen n arrimet. Nhaja as tirja nney uca ifessar 
aney tent netta. I kur ijj zzayney ifessar as tarjit nnes. 13 U mammec tent ifessar netta, amenni i 
temsar. Aqa Fireun yarra ayi necc yar rxedmet inu u netta yuyer it.” 

Yusef ifessar tarjit n Fireun 

14 Rexdenni Fireun issekk-dd ad rayan x Yusuf uca ssuffyen t-idd deyya zi rehbes. Iheff ixef nnes 
acewwaf, ibedder arrud uca ammu i yudef yar Fireun. 15 Inna Fireun i Yusuf “Necc urjiy ict n tar¬ 
jit, war igi wi tt i ya ifessaren. Maca aqa sriy xak belli cek, xmi i ya tesrid i tarjit, tzemmared ad 
tt tfessared.” 16 Yarra-dd Yusuf x Fireun, inna “War igi ca zzayi, maca AREBBI iggur ad dd-yarr x 
mammec i ya idwer umeddur n Fireun.” 17 Rexdenni Fireun inna i Yusuf “Di tarjit inu zriy ixef 
inu beddey x tma n iyzar. 18 Uca xzar, zeg iyzar nni gaeedent-dd sebea n tfunasin eemmarent s 
weysum u sebhent i rxezrat, heddant x tma. 19 Awarni asent sebea n tfunasin nnedni gaeedent- 
dd. Tuya kkuccdent u war hrint deg wudem, uzyent. Ammu war hrint, eemmars war tent zriy 
di temmurt n Misra am tekmer. 20 Uca tifunasin nni ikuccden u war ihrin sardent sebea n tfu¬ 
nasin timezwura imessren. 21 Umi udfent tina deg ueeddis nsent, war dd as arrin rbar, belli aqa 
udfent deg ueeddis nsent, aqa qqiment war hrint i rxezrat am qber. Xenni faqey-dd. 22 Xenni 
zriy di tarjit inu, zeg ijj n tsetta ffyent-dd sebea n tidrin ccurent u cnant. 23 Awarni asent zriy, 
aqa gaeedent-dd sebea n tidrin qusbarent, uzyent, isscemd itent usemmid acarqi. 24 Uca sebea 
n tidrin yuzyen, sardent sebea n tidrin nni icnan. Nniy t i tarwa n tsehhart, maca tuya war din 
hed i izemmaren ad ayi t ifessar.” 

25 Rexdenni Yusuf yarra-dd x Fireun “Tarjit n Fireun d ict n tarjit. AREBBI ibeyyen i Fireun 
min iggur ad igg. 26 Sebea n tfunasin nni icnan d sebea n isegg w usa u tidrin nni icnan d sebea n 
isegg w usa. D tarjit d ict. 27 Sebea n tfunasin nni yuzyen war ihrin tinni dd-yuryen awarni asent d 
sebea n isegg w usa, u sebea n tidrin qusbarent tinni isscemd usemmid acarqi, aqa-tent d sebea n 
isegg w usa i di yayiri raz. 28 D wa d awar i nniy i Fireun. Min i ya igg AREBBI, aqa isscen it i Fireun. 
29 Xzar aqa awarni sebea n isegg w usa i dd-igguren ad dd-yas wattas n ufeyyed n ryiget x marra 
temmurt n Misra. 30 Awarni as ad dd-asen sebea n isegg w usa n raz. Di marra tammurt n Misra ad 
ttun marra afeyyed n ryiget uca raz ad itehha tammurt. 31 Uca afeyyed war ittiri itwassnen cad. zi 
ssibbet n raz i t-idd idfaren, mayar rhar ad yiri iqseh attas. 32 Umi Fireun yurja tnayen n imuren, 
s minzi man aya aqa yura t AREBBI nican u AREBBI aqa ad t igg deyya. 33 Ejj xenni Fireun ad igg 
ijj n weryaz s twengint d reeqer mahend ad t igg x temmurt n Misra. 34 Ejj Fireun ad igg ammu: 
ejj it ad igg imehdayen x temmurt mahend ad ksin rexmus n ryiget n temmurt n Misra di sebea n 
isegg w usa n ufeyyed. 35 Ejj iten ad ssmunen marra reuc deg isegg w usa isebhen i dd ya yasen uca 
ad xeznen irden n imendi sadu ufus n Fireun mahend ad t xeznen d macca di tneddam. 36 Iggur 
ad yiri d rexzen i temmurt i sebea n isegg w usa n raz inni i dd ya yasen x temmurt n Misra hima 
tammurt war tetwatehha ca s raz.” 

37 Awaren-a banen-dd d lmlih i Fireun d imsexxaren nnes. 

Yusef ad ihkem x marra tmurt n Misra 

38 Xenni inna Fireun i imsexxaren nnes “Ma nzemmar ad naf ca n weryaz amecnaw wa i di izeddey 
Arruh n AREBBI?” 39 Uca inna Fireun i Yusuf “Umi AREBBI issbeyyen ac-dd marra aya, x uya war 
din yegi wenni s twengint d amiyis amecnaw cek. 40 Cek teggured ad tirid x taddart inu u i wawar 
nnek ad ittae rgens inu marra, myir x rearc waha ad iriy necc d ameqqran xak.” 41 Yami inna 
Fireun i Yusuf “Aqa da i cek ggiy x marra tammurt n Misra.” 42 Rexdenni ikkes Fireun txadent 
nnes zeg ufus nnes, igga itt deg ufus n Yusuf uca yard as arrud n reqten d azdad uca igga as 
ssnesret n wurey deg yiri nnes. 43 Issenya it di tkarrust wiss tnayen i tuya yars uca rayan zzates 
“Qwes.” Ammu i t igga x marra tammurt n Misra. 44 Inna Fireun i Yusuf “Necc d Fireun, bra cek ura 
d ijj mma ad igaeeed ufus nnes niy adar nnes di marra temmurt n Misra.” 45 Iraya Fireun i Yusuf 
s yisem n Safnat-Faenih uca iwc as Asnat d tamyart, tenni d yegis n Futi-Farae, akehhan n Un. 
Uca ijur Yusuf x temmurt n Misra. 46 Tuya Yusuf mmis n tratin isegg w usa rami netta ibedd zzat i 
Fireun, ajegid n Misra, uca iffey Yusuf zzat i Fireun uca ijur x marra temmurt n Misra. 

47 Uca tesseymi-dd temmurt di sebea n isegg w usa s ufeyyed. 48 Issmun marra macca n sebea n 
isegg w usa n ufeyyed inni tuya di temmurt n Misra uca ixzen macca di tneddam. Macca n iyyaren 
i d as-dd innden i kur tandint, ixzen it days daxer di tendint. 49 Yusuf ixzen attas n yirden, bra 
rehsab am yijdi n rebhar i war izemmar ad thesbed. 

Ihenjiren n Yusef 

50 Qber mma ad dd-yas usegg w as amezwaru n raz, marenyen-dd yar Yusuf tnayen n ihenjiren 
inni d as-dd turuw Asnat, yegis n Futi-Farae, akehhan n Un. 51 Uca iraya Yusuf isem n umenzu 
Manassi, minzi inna “AREBBI aqa issettu ayi marra tamara inu d marra taddart n baba.” 52 Wiss 
tnayen iraya xyisem n Ifrayim, minzi, inna, “AREBBI igga ayi s ryiget di temmurt n rehsaret inu.” 

Raz di Misra 

53 Xenni kemmren sebea n isegg w usa n ufeyyed n ryiget, inni ikkin x temmurt n Misra. 54 Uca 
bdan ad dd-asen sebea n isegg w usa n raz, am mammec t inna Yusuf. Tuya raz di marra timmura, 
maca di marra tammurt n Misra tuya days cad ayrum. 55 Arami tuya raz di marra tammurt n 
Misra, issyuyy rgens yar Fireun x weyrum. Uca inna Fireun i marra Imisriyyen “Ruhem yar 
Yusuf, ggem min d awem i ya yini!” 56 Afami tuya raz izegee x marra tammurt, yarzem Yusuf x 
marra mani iga ca itwaxzen uca izzenz it i Imisriyyen, minzi tuya raz idwer imyar di temmurt n 
Misra. 57 Zi marra timmura usin-dd yar Misra yar Yusuf hima ad syen, minzi di marra timmura 
tuya raz imyar attas. 

Aytmas n Yusef usin-dd yar Misra i twara wiss tamewarutYaequb d £isu 

a r\ 1 Rami izra Yaequb belli aqa din imendi di Misra, xenni inna i tarwa nnes “Mayar teqqimem 

± Zj txezzarem ijjen deg wennedni?” 2 Inna netta “Aqa necc sriy belli din imendi di Misra. 
Ruhem dinni uca syem aney-dd zi senni imendi, hima ad neqqim neddar uca war nettmetti 
ca.” 3 Uca hwan eecra n wawmaten n Yusuf mahend ad rahen ad syen irden zi Misra. 4 Maca 
Yaequb war issekk Binyamin, umas n Yusuf, ak-d aytmas, minzi inna “Hima war d as ittemsar 
ca n rhajet d taeeffant.” 5 Uca jar inni i dd-yusin dinni, usin-dd cawed ayt n Israyil mahend ad 
syen macca, minzi tuya din raz di temmurt n Kenean. 6 Yusuf tuya d rhakem x temmurt uca 
izzenz imendi i marra imezday n temmurt. Umi dd-iwden aytmas n Yusuf, udaren as s uyembub 
nsen yar temmurt. 7 Yusuf izra aytmas uca ieqer iten, maca igga ixef nnes qibar nsen am ijj n 
ubarrani, issiwer akidsen s reqsahet, inna asen “Manis dd-tusim?” Nnan “Zi temmurt n Kenean 
mahend ad nsey macca.” 8 Yusuf, xenni, ieeqr aytmas, maca nitni war t eqiren ca. 9 Rexdenni 
ifekkar Yusuf di tirja tinni tuya xasen yurja, inna asen “Kenniw d ixbarjiyyen i tegam, tusim- 
dd hima ad tzarem mani tammurt war tehdi.” 10 Arrin-dd xas “Lla, a sidi, ead imsexxaren nnek 
usin-dd mahend ad syen macca. 11 Marra neccin aqa-ney d tarwa n yijj n weryaz. aqa-ney d 
isdiqen, imsexxaren nnek war gin ca d ixbarjiyyen.” 12 Nettayarra-dd xasen “Lla, kenniw tusim- 
dd mahend ad tzarem mani tnurzem temmurt. ” 13 Nnan nitni “Neccin d imsexxaren nnek, 
aqa-ney di teneac n wawmaten, tarwa n yijj n weryaz di temmurt n Kenean. Aqa amazuz aqa-t 
ak-d babatney u wennedni war igi cad.” 14 Inna asen Yusuf “Ma war d awem t nniy, umi nniy 
‘Aqa kenniw d ixbarjiyyen i tegam.’ ” 15 Iwa rexxu, s tidett am iddar Fireun ad tetwajarrbem. 
Kenniw war teggurem ca ssa, myir xmi dd ya yas umatwem amenzu danita! 16 Sekkem ijj n 
zzaywem, mahend ad dd-yawi umatwem. Xenni kenniw ad tetwahebbsem uca awaren nwem 
ad twaqegben, ma tessiwrem kenniw s tidett. Mara lla, s tidett am iddar Fireun, aqa kenniw d 
ixbarrjiyyen i tegam!” 17 Uca igga ten jmie trata n wussan di rehbes. 

18 Yar wass wiss trata inna asen Yusuf “Ggem aya, hima ad teqqimem teddarem, necc ttegg w dey 
AREBBI. 19 Mara kenniw d iryazen d imtiqqen, jjem xenni ijj n tawmat zzaywem ad iqqim icarf 
di taddart n rehbes, xenni ruhem, ksim imendi mahend ad tessesqarem raz n aytbab n taddart 
nwem. 20 Awyem-dd xenni umatwem amezyan mahend ad twaqegben wawaren nwem, war tet- 
tmettim ca.” Uca nitni ggin amenni. 21 Uca nnan ijjen i wennedni “S tidett aqa neccin nexda 
di tesyart n umatney, aqa nezra acdaq n reemar nnes umi d aney ittar ahinni, maca war d as 
nesri ca! S uyenni dd-tusa rehsaret-a xaney .” 22 Rexdenni yarra-dd xasen Rubin, inna “Ma war 
d awem t nniy, umi nniy ‘War xettam ca ak-d uhenjir-a’, maca kenniw war tesrim ca. Fetnem 
aqa idammen nnes twarezzun!” 23 Nitni war ssinen belli ifhem asen Yusuf, minzi tuya din ijj n 
uturjman jarasen. 24 Inneqreb xasen uca isyuyy. Awarni as inneqreb-dd cawed yarsen, issiwer 
akidsen, iksi jarasen Cimeun uca ihebbes it zzat i tittawin nsen. 25 Yumur Yusuf mahend ad 
ccuren tixuncay nsen s irden u ad ggen tmenyat n nnuqart di kur ict n txancet nsen u wcin asen 
macca i webrid. U ammu i kisen ggin. 26 Ssarbun irden nsen x yeyyar nsen uca ffyen zi senni. 

27 Umi yarzem ijjen zzaysen taxancet nnes hima ad issecc ayyur nnes di rmedwed, izra nnuqart 
nnes deg arzam n uqemmum n txancet. 28 Inna i yaytmas “Nnuqart inu tedwer ayi-dd. Xzar, aqa 
ufiy tt da di txancet inu!” Rexdenni ibedd asen wur, arjijjen uca nnan i wayawya “Man aya i d 
aney ittegg AREBBI?” 29 Uca rehhgen yar babatsen Yacqub di temmurt n Kenean uca cawden as 
marra min xasen ikkin, nnan 30 “Aryaz, rhakem n temmurt, issiwer akidney s reqsahet, ihesb 
aney d ixbarjiyyen n temmurt. 31 Nenna as neccin “Neccin d iryazen d imtiqqen, cemmars war 
negi ca d ixbarjiyyen. 32 Neccin d tencac n wawmaten, tarwa n babatney. Ijjen iweddar, amenzu 
aqa-t ass-a ak-d babatney di temmurt n Kenean.” 33 Uca aryaz nni, rhakem n temmurt, inna 
aney ‘Awarni aya ad ssney ma aqa kenniw d imtiqqen. Ad kidi tejjem ijjen zeg aytmatwem uca 
ad teksim macca mahend ad ssesqarem raz n aytbab n taddart nwem, uca ffyem. 34 Awyem-dd 
da umatwem amezyan, xenni ad ssney belli war tegim ca d ixbarjiyyen, maca d imtiqqen uca 
ad awem-dd arrey umatwem uca ad trahem ad tjurem di temmurt.’ ” 35 Umi ssexwan tixuncay 
nsen, hekkaren belli di kur txancet n kur ijjen, days tacyart s nnuqart nnes. Zrin nitni d babat¬ 
sen ticyar s nnuqart nsen uca tudef iten tigg w udi. 

36 Rexdenni inna asen babatsen Yacqub “Aqa tharrmem ayi zi tarwa inu! Yusuf war dd-idhar 
cad ura d Cimeun uca rexxu ad tnedhem Binyamin. Marra man aya ittemsaren di reekes inu!” 

37 Xenni issiwer Rubin yar babas, inna “Ad tenyed tnayen n tarwa inu, mara war d ac t-idd arriy. 
Ewe ayi t deg ufus inu, necc aqa ad ac t-idd arrey!” 38 Inna as “War ittrih ca mmi akidwem, aqa 
umas immut, netta wehdes i d ayi iqqimen. Mara ireqf it ca n druct deg webrid nni i ya tekkem, 
ad tessehwam ccib inu s weedan yar raxart.” 

Aytmas n Yusef usin-d yar Misra i twara wiss tnayen 

a q x Uca tuya raz imyar attas di temmurt . 2 Rami kemmren ccin irden i dd-iwyen zi Misra, 

ij arami yiwed babatsen inna asen “Dewrem cawed, tesyem aney-dd ewayt n macca.” 
3 Xenni issiwer Yahuda, inna “Aqa aryaz nni inna aney s urekkez, inna “War tzarrem cad udem 
inu, myir mara tiwyem-dd umatwem akidwem.” 4 Mara tessekkem umatney akidney, ggur 
ad nrah din uca ad ac nsey macca, 5 maca mara war t tessekkid akidney, xenni war neggur ad 
dinni nrah, minzi aryaz nni inna aney ‘War ggur ad tzarem cad udem inu myir mara yusa-dd 
umatwem akidwem.’ 6 Inna Israyil “Mayar d ayi teggim ryar uca tennam i weryaz nni belli aqa 
yarwem ead ijj n umatwem?” 7 Nitni nnan “Aryaz nni isseqsa nican xaney d x temmurt n rexraq 
nney, inna ‘Ma iddar ead babatwem? Ma yarwem ca umatwem nnedni?’ Xenni neawed as t. 
Ma tuya ittxessa ad t nessen neccin, ad yini ‘Awyem-dd umatwem!’?” 8 Rexdenni Yahuda inna i 
Israyil babas “Sekk ahenjir akidi uca ad nekkar ad nrah, hima ad neddar uca war nettmetti ca 

neccin d cek d tarwa nney. 9 Necc ad iriy d arhan u zeg ufus inu ad t tettared eawed. Mara war 
d ac t-idd arriy uca ad t ssbeddey zzatek, ggur ad yiri xdiy akic i rebda. 10 Maelik neccin war 
neqqim nettraja attas, ad tiri rexxu nedwer-dd tnayen n twarawin.” 

n Rexdenni Israyil, babatsen, yarra-dd xasen “Mara ammu ittxessa ad tiri, ggem ammu uca 
ksim min icnan attas n temmurt di txuncay nwem, tiwyem t i weryaz nni d ariyalu: cwayt n 
useryay d cwayt n tamment, rebzar d mirru d teyyact n pistac d guwz. 12 Ksim tnayen n tseqqar 
n teneacin n nnuqart akidwem uca arrem s ufus nwem nnuqart i dd-ieeqben di txuncay nwem, 
ad tay tuya d ca n yalat. 13 Awyem-dd eawed umatwem akidwem, kkarem, teeqbem yar weryaz 
nni. 14 Uca aqa Arebbi, Amzemmar x kurci, ad awem iwc arrehmet zzat i wudem n weryaz nni 
uca ad yarxu i umatwem nnedni d Binyamin. U min d ayi iqqimen necc, am twaharrmey zi 
tarwa inu, aqa ad zzaysen twaharrmey!” 

15 Xenni iwyen iryazen ariyalu uca ksin deg ufus nsen tnayen n tseqqar n tmenyat n nnuqart ura d 
Binyamin uca kkaren, hwan yar Misra uca bedden zzat i wudem n Yusuf. 16 Umi izra Yusuf Biny¬ 
amin akidsen, inna i wenni tuya x taddart nnes “Sidef iryazen-a yar taddart, tyarsed i ca min igan 
i tyarst, sewjed itt, minzi iryazen-a ad kidi ccen yar wezyen n wass.” 17 Igga weryaz am mammec 
d as inna Yusuf uca yiwi weryaz nni iryazen-a yar taddart n Yusuf. 18 Rexdenni dewren yeryazen 
nni gg w eden attas, aqa rami ten ggin di taddart n Yusuf uca nitni nnan “X tmenyat n nnuqart i 
d aney-dd idewren di txuncay nney twarat tamezwarut iwyen aney-dd da hima xenni eawed ad 
xaney eefsen uca ad xaney eeddan, xenni ad aney ksin d isemyan s yeyyar nney.” 19 Qarrben-dd 
yar weryaz wenni igga Yusuf x taddart uca ssiwren akides yar tewwart n taddart, 20 nnan “A sidi, 
neccin aqa nican nehwa-dd d amezwar mahend ad nsey macca. 21 Imsar umi dd-niwed yar remrah 
uca narzem tixuncay nney, nezra nnuqart di kur ijj deg werzam n uqemmum n txancet nnes, 
nnuqart nney s rmizan nnes nican. Aqa narr tt-idd s ifassen nney. 22 Eawed niwi-dd deg ifassen 
nney nnuqart nnedni hima ad nsey macca. Neccin war nessin wi iggin nnuqart di txuncay nney.” 
23 Yarra-dd “Sram xawem, war tegg w edem ca! AREBBI nwem d AREBBI n babatwem iwca awem 
ict n txabect di txuncay nwem. Aqa nnuqart nwem ttfey tt.” Uca issuffey Cimeun yar barra, yarra 
asen t-idd. 24 Uca issidef weryaz iryazen nni yar taddart n Yusuf, iwca asen aman uca sirden idaren 
nsen. Iwca asen eawed reeref i yeyyar nsen. 25 U nitni sswejden ariyalu i Yusuf wenni igguren ad 
dd-yas yar wezyen n wass, minzi nitni srin aqa ad ccen ayrum dinni. 

26 Rami dd- yudef Yusuf yar taddart, wcin as-dd ariyalu di taddart uca udaren as yar temmurt. 

27 Isseqsa ten x mammec gan uca inna “Mammec iga babatwem awessar i xef tessiwrem? Ma 
aqa ead iddar?” 28 Nitni arrin-dd “Mlih i yega umsexxar nnek, babatney, netta ead iddar.” Uca 
ssehwan izegifen nsen uca udaren as. 29 Netta issgaeeed tittawin nnes uca izra Binyamin, umas 
zeg yemmas, inna “Ma d wa d umatwem amezyan min xef d ayi tessiwrem?” Xenni inna “Ad xak 
ihinn AREBBI, a mmi!” 30 Yusuf iffey xenni deyya, minzi tahnint nnes x umas tuya temyar. Yarzu 
x temcant mani i ya isyuyy uca yudef deg ijj n wexxam uca isyuyy din. 31 Issird udem nnes, uca 
iffey-dd yar barra, ittef deg ixef nnes, inna “Qedmem ayrum.” 32 Uca nitni sswejden as i netta 
wehdes u i nitni wehdsen ura i Imisriyyen inni akides ccin wehdsen, minzi Imisriyyen war zem- 
maren ad ccen ayrum ak-d Ieibraniyyen, minzi d man aya djjeifect yar Imisriyyen. 33 Uca ccin 
zzat i wudem nnes, amenzu deg wemcan nnes elahsab tasyart n tmenzut nnes uca amezyan deg 
wemcan nnes elahsab temzi nnes. Tuya iryazen ttbehaten xezzaren ijjen deg wennedni. 34 Uca 
netta iqeddem asen zi min tuya igan zzates, maca tasyart n Binyamin tuya-tt xemsa n tseqqar 
ktar zi tseqqart n marra idsen. Uca swin nitni uca kkaren akides. 

Taxceft i iggga Yusuf 

a a 1 Issekk Yusuf yar wenni tuya x taddart nnes, inna as “£emmar tixuncay n yeryazen nni 

a. a. s macca marra min zemmaren ad ksin, egg nnuqart n kur ijj deg warzam n uqemmum 
n txancet nnes. 2 Uca sars rkas inu, rkas n nnuqart, deg warzam n uqemmum n txancet n 
umezyan, ak-d tmenyat n nnuqart n yirden nnes.” Uca igga am mammec d as inna Yusuf. 3 Yar 
ssbeh umi dd-yeffu rhar, jjin iryazen ad uyuren ak-d yeyyar nsen. 4 Umi ffyen nitni zi tendint, 
tuya cad war gg w ijen ca, inna Yusuf i wenni tuya x taddart nnes “Kkar, dfar iryazen nni uca, xmi 
xasen i ya teedud, ini asen ‘Mayar dd-tarram rxar s ryar? 5 Ma war igi d wa d rkas i zi isess sidi 
inu u s wa i zi i ya ikacef min i ya imsaren tiwecca? Aqa teggim ryar di min teggim.’ ” 

6 Am ten ieeddu, inna asen awaren-a beddat. 7 Nitni arrin xas “Mayemmi iqqar sidi nney awaren-a? 
Eemmars ad ggen imsexxaren nnek man aya. 8 Aqa da, nnuqart i nufa deg warzam n uqemmum n 
tixuncay nney, aqa narr ac tt-i-dd zi temmurt n Kenean. Mammec ead i ya negg ad nacar nnuqart niy 
urey zi taddart n sidi nnek? 9 Wi yar t ya naf zeg imsexxaren nnek, ad immet uca neccin cawed ad nifi 
d isemyan n sidi inu!” 10 Inna netta “Xenni rexxu ad yiri am mammec tennam kenniw. Wenni yar t i 
ya naf, d netta i ya idewren d ismey inu, maca kenniw ad tirim d ifurra.” 11 Uca kur ijj zzaysen iqegeq 
ad issars taxancet nnes di temmurt uca marra idsen arezmen taxancet. 12 Uca netta ifettec iten, ibda 
zeg umeqqran u ikemmer zeg umezyan uca itwaf rkas di txancet n Binyamin. 

13 Rexdenni carrgen arrud nsen uca kur ijj issarbu cawed x weyyur nnes, uca ceqben yar tendint. 

14 Uca yiwed Yahuda ak-d aytmas yar taddart n Yusuf, wenni tuya cad simant nnes din, uca 
wdan as yar temmurt zzat i uyembub nnes. 15 Inna asen Yusuf “Mana cyer-a i teggim? Ma war 
tefhimem ca belli ijj n weryaz amecnaw necc, iggur ad xas ikacef nican?” 16 Rexdenni inna Ya¬ 
huda “Min i ya nini i sidi nney d min i ya nini niy s minzi i ya nsegged ixef nney? AREBBI iqegeb 
ddenb n imsexxaren nnek, aqa da, neccin d isemyan n siditney, neccin d wi yar itwaf rkas.” 

17 Maca netta yarra-dd “Eemmars necc ad ggey aya! Aryaz wenni yar itwaf rkas, netta ad yiri d 
ismey inu, maca kenniw ruhem di rehna yar babatwem.” 

18 Rexdenni yiwed-dd Yahuda yars, inna “A sidi inu, ejj ad issiwer umsexxar nnek ijj n wawar 
deg umezzuy n sidi inu u war itwassary uxeyyeq nnek x umsexxar nnek, minzi aqa cek amec¬ 
naw Fireun. 19 Sidi inu isseqsa imsexxaren nnes, inna ‘Ma yarwem tababat niy tawmat?’ 20 Uca 
neccin narra x sidi inu ‘Aqa yarney babatney d awessar d yijj n uhenjir, wenni d as-dd itwaxefqen 
x tewsar nnes, d amazuz ead. Umas immut, netta iqqim wehdes zi yemmas, uca babas ittexs 
it.’ 21 Uca cek tennid i imsexxaren nnek ‘Awyem t-idd da yari, hima ad t zarey s tittawin inu.’ 
22 Uca neccin nenna i sidi nney ‘War izemmar uhenjir ad yejj babas, minzi mara ijja it, babas 
ad immet .’ 23 Xenni tennid i imsexxaren nnek ‘Mara umatwem amazuz war dd-yusi akidwem, 
war tzarrem ead udem inu.’ 24 U rami ngaeeed yar baba, amsexxar nnek, nesseedu as awaren n 
siditney. 25 Uca babatney inna ‘Eeqbem cawed mahend ad tesyem cwayt n macca.’ 26 Neccin nar- 
ra-dd ‘War nzemmar ad nrah. Maca mara umatney iruh akidney, ad nrah, minzi war nzemmar 
ad nzar udem n weryaz nni, myir mara aqa akidney umatney amezyan.’ 27 Rexdenni amsexxar 
nnek, babatney, inna aney ‘Kenniw tessnem belli tnayen n tarwa i d ayi-dd turuw temyart inu. 
28 Iffey ijjen zi yari uca nniy: Aqa s tidett itwamezzeq! U ar rexxu ead war t zriy. 29 Mara cawed 
teksim ayi wa uca imsar ca n druct, ad tessehwam ccib inu s wecdan yar raxart!’ 30 Rexxu xenni, 
mara ruhey necc yar umsexxar nnek, baba, uca ahenjir war igi akidi, - reemar nnes irseq yar 
reemar n babas - 31 aqa iggur ad immet xmi i ya izar ahenjir war igi, uca imsexxaren nnek ad 
ssehwan ccib n umsexxar nnek, babatney, s wecdan yar raxart. 32 Aqa zeema amsexxar nnek d 
arhan i uhenjir-a yar baba umi inna ‘Mara war d ac t-idd arriy, rexdenni necc ad iriy d amednub 
i baba i rebda!’ 33 Iwa rexxu, ejj amsexxar nnek ad iqqim deg we mean n uhenjir-a am ismey yar 
sidi inu uca ejj ahenjir ad irah ak-d aytmas! 34 Mayar mammec i ya ggey ad rahey yar baba mara 
war kidi ahenjir-a, ma war ggurey ad aregbey x remhayen i ya ikken x baba?” 

Yusef issargeb ixef nnes i aytmas 

a £- 1 Rexdenni war izemmar ead Yusuf ad ittef ixef nnes zzat i yenni akides marra uca iraya 

± Zj “Suffyem marra inni akidi da!” War iqqim hed akides rami isscen Yusuf iyaytmas min iena. 
2 Rexdenni yarxu tmijja nnes s iyuyyan s jjehd, arami d as srin Imisriyyen ura d taddart n Fireun 
tesra aya. 3 Inna Yusuf i yaytmas “Necc d Yusuf! Ma iddar ead baba? Aytmas war zemmaren 
ad xas-dd arren, minzi tuya gg w eden zzayes. 4 Rexdenni inna Yusuf i yaytmas “Qarrbem-dd 
rexxu yari!” Uca nitni qarrben-dd y ares. Inna xenni “Necc d Yusuf umatwem wenni tezzenzem 
i Misra. 5 Xenni rexxu, war kessim s wemnus u war t ttejjam ad yiri d axeyyeq di tittawin nwem 
umi d ayi tezzenzem danita i Misra, aqa AREBBI issekk ayi-dd mahend ad kenniw jjey teddarem. 
6 Aqa rexxu ead tnayen n isegg w usa n raz di temmurt uca aqa iqqim ead xemsa n isegg w usa war 
daysen ittiri tyarza niy tameyra. 7 Maca AREBBI issekk ayi-dd zzatwem, hima ad awem ggey 
ict n rbaqiyyet x temmurt u hima ad hdiy tudart nwem i yijj n usenjem imyar. 8 Ammu rexxu, 
kenniw war d ayi-dd tessekkem ca da, maca AREBBI d wenni i d ayi iggin d tababat i Fireun d 
sidi n marra taddart nnes d rhakem di marra tammurt n Misra. 9 Qegqem deyya truhem yar 
baba, inim as ‘Ammu i iqqar mmic Yusuf‘AREBBI igga ayi d sidi n marra Misra, arah-dd yari, 
war tteegiz. 10 Ad tzedyed di temmurt n Jucan ad tirid zzati, cek d tarwa nnek, d tarwa n tarwa 
nnek, d wugi d ifunasen d tfunasin ura d marra min yark. 11 U din ad awem ggey arzeq, minzi 
ad din ifin ead xemsa n isegg w usa n raz, hima war tettedeifem, kenniw lla, taddart nwem lla, ura 
d marra min yarwem lla. 12 Xzar, kenniw ura d uma Binyamin tettwaram s tittawin nwem, aqa 
d necc i kidwem issawaren. 13 Eefmem i baba x marra aeugi inu di Misra d x marra min tezrim. 
Qegqem deyya, tiwyem-dd baba da.” 14 Uca ingez x yiri n Binyamin umas, iru uca Binyamin iru 
x yiri nnes. 15 Issudem marra aytmas, iru xasen. Awarni man aya ssiwren akides aytmas. 

16 Rami tesra taddart n Fireun rexbar-a, nnan “Aytmas n Yusuf usin-dd!” tuya-t d rexbar 
asebhan di tittawin n Fireun d imsexxaren nnes. 17 Inna Fireun i Yusuf “Ini i aytmac ‘Ggem 
aya: sarbum zwayer nwem uca gaeedem, ruhem yar temmurt n Kenean. 18 Ksim-dd babatwem 
d rag nwem, tusim-dd yari uca aqa ad awem wcey lemlih n temmurt n Misra uca ad teccem 
zi min icnan n temmurt. 19 D man aya i xawem umurey, ggem aya: ksim zi temmurt n Misra 
ikarruten i ihenjiren nwem u i temyarin nwem, awyem-dd zzayes babatwem uca asem-dd da. 

20 War tejjim tittawin nwem ad sshissfent i rqecc nwem, minzi lemlih n temmurt n Misra ad 
yiri nwem.’ ” 

21 Uca ammu i ggin ayt n Israyil. Iwc asen Yusuf ikarruten x wawar n rumur n Fireun uca iwca 
asen macca i webrid. 22 Iwca i kur ijj zzaysen wehdes arrud d jdid, maca i Binyamin iwca as 
tert-mya n uqiyyat n nnuqart d xemsa n tyuya n warrud n jdid. 23 U ammu sawed issekk i ba¬ 
bas eecra n yeyyar ccuren s min ifarzen n Misra u eecra n teyyar ccurent s yirden d weyrum 
d macca i babas xmi i y a yiri i webrid. 24 Iqebbed aytmas uca ruhen, inna asen netta “War 
ttmenyim ca deg webrid.” 25 Gaeeden zi Misra, iwden yar temmurt n Kenean yar Yaequb, ba- 
batsen. 26 Wcin as rexbar, nnan “Yusuf aqa iddar ead, wah, aqa-t d rhakem n marra tammurt 
n Misra.” Xenni isxef wur nnes, minzi war ten yumin ca. 27 Umi d as eawden marra awaren n 
Yusuf inni i d asen inna u rami izra ikarruten inni dd-issekk Yusuf hima ad t awyen, ieqeb-dd 
buhber n babatsen Yaequb. 28 Uca inna Israyil “Kfa! Yusuf mmi aqa ead iddar! Ad rahey uca 
ad t zary qber ma ad mtey!” 


Aytmas n Yusef usin-d yar Misra ak-d Yaequb i twara wiss trata 

a s ' 1 Uca ikkes Israyil iqidan nnes, yuyur s marra min yars uca yiwed yar Bi’r-Sabea, iqeddem 
a. \Jdin tiyarsa i AREBBI n babas Ishaq. 2 Uca issiwer AREBBI i Israyil di rewhi di giret, inna 
“Yaequb, Yaequb!” uca inna netta “Aqa-yi da!” 3 Inna “Necc d Arebbi, AREBBI n babac. War 

ttegg w ed mahend ad tehwid yar Misra, minzi necc ad cek ggey din d ijj n rgens imyar. 4 Necc 
ggurey ad kik hwiy yar Misra uca necc eawed ad ad cek ssgaeedey u Yusuf iggur ad xak issars 
ifassen nnes x tittawin nnek.” 

5 lkkar Yaequb, iffey zi Bi’r-Sabea uca ayt n Israyil ksin babatsen Yaequb d ihenjiren nsen d 
temyarin nsen deg ikarruten inni dd-issekk Fireun mahend ad t yawi. 6 Ksin rebhayem nsen d 
wagra inni yarebhen di temmurt n Kenean uca iwden yar Misra, Yaequb d marra tarwa nnes 
akides: 7 tarwa nnes d tarwa n tarwa nnes inni tuya akides, yessis, d yessitsen n ihenjiren nnes, 
aqa yiwi akides marra tarwa nnes yar Misra. 

Tarwa n Yaequb 

8 D yina d ismawen n ayt n Israyil, inni yudfen di Misra: Yaequb d tarwa nnes. D amenzu n 
Yaequb: Rubin. 

9 D tarwa n Rubin: Hanuk d Fallu d Hisrun d Karmi. 

10 D tarwa n Cimeun: Yimuwil d Yamin d Uhad d Yakin d Suhar d Cawul, mmis n ict n temyart 
Takeneanit. 

11 D tarwa n Lawi: Jarcun d Qahat d Marari. 

12 D tarwa n Yahuda: Fir d Unan d Cila d Faris d Zarah. Maca Fir d Unan mmuten di temmurt n 
Kenean. D tarwa n Faris tuya-ten Hisrun d Hamul. 

13 D tarwa n Isakkar: Tulae d Fawwa d Jub d Cimrun. 

14 D tarwa n Zabulun: Sarad d Ilun d Yahalwil. 

15 D ina d tarwa n Liya inni i d as-dd turuw i Yaequb di Fadan-Aram, uca eawed yegis Dina. Marra 
tarwa nnes d yessis d trata u-tratin n reemur. 

16 D tarwa n Jad: Sifyun d Hajji d Cuni d Asbun d Firi d Arudi d Arwili. 

17 D tarwa n Acir: Yimna d Yiswi d Bariea d Carah, ucmatsen. D tarwa n Bariea: Habir d Malkiyil. 

18 D ina d tarwa n Zilba tenni iwca Laban i yegis Liya. Nettat turuw-dd ina i Yaequb, ina settac 
n reemur. 

19 D tarwa n Rahil, tamyart n Yaequb: Yusuf d Binyamin. 

20 Uca twaxerqen-dd i Yusuf di temmurt n Misra Manassi d Ifrayim, inni i d as-dd turuw Asnat, 
yegis n Futi-Farae, akehhan n Un. 

21 Uca tarwa n Binyamin: Balae d Bakir d Acbil d Jira d Naeman d ihi d Rue d Muffim d Huffim 
d Ard. 

22 Ina tuya d tarwa n Rahil, inni i d as-dd yurwen i Yaequb, marra arbeetac n reemur. 

23 D tarwa n Dan: Hucim. 

24 D tarwa n Naftali: Yahaswil d Juni d Yisru d Callim. 

25 D ina d tarwa n Bilha tenni i d as iwca Laban i Rahil yegis. Turuw as-dd ina i Yaequb, ina marra 
sebea n reemur. 

26 Marra reemur inni dd-yusin ak-d Yaequb yar Misra i dd-iffyen zi tmessadt nnes, bra timyarin 
n tarwa n Yaequb, ina marra setta u-settin n reemur. 27 D tarwa n Yusuf inni i d as-dd itwaxerqen 
di Misra, aqa tnayen n reemur. Marra reemur n taddart n Yaequb inni dd-yusin yar Misra, tuya- 
ten di sebein. 

Israyil yiwed-dd yar Misra 

28 Uca issekk Yahuda zzates yar Yusuf hima ad isscen abrid zzates yar Jucan uca iwden yar tem- 
murt n Jucan. 29 Xenni idhen akarru nnes uca igaeeed yar Jucan mahend ad irqa Israyil, babas. 
Umi d as imer ixef nnes, ingez as x yiri, isyuyy x yiri nnes attas. 30 Rexdenni inna Israyil i Yusuf 
“Rexxu zemmarey ad mtey necc, rexxu umi zriy ayembub nnek, zeema aqa ead teddared!” 
31 Xenni inna Yusuf i yaytmas u i aytbab n taddart n babas “Ad gaeedey ad iniy i Fireun, ad iniy 
‘Aytma d taddart n baba, inni igan di temmurt n Kenean, aqa usin-dd yari. 32 Iryazen d inican n 
wugi, tuya ceyren ixef nsen ak d rebhayem. Aqa iwyen-dd ugi nsen d ifunasen d tfunasin nsen 
d marra min yarsen.’ 33 Mara imsar, ad awem-dd iraya Fireun uca ad awem yini ‘Min tetteggem 
di rxedmet nwem?’, 34 fexdenni inim ‘Imsexxaren nnek d iryazen inni iceyren ak-d rebhayem 
zi temzi nsen arami d rexxu, neccin ura d rejdud nney’, hima ad tzedyem di temmurt n Jucan, 
minzi kur anici n wugi, aqa-t d jjeifect i Imisriyyen.” 

Israyil ad izdey di Jasan 

a r 7 1 U rami dd-yusa Yusuf, ixebbar Fireun, inna as “Baba d aytma d wugi nsen d ifunasen d 

a. / tfunasin nsen d marra min yarsen, aqa usin-dd zi temmurt n Kenean. Xzar, aqa-ten di 
temmurt n Jucan. 2 Uca ixdar ca zeg aytmas, xemsa n yeryazen, iqeddem as ten i Fireun. 3 Xenni 
inna Fireun i yaytmas “Min teena rxedmet i tetteggem?” Nitni arrin x Fireun “Imsexxaren 
nnek d inican n wugi, amecnaw rejdud nney.” 4 Nnan eawed i Fireun “I tzeddiyt di temmurt-a 
am ibarraniyyen i dd-nusa, minzi war yegi wefsu i wugi n imsexxaren nnek, minzi raz iqseh 
di temmurt n Kenean. Xenni, nettzawg i cek, ejj imsexxaren nnek ad zedyen di temmurt n 
Jucan!” 5 Rexdenni Fireun issiwer ak-d Yusuf, inna “Babac d aytmac usin-dd yark. 6 tammurt n 
Misra aqa-tt nnek marra. Ejj babac d aytmac ad zedyen di temmurt isebhen, ejj iten ad zedyen 
di temmurt n Jucan uca mara thekkared belli aqa jarasen iryazen iwengiten, ggem ten d 
imehdayen n rebhayem inu.” 7 Uca Yusuf indeh babas, iqeddem it i Fireun uca Yaequb ibarek 
Fireun. 8 Inna Fireun i Yaequb “Mechar yark n isegg w usa?” 9 Yaequb yarra-dd x Fireun “Mya 
u-tratin n isegg w usa i ddarey d abarrani. Ussan n isegg w usa n tudart inu yuqriren u ccuren 
s ryar. War iwiden ca wussan n isegg w usa n tudart n rejdud inu deg wussan n lyurba nsen.” 
10 Yaequb ibark Fireun uca iffey zi senni zzat i wudem n Fireun. 

n Ammu i isscen Yusuf tazeddiyt i babas d aytmas, iwc asen tasyart di temmurt n Misra, di 
lemlih n temmurt, di temmurt n Raeamsis am mammec t yumur Fireun. 12 U ieewwer Yusuf 
babas d aytmas d marra taddart n babas s weyrum ura d iseyman. 

Aseyyar n Yusef di rweqt n raz 

13 Ayrum tuya war igi di temmurt marra, minzi raz tuya iqseh attas, arami tiwed temmurt n 
Misra d temmurt n Kenean fennant s raz. 14 Uca iyru Yusuf marra nnuqart nni igan di temmurt 
n Misra u di temmurt n Kenean i imendi i isyin. Igga Yusuf nnuqart nni di taddart n Fireun. 
15 Umi kemmren iqariden n nnuqart zi temmurt n Misra d temmurt n Kenean, usin-dd marra 
Imisriyyen yar Yusuf nnan “Ewe aney ayrum, mayar mayemmi i ya nemmet zzatek? War din 
ead bu nnuqart.” 16 Yusuf inna “Wcem xenni rmar nwem. Mara war yarwen bu nnuqart ead, 
xenni necc ad awem wcey macca deg ubedder n rebhayem nwem.” 17 Nitni iwyen-dd rmar yar 
Yusuf uca Yusuf iwc asen ayrum di reewayed n iysan, n wugi, n ifunasen d tfunasin u n iyyar 
uca ieewwer iten s weyrum di reewayed n marra rebhayem nsen deg usegg w as nni. 

18 Umi iedu usegg w as nni, usin-dd yars deg usegg w as wiss tnayen uca nnan as “War netteffar ca 
x sidi nney belli aqa iqariden n nnuqart nney qdan uca rebhayem aqa-tent deg ufus n sidi inu. 
War iqqim walu zzat i wudem n siditney, myir arrimet nney d iyyaren nney. 19 Mayemmi i ya 

nemmet zzat i tittawin nnek, ura d neccin ura d tammurt nney? Sey aney, tesyed temmurt 
nney i weyrum uca neccin d temmurt nney ad niri d isemyan n Fireun. Ewe ane y zzarieet hima 
ad neddar war nettmetti ca uca tammurt war teddikk w ir d amessuci!” 

20 Rexdenni isya Yusuf marra tammurt n Misra i Fireun, minzi Imisriyyen zzenzen marra id- 
sen iyyar nsen, minzi tuya raz iqseh xasen. U ammu i tedwer temmurt d agra n Fireun. 21 Uca 
issmutti rgens zeg uneggaru n weymir ar aneggaru nnedni n weymir n Misra yar tneddam. 
22 Myir tammurt n ikehhanen war tt isyi ca. Aqa ikehhanen yarsen ict n rmunet zi Fireun, nitni 
ttetten tasyart nsen tenni i d asen iwca Fireun. X uya war zzenzen ca tammurt nsen. 23 Xenni 
inna Yusuf i rgens “Aqa da, ass-a necc syiy kenniw ura d tammurt nwem i Fireun. Xzarem, 
aqa da zzarieet nwem mahend ad zzayes tzareem tammurt. 24 Zi ryiget ad tewcem tasyart n 
texmusect i Fireun u arebea n tseqqar i iqqimen ad irint iyixef nwem d zzarieet i yeyar uca ad 
ifint mahend ad zzayes teccem ak-d aytbab n taddart nwem u cawed mahend ad zzayes ccen 
ihenjiren imezyanen nwem. 25 Nitni nnan “Cek tessnejmed tudart nney. Ejj aney ad naf nniemet 
di tittawin n sidi inu uca neccin ad niri d isemyan i Fireun.” 26 Xenni Yusuf igga aya d tawsiyyet 
i din igan ar ass-a x temmurt n Misra: ict n tesyart n texmusect ad tiri i Fireun. Myir iyyaren n 
ikehhanen war dwiren ca i Fireun. 

Rmewt n Yaequb tudes-d 

27 Ammu i izdey Israyil di temmurt n Misra, di temmurt njucan, mellken days uca wein ryiget 
uca ktaren s yijj n cckel imyar. 28 Iddar Yaequb di temmurt n Misra sebetac n isegg w usa uca tuya 
ussan n Yaequb, isegg w usa n tudart nnes, mya u-sebea u-rebein n isegg w usa. 29 Umi dd-iwden 
wussan i Israyil ad immet, iraya x Yusuf mmis, inna as “Mara ufiy nniemet di tittawin nnek, 
ttzawgey cek, ad tegged afus nnek sadu tmessadt inu uca egg akidi s teddukrit d tesdiqt u war d 
ayi netter ca di Misra, 30 maca ad twassarsey deg wender jar rejdud inu. Awi ayi zi Misra uca nder 
ayi deg wender nsen. Yarra-dd xas “Necc ad ggey min tennid!” 31 Uca inna as “Jag ayi!” uca ijjug 
as. Rexdenni yudar Israyil x uzegif n qama. 

Yaequb ad ibarek tarwa n Yaequb 

a q 1 Awarni man aya imsar, rami itwanna i Yusuf “Xzar, aqa babac ihrec!” Xenni iksi akides 

^Otnayen n tarwa nnes Manassi d Ifrayim. 2 Xebbaren Yaequb uca inna “Xzar, aqa mmic 
Yusuf ad yark dd-yas!” Rexdenni Israyil igga ur deg ixef nnes uca ikkar iqqim x qama. 3 Xenni 
inna Yaequb i Yusuf “Arebbi, Amzemmar x kurci, aqa iban ayi-dd di Luz, di temmurt n Kenean 
u aqa Netta ibark ayi. 4 U aqa netta inna ayi “Xzar, necc ggurey ad cek arrey ad tegged ryiget 
uca ad cek ssektarey, ad cek ggey d ijj n wegraw n regnus, ad d ac wcey tammurt-a u i zzarieet 
nnek awarni ac d rwart i rebda. 5 Uca rexxu, aqa tnayen n tarwa nnek, Ifrayim d Manassi, inni d 
ac dd-itwaxerqen di temmurt n Misra qber mma ad yark dd-asey yar temmurt n Misra, aqa-ten 
inu, amecnaw Rubin d Cimeun i igan inu . 6 Maca inni i dd yayasen awarni asen, ad irin nnek. Ad 
twasemman x yisem n aytmatsen di rwart nsen. 7 Minzi umi dd-usiy zi Fadan-Aram, temmut 
Rahil zzati di temmurt n Kenean deg webrid, rami tuya ead war tigg w ij x Ifrata. Nedrey tt din deg 
webrid yar Ifrata, aqa-tt d Baytlahm. 8 Uca Israyil izra tarwa n Yusuf uca inna “Min enan ina?” 
9 Yarra-dd Yusuf x babas “D tarwa inu i d ayi iwca AREBBI danita.” Inna as “Qarrbem-dd rexxu 
yari uca ad asen barkey!” 10 Uca tittawin n Israyil tuya deefent s tewsar, war iqqim ittwara. 
Issqarreb as ten-dd, xenni issudem iten, idarree asen. 11 Inna Israyil i Yusuf “War fekkarey ad 
zarey cad udem nnek, xzar aqa AREBBI igga ayi ead ad zarey arraw nnek!” 12 Rexdenni ijja Yusuf 
ad dd-daren x ifadden nnes uca yudar s wudem nnes yar temmurt. 13 Yusuf iksi ten s tnayen 
idsen, Ifrayim s ufusi nnes arendad n uzermad n Israyil d Manassi s uzermad nnes arendad n 

ufusi n Israyil uca issqarb as ten-dd. 14 Rexdenni isswizzed Israyil yeffus nnes, issars it x uzegif 
n Ifrayim, wenni tuya d amezyan, d uzermad nnes x uzegif n Manassi. Issars ammu ifassen 
nnes mammec nnedni, waxxa Manassi tuya-t d amenzu . 15 Ibark Yusuf, inna “D AREBBI wenni 
umi rejdud inu, Ibrahim d Ishaq, uyuren zzates, AREBBI, wenni igan d anici inu zeg wami giy 
ar ass-a, 16 Lmalak wenni i d ayi ifdin zi marra tueeffna, iri netta ad ibark ihenjiren-a uca iri ad 
itwaraya isem inu daysen ura d isem n rejdud inu, Ibrahim d Ishaq. Iri ad mmarenyen ar i ya 
dewren d ijj n ubarru di rwest n temmurt!” 

17 Umi izra Yusuf, belli babas igga afus afusi nnes x uzegif n Ifrayim, tuya tt d ict n reeramet war 
tehri yars di tittawin nnes uca issgaeeed afus n babas, hima ad t ibedder zeg uzegif n Ifrayim 
yar uzegif n Manassi . 18 Inna Yusuf i babas “Maci ammu, a baba inu, minzi d wa d amenzu, egg 
afusi nnek x uzegif nnes.” 19 Maca babas war ixs ca, inna “Ssney, a mmi inu, ssney. Eawed netta 
ad idwer d ijj n rgens, ad yiri eawed iyma, maca umas amazuz ad yiri ktar zzayes, zzarieet nnes 
ad tedwer d tacurret n regnus.” 20 Ibark iten ass nni, inna “Dayek ad tetwabarek Israyil!’ uca 
inna eawed “Iri ad ac iwc AREBBI amcan amecnaw i Ifrayim d Manassi!” Uca imeyyez Ifrayim x 
Manassi. 21 Awarni as inna Israyil i Yusuf “Xzar, ad mtey, maca AREBBI ad yiri akidwem, ad ken- 
niw issmutti yar temmurt n rejdud nwem . 22 Necc wciy ac tasyart x aytmac, tenni ksiy necc zeg 
ifassen n Imuriyyen s ssif d rqews inu.” 

Yaequb ibarek tarwa nnes 

a 1 Ifaya Yaequb x tarwa nnes, inna “Smunem ixef nwem, ad awem iniy min d awem i ya 
a. y imsaren deg wussan ineggura . 2 Smunem ixef nwem uca srem, kenniw, tarwa n Yaequb, 
srem i babatwem Israyil. 

3 Rubin, cek d amenzu inu d jjehd inu d umezwar n teryast inu, aqa cek d ameeffar qae d bu 
reezz . 4 Cek amecnaw aman ittneqriben, war tettrihed ca tigg w ejed, aqa cek tgaeeded yar rectu 
n babac, rexdenni tessfedh it. Aqa yar rectu inu igaeeed. 

5 Cimeun d Lawi d awmaten! Remwas nsen d resnah n reunf. 6 Di tmeemuc nsen war ittidef 
reemar inu, deg wegraw nsen war icarrec wur inu. Aqa deg uxeyyeq nsen nyin iryazen uca 
tuya iejeb asen ad qessen idaren n ifunasen . 7 Itwaneer lyadab nsen minzi tuya ijhed attas, ura d 
wesxed nsen minzi iqseh. Necc ad ten bdiy x Yaequb, ad ten areyycey di Israyil. 

8 Yahuda, aytmac ad cek ssemyaren, afus nnek ad yiri x tiri n reedyan nnek uca tarwa n babac 
ad ac udaren . 9 Yahuda d ijj n mmis n wayrad. Zi teymart i turyed, a mmi inu. Iqwes amecnaw 
ayrad u amecmaw tayradt. Wi izemmaren ad t-idd issfaq? 10 Azegad n rhakem war itwakkes x 
Yahuda ura d amgewwad zi jar idaren nnes, ar dd i ya yas wenni iwcin arrahet uca ad as taeen 
regnus . 11 Iqqen yar tzayart asnus nnes d mmis n teyyuc nnes yar tzayart icenneen, issird arrud 
nnes di binu u arrud nnes deg idammen n udir . 12 Tittawin nnes d tibarcanin zi binu u tiymas 
nnes d ticemrarin zeg uyi. 

13 Zabulun ad izdey yar tma n rebhar, ad yiri d rmuyyi i iyarruba. Ayezdis nnes ad yareyyeh x 
Sidun. 

14 Issakar d ijj n weyyur iqseh, izzer jar tnayen n rmedwedat . 15 Umi izra arrahet d lemlih u tam- 
murt aqa tarecceq, iearra x ifassen mahend ad yarbu arrmeh uca idwer sadu azayru n ismey. 

16 Dan ad ihkem s uzerf rgens nnes, am ict zi tqebbar n Israyil . 17 Ad yiri Dan d afiyar deg webrid, 
tarefsa zzat i umesruq, wenni izeeefen di tmessat n uyis, ar ya iwda wenni inyin xas yar deffar. 

18 Asenjem nnek i ttrajiy, a SIDl! 

19 Jad, ad xas hejment bandiyyat, maca ad xasen idarrec d adrac. 

20 Acir, ayrum nnes ad yiri d ayrum ismen, netta ad iqeddem macca yiziden igellden. 

21 Naftali d ict n tyaydet d tamezyant n rexra itwaderqen, issuffuy awaren cnan. 

22 Yusuf d mmis n ict n tcejjart itticcen ryiget, mmis n ict n tcejjart itticcen ryiget yar tara. 
Yessis nnes ggurent x weybar. 23 Nitni ssarezgen xas tudart , tuya-ten s wattas uca imjebbaden 
n rqews marrten t, 24 maca rqews nnes iqqim imhed u iyagen n ifassen nnes qqimen arxun s 
ifassen n Umzemmar n Yaequb - x uya netta d anici d tasdart n Israyil - 25 s Arebbi n babac 
wenni cek i ya ieawnen, Amzemmar x kurci, wenni cek i ya ibarken s lbarakat n ujenna sennej, 
s lbarakat n waman yugyen i din igan swadday, s lbarakat n tubbect d remrawret . 26 Lbarakat 
n babac d timeqqranin uerant x lbarakat n yenni i d ayi-dd yejjin uca ttakk w adent yar tqiccatin 
n tewririn n rebda. Ad irint x uzegif n Yusuf, x tuccent n ucewwaf i x tega temrist n wenni 
itwahuzen x yaytmas. 

27 Binyamin d ijj n wuccen ineqqen. Yar ssbeh ad isard teymart u s giret ad ibda taneymart.” 

28 Marra ina d teneac n tqebbar n Israyil. D man aya min d asen inna babatsen uca ibark iten. 
Ibarek iten, kur ijj s lbaraka nnes. 29 Yumur iten, xenni inna asen “Ad twassmuney ak-d rgens 
inu. Nedrem ayi ak-d rejdud inu deg ifri wenni igan deg iyyar n Ifrun, Ahitti , 30 deg ifri wenni 
igan deg iyyar n Makfila i igan zzat i Mamri di temmurt n Kenean, tenni isya Ibrahim ak-d iyyar 
zi Ifrun, Ahitti, amecnaw ander nnes. 31 Dinni i nedren Ibrahim d Sara tamyart nnes. Dinni i 
nedren Ishaq d temyart nnes Rifqa. U necc nedrey din Liya . 32 Iyyar s ifri i tuya days igan imsey 
x tarwa n Hit.” 

33 Umi ikemmer Yaequb ad iwessa tarwa nnes, ikemmec idaren nnes di qama uca ififey it buhber 
uca itwassmun yar rejdud nnes. 


Ander n Yaequb 

/> 1 Rexdenni ingez Yusuf x uyembub n babas, iru xas uca issudem it. 2 Uca yumur Yusuf 
O V/imsexxaren nnes, idbiben, ad hennten babas uca idbiben hennten Israyil. 3 Arebein 
n wussan i days kkin, minzi hdajen ussan nni mahend ad kemmren ahennet uca run marra 
Imisriyyen sebein n wussan. 4 Umi edun wussan n reezat, issiwer Yusuf ak-d yenni n taddart 
n Fireun, inna “Mara ufiy rexxu nniemet di tittawin nwem, ttzawgey kenniw, ad tessiwrem 
deg imejjan n Fireun, inim 5 “Baba inu ejj ayi ad jjugey uca inna ‘Aqa ttmettiy. Ittxessa ad ayi 
tnedred deg wender wenni xebcey i yixef inu di temmurt n Kenean!’ Xenni, ttzawgey, ejj ayi ad 
rahey rexxu ad nedrey baba. Awarni man aya ad eeqbey.” 6 Uca Fireun inna “Ruh, nder babac, 
am mammec cek ijja ad tejjuged.” 

7 Uca Yusuf igaeeed hima ad inder babas uca gaeeden marra imsexxaren n Fireun akides, 
imyaren n taddart nnes d marra imyaren n temmurt n Misra 8 ura d marra taddart n Yusuf d 
aytmas nnes d taddart n babas. Jjin di temmurt n Jucan ihenjiren imezyanen nsen d wugi nsen 
d ifunasen d tfunasin nsen waha . 9 Uca gaeeden akides ikarruten d yenni inyin x iysan uca ggin 
ijj n uqarru imyar. 10 Iwden yar unedrar n Atad, wenni igan x ujemmadin nnedni n L'Urdun, 
ssgaeeden din ict n tyuyyit temyar ijehden attas uca igga Yusuf din ijj n weedan imyar i yijj n 
rmijar n sebea n wussan x babas . 11 Zrin imezday n temmurt, Ikeneaniyyen, aedan deg unedrar 
n Atad, nnan “Wa d aedan imyar n Imisriyyen.” X uya rayan isem nnes Abil-Misrayim wenni 
igan x tma nnedni n L'Urdun . 12 Ggin tarwa nnes zzayes am mammec ten iwessa . 13 Minzi iwyen 
t tarwa nnes yar temmurt n Kenean, nedren t deg ifri deg iyyar n Makfila arendad n Mamri 
wenni isya Ibrahim ak-d iyyar zi Ifrun, Ahitti, mahend ad yiri d ander i isya netta. 14 Awarni 
rami inder babas, ieqeb Yusuf yar Misra, netta d yaytmas d marra inni akides igaeeden mahend 
ad nedren babas. 

15 Umi zrin aytmas n Yusuf babatsen immut, nnan “Ad tay ad aney icarh Yusuf uca ad aney 
ixeges qae marra ryar i days negga.” 16 S uyenni xebbaren Yusuf, nnan “Babac iwessa qber 
rmewt nnes, inna 17 ‘Ammu i ya tinim i Yusuf: Ttzawgey cek, yfar rexxu axettu n aytmac d 

ddenb nsen d ryar i d ac ggin. Yfar xenni axettu n imsexxaren n AREBBI n babac!” Uca isyuyy 
Yusuf am kis ssawaren ammu. 18 Xenni usin-dd “Eawed aytmas syixefnsen, wdan as yar idaren 
nnes, nnan “Aqa-ney da d imsexxaren nnek!” 19 Yarra-dd xasen Yusuf “War ttegg w dem ca! Ma 
aqa-yi necc deg wemcan n AREBBI? 20 Waxxa kenniw teggim dayi ryar, maca AREBBI indeh 
man aya yar rxar, hima ad yegg, am mammec nezra ass-a, ad ijj di tudart ijj n rgens d ameqqran. 
21 Rexxu xenni, war ttegg w dem ca! Necc ad kenniw eewwrey, kenniw d ihenjiren imezyanen 
nwem,” Ammu ten ieezza uca issiwer akidsen yar wurawen nsen. 

22 Aqa Yusuf tuya izeddey di Misra, netta d taddart n babas uca iddar Yusuf mya u-eecra n 
isegg w usa. 23 Uca izra Yusuf tarwa n Ifrayim ar jjir wiss trata. Eawed tarwa n Makir, mmis n 
Manassi, aqa twarwen-dd x ifadden n Yusuf. 

Rmewt n Yusef 

24 Uca inna Yusuf i yaytmas “Necc ad mtey, maca AREBBI ad kenniw yarzef s tidett uca ad ken¬ 
niw issgaeeed zi temmurt-a yar temmurt i iwaed s tjagit i Ibrahim d Ishaq d Yaequb.” 25 Uca 
Yusuf igga ad jjagen ayt n Israyil, inna “AREBBI ad kenniw yarzef s tidett uca xenni ad teksim 
ssa ixsan inu!’ 26 Immut Yusuf umi tuya yars mya u-eecra n isegg w usa. Hennten t uca ssarsen t 
di fmehmer n umettin di Misra. 

Beddu n tesmuyi n Israyil di Misra 

I 1 Ina aqa d ismawen n ayt n Israyil i dd-yiwden ak-d Yaequb yar Misra. Kur ijj zzaysen yusa-dd 
ak-d rag n taddart nnes. 

2 Rabin, Cimeun, Lawi d Yahuda , 3 Issakar, Zabulun d Binyamin , 4 Dan d Naftali, Jad d Acir . 5 Mar- 
ra reemur nni dd-iffyen zi tmessadt n Yaequb, tuya-ten sebein. Yusuf tuya-t di Misra. 6 Immut 
Yusuf d marra aytmas d jjir nni marra . 7 Mmarenyen ayt n Israyil u jjin-dd ryiget afami zzaysen 
tessfuffi temmurt uca twaktaren nitni s wattas. Dewren jehden attas uca teccur zzaysen tem- 
murt. 


8 lffey-dd xenni ijj n ujegid d jdid ihekkem x Misra wenni tuya war issin Yusuf . 9 Inna i rgens 
nnes “Aqa da, rgens n ayt n Israyil imeqqar u ijhed xaney . 10 Rexxu, aqa ad xas nehkem s reeqer, 
hima war ttmarnin ktar uca, mar a imsar, mar a ikkar ca n rbarud, ad dewren ak-d reedyan nney, 
ad ggen rharb akidney uca xenni ad ffyen zi temmurt.” “Rexdenni ggin xasen imzeyyaren n 
isemyan hima ad ten arren ad qewsen s ddqurat i xasen ssarbun. Bnan i Fireun tineddam n zzad, 
Fitum d Raeamsis. 12 Maca mechar mma ten degen mechar mma nitni ktaren u mechar mma 
immarni rqedd nsen arami iwden ad carhen ayt n Israyil attas. 13 X man aya arrin Imisriyyen ayt 
n Israyil d isemyan s uqabu 14 uca ssarezgen tudart nsen s tesmuyi iqeshen s ubegae d llajur u s 
marra tismeyt deg iyyaren u s marra tasmuyi i xasen ggin s uyir s uqabu. 

15 Xenni issiwer ujegid n Misra ak-d rqabrat tieibraniyyin, icten zzaysent qqaren as Sifra d 
tennedni Fueat , 16 uca inna “Xmi i ya teawnent timyarin tieibraniyyin ad arwent uca ad texza- 
rent, xmi ttyimant x rekrasi n tarwa, mara d ahenjir, nyem t, mara d taseymit, xenni jjem tt ad 
teddar . 17 Maca rqabrat tuya ttegg w edent AREBBI, war ggint muxas ten yumur ujegid n Misra, 
hdant tudart n ihenjiren. 18 Xenni iraya ujegid n Misra i rqabrat, inna asent “Mayar teggint aya, 
aqa tehdant tudart n ihenjiren?” 19 Rqabrat arrint x Fireun “Timetta tieibraniyyin war gint 
amecnaw timyarin Timisriyyin, minzi nitenti jehdent, ttarwent qber mma ad yarsent i-dd tas 
rqabra .” 20 Uca AREBBI igga mlih i rqabrat uca rgens yarni uca imyar s wattas . 21 Armi gg w edent 
rqabrat AREBBI, yarzeq tent-idd s ddurrit. 

22 Rexdenni Fireun yumur marra rgens, inna “Kur ahenjir i dd ya ixerqen, ndarem t deg iyzar d 
marra tahenjirt i dd ya ixerqen jjem tt ad teddar.” 


Axerqed n Musa 

2 4 Uca iruh ijj n weryaz zi rag n taddart n Lawi, yiwi ict n thenjirt n Lawi d tamyart. 2 Teksi 
temyart s ddeyset uca turuw-dd ahenjir. Umi tezra belli days azri, teffar it tert chur. 3 Umi 
war tezmar ead ad t teffar, teksi ict n tsenduqt n uyanim, tebri tt s ucarmud d tizeft uca tessars 
days aseymi, tegg it jar uyamim x tma n yeyzar. 4 Tbedd wucmas yar ragg w aj mahend ad tzar 
min zzayes i ya ggen. 

5 Uca tehwa yegis n Fireun mahend ad tessird ixef nnes deg yeyzar. Tuya tixeddamin nnes 
ggurent x tma n yeyzar. Nettat tezra tasenduqt deg uyamin uca tessekk taxeddamt nnes uca 
teksi tt i-dd . 6 Arami tt tarzem, tezra ahenjir nni, uca xzar, ahenjir tuya ittru. Yudef i-tt uzigez, 
tenna “Wa d ijj zeg ihenjiren n Ieibraniyyen!” 7 Rexdenni ucmas tenna i yegis n Fireun “Ma ad 
rahey ad rayiy x ict n temsudedt d Taeibranit mahend ad am tessutted ahenjir?” 8 Tenna as 

yegis n Fireun “Ruh!” Truh tebriyt, traya i yemma n uhenjir. 9 Tenna as yegis n Fireun “Awi- 
dd ahenjir-a, tessutted it i necc u necc ad cem xegsey.” Teksi temyart ahenjir uca tessutted 
it. 10 Igma uhenjir uca tiwyi it yar yegis n Fireun, idwer d mmis uca traya as Musa, tenna “Aqa 
jebdey t-idd zeg waman," 

Musa inya Umisri uca yarwer 

11 Deg wussan nni imsar, umi igma Musa, aqa iffey-dd yar aytmas, mahend ad izar ddqer d ta- 
mara i xasen ssarebbun. Izra ijj n Umisri iccat ijj n weryaz d Aeibrani, ijjen zeg aytmas . 12 Ixzar da 
d diha, izra belli war din hed, xenni inya Amisri nni uca iybar it deg ijdi . 13 Umi dd-iffey tiwecca 
nnes, izra tnayen n yeryazen Ieibraniyyen ttmenyan uca inna i wenni itteeddan “Mayar tec- 
cated umac?” 14 Inna netta “Wi i cek iggin d rhakem d rqadi xaney? Ma ittyir ac ad ayi tenyed 
amecnaw mammec tenyid Amisri?” Rexdenni igg w ed Musa, inna “S tidett aya ittwassen!” 

15 Isra Fireun man aya, yarzu ad iney Musa, maca Musa yarwer zi zzat n Fireun uca yarzu x 
tzeddiyt di temmurt n Midyan uca iqqim yar ijj n wanu. 

Musa ak-d Raeuyil, akehhan n Midyan 

16 Akehhan n Midyan tuya yars sebea n yessis, tinni i dd-yusin ad ayment aman din uca ccu- 
rent sswarej hima ad wardent ugi n babatsent . 17 Usin-dd inican uca uzzren xasent. Ikkar Musa 
rexdenni, ifekk itent, iward ugi nsent. 18 Umi dewrent yar babatsent umi qqaren Raeuyil, inna 
asent “Mayemmi dd-teeqbent ass-a deyya?” 19 Nitenti arrint-idd xas “Ij n weryaz d Amisri ifekk 
aney zeg ifassen n inican uca cowed yuyem aney-dd attas n waman uca iward ugi.” 20 Inna i 
yessis “I mani yega, mayemmi tejjint aryaz din ? Ruh rayant-idd xas hima ad icc ayrum!” 21 Uca 
iqber Musa ad izdey ak-d weryaz nni uca netta iwc as i Musa yegis Saffura d tamyart. 

22 Uca tejj as-dd ahenjir, igga as Jarcum, minzi inna “Necc tuya-yi d ayrib deg ict n temmurt d 
tayribt xafi.” 

23 Rami edun wattas n isseg w usa, immut ujegid n Misra uca ayt n Israyil ttnixsisen di tesmuyi i di 
tuya ddaren, ssyuyyen uca iyuyyan nsen gaeeden yar AREBBI zi ssibbet n tesmuyi . 24 Uca isshess 
AREBBI i unixses nsen, ixarres AREBBI di reahd nnes ak-d Ibrahim, Ishaq d Yaequb 25 uca ixzar 
AREBBI yar ayt n Israyil uca AREBBI yargeb x ummedur nsen. 

Tarayit n Musa yar wedrar n Hurib 

3 1 Yarwes Musa ugi n Yitru, adekk w ar nnes, akehhan n Midyan, indeh ugi awarni i rexra uca 
yiwid-dd yar wedrar n AREBBI, yar Hurib. 2 Iban as-dd lmalak n SIDI deg ijj n uceeeur di 
rwest n yijj n cbarq n isennanen, u xzar, netta izra belli cbarq n isennanen tuya icemmed, bra 
mma ad tecc tmessi cbarq . 3 Inna Musa “Ejj ayi ad qewsey cwayt mahend ad zarey tamezriwt nni 
tameqqrant, mayemmi cbarq n isennanen war icemmed ca.” 4 Rami izra AREBBI belli ijja abrid 
mahend ad izar man aya, iraya-dd xas AREBBI zi rwest n cbarq n isennanen, inna “Musa, Musa!” 
Nettayarra-dd “Aqa-yi da !” 5 Inna netta “War dd-ttqarrab ca danita, kkes tisira nnek zeg idaren 
nnek, minzi amcan i xef tbedded, aqa-t d tammurt tqeddes.” 6 Inna eawed “Necc d AREBBI n 
babac, AREBBI n Ibrahim, AREBBI n Ishaq d AREBBI n Yaequb.” Rexdenni Musa issduri ayembub 
nnes, minzi igg w ed ad iswed di AREBBI. 

7 Inna SIDI “Aqa zriy ashissef i di iddar rgens inu i igan di Misra uca sriy iyuyyan nsen zzat 
i imzeyyaren nsen, aqa ssney tamara nsen. 8 Hwiy-dd hima ad ten ssnejmey zeg ifassen n 
Imisriyyen, ad ten ssuffyey zi temmurt nni yar ict n temmurt tesbeh d tmiriwt, yar ict n tem¬ 
murt ifeyyden s uyi d tamment, yar wemcan n Ikeneaniyyen d ihittiyyen d Imuriyyen d Ifiri- 
ziyyen d Ihiwiyyen d Iyibusiyyen. 9 Xzar rexxu, aqa tiwed-dd yari tyuyyit n ayt n Israyil uca 

sawed zriy ddeg nsen i zi ten degen Imisriyyen. 10 Rexxu xenni, ruh, ad cek ssekkey yar Firsun 
hima ad tessuffyed fgens inu, ayt n Israyil, zi Misra.” 

11 Yarra Musa x AREBBI “Min sniy necc afami i ya rahey yar Firsun, ad ssuffyey ayt n Israyil zi 
Misra?” 12 Netta yarra-dd xas “Necc ad kik ifiy d tanita ad ac tifi d fesfamet belli necc ssekkey- 
dd cek: x minni i ya tessuffyed fgens-a zi Misra, ad tsebdem AREBBI x wedrar-a.” 13 Inna Musa 
i AREBBI “Aqa da, xmi i d ya awdey necc yar ayt n Israyil uca ad asen iniy ‘AREBBI n fejdud 
nwem issekk ayi-dd yarwem’, mafa nitni ad ayi sseqsan xenni ‘Mammec d as qqaren?’, min 
d asen i ya iniy xenni?” 14 Inna AREBBI x Musa “Necc d wenni igan i igan” Uca inna “Ammu i 
ya tinid i ayt n Israyil ‘Necc d wenni igan d ayi-dd issekken yarwem.’ ” 15 Inna AREBBI sawed i 
Musa “Ammu i ya tinid i ayt n Israyil, SIDI ‘AREBBI n rejdud nwem, AREBBI n Ibrahim d AREBBI 
n Ishaq d AREBBI n Yasqub, issekk ayi-dd yarwem. D wa d isem inu i febda u wanita ad yin i 
fidaret dayi zi jjif yar jjif.’ 16 Ruh, tessmuned imyaren n Israyil, ini asen ‘SIDI, AREBBI n rejdud 
nwem, AREBBI n Ibrahim d Ishaq d Yasqub, iban ayi-dd, inna: Aqa hinney xawem uca zriy min 
xawem ssesdun di Misra. 17 Nniy, necc ad kenniw ssuffyey zi fehsaret di Misra yar temmurt n 
Ikensaniyyen d ihittiyyen d Imuriyyen d Ifiriziyyen d Ihiwiyyen d Iyibusiyyen, yar ict n tem¬ 
murt i ifeyyden s uyi d tamment.’ 18 Ad sfen awaf nnek uca ad trahed, cek d imyaren n Israyil 
yar ujegid n Misra, ad as tinim ‘SIDI, AREBBI n Isibraniyyen, imsagar akidney. Xenni fexxu, ejj 
aney ad nettef abrid ticfi n tfata n wussan di fexfa hima ad nqeddem tayarst i SIDI, AREBBI 
nney.’ 19 Maca necc ssney belli ajegid n Misra war kenniw ittejji ad trahem ufa s ufus i ijehden. 
20 Xenni ad sswizzdey afus inu, ad wtey Misra s marra fesjayeb inu nni days i ya ggey di fwest 
nnes uca awarni i man aya netta ad kenniw ijj ad trahem. 21 Ad hinney x rgens-a zzat i tittawin n 
Imisriyyen uca, xmi i ya trahem, war dd-tetteffyem ca s ifassen ixwan. 22 Ad tettar kuf tamyart 
zi tajjart nnes u zeg inni akides izeddyen di taddart am ubarrani, feqcus n nnuqart d wurey 
d warrud, uca kenniw ad ten teggem x tarwa nwem d yessitwem, ammu ad tkeccdem Misra.” 

AREBBI issekk Musa yar Misra 

4 1 Rexdenni yarra-dd Musa, inna “Aqa da, nitni war dayi ttimnen ca uca war ttesfin ca i wawaf 
inu, minzi ad inin ‘SIDI war d ac-dd iban ca.’ ” 2 Xenni inna as SIDI “Min yark deg ufus nnek?” 
Uca yarra-dd “Asekkaz.” 3 Inna “Ndar it x temmurt!” Indar it x temmurt, idwef d ijj ufiyar uca 
Musayarwef zzayes. 4 Rexdenni inna SIDI i Musa “Swizzed afus nnek, ttef it zeg unewwar nnes.” 
Isswizzed afus nnes, ittef it uca idwer eawed d asekkaz deg ufus nnes. 5 “Hima ad amnen belli aqa 
iban-dd SIDI, AREBBI n rejdud nsen, AREBBI n Ibrahim, AREBBI n Ishaq d AREBBI n Yasqub.” 

6 Inna as SIDI sawed “Sidef afus nnek deg wehsin nnek.” Uca issidef afus nnes deg wehsin uca 
umi t-idd ikkes, aqa da, afus nnes ibars amecnaw adfef. 7 Uca inna “Dwef-dd ad tarred afus 
nnek deg wehsin!” I dwef-dd yarra afus nnes deg wehsin uca isqeb issuffey it-idd zeg wehsin, 
uca xzar, idwer sawed amecnaw tifmect n n arrimet nnes. 8 “Mafa war cek uminen ca u war 
yark-dd sfin i min d asen i ya tini resramet tamezwarut, xenni ad amnen di min d asen i ya tini 
resramet taneggarut. 9 Mafa nitni war uminen ca di tnayen n fesfamat-a u war d ac sfin ca, aqa 
ad teksid aman n yeyzar uca ad ten tfarryed di fazay u aman nni teksid zeg yeyzar ad dewfen 
d idammen di fazay.” 

10 Rexdenni inna Musa i SIDI “A Sidi inu!, necc war giy ca d aryaz n bu-tawafin, idennad 11a, ura 
faridennad 11a u zeg wami tebdid ad tessiwfed ak-d umsexxar nnek 11a, minzi necc yari aqem- 
mum d ifes inu deqfen.” 11 Inna as SIDI “Wi iwcin aqemmum i bnadem? Niy wi iggin hed d 
aziynun niy d adehcur niy d wenni ittwafan niy d adaryaf? Ma war giy d necc, SIDI? 12 Rexxu, 
ruh din, ad ifiy ak d uqemmum nnek, ad ac ssecney mlih min i ya tinid.” 13 Netta inna “A Sidi 
inu, sekk s ufus nnek, min mma i ya tessekked .” 14 Xenni itwassary lyadab n SIDI x Musa, inna 

“Ma war igi Harun, Alawi, d umac? Necc ssney, aqa netta issen ad issiwer. Xzar aqa ggur ad kic 
imsagar u xmi cek i ya izar, ad ifarh wur nnes. 15 Uca cek ad kis tessiwred, ad as tegged awaren 
deg uqemmum nnes. Ggur ad iriy ak-d uqemmum nnek d uqemmum nnes, ad awem ssyarey 
min i ya tinim. 16 Netta ad issiwer ak-d rgens deg wemcan nnek u netta ad ac yiri amecnaw 
aqemmum nnek u cek ad tirid i netta amecnaw AREBBI. 17 Ad teksid aeekkaz-a i zi i ya tegged 
reeramat nni deg ufus nnek.” 

Aeqab n Musa yar Misra 

18 Iruh Musa uca idwer yar udekk w a? nnes Yitru, inna as “Ejj ayi ad rahey, ad eeqbey yar aytma 
inni igan di Misra hima ad zary, ma cad ddaren.” Inna Yitru i Musa “Ruh di rehna.” 19 Inna SIDI 
cawed i Musa di Midyan “Ruh, tdewred yar Misra, minzi aqa mmuten marra inni tuya yarezzun 
rmewt nnek.” 

20 Iksi Musa tamyart nnes d tarwa nnes uca issenyi iten x weyyur, idwer yar temmurt n Misra 
uca Musa iksi aemud n AREBBI deg ufus nnes. 21 Inna SIDI i Musa “Xmi i ya trahed, ad tdewred 
cawed yar Misra, yark ad tegged i Fireun marra reejayeb inni d ac ggiy deg ufus nnek. Maca 
ggur ad ssqeshey ur nnes u war ggur ad yejj rgens ad iffey. 22 Uca ad tinid i Fireun ‘SIDI inna 
ammu, Israyil d mmi d amenzu inu. 23 Aqa nniy ac: Ejj ad iffey mmi ad ayi iebed! Maca cek tugid 
ad tejjed ad irah. Aqa da, necc ad nyey mmic, amenzu nnek.’ ” 

24 Deg webrid, deg ijj n wemcan mani i ya ssensen, immerqa akides SIDI u netta tuya igga ad t 
iney. 25 Rexdenni teksi Saffura ijj n ufarric n wezru, texten reedaryet n mmis uca terqef as idaren 
nnes, tenna “S tidett cek d isri n idammen i dayi tegid i necc.” 26 Ijji it xenni. Rexdenni tenna 
nettat “Cek d isri n idammen i tegid!" di ssibbet n ixtanen. 

27 Inna SIDI i Harun “Ruh ad terqid Musa di rexra!” Uca iruh, imsagar akides deg wedrar n 
AREBBI, issudem it. 28 Ixebbar Musa Harun x marra awaren i d as inna SIDI wenni i t-idd issekken 
d marra reeramat i d as yumur ad igg. 

29 Xenni ruhen Musa d Harun, ssmunen marra imyaren n ayt n Israyil. 30 Uca issiwer Harun s 
marra awaren i tuya inna SIDI i Musa uca igga marra reeramat qibac i tittawin n rgens. 31 Uca 
yumen zzaysen rgens, srin belli SIDI izzigez as ayt n Israyil umi izra rehsaret i di gan uca nitni 
bendqen izegifen nsen uca udaren as. 

Musa d Harun zzat i Fireun, rhakem x Misra 

5 1 Awarni i man aya yudef Musa d Harun yar Fireun, nnan as “Ammu iqqar SIDI, AREBBI n 
Israyil ‘Ejj ad irah rgens inu hima ad ayi ieeyyed di rexra!’ ” 2 Fireun yarra-dd “Min iena SIDI 
umi i ya srey i wawar nnes uca ad jjey Israyil ad iffey. Necc war ssiney SIDI u war ttejjiy ad irah 
Israyil.” 3 Nnan “AREBBI n Ieibraniyyen imsagar akidney, ejj aney xenni ad nrah ticri n trata n 
wussan di rexra, ad nqeddem tayarst i SIDI, AREBBI nney, hima war xaney ittsegid s ttaeun niy s 
ssif.” 4 Rexdenni inna asen ujegid n Misra “Mayemmi, a kenniw, Musa d Harun, tessbeddem rgens 
x rxedmet nnes? Ruhem kenniw, tdewrem yar ddqurat i xawem narebbu." 5 Inna Fireun “Xzar, 
aqa rexxu rgens n temmurt d attas u kenniw ad ten tejjem ad ssarsen ddqer n rxedmet nsen.” 

6 Yumur Fireun deg wass nni i imzeyyaren n rgens u i iweqqafen nsen, inna asen 7 “Zi ssa d 
sennej war tetticem ead ca n urum i rgens mahend ad zzayes ggen llajur amecnaw idennad d 
faridennad. Jjem ten ad rahen nitni, ad yrun arum s simant nsen. 8 Uca kenniw ad xasen teggem 
ayir mahend ad ggen llajur idennad d faridennad, war zzayes ttessneqqisem walu, minzi aqa- 
ten d ifinyanen. S uyenni syuyun ammu u qqaren ‘Ejj aney ad nrah ad nqeddem tayarst i AREBBI 

nney.’ 9 Ejj bnadem ad yarni rxedmet iqeshen i xasen, hima ad ayes rhan ammu uca war tticcen 
ead taynit i wawaren n ixarriqen.” 

10 Rexdenni ruhen imzeyyaren n rgens d iweqqafen nsen dinni uca nnan i rgens “Ammu i iqqar 
Fireun ‘Necc war d awem tticcey ca ead rum.’ 11 Ruhem kenniw ad tyarwem arum mani t i ya ta- 
fem, maca war xawem tetwakessi walu zi rxedmet nwem.” 12 Rexdenni imbezzee rgens x marra 
tammurt n Misra hima ad yrun iyeg deg wemcan n urum. 13 Uca imzeyyaren ziyyaren xasen 
uca nnan “Kemmrem rxedmet nwem, kur ass min i dd-ittasen i kur ass, am mammec tuya 
din rexdenni arum.” 14 Uca twafarcen iweqqafen n ayt n Israyil, inni xasen iggin imzeyyaren 
n Fireun, nnan asen “Mayemmi war tkemmrem rxedmet n usewjed n llajur amecnaw rebda, 
idennad 11a u eawed ass-a 11a?” 15 Uca usin-dd iweqqafen n ayt n Israyil, syuyyen yar Fireun, 
nnan “Mayemmi tegged ammu ak-d isemyan nnek? 16 War ittmewci bu urum i isemyan nnek, 
waxxa amenni qqaren aney ‘Ggem llajur!’ U xzar, aqa isemyan nnek tetten aemud, maca aqa 
reib aqa-t di rgens nnek.” 17 Netta yarra-dd “Kenniw texwam, texwam attas. S uyenni teqqarem 
‘Jjem aney ad nrah mahend ad nqeddem tayarst i SIDI.’ 18 Ruhem rexxu ad txedmem. Kenniw 
war tettettfem ead arum u ittxessa kenniw eawed ad teqqimem tsebbrem reebar n llajur!” 

19 Rexdenni zrin iweqqafen n ayt n Israyil, nitni aqa-ten di hara, minzi itwanna “Kenniw war 
ggur ad tessneqqsem walu zi llajur i dd ittasen i kur ass.” 

20 Umi dd-ffyen x Fireun, mmsadafen ak-d Musa d Harun, inni tuya din ibedden hima ad ten 
rajan. 21 Nnan asen “D SIDI d wenni kenniw ittwaran d wenni xawem i ya ihekmen, minzi ken¬ 
niw aqa tessarzgem aney yar Fireun d ixeddamen nnes umi d asen teggim ssif deg ifassen nsen 
mahend ad aney nyen.” 

SIDI issiwer ak-d Musa umi i d as iqdee rayas 

22 Rexdenni idwer Musa yar SIDI, inna “A Sidi, mayemmi tzeyyared x rgens-a, mayemmi d ayi 
tessqaded? 23 Minzi zeg wami udfey yar Fireun hima ad ssiwrey s yisem nnek, ideg rgens-a u cek 
qae war tessenjmed ca rgens nnek.” 


6 1 Inna SIDI i Musa “Rexxu ad tzared min i ya ggey i Fireun, minzi s ufus ijehden ad kenniw 

yejj ad trahem, wah, s ufus ijehden ad xawem yazzer zi temmurt nnes.” 2 Issiwer AREBBI 
yar Musa, inna as “Necc giy d SIDI, 3 Necc baney-dd i Ibrahim, d Ishaq d Yaequb am Arebbi, 
Amzemmar x kurci, maca s yisem inu ‘SIDI’, nitni war d ayi ssinen. 4 Fawed ssgaeedey reahd inu 

akidsen aqa ad asen wcey temmurt n Kenean, tammurt mani tuya ttetlieen am ibarraniyyen 

d min di ten tuya d ibarraniyyen. 5 Fawed necc sriy anixses n ayt n Israyil, inni itteggen 
Imisriyyen d isemyan, aqa eeqrey di reahd inu akisden. 6 X uyenni ad tinid i ayt n Israyil ‘Necc 
aqa-yi d SIDI u necc ad kenniw ssuffuyey zi ddqurat i zi xawem ssbezzezen Imisriyyen uca ad 
kenniw fekkey zi tesmuyi nsen, ad kenniw fdiy s wayir isswizzden d rehkamat imyaren. 6 7 Uca 
ad kenniw qebrey d rgens inu uca ad awem iriy d AREBBI u kenniw ad tessnem belli necc 
d SIDI, AREBBI nwem, d wenni tuya kenniw issuffuyen zi sadu ddqurat i zi xawem bezzezen 
Imisriyyen. 8 * 10 Ad kenniw ssidfey yar temmurt mixef ssgaeedey afus inu mahend ad tt wcey 
i Ibrahim d Ishaq d Yaequb u necc ad awem tt wcey d rwart, necc d SIDI!” 9 Ammu i issiwer 
Musa ak-d ayt n Israyil, maca nitni war srin ca yar Musa zi ssibbet n rehsaret n tnefsect d 
tasmuyi iqeshen. 

10 Uca issiwer SIDI ak-d Musa, inna n “Adef yar Fireun, ajegid n Misra, tinid as ad idreq i ayt n 
Israyil ad ffyen zi temmurt nnes.” 12 Maca Musa issiwer zzat i SIDI, inna “Xzar, ayt n Israyil war 
yari-dd srin, mammec i d ayi i ya iser Fireun u necc aqa yari iyencicen war twaxetnen.” 

13 Rexdenni issiwer SIDI yar Musa d Haru uca yumur iten ad uyuren yar ayt n Israyil d Fireun, 
ajegid n Misra, hima ad issuffey ayt n Israyil zi temmurt n Misra. 


Tarwa n Rubin, Simeun d Lawi 


14 Ina d izegifen x twacunin zi taddart n ibabaten nsen. 

Tarwa n Rubin, amenzu n Israyil, nitni d Hanuk d Fallu, Hisrun d Karmi. D yina d twacunin n 
Rubin. 


15 Tarwa n Cimeun tuya-ten d Yamuyil d Yamin d Uhad d Yakin d Suhar d Cawl, mmi n ict n 
temyart Takeneanit. Ina d tiwacunin n Cimeun. 

16 Ina d ismawen n tarwa n Lawi elahsab asettef n wexraq nsentuya-ten d Jarcum d Qahat d Ma- 


rari. Tuya rmijar n tudart n Lawi mya u-sebea u-tratin n isegg w usa. 

17 Tarwa n Jarcum tuya-ten d Libna d Cimei elahsab tiwacunin nsen. 

18 Tarwa n Qahat tuya-ten d Camram d Yishar d Hibrun d Fuzziyil. Tuya rmijar n tudart n Qahat 
mya-trata u-tratin n isegg w usa. 

19 Tarwa n Mirari tuya-ten d Mahli d Muci. Ina d tiwacunin n Lawi elahsab asettef n wexraq nsen. 

20 Uca Famram iksi, Yukabid, eentis, d tamyart, tenni i d as-dd yurwen Harun d Musa. Tuya 
rmijar n tudart n Famram mya u-sebea u-tratin n isegg w usa. 

21 D tarwa n Yishar tuya-ten d Qurah d Nafej d Dikri. 

22 D tarwa n Uzziyil tuya-ten d Micayil d Alsafan d Sitri. 

23 Uca iksi Harun d tamyart Ilisabit, yegis n Famminadab, ucmas n Nahcun, tenni i d as-dd yur¬ 
wen Nadab d Abihu d Alieazar d Itamar. 

24 D tarwa n Qurah tuya-ten d Assir d Alqana d Abiyasaf. D yina d tiwacunin n Iqurahiyyen. 

25 Uca Alieazar, mmis n Harun, iksi d tamyart icten zeg yessis n Futiyil tenni i d as-dd yurwen 
Finahas. D yina d izegifen n ibabaten n Ilawiyyen elahsab tiwacunin nsen. 

26 Aqa i Harun d Musa i umi inna SIDI “Suffyem ayt n Israyil zi temmurt n Misra twasettfen 
elahsab iseddiyyen n reeskar nsen.” 27 D yina i issiwren ak-d Fireun, ajegid n Misra, hima ad 
ssuffyen ayt n Israyil zi Misra, Musa d Harun nitni d ina. 28 Deg wass nni tuya SIDI issiwer ak-d 
Musa di temmurt n Misra. 29 Aqa issiwer SIDI ak-d Musa, inna “Necc aqa d SIDI i giy! Marra min 
d ac qqarey, ini t i Fireun, ajegid n Misra.” 30 Xenni inna Musa zzat i SIDI “Aqa-yi necc yari iyen- 
cicen war itwaxetnen, mammec i ya igg xenni ad yari iseg Fireun?” 


Musa d Harun ruhen yar Fireun twara nnedni 


1 Inna SIDI i Musa “Xzar, necc aqa ggiy cek d AREBBI i Fireun d umac Harun ad ac yiri d 



/ anabi i cek. 2 Cek ad tinid marra min zi cek i ya umurey uca Harun, umac, ad issiwer ak-d 
Fireun, hima ad yejj ad ffyen ayt n Israyil zi temmurt nnes. 3 Necc ad ssqeshey ur n Fireun uca 
ad kettarey reeramat d reejayeb inu di temmurt n Misra, 4 Maca Fireun war yarwem-dd isshessi 
u necc ad ssidfey afus inu di Misra uca ad ssuffyey reeskarat inu, rgens inu, ayt n Israyil, zi 
temmurt n Misra s rehkam imyaren. 5 Ad ssnen Imisriyyen belli necc d SIDI i giy, xmi i ya 
sswizzdey afus inu x Misra uca ad ssuffyey ayt n Israyil zi rwest nsen.” 

6 Uca ggin Musa d Harun muxas d asen yumur SIDI, wah, amenni i ggin. 7 Tuya Musa d ijj n bna- 
dem n tmanyin n isegg w usa u Harun n trata u-tmanyin n isegg w usa, rami ssiwren ak-d Fireun. 

8 Uca issiwer SIDI ak-d Musa d Harun, inna 9 “Xmi i ya issiwer Fireun akidwem uca ad yini ‘Sec- 

nem ayi ict n lmuejiza!’, xenni ad tinid i Harun ‘Ttef aeekkaz uca ndar it zzat i Fireun hima ad 
idwer d ict n rhaycet.’ ” 10 Udfen xenni Musa d Harun yar Fireun uca ggin muxas i d asen yu- 
mur SIDI. Indar Harun aemud nnes zzat i Fireun d imsexxaren nnes uca idwer d ict n rhaycet. 
u Rexdenni iraya-dd eawed Fireun imiyisen d isehharen uca ura d tarwa-ya n tsehhart n Misra 
ggin eawed amenni kifkif s tmegga nsen n swadday swadday. 12 Indar kur ijjen aemud nnes uca 
idwer d ict n rhaycet. Maca aemud n Harun isard ieumad nsen. 13 Ur n Fireun idwer iqseh u war 
yarsen isri ca, ammu i tuya d asen inna eawed SIDI. 

Tesea njjrayeh 

14 Rexdenni inna SIDI i Musa “Ur n Fireun idwer iqseh, war ixs ad yejj ad iffey rgens. 15 Ruh 
tiwecca yar ssbeh yar Fireun. Xzar netta ad iffey yar waman. Cek bedd yar tma n iyzar arendad 
nnes uca egg deg ufus nnek aemud nni idewren d ict n rhaycet, 16 ad as tinid “SIDI, AREBBI n 
Ieibraniyyen issekk ayi-dd yark, inna “Ejj ad irah rgens inu, hima ad ayi iebed di rexra. Aqa da, 
ar rexxu war texsed ad tseged.” 17 Ammu i iqqar SIDI “S man aya ggur ad tessned belli necc d 
SIDI. Xzar necc ggurey ad wtey s weemud i yari deg ufus aman i igan deg iyzar uca ad dewren 
d idammen. 18 Iserman i igan deg iyzar ad mmeten uca ad yursed iyzar, ad eiffen Imisriyyen ad 
swen aman n yeyzar.” 19 Inna SIDI eawed i Musa “Ini i Harun ‘Ksi aemud nnek, swizzed afus nnek 
x waman n Misra, x tyezratin nnes, x iyezran nnes, x iyermamen nnes d x marra tiyermamin 
uca ad dewren d idammen. Ad dewren d idammen x marra tammurt n Misra, ura di reqcue n 
ukeccud d wezru.’ ” 

20 Igga Musa d Harun muxas asen yumur SIDI. Issgaeeed Harun aeekkaz, iwta aman nni tuya 
deg iyzar qibac i tittawin n Fireun d imsexxaren nnes uca marra aman inni tuya deg iyzar 
dewren d idammen. 21 Mmuten iserman inni tuya deg yeyzar uca yursud yeyzar arami dewren 
Imisriyyen war zemmaren ad zzayes swen aman uca dewren waman d idammen di marra tam¬ 
murt n Misra . 22 Maca tarwa n tsehhart n Misra ggin amenni s tmegga nsen n swadday swadday 
arami ur n Fireun idwer iqseh, u netta war yarsen isshessi ca, am mammec d asen tuya inna 
SIDI. 23 Inneqreb Fireun uca yudef yar taddart nnes uca war iggi ur nnes ead di man aya. 

24 Marra Imisriyyen yzin x tma n yeyzar mahend ad afen aman n tessit, minzi war zemmaren ad 
swen aman n yeyzar. 25 £dun setta n wussan awarni rami iwta SIDI iyzar. 

26 Uca inna SIDI i Musa “Adef yar Fireun, ini as ‘Ammu i iqqar SIDI: Ejj ad iffey rgens inu hima 
ad ayi iebed. 27 Mara tugid ad ten tejjed ad rahen, aqa ggurey ad wtey marra tammurt nnek s 
iqarqriwen 28 uca iyzar ad issfufiy x iqarqriwen inni zzayes-dd i ya iggaeden, ad adfen di taddart 
nnek u deg wexxam nnek n yides, x qama nnek, di taddart n imsexxaren nnek, u x rgens nnek, 
u eawed deg ifarranen nnek u di tbeqyin nnek. 29 Uca iqarqriwen ad gaeeden x rgens nnek u x 
marra imsexxaren nnek.’ ” 


8 1 Inna SIDI eawed i Musa “Ini i Harun, swizzed afus nnek s ueekkaz nnek x tyezratin, x iyezran 
ura x iyermamen, sgaeeed iqarqriwen x temmurt n Misra.” 2 Uca isswizzed Harun afus nnes 
x waman n Misra uca gaeeden-dd iqarqriwen uca drin tammurt n Misra. 3 Uca tarwa n tsehhart 
ggin kifkif s tmegga nsen n swadday swadday uca ssgaeeden-dd iqarqriwen x temmurt n 
Misra. 4 Iraya Fireun i Musa d Harun, inna asen “Zagem s ragay i SIDI hima ad iksi iqarqriwen 
xafi d x rgens inu, uca xenni ad jjey ad iffey rgens mahend ad qeddmen tayarst i SIDI. 5 Inna 
Musa i Fireun “Ad ac jjey rhurmet mahend ad d ayi tinid mermi i ya zzagey xak d x imsexxaren 
nnek d x rgens nnek, mahend ad ssuffyey iqarqriwen xak d x tudrin nnek, ad qqimen deg 
yeyzar waha.” 6 Netta inna as “Tiwecca.” Yarra Musa “Ad yiri am mammec tennid hima ad 

tessned belli war din igi hed amecnaw SIDI, AREBBI nney. 7 Uca iqarqriwen ad mmekksin xak d 
x tudrin nnek ufa x imsexxaren nnek d x fgens nnek, ad qqimen deg yeyzar waha.” 8 Rexdenni 
iffey Musa d Harun x Fireun uca ifaya Musa i SIDI di ssibbet n iqarqriwen inni tuya igga djjrihect 
x Fireun. 9 Uca igga SIDI am mammec dd-ittas ak-d wawaf n Musa uca mmuten iqarqriwen, u 
weddaren zi tudrin, zi femrahat u zeg iyyaren. 10 Uca ssmunen ten di ieurrac u tammurt tursud 
zzaysen. 11 Rami izra Fireun belli aqa bnadem izemmar ad yarr nnefs, isseqseh u? nnes uca war 
yarsen isshess, am mammec tuya inna SIDI. 

12 Rexdenni inna SIDI i Musa “Ini i Harun, ‘Swizzed aeekkaz nnek, tewted acaf n temmurt mahend 
ad idwef d nnamus x marra tammurt n Misra.’ ” 13 Uca ammu i iggin, mayar Harun isswizzed 
afus nnes ak-d ueekkaz nnes, iwta acar n temmurt, wenni idewfen d nnamus, ammu deg iwdan 
ufa di fmaf. Marra acar n temmurt idwer d nnamus di marra tammurt n Misra. 14 Uca tarwa 
n tsehhart ggin tizemmar nsen amenni cawed s tmegga nsen n swadday swadday, mahend ad 
jjen nnamus, maca war zemmaren. Tuya nnamus x iwdan d x rmar. 15 Rexdenni nnan tarwa n 
tsehhart i Fireun “D man aya d adad n AREBBI.” Maca isseqseh uf n Fireun nnes uca war dd- 
yarsen iseg ca, am mammec tuya inna SIDI. 

16 Uca inna SIDI i Musa “Tiwecca kkar zic, tbedded zzat i Fireun. Aqa da netta ad iffey yar tma n 
waman, ad as tinid ‘Ammu iqqar SIDI: Ejj ad irah rgens inu, hima ad ayi iebed! 17 Minzi mafa war 
tejjid rgens inu ad irah, aqa da, necc ad xak ssekkey marra iyfafen n ibeeeac, x ixeddamen nnek, 
x rgens nnek, x tudrin nnek, af i ya twaccurent tudrin n Imisriyyen s marra iyrafen n ibeeeac 
uca amenni ufa d tammurt mani zeddyen. 18 Deg wass nni ad sshuzey tammurt n Jucan mani 
izeddey rgens inu, hima war din ttifin weyfafen n ibeeeac hima ad tessned belli necc d SIDI di 
fwest n temmurt. 19 Uca ad ggey ijj n ttaman n wesfah jar rgens inu d wenni nnek. Tiwecca ad 
tiri feefamet-a.’ ” 20 Uca ammu i igga SIDI. Usin-dd marra iyrafen n ibeeeac x taddart n Fireun, 
x tudrin n imsexxaren nnes u x marra tammurt n Misra uca tetwaxarreb temmurt s iyrafen n 
ibeeeac . 21 Rexdenni iraya Fireun i Musa d Harun, inna asen “Ruhem, tqeddmem tayarst i AREBBI 
nwem di temmurt-a.” 22 Yarra-dd Musa “War dd-yusi ad negg ammu, minzi ad nqeddem tayarst 
i SIDI, AREBBi nney, min igan d jjeifect n Imisriyyen. Aqa da, mara nqeddem d tayarst zzat i 
tittawin n Imisriyyen min igand jjeifect nsen, ma war d aney tarejjmen ca? 23 Ejj aney ad nrah 
ticfi n tfata n wussan di fexfa hima ad nqeddem tayarst i SIDI, AREBBI nney, am mammec d 
aney i yayumur netta.” 24 Xenni inna Fireun “Necc ad kenniwjjey ad trahem uca ad tqeddmem 
tayarst i SIDI, AREBBI nwem di rexra, maca waxxa amenni war ttrihem tigg w jem. Zagem ufa 
xafi.” 25 Yarra-dd Musa “Aqa da, ggurey ad ffyey xak, ad zzagey i SIDI hima ad ikkes tiwec¬ 
ca iyrafen n ibeeeac x Fireun, x imsexxaren nnes ufa x fgens nnes. Maca ittxessa Fireun war 
ixeddee twafat nnedni, war ittejji ad irah fgens mahend ad iqeddem tayarst i SIDI.” 26 Rexdenni 
iffey Musa x Fireun uca izzug i SIDI. 27 Igga SIDI elahsab awaf i inna Musa uca ikkes iyfafen n 
ibeeeac x Fireun, x imsexxaren nnes, ufa x fgens nnes. War iqqim ufa d ijj n ubeccuc. 28 Maca 
Fireun isseqseh uf nnes twafat-a eawed, war ijji ad irah fgens. 


9 1 Rexdenni inna SIDI i Musa “Adef yar Fireun, ini as ‘SIDI, AREBBI n Ieibraniyyen iqqar 
ammu: Ejj ad irah fgens inu, mahend ad ayi iebed. 2 Minzi mafa tugid ad ten tejjed ad rahen 
uca ad ten tettfed ead ktar, 3 aqa da, afus n SIDI ad ifqef febhayem nnek inni igan deg iyyar, 
iysan, iyyaf, ifeyman, ifunasen d tfunasin d wugi s yijj n ttaeun iqeshen attas. 4 Ad ifarz SIDI 
jar febhayem n ayt n Israyil d febhayem n Imisriyyen, hima war ittmetti walu zi marra min 
igan n ayt n Israyil.’ ” 5 Uca SIDI ineyyec ict n fweqt umi iqqar “Tiwecca ad igg SIDI man aya 

di temmurt.” 6 Tiwecca nnes igga SIDI deqq nni uca mmuten marra rebhayem n Misra, maca 
zi rebhayem n ayt n Israyil war temmut ura d ict zzaysent. 1 Uca issekk Fireun ijjen , uca aqa da, 
war temmut ura d ict zi rebhayem n ayt n Israyil. Maca u? n Fireun idwer iqseh uca war ijji ad 
iffey rgens. 

8 Inna SIDI i Musa d Harun “Ksim uru n iyyed zi tefqunt uca ad t isszuzzar Musa deg ujenna 
qibac i tittawin n Fireun. 9 Ad idwer iyyed d taeejjajt ifsusen x marra tammurt n Misra uca ad 
yiri d tihebba s rewei x iwdan u x rmar di marra tammurt n Misra.” 10 Uca ksin iyyed zi tefqunt 
am tuya bedden zzat i Fireun uca isszuzzar it Musa deg ujenna uca idwer d tihebba s rewei 
amenni x iwdan ura di rmar. 11 Uca tarwa n tsehhart war zemmaren ad qqimen bedden zzat 
i Musa di ssibbet n thebba, minzi tihebba hekment isehharen d marra Imisriyyen. 12 Maca SIDI 
isseqseh ur n Fireun ar mani war d asen iseg ca, am mammec tuya inna SIDI i Musa. 

13 Rexdenni inna SIDI i Musa “Tiwecca kkar zic, tbedded zzat i Fireun uca ini as ‘SIDI, AREBBI n 
Ieibraniyyen iqqar ammu: Ejj ad irah rgens inu, mahend ad ayi iebed. 14 Minzi twarat-a necc ad 
cek reqfey deg wur s marra jjrayeh inu, cek d imsexxaren nnek d rgens nnek, hima ad tessned 
belli war igi hed amecnaw necc di marra tammurt. 15 Minzi ead rexxu tuya zmarey ad sswizzdey 
afus inu hima ad cek wtey ura d rgens nnek s ttaeun uca tuya izmar ad tetwatehhid zi temmurt. 
16 Maca s tidett necc ssbeddey cek hima ad ac ssecney jjehd inu uca hima ad itwacennee isem 
inu di marra tammurt. 17 Ma tettegged ead tieinkrifin didd i rgens inu hima war ten tejjid ad 
rahen? 18 Aqa da, tiwecca yar tsaeeet-a necc ad arrey tabrurri ideqren ad tewwet, tabrurri i war 
tuyi eemmars di Misra zeg wass i di tetwabna ar rexxu. 19 Xenni sekk rexxu iwdan, ad ssidfen 
rebhayem marra min yark deg iyyar yar daxer. Kur bnadem niy d rmar wenni i ya itwafen deg 
iyyar, war t ssidfen yar daxer taddart, ad xas-dd tewda tebrurri uca nitni ad mmten.’ ” 20 Inni 
igg w eden awar n SIDI zeg imsexxaren n Fireun, jjin isemyan nsen d rebhayem nsen arewren 
yar daxer di tudrin . 21 Maca wenni war ittiqqen s wur nnes awar n SIDI, aqa ijja isemyan nnes 
d rebhayem nnes deg iyyar. 22 Xenni inna SIDI i Musa “Swizzed afus nnek yar ujenna uca ad 
tiri tebrurri x marra tammurt n Misra, x iwdan, x rmar, x marra afsu n yeyyaren di temmurt 
n Misra.” 23 Xenni isswizzed Musa yar ueekkaz nnes yar ujenna uca SIDI igga ajjaj d tebrurri 
uca tesswizzed tmessi yar temmurt. Ammu igga SIDI mahend ad tewwet tebrurri x temmurt 
n Misra. 24 Tuya din tabrurri d tmessi ixegden s tebrurri. Anect tejhed temyar attas, war tuyi 
eemmars di marra tammurt n Misra zeg wami tuya tedwer d ijj n rgens. 25 Uca tewta tebrurri 
x marra tammurt n Misra, x marra min tuya deg iyyar, am x iwdan am x rmar. Tewta tebrurri 
cawed x marra afsu deg iyyar uca twarzent marra tcejjura n rexra. 26 Myir tammurt n Jucan, 
mani ira igan ayt n Israyil, war tewti tebrurri. 

27 Rexdenni issekk Fireun ad rayan i Musa d Harun uca inna asen “Necc xdiy twarat-a. SIDI, aqa-t 
d amsegged uca necc d rgens inu d ieeffanen. 28 Zagem s ragay i SIDI, minzi icfa, ttzawgey ad 
issbedd ajjaj n AREBBI ura d tabrurri. Necc ad kenniw jjey ad trahem, war kenniw ttettfey ca 
ead danita." 29 Xenni inna as Musa “Mermi i ya ffyey zi tendint ad sswizzdey ifassen inu yar SIDI 
uca ad ibedd wajjaj, war tettiri ead tebrurri, mahend ad tessned belli tammurt aqa-tt n SIDI. 
30 Maca xak d x ixeddamen nnek, aqa ssney mazal war tegg w edem ca zi SIDI AREBBI.” 31 Tiffest d 
temzin tuya twareqfen, minzi timzin tuya-ten s tidrin d tiffest inewwar. 32 Maca irden d axertan 
war twareqfen ca, minzi tuya-ten war dd-ffiyen cad. 33 Uca yuyur Musa x Fireun, iffey zi tendint 
uca iksi ifassen nnes yar SIDI. Rexdenni ibedd wajjaj d tebrurri uca bedden ibuda n wenzar x 
temmurt. 34 Umi izra Fireun belli anzar d tebrurri d wajjaj bedden, ixda ead ktar uca isseqseh ur 
nnes, netta d ixeddamen nnes. 35 Uca ur n Fireun yarni di reqsahet, war ijji ad irah ayt n Israyil, 
am mammec tuya inna SIDI i Musa. 

I r\ 1 Xenni inna SIDI i Musa “Adef yar Fireun, minzi necc ssqeshey uf nnes d wuf n ixeddamen 
-LUnnes, hima ad ggey feefamat-a i igan inu di rwest nnes 2 u hima ad thajid deg imezzuyen 
n mmic d ayyaw nnek min ggiy di Misra d feefamat i ggiy jarasen, mahend ad tessnem belli 
necc d SIDI.” 3 Rexdenni yudef Musa d Harun yar Fireun, nnan as “SIDI, AREBBI n Ieibraniyyen 
inna ‘Mechaf i ya tekked tugid ad tehwid yar wudem inu? Ejj ad irah fgens inu hima ad ayi 
iebed. 4 Minzi mafa tugid ad tejjed ad irah rgens inu, aqa ggurey zi tiwecca ad ssidfey tamuryi 
yar temmurt nnek. 5 Ad dren udem n temmurt af war izemmar hed ad ittwara tammurt uca 
ad ccen fbaqqiyyet i itwanejmen, min d awem iqqimen ead awarni i tebrurri. Ad ccen eawed 
marra ticejjura i dd-iyemmyen akidwem deg iyyar. 6 Uca ad ccurent tudrin nnek d tudrin n 
ixeddamen nnek d tudrin n marra Imisriyyen. Man aya war t zrin eemmars ibabaten nnek d 
rejdud n ibabaten nnek zeg wami ten tuya x temmurt yar wass-a.” Uca idwer-dd netta, ismeh 
di Fireun. 7 Nnan as ixeddamen n Fireun “Ar mefmi i d aney i ya yifi wanita d taxceft? Ejj ad 
rahen iryazen nni mahend ad eebden SIDI AREBBI nsen! Ma war tessined ead belli Misra aqa 
tetwaxarreb?” 8 Rexdenni ssiwden Musa d Harun eawed yar Fireun, inna asen “Ruhem, eebdem 
SIDI, AREBBI nwem! Ini ayi, min enan, inni ixsen ad rahen?” 9 Inna Musa “Ad nrah s imezyanen 
nney d imeqqranen nney, s tarwa nney d yessitney, s wugi nney d ifunasen d tfunasin nney, 
minzi yarney ijj n reid i SIDI.” 10 Xenni yarra-dd xasen “Ad yiri SIDI akidwem mara ad jjey ad 
trahem kenniw d ihenjiren imezyanen nwem. Xzarem, aqa din tazura zzat i wudmawen nwem! 

II Amenni war tt teggem. Jjem ad eebden yeryazen ijehden i SIDI, minzi d man aya i tettexsem.” 
Uca uzzfen xasen zi qibac i wudem n Fireun. 

12 Xenni inna SIDI i Musa “Swizzed afus nnek x temmurt n Misra hima tamuryi ad tgaeeed x tem¬ 
murt n Misra mahend ad tecc marra afsu aziza n temmurt min icetten x tebrurri.” 

13 Isswizzed Musa yar weemud nnes x temmurt n Misra uca issud SIDI ijj n usemmid n ccarq x 
temmurt war iqettin marra ass nni d marra gifet nni. Uca yar ssbeh yiwi-dd usemmid tamuryi. 

14 Tgaeeed tmuryi x marra tammurt n Misra, tseyyeh x marra jwayeh n Misra. Aqa tuya fhaf 
iwear attas. Tamuyri amecnaw tanita war tt tuyi qber uca war tettifi eemmars zi ssa yar zzat. 

15 Aqa dfint udem n marra tammurt ar tessutem temmurt. Uca ccint marra afsu n temmurt d 
marra fyiget n tcejjura i tuya iqqimen zi tebrurri, war iqqim bu tuzzizewt di tcejjura niy deg 
ufsu deg iyyar x marra tammurt n Misra. 16 Rexdenni iraya Fireun deyya i Musa d Harun, inna 
“Aqa xdiy ak-d SIDI, AREBBI nwem, ufa akidwem. 17 Ttzawgey fexxu ad ayi tsamhem x uxettu 
inu twarat-a u zagem s ragay i SIDI, AREBBI nwem, hima ad xafi ikkes rmewt-a waha.” 18 Uca 
iffey zi senni x Fireun uca izzug yar SIDI. 19 Xenni ijja SIDI ad dd-ieqeb usemmid i dd-yusin zi 
ryarb, issmutti it attas uca ikkes usemmid tamuryi, indar itt di Rebhar n Uyanim. War teqqim 
ura d ict n tmuyri di marra jwayeh n Misra. 20 Maca isseqseh SIDI ur n Fireun arami war ijji ayt 
n Israyil ad rahen. 

21 Xenni inna SIDI i Musa “Swizzed afus nnek yar ujenna uca ad tiri tagest x temmurt n Misra, ar 
ya tafed manwen mma ad tt ihada.” 22 Iswizzed Musa afus nnes yar ujenna uca tehwa-dd tagest 
x marra tammurt n Misra, trata n wussan. 23 Ufa d wenni war izri wennedni. Ura d ijj war ik- 
kar zeg wemcan nnes trata n wussan. Maca marra ayt n Israyil tuya yarsen tifawt deg wemcan 
mani tuya zeddyen. 24 Rexdenni iraya Fireun i Musa, inna “Ruhem, teebdem SIDI! Jjem waha 
ad iqqim wugi nwem d ifunasen d tfunasin nwem. Maca tzemmarem ad dd-tawyem ihenjiren 
imezyanen.” 25 Yarra-dd xas Musa “Ittxessa cek eawed ad aney tewced deg ufus tiyarsa ura d 
tiyarsa n wecmad mahend ad nzemmar ad ten nessewjed i SIDI, AREBBI nney. 26 Ufa d febhayem 
nney ittxessa ad rahent akidney, war ittyimi ufa d ijj n ucenkrud, minzi zzaysen i ya neksi hima 
ad neebed i SIDI, AREBBI nney, minzi war nessin s minzi i ya neebed SIDI, AREBBI nney, af din 
i ya nawed.” 27 Maca SIDI isseqseh uf n Fireun uca yugi ad ten yejj ad rahen. 28 Inna as Fireun 

“Agg w ej xafi! Hda hima war tzarred ead udem inu, minzi ass i ya tzared udem inu, ad temted!” 
29 Inna Musa “Nican i tennid, war zarrey ead udem nnek!” 


n Mnna SIDI i Musa “Ad reqfey ead my;r s ict n jjrihect x Fireun d Misra. Awarni ta ad 
kenniw yejj ad trahem ssa. Yar uneggar xmi kenniw i ya yejj ad trahem, ad xawem 
yazzer kenniw ssa marra. 2 Siwer rexxu deg imezzuyen n rgens mahend ad ittar kur aryaz zeg 
wajjar nnes u kur tamyart zi tajjart nnes reqcue n nnuqart d wurey.” 3 Uca SIDI iwca as i rgens 
nniemet di tittawin n Imisriyyen. Cawed tuya Musa d ijj weryaz s ccan ameqqran di tittawin 
n imsexxaren n Fireun u di tittawin n rgens di marra tammurt n Misra. 4 Inna Musa “Ammu 
i inna SIDI ‘Yar wezyen n giret necc ad eduy di rwest n Misra 5 uca ad mmten marra imenza 
n temmurt n Misra, zeg umenzu n Fireun wenni iqqimen x rearc n tgeldit yars ar umenzu n 
tesmeyt tenni iqqimen awarni i tsirt tharri imendi ura d marra imenza n rebhayem. 6 Ad din 
tiri ict n tyuyyit d tameqqrant x marra tammurt n Misra i war tuyi eemmars niy eemmars ead 
ad tiri. 7 Maca x marra ayt n Israyil, zeg iwdan ar rmar war d as ittebhez ura d ijj n weqzin ires 
nnes, mahend ad tessnem belli SIDI ittegg rfarz jar Imisriyyen d Israyil. 8 Xenni ad yari dd-hwan 
marra imsexxaren nnek, ad udaren zzati, ad inin “Ffey cek d marra rgens i cek ideffaren deg 
isuraf nnek. Awarni man aya necc ad ffyey.’ ” Uca iffey x Fireun am ihma attas s uxeyyeq. 

9 Aqa inna SIDI i Musa “Fireun war d awem ittesri ca, hima ad mmarenyent reeramat inu di tem¬ 
murt n Misra.” 10 Aqa ggin Musa d Harun marra reeramat-a zzat i wudem n Fireun, maca SIDI 
tuya isseqseh ur n Fireun arami war ijji ad dd-ffyen ayt n Israyil zi temmurt nnes. 

Asbeddi n tayarst n ueeddu - ‘Pasxa’ 

-i r \ 1 Issiwer SIDI ak-d Musa d Harun di temmurt n Misra, inna 2 “Ayur-a ad awem yiri d 
-L Lu amezwar n uyur. Ad awem yiri wa i kenniw d amezwar n uyuren n usegg w as. 3 Siwer yar 
marra tamesmunt n Israyil, tinid “Deg wass wiss eecra ad iksi kur ijj i yixef nnes ijj n izmar x 
marra twacunt n taddart i dd-iqqarsen zeg ibabaten, ij n izmar x ict n taddart . 4 Maca mara rag n 
taddart tuya imzi i yizmar, xenni ittxessa ad iksi ak-d wajjar nnes yudsen yar taddart nnes uca 
zi jjihet n yezmar xenni ad tewtem rehsab n fqedd n iwdan d min i ya yecc kur ijjen. 5 Ad yiri 
d izmar icnan qae, awtem n yijj n usegg w as. Ad t teksim zeg ihuriyyen niy zeg iyayden. 6 Ad t 
txemmrem ar ass arbeetac zeg uyur nni uca ad as iyars marra agraw n tmesmunt n Israyil jar 
ueecci d tmeddit. 7 Ad ksin ca zeg idammen uca ad t ggen x tnayen n redruf i igan yar uyezdis 
n tewwart u x tnebdat sennej i tewwart n tudrin mani i t ya ccen. 8 Ad ccen ay sum di giret nni, 
aysum icenfen yar tmessi s weyrum bra antun. Ad t ccen s wefsu yarzeg. 9 War t ttettem ca d aziza 
niy ingg w a deg waman, maca ittxessa ad yiri icnef di tmessi, ak-d uzegif nnes d idaren nnes d 
wadan nnes. 10 War zzayes ttejjim walu yar ssbeh, maca min zzayes i ya iqqimen yar ssbeh, ad 
t tcemdem di tmessi. 11 Ammu i d awem ittxessa kenniw ad t teccem: tajeinna nwem ad tiri 
tebyes, tisira nwem deg idaren nwem u aeekkaz nwem deg ufus nwem uca ad t teccem s tazra. 
Aqa-t d tayarst n useedu n SIDI . 12 Minzi di giret-a, necc ad eduy x temmurt n Misra uca ad wtey 
marra imenza di temmurt n Misra, ammu deg iwdan ura di rmar uca ad ssiwdey rehkam inu x 
marra irebbiten n Misra, necc d SIDI! 13 Uca idammen ad awem irin d ict n reeramet x tudrin 
mani tzeddyem. Mara zriy idammen, ad xawem eduy. War tettiri jjrihect itehhan jarawem, xmi 
i ya wtey tammurt n Misra. 14 Ass-a ad awem yiri d ijj n wass i ridaret uca ad zzayes teeyydem i 
SIDI. Aqa-tt d ict n tewsiyyet i rebda i marra rejyur nwem hima ad zzayes teeyydem. 15 Setta n 
wussan ad teccem ayrum bra antun. Nican deg wass amezwaru ad tessuffyem antun zi tudrin 
nwem, minzi man wen mma i ya iccen ca s wentun, zeg wass amezwaru ar ass wiss sebea, 

bnadem nni ad itwaqess zi Israyil. 16 Deg wass amezwaru ad yifi ijj n umuni iqeddsen uca sawed. 
deg wass wiss sebea ad din yiri ijj n umuni iqeddsen. Ufa d ict n fxedmet war tettwagg ca deg 
wass nni. Myir min i ya yecc kuf ijj, d man aya waha i d awem ya itwassewjed. 17 Ad tehdam rsid 
n weyrum bra antun, minzi deg wass nni aqa ssuffyey kenniw zi temmurt n Misra. Ad tehdam 
ass-a i marra fejyuf nwem, aqa-tt d ict n tewsiyyet i febda. 18 Deg uyur amezwaru, deg wass 
wiss arbeetac zeg uyur, di gifet, ad teccem ayrum bra antun af gifet n wass wahit u-eicrin zeg 
uyur. 19 Sebea n wussan war ittiri wentun di tudrin nwem, minzi man wen mma i ya iccen min 
igan s wentun, ufa d abarrani niy d mmis n temmurt, bnadem nni ad itwaqess zi tmesmunt n 
Israyil. 20 War ttettem walu min igan s wentun. Di marra tizeddiyin nwem ad teccem ayrum bra 
antun.’ ” 

21 Ifaya Musa i marra imyaren n Israyil, inna asen “Ruhem mahend ad teksim i yixef nwem uca 
i twacunin nwem ijjen zeg wugi uca yarsem tayarst n useedu. 22 Ttfem ict n tqebbidt n teelget, 
syedsem tt deg idammen inni igan deg ict n ttebsi, truccem xenni zeg idammen i igan di ttebsi 
x tnebdat sennej i tewwart u x tnayen n fedruf yar uyezdis n tewwart. Ufa d ijj zzaywem war dd- 
itteffey zi tewwart, af ssbeh war itteffey hed zi taddart nnes. 23 Minzi SIDI ad izwa x temmurt 
mahend ad iwwet Imisriyyen, maca xmi i ya izar idammen x tnebdat sennej u x tnayen n fedruf n 
tewwart, xenni ad iedu SIDI tawwart nni, war ittejji amtehhay adyadef yar tudrin nwem hima ad 
iwwet. 24 Hdam awaf-a i nniy, aqa-t d tawsiyyet i kenniw u i tarwa nwem i febda. 25 Ad yifi, xmi i ya 
tadfem yar temmurt tenni d awem i ya yewc SIDI, am mammec inna netta, ad tehdam aebad-a n 
fidaret. 26 Uca x minni d awem i ya inin tarwa nwem ‘Min ixs ad yini weebad-a n fidaret i kenniw?’, 
27 ad tinim kenniw ‘Aqa-tt d tayarst n useedu i SIDI wenni isseedun x tudrin n ayt n Israyil di Misra, 
umi iwta Imisriyyen uca ifekk tudrin nney.’ ” Rexdenni yudar fgens uca qqunjfen. 28 Ruhen ayt n 
Israyil uca ggin am mammec ten yumur SIDI i Musa d Harun u ammu i tt ggin. 

Jjrihect wiss eecra 

29 Tuya yar wezyen n gifet umi SIDI iwta marra imenza di temmurt n Misra s fmewt, zeg umenzu 
n Fireun wenni iqqimen x fearc af amenzu n umehbus i igan di fehbes ufa d marra imenza n 
febhayem. 

30 Ikkar Fireun di gifet nni, netta d marra ixeddamen nnes d marra Imisriyyen uca tuya din ict n 
tyuyyit temyar minzi war tuyi ufa d ict n taddart mani war igi umetti. 31 Uca ifaya-dd i Musa d 
Harun s gifet, inna asen “Kkarem, teffyem zi fwest n fgens inu, kenniw jmie ak-d ayt n Israyil, 
ruhem, teebdem i SIDI, am mammec tennam kenniw. 32 Awyem ugi nwem d ifunasen d tfunasin 
nwem, am mammec tennam, u ruhem uca tbarkem ayi necc eawed!” 33 Zeyyaren Imisriyyen 
attas x fgens mahend ad ten ssekken zi temmurt s uqegeq, minzi nitni nnan “Aqa neccin marra 
d imettan!” 34 Uca yiwi fgens arecti nnes, qbef mma ad indu uca tibeqyin nnden tent jar warrud 
nsen x tyardin nsen. 35 Aqa ggin ayt n Israyil elahsab awaf i d asen inna Musa, ttaren feqcue n 
nnuqart d wurey d warrud. 36 SIDI iwca fgens nniemet di tittawin n Imisriyyen, wcin asen min 
ttaren, u ammu ikeccden nitni Imisriyyen. 

37 Kksen ayt n Israyil iqidan nsen, uyuren zi Raeamsis yar Sukkut, tuya-ten efahaf di setta-myat- 
afaf x idaren, twahesben iryazen ijehden waha, bfa ihenjiren. 38 Igaesed akidsen ijj n ubarru 
imyar n efam kuf iwdan, xenni sawed ugi d ifunasen d tfunasin, aqa-tt d ict n thimart n febhayem 
temyar attas. 39 S warecti i kidsen dd-iwyen zi Misra, gg w in tifdirin bfa antun minzi war tuyi 
ead ismim minzi tuya uzzfen-dd xasen zi Misra u war zmiren ad bedden mahend ad sswejden 
macca. 40 Tuya rmijafn tzeddiyt n ayt n Israyil di Misra, rmijar i din izedyen, arebea-mya u-tfatin 
n isegg w usa. 41 Yar uneggar n arebea-mya u-tfatin n isegg w usa, deg wass simant nnes, ffyen 

marra fseskar n SIDI zi temmurt n Misra. 42 Tuya d ict n giret n uhettu i SIDI, umi ten indeh zi 
temmurt n Misra. Ta d giret i SIDI, ict n giret i di ittxessa ad hdan marra ayt n Israyil di marra 
fejyuf nsen. 

Tayarst n ueeddu d ubarrani 

43 Inna SIDI i Musa d Harun “D ta d tawsiyyet x tyarst n useedu: war zzayes ittett ubarrani, 

44 maca kuf ismey i immesyen zeg weryaz s nnuqart, awarni mma ad t txetnem, ad zzayes yecc. 

45 Amezduy n zzyada d uxemmas war zzayes ttetten ca. 46 Ad itwacc di taddart, war itteffey zeg 
weysum nni yar barra n taddart uca war zzayes ittarezzi ufa d ijj n yiyes. 47 Marra tamesmunt 
n Israyil ad tegg amenni. 48 Mara ca n ubarrani innewjew-dd yarwem uca ixs ad igg tayarst n 
useedu i SIDI, xenni ad twaxetnen marra iryazen inni yars igan. Rexdenni ad dd-yawed ad 
tt issewjed uca ad yifi amecnaw wenni dd-ixefqen di temmurt. Maca wenni war ixtinen war 
zzayes ittett. 49 Ad din yiri ijj n uzerf i wenni dd-ixerqen danita u i ubarrani wenni izeddyen ja- 
rawem am ubarrani.” 50 Uca marra ayt n Israyil ggin am mammec d asen yumur Musa d Harun, 
ammu i-tt ggin. 51 Uca deg wass nni simant nnes issuffuy SIDI ayt n Israyil zi temmurt n Misra 
twasettfen elahsab iseddiyyen n reeskar nsen. 

Azerf i imenza 

-i q 1 Uca issiwef SIDI ak-d Musa, inna 2 Sqeddes ayi marra imenza. Man wen mma yarezmen 
-L sDd amezwaru femfawfet zeg ayt n Israyil, zeg iwdan ufa zi febhayem, aqa-tt inu.” 3 Inna 
Musa i fgens “Tidarem ass-a min di teffyem zi Misra, zi taddart n tesmuyi, minzi SIDI issuffey- 
dd kenniw zzayes s ufus ijehden. Deg wass-a war tettettem ca ayrum i di iga wentun. 4 Deg wass-a 
i teffyem, deg uyur n Abib. 5 Mara issiwed i cek yar temmurt n Ikeneaniyyen d Ihittiyyen d 
Imuriyyen d Imisriyyen, x tenni ijjug i fejdud nwem ad awem tt iwc, tammurt tenni ifeyyden 
s uyi d tamment, xenni ad tehdam aebad-a n fidaret deg uyur-a. 6 Sebea n wussan ad teccem 
ayrum bra antun uca deg wass wiss sebea ad yiri ijj n feid i SIDI. 7 Sebea n wussan ad itwacc 
weyrum bra antun uca war yark itwaf min ixemmaren, wah, di marra jwayeh nnek war itwifi 
wentun. 8 Deg wass nni ad thajid i mmic, ad as tinid “Man aya di ttwee n min d ayi igga SIDI umi 
dd-ayi issuffey zi Misra. 9 Ad ac yiri amecnaw ijj n uceyyar x ufus nnek u i fidaret jar tittawin 
nnek, mahend ccariea n SIDI ad tiri deg uqemmum nnek, minzi s ufus ijehden i kenniw issuffey 
SIDI zi Misra. 10 X uya i ya tehdid tawsiyyet-a di fweqt nnes i d as itwaggen, zeg usegg w as yar 
usegg w as. 11 Uca xmi cek i ya issidef SIDI di temmurt n Ikeneaniyyen, muxas i d ac ijjug ufa 
i fejdud nnek, uca iwca ac tt, 12 ad tesseedud yar SIDI kuf amenzu i yarezmen femfawfet d 
amezwaru ufa d kuf amenzu n febhayem i yarezmen femfawfet d amezwaru. Iwetman ad ifin i 
SIDI. 13 Maca kuf amenzu i yarezmen femfawfet n weyyuf d amezwaru, ad t tefdid s yijj n izmar. 
Mafa war t tefdid, ad as tarzed iri. Kuf amenzu n bnadem zi tarwa nnek ad t tefdid. 14 Uca, 
xmi cek i ya isseqsa mmic tiwecca, ad yini ‘Mana aya?’, ad as tinid ‘Aqa issuffuy aney-dd SIDI 
zi Misra s ufus ijehden, zi taddart n tesmuyi. 15 Fireun ibedd aney deg webrid i wuffuy nney 
uca xenni yiwed ar mani SIDI inya marra imenza di temmurt n Misra, zeg umenzu n iwdan af 
amenzu n febhayem. X uya qeddmey kuf amenzu i yarezmen femfawfet d amezwaru d tayrast 
i SIDI. Maca marra imenza jar tarwa inu, fdiy ten. 16 Ad yifi d aceyyar x ufus nnek d ijj n ufifu n 
useggem jar tittawin nnek, minzi SIDI aqa issuffuy aney-dd zi Misra s ufus ijehden.’ ” 

Musa d rgens zwan Rebhar n uyanim 

17 Umi ijja Fireun fgens ad irah, war ten indih AREBBI yar webrid n temmurt n Ifilistiniyyen, 
waxxa netta tudes, minzi AREBBI inna “Mahend war ittendemi fgens xmi i ya izar fbarud uca 

ad dd-idwe? yar Misra.” 18 AREBBI yarra-dd rgens ad ikk x webrid uca indeh it yar rexra, yar 
Rebhar n Uyanim. Uca gaeeden ayt n Israyil zi Misra wejden i umenyi. 19 Iksi Musa akides ixsan 
n Yusuf, minzi netta yarra ayt n Israyil ad jjugen s jjehd, inna “S tidett ad yarwem-dd yarzef 
AREBBI, uca ad tawyen ixsan inu ssa akidwem!” 20 Uca kksen iqidan nsen, uyuren zi Sukkut uca 
wtin iqidan nsen di Itam yar ttarf n rexra. 21 SIDI iruh zzat i tittawin nsen deg uzir deg ijj n uqel- 
lij n useynu, mahend ad ten igewwed deg webrid, u di giret deg ijj n uqellij n tmessi hima ad ten 
iccur s tfawt, hima ad tafzemmaren ad uyuren ass d giret. 22 Deg wass war d ikkis aqellij n useynu 
zzat i uyembub n rgens ura di giret aqellij n tmessi. 


-i a 1 Uca issiwer SIDI ak-d Musa, inna 2 “Siwer ak-d ayt n Israyil, mahend ad dewren uca ad 
-L a. wten iqidan nsen zzat i Fi-Haxirut, jar Migdul d rebhar, qibac i Baeal-Safun, arendad nnes 
ad tewtem iqidan nwem x tma n rebhar. 3 Fireun ad yini x ayt n Israyil ‘Aqa nitni weddaren 
di temmurt, twahsaren di rexra.’ 4 Uca ggur necc ad ssqeshey ur n Fireun hima ad ten idfar u 
necc ggurey ad twasseugiy x Fireun u x marra reeskar nnes uca ad ssnen Imisriyyen belli necc 
d SIDI.” Uca ammu i iggin nitni. 

5 Uca wcin abarreh i ujegid n Misra belli rgens tuya yarwer. Xenni ibedder ur n Fireun d ixed- 
damen nnes x rgens uca nnan “Mammec negga aya, nessekk Israyil zi tesmuyi i iggin i neccin. 

6 Uca ihezzem akarru nnes, iksi akides rgens nnes, 7 Iksi akides setta-mya n ikarruten icewwa- 
ren d marra ikarruten n Misra uca igga xasen acewwar n ineyraf zi reeskar nnes. 8 Aqa isseqseh 
SIDI ur n Fireun, ajegid n Misra, uca netta yareddef ayt n Israyil, maca ayt n Israyil tuya ffyen s 
yijj n ufus itwassgaeeden. 9 Areddfen ten Imisriyyen uca iwden yarsen s marra iysan d ikarruten 
n Fireun d imnayen nnes d reeskar nnes, din yar Fi-Haxarut, yar ujemmad n Baeal-Safun, mani 
wtin iqidan nsen yar rebhar. 10 Rami ten-ddyudes Fireun, gaeeden ayt n Israyil tmuyri nsen zrin 
belli Imisriyyen dfaren ten-dd awarni asen uca nitni gg w eden attas. Xenni syuyyen ayt n Israyil 
yar SIDI. 11 Nnan i Musa “Ma war gin sad imedran di Misra ar d aney tawyed mahend ad nem- 
met di rexra-ya? Mayar d aney teggid ammu, tessuffuyed aney-dd zi Misra? 12 Ma war kidek 
nessiwer marra awaren-a di Misra, nenna ‘Ejj aney, ad asen nexdem i Imisriyyen.’? Xar mara 
tuya neqqim nexdem i Imisriyyen x mara nemmut di rexra-ya.” 13 Xenni inna Musa i rgens “War 
ttegg w edem, beddem, texzarem asenjem n SIDI i d awem i yayewc ass-a, minzi Imisriyyen inni 
tettwaram ass-a, eemmars war ten tzarrem ead. 14 SIDI ad xawem immney uca kenniw myir 
sqarem.” 

15 Inna SIDI i Musa “Mayemmi yari trayid? Ini i ayt n Israyil hima ad kksen iqidan nsen. 

16 Sgaeeed aeekkaz nnek, swizzed afus nnek x rebhar uca farq it, hima ad icuqq ayt n Israyil 
x rbarr di rwest n rebhar. 17 Aqa da d necc, ad ssqeshey ur n Imisriyyen, mahend ad kenniw 
aredfen di rebhar u necc ad twasseugiy s Fireun u s marra reeskar nnes d ikarruten nnes d im¬ 
nayen n iysan nnes. 18 Ad ssnen Imisriyyen belli necc d SIDI xmi i ya twasseugiy s Fireun d ikar¬ 
ruten nnes d imnayen nnes n iysan.” 19 Lmalak n AREBBI wenni yuyuren zzat i reeskar n Israyil, 
imutti, idwer yar deffar nsen ura d aqellij n useynu ibeeeed zzat i uyembub nsen uca tbedd yar 
deffar nsen. 20 Aqa ibedd uqellij jar reeskar n Imisriyyen d reeskar n Israyil. Tuya aseynu s ijj n 
uyezdis d tagest u s ijj n uyezdis nnedni d tifawt s giret u war dd-iqarreb ijjen yar wennedni giret 
tekmer. 21 Uca isswizzed Musa afus nnes x rebhar uca SIDI xenni iearn rebhar yar uyezdis s yijj 
n usemmid acarqi ijehden marra giret nni uca yarra rebhar ad ijeffef. Ammu twamsebdan wa- 
man. 22 Rexdenni icuq ayt n Israyil x min yuzyen di rwest n rebhar uca aman yarsen amecnaw 
rhid x yeffus nsen d uzermad nsen. 23 Aredfen ten Imisriyyen, ruhen awarni asen di rwest n 
rebhar s marra iysan n Fireun d ikarruten nnes d imnayen nnes nyiysan. 24 Rami d yeffu rhar, 
imsar belli SIDI iswed yar reeskar n Imisriyyen zeg uqellij n tmessi d useynu uca iqezzeb reeskar 

n Imisriyyen. 25 Ijja tijarrarin n ikarruten nsen ad fesxent, arami idwer iwear xasen ad rahen 
yar zzat. Rexdenni nnan Imisriyyen “Ittxessa ayi ad arewrey zi zzat n tittawin n Israyil, minzi 
SIDI immney di ttwee nsen didd i Imisriyyen.” 26 Inna SIDI i Musa “Swizzed afus nnek x rebhar, 
hima ad dewren waman x Imisriyyen, x ikarruten nsen d u imnayen nsen n iysan.” 27 Xenni 
isswizzed afus nnes x rebhar, idwer rebhar yar mani t tuya qber yar refjar n ssbeh uca arewren 
Imisriyyen nican didd nnes uca iearn SIDI Imisriyyen di rwest n rebhar. 28 Dewren waman uca 
twanedren ikarruten d imnayen n iysan n marra reeskar n Fireun i tuya yudef awarni asen 
di rebhar. War zzaysen iqqim ura d ijjen. 29 Maca ayt n Israyil cuqen x min yuzyen di rwest n 
rebhar uca aman tuya ggin amecnaw rhid yar yefus d uzermad. 30 Ammu i issenjem SIDI Israyil 
deg wass nni zeg ufus n Imisriyyen uca Israyil izra Imisriyyen i immuten x tma n rebhar. 31 Izra 
Israyil afus imyaren wenni igga SIDI x Imisriyyen uca igg w ed rgens zi SIDI ucayumen zi SIDI u 
di Musa, amsexxar nnes. 


Izri n uyelleb n Musa 

-i r - 1 Rexdenni izehhed Musa jmie ak-d ayt n Israyil zhid-a i SIDI, nnan “Ad zehhdey necc i 
-L SIDI, minzi netta tuya iyelleb s yijj n uyelleb imyar! Ayis d wenni xas yenyin indar iten 
di rebhar. 2 SIDI d jjhed inu d uzehhed inu. Netta idwer d asenjem inu. Wa d Arebbi inu, x uya 
it ttssemyarey. Netta d AREBBI n baba, netta ad t sseugey! 3 SIDI d aryaz n umenyi, SIDI, d wa 
d isem nnes! 4 Ikarruten n Fireun d reeskar nnes indar iten di rebhar uca acewwar n ineyraf 
nnes zi reeskar issyarq di Rebhar n Uyanim. 5 Remhamed dren iten. Amecnaw azru hwan yar 
ragay. 6 A SIDI, afus afusi nnek itwaeezz s jjehd, afus afusi nnek, a SIDI, aqa irbez reedu. 7 Uca s 
remyaret n ueugi nnek tettehhid inni kik ittemearran. Mara tessekked rhaduq n lyadab nnek, 
xenni ad twaccen amecnaw iyeg. 8 S usudi n tinzart nnek eurrcen waman, twassbedden tsegya 
amecnaw aybar u femhamed jemden di rwest n rebhar. 9 Inna reedu ‘Ggur ad ten aredfey, ggur 
ad ten eduy, ad bdiy rmur, reemar inu ad zzaysen ijjiwen, ad dd-jebdey ssif inu, afus inu ad 
ten ihellek.’ 10 Tsuded s nnefs nnek uca ider iten rebhar. Nitni hwan-dd amecnaw rexfif deg 
waman imyaren. 11 A SIDI, man wen i igan amecnaw cek jar irebbiten? Wi igan amecnaw cek, d 
ameezzez di tqeddast, amweqqar deg izran n usebbeh d wenni itteggen reejayeb? 12 Tesswizzded 
afus afusi nnek, tsard iten temmurt. 13 Cek tgewwded rgens-a s tmexsiwt nnek icewwaren, aqa 
tefdid t, s jjehd nnek tnedhed ten yar tzeddiyt iqeddsen nnek. 14 Srin xak regnus uca arjijen. 
Imezday n Filicit ad jemden s tigg w udi. 15 Rexdenni imyaren n tqebbar n Idum ad tbehten uca 
imjehhden n Mu’ab ad arjijjen uca marra imezday n Kenean ad fesyen! 16 Ad xasen-dd iwda 
reurret d tigg w udi. S remyaret n uyir nnek ad sseyden amecnaw azru, armi izwa rgens nnek, a 
SIDI, arami izwa rgens-a i tkesbed i yixef nnek. 17 Cek ad ten tnedhed uca ad ten tezzud x wedrar 
n rwart nnek, a SIDI, amcan i teggid d tazeddiyt nnek, zzawect iqeddsen i iggin ifassen nnek, 
a Sidi inu. 18 SIDI ad ihkem i rebda qae. 19 Minzi ayis n Fireun yudef di rebhar s ikarruten nnes 
d imnayen nnes uca SIDI iqreb xasen eawed aman n rebhar. Maca ayt n Israyil zwan x razay di 
rwest n rebhar.” 

20 Uca Maryam, tanabit, ucmas n Harun, teksi agun deg ufus nnes d marra timetta ffyent deffar 
nnes s ibendiren d ccdih. 21 Xenni tarra-dd xasent Miryam “Yennjent i SIDI, minzi aqa iyelleb s 
yijj n uyelleb imyar! Indar ayis ak-d wenni xas yenyin di rebhar.” 

Deg webrid yar Mara d Ilim 

22 Xenni Musa igga ad ikkes rgens n Israyil iqidan nsen zi Rebhar n Uyanim uca ruhen di rexra n 
Cur, uyuren trata n wussan di rexra bra mma ad afen aman. 23 Uca iwden yar Mara, maca war 

zmiren ad swen aman n Mara, minzi tuya-ten d imarzagen. X uya ggin as isem ‘Mara’. 24 In- 
nedqem fgens x Musa, nnan “Min i ya nsu?” 25 Musa ifaya i SIDI uca SIDI imef as ijj n ukeccud 
uca indar it daxef deg waman uca aman dewren d imiziden. Din i d as igga i rgens ict n tewsiyyet 
d ict n lfarida u dinni iten iqegeb. 26 Inna “Mara tesfid mlih i wawaf n SIDI, AREBBI nnek, teg- 
gid min igan nican di tittawin nnes, ad tesrid i fumarat nnes, ad tehdid marra tiwessa nnes, 
xenni necc war d awem-dd ssekkiy fehfac i dd-ssekkey x Misra, minzi necc d SIDI, amesgenfu 
nnek!” 27 Uca iwden yar Ilim, mani tuya teneac n feunsarat n waman, d settin n tcejjura n tini 
uca wtin iqidan nsen dinni zzat i waman. 

‘Mana’, ayrum zeg ujenna 

I 1 Uca kksen iqidan, uyuren zi Ilim, uca marra tamesmunt n ayt n Israyil iwden yar fexfa 
-L On Sin i igan jar Ilim d Sina. Tuya man aya deg wass n xemmestac n yuyur wiss tnayen 
awarni rami dd-ffyen zi temmurt n Misra. 2 Uca marra tamesmunt n ayt n Israyil tennedqem 
zi Musa d Harun di rexra. 3 Nnan asen ayt n Israyil “Wi dd-aney i ya iwcen afus ead hima ad 
nemmet s ufus n SIDI di temmurt n Misra, umi neqqim yar ttbasi n weysum, umi necca ayrum 
di tyawant! Minzi kenniw tessuffyem aney-dd yar fexfa-ya mahend ad tenyem marra agraw-a s 
faz.” 4 Xenni inna SIDI i Musa “Aqa da, ad jjey ayrum ad xawem-dd iwda zeg ujenna am wenzar. 
Xenni ad iffey rgens, ad iksi min ihdaj i wass nni deg wass nni. D man aya ad yifi hima ad ten 
qegbey, ma gguren di tyuri n ccariea inu, niy 11a. 5 Xenni, deg wass wiss setta, ad wejden min 
iwyen yar daxer. Man aya ad yifi d tnayen n tseqqar x min i ya ssmunen kuf ass.” 
b Rexdenni inna Musa d Harun i marra ayt n Israyil “Yar ueecci ad tneemem belli SIDI i ken¬ 
niw issuffuyen zi temmurt n Misra. 7 Yar ssbeh ad tzarem aeugi n SIDI, minzi aqa netta isfa 
anedqem nwem x SIDI. Ma neccin, min neena, hima kenniw ad xaney tennedqem?” 8 Inna Musa 
“Rami SIDI iwca awem aysum i macca deg ueecci u ayrum di tyawant di ssbeh, aqa isra SIDI 
anedqem nwem i zi ttendeqmem. I neccin, min neena? Kenniw war ttendeqmem xaney, maca 
x SIDI.” 9 Inna Musa i Harun “Ini i tmesmunt n ayt n Israyil marra ‘Rehhgem-dd yar zzat i 
uyembub n SIDI, minzi aqa isra i unedqem nwem.’ ” 10 Xenni issiwef Harun ak-d tmesmunt n ayt 
n Israyil marra, tuya xezzaren yar rexra uca zrin aeugi n SIDI idhar-dd deg useynu. 

II Uca issiwer SIDI ak-d Musa, inna 12 “Necc sfiy anedqem n ayt n Israyil. Siwef akidsen uca ini 
‘Jar tmeddit d ueecci ad teccem aysum, yar ssbeh ad tejjiwnem s weyrum uca ad tessnem belli 
necc d SIDI, AREBBI nwem.” 

13 Yar ueecci ufyent i-dd tsekrin nni uca dfint fmargeh n txuzan u yar ssbeh tuya nnda inned- 
dd i rmargeh n txuzan. 14 U rami nnda, i tuya x rexra, war iqqim, aqa da, x wudem n rexra ict n 
fhajet d tazdat, am teqcurt, tazdat amecnaw nnda igarsen x temmurt tewda. 15 Uca zrin tt ayt 
n Israyil, nnan ijjen i wennedni “Man aya?”, minzi war ssinen min iena. Rexdenni Musa inna 
asen “Wa d ayrum nni d awem iwca SIDI hima ad teccem. 16 Wa d awaf i d awem yumur SIDI ‘Ejj 
ad iksi zzayes kur ijj elahsab min ihdaj, reqyas n ijjen ‘ueumir’ i ijjen bnadem. Kur aryaz ad iksi 
elahsab fqedd n iwdan i yars deg uqidun.’ ” 17 Uca ayt n Israyil ggin ammu. Yrun zzayes, ijjen 
attas, wennedni drus. 18 Umi t weznen s reqyas n ‘ueumir’, xenni wenni yrun attas war yars zzy- 
ada d wenni yrun drus, war d as itxess ead. Kur ijj iyru macca nnes elahsab min ihdaj. 19 Inna 
asen Musa “Ufa d ijj mma ad zzayes yejj ar ssbeh.” 20 Maca nitni war sfin ca i Musa uca ca n 
yeryazen xemmfen zzayes af ssbeh. Xenni udfen days ikeccawen uca ibda ad igg ccum. Uca 
ixeyyeq xasen Musa attas. 

21 Kur ssbeh yrun tt, kur ijj mechar mma icca netta, minzi mara tehma tfuct, tfessi. 

22 Deg wass wiss setta yrun tnayen n tseqqar n weyrum, feqyas n tnayen n ‘ieumar’ i ijj n kur 
azegif. Uca usin-dd marra ineyraf n tmesmunt uca xebbaren Musa. 23 Netta inna asen “Wa igan 
muxas issiwer SIDI ‘Tiwecca d ijj n wass n arrahet, ijj wass n ssebt d amqeddas i SIDI. Gg w em 
min texsem ad tegg w em, ttesseg w em min texsem ad tesseg w em uca marra min i ya iqqimen, 
xemmrem t ar ssbeh.” 24 Uca nitni xemmren t a? ssbeh am mammec yumur Musa uca war 
yarsud u war days tuyi tkecca. 25 Xenni inna Musa “Ccem aya ass-a, minzi ass-a d ass n ssebt n 
SIDI. Ass-a war t tettifem deg iyyar. 26 Setta n wussan ad teyrum, maca deg wass wiss sebea aqa- 
t d ssebt, war ittiri walu.” 27 Deg wass wiss sebea imsar belli ca zi rgens ffyen mahend ad yrun 
ca, maca war ufin walu. 28 Inna SIDI i Musa “Ar mermi tugim ad tehdam rumurat inu d izerfan 
inu? 29 Xzarem, minzi SIDI iwca awem ass n ssebt, x uya iwca awem deg wass wiss setta ayrum 
i tnayen n wussan. Kur ijj zzaywem ad iqqim deg wemcan nnes! Deg wass wiss sebea war dd- 
itteffey ufa d ijj zeg wemcan nnes!” 30 Ammu i yareyyeh rgens deg wass n ssebt. 

31 Taddart n Israyil traya as ‘manna’. Tuya-t d acemrar amecnaw zzarieet n rqesbur uca areddi 
nnes amecnaw tifdirin n tamment. 32 Xenni inna Musa “Degga d awa? i zi yumur SIDI ‘Ccurem 
zzayes feqyas n ijj n ueumir uca xemmer it i marra rejyur nwem i d y a yasen, hima ad zaren 
ayrum min zi kenniw sseccey di rexra, umi kenniw ssuffuyey zi temmurt n Misra.” 33 Inna Musa 
i Harun “Ksi ict n teqdiht uca eemmar it s yijj n ueumir n ‘manna’ uca egg it zzat i uyembub 
n SIDI, hima ad tetwaxemme? i marra rejyur nwem.” 34 Uca Harun igga it zzat i Chadet hima 
ad tetwaxemmer, am mammec d as yumur SIDI i Musa. 35 Ammu i ccin ayt n Israyil ‘manna’ 
arebein n isegg w usa, arami iwden yar temmurt mani i ya rahen ad zedyen. Ccin ‘manna’ arami 
iwden yar weymir n temmurt n Kenean. 36 Reqyas n ijj n ‘ueumir’d taecart n feqyas n yijj n ‘ifa’. 

Massa d Miriba 

-i r-j 1 Uca marra tamesmunt n ayt n Israyil kksen iqidan nsen, uyuren zi rexra n Sin, am 
± / mammec i d asen yumur SIDI uca wtin iqidan nsen di Rafidim. War din tuyi aman hima 
ad issu rgens. 2 Xenni imcubbec rgens ak-d Musa, nnan “Ewe aney aman hima ad nsu!” Musa 
inna asen “Mayemmi akidi temeubbueem? Mayemmi kenniw tqegbem SIDI?” 3 Tuya rgens iffud 
attas yar waman uca nndeqmen zi Musa, nnan “Mayar d aney-dd tesgaeeded zi Misra? Ma hima 
ad ayi thellked necc s ufadi ura d tarwa inu d rebhayem inu?” 4 Rexdenni isyuy Musa yar SIDI, 
inna “Min i ya ggey ak-d rgens-a? Myir ewayt uca ad ayi arejmen.” 5 Inna SIDI i Musa “Ekk zzat 
i rgens uca ksi akidek ca zeg imyaren n Israyil uca ksi eawed deg ufus nnek aemud wenni i zi 
tewtid iyzar, uca ruh. 6 Aqa ayi, necc ad beddey din zzatek x tesdart yar Hurib, ad tewted tasdart, 
ad zzayes dd-ffyen waman uca ad issu rgens.” Igga Musa amenni zzat i tittawin n imyaren n 
Israyil. 7 Uca iraya isem n wemcan nni Massa d Miriba, minzi ayt n Israyil mmeubbeen din u 
minzi nitni qegben SIDI, nnan “Ma SIDI aqa-t rexxu di rwest nney niy 11a?” 

Amenyi ak-d Amalik 

8 Xenni yusa-dd Eamaliq uca immney ak-d Israyil di Rafidim. 9 Inna Musa i Yacuea “Ejj aney 
ad nixdar iryazen uca ad neffey mahend ad nemmney ak-d Eamaliq. Tiwecca ad iriy sennej x 
tqiccat n tewrirt uca aemud n AREBBI ad yiri deg ufus inu.” 10 Igga Yacuea am mammec d as 
inna Musa, immney ak-d Eamaliq maca Musa d Harun d Hur uryen yar tqiccat n tewrirt. 11 Uca 
imsar xmi issgaeead Musa afus nnes, xenni tuya Israyil ijehden, maca xmi ittejja afus nnes 
ad ihwa, xenni iyegeb Eamaliq. 12 Maca ifassen n Musa dewren deqren. Xenni ksin ijj n wezru 
uca ggin t sadu nnes uca iqqim xas uca Harun d Hur sennden ifassen nnes, ijj zeg uyezdis-a, 
wennedni zeg uyezdis nnedni. Ammu iqqimen ifassen nnes uzyen armi teyri tfuct. 13 Uca iyreb 

Yacuea x Eamaliq d rgens nnes s reqdae n ssif. 14 Xenni inna SIDI i Musa “Ari aya deg ijj n wed- 
lis itwannden i ridaret dayes uca egg it deg imejjan n Yacuea, belli aqa necc ad mhiy refkar n 
Eamaliq qae sadu ujenna.” 15 lbna Musa ijj n uealtar uca iraya as s yisem “SIDI d bandira inu!” 
16 Inna “Minzi ij n ufus tuya x rkursi n SIDI u SIDI ad igg garra x Eamaliq zi jjir yar jjir.” 

Arzef n Yitru 

-i q 4 Isra Yitru, akehhan n Midiyan, adekk w a? n Musa, marra min igga AREBBI ak-d Musa u 
-L O ak-d Israyil, rgens nnes u mammec dd-issuffuy SIDI Israyil zi Misra. 2 IttefYitrun, adekk w ar 
n Musa Saffura, tamyart n Musa, awarni rami tt issekk ad tedwer, 3 jmie ak-d tnayen n tarwa 
nnes, ijjen qqaren as Jarcum, minzi tuya inna “Tuya-yi d abarrani di temmurt tabarranect”, 4 d 
wennedni qqaren as Alieazir, minzi tuya inna “AREBBI n baba ieawen ayi uca issenjem ayi zi 
ssif n Fireun.” 5 Yitrun adekk w ar n Musa, ak-d tarwa nnes d tmettut nnes, iwden yar Musa di 
rexra, yar mani iwta iqidan nnes, yar wedrar n AREBBI 6 uca inna i Musa “Necc, adekk w ar nnek 
Yitrun, usiy-dd yark, s temyart nnek d tnayen n tarwa nnes akides.” 7 Xenni iffey Musa ad irqa 
adekk w ar nnes, yudar uca issudem it. Ijjen isseqsa wennedni x umeddur nnes uca udfen yar 
uqidun. 8 Musa ihaja i udekk w ar nnes marra min igga SIDI ak-d Fireun u ak-d Imisriyyen di 
ttwee n Israyil u x marra tamara tinni xasen ikkin deg webrid d mammec ten ifekk SIDI. 9 Uca 
ifarh Yitrun zi marra rxir nni igga SIDI i Israyil, umi t ifekk zeg ufus n Imisriyyen. 10 Inna Yitrun 
“Sseed n SIDI umi kenniw ifekk zeg ufus n Imisriyyen u zeg ufus n Fireun, d wenni issnejmen 
rgens-a zeg ufus n Imisriyyen! n Rexxu ssney belli SIDI imyar attas x marra irebbiten, minzi 
mani xas wtin s ruera, iedu ten.” 12 Xenni iksi Yitrun, adekk w ar n Musa, tayarst n wecmad d 
tiyarsa i AREBBI uca yusa-dd Harun jmie ak-d marra imyaren n ayt n Israyil mahend ad yecc 
ayrum jmie ak-d udekk w ar n Musa zzat i uyembub n AREBBI. 

13 Iiwecca nnes imsar belli Musa iqqim mahend ad ihkem rgens uca tuya ibedd rgens zzat i 
Musa zi ssbeh zic ar giret. 14 Izra udekk w ar n Musa marra min ittegg i rgens, inna “Mana aya i 
teggid cek i rgens? Mayemmi tettyimid cek wehdec u marra rgens ibedd zzatek zi ssbeh zic ar 
giret?” 15 Yarra Musa x udekk w ar nnes “Minzi rgens ittas-dd yari hima ad ittar ccwar n AREB¬ 
BI. 16 X minni yarsen tettiri ca n tmesract, ttasen-dd yari s man aya uca necc hekmey jar ijj 
d wennedni, sscaney asen tiwessa d izerfan n AREBBI.” 17 Rexdenni adekk w ar n Musa inna as 
“Min teggid, war igi ca mlih. 18 Ggur ad tahred attas, cek d rgens-a i kik igan, minzi man aya 
idqer xak attas, war d as tzemmared ad t tegged wehdec. 19 Ser rexxu i wawar inu, necc ad cek 
neshey uca AREBBI ad kik yiri. Iri cek d awessay i rgens zzat i AREBBI uca qeddem ddeawi zzat i 
AREBBI. 20 Sremdet asen tiwessa d izerfan u sscen asen abrid min xef i d asen ittxessa ad uyuren 
d rxedmet i d asen ittxessa ad tt xedmen. 21 Eawed xzar cek ad tarzud jar marra rgens x iryazen 
izeseamen inni ittegg w eden AREBBI, iryazen isdiqen, inni icarrhen tarezzut x arbeh. Egg iten d 
imeqqranen x waref, x mya, x xemsin d x eecra. 22 Ejj iten ad hekmen jar rgens di marra rweqt. 
Ad yiri ad qeddmen marra ddeawi iwearen zzatek, maca marra ddeawi timezyanin ad xasent 
hekmen s yixef nsen. Ejj itt tefsus x yixef nnek u ejj iten ad tt arbun akidek. 23 Mara teggid aya 
d AREBBI i cek yumuren, tzemmared ad teqqimed tbedded uca marra rgens-a ad yawed eawed 
di rehna yar wemcan nnes.” 

24 Isra Musa yar wawar n udekk w ar nnes, igga marra min d as inna. 25 Ixdar Musa iryazen 
izeeeamen zi marra Israyil uca igga iten d izegifen x rgens: imeqqranen x waref, imeqqranen 
x mya, imeqqranen x xemsin d imeqqranen x eecra. 26 Uca nitni hekmen jar rgens rebda uca 
qedmen ddeawi iwearen yar Musa, maca marra ddeawi timezyanin hekmen xasent s yixef nsen. 
27 Iqebbed Musa adekk w ar nnes uca yuyur netta yar temmurt nnes. 

SIDI x wedrar n Sinayi 

1 fV Trata n iyuren awarni i wuffuy n ayt n Israyil zi temmurt n Misra, deg wass nni nnit, 
-L y iwden-dd yar ?exra n Sina. 2 Aqa kksen iqidan nsen, uyuren zi Rafidim uca iwden yar ?exra 
n Sina uca wtin iqidan nsen di rexra. Iwta Israyil iqidan nnes qibac i wedrar. 3 Uca yuri Musa 
yar AREBBI uca SIDI iraya as-dd zeg wedrar uca inna as “Ammu i ya tessiwred ak-d taddart n 
Yacqub u ammu i ya tinid i ayt n Israyil 4 ‘Kenniw tezrim min ggiy ak-d Imisriyyen u mammec 
kenniw ksiy x wafriwen n ugider uca iwyey-dd kenniw yari. 5 Xenni rexxu, mara tesrim mlih 
yar wawar inu u tehdam reahd inu, ad ayi tirim kenniw tiyram x marra regnus, minzi marra 
tammurt aqa-tt inu. 6 Kenniw ad ayi tirim d ict n tgelda n ikehhanen d ijj n rgens amqeddas. Ina 
d awaren inni i d ac ittxessan ad ten tessiwred ak-d ayt n Israyil.’ ” 

7 Ihwa-dd Musa uca iraya-dd x imyaren n rgens uca ixebbar iten marra awaren-a i d as yumur 
SIDI. 8 Uca marra rgens yarra-dd jmie, nnan “Marra min issiwer SIDI, ad t negg!” Uca issiwed 
Musa awaren n rgens sawed i SIDI. 

9 Inna SIDI i Musa “Aqa da, necc ad yark dd-asey deg ijj n useynu d abarcan, hima ad ise? rgens 
xmi necc kik i ya ssiwrey uca sawed ad zzayek amnen i rebda.” Minzi Musa ixebbar awaren n 
SIDI i rgens. 10 SIDI inna i Musa “Ruh yar rgens uca sqeddes iten ass-a d tiwecca, ejj iten ad ssir- 
den arrud nsen 11 uca ad irin wejden i wass wiss trata, minzi deg wass wiss trata ad dd-ihwa SIDI 
x wedrar n Sina zzat i tittawin n marra rgens. 12 Egg iymiren i rgens zi kur nhit, ini “Yarwem, 
war tiryem yar wedrar niy ad thadam ttarf nnes. Man wen mma i ya ihadan adrar, ad itwaney 
nican. 13 War t itthidi hed s ufus, minzi xenni ad itwarjem niy ad itwawwet nican s fritcat min 
mma isna, rebhimet niy d bnadem, war ittyimi iddar. Mara ad din yiri ijj n usudi s rbuq d azirar, 
zemmaren ad aryen adrar.” 

14 Ihwa-dd Musa zeg wedrar yar rgens, issqeddes rgens uca ssirden arrud nsen. 15 Inna i rgens 
“Irim ttwejdem i wass wiss trata, war ttqarrabem yar temyart.” 16 Di ssbeh n wass wiss trata 
imsar, usin-dd wajjajen d wassamen ucayarsa useynu ideqren x wedrar, izemmar rbuq s jjehd 
attas. Marra rgens di rmargeh n txuzan yarjijji zzayes. 17 Musa indeh rgens zi rmargeh n txuzan 
mahend ad irqa AREBBI uca nitni bedden swadday i wedrar. 18 Marra adrar n Sina idexxen, 
minzi SIDI tuya ihwa-dd xas di tmessi. Ddexxan nnes yuri-dd amecnaw ddexxan n ufarran uca 
marra adrar inhezz attas. 19 Am ittzemmar rbuq s jjehd u bra aqetti, issiwer Musa uca AREBBI 
yarra-dd xas s yijj n rhess ijhed. 20 Ihwa-dd SIDI x wedrar n Sina, x tqiccat n wedrar uca iraya 
SIDI i Musa yar tqiccat n wedrar. Xenni igaeeed Musa. 21 Inna SIDI i Musa “Hwa-dd, u erem i 
rgens mahend war ttcuqqin di SIDI mahend ad t zaren uca xenni balak ad twahellken attas 
zzaysen. 22 Ejj cawed ikehhanen inni i ya iqarrben yar SIDI, ad ssqeddesen ixef nsen, hima SIDI 
war d asen ittegg ca.” 23 Inna Musa i SIDI “Rgens war izemmar ad igacced adrar n Sina, minzi 
cek teermed aney tennid ‘Egg iymiren x wedrar uca sqeddes it.’ ” 24 Inna as SIDI “Ruh, hwa! Ad 
tgaeeeded cek ak-d Harun, maca ikehhanen d rgens war zemmaren ad cuqqen hima ad gaecden 
yar SIDI, hima netta war d asen ittegg ca.” 25 Rexdenni Musa ihwa-dd yar rgens uca inna asen 
man aya. 


£ecra n twessa 

r\ /"x 1 Issiwer AREBBI marra awaren-a, inna 

ZiU 2 “ Necc d SIDI, AREBBI nnek, wenni cek-dd issuffyen zi temmurt n Misra, zi taddart n 
tesmuyi. 

3 War yark ttirin irebbiten nnedni zzat i wudem inu. 4 War ttegg rexyar ineqcen niy ca n rhajet 
tarwes di min igan sennej deg ujenna niy di ca da swadday i temmurt niy di ca deg waman 
min igan sadu temmurt. 5 War ggur ad asen tadared ura ad xasen tsexxared, minzi necc, SIDI, 

AREBBI nnek, d ijj n Arebbi ittasmen, wenni dd-yarezfen rmuesiyyet n ibabaten di tarwa ar jjir 
wiss trata d wiss arebea n yenni i d ayi icarrhen, 6 d wenni isscanan tamexsiwt nnes icewwaren 
di ruruf n yenni d ayi ittexsen u hettan rumurat inu. 

7 War netteq s yisem n SIDI, AREBBI nnek, di rbater, minzi war ittbarri SIDI i wenni i ya inetqen 
s yisem nnes di rbater. 

8 Idar ass n ssebt hima ad t tessqeddsed. 9 Setta n wussan i ya txedmed, ad tegged marra rxedmet 
nnek, 10 maca ass wiss sebea d wass n ssebt n SIDI, AREBBI nnek. War daye ttegg ura d ict n 
rxedmet, cek 11a, ura d mmic 11a, niy d yegic, ura d ismey nnek, niy tayya nnek, ura d rebhimet 
nnek, niy abarrani wenni akidek igan daxer i tewwura nnek. 11 Minzi di setta n wussan i igga 
SIDI ijenwan d temmurt, rebhar d marra min days uca yareyyeh deg wass wiss sebea. S uyenni 
ibarek SIDI ass n ssebt uca issqeddes it. 

12 Weqqar babac d yemmac, mahend ussan n tudart nnek zemmaren ad zzuggarten di temmurt i 
d ac i ya yewc SIDI, AREBBI nnek. 

13 War neqq. 

14 War zenna. 

15 War ttacar. 

16 War cehhed s ixarriqen didd i umqarreb nnek. 

17 War eecceq taddart n umqarreb nnek, war ttegg mezri di tamyart n umqarreb nnek, niy 
ismey nnes, niy tayya nnes, niy afunas nnes, niy ayyur nnes ura d ict n rhajet i igan n umqar¬ 
reb nnek.” 

18 Marra rgens izra ajjajen d wassamen d ddriz n rbuq d wedrar idduxxunen. Umi izra rgens 
man aya, xenni arjijjen uca beeeden nitni yar ragg w aj. 19 Nnan i Musa “Siwer cek akidney uca ad 
nser. Maca ittxessa belli AREBBI war kiney issawar hima war nettmetti!” 20 Inna Musa i rgens 
“War tegg w dem ca, aqa yusa-dd AREBBI hima ad kenniw iqegeb u hima ad zzayes tegg w edem 
mahend war txettim ca.” 21 Ibedd rgens zi ?agg w aj, maca Musa iqarreb-dd yar useynu abarcan 
mani tuya AREBBI. 

Tiyarsa d uealtar i SIDI 

22 Inna SIDI i Musa “Ammu ittxessa ad tinid i ayt n Israyil ‘Kenniw tezrim belli ssiwrey akid- 
wem zeg ujenna. 23 War tteggem kidi irebbiten n nnuqart niy irebbiten n wurey i yixef nwem. 
24 Ggem ayi ijj n uealtar s ucar, qeddem xas tiyarsa nnek n wecmad d tiyarsa nnek n rehna, ugi 
nnek d ifunasen d tfunasin nnek. Di kur amcan mani i ya ggey ridaret n yisem inu, ad yark-dd 
asey uca ad ac barkey. 25 Mara teggid ayi ijj n uealtar n wezru, war ten tbennid s tsudar itwa- 
suydan, minzi mara tessgaeeded areyzim nnek xas, xenni ad t tessuresded. 26 War ttgieeid yar 
uealtar inu s yijj n ddruj, hima war ittbin usedhi nnek.” 

Tiwessa zi jjihet n isemyan 

r\ -i 1 “Tina i igan d lfarayid tinni d asen i ya tessiwded. 2 Mara tesyid ismey d Aeibrani, xenni 
Z-i -Lnetta ad ac ixdem setta n isegg w usa, maca deg usegg w as wiss sebea ad itwaharr bra ad 
din yiri ca n rexras. 3 Mara yudef wehdes, wehdes i ya iffey, mara yars tamyart, ad iffey xenni 
netta d temyart nnes. 4 Mara sides iwc as tamyart uca nettat tejja as-dd ihenjiren d thenjirin, 
xenni tamyart d tarwa nnes jmie ad irin n sides, u ggur xenni netta ad iffey wehhdes. 5 Uca mara 
ismey inna s uziyyar “Necc xsey sidi inu d temyart inu d tarwa inu, war xsey ad twaharrey”, 
6 rexdenni sides ad t issbedd zzat i AREBBI. Ad t yawi yar tewwart niy yar tnebdat uca sides ad 
as issnuqqeb amejjun nnes s ict n tsineft uca netta ad as ixdem i rebda. 

7 Mara hed izzenz yegis d tayya, war ggur ad teffey am muxas tteffyen isemyan. 

8 Mara war dd-tusi x tittawin n sides u netta tuya isshuz itt i yixef nnes, ad as ismeh ad tetwaf- 
did. War izemmar ad tt izzenz i yijj n rgens n barra minzi netta iydar zzayes s min igga. 9 Mara 
ixdeb itt i mmis, ad kides igg am tteggen i yessis. 10 Mara iksi tamyart nnedni i yixef nnes, war 
ineqqes hue n weysum nnes, niy arrud nnes, niy reacart nnes. 11 Uca mara war d as iggi trata- 
ya, xenni nettat ad teffey bater, bra nnuqart i wesrah. 

Tiwessa zi jjihet n tudart n umqarrab 

12 Wenni i ya iwten hed arami immut, ad itwaney nican. 13 Mara war t iggi neemada, maca AREB- 
BI igga as-dd deg ufus nnes, rexdenni necc ad ac ssecney amcan mani izemmar ad yarwer. 

14 Maca mara hed ieedda x wajjar nnes uca inya it s reydaret, xenni ad t teksid yar uealtar inu 
mahend ad immet. 

15 Wenni iwtin babas niy yemmas, ad itwaney nican. 

16 Wenni yucaren bnadem uca izzenz it, niy itwaf ead yars, ad itwaney nican. 

17 Wenni i ya ikk w aren babas niy yemmas, ad itwaney nican. 

18 Mara iryazen mmeubbeen ak-d wayawya uca ijjen iwta wennedni s wezru niy s rpuniyyet 
uca netta war immut, maca iwda di qama 19 xenni ikkar eawed uca yuyur zijdid barra x teyyarct, 
rexdenni ad yiri wenni t iwtin, ifurra. Myir min ineqsen waha zi fmunet nnes i d as i ya iwc uca 
ad as ieewwer x marra ar agenfu. 

20 Mara hed iwta ismey nnes niy tayya nnes s uzegad uca immut sadu ufus nnes, xenni ittxessa 
ad as yay x tesyart nnes nican. 

21 Mara iqqim ibedd ijj niy tnayen n wussan, war d as yuyi tasyart, minzi netta d tmenyat n 
nnuqart nnes i yega. 

22 Mara iryazen mmenyen uca wtin tamyart s ddeyset uca iwda as-dd ueeddis nnes, maca war 
igi ca ajrah, xenni netta ad ixeges nican ijj n multa elahsab min d as i ya ittar weryaz n temyart 
u ittxessa as ad tt iwc i rqudat. 23 Mara imsar ca n wejrah, aeeffan, rexdenni ad tewced tudart s 
tudart, 24 titt s titt, tiymest s teymest, afus s ufus, adar s udar, 25 acmad s weemad, ayezzim s 
uyezzim, ticti s ticti. 

26 Mara hed irqef titt n yismey nnes niy titt n tayya nnes, ideyyee itt, xenni ad as yejj ad itwaharr 
zi ssibbet n titt nnes. 27 Mara s tecti i tekkes tiymest n ismey nnes, niy tiymest n tayya nnes, 
xenni ad t yejj ad itwaharr zi ssibbet n tiymest nnes. 

28 Mara afunas imarz i weryaz niy i temyart, u wanita immut, xenni afunas ad itwarjem u ay sum 
nnes war zzayes ttetten, maca bab n ufunas ad yiri d afurri. 29 Maca mara afunas tuya immuzzar 
idennad d faridennad uca bab nnes tuya issen uca war t ihdi uca inya aryaz niy tamyart, xenni 
afunas ad itwarjem uca eawed bab nnes ad itwaney. 30 Mara ggin xas ttaman n wesrah, rexdenni 
ad iwc min mma i tudart nnes, 31 niy afunas irbez ahenjir niy irbez tahenjirt, fa d netta eawed ad 
xas hekmen s lfarida-ya. 32 Mara afunas irbez ismey niy tayya, ad iwc tratin n uciql n nnuqart i 
sides, uca afunas ad itwarjem. 

33 Mara hed yarzem anu niy mara iyza anu uca war t idri, uca iwda days ufunas niy ayyur, 

34 xenni bab n wanu ad ixeges uca ad yarr s nnuqart i bab nnes, uca ametti ad yiri nnes. 

35 Mara afunas irbez afunas n wajjar nnes arami immut, rexdenni ad izzenz afunas iddaren, ad 
bdan tmenyat-a jarasen uca eawed ad bdan afunas ametti . 36 Maca mara issen belli afunas ihaj 
zeg idennad d faridennad, uca bab nnes war t ihdi, ad ixeges afunas s ufunas u afunas ametti 
ad yiri nnes. 37 Mara hed yucar afunas niy ijj zeg wugi uca iyars as niy izzenz it, xenni ad ixeges 
xemsa n ifunasen x ijj n ufunas u arebea n wugi x ijj zeg wugi.” 

Tiwessa zi jjihet n umqarreb 

r\ r \ 1 “Mara itwaf uceffar uca ufin t cad am ineqqeb u ad itwaddez a? d immet, war xas 
L.i /a ittmarsi umarwas n idammen. 2 Mara tnedqar-dd xas tfuct, ad yiri immars xas umarwas n 
idammen. Ittxessa as ad ixeges marra. Mara war yars walu, ad itwammenz min dd-tawi tuceffra 
nnes. 3 Mara itwaf iddar s tuceffart deg ufus, ad yiri d amwa niy d ayyur niy ijj zeg wugi, ad 
ixeges tnayen n tseqqar. 

4 Mara hed ijja ad ihda iyyar niy tzayart uca yarwes tahimart nnes days uca ad asen idreq ad 
hdan di temmurt n wennedni, xenni ad tt ixeges zi remxeyyer n yeyyar nnes u zi remxeyyer n 
tzayart nnes. 

5 Mara teffey tmessi uca terqef asennan u tecca icewwafen n imendi niy imendi ibedden niy 
iyyar, xenni wenni iceecren timessi ad ixeges marra. 

6 Mara hed ihda i wajjar nnes nnuqart niy reqcuc u man aya marra itwacaren as zi taddart n 
weryaz nni, xenni aceffar iggur, mara ufin t, ad ixeges tnayen n tseqqar. 7 Mara war ufin aceffar, 
rexdenni ad ssqarrben bab n taddart yar AREBBI mahend ad ssnen ma ad tay isswizzed afus nnes 
yar wagra n wajjar nnes. 

8 Marra ixettan zi jjihet n ufunas niy n weyyur niy n wugi niy n warrud niy zi jjihet n min iwed- 
daren i zzayes inna hed ‘Aqa-t d wa!\ ad dd-tas tmesract i igan jarasen s tnayen zzat i AREBBI 
uca wenni ad xas ihkem AREBBI, ad ixeges i wajjar nnes tnayen n tseqqar. 

9 Mara hed iwca i wajjar nnes ayyur niy afunas niy ijj n zeg wugi niy ca n rebhimet nnedni ad 
t ihda uca immut niy iwda-dd ihrec niy ucaren t am war t izri hed, 10 xenni ad din tiri jarasen 
tjagit yar SIDI belli netta war isswizzed afus nnes yar wagra n wajjar nnes. Bab nnes ad tt iqber 
uca wennedni nhra mma ad tt ittxeges. n Maca mara min yucaren tetwacar zzayes, di lhala aya 
ad t ixeges i bab nnes. 12 Mara amezzaq itwamezzeq zeg ijj n rwehc, ggur ad yawi cchadet uca ad 
taf nhra mma ad ixeges ameqqars. 

13 Mermi hed yarder ca x wajjar nnes uca tarrez niy temmut di ryayeb n bab nnes, ittxessa as ad 
tt ixeges marra. 14 Maca mara bab nnes tuya ihdar, ad taf nhra mma ixeges itt. Mara tuya icarra 
tt xas, ad taf tudef di recra nnes. 

Tiwessa zi jjihet n tuqehbit n arruh d arrimet 

15 Uca mara hed immarden x ca n tebriyt tenni war ixdiben cad uca ittes akides, ittxessa as ad 
as iwc ssadaq imun mahend ad tt yawi d tamyart. 16 Mara babas war ixs ad as tt iwc, ad as iwzen 
ssadaq n tebriyin s nnuqart. 

17 War tejjam tasehhart ad teddar. 

18 Man wen mma ittsen ak-d ijj n rmar, ad itwaney nican. 

19 Wenni iwehhben tayarst i yijj n arebbi, ittxessa ad itwaharrem i utehhi, ilia mara aqa-tt i SIDI 
i netta wehdes. 

Tiwessa zi jjihet n inni ideefen 

20 War tthekki x ubarrani u war xas ttzeyyar, minzi tuya ura d kenniw d ibarraniyyen di tem¬ 
murt n Misra. 

21 War ssehqaram ca ict n tejjac niy ijj n uyujir. 22 Mara tiwded ad t tessehqared attas uca netta 
isyuyy-dd yari, aqa necc s uyir ad srey i tyuyyit nnes. 23 Ad itwassary lyadab inu uca ggur ad 
kenniw nyey s ssif, timetta nwem ad dewrent d tijjar d tarrawt nwem d iyujiren. 

24 Mara taredred nnuqart i yijj n umezrud zi rgens inu i din yark, xenni war ttegged akides ame- 
cnaw amarwas niy ad xas tegged d arriba. 

25 Mara teksid arrud zeg wajjar nnek d arhan, arr as t, qber mma ad teyri tfuct. 26 Minzi i yars 
waha d ahegef nnes, aqa-t d arrud x termect nnes. Min di i ya ittes xenni ? Xmi yari-dd i ya 
isyuyy, rexdenni ad as srey, minzi necc aqa d ahnin! 

Tiwessa zi jjihet n uweqqar d nneyyet i AREBBI 

27 War ttedei x AREBBI u war tekk w ar aneyraf n rgens nnek. 

28 War seettara taccuret n tmegra nnek, niy ahray n teysart nnek. Ad dayi tewced ura d amenzu 
n tarwa nnek. 29 Ammu i ya tegged eawed s ifunasen nnek d wugi nnek. Sebea n wussan ad irin 
ak-d yemmatsen uca yar wass wiss tmenya ad ayi ten tewced. 

30 Ad ayi tirim d imqeddasen uca war ttettem ay sum i iqqarsen di rexra. Ad t tendarem i yitan.” 


Tiwessa zi jjihet n mammec i ya nesrref ak-d umqarreb 

r\ q 1 “War ssuffuy rexbar n ixarriqen, war ttic afus nnek i wenni d aeeffan mahend ad tirid 
Zi Jd acehhad n ddeg. 

2 War areddef abarru di ryar u deg ijj n umcubbec, s uearni n wattas, war tbeeeid ca x fheqq s 
temwarrit nnek, uca xenni ad tessfaryed fheqq. 

3 Di ddeewet war ttrih ca ak-d umesei. 

4 Mara terqid afunas niy ayyur iweddaren n reedu nnek, ittxessa ad t-idd tarred nican . 5 Mara 
tezrid ayyur n wenni tcarhed iwda s ddqer nnes, ad tettfed ixef nnek ad t tejjed amenni, maca 
cek d netta jmie ad tfekkem weyyuf. 

6 War tarezza tasyart n umesei nnek di ddeewet nnes. 

7 Beeeed x tmesract iyeccen. War neqq afurri niy amsegged, minzi necc war ttbarriy aeeffan. 

8 War kessi tamewci, minzi tamewcit tessdarya? tittawin yarezmen u tesfarray awaren n im- 
seggden. 

9 War tzeyyarem x ubarrani, minzi kenniw tessnem nnefs n ubarrani, minzi tuya kenniw d ibar- 
raniyyen di temmurt n Misra. 

10 Setta n isegg w usa ad tzareed tammurt nnek uca ad tessmuned ryiget nnes. 11 Deg usegg w as 
wiss sebea ad tt tejjed texwa uca ad as tarxud, hima ad zzayes ccen imezrad n rgens nnek uca 
min iqqimen ad nays ccen rmar n rexra. Ammu i ya tegged eawed s tzayart nnek d zzitun nnek. 
12 Di setta n wussan ggur ad tegged rxedmet nnek uca deg wass wiss sebea ad tareyyhed, mahend 
ad yareyyeh afunas nnek d weyyur nnek uca ad yarr nnefs mmis n tesmeyt nnek d ubarrani. 


Tiwessa zi jjihet n uweqqar i SIDI 

13 Di marra min d awem nniy, hdam t. War ttidar isem n irebbiten nnedni. War ggur ad twasren 
ismawen nsen zeg uqemmum nnek. 

14 Trata n twarawin deg usegg w ass ad ayi teggem reid . 15 Reid n weyrum bra antun ad t tehdam. 
Sebea n wussan ad tecced ayrum bra antun, amecnaw mammec d awem umurey necc, di rweqt 
itwaggen deg uyur n Abib, minzi days teffyed zi Misra. War dd-tusim texwam zzat i uyembub 
inu. 16 Hdam eawed reid n tmegra, reid n tmenza n rxedmet nnek i tzareed deg iyyar, u reid n 
usmuni n tmegra yar uneggar n usegg w as, xmi i ya tejwed rxedmet nnek zeg iyyar. 17 Trata n 
twarawin deg usegg w as ad dharen marra iryazen n rgens nnek zzat i uyembub n Sidi SIDI. 

18 War ttqeddam idammen n tyarst inu s weyrum s wentun u tadunt n tyarst n reid inu war 
ttnusi giret tekmef ar ssbeh. 

19 Tamezwarut n tmenzut n temmurt nnek ad tt tawyed yar taddart n SIDI, AREBBI nnek. War 
snenni iyayd d amezyan s uyi n yemmas. 

20 Aqa da, ad ssekkey ij n Lmalak zzatek hima ad cek ihda deg webrid uca ad cek yawi yar wem- 
can wenni sswejdey. 21 Hda zzat i uyembub nnes uca ser i wawar nnes, war xas tteedda, minzi 
netta war isemmeh i ixettan nwem, minzi isem inu days . 22 Maca mara s tidett ad tesred i wawar 
nnes, ad tegged marra min d ac i ya iniy, ad iriy d reedu i reedyan nnek uca ad hsarey inni cek 
ihessaren . 23 Minzi Lmalak inu ad yiri zzatek, ad cek ssidfey di temmurt n Imuriyyen d Ihittiyyen 

d Ifiriziyyen d Ikeneaniyyen d Ihiviyyen d Iyabusiyyen, u ggur necc ad ten tehhiy . 24 War ttadar 
yar irebbiten nsen niy ad ten teebded niy ad tegged am tteggen nitni, maca ad ten tettehhid 
qae uca ad tarzed marra imayduten nsen iqeddsen. 25 Ad teebdem SIDI, AREBBI nwem, u netta 
ad ibarek ayrum nnek d waman nnek uca necc ad kksey rehracat zi rwest nnek. 26 War tettiri 
temyart nni umi iwda ueeddis niy war ittirwen di temmurt nnek. Necc ad kemmrey rqedd n 
wussan nnek . 27 Necc ggur ad ssekkey anexrie zzat i uyembub nnek, ad ssxarewdey marra rgens 
i ya tafed deg webrid nnek uca ad arrey marra reedy an nnek ad xak arewren . 28 Necc ad ssekkey 
irezzan idaryaren zzat i uyembub nnek, inni igguren ad azzren x Ihiviyyen d Ikeneaniyyen d 
Ihittiyyen x zzat i wudem nnek . 29 War ten ssigg w ijey ca zzatek deg ijj n usegg w as, mahend war 
tettyimi temmurt d rexra u rmar n fexfa war ttmarenyen attas . 30 S cway cway ad ten ssigg w jey 
x zzat i uyembub nnek, ar i ya temmarenyed deg wattas uca ad tzemmared ad teksid tammurt d 
rwart . 31 Necc ad ggey iymiren zi rebhar n Uyanim ar rebhar n Ifilistiniyyen u zi rexra ar iyzar, 
minzi ad arrey imezday n temmurt deg ufus nnek uca ad cek arrey ad ten tessigg w jed zzatek. 
32 War ttegg reahd akidsen niy ak-d irebbiten nsen . 33 War zeddyen di temmurt nnek, hima war 
cek ttarrin ad texdid akidi. Mara teebded i irebbiten nsen, ad ac yiri d man aya d taxceft.” 

Reahd n AREBBI ak-d rgens 

r\ a 1 Uca inna netta i Musa “Gaeeed yar SIDI, cek d Harun d Nadab d Abihu d sebein n imyaren 
Zu in Israyil uca adarem zi ragg w aj. 2 Musa wehdes ad dd-iqarreb yar SIDI, maca nitni war 
dd-ttqarriben ca. Ura d rgens war akides ittgieeid ca . 3 Musa ieqeb-dd uca ixebbar rgens x marra 
wawaren n SIDI d marra lfarayid. Marra rgens yarra-dd s yijj n wawar, nnan “Ad negg marra 
awaren i inna SIDI .” 4 Musa yura marra awaren n SIDI. Yar ssbeh zic ikkar uca ibna ijj n uealtar 
yar idaren n wedrar uca igga teneac n imayduten n wezru, elahsab rqedd n teneac n tqebbar 
n Israyil. 5 Issekk ihudriyyen zeg ayt n Israyil, inni issbexxaren tiyarsi n wecmad d tiyarsi n 
rehna zeg imwa i SIDI . 6 Iksi Musa azyen n idammen, igga it di ttbasi uca ibeqqed azyen nnedni 
n idammen x uealtar. 7 Iksi adlis itwannden n reahd, iyra it x imezzuyen n rgens, inni innan 
“Marra min d aney inna SIDI ggur ad t negg u ggur ad t ntae .” 8 Iksi Musa idammen, ibeqqed iten 
x rgens, inna “Aqa da, ina d idammen n reahd wenni igga SIDI akidwem x marra awaren-a.” 

9 Uca igaeeed Musa ak-d Harun d Nadab d Abihu d sebein n imyaren n Israyil. 10 Zrin AREBBI n 
Israyil. Tuya sadu idaren nnes amecnaw ict n tisi n zzellij i itwaggen n saffir aziza, isfa amecnaw 
ajenna simant nnes . 11 War isswizzed afus nnes x ineyraf n ayt n Israyil, maca, awarni rami zrin 
AREBBI, ccin, swin. 

12 Rexdenni inna SIDI i Musa “Gaeeed-dd yari x wedrar uca qqim din uca necc ad ac wcey 
tirwihin n wezru, ccariea d rumarat tinni uriy hima ad asen tent tessermeded.” 13 Ikkar Musa 
ak-d Yacuea, amsexxar nnes, uca igaeeed Musa yar wedrar n AREBBI . 14 Inna i imyaren “Rajam 
aney danita ar dd i ya nedwer yarwem . Aqa da, Harun d Hur aqa-yen akidwem. Mara din hed 
yars ca n tmesract, ittxessa as ad yarsen irah.” 

15 Rexdenni igaeeed Musa yar wedrar uca ijj n useynu idra adrar. 16 Aeugi n SIDI immars x wed¬ 
rar n Sina d useynu idra it setta n wussan uca deg wass wiss sebea iraya-dd x Musa zi rwest n 
useynu. 17 Ascan n ueugi n SIDI tuya-t di tittawin n ayt n Israyil amecnaw timessi ihedqen x 
tqiccat n wedrar . 18 Awarni rami igaeeed yar wedrar, yudef Musa di rwest n useynu u tuya Musa 
iqqim arebein n wussan d arebein n gyari deg wedrar. 

Tiwessa zi jjihet n ubenni n i Tzeddiyt n SIDI 

r\ £- 1 Issiwer SIDI ak-d Musa uca inna 2 “Ini i ayt n Israyil ad ayi-dd ssgaeeden ict n tewhibt i 
Zi sD ujenna. Zi marra aryaz nni d as yarezmen u? nnes, ad teksim tawhibt tenni i ya ssgaeeden 
i necc . 3 Ta d tawhibt tenni i ya ssgaeeden d tenni i ya teksid zzaysen: urey d nnuqart d nnhas , 4 d 
feqten n adehmi d urjuwani d uzegg w ay ihedqen d reqten azdad d ccear n tyaydin , 5 d irmawen 
izegg w yen n icarriyyen, d irmawen n ddenfirat, d ukeccud n tcejjart n ukasiya , 6 zzect i tfawt n 
rqendir, reetreyya i zzect i wedhan u i rebxur ittfuhen , 7 izra n biril d izra iyran mahend ad ten 
ggen x upaltu u x tajmect. 

8 Ad ayi ggen ict n zzawect iqeddsen hima ad zedyey jarasen . 9 Ggur ad t tegged amecnaw marra 
min ggurey ad ac ssecney, clahsab amedya n Tzeddiyt u clahsab amedya n marra reqcue i days 
igan. 

10 Ad ggen eawed ict n Ttabut n ukeccud n tcejjart n ukasiya. Ad tiri tuzzeggart nnes tnayen n 
iyagen d wezyen d tiru nnes ijj n uyi? d wezyen d ruera nnes ijj n uyir d wezyen . 11 Ad t tessdu- 
ryed s wurey isfan, zi daxer u zi barra ad t tessduryed, uca ad as tennded ijj n zzwaq n wurey. 
12 Ad as tessfesyed arebea n texrazin n wurey. Ad tent tmetned i arebea n tyemmura. Tnayen n 
texrazin ad irint yar yijj n uyezdis u tnayen n texrazin i uyezdis nnedni . 13 Ad tegged ieumad i 
trebbut zeg ukeccud n tcejjart n ukasiya uca ad tent tedred s wurey . 14 Sidfem ieumad di texrazin 
nni igan yar iyezdisen n Ttabut, hima ad xas arbun Ttabut . 15 ieumad ad irin di texrazin n Tta¬ 
but, war zzaysent ttetwakksent ca . 16 Ggur ad tessarsed Chadet, tenni d ac i ya wcey, di Ttabut. 
17 Ad tegged eawed ijj n tqebbart n wesrah n wurey isfan s ict n tuzzeggart n tnayen iyagen 
d wezyen u s ict n tiru n yijj n uyir d wezyen. 18 Ad tegged eawed tnayen n ixiruben n wurey 
yeeder s wefdis i dd-itteffyen zi tnayen n ixfawen n tqebbart n wesrah . 19 Ggur ad tegged ijj n 
uxirub yar yijj n ixef u ijj n uxirub nnedni yar yixef nnedni. Ad teggem ixiruben zeg tqebbart n 
wesrah yar tnayen n ixfawen nnes . 20 Ixiruben ggur ad bezzeen afriwen nsem yar sennej nsen 
uca ad dren s wafriwen nsen amcan n wesrah. Udmawen nsen ad irin qibac ijj i wennedni uca 
ad xzaren udmawen n ixiruben yar tqebbart n wesrah . 21 Ggur ad tegged tqebbart n wesrah x 
Ttabut, awarni rami tessarsed Chadet i d ac i ya wcey di Ttabut . 22 Dinni i kic i ya mmerqiy uca 
ad kik dd-ssiwrey zi sennej i tqebbart n wesrah, jar tnayen n ixiruben inni igan sennej i Ttabut 
n Chadet, x marra min d ac i ya umurey i ayt n Israyil. 

23 Ad tegged ijj n tzewda n ukeccud n tcejjart n ukasiya, yars ict n tuzzeggart n tnayen n iyagen u 
ict n tiru n yijj uyir u ijj n ruera n yijj uyir d wezyen . 24 Ad tt tedred s wurey isfan uca ad as teg¬ 
ged yar tmewwa nnes ijj zzwaq n wurey . 25 Ggur ad as tegged ict n tmewwa n yijj n cbar n ufus 
u yar tmewwa nni ad tegged ijj n zzwaq n wurey . 26 Ggur ad tegged arebea n texrazin n wurey 
uca ad tent tmetned yar arebea n tyemmura tinni igan yar arebea n idaren nsen. 27 Tixrazin ad 
irint yudsent i tmewwa mahend ad daysent twattfen ieumad i tarebbut n tzewda . 28 Ad tegged 
ieumad i tarebbut zeg ukeccud n tcejjart n ukasiya, ad tent tyegfed s wurey uca ad zzaysent arbun 
tazewda . 29 Ad tegged eawed ttbasi nnes d tyenjayin nnes d iyarrafen nnes d rkisan nnes s yenni 
i ya kebben. Ggur ad ten tegged s wurey isfan. 

30 X tzewda ad tegged ayrum n wescan zzat i uyembub inu. 

31 Ad tegged ijj n rqendir n wurey isfan. Ad itwaeder rqendir s wefdis n wemzir. Adaf n udar 
nnes d iyagen nnes ura d rkisan nnes d tteffahin nnes d nnuwwar nnes ad zzayes-dd ffyen. 

32 Setta n iyagen ad dd-ffyen zeg iyezdisen nnes, trata n iyagen zeg yijj n uyezdis n rqendir 
d trata n iyagen zeg uyezdis nnedni n rqendir . 33 Trata n rkisan ad irin deg ijj n uyir di furma 
n innuwwaren n gewz ak-d tteffaht d unnuwwar uca cawed yar uyir nnedni trata n rkisan di 
furma n nnuwwar n gewz ak-d tteffaht d unnuwwar. Ammu cawed iggin marra setta iyagen 
inni dd-iffyen zi rqendir . 34 Yar rqendir simant nnes ad din irin arebea n rkisan di furma n gewz 

ak-d tteffahin d nnuwwar nsen. 35 Ad din tiri ict n tteffaht sadu tyuya n iyagen i zi dd-ffyen d 
ict n tteffaht sadu tyuya n iyagen awarni as i zzayes-dd ffyen uca ammu i y a yiri i setta n iyagen 
i dd-iffyen zi rqendir. 36 Titeffahin nsen d iyagen nsen ad zzayes-dd ffyen uca ad yiri marra ina 
d ijjen zeg wurey isfan. 37 Ad tegged setta n teftirin nnes uca ad ssarsen teftirin nnes x rqendir 
mahend ad wcent tfawt yar ttarf n ujemmad. 38 Tijeqqadin n teftic nnes d tmejmarin nnes ad 
irint zeg wurey isfan. 39 Ad itwagg rqendir zeg ict n ‘talint’ n wurey isfan s marra reqcus-a-a aki- 
des. 40 Uca xzar, ad t tegged amecnaw amedya nnes wenni i d ac itwamren deg wedrar.” 


r\ /^“Ad tegged Tazeddiyt s secra n tjartirin n reqten azdad immuden u zi reqten adehmi 
Zj Od urjuwani d uzegg w ay ihedqen uca ad xasent tegged ixiruben slahsab ijj n ureqqem 
izewwqen. 2 Tuzzeggart n ict n tjartirt ad tiri tmenya u-sicrin n iyagen u tiru n tjartirt arebea n 
iyagen. Marra tijartirin ad yarsent yiri resbar d ijj. 3 Xemsa n tjartirin ad tent ssmunen ict ak-d 
tennedni u cowed xemsa n tjartirin ad tent ssmunen ict ak-d tennedni. 4 Yar ttarf n ict n tjartirt 
mani tt ya ssmunen, ittxessa ad tegged tisarawin tidehmanin. Ammu tent i ya tegged sawed 
yar ttarf n tjartirt wenni ad tetwassmun ak-d tennedni. 5 Xemsin n tsarawin i ya tegged deg ict 
n tjartirt u xemsin n tsarawin yar ttarf n tjartirt tenni ad tetwassmun ak-d tennedni, mahend 
tisarawin ad mmerqant ict ak-d tennedni. 6 Ad tegged sawed xemsin n tsennarin n wurey uca 
ad tessmuned tijartirin ict ak-d tennedni s tsennarin mahend ad tedwer d ict n Tzeddiyt. 

7 Ad tegged sawed tijartirin s ccsar n tyaydin mahend ad irint d ijj n uqidun x Tzeddiyt. Ad 
tegged hitac n tjartirin. 8 Tuzzeggart n ict n tjartirt ad tiri tratin n iyagen, u tiru n ict n tjartirt 
ad tiri arebsa n iyagen. Hitsac n tjartirin ad yarsen yiri resbar d ijj. 9 Ad tessmuned xemsa n 
tjartirin wehdsen d setta n tjartirin cawed wehdsen. Tajartirt wiss setta ggur ad tt tdefsed yar 
zzat i wudem n Uqidun. 10 Uca ad tegged xemsin n tsarawin yar ttarf n ict n tjartirt mani i tt 
ya ssmunen uca xemsin tsarawin yar ttarf n tjartirt tenni ad tetwassmun ak-d tennedni. 11 Ad 
tegged xemsin n tsennarin n nnhas uca ad tent tessidfed di tsarawin uca ad tessmuned aqidun 
mahend ad yiri d ijjen. 12 Min icetten n tjartirin n uqidun, azyen n tjartirt tenni icetten, ad 
yayer yar deffar n Tzeddiyt. 13 N min icetten di tuzzeggart n tjartirin, ijj n uyir ad yayer yar ijj n 
ttarf, d ijj n uyir yar ttarf nnedni, yar tnayen n tmewwa n Tzeddiyt mahend ad as irehhef i yijj 
n uyezdis u i uyezdis nnedni. 

14 Ggur ad tegged i Uqidun cad ict n tseqqaft n irmawen izegg w yen n icarriyyen u sennej i man 
aya ict n tseqqaft n irmawen n ddenfirat. 

15 Ad tegged i Tzeddiyt tiferwin n ukeccud n tcejjart n ukasiya inni ibedden nican. 16 Tuzzeggart 
n ict n tefrewt ad tiri secra n iyagen u tiru n ict n tefrewt ad tiri ijj n uyir d wezyen. 17 1 kur 
tafrewt ad yars irin tnayen n ifassen, inni issmerqan tiwecmatin ict ak-d tenneynit, ammu i ya 
tegged i marra tiferwin n Tzeddiyt. 18 Ad tegged i Tzeddiyt tiferwin, sicrin n tferwin i uyezdis 
n tcarmin, yar jjihet n tcarmin. 19 Ggur ad tegged arebsin n tyarsawin n nnuqart mahend ad tent 
ssarsen sadu sicrin n tferwin, tnayen n tyarsawin sadu ict n tefrewt i tnayen n idaren nnes, 
d tnayen n tyarsawin sadu tefrewt nnedni i tnayen n idaren nnes . 20 Sawed ad tegged sicrin n 
tferwin i uyezdis nnedni n Tzeddiyt, yar jjihet n ccamal 21 s arebsin n tyarsawin nsen n nnuqart, 
d tnayen n tyarsawin i kur tafrewt d tnayen n tyarsawin swadday n tefrewt nnedni. 22 Uca 
yar uyezdis n ryarb n Tzeddiyt ad as tegged setta n tferwin. 23 Ad tegged tnayen n tferwin i 
tyemmar n Tzeddiyt i igan yar tnayen n iyezdisen nnes yar deffar. 24 Yar uwadday ggur ad irint 
d icten uca ammu i ya irint munent ar i ya iwdent sennej deg ict n texrazt. Ammu i ya yiri i 
tnayen n tferwin i igan i tnayen n tyemmar. 25 Ad din irint tmenya n tferwin ak-d tyarsawin 
nsent n nnuqart. Xenni settac n tyarsawin, tnayen n tyarsawin sadu ict n tefrewt d tnayen n 
tyarsawin sadu tefrewt nnedni. 26 Ad tegged tihenya n usarrad zeg ukeccud n tcejjart n ukasiya 

inni i y a icdun x tferwin, xemsa i tfefwin n yijj n uyezdis n Tzeddiyt 27 u xemsa n thenya n uearrad 
i tferwin yar uyezdis nnedni n Tzeddiyt d xemsa n thenya n uearrad i tferwin n uyezdis n 
Tzeddiyt i igan s tnayen n iyezdisen yar deffar yar jjihet n fyarb. 28 Tahnact n uearrad di fwest 
ad teedu x tferwin di rwest, zeg ijj n ixef yar wennedni. 29 Ggur ad tyegfed tferwin s wurey uca 
ad tegged tixrazin nsen n wurey mahend ad daysent tessidfed tihenya n uearrad. Ad tedfed 
cawed tihenya n uearrad s wurey. 30 Ggur ad tessgaeeded Tazeddiyt elahsab sseh n umedya n febni 
wenni d ac itwamfen deg wedrar. 

31 Ad tegged ijj n ufehhaf n feqten adehmi d urjuwani d uzegg w ay ihedqen u n feqten azdad 
immuden uca ad xas tegged ixiruben elahsab ijj n ufeqqem izewwqen. 32 Ad t tuyefed x arebea 
n ipilaren n ukeccud n tcejjart n ukasiya i idfin s wurey. Tisennarin nsen ad ifint n wurey uca 
ipilaren nni ad bedden x arebea n tyarsawin n nnuqart. 33 Ggur ad tayfed afehhaf yar wadday n 
tsennarin uca ad tessidfed Ttabut n Chadet daxef i urehhaf uca urehhaf ad ibda jar Uqeddas d 
Aqdas n Uqeddas. 

34 Ad tessarsed tqebbart n wesfah x Ttabut n Chadet deg Uqdas n Uqeddas. 

35 Ggur ad tegged tazewda barra i urehhaf uca ad tessarsed fqendif qibac i tzewda yar uyezdis 
n Tzeddiyt i igan yar tcarmin u tazewda yar uyezdis i igan yar ccamal. 

36 Ggur ad tegged yar tewwart n Tzeddiyt ijj n arwaq n feqten adehmi d urjuwani d uzegg w ay 
ihedqen u s feqten azdad immuden, aqa-t d ijj n umuddi afenyani. 37 Ad tegged i arwaq xemsa n 
ipilaren n ukeccud n tcejjart n ukasiya uca ad ten tessduryed s wurey. Tisennarin nsen ad irint 
n wurey uca i ipilaren nni ad asen tfesyed xemsa n tyarsawin n nnhas.” 


r\ ry 1 “Ad tegged ijj n uealtar n ukeccud n tcejjart n ukasiya n xemsa n iyagen di tuzzeggart d 
Zt / xemsa n iyagen di tiru. Ad yifi s arebea n tyemmura u fuefa nnes ad yifi tfata n iyagen. 
2 Yar arebea n tyemmar ad tegged accawen u accawen ad dewfen d ijjen. Ittxessa cek ad ten 
tfehhfed s nnhas. 3 Ad tegged tiydurin nnes hima ad daysen tendared tadunt nnes uca ad tegged 
eawed iyenjayen nnes d ttawyat nnes i urucci d furcayat nnes d tmejmarin nnes. Ad tegged 
marra feqcue nnes s nnhas. 4 Ad tegged ict n tracca, ict n umuddi n nnhas uca ad tegged arebea 
n texrazin n nnhas i tracca yar arebea n tyemmar nnes. 5 Ad tt tmetned sadu trettabt n uealtar, 
mahend ad tawed ad tayef tracca yar wezyen n uealtar. 6 Ad tegged ieumad i tarebbut i uealtar, 
ieumad n ukeccud n tcejjart n ukasiya u ittxessa ad ten trehhfed s nnhas. 7 Ieumad ad twassidfen 
di texrazin. Ad if in ieumad i tarebbut yar tnayen n iyezdisen n uealtar mahend ad t arbun. 8 Ad 
tegged fexwa yar daxer n tfefwin. Am mammec i d ac imfa deg wedrar, ad t tegged. 

9 Ad tegged femrah n Tzeddiyt. Yar uyezdis n ljanub, di jjihet n ljanub, ad tegged fizarat n 
feqten azdad immuden n mya n iyagen di tuzzeggart i yijj n uyezdis. 10 Gicrin n ipilaren nnes 
d eicrin n tyarsawin nnes ad ifin n nnhas. Tisennarin n ibilaren d iqedban nsen i wesmuni ad 
ifin n nnuqart. n Rizarat yar uyezdis n ccamal ad ifint mya n iyagen di tuzzeggart. Gicrin n 
ipilaren nsen d eicrin n tyarsawin nsen ad ifin n nnhas. Tisennarin n ipilaren d iqedban nsen i 
wesmuni ad ifin n nnuqart. 12 Di tiru n femrah yar uyezdis n fyarb ad tuyufed fizarat n xemsin 
n iyagen di tuzzeggart uca ad ifin ipilaren nsen d tyarsawin nsen d eecra. 13 Tiru n femrah yar 
uyezdis n ccarq, di jjihet n ccarq, adyifi xemsin n iyagen. 14 Ad ifin fizarat xemmestac n iyagen 
di tuzzeggart yar ijj n uyezdis n zzat, ak-d tfata n ipilaren nsen d tfata n tyarsawin nsen. 15 Yar 
uyezdis n zzat nnedni ad ifin fizarat xemmestac n iyagen di tuzzeggart ak-d tfata n ipilaren nsen 
d tfata n tyarsawin nsen. 16 Yar tewwart n femrah ad tegged ijj n arwaq n eicrin n iyagen, n 
feqten adehmi d urjuwani d uzegg w ay ihedqen u n feqten azdad immuden, amecnaw ijj n umuddi 
afenyani, ak-d arebea n ipilaren nnes d arebea n tyarsawin nsen. 17 Marra ipilaren yar tmewwa 


80 


UFFUY 


n femrah ad ifin s iqedban n nnuqart i wesmuni uca tisennarin nsen ad ifint n nnuqart d ty- 
arsawin nsen n nnhas 18 Tuzzeggart n remrah ad tifi mya n iyagen u tiru ad tifi xemsin n iyagen 
d xemsin cawed uca fuefa ad yifi xemsa n iyagen, zi feqten azdad immuden uca tyarsawin ad 
irint n nnhas. 

19 Marra feqcue n Tzeddiyt i igan i marra asbad nnes ufa d marra fewtad nnes d marra fewtad 
n remrah ad irin n nnhas. 

20 Ad tumured ayt n Israyil hima ad yark-dd awyen zzect isfan twaddzen tt-idd zi zzitun n uzem- 
mur i tifawt, hima ad tarey tfawt febda. 21 Harun d tarwa nnes ad hdan man aya zi gif et a? ssbeh 
zzat i uyembub n SIDI deg Uqidun n Umsagar zzat i ufehhaf i igan zzat i Chadet. D man aya ad 
yifi d ict n tewsiyyet i rebda nni ittxessa ad tetwahda zi jjihet n ayt n Israyil di marra fejyuf nsen.” 


r\ q 1 “Uca cek ad yark-dd tessqarbed Harun, umac, d tarwa nnes akides zi fwest n ayt n Israyil, 
/a Ohima ad ayi eebden am ukehhan, Harun, Nadab, Abihu, Alieazar d Itamar, tarwa n Harun. 
2 Ad tegged arrud amqeddas i Harun, umac, ad yiri i ueugi d tunger. 3 Ad tessiwfed yar marra 
inni igan d imiyisen n wuf, inni sscurey s arruh n tiyit, mahend ad ggen arrud i Harun, hima 
ad as ssqeddsen mahend ad ayi ixdem am ukehhan. 4 Ina d arrud i ya ggen: ict n tejmect d ijj 
n upaltu d ijj n usefham d ijj n warrud n tefmect immuden s tefnaynect d ijj n arezzet d ict 
n thezzamt Ad ggen arrud amqeddas i Harun, umac, u i tarwa nnes, hima ad ayi xedmen am 
ukehhan. 5 Ad ksin urey d reqten adehmi d urjuwani d uzegg w ay ihedqen 6 uca ad ggen apaltu n 
ififan n wurey u zeg ufifu adehmi d urjuwani d uzegg w ay ihedqen u zeg reqten azdad immuden, 
ad yiri d ict n sseneet icnan 7 Ad yars yifi tnayen n tyardin i wesmuni yar tnayen n ttrufa nnes i 
zi i ya tetwassmun. 8 Tahezzamt izewwqen wenni xas igan, ad zzayes tetwagg d icten akides, zeg 
wurey d reqten adehmi d urjuwani d uzegg w ay ihedqen u zi reqten azdad immuden. 9 Ad teksid 
tnayen n izra n biril uca ad xasen tneqced ismawen n ayt n Israyil. 10 Setta n ismawen x yijj n 
wezru d setta n ismawen nnedni x wezru nnedni elahsab asettefn wexfaq nsen. 11 S sseneet n 
wenqac n wezru, am ict n txadent n ucemmie, ammu i ya twaneqcen tnayen n yezra s ismawen 
n ayt n Israyil. Ad asen tegged ticuyar n wurey i d as-dd innden. 12 Uca ad tegged izra nni x 
tyardin n upaltu, aqa-ten d izra n fidaret i ayt n Israyil. Harun ad yarbu ismawen nsen zzat i 
wudem n SIDI x tnayen tyardin nnes. 13 Ad tegged ticuyar n wurey 14 uca cawed tnayen n ssnasef 
n wurey isfan, amecnaw ijj n ufiru immuden, uca ad tmetned ssnaser immuden yar tcuyar. 

15 Ad tegged ict n tejmect n fehkam s fheqq, ad tiri d ict n sseneet icnan, ad tt tegged amecnaw 
apaltu, s wurey u s reqten adehmi d urjuwani d uzegg w ay ihedqen u s reqten azdad immuden, 
ammu i tt ya tegged. 16 Ad yifi s arebea n tyemmura, itwadfes uca tuzzeggart nnes d tirut nnes d 
ijj n cbar n ufus. 17 Ad tt teccured s yezra, arebea n resfuf n izra. Ijj n ssef ad yifi s yijj n feeqiq, 
ict n tyaqut d ict n smaraxt. Wa d ssef amezwaru. 18 Ssef wiss tnayen ad yifi s yijj n karbunkel, ijj 
n saffir d ijj n diamanti. 19 Ssef wiss tfata ad yifi s yijj n wezru n yasint d ijj n axat d ijj n umatist. 
20 U ssef wiss arebea ad yifi s ict n texrisulit, ijj n biril d yijj n yaspis. Ina ad twattfen deg wurey 
di tcuyar nsen. 21 Izra ad ifin elahsab asettefn ismawen n ayt n Israyil, teneac n izra, uca ismawen 
nsen ad twaneqcen daysen am mammec neqcen taxadent n ucemmie. N kuf ijj ad yifi isem nnes 
xas, i kuf ijj n teneac n tqebbaf. 22 Yar tejmect ad tmetned ssnasef innden i iggin amecnaw ijj n 
ufifu immuden n wurey isfan. 23 Ad tegged di tejmect tnayen n texrazin n wurey uca ad tmet¬ 
ned tnayen n texrazin nni yar tnayen n ttrufa n tejmect. 24 Ad tegged tnayen n ssnasef n wurey 
immuden di tnayen n texrazin yar ttrufa n tejmect. 25 Ad tegged tnayen n ixfawen n tnayen n 
ssnasef immuden yar tnayen n tcuyar uca ad tent tmetned yar tyardin i igan yar uyezdis n zzat 

n upaltu. 26 Ad tegged sawed, tnayen n texrazin n wurey uca ad tent tmetned yar tnayen n ixfa- 
wen n tejmect, yar tma nnes n daxef wenni igan yar mani iga upaltu. 27 Ad tegged sawed tnayen 
n texrazin n wurey tinni i ya tegged x tnayen n tyardin n upaltu, wadday yar zzat, qibac innedni 
i kidsent i ya twassmunent sennej i thezzamt izewwqen n upaltu. 28 Ad tessmuned tajmect s 
texrazin nnes yar texrazin n upaltu ak-d ijj n ufifu immuden adehmi, mahend ad yifi tejmect 
sennej i thezzamt izewwqen n upaltu uca war ittbetti tejmect x upaltu. 29 Ammu i yayawi Harun 
ismawen n ayt n Israyil di tejmect n rehkam s fheqq x wuf nnes, x minni i ya yadef deg Uqeddas 
afami iqqim d fidaret i febda zzat i SIDI. 30 Ad tessarsed izra n ‘Urim’d ‘Tummim’ di tejmect n 
rehkam s rheqq, mahend ad if in x wur n Harun x minni i ya yadef zzat i wudem n SIDI. Ammu i 
ya yarbu Harun rebda fhukm s rheqq n ayt n Israyil x wur nnes zzat n SIDI. 

31 Ad tegged asefham n upaltu marra zi f eqten adehmi. 32 Ad yiri ijj n warzam i uzegif di fwest 
nnes. Yar tmewwa n warzam ad din yiri ijj n uffar iderrzen afenyani, amecnaw arzam i igan 
deg ijj n warrud n wuzzaf n ueeskari hima netta war ittcarrig. 33 Yar tmewwa nnes ad tegged 
tiremmanin n ififan adehmi d urjuwani d uzegg w ay ihedqen, yar tmewwa nnes i d as-dd innden 
u jarasent ad tegged nnwaqes n wurey i d as-dd innden. 34 Ijj awarni i wennedni, nnaqus n wurey, 
xenni d ict n tremmant, uca sawed ijj n nnaqus n wurey d ict n tremmant yar tmewwa n usefham 
deg wenned. 35 Harun ad tt yard xmi ieebbed netta, hima ad itwasef ddriz nnes x minni i ya 
yadef di zzawect iqeddsen zzat i uyembub n SIDI uca sawed xmi i ya iffey, hima war ittmetti. 

36 Ad tegged ict n tefwiht s nnuwwar n wurey isfan uca ad days tneqced am mammec neqqcen 
taxadent n ucemmie “AMQEDDAS i SIDI.” 37 Ad tt tcedded s yijj n ufiru adehmi x arezzet. Ad tiri 
yar zzat n urezzet. 38 Ad tiri x tenyart n Harun, hima Harun ad yarbu rmuesiyyet di tmesfayin 
iqeddsen tinni i ya issqeddsen ayt n Israyil ak-d marra tiwhibin n tmesrayin nsen iqeddsen. Ad 
tiri rebda x tenyart nnes, hima ad ifint tmesrayin nni ardant zzat i uyembub n SIDI. 

39 Ad tegged ijj arrud n tefmect n feqten azdad. Ad tegged arezzet sawed zi f eqten azdad. 
Tahezzamt ad tt tegged am ijj n umuddi afenyani. 40 Ad tegged arrud n termect d thezzamin 
i tarwa n Harun uca ad asen tegged sawed ihewwaqen mahend ad if in i ueugi d tunger. 41 Ad 
zzaysen tessyarded Harun, umac, d tarwa nnes akides, uca cek ad ten tdehned, ad ten tfeqmed 
u ad ten tessqeddsed hima ad ayi xedmen am ikehhanen. 42 Ad asen tegged ssrawef n feqten 
hima ad dfen aysum n usedhi nsen. Ad dd-asen zi tejeinna uca ad awden yar ifadden. 43 Harun 
d tarwa nnes ad zzaysen arden xmi i ya yadfen deg Uqidun n Umsagar niy xmi i ya qarrben yar 
uealtar mahend ad xedmen deg Uqeddas, hima war ttiwyen fmuesiyyet uca ad mmten. Ta ad 
tifi d ict n tewsiyyet i febda i netta u i zzarieet nnes awarni as.” 


O (V <Wa * d asen i ya tegged hima ad ten tessqeddsed, mahend ad ayi ifin d ikehhanen. Ksi 
Zj y ijj n umwa, amezyan n ufunas d tnayen n icarriyyen icnan qae 2 u sawed ayrum bfa antun 
d femsemnat bfa antun ixegden s zzect d teffaf bfa antun twadehnent s zzect, tinni i ya tegged 
marra s waren azdad n irden. 3 Uca ad ten tegged di tsuget uca ad ten tawyed di tsuget s umwa d 
tnayen n icarriyyen. 4 Ad tawyed Harun d tarwa nnes yar tewwart n Uqidun n Umsagar uca ad 
ten tessirded s waman. 5 Ad teksid arrud, ad tessyarded Harun ijj n warrud n tefmect d usefham 
i upaltu d upaltu simant nnes d tejmect uca ad as tbeysed s thezzamt izewwqen n upaltu. 6 Uca 
ad tessarsed arezzet x uzegif nnes uca x arezzet ad tegged tamrist tamqeddast. 7 Uca ad teksid 
zzect i wedhan uca ad tt tzegeed x uzegif nnes uca ad t tdehned. 8 Xenni ad tawyed tarwa nnes, 
ad asen tyarded ijj n warrud n tefmect. 9 Ad asen tbeysed s thezzamt, i Harun d tarwa nnes, 
uca ad asen tarekkbed ihewwaqen. Ad yarsen tifi tukehhant elahsab ict n tewsiyyet i febda. Ad 
tafeqmed Harun d tarwa nnes. 

10 Xenni ad tawyed amwa amezyan zzat i Uqidun n Umsagar uca Harun d tarwa nnes ad ssarsen 

ifassen nsen x uzegif n umwa, 11 Ad tyarsed amwa zzat i uyembub n SIDI, yar tewwart n Uqidun 
n Umsagar. 12 Xenni ad teksid idammen n umwa uca ad tent tegged s udad nnek x waccawen n 
uealtar uca ad tzegeed marra idammen iqqimen yar idaren n uealtar. 13 Ad teksid cawed, marra 
tadunt tenni idrin adan d min yuyren yar tsa, d tnayen n tyezzar ak-d tadunt i xasent igan 
uca ad tessbexxared aya x uealtar. 14 Maca aysum n umwa d yirem nnes d umessar nnes ad t 
tesscemded s tmessi barra i rmargeh n txuzan, aqa-t d tayarst n ddnub. 

15 Xenni ad teksid ijj n ucarri uca ad issars Harun d tarwa nnes ifassen nsen x uzegif n icarri. 
16 Uca ad tyarsed i icarri uca ad teksid idammen nnes, ad tent tbeqqed x uealtar zi kur jjihet. 17 Ad 
tqessed icarri di izeynan, ad tessirded adan nnes d icenkrad nnes uca ad ten tegged x icegiqen 
nnes u x uzegif nnes. 18 Ad tessbexxared marra icarri x uealtar, aqa-t d tayarst n wecmad i SIDI, 
ict n refwahet ittfuhen, aqa-tt d ict n tewhibt n tmessi i SIDI. 19 Xenni ad teksid icarri nnedni uca 
Harun d tarwa nnes ad ssarsen ifassen nsen x uzegif n icarri. 

20 Ad tyarsed icarri uca ad teksid zeg idammen nnes uca ad tegged man aya x yiyes n umezzuy 
afusi n Harun u x yiyes n umezzuy afusi n tarwa nnes u cawed x udad n yimez n ufus nsen afusi 
u x udad n yimez n udar nsen afusi uca ad tbeqqed idammen x uealtar zi kur jjihet. 21 Xenni ad 
teksid zeg idammen inni igan x uealtar u zi zzect i wedhan uca ad zzaysen trucced x Harun u x 
warrud nnes u akides cawed x tarwa nnes u x warrud n tarwa nnes, hima ad yiri itwassqeddes, 
netta d arrud nnes d tarwa nnes d arrud n tarwa nnes akides. 22 Xenni ad teksid tadunt n icarri d 
tadunt yar unewwar d tadunt nni idrin adan d min yuyren yar tsa d tnayen n tyezzar s tadunt 
i xasent igan d ucenkrud afusi, minzi d icarri i udeccen n ikehhanen. 23 Ksi cawed ict n tecnift n 
weyrum d ict n temsemment n weyrum itwasswejden s zzect d ict n terfeft zi tsuget n weyrum 
bra antun i igan zzat i uyembub n SIDI. 24 Sars man aya marra x ifassen n Harun u x ifassen 
n tarwa nnes uca ad ten tessenhezzed zi ssa yar da am tewhibt n wenhezzi zzat i uyembub 
n SIDI. 25 Awarni as ad tt teksid zeg ifassen nsen uca ad tt tessbexxared x uealtar, x tayarst n 
wecmad, ad tiri d ict n refwahet ittfuhen zzat i uyembub n SIDI. Aqa-tt d ict n tewhibt n tmessi 
i SIDI. 26 Uca ad teksid idmaren n icarri i udeccen n Harun uca senhezz iten zi ssa yar da am ict n 
tewhibt n wenhezzi zzat i uyembub n SIDI. Ta ad tiri d tasyart nnek. 27 Uca ad tessqeddsed idma¬ 
ren n tewhibt n wenhezzi d ucenkrad afusi n tewhibt tenni tetwassgaeeed d tenni itwanhezzen 
zi ssa yar da uca tetwassgaeeed zeg icarri i udeccen i igan ura i Harun ura i tarwa nnes. 28 Ad 
yiri i Harun d tarwa nnes d azerf i rebda zi jjihet n ayt n Israyil, minzi d tawhibt n usgaeeed. Ad 
tiri d tawhibt tenni i ya ssgaeeden ayt n Israyil zi tyarsa nsen n rehna. Aqa-tt d tewhibt nsen n 
usgaeeed i SIDI. 

29 Arrud iqeddsen n Harun ad yiri i tarwa nnes awarni as, mahend ad ten dehnen u ad ten 
areqmen days. 30 Man wen zi tarwa nnes i ya yirin d akehhan deg wemcan nnes uca ad yadef 
deg Uqidun n Umsagar mahend ad ixdem di zzawect iqeddsen, ad zzayes yard sebea n wussan. 
31 Ad teksid icarri i udeccen uca ad tessegg w ed aysum nnes deg ijj n wemcan iqeddsen. 32 Ha¬ 
run d tarwa nnes ad ccen aysum n icarri d weyrum i igan di tsuget yar tewwart n Uqidun n 
Umsagar. 33 Uca ad ccen zi min zi itwagg wesrah, hima ad twareqmen u ad twassqeddsen. Maca 
ijj n ubarrani war zzayes ittett, minzi aqa-tt d ict n rhajet tamqeddest. 34 Mara icett ca zeg wey- 
sum n tyarsa i udeccen niy zeg weyrum ar ssbeh, ad t tescemded min icetten di tmessi. Ittxessa 
war t ittett hed, minzi d ict n rhajet iqeddsen. 

35 Ad tegged i Harun u i tarwa nnes elahsab marra min d ac nniy. Ad ten tareqmed sebea n wus¬ 
san. 36 Kur ass ad tesswejded amwa d tayarst n ddenb i wesrah uca ad tekksed ddenb x uealtar 
umi ya tessiwded asrah xas uca xenni ad t tdehned mahend ad t tessqeddsed. 37 Sebea n wus¬ 
san ad thegred aealtar uca ad t tessqeddsed, xenni ad yiri d amqeddas qae. Wenni i ya ihadan 
aealtar, ad yiri d amqeddas. 38 D man aya i ya tesswejded x uealtar: tnayen n izmaren n yijj n 
usegg w as, kur ass, rebda. 39 Ad tesswejded ijj n izmar di ssbeh uca izmar nnedni ad t tesswejded 

jar ueecci d giret. 40 Ksi taecart n reqyas nyijj n ‘ifa’ n waren azdad i yijj n izmar ixegden s zzect 
twaddzen tt-idd zi zzitun d ijj n arbee n yijj n ‘hin’ n binu amecnaw ict n tewhibt n useyyeb. 41 Ad 
tyarsed i izmar nnedni jar ueecci d giret uca ad yars tarnid tawhibt n fyiget amecnaw tenni n 
ssbeh u cawed tawhibt n useyyeb n ssbeh, ad yiri d ict n ?efwahet ittfuhen. Aqa-t d ict n tewhibt n 
tmessi i SIDI. 42 Ad tiri d tayarst n wecmad rebda di marra rejyur nwem yar tewwart n Uqidun 
n Umsagar zzat i uyembub n SIDI, mani i ya ssmuney akidwem mahend akidek ssiwrey din. 
43 Ad msagarey din ak-d ayt n Israil uca ad itwaqeddes s ueugi inu. 44 Ad ssqeddsey Aqidun 
n umsagar d uealtar. Ad ssqeddsey cawed Harun d tarwa nnes, hima ad ayi irin d ikehha- 
nen. 45 Uca ad zedyey jar ayt n Israyil, ad asen iriy d AREBBI 46 uca ad ssnen belli necc d SIDI, 
AREBBI nsen, wenni ten issuffyen zi temmurt n Misra mahend ad zedyey di rwest nsen, necc 
d SIDI, AREBBI nsen.” 

q /'V 1 “Ad tegged cawed ijj n uealtar n rebxur. Ad t tegged zeg ukeccud n tcejjart n ukasiya. 
>D V/ 2 Tuzzeggart ad tiri d ijj n uyir, u tiru cawed d ijj n uyir. Ad yiri uealtar s arebea n tyemmura. 
Ruera nnes ad yiri d tnayen n iyagen uca accawen ad irin d ijjen akides. 3 Ad t tyegfed s wurey 
isfan, tazeqqa nnes d iyezdisen nnes i d as-dd innden d waccawen nnes uca ad as tegged ijj n 
zzwaq n wurey i d as-dd innden. 4 Ad as tegged tnayen n texrazin n wurey sadu zzwaq nnes. Ad 
tent tegged yar tnayen n iyezdisen nnes, yar tnayen n ttrufa nnes. Ad irint hima ad daysent 
ssarsen ieumad i tarebbut. 5 Ad tegged tnayen n ieumad i tarebbut zeg ukeccud n tcejjart n ukasiya 
uca ad ten tyegfed s wurey. 6 Ad t tegged zzat i urehhaf i igan zzat i Ttabut n Chadet, zzat i 
tqebbart n wesrah wenni igan x Chadet, mani kik i ya msagarey. 7 Ad issbexxar Harun rebxur 
ittfuhen kur ssbeh. Rami ieder tiftirin, ad t issbexxar. 8 Mermi i ya issarey Harun tiftirin jar 
ueecci d giret, ad yejj rebxur ad ibexxar. Ad yiri d ijj n rebxur i rebda zzat i uyembub n SIDI i 
marra rejyur nwem. 9 Kenniw war xas ssbexxarem ca rebxur war ihrin niy tayarst n wecmad 
niy tawhibt n ryiget u cawed war xas ttzegaeem tawhibt n useyyeb. 10 Harun ad issesreh accawen 
nnes ict n twarat deg usegg w as s idammen n tiyarsa n ddnub. Ad issesrah ict n twarat deg 
usegg w as i marra rejyur nwem. Aqa-t d amqeddas qae i SIDI. 

n Issiwer SIDI ak-d Musa uca inna 12 “Xmi i ya teksid rqedd n ayt n Israyil, fqedd n n yenni 
itwarayan i umenyi, xenni kur ijj ad iwc i SIDI ttaman n wesrah i yixef nnes i trayit nnes, hima 
war tettiri jjrihect x minni ten i ya thesbed. 13 D man aya ad iwc kur ijj wenni i ya izwan yar 
yenni itwarayan: azyen n uciql elahsab aciql n zzawect iqeddsen. Aciql-a d eicrin ‘jira’. Ad yiri d 
azyen n uciql d tewhibt tenni i ya issgaeeed kur ijj yar SIDI. 14 Kur ijj wenni i ya izwan yar yenni 
itwarayan, zi eicrin isegg w usa sennej, ad issgaeeed tawhibt nnes yar SIDI. 15 Bu wagra war itticc 
ktar ura amezrud war issenqis zeg wezyen n uciql, xmi kenniw i ya tessgaeedem tawhibt yar 
SIDI i wesrah x reemur nwem. 16 Xenni ad teksid nnuqart n wesrah n ayt n Israyil uca ad tt tfar- 
rzed i weebad n Uqidun n Umsagar. Ad tiri d ridaret i ayt n Israyil zzat i wudem n SIDI i wesrah 
i reemur nwem.” 

17 Issiwer SIDi ak-d Musa, inna 18 “Ad tegged eawed ict n tbanyut n nnhas s udar nnes i usird. 
Ad tewced amcan zzat i Uqidun n Umsagar d uealtar uca ad days tegged aman 19 mahend Ha¬ 
run d tarwa nnes ad days ssirden ifassen nsen d idaren nsen. 20 Xmi i ya yadfen deg Uqidun n 
Umsagar ad ssirden s waman hima war ttmettin ca, niy xmi i ya qarrben yar uealtar hima ad 
xedmen mahend ad ssbexxaren tawhibt n tmessi i SIDI. 21 Xenni ad ssirden ifassen d idaren nsen 
hima war ttmettin ca. Man aya ad asen yiri d ict n tewsiyyet i rebda, i netta u i zzarieet nnes, i 
marra rejyur nsen.” 

22 Issiwe? SIDI ak-d Musa uca inna 23 “Cek, ksi yark reetreyya icnan attas: xems-mya n uciql 
n mirru issizren d rqedd n wezyen n mana wenni, aqa-t d mitayn u-xemsin n uciql, zi rqarfa 
ittfuhen u mitayen u-xemsin n uciql zeg uyanim uhemmum ittfuhen, 24 xemsa-mya n qas- 
siya, iwezznen elahsab aciql n zzawect iqeddsen d ijj n ‘hin’ n zzect. 25 Egg zzaysen ict n zzect 
tamqeddast i wedhan, ijj n reetur itwaggen elahsab sseneet n ueettar. Ad tiri d ict n zzect 
tamqeddest i wedhan. 26 S man aya ad tdehned Aqidun n umsagar d Ttabut n Chadet, 27 tazewda 
ak-d marra reqcue nnes d rqendir ak-d marra reqcue nnes d uealtar n rebxur 28 d uealtar n 
wecmad ak-d marra reqcue nnes d tbanyut ak-d udar nnes. 29 Ad tessqeddsed marra aya hima 
ad yiri d amqeddas qae. Marra wi i ya ihadan aya, ad yiri d amqeddas. 30 Ad tdehned Harun d 
tarwa nnes uca ad ten tessqeddsed hima ad ayi xedmen am ukehhan. 31 Ad tessiwred ak-d ayt n 
Israyil uca ad tinid “Ta ad tiri d ict n zzect tamqeddast i wedhan i necc di marra rejyur nwem. 
32 War ittxissa arrimet n bnadem ad xas tt farryen u mammec tega war zzayes tteggem wecmas. 
Tamqeddast i tega uca ad tiri d tamqeddast i kenniw. 33 Wenni i ya iggen ij n wedhan amecnaw 
wanita uca ad zzayes tmeshed x yijjen zi barra, ad itwaqess zi rgens nnes.” 

34 Inna SIDI i Musa “Ksi rebzar d tuddimin n useryay d waccaren ittfuhen d yalbanu, rebxur 
ittfuhen d jjawi isfan. Ad yiri rqedd nnes am rqedd n wennedni. 35 Egg zzayes ijj n reetur amec¬ 
naw min igga ueettar: itwameged, isfan, imqeddes. 36 Hr i-dd zzayes taneyda tazdadt uca sarss ca 
zzayes zzat i Chadet deg Uqidun n Umsagar mani akik i ya mmsagarey. Ad awem tiri d tamqed¬ 
dest qae. 37 Reetur wenni i ya tegged, war t ttegg i yixef nwem amenni. Ad yiri i cek d amqeddas 
i SIDI. 38 Man wen i ya iggen ca amecnaw wanita uca ad zzayes icemm, ad itwaqess zi rgens 
nnes.” 


q -i 1 Issiwer SIDI ak-d Musa uca inna 2 “Xzar, necc rayiy-dd x Basaliyil, mmis n Uri, mmis 
>3 -Ln Hur, zi teqbic n Yahuda s yisem nnes. 3 Ccurey t s Arruh n AREBBI, s tiyit, s reeqer, 
s tussna u s marra azemmar 4 i warcam n ireqqamen icnan mahend ad ten igg zeg wurey d 
nnuqart d nnhas 5 u s wenqac n yezra iyran d usarsi nsen u s wenqac n ukeccud i tuya hdajen 
di marra rxedmet nsen. 6 Aqa necc ggiy akides Ahuliyab, mmis n Axisamak, zi rag n Dan. Deg 
wur n marra inni yar iga wur d amiyis, ggiy tiyit. Nitni ad ggen marra min xef wessiy: 7 Aqidun 
n umsagar, Ttabut n Chadet, taqebbart n wesrah wenni xas igan, u marra reqcue n Uqidun, 

8 tazewda ak-d marra reqcue nnes, d rqendir isfan s marra reqcue nnes d uealtar n rebxur, 

9 aealtar n wecmad ak-d marra reqcue nnes d tbanyut s udar nnes, 10 arrud n rxedmet d arrud 
iqeddsen i Harun, akehhan, d arrud n tarwa nnes, mahend ad xedmen am ukehhan 11 d zzect i 
wedhan, d rebxur ittfuhen i zzawect iqeddsen. Ad ten tegged elahsab marra min d ac umurey.” 

12 Issiwer SIDI ak-d Musa uca inna 13 “Cek, siwer ak-d ayt n Israyil, ini ‘Ad tehdam wussan n ssebt 
inu minzi ssebt d reeramet jarayi d kenniw, i marra rejyur nwen, hima ad tessnem belli necc d 
SIDI, wenni kenniw issqeddsen. 14 Hdam ass n ssebt, minzi iqeddes i iga i kenniw! Wenni t i ya 
issfesden, ad itwaney nican, minzi man wen mma i ya iggen days ca n rxedmet, d wenni i ya 
itwaqedeen zi rwest n rgens nnes. 15 Setta n wussan ad tegged rxedmet uca deg wass wiss sebea 
ad yiri d ssebt, arrahet tmun, iqeddes i tega i SIDI! Kur ijj wenni i ya iggen ca n rxedmet deg wass 
n ssebt, ad itwaney nican. 16 Ayt n Israyil ad hdan ass n ssebt, ad t hdan i marra rejyur nsen am 
ijj n reahd i rebda. 17 Ad yiri d ict n reeramet jarayi d ayt n Israyil, minzi di setta n wussan i igga 
SIDI ijenwan d temmurt deg wass wiss sebea yareyyeh ucayarra nnefs.” 18 Rami ikemmer awar 
akides deg wedrar n Sina, iwca i Musa tnayen n terwihin n cchadet. Tuya tifwihin zeg wezru 
uca twarint s udad n AREBBI. 

Ayenduz n wurey 

q r\ 1 Rami izra rgens belli Musa ieettar deg uhekk w u zeg wedrar, nyarwen yar Harun, nnan 
O Zu as “Kkar, egg aney irebbiten inni i ya yuyuren zzat nney, minzi Musa-ya, aryaz wenni i d 
aney issuffyen zi Misra, war nessin min t ideewen.” 2 Harun inna asen “Ksem tixrazin n wurey 
nni igan deg imejjan n temyarin nwem u n tarwa nwem ufa n yessit nwem, awyem ayi tent 
yari.” 3 Rexdenni marra rgens ikkes-dd tixrazin n wurey nni i igan deg imejjan nsen uca iwyen as 
tent yar Harun. 4 Netta iksi marra man aya zeg ifassen nsen uca icekker it s imeydi, igga zzayes ijj 
n umwa n ufessi. Rexdenni nnan “A Israyil, wa d arebbi nnek, wenni cek-dd issuffyen zi temmurt 
n Misra.” 5 Rami t izra Harun, ibna ijj n uealtar zzat i uyembub n uyenduz uca iraya Harun, inna 
“Tiwecca ad yiri d rsid i SIDI.” 6 Di tiwecca nnes kkaren zic uca ssbexxaren tiyarsa n wecmad u 
qeddmen akides sawed tiyarsa n rehna. Xenni iqqim rgens, ccin, swin xenni kkaren mahend ad 
ggen tisfarrajin. 

7 Rexdenni issiwer SIDI ak-d Musa “Uyur, hwa, minzi rgens nnek, wenni dd-tessuffuyed zi tem¬ 
murt n Misra aqa igga min war ihrin. 8 Aqa ffyen deyya x webrid wenni x ten wessiy. Ggin ijj 
n umwa n ufessi i yixef nsen uca adaren as, qeddmen as tiyarsa uca nnan ‘A Israyil, wanita d 
arebbi nnek wenni cek-dd issuffyen zi temmurt n Misra.’ ” 9 Inna SIDI i Musa “Necc zriy rgens-a, 
aqa da, nitni d ijj n rgens iqseh! 10 Rexxu ead, ejj ayi ad rahey, ad itwassary lyadab inu xasen uca 
ad ten tehhiy, u cek, ad cek arrey d ijj n rgens imyar.” 

11 Musa izawg zzat i uyembub n SIDI, AREBBI nnes, uca inna “A SIDI, mayemmi i ya itwassary 
lyadab nnek x rgens nnek, wenni dd-tessuffyed zi temmurt n Misra s yijj n jjehd imyar u s 
ufus ijehden? 12 Mayemmi i ya ssiwren Imisriyyen jarasen, ad inin ‘Netta issuffey iten s neyyet 
taeeffant mahend ad ten iney x idurar u mahend ad ten itehha zeg wudem n temmurt?’ Sneqreb 
aerur x rhaduq n lyadab nnek uca ndem x tueeffna i texsed ad tarred x rgens nnek. 13 Fekkar di 
Ibrahim d Ishaq d Israyil, imsexxaren nnek, inni umi tejjuged s yixef nnek, tennid asen ‘Necc 
ad arniy zzarieet nwem amecnaw itran n ujenna uca ad wcey i zzarieet nnek marra tammurt-a 
i xef ssiwrey uca nitni ad tt ttfen am ict n rwart i rebda.” 

14 Rexdenni indem SIDI x tueeffna i tuya inna ad tt yegg x rgens nnes. 15 ldwer-dd Musa, ihwa- 
dd zeg wedrar s tnayen n terwihin n Chadet deg ufus nnes. Tirwihin-a twarint x tnayen n 
iyezdisen nnes: twarint x yijj n uyezdis u x uyezdis nnedni. 16 Tirwihin tuya-tent d rxedmet n 
AREBBI uca tira nni itwaneqcen di terwihin d tira n AREBBI s yixef nnes. 17 Isra Yacuea rhess 
n rgens isyuyyu uca inna i Musa “Aqa da, rhess n umenyi di rmargeh n txuzan.” 18 Yarra netta 
“War igi d rhess n usriwrew yar uyelleb niy d rhess n usyuyyi yar txessart, maca min ttesriy 
d rhess n rehsaret.” 19 Uca imsar, am d irehheg yar rmargeh n txuzan uca izra amwa d ccdih, 
itwassary lyadab n Musa uca indar tirwihin zeg ifassen nnes, yarza iten yar idaren n wedrar. 
20 Ittef amwa nni ggin, isscemd it di tmessi, arami idwer d taneyda uca izzuzar itt x waman uca 
yarra ayt n Israyil ad swen. 21 Inna Musa i Harun “Min zzayek igga rgens-a, arami xas teggid ijj 
n ddenb imyar attas?” 22 Inna Harun “War itwareqq lyadab n sidi inu, cek tesssned rgens-a, aqa 
ittexnunnus yar ryar.” 23 Nnan ayi ‘Egg aney irebbiten inni i ya yuyuren zzat i uyembub nney, 
minzi Musa wanita, aryaz wenni i d aney-dd issuffyen zi temmurt n Misra, war nessin min t 
yuyin.’ 24 Xenni arriy xasen ‘Wi yar iga urey, kkes it-idd, ewe ayi it-idd. Uca ndarey t di tmessi 
uca iffey-dd umwa-ya.’ ” 

25 Umi izra Musa, aqa rgens war xas ca rehkam, minzi Harun ijja srimet nsen ad tenxuxer ar 
rhezzat n reedyan nsen, 26 ibedd Musa yar tewwart n rmargeh uca inna “Man wen i igan i SIDI, 
as-dd da, yari!” Uca munen-dd yars marra tarwa n Lawi. 27 Inna asen “Ammu i iqqar SIDI, AREB¬ 
BI n Israyil! Sars kur ijj ssif nnes x tmessadt nnes, edum uca teeqbem zi tewwart yar tewwart 
x rmargeh uca ad iney kur ijj umas d umedduker nnes d umqarreb nnes!” 28 Tarwa n Lawi ggin 
elahsab awar n Musa. Tert-araf n yeryazen n rgens deg wass nni i iwdan. 29 Musa inna “Ass-a 


86 


UFFUY 


aqa tecdarem yar SIDI uca tuya kur ijj x mmis u x umas u ass-a unit netta aqa ibarek kenniw!” 
30 Tiwecca nnes, inna Musa i rgens “Kenniw teggim ijj n ddenb imyar. Sad necc ad aryey rexxu 
yar SIDI, balak ad awem ttarey asrah x ddenb nwem.” 31 ldwer Musa yar SIDI uca inna as 
“Zawgey cek, aqa rgens-a igga ijj n ddenb imyar, minzi ggin irebbiten n wurey i yixef nsen. 
32 Rexxu xenni, yfar asen ddenb nsen! Mara 11a, mha ayi xenni zeg wedlis itwannden wenni tu- 
rid.” 33 Inna SIDI i Musa “Wenni xafi ixdan, d wa i ya mhiy zeg wedlis inu. 34 Ruh rexxu, awi 
rgens-a yar mani d ac nniy, aqa Lmalak inu ad irah zzat nnec! Ass n uxeges inu, ad asen xegsey 
ddnub nsen!” 35 SIDI iwta rgens umi igga s umwa nni i igga Harun. 


q Q 1 Inna SIDI i Musa “Ruh, gaeeed ssa, cek d rgens wenni dd-tessuffyed zi temmurt n Misra, 
O O yar temmurt tenni umi jjugey i Ibrahim d Ishaq d Yaequb, nniy ‘I zzarieet nnek ad tt wcey.’ 
2 Necc ad ssekkey zzat i uyembub nnek ij n Lmalak - ad uzzrey x Ikeneaniyyen d Imuriyyen d 
Ihittiyyen d d ifiriziyyen d Ihiwiyyen d Iyibusiyyen - 3 yar ict n temmurt tenni ifeyyden s uyi 
d tamment. Aqa necc war gaeedey akidek, minzi tegid d ijj n rgens iqseh, hima war cek tehhiy 
deg webrid.” 4 Umi isra rgens awar-a aeeffan, nnuryen, uca ufa d ijj yard cad rehzut nnes. 5 Aqa 
inna SIDI i Musa “Ini i ayt n Israyil “Kenniw d ijj n rgens iqseh. Mara gaeedey jarawem myir ict 
n tzehziht, ad kenniw tehhiy. Xenni rexxu kkes rehzut nwem, aqa necc ad ssney min d ac i ya 
ggey.” 6 Xenni kksen ayt n Israyil rehzut nsen zeg wedrar n Hurib. 

7 Iksi Musa Aqidun uca iwta Aqidun barra i rmargeh n txuzan, igg w ej attas x tesqift, uca iraya as 
‘Aqidun n umsagar’. Kur ijj wenni yarezzun SIDI, ad iffey yar Uqidun n Umsagar, wenni igan 
barra i rmargeh. 8 Uca imsar, umi iffey Musa yar Uqidun, aqa marra rgens ikkar uca kur ijj iruh 
ibedd yar tewwart n uqidun nnes uca nitni xezzaren di Musa, arami yudef deg Uqidun. 9 Uca 
imsar, umi yudef Musa deg Uqidun, aqa aqellij n useynu ihwa, ibedd yar tewwart n Uqidun uca 
netta issiwer ak-d Musa. 10 Umi marra rgens izra aqellij n useynu ibedd yar tewwart n Uqidun, 
xenni ikkar marra rgens uca yudar kur ijj yar tewwart n uqidun nnes. 

11 Issiwer SIDI ak-d Musa ayembub deg uyembub, amecnaw mammec issiwer bnadem ak-d 
umedduker nnes. Xenni ieqeb-dd yar rmargeh n txuzan. Axeddam nnes Yacuea, mmis n Nun, 
eemmars war ibeeeed x rwest n Uqidun. 

Aeugi n SIDI 

12 Inna Musa i SIDI “Xzar, cek tennid ayi ‘Ndeh rgens-a!’, maca cek war d ayi tessecned wi i ya 
tessekked akidi. Cek tennid ‘Necc ssney c s yisem nnek!’ ufa ‘Tufid nniemet di tittawin inu’ 

13 Rexxu xenni, mara ufiy nniemet di tittawin nnek, zawgey c ad ayi tessecned abrid nnek, 
hima ad ssney cek, mahend ad afey nniemet di tittawin nnek. Xzar cceeb-a d weydud nnek!” 

14 Inna “Ma ittxessa ad yuyur wudem inu akik mahend ad ac issareyyeh?” 15 Netta yarra-dd 
“Mara udem nnek war kine y ittrah, war ttejji xenni ad ngaeeed ssa! 16 Mammec i ya yiri itwass- 
nen, aqa ufiy nniemet di tittawin nnek, necc d rgens nnek? Ma war igi minzi cek truhed akidney 
aqa neccin, necc d rgens nnek, netwafarrez zi kur regnus i igan x wudem n temmurt?” 17 Xenni 
inna SIDI i Musa “Sawed ad ggey degga min xef tessiwred umi tufid nniemet di tittawin inu uca 
ssney cek s yisem nnek.” 

18 Rexdenni inna “Zawgey c ad ayi tessecned aeugi nnek!” 19 Inna “Necc ad sseeduy marra tcuni 
inu zzatek uca ad eeyydey isem n SIDI zzat i uyembub nnek uca ad hinney x wi i ya hinney, ad 
arehmey x wi i ya arehmey.” 20 Inna tawed “Cek war tzemmared ad tzared udem inu, minzi war 
d ayi izarr bnadem uca ad iddar.” 21 Xenni inna SIDI “Aqa da, zzat inu amcan mani i ya tbedded 
x tesdart. 22 Xmi ad iedu ueugi inu, ad cek ggey deg ijj n ifri n tesdart uca ad cek drey s ufus 

inu a? d zwiy. 23 U xmi i ya kksey afus mu, xenni ad ayi tzared zi yar deffar, maca war itwazarr 
wudem inu!” 


Tnayen n terwihin timaynutin n wezru 

q a ^exdenni inna SIDI i Musa “Qess tnayen n terwihin n wezru amecnaw timezwura, 
s3 ^uca necc ad ariy x terwihin nni awafen d ijjen nni tuya di terwihin timezwura i tarzid. 

2 Sewjed i tiwecca uca gaeeed di ssbeh yar wedrar n Sina uca bedd din zzati x tqiccat n wedrar. 

3 War ittgieeid ufa d ijj akidek, niy war ittbini ufa d ijj di marra adrar. Ufa ugi niy ifunasen d 
tfunasin zemmaren ad arwesen ttarf i wedrar.” 

4 Xenni iqess tnayen n terwihin n wezru amecnaw timezwura uca ikkar Musa ssbeh zic uca 
igaeeed yar wedrar n Sina, am mammec t iwessa SIDI uca yiwi akis deg ufus nnes tnayen n 
terwihin n wezru. 

5 Uca ihwa-dd SIDI deg useynu uca ibedd akides din uca ifaya s yisem n ‘SIDI’. 6 Izwa SIDI zzates, 
ieeyyed “SIDI, SIDI, Arebbi, arhim d ahnin, yars ttasie n fxadar, ifeyyed di tayri d tesdiqt, 7 d 
wenni ihettan tamexsiwt nnes icewwaren di fufuf, d wenni iyeffaren fmuesiyyet d uxettu d dd- 
nub, d wenni war ittbarrin wenni itteggen ddenb, d wenni dd-yarezfen rmuesiyyet n ibabaten 
di tarwa u di tarwa n tarwa nsen, af jjif wiss tfata d wiss arebea.” 

8 Musa iqegeq iqwes s uzegif yar temmurt uca yudar. 9 Inna “A Sidi, mafa ufiy nniemet di 
tittawin nnek, ad yuyur xenni Sidi di fwest nney, minzi fgens iqseh. Yfar aney rmuesiyyet 
nney u qbef aney d fwart nnek!” 10 Xenni netta inna “Aqa da, necc ad ggey feahd. Zzat i marra 
rgens ad ggey feejayeb war itwaggen di marra tammurt eemmars niy di ca n rgens, afami 
marra rgens di rwest nnes i zi tegid, ad zaren min igga SIDI, minzi min i ya ggey akidek ad yifi d 
atebhet attas. 11 Hda min cek x wessiy ass-a! Aqa da, ad azzfey zzat i uyembub nnek x Imuriyyen 
d Ikeneaniyyen d Ihittiyyen d Ifiriziyyen d ihiwiyyen d Iyibusiyyen. 12 Yarek ad ttegged reahd 
ak-d ijj n umezday n temmurt mani i ya tadfed, hima netta war d ac-dd ittifi d taxceft di rwest 
nnek. 13 Itxessa awem ad tyedfem iealtaren nsen u ad trebzem imayduten nsen iqeddsen u ad 
tqessem trebbitin nsen n cwarti. 14 War ttadar i arebbi nnedni, aqa SIDI, wenni umi qqaren “An- 
essam”, aqa-t d ijj n Arebbi ittasmen. 15 D man aya mahend war tettegged reahd ak-d imezdayen 
n temmurt u kenniw ad tedfarem irebbiten nsen amecnaw inni ideffaren reqhab uca ad tqed- 
dmem tiyarsa i trebbitin nsen uca ad kenniw earden i macca n tyarsa nsen 16 niy tzemmared ad 
teksid yessitsen d timyarin i tarwa nnek uca xenni ad dfarent yessitsen irebbiten nsent amec¬ 
naw reqhab uca ad arrent tarwa nnek ad dfaren cawed irebbiten nsent amecnaw inni ideffaren 
reqhab. 17 War ttegg i yixef nnek irebbiten amecnaw rexyar ifesyen. 

18 Reid n Weyrum bra Antun ad t tehdid: sebea n wussan ad tecced ayrum bra antun, am mam¬ 
mec cek wessiy, di rweqt itwaggen deg uyur n Abib, minzi deg uyur n Abib i dd-teffyed zi Misra. 

19 Marra wi i ya yarezmen remrawfat d umezwaru, inu i iga, zi marra iwetman n rebhayem 
nnek amenzu qae wenni yarezmen remrawfat d amezwaru , afunas i iga niy zeg wugi. 20 Mara 
ijj n umenzu n weyyuf yarzem femfawrat, xenni ad t tefdid s ijjen zeg wugi. Mafa war t tefdid, 
ad as tarzed iri. Ad tefdid marra imenza n tarwa nnek uca war dehharen s ifassen xwan zzat i 
uyembub inu. 

21 Setta n wussan ad txedmed, maca deg wass wiss sebea ad tareyyhed, di fweqt n tyarza d 
tmegra, ad tareyyhed. 

22 Ad teggid Reid n Ssimanat, aqa d feid n tmenzut n yirden ufa d feid n usmuni n tmegra yar 
uneggar n usegg w as. 

23 Kuf aryaz ad iban tfata n twafawin deg usegg w as zzat i Sidi SIDI, AREBBI n Israyil, 24 minzi 
ad azzfey x fegnus zzat i uyembub nnek uca ad sswesseey iymiren nnek uca ufa d ijj mma ad 

issmezri ad yacar tammurt nnek, xmi i ya tgaeeded tfata n twafawin deg usegg w as hima ad 
tbaned zzat i SIDI, AREBBI nnek. 

25 War ttqeddem idammen n tyarst inu ak-d weyrum s wentun. Tayarst n feid n useedu, war 
ttnusi gifet tekmef af ssbeh. 

26 Tamezwarut n tmenzut n temmurt nnek ad t idd-tawyed yar taddart n SIDI, AREBBI nnek. 
War snenni iyayd d amezyan s uyi n yemmas.” 

27 Inna SIDI i Musa “Ari awafen-a i yixef nnek, minzi am mammec qqaren wawafen-a, aqa ggiy 
feahd akidek d Israyil.” 28 Uca tuya din ak-d SIDI arebein n wussan d arebein n gyafi, war icci 
ayrum niy iswa aman. Uca yura di tefwihin awafen n feahd, eecra n wawafen. 

29 Rami dd-ihwa Musa zeg wedrar n Sina ak-d tnayen n terwihin n Chadet deg ifassen nnes, am 
dd-ihekk w a zeg wedrar, war yarri fbaf belli tifmect n wudem nnes tareqq rami tuya akides 
issiwef. 30 Harun d marra ayt n Israyil sewden yar Musa, u xzar, tirmect n wudem nnes tuya 
tareqq afami gg w eden ad yars-dd qarrben. 31 Ifaya dd-xasen Musa uca xenni idwef-dd Harun d 
marra imyaren n tmesmunt yars uca issiwer Musa akidsen. 32 Awarni as qarrben-dd marra ayt n 
Israyil uca netta iwessa x marra min xef issiwer SIDI akides deg wedrar n Sina. 33 Rami ikemmef 
Musa awaf nnes akidsen, igga arehhaf x wudem nnes, 34 Rami dd-yusa Musa zzat i uyembub n 
SIDI hima ad kis issiwer, ikkes afehhaf, afami dd-iffey sawed. U mefmi dd-itteffey yar barra, 
issiwer i ayt n Israyil, min d as yumur netta . 35 Uca zrin ayt n Israyil udem n Musa, aqa tirmect n 
wudem nnes yafeqq, xenni yarra-dd Musa arehhaf x wudem nnes, afami dd-yudef hima akides 
issiwer. 


Asewjed n rebni n Uqidun n umsagar 

q r - 1 Musa issmun marra tamesmunt n ayt n Israyil uca inna asen “Ina d awaren inni yumur 
•O O SIDI hima ad ten teggem. 2 Setta n wussan ad tegged fxedmet uca deg wass wiss sebea 
ad awem yifi iqeddes, aqa-t d ssebt, arrahet tmun, i SIDI. Kuf ijj wenni i days i ya iggen ca n 
rxedmet, ad itwaney. 3 War sfuyi timessi di marra tizedday nwem deg wass n ssebt.” 

4 Issiwer Musa ak-d marra tamesmunt n ayt n Israyil uca inna “Wa min yumur SIDI, umi inna 

5 ‘Ksim zi min yark ict n tewhibt n usgaeeed i SIDI. Kur ijj wenni umi yennurzem wuf nnes ad 

tt yawi, aqa-tt d tawhibt n usgaeeed yar SIDI: urey d nnuqart d nnhas, 4 5 6 reqten adehmi d urjuw- 

ani d uzegg w ay ihedqen u feqten azdad d ccear n tyaydin, 7 ifmawen izegg w yen n icarriyyen 

s uzegg w ay n icarriyyen d irmawen n ddenfifat d ukeccud n tcejjart n ukasiya, 8 zzect i tfawt, 

f eetreyya i zzect i wedhan u i f ebxur ittfuhen, 9 izra n biril d izra iyran mahend ad twaggen x 

upaltu u x tejmect. 10 Marra inni igan jarawem s wur d amiyis, ad dd-asen ad ggen marra min 

yumur SIDI: 11 Tazeddiyt, Aqidun nnes d tseqqaft nnes d tsennarin nnes d tferwin nnes d thenya 

nnes n uearrad d ipilaren nnes d tyarsawin nnes, 12 d Ttabut ak-d ieumad nnes i tarebbut d tqeb- 

bart n wesrah d urehhaf i dduri, 13 d tzewda ak-d ieumad nnes i tarebbut d marra reqeue nnes d 

weyrum n wescan, 14 d rqendir i tfawt d reqeue nnes d tiftirin nnes d zzect i tfawt 15 d uealtar n 

rebxur ak-d ieumad nnes i tarebbut d zzect i wedhan d rebxur ittfuhen d arwaq yar tewwart n 

Tzeddiyt, 16 d uealtar n weemad d tracca nnes n nnhas d ieumad nnes i tarebbut d marra reqeue 

nnes d tbanyut s udar nnes, 17 d rizarat n femrah, ipilaren nnes ak-d tyarsawin nsen d arwaq 

zzat i tewwart n femrah, 18 d fewtad n Tzeddiyt d fewtad n femrah d ififan nsen, 19 arrud i 

fxedmet deg Uqeddas, arrud iqeddsen n ukehhan Harun d arrud n tarwa nnes mahend ad xed- 

men am ikehhanen.’ ” 20 Xenni teffey marra tamesmunt n ayt n Israyil zi zzat n uyembub n Musa. 

21 Rexdenni yusa-dd marra aryaz umi inhezz wuf nnes u marra wenni umi buhbef nnes innur- 
zem uca iwyen-dd tawhibt tenni ssgaeeden yar SIDI, d tenni i ya yifin i Uqidun n Umsagar u i 
weebad i days u i warrud iqeddsen. 22 Uca ammu usin-dd iryazen ufa d timyarin, marra inni umi 
innurzem wur nsen uca iwyen-dd timessakin d texrazin n umezzuy d tinzar d txudan n ucemmie 
d tseddiyin s wedmam n wurey d cram kuf feqcue n wurey, wah marra inni inhezzen s tewhibt 
n wenhezzi i SIDI ammu d wammu. 23 Marra wi yar itwaf feqten adehmi d urjuwani d uzegg w ay 
ihedqen niy feqten azdad niy ccear n tyaydin niy ifmawen izegg w yen n icarriyyen niy ifmawen 
n ddenfifat, iwyen-dd man aya. 24 Marra wi issgaeeden tawhibt n nnuqart niy n nnhas, iwyen 
tawhibt-a yar SIDI, d marra wi yar itwaf ukeccud n tcejjart n ukasiya, iwyen man aya i marra 
fxedmet di ttwee n weebad. 

25 Marra timyarin s wur amiyis, qaredcent s ifassen nsent uca iwyent-idd min qaredcent: feqten 
adehmi d urjuwani d uzegg w ay ihedqen d feqten azdad. 26 Marra timyarin nni umi inhezz wuf 
nsent s tiyit, qaredcent ccear n tyaydin. 

27 Imyaren iwyen-dd izra n biril d izra iyfan hima ad twaggen x upaltu u x tejmect 28 d feetreyya 
d zzect i tfawt d zzect i wedhan d febxur ittfuhen. 

29 Ayt n Israyil ween s fxadar i SIDI, marra iryazen d temyarin inni umi inhezz wuf nsen mahend 
ad ween s fxadar i marra fxedmet tenni yumur SIDI hima ad tetwagg s ufus n Musa. 

30 Xenni inna Musa i ayt n Israyil “Xzarem, SIDI ifaya-dd i Basaliyil, mmis n Uri, mmis n Hur, 
zi fag n Yahuda, s yisem nnes. 31 Iccur it Arruh n AREBBI s tiyit d feeqef d tussna d marra min 
ittxessan n tzemmar n ssnayee 32 hima ad yarcem ifeqqamen izewwqen u hima ad ten igg s 
wurey d nnuqart d nnhas 33 u i uneqqec n izra iyran d usarsi nsen u i uneqqec n ukeccud hima 
ad ggen marra ifeqqamen izewwqen. 34 Igga deg wuf nnes tawengit i usefmed, deg wuf nnes d 
n Ahuliyab, mmis n Axisamak, zi fag n Dan. 35 Iccur iten s tiyit n wuf, mahend ad ggen marra 
fxedmet: aneqqec, arcam, amuddi s feqten adehmi d urjuwani d uzegg w ay ihedqen d feqten 
azdad ufa aderraz, wah, fxedmet n yenni ittsennaeen efam kuf tamesfact d inni yareccmen 
ifeqqamen izewwqen. 


q / 1 Basaliyil d Ahuliyab d marra iryazen s wuf amiyis, umi iwca SIDI tiyit d feeqef mahend 
s_) O ad ssnen mammec i ya ggen marra i weebad n zzaweet iqeddsen, ggin marra am mammec 
yumur SIDI. 2 Musa ifaya i Basaliyil d Ahuliyab d kuf aryaz s wuf amiyis, umi igga SIDI tiyit deg 
wuf nnes ufa d kuf ijj wenni umi inhezz wuf nnes, mahend ad dd-yas yar fxedmet uca ad tt igg. 


3 Marra tawhibt tenni ssgaeeden ayt n Israyil i fxedmet i weebad n zzaweet iqeddsen mahend 
ad zzayes tt ggen d tenni igan zzat i uyembub n Musa, iwyen tt ssa. Uca aqa ead ggin ad as-dd 
awyen s fxadar kuf ssbeh tiwhibin. 4 Xenni usin-dd marra imiyisen inni tuya iceyfen x marra 
fxedmet n zzaweet iqeddsen, ijj awarni wennedni, 5 uca ssiwfen ak-d Musa, nnan “Rgens yiwi- 
dd sennej min ittxessen di ttwee n fxedmet n min yumur SIDI ad itwagg.” 6 Rexdenni yumur 
Musa hima ad barrhen di fmargeh n txuzan, ad inin “War tejji aryaz niy tamyart ead ad igg ca n 
fxedmet tenni i ya issgaeeed d tewhibt i zzaweet iqeddsen!” Ammu itwamnee fgens adyawi ead 
ktar, 1 minzi cfa min ggin i marra fxedmet i gguren ad tt ggen, aqa icett ead ktar. 


8 Jar inni yar tuya fxedmet, ggin marra imiyisen n wuf Tazeddiyt zi eecra n tjartifin n feqten 
azdad immuden u n feqten adehmi d urjuwani d uzegg w ay ihedqen ak-d ixiruben inni xasen it- 
waggen elahsab ijj n ufeqqem izewwqen. 9 Tuzzeggart n ict n tjartift tuya-tt tmenteac n iyagen 
u tiru n ict n tjartift tuya-tt arebea n iyagen u marra tijartifin yarsent d feebar d ijj. 10 Issmun 
xemsa n tjartifin ict ak-d tennedni uca xemsa n tjartifin issmun itent eawed ict ak-d tennedni. 


90 


UFFUY 


11 Xenni igga tisarawin idehmaniyyen x tma n ict n tjartift yar mani i ya tetwassmun uca amen- 
ni tent igga cawed di tma n tjartirt tennedni yar mani i ya tetwassmun ak-d tennedni. 12 Igga xe- 
msin n tsarawin x tma n ict n tjartirt d xemsin n tsarawin x tma n tjartirt tenni i ya tetwassmun 
ak-d tennedni, a? i ya ttfen tsarawin nican ict deg wennedni. 13 Igga cawed xemsin n tsennarin n 
wurey uca issmun tijartifin ict i tennedni s tsennarin uca ammu tedwef Tzeddiyt d icten. 

14 Igga cawed tijartirin n ccear n tyaydin afami ya ifint d aqidun x Tzeddiyt. Igga hitac n tjartifin. 
15 Tuzzeggart n ict n tjartirt tuya-tt tfatin n iyagen u tiru n ict n tjartirt d arebea n iyagen. 
Hiteac n tjartirin yarsent feebar d ijj. 16 Netta issmun xemsa n tjartirin wehdsen uca sennej 
xasent setta n tjartirin wehdsen. 17 Igga xemsin n tsarawin x tma n tjartirt mani i tt ya ssmu- 
nen ak-d tennedni uca igga cawed xemsin n tsarawin x tma n tjartirt tenni i ya tetwassmun 
ak-d tennedni. 18 Igga eawed xemsin n tsennarin n nnhas hima ad zzaysent itwassmun Uqidun 
mahend ad idwef d ijj. 

19 Igga cawed ict n tseqqaft n if mawen izegg w yen n icarriyyen uca sennej i man aya ict n tseqqaft 
n if mawen n ddenfifat. 

20 Igga tifefwin i Tzeddiyt s ukeccud n tcejjart n ukasiya, hima ad ifint beddent nican. 21 Tuzzeg- 
gart n ict n tefrewt d eecra n iyagen u tiru n ict n tefrewt d ijj n uyif d wezyen. 22 Kuf taffewt 
yars tnayen n idaren, inni issmunen ict ak-d wennedni amecnaw ucmaten. Ammu i igga s 
marra tifefwin n Tzeddiyt. 23 Igga tifefwin i Tzeddiyt, eicrin n tfefwin yar uyezdis n ljanub, 
yar jjihet n ljanub. 24 Igga eawed arebein n tyarsawin n nnuqart sadu eicrin n tfefwin, tnayen 
n tyarsawin sadu ict n tefrewt i tnayen n idaren nnes, ufa d tnayen n tyarsawin sadu teffewt 
nnedni i tnayen n idaren nnes. 25 Igga cawed eicrin n tfefwin i uyezdis nnedni n Tzeddiyt, yar 
jjihet n ccamal 26 s arebein n tyarsawin n nnuqart nne. Tnayen n tyarsawin sadu ict n tefrewt d 
tnayen n tyarsawin sadu tefrewt nnedni. 27 1 iyezdisen n deffar yar fyarb n Tzeddiyt igga setta 
n tfefwin. 28 Igga tnayen n tfefwin d tifefwin i tyemmar n Tzeddiyt yar tnayen n iyezdisen 
n deffar. 29 Zi swadday tuya fesqent uca amenni qqimen fesqent af sennej mani ssmunent yar 
texrazt tamezwarut. Ammu i igga s tnayen n tfefwin tinni igan i tnayen n tyemmar. 30 Ammu i 
din tuya tmenya n tfefwin s tyarsawin nsent n nnuqart, aqa-tent d settac n tyarsawin: tnayen 
n tyarsawin sadu kuf taff ewt. 31 Igga eawed tihenya n uearred zeg ukeccud n tcejjart n ukasiya, 
xemsa n tfefwin yar ijj n uyezdis n Tzeddiyt 32 u xemsa n thenya n uearrad i tfefwin yar uyezdis 
nnedni n Tzeddiyt d xemsa n thenya n uearrad i tfefwin n Tzeddiyt yar tnayen n iyezdisen 
n deffar yar fyarb. 33 Tahnact n uearrad di fwest igga itt ad tezwa zi fwest n tfefwin zeg ixef nni 
af wennedni. 34 Iyegef tifefwin s wurey uca igga tixrazin nsent n wurey mahend ad daysent igg 
tihenya n uearrad uca ufa d tihenya n uearrad iyegef itent s wurey. 

35 Igga ijj n ufehhaf zi feqten adehmi d urjuwani d uzegg w ay ihedqen u zi feqten azdad immu- 
den uca igga xas ixiruben elahsab ijj n ufeqqem izewwqen. 36 Igga arebea n ipilaren n ukeccud 
n tcejjart n ukasiya uca iyegef iten s wurey. Tisennarin nsen tuya-tent n wurey. Ifsi i ipilaren 
arebea n tyarsawin nsen n nnuqart. 

37 Igga ijj n arwaq i tewwart n Tzeddiyt zi feqten adehmi d urjuwani d uzegg w ay ihedqen u zi 
feqten azdad immuden, igga it d ijj n umuddi afenyani, 38 s xemsa n ipilaren nnes d tsennarin 
nnes. Iyegef tizegifin nsen d iqedban nsen i wesmuni s wurey. Tiyarsawin nsen tuya-tent n 
nnhas. 


Q r 7 1 Igga Basaliyil Ttabut n ukeccud n tcejjart n ukasiya. Tuzzeggart nnes tuya-tt tnayen n 
*3 / iyagen d wezyen u tiru nnes ijj n uyif d wezyen uca fuefa nnes ijj uyif d wezyen. 2 Iyegef 
it zi daxef u yar barra s wurey isfan uca igga ijj n zzwaq n wurey i d as-dd innden. 3 Issefsi as 
arebea n texrazin i arebea n tyemmar nnes, tnayen n texrazin i ijj n uyezdis d tnayen n texrazin 

i uyezdis nneddni. 4 Igga ieumad i tarebbut zeg ukeccud n tcejjart n ukasiya uca iyegef iten s 
wurey. 5 Igga ieumad i tarebbut di texzarin yar tnayen n iyezdisen n Ttabut, mahend ad zzaysen 
arbun Ttabut. 6 Igga taqebbart n wesrah n wurey isfan s tuzzeggart nnes n tnayen n iyagen d 
wezyen u tiru nnes n yijj n uyir d wezyen. 7 Igga eawed tnayen n ixiruben n wurey. Igga iten 
amecnaw ict n rxedmet n wemzir i dd-itteffyen zi tnayen n ixfawen n tqebbart n wesrah. 8 Ijj n 
uxirub iffe y zeg ijj n ixef yar uyezdis-a d uxirub wennedni zeg ixef nnedni yar uyezdis nnedni. 
Igga ixiruben zi tnayen n ixfawen n tqebbart n wesrah. 9 Ixiruben sswizzden afriwen nsen 
sennej uca s wafriwen nsen drin taqebbart n wesrah. Iyembab nsen tuya ijjen qibac i wennedni 
uca di rweqt d icten tuya iyembab n ixiruben yar tqebbart n wesrah. 

10 Igga eawed ict n tzewda n ukeccud n tcejjart n ukasiya, tuya tuzzeggart nnes tnayen n iyagen 
u tiru nnes ijj n uyir d ruera nnes ijj n uyir d wezyen. 11 Iyegef itt s wurey isfan uca igga as ijj n 
zzwaq i d as-dd innden. 12 Igga eawed ict n tmewwa i d as-dd innden s yijj n cbar n ufus uca igga 
ijj n zzwaq n wurey yar tmewwa nni. 13 Issefsi as arebea n texzarin uca igga tixzarin yar arebea n 
tyemmar nni igan yar arebea n idaren nnes. 14 Tuya tixzarin zzat n tmewwa mahend ad daysent 
twattfen ieumad i tarebbut hima ad zzaysen arbun tazewda. 15 Igga ieumad i tarebbut zeg ukeccud 
n tcejjart n ukasiya uca iyegef iten s wurey mahend ad zzaysen arbun tazewda. 16 Igga reqcue i 
tzewda s wurey isfan: ttbasi, d tyenjayin d rkisan d iyarrafen s inni i ya kebben. 

17 Igga rqendir n wurey isfan am rxedmet n wemzir. Adaf n udar nnes d iyagen nnes, d rkisan 
nnes d tteffahin nnes d nnuwwar nnes tuya zzayes i-dd ttefjyen. 18 Zeg iyezdisen nnes ffyen-dd 
setta n iyagen, trata n iyagen zeg ijj n uyezdis n rqendir d trata n iyagen zeg uyezdis nnedni n 
rqendir. 19 Yar ijj n uyir tuya din trata n rkisan amecnaw innuwwaren n gewz s ict n tteffaht d ij 
n unnuwwar uca x uyir awarni as eawed trata n rkisan amecnaw innuwwaren n gewz uca ammu 
marra setta n iyagen inni dd-itteffyen zi rqendir. 20 Yar rqendir simant nnes tuya din arebea n 
rkisan amecnaw nnuwwar n gewz ak-d tteffahin d nnuwwar nsen. 21 Sadu tyuya n iyagen i zzay- 
es-dd iffyen d amezwaru aqa din tteffaht uca amenni i din tteffaht sadu tyuya n iyagen i zzayes-dd 
ifjyen awarni as uca ura din tteffaht sadu tyuya n iyagen i zzayes-dd iffyen awarni as. Man aya iga 
ammeni i setta n iyagen i zzayes-dd iffyen. 22 Tuya titeffahin nsen d iyagen nsen ffyen-dd zzayes. 
Marra man aya tuya d icten n rxedmet zeg wurey isfan itwaggen s wefdis. 23 Igga setta n refnarat 
nnes ak-d tjeqqadin n teftic nnes d tmejmarin nnes, marra n wurey isfan. 24 Igga rqendir ak-d 
marra reqcue nnes zeg icten ‘talint’ n wurey isfan. 

25 Igga aealtar n rebxur zeg ukeccud n tcejjart n ukasiya s tuzzeggart nnes n yijj uyir u tiru nnes n 
yijj n uyir. Tuya-t s arebea n tyemmura. Ruera nnes tuya-t tnayen n iyagen. Accawen nnes ffyen 
zzayes, d ijj akides. 26 Iyegef it s wurey isfan, tazeqqa nnes d iyezdisen nnes i d as-dd innden uca 
eawed accawen nnes uca igga ijj n zzwaq n wurey i d as-dd innden. 27 Igga as tnayen n texrazin 
n wurey sadu zzwaq nnes i tnayen n tyemmar nnes yar tnayen n iyezdisen nnes, hima ad day- 
sent igg ieumad ad zzaysen t arbun. 28 Igga ieumad i tarebbut zeg ukeccud n tcejjart n ukasiya uca 
iyegef iten s wurey. 

29 Igga eawed zzect tamqeddest i wedhan d rebxur isfan ittfuhen am ten igga ueettar. 


q q 1 Igga aealtar n wecmad s ukeccud n tcejjart n ukasiya. Tuzzeggart nnes tuya-tt xemsa 
JOn iyagen u tiru nnes xemsa n iyagen, tuya-t s arebea n tyemmura, u ruera nnes tuya-t 
trata n iyagen. 2 Yar arebea n tyemmar igga accawen nnes. Accawen nnes tuya-ten d ijjen 

akides. Iyegef it s nnhas. 3 Igga marra reqcue i uealtar: tiydurin d iyenjayen d ttawyat i urucci 
d furcayat d tmejmarin, marra reqcue-a igga iten s nnhas. 4 Igga ict n tracca, ict n umuddi n 
nnhas, i uealtar uca igga itt sadu tma, zi swadday n trettabt i dd-innden i uealtar a? azyen n fuefa. 
5 Issefsi arebea n texrazin i arebea n ixfawen n tracca n nnhas, mahend ad daysent twattfen 
ieumad i tarebbut. 6 Igga ieumad i tarebbut zeg ukeccud n tcejjart n ukasiya uca iyegef iten s 
nnhas. 7 Igga ieumad i tarebbut di texrazin yar iyezdisen n uealtar mahend ad zzaysen t arbun. 
Igga it s tferwin ak-d rxawi di daxef nsent. 

8 Igga tabanyut n nnhas s udar nnes n nnhas zi tisitin n terbiet n temyarin nni itwareqqmen 
mahend ad xedment yar tewwart n Uqidun n Umsagar. 

9 Igga remrah. Yar uyezdis n ljanub, yar jjihet n ljanub, tuya tuzzeggart n rizarat n remrah mya 
n iyagen zi reqten azdad immuden. 10 £icrin n ipilaren nnes d eicrin n tyarsawin nsen tuya-ten 
n nnhas. Tisennarin n ipilaren d iqedban nsen i wesmuni tuya-ten n nnuqart. 11 Yar uyezdis n 
ccamal sawed rizarat s ict n tuzzeggart n mya n iyagen ak-d eicrin n ipilaren nsent u ak-d eicrin 
n tyarsawin nsen n nnhas. Tisennarin n ipilaren d iqedban nsen i wesmuni tuya-ten n nnuqart. 

12 Yar uyezdis n ryarb tuya tuzzeggart n rizarat xemsin n iyagen ak-d eecra n ipilaren nsent d 
eecra n tyarsawin nsen. Tisennarin n ipilaren d iqedban nsen i wesmuni tuya-ten n nnuqart. 

13 Yar uyezdis n ccarq, yar jjihet n wenqar n tfuct, ict n tjartift n xemsin n iyagen. 14 Tuya rizarat 
yar ijj n uyezdis n zzat xemmestac n iyagen di tuzzeggart ak-d trata n ipilaren nsent d trata n 
tyarsawin nsen. 15 Yar uyezdis n zzat nnedni n tewwart n remrah, yar uyezdis-a d uyezdis nni, 
tuya rizarat daysent xemmestac n iyagen di tuzzeggart ak-d trata n ipilaren nsent d trata n ty¬ 
arsawin nsen. 16 Marra rizarat nni d as-dd innden i remrah tuya-tent n reqten azdad immuden. 
17 Tiyarsawin n ipilaren tuya-tent n nnhas d tsennarin n ipilaren d iqedban nsen i wesmuni n 
tuya-ten n nnuqart uca takursit x tzegifin nsen tuya-tt zi nnuqart d marra ipilaren n remrah 
tuya-ten yegfen s nnuqart. 18 Tuya arwaq n tewwart n remrah d ijj n umuddi afenyani s reqten 
adehmi d urjuwani d uzegg w ay ihedqen u zi reqten azdad immuden. Tuzzeggart nnes tuya-tt 
eicrin n iyagen u ruera x marra tiru nnes xemsa n iyagen, amecnaw rizarat n remrah. 19 Arebea 
n ipilaren d arebea n tyarsawin nsen tuya-ten n nnhas d tsennarin nsen zi nnuqart uca tkursit 
x tzegifin nsen d iqedban nsen i wesmuni tuya-ten zi nnuqart. 20 Marra rewtad n Tzeddiyt d 
remrah i d as-dd innden tuya-ten s nnhas. 

21 Man aya d min issuffyen i Tzeddiyt, Tazeddiyt n Chadet, uca aqa zemmen t s rumur n Musa 
i tsexxart n Ilawiyyen s ufus n Itamar, mmis n ukehhan Harun. 22 Basaliyil mmis n Uri, mmis 
n Hur, zi teqbic n Yahuda, igga marra min d as yumur SIDI i Musa. 23 Tuya akides Ahuliyab, 
mmis n Axisamak, zi teqbic n Dan, amneqac d ufenyani d utarraz n reqten adehmi d urjuw¬ 
ani d uzegg w ay ihedqen d reqten azdad. 24 Marra urey issxedmen i rxedmet i marra min igan 
i rxedmet di zzawect iqeddsen, tuya d urey n tewhibin n wenhezzi: tesea u-eicrin n ‘talint’ 
uca sebea-mya u-tratin n uciql elahsab aciql iqeddsen. 25 Nnuqart n yenni itwahesben n tmes- 
munt tuya-tt mya n ‘talint’d aref u-sebea-mya u-xemsa u-sebein n uciql, elahsab min dd-ittawi 
uciql amqeddas. 26 Ijj n ‘bika’ i yijj n bnadem, aqa-t d azyen n uciql elahsab min dd-ittawi uciql 
amqeddas, zi marra wi iedun yar yenni itwahesben zi eicrin n isegg w usa sennej, setta-mya 
u-trata-araf u-tert-aref u-xemsa-mya u-xemsin nyeryazen. 27 Tuya din mya n ‘talint’ n nnuqart 
hima ad zzayes ssfesyen tyarsawin n zzawect iqeddsen d tyarsawin n urehhaf: mya n tyarsawin 
zi mya n ‘talint’, ict n ‘talint’ i ict n tyarsa. 28 Zeg waref u-sebea-mya u-xemsa u-sebein n uciql 
igga tsennarin i ipilaren, iyegef tizegifin nsen uca igga asen iqedban i wesmuni. 29 Nnhas n 
tewhibin n wenhezzi tuya-t sebein n ‘talint’d arfayn u-arebea-mya n uciql. 30 S man aya igga 

tyarsawin i tewwart n Uqidun n Umsagar d uealtar n nnhas d tracca nnes n nnhas d marra 
reqcue i uealtar, 31 d tyarsawin n femrah i d as-dd innden d tyarsawin n tewwart n femrah d 
marra fewtad n Tzeddiyt d marra fewtad n remrah. 


q 1 ^gh 1 arrud i tsexxart deg Uqeddas s feqten adehmi d urjuwani d uzegg w ay ihedqen. 

•D y Sawed, ggin arrud iqeddes i Harun, am mammec i d as yumur SIDI i Musa. 

2 Igga apaltu zeg wurey u zi feqten adehmi d urjuwani d uzegg w ay idhedqen u zi feqten az- 
dad immuden. 3 Bezzcen tifwihin n wurey uca qessen zzaysent ififan hima ad ten txeyyden jar 
feqten adehmi d urjuwani d uzegg w ay ihedqen u jar feqten azdad, d man aya tuya d ict n ssencet 
icnan. 4 Ggin as tiyardin i wesmuni uca ssmunen apaltu yar tnayen n ixfawen nnes. 5 Tahezzamt 
izewwqen i tuya yar upaltu idwef d ijjen akides s ufifu n wurey u s ufifu adehmi d urjuwani d 
uzegg w ay ihedqen u zi feqten azdad immuden, am mammec i d as yumur SIDI i Musa. 6 Nitni 
ggin cawed izra n biril, inni itwattfen di tcuyar n wurey i xef twaneqcen, am mammec neqqcen 
taxadent n ucemmie, ismawen n ayt n Israyil. 7 Igga iten x tyardin n upaltu, mahend ad if in d izra 
n fidaret i ayt n Israyil, am mammec d as yumur SIDI i Musa. 

8 Igga tajmect wenni igan d ict n ssencet icnan uca itwagg amecnaw apaltu s ififan n wurey u s 
feqten adehmi d urjuwani d uzegg w ay ihedqen u s feqten azdad immuden. 9 Tuya-tt s arebea n 
tyemmura. Defsen tajmect. Tuya tuzzeggart nnes d ijj n cbar n ufus uca ufa d tiru nnes d ijj n 
cbar n ufus. Tuya idfes x tnayen. 10 Settfen arebea n fesfuf n yezra: ijj n ssef s yijj n feqiq d ict n 
tyaqut d ict n smaraxt. D wa d ssef amezwar. 11 Ssef wiss tnayen s yijj n karbunkel d yijj n saffir 
d yijj n diamanti. 12 Ssef wiss tfata s yijj n yasintu d yijj n axat d yijj umatist. 13 Ssef wiss arebea 
s ict n txrisulit d yijj n biril d yijj n yaspis. Tuya twattfen di tcuyar nsen n wurey. 14 Izra tuya 
settfen elahsab ismawen n ayt n Israyil, teneac n yezra, uca ismawen nsen twaneqcen daysen 
am mammec neqqcen taxadent n ucemmie, zi kuf ijj tuya xas isem nnes, i kuf ijj n teneac n 
tqebbaf. 15 Yar ixfawen n tejmect ggin ssnasef s wurey isfan inni itwammuden amecnaw ijj n 
ufifu. 16 Ggin tnayen n tcuyar n wurey d tnayen n texrazin n wurey uca metnen tnayen n texra- 
zin yar tnayen n ixfawen n tejmect. 17 Cedden tnayen n ssnasef immuden n wurey yar tnayen n 
texrazin yar ixfawen n tejmect. 18 Tnayen n ixfawen n tnayen n ssnasef immuden, cedden ten 
yar tnayen n tcuyar uca wcin tent x tyardin n upaltu, deg wudem n zzat. 19 Ggin eawed tnayen 
n texrazin, cedden tent yar tnayen n ixfawen n tejmect, di tma nnes yar daxef yar mani iga 
upaltu. 20 Ggin eawed tnayen n texrazin n wurey, cedden tent yar tnayen n tyardin n upaltu, 
swadday, yar ttarf n zzat, cwayt sennej i thezzamt izewwqen n upaltu mahend ad ssmunen 
ak-d texrazin yar tma n tejmect yar swadday. 21 Uca cedden tejmect s texrazin nnes yar texrazin n 
upaltu ak-d ijj n ufifu adehmi afami idwef sennej i thezzamt izewwqen n upaltu, uca xenni war 
tbetti tejmect x upaltu, am mammec i d as yumur SIDI i Musa. 

22 Igga cawed asefham n upaltu n ukehhan am mammec t ittegg uderraz, tuya-t d adehmi marra. 

23 Arzam n usefham tuya-t di fwest amecnaw arzam n yiri n warrud n wuzzaf n ueeskari. Yar 
tmewwa n warzam din ijj n tma mahend war ittcarrig usefham. 24 Yar iyezdisen n usefham ggin 
tiremannin zi feqten adehmi d urjuwani d uzegg w ay ihedqen u s ufifu immuden. 25 Ggin eawed 
nnwaqes n wurey isfan uca ssarsen nnwaqes nni jar tremmanin yar tma n wadday n usefham 
deg wenned jar tremmanin. 26 Ijj n nnaqus d ict n tremmant, xenni eawed ijj n nnaqus d ict n 
tremmant, yar tma n wadday n usefham deg wenned mahend ad ggen fxedmet akidsen, am 
mammec d as yumur SIDI i Musa. 

27 Ggin arrud n tefmect n Harun d tarwa nnes s feqten azdad, amecnaw t ittegg uxeyyad, 

28 arezzet n feqten azdad d ihewwaqen n feqten azdad d ssrawef n feqten zi feqten azdad im¬ 
muden 29 uca tuya tahezzamt n feqten azdad immuden u n ufifu adehmi d urjuwani d uzegg w ay 

ihedqen, aqa-tt d ijj n umuddi afenyani, am mammec i d as yumur SIDI i Musa. 

30 Ggin tafwiht n temrist tamqeddast s nnuwwar zeg wurey isfan uca neqcen days tira “AMQED- 
DAS i SIDI”, am mammec tetwanqec ict n txadent n ucemmie. 31 Uca cedden as ijj n ufifu immu- 
den adehmi hima ad tt ayfen sennej x arezzet, am mammec i d as yumur SIDI i Musa. 

Musa iqegeb marra rxedmet uca ibarek rgens 

32 Ammu i itwakemmef marra rxedmet n Tzeddiyt, Aqidun n Umsagar. Ayt n Israyil ggin tt am 
mammec i d asen yumur Musa, ammu i tt ggin. 

33 Ksin Tazeddiyt yar Musa, Aqidun d marra feqcue nnes d tsennarin nnes d tfefwin nnes d 
thenya nnes n uearrad d ipilaren nnes d tyarsawin nnes 34 d tseqqaft n ifmawen izegg w yen n 
icarriyyen d tseqqaft n irmawen n ddenfifat d ufehhaf i dduri, 35 Ttabut n Chadet d ieumad 
nnes i tarebbut d tqebbart n wesfah 36 d tazewda ak-d marra reqcue nnes d weyrum n wescan 37 d 
fqendif izdig d teftifin nnes, tiftifin tinni tuya ittxessa ad twaswejdent, d marra reqcue nnes 
d zzect i tfawt 38 d uealtar n wurey d zzect i wedhan d febxur ittfuhen d arwaq yar tewwart n 
Uqidun 39 d uealtar n nnhas s tracca n nnhas d ieumad nnes i tarebbut d marra reqcue nnes d 
tbanyut d udar nnes 40 d fizarat n femrah ak-d ipilaren nsent d tyarsawin nsen, ufa d arwaq n 
tewwart n femrah d ififan nnes d fewtad nnes d marra reqcue i tsexxart n Tzeddiyt, i Uqidun n 
Umsagar 41 ura d arrud i tsexxart hima ad zzayes sexxaren di zzawect iqeddsen, arrud iqeddes i 
ukehhan Harun d arrud i tarwa nnes, hima ad sexxaren am ukehhan. 42 Ggin ayt n Israyil marra 
tasexxart am mammec i d as yumur SIDI i Musa. 43 Ixzar Musa yar marra rxedmet uca izra belli 
tettwagg am mammec i d as yumur SIDI, wah, ammu itt ggin. Uca Musa ibark iten. 

Musa issgaeeed Uqidun n umsagar 

a r \ 1 Issiwef SIDI ak-d Musa uca inna 2 “Deg wass amezwaru n yuyur amezwaru ad tessgaeeded 

a. v/Tazeddiyt, Aqidun n umsagar. 3 Ad tegged Ttabut n Chadet days uca ad tedfed Ttabut s 
urehhaf. 4 Ad tessidfed tazewda uca ad tesswejded marra i ittxessa ad itwassewjed. Ad tessidfed 
rqendir uca ad tessiyed tiftirin nnes. 5 Ad tessarsed aealtar n wurey i rebxur zzat i Ttabut n 
Chadet uca ad tegged arwaq zzat i tewwart n Tzeddiyt. 6 Ad tessarsed aealtar n wecmad zzat i 
tewwart n Tzeddiyt, Aqidun n umsagar. 7 Ad tessarsed tabanyut jar Uqidun n Umsagar d uealtar 
uca ad days tegged aman. 8 Ad tessbedded femrah yar marra timewwa nnes uca ad tayfed arwaq 
n tewwart n femrah. 9 Ad teksid zzect i wedhan uca ad tdehned Tazeddiyt d marra min days 
igan. Ad tt tessqeddsed netta d marra feqcue nnes. Ad tifi nettat d tamqeddast. 10 Ad tdehned 
aealtar n wecmad s marra feqcue nnes. Ad tessqeddsed aealtar. Aealtar ad yifi d amqeddas qae 
ktar. 11 Ad tdehned tabanyut d udar nnes uca ad tt tessqeddsed. 12 Ad tessqarrbed Harun d tarwa 
nnes yar tewwart n Uqidun n Umsagar uca ad ten tessirded s waman. 13 Ad tessyarded i Harun 
arrud iqeddsen uca ad t tdehned uca ad as tqeddsed mahend ad ayi yifi d akehhan. 14 Xenni ad 
tessqarrbed tarwa nnes uca ad asen tessyarded arrud. 15 Ad ten tdehned amecnaw mammec 
tdehned babatsen, mahend ad ayi xedmen am ikehhanen. Ad yifi wedhan nsen i nitni d ict n 
tukehhant i febda i marra fejyuf nsen.” 

16 Igga Musa am mammec i d as yumur SIDI, wah, ammu i tt igga. 

17 Deg uyur amezwaru n wass wiss tnayen, deg uyur amezwaru, tetwabna Tzeddiyt. 18 Musa ibna 
Tazeddiyt, issars tyarsawin nnes, igga daysent tifefwin, igga xasent tihenya n uearrad tinni 
xasent izwan, uca issbedd ipilaren nnes. 19 lbezzee aqidun x Tzeddiyt uca issars xas taseqqaft 
n Uqidun am mammec d as yumur SIDI i Musa. 20 Iksi Chadet uca issars itt daxef x Ttabut uca 

icedd ieumad i tarebbut yar Ttabut uca issars taqebbart n wesrah x Ttabut. 21 Issidef Ttabut di 
Tzeddiyt uca yuyer arehhaf am dduri uca issduri Ttabut n Chadet, am mammec i d as yumur 
SIDI i Musa. 22 Issars tazewda deg Uqidun n Umsagar, yar uyezdis n ccamal n Tzeddiyt, zzat i 
urehhaf. 23 S usettef issars xas ayrum zzat i uyembub n SIDI, am mammec i d as yumur SIDI i 
Musa. 24 Issars rqendir deg Uqidun n Umsagar, deg urendad n tzewda, yar uyezdis n ljanub n 
Tzeddiyt. 25 Issary tiftirin zzat i uyembub n SIDI, am mammec i d as yumur SIDI i Musa. 26 Iwca 
amcan i uealtar n wurey deg Uqidun n Umsagar zzat i urehhaf. 27 Issbexxar xas rebxur ittfuhen 
am mammec i d as yumur SIDI i Musa. 28 Yuyer arwaq yar tewwart n Tzeddiyt. 29 Iwca amcan i 
uealtar n wecmad yar tewwart n Tzeddiyt, Aqidun n umsagar. Issbexxar xas tayarst n wecmad 
d tewhibt n ryiget, am mammec i d as yumur SIDI i Musa. 30 Iwca amcan i tbanyut jar Uqidun n 
Umsagar d uealtar. Igga days aman i usird. 31 Musa d Harun d tarwa nnes ssirden days ifassen 
d idaren nsen. 32 Rami tuya ttadfen yar Uqidun n Umsagar u rami dd-ttqarraben yar uealtar, 
ssirden ixef nsen, am mammec d as yumur SIDI i Musa. 33 X man a tmewwa n Tzeddiyt d uealtar 
iqewwar as femrah uca yuyer arwaq n tewwart n femrah. Ammu i ikemmer Musa rxedmet. 

34 Rexdenni idra useynu Aqidun n umsagar uca aeugi n SIDI iccur Tazeddiyt. 35 War izemmar 
Musa ad yadef deg Uqidun n Umsagar, minzi aseynu yarsa xas u aeugi n SIDI iccur Tazeddiyt. 
36 Rami-dd igaeeed useynu zi sennej n Tzeddiyt, xenni kksen ayt n Israyil iqidan nsen uca ammu 
muttiyen zeg wemcan yar wemcan. 37 Mara war dd-igaeeed ca useynu, war kksin iqidan nsen ar 
ass i di tuya dd-ittgaeeed. 38 Minzi aseynu n SIDI tuya yarsa x Tzeddiyt deg uzir u di giret than 
days tmessi zzat i tittawin n marra taddart n Israyil am ssmuttiyen zeg wemcan yar wemcan. 

X Tiyarsa 

I 1 Iraya SIDI i Musa uca issiwer akides zeg Uqidun n Umsagar uca inna 2 “Siwer ak-d ayt n 
Israyil uca ini asen 

‘Mara hed zzaywem iqarreb-dd yar SIDI s ict n tewhibt, xenni ad tqarrbem kenniw s ict n tewhibt 
zi rebhayem, zeg ifunasen d tfunasin niy zeg wugi. 

Tiyarsa n wecmad 

3 Mara tawhibt nnes d ict n tyarst n wecmad zeg ifunasen d tfunasin, xenni ad dd-issqarreb ijj n 
uwtem icnan qae. Ad t yawi yar tewwart n Uqidun n Umsagar mahend ad days itwaf arda zzat i 
wudem n SIDI. 4 Ad igg afus nnes x uzegif n tyarst n wecmad uca ammu i ya tetwaqber tyarst mahend 
ad xas tefdi. 5 Ad iyars i umezyan n ufunas zzat i wudem n SIDI uca tarwa n Harun, ikehhanen, ad 
dd-qarrben s idammen, ad beqqden cwayt n idammen yar marra iyezdisen x uealtar wenni igan 
zzat i tewwart n Uqidun n Umsagar. 6 Ad iyars tayarst n wecmad uca ad tt ibda d icegiqen. 7 Tarwa n 
Harun, akehhan, ad ssaryen timessi x uealtar uca ad settfen akeccud x tmessi. 8 Tarwa n Harun, ikeh¬ 
hanen, ad settfen icegiqen u azegif d tdunt n tyezzar x ukeccud nni igan x tmessi i igan x uealtar. 9 U 
netta ad issird adan nnes d idaren nnes. Akehhan ad issbexxar man aya marra x uealtar. Aqa-tt d ict 
n tyarst n wecmad, ict n tewhibt n tmessi, ict n refwahet ittfuhen i SIDI. 

10 Mara tawhibt nnes d ict n tyarst n wecmad zeg wugi, zeg ihuriyyen niy zeg iyayden, xenni 
ittxessa ad dd-issqarreb ijj n uwtem icnan qae. 11 Ad as iyars zzat i wudem n SIDI yar uyezdis n 
ccamal n uealtar uca tarwa n Harun, ikehhanen, ad beqqden cwayt n idammen nnes x uealtar 
yar marra iyezdisen nnes. 12 Ad t ibda d icegiqen uca akehhan ad t isettef s uzegif nnes d tdunt 
nnes n tyezzar x ukeccud nni igan x tmessi i igan x uealtar. 13 Ad issird adan nnes d idaren nnes 
s waman. Akehhan ad issbexxar man aya marra x uealtar. Aqa-tt d ict n tyarst n wecmad, ict n 
tewhibt n tmessi, ict n refwahet ittfuhen i SIDI. 

14 Mara tawhibt nnes d ict n tyarst n wecmad zeg ijdad i SIDI, ejj it xenni ad dd-iqarreb s tewhibt 
nnes zi tejlillehin niy zeg idbiren imezyanen. 15 Akehhan ad t yawi yar uealtar uca ad as ikkes 
azegif uca ad t issbexxar x uealtar. Ad izemm idammen nnes x uyezdis n uealtar 16 uca ad as 
ikkes aseyru d arricc nnes, ad ten indar zzat i uealtar yar uyezdis n ccarq mani iga wemcan n 
iyyed. 17 Ad t ijbed zeg wefriwen, maca war t ibetti ca uca akehhan ad t issbexxar x uealtar, x 
ukeccud nni igan x tmessi. Aqa-tt d ict n tyarst n wecmad, ict n tewhibt n tmessi, ict n refwahet 
ittfuhen i SIDI.’ ” 


Tiyarsa n ryiget 

2 1 “Mara hed iqarreb-dd s ict n tewhibt n ryiget yar SIDI, ad tiri tewhibt nnes n waren azdad 
uca ad xas iseyyeb zzect uca ad xas issars jjawi. 2 Ad tt yawi yar tarwa n Harun, ikehhanen, 
uca ijjen zzaysen ad iksi ijj n wuru iccur zeg waren azdad nni u zi zzect nni ak-d marra jjawi uca 
akehhan ad issbexxar aya x uealtar i ridaret i tewhibt nni. Aqa-tt d ict n tewhibt n tmessi, ict n 
refwahet ittfuhen i SIDI. 3 Min iqqimen n tewhibt n ryiget, ad yiri i Harun u i tarwa nnes. Aqa d 
amqeddas qae zi marra tiwhibin n tmessi n SIDI. 

4 Mafa tqarrbed-dd s ict n tewhibt i igan d ict n tewhibt n ryiget darhen tt di tefqunt, xenni ad 
tifi d femsemnat bra antun zeg waren azdad ixegden s zzect ufa d tirfafbra antun twadehnent 
s zzect. 

5 Mara tawhibt nnek d ict n tewhibt n ryiget gg w in tt x wexdim, xenni ittxessa ad tiri n waren n 
azdad bra antun xegden tt s zzect. 6 Ad tt tebdid d icegiqen uca ad xas tseyybed zzect. Aqa-tt d 
ict n tewhibt n ryiget. 

7 Mara tawhibt nnek d ict n tewhibt n ryiget gg w in tt di ttajjin, ad tiri tewjed s waren azdad ak-d 
zzect. 8 Tawhibt n ryiget i zzaysen iwejden, ad tt tawyed yar SIDI, ad zzayes dd-iqarreb yar ukeh- 
han uca ad tt yawi yar uealtar. 9 Ad iksi ukehhan zi tewhibt n ryiget ict n fidaret uca ad tt iss- 
bexxar x uealtar. Aqa-tt d ict n tewhibt n tmessi s ict n fefwahet ittfuhen i SIDI. 10 Min iqqimen n 
tewhibt n ryiget ad yifi i Harun u i tarwa nnes. Aqa-t d amqeddas qae zi tewhibin n tmessi n SIDI. 

11 Ufa d ict n tewhibtn ryiget ad zzayes dd-tqarrbem yar SIDI war tettifi tewjed s wentun, mayar 
zi min mma n wentun d zi min mma n tamment, war zzayes tessbexxaram ca ufa d ict n tewhibt 
n tmessi i SIDI. 

12 Ad dd-tqarrbem yar SIDI s tewhibt n usuffey amezwaru n ssabet, maca war tzemmar ad 
tbexxar tewhibt-a x uealtar am ict n refwahet ittfuhen i SIDI. 

13 Kuf tawhibt n tewhibin n ryiget i zi i dd ya tqarrbed, ad tiri tmeghed s tmegaht. Tamegaht 
n feahd AREBBI war tzemmar ad tenqes yar tewhibt n ryiget nnek. Marra tiwhibin i zi i dd ya 
tqarrbed, ad ifint twameghent. 

14 Mara tqarrbed-dd yar SIDI s ict n tewhibt n tmenzut n ryiget, xenni ad dd-tqarrbed s ict n 
tewhibt n ryiget zi tmenzut nnek zi tidrin yiwden, tinni itwafaren x tmessi, d tinni d fhebb iba- 
ryen nyeyyar. 15 Ad xas tseyybed zzect uca ad xas tessarsed jjawi, aqa-tt d ict n tewhibt n ryiget 
i tega . 16 Xenni ad issbexxar ukehhan ict n ridaret n rhebb ibaryen ak-d marra jjawi nnes. Aqa-tt 
d ict n tewhibt n tmessi i SIDI.” 


Tiyarsa n rehna 

3 1 “Mara tawhibt nnes d ict n tyarst n tyarsa n rehna i tega, xenni ittxessa, x minni amuddar 
i ya dd-issqarreb ad yiri d awtem niy d tawtemt n ifunasen d tfunasin, ad dd-issqarreb ij n 
umuddar icnan qae zzat i wudem n SIDI. 

2 Ad issars afus nnes x uzegif n tewhibt nnes uca ad as iyars qibac i tewwart n Uqidun n Umsagar 
uca tarwa n Harun, ikehhanen, ad beqqden cwayt n idammen nnes x uealtar yar marra iyezdisen 
nnes. 3 Ad dd-issqarreb ict n tewhibt n tmessi i igan n tyarsa n rehna i SIDI, s tadunt i idfin adan 
uca s marra tadunt i igan x wadan. 4 Ad ikkes tnayen n tyezzaf ak-d tdunt i xasent igan yar 
tejeinna ufa d min yuyfen yar tsa uca yarsa x tyezzaf. 5 Uca tarwa n Harun ad ssbexxaren aya x 
uealtar x tyarst n wecmad i igan x ukeccud i din x tmessi. Aqa-tt d ict n tewhibt n tmessi s ict n 
fefwahet ittfuhen i SIDI. 

6 “Mafa tawhibt nnes d ict n tyarst n tyarsa n fehna i SIDI, awtem niy d tawtemt n wugi, xenni 
ad dd-issqarreb ij n umudar icnan qae. 

7 Mafa min dd-issqarreb aqa d ij n izmar, xenni ad t-idd issqarreb zzat i wudem n SIDI. 8 Ad issars 
afus nnes x uzegif n tewhibt nnes uca ad as iyars zzat i Uqidun n Umsagar uca tarwa n Harun 
ad beqqden cwayt n idammen nnes x uealtar yar marra iyezdisen nnes. 9 Ad dd-issqarreb yar 
SIDI ict n tewhibt n tyarsa n fehna am tewhibt n tmessi: tadunt nnes d marra anewwar n tadunt 
wenni ittxessa ad ikkes zi zzat n ubeesus ufa tadunt i idfin adan d marra tadunt i igan x wadan. 
10 Ad ikkes tnayen n tyezzaf ak-d tdunt i xasent igan yar tejeinna, ufa d min yuyfen yar tsa uca 
yarsa x tyezzaf. 11 Akehhan ad issbexxar aya x uealtar. Aqa-tt d macca am tewhibt n tmessi i SIDI. 
12 Mafa tawhibt nnes d ij n iyayd, xenni ad t-idd issqarreb zzat i wudem n SIDI. 13 Ad issars afus 

nnes x uzegif nnes uca ad as iyars zzat i Uqidun n Umsagar uca tarwa n Harun ad beqqden 
cwayt n idammen nnes x uealtar yar marra iyezdisen nnes. 14 Ad dd-issqarreb tawhibt nnes am 
ict n tewhibt n tmessi i SIDI, ak-d tadunt i idrin adan u ak-d marra tadunt i igan x wadan. 15 Ad 
ikkes tnayen n tyezzar ak-d tdunt i xasent igan yar tejeinna ura d min yuyren yar tsa uca 
yarsa x tyezzar. 16 Akehhan ad issbexxar aya x uealtar. Aqa-t d macca am tewhibt n tmessi s ict 
n refwahet ittfuhen. Marra tadunt ad tiri i SIDI. 17 Ta d ict n tewsiyyet i rebda i marra rejyur 
nwem, mani mma i ya tzedyem: marra tadunt d marra idammen war ten ttettem.” 

Tiyarsa n ddenb 

4 1 Issiwe? SIDI ak-d Musa, inna 
2 “Siwer ak-d ayt n Israyil, ini 

‘X wenni i ya ixdan war igi neemada, uca ieedda di marra rumurat n SIDI, min war ittxessa ad 
yiri, cad ijjen igga itt zi jjihet n icten zzaysent. 

3 Mara wenni itwassdehnen am ukehhan aqa ixda uca yarra amarwas x rgens, xeririi ad dd-is- 
sqarreb ijj n umwa, amezyan icnan qae n ufunas, am tyarst n ddenb i SIDI. 4 Ad yawi amwa nni 
yar tewwart n Uqidun n Umsagar, zzat i wudem n SIDI, uca netta ad issars afus nnes x uzegif 
n umwa uca ad as iyars i umwa zzat i wudem n SIDI. 5 Xenni wenni itwassdehnen am ukehhan 
ad iksi zeg idammen n umwa uca ad t yawi yar Uqidun n Umsagar. 6 Ad issuf ukehhan dad nnes 
deg idammen uca ad irucc s idammen sebea n twarawin zzat i wudem n SIDI, zzat i urehhaf n 
zzawect iqeddsen. 7 Ad igg ukehhan ca n idammen x waccawen n uealtar n rebxur ittfuhen i din 
zzat i wudem n SIDI deg Uqidun n Umsagar. Netta ad ifarrey marra idammen n umwa yar udar 
n uealtar n wecmad zzat i tewwart n Uqidun n Umsagar. 8 Ad ikkes marra tadunt n umwa n 
tyarst: tadunt i idrin adan d marra tadunt i igan x wadan. 9 Ad ikkes tnayen n tyezzar ak-d tdunt 
i xasent igan yar tejeinna ura d min yuyren yar tsa uca yarsa x tyezzar, 10 amecnaw mammec 
ikkes man aya x ufunas n tyarsi n rehna uca akehhan ggur ad issbexxar aya x uealtar n wecmad. 
11 Irem n umwa d marra aysum nnes ak-d uzegif d icekrad nnes d wadan nnes d umessar nnes i 
days igan, 12 aqa marra amwa, ad t issufey barra i rmargeh n txuzan yar ijj n wemcan isfa, mani 
tteggen iyyed, uca ad t issecmed s tmessi x ukeccud. Mani tteggen iyyed ad itwacmed. 

13 Mara marra tamesmunt n Israyil texda, war igi neemada uca man aya aqa iffar x tittawin n 
wegraw n rgens, uca nitni ggin ca min iffyen zi marra rumurat n SIDI, min war ittxessa ad yiri, 
uca idwer daysen umarwas, 14 uca iban-dd ddenb i iggin nitni, xenni ad dd-issqarreb wegraw n 
rgens ijj n umwa, amezyan n ufunas, d tayarst i ddenb, uca ad t awyen zzat i Uqidun n Umsagar. 
15 Imyaren n tmesmunt ad ssarsen ifassen nsen x uzegif n umwa zzat i wudem n SIDI uca ad as 
iyars i umwa nni zzat i wudem n SIDI. 16 Wenni itwassdehnen d akehhan ad yiwi ca zeg idammen 
n umwa yar Uqidun n Umsagar 17 uca ad issuf ukehhan adad nnes deg idammen uca ad irucc s 
idammen sebea n twarawin zzat i wudem n SIDI, zzat i urehhaf. 18 Netta ad igga ca zeg idammen 
nni x waccawen n uealtar nni igan zzat i wudem n SIDI deg Uqidun n Umsagar. Xenni ad ifarrey 
marra idammen icetten yar udar n uealtar n wecmad i din zzat i tewwart n Uqidun n Umsagar. 
19 Ad xas ikkes marra tadunt uca ad tt issbexxar x uealtar. 20 Uca ad igg s umwa-ya am mammec 
igga s umwa n tyarst n ddenb, ammu tt i ya igg. Uca ammu i xasen i ya ifdi ukehhan uca ad asen 
itwayfar. 21 Xenni ad issuffey amwa barra i rmargeh n txuzan uca ad t issecmed amecnaw mam¬ 
mec issecmed amwa umezwaru. Aqa-tt d tayarst n ddenb n wegraw n rgens. 

22 Mara ijj n umyar ixda war igi neemada uca ieedda x icten zi rumurat n SIDI, AREBBI nnes, min 
war ittxessa ad yiri, uca netta idwer days amarwas, 23 niy axettu nnes i igga didd i fumur, aqa 
iban as-dd, xenni ad tiri tewhibt nnes, tenni i ya iqeddem, d ijj n umyan amezyan, ijj n wewtem 

icnan qae . 24 Ad issars afus nnes x uzegif n umyan uca ad as iyars deg wemcan mani itwayars 
tayarst n wecmad zzat i wudem n SIDI. Aqa-tt d tayarst n ddenb. 25 Xenni ad iksi ukehhan s udad 
nnes ca zeg idammen n tyarst n ddenb uca ad ten igg x waccawen n uealtar n wecmad uca xenni 
ad ifarrey idammen icetten yar udar n uealtar n wecmad . 26 Ad issbexxar marra tadunt nnes x 
uealtar, am mammec d as igga i tadunt n tyarsa n rehna. Uca ammu ad xas ifdi ukehhan ddenb 
nnes uca ad as itwayfar. 

27 Mara hed zi rgens n temmurt ixda war igi neemada uca ieedda x ict n rumurat n SIDI, min 
war ittxessa ad yiri, uca idwer days amarwas , 28 niy axettu nnes i igga, aqa iban as-dd, xenni ad 
tiri tewhibt nnes tenni i ya iqeddem d ict n tyaydet, ict n tewtemt icnan qae, d tayarst x ddenb i 
igga . 29 Ad issars afus nnes x uzegif n tyarst n ddenb uca ad as iyars i tyarst n ddenb deg wemcan 
n tyarst n ddenb. 30 Xenni ad iksi ukehhan s udad nnes ca zeg idammen uca ad t igg yar wacca¬ 
wen n uealtar n tyarst n wecmad uca ad ifarrey marra idammen icetten yar udar n uealtar . 31 Ad 
xas ikkes marra tadunt nnes amecnaw mammec kksen tadunt n tyarsa n rehna uca akehhan ad 
tt issbexxar x uealtar ad tiri d ict n refwahet ittfuhen i SIDI. Uca ammu ad xas ifdi ukehhan uca 
ad as itwayfar . 32 Mara iqeddem ij n uhuri d tawhibt i tyarst n ddenb, xenni ad yiri d tawtemt 
icnan qae . 33 Ad issars afus nnes x uzegif n tyarst n ddenb uca ad as iyars i tyarst n ddenb deg 
wemcan mani tetwayars tyarst n wecmad. 34 xenni ad iksi ukehhan s udad nnes ca zeg idammen 
n tyarst n ddenb uca ad t igg x waccawen n uealtar n wecmad uca ad ifarrey marra idammen 
icetten yar udar n uealtar . 35 Ad xas ikkes marra tadunt nnes, am mammec ikkes tadunt n uhuri 
n tiyarsa n rehna, uca akehhan ad tt issbexxar x uealtar, x tewhibin n tmessi i SIDI uca ammu ad 
xas ifdi ukehhan x ddenb i igga, uca ad as itwayfar.” 


5 1 Mara ixda hed umi isra ahejji n ict n nneeret uca netta d acehhad xas, niy izra it niy issen it, 
mara war xas iqqar walu, xenni ad yarbu rmuesiyyet nnes, 

2 niy mara ijj n reemar ihada man mma n tmesrayin ixemjen, rxecbet n yijj n rmar ixmej, niy 
rxecbet n ict n rebhimet ixemjen, niy rxecbet n yijj n umuddar ixmej ittbueen, cad mara war tt 
issin, aqa ixmej u netta d bu-umarwas, 

3 niy mara ihada ca n rexmej n yijj n bnadem, man mma rexmej nnes i zi idwer netta ixmej, cad 
mara war tt issin, aqa ixmej u netta d bu-umarwas, 

4 niy mara hed izzug s tcarfayeh nnes mahend ad igg ryar niy ad igg rxar, niy min mma izem- 
mar bnadem ad inteq s tcarfayeh s ict n tjagit, cad mara war tt issin, aqa ixmej u netta d bu- 
umarwas, 

5 xenni ad imsar, mara days amarwas di ssibbet n icten zi tmesrayin-a, ad ineem di min di tuya 
ixda 6 uca x ddenb i igga, ad iqeddem ict n tewtemt n wugi d tayarst n ddenb, ict n texsi niy ict 
n tyaydet, d tayarst n umarwas i SIDI, uca ammu ad xas ifdi ukehhan ddenb nnes. 

7 Uca mara afus nnes war y ares min ikfa i ijjen zeg wugi, xenni ad yawi i SIDI i tyarst n umarwas 
x ddenb i igga, tnayen n tejlillihin niy tnayen n idbiren imezyanen, ijjen i tyarst n ddenb u ijjen 
i tyarst n wecmad. 

8 Ad ten yawi yar ukehhan, wenni i dd ya issqarrben d amezwaru wenni igan i tyarst n ddenb 
uca ad ikkes azegif zeg iri nnes, maca war t ibetti marra. 9 Ad irucc ca n idammen yar uyezdis n 
uealtar uca min icetten zeg idammen, ad t izemm yar udar n uealtar. Aqa-tt d tayarst n ddenb. 
10 Uca wennedni ad issewjed am tyarst n wecmad elahsab lfarida uca akehhan ad xas ifdi x 
ddenb nnes i yegga uca ad as itwayfar . 11 Mara afus nnes war y ares min ikfa i tnayen n tejlillihin 
niy i tnayen n idbiren imezyanen, xenni wenni ixdan, ad yawi am tewhibt nnes taecart n yijj ‘ifa’ 
n waren azdad. War xas ittegg zzect ura war xas issrusi jjawi, minzi aqa-tt d tayarst n ddenb. 
12 Ad tt yawi yar ukehhan uca akehhan ad zzayes iksi ijj n wuru iccur uca ad issbexxar aya, am 

fidaret days, x uealtar, x tewhibin n tmessi i SIDI. Aqa-tt d tayarst n ddenb. 13 Ammu ad xas ifdi 
ukehhan x ddenb nnes nni igga zi jjihet n icten zi tmesfayin-a uca ad as itwayfar. Min icetten 
ad yifi i ikehhanen am mammec itwagg ak-d tewhibt n fyiget.” 

Tiyarsa n umarwas 

14 Issiwef SIDI ak-d Musa, inna 15 “Mara hed igga s feydar uca ixda war igi neemada zi jjihet n 
tmesfayin iqeddsen n SIDI, xenni ittxessa ad yawi ijj n icarri icnan qae d tayarst n umarwas i 
SIDI, ad tifi fqimet nnes elahsab fqimet i tqeddared cek deg iciqlen n nnuqart elahsab aciql n 
zzawect iqeddsen, aqa-tt d tayarst n umarwas. 16 Min ixda zi jjihet n tmesrayin timqeddasin, 
ad t yarr uca ad days yarni tasyart n texmusect uca ad iwc man aya i ukehhan uca akehhan ad 
xas ifdi s icarri n tyarst n umarwas uca ad as itwayfar . 17 Mara hed ixda uca igga min itteffyen zi 
min mma zi twessa n SIDI, min war ittxessa ad yiri, uca war t issin, ad days yiri umarwas sad 
uca ad yarbu fmuesiyyet nnes . 18 Ad yawi ijj n icarri icnan qae zeg wugi yar ukehhan i tyarst n 
umarwas, ad tifi fqimet nnes elahsab fqimet i tqeddared cek uca ad xas ifdi ukehhan i uweddar 
nnes i di iweddar am war t issin uca ad as itwayfar . 19 Aqa-tt d tayarst n umarwas. S tidett tuya 
days amarwas zzat i SIDI.” 

20 Issiwer SIDI ak-d Musa, inna 

21 “Mara ixda hed uca iydar SIDI am issxarriq x umqarreb nnes zi jjihet n min d as immewcen 
mahend ad t ihda niy zi jjihet n min jjin deg ufus nnes, niy zi jjihet n min xas yucaren, niy igga 
ca n ubeeeej i umqarreb nnes , 22 niy tuya issxarriq x ca min iweddaren u itwaf zzayes, uca xenni 
netta ijjug zzur x icten zi marra timesfayin nni igga bnadem i zi ixetta, 

23 xenni ad imsar, umi ixda uca idwef d bu-umarwas, aqa netta ad yarr tukkarda i yucar, niy min 
itwakksen s uyif i iksi netta s uyif, niy min zzayes itwahdan i d as immewcen mahend ad t ihda, 
niy min iweddaren i yufa netta , 24 niy ad yarr, zi marra min xef ijjug zzur, fqimet nnes tmun uca 
ad yarni tasyart texmusect uca ad tt iwc i wenni umi dd-tusa deg wass n tyarst nnes n umarwas. 
25 Netta ad yawi tayarst nnes n umarwas yar SIDI, ijj n icarri icnan qae zeg wugi, wenni fqimet 
nnes ad tifi elahsab fqimet i tqeddared cek uca ad tifi d tayarst n umarwas, uca ad tyawi yar 
ukehhan . 26 Xenni ad xas ifdi ukehhan zzat i wudem n SIDI uca ad as itwayfar, umi days itwaf 
umarwas zi jjihet n ict n tmesfact i igga zi marra tina.” 

Azerf i tyarst n wecmad 

6 4 Issiwef SIDI ak-d Musa, inna 

2 “Umur Harun d tarwa nnes, ini asen: Wa d azerf i tyarst n wecmad, tayarst n wecmad i 
ibexxaren x uealtar gifet tmun af ssbeh, i umi i ya teqqim tmessi n uealtar tcemmed. 

3 Akehhan ad yard asefham nnes n feqten, ad ibyes ssarwaf nnes n feqten x arrimet nnes, uca, 
xmi i ya tecc tmessi tayarst n wecmad, ad iksi iyyed uca ad t issars zzat i uealtar. 4 Xenni ad ikkes 
arrud nnes uca ad yard arrud nnedni, ad yawi iyyed barra i fmargeh n txuzan yar ijj n wemcan 
isfa. 

5 ittxessa ad teqqim tmessi tareqq x uealtar, ittxessa war txessi ca. Akehhan ad issary akeccud 
kuf ssbeh uca ad xas isettef tayarst n wecmad uca ad xas issbexxar tadunt n tyarsa n fehna. 
6 Timessi x uealtar ad teqqim tareqq febda, war txessi. 

Azerf i tmewci n ryiget 

7 Wa d azerf i tewhibt n fyiget. Tarwa n Harun ad tt ssqarrben zzat i wudem n SIDI zzat i uealtar. 
8 Netta ad iksi ijj n wuru zeg waren azdad n tewhibt n fyiget u zi zzect nnes ak-d marra jjawi i 

igan x tewhibt n ryiget. Ad issbexxar aya x uealtar. Aqa-tt d ict n refwahet ittfuhen i ridaret days 
i SIDI. 9 Harun d tarwa nnes ad ccen min zzayes icetten. Ittxessa ad tt ccen deg ijj n wemcan d 
amqeddas. Ad tt ccen di remrah n Uqidun n Umsagar . 10 War tettwasnenni s wentun. Ta d tayarst i 
d asen wciy zi tewhibin inu n tmessi, aqa-tt d tamqeddast qae, am tyarst n ddenb d tyarst n umar- 
was . 11 Marra iryazen jar tarwa n Harun ad zzayes ccen. aqa-tt d ict n tewsiyyet i rebda x tewhibin 
n tmessi n SIDI i marra rejyur nwem. Marra wi tt i ya ihadan, ad yiri itwaqeddes.” 

12 Issiwer SIDI ak-d Musa, inna 

13 “Ta d tawhibt n Harun d tarwa nnes i zi i ya qarrben yar SIDI deg wass min di i ya itwadhen: 
taecart n yijj n ‘ifa’ n waren azdad am ict n tewhibt n ryiget i rebda, azyen di ssbeh d wezyen yar 
ueecci . 14 Deg ijj n uxdim s zzect ad tesswejded u ad tawyed arecti uca ad tqeddmed ireqqwaz 
icenfen n tewhibt n ryiget am ict n refwahet ittfuhen i SIDI. 15 Akehhan zi tarwa nnes wenni 
ad itwassedhen deg wemcan nnes, ad igg amenni. Aqa d azerf i rebda. Ad itwassbexxar i SIDI 
marra . 16 Marra tawhibt n ryiget n yijj n ukehhan ad tiri tekmer. War zzayes ttetten ca.” 

Azerf i tyarst n ddenb 

17 Issiwer SIDI ak-d Musa, inna 

18 “Siwer ak-d Harun d tarwa nnes, ini asen: Wa d azerf i tyarst n ddenb: deg wemcan mani 
itwayars tayarst n wecmad, ad tetwayars tayarst n ddenb zzat i wudem n SIDI. Aqa-tt d tamqed¬ 
dast qae. 19 Akehhan, wenni i tt itteggen d ddenb, ad zzayes yecc. Ittxessa ad tetwacc deg ijj n 
wemcan amqeddas: di remrah n Uqidun n Umsagar . 20 Marra wi i ya ihadan aysum nni, ad zzayes 
itwassqeddes. Mara ingez ca zzayes x ijj n warrud, xenni ittxessa ad issird min xas ibeqqden 
deg ijj n wemcan amqeddas . 21 Uca rqeceet n traxt i di tuya ssnennan, ggur ad tetwarz, maca 
mara teggwa deg ict n rqeceet n nnhas, xenni ittxessa ad tetwahekk uca ad tetwassird s wa- 
man . 22 Marra min igan d awtem jar ikehhanen ad zzayes yecc, aqa-t d amqeddas qae . 23 Ufa d 
ict n tyarst n ddenb i zi twaqeddmen idammen nnes deg Uqidun n Umsagar mahend ad irin i 
refdiyyet di zzawect iqeddsen, war zzayes itwacc ca. Ad tetwacmed di tmessi.” 

Azerf i tyarst n umarwas 

7 1 “Wa d azerf i tyarst n umwarwas. Aqa-tt d tamqeddast qae. 

2 Deg wemcan mani yarrsen tayarst n wecmad, ad yarsen tayarst n umarwas. Ad ibeqqed 
idammen nnes x uealtar yar marra iyezdisen nnes . 3 Ad iqarreb s marra tadunt nnes, ak-d une- 
wwar n tdunt d tdunt tenni idrin adan . 4 Ad ikkes tnayen n tyezzar ak-d tdunt i xasent igan yar 
tejeinna ura d min yuyren yar tsa uca yarsa x tyezzar . 5 Akehhan ad issbexxar aya x uealtar am 
ict n tewhibt n tmessi i SIDI. aqa-tt d tayarst n umarwas . 6 Marra awtem jar ikehhanen ad zzayes 
yecc. Ad itwacc deg ijj n wemcan amqeddas. Aqa-tt d tamqeddast qae . 7 Ad tiri tyarst n umarwas 
am tyarst n ddenb. Ad yars yiri d ijj n uzerf. Ad tiri tyarst i ukehhan, wenni tuya zzayes ifdi x ca 
nyijjen. 8 Akehhan wenni i ya iqeddmen tayarst n wecmad n ca n ijjen, akehhan nni ad yars tiri 
tefmect n tyarst n tmessi, tenni dd-iqeddem. 9 Kur tawhibt n ryiget nni ngg w an di tefqunt ura d 
marra min itwaswejden di ttajjin niy deg wexdim, ad yiri i ukehhan, wenni i zzayes-dd iqarreb. 
10 Kur tawhibtn ryiget i itwaxegden s zzect, niy yuzyen, ad tiri i marra tarwa n Harun, amenni i 
ijj amecnaw i wennedni. 

Azerf i tyarst i igan n tyarsi n rehna 
11 Wa d azerf i tyarst i igan n tyarsi n rehna, tenni i ya iqeddem i SIDI. 

12 Mara ad tt iqeddem i uqadi, xenni ad tt iqeddem ak-d tyarst n uqadi ura d remsemnat bra antun 

ixegden s zzect d terfaf bra an tun twadehnent s zzect d remsemnat n waren azdad twaxegdent 
s zzect. 13 Ak-d remsemnat ad iqeddem ak-d tewhibt nnes eawed ayrum s wentun ak-d tyarst n 
uqadi tenni igan zi tyarsi nnes n rehna . 14 Ad iqeddem icten zi kur tawhibt uca ad tt issgaesed 
yar SIDI am tewhibt. Ad tiri i ukehhan wenni i ya ibeqqden s can idammen n tyarsa n rehna x 
uealtar y ar marra iyezdisen nnes. 15 Aysum n tyarst i uqadi tenni igan zi tyarsa nnes n rehna, ad 
itwacc deg wass i di i ya iqeddem tawhibt nnes. War ittejji zzayes walu ar ssbeh. 

16 Mara tawhibt nnes tus-dd ak-d ij n lwaed niy tega d ict n tewhibt s rxadar, ad tetwacc deg wass 
i di i tt ya iqeddem uca min zzayes icetten ad ittwacc deg wass i t-idd idfaren . 17 Min icetten cad 
zeg weysum n tewhibt, ad itwacmed s tmessi deg wass wiss trata . 18 Mara itwacc ca zeg wey- 
sum n tyarst n rehna deg wass wiss trata, xenni wenni t iqeddem, war itwaqebber ca ufa war tt 
tthisiben ca d tayarst n rehna. Ad tiri d ict n jjeifect uca wenni zzayes iccin, ad yarbu rmuesiyyet 
nnes. 19 Aysum wenni ihadan ca n tmesract inegsen, war zzayes ttettem. Ad itwassecmed s 
tmessi. Zi min icetten n weysum, izemmar ad zzayes yecc marra wenni isfan . 20 D wenni i ya ic- 
cen zeg weysum n tyarst n rehna, tenni igan i SIDI, uca ad xas yarr rexmej nnes, reemar nni ad 
itwaqess zi rgens nnes . 21 Mara hed ihada ca n tmesract texmej, amecnaw rexmej n bnadem, 
niy ca n rebhimet ixemjen niy min mma nnei n rexmej, uca xenni ad yecc zeg weysum n tyarst 
n rehna i SIDI, reemar nni ad itwaqess zi rgens nnes.” 

Tadunt d idammen aqqa d rehram i macca 

22 Issiwer SIDI ak-d Musa, inna 

23 “Siwer ak-d ayt n Israyil, ini 

‘Kenniw war ttettem ca tadunt n yijj n ufunas niy n yijj n uhuri niy n yijj n iyayd . 24 Tadunt n ict 
n rxecbet d tadunt n umurdus ad tetwagg i man mma rxedmet, maca kenniw war zzayes ttet¬ 
tem walu . 25 Minzi man wen mma i ya iccen tadunt n ict n rebhimet i zi dd i ya iqarreb yar SIDI 
am tewhibt n tmessi, bnadem wenni zzayes i ya iccen, ad itwaqess zi rgens nnes. 26 Di marra 
tizeddiyin nwem war ttettem ura d ca zeg idammen, niy zeg ijdad niy zi rebhayem . 27 Kur ijjen 
wenni iccin ca zeg idammen, reemar nni ad itwaqess zi rgens nnes.’ ” 

Tasyart n tiyarsa n rehna i ikehhanen 

28 Issiwer SIDI ak-d Musa, inna 

29 “Siwer ak-d ayt n Israyil, ini ‘Wi i ya issqarrben tayarst n rehna i igan zi tyarsi n rehna i SIDI, 
ad zzayes iqeddem ict n tewhibt d tayarst n rehna i SIDI . 30 S ifassen nnes ad yawi tiwhibin n 
tmessi zzat i SIDI. Ad yawi tadunt i igan x idmaren, mahend ad tt issenhezz zi ssa yar da ame¬ 
cnaw ict n tewhibt n wenhezzi zzat i wudem n SIDI. 31 Akehhan ad issbexxar tadunt x uealtar, 
maca idmaren ad irin i Harun d tarwa nnes . 32 Ad tqeddmem i ukehhan eawed acekrud afusi d 
tawhibt i ya tessgaeedem zi tyarsa nwem n rehna . 33 Acekrud afusi ad yiri i wenni, zi tarwa n 
Harun, i ya iqeddmen idammen n tyarsi n rehna d tadunt nsent. 34 Minzi necc ksiy idmaren n 
wenhezzi d ucekrud i itwassgaeeden zi tyarsi n rehna n ayt n Israyil uca wciy ten i ukehhan 
Harun d tarwa nnes am ijj n uzerf i rebda i ayt n Israyil.’ ” 35 Ta d tasyart itwassdehnen n Harun 
d tesyart itwassdehnen n tarwa nnes zi tewhibin n tmessi n SIDI deg wass i dd-issqarreb iten 
mahend ad xedmen i SIDI di tukehhant 36 tenni iwca SIDI i ayt n Israyil deg wass i ten idhen. 
Aqa-tt d ict n tewsiyyet i rebda i marra rejyur nsen . 37 Wa d azerf i tyarst n wecmad d tewhibt n 
fyiget d tyarst n ddenb, d tyarst n umarwas, d tyarsa i udeccen, d tyarst n rehna , 38 wenni iwessa 
SIDI i Musa deg wedrar n Sina, ass min di yumur ayt n Israyil ad qeddmen tiwhibin nsen i SIDI 
di rexra n Sina. 

Areqqem n Harun d tarwa nnes 

8 1 Issiwer SIDI ak-d Musa, inna 

2 “Ksi Harun jmie ak-d tarwa nnes d warrud d zzect i wedhan d umwa n tyarst n ddenb d 
tnayen n icarriyyen d tsuget s weyrum bra antun. 3 Raya i marra tamesmunt yar tewwart n 
Uqidun n Umsagar.” 

4 Igga Musa am mammec d as yumur SIDI uca tessmun tmesmunt yar tewwart n Uqidun n 
Umsagar . 5 Inna Musa i tmesmunt “Wa d min yumur SIDI ad itwagg.” 

6 Musa issqarreb-dd Harun d tarwa nnes uca issird iten s waman. 7 Issars xas arrud n termect, 
ibyes as s thezzamt, yard as aserham uca igga as apaltu uca ibyes as s thezzamt izewwqen n 
upaltu uca iqqen zzayes apaltu. 8 Xenni imten xas tajmect uca igga days izra n ‘Urim’d ‘Tumim’. 
9 Igga arezzet x uzegif nnes uca x arezzet, yar zzat, igga tarwiht s nnuwwar n wurey n temrist 
tamqeddast, am mammec yumur SIDI i Musa. 

10 Xenni iksi Musa zzect i wedhan uca idhen Tazeddiyt d marra min days igan uca issqeddes itt. 
11 Irucc zzayes x uealtar sebea n twarawin uca idhen cawed aealtar d marra reqcue nnes ura d ta- 
banyut ak-d udar nnes mahend ad ten issqeddes . 12 Iseyyeb zzect i wedhan x uzegif n Harun uca 
idhen it hima ad t issqeddes . 13 Issqarreb-dd Musa ayt n Harun uca yard asen arrud n termect 
uca ibyes asen s thezzamin uca inned asen ihewwaqen, am mammec yumur SIDI i Musa. 

14 Issqarreb-dd amwa n tyarst n ddenb uca Harun d tarwa nnes ssarsen ifassen nsen x uzegif n 
umwa n tyarst n ddenb . 15 Iyars as uca iksi Musa idammen uca igga ca zzaysen s udad nnes x wac- 
cawen n uealtar i igan yar marra iyezdisen nnes uca ammu issizdeg aealtar. Xenni iseyyeb idam¬ 
men yar udar n uealtar uca issqeddes it mahend ad xas igg asrah . 16 Iksi marra tadunt nni igan 
x wadan d min yuyren yar tsa d tnayen n tyezzar d tdunt nsent uca Musa issbexxar man aya x 
uealtar . 17 Maca amwa d yirem nnes d weysum nnes d amessar nnes, issary it barra i rmargeh n 
txuzan, am mammec yumur SIDI i Musa. 

18 Issqarreb-dd Musa icarri n tyarst n wecmad uca Harun d tarwa nnes ssarsen ifassen nsen 
x uzegif n icarri. 19 Iyars as uca ibeqqed idammen x uealtar yar marra iyezdisen nnes. 20 lbda 
icarri d icegiqen uca issbexxar Musa azegif d icegiqen d tdunt n tyezzar . 21 Issird adan d idaren 
s waman uca issbexxar Musa marra icarri x uealtar. Aqa-tt d tayarst n wecmad s ict n refwahet 
ittfuhen, aqa-tt d tawhibt n tmessi i SIDI, am mammec yumur SIDI i Musa. 

22 Issqarreb-dd xenni icarri nnedni, icarri i udeccen, uca Harun d tarwa nnes ssarsen ifassen 
nsen x uzegif n icarri. 23 Uca iyars as uca iksi Musa ca zeg idammen uca igga iten x yiyes n 
umezzuy afusi n Harun u x udad n yimez n ufus nnes afusi u x udad n yimez n udar nnes 
afusi . 24 Issqarreb-dd cawed tarwa n Harun uca igga Musa ca zeg idammen x yiyes n umezzuy 
nsen afusi u x udad n yimez n ufus nsen afusi u x udad n yimez n udar nsen afusi uca ibeqqed 
Musa idammen cawed x uealtar yar marra iyezdisen nnes . 25 Iksi tadunt d anewwar s tadunt d 
marra tadunt tenni igan x wadan d min yuyren yar tsa d tnayen n tyezzar ak-d tdunt nsent 
ura d acekrud afusi . 26 Zi tsuget s weyrum bra antun tenni tuya zzat i uyembub n SIDI, iksi ijj 
n remsemmem bra antun d ict n temsemmemt isswejden s zzect d ict n terfeft uca issars iten 
x tadunt u x ucekrud afusi . 27 Igga marra man aya deg ifassen n Harun u deg ifassen n tarwa 
nnes uca issenhezz it am ict n tewhibt n wenhezzi zzat i uyembub n SIDI. 28 Awarni as iksi aya 
cawed zeg ifassen nsen uca issbexxar it x uealtar x tyarst n wecmad. Aqqa d tiyarsa i udeccen s 
ict n refwahet ittfuhen. Aqa-tt d tawhibt n tmessi i SIDI . 29 Iksi Musa idmaren uca issenhezz iten 
amecnaw ict n tewhibt n wenhezzi zzat i wudem n SIDI. Man aya d tasyart n ucarri i udeccen 
nni igan i Musa, am mammec yumur SIDI i Musa. 

30 Iksi Musa ca n zzect i wedhan u n idammen i igan x uealtar uca irucc iten x Harun u x warrud 
nnes, x tarwa nnes u x warrud n tarwa nnes inni igan akides uca issqeddes Harun d warrud nnes 
d tarwa nnes d warrud n tarwa nnes inni igan akides. 

31 Inna Musa i Harun u i tarwa nnes “Gg w em aysum nni yar tewwart n Uqidun n Umsagar uca 
teccem t dinni s weyrum, wenni igan di tsuget n tyarsa i udeccen, am mammec umurey necc, 
nniy ‘Harun d tarwa nnes ad t ccen .’ 32 Min icetten n weysum d weyrum, ad itwassecmed s 
tmessi . 33 Zi tewwart n Uqidun n Umsagar war zzayes-dd tetteffyem ca sebea n wussan, ar ass 
min di i ya ikemmren wussan n ureqqem nwen, minzi netta ad kenniw yareqqem sebea n wus¬ 
san. 34 Am mammec igga deg wass-a, ammu yumur SIDI mahend ad xawem itwafdi. 35 Ad te- 
qqimem yar tewwart n Uqidun n Umsagar, ass d giret, sebea n wussan uca ad tettfem hettu 
i SIDI, hima war tmettim ca, minzi ammu twamurey necc.” 36 Harun d tarwa nnes ggin marra 
timesrayin, tinni yumur SIDI s ufus n Musa. 

Tiyarsa timezwura - aeugi n SIDI 

9 1 Uca imsar deg wass wiss tmenya, Musa iraya i Harun d tarwa nnes d imyaren n Israyil 2 uca 
inna i Harun “Ksi yark ijj n umwa icnan qae, amezyan n ufunas, am tyarst n ddenb, ura d ijj n 
icarri icnan attas am ict n tyarst n wecmad uca ejj iten ad dd-qarrben yar wudem n SIDI . 3 Siwer 
yar ayt n Israyil uca ini “Ksi ijj n umyan am tyarst n ddenb d ijj n umyan amezyan am tyarst n 
wecmad ura d ijj n izmar, aqa ad irin cnan qae, yarsen ijj n usegg w as 4 uca ksi sawed ijj n ufunas 
d ijj n ucarri am tyarsa n rehna mahend ad asen yarsen ura d ict n tewhibt n fyiget ixegden s 
zzect, minzi ass-a ad awem-dd iban SIDI.” 

5 Xenni awyen min yumur Musa zzat n Uqidun n Umsagar uca tamesmunt tqarreb-dd uca ibedd 
zzat i wudem n SIDI. 

6 Uca Musa inna “D man aya min yumur SIDI mahend ad tt teggem uca aeugi n SIDI ad awem-dd 
iban.” 

7 Inna Musa i Harun “Qarreb-dd yar uealtar uca sewjed tayarst n ddenb d tyarst n wecmad nnek 
uca fdi xak u x rgens. Awarni as sewjed tawhibt n rgens uca ifdi ten, am mammec yumur SIDI.” 
8 Xenni iqarreb Harun yar uealtar uca iyars i umwa n tyarst n ddenb i igan i yixef nnes . 9 Tarwa n 
Harun iwyen as-dd idammen uca netta issuf adad nnes deg idammen uca igga ten x waccawen 
n uealtar. Min icetten n idammen iseyyeb iten yar udar n uealtar. 10 Issbexxar tadunt d tyezzar 
d min yuyren yar tsa n tyarst n ddenb x uealtar, am mammec yumur SIDI i Musa . 11 Issecmed 
aysum d yirem s tmessi barra i rmargeh n txuzan. 

12 Iyars tayarst n wecmad uca tarwa n Harun qeddmen as idammen uca netta ibeqqed zzaysen 
x uealtar yar marra iyezdisen nnes. 13 Uca nitni qeddmen as tayarst n wecmad, itwabdan d 
icegiqen, ura d azegif, uca netta issbexxar itt . 14 Issird adan d idaren uca issbexxar iten x tyarst 
n wecmad i igan x uealtar. 

15 Awarni as issqarreb-dd tawhibt n rgens. Netta iksi icarri n tyarst n ddenb i rgens uca iyars as 
uca issewjed it d tayarst n ddenb amecnaw tayarst n ddenb tamezwarut. 

16 Issqarreb-dd tayarst n wecmad uca issewjed itt elahsab lfarida. 17 Issqarreb-dd tawhibt n 
ryiget uca iksi zzayes ijj n wuru iccur uca issbexxar aya x uealtar, zzat i tyarst n wecmad n ssbeh. 
18 Iyars eawed i ufunas u i icarri, d tayarst zi tyarsa n rehna di ttwee n rgens uca tarwa n Harun 
qeddmen as idammen, uca ibeqqed iten x uealtar yar marra iyezdisen nnes . 19 Tadunt n ufunas 
d n icarri, d anewwar s tadunt nnes d min idrin adan d tyezzar d min yuyren yar tsa , 20 aqa ssar- 
sen tadunt nni x idmaren uca netta issbexxar tadunt x uealtar 21 uca issenhezz Harun idmaren 
d ucekrud afusi amecnaw ict n tewhibt n wenhezzi zzat i uyembub n SIDI, am mammec yumur 
Musa. 

22 Xenni issgaeeed Harun ifassen nnes yar rgens uca ibarek iten uca ihwa awarni rami iqeddem 
tayarst n ddenb d tyarst n wecmad d tyarst n rehna . 23 Uca yudef Musa ak-d Harun deg Uqidun 
n Umsagar uca nitni ffyen zzayes eawed uca barken rgens uca iban-dd ueugi n SIDI i marra rgens 

24 uca teffey-dd tmessi n zzat i wudem n SIDI uca tecca tayarst n wecmad x uealtar ura d tadunt. 
Umi izra rgens man aya, sriwerwen uca wdan y ar temmurt x uyembub nsen. 

Rmewt n Nadab d Abihu 

-i /*v 1 Nadab d Abihu, tarwa n Harun, ksin kur ijj rmejmar nnes uca ggin days rebxur uca iwyen 
-L v/timessi teyrib zzat i uyembub n SIDI, min war d asen yumur netta. 2 Teffey-dd tmessi zi 
zzat i wudem n SIDI, tecc iten uca mmuten zzat i wudem n SIDI . 3 Inna Musa i Harun “D wa x 
min xef issiwer SIDI umi inna ‘S yenni i d ayi yudsen, ad twaqeddsey uca zzat i wudem n marra 
rgens ad ssecney aeugi inu.’ ” Uca isqar Harun . 4 Iraya Musa i Micayil d i Ilsafan, tarwa n Suziyil, 
eemmis n Harun, uca inna asen “Qarrbem-dd, tarbum aytmatwem n zzat n zzawect iqeddsen, 
awyi ten barra i rmargeh n txuzan.” 5 Qarrben-dd nitni uca arbun ten deg warrud n termect 
nsen barra i rmargeh n txuzan, am mammec inna Musa. 6 Xenni Musa inna i Harun u i Alieazar 
d Itamar, tarwa nnes “War degqem i ucewwafx izegifen nwem niy ttcarrgem arrud nwem, hima 
war tmettim uca ad yari ijj n lyadab ameqqran x marra tamesmunt. Maca aytmatwem, marra 
taddart n Israyil, ad run x tmessi-ya tenni issecmed SIDI. 7 War dd-tteffyem ca zi tewwart n 
Uqidun n Umsagar, hima war tettmettim ca, minzi zzect i wedhan n SIDI xawem." Uca nitni 
ttaeen i wawar n Musa. 

Tawsiyyet x binu d ccrab 

8 Issiwer SIDI ak-d Harun, inna 9 “Cek d tarwa nnek imni akidek war tsessem aman n udir niy 
ccrab ijehden xmi i ya tadfem deg Uqidun n Umsagar, hima war tettmettim ca. Aqa-tt d ict n 
tewsiyyet i rebda i marra rejyur nwem 10 hima ad tzemmarem ad tfarzem jar uqeddas d uressud 
u jar min inegsen d min isfan . 11 u hima ad tessremdem i ayt n Israyil marra tiwessa nni i yarsen 
issiwer SIDI s ufus n Musa.” 

Iliyazar d Itamar 

12 Uca issiwer Musa ak-d Harun d Alieazar d Itamar, tarwa nnes iqqimen “Ksim tawhibt n ryiget 
nni icetten zi tewhibin n tmessi i SIDI uca ccem tt bra antun zzat i uealtar, minzi aqa-tt d 
tamqeddast qae . 13 Ad tt teccem deg ijj n wemcam d amqeddas, minzi ta d tayarst i cek u i tarwa 
nnek zi tewhibin n tmessi n SIDI, minzi ammu d ayi itwawessa . 14 Deg ijj n wemcan isfa ad tec¬ 
cem rawed idmaren n wenhezzi d ucekrud i dd-itwassgaeeden, cek d tarwa nnek dyessic akidek, 
minzi d man aya d tasyart nnek d tasyart n tarwa nnek zi tyarsa n rehna n ayt n Israyil. 15 Ad 
awyen acekrud i dd-itwassgaeeden d tawhibt ura d idmaren n wenhezzi ak-d tewhibin n tmessi 
n tadunt mahend ad ten ssenhezzen zzat i uyembub n SIDI am tewhibt n wenhezzi. Aqa-t d ijj n 
uzerf i rebda i cek d tarwa nnek akides, ammu i yumur SIDI.” 

16 Uca Musa yarzu x iyayd n tyarst n ddenb, uca xzar, aqa icemd. Xenni izeef x Alieazar d Itamar, 
tarwa iqqimen n Harun, inna 17 “Mayemmi war teccim tayarst n ddenb di zzawect iqeddsen? 
Minzi aqa-tt d tamqeddast qae uca netta iwca awem tt-idd hima kenniw ad tarbum rmuesiyyet 
n tmesmunt mahend ad xasen tefdim zzat i wudem n SIDI. 18 Xzarem, war ttessidfem walu zeg 
idammen daxer i zzawect iqeddsen. Ittxessa kenniw ad tt teccem qae di zzawect iqeddsen, am 
mammec d awem umurey necc.” 19 Xenni issiwer Harun ak-d Musa “Xzar, ass-a aqa ssqarrben- 
dd tayarst n ddenb d tyarst n wecmad zzat i uyembub n SIDI. Timesrayin-a kkint xafi. Mara cciy 
zi tyarst n ddenb ass-a, ma xenni d man aya icna i iga di tittawin n SIDI?” 20 Umi isra Musa aya, 
iban as-dd man aya d lemlih di tittawin nnes. 

Imuddaren izdigen d inni ixemjen 

n 1 Issiwer SIDI ak-d Musa d Harun, inna asen 

2 “Siwer ak-d ayt n Israyil uca inim ‘Ina aqa-ten d rmar, inni umi tzemmaren ad teccem zi 
jar marra rmar nni din x temmurt . 3 Zi rmar tzemmarem ad teccem wi yar iga tecdect temsebda, 
aqa farqa n tecdect tfarq qac, u sennej i man aya ttarran ifez. 

4 Maca zeg inni ittarran ifez d inni yar iga tacdect temsebda, war ttettem ina: aryem, minzi 
itteffez, maca war yars bu tecdect tfarq, ad yarwem yiri ixmej; 5 akawka n tesdart, minzi ittarra 
ifez, maca tacdect war tfarq, u s uyenni ad yarwem yiri ixmej; 6 amenni ayarziz, minzi ittarra 
ifez, maca war yars tacdect tfarq, ad yarwem yiri ixmej ; 7 eawed iref, minzi yars tacdect tfarq 
uca aqa farqa n tecdect tfarq d azyen, maca war ittarri ifez, ad yarwem yiri ixmej . 8 Zeg weysum 
nsen war zzayes ttettem niy ad thadam rxecbat nsen, ad yarwem if in xemjen. 

9 Ina tzemmarem ad ten teccem zi jar marra imuddaren inni iddaren deg waman: marra wi yar 
iga wafriwen d teqcurt deg waman u di rebhur u di tyezratin, ina tzemmarem ad ten teccem, 
10 maca marra min war yar yegi ifriwen niy taqcurt di rebhur u di tyezratin, zi jar marra i zzayes 
issfuffyen aman ura zi jar marra min iddaren deg waman, ad yarwem yiri d nnei. 11 Ad awem 
yiri d nnei. War tzemmaren ad teccem zeg weysum nsen u rxecbat nsen ad tent teiffem . 12 Mar¬ 
ra min igan deg waman bra ifriwen d teqcurt, ad awem yiri d nnei. 

13 Zeg ijdad ad teiffem u war zzaysen ttettem ina, ad awem irin d nnei: agider, isyi, agider n 
rebhar, l4 aceffar ittawen s tazra, amessyuy amuqdie n tittawin ak-d marra markat nnes , 15 marra 
markat n ubayer, 16 yegis n buheyyaf, aeennaf, ajdid n rebhar, rbaz ak-d markat nnes , 17 ahemmaf 
n rkas, bu-tcararrut, bu-usudi n rmewt, 18 bu-yuntah, bu-ueuqqi, bu-uhawar, 19 abellarj, bu- 
usudi ieeffnen ak-d marra markat nnes, dundun d rwedwad. 

20 Marra min yars afriwen nni ittbueen d igguren x arebea n idaren, ad yarwem yiri d nnei. 

21 Zi marra min yars afriwen nni igguren x arebea n idaren, ad teccem inni yar iga idaren i 
uneggez sennej i idaren i tuyurt, hima ad zzaysen negzen x temmurt . 22 Zi man aya i ya teccem 
kenniw aya: tamuryi n weyraf ak-d markat nnes, tamuyri n tesdart ak-d markat nnes, tamuyri 
inegzen ak-d markat nnes d tamuyri irehhfen ak-d markat nnes . 23 Marra min yars afriwen nni 
ittbueen u yars arebea n idaren, ad yarwem yiri d nnei. 

24 S imuddaren-a i ya tirim tetwaxemjem. Marra wi i ya ihadan rxecbat nsen, ad yiri ixmej ar 
tameddit . 25 Manwen mma yiwyen ca zi rxecbat nsen, ad issird arrud nnes uca ad yiri ixmej ar 
tameddit . 26 Marra rebhayem, inni yar iga tecdect temsebda i zi farqa n tecdect war tfarq qae, ura 
war ttarran ifez, ad yarwem irin xemjen. Marra wi ten i ya ihadan, ad yiri ixmej . 27 Kur amuddar 
jar imuddaren i igguren x arebea n treqqa n idaren nsen, ad yarwem yiri ixmej. Marra wi i ya 
ihadan ca n rxecbat nsen, ad yiri ixmej ar tameddit . 28 Wi yiwyen ca n rxecbat nsen, ad issird 
arrud nnes uca ad yiri ixmej ar tmeddit. Ad awem irin xemjen. 

29 Zi jar imuddaren ittbueen, inni ittbueen x temmurt, d ina ad awem irin xemjen i kenniw: 
ajarbue, ayerda, icfar ak-d markat nnes, 30 iqqli, taknakart, azermummuy, ahdid d tata. 31 Ina 
ad yarwem irin xemjen zi jar marra imuddaren inni ittbueen x temmurt. Marra wi i ya ihadan 
rxecbat nsen, ad yiri ixmej ar tameddit . 32 Marra min xef iwda ca zi rxecbat nsen ad yiri ixmej, 
niy ict n rqeceet n tefrawt, niy arrud, niy tifmect, niy taxancet, niy man mma n rqeceet, uca 
xenni ad itwassars deg waman, ad yiri ixmej ar tameddit u awarni aya ad yiri izdig. 33 Marra 
rqeceet n traxt i days iwda ca zzayes, aqa marra min days igan ad yiri ixmej uca ad tarzem 

ttebsi. 34 Marra macca nni itwaccen wenni xas iwda aman nni, ad yiri ixmej, uca marra tissit 
nni itwaswen, di man mma n rqeceet i tega, ad tiri texmej. 35 Marra min xef iwda ca n rxecbat 
nsen, ad yiri ixmej. Afarnu d tzuda ggur ad twarzen. aqa xemjen uca x uya ad yarwem if in xe- 
mjen. 36 Maca aybalu niy d anu mani yar ssizzfen aman, ad yiri izdeg. Maca marra wi i ya ihadan 
rxecbat nsen, ad yiri ixmej. 

37 Uca mafa iwda ca zi fxecbet nsen x ca n zzarieet i uzare tenni ittxessa ead ad zareen, xenni 
ad yiri izdeg. 38 Maca mara seyyben aman x zzarieet uca iwda xas ca zi rxecbat nsen, xenni ad 
yarwem tiri zzarieet texmej. 

39 Uca mara immut ca n rebhimet zi jar febhayem nni teccim, xenni wi i ya ihadan rxecbet nnes, 
ad yiri ixmej a? tameddit. 40 Wenni iccin zi rxecbet nnes, ad issird arrud nnes uca ad yiri ixmej a? 
tameddit. Amenni wenni yarbun ca zi rxecbet, ad issird arrud nnes uca ad yiri ixmej af tameddit. 
41 Ku? amuddar ittbueen, wenni ittbueen x temmurt, aqa-t d nnei. War ittxessi ad itwacc. 42 Zi 
jar marra imuddaren nni ittbueen x temmurt, war ttettem ca marra min igguren x ueeddis niy 
marra min igguren x arebea n idaren ar marra min igguren x wattas n idaren, minzi aqa-ten d 
nnei. 43 War tteggem nnei i reemar nwem s ijj n umuddar nni ittbueen niy s ca nnedni, war zzay- 
es ssxemmajem ixef nwem mahend war ggur ad zzayes twassxemmjem. 44 Minzi necc d SIDI, 
AREBBI nwem. Kenniw ad tessqedsem ixef nwem uca ad tifim d imqeddasen, minzi necc aqa 
d amqeddas. War ssxemmajem reemur nwem s ufa d ijj n umuddar ittbue x temmurt. 45 Minzi 
necc D SIDI, wenni kenniw dd-issgaeeden zi temmurt n Misra, hima ad ifiy d AREBBI i kenniw 
uca hima ad tirim d imqeddasen, minzi aqa necc d amqeddas.” 

46 Wa d azerf x fmaf d x ijdad d x marra imuddaren iddaren inni ittenhezzan deg waman uca 
x marra imuddaren inni ittbueen x temmurt 47 hima ad itwagg ffarqjar min ixemjen d min 
izdigen u jar imuddaren inni izemmar ad twaccen d imuddaren inni war ittxessi ad twaccen.” 


Tiwessa n usizdeg yar uxerqed 

-i r \ 1 Issiwef SIDI ak-d Musa, inna 

-L Zj 2 “Siwef ak-d ayt n Israyil, ini “Xmi i ya teksi ict n temyart ddeyset uca turuw-dd ahenjir, 
ad tiri texmej sebea n wussan, amecnaw deg wussan n weezar, xmi xas idammen, ad tiri texmej. 
3 Deg wass wiss tmenya ittxessa ad itwaxten aysum n reedaryet nnes. 4 Awarni man aya ad te- 
qqim di taddart tfata u-tfatin n wussan di ssibbet n idammen n usizdeg nnes. War tetthidi walu 
zi min igan iqeddes u war tettrah yar zzawect iqeddsen ar i ya twakemmfen wussan n usiz¬ 
deg nnes. 5 Mara turuw-dd tahenjirt, ad tiri texmej tnayen n ssimanat, amecnaw deg wussan n 
weezar nnes. Awarni man aya ad teqqim di taddart setta u-settin n wussan di ssibbet n idammen 
n usizdeg nnes. 6 Xmi i ya twakemmfen wussan n usizdeg n mmis niy n yegis, xenni ad tawi ijj n 
izmar n yijj n usegg w as am tyarst n wecmad niy ijj n udbir d amezyan niy ijj n tejlilliht am tyarst 
n ddenb yar ukehhan zzat i tewwart n Uqidun n Umsagar. 7 Netta ad dd-issqarreb man aya zzat 
i uyembub n SIDI uca ad xas ifdi. Xenni ad tiri tizdeg zeg usizzef n idammen nnes. Wa d azerf i 
tenni i ya yarwen ijj n mmis niy ict n yegis. 8 Mara war tiwid ad tawi ijj n izmar, xenni ad tettef 
tnayen n tejlillihin niy tnayen n idbiren imezyanen, ijj i tyarst n wecmad u ijj i tyarst n ddenb, 
uca akehhan ad xas ifdi. Xenni ad tiri tizdeg.” 


Tiwessa zi jjihet n rehrac n rbars 

-i q 1 Issiwer SIDI ak-d Musa d Harun, inna 

1.0 2 “Xmi hed yars di termect n arrimet nnes aeebbuz, niy amcan aqeccar, niy ijj n wengaz 
iccemrer n termed, uca wanita izemmar ad idwer d udun n rbars di termect n arrimet nnes, 

ad itwandeh yar Harun, akehhan, niy yar ijjen zi tarwa nnes, ikehhanen. 3 Uca akehhan ad 
ixzar yar wudun di termect n arrimet nnes uca mara izuttan deg wemcan n wudun dewren d 
icemraren uca iban wudun cad yugey x termect n arrimet, aqa xenni d udun n rbars uca xmi t 
izra ukehhan, ad t ibarreh d amexmuj. 4 Maca mara angaz iccemrer n arrimet nnes d acemrar 
u war yugiy x termect n arrimet u izettan war dwiren d icemraren, xenni akehhan ad ibellee 
x wenni di iga udun nni sebea n wussan. 5 Mara izra it ukehhan deg wass wiss sebea uca izra aqa 
udun amenni iqqim, war imyir wudun di termect, xenni ad t ibellee ukehhan cawed sebea n wus¬ 
san nnedni. 6 Deg wass wiss sebea ad t izar ukehhan eawed uca mara iban aqa udun yarsa uca war 
imyir cad ktar x termect, xenni akehhan ad t ibarreh d amezdag. Tuya-tt d ict n tfuriy. Ad issird 
arrud nnes uca ad yiri izdig. 7 Maca mara imyar wudun ktar x termect awarni t izra ukehhan di 
ttwee n usizdeg nnes, xenni ittxessa ad isscen ixefnnes i ukehhan twarat nnedni. 8 Mara izra ukeh¬ 
han, aqa rehrac imyar x termect, ad t ibarreh d amexmuj. Aqa-t d rehrac n rbars i iga. 

9 Mara udun n rbars irqef ijj n bnadem, ad t awyen yar ukehhan. 10 Mara izra ukehhan, aqa 
aeebbuz iban imrer di termect uca izettan d icemraren uca iban weysum iddar deg ueebbuz, 
11 aqa-t d rbars d aqdim di termect n arrimet nnes uca akehhan ad t ibarreh d amexmuj. War 
xas ittbellie ca, minzi netta aqa ixmej. 12 Mara yuyur rbars x marra tirmect uca idra rbars marra 
tirmect n wenni yars udun zeg uzegif a? idaren, a? mani izemmar ad izar ukehhan s tittawin 
nnes, 13 uca izra it ukehhan, izra rbars idra marra arrimet nnes, xenni netta ad ibarreh d amez¬ 
dag wenni di iga wudun. Tirmect aqa-tt qae d tacemrac. Netta aqa izdig. 14 Deg wass mermi days i 
ya iban weysum iddar, ad yiri ixmej. 15 Mara izra ukehhan ay sum nni iddar, ad t ibarreh d amex¬ 
muj. Aysum nni iddaren ixmej, aqa-t d rehrac n rbars. 16 Maca xmi i ya ibedder weysum iddaren 
u idwer d acemrar, ittxessa as ad dd-yas yar ukehhan. 17 Mara izra it ukehhan uca aqa amcan n 
udun imrer, ad ibarreh ukehhan wenni di iga rehrac, d amezdag. Netta aqa izdig. 

18 Mara din deg weysum, di termect nnes, ict n thebbuct tenni tetwassgenfa, 19 uca deg wemcan 
n thebbuct idwer d ijj n ueebbuz imrer niy d ijj n wengaz iccemrer, acemrar iruh yar tezwey, 
xenni ad isscen ixef nnes i ukehhan . 20 Xmi t i ya ixzar ukehhan uca izra aqa-t sadu termect uca 
izettan nnes d icemraren, xenni akehhan ad t ibarrreh d amexmuj, aqa-t d udun n rbars wenni 
yuyuren s thebbuct. 21 Maca mara izra it ukehhan uca war dayes yufi u?a d ijj n uzettu d acemrar 
uca war idwir yugey x termect, maca idwer yarsa, xenni ad xas ibellee ukehhan sebea n wussan. 
22 Mara imyar xenni x termect marra, xenni akehhan ad t ibarreh d amexmuj. Aqa-t d udun n 
rbars. 23 Maca mara angaz iccemrer n termect iqqim deg wemcan nnes, war imyir ca, aqa-t d 
ccamet n thebbect uca akehhan ad t ibarreh d amezdag. 

24 Niy mara idwer di termect n arrimet ijj n uyezzim n wecmad uca aysum iddaren n uyezzim n 
wecmad idwer d ijj n wengaz iccemrer, acemrar iruh yar tezwey niy d acemrar, 25 uca izra ukeh¬ 
han man aya, uca xzar, izettan i igan deg wengaz iccemrer, aqa dewren d icemraren uca iban- 
dd d amcan n wengaz yugey di termect, aqa-t d rbars wenni dd-iffyen zeg uyezzim n wecmad. 
Akehhan ad t ibarreh d amexmuj. Aqa-t d udun n rbars. 26 Maca mara akehhan izra man aya uca 
war ittwiri izettan icemraren deg wengaz iccemrer uca izra angaz war yugiy x termect, maca 
idwer yarsa, ad xas ibellee ukehhan sebea n wussan. 27 Deg wass wiss sebea ad t ixzar ukehhan 
uca mara imyar wengaz x termect, akehhan ad t ibarreh d amexmuj. Aqa-t d udun n rbars. 

28 Maca mara angaz immrer iqqim deg wemcan nnes, war imyir x termect uca yarsa, aqa-t d 
aeebbuz n wecmad. Akehhan ad t ibarreh d amezdag, minzi aqa-tt d ccamet n wecmad. 

29 Mara ijj n weryaz niy ict n temyart days udun deg uzegif niy di tmart 30 uca ixzar ukehhan 
udun, izra aqa yugey di termect uca days izettan iwaryen d izdaden, xenni akehhan ad t ibarreh 
d amexmuj. Aqa-t d andaw n ucewwaf, aqa-t d rbars n uzegif niy n tmart. 31 Maca mara ixzar 
ukehhan andaw n ucewwaf, izra aqa war yugiy di termect uca war days yufi izettan ibarca- 

nen, xenni ad xas ibellee ukehhan x wenni di iga wudun n wendaw n ucewwaf sebea n wussan. 
32 Ad izar ukehhan udun deg wass wiss sebea uca mara izra, aqa andaw n ucewwaf war imyir, 
war days yufi izettan iwaryen uca andaw n ucewwaf war yugiy x ter meet, 33 xenni wenni di 
iga rehrac n wajjid ad iheff, maca amcan n undaw n ucewwaf war t iheff ca uca akehhan ad xas 
ibellee twarat nnedni ead sebea n wussan. 34 Deg wass wiss sebea ad ixzar ukehhan andaw n 
ucewwaf. Mara izra aqa andaw n ucewwaf war imyir ca, war yugiy x tefmect, xenni akehhan ad t 
ibarreh d amezdag. Ad issird arrud nnes uca ad yiri izdig. 35 Maca mara andaw n ucewwaf imyar 
attas x termect awarni i usizdeg nnes, 36 uca xmi t i ya ixzar ukehhan uca izra andaw n ucewwaf 
imyar x termect, xenni war yarezzu ukehhan x izettan iwrayen ead. Netta aqa ixmej. 37 Maca 
mara izra andaw n ucewwaf aqa ibedd uca ffyen-dd zzayes izettan ibarcanen, xenni aqa iggenfa 
s undaw n ucewwaf uca netta aqa izdeg. Akehhan ad t ibarreh d amezdag. 

38 Mara banen-dd imucan ccemreren, iccemreren d icemraren, di termect n yijj n weryaz niy 
n ict n temyart, 39 uca izra ukehhan man aya uca izra aqa di termect n arrimet banen imucan 
arsan, icemraren, xenni aqa-tt d ict n tfuri n termect uca netta aqa izdeg. 

40 Mara iwda ucewwaf n uzegif n yijj n weryaz, aqa d aqeccar, xenni netta aqa izdig. 41 Mara tan- 
yart nnes iwda as ucewwaf, aqa tanyart nnes teqquccar, xenni netta aqa izdig. 42 Maca mara din 
ijj n udun imrer x uzegif aqeccar niy x tenyart taqeccart, iruh yar tezwey, aqa xenni d rbars nni 
dd-iffyen x uzegif nnes aqeccar niy x tenyart nnes taqeccart. 43 Mara ixzar it ukehhan uca izra 
aqa aeebbuz n wudun imrer, iruh yar tezwey ewayt x uzegif nnes aqeccar niy x tenyart nnes 
taqeccart, ittban am rbars n termect n arrimet, 44 xenni aqa aryaz d bu-rbars i iga, netta aqa 
ixmej. Akehhan ad t ibarrreh d amexmuj, udun aqa-t x uzegif nnes. 

45 Ittxessa ad itwacarreg warrud n bu-rbars wenni i di iga wudun uca ad idreq i ucewwaf x uzegif 
nnes, ad iffar ayencic n sennej nnes, ad if aya ‘Amexmuj! amexmuj!’ 46 Marra ussan i days i ya 
yiri wudun, adyiri ixmej. Netta d amexmuj uca ad izdey wehdes uca tzeddiyt nnes ad tiri barra 
i rmargeh n fgens. 

47 Mara udun n rbars deg ijj n warrud, ijj n warrud n taduft niy n reqten, 48 niy yar ufiru aya niy 
yar ufiru nni, niy s rkettan niy s reqten, niy yar yirem, niy yar yirem itwassxedmen, 49 u ticti 
itwawten deg warrud niy deg yirem, niy yar ufiru aya niy yar ufiru nni, niy di mammec mma n 
rqeceet nni itteggen s yirem, tezzizu niy tezwey, aqa-t d udun n rbars. Ad itwasscen aya i ukeh¬ 
han. 50 Akehhan ad ixzar yar wemcan n udun uca min idnen ad t ibellee sebea n wussan. 51 Deg 
wass wiss sebea ad ixzar yar wudun uca mara imyar udun deg warrud, niy deg ufiru aya niy 
deg ufiru nni, niy deg yirem niy di mammec mma n rqeceet nni itteggen s yirem, aqa udun d 
rbars iqeshen i yega, aqa ixmej. 52 Ad isseemed arrud niy afiru aya niy afiru nni, mma n taduft 
niy n reqten i iga, niy mammec mma n rqeceet nni itteggen s yirem i days tuya udun, minzi aqa- 
t d rbars iqeshen. Ittxessa ad itwasseemed s tmessi. 53 Maca mara izra ukehhan man aya uca 
yufa udun war imyir ca deg warrud, niy deg ufiru aya niy deg ufiru nni, niy di mammec mma 
n rqeceet nni itteggen s yirem, 54 xenni ad yumur ukehhan ad ssirden min di yega wudun uca 
awarni i man aya ad xas ibellee twarat nnedni rqedd n sebea n wussan. 55 Mara izra ukehhan udun 
awarni i usird, uca izra udun war ibedder ca uca udun war imyir, aqa man aya ixmej. Ittxessa ad 
t tesseemeded s tmessi. Aqa udun idwer yugey yar deffar niy yar zzat. 56 Maca mara ixzar ukeh¬ 
han man aya uca izra belli udun yarsa awarni i usird, xenni ad t iqess zeg warrud, niy zeg yirem, 
niy zeg ufiru aya niy zeg ufiru nni. 57 Maca mara iban wudun twarat nnedni deg warrud, niy yar 
ufiru aya niy yar ufiru nni, niy di mammec mma n rqeceet nni itteggen s yirem, aqa idduqqez 
rbars. Ittxessa ad tesseemed s tmessi min days igan udun. 58 Arrud, niy afiru aya niy afiru nni, 
niy mammec mma n rqeceet nni itteggen s yirem, nni tessirded uca iruh xas wudun, ad t tes- 

sirded twarat nnedni uca xenni ad yiri izdig.” 59 Wa d azerf n wudun n rbars n warrud n taduft 
niy n reqten, niy n ufiru aya niy n ufiru nni, niy n mammec mma n rqeceet nni itteggen s yirem, 
mahend xenni ad barrhen s tezdeg niy s rexmej nnes. 

Asizdeg n rehrac n rbars 

a 1 Uca issiwer SIDI ak-d Musa, inna 

-L z i 2 “Wa d azerf n bu-rbars i wass n usizdeg nnes. Ittxessa ad itwandeh yar ukehhan 3 uca 
ad iffey ukehhan yar barra i rmargeh n txuzan. Xmi t i ya ixzar ukehhan uca izra belli aqa ig- 
genfa wudun n rbars n wenni d bu-rbars, 4 xenni ad issekk ukehhan mahend ad ksin i wenni i 
ya itwassizedgen, tnayen n ijdad iddaren, izdigen, ura d akeccud n tcejjart n tengelt d uzegg w ay 
ihedqen d teelget. 5 Ad yumur ukehhan mahend ad itwayars ijj n ujdid deg ict n rqeceet n traxt 
sennej i waman ittazzren. 6 Xenni ad iksi ajdid iddaren d ukeccud n tcejjart n tengelt d uzegg w ay 
ihedqen d teelget uca ad ten issuf ak-d ujdid iddaren deg idammen n ujdid i itwayars sennej i 
waman ittazzren. 7 Ad irucc sebea n twaratin x wenni itwassizedgen zi rbars. Xenni ad t ibarreh 
d amezdag uca ad yarxu i ujdid iddaren mahend ad idew sennej i wudem n yeyyar. 8 Uca wenni 
itwassizedgen ad isebben arrud nnes uca ad iheff marra acewwaf nnes, ad issird ixef nnes s 
waman. Xenni ad yiri izdeg. Awarni as ad yadef di rmargeh n txuzan uca ad izdey barra i uqidun 
nnes ead sebea n wussan. 

9 Deg wass wiss sebea ad iheff marra acewwaf n uzegif nnes d tmart nnes d timmiwin n tittawin 
nnes, wah, ad iheff marra acewwaf nnes, ad isebben arrud nnes uca ad issird arrimet nnes s 
waman, xenni ad yiri izdeg. 

10 Deg wass wiss tmenya ad iksi tnayen n izmaren kemmren d ict n texsi icnan qae n yijj 
usegg w as ak-d trata zi eecra n yijj n ‘ifa’ n waren azdad am tewhibt n ryiget xegden tt s zzect u 
cawed ijj n ‘lug’ n zzect. 11 Akehhan wenni t issizedgen, adyarr aryaz nni ittxessa ad itwassizdeg 
ak-d marra aya zzat i wudem n SIDI yar tewwart n Uqidun n Umsagar. 12 Ad iksi ukehhan ijj n 
izmar nni uca ad t-idd issqarreb ak-d ‘lug’ n zzect am tyarst n umarwas uca ad t issenhezz am 
tewhibt n wenhezzi zzat i wudem n SIDI. 13 Xenni ad iyars i izmar nni deg wemcan mani yarrsen 
tayarst n ddenb d tyarst n wecmad, deg wemcan amqeddas. Minzi tayarst n umarwas am tyarst 
n ddenb i ukehhan i tega, aqa-tt d tamqeddast qae. 14 Ad iksi ukehhan ca zeg idammen n tyarst 
n umarwas uca akehhan ad ten igg x yiyes n umezzuy afusi n wenni i ya itwassizedgen ura x 
yimez n ufus nnes afusi d x yimez n udar nnes afusi. 15 Amenni i ya iksi ukehhan ca zi ‘lug’ n 
zzect uca ad tt inyer x treqqa n ufus nnes azermad. 16 Ad issuf ukehhan adad nnes afusi s zzect 
nni yars deg ufus nnes azermad uca ammu i ya irucc s udad nnes ca zi zzect sebea n twarawin 
zzat i wudem n SIDI. 17 Uca min iqqimen zi zzect nni yars deg ufus nnes, ad tt igg x yiyes n 
umezzuy afusi n wenni i ya itwassizedgen ura x yimez n ufus nnes afusi d x yimez n udar nnes 
afusi, x idammen n tyarst n umarwas i xasen igga qher. 18 Uca min iqqimen n zzect nni yars deg 
ufus nnes, ad tt inyer x uzegif n wenni i ya itwassizedgen uca ammu i xas i ya ifdi ukehhan zzat 
i wudem n SIDI. 19 Ad issewjed ukehhan xenni tayarst n ddenb uca ad ifdi x wenni itwassizedgen 
zi rexmej nnes. Awarni as ad iyars i tyarst n wecmad. 20 Ad issbexxar ukehhan tayarst n wecmad 
d tewhibt n fyiget x uealtar. Ammu i xas i ya ifdi ukehhan uca ad yiri izdeg. 

21 Mara netta izred uca afus nnes war t issiwed, xenni ad iksi ijj n yizmar am tyarst n umarwas 
mahend ad xas ifdi am t igga d tewhibt n wenhezzi, ura d ict n teecart nyijj n ‘ifa waren azdad 
am tewhibt n ryiget ixegden s zzect, ak-d yijj n ‘lug’ n zzect 22 d tnayen n tejlillihin niy tnayen 
n idbiren imezaynin, anect izemmar ufus nnes ad as issiwed. Ict ad tiri d tayarst n ddenb u 
tennedni ad tiri d tayarst n wecmad. 23 Deg wass wiss tmenya n usizdeg nnes ad ten yawi yar 
ukehhan yar tewwart n Uqidun n Umsagar, zzat i wudem n SIDI. 24 Ad iksi ukehhan izmar n 

tyarst n umarwas d ‘lug’ nni n zzect uca akehhan ad ten issenhezz am tewhibt n wenhezzi zzat i 
wudem n SIDI. 25 Xenni ad iyars i izmar n tyarst n umarwas uca akehhan ad iksi ca zeg idammen 
n tyarst n umarwas, ad t yarr x yiyes n umezzuy afusi n wenni itwassizedgen u? a x yimez n ufus 
nnes afusi d x yimez n udar nnes afusi. 26 Ad ifarrey ukehhan ca n zzect x treqqa n ufus azermad 
n yixef nnes. 27 S udad nnes afusi ad irucc ukehhan s zzect nni yars deg ufus nnes azermad sebea 
n twarawin zzat i wudem n SIDI. 28 Akehhan ad igg ca zi zzect nni yars deg ufus nnes x yiyes n 
umezzuy afusi n wenni itwassizedgen ura x yimez n ufus nnes afusi u x yimez n udar nnes afusi, 
deg wemcan unit mani twaggen idammen n tyarst n umarwas qber. 29 Min iqqimen zi zzect nni 
yar ukehhan deg ufus nnes, ad t igg x uzegif n wenni itwassizedgen mahend ad xas ifdi zzat i 
wudem n SIDI. 30 Xenni ad issewjed ijj zi tnayen n tejlillihin niy zeg idbiren imezyanen, anect 
umi izemmar ufus nnes ad t issiwed. 31 Zi min d as i ya issiwed ufus nnes, ad yiri ijj i tyarst n 
ddenb u wennedni i tayarst n wecmad, sennej i tewhibt n ryiget. Ammu ad ifdi ukehhan x wenni 
itwassizedgen zzat i wudem n SIDI.” 

32 Wa d azerf i wenni di iga wudun n rbars uca war issiwed ufus nnes min icfan i usizdeg nnes. 

33 Issiwer SIDI ak-d Musa d Harun, inna 

34 “Xmi i ya tadfem di temmurt n Kenean, tenni d awem i ya wcey d agra, uca mara ggiy necc 
udun n rbars x ca n taddart n temmurt tenni yarwem d agra, 35 ad dd-yas xenni wenni yar tega 
teddart nni, ad ixebbar akehhan, adyini ‘Ittban ayi-dd axmi din ca n wudun di taddart.’ 36 Xenni 
akehhan ad issekk mahend ad ssexwan taddart qber mma i dd ya yas ukehhan s yixef nnes hima 
ad ixemm udun, hima war itwassexmij marra min igan di taddart. Awarni as ad dd-yadef ukeh¬ 
han mahend ad ixemmem taddart. 37 Mara ixzar udun uca izra aqa udun n rehyud n taddart 
banen-dd days ihufar zzizwen niy zewyen u ugyen x wudem n rhid , 38 xenni ad iffey ukehhan zi 
taddart nni zi tewwart n taddart uca ad iqqen taddart sebea n wussan. 39 Deg wass wiss sebea 
ad dd-idwer ukehhan uca mara izra aqa udun ibezzee x rehyud n taddart, 40 ad issekk ukehhan 
mahend ad ndaren izra inni i di tuya udun deg ijj n wemcan ixemjen barra i tendint. 41 Ad yejj 
ad qeccaren daxer n taddart, yar marra iyezdisen nnes uca ad zegeen taeejjajt i qeccaren, barra 
i tendint deg ijj n wemcan d amexmuj . 42 Xenni ad ksin izra nnedni, ad ten ggen deg wemcan 
n izra ihefcen nni uca ad henncen taddart. 43 Mara udun idwer-dd uca issfuffi cawed di taddart 
awarni mma kksen izra u qeccaren taddart awarni rami xenni tt henncen, 44 xenni ad dd-yas 
ukehhan ad ixzar. Mara izra, aqa udun ibezzee di taddart, xenni aqa din ijj n rbars iqeshen di 
taddart. Taddart aqa-tt texmej. 45 Ad hedmen taddart, izra nnes d tferwin nnes d marra tarrist 
n taddart uca ad ssegg w ejen aya barra i tendint yar ijj n wemcan d amexmuj. 46 Uca man wen 
mma i ya yadfen di taddart, awarni rami tt iqqen bnadem, ad yiri ixmej ar tameddit. 47 Uca 
wenni i ya ittsen di taddart, ad isebben arrud nnes, u wenni i ya iccen di taddart, ad issird arrud 
nnes. 48 Mara yudef ukehhan mahend ad tt ixzar uca izra aqa udun war imyir di taddart, awarni 
rami henncen taddart, xenni ad ibarreh ukehhan belli taddart tezdeg, minzi udun itwassgenfa. 
49 Ad iksi tnayen n ijdad d ukeccud n tcejjart n tengelt d uzegg w ay ihedqen d teelget, mahend ad 
zzaysen ikkes ddenb x taddart. 50 Ad iyars i ijj n ujdid deg ict n rqeceet n traxt, sennej i waman 
iddaren. 51 Ad iksi akeccud n tcejjart n tengelt d teelget d uzegg w ay ihedqen ura d ajdid iddaren 
uca ad issuf marra aya deg idammen n ujdid itwayarsen u deg waman iddaren uca ad irucc 
taddart sebea n twarawin . 52 Ammu i ya ikkes ddenb x taddart s idammen n wejdid, s waman 
iddaren d ujdid iddaren d ukeccud n tcejjart n tengelt d teelget d uzegg w ay ihedqen. 53 Ad yejj 
ajdid iddaren ad idwa barra i tendint sennej i wudem n yeyyar. Ammu i ya ifdi x taddart nni uca 
ad tiri tizdig.” 

54 Wa d azerf x marra rehracat n rbars u x wendaw n ucewwaf, 55 x rbars n arrud u n taddart, 56 x 
ijj n ueebbuz, x ijj n wemcan aqeccar u x ijj n wengaz iccemrer n termed. 

57 Azerf-a aqa i tyuri deg wass i di ya yiri hed ixmej niy deg wass i di i ya yiri hed izdeg. Wa d 
azerf n rbars. 


Asizzer n iryazen d temyarin 

-i p - 1 Issiwer SIDI ak-d Musa d Harun, inna 

-L 3 2 “Siwer ak-d ayt n Israyil, inim asen ‘Mara aryaz yars ijj n useyyer zi arrimet nnes, xenni 
ad yiri ixmej zi ssibbet n useyyer 3 Wa ad yiri d rexmej nnes di ssibbet n useyyer nnes: mara 
arrimet nnes tettejja aseyyer nnes niy arrimet nnes tessbedda aseyyer nnes, aqa-t d rexmej 
nnes. 4 Ku? qama min xef wenni di iga useyyer ad xas ittes, ad yiri ixmej u kur rqeceet i xef 
i ya iqqim, ad tiri texmej. 5 Marra wi i ya ihadan qama nnes, ad isebben arrud nnes, ad issird 
netta ixef nnes cawed s waman uca ad yiri ixmej ar tameddit. 6 Wenni i ya iqqimen x ca x min 
xef tuya iqqim wenni di iga useyyer, ad isebben arrud nnes, ad issird ixef nnes cawed s waman 
uca ad yiri ixmej ar tameddit. 7 Wenni i ya ihadan arrimet n wenni di iga useyyer, ad isebben 
arrud nnes uca netta simant nnes ad issird s waman uca ad yiri ixmej ar tameddit. 8 Mara wenni 
di iga useyyer issusef x ijj n umezdag, aqa wa xenni ad isebben arrud nnes, ad issird ixef nnes 
s waman uca ad yiri ixmej ar tameddit. 9 Kur trict x min xef iqqim wenni i di iga useyyer, ad 
tiri texmej. 10 Marra wi i ya ihadan mammec mma rqeceet tenni tuya sadu nnes, ad yiri ixmej 
ar tameddit uca wi tt i ya iksin, ad isebben arrud nnes, ad issird ixef nnes s waman uca ad yiri 
ixmej ar tameddit. 11 Marra wi i ya itwahadan zeg wenni di iga useyyer bra mma ad issird wa 
ifassen nnes amezwaru, ad isebben arrud nnes, ad issard ixef nnes s waman uca ad yiri ixmej 
ar tameddit. 12 Ttebsi n traxt nni itwahadan zeg wenni di iga useyyer ittxessa ad itwarz, maca 
marra ttebsi n tefrewt ad itwassird s waman. 

13 Xmi wenni i di iga useyyer n wagu ad itwassizdeg zeg useyyer nnes, ittxessa as simant nnes 
ad ihseb i sebea n wussan. Xenni ad isebben arrud nnes, ad issird arrimet nnes s waman idda- 
ren uca ad yiri izdig. 14 Deg wass wiss tmenya ad iksi tnayen n tejlillihin niy tnayen n idbiren 
imezyanen uca ad dd-yas zzat i wudem n SIDI yar tewwart n Uqidun n Umsagar uca ad ten iwc 
i ukehhan. 15 Akehhan ad issewjed ict n tyarst n ddenb d ict n tyarst n wecmad. Ammu xas i ya 
ifdi ukehhan zzat i wudem n SIDI x useyyer n wagu nnes. 

16 Mara iffey-dd useyyer n wagu zeg weryaz, ad issird arrimet nnes marra s waman uca ad yiri 
ixmej ar tameddit. 17 Kur arrud d kur irem i xef iga useyyer n wagu, ittxessa as ad itwassird s 
waman uca ad yiri ixmej ar tameddit. 18 Maca mara ittes yijj weryaz ak-d temyart uca indar, 
xenni ad ssirden s tnayen idsen s waman uca ad irin xemjen ar tameddit. 

19 Mara tamyart tuya-tt tseyyer, aqa xas idammen di arrimet nnes, xenni ad teezer sebea n wus¬ 
san. Marra wi tt i ya ihadan ad yiri ixmej ar tameddit. 20 Marra min xef tuya tettes deg weezar 
nnes, ad yiri ixmej uca marra min xef tuya teqqim, ad yiri ixmej. 21 Marra wi i ya ihadan qama 
nnes, ad issird arrud nnes, ad issird ixef nnes s waman uca ad yiri ixmej ar tameddit. 22 Marra 
wi i y ihadan mammec mma rqeceet min xef tuya tettyima, ad isebben arrud nnes, ad issird ixef 
nnes s waman uca ad yiri ixmej ar tameddit. 23 Mara ihada ict n rhajet waha i tuya x qama niy 
x rqeceet min xef tuya nettat teqqim, xenni ad yiri ixmej ar tameddit. 24 Mara ittes akides ijj n 
weryaz uca yusa-dd xas weezar nnes, xenni ad yiri ixmej sebea n wussan. Marra qama i x tuya 
ittes, ad yiri ixmej. 25 Mara x ict n temyart, usin as-dd idammen attas n wussan barra i rmijar n 
weezar nnes niy mara tuya aseyyer ktar x rmijar n weezar nnes, xenni ad tiri texmej marra us- 
san n useyyer nnes i dd-yusin ak-d rexmej nnes, am deg wussan n weezar nnes. 26 Marra qama 
min xef tettes marra ussan n useyyer n wagu nnes, ad as yiri amecnaw qama n weezar nnes u 

marra rqecset min xef teqqim, ad tiri texmej, amecnaw rexmej n weszar nnes. 27 Marra wi i ya 
ihadan timesrayin nni, ad yiri ixmej. Ad isebben arrud nnes uca ad issird ixef nnes s waman uca 
ad yiri ixmej ar tameddit. 28 Mara tetwassizdeg zeg useyyer n wagu nnes, ittxessa ad tehseb i 
yixef nnes sebsa n wussan, awarni as ad tiri tezdeg. 29 Deg wass wiss tmenya ad teksi i yixef nnes 
tnayen n tejlillihin niy tnayen n idbiren imezyanen uca ad ten tawi yar ukehhan yar tewwart 
n Uqidun n Umsagar. 30 Akehhan ad issewjed ict n tyarst n ddenb d ict n tyarst n wecmad uca 
akehhan ad xas ifdi di tmesract n useyyer n wagu n rexmej nnes zzat i wudem n SIDI. 

31 Ammu i ya tsezred ayt n Israyil x rexmej nsen hima war ttmettin di rexmej nsen, umi ssxem- 
majen Tazeddiyt inu tenni igan di rwest nsen.” 32 Wa d azerf i wenni yar iga useyyer uca i wenni 
zi i ya iffey wagu nnes uca ad yiri ixmej, 33 u eawed i tenni min xef iga idammen uca teszer ixef 
nnes u eawed i wi di tuya useyyer, i weryaz ura i temyart, uca eawed i weryaz i tuya ittsen ak-d 
tenni igan texmej. 


Ass ameqqran n wesrah 

1 1 Issiwer SIDI ak-d Musa awarni i rmewt n tnayen n tarwa n Harun, inni dd-iqarrben zzat 

-L Oi wudem n SIDI uca rexdenni mmuten. 2 SIDI inna i Musa “Siwer ak-d Harun, umac, hima 
war ittidef rebda deg Uqeddas daxer i urehhaf, zzat i tqebbart n wesrah wenni igan x Ttabut, 
hima war ittmetti ca, minzi necc baney-dd deg ijj n useynu sennej i tqebbart n wesrah. 3 S uya 
ad yadef Harun deg Uqeddas: s yijj n umwa, amezyan n yijj n ufunas, i tyarst n ddenb uca s yijj 
n icarri i tyarst n wecmad. 4 Ad yard arrud n reqten iqeddes uca x arrimet nnes ad yiri ssarwar 
n reqten. Ad ibyes tahezzamt n reqten uca ad yarekkeb arezzet n reqten. Aqa man aya d arrud 
iqeddsen. Mara ad ten yard, ittxessa as ad issird arrimet nnes s waman. 5 Ad iksi zi tmesmunt n 
ayt n Israyil tnayen n imyanen imezyanin i tyarst n ddenb d ijj n icarri i tyarst n wecmad. 6 Ad 
dd-issqarreb Harun amwa n tyarst n wecmad, wenni igan i yixef nnes, uca ad ifdi x yixef nnes u 
x taddart nnes. 7 Xenni ad iksi tnayen n iyayden uca ad ten igg zzat i wudem n SIDI yar tewwart 
n Uqidun n Umsagar. 8 Ad indar Harun taqedduht x tnayen n iyayden, ict n tqedduht x SIDI u 
ict n tqedduht x iyayd innufsren. 9 Ad dd-issqarreb Harun iyayd x wenni x dd-tewda taqedduht 
i SIDI uca ad t issewjed i tyarst n ddenb. 10 Iyayd i x dd-tewda taqedduht n iyayd innufsren, ad 
t igg iddar zzat i wudem n SIDI mahend ad xas ifdi uca xenni ad t issekk am iyayd innufsren yar 
rexra. 11 Uca ad dd-issqarreb Harun amwa i tyarst n ddenb wenni tuya i yixef nnes uca ad ifdi 
x yixef nnes u x taddart nnes uca ad iyars i umwa n tyarst n ddenb, wenni igan i yixef nnes. 

12 Ad iksi eawed ijj n rmejmar iccur s tirjin n tmessi n usaltar zzat i wudem n SIDI uca ad iccur 
tnayen n ifassen nnes s rebxur azdad ittfuhen uca adyawi marra aya daxer i urehhaf. 13 Ad igg 
rebxur x tmessi zzat i wudem n SIDI hima refwar n rebxur ad ider taqebbart n wesrah i igan x 
Chadet uca war ggur ad immet. 14 Ad iksi ca zeg idammen n umwa uca ad ten irucc s udad nnes 
x wudem n tqebbart n wesrah yar uyezdis n ccarq uca eawed ad irucc ca zeg idammen sebea n 
twarawin s udad nnes zzat i tqebbart n wesrah. 15 Awarni as ad iyars i iyayd wenni igan i rgens 
uca ad yawi idammen yar daxer i urehhaf uca ad igg s idammen nnes amecnaw mammec igga s 
idammen n umwa uca ad ten irucc x tqebbart n wesrah u zzat i tqebbart n wesrah. 

16 Ammu i ya ifdi x Uqeddas di ttwee n rhajat ixemjen n ayt n Israyil u di ttwes n ixettan nsen i 
dd-yusin ak-d ddnub nsen. Ammu i ya yegg di ssibbet n Uqidun n Umsagar wenni igan di rwest 
n marra timesrayin ixemjen nsen. 

17 Ufa d ijj n bnadem mma ad yiri sad deg Uqidun n Umsagar, zi mermi i ya yadef mahend ad 
ifdi deg Uqeddas yars ar i ya iffey eawed. Ammu i ya ifdi x yixef nnes u x marra agraw n rgens n 
Israyil. 18 Ggur ad iffey ar usaltar i igan zzat i wudem n SIDI uca ad xas ifdi. Ad iksi ca zeg idam¬ 
men n umwa u zeg idammen n iyayd uca ad issars aya x waccawen n usaltar di min d as-dd 

innden. 19 Sebea n twarawin i ggur ad xas irucc s udad nnes ca zeg idammen uca ad t issizdeg 
u ad t issqeddes zi tmesrayin ixemjen n ayt n Israyil. 20 Umi ikemmer refdiyyet x Uqeddas u x 
Uqidun n Umsagar u x uealtar, ggur ad dd-issqarreb xenni iyayd iddaren. 21 Harun ad issars ifas- 
sen nnes x uzegif n iyayd iddaren uca x sennej i uya ad ineem x marra rmuesiyyet n ayt n Israyil 
d marra ixettan nsen i dd-yusin ak-d marra ddnub nsen uca ad ten issars x uzegif n iyayd uca ad 
t issekk yar rexra s ufus n yijj n weryaz wenni isswejden i degga. 22 Uca iyayd ggur ad yawi ak-d 
ixef nnes marra rmuesiyyet nsen yar ict n jjihet texra uca ad issekk iyayd yar rexra. 

23 Awarni as ggur ad yadef Harun yar Uqidun n Umsagar uca ad ikkes arrud n reqten, wenni yard 
hima ad yadef deg Uqeddas, uca ad ten yejj din. 24 Ad issird arrimet nnes s waman deg wemcan 
amqeddas uca ad ikkes arrud nnes. Xenni ad iffey, ad issewjed tayarst n wecmad nnes d tyarst 
n rgens uca ad ifdi x yixef nnes u x rgens. 25 Ad issbexxar tadunt n tyarsa n ddenb x uealtar. 

26 Wi yiwyen iyayd innufsren, ad isebben arrud nnes, ad issird arrimet nnes s waman. Awarni 
as ad yadef di rmargeh n txuzan. 

27 Uca amwa n tyarst n ddenb d iyayd n tyarst n ddenb, i zi itwassidfen idammen nsen mahend 
ad zzaysen itwafdi deg Uqeddas, ad ten ssuffyen barra i rmargeh n txuzan uca ad zzaysen 
cemden irmawen nsen d weysum nsen d umessar nsen s tmessi. 28 Wi ten i ya isscemden, ad 
isebben arrud nnes, ad issird cawed, arrimet nnes s waman. Awarni as ad yadef di rmargeh n 
txuzan. 

29 Ta d ict n tewsiyyet i rebda i kenniw. Deg uyur wiss sebea, deg wass wiss eecra n uyur, ad 
tesswadeem ixef nwem uca war tteggem ura d ict n rxedmet, niy wenni i dd-ixerqen di tem- 
murt ura d abarrani wenni izeddyen jarawem. 30 Minzi deg wass nni netta ad xawem ifdi 
mahend ad kenniw issizdeg. Kenniw marra ad tetwassizedgem zzat i wudem n SIDI. 31 Ad yiri 
d ijj wass n ssebt, arrahet tmun i kenniw. Ad tesswadeem ixef nwem, aqa-tt d ict n tewsiyyet i 
rebda. 32 Akehhan wenni itwadehnen u itwareqqem deg wemcan n babas mahend ad ikellef x 
tukehhant, ad ifdi uca ad yard arrud n reqten, arrud iqeddsen. 33 Ad ifdi x zzawect iqeddsen qac, 
x Uqidun n Umsagar u x uealtar. Ad ifdi cawed x marra ikehhanen u x marra rgens n wegraw. 
34 Ta d ict n tewsiyyet i rebda i kenniw hima ad tefdim ict n twarat deg usegg w as x marra ayt n 
Israyil i marra ddnub nsen.” Uca igga Musa am mammec d as yumur SIDI. 

Amcan n tayarst wehdes 

rj 1 Issiwer SIDI ak-d Musa, inna 

-L / 2 “Siwer ak-d Harun d tarwa nnes u ak-d marra ayt n Israyil, ini asen ‘Wa d awar i yumur 
SIDI, d man aya i iqqar: 3 Marra aryaz zi taddart n Israyil, wenni iyarsen i ufunas niy icarri niy 
iyayd, mma daxer di rmargeh n txuzan i tega niy barra i rmargeh, 4 uca war t yiwi d tawhibt 
yar tewwart n Uqidun n Umsagar, mahend ad t-idd issqarreb d tawhibt yar SIDI zzat n Tzeddiyt 
n SIDI, ad as-dd itwahseb idammen nni. Netta issizzer idammen uca aryaz nni ad itwaqess zi 
rgens nnes, 5 mahend, xmi i ya qeddmen ayt n Israyil tiyarsa nsen tinni nnumen ttqeddamen 
barra deg iyyar, ad tent awyen yar SIDI, yar ukehhan yar tewwart n Uqidun n Umsagar uca 
ad qeddmen tiyarsa, tinni igan n tyarsa n fehna, i SIDI. 6 Akehhan ad irucc cwayt n idammen x 
uealtar n SIDI yar tewwart n Uqidun n Umsagar u netta ad issbexxar tadunt am ict n refwahet 
ittfuhen i SIDI. 7 War ttqeddamen ead tiyarsa nsen i ssanam-n- imuyan, wenni deffaren nitni am 
inni ideffaren reqhab. Ta d ict n tewsiyyet i rebda i nitni i marra reyjur nsen. 8 Ad asen tinid 
eawed ‘Marra aryaz n ayt n Israyil u n ibarraniyyen inni igan di rwest nsen wenni ixsen ad 
issbexxar ict n tyarst n wecmad niy mammec mma tegga tyarst, 9 war tt-idd-yiwi yar tewwart 
n Uqidun n Umsagar hima ad t issewjed i SIDI, aryaz nni ad itwaqess zi rgens nnes. 

Tawsiyyet hima war ttetten idammen 

10 Kuf ijj n taddart n Israyil niy n ibarraniyyen inni izeddyen di fwest nsen, wenni i ya iccen man 
mma n idammen, necc ad xas qefbey udem inu uca ad t qedeey zi fgens nnes. 11 Minzi feemar 
n arrimet deg idammen uca necc wciy awem ten x uealtar mahend ad fdin x reemur nwem, 
minzi idammen d ina i ya fdin x feemar. 12 X uya aqa nniy i ayt n Israyil: Ufa d ijj zzaywem war 
ittett zeg idammen ufa d abarrani i izeddyen di rwest nwem, war ittett idammen. 13 Kur ijj zeg 
ayt n Israyil u zeg ibarraniyyen i izeddyen di rwest nwem, wenni iymaren ijj n umuddar niy ijj 
n ujdid mahend ad t yecc, ad issizzef idammen nnes uca ad ten issduffi s ucaf. 14 Minzi d ina d 
reemar n marra arrimet, idammen nnes igan d reemar nnes. S uyenni nniy i ayt n Israyil ‘War 
ttettem zeg idammen n arrimet’, minzi reemar n marra arrimet d idammen nnes. Wenni zzay- 
sen i ya iccen, ad itwaqess zi rgens nnes. 15 Marra wenni i ya iccen zeg ict n fxecbet niy zeg ijj n 
umuddar imezzqen, mma netta zi tarwa n temmurt niy d ijj n ubarrani, ad isebben arrud nnes 
uca ad issird ixef nnes s waman uca ad yifi ixmej af tameddit. Awarni aya ad yifi izdeg. 16 Mara 
war t issird u war issird arrimet nnes, xenni ad yarbu rmuesiyyet nnes.’ “ 

Tiwessa zi jjihet n remrac d rag yudsen 

-i q 1 Issiwef SIDI ak-d Musa, inna 

-L 0 2 “Siwef ak-d ayt n Israyil uca ini asen ‘Necc d SIDI, AREBBI nwem! 3 War tteggem ame- 
cnaw mammec tteggen di temmurt n Misra mani tuya tzeddyem kenniw, niy war tteggem 
amecnaw mammec tteggen di temmurt n Kenean, mani kenniw i ya nedhey, uca war ggur ad 
teddarem slahsab tiwessa nsen. 4 Ad teggem lfarayid inu uca ad tehdam tiwessa inu mahend 
ad daysen tuyurem: Necc d SIDI, AREBBI nwem! 5 Ad tehdam tiwessa inu d lfarayid inu: bnadem 
wenni tent itteggen, ad zzaysent iddar, necc d SIDI. 

6 Ufa d ijj ad dd-iqarreb yar ca n yijjen zi rag nnes hima ad t issearra: necc D SIDI. 

7 War ggur ad tessearrid babac d yemmac. Aqa-tt dyemmac, war ggur ad-tt tessearrid. 6 7 8 Tamyart 

n babac war ggur ad tessearrid. Aqa-tt d tueearyent n babac. 9 X tueearyent n wecmac, yegis 

n babac niy yegis n yemmac, niy nettat tetwaxfeq-dd di taddart niy barra i taddart, aqa 
tueearyent nnes war tt tessearri ca. 10 X tueearyent n yegis n mmic niy n yegis n yegic, war 
ttessearri ca tueearyent nsen minzi aqa-tt d tueearyent nnek. 11 War ttessearri ca tueearyent n 
yegis n temyart n babac, tenni dd-itwaxefqen i babac. Aqa-tt d ucmac. 12 War ggur ad tessearrid 
wecmas n babac. Aqa-tt d rag n babac. 13 War ggur ad tessearrid wecmas n yemmac, minzi net¬ 
tat d rag n yemmac. 14 War ggur ad tessearrid umas n babac u war dd-ttqarrabed yar temyart 

nnes, aqa-tt d eentic. 15 War ggur ad tessearrid tamyart n mmic, aqa-tt d tamyart n mmic, war 
ttessearri ca tueearyent nnes. 16 War ggur ad tessearrid tamyart n umac, aqa-tt d tueearyent 
n umac. 17 War d ac ittxessi ca ad tessearrid tamyart d yegis. War dd-tiwyed ca yegis n mmic 
niy yegis n yegic, hima ad tt tessearrid. Aqa-tent d rag, aqa-tt d ict n tmeemuc ifesden. 18 War 
dd-ttawi tamyart d tacna ak-d ucmas, hima ad tt tyenned xmi tt i ya tessearrid am ead ted- 
dar. 19 War dd-ttqarrab ca yar ict n temyart xmi i ya teezef ixef nnes zi ssibbet n fexmej nnes 
hima ad tessearrid asedhi nnes. 20 War ttettes ak-d temyart n umqarreb nnek uca ad zzayes 
tfesded ixef nnek. 21 War ttejjid arraw nnek ad zwan yar Mulek, war tesseigid isem n AREBBI 
nnek, necc d SIDI! 22 War ttfehhef ak-d weryaz amecnaw ak-d temyart di qama. Aqa-tt d jjeifect. 
23 War fessed ca ixef nnek ak-d ca n febhimet am akides tfehhfed u tamyart war ttbeddi zzat 
i febhimet mahend ad kis tqehheb. Aqa d ijj n umxeged ifesden. 24 War fessed ca ixef nnek s 
marra timesfayin-a, minzi fegnus nni i ya ssuffyey zzat i uyembub nwem, tuya fessden ixef 
nsen zzaysent . 25 S uyenni tedwef temmurt tefsed uca xenni necc ad as xegsey fmuesiyyet nnes 

uca ad teuqq temmurt imezday nnes. 26 Maca kenniw ad tehdam tiwessa d lfarayid inu, war 
tteggem ura d ict n rhajet zi marra jjeayef-a, niy wenni zi tarwa n temmurt ura d abarrani nni 
izeddyen di rwest nwem. 27 Minzi imezday n temmurt, inni tuya qbe? nwem, aqa ggin marra 
jjeayef-a uca ammu i tedwer temmurt tefsed. 28 War ttejji tammurt ad kenniw-dd teuqq umi tt 
tessefsadem, am mammec teuqq rgens nni tuya din qber nwem. 29 Minzi marra inni iggin man 
wen mma zi jjeayef-a, aqa inni i ya iggen ammu ad twaqedeen zi rgens nsen. 30 Ad tehdam min 
d awem umurey mahend war tedfarem tiwessa idexsen am mammec tt ggin regnus qber nwem. 
War zzaysent tfessadem ixef nwem. Necc d SIDI, AREBBI nwem!” 

Tiwessa x uweqqar di tuddart 

1 0 1 Iss i we ^ SIDI yar Musa, inna 

-L ^7 2 “Siwer ak-d marra tamesmunt n ayt n Israyil uca ini asen ‘Ittxessa ad tirim d imqed- 
dasen, minzi necc d SIDI, AREBBI nwem, aqa-yi d amqeddas. 3 Kur ijj ad iweqqar yemmas d 
babas uca ussan inu n ssebt ad ten tehdam, necc d SIDI, AREBBI nwem! 4 War ggur ad dewrem 
yar lasnam u war tteggem i yixef nwem irebbiten n ufessi, necc d SIDI, AREBBI nwem! 5 Xmi i ya 
tqeddmen tayarst n rehna i SIDI, xenni ad tt tqeddmem s yijj n webrid i ya itwaqebren. 6 Ittxessa 
ad tetwacc deg wass i di i tt ya tqeddmem ura di tiwecca awarni as. Min iqqimen ar wass wiss 
trata ad itwassecmed s tmessi. 7 Mara tetwacc deg wass wiss trata, ad tiri d jjeifect, war days 
itwif arda. 8 Wi zzayes i ya iccen ad yarbu rmuesiyyet nnes, minzi isseig min igan d amqeddas n 
SIDI uca xenni ad itwaqess reemar nni zi rgens nnes. 

9 Mara temjarem ssabet n temmurt nwem, war tmejjarem iyyar ar ayezdis aneggar niy ad tney- 
rum marra min izemmar ad inneyru. 10 War treqded tazayart nnek kurci niy ad tessmuned 
marra adir i din iwdan di tzayart. Ad ten tejjed i umezrud u i ubarrani, necc d SIDI, AREBBI 
nwem! 11 War ttacar niy ad tessxarqed u ura d ijj mma ad icmet amqarreb nnes. 12 War ttjjaga 
bate? s yisem inu u war tesseigid ammu isem n AREBBI nnek, necc d SIDI. 13 War sshissif amqar¬ 
reb nnek niy ad t tacared. War ttettef rmunet n icewwaren zi giret ar tiwecca. 14 War ttekk w ar 
adehcur u war ttegg ca min di i ya inqared udaryar, maca ittxessa cek ad tegg w eded AREBBI, 
necc d SIDI! 15 Yar wehkam war ggur ad tyecced. War seizzi amezrud u war seeddu yar bu-txuba. 
Ittxessa ad thekmed x umqarreb nnek s usegged. 16 War ggur jar rgens nnek s unemmem u war 
tbeddid x idammen n umqarreb nnek, necc d SIDI! 

17 War carreh umac deg wur nnek. Ad teermed aeram i umqarreb nnek u war tkessid ddenb 
nnes xak. 18 War ttentiqim niy ad txemmred antaqem x tarwa n rgens nnek, maca ad texsed 
amqarreb nnek amecnaw ixef nnek, necc d SIDI. 19 Ad tehdam tiwessa inu. War ttreqqam ca 
rebhimet nnek ak-d yijj n marka nnedni. War zarree tnayen n markat n zzarieet deg iyyar nnek 
u war yarred arrud itwaggen s tnayen n markat n ukettan. 

20 Mara aryaz indar am ittes ak-d ict n temyart, ict n tayya ixdeb itt yijj n weryaz nnedni, maca 
war itwaxeges ead rexras nnes niy temmewc as trelli, xenni ad yiri rehsab, maca war tetwane- 
qqen ca, minzi nettat tuya ead war tetthari ca. 21 Netta ad yawi tayarst n umarwas nnes i SIDI 
yar tewwart n Uqidun n Umsagar, ijj n icarri am tayarst n umarwas. 22 Ad xas ifdi ukehhan s 
yicarri n tyarst n umarwas zzat i uyembub n SIDI i ddenb nnes i igga uca ddenb nnes i igga ad 
as itwayfar. 

23 Xmi i ya tawdem di temmurt uca tezzum cram kur ticejjura mahend ad zzaysent teccem, 
xenni ad tejjem war txetnem ‘reedaryet nnes’, tenni d ryiget nnes. Trata n isseg w usa ad tent 
tejjem war tent txetnem. War zzaysent ttettem ca. 24 Deg usegg w as wiss arebea ad tiri marra 
ryiget nnes tqeddes i usemyar i SIDI. 25 Deg usegg w as wiss xemsa ad teccem ryiget nnes uca 
ssabet nnes ad tt teggem ad tt tessarenyem i yixef nwem, necc d SIDI, AREBBI nwem! 

26 War ggur ad teccem ca days idammen. War ggur ad tgezznem niy ad tessxedmem tabez- 
giwt. 27 War theffam acewwaf n uzegif x iyezdisen u war ggur ad theffem tma n tmart nwem. 
28 War tcarradem arrimat nwem i yijj n umettin niy ad tarecmem tiggaz di arrimat nwem, necc 
d SIDl! 29 War ssdegi yegic, ad tt tarred d rqehba, hima war twetti temmurt di tuqqehbit uca ad 
teccur temmurt s refdihet. 30 Ad tehdam ussan inu n ssebt uca ad tweqqarem zzawect iqeddsen 
inu, necc d SIDl! 31 War ttdikk w i?em yar yenni ieezzmen x imettan u yar igezzanen u war yarsen 
arezfem, necc d SIDl, AREBBI nwem! 

32 Xmi i ya tzarem acewwaf icab ad tekkared uca ad tweqqared udem n iwessura uca ad 
tegg w eded zi AREBBI nnek, necc d SIDE 33 Xmi kiwem i ya izdey ijj n ubarrani di temmurt nwem, 
war t ttdegmem. 34 Ad awem yiri ubarrani wenni i yarwem izeddyen amecnaw wenni n tarwa 
n temmurt nwem. Ad t texsed am yixef nnek, minzi tuya kenniw d ibarraniyyen di temmurt n 
Misra. Necc d SIDl, AREBBI nwem! 35 Xmi i ya tirim yar wehkam war tyeccem ca s feebar n tuz- 
zeggart niy n dqer niy n min days. 36 Ad yarwem yiri d ijj n rmizan nican d izra n rmizan nican 
ura d ijj n ‘ifa’ nican d ijj n ‘hin’ nican, necc d SIDl, AREBBI nwem, wenni i kenniw inedhen zi 
temmurt n Misra. 

37 Ad tehdam marra tiwessa d rumur inu uca ad ten teggem, necc d SIDl!” 

Izerfen x mammec i ya yiri ?eiqab 

r\ /Vlssiwer SIDl ak-d Musa, inna 

/-i V/ 2 “Ad tinid i ayt n Israyil nni izeddyen di Israyil ‘Kur ijjen zeg inni n ayt n Israyil niy zeg 
ibarraniyyen wenni i ya iwcen zi tarwa nnes i Mulek, ad itwaney nican. Rgens n temmurt ad t 
yarjem. 3 Necc ad qerbey udem inu x weryaz nni uca ad t qedeey zi rgens nnes, minzi netta aqa 
iwca zi tarwa nnes i Mulek uca s uyenni tuya issexmej zzawect iqeddsen inu uca iwessex isem 
amqeddas inu. 4 Mara tarwa n temmurt qqnen tittawin nsen x weryaz nni umi iwca zi tarwa 
nnes i Mulek, uca war t nyen, 5 xenni necc ad qerbey udem inu x weryaz nni u x twacunt nnes 
uca ad t qedeey zi jar rgens nnes, netta d marra inni t ideffaren amecnaw reqhab mahend ad 
qehhben ak-d Mulek. 

6 Reemar wenni iqegben ixef nnes yar yenni ieezzmen imettan d igezzanen, mahend ad ten 
dfaren amecnaw reqhab, necc ad xas qerbey udem inu uca ad t qedeey zi jar rgens nnes. 

7 Xenni qeddsem u tirim d imqeddasen, minzi necc d SIDl, AREBBI nwem! 8 Hdam tiwessa inu uca 
ggem zzaysent. Necc d SIDl wenni kenniw issqeddsen. 

9 Mara ijj n weryaz itekk w ar babas niy yemmas, ad itwaney nican. Netta tuya ineeeer x babas 
niy x yemmas, idammen nnes aqa-ten xas. 10 Mara ijj n weryaz izna ak-d temyart n wennedni, 
xenni wenni tuya izennan ak-d temyart n umqarreb nnes, ad itwaney nican, wenni iznan ura d 
tenni iznan, aqehbi d tqehbect. 11 Mara ijj n weryaz ittes ak-d temyart n babas, uca ammu aqa 
issearra babas, xenni nitni s tnayen ad twanyen nican. idammen nsen aqa-ten xasen. 12 Mara 
ijj n weryaz ittes ak-d temyart n mmis, xenni nitni s tnayen ad twanyen nican. Aqa munen s 
tnayen idsen x ubaryud. Idammen nsen aqa-ten xasen. 13 Mara ijj n weryaz ittes ak-d ijj n we¬ 
ryaz nnedni am itettes ak-d ict n temyart, xenni aqa nitni s tnayen ggin ict n refdihet temyar. 
Ad twanyen nican. Idammen nsen aqa-ten xasen. 14 Mara imerc ijj n weryaz ict n temyart d 
yemmas, aqa-tt d refdihet. Ad t sscemden s tmessi, netta d nitenti s tnayen, hima xenni war 
tettiri d refdihet jarawem. 15 Mara ijj n weryaz issur ixef nnes ak-d ict n rebhimet, xenni ittxessa 
ad itwaney nican. ittxessa eawed ad tenyem rebhimet. 16 Mara ca n temyart tqarreb yar mam¬ 
mec mma tegga ca n rebhimet mahend ad kis tfehher, xenni ad tenyem tamyart d rebhimet. 

Ad twanyen nican. Idammen nsen aqa-ten xasen. 17 Mara ijj n weryaz ittef ucmas, yegis n ba¬ 
bas niy yegis n yemmas, uca izra tueearyent nnes uca nettat tezra tueearyent nnes, aqa-tt d 
refdihet. Ad twanyen s tnayen zzat i tittawin n tarwa n rgens nsen. Aqa isseurri ucmas, ad yarbu 
rmuesiyyet nnes. 18 Mara ijj n weryaz ittes ak-d ict n temyart tenni x iga idammen uca aqa 
isseurri tt, isseurri anu n idammen nnes, uca nettat simant nnes tesseurri anu n idammen nnes, 
xenni ad twaqedeen s tnayen zi rwest n rgens nsen. 19 War searri ca ucmas n yemmac niy ucmas 
n babac, minzi xenni tessearrid rag nnes. Ad arbun rmuesiyyet nsen. 20 Mara ijj n weryaz ittes 
ak-d temyart n umas n babas, xenni aqa issearri eemmis. Ad arbun rmuesiyyet nsen. Ad mmten 
bra tarwa. 21 Mara ijj n weryaz yiwi tamyart n umas, aqa man aya d aeeddi x weezar. Aqa issearri 
umas. Ad irin bra ihenjiren. 

22 Hdam marra tiwessa inu d marra lfarayid inu uca ggem tent, mahend war kenniw tetteuqqi 
temmurt mani kenniw i ya nedhey hima ad days tzedyem. 23 War tteggurem x tebridt n twessa 
n rgens nni i ya ssuffuyey zzat i wudem nwem, minzi nitni ggin marra timesrayin-a uca xenni 
carhey ten. 24 Necc nniy awem ‘Kenniw ad twartem tammurt nsen uca ad awem tt-idd wcey d 
rwart, ict n temmurt ifeyyden s uyi d tamment. Necc d SIDI, AREBBI nwem, wenni kenniw ifarzen 
jar regnus. 25 X uya kenniw ad tmeyyzem jar rebhayem n rehrar u jar inni ixemjen u jar ijdad 
ixemjen d inni n rehrar uca war seigim reemur nwem ak-d rebhayem niy ak-d ijdad niy ak-d 
marra min ittbueen x temmurt, marra min d awem harrmey hima ad t thesbem d rexmej. 26 Aqa, 
kenniw ad ayi tirim d imqeddasen, minzi necc d SIDI d amqeddas uca necc ssheyydey kenniw zi 
regnus hima ad tirim inu. 27 Mara ijj n weryaz niy tamyart yars buhber n ueezzem n imettan niy n 
tgezzant, xenni ad twanyen nican. Ad ten arejmen. Idammen nsen aqa-ten xasen.” 

Asizdeg n ikehhanen 

r\ -i 1 Inna SIDI i Musa “Siwer ak-d ikehhanen, tarwa n Harun, uca ini asen ‘War issxemmij ijj 
Z -Ln ukehhan ixef nnes s yijj n umettin jar rgens nnes. 2 myir s rag nnes yudsen, s yemmas 
niy s babas niy s mmis niy s yegis n umas 3 ura s wecmas tenni d taezarct d rag nnes yudsen uca 
war yars tuyi weryaz, aqa zzayes izemmar ad issexmej ixef nnes. 4 War ittiri inges ixef nnes am 
bab n cci n taddart s rgens nnes arami i ya isseig ixef nnes ammu. 

5 War tteggen ca n wemcan iqquccar x izegif nsen uca war ttheffin ttarf n tmart nsen u war 
carraden deg weysum nsen. 

6 Ad irin d imqeddasen i AREBBI nsen uca war seigen isem n AREBBI nsen, minzi nitni ssqarrben 
tewhibin n tmessi yar AREBBI, tinni d ayrum d AREBBI nsen. S uya ad irin d imqeddasen. 

7 War ttiwyen tamyart d rqehba niy icten tetwayseb. Ufa d ict n temyart tenni itwagfen zeg 
weryaz nnes, war tt ttiwyen, minzi akehhan d netta d amqeddas i AREBBI nnes. 8 Ad t thesbed d 
amqeddas minzi netta issqarreb-dd ayrum n AREBBI nnek. Ad yiri d amqeddas i cek, minzi necc 
d amqeddas. Necc d SIDI wenni i d awem issqeddsen. 9 Mara yegis n yijj n ukehhan tesseig ixef 
nnes s tuqehbit nnes, xenni aqa tesseig babas uca ad tetwacmed s tmessi. 

“Arrays n ikehhanen jar aytmas, wenni x uzegif nnes tetwafarrey zzect i wedhan u wenni 
itwareqqmen mahend ad yard arrud n ukehhan, netta war izemmar ad idreq i ucewwafx uzegif 
nnes niy ad icarreg arrud nnes. 11 War izemmar ad dd-iqarreb yar ict n rxecbet ura war izemmar 
ad issexmej ixef nnes s babas d yemmas. 12 War itteffey zi zzawect iqeddsen hima war isseigi 
zzawect iqeddsen n AREBBI, minzi tamrist n zzect n wedhan n AREBBI nnes aqa-tt xas. Necc d 
SIDI! 13 Ad yawi ict n teezarct d tamyart. 14 War ittiwi tajjac niy tanegaft niy tenni itwayesben 
d tamyart, maca ad yawi ict n teezarect zi rgens nnes d tamyart. 15 War isseigi zzarieet nnes jar 
rgens nnes, minzi necc d SIDI, wenni t issqeddsen.” 

16 Issiwef SIDI ak-d Musa, inna 

17 “Siwef ak-d Harun, ini as ‘Ufa d ijj zi zzarieet nnek, di marra fejyuf nsen, i di iga ca n uneedab, 
ad dd-iqarreb hima ad yawi ayrum yar AREBBI nnes. 18 Minzi ufa d ijj n weryaz war dd-ittqarrib 
s yijj n feib, ma d adaryaf i iga niy d aqidar niy s ca war ihf i niy yars ssifet tfary 19 niy ijj n weryaz 
yarz as udar niy afus 20 niy buteerurt niy hedyarwes di ca n yijj n ttejjar niy s ict n titt tuff niy 
s jdam niy s ict n ccamet texsar niy s iqegafen idgedgen. 21 War izemmar ura d ijj n weryaz zi 
tarwa n ukehhan Harun, wenni di iga ca n feib, ad dd-ifhem mahend ad dd-issqarreb tiwhibin n 
tmessi n SIDI. Aqa days aneedab, war izemmar ad iffey mahend ad dd-issqarreb ayrum n AREB¬ 
BI nnes. 22 Zeg weyrum n AREBBI nnes izemmar ad yecc, zi min igan iqeddsen qae ura zi min 
igan iqeddsen. 23 Maca war izemmar ad dd-iqarreb yar ufehhaf ura yar uealtar, minzi days ict 
n uneedab, hima war isseigi tizawiyyin iqeddsen inu, minzi necc d SIDI wenni ten issqeddsen.” 
24 Ammu i issiwer Musa ak-d Harun u ak-d tarwa nnes u ak-d marra ayt n Israyil. 


r\ r \ 1 Issiwer SIDI ak-d Musa, inna 

/a /-i 2 “Siwer ak-d Harun u ak-d tarwa nnes, mahend ad weqqaren timesfayin iqeddsen n ayt n 
Israyil tinni d ayi issqeddsen, hima war sseigen isem amqeddas inu, necc d SIDI! 3 Ini asen ‘Marra 
aryaz zi zzarieet nwem di marra rejyur nwem wenni i dd ya iqarrben yar tewhibin iqeddsen inni 
qeddsen ayt n Israyil i SIDI am ixmej netta, aqa ad itwaqess feemar nni zzat i wudem inu. Necc 
d SIDI. 4 Ufa d ijjen zi zzarieet n Harun nni di iga fbars niy yars aseyyef, war ittett zi tewhibin 
iqeddsen af i ya yifi izdig, u ammu wenni ihadan ca zi min igan iwassexmej s yijj n umettin niy s 
yijj n weryaz wenni s useyyef n wagu. 5 Aryaz nni ihadan ca niy ca min ittbueen i zi idwef ixmej 
niy ihada ijj n bnadem wenni igan ixmej s mammec mma tega texmuji, 6 feemar nni t ihadan 
ad yifi ixmej af tameddit uca war ittett zi tewhibin iqeddsen, maca ad issird arrimet nnes s 
waman. 7 Xmi dd i ya tenqar tfuct, netta ad yifi izdig uca ad yecc zi tmesfayin iqeddsen, minzi 
aqa-tent d macca nnes. 8 War ittett zeg ict n fxeebet niy zeg ij n umuddar immuredsen minzi 
zzayes i ya idwef ixmej. Necc d SIDI! 9 Ad hdan tawsiyyet inu i x ten wessiy u war ssarebbum x 
yixef nsen ddenb i zi i ya mmetten xmi i ya xdan. Necc d SIDI wenni ten issqeddsen. 

10 Ufa d ijj n ubarrani war ittett zi tewhibin iqeddsen. Amezduy n zzyada i izeddyen jar ike- 
hhanen ufa d acewwaf war ttetten zi tewhibin iqeddsen. 11 Maca mafa akehhan isya ijjen s 
nnuqart nnes, wa izemmar ad zzayes yecc ufa d inni dd-itwaxefqen di taddart nnes zemmaren 
ad ccen ayrum nnes. 12 Mafa yegis n ukehhan temfec ak-d ijj n weryaz d ayrib, war tettett ca zi 
tewhibt i dd-itwassgaeeden zi tewhibin iqeddsen. 13 Maca mafa yegis n ukehhan aqa-tt d tajjac 
niy tetwagef zeg weryaz nnes uca war yars ahenjir uca tedwef-dd yar taddart n babas, amecnaw 
di temzi nnes, xenni ad tecc zeg weyrum n babas, maca ufa d ijj n ubarrani ad zzayes yecc. 
14 Mafa ca n yijjen icca zi tewhibt iqeddsen s neemada, xenni ad yars yarni tasyart n texmusect 
uca adyarr tawhibt iqeddsen yar ukehhan. 15 War ttesseigem tiwhibin iqeddsen n ayt n Israyil, 
tinni ssgaeeden yar SIDI 16 uca xenni s f muesiyyet nsen ad ssarbun amarwas x yixef nsen umi i 
ya ccen zi tewhibin iqeddsen, minzi necc d SIDI, wenni ten issqeddsen.” 

Tiyarsa i itteween ayt n Israyil 

17 Issiwef SIDI ak-d Musa inna 

18 “Siwef ak-d Harun d tarwa nnes u ak-d marra ayt n Israyil uca ini asen ‘Man mma aryaz zi 
taddart n Israyil u zeg ibarraniyyen di Israyil wenni iwyen tawhibt nnes tenni d tusa-dd ak-d 
marra feweud nsen d marra tiwhibin nsen nni wein s fxadar, ad tent-dd ssqarrben am tyarst n 
weemad i SIDI, 19 Mahend ad kenniwyarr ad tifim tetwaqebbfem, ittxessa ad yifi d ijj n wewtem 
icnan qae zi febhayem, zeg ihufiyyen niy zeg icarriyyen. 20 War izemmar ad dd-tessqarrbem ca 

n rhajet days aneedab, minzi aya war dd-ittarri kenniw ad daywem itwaf arda. 

21 Mara ijj n weryaz issqarreb-dd tayarst zi tyarsa n rehna yar SIDI mahend ad ikemmer ijj 
n lwaed niy am ict n tewhibt s rxadar, ad tin d ijj n umuddar icnan qae zi rebhayem niy zeg 
ihuriyyen, hima ad days itwaf arda. Itxissa war izemmar ad days yiri ura d ijj n reib. 22 Min igan 
d adaryar niy d anedbar niy min di gant tfidriwin niy jdam niy ccamet texsar war t-idd tessqar- 
rabem ca yar SIDI uca war zzayes ttiwyem tewhibt n tmessi i SIDI x uealtar. 

23 Maca afunas niy ijj zeg wugi iqebhen zi ssibbet n tuzzeggart niy tuqudedt attas, tzemmar ad 
t tessewjed am ict n tewhibt s rxadar, maca i yijj n lwaed war isegeh i arda. - 24 Min idgedgen, 
min irebzen, min icarrgen, min itwaqessen war t tessqarrabem yar SIDI, war tteggem aya di 
temmurt nwem. 25 Zeg ufus n mmis n ubarrani war ttqeddamem ca macca n AREBBI zi marra 
man aya, minzi daysen ryecc nsen ura d nneqsan daysen, man aya war itwaqebbir ca yarwem.” 

26 Issiwer SIDI ak-d Musa, inna 

27 “Xmi dd-ixegeq ufunas niy izmar niy iyayd, xenni ad yiri sadu hettu n yemmas sebea n wus- 
san. Awarni as ad isreh i yarda zeg wass wiss tmenya i tewhibt n tmessi i SIDI. 28 War tteyrusi 
afunas niy yijjen zeg wugi ak-d mmis deg wass d ijj. 29 X minni texsem ad tqeddmem tayarst n 
uqadi i SIDI, qeddem xenni min kenniw ittarran ad tetwaqebrem. 30 Ad tetwacc deg wass nni 
simant nnes. War zzayes ttejjim ca ar ssbeh. Necc d SIDI! 

31 Ad tehdam rumurat inu uca ad zzaysen teggem. Necc d SIDI! 32 War ttesseigim isem inu iqed- 
dsen, hima necc ad iriy twaqeddsey di rwest n ayt n Israyil. Necc d SIDI, wenni kenniw issqed- 
dsen, 33 d wenni kenniw dd-issuffyen zi temmurt n Misra, hima ad iriy d AREBBI i kenniw. Necc 
d SIDI!” 


Reeyad n Arebbi 

r\ r\ 1 Issiwer SIDI ak-d Musa, inna 

Lu sD 2 “Siwer ak-d ayt n Israyil uca ini asen ‘Reeyud itwaggen n SIDI, inni x i ya tbarrhem, ad 
irin d imuniten iqeddsen. aqa-ten d reeyud inu itwaggen. 3 Setta n wussan ad txedmem, maca 
deg wass wiss sebea ad yiri d ssebt n arrahet, ijj n umuni iqeddsen. War days txeddmem. Aqa d 
ssebt i SIDI di marra tizeddiyin nwem. 

4 Aqa d ina d reeyad itwaggen n SIDI, imuniten iqeddsen, inni i ya tbarrhem deg wussan nsen 
itwaggen. 

5 Deg uyur amezwaru, deg wass wiss arbeetac n yuyur, jar ueecci d tmeddit, aqa-tt d tayarst n 
useedu n SIDI. 6 Deg wass wiss xemmestac n uyur nnit, ad yiri d reid n weyrum bra antun i SIDI. 
Sebea n wussan ad teccem ayrum bra antun. 7 Ass amezwar ad teggem ijj n umuni iqeddsen. 
Kenniw war tteggem ura d ict n rxedmet tetwaxess. 8 Sebea n wussan kemmren ad tawyem ict n 
tewhibt n tmessi i SIDI uca deg wass wiss sebea ad din yiri ijj n umuni iqeddsen. War tteggem 
ura d ict n rxedmet i ittxessa ad igg.” 

9 Issiwer SIDI ak-d Musa, inna 

10 “Siwer ak-d ayt n Israyil, ini asen ‘Mara tiwdem yar temmurt nni d awem i ya wcey uca ad 

temjarem ssabet nnes, xenni ad tawyem ict n tqebbidt zi tamezwarut n ssabet nwem yar ukeh- 

han. 9 10 11 Uca netta ad issenhezz taqebbidt nni zi ssa yar da zzat i wudem n SIDI mahend ad zzayes 

tetwaqebrem. Ass awarni ssebt ad tt issenhezz. 12 Deg wass min di i ya tenhezzem taqebbidt, 
ggur kenniw ad tesswejdem cawed ijj n izmar icnan qae n yijj n usegg w as am ict n tyarst n 
wecmad i SIDI. 13 Ad tiri tewhibt n ryiget zi tnayen n teecuray nyijj n ‘ifa’ n waren azdad ixegden 

s zzect am ict n tewhibt n tmessi s ict n refwahet ittfuhen i SIDI u tawhibt nnes n useyyeb ad 
tiri d binu, ijj n arbee zeg ijj n ‘hin’. 14 War ttettem ayrum ura d tidrin yurfen niy d tizizawin ar 
ass min di dd-tiwyem tawhibt nwem yar AREBBI. Aqa-tt d ict n tewsiyyet i rebda i marra rejyur 
nwem mani mma i ya tzedyem. 

15 Awami as ggur ad thesbem s rmeqrub i yixef nwem zi ssbeh awarni i ssebt, zeg wass min di dd- 
tiwyem taqebbidt n tewhibt n wenhezzi. Ittxessa ad irin sebea n wussan n ssebt s arrahet tmun. 16 Ar 
ass awarni i ssebt wiss sebea ad thesbem s rmeqrub xemsin n wussan. Xenni ad tawyem ict n te¬ 
whibt n ryiget n jdid i SIDI. 17 Ad dd-tawyem tnayen n tecnifin n weyrum zeg imucan mani tzeddyem. 
Ad iri ggwint zi tnayen n teecuray nyijj n ‘ifa n waren azdad s wentun. Aqa-tent d timenza i SIDI. 
18 Kenniw ad dd-tessqarrbem ak-d weyrum cawed sebea n izmaren cnan n yijj n usegg w as d ijj n 
umwa, amezyan n yijj n ufunas, d tnayen n icarriyyen. Ad irin i tyarst n wecmad i SIDI ak-d tewhibt 
nsen n ryiget d tewhibin nsen n useyyeb, man aya d ict n tewhibt n tmessi s ict n refwahet ittfuhen 
i SIDI. 19 Ad tesswejdem cawed ijj n umyan amezyan d tayarst n ddenb u tnayen n izmaren n yijj n 
usegg w as d tyarst n rehna. 20 Ad ten issenhezz ukehhan zi ssa yar da am ict n tewhibt n wenhezzi 
zzat i wudem n SIDI ak-d weyrum n tamenzut d tnayen n izmaren. Ad irin iqeddsen i SIDI, i ukehhan. 
21 Deg wass nnit ad tbarrhem i yijj n umuni iqeddsen. War tteggem ura d ict n rxedmet i ittxessa ad 
igg. Aqa-tt d ict n tewsiyyet i rebda mani mma i ya tzedyem i marra rejyur nwem. 

22 Xmi i ya temjarem ryiget n temmurt nwem, war mejjar ar aneggar n ttarf n yeyyar nnek u 
xmi i ya temjared, war mejjar qae marra. Ad tejjed cwayt i umezrud u i ubarrani. Necc d SIDI, 
AREBBI nwem!” 

23 Issiwer SIDI ak-d Musa, inna 

24 “Siwer ak-d ayt n Israyil uca ini asen ‘Deg uyur wiss sebea, deg wass amezwaru n yuyur, ad yiri 
d ssebt i kenniw, ijj n wass n ridaret ak-d usudi s rbuq, ijj n umuni iqeddsen. 25 War tteggem ura 
d ict n rxedmet i ittxessa ad igg. Ad dd-tesqarrbem ict n tewhibt n tmessi i SIDI.” 

26 Issiwer SIDI ak-d Musa, inna 

27 “Deg wass wiss eecra n yuyur wiss sebea ad yiri d ass n refdiyyet. Ad tbarrhem s yijj n umuni 
iqeddsen. Ad tesswadeem ixef nwem uca ad dd-tessqarrbem ict n tewhibt n tmessi i SIDI. 28 War 
tteggem ura d ict n rxedmet deg wass nni nnit, minzi aqa-t d ass n refdiyyet mahend ad xawem 
itwafdi zzat i wudem n SIDI, AREBBI nwem. 29 Minzi marra reemar wenni war isswadeen ixef 
nnes deg wass nni, ad itwaqess zi rgens nnes. 30 Kur reemar nni i ya iggen ca n rxedmet deg wass 
nni nnit, necc ad tehhiy reemar nni zi rwest n rgens nnes. 31 War tteggem ura d ict n rxedmet. 
Aqa-tt d ict n tewsiyyet i rebda i marra rejyur nwem mani mma i ya tzedyem. 32 Ad yiri d ijj n 
ssebt n arrahet tmun i kenniw. Ad tesswadeem ixef nwem. Deg wass wiss tesea n yuyur, di giret, 
jar ueecci d tmeddit, ad tehdam arrahet nwem n ssebt.” 

33 Issiwer SIDI ak-d Musa, inna 

34 “Siwer ak-d ayt n Israyil uca ini ‘Deg wass wiss xemmestac n uyur wiss sebea ad yiri d Reid n 
Ieuccuten i SIDI. 35 Deg wass amezwaru ad yiri yijj n umuni iqeddsen. War tteggem ura d ict n 
rxedmet i ittxessa ad igg. 36 Sebea n wussan ad dd-tessqarrbem tiwhibin n tmessi yar SIDI. Deg 
wass wiss tmenya ad din yiri yijj n umuni iqeddsen uca ad tawyem ict n tewhibt n tmessi i SIDI. 
Aqa d ijj n umuni ifarzen, war tteggem ura d ict n rxedmet i ittxessa ad igg. 

37 Ina d reeyud itwaggen n SIDI inni zi i ya tbarrhem d imuniten iqeddsen mahend ad tessqar- 
rbem ict n tewhibt n tmessi d ict n tyarst n wecmad d ict n tewhibt n ryiget ura d ict n tewhibt 
i tyarst d tewhibin n useyyeb, kur ass min itwaggen i wass nni, yar SIDI, 38 barra i tyarsa nwem 

n wussan n ssebt n SIDI d tewhibin nwem d lwueud nwem d tewhibin nwem s rxadar, inni 
tettnamam ad tent tewcem i SIDI. 39 Maca deg wass wiss xemmestac n yuyur wiss sebea, xmi i ya 
tessmunem ryiget n temmurt, xenni ad teeyydem reid n SIDI sebea n wussan. Deg wass amezwa- 
ru ad yiri ijj n wass n ssebt ura deg wass wiss tmenya ad din yiri yijj n wass n ssebt. 40 Deg wass 
amezwaru ad teksim refrue n tcejjura icewwaren: tisedwin n tini d tisedwa n tcejjura s tefray 
attas d tsedwin n tcejjart n tnemrac n tyezratin. Ad tfarhem zzat i wudem n SIDI, AREBBI nwem. 
41 Ad teeyydem Reid n Ieuccuten sebea n wussan deg usegg w as i SIDI. Aqa-tt d ict n tewsiyyet i 
rebda i marra rejyur nwem. Ad t teeyydem deg uyur wiss sebea. 42 Ad tzedyem sebea n wussan 
deg ieuccuten. Marra inni dd-itwaxerqen di Israyil ad zedyen di txuzan n ifetwan, 43 hima ad 
ssnen marra rejyur nwem, belli necc ggiy ad zedyen ayt n Israyil deg ieuccuten, umi necc ten 
ssuffyey zi temmurt n Misra. Necc d SIDI, AREBBI nwem!” 44 Ammu i issiwer Musa ak-d ayt n 
Israyil x reeyud itwaggen n SIDI. 

Izerfen i teftirin n zzect d weyrum n wesscan 

r\ a 1 Issiwer SIDI ak-d Musa, inna 

/-i ± 2 “Umur ayt n Israyil mahend ad ac-dd awyen i tfawt zzect isfan twaddzen tt-idd zi zzitun, 
hima ad tejjem tiftirin areqqent i rebda. 3 Harun ad tent isettef rebda zzat i wudem n SIDI zi 
giret ar ssbeh zzat n urehhaf n Chadet deg Uqidun n Umsagar. Aqa-tt d ict n tewsiyyet i marra 
rejyur nwem. 4 Ittxessa as ad isettef rebda tiftirin i igan x rqendir izdigen zzat i wudem n SIDI. 
5 Ad teksid aren azdad uca ad zzayes tessegg w ed teneac n femsemnat. Ict n temsemmemt ad tiri 
zi tnayen n teecurin nyijj n ‘ifa’ n waren azdad. 6 Ad ten tegged di tnayen n isettifen, setta deg ijj 
n usettif x tzewda izdigen zzat i wudem n SIDI. 7 Ad tegged x kur asettif jjawi isfan wenni i ya yiri i 
ridaret ak-d weyrum. Aqa-tt d ict n tewhibt n tmessi i SIDI. 8 Deg wass n ssebt uca ammu rebda deg 
wass n ssebt ad isettef ay a rebda zzat i wudem n SIDI di ttwee n ayt n Israyil. Aqa-t d ijj n reahd i 
rebda. 9 Ad irint femsemnat i Harun d tarwa nnes inni tent ya ccen deg wemcan amqeddas, minzi 
aqa-tent d timqeddasin qae zi tewhibin n tmessi n SIDI. Aqa-tt d ict n tewsiyyet i rebda.” 

Reiqab i wenni iceqqfen di Arebbi u i wenni iggin tueeffna 

10 Mmis n ict n temyart Tisrayilect teffey yar barra. Netta tuya-t d mmis n yijj n weryaz d Amisri 
izeddyen jar tarwa n ayt n Israyil. Mmis n Tisrayilect d ijj n weryaz Asrayili mmenyen ak-d wa- 
yawya di rmargeh n txuzan. 11 Mmis n temyart Tisrayilect iceqqef deg Yisem uca ikk w ar. Xenni 
iwyen t yar Musa. Yemmas, qqaren as Cilumiya, yegis n Dibri, zi teqbic n Dan. 

12 Ggin ad xas hdan mahend ad asen immer min i ya ggen zeg uqemmum n AREBBI. 13 Issiwer SIDI 
ak-d Musa, inna 

14 “Suffey-dd wenni ineeren barra i rmargeh n txuzan uca marra inni d as isrin ad ssarsen ifas- 
sen nsen x uzegif nnes. Xenni ad tt tarejmen tamesmunt marra. 15 Ad tessiwred ak-d marra 
tarwa n Israyil uca ad asen tinid ‘Man mma aryaz wenni i ya ineeren AREBBI, ad yarbu ddenb 
nnes. 16 Wenni iceqqfen deg Yisem n SIDI, ad itwaney nican. Marra tamesmunt ad t tarjem 
nican. Ad yiri i ubarrani amecnaw i wenni dd-itwaxerqen di temmurt mermi i ya iceqqef deg 
Yisem: ad itwaney. 

17 Mara ijj n weryaz inya reemar n ca n bnadem nnedni, xenni ad itwaney nican. 18 maca wenni 
inyin reemar n ict n rebhimet, ad t yarr: reemar s reemar. 

19 Mara ijj n weryaz issyizem amqarreb nnes, xenni ad zzayes ggen am mammec igga netta: 
20 tarezzit s tarezzit, titt s titt, tiymest s teymest. Anect issyizzem netta ijj n bnadem, ammu d 
as i ya ggen cawed. 

21 Wenni inyin ict n rebhimet, ad tt yarr u wenni inyin ijj n bnadem, ad itwaney simant nnes. 

22 Ad yarwem yiri d ijj n uzerf i ubarrani amecnaw i wenni dd-ixerqen di temmurt, minzi necc 
d SIDI, AREBBI nwem!’ ” 

23 Inna Musa i ayt n Israyil ad ssuffyen wenni tuya ineeeren barra i rmargeh n txuzan hima ad t 
arejmen. Uca ayt n Israyil ggin am mammec yumur SIDI i Musa. 

Asegg w as n ssebt d usegg w as n usriwrew 

r\ £- 1 Issiwer SIDI ak-d Musa yar wedrar n Sina, inna 

/-i 0 2 “Siwer ak-d ayt n Israyil uca ini asen ‘Xmi i ya tawdem yar temmurt nni i d awem ya 
wcey, xenni ad tareyyeh temmurt, ijj n wareyyeh n ssebt i SIDI. 3 Setta n isegg w usa ad tzareed 
iyyar nnek uca setta n isegg w usa ad tezbared tazayart nnek uca ad tessmuned ryiget nnes, 
4 maca deg usegg w as wiss sebea ad tiri ict n arrahet n ssebt i temmurt, ijj n ssebt i SIDI. War 
tzarreed ca iyyar nnek u war tzebbared ca tahwict n tzayart nnek. 5 Min dd-iyemmyen amenni 
waha, war t mejjarem u adir war t zebbarem ca zeg uzegifn tefray war itwihidin. Ad yiri d ijj n 
usegg w as n ssebt i temmurt. 6 Ssabet n arrahet n ssebt n temmurt nnek ad awem tiri d macca, 
i cek, i yismey nnek, i tayya nnek, i ucewwar nnek ura i umezduy n zzyada nnek, marra inni 
akidek izeddyen am ibarraniyyen. 7 Ssabet nnes ad tiri eawed d macca i rebhayem u i rmar nni 
igan di temmurt nnek. 

8 Ad thesbem kenniw eawed sebea n ssimanat n isegg w usa, sebea wwet itt di sebea n isegg w usa, 
mahend ad awden wussan n sebea n simanat n isegg w usa munen yar tesea u-rebein n isegg w usa. 

9 Xenni deg uyur wiss sebea, deg wass wiss eecra n yuyur, ad tsuded di rbuq s wesruddeh yar 
marra iyezdisen. Deg wass n refdiyyet ad tejjed rbuq ad as sren di marra tammurt nwem. 10 Ad 
tessqeddsem asegg w as wiss xemsin uca ad tbarrhem s trelli i marra imezday di marra tammurt. 
Ad yiri d ijj n usegg w as n usriwrew i kenniw uca ad dd-ieqeb kur aryaz yar rag nnes. 11 Asegg w as 
wiss xemsin ad awem yiri d ijj n usegg w as n usriwrew. War tzarreem u war tmejjarem min i 
ya iyemyen amenni waha u war tzebbarem ca zeg uzegif n tefray war itwihidin. 12 minzi aqa d 
asegg w as n usriwrew! Aqa tzemmarem ad teccem ryiget n yeyyar. 

13 Deg usegg w as n usriwrew ad dd-ieqeb kur ijjen yar wagra nnes. 14 Mermi cek i ya tezzenzed 
ca i umqarreb nnek niy mara tesyid ca zeg ufus n yijj n umqarreb nnek, xenni war ittxessi ura 
d ijjen ad iyebben wennedni. 15 Elahsab rqedd n isegg w usa zeg wami iga usegg w as n usriwrew, 
ad tesyed zeg umqarreb nnek u elahsab rqedd n isegg w usa n ssabet ggur ad kik yegg tamenziwt. 
16 Ma aqa dinni ead attas n isegg w usa yar zzat, xenni ad tarnid di ttaman n tmesyiwt nnes u 
mara aqa dinni ead drus n isegg w usa yar zzat, uca xenni ad tessneqsem di ttaman n tmesyiwt 
nnes minzi netta iwc ac ttaman n tmenziwt elahsab rqedd n isegg w usa n ssabet. 17 War ittyebbin 
hed amqarreb nnes, maca gg w ed AREBBI nnek, minzi aqa necc d SIDI, AREBBI nwem! 

18 Hdam tiwessa inu, tettfem di lfarayid inu uca ggem zzaysent, ad tzedyem xenni di temmurt 
di raman. 19 tammurt ad tewc ryiget nnes u kenniw ad zzayes teccem ar i ya tejjiwnem uca ad 
din tzedyem di raman. 20 Uca mara tennim ‘Min i ya necc deg usegg w as wiss sebea? Aqa da war 
nzarree u war nessmuni ssabet nney!’, 21 xenni necc ad awem-dd ssekkey lbaraka inu hima tam¬ 
murt ad tewc ryiget i trata n isegg w usa. 22 Deg usegg w as wiss tmenya ad tzareem eawed. Uca ad 
teccem zi ssabet taqdimt ar asegg w as wiss tesea. Ar i ya tiri ssabet nnes d jdid, ad teccem ead zi 
ssabet taqdimt. 

23 tammurt war tettmenzi i rebda, minzi aqa tammurt aqa-tt inu uca kenniw xenni d ibarra- 
niyyen d imezday n zzyada i tegam . 24 X uya ittxessa kenniw ad tewcem ttesrih di marra tam¬ 
murt i refdiyyet n temmurt . 25 Mara umac izred uca izzenz ca zeg wagra nnes, ad dd-yas umefdi, 
rag nnes yudsen, mahend ad ifdi min izzenz umas. 26 Mara aryaz war yars wenni t i ya ifdin, 
maca afus nnes izemmar ad yaf min icfan i refdiyyet nnes, 27 xenni ad ihseb isegg w usa zeg wami 
tetwammenz temmurt uca ad ixeges min iqqimen i weryaz umi tt izzenz uca ad tt-idd yarr yar 
wagra nnes. 28 Mara afus nnes war yufi rqedd hima ad as-dd yarr min tuya izzenz, xenni min 
tuya izzenz ad iqqim deg ufus n wenni t isyin ar asegg w as n usriwrew. Maca deg usegg w as n 
usriwrew man aya ad itwafekk uca ad t-idd yarr yar wagra nnes. 

29 Mara ca n yijjen izzenz taddart nnes deg ict n tendint yennden s rehyud, xenni izemmar ad 
tiri refdiyyet nnes ar d iedu ijj n usegg w as zeg wami tettwagg tmenziwt nnes. Marra ussan nni 
izemmar ad tiri refdiyyet. 30 Maca mara war tetwafdi di rmijar n yijj n usegg w as, xenni taddart di 
tendint nni, d innden s weybar niy bra aybar, ad tt tiri rebda i wenni tt isyin, i marra rejyur nnes. 
War tetwafekk deg usegg w as n usriwrew. 31 Maca tudrin nni n redcur i umi war dd-innid rhid, 
ad twahesbent amecnaw ijj n yeyyar n temmurt. Aqa zemmarent ad twafdint uca ad twafek- 
kent deg usegg w as n usriwrew. 32 X tneddam n Ilawiyyen d tudrin di tneddam n wagra nsen, aqa 
Ilawiyyen yarsen rheqq i rebda hima ad tent fdin . 33 U mara ca n yijjen isya ca zeg Ilawiyyen, 
xenni min immenzen zi taddart d tendint ad itwafekk deg usegg w as n usriwrew, minzi tudrin n 
tneddam n Ilawiyyen aqa-tent d agra nsen di rwest n ayt n Israyil . 34 Iyyar nni iqqnen yar tned¬ 
dam, war ittmenzi, minzi aqa-t d agra nsen i rebda. 

35 Mara umac izred uca ifassen nnes bdan ad arjijen din yark, xenni ittxessa ad t-idd tsennded 
mahend ad ibedd, ead umi netta d ijj n ubarrani niy d ijj n umezduy n zzyada, mahend ad iqqim 
ad iddar yark . 36 War zzayes tkessid arriba ura d arbeh, maca ad tegg w ded zi AREBBI nnek, hima 
umac i din yark iqqim iddar . 37 War d as tticc tmenyat n nnuqart s arriba u war d as tticc macca 
s arbeh . 38 Aqa necc d SIDI, AREBBI nwem wenni kenniw dd-issuffyen zi temmurt n Misra hima 
ad awem wcey tammurt n Kenean u hima ad iriy d AREBBI i kenniw. 

39 Mara umac izred am kik iga uca immenz ac i cek, war t tettarrid ad ixdem amecnaw ismey. 

40 Ad kik izdey amecnaw acewwar, amecnaw ijj n umezduy n zzyada, uca ad ac ixdem ar 
asegg w as n usriwrew . 41 Xenni ad xak iffey netta, netta simant nnes ak-d tarwa nnes uca ad idwer 
yar rag nnes u ad idwer yar wagra n rejdud nnes . 42 Minzi aqa-ten d isemyan inu inni ssuffyey 
necc zi temmurt n Misra. War ttmenzin am mammec ittmenza ijj n ismey . 43 War xas ttseged s 
?eqsahet, maca ad tegg w ded AREBBI nnek . 44 X ismey nnek niy x tayya nnek inni yark i ya yirin, 
ad if in zi regnus i d ak-dd innden. Zzaysen ad tesyed isemyan d teyyawin. 45 Tzemmarem ad 
ten tesyem zi tarwa n imezday n zzyada inni izeddyen jarawem am ibarraniyyen u zi twacunin 
nsen inni akidwem igan, inni dd-itwaxerqen yarwem di temmurt nwem. Nitni ad dewren d 
agra nwem . 46 Uca ad ten tejjed d rwart i tarwa nwem awarni awem. Tzemmarem ad ten tarrem 
ad awem xedmen rebda, maca x aytmatwem, ayt n Israyil, war ttselltem kur ijj x wennedni s 
reqsahet. 

47 Mara afus n yijj n ubarrani niy n yijj n umezduy n zzyada i izeddyen jarawem yiwed, uca umac 
i yars izeddyen idwer izred, ad izzenz ixef nnes i ubarrani wenni izeddyen yark niy i yijjen zi 
jjadira n twacunt n ubarrani nni , 48 xenni izemmar, awarni ma izzenz ixef nnes, ad itwafdi. Ijjen 
zeg aytmas ad t ifdi . 49 Niy ezizis niy mmis n eemmis ad t ifdi niy ijjen zi rag nnes yudsen, zi 
tawja nnes, ad t ifdi niy mara afus nnes issmun min icfan, xenni izemmar ad ifdi ixef nnes . 50 Ad 
igg rehsab ak-d wenni t isyin zeg usegg w as min di izzenz ixef nnes yars ar asegg w as n usriwrew 
u ttaman n tmenziwt s nnuqart ad yiri elahsab rqedd n isegg w usa, inni i ya itwahesben am wus- 

san n yijj n ucewwar ixeddmen akides . 51 Mara aqa din sad attas n isegg w usa yar zzat, ad ixeges 
i refdiyyet nnes anect n ttaman s tmenyat n nnuqart i zi itwasey . 52 Mara cad drus i iqqimen n 
isegg w usa ar asegg w as n usriwrew, xenni ad igg i yixef nnes ijj n rehsab uca ad ixeges i refdiyyet 
nnes slahsab isegg w usa nnes . 53 Am yijj n ucewwar ad yars iqqim zeg usegg w as ar asegg w as. War 
xas ttselltem s reqsahet zzat i tittawin nnek . 54 Mara war itwafdi s marra aya, xenni ad ifekk deg 
usegg w as n usriwrew, netta d tarwa nnes akides. 

55 Minzi ayt n Israyil aqa-ten d isemyan inu inni ssuffyey zi temmurt n Misra. Aqa necc d SIDI, 
AREBBI nwem.” 


Lbaraka n nneeret 

O Zi 1 <War tt e gg em i yixef nwem rexyarat ineqcen, war tent tessbeddim s wenqac n ukeccud 
Zu Oura n imayduten nsen iqeddsen uca war ssrusam rexyarat ineqcen di temmurt nwem 
hima ad asent tadarem, minzi necc d SIDI, AREBBI nwem! 

2 Ad tehdam ussan n ssebt inu uca ad awem iqarr ijj n uweqqar yugyen n zzawect iqeddsen inu, 
aqa necc d SIDI! 

3 Mara ad tuyurem di twessa inu uca ad tettfem di rumurat inu uca ad zzaysent teggem , 4 xenni 
necc ad awem wcey anzar di rweqt uca tammurt ad dd-tawi ssabet nnes uca ticejjura n yeyyar 
ad wcent ryiget nsent. 5 Asarwet ad yiri ar arqad n udir uca arqad n udir ad yiri ar rweqt n 
uzarres uca ad teccem ar i ya tejjiwnem uca ad tzedyem di raman di temmurt nwem. 6 Necc 
ad wcey rehna di temmurt. Ad tettsem uca war ittiri wi kenniw i ya issigg w den. Necc ad mhiy 
imuddaren iseffanen zi temmurt uca ssif war dd-izekk w i x temmurt nwem. 7 Kenniw ggur ad 
tedfarem rsedyan nwem uca nitni ad wdan s ssif nwem zzat i tittawin nwem . 8 Xemsa n yerya- 
zen zzaywem ad dfaren mya uca mya zzaywem ad dfaren ijj n ubarru ameqqran uca rsedyan 
nwem ad wdan s feqdee n ssif zzat i tittawin nwem. 9 Minzi necc ad dd-dewrey yarwem uca 
ad awem-dd jjey ryiget uca ad kenniw arniy uca ad ssmetney rsahd inu akidwem. 10 Ad tec¬ 
cem ead zi zzad nni txeznem uca xenni ad tekksem deyya zz ad aqdim mahend ad tejjem amcan 
i jdid. 11 Necc ad ggey Tazeddiyt inu di rwest nwem uca resmar inu war zzaywem ittsiffi ca. 
12 Ad uyurey jarawem, necc ad iriy d AREBBI nwem uca kenniw ad ayi tirim d rgens inu . 13 Necc 
d SIDI, AREBBI nwem, wenni kenniw dd-issuffyen zi temmurt n Misra hima war ttirim ead d 
isemyan nsen. Necc arziy imqegaden n uzayru nwem uca nedhey kenniw s wudem yuri. 

14 Maca mara war d ayi tesrim niy war tteggim marra min zi kenniw umurey, 15 uca mara 
tessehqarem tiwessa inu uca resmar nwem ad isiff zi lfarayid inu, ar i ya tawdem war tetteg- 
gem marra rumurat inu ar i ya tarzem rsahd inu , 16 xenni necc ad awem ggey aya: ad xawem-dd 
ssehwiy arjef d bu-degis d tmessi n arwah nni i ya itehhan tittawin uca ad itwaseddeb resmar. 
Ad tzarsem zzariset nwem bater, minzi rsedyan nwem ggur ad tt ccen. 17 Ad ggey udem inu 
didd nwem uca ad texsarem zzat i wudem n resdyan nwem uca inni kenniw icarrhen ad xa- 
wem sellten uca kenniw ad tarewrem bra mma idfar i kenniw-dd hed. 18 U mara awarni manaya 
sad war yari tesrim, necc ad yars arniy ead ktar mahend ad kenniw textexey sebsa n twarawin 
x ddnub nwem. 19 Necc ad arzey aseffar n jjehd nwem uca ad arrey ajenna nwem am wuzzar 
d temmurt nwem am nnhas . 20 Ad tewcem jjehd nwem bater uca tammurt nwem war tetticc 
ssabet u ticejjura n temmurt war tticcent ryiget. 

21 Mara temsarran kidi uca war d ayi tesrim, xenni necc ad xawem-dd ssehwiy ead sebsa n 
jjrayeh anect n ddnub nwem . 22 Ad yarwem-dd ssekkey rewhuc mahend ad awem xedfen tarwa 
nwem uca ad hellken rebhayem nwem uca ad ssneqsen eadad nwem u ibriden nwem ad dewren 
d ddmani. 


127 


ILAWIYYEN 


23 Mara kenniw war tejjim ixef nwem ad yari-dd temmarenyem, maca mara ead teqqimem 
tettemearram kidi, 24 xenni ura d necc ad kidwem mmearriy uca ad xawem-dd ssehwiy ead sebea 
n jjrayeh x ddnub nwem . 25 Ad xawem ssekkey ijj n ssif nni i ya issekkaren antaqem n reahd inu 
ar i ya tetwassmunem di tneddam nwem. Xenni necc ad ssekkey ttaeun di rwest nwem uca ken¬ 
niw ad tetwasellmem deg ufus n reedu nwem . 26 Xmi i ya yarzey reewec n weyrum nwem, xenni 
eecra n temyarin ad ssengg w ent di tefqunt d ict, uca awarni mma ad weznent ayrum ad t i-dd 
arrent uca kenniw ad t teccem, maca war tettjiwinem . 27 Mara ead awarni man aya war yari-dd 
tettesrim, maca ead teqqimem tettemearram akidi, 28 xenni necc eawed ad kidwem mmearriy s 
tefqeht uca ad kenniw textexey, wah necc, ad kenniw arebbiy ead sebea n imuren x ddnub nwem. 
29 Ad teccem kenniw ay sum n ihenjiren nwen ura d aysum n thenjirin nwem ad t teccem . 30 Ad 
aredgey regeudi mani teebbdem uca ad ndarey ipilaren nwem n tfuct uca ad arrey rxeebat nwem 
x rxeebat n imeyda n lasnam nwem uca reemar inu ad kenniw ieiff . 31 Ad arrey tineddam nwem 
d rxirbat uca ad ssesqarey tizawiyyin iqeddsen nwem uca war ttcemmiy ead refwahet ittfuhen. 

32 Necc, wah necc, ad aredgey tammurt uca reedyan nni days izeddyen ad dewren ssusumen. 

33 Ad kenniw sszuzzarey jar regnus uca ad ksey ssif awarni awem uca tammurt ad tedwer tessu- 
sem uca tineddam nwem ad irint d ict n rxarbet . 34 Xenni tammurt ad xas ardan wussan n ssebt 
nnes, marra ussan n waredeg. Kenniw ad tirim di temmurt n reedyan nwem, xmi i ya tarsa 
temmurt u ad tegg tcuni x wussan n ssebt nnes . 35 Mara ussan n waredeg, ad yars yiri wareyyeh, 
minzi tammurt war tareyyih ca deg wussan n ssebt nwem rami tuya dinni tzeddyem. 

36 Inni zzay wem i ya iqqimen ddaren, ad ggey deg wurawen nsen tigg w udi di temmura n reedyan 
nsen, ar rhess n ict n tfarect i yiwi usemmid ad xasen yazzer u ad ten yarr ad arewren am mam- 
mec yarekk w er bnadem zi ssif, uca nitni ggur ad wdan, waxxa war xasen ittizzer hed. 37 Ad 
nqarden ijjen deg wennedni am xmi zrin feqdec n yijj n ssif, waxxa war xasen ittizzer hed, u war 
zemmaren ad zebyen zzat i tittawin n reedyan nwem . 38 Kenniw ad tetwahellkemjar regnus uca 
tammurt n reedyan nwem ad kenniw tsard. 

39 Inni zzaywem iqqimen ddaren ead, ad twahellken di temmura n reedyan nwem di ssibbet n 
rmuesiyyet nsen ura di ssibbet n rmuesiyyet n rejdud nwem ad mmten akidsen. 

40 Maca mara neemen s rmuesiyyet nsen ura d rmuesiyyet n rejdud nsen ak-d reydar nsen i zi 
ydaren xafi uca ad neemen eawed belli mmearran akidi , 41 uca ura d necc wah ad kisen mmearriy 
eawed, aqa iwyey ten di temmurt n reedyan nsen, maca mara ur nsen war ixetnen ad yadar uca 
ad qebren rexras i rmuesiyyet nsen , 42 xenni necc ad idarey di reahd inu ak-d Yaequb uca eawed 
di reahd inu ak-d Ishaq uca ad idarey di reahd inu ak-d Ibrahim uca ad idarey di temmurt. 

43 Tammurt ad teqqim texwa zzaysen uca ad xas ardan wussan n ssebt nnes umi teqqim d ict n 
rxarbet di ssibbet nsen uca nitni ad femden ad qebren reiqab n rmuesiyyet nsen minzi ndaren 
lfarayid inu uca reemar nsen tuya ieiff zi twessa inu. 

44 Sennej i uya aqa d wa: mara aqa-ten di temmurt n reedyan nsen, necc war ten nettarey ca 
u war ten tteiffiy, war ten ttehhiy u war mehhiy reahd inu akidsen minzi necc d SIDI, AREBBI 
nsen ! 45 Maca di ttwee nsen ad eeqrey di reahd inu ak-d rejdud nni ssnedhey zi temmurt n Misra 
zzat i tittawin n regnus mahend ad iriy d AREBBI i nitni, necc d SIDI!” 

46 Tina d tiwessa d lfarayid d izerfan nni igga SIDI jaras d jar ayt n Israyil deg wedrar n Sina s 
ufus n Musa. 


Lwueud d ufekki zzaysen 


r\ f—j 1 Issiwer SIDI ak-d Musa, inna 

Zj / 2 “Siwer ak-d ayt n Israyil uca ini asen, aqa mara hed ixs ad ikemmer ijj n lwaed i AREBBI 

slahsab fqimet i tqeddared cek zi jjihet n fesrnur, xenni ad tifi fqimet nni i SIDI . 3 Aqa x uqeddar 
n yijj n weryaz zi eicrin af settin n isegg w usa, xenni ad tifi rqimet i tqeddared xemsin n uciql 
n nnuqart elahsab aciql n zzawect iqeddsen . 4 Mara d ict n temyart, xenni ad tiri rqimet i tqed¬ 
dared tratin n uciql. 

5 Uca mafa d ijj ubfiy zi xemsa ar eicrin n isegg w usa, xenni ad tiri rqimet i tqeddared i yijj n we¬ 
ryaz eicrin n uciql u i ict n temyart eecra n uciql. 

6 Mara d ijj n uhenjir zeg yijj n uyur ar xemsa n isegg w usa, xenni ad tiri fqimet i tqeddared i yijj 
n weryaz xemsa n uciql n nnuqart u i ict n temyart tfata n uciql n nnuqart. 

7 Mara d ijj n mmis n bnadem zi settin isegg w usa niy sennej uca netta d aryaz, xenni ad tifi 
fqimet i tqeddared xemmestac n uciql u i ict n temyart eecra n uciql. 

8 Mafa tuya izfed attas af mani war izemmar ad iwc fqimet, xenni ad ibedd zzat i wudem n ukeh- 
han, hima akehhan izemmar ad as igg ttaman. Ad t iqeddar elahsab min izemmar ad issmun ufus 
n wenni iwcin awaf, ammu t i ya iqeddar ukehhan. 

9 Mafa d febhayem i zi i ya ssqarrben tawhibt i SIDI, xenni marra min zzaysen i ya iwc netta i 
SIDI, adyifi iqeddes . 10 War ittbeddif u war ixegef, amuddar icnan x wenni iqebhen niy amuddar 
iqebhen x wenni icnan. Mafa ibeddef ead ict n febhimet s ict n febhimet nnedni, xenni ta d 
tenni i x tt ibeddef ad ifint qeddsent. 

11 Mafa tega d ict n febhimet texmej i zi war izemmar ad qeddmen tawhibt i SIDI, xenni ad yarr 
febhimet nni ad tbedd zzat i wudem n ikehhanen . 12 Akehhan ad iqeddar fqimet nnes jar min 
icnan d min war ihfin uca am mammec i tt i ya tqeddared cek, am ukehhan, ammu i ya tifi. 

13 Mafa ixs ead ad tt ifdi, ad xas yarni ict n tesyart n texmusect n fqimet itwaggen. 

14 Mafa ca n yijjen aqa issqeddes taddart nnes mahend ad tifi tqeddes i SIDI, xenni ad iqeddar 
ukehhan fqimet nnes jar min icnan d min iqebhen. Am mammec iqeddar ukehhan fqimet nnes, 
ammu i ya tifi . 15 Mafa wenni tt issqeddsen, ixs ad ifdi taddart nnes, xenni netta ad xas yarni ict 
n tesyart n texmusect n fqimet itwaggen s nnuqart uca ad tifi nnes cawed. 

16 Mafa ca n yijjen issqeddes i SIDI ca n tesyart n yeyyar wenni yars, xenni ad tqeddared fqimet 
nnes elahsab zzarieet nnes. Ijj n ‘uhumif’ n zzarieet n temzin ad as ggen xemsin n uciql . 17 Mafa 
tuya issqeddes iyyar nnes zeg usegg w as n usfiwfew, xenni ad tedwef fqimet n yeyyar tbedd 
elahsab fqimet i tqeddared. 18 Mafa tuya issqeddes iyyar nnes awarni i usegg w as n usfiwfew, 
xenni akehhan ad as ihseb fqimet di nnuqart n isegg w usa iqqimen af asegg w as n usfiwfew. Ad tifi 
qell x fqimet tmun i tqeddared cek . 19 Mafa wenni issqeddsen iyyar, ixs ad t ifdi nican, xenni ad 
yarni ict n tesyart n texmusect di nnuqart x fqimet i tqeddared cek uca xenni ad as yifi cawed. 
20 Mafa war ixs ad ifdi iyyar nni niy mafa izzenz iyyar i yijj n weryaz nnedni, xenni war izemmar 
ad itwafdi sad. 21 Awarni fami dd-iffey deg usegg w as n usfiwfew, ad yifi iyyar iqeddes i SIDI 
amecnaw ijj n yeyyar itwaharrmen qas. Ad yifi d agra n ukehhan. 

22 Mafa issqeddes i SIDI ijj n yeyyar wenni isya, maca war igi d tasyart n yijj n yeyyar n wagra 
nnes , 23 xenni akehhan ad as ihseb ttaman n fqimet i tqeddared cek af asegg w as n usfiwfew uca 
netta ad ixeges fqimet i tqeddared deg wass d ijj. Aqa-tt d ict n tmesfact tqeddes i SIDI . 24 Deg 
usegg w as n usfiwfew ad iffey sawed i netta i zi t tuya isya, i wenni tuya tega temmurt d agra. 

25 Aqeddar ad yifi slahsab aciql n zzawect iqeddsen. Ad yifi uciql sicrin n ‘jira’. 

26 Maca amenzu, wenni dd-ittasen i SIDI zi febhayem am umenzu, war t issqeddes ca ufa d ijjen, 
niy zeg ifunasen d tfunasin, niy zeg wugi, aqa-t i SIDI . 27 Maca mafa tuya-t zi febhimet ixemjen, 
izemmar ad tt ifdi slahsab fqimet i tqeddared cek uca ad xas yarni ict n tesyart n texmusect. 

Mara war tetwafedda, xenni ad temmenz elahsab rqedd i teggid cek. 

28 Maca ufa d ict n rhajet nni itwaharrmen qae, tenni iharrem ca n weryaz i SIDI zi marra min 
yars igan n iwdan d rebhayem d iyyaren, war izemmar ad immenz niy ad itwafdi. Marra min 
igan itwaharrmen qae, ad yiri d amqeddas qae i SIDI. 29 Marra min itwaharrmen qae, min 
itwaharrmen zeg iwdan, war izemmar ad itwafdi, ittxessa ad itwaney nican. 

30 Marra reecur n temmurt, zi zzarieet n temmurt u zi ryiget n tcejjura, ad if in i SIDI. Aqa tqed- 
des i tega i SIDI . 31 Mara ca n yijjen ixs ad ifdi ca zi reecur nnes, xenni ad xas yarni ict n tesyart 
n texmusect . 32 X marra reecur zeg ifunasen d tfunasin d wugi, zi marra min ikkin sadu uzegad 
n unici, ad tiri d ict n reecart tqeddes i SIDI . 33 War ggur ad yarzu mammec tecna niy war tehri i 
iga, ura war t ittbeddir ca, maca ead xmi t i ya ibedder, xenni amuddar i zi t i ya ibedder, ad yiri 
iqeddes. War itwafeddi.” 

34 Aqa tina d tiwessa inni yumur SIDI i Musa u i ayt n Israyil deg wedrar n Sina. 

Readad n reeskar n Israyil 

I 1 Issiwer SIDI ak-d Musa di rexra n Sina, deg Uqidun n Umsagar, deg wass amezwaru n uyur 
wiss tnayen, deg usegg w as wiss tnayen awarni rami ffyen zi temmurt n Misra uca inna 
2 “Hseb rqedd n marra tamesmunt n ayt n Israyil, elahsab tiwacunin nsen u elahsab taddart n 
ibabaten nsen, uca hseb xenni ismawen n marra iryazen azegif azegif. 3 Ittxessa cek d Harun ad 
thesbem kur ijj zi eicrin n isegg w usa sennej, marra inni igan di Israyil inni i ya iffyen ak-d reeskar 
uca ad ten tsettfed elahsab tarbiein n reeskar nsen. 4 Ad awem iwc afus ijj zi kur taqbic, kur aryaz 
i igan d azegif n taddart n babas. 5 Aqa d ina d ismawen n yeryazen nni d awem i ya iwcen afus: 
i Rubin, Ilisur mmis n Cadayur. 

6 1 Cimean, Salumiyil, mmis n Suriycadday. 

7 1 Yahuda, Nahcun, mmis n £amminadab. 

8 1 Issakar, Natanayil, mmis n Suyar. 

9 1 Zabulun, Iliyab, mmis n Hilun. 

10 1 ayt n Yusuf: i Ifrayim, Alicamae, mmis n Amihud uca i Manassi, Jamaliyil, mmis n Fadahsur. 
11 1 Binyamin, Abidan mmis n Jideuni. 

12 1 Dan, Axieazar, mmis n £amicadday. 

13 1 Acir, Fajeiyil, mmis n £ukran. 

14 1 Jad, Iliyasaf, mmis n Daeuyil. 

15 1 Naftali, Axirae, mmis n £inan.” 

16 Ina tuya d inni itwarayan zi tmesmunt am imeqqranen x tqebbar n ibabaten nsen. Aqa-ten d 
izegifen x ruruf n Israyil. 

17 Ksin Musa d Harun iryazen nni tuya itwarecmen s ismawen nsen 18 uca ssmunen tamesmunt 
marra deg wass amezwaru n uyur wiss tnayen uca nitni xebbaren axraq nsen elahsab tiwa¬ 
cunin nsen u elahsab taddart n ibabaten nsen, am twazemmen ismawen n yenni yar iga eicrin 
n isegg w usa sennej, azegif azegif. 

19 Am mammec d as yumur SIDI i Musa, aqa ihseb iten di rexra n Sina. 

20 Ayt n Rubin, amenzu n Israyil, twasettfen zijjihet n wexraq nsen elahsab tiwacunin nsen u 
elahsab taddart n ibabaten nsen, am twahesben ismawen nsen azegif azegif n marra iryazen zi 
eicrin isegg w usa sennej inni iffyen ak-d reeskar. 21 Inni tuya itwahesben i teqbic n Rubin aqa-ten 
di setta u-rebein-araf u-xemsa mya. 

22 Ayt n Cimeun twasettfen zijjihet n wexraq nsen elahsab tiwacunin nsen u elahsab taddart n 
ibabaten nsen, am twahesben ismawen nsen azegif azegif n marra iryazen zi eicrin isegg w usa 
sennej inni iffyen ak-d reeskar. 23 Inni tuya itwahesben i teqbic n Cimeun aqa-ten di tesea 
u-xemsin-araf u-tert-mya. 

24 Ayt njad twasettfen zijjihet n wexraq nsen elahsab tiwacunin nsen u elahsab taddart n ibaba¬ 
ten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 25 Inni tuya itwahesben i teqbic n Jad aqa-ten di xemsa u-rebein-araf u-setta-myat u- 
xemsin. 

26 Ayt n Yahuda twasettfen zijjihet n wexraq nsen elahsab tiwacunin nsen u elahsab taddart n 
ibabaten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 27 Inni tuya itwahesben i teqbic n Yahuda aqa-ten di arebea u-sebein-araf u-setta-mya. 

28 Ayt n Isakkar twasettfen zijjihet n wexraq nsen elahsab tiwacunin nsen u elahsab taddart n iba- 
baten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 29 Inni tuya itwahesben i teqbic n Issakar aqa-ten di arebea u-xemsin-araf u-arebea-mya. 
30 Ayt n Zabulun twasettfen zijjihet n wexraq nsen elahsab tiwacunin nsen u elahsab taddart 
n ibabaten nsen, am twahesben ismawen n marra iryazen zi eicrin isegg w usa sennej inni 
iffyen ak-d reeskar. 31 Inni tuya itwahesben i teqbic n Zabulun aqa-ten di sebea u-xemsin-araf 
u-arebea-mya. 

32 Ayt n Yusuf twasettfen zijjihet n wexraq nsen elahsab tiwacunin nsen u elahsab taddart n iba¬ 
baten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 33 Inni tuya itwahesben i teqbic n Ifrayim aqa-ten di arebein-araf u-xemsa-mya. 34 Ayt 
n Manassi twasettfen zijjihet n wexraq nsen elahsab tiwacunin nsen u elahsab taddart n ibaba¬ 
ten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 35 Inni tuya itwahesben i teqbic n Manassi aqa-ten di tnayen u-tratin-araf u-mitayen. 

36 Ayt n Binyamin twasettfen zijjihet n wexraq nsen elahsab tiwacunin nsen u elahsab taddart 
n ibabaten nsen, am twahesben ismawen n marra iryazen zi eicrin isegg w usa sennej inni 
iffyen ak-d reeskar. 37 Inni tuya itwahesben i teqbic n Binyamin aqa-ten di xemsa u-tratin-araf 
u-arebea-mya. 

38 Ayt n Dan twasettfen zijjihet n wexraq nsen elahsab tiwacunin nsen u elahsab taddart n iba¬ 
baten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 39 Inni tuya itwahesben i teqbic n Dan aqa-ten di tnayen u-settin-araf u-sebea-mya. 

40 Ayt n Acir twasettfen zijjihet n wexraq nsen elahsab tiwacunin nsen u elahsab taddart n iba¬ 
baten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 41 Inni tuya itwahesben i teqbic n Acir aqa-ten di wahit u-rebein-araf u-xemsa-mya. 

42 Ayt n Naftali twasettfen zijjihet n wexraq nsen elahsab tiwacunin nsen u elahsab taddart n iba¬ 
baten nsen, am twahesben ismawen n marra iryazen zi eicrin isegg w usa sennej inni iffyen ak-d 
reeskar. 43 Inni tuya itwahesben i teqbic n Naftali aqa-ten di trata u-xemsin-araf u-arebea-mya. 
44 Ina d marra inni itwahesben u nitni twahesben s ufus n Musa d Harun d imyaren n Israyil, aqa- 
ten di teneac n yeryazen, ijj i kur taddart n babas. 45 Marra ayt n Israyil inni itwahesben, elahsab 
taddart n ibabaten nsen, marra inni yar iga eicrin n isegg w usa sennej, inni iffyen ak-d reeskar, 

46 marra inni itwahesben aqa-ten di setta-mya u-tert-araf u-xemsa-mya u-xemsin. 

47 Ilawiyen jarasen war careen ca di rehsab di ttwee n teqbic n ibabaten nsen, 48 minzi SIDI tuya 
issiwer ak-d Musa, inna 49 “Myir taqbic n Lawi war tt tthesseb ca u war tt zemmi ca azegif azegif 
jar ayt n Israyil. 50 Egg Ilawiyyen x Tzeddiyt n Chadet u x marra reqeue nnes u x marra min d 
as dd-yusin. Nitni ad arbun Tazeddiyt ak-d reqeue nnes marra uca ad days sexxaren. Ittxessa 
ad wten iqidan nsen yar kur jjihet n Tzeddiyt. 51 Mara ggur ad tetwassmutti Tzeddiyt, ad tt 
sseqdan Ilawiyyen uca mara ittxessa ad tetwagg Tzeddiyt di ca n wemcan, xenni ad tt ssbedden 
Ilawiyyen. Mara ad dd-iqarreb ca n ubarrani akidsen, xenni netta ad itwaney. 52 Ayt n Israyil ad 
wten iqidan nsen, kur ijj yar rmargeh n reeskar nnes u kur ijj yar bandira nnes elahsab tarbiein 
n reeskar nsen. 53 Ilawiyyen ad wten iqidan nsen yar kur jjihet n Tzeddiyt n Chadet, hima war 
ittiri ufugem x tmesmunt n ayt n Israyil. Ittxessa i Ilawiyyen ad hdan x Tzeddiyt n Chadet.” 

54 Uca ggin ayt n Israyil s marra min yumur SIDI i Musa, wah, ammu i t ggin. 

Asettef n tqebbar 

2 1 Issiwer SIDI ak-d Musa d Harun, inna 

2 “Ayt n Israyil ad wten iqidan nsen, kur ijj yar bandira nnes, yar teegimin n taddart n iba¬ 
baten nsen. Ad wten iqidan nsen ewayt yar ragg w aj yar marra iyezdisen n Uqidun n Umsagar. 

3 Inni igan sadu bandira n rmargeh n txuzan n Yahuda ad wten iqidan nsen elahsab tarbiein 
n reeskar nsen yar ccarq, yar manis dd-tneqqar tfuct, uca Nahcun, mmis n Camminadab, ad 
yiri d amgewwed n ayt n Yahuda. 4 Inni itwahesben zzaysen i reeskar nnes, aqa-ten di arebea 
u-sebein-araf u-setta-mya nyeryazen. 

5 Zzates ad tewwet teqbic n Issakar iqidan nnes. Natanayil, mmis n Suyar, ad yiri d amgew¬ 
wed n ayt n Issakar. 6 Inni itwahesben zzaysen i reeskar nnes, aqa-ten di arebea u-xemsin-araf 
u-arebea-mya nyeryazen. 

7 Xenni taqbic n Zabulun. Iliyab, mmis n Hilun, ad yiri d amgewwed n ayt n Zabulun. 8 Inni 
itwahesben zzaysen i reeskar nnes, aqa-ten di sebea u-xemsin-araf u-arebea-mya nyeryazen. 
9 Inni itwahesben i rmargeh n reeskar n Yahuda aqa-ten marra jmie di mya u-setta u-tmanin- 
araf u-arebea-mya nyeryazen, twasettfen elahsab tarbiein n reeskar nsen. Ad kksen iqidan nsen 
amezwaru. 

10 Yar ljanub ad tiri bandira n rmargeh n reeskar n Rubin. Ad ifin twasettfen elahsab tarbiein n 
reeskar nsen. Ilisur, mmis n Cadayyur, ad yiri d amgewwed n ayt n Rubin. 11 Inni itwahesben 
zzaysen i reeskar nnes, aqa-ten di setta u-rebein-araf u-xemsa-mya nyeryazen. 

12 Zzates ad tewwet teqbic n Cimeun iqidan nnes. Calumiyil, mmis n Suriycadday, ad yiri d am¬ 
gewwed n ayt n Cimeun. 13 Inni itwahesben zzaysen i reeskar nnes, aqa-ten di tesea u-xemsin- 
araf u-teft-mya nyeryazen. 

14 Xenni taqbic n Jad. Ilyasaf, mmis n Raeuyil, ad yiri d amgewwed n ayt n Jad. 15 Inni itwahesben 
zzaysen i reeskar nnes, aqa-ten di xemsa u-rebein-araf u-setta-mya u-xemsin nyeryazen. 

16 Inni itwahesben i rmargeh n reeskar n Rubin, aqa-ten marra mya u-wahit u-xemsin-araf 
u-arebea-mya u-xemsin n yeryazen, twasettfen elahsab tarbiein n reeskar nsen. Ad kksen iqidan 
nsen wiss tnayen. 

17 Xenni ad itwakkes Uqidun n Umsagar, rmargeh n txuzan n Ilawiyyen, di rwest n marra 
reeskar. Am mammec i ya wten iqidan, ammu ittxessa ad uyuren eawed, kur ijj deg wemcan 
nnes, elahsab bandirat nsen. 

18 Yar ryarb ad tiri bandira n rmargeh n reeskar n Ifrayim. Ad ifin twasettfen elahsab tarbiein 
n reeskar nsen. Ilicamae, mmis n Cammihud, ad yiri d amgewwed n ayt n Ifrayim. 19 Inni 
itwahesben zzaysen i reeskar nnes, aqa-ten di arebein-araf u-xemsa-mya nyeryazen. 

20 Zzates ad tiri taqbic n Manassi. Jamliyil, mmis n Fadahsur ad yiri d amgewwed n ayt n Manassi. 

21 Inni itwahesben zzaysen i reeskar nnes, aqa-ten di tnayen u-tratin-araf u-mitayn nyeryazen. 

22 Xenni taqbic n Binyamin. Abidan, mmis n Jideuni, ad yiri d amgewwed n ayt n Binyamin. 23 Inni 
itwahesben zzaysen i reeskar nnes, aqa-ten di xemsa u-tratin-araf u-arebea-mya nyeryazen. 

24 Inni itwahesben i rmargeh n reeskar n Ifrayim, aqa-ten di mya u-tmenya-araf u-mya n 
yeryazen, twasettfen elahsab tarbiein n reeskar nsen. Ad kksen iqidan nsen wiss trata. 

25 Yar ccmal ad tiri bandira n rmargeh n reeskar n Dan. Ad ifin twasettfen elahsab tarbiein n reeskar 
nsen. Axieazar, mmis n Cammicadday, ad yiri d amgewwed n ayt n Dan. 26 Inni itwahesben zzay¬ 
sen i reeskar nnes, aqa-ten di tnayen u-settin-araf u-sebea-mya nyeryazen. 

27 Zzates ad tewta teqbic n Acir iqidan nnes. Fajeiyil, mmis n Cukran, ad yiri d amgewwed n ayt 
n Acir. 28 Inni itwahesben zzaysen i reeskar nnes, aqa-ten di wahit u-rebein-araf u-xemsa-mya 
nyeryazen. 

29 Xenni taqbic n Naftali. Axirae, mmis n Cinan, ad yiri d amgewwed n ayt n Naftali. 30 Inni 
itwahesben zzaysen i reeskar nnes, aqa-ten di trata u-xemsin-araf u-arebea-mya nyeryazen. 

31 Inni itwahesben i rmargeh n reeskar n Dan, aqa-ten di mya u-sebea u-xemsin-araf u-setta- 
mya nyeryazen. Nitni ad kksen iqidan nsen d aneggaru, elahsab bandirat nsen. 

32 Ina d inni itwahesben n ayt n Israyil, elahsab taddart n ibabaten nsen. Di remrageh n reeskar 
twahesben marra, elahsab tarbiein n reeskar nsen, setta-mya u-tert-araf u-xemsa-mya u-xem- 
sin nyeryazen. 

33 Ilawiyyen jar ayt n Israyil war twahesben ca, am mammec i d as yumur SIDI i Musa. 

34 Uca ggin ayt n Israil am mammec marra min d as yumur SIDI i Musa: amecnaw mammec 
wtin iqidan nsen s usettef yar bandirat nsen, ammu i ya kksen iqidan nsen rawed. Tuya marra 
twasettfen elahsab tiwacunin nsen u elahsab taddart n ibabaten nsen. 

Ayt n Harun 

3 1 Ina d inni itwarwen zi Harun d Musa deg wussan nni issiwer SIDI ak-d Musa deg wedrar n 
Sina. 2 Uca aqa d ina d ismawen n ayt n Harun: Nadab d amenzu, Abihu, Alieazar d Itamar. 
3 Aqa d ina d ismawen n ayt n Harun, ikehhanen inni itwadehnen u inni itwareqqmen am 
ikehhanen. 4 Maca Nadab d Abihu mmuten zzat i wudem n SIDI, umi qeddmen timessi taryibt 
zzat i wudem n SIDI di rexra n Sina. War tuyi yarsen arraw u xenni tuya Alieazar d Itamar 
sexxaren am akehhan zzat i wudem n SIDI. 

Tasexxart n Ilawiyyen 

5 Issiwer SIDI ak-d Musa, inna 

6 “Sqarreb-dd taqbic n Lawi uca egg iten zzat i wudem n ukehhan Harun, hima ad xas sexxaren. 
7 Ejj iten ad rhan tasexxart i netta d tsexxart i marra tamesmunt zzat i Uqidun n Umsagar, 
mahend ad kemmren ammu rxedmet n Tzeddiyt. 8 Ad hdan x marra reqcue n Uqidun n Umsagar 
uca ad ttfen ahettu n ayt n Israyil mahend ad sexxaren di tsexxart n Tzeddiyt. 9 Kenniw ad tew- 
cem Ilawiyyen i Harun u i warrawen nnes. Aqa d yina i d as immewcen i netta waha zeg ayt n 
Israyil. 10 Ad treqqmem Harun d tarwa nnes mahend ad hdan x tukehhant. Abarrani wenni i dd 
ya iqarrben ad itwaney.” 

11 Issiwer SIDI ak-d Musa, inna 

12 “Aqa-yi da, necc ad ksiy Ilawiyyen zi rwest n ayt n Israyil deg wemcan n imenza, marra inni 
yarezmen remrawret d amezwaru jar ayt n Israyil. Ilawiyyen ad irin inu, 13 minzi kur amenzu aqa 
inu. Zeg wass min di wtiy marra imenza di temmurt n Misra, aqa ssqeddsey i yixef inu marra 
imenza di Israyil, zi bnadem ar rmar. Nitni ad irin inu, necc d SIDI!” 

Ahesseb n Ilawiyyen 

14 Issiwer SIDI ak-d Musa di rexra n Sina, inna 

15 “Hseb ayt n Lawi, elahsab taddart n ibabaten nsen, elahsab tiwacunin nsen. Ittxessa ad tehseb 
marra iwetman nni igan d ijj n uyur sennej.” 16 Uca Musa ihseb iten am mammec i d as inna SIDI, 
am mammec d as itwawessa. 

17 Ina d ayt n Lawi ak-d ismawen nsen: Jarcun, d Qahat d Marari. 

18 Ina d ismawen n ayt n Jarcun, elahsab tiwacunin nsen: Libni d Cimei. 

19 U ayt n Qahat, elahsab tiwacunin nsen: Eamram d Yishar d Hibrun d Suzziyil. 

20 U ayt n Marari, elahsab tiwacunin nsen: Mahli d Muci. Aqa d ina d tiwacunin n Ilawiyyen 
elahsab taddart n ibabaten nsen. 

21 Yar Jarcun tega twacunt n Ilibniyyen d twacunt n Icimeiyyen. Ina d tiwacunin n Ijarcuniyy- 
en. 22 Rqedd n marra inni itwahesben n marra iwetman zeg ijj n uyur sennej, tuya twahesben 
zzaysen sebea-araf u-xemsa-mya. 23 Tiwacunin n Ijarcuniyyen ad wten iqidan nsen yar ryarb 
yar deffar n Tzeddiyt. 24 Ad yiri Ilyasaf, mmis n Layil d azegif n taddart n babatsen n Ijarcu¬ 
niyyen. 25 Zi jjihet n Uqidun n Umsagar ad hdan ayt n Jarcun x Tzeddiyt, x Uqidun ak-d tseqqafin 
nnes u x warwaq yar tewwart n Uqidun n Umsagar, 26 x rizarat n remrah d warwaq yar wadaf n 
remrah i zi tetwanned Tzeddiyt d uealtar, u x ifiran nnes, wah, ad hdan x marra min i dd-ittasen 
ak-d tsexxart nni. 

27 Yar Qahat tega twacunt n Icamramiyyen d twacunt n Ishariyyen d twacunt n Ihibruniyyen 
d twacunt n Ieuzi’iliyyen. Tina d tiwacunin n Iqahatiyyen. 28 Rqedd n marra iwetman zeg ijj n 
uyur sennej tuya tmenya-araf u-setta-mya. Tuya hdan x zzawect iqeddsen. 29 Tiwacunin n ayt n 
Qahat ad wten iqidan nsen yar ljanub yar uyezdis n Tzeddiyt. 30 Ilisafan, mmis n Suzziyil, ad yiri 
d azegif n taddart n babatsen n twacunin n Iquhatiyyen. 31 Ad hdan x Ttabut d tzewda d rqendir 
d iealtaren uca x reqcue n zzawect tamqeddest i ya ssxedmen u x urehhaf, wah ad hdan x marra 
min i dd-ittasen ak-d tsexxart nni. 32 Alieazar, mmis n ukehhan Harun, ad yiri d azegif n marra 
izegifen. Ad ittef acbar x yenni ihdan x zzawect tamqeddest. 

33 Yar Marari i tega twacunt n Imahliyyen d twacunt n Imuciyyen. Tina d tiwacunin n Marari. 

34 Rqedd n yenni zzaysen itwahesben n marra iwetman zeg ijj n uyur sennej, aqa-ten di setta- 
araf u-mitayn. 35 Suriyil, mmis n Abihayil ad yiri d azegif n taddart n babatsen n twacunin n 
Marari. Nitni ad wten iqidan nsen yar ccamal yar uyezdis n Tzeddiyt. 36 Ayt n Marari ad ttfen 
acbar u ad hdan x marra tiferwin n Tzeddiyt, x thenya n uearrad, x ipilaren nnes, x tyarsa nnes 
u x marra reqcue nnes, wah, ad hdan x marra min i dd-ittasen ak-d tsexxart nni. 37 x ipilaren nni 
dd-innden i remrah ak-d tyarsa nsen d rewtad nsen d ifiran nsen. 

38 Musa d Harun ak-d tarwa nnes ad wten iqidan nsen yar ccarq zzat i wudem n Tzeddiyt, zzat i 
wudem n Uqidun n Umsagar, manis dd-tneqqar tfuct, uca nitni ad hdan x zzawect iqeddsen di 
ttwee n ayt n Israyil. Abarrani wenni dd i ya iqarrben, ad itwaney. 

39 Marra inni itwahesben n Ilawiyyen, inni ihseb Musa ak-d Harun elahsab rumur n SIDI, slahsab 
tiwacunin nsen, marra iwetman zeg ijj n uyur sennej, aqa-ten di tnayen u-eicrin-araf. 

40 Inna SIDI i Musa “Hseb marra imenza n iwetman n ayt n Israyil, zeg ijj n uyur sennej, uca 
ksi rqedd n ismawen nsen. 41 Ad teksid Ilawiyyen i necc deg wemcan n marra imenza jar ayt n 
Israyil ura d rebhayem n Ilawiyyen deg wemcan n marra imenza jar rebhayem n ayt n Israyil, 
necc d SIDI!” 42 Uca Musa ihseb marra imenza jar ayt n Israyil am mammec i d as yumur SIDI. 

43 Rqedd n ismawen n marra imenza iwetman n ijj n uyur sennej, inni zzaysen itwahesben, aqa- 
ten di tnayen u-eicrin-araf u-mitayn u-trata u-sebein. 

44 Issiwer SIDI ak-d Musa, inna 

45 “Ksi Ilawiyyen deg wemcan n marra imenza jar ayt n Israyil ura d rebhayem n Ilawiyyen deg 
wemcan n rebhayem nsen, minzi Ilawiyyen ad irin inu, necc d SIDI! 46 Zi jjihet n mitayn u-trata 
u-sebein, inni ittxessa ad twafdin, inni iqqimen sennej i Ilawiyyen, n imenza n ayt n Israyil, 
47 ittxessa ad teksid xemsa n uciql i kur ijj n uzegif, anect n uciql n zzawect tamqeddest ad ten 
teksid. Sicrin n ‘jira’ aqa d ijj n uciql. 48 Uca ad tewced nnuqart nni i Harun u i tarwa nnes, aqa-tt 
i refdiyyet n yenni iqqimen.” 

49 Xenni iksi Musa nnuqart n refdiyyet i yenni iqqimen sennej n yenni itwafdin s Ilawiyyen. 

50 Uca ittef nnuqart nni zeg imenza n ayt n Israyil. Tuya-tt d aref u-tert-mya u-xemsa u-settin n 

uciql, elahsab aciql n zzawect iqeddsen. 51 Uca Musa iwca nnuqart n yenni itwafdin i Harun u i 
tarwa nnes, elahsab awar n uqemmum n SIDI, am mammec i d as yumur SIDI i Musa. 

Tasexxart n Iqahatiyyen 

4 1 Issiwer SIDI ak-d Musa d Harun, inna 

2 “Hseb ayt n Qahat azegif azegif zi jar rwest n ayt n Lawi, elahsab tiwacunin nsen u elahsab 
taddart n ibabaten nsen, 3 zi tratin n isegg w usa sennej a? xemsin n isegg w usa, marra wenni yud- 
fen di reeskar mahend ad yegg rxedmet deg Uqidun n Umsagar. 

4 D ta i ya tiri d tasexxart n ayt n Qahat deg Uqidun n Umsagar, aqa-tt d takessit s wemnus i Uqdas 
n Uqeddas. 5 Xmi i ya itwassmutti rmargeh n txuzan ad dd-yas Harun d tarwa nnes uca ad kksen 
arehhaf i igan i dduri uca ad zzayes ssduryen Ttabut n Chadet. 

6 Ittxessa ad xas ggen ijj n dduri n irmawen n ddenfirat uca ad xas bezzeen ict n tjartirt marra 
d tadehmit uca ad as ggen ieumad nnes i tarebbut. 7 Ad bezzeen ict n tjartirt tadehmit x tzewda 
i weyrum n wescan uca ad xas ggen ttbasi, tiyenjayin d rkisan d iyarrafen s inni i ya kebben. 
Uca ittxessa ad xas yiri weyrum rebda. 8 Awami i uya ad xas bezzeen ict n tjartirt tazegg w ayt 
ihedqen uca ad tt dren eawed s yijj n dduri n irmawen n ddenfirat uca ad as ggen ieumad nnes i 
tarebbut. 9 Xenni ad ksin ict n tjartirt tadehmanit uca ad dren rqendir i tfawt ura d refnarat nnes 
d tjeqqadin n teftic nnes d tmejmarin nnes d marra reqcue i zzect i issxeddmen i rqendir. 10 Ad 
ggen fqendif-a d marra reqcue nnes deg ijj n dduri n irmawen n ddenfirat uca ad ssarsen aya 
x guh n tkessit. 11 Ad bezzeen ict n tjartirt tadehmanit x uealtar n febxur uca ad tt dren eawed s 
yijj n dduri n irmawen n ddenfirat uca ad as ggen ieumad nnes i tarebbut. 12 Uca ad ksin marra 
reqcue i tsexxart i ssxeddmen di zzawect iqeddsen uca ad ten ggen deg ict n tjartirt tadehmanit 
uca ad tt dren eawed s yijj n dduri n irmawen n ddenfirat, xenni ad ssarsen aya x guh n tkessit. 
13 Ad ksin min iqqimen zi tdunt n uealtar uca ad xas bezzeen ict n tjartirt tarjuwanit. 14 Ad xas 
ssarsen marra reqcue i ssxedmen i tsexxart: timejmarin, furcayat, iyenjayen, ttawyat i urucci 
d marra dduzan n uealtar. Tiwwa nnes ad bezzeen ijj n dduri n irmawen n ddenfirat uca ad as 
ggen ieumad nnes i tarebbut. 

15 Xmi i ya ikemmer Harun d tarwa nnes aseqqef n zzawect iqeddsen d marra reqcue n zzawect 
iqeddsen xmi i ya itwassmutti rmargeh n txuzan, xenni ad dd-asen tarwa n Quhat hima ad ar- 
bun marra, maca ittxessa war tthadan min igan iqeddsen mahend war ttmettin ca. Man aya d 
min ittxessa ad arbun tarwa n Qahat di tmesract n Uqidun n Umsagar. 

16 Alieazar, mmis n ukehhan Harun, ad ittef acbar x zzect n tfawt d febxur ittfuhen d tewhibt 
n fyiget n kur ass d zzect i wedhan, wah, ad ittef acbar x Tzeddiyt marra d x marra min days, x 
zzawect iqeddsen u x reqcue nnes.” 

17 Issiwer SIDI ak-d Musa d Harun, inna 

18 “Yarwem ad tqedeem taqbic n twacunin n Iqahatiyyen zi rwest n Ilawiyyen. 19 Ggem kisen 
ammu hima ad ddaren, war ttmettin mara qarrben yar Uqdas n Uqeddas: ittxessa as i Harun 
d tarwa nnes ad adfen uca ad ggen kur aryaz di rxedmet nnes u di ddqer nnes. 20 War ttidfen 
nitni mahend ad xzaren xmi i ya yirin ceyren, ad dren zzawect iqeddsen, hima war ttmettin.” 

Tasexxart n Ijarcuniyyen 

21 Issiwer SIDI ak-d Musa, inna 

22 “Hseb ayt n Jarcun azegif azegif, elahsab taddart n ibabaten nsen u elahsab tiwacunin nsen. 
23 Ad ten thesbed zi tratin n isegg w usa sennej ar xemsin n isegg w usa, kur ijj wenni yudfen di 
reeskar hima ad yegg tasexxart deg Uqidun n Umsagar. 24 D ta i ya tiri d tasexxart n twacunin 
n Jarcun di tmesract n tsexxart d tarebbut. 25 Ad arbun dduri n Tzeddiyt, d Uqidun n Umsagar 

ak-d dduri nnes d dduri nnes n irmawen n ddenfirat nni i ya yirin tiwwa nnes d warwaq n 
tewwart n Uqidun n Umsagar, 26 d rizarat n remrah d arwaq i tewwart n wadaf yar remrah i dd- 
innden i Tzeddiyt d uealtar d marra ifiran nsen d marra reqcue i dd-ittasen ak-d tsexxart nsen d 
min ittxessa ad asen seneen umi ttsexxaren. 

27 Marra rxedmet n ayt n Jarcun di tmesract n marra tarebbut d marra tasexxart nsen ad tiri 
elahsab rumur n Harun d tarwa nnes. ittxessa awem ad ten tessecnem s usettef marra min 
ittxessa ad arbun. 28 Ta i ya tiri d tasexxart n twacunin n ayt n Jarcun deg Uqidun n Umsagar. 
Nitni ad ksin amnus i uya sadu array n Itamar, mmis n Harun, akehhan. 

Tasexxart n Imarariyyen 

29 Ad thesbed ayt n Marari elahsab tiwacunin nsen u elahsab taddart n ibabaten nsen. 30 Ad 
ten thesbed zi tratin n isegg w usa sennej a? xemsin n isseg w usa, kur ijj wenni yudfen di reeskar 
mahend ad yegg rxedmet deg Uqidun n Umsagar. 31 Di tmesract n marra tasexxart deg Uqidun n 
Umsagar, ta ad tiri d tasyart nsen di tarebbut n ddqurat: tiferwin n Tzeddiyt d thenya n uearrad 
d ipilaren nnes d tyarsa nnes, 32 u?a d ipilaren n remrah i d as-dd innden ak-d tyarsa nsen d 
rewtad nsen d ifiran nsen, ak-d marra reqcue i dd-ittasen ak-d tsexxart nsen. Ad thekkmem 
reqcue i igan n ddqurat nsen ittxessan ad arbun s ismawen nsen. 33 D ta i ya tiri d tasexxart n 
twacunin n ayt n Marari i marra tasexxart di ttwee n Uqidun n Umsagar sadu ufus n Itamar, 
mmis n Harun, akehhan.” 

Readad n inni itwareqqmen i tsexxart zi kur twacunt 

34 Musa d Harun d imyaren n tmesmunt hesben ayt n Qahat elahsab tiwacunin nsen u elahsab 
taddart n ibabaten nsen, 35 zeg wenni y ar iga tratin n isegg w usa sennej ar wenni y or iga xemsin 
n isegg w usa, kur ijj wenni yudfen di reeskar mahend ad yegg rxedmet deg Uqidun n Umsagar. 

36 Inni zzaysen itwahesben, aqa-ten di arfayn u-sebea-mya u-xemsin elahsab tiwacunin nsen. 

37 Ina d inni itwahesben zi twacunin n Iqahatiyyen, marra wi ittsexxaren deg Uqidun n Umsagar, 
inni hesben Musa d Harun x rumur n SIDI sadu ufus n Musa. 

38 Ammu ura d inni itwahesben zeg ayt n Jarcun, elahsab tiwacunin nsen u elahsab taddart n 
ibabaten nsen, 39 zeg wenni y ar iga tratin n isegg w usa sennej ar wenni y ar iga xemsin n isegg w usa, 
kur ijj wenni yudfen di reeskar mahend adyegg rxedmet deg Uqidun n Umsagar. 40 Inni zzaysen 
itwahesben, aqa-ten di arfayen u-setta-mya u-tratin elahsab tiwacunin nsen u elahsab taddart 
n ibabaten nsen. 41 Ina d inni itwahesben n twacunin n ayt n Jarcun, marra wi ittsexxaren deg 
Uqidun n Umsagar, inni hesben Musa d Harun x rumur n SIDI. 

42 Ina d inni itwahesben n twacunin n ayt n Marari, elahsab twacunin nsen u elahsab taddart n 
ibabaten nsen. 43 zeg wenni y ar iga tratin n isegg w usa sennej ar wenni y ar iga xemsin n isegg w usa, 
kur ijj wenni yudfen di reeskar mahend adyegg rxedmet deg Uqidun n Umsagar. 44 Inni zzaysen 
itwahesben, aqa-ten di tert-araf u-mitayen elahsab tiwacunin nsen. 45 Ina d inni itwahesben n 
twacunin n Marari, inni hesben Musa d Harun x rumur n SIDI sadu ufus n Musa. 

46 Marra inni itwahesben, inni hesben Musa d Harun d imyaren n Israyil zeg ayt n Lawi, elahsab 
tiwacunin nsen u elahsab taddart n ibabaten nsen, 47 zeg wenni y ar iga tratin n isegg w usa sennej 
ar wenni y ar iga xemsin n isegg w usa, kur ijj wenni yudfen mahend ad yegg rxedmet n tsexxart 
d rxedmet n tarebbut n ddqurat deg Uqidun n Umsagar. 48 aqa-ten di tmenya-araf u-xemsa-mya 
u-tmanin. 49 Nitni twahesben x rumur n SIDI sadu ufus n Musa, kur aryaz itwafeqqem di tsexxart 
nnes u x ddqer nnes. Nitni twahesben zzayes am mammec i d as yumur SIDI i Musa. 

Aezar n wenni igan d amexmuj 

5 1 Issiwer SIDI ak-d Musa, inna 

2 “Umur ayt n Israyil ad ssuffyen marra ayt n rbars zi rmargeh n txuzan ura d marra inni 
yar iga useyyer d marra inni itwassxemjen zeg ijj n reemar immuten. 3 Ad ten tessuffyem ammu, 
iryazen d temyarin. Kenniw ad ten tessuffyem barra i rmargeh n txuzan hima war ssxemmajen 
remrageh nsen mani zeddyey necc di rwest nsen.” 

4 Ggin ayt n Israyil ammu uca ssuffyen ten barra i rmargeh n txuzan. Ayt n Israyil ggin am mam- 
mec d as yumur SIDI i Musa. 

Axeges n umarwas i dd-ittasen ak-d ddenb 

5 Issiwer SIDI ak-d Musa, inna 

6 “Siwer ak-d ayt n Israyil ‘Mara ijj n weryaz niy ict n temyart igga ijj n ddenb i zi xettan iwdan 
niy iydar SIDI, xenni ad yiri reemar nni d bu-umarwas. 7 Ad neemen x ddanb nsen i ggin. Netta 
ad ixeges amarwas nnes marra u ad as yarni ict n tesyart texmusect uca ad iwc aya i wenni 
idewren itturs as netta. 

8 Maca mara war din igi umefdi i weryaz nni mahend ad as ixeges amarwas, xenni ad yiri umar¬ 
was nni ittxessa ad itwaxeges i SIDI i ukehhan, ilia icarri n refdiyyet i zzayes i xas i ya ifdi. 9 Kur 
tawhibt nni ssgaeeden ayt n Israyil n tmesrayin timqeddesin nni ittawyen yar ukehhan ad tiri 
nnes. 10 Marra tiwhibin timqeddasin n ca n weryaz ad irint i netta, min mma i ya iwc ijj n weryaz 
i ukehhan, d man aya ad as yiri i netta.” 

Azerf i tusmi 

11 Issiwer SIDI ak-d Musa, inna 

12 “Siwer ak-d ayt n Israyil uca ini asen ‘Mara tamyart n ca n weryaz teffey u teydar it 13 u ca 
n weryaz ittes akides uca man aya innufaren i tittawin n weryaz nnes u nettat tessnuffar it 
uca ammu tessexmej ixef nnes u war din wi xas i ya icehden u nettat eemmars war tetwattef, 
14 uca xenni yusa-dd xas buhber n tusmi uca yusem x temyart nnes, umi nettat tetwassexmej 
niy yusa-dd xas buhber n tusmi uca yusem x temyart nnes umi nettat war tetwassexmij ca, 
15 xenni aryaz ad yawi tamyart nnes yar ukehhan uca ad yawi tawhibt nnes i nettat, aqa-tt d 
taecart n yijj n ‘ifa’ n waren n temzin. War xas ifarrey zzect niy ad xas issars jjawi, minzi aqa-tt 
d tawhibt n ryiget di ssibbet n tusmi, ict n tewhibt n ryiget i ridaret, tenni i dd yayawyen axarres 
di rmuesiyyet. 

16 Ad tt-idd issqarreb ukehhan uca ad tt issars zzat i wudem n SIDI. 17 Ad iksi ukehhan aman 
iqeddsen deg ict n rqeceet n traxt uca ad iksi ca zeg ucar i igan di temmurt n Tzeddiyt, ad yegg 
aya deg waman. 18 Xenni ad igg ukehhan tamyart nni zzat i wudem n SIDI, xenni ad issearra 
azegif n temyart uca ad yegg tawhibt n ryiget i ridaret deg ifassen nnes, tawhibt n ryiget n tusmi. 
Akehhan ad ittef deg ufus nnes aman imarzagen inni i dd-ittawyen nneeret. 19 Akehhan ad 
tt yejj ad tejjag uca ad yini i temyart: Mara war kim ittis hed u war tewdid zi ttwee n weryaz 
nnem di texmuji, xenni aqa cem tetwasfid s waman-a imarzagen inni i dd-ittawyen nneeret. 
20 Maca mara tewdid zi ttwee n weryaz nnem uca tetwassxemjed uca ijj n weryaz myir aryaz 
nnem ittes akim, 21 - akehhan ad yejj tamyart ad tejjag tajagit n nneeret uca ad as yini ukehhan 
- ‘SIDI ad cemyarr d nneeret ura d tajagit di rwest n rgens nnem, xmi i yayejj SIDI ad itwayder 
umessad nnem uca ad yarr aeeddis nnem ad yuff 22 uca aman-a i dd-ittawyen nneeret ad adfen 
deg wadan nnem mahend ad ssuffen aeeddis nnem uca ad jjen ad ssyedren amessad nnem! Uca 
ad tini temyart: Amin Amin! 

23 Ad yari ukehhan nneari-ya x ict n tewriqt itwannden uca xenni ad tent imha deg waman 
imarzagen. 24 Ad iwc aman imarzagen i dd-ittawyen nneeret i temyart uca nettat ad tsu arami 

aman i dd-ittawyen nneeret ad days adfen daxer uca ad dew?en d imarzagen. 25 Akehhan ad 
iksi tawhibt n ryiget n tusmi zeg ufus n temyart uca ad issenhezz tawhibt n ryiget zzat i wudem 
n SIDI uca ad tt-idd issqarreb yar uealtar. 26 Ad iksi ukehhan ijj n wuru zi tewhibt n ryiget u zi 
tewhibt n ridaret nnes uca ad issbexxar aya x uealtar uca xenni ad iwc aman i temyart ad tsu. 
27 Mara iwc as aman ad tsu, xenni, mara tetwassexmej uca nettat teydar aryaz nnes, xenni aman 
i dd-ittawyen nneeret ad days dewren d imarzagen uca aeeddis nnes ad yuff uca amessad ad 
itwayder u tamyart ad tedwer d nneeret di rwest n rgens nnes. 28 Maca mara tamyart war texmij 
ca, maca teqqim d tamezdagt, xenni ad tiri war xas ca u ad tiri tettaru. 

29 Wa d azerf zi jjihet n tusmi, xmi ict n temyart tewda zi ttwee n weryaz nnes uca tetwassexmej 

30 niy xmi aryaz tewda-dd xas tusmi uca netta ad yasem zi temyart nnes uca xenni tamyart 
ad tbedd zzat i wudem n SIDI uca akehhan ad as ikemmer marra azerf-a wa. 31 Aryaz ad yiri d 
amezdag zi ssibbet n rmuesiyyet, tamyart-a ad tarbu rmuesiyyet nnes.’ ” 

Lwaed n temrist n ucewwaf n weezar 

6 1 Issiwer SIDI ak-d Musa, inna: 

2 “Siwer ak-d ayt n Israyil uca ini asen ‘Mara ijj n weryaz niy ict n temyart iwjed mahend ad 
iwc awar n temrist n ucewwaf n weezar mahend ad iezer ixef nnes i SIDI, 3 xenni ad igg w ej x binu 
d ccrab. War isess binu s rxeg niy ccrab s rxeg ura zeg uzemmi n udir uca war ittett zeg udir 
azeyza niy wenni yuzyen. 4 Marra ussan n temrist n ucewwaf n weezar nnes war ittett ca min dd- 
iffyen zi tzayart, zeg ueeqqa nnes a? taqcurt nnes. 

5 Marra ussan n wawar n temrist n ucewwaf n weezar nnes war dd-ittekk rmus x uzegif nnes a? i 
ya qeffren wussan nni iezer i SIDI uca ad yiri iqeddes uca ad yejj ieeyyacen n ucewwaf n uzegif 
nnes ad myaren. 6 Marra ussan i isshuzz i SIDI, war dd-ittqarrib ca yar reemar n yijj n umettin. 
7 War issxemmij ixef nnes x babas niy x yemmas niy x umas niy x ucmas mara gguren ad mm- 
ten, minzi tamrist n ucewwaf n weezar n AREBBI nnes aqa-tt x uzegif nnes. 

8 Marra ussan n temrist n ucewwaf n weezar nnes ad yiri iqeddes i SIDI. 9 Mara wenni ittmettan ad 
immet deyya deg warmac n webriw uca issexmej azegif nnes s temrist n ucewwaf n weezar nnes, 
xenni ad iheff azegif nnes deg wass n usizdeg nnes, deg wass wiss sebea ittxessa ad t iheff. 10 Deg 
wass wiss tmenya ad yawi tnayen n tejlilihin niy tnayen n idbiren yar ukehhan yar tewwart n 
Uqidun n Umsagar. 11 Akehhan ad issewjed ict d tayarst n ddenb d ict d tayarst n wecmad uca 
ad ifdi x reemar nni minzi netta aqa ixda di ssibbet n umettin u netta ad issqeddes azegif nnes 
cawed deg wass nni 12 uca ad ineyyec nican ussan n temrist n ucewwaf n weezar nnes i SIDI uca ad 
iqeddem ijj n izmar n yijj n usegg w as d tayarst n umarwas. Ussan iedun ad irin wdan minzi aqa 
tetwassexmej temrist n ucewwaf n weezar nnes. 

13 Wa d azerf n temrist n ucewwaf n weezar: deg wass min di twakemmren ussan n temrist n 
ucewwaf n weezar nnes, ad t awyen yar tewwart n Uqidun n Umsagar. 14 Xenni ad dd-issqarreb 
tawhibt nnes yar SIDI, ijj n izmar icnan qae n yijj n usegg w as am tyarst n wecmad d ict n texsi 
icnan qae n yijj n usegg w as am tyarst n ddenb d ijj n icarri icnan qae am tyarst n rehna 15 d ict n 
tsuget ak-d remsemnat bra antun d remsemnat n waren azdad ixegden s zzect d terfaf twadeh- 
nent s zzect ura d tawhibt nnes n ryiget d tewhibin nnes n useyyeb. 

16 Akehhan ad yawi man aya zzat i wudem n SIDI uca ad issewjed tayarst nnes n ddenb d tyarst 
nnes n wecmad. 17 Ad issewjed icarri am tyarst n tyarsi n rehna i SIDI ura d tasuget ak-d tecni- 
fin bra antun uca akehhan ad issewjed cawed tawhibt n ryiget nnes d tewhibin n useyyeb nnes. 
18 Xenni ameezzar s temrist ad iheff azegif s temrist n ucewwaf n weezar nnes uca ad iksi acewwaf 
n uzegif n temrist n ucewwaf n weezar nnes uca ad yegg aya x tmessi i igan sadu tyarst n rehna. 
19 Xenni ad iksi ukehhan tamessadt n zzat yengg w an n icarri d ict n temsemment bra antun zi 

tsuget d ict n terfeft bra antun uca ad ten issars x ifassen n umeezzar s temrist n ucewwaf awarni 
mma iheff tamrist n ucewwaf. 20 Akehhan ad tent issenhezz zi ssa yar da zzat i wudem n SIDI. 
Aqa-tt d ict n tmesract tamqeddast i ukehhan, ak-d idmaren n wenhezzi u ak-d ucenkrud n 
tewhibt itwassgaeeden. Awarni aya izemmar umeezzar s temrist n ucewwaf ad isu binu. 

21 Wa d azerf n umeezzar s temrist n ucewwaf nni tuya iwaeden tawhibt nnes di ssibbet n temrist 
n ucewwaf n weezar nnes, barra min izemmar ufus nnes cad ad issiwed. Am dd-iffey wawar i iw- 
cin s uqemmum nnes, ammu ittxessa ad yegg elahsab azerf n temrist n ucewwaf n weezar nnes.’ ” 

Lbaraka s ikehhanen 

22 Issiwer SIDI ak-d Musa, inna 

23 “Siwer ak-d Harun d tarwa nnes uca ini ‘Ammu ad tbarkem ayt n Israyil uca ad asen tinim: 

24 SIDI ad ac ibarek uca ad cek ihda! 

25 SIDI adyarr udem nnes ad xakyegg tfawt uca ad xak ihinn. 

26 SIDI ad xak issiri udem nnes uca ad ac iwc rehna!’ 

27 Ad ssiwden isem inu yar ayt n Israyil u necc ad ten barkey.” 

Tiwhibin n izegifen n ayt n Israyil 

7 1 Imsar deg wass min di ikemmer Musa rebni n Tzeddiyt, idhen u issqeddes itt ak-d d reqcue 
nnes ura marra aealtar ak-d reqcue nnes. Aqa idhen uca issqeddes iten. 2 Xenni qarrben-dd 
imyaren n Israyil, nitni d izegifen n taddart n ibabaten nsen d imyaren n tqebbar nni tuya 
x yenni itwahesben. 3 Nitni iwyen-dd tawhibt nsen zzat i wudem n SIDI: setta n ikarruten s 
tseqqift d teneac n ifunasen, aqa d ijj n ukarru i tnayen n imyaren d ijj n ufunas i kur ijj wehdes 
uca iwyen ten zzat i wudem n Tzeddiyt. 

4 Issiwer SIDI ak-d Musa, inna 

5 “Ksi aya zzaysen, hima ad irin i rxedmet n tsexxart n Uqidun n Umsagar. Ittxessa ad ten tew- 
ced i Ilawiyyen, i kuraryaz am mammec dd-ittas ak-d tsexxart nnes.” 6 Uca Musa ittef ikarruten 
d ifunasen uca iwca iten i Ilawiyyen. 7 Tnayen n ikarruten d arebea n ifunasen i iwca i ayt n 
Jarcun, am mammec dd-ittas ak-d tsexxart nsen, 8 u i ayt n Marari iwca asen arebea n ikarru¬ 
ten d tmenya n ifunasen, am mammec dd-ittas ak-d tsexxart nsen sadu ufus n Itamar, mmis n 
ukehhan Harun. 9 1 ayt n Qahat war d asen iwci walu, minzi tuya xasen tasexxart n tmesrayin 
timqeddesin mahend ad tent arbun x tyarwad nsen. 

10 Xenni qarrben-dd imyaren i udeccen n uealtar deg wass min di itwadhen uealtar. Imyaren aqa 
iwyen tiwhibin nsen zzat i wudem n uealtar. 11 Inna SIDI i Musa “Ijj n umyar deg ijj n wass, xenni 
cawed ijj n umyar deg wass awarni as, ammu ad ssqarrben tiwhibin nsen i udeccen n uealtar. 

12 Deg wass amezwaru issqarreb-dd Nahcun, mmis n Samminadab, zi teqbic n Yahuda, tawhibt 
nnes. 13 Tuya-tt d tawhibt nnes: ijj n ttebsi n nnuqart n mya u-tratin n uciql n ddqef, d ict n 
ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s tnayen 
ccuren s waren azdad ixegden s zzect am tewhibt n ryiget. 14 Xenni ict n tyenjact n wurey n 
eecra n uciql teccur s rebxur, 15 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 16 ijj n umyan amezyan i tyarst n wecmad, 17 u i tyarst n rehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Nahcun, mmis n Tamminadab. 

18 Deg wass wiss tnayen issqarreb-dd Natanayil, mmis n Suyar, wenni d amyar n Issakar, 

tawhibt nnes. 19 Tuya-tt d tawhibt nnes: ijj n ttebsi n nnuqart n mya u-tfatin n uciql n ddqer, d 
ict n ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s 
tnayen ccuren s waren azdad ixegden s zzect am tewhibt n ryiget. 20 Xenni ict n tyenjact n wurey 
n eecra n uciql teccur s febxur, 21 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 22 ijj n umyan amezyan i tyarst n wecmad, 23 u i tyarst n ?ehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Natanayil, mmis n Suyar. 

24 Deg wass wiss tfata issqarreb-dd umyar n ayt n Zabulun, Iliyab, mmis n Hilun, tawhibt nnes. 
25 Tuya-tt d tawhibt nnes: ijj n ttebsi n nnuqart n mya u-tratin n uciql n ddqer, d ict n ttawya i 
urucci n nnuqart n sebein n uciql, elahsab aciql n zzawect iqeddsen. Tuya-ten s tnayen ccuren 
s waren azdad ixegden s zzect am tewhibt n ryiget. 26 Xenni ict n tyenjact n wurey n eecra n uciql 
teccur s rebxur, 27 ijj n umwa, amezyan n yijj n ufunas, ijj n icarri, ijj n izmar n yijj n usegg w as 
am tyarst n wecmad, 28 ijj n umyan amezyan i tyarst n wecmad, 29 u i tyarst n fehna: tnayen n 
ifunasen d xemsa n icarriyyen d xemsa n imyan d xemsa n izmaren n yijj n usegg w as. Aqa ta d 
tawhibt n Iliyab, mmis n Hilun. 

30 Deg wass wiss arebea issqarreb-dd umyar n ayt n Rubin, Ilisur, mmis n Cadayur, tawhibt nnes. 
31 Tuya-tt d tawhibt nnes: ijj n ttebsi n nnuqart n mya u-tratin n uciql n ddqer, d ict n ttawya i 
urucci n nnuqart n sebein n uciql, elahsab aciql n zzawect iqeddsen. Tuya-ten s tnayen ccuren 
s waren azdad ixegden s zzect am tewhibt n ryiget . 32 Xenni ict n tyenjact n wurey n eecra n uciql 
teccur s rebxur, 33 ijj n umwa, amezyan n yijj n ufunas, ijj n icarri, ijj n izmar n yijj n usegg w as 
am tyarst n wecmad, 34 ijj n umyan amezyan i tyarst n wecmad, 35 u i tyarst n fehna: tnayen n 
ifunasen d xemsa n icarriyyen d xemsa n imyan d xemsa n izmaren n yijj n usegg w as. Aqa ta d 
tawhibt n Ilisur, mmis n Cadayur. 

36 Deg wass wiss xemsa issqarreb-dd umyar n ayt n Cimeun, Calumiyil, mmis n Suricadday, 
tawhibt nnes. 37 Tuya-tt d tawhibt nnes: ijj n ttebsi n nnuqart n mya u-tratin n uciql n ddqer, d 
ict n ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s 
tnayen ccuren s waren azdad ixegden s zzect am tewhibt n ryiget. 38 Xenni ict n tyenjact n wurey 
n eecra n uciql teccur s rebxur, 39 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 40 ijj n umyan amezyan i tyarst n wecmad, 41 u i tyarst n fehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Calumiyil, mmis n Suricadday. 

42 Deg wass wiss setta issqarreb-dd umyar n ayt n Jad, Iliyasaf, mmis n Dueil, tawhibt nnes. 
43 Tuya-tt d tawhibt nnes: ijj n ttebsi n nnuqart n mya u-tratin n uciql n ddqer, d ict n ttawya i 
urucci n nnuqart n sebein n uciql, elahsab aciql n zzawect iqeddsen. Tuya-ten s tnayen ccuren 
s waren azdad ixegden s zzect am tewhibt n ryiget. 44 Xenni ict n tyenjact n wurey n eecra n uciql 
teccur s rebxur, 45 ijj n umwa, amezyan n yijj n ufunas, ijj n icarri, ijj n izmar n yijj n usegg w as 
am tyarst n wecmad, 46 ijj n umyan amezyan i tyarst n wecmad, 47 u i tyarst n fehna: tnayen n 
ifunasen d xemsa n icarriyyen d xemsa n imyan d xemsa n izmaren n yijj n usegg w as. Aqa ta d 
tawhibt n Iliyasaf, mmis n Dueil. 

48 Deg wass wiss sebea issqarreb-dd umyar n ayt n Ifrayim, Ilicamae, mmis n Cammihud, 
tawhibt nnes. 49 Tuya-tt d tawhibt nnes: ijj n ttebsi n nnuqart n mya u-tfatin n uciql n ddqer, d 
ict n ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s 
tnayen ccuren s waren azdad ixegden s zzect am tewhibt n ryiget. 50 Xenni ict n tyenjact n wurey 
n eecra n uciql teccur s febxur, 51 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 52 ijj n umyan amezyan i tyarst n wecmad, 53 u i tyarst n fehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Ilicamae, mmis n £ammihud. 

54 Deg wass wiss tmenya issqarreb-dd umyar n ayt n Manassi, Jamaliyil, mmis n Fadahsur, 
tawhibt nnes. 55 Tuya-tt d tawhibt nnes: ijj n ttebsi n nnuqart n mya u-tratin n uciql n ddqef, d 
ict n ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s 
tnayen ccuren s waren azdad ixegden s zzect am tewhibt n fyiget. 56 Xenni ict n tyenjact n wurey 
n eecra n uciql teccur s rebxur, 57 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 58 ijj n umyan amezyan i tyarst n wecmad, 59 u i tyarst n rehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Jamaliyil, mmis n Fadahsur. 

60 Deg wass wiss tesea issqarreb-dd umyar n ayt n Binyamin, Abidan, mmis n Jideuni, tawhibt 
nnes. 61 Tuya-tt d tawhibt nnes: ijj n ttebsi n nnuqart n mya u-tratin n uciql n ddqef, d ict n 
ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s tnayen 
ccuren s waren azdad ixegden s zzect am tewhibt n ryiget. 62 Xenni ict n tyenjact n wurey n 
eecra n uciql teccur s rebxur, 63 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 64 ijj n umyan amezyan i tyarst n wecmad, 65 u i tyarst n rehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Abidan, mmis n Jideuni. 

66 Deg wass wiss eecra issqarreb-dd umyar n ayt n Dan, Axieazar, mmis n Famicadday, tawhibt 
nnes. 67 Tuya-tt d tawhibt nnes: ijj n ttebsi n nnuqart n mya u-tratin n uciql n ddqef, d ict n 
ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s tnayen 
ccuren s waren azdad ixegden s zzect am tewhibt n fyiget. 68 Xenni ict n tyenjact n wurey n 
eecra n uciql teccur s rebxur, 69 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 70 ijj n umyan amezyan i tyarst n wecmad, 71 u i tyarst n rehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Axieazar, mmis n Famicadday. 

72 Deg wass wiss hitac issqarreb-dd umyar n ayt n Acir, Fajeiyil, mmis n Fukran, tawhibt nnes. 
73 Tuya-tt d tawhibt nnes: ijj n ttebsi n nnuqart n mya u-tratin n uciql n ddqef, d ict n ttawya i 
urucci n nnuqart n sebein n uciql, elahsab aciql n zzawect iqeddsen. Tuya-ten s tnayen ccuren 
s waren azdad ixegden s zzect am tewhibt n fyiget. 74 Xenni ict n tyenjact n wurey n eecra n uciql 
teccur s rebxur, 75 ijj n umwa, amezyan n yijj n ufunas, ijj n icarri, ijj n izmar n yijj n usegg w as 
am tyarst n wecmad, 76 ijj n umyan amezyan i tyarst n wecmad, 77 u i tyarst n rehna: tnayen n 
ifunasen d xemsa n icarriyyen d xemsa n imyan d xemsa n izmaren n yijj n usegg w as. Aqa ta d 
tawhibt n Fajeiyil, mmis n Fukran. 

78 Deg wass wiss teneac issqarreb-dd umyar n ayt n Naftali, Axirae, mmis n Fiynan, tawhibt 
nnes. 79 Tuya-tt d tawhibt nnes: ijj n ttebsi n nnuqart n mya u-tratin n uciql n ddqef, d ict n 
ttawya i urucci n nnuqart n sebein n uciql, elahsab aciql n zzawect iqeddsen. Tuya-ten s tnayen 
ccuren s waren azdad ixegden s zzect am tewhibt n fyiget. 80 Xenni ict n tyenjact n wurey n 
eecra n uciql teccur s rebxur, 81 ijj n umwa, amezyan n yijj n ufunas, ijj n icarri, ijj n izmar n yijj 
n usegg w as am tyarst n wecmad, 82 ijj n umyan amezyan i tyarst n wecmad, 83 u i tyarst n rehna: 
tnayen n ifunasen d xemsa n icarriyyen d xemsa n imyan d xemsa n izmaren n yijj n usegg w as. 
Aqa ta d tawhibt n Axirae, mmis n Fiynan. 

84 Tuya ta d tawhibt i udeccen n uealtar zeg imyaren n Israyil deg wass umi itwadhen uealtar: 
teneac n ttbasi n nnuqart d teneac n ttawyat i urucci n nnuqart d teneac n tyenjayin n wurey. 

85 Ijj n ttebsi n nnuqart iwzen mya u-tratin n uciql d ict n ttawya i urucci mien sebein n uciql. Mar- 
ra nnuqart n reqcue nni tewzen arfayn u-arebea-mya n uciql elahsab aciql n zzawect iqeddsen. 

86 Teneac n tyenjayin n wurey ccuren s rebxur. Kur tayenjayt tewzen eecra n uciql, elahsab aciql 
n zzawect iqeddsen. Marra urey n tyenjayin iwzen mya u-eicrin n uciql. 


143 


DI REXRA 


87 Marra ifunasen i tyarst n wecmad aqa-ten tencac n imwan, xenni tencac n icarriyyen, tencac 
n izmaren n yijj n usegg w as ak-d tewhibt n ryiget nsen, u teneac n imyan imezyanin i tyarst n 
ddenb. 

88 Marra ifunasen n tyarst n rehna aqa-ten arebea u-eicrin n imwan, xenni settin n icarriyyen 
d settin n imuyan d settin n izmaren n yijj n usegg w as. Man aya d tawhibt i udeccen n ucaltar 
awarni itwadhen. 

89 Umi yudef Musa deg Uqidun n Umsagar hima ad kis issiwer, isra ict n tmijja tessiwer akides 
zi sennej n tqebbart n wesrah i igan x Ttabut n Chadet, zi jar tnayen n ixiruben. Ammu issiwer 
akides. 


Asbeddi n rqendir 

8 1 Issiwer SIDI ak-d Musa, inna 

2 “Siwer ak-d Harun uca ini as ‘Xmi i ya tessiryed tifawin, ittxessa tifawin ad wcent tifawt 
yar zzat n rqendir.’ ” 

3 Uca ammu i igga Harun. Yar zzat n rqendir issiry tifawin nnes, am mammec d as yumur SIDI i 
Musa. 4 Tuya rqendir d ict n sseneet n wurey yeeder s wefdis. Zeg udar nnes ar nnuwwar nnes 
tuya itwagg s wefdis. Slahsab amedya i d as isccen SIDI, ammu i isennee rqendir. 

Tamewci n Ilawiyyen 

5 Issiwer SIDI ak-d Musa, inna 

6 “Ksi Ilawiyyen zi jar rwest n ayt n Israyil uca sizdeg iten. 7 Ammu i d asen i ya teggid hima ad 
ten tessizedged: Rucc iten s waman n usizdeg. Ittxessa asen ad heffen marra arrimet nsen uca 
ad ssirden arrud nsen uca ad ssizdegen ixef nsen. 8 Xenni ad ksin ijj n umwa, amezyan n ufunas, 
ak-d tewhibt n ryiget nnes n waren azdad ixegden s zzect u rawed ijj n umwa nnedni, amezyan 
n ufunas, am tyarst n ddenb. 9 Ad tawyed Ilawiyyen zzat i Uqidun n Umsagar uca ad tessmuned 
marra tamesmunt n tarwa n Israyil. 10 Ad dd-tessqarrbed Ilawiyyen zzat i wudem n SIDI uca ayt 
n Israyil ad ssarsen ifassen nsen x Ilawiyyen. 11 Harun ad yejj ad hezzen Ilawiyyen zi ssa yar da 
zzat i wudem n SIDI am ict n tewhibt n wenhezzi di ttwee n ayt n Israyil uca ammu i ya dewren 
ttsexxaren di tsexxart n SIDI. 12 Ilawiyyen ad ssarsen ifassen nsen x izegifen n imwan uca ad 
tesswejded ijj i tyarst n ddenb dyijj i tyarst n wecmad i SIDI hima ad tefdid zzaysen x Ilawiyyen. 
13 Ad tegged Ilawiyyen ad bedden zzat i wudem n Harun u zzat i wudem n tarwa nnes uca ad 
ten tejjed ad hezzen zi ssa yar da am ict n tewhibt n wenhezzi zzat i wudem n SIDI. 14 Ammu i ya 
thuzzed Ilawiyyen zi rwest n ayt n Israyil hima ad irin Ilawiyyen d inu. 

15 Awarni man aya ad dd-asen Ilawiyyen hima ad sexxaren deg Uqidun n Umsagar. Ad ten tes¬ 
sizedged uca ad ten tarred ad hezzen zi ssa yar da am ict n tewhibt n wenhezzi, 16 minzi nitni 
twammewcen ayi-dd, aqa twammewcen ayi-dd zi rwest n ayt n Israyil, uca necc ksiy ten i necc 
deg wemcan n marra min yarzmen remrawret d amezwaru, deg wemcan n amenzu zi kur ijj zi ayt 
n Israyil. 17 minzi marra amenzu jar ayt n Israyil aqa-t inu, zeg iwdan ammu zi rebhayem, zeg 
wass i di wtiy necc marra imenza di temmurt n Misra, ssqeddsey ten nitni i necc. 18 Necc ksiy 
Ilawiyyen deg wemcan n marra imenza jar ayt n Israyil. 19 Necc wciy Ilawiyyen am ijj n ariyalu 
i Harun u i tarwa nnes zi rwest n ayt n Israyil mahend ad ggen tasexxart n ayt n Israyil deg 
Uqidun n Umsagar u mahend ad fdin x ayt n Israyil, hima war tettiri jjrihect x ayt n Israyil xmi 
dd ya qarrben ayt n Israyil yar zzawect iqeddsen.” 

20 Musa d Harun d marra tamesmunt n ayt n Israyil ggin ak-d Ilawiyyen elahsab marra min 
d as yumur SIDI i Musa zi jjihet n Ilawiyyen, ammu i ggin ayt n Israyil akidsen. 21 Ilawiyyen 

ssizdigen ixef nsen zi ddenb nsen uca sebbnen arrud nsen uca Harun yejja iten ad nhezzen 
zi ssa yar da am ict n tewhibt n wenhezzi zzat i wudem n SIDI uca Harun ifdi ten hima ad ten 
issizdeg. 22 Awarni man aya usin-dd Ilawiyyen hima ad sexxaren deg Uqidun n Umsagar zzat i 
wudem n Harun u zzat i wudem n tarwa nnes, am mammec d as yumur SIDI i Musa zi jjihet n 
Ilawiyyen, ammu i kidsen ggin. 

Rxedmet n Ilawiyyen 

23 Issiwer SIDI ak-d Musa, inna 

24 “Ta zi jjihet n Ilawiyyen. Aqa ittxessa i kur mmis n xemsa u-eicrin n isegg w usa sennej ad 
dd-yas hima ad isexxar di reeskar di ttwee n tsexxart n Uqidun n Umsagar 25 u umi yiwed yar 
xemsin n isegg w usa iffey zi tsexxart u war iqqim ittsexxar ead ktar. 26 Ad iwc afus i yaytmas deg 
Uqidun n Umsagar hima ad sexxaren, maca netta syixefnnes war izemmar ad isexxar. Ammu i 
ya tegged ak-d Ilawiyyen zi jjihet n min xasen itwaggen.” 

Tiwessa i tyarst n useedu 

9 1 Issiwer SIDI ak-d Musa di rexra n Sina deg usegg w as wiss tnayen awarni rami ffyen zi 
temmurt n Misra, deg uyur amezwaru, uca inna 
2 “Jjem ayt n Israyil ad sswejden tayarst n useedu di rweqt nnes itwaggen. 3 Deg wass wiss 
arbeetac n uyur-a, jar ueecci d tmeddit, ittxessa ad tt tesswejdem di rweqt nnes itwaggen. 
ittxessa ad tt tesswejdem elahsab marra tiwessa d lfarayid nnes.” 

4 Issiwer Musa ak-d ayt n Israyil, aqa nitni ad sswejden tayarst n useedu. 5 Uca nitni sswejden 
tayarst n useedu deg wass wiss arbeetac n uyur amezwaru di rexra n Sina, jar ueecci d tmeddit, 
elahsab marra min d as yumur SIDI i Musa, ammu i tt sswejden ayt n Israyil. 

6 Ca n iwdan twassxemjen s reemar n yijj n bnadem immuten uca war zemmaren ad sswejden 
tayarst n useedu. Deg wass nni qarrben-dd nitni zzat i wudem n Musa u zzat i wudem n Harun 
7 uca nnan as iwdan nni i netta “Neccin nexmej s reemar n yijj n bnadem immuten. Mayemmi i 
netwassbedd mahend ad dd-nessqarreb tawhibt n SIDi deg wass nnes itwaggen di rwest n ayt n 
Israyil. 8 Musa inna asen “Rajam, hima ad srey min d awem i ya yumur SIDI.” 

9 Issiwer SIDI ak-d Musa, inna 

10 “Siwe? ak-d ayt n Israyil uca ini ‘Mara hed zzaywem niy zi rejyur nwem i dd yayasen itwas- 
sexmej zeg ijj n reemar immuten niy netta deg webrid igg w ej, xenni ad issewjed ead tayarst n 
useedu i SIDI. 11 Deg uyur wiss tnayen, deg wass wiss arbeetac, jar ueecci d tmeddit, ad tt sswe¬ 
jden uca ad tt ccen ak-d weyrum bra antun u ak-d rebzar yarezgen. 12 War ttejjin zzayes walu 
ar ssbeh uca war zzayes ttarezzan iyes. Ittxessa ad tt sswejden elahsab marra tiwessa n tyarst 
n useedu. 13 Mara ijj n weryaz d amezdag nni war igin deg webrid, ad yejj ad issewjed tayarst 
n useedu, xenni ad itwaqess reemar nni zi rgens nnes, minzi netta war issewjed tawhibt n SIDI 
di rweqt nnes itwaggen uca aryaz nni ad yarbu ddenb nnes. 14 Mara izdey akidwem ijj n ubar- 
rani wenni i ya isswejden tayarst n useedu n SIDI, xenni ad issewjed ‘tayarst n useedu’ elahsab 
tawsiyyet n ‘tayarst n useedu’ u elahsab lfarida nnes. Ad din tiri ict n tewsiyyet i kenniw, i ubar- 
rani ammu i wenni dd-ixerqen di temmurt. 

Agewwed n SIDI s useynu 

15 Deg wass min di tetwassgaeeed Tzeddiyt, idra aseynu Tazeddiyt ak-d Uqidun n Chadet u di 
giret idhar-dd x Tzeddiyt amecnaw timessi ar ssbeh. 16 Ammu i tuya rebda, aseynu idra itt u di 
giret idhar-dd am tmessi. 17 Rami dd-igaeeed useynu zi sennej n Uqidun, xenni awarni aya kksen 
ayt n Israyil iqidan nsen u deg wemcan mani tuya dd-ibedd useynu, din i wtin ayt n Israyil 

iqidan nsen. 18 Kksen ayt n Israyil iqidan nsen elahsab rumur n SIDI uca x rumur n SIDI wtin 
iqidan nsen. Marra ussan tuya aseynu iqqim sennej i Tzeddiyt, qqimen wtin nitni iqidan nsen. 
19 Rami dd-ibedd useynu attas n wussan sennej i Tzeddiyt, hdan ayt n Israyil min d asen yumur 
SIDI uca war kksin ca iqidan nsen. 

20 Umi iqqim useynu cwayt n wussan sennej i Tzeddiyt, xenni wtin nitni iqidan nsen elahsab 
rumur n SIDI u x rumur n SIDI kksen iqidan nsen eawed. 21 Uca imsar belli aseynu ibedd din 
zi giret ar ssbeh uca itwassgaeeed useynu di ssbeh. Xenni kksen nitni iqidan nsen, mma 
itwassgaeeed useynu deg wass niy di giret, aqa nitni kksen iqidan nsen. 22 Uca mara iqqim 
useynu ibedd sennej i Tzeddiyt tnayen n wussan, niy ijj n uyur, niy attas n wussan, xenni qqi¬ 
men ayt n Israyil wtin iqidan nsen, war kksen ca iqidan nsen. Mara itwassgaeeed useynu, xenni 
kksen nitni iqidan nsen. 23 X rumur n SIDI wtin iqidan nsen u x rumur n SIDI kksen iqidan nsen. 
Aqa hdan min d asen yumur SIDI, x rumur n SIDI, s ufus n Musa. 

Ryaytat 

-i s \ 1 Issiwer SIDI ak-d Musa, inna 

-L V/ 2 “Egg cek tnayen n ryaytat n nnuqart, syijj n umarsu s wefdis ad ten tegged uca ad irint i 
ubarreh n tmesmunt u i usmutti n remrageh n txuzan. 

3 Xmi daysent i ya suden, ad yark tmun tmesmunt marra yar wadaf n Uqidun n Umsagar. 

4 Xmi i ya suden deg ijj zi tnayen nni, xenni myir imeqqranen, izegifen x ruruf n Israyil i xak-dd 
i ya imunen. 

5 Xmi i ya tsudem s wesruddeh, xenni ad mmuttiyent remrageh n txuzan nni i immarsen yar 
ccarq. 

6 Xmi i ya tsudem s wesruddeh tnayen n twarawin, xenni ad mmuttiyent remrageh nni immar¬ 
sen yar tcarmin. Ad suden s wesruddeh umi i ya ssmuttiyen zeg wemcan yar wemcan nnedni. 

1 1 tmesmunt n wegraw n fgens ittxessa ad tsudem di ryaytat, maca bra usudi i umenyi. 

8 Ad suden ayt n Harun, ikehhanen, di ryaytat. Ad tiri d ict n tewsiyyet i rebda i marra rejyur 
nwem. 

9 Uca xmi i ya teffyem yar garra di temmurt nwem hima ad temmenyem didd i weyrim wenni i 
d kenniw ihekk w ren, xenni ad tsudem s yijj n usudi i umenyi di ryaytat uca kenniw ad tetwati- 
darem zzat i wudem n SIDI, AREBBI nwem, uca ad tetwassnejmem zi reedyan nwem. 10 Ammu di 
kur ijj n wass n refrahet u di reeyad itwaggen u deg umezwaru n iyuren nwem, uca ad tsudem 
di ryaytat eawed xmi i ya tawyem tiyarsa n wecmad nwem d tyarsa n uqadi nwem uca ammu i ya 
irint di ttwee nwem i ridaret zzat i wudem n AREBBI, necc d SIDI, AREBBI nwem.” 

Agg w ejji x wedrar n Sinayi 

11 Imsar deg usegg w as wiss tnayen, deg uyur wiss tnayen, deg wass wiss eicrin n uyur, aqa 
itwassgaeeed useynu zi sennej n Tzeddiyt n Chadet. 12 Uca kksen ayt n Israyil iqidan nsen, 
mmuttiyen zeg wemcan yar wemcan zi rexra n Sina uca ibedd-dd useynu di rexra n Faran. 

13 Ammu kksen iqidan nsen twarat tamezwarut x rumur n SIDI, x ufus n Musa. 

14 D amezwaru tetwakkes bandira n rmargeh n reeskar n ayt n Yahuda elahsab tarbiein n reeskar 
nsen. Nahcun, mmis n Eamminadab, tuya d azegifx reeskar. 15 Natanayil, mmis n Suyar, tuya d 
azegifx reeskar n teqbic n ayt n Issakar. 16 Iliyab, mmis n Hilun, tuya d azegifx reeskar n teqbic 
n ayt n Zibulun. 

17 Awarni man aya tetwahdem Tzeddiyt uca kksen ayt n Jarcun d ayt n Marari iqidan nsen uca 
arbun Tazeddiyt. 

18 Xenni tetwakkes bandira n rmargeh n reeskar n Rubin elahsab tarbiein n reeskar nsen. Ilisur, 
mmis n Caddayur, tuya d azegifx reeskar nnes. 19 Calumiyil, mmis n Suricadday, tuya d azegif 
x reeskar n teqbic n ayt n Cimeun. 20 llyasaf, mmis n Daeuyil, tuya d azegifx reeskar n teqbic n 
ayt njad. 

21 Xenni kksen Iqahatiyyen iqidan nsen uca arbun zzawect iqeddsen uca innedni bnan Tazeddiyt 
rami iwden. 

22 Awami as tetwakkes bandira n rmargeh n reeskar n ayt n Ifrayim elahsab tarbiein n reeskar 
nsen. Ilicamae, mmis n Fammihud, tuya d azegifx reeskar nnes. 23 Jamaliyil, mmis n Fadahsur, 
tuya d azegifx reeskar n teqbic n ayt n Manasse. 24 Abidun, mmis nJideuni, tuya d azegifx reeskar 
n teqbic n ayt n Binyamin. 

25 Yar umezwaru tetwakkes bandira n rmargeh n reeskar n ayt n Dan, am uyezdis n marra 
remrageh, elahsab tarbiein n reeskar nsen. Axieazar, mmis n Fammicadday, tuya d azegifx 
reeskar nnes. 26 Fajeiyil, mmis n Fukran, tuya d azegifx reeskar n teqbic n ayt n Acir. 27 Axirae, 
mmis n Finan, tuya d azegifx reeskar n teqbic n ayt n Zibulun. 

28 Ammu i ssmuttiyen ayt n Israyil zeg wemcan yar wemcan, elahsab reeskarat nsen. Ammu i 
kksen nitni iqidan nsen. 

29 Inna Musa i Hubab, mmis n Raeuyil, Amidyani, adekk w a? n Musa “Neccin ad nemmutti yar 
wemcan i d aney inna SIDI ‘Necc ad awem t-idd wcey!’ As-dd akidney, ad ac negg tcuni, minzi 
SIDI issiwer x Israyil s rxir.” 30 Netta inna as “Necc war ttrihey, maca ad uyurey yar temmurt inu 
u yar rag inu.” 31 Uca netta inna as “Ttzawgey cek, war d aney ttejji, minzi cek tessned mammec 
icuwwar ad newwet iqidan nney. Cek aqa tdewred aney am mammec neqqar am tittawin. 32 Uca 
ad imsar, xmi i ya trahed akidney uca ad aney dd-yas rxir i d aney i ya igg SIDI, aqa neccin ad 
ac negg tcuni.” 

33 Uca kksen iqidan nsen, uyuren zeg wedrar n SIDI ticri n trata n wussan. Ttabut n Reahd yuyur 
zzat i wudem nsen ticri n trata n wussan, hima ad yarzu x ijj n wemcan i arrahet. 34 Deg uzir 
tuya aseynu n SIDI sennej nsen umi kksen iqidan nsen zi rmargeh n txuzan. 35 Rami itwassmutti 
Ttabut, temsar febda belli Musa inna “Kkar, a SIDI, ejj reedyan nnek ad mzegaeen u inni kenniw 
icarrhen ad arewren zeg wudem nnek!” 36 Yar ubeddi n Ttabut, inna “Dwer-dd, a SIDI, yar eecra 
n ruruf n ruruf n Israyil!” 


Timessi n SIDI 

n 4 Aqa rgens idwer amecnaw ijj n ubarru n yinni ittcetcan u igga as rehriq i imezzuyen n 
SIDI. U rami isra SIDI aya, itwasary lyadab nnes u timessi n SIDI tarya daysen uca tkettef 
inni igan yar ttarf n rmargeh n txuzan. 2 Xenni iraya-dd rgens x Musa uca Musa izzug i SIDI uca 
texsi tmessi. 3 Uca iraya as i wemcan nni ‘Tabeira’, minzi timessi n SIDI tuya tarya di rwest nsen. 

Sebein n imyaren - Tisekrin 

4 Abarru imxegaden i igan di rwest nsen, twacurren s umezri u s uya bdan ayt n Israyil eawed ad 
syuyyen uca nnan “Wi d aney i ya iwcin aysum?” 5 Neeqqer ead x iserman nni necca di Misra 
bate? u x rexyar d ddellae d rebser yuzyen d rebser d ticcart. 6 Rexxu reemar nney yuzey uca 
war din walu myir ‘manna’-ya zzat i tittawin nney!” 7 Tuya ‘manna’ amecnaw zzarieet n rqesbur 
uca tamezriwt nnes amecnaw tamezriwt n rebxur n ssudan. 8 Rgens tuya ittenned zi ssa yar da 

uca yrun tt uca haryen tt sadu tsirt niy ddzen tt s wezduz uca xenni ssegg w en tt di arwa uca 
ggin zzayes tifdirin. Tuya areddi nnes amecnaw min ingg w an s zzect. 9 Xmi dd-ihekk w wa nnda 
x rmargeh n txuzan, xenni thekk w a-dd xas ‘manna’ cawed. 10 Uca isra Musa aqa rgens isyuy, ta- 
wacunt awarni tennedni, kur ijj yar tewwart n uqidun nnes. Itwassary lyadab n SIDI attas uca 
tuya man aya d tueeffna di tittawin n Musa cawed. 11 Inna Musa i SIDI “Mayemmi teggid ryar deg 
umsexxar nnek u mayemmi war ufiy nniemet di tittawin nnek, umi xafi-dd tessarsed ddqer n 
marra rgens-a? 12 Ma necc deysey balak s marra rgens-a? Niy necc i t-idd yurwen, mahend ad 
tzemmared ad ayi tinid ‘Awyi t deg wecyun nnek, amecnaw wenni issuttuden yarbun aseymi 
yar temmurt min xef tejjuged cek i babatsen umi tewcid awa??’ 13 Zi manis d asen-dd i ya awyey 
aysum i ya wcey macca i marra rgens-a? Minzi nitni syuyyun-dd yari, qqaren ‘Ewe aney aysum 
i ya necc’. 14 Necc wehdi war zemmarey ad arbuy rgens-a marra, aqa man aya idqer xafi attas. 

15 Mara teggid ayi cek ammu, necc ttzawgey ad ayi tenyed hsen, mara ufiy nniemet di tittawin 
nnek, xenni necc war zarrey reyben inu cad ktar!” 

16 Xenni inna SIDI i Musa “Smun ayi-dd sebein n yeryazen zeg imyaren n Israyil, inni tessned 
cek d imyaren n rgens d iweqqafen uca awyi ten-dd yar Uqidun n Umsagar uca ad din bed- 
den zzatek. 17 Xenni necc ad hwiy uca ad kik ssiwrey. Ad ksiy zi Arruh i xak igan uca ad xasen t 
ssarsey uca ad kik arbun ddqer n rgens-a mahend war t tarebbud ca wehdek. 18 Ad tinid i rgens 
‘Sqeddsem ixef nwem i tiwecca, xenni ad teccem aysum, minzi aqa trum deg imezzuyen n SIDI 
uca tennam: Wi i d aney i ya iwcen ad necc aysum? Tuya-ney mlih di Misra! S uya i d awem i ya 
iwc SIDI aysum ad teccem. 19 War t tettetem ijj n wass waha ura d tnayen n wussan, niy xemsa 
n wussan, niy eecra n wussan, niy eicrin n wussan, 20 maca marra ussan n uyur ar d awem-dd 
iffey zi tinzar uca ad zzayes teiffem, umi tendarem SIDI wenni igan di rwest nwem uca tennam: 
Mayemmi cad dd-neffey zi Misra?” 

21 Uca Musa inna “Rgens-a, di rwest nsen i giy, aqa-t di setta-araf n yeryazen x idaren uca cek tinid 
‘Ad asen wcey aysum uca ad ccen ijj n uyur amen ikmer!’ 22 Mara yarsen asen i wugi d ifunasen, mma 
ad yiri cfa asen? Niy mara ssmunen asen marra iserman n rebhar, mma ad yiri cfa asen?” 23 Inna SIDI i 
Musa “Mma xenni yebri ufus n SIDI? Rexxu xenni, ad tzard ma ad iqfer awar nnes niy 11a!” 

24 Iffey-dd Musa uca inna awaren n SIDI i rgens uca issmun sebein n yeryazen zeg imyaren n 
rgens uca issbedd iten am dd-nnden i Uqidun. 25 Xenni ihwa-dd SIDI deg useynu uca issiwer 
akides uca iksi zi Arruh nni tuya xas uca issars it x sebein n yeryazen, x imyaren. Uca imsar, umi 
tuya xasen Arruh, bdan ad nabben, maca awarni i uya war iqqim ead. 

26 Uca qqimen tnayen n yeryazen di rmargeh n txuzan, ijjen qqaren as Ildad u wennedni qqaren 
as Midad uca Arruh n SIDI tuya-t xasen, minzi nitni aqa-ten zeg inni yuran, maca war dd-ffiyen 
yar Uqidun uca tuya ttnebban di rmargeh n txuzan. 27 Yuzzer-dd ijj n uhenjir uca ixebbar man 
aya i Musa, inna “Ildad d Midad ttnebban di rmargeh n txuzan.” 28 Yarra Yacuea, mmis n Nun, 
ijjen zeg ibriyen itfarzen, inna “Sidi inu, Musa, harrem iten!” 29 Inna as Musa “Ma cek teedared 
di ttwee inu? Mri marra rgens n SIDI tuya-t d anabi, iri igga xasen SIDI Arruh nnes!” 

30 Idwer-dd Musa yar rmargeh n txuzan, netta d imyaren n Israyil. 

31 Xenni yusa-dd ijj n usemmid itwassekkaren zi SIDI, indeh-dd tisekrin zi rebhar uca indar itent 
x rmargeh n txuzan, ticri n webrid n yijj n wass yar ijj n tma d ticti n webrid yar tma nnedni, 
deg wenned n rmargeh n txuzan, ar erayen tnayen n iyagen x wudem n temmurt. 32 Ikkar rgens 
uca yrun ass nni ikmer d giret nni tekmer d marra ass i t-idd idfaren yrun tisekrin. Wenni 
yars drus, iksi eecra n ‘uhumir’. Bezzeen tent qibac nsen x tirut i innden i rmargeh n txuzan. 
33 Mintra aysum ead jar teymas nsen, qber mma ad t ffzen, itwassary lyadab n SIDI x rgens uca 
SIDI iwta rgens s ict n tecti temyar attas. 34 Uca isemma amcan nni ‘Qabarut-Hata’awat’, minzi 
dinni i nedren rgens i tuya immezryen ammu. 35 Zi Qabarut-Hata’awat kksen iqidan, uyuren yar 
Hadayrut uca qqimen di Hadayrut. 

Rbars n Maryam 

-i r\ 1 Maryam, u Harun cawed, ssiwren x Musa di ssibbet n temyart Takucit nni tuya dd-yiwi, 
-L Z_j minzi netta yiwi-dd ict n temyart Takucit. 2 Uca nnan “Ma issiwer SIDI zi Musa waha? Ma 
war zzayney issiwer sawed?” Uca isra SIDI man aya . 3 Tuya Musa d aryaz amwadee attas, ktar zi 
marra iwdan i iddaren x temmurt. 4 Deyya issiwer SIDI ak-d Musa d Harun d Maryam “Ffyem 
kenniw s trata zeg Uqidun n Umsagar!” Uca ffyen-dd s trata. 5 Xenni ihwa-dd SIDI deg uqellij 
n useynu uca ibedd yar tewwart n Uqidun, iraya i Harun d Maryam. Ffyen-dd nitni s tnayen. 
6 Uca inna asen netta “Srem rexxu i wawaren inu! Mara din jarawem ijj n unabi, ad as ssecney 
ixef inu s ict n tmezriwt, necc d SIDI, uca ad kis ssiwrey s ict n tarjit. 7 Maca amsexxar inu Musa 
war igi amenni, aqa netta d asdiq di marra taddart inu. 8 Necc ssiwrey akides zeg uqemmum yar 
uqemmum, war igi s remeani innufaren. Aqa izra addud n SIDI. Mayemmi war tewcim aweqqar 
i umsexxar inu u mayemmi i tessiwrem ammu x Musa?” 

9 Xenni itwassary xasen lyadab n SIDI uca iruh 10 uca aseynu iffey x Uqidun uca xzar, Maryam 
days rbars, aqa-tt d tacemrart am wedfer. Uca Harun izra Maryam, u xzar, aqa nettat days 
rbars. 

11 Uca inna Harun i Musa “A, sidi inu, war xaney srussi ddenb i negga s tefyuri umi days nexda! 

12 War tt ttejji ad tedwer amecnaw amettin nni zi arrimet nnes ittwacc d azyen am dd-iffey zi 
remrawret n yemmas.” 13 Iraya Musa i SIDI, inna “A, SIDI, ttzawgey ad tt tessgenfid!” 14 Inna 
SIDI i Musa “Ma mara babas aqa inxar deg wudem nnes, ma war tsedhi sebea n wussan? Ejj itt 
ad tetwassuffey zi rmargeh n txuzan sebea n wussan uca awarni as ad tetwaqber cawed.” 15 Uca 
tetwassuffey Maryam sebea n wussan barra i rmargeh n txuzan uca rgens war ikkis iqidan nnes 
arami tetwaqber Maryam cawed. 16 Xenni ikkes rgens iqidan nnes, yuyur zi Hadayrut uca wtin 
iqidan nsen di rexra n Faran. 


Teneac n ibergagen 

-i q 1 Issiwer SIDI ak-d Musa, inna 

-L >3 2 “Sekk iryazen zzatek hima ad bergen tammurt n Kenean, tenni i ya wcey i ayt n Israyil. 
Zi kur taqbic n ibabaten nnes ad tessekkem ijj n weryaz, ittxessa adyiri kur ijj d amyar jarasen. 
3 Uca Musa issekk iten di rexra n Faran, x rumur n SIDI. Tuya marra iryazen d izegifen n ayt n 
Israyil. 4 Aqa-ten ina d ismawen nsen: 

zi teqbic n Rubin, Cammue, mmis n Zakkur. 5 Zi teqbic n Cimeun, Cafat, mmis n Huri. 

6 Zi teqbic n Yahuda, Kalib, mmis n Yifunni. 

7 Zi teqbic n Isakkar, Yaj’al, mmis n Yusuf. 

8 Zi teqbic n Ifrayim, Hucae, mmis n Nun. 

9 Zi teqbic n Binyamin, Falti, mmis n Rafu. 

10 Zi teqbic n Zabulun, Jaddiyil, mmis n Sudi. 

11 Zi teqbic n Yusuf, i teqbic n Manassi, Jaddi, mmis n Susi. 

12 Zi teqbic n Dan, Fammiyil, mmis n Jamalli. 

13 Zi teqbic n Acir, Satur, mmis n Mixayil. 

14 Zi teqbic n Naftali, Nahbi, mmis n Wafsi. 

15 Zi teqbic Jad, Ja’uyil, mmis n Maki. 

16 Aqa ina d ismawen n yeryazen nni issekk Musa hima ad bergagen tammurt uca Musa iraya i 
Hucae, mmis n Nun, s yisem n Yacuea. 

17 Issekk iten Musa hima ad bergagen tammurt n Kenean, inna asen “Aryem ssiha ar ljanub 
uca aryem yar wedrar 18 uca xzarem mammec tega temmurt d rgens i days izeddyen, ma ijhed 

niy idsef iyega, ma aqa din drus niy attas. 19 Xzarem mammec tega tammurt i di izeddey rgens, 
ma tammurt d tasebhant niy d taseffant i tega, u mammec gant tneddam i di izeddey rgens, ma 
zeddyen di remrageh n txuzan niy di tneddam ifaryen s iyebrawen. 20 U cawed mammec tega tem- 
murt, ma tessyemmi niy tuzey, ma aqa din ticejjura niy 11a. Egg taryast uca ksi ca zi ryiget n 
temmurt. Ussan nni tuya-ten d ussan n tmenzut n udir. 21 Uca nitni gassden uca arzun tammurt 
zi rexra n Sin ar Rahub yar Libu-Hamat. 22 Gassden cad ktar yar Temmurt n Ljanub uca iwden yar 
Hibrun. Dinni i tuya Aximan, Cicay d Talmay d tarwa n Eanaq. Hibrun tuya tetwabna sebsa n 
isegg w usa qbe? Susan di Misra , 23 Xenni iwden ar tayzurt n Ackul uca zi senni kksen ict n tizremt 
s yijj n uzekkun n udir wenni dd-iwyen s tnayen s yijj n uzegad n trebbut. Ammu cawed zeg 
aremmam u zi tazart. 24 Qqaren as i wemcan nni ‘tayzurt n teyzart n Ickul’ di ssibbet n uzekkun 
n udir nni qessen ayt n Israyil din. 

25 Umi kemmren arebsin n wussan, dewren-dd zeg ubergag n temmurt. 26 Uyuren nitni uca 
usin-dd yar Musa d Harun u yar marra tamesmunt n ayt n Israyil di rexra n Faran, jjihet n 
Qadac, uca wcin rexbar i marra tamesmunt uca ssecnen asen ryiget n temmurt. 27 Hajan as uca 
nnan “Aqa nudef di temmurt nni mani d aney tessekked. S tidett tfeyyed s uyi d tamment u ta- 
nita d ryiget nnes. 28 Maca rgens, nni izeddyen di temmurt, ijhed u tineddam yarsent iyebrawen 
u myarent attas u nezra sawed din arraw n Eanaq. 29 Isamaliqiyyen zeddyen di Temmurt n 
Ljanub n temmurt u Ihittiyyen d Iyabusiyyen d Imuriyyen zeddyen deg idurar u Ikensaniyyen 
zeddyen yar rebhar u x tma n L'Urdun. 30 Xenni Kalib issesqar rgens zzat i Musa, inna “Ejj 
aney ad ngassed s jjehd uca ad tt nettef d rwart, minzi nzemmar as neccin!” 31 Iryazen nni 
gassden akides, nnan “War nzemmar ad ngassed didd i rgens nni, minzi aqa ijhed xaney attas.” 
32 Ammu i dd-iwyen ijj n rexbar war ihrin i ayt n Israyil x temmurt nni x tuya ttbergagen, nnan 
“Tammurt x manis nekka hima ad tt nbergeg, aqa d ict n temmurt nni tsarred imezday nnes 
uca marra iwdan nni nezra, aqa-ten d iryazen n waddad imyar. 33 Aqa nezra din jjwaher, ayt n 
Eanaq, rasa n jjwaher, uca tuya neccin di tittawin nney amecnaw tamuryi, uca ammu i dd asen 
nettban di tittawin nsen.” 


Tigg w udi n rgens zi reedyan 

-i a 1 Marra tamesmunt tebda tesyuyyu s jjehd uca rgens iru marra giret nni. 2 Marra ayt 
-L^in Israyil tuya ttnedqamen didd i Musa u didd i Harun uca tenna as marra tmesmunt 
“Meslik qas nemmut di temmurt n Misra!” niy “Meslik qas nemmut di rexra-ya!” 3 “Mayemmi i 
d aney-ddyiwi SIDI yar temmurt-a, ma hima ad newda s ssif u xenni ad keccden timyarin nney d 
tarwa nney? Ma war yegi hsen zesma ad nesqeb yar Misra?” 4 Uca nnan ijj i wennedni “Ejj aney 
ad negg ijj d azegif xaney uca ad nesqeb yar Misra!” 

5 Xenni Musa d Harun wdan x uyembub nsen zzat i wudem n marra agraw n tmesmunt n ayt 
n Israyil. 6 Yacusa, mmis n Nun, d Kalib, mmis n Yifunni, nni tuya zeg inni tuya ittbergagen x 
temmurt, carrgen arrud nsen. 7 Nitni ssiwren yar marra tamesmunt n ayt n Israyil, nnan “Tam¬ 
murt nni x nekka mahend ad tt nbergeg, aqa-tt d ict n temmurt mlih attas. 8 Mara SIDI issfarnen 
yarney, netta ad aney-dd yawi yar temmurt-a uca ad aney tt iwc, ict n temmurt ifeyyden s uyi 
d tamment. 9 War ttirim d iyennanen didd i SIDI uca war ttegg w edem ca zi rgens n temmurt- 
a. aqa-ten d ayrum nney. Tiri nsen teffey-dd zi sennej nsen, aqa SIDI akidney, war zzaysen 
ttegg w dem ca!” 

10 Uca xenni marra tamesmunt tessiwer belli ittxessa ad ten arejmen, iban-dd usugi n SIDI deg 
Uqidun n Umsagar zzat i marra ayt n Israyil. 

11 Inna SIDI i Musa “Ar mermi i d ayi i ya issduqqez rgens-a? Ar mermi war d ayi ttimnen s marra 

reeramat nni ggiy di rwest nsen? 12 Necc ad wtey rgens s ttaeun uca ad xasen kksey rwart uca ad 
cek ggey d ijj n rgens d ameqqran u ijhed xasen.” 13 Inna Musa i SIDI “Ad sren Imisriyyen man 
aya, minzi cek tessuffyed rgens-a s jjehd nnek zi rwest nsen 14 uca ad t inin i imezday n temmurt- 
a, inni isrin belli cek, a SIDI, di rwest n rgens-a, belli cek, a SIDI, tbaned-dd amecnaw udem deg 
wudem, belli aseynu nnek ittbedda sennej nsen u belli cek teggured zzat i wudem nsen deg ijj n 
uqellij n useynu s uzi? uca s giret deg ijj n uqellij n tmessi . 15 Mara tenyid rgens-a amecnaw ijj n 
weryaz, xenni regnus nni isrin x usemyar nnek, ad ssiwren ad inin 16 ‘Minzi SIDI war izemmar ad 
issidef rgens-a di temmurt nni x ijjug ad asen tt iwc, aqa s uyenni d asen iyars di rexra!’ 17 Rexxu 
xenni, necc ttzawgey cek, ad yiri jjehd n Sidi inu imyar am mammec tuya tessiwred umi ten- 
nid 18 ‘SIDI yars ttasie n rxadar ura attas n tmexsiwt icewwaren. Aqa yarebbu rmuesiyyet d uxettu 
nney u netta war itbarri wenni itteggen ddenb u isseeeedu rmuesiyyet n ibabaten yar tarwa nnes 
arjjir wiss trata djjir wiss arebea .’ 19 Yfar i rgens-a rmuesiyyet nnes elahsab remyaret n tmexsiwt 
nnek icewwaren u amecnaw mammec tarebbud rgens-a fexxu sad zi temmurt n Misra a? danita!” 
20 Uca inna SIDI “Necc yfarey asen elahsab awar nnek. 21 S tidett am ddarey necc, aqa marra 
tammurt ad tetwaccur s ueugi n SIDI ! 22 Minzi marra iryazen inni izrin aeugi inu d reeramat inu 
i ggiy di Misra u di rexra, d yenni d ayi iqegben di rexra cad eecra n twarawin u war srin i tmijja 
inu , 23 war zarren tammurt nni jjugey i babatsen ad asen-tt weey, wah, marra inni d ayi iseddeen 
ammu, war tt zarren. 24 Maca ad ssidfey amsexxar inu Kalib di temmurt mani tuya yudef qber 
uca tarwa nnes ad tt warten minzi tuya yars ijj n arruh nnedni uca netta idfar ayi mlih nican. 

25 Aqa Ieamaliqiyyen d Ikeneaniyyen zeddyen di rewda n teyzurt. Ad dd-tdew?em tiwecca uca 
ad tekksem iqidan nwem ssa, ffyem yar rexra, uyurem deg webrid yar Rebhar n Uyanim.” 

26 Issiwer SIDI ak-d Musa d Harun, inna 

27 “A? mermi i ya teqqim tmesmunt-a taeeffant tettnedqam xafi? Anedqem n ayt n Israyil i 
zi xafi ttnedqamen, aqa sriy t. 28 Ini asen ‘S tidett am ddarey necc, issawar SIDI, mara war d 
awem tteggey am mammec d awem sriy s imezzuyen inu min tennam kenniw . 29 Rxecbat nwem 
ad wdant di rexra-ya, rxecbat n marra inni itwahesben, marra rqedd n tarwa nwem zi eicrin 
isegg w usa sennej, rxecbat n yenni tuya xafi ittnedqamen . 30 Mara tudfem tammurt i x ssgaeedey 
afus inu mahend adjjage y ad kenniw ggey ad days tzedyem, xenni Kalib, mmis n Yifunni, d 
Yacuea, mmis n Nun, waha ad dayes adfen. 31 Tarwa nwem i xef tennam: Ad twakeccden!, necc 
ad ten ssidfey days uca nitni ad ssnen tammurt nni tendarem kenniw ammu s usehqar. 32 Maca 
rxecbat nwem, wah kenniw simant nwem , ad tewdam di rexra-ya 33 uca tarwa nwem ad if in d 
inican rmijar n arebein n isegg w usa di rexra-ya uca kenniw ad kiwem tarbum tuqehbit nwem 
ar i ya fnant rxecbat nwem di rexra-ya . 34 Anect i rqedd n wussan i tuya tbergagem tammurt, 
iqqar arebein n wussan, aqa ijj n wass d ijj n usegg w as, ad tarbum rmuesiyyet nwem, rmijar n 
arebein n isegg w usa, uca ad tessnem aqa kenniw tyennanem ayi . 35 Necc d SIDI ssiwrey, mara 
war tteggey ammu ak-d marra tamesmunt-a taeeffant tenni ikksen awar xafi: ad mmten di 
rexra-ya, ad mmten din! 

36 Uca iryazen nni issekk Musa mahend ad bergagen tammurt, rami dd-dewren uca ssyewwyen 
tamesmunt hima ad tennedqem didd nnes umi nitni behdren tammurt, 37 aqa iryazen nni 
ibehdren tammurt, mmuten s ict n jjrihect zzat i wudem n SIDI . 38 Maca Yacuea, mmis n Nun, d 
Kalib, mmis n Yifunni, qqimen ddaren jar iryazen nni iruhen ad bergagen tammurt.’ ” 

39 Uca issiwer Musa awaren-a yar marra ayt n Israyil. Ihzen xenni rgens attas . 40 Uca nitni kkaren 
zic uca uryen ar taqiccat n wedrar, nnan “Aqa-ney da uca ad nessgaeeed yar wemcan min xef 
issiwer SIDI, minzi neccin aqa nexda!” 41 Maca Musa inna “Mayemmi txettam ammu rumur n 
SIDI? Man aya war ieeddu ! 42 War ttgaeeadem ca minzi SIDI war ittiri di rwest nwem. War tejjam 
ixef nwem ad texsarem zzat i wudem n reedyan nwem . 43 Minzi Ieamaliqiyyen d Ikeneaniyyen 

aqa-ten din zzat nwem uca ad tewdam kenniw s ssif minzi kenniw tigg w ejem x SIDI, zi man 
aya SIDI war kiwem ittiri.” 44 Maca, waxxa amenni, nitni tuya tuffen mahend ad dd-aryen ar 
taqiccat n wedrar. Maca Ttabut n Reahd n SIDI d Musa war ffiyen zi rwest n rmargeh n txuzan. 
45 Xenni hwan-dd Ieamaliqiyyen d Ikeneaniyyen nni tuya izeddyen deg wedrar nni uca arenyen 
ten u rebzen ten ar Hurma. 


Tiwessa i tyarsa n tmessi 

-i £- 1 Issiwer SIDI ak-d Musa, inna 

-L 3 2 “Siwer ak-d ayt n Israyil, ini asen ‘Xmi i ya tadfem tammurt mani i ya irint tzeddiyin 
nwem, tammurt tenni d awem i ya wcey, 3 uca ad tesswejdem din ict n tewhibt n tmessi i SIDI, 
ict n tyarst n wecmad niy ict n tewhibt i tyarst i ukemmer n yijj n lwaed niy ict n tewhibt s 
rxadar niy ict n tewhibt i reeyud nwem itwaggen, mahend ad tiri d ict n refwahet ittfuhen i SIDI, 
zi rebhayem niy zeg wugi, 4 xenni wenni dd i ya issqarrben tawhibt nnes i SIDI, ad dd-issqarreb 
cawed ict n tewhibt n ryiget zeg ict n teecart nyijj n ‘ifa n waren azdad ixegden s yijj n arbee n yijj 
n ‘hin’ n zzect 5 uca ittxessa ad tesswejded ijj n arbee n yijj n ‘hin’ n binu am tewhibt n useyyeb i 
yijj n izmar mahend ad tiri x tyarst n wecmad niy x tewhibt i tyarst, 6 niy mafa ad tiri i yijj n icarri, 
xenni ittxessa ad tesswejded ict n tewhibt n ryiget zi tnayen n teecuray n ict n ‘ifa’ n waren azdad 
ixegden s ict n tturut n yijj n ‘hin’ n zzect 7 uca ad dd-tessqarrbed cawed ict n tturut n yijj n ‘hin’ 
n binu am tewhibt n useyyeb am ict n refwahet ittfuhen i SIDI. 8 Xmi i ya tesswejded amezyan 
n ufunas am tyarst n wecmad niy am tewhibt i tyarst mahend ad yiri i ukemmer n yijj n lwaed 
niy am tyarst n rehna i SIDI, 9 xenni ittxessa ad dd-issqarreb ak-d umezyan n ufunas cawed ict 
n tewhibt n ryiget n trata n teecuray n yijj n ‘ifa’ n waren azdad ixegden deg wezyen n ‘hin’ n 
zzect, 10 uca ittxessa cawed ad dd-yawi azyen n ‘hin’ n binu am tewhibt n useyyeb, am tewhibt n 
tmessi s ict n refwahet ittfuhen i SIDI. 11 Ammu i ya itwagg i kur afunas niy i kur icarri niy i kur 
izmar niy iyayd jar wugi. 12 £lahsab rqedd n imuddaren i tyarst i ya tesswejdem, ittxessa awem 
ad teggem ammu i kur ijj n umuddar, elahsab rqedd n imuddaren. 13 Marra inni dd-itwaxerqen 
di temmurt ad ggen timesrayin-a ammu xmi i dd ya issqarrben ict n tewhibt n tmessi am ict 
n refwahet ittfuhen i SIDI. 14 Xmi i ya taf jar marra rejyur nwem ijj n ubarrani, wenni iqqimen 
akidwem niy izeddyen di rwest nwem, u netta ad issewjed ict n tewhibt n tmessi am ict n 
refwahet ittfuhen i SIDI, xenni ad tt igg am mammec tt tetteggem kenniw. 15 Agraw n rgens! Ad 
tiri d ict n tewsiyyet i kenniw u i ubarrani nni iqqimen akidwem i marra rejyur nwem rebda. Ad 
yiri ubarrani amecnaw mammec tegam kenniw zzat i wudem n SIDI. 16 Ad yiri ijj n uzerf d ict n 
lfarida i kenniw u i ubarrani wenni akidwem iqqimen.” 

Tiwessa zi jjihet n imezwura n waren 

17 Issiwer SIDI ak-d Musa, inna 

18 “Siwer ak-d ayt n Israyil uca ini asen ‘Xmi i ya tadfem tammurt mani kenniw i ya yawyey, 

19 xenni ad imsar umi i ya teccem ayrum n temmurt nni, aqa kenniw ad tessgaeedem ict n te¬ 
whibt n usgaeeed i SIDI. 20 Ad tessgaeedem tamezwarut n warecti nwem am ict n temsemment 
am ict n tewhibt n usgaeeed uca ad tt tessgaeedem amecnaw mammec tessgaeedem tawhibt n 
usgaeeed n unedrar. 21 Zi tmezwarut n warecti nwem ad tqeddmem ict n tewhibt n usgaeeed i 
SIDI di marra rejyur nwem. 

Ddenb war igi neemada 

22 U mara tweddarem, war igi neemada, u war tetteggem marra rumurat-a nni tuya issawer 
SIDI ak-d Musa, 23 marra min d awem yumur SIDI s ufus n Musa, zeg wass min zi yumur SIDI, zi 

senni d tsawent di marra rejyur nwem, 24 xenni ad imsar, mar a itwagg war igi neemada u barra 
i tittawin n tmesmunt, aqa tamesmunt marra ad tesswejed ijj n umwa, amezyan n ufunas, am 
tyarst n wecmad am ict n refwahet ittfuhen i SIDI ak-d tewhibt nnes n ryiget d tewhibt nnes n 
useyyeb elahsab lfarida u ak-d yijj n umyan amezyan am tyarst n ddenb. 25 Xenni ad ifdi ukeh- 
han x marra tamesmunt n ayt n Israyil uca ad asen itwayfar, minzi war tuyi neemada uca nitni 
qeddmen tawhibt nsen, ict n tewhibt n tmessi i SIDI, ura d tayarst nsen n ddenb zzat i wudem 
n SIDI. 26 Marra tamesmunt n ayt n Israyil ad tetwayfar, ura d abarrani wenni izeddyen di rwest 
nwem, x umi marra rgens iweddar war igi neemada. 

27 Mara ca n bnadem ixda war igi neemada, xenni ad dd-issqarreb ict n tyaydet n yijj n usegg w as 
am tyarst n ddenb. 28 Ad ifdi ukehhan zzat i wudem n SIDI x bnadem nni tuya iweddar war igi 
neemada zzat i wudem n SIDI. Ad xas ifdi uca ad as itwayfar. 29 Ad din yiri ijj n uzerf i wenni tt 
iggin war igi neemada, i wenni dd-ixerqen di temmurt ura i ubarrani wenni izeddyen di rwest 
nwem. 


Ddenb igga it ijjen neemada 

30 Maca bnadem wenni iggin ca s ufus igaeeden, mma netta itwaxreq-dd di temmurt niy netta d 
abarrani, aqa netta iceqqef di SIDI uca bnadem nni ad itwaqess zi rwest n rgens nnes, 31 umi issehqar 
awar n SIDI u yarza rumur nnes. Bnadem nni ad itwaqess qae. Rmuesiyyet nnes ad tiri xas. 

32 Rami tuya ayt n Israyil di rexra, ufin ijj n weryaz ittharwac akeccud deg wass n ssebt. 33 Inni 
t yufin am tuya ittharwac akeccud, iwyen t yar Musa d Harun d marra tamesmunt. 34 Ggin t 
di thettut, minzi tuya war dd-ibin min zzayes i ya ggen. 35 Xenni inna SIDI i Musa “Aryaz nni 
ad itwaney nican. Marra tamesmunt ad t tarjem barra i rmargeh n txuzan.” 36 Xenni tessuffey 
it marra tmesmunt barra i rmargeh n txuzan uca nitni arejmen t arami immut, am mammec 
yumur SIDI i Musa. 

Tiwessa z jjihet n tcarcifa n ridaret 

37 Issiwer SIDI ak-d Musa, inna 

38 “Siwer ak-d ayt n Israyil uca ini asen, ad ggen i yixef nsen ticarcifa yar tyemmura n warrud 
nsen di marra rejyur nsen uca ad ggen ijj n ufiru d adehmi yar tcarcifa nni yar tyemmura. 39 Ad 
yiri ufiru yar tcarcift hima ad t tettwaram uca ad tidarem di marra rumurat n SIDI uca ad tent 
teggem. War arezzum deg wur nwem niy di tittawin nwem inni tettnumen tdeffaram amecnaw 
axmi tdeffaram reqhab. 40 D man aya hima ad txarrsem di rumurat inu, ad zzaysent teggem uca 
ad tirim tetwaqeddsem zzat i AREBBI nwem. 41 Necc d SIDI, AREBBI nwem wenni kenniw dd- 
issuffyen zi temmurt n Misra hima ad iriy d AREBBI nwem. Necc d SIDI, AREBBI nwem!” 

Ayewwey n Qurah d Datan d Abiram 

1 /I 1 Qurah, mmis n Yishar, mmis n Qahat, mmis n Lawi, iksi Datan d Abiram, tnayen n 
-L Oihenjiren n Iliyab, d Un, mmis n Falat, aqa-ten d tarwa n Rubin. 2 Kkaren didd i Musa, 
bedden zzat i wudem nnes ak-dyeryazen innedni zeg ayt n Israyil, mitayn u-xemsin n imyaren n 
tmesmunt, qaq-ten d inni itwarayan n umuni, iryazen s ccan. 3 Nitni munen didd i Musa d Harun 
uca nnan asen “Cfa awem kenniw! Minzi marra tamesmunt, wah, marra nitni d imqeddasen uca 
SIDI di rwest nsen. Mayemmi tessueram ixef nwem sennej i wegraw n rgens n SIDI?” 

4 Umi isra Musa i man aya, iwda x wudem nnes. 5 Uca issiwer ak-d Qurah d marra abarru nnes, 
inna “Tiwecca ad isscen SIDI wenni igan nnes d wenni igan d amqeddas d wenni i yars-dd i 
ya issqarreb. Wenni ixdar netta, d wenni i dd ya issqarreb netta yars. 6 Ggem aya! Ejj Qurah 
d marra abarru nnes ad awyen timejmarin. 7 Tiwecca ggem xasen fefhem i tmessi, sarsem xas 

rebxur zzat i wudem n SIDI. Xenni ad imsar belli aryaz nni ixdar SIDi, ad yiri d amqeddas. Aqa 
truhem tigg w jem, ayt n Lawi!” 8 Inna Musa i Qurah “Srem rexxu, ttzawgey, kenniw, ayt n Lawi! 
9 Ma war truhem kenniw tigg w jem umi AREBBI n Israyil aqa issfarz kenniw zi tmesmunt n Is- 
rayil mahend ad kenniw yars-dd issqarreb hima ad tsexxarem di Tzeddiyt n SIDI uca hima ad 
tbeddem zzat i wudem n tmesmunt mahend ad ten tsexxarem? 10 Netta issqarreb i cek-dd, cek 
d marra aytmac, ayt n Lawi, jmie akidek. Ma tarezzum rexxu eawed tukehhant? 11 X uya, cek d 
marra abarru nnek, aqa kenniw tmunem didd n SIDI, minzi min iena Harun, min iena hima ad 
xas tennedqem?” 

12 Uca issekk Musa ad rayan x Datan d Abiram, tarwa n Iliyab, maca nitni nnan “War dd-nettis 
ca!” 13 Ma war icfa awem umi d aney-dd tssuffyem zeg ict n temmurt ifeyyden s uyi d tam- 
ment, hima ad aney tesshelleked di rexra uca xenni tanya tegged ixef nnek d rhakem xaney, 
tarred ixef nnek d wenni ittsegaden? 14 Ufa d cek war d aney-dd tessidfed ca deg ict n temmurt 
ifeyyden s uyi d tamment, u war d aney tewcid iyyaren d tzayart d rwart. Ma texsed ad tekksed 
tittawin n yeryazen-a? Neccin war dd-nettis ca!” 

15 Xenni itwassary ufugem n Musa, inna i SIDI “War xezzar yar tewhibt nsen! Necc war zzaysen 
kssiy qae ijj n uyyur uca war ggiy ryar ura i yijj zzaysen.” 

16 Inna Musa i Qurah “Cek d marra abarru nnek, asem-dd tiwecca zzat i wudem n SIDI, cek d 
nitni, d Harun eawed. 17 Ksim kur ijj zzaywem ijj n rmejmar, ggem days rebxur uca qarrbem-dd 
akides zzat i wudem n SIDI. Kur aryaz ak-d rmejmar nnes, mitayn u-xemsin n tmejmarin, uca 
eawed cek d Harun, kur ijj ak-d rmejmar nnes.” 18 Iksi kur ijj rmejmar nnes uca igga xas rebxur 
uca uyuren ad bedden zzat i tewwart n Uqidun n Umsagar ak-d Musa d Harun. 19 Qurah issmun 
marra abarru nnes xasen yar tewwart n Uqidun n Umsagar. Rexdenni iban-dd ueugi n SIDI yar 
marra tamesmunt. 

20 Uca issiwer SIDI ak-d Musa d Harun, inna 

21 “Heydem ixef nwem zeg ubarru-ya, xenni ad ten hellkey deg warmac n webriw!” 22 Maca nitni 
wdan x wudem nsen, nnan “A Arebbi, AREBBI n marra buhberat n marra aysum! Mara ixda ijj n 
weryaz, ma xenni ad teffugmed x marra tamesmunt?” 

23 Uca issiwer SIDI ak-d Musa, inna 

24 “Siwer ak-d tmesmunt, ini ‘Beeedem x tzeddiyt n Qurah d Datan d Abiram d min d as-dd 
innden.’ ” 25 Xenni Musa ikkar uca iruh yar Datan d Abiram uca uyuren imyaren n Israyil awar- 
ni as. 26 Uca netta issiwer ak-d tmesmunt, inna “Ttzawgey, beeedem x iqidan n yeryazen-a 
iqejhen u war thadam ura d ict n rhajet n min igan nsen hima kenniw war tmettim ca s ddnub 
nsen!” 27 Kkaren nitni uca beeeden x iqidan n Qurah d Datan d Abiram d min d as-dd innden. 
Datan d Abiram ffyen-dd, bedden di tewwart n iqidan nsen ak-d temyarin nsen d tarwa nsen 
d ihenjiren nsen imezyanen. 28 Xenni inna Musa “S man aya ad tessnem belli SIDI issekk ayi-dd 
hima ad ggey marra tmegga-ya uca aqa aya war dd-iffiy ca zeg wur inu. 29 Mara ina ad mmten 
amecnaw mammec mmuten iwdan marra u war ten irqif min ireqfen marra iwdan, xenni ad taf 
SIDI war d ayi-dd issekk . 30 Maca mara SIDI ixreq-dd ca n rhajet d tamaynut qae uca tammurt ad 
tarzem aqemmum nnes, ad ten tsard ak-d marra min igan nsen uca ad hwan ddaren di raxart, 
xenni i ya tessnem belli iryazen-a aqa ssduqqzen SIDI.” 

31 Uca imsar, umi ikemmer awaren-a, tfegeq temmurt nni swadday nsen. 32 Tarzem temmurt 
aqemmum nnes uca tsard iten ak-d aytbab n taddart nsen u ak-d marra iwdan n Qurah d mar¬ 
ra agra nsen. 33 Hwan ddaren di raxart ak-d marra min igan nsen uca tammurt tessduri iten u 
twatehhan nitni zi rwest n wegraw n fgens. 34 Marra Israyil, inni tuya dd-innden, arewren umi 
sfin i tyuyyit nsen, minzi qqaren “Niy ad taf ura d neccin ad aney tsard temmurt.” 35 Uca teffey- 
dd tmessi zi SIDI, tecca mitayn u-xemsin n yeryazen nni dd-yiwyen rebxur. 

Jjrihect ineqqen x rgens 

-i 1 Uca issiwer SIDI ak-d Musa, inna 

-L / 2 Ini i Alieazar, mmis n ukehhan Harun, belli ad iksi timejmarin zeg uhaduq uca ad issuyes 
refhem ittehduduqen di ?agg w aj, minzi aqa nitenti qeddsent i gant! 3 Jjem asen ad rebzen time- 
jmarin n yenni tuya ixettan didd i reemur nsen arami dd-dewrent d tieegamin tizirarin hima ad 
zzaysent drent aealtar, minzi ssqarrben-dd tent zzat i wudem n SIDI, s uya aqa twaqeddsent. Ad 
irint d ijj n uceyyar i ayt n Israyil. 4 Iksi ukehhan Alieazar timejmarin n nnhas nni ssqarrben inni 
twacemden uca rebzen tent hima ad zzaysent drent aealtar. 5 Tuya aya i ridaret i ayt n Israyil, 
hima ura d ijj n weryaz nni war igin zi zzarieet n Harun war dd-ittqarrab ca bra ttesrih zzat i 
wudem n SIDI, hima ad issbexxar rebxur mahend war d as irqef min ireqfen Qurah d ubarru 
nnes, am mammec tuya issiwer SIDI s ufus n Musa. 

6 Tiwecca nnes tuya marra tamesmunt n ayt n Israyil tettnedqam didd i Musa d Harun, nnan 
“Kenniw tenyim rgens n SIDI!” 7 Uca umi tmun tmesmunt didd i Musa d Harun uca bdan uyuren 
yar Uqidun n Umsagar, aqa da aseynu wenni t idrin uca iban-dd ueugi n SIDI. 8 Yusa-dd Musa d 
Harun zzat i Uqidun n Umsagar. 

9 Xenni issiwer SIDI ak-d Musa, inna 

10 “Kkarem, agg w jem zi rwest n tmesmunt u necc ad ten mhiy deg ijj n wermac n webriw!” Xenni 
wdan x wudem nsen. 11 Inna Musa i Harun “Ksi deyya ijj n rmejmar, egg xas timessi n uealtar 
uca sars xas rebxur. Azzer yar tmesmunt uca fdi xasen, minzi iffey-dd ijj n ufugem ameqqran zi 
zzat i wudem n SIDI, aqa da jjrihect am tebda cad. 12 Iksi tt Harun, am mammec inna Musa, uca 
yuzzer yar rwest n wegraw n rgens, uca xzar, jjrihect tuya am tebda ead jar rgens uca netta issars 
xas rebxur uca ifdi x rgens. 13 Tuya ibedd jar imettan d imeddaren uca tetwassbedd jjrihect. 14 Wi 
immuten zi jjrihect tuya-ten di arbeetac-araf u-sebea-mya, bra inni immuten di ssibbet n 
Qurah. 15 Idwer Harun yar Musa yar tewwart n Uqidun n Umsagar. Aqa tetwassbedd jjrihect. 

Azegad izzeyzuyen n Harun 

16 Issiwer SIDI ak-d Musa, inna 

17 “Siwer ak-d ayt n Israyil uca ksi zi kur ijj zzaysen ijj n weemud i kur taddart n ibabaten nsen, 
zi marra imyaren nsen, elahsab eadad n tudrin n ibabaten nsen, teneac n ieumad. Ittxessa ad 
tarid isem n kur ijj zzaysen x weemud nnes. 18 Ad tarid isem n Harun x weemud n Lawi, minzi 
ad din yiri ijj n weemud i ijj n uzegif n taddart n ibabaten nsen. 19 Ad ten tegged deg Uqidun n 
Umsagar, zzat i Chadet, mani kidwem i ya msagarey. 20 Ammu ad imsar: ad inuwwar weemud n 
weryaz nni ixdarey necc u ad ssbeddey anedqem didd inu i zi xawem nndeqmen ayt n Israyil.” 
21 Issiwer Musa ak-d ayt n Israyil uca marra imyaren wcin ijj n weemud, kur amyar iwca ijj n 
weemud, kur amyar iwca ijj elahsab fqedd n tudrin n ibabaten nsen, teneac n ieumad. Uca aemud 
n Harun tuya jar ieumad nsen. 22 Uca Musa issars ieumad nni zzat i wudem n SIDI deg Uqidun n 
Umsagar. 23 Tiwecca nnes imsar belli yudef Musa yar Uqidun n Umsagar, uca aqa da, aemud n 
Harun di ttwee n taddart n Lawi tuya igga titteffahin uca titeffahin ssufyent-dd uca nnuwwar 
arezmen uca iwyen-dd guz yiwden. 24 Xenni issuffey Musa marra ieumad zi zzat i wudem n SIDI 
yar marra ayt n Israyil. Zrin aya uca ttfen kur ijj aemud nnes. 

25 Xenni inna SIDI i Musa “Arr aemud n Harun zzat i Chadet, ad t tehdid am ijj n uceyyar didd 
i yenni iyewwyen. Ammu i ya tessbedded anedqem nsen didd inu mahend war ttmettin ca.” 

26 Uca igga Musa am mammec d as yumur SIDI, ammu tt igga netta. 27 Xenni ssiwren ayt n Is¬ 
rayil ak-d Musa, nnan “Aqa da, ad zzayney iffey buhber, ad netwahellek, ad netwahellek marra 
neccin!” 28 Manwen mma i dd ya iqarrben yar Uqidun n SIDI, ad immet. Ma ad netwatehha a? 
zzayney iffey buhber?” 

Rehmer d rmunet n ikehhanen d Ilawiyyen 

-i q 1 Inna SIDI i Harun “Cek d tarwa nnek d taddart n babac akidek, ad tarbum rmuesiyyet 
lOn zzawect iqeddsen nwem. Cek d tarwa nnek akidek, ad arbun rmuesiyyet n tukehhant. 
2 Ad dd-tessqarrbed aytmac, taqbic n Lawi, taqbic n babac, hima ad twarnin dayek mahend ad 
ac sexxaren, maca cek, jmie ak-d tarwa nnek, ad tsexxared zzat i wudem n SIDI deg Uqidun n 
Chadet. 3 Ad ttfen acbar nnek uca ad hdan x marra Aqidun, maca war zemmaren ad dd-qarrben 
yar reqcue n zzawect iqeddsen u yar uealtar hima war ttmettin, war igi fa d nitni ura d kenniw. 
4 Ittxessa asen ad munen yark uca ad ttfen acbar x Uqidun n Umsagar u x marra tasexxart n 
Uqidun. Wenni war yar igi ttesrih war izemmar ad yarwem-dd iqarreb. 5 Ad tettfem acbar x 
zzawect iqeddsen ura x uealtar, hima war dd-ittis cad ufugum x ayt n Israyil. 6 Necc, aqa da necc, 
ksiy awmaten nwem, Ilawiyyen, zi jar rwest n ayt n Israyil. Aqa nitni twammewcen i kenniw 
am tewhibt n SIDI mahend ad sexxaren deg Uqidun n Umsagar. 7 Maca cek d tarwa nnek akidek 
ad tettfem tukehhant di marra min iqqnen ak-d uealtar d min igan daxer i urehhaf uca ammu 
ad tsexxarem kenniw. Tukehhant temmewc awem. Abarrani nni i dd ya iqarrben, ad itwaney.” 
8 Issiwer SIDI ak-d Harun “Necc, aqa-yi da necc, wciy ac tanya attaf n wecbar x tewhibin n 
usgaeeed inni itwaqeddmen i necc. Necc wciy tent i cek ak-d marra timesrayim timqeddasin 
n ayt n Israyil am tasyart itwassdehnen, ura i tarwa nnek, am ijj n uzerf i rebda. 9 Wa ad yiri 
nnek zi marra timesrayin iqeddsen zi tmessi: kur tawhibt nsen i kur tawhibt nsen n ryiget, i 
kur tayarst nsen n ddenb u i kur tayarst nsen n umarwas i zi i yari dd i ya dewren. Wa ad yiri d 
amqeddas qae i cek u i tarwa nnek. 10 Ad tecced aya deg ijj n wemcan d amqeddas qae. Kur aryaz 
ad zzayes yecc. Aya ad yiri d amqeddas i kenniw. 

11 Sawed d man aya ad yiri i cek: tawhibt n usgaeeed n tewhibt nsen i marra tiwhibin n wenhezzi 
n ayt n Israyil. Wciy tent i cek u i warrawen nnek d tarrawin nnek inni akidek igan. Aqa-t d ijj n 
uzerf i rebda. Kur ijjen wenni igan d amezdag, ad zzaysent yecc. 

12 Min igan mxeyyar n zzect d min igan mxeyyar n binu n jdid u zeg imendi, nni i ya wcin i SIDI 
zeg usuffey amezwaru n ryiget, aqa marra aya wciy ac t. 13 Tamenzut n marra min igan x tem- 
murt nsen, inni i dd ya yawyen yar SIDI, aqa marra man aya ad yiri i cek. Kur ijjen wenni igan d 
amezdag di taddart nnek, ad zzayes yecc. 

14 Marra min itwaharrmen di Israyil, ad yiri nnek. 15 Marra min yarzmen remrawfat d amezwaru 
jar marra aysum uca ad t qeddmen i SIDI, zi bnadem niy zeg ict n rebhimet, ad yiri nnek. 
Maca ad tefdid qae amenzu n iwdan uca ittxessa cawed ad tefdid amenzu n rebhimet ixemjen. 
16 Wi zzaysen i ya twafdin, ad twafdin d mmis n yijj n uyur elahsab rqimet i tqeddared cek di 
nnuqart, xemsa n uciql elahsab aciql n zzawect iqeddsen, wenni igan eicrin ‘jira’. 17 Maca amen¬ 
zu n ufunas d umenzu n uhuri d umenzu n iyayd, war t tfeddim ca. Aqa-ten d imqeddasin. Ad 
tbeqqed aealtar s idammen nsen u tadunt nsen ad tt tessbexxared am tewhibt n tmessi, am ict 
n refwahet ittfuhen i SIDI. 18 Aysum nnes ad yiri nnek, amecnaw idmaren n wenhezzi d ucekrud 
afusi, ad irin nnek. 19 Marra tiwhibin n usgaeeed zi tmesrayin timqeddasin nni i ya ssgaeeden ayt 
n Israyil i SIDI, wciy tent i cek u i warrawen nnek d tarrawin nnek inni akidek igan. Aqa-t d ijj n 
uzerf i rebda, ad yiri d ijj n reahd s remrahet i rebda zzat i wudem n SIDI, i cek u i tarwa nnek 
nni akidek igan.” 

20 Inna SIDI i Harun “War yark ittiri d rwart di temmurt nsen u war yark tettiri bu tesyart di 
rwest nsen. Necc d tasyart nnek d rwart nnek di rwest n ayt n Israyil. 21 Aqa da, necc wciy ayt n 
Lawi marra reecur di Israyil d rwart, di ttwee n tsexxart nni sexxaren deg Uqidun n Umsagar. 
22 Ayt n Israyil war dd-ttqarrbem ead yar Uqidun n Umsagar hima war dd-tiwyen ammu ddenb 
x yixef nsen uca ad mmeten. 23 Maca Ilawiyyen ad sexxaren deg Uqidun n Umsagar uca ad 
arbun rmuesiyyet nsen. Aqa-tt d ict n tewsiyyet i rebda i marra rejyur nwem, aqa nitni war 

tkessim rwart di rwest n ayt n Israyil, 24 minzi reecur n ayt n Israyil nni ittxessa ad qeddmen 
i SIDI am tewhibt n usgaeeed, wciy ten i Ilawiyyen. S uya nniy asen ‘War twarriten di rwest n 
ayt n Israyil!’ ” 

25 Issiwer SIDI ak-d Musa, inna 

26 “Ammu i ya tessiwred ak-d Ilawiyyen uca ad asen tinid ‘Xmi teksim reecur n ayt n Israyil nni 
wciy awem d rwart, xenni ad zzaysen tessgaeedem ict n tewhibt n usgaeeed i SIDI, reecur zeg 
reecur. 27 Ad awem-dd tetwahseb am tewhibt n usgaeeed, am imendi n unedrar u am tcurret 
n tsirt n udir. 28 Ammu ittxessa ad tessgaeedem ict n tewhibt n usgaeeed i SIDI zi marra reecur 
nwem, nni teksim zeg ayt n Israyil uca ittxessa ad tewcem tawhibt n usgaeeed i zzaysen i SIDI 
yar ukehhan Harun. 29 Zi marra min d awem i ya ween, ad tessgaeedem nican marra min ittxessa 
ad itwassgaeeed i SIDI, zi marra remxeyyar i igan, tasyart nnes iqeddsen zzayes. 

30 Uca ittxessa awem ad asen tinim ‘Mara teksim zzayes min igan hsen, aqa aya ad itwahseb d 
ryiget n unedrar d ryiget n tsirt n udir i Ilawiyyen. 31 Ad teccem aya di kur amcan, cek d aytbab 
n taddart nnek, minzi ta d rmunet i tsexxart nwem deg Uqidun n Umsagar. 32 Mara ad zzay¬ 
es teksim min igan hsen, xenni war tarebbum ddenb x yixef nwem. War izemmar ad tfesdem 
timesrayin timqeddasin n ayt n Israyil, hima war tmettim ca.’ ” 

Aman n usizdeg 

I n 1 Iss i we ^ SIDI ak-d Musa d Harun, inna 

-L Z/ 2 “Ia d tawsiyyet zi ccariea nni yumur SIDI, umi inna ‘Siwer ak-d ayt n Israyil ad ac-dd 
awyen ict n tfunast tamezyant tazegg w ayt, tenni icnan u tenni war di igi uneedab uca war xas 
ssarsen ead azayru. 3 Ad tt tewced i ukehhan Alieazar u netta ad tt issuffey barra i rmargeh n 
txuzan u ad as itwayars zzat i wudem nnes. 4 Akehhan Alieazar ad iksi ewayt n idammen nnes 
s udad nnes uca ad irucc sebea n twarawin ca zeg idammen nnes nican arendad n Uqidun n 
Umsagar. 5 Ad tetwacmed tfunast zzat i tittawin nnes. Tirmect nnes, aysum nnes d idammen 
nnes ad ten sscemden jmie ak-d umessar nnes. 6 Ad iksi ukehhan akeccud n tcejjart n tengelt d 
teelget d uzegg w ay ihedqen uca ad indar aya di rwest n tmessi n tfunast nni icemmden. 7 Xenni 
ad isebben ukehhan arrud nnes, ad issird arrimet nnes s waman, uca awarni as ad yadef di 
rmargeh n txuzan. Akehhan ad yiri ixmej ar tameddit. 8 D wenni tt isscemden, ad isebben fa d 
netta cawed arrud nnes deg waman uca ad issird arrimet nnes s waman. Netta ad yiri ixmej ar 
tameddit. 9 Aryaz amezdag ad iyru iyyed n tfunast uca ad ten igg barra i rmargeh deg ijj n wem- 
can izdig. Aqa-ten i tmesmunt n ayt n Israyil, mahend ad ten tehdam i waman n weezar, aqa- 
ten i usizdeg n ddenb. 10 Wenni iyrun iyyed n tfunast ad isebben arrud nnes uca ad yiri ixmej ar 
tameddit. Aqa-tt d ict n tewsiyyet i rebda i ayt n Israyil u i ubarrani nni izeddyen di rwest nsen. 

II Wi i ya ihadan ijj n umettin, mammec mma igga ca n reemar n bnadem, ad yiri ixmej sebea n 
wussan. 12 Deg wass wiss tr ata ad ikkes ddenb x yixef nnes s waman n weezar. Xenni ad yiri izdig 
deg wass wiss sebea. Mara war ikkes ddenb x yixef nnes deg wass wiss trata, war ittiri izdig deg 
wass wiss sebea. 13 Marra wi ihadan ijj n umettin, reemar n yijj n bnadem immut, uca war ikkes 
ddnub x yixef nnes, aqa issexmej Tazeddiyt n SIDI. Reemar nni ad itwaqess zi Israyil. Minzi war 
itwabeqqed s waman n weezar, ad yiri ixmej. Rexmej nnes ad xas yiri. 

14 Wa d azerf x ijj n bnadem nni immuten deg ijj n uqidun. Marra wi i ya yadfen deg uqidun u 
marra wi i ya iqqimen deg uqidun, ad yiri ixmej sebea n wussan. 15 Sawed kur rqeceet yarezmen, 
war xas taqebbart teqqen s tesyunt, aqa-tt texmej, 16 Marra wi ihadan hed itwassnuqqben s ssif 
deg yeyyar, niy ca n umettin niy iyes n yijj n bnadem, niy ijj n wender, ad yiri ixmej sebea n 
wussan. 

17 Ittxessa ad ksin i yijj n umexmuj cwayt n iyyed n tyarst n ddenb icemden uca deg ict n rqeceet 
ad xas ggen aman iddaren. 18 Ijj n weryaz d amezdag ad iksi teelget, ad tt issuf deg waman uca 
xenni ad tt irucc x uqidun u x marra reqcue u x reemur nni tuya igan din, uca ammu eawed x wi 
ihadan iyes niy ca n yijjen wenni itwassnuqqben niy ca n umettin niy ca n wender. 19 Amezdag 
ad irucc x umexmuj deg wass wiss trata u deg wass wiss sebea u deg wass wiss sebea ad xas 
ikkes ddenb. Ad isebben arrud nnes ad issird ixef nnes s waman uca ad yiri izdeg yar tmeddit. 
20 Aryaz ixemjen d wenni war ittejjin ad ikkes ddenb x yixef nnes, reemar nni ad itwaqess zi 
rwest n wegraw n rgens, minzi aqa issexmej zzawect iqeddsen n SIDI. War itwabeqqed s waman 
n weezar, aqa ixmej. 

21 Ta d ict n tewsiyyet i rebda i nitni. Wenni iruccen aman n weezar ad isebben arrud nnes uca 
wi i ya ihadan aman n weezar, ad yiri ixmej a? tameddit. 22 Marra min itwahadan zeg umexmuj, 
ad yiri ixmej. Reemar nni t ihadan, ad yiri ixmej ar tameddit.’ ” 


Rmewt n Maryam 



1 Deg uyur amezwaru tiwed marra tamesmunt n ayt n Israyil yar rexra n Sin. Rgens iqqim 
di Qadac. Din i temmut Maryam uca tetwande? din. 


Aman n Miriba 

2 War tuyi din aman i tmesmunt. Xenni munen didd i Musa d Harun. 3 Tuya rgens imcubbec ak-d 
Musa, nnan “Mri tuya zzayney iffey buhber umi tuya iffey buhber zi aytmatney zzat i wudem 
n SIDI! 4 Mayemmi tessidfem wegraw n rgens n SIDI di rexra-ya mahend ad mmten din, neccin 
d rebhayem nney? 5 U mayemmi d aney-dd tessiryem zi Misra hima ad aney tessiwdem yar 
wemcan-a aeeffan? Deg wemcan-a war din zzarieet niy tazart niy tzayart niy aremmam u war 
din ead aman hima ad nsu.” 

6 Xenni yiwed Musa ak-d Harun zi zzat n wudem n wegraw n rgens yar tewwart n Uqidun n 
Umsagar uca wdan x wudmawen nsen uca iban asen-dd ueugi n SIDI. 7 Uca issiwer SIDI ak-d 
Musa, inna 

8 “Ksi aeekkaz uca smun tamesmunt, cek d Harun, umac. Ittxessa ad tessiwrem ak-d tesdart zzat 
i tittawin nsen uca xenni ad asen tewc aman. Ammu i dd ya tessuffyem aman zi tesdart uca ad 
tessum tamesmunt d rebhayem.” 

9 Xenni iksi Musa aeekkaz zi zzat n wudem n SIDI, am mammec i d as yumur netta 10 uca issmun 
Musa d Harun agraw n rgens zzat i wudem n tesdart. Netta inna asen “Srem fexxu, iyenannen, 
ma ittxessa aney ad dd-nessuffey aman zi tesdart-a?” 11 Uca issgaeeed Musa afus nnes uca iwta 
tasdart tnayen n twarawin s ueekkaz nnes uca ffyen-dd zzayes attas n waman uca teswa tmes¬ 
munt d rebhayem nnes. 

12 Xenni inna SIDI i Musa d Harun “Minzi kenniw war d ayi tettiqqem ar d ayi i ya tqeddsem zzat 
i tittawin n ayt n Israyil, x uya war tessidifem agraw-a n rgens di temmurt nni d asen wciy.” 

13 Ina aqa d aman n Mariba x min xef mcubbcen ayt n Israyil ak-d SIDI uca mani netta issqeddes 
ixef nnes jarasen. 


Idum yugi azwi n rgens 

14 Issekk Musa ireqqasen zi Qadac yar ujegid n Idum, nnan “Ammu i iqqar Israyil, umac ‘Cek 
tessned marra tamara nni xaney ikkin, 15 aqa ibabaten nney hwan-dd yar Misra u tuya nzeddey 
attas n isegg w usa di Misra u Imisriyyen ggin dayney u di ibabaten nney attas n ryar. 16 Nraya x 
SIDI uca netta isra tmijja nney uca issekk-dd Lmalak nnes uca issuffey aney-dd zi Misra. Aqa da, 
aqa-ney di Qadac, ict n tendint yar ttarf njjihet n iymir nnek. 17 Ejj aney, mara texsed, ad nezwa 

x temmurt nnek. War nzekk w wi x iyyaren niy x tzayarin u war nsess aman zeg wanuten. X we- 
brid igellden ad needu bra mma ad nheyyed y ar yeffus ura y ar uzermad, ar i ya needu iymiren 
n temmurt nnek.’ ” 

18 Uca inna as Idum “War ttzekk w im xafi, niy ak kic msagarey s ssif balak!” 19 Xenni nnan as ayt 
n Israyil “Ad nedfar abrid ameqqran u mara ad swey aman nnek, necc d rebhayem inu, ad cek 
xegsey. Ad tt zwiy x idaren d wenni netta waha.” 

20 Maca netta inna “War xas tzekk w im!” Uca iffey Idum mahend ad kis imsagar s yijj n ubarru 
d ameqqran d ufus ijehden. 21 Ammu yugi Idum ad iwc ttesrih i Israyil mahend ad izwa iymiren 
nnes. S uyenni i ijja Israyil abrid di ssibbet nnes. 

Rmewt n Harun 

22 Kksen iqidan nsen, ffyen zi Qadac uca iwden ayt n Israyil yar wedrar n Hur, tamesmunt marra. 

23 Issiwer SIDI ak-d Musa d Harun yar wedrar n Hur, yar weymir n temmurt n Idum, inna 

24 “Ad itwassmun Harun ak-d rejdud nnes, minzi war ittidef yar temmurt nni wciy i ayt n Israyil, 
minzi kenniw tyennanem x rumur inu yar waman n Mariba. 25 Ksi Harun d Alieazar, mmis, uca 
ejj iten ad gaeeden x wedrar n Hur. 26 £arra Harun zeg warrud nnes uca syard iten i Alieazar, 
mmis. Xenni ad itwaksi Harun uca ad immet din.” 

27 Musa igga am mammec i d as yumur SIDI. Uryen adrar n Hur zzat i tittawin n marra tamesmunt. 

28 Musa iearra Harun zeg warrud nnes uca issyard it i Alieazar, mmis. Uca immut Harun din x tqic- 
cat n wedrar. Xenni ihwa-dd Musa zeg wedrar ak-d Alieazar. 29 Marra tamesmunt tezra belli Harun 
idreq i buhber nnes uca run tratin n wussan di ssibbet n Harun, marra taddart n Israyil. 


Tasexxart n ujegid n Farad 

r\ -i 1 Akeneani, ajegid n Earad nni izeddyen di Temmurt n Ljanub, isra belli yusa-dd Israyil x 
L-i .1 webrid n Atarim, immney didd i Israyil uca ittef ca zzaysen d imehbas. 

2 Xenni iwca Israyil ijj n wawar i SIDI uca inna “Mara d tidett teamed rgens-a deg ufus inu, necc 
ad harrmey tineddam nsen i utehhi.” 3 SIDI istajeb i Israyil uca isellem as Ikeneaniyyen uca 
iharrem iten i utehhi ura d marra tineddam nsen uca iraya amcan nni s yisem n Hurma. 


Afiyar n nnhas 

4 Xenni kksen iqidan nsen zeg wedrar n Hur ruhen x webrid yar Rebhar n Uyanim uca s man aya 
tuya ittxessa ad nnden i temmurt n Idum. Uca rgens itteff it reqned deg webrid. 5 Aqa iqaceh 
rgens didd i SIDI d Musa “Mayemmi d aney-dd tessuffyem zi Misra mahend ad nemmet di 
rexra-ya? War da igi weyrum ura d aman. Reemar nney ieiff zeg weyrum-a i war issekk w in!” 

6 Xenni idreq SIDI ifiyran yareqqen jar rgens inni izeefen rgens uca immut wattas n rgens n 
Israyil. 7 Yusa-dd rgens yar Musa, nnan “Aqa nexda, minzi nqaceh ak-d SIDI u akidek. Zag i SIDI 
mahend ad xaney ikkes ifiyran-a.” Xenni izug Musa di ttwee n rgens. 

8 Inna SIDI i Musa “Egg ijj n ufiyar yareqqen uca sars it x ict n tehnact uca man wen mma 
itwazeefen zzayes u ixzar days, ad iddar.” 9 Uca igga Musa ijj n ufiyar n nnhas uca issars it x 
weqdib uca imsar mermi izessef ca n ufiyar ca n yijjen, aqa ixzar yar ufiyar n nnhas uca xenni 
iqqim iddar. 


Zi Ubut yar Fisja 

10 Xenni kksen ayt n Israyil iqidan nsen uca wtin iqidan nsen di Ubut. 11 Xenni kksen iqidan nsen 
zi Ubut, wtin iqidan nsen yar arwinat n Eabarim di rexra i igan zzat i wudem n Mu’ab manis 
dd-tneqqar tfuct. 12 Zi senni kksen iqidan nsen uca wtin iqidan nsen di teyzurt n teyzart n Zarad. 

13 Zi senni kksen iqidan nsen uca wtin iqidan nsen yar ujemmad nyeyzar n Arnun, wenni issizren 
di rexra uca iffey zi jjihet n weymir n Imuriyyen, minzi aqa Arnun d aymir ak-d Mu’ab, jar 
Mu’ab d Imuriyyen. 14 X uya qqaren deg wedlis itwannden n garrat n SIDI 

“Wahib di Sufa di teyzurt n teyzart n Arnun, 

15 u asizzer n tyezratin, 

afami iwden y ar tzeddiyt n Ear 
d wenni isennden x weymir n Mu’ab.” 

16 Zi senni ruhen yar Bi’r. Wa aqa d anu x min xef inna SIDI i Musa “Smun rgens, xenni ad asen 
wcey aman.” 17 Xenni iyennej Israyil izri-ya 

“Ngez, a anu, 

u kenniw ad xas-dd tarrem. 

18 Cek anu, wenni y zin rhukkam, 

wenni ineqcen tarwa n tasifet n rgens ak-d umgewwad nsen 
s iqettaben nsen. ” 

Zi rexra ruhen yar Mattana 19 uca zi Mattana yar Nahliyil, zi Nahliyil yar Bamut, 20 uca zi Bamut 
yar teyzurt nni igan deg yeyyar n Mu’ab, x tqiccat n Fisja nni ittsijjan yar unezruf. 

Ayelleb x Sihun d £uj 

21 Xenni issekk Israyil ireqqasen yar Sihun, ajegid n Imuriyyen, inna 

22 “Ejj ayi ad zwiy x temmurt nnek. War negg w ej ca yar iyyaren niy yar tzayarin uca war nsess 
aman zeg wanuten. X webrid igellden i xef i ya needu, ar i ya needu iymiren n temmurt nnek.” 

23 Maca Sihun war yejji ad izwa Israyil x iymir nnes. Issmun Sihun marra rgens nnes uca iffey 
hima ad imsagar ak-d Israyil, yar rexra, uca yusa-dd di Yahas uca immney ak-d Israyil. 24 Uca 
Israyil iwta it s reqdee n ssif uca iksi temmurt nnes d rwart zi Arnun ar Yabbuq, ar ayt n Fammun, 
minzi iymir n ayt n Fammun aqa-t d ijn Ibaraj ijehden. 25 Iksi Israyil marra tineddam-a uca izdey 
Israyil di marra tineddam n Imuriyyen, di Hacbun u di marra tnedddam i yars dd-iqqnen. 26 Minzi 
Hacbun tuya d tandint n Sihun, ajegid n Imuriyyen, uca netta tuya immney ak-d ujegid i d as-dd 
izwaren n Mu’ab uca iksi zzayes marra tammurt nnes ar Arnun. 27 X uya iqqar wawar iweznen 

“Asem-dd yar Hacbun, 

ad tetwabna u tetwaeder tendint n Sihun! 

28 Minzi timessi teffey-dd zi Hacbun 
uca ijj n uceccar zi tendint n Sihun 
icca Ear n Imu’abiyyen 

d isiditen n rucfat n Arnun. 

29 Uct xak, Mu’ab! Itwahellek rgens n Kamuc. 

Tarwa nnes i tuyayarewfen 

dyessis aqa isellem iten d imehbas i Sihun, 
ajegid n Imuriyyen. 

30 Aqa newwet iten. 

Hacbun itwahellek ar Dibun. 

Uca nareddeg iten ar Nufah 
tenni igan ar Midaba. ” 

31 Ammu i idwer Israyil ad izdey di temmurt n Imuriyyen. 32 Uca issekk Musa ibergagen yar 
Yaezir uca ksin tineddam i yars dd-iqqnen uca uzzren x Imuriyyem nni tuya din izeddyen. 

33 Uca dewren-dd, uryen abrid yar Bacan. Xenni iffey-dd £uj, ajegid n Bacan, mahend ad kidsen 
imsagar, netta d marra rgens nnes, i umenyi di Idraiei. 34 Inna SIDI i Musa “War ttegg w ed ca, 
minzi necc wciy t deg ufus nnek, netta d marra rgens nnes d temmurt nnes uca ad zzayes teg- 
ged amecnaw min teggid zi Sihun ajegid n Imuriyyen wenni tuya izeddyen di Hacbun. 35 Uca 
aredgen t, netta d tarwa nnes d marra rgens nnes, ar war iqqim ura d ijj n umarwar uca ksin 
tammurt nnes d rwart. 


Baleam itwaraya zi Balak 

r\ sj 1 Xenni kksen ayt n Israyil iqidan nsen uca wtin iqidan nsen di rewdat n Mu’ab, arendad 
ZiZm Ariha nni igan yar ujemmad n L'Urdun. 2 Uca izra Balaq, mmis n Siffur, marra min igga 
Israyil deg Imuriyyen. 3 Uca Mu’ab tuya ittegg w ed attas zi rgens-a, minzi tuya-ten deg wattas. 
Mu’ab tuya ittnexrae zi ayt n Israyil. 

4 Uca inna Mu’ab i imyaren n Midiyan “Rexxu ryaci-ya ad irseh marra min i d aney-dd innden, 
am mammec iresseh ufunas taziyzawt nyeyyar.” Tuya Balaq, mmis n Siffur, ajegid n Mu’ab. 5 Is¬ 
sekk ireqqasen yar Baleam, mmis n Baeur, wenni tuya izeddyen di Fattur yar yeyzar, di temmurt 
n ayt n £amuw mahend ad as dd-rayan uca netta inna “Xzar, iffey-dd yjj n rgens zi Misra uca 
xzar, aqa idra tammurt ar mani tiwed titt ad tzar uca aqa zeddyen nican arendad inu. 6 Ass-dd 
rexxu, neer rgens di ttwee inu, minzi aqa ijhed xafi. Ad tay necc zemmarey ad t yerbey niy ad t 
ssuffyey zi temmurt, minzi necc ssney belli wi i ya tbarked cek ad itwabarek u wi i ya tneered, 
ad itwaneer.” 

7 Xenni ruhen imyaren n Mu’ab d imyaren n Midiyan ak-d rmunet n ueezzem deg ufus nsen. 
Iwden yar Baleam uca ssiwren akides s wawaren n Balak. 8 Netta inna asen “Sensem da giret-a, 
xenni necc ad xawem dd-arrey am mammec yari i ya issiwer SIDI.” Xenni qqimen rhukkam 
n Mu’ab yar Baleam. 9 Uca yusa-dd AREBBI yar Baleam, inna “Min enan iryazen nni igan 
akidek?” 10 Inna Baleam i AREBBI “Balak, mmis n Siffur, ajegid n Mu’ab, issekk iten-dd yari, 
inna 11 ‘Aqa da, ijj n rgens iffey-dd zi Misra u aqa idra tammurt ar mani zemmarent tittawin ad 
twarant. As-dd, neer it di ttwee inu. Ad tay zemmarey xenni ad kis mmenyey niy ad t ssuffyey.’ 
” 12 Uca inna AREBBI i Baleam “War ttrih kisen niy ad tneered rgens nni, minzi rgens aqa it¬ 
wabarek.” 

13 Xenni ikkar Baleam di ssbeh uca inna i rhukkam n Balak “Dewrem-dd yar temmurt nwem, 
minzi SIDI war d ayi ismih hima ad rahey akidwem.” 14 Xenni kkaren rhukkam n Mu’ab uca 
dewren-dd yar Balak uca nnan “Baleam yugi ad dd-yas akidney.” 

15 Issekk Balak eawed rhukkam, cad ktar u ead wenni icenneen ktar x yina imezwura. 16 Usin-dd 
yar Baleam, nnan “Ammu iqqar Balak, mmis n Siffur ‘Ttzawgey cek, war tejji ixef nnek mahend 
war yari dd-ttased! 17 Minzi ad cek karrmey s wattas uca ad ggey marra min d ayi i ya tinid. 
Ttzawgey cek, as-dd uca neer rgens-a di ttwee inu!” 

18 Yarra Baleam uca inna i imsexxaren n Balak “Waxxa Balak ad ayi iwc taddart nnes teccur s 
nnuqart d wurey, ead war zmirey ad ffyey x rumur n SIDI, AREBBI inu, mahend ad ffyey x ca n 
rhajet d tamezyant niy x ca n rhajet d tameqqrant. 19 Xenni rexxu, ttzawgey kenniw, qqimem 
danita giret-a hima ad ssney min d ayi i ya yini SIDI ead ktar.” 20 Di giret yusa-dd AREBBI yar 
Baleam, inna as “Mara dewren-dd yeryazen nni eawed mahend ad ac-dd rayan, kkar xenni uca 
ruh akidsen. Maca war ttegg myir min d ac i ya iniy.” 21 Ikkar Baleam yar ssbeh uca ihezzem i 
teyyuc nnes uca yuyur ak-d rhukkam n Mu’ab. 

22 Xenni itwassary lyadab n AREBBI, minzi netta iruh uca Lmalak n SIDI ibedd deg webrid am ijj 
n fesdu didd nnes. Netta inya x teyyuc nnes uca tnayen n ihudriyyen tuya-ten akides. 23 Uca 
tayyuc tezra Lmalak n SIDI ibedd deg webrid s ssif nnes itwajebden deg ufus nnes. S uyenni 
terhem teyyuc zeg webrid uca tuyur deg iyyar. Xenni iwta Baleam tayyuc hima ad tt yarr yar 
webrid. 

24 Maca Lmalak n SIDI ibedd deg ict n tebridt tehsar di tzayart nni s yijj n weybar yar ttarf d ijj 
n weybar yar ttarf nnednit. 25 Umi tezra teyyuc Lmalak n SIDI, tefseq yar weybar uca itwahsar 
udar n Balsam ak-d weybar uca netta iqqim iccat itt. 

26 Uca iruh Lmalak n SIDI yar zzat uca ibedd deg ijj n wemcan ihsar attas af mani war itwif ttasis 
mahend ad yifi iheyyed yar yeffus ufa yar uzefmad. 27 Umi tezra teyyuc Lmalak n SIDI, tbarc 
sadu Balsam uca Balsam iffugem uca ifarc tayyuc s yijj n ukeccud. 

28 Xenni yarzem SIDI aqemmum n teyyuc uca tenna i Balsam “Min d ac ggiy umi d ayi tfarced 
fexxu cad tfata n imuren?” 29 Xenni inna Balsam i teyyuc “Minzi cem tbusared xafi. Mfi yari ssif 
deg ufus inu, ad tifi xenni nyiy cem!” 30 Tenna teyyuc i Balsam “Ma war giy necc tayyuc nnek 
i xef tenyid zeg wami necc yark giy ar ass-a? Ma aqa necc nnumey teggey ak kik ammu?” Uca 
yarra-dd xas “Lla!” 31 Xenni yarzem SIDI tittawin n Balsam afami izra Lmalak n SIDI ibedd deg 
webrid s ssif nnes ittwajebden deg ufus nnes. Xenni isseqwes Balsam azegif nnes uca yudar am 
dd-yarra udem nnes yar temmurt . 32 Xenni inna as Lmalak n SIDI “Mayemmi tewtid tayyuc nnek 
trata n imuren? Xzar aqa necc ffyey-dd am fesdu nnek minzi abrid-a didd inu u ad cek indeh 
deyya yar uhellek. 33 Tayyuc tezra ayi uca terhem xenni zi zzat i wudem inu trata n imuren. 
Mara war terhim zi zzat i wudem inu, xenni necc ad yiri aqa fexxu nyiy cek u nettat ad tt jjey ad 
teddar.” 34 Xenni inna Balsam i Lmalak n SIDI “Aqa necc xdiy, minzi war ssiney belli cek tbed- 
ded zzati deg webrid. Ead fexxu, mafa aya d fsib di tittawin nnek, necc ad dd-dewfey.” 35 Inna 
Lmalak n SIDI i Balsam “Ruh ak-d iwdan-a, maca siwef waha min d ac i ya iniy.” Ammu iruh 
Balsam ak-d fhukkam n Balak. 

36 Umi Balak isfa, aqa Balsam yusa-dd, iruh af tandint n Mu’ab i igan yar jjihet n weymir n Arnun 
hima ad t immefqa, yar ttarf n jjihet n weymir. 37 Uca Balak inna i Balsam “Ma war ssekkey necc 
iwdan ad ac dd-fayan? Mayemmi war dd-tusid yari? Ma war zemmarey necc ad cek karmey?” 
38 Xenni yarra-dd Balsam x Balak “Aqa da, necc usiy-dd yark, maca ma zemmarey necc fexxu ad 
ssiwf ey x ca? Awaf nni i ya yegg SIDI deg uqemmum inu, ggur ad t ssiwfey.” 39 Uca iruh Balsam 
ak-d Balak uca usin-dd yar tendint n Hasut . 40 Xenni iyars Balak ifunasen d wugi, issekk zzaysen 
yar Balsam u yar fhukkam nni tuya akides. 41 Di ssbeh imsar belli Balak yiwi Balsam uca issify 
it x fusfat n Bad mani tuya izemmar ad izar fgens af ttarf igg w ejen qas. 

Balyam ibarek Israyil 

r\ r\ 1 Xenni inna Balsam i Balak “Bna sebsa n isaltaren danita i necc uca sewjed ayi sebsa 
Zi Jn imwan d sebsa n icarriyyen.” 2 Balak igga am mammec d as inna Balsam uca Balak d 
Balsam qeddmen ijj n umwa d ijj n icarri x kuf ijj n usaltar. 3 Xenni Balsam inna i Balak “Bedd din 
zzat i tyarst n wecmad nnek, xenni necc ad rahey. Ad tay ak kidi imsagar SIDI uca man awaf nni 
d ayi i ya isscen, necc ad ac t-idd ssargbey.” Xenni iruh Baleam yar tqiccat d taqeccart n wedrar. 
4 U AREBBI immefqa ak-d Balsam uca netta inna as “Aqa ssgassdey sebsa n isaltaren uca 
qeddmey ijj n umwa d ijj n icarri x kuf ijj n usaltar .” 5 Xenni igga SIDI ijj n wawaf deg uqemmum 
n Balsam uca inna “Dwef yar Balak uca siwef awaf-a.” 

6 Uca umi yars-dd idwef, aqa da, ibedd zzat i tyarst n wecmad nnes, jmie ak-d fhukkam n Mu’ab. 

7 Xenni ibda iqqar netta awaf nnes iweznen, inna 

“Zi Aram indeh ayi-dd Balak, ajegid n Mu’ab, 
zeg idurar n ccarq, inna 
‘As-dd, riser ayi Yasqub, 
as-dd, zawar Israyil!’ 

8 Maca mammec i y a nesrey, 
wenni war itwanesren zi Arebbi 
u mammec i y a zawar ey 
wenni war izawar SIDI? 

9 Minzi zi tqiccat n tsudar twariy t 
uca zi tiwririn xezzarey days. 

Aqa wa d ijj n fgens izeddyen wehdes 
u war ihesseb ixefnnesjar fegnus. 

10 Wi i ya ihesben acaf n Yaequb 

niy wi i y a ihesben rqedd n n arbee zi Israyil? 

Ejj ad immet fezmar inn rmewt n imseggaden 
u ejj sawed adyifi uneggar n tudart inn ad imqudda akides!” 

11 Uca xenni Balak inna i Balaam “Min d ayi teggid? Necc iwyey cek hima ad tneered reedyan inu, 
maca xzar, aqa nican tbarked ten!” 12 Netta yarra-dd, inna “Ma war ittxessi ad hdiy mahend 
ad ssiwrey min igga SIDI deg uqemmum inu?” 13 Xenni inna Balak “Ttzawgey cek ad dd-tased 
akidi yar ijj n wemcan nnedni zi manis i t ya tzared sawed. Ad tzared ttrufa nnes waha, war ten 
tzarred marra. Zi senni ad t tneered di ttwee inu!” 

14 Ucayiwyi it yar rewda n Sufim x tqiccat n Fisja uca ibna din sebea n iealtaren uca x kur aealtar 
iqeddem din ijj n umwa d ijj n icarri. 15 Netta inna i Balak “Mara cek ad tbedded da zzat i tyarst 
n wecmad nnek, xenni necc ad kis msagarey din.” 16 Uca imsagar SIDI ak-d Baleam uca igga ijj 
n wawar deg uqemmum nnes uca inna “Dwer yar Balak uca ini as ammu.” 17 Umi yars-dd yusa, 
aqa da, netta tuya ibedd zzat i tyarst n wecmad nnes uca rhukkam n Mu’ab bedden zzates. Inna 
as Balak “Min inna SIDI?” 

18 Xenni ibda netta awar nnes iweznen, inna 

“Kkar, Balak, shess! 

Seryari, cek, mmis n Siffnr! 

19 Arebbi war igi d aryaz, mahend zesma ad issxarreq, 
niy d mmis n bnadem mahend zesma ad t ifqefwendam. 

Ma ad y ini uca war tt ittegg, 

niy ad issiwef uca war tt ittkemmif? 

20 Aqa da, aqa ttfey awaren hima ad barkey. 

Umi ibarek netta, 

xenni necc war zemmarey ad dd-arrey aya. 

21 War itwiri fmussiyyet n Yasqub 
ufa d arber n Israyil war t izar. 

SIDI, AREBBI nnes, aqa-t akides 

uca usudi s wesruddeh di rbuq di ttwes n ujegid aqa-t days. 

22 Arebbi issufey iten zi Misra. 

Jjehd nnes am wenni n ufunas n fexfa. 

23 War din awar n tgezzant didd i Yasqub 

u war din asezzem didd i Israyil. 

Ta d fweqt aqa tetwanna x Yasqub d Israyil 
‘Min igga Arebbi!’ 

24 Aqa da, fgens ad ikkar amecnaw ict n teyradt 
u ad dd-igassed am weyrad. 

War issezzer ixefnnes af i yayecc taymart nnes 
uca ad issu idammen n min imezzeq. ” 

25 Xenni Balak inna i Balsam “Mara xenni war texsed qas ad t tnesred, war t ttbarak ca sawed.” 

26 Balsam yarra-dd uca inna i Balak “Ma war d ac nniy ‘Marra min d ayi i ya ini SIDI, ad t ggey?’ ” 

27 Xenni inna Balak i Balsam “Ttzawgey cek ad dd-tased, ad cek awyey yar ijj n wemcan nnedni. 
Ad tay ad yiri yarda di tittawin n AREBBI mara ad t tnesred zi senni di ttwes inu.” 28 Uca Balak 
indeh Balsam yar tqiccat n Fayur nni ixezzaren yar Yacimun . 29 Xenni Balsam inna i Balak “Bna 
danita sebsa n isaltaren uca sewjed ayi danita sebsa n imwan d sebsa n icarriyyen.” 30 Balak 
igga am mammec d as inna Balsam uca x kur ijj n usaltar iqeddem din ijj n umwa d ijj n icarri. 


Awaren iweznen n Baleam 


1 Izra Balsam belli aqa yarda i tittawin n SIDI umi ibarek Israyil uca xenni war ggur ad 



Zj iyarzu amecnaw amur amezwaru d umur wiss tnayen di tsehhart, maca yarra udem nnes 
yar rexra. 2 Umi issgassed tamuyri nnes, izra Israyil izdey din slahsab tiqebbar nnes, uca yusa- 
dd Arruh n AREBBI xas. 3 Xenni ibda netta awa? nnes iweznen, inna 

“Tawaft n Balsam, mmis n Basur, 

tawaft n weryaz ijehden wenni umi teqqen titt, 

4 ict n tawaft n wenni isrin awaren n Arebbi, 
d wenni izrin awehhi n Umzemmar x kurci, 
wenni iwdan am das twarezment tittawin. 

5 A Yasqub, mechar sebhen iqidan nnek 
d tzeddiyin nnek, a Israyil! 

6 Amecnaw tiyzurin itwasswizzdent, 
amecnaw tirtutin zzat iyeyzar, 
amecnaw ticejjura n sibr nni izzu SIDI, 
amecnaw ticejjura n tengelt zzat i waman. 

7 Zeg ibuqafen nnes ad ssizzfen aman 
uca zzariset nnes ad tifi deg waman attas. 

Ajegid nnes ad itwassgassed x Axax 

u tageldit nnes ad tetwassusra. 

8 Arebbi issuffey it-idd zi Misra. 

Jjehd nnes amecnawjjehd n ufunas n rexra. 

Adyecc fegnus, iyrimen nnes, 

ad irbez iyussan nsen 

uca ad ten issnuqqeb s fritcat nnes. 

9 Aqa iynes, issezzer ixefnnes amecnaw ay rad, amecnaw tayradt. 

Wi t i ya issekkaren? 

Wenni i ya tbarked, ad itwabark 
u wenni i y a tnesfed, ad itwansef!” 

10 Xenni itwassary ufugem n Balak x Baleam. Iwta netta deg ifassen nnes uca Balak inna i Baleam 
“Aqa rayiy-dd cek mahend ad tneered reedyan inu, maca xzar, aqa tbarked iten sad nican trata 
n imuren! n Xenni rexxu, arwer yar wemcan nnek! Necc nniy ac t, ad cek cenneey attas, maca 
xzar, SIDI imnee xak cceneet nni!” 

12 Xenni inna Baleam i Balak “Ma war ssiwrey ak-d ireqqasen nni d ayi-dd tssekked uca nniy 
13 ‘Waxxa Balak ad ayi iwc taddart nnes teccur s nnuqart d wurey, xenni necc cad war zmirey 
ad eeddiy x rumur n SIDI mahend ad ggey ca n rhajet n ryar niy n rxar zeg wur inu. Min i ya 
yini SIDi, ad t iniy.’ 14 Rexxu xenni, aqa da, necc ad dd-dewrey yar rgens inu. As-dd, necc ad cek 
ssaregbey x ?efhamet uca ad ac iniy min d ac i ya yegg rgens-a deg uneggar n wussan.” 

15 Xenni ibda netta awa? iweznen nnes, inna 

“let n tawaft n Balsam, mmis n Bazar, 

ict n tawaft n weryaz ijehden, wenni ami teqqen titt! 

16 Tawaft n wenni isfin awafen n Arebbi, 

d wenni issnen zi tussna n wenni d Amsugi x kufei, 
d wenni izrin awehhi n Umzemmarx kufei, 
u n wenni, ami dd-iwda deg uheddar, ad as arezment tittawin, 

17 Ad t zary, war igi fexxu, 

ad t twafiy, maca war igi zi fadaset. 

Ad dd-iffey itri zi Yasqub 

uca ad tekkar teyyarct n fhakem zi Israyil, 

wenni i ya issenhezzen arebsa n tyemmura n Mu’ab 

uca ad irbez marra tarwa n ssdes 

18 uca ad ksin Idum d fwart 

uca Sasir adyifi d agra n fsedyan nnes, 
maca Israyil ad igg taryast. 

19 Zi Yasqub ad dd-iffey ijjen wenni i ya ihekmen 

uca netta ad ihellek inni iqqimen ddaren zi tneddam. ” 

20 Umi netta izra Bamaliq, ibda awar iweznen nnes, inna 
“Samaliq d amezwaru n fegnus, 

maca aneggaru nnes ad idwef d ahellek!” 

21 Rami izra Iqiniyyen, ibda netta awar iweznen nnes, inna 
“Tazeddiyt nnek temten 

uca teggid fsucc nnek di tesdart. 

22 Sad Qayin ad itwakettef. 

Af mefmi izemmar ad ac dd-yawi Accur d amehbus?” 

23 Uca ibda netta awar iweznen nnes, inna 

“Ay, wi i ya iqqimen iddaren xmi i y ayegg Arebbi ay a? 

24 Iyarruba zijwayeh n Kittim ad yezzan Accur 
uca ad yezzan cawed x Sabir 

u netta tanya ad itwatehha. ” 

25 Ikkar Baleam uca yuyur uca idwer yar wemcan n tzeddiyt nnes. Ura d Balak ittef abrid nnes. 

Israyil i lasnam n yessis n Mu’ab 

r\ £- 1 Izdey Israyil di Cittim uca ibda rgens ad iqehheb ak-d yessis n Mu’ab. 2 £arden-dd rgens 
Zi Jy ar tyarsi n irebbiten nsent uca rgens icca zzaysent uca yudar i irebbiten nsent ?Ammu 
irseq rgens di Bael-Fayur uca itwassary lyadab n SIDI x Israyil. 

4 Inna SIDI i Musa “Ksi marra izegifen n rgens uca ayer iten zzat i SIDI di tfuct iharren, ar rhaduq 
n lyadab n SIDI n Israyil ad dd-itwadwer.” 5 Xenni inna Musa i rqudat n Israyil “Kur ijj ad iney 
inni zi jar yeryazen nnes munen ak-d Bael-Fayur!” 

6 Uca aqa da, ijj n weryaz zeg ayt n Israyil yusa-dd uca yiwi-dd ict n temyart tmidiyanect yar 
aytmas zzat i tittawin n Musa uca zzat i tittawin n marra tamesmunt n ayt n Israyil, am trun 
nitni yar tewwart n Uqidun n Umsagar. 7 Izra it Finahas, mmis n Alieazar, mmis n ukehhan uca 
netta ikkar zi rwest n tmesmunt uca iksi ijj n uhric deg ufus nnes. 8 Uca iruh awarni i weryaz yar 
uqidun s rqubbet uca issnuqqeb iten s tnayen, aryaz zi Israyil d temyart s ueeddis nnes. Xenni 
tbedd jjrihect x ayt n Israyil. 9 Uca mmuten di jjrihect arebea u-eicrin-araf n iwdan 
10 Issiwer SIDI ak-d Musa, inna 

11 “Finahas, mmis n Alieazar, mmis n Harun, akehhan, isseeqeb asear inu x ayt n Israyil, minzi 
netta tuya imhed attas di rwest nsen di ttwee n tusmi inu, mahend war ttehhiy ayt n Israyil di 
rweqt n tusmi inu. 12 X uya ini ‘Xzar, ad as wcey reahd inu n rehna 13 uca netta d zzarieet nnes 
awarni as ad yarsen yiri reahd n tukehhant i rebda, minzi netta tuya imhed di ttwee n AREBBI 
nnes uca ifda x ayt n Israyil.’ ” 

14 Isem n weryaz Israyili, i tuya itwaney jmie ak-d temyart Tamidyanect, tuya-t Zimri, mmis n 
Salu, ijj n umyar x ict n taddart n ict n tbabat n Icimeuniyyen. 15 Isem n temyart Tamidyanict 
i tuya itwanyen tuya-t Kuzbi, yegis n Sur, wenni d ijj n uzegif x teqbic n ict n taddart n yijj n 
tbabat n Imidyaniyyen. 

16 Issiwer SIDI ak-d Musa, inna 

17 “Hsarem x Imidyaniyyen uca yellbem xasen, 18 minzi nitni hsaren kenniw s tehraymect nsen 
s minzi kenniw zeryen zi jjihet n Fayur d Kuzbi, yegis n umyar n Midyan, ucmatsen tenni 
ittwanyen deg wass n jjrihect di ssibbet n Fayur. 

19 Uca awarni i jjrihect imsar min i dd-igguren: 


Ahesseb n Israyil i twara wiss tnayen 

O 1 SIDI ak-d Musa d Alieazar, mmis n Harun, akehhan, inna 

Ai 0 2 “Hesbem marra tamesmunt n ayt n Israyil, azegif azegif, zi eicrin n isegg w usa sennej, 
elahsab taddart n ibabaten nsen, marra di Israyil nni dd-itteffyen ak-d reeskar.” 3 Musa d 
Alieazar, akehhan, ssiwren akidsen di rewdat n Mu’ab, yar L'Urdun zzat i Ariha uca nnan 4 “Zi 
eicrin n issegg w usa sennej!” am mammec yumur SIDI i Musa. 

Ina d ayt n Israyil nni tuya dd-iffyen zi temmurt n Misra: 

5 Rubin tuya d amenzu n Israyil.. Aqa d tarwa n Rubin: zi Hanok, tawacunt n lhanukiyyen, zi 
Fallu, tawacunt n ifalluwiyyen, 

6 zi Hasrun tawacunt n lhasruniyyen, zi Karmi tawacunt n Ikarmiyyen. 

7 Tina tuya d tiwacunin n Irubiniyyen uca inni zzaysen itwahesben tuya-ten di trata u-rebein- 
araf u-sebea-mya u-tratin nyeryazen. 

8 Tarwa n Fallu tuya-teri: myir Iliyab. 

9 Tuya tarwa n Iliyab: Nimuyil, Datan d Abiram. Ina, Datan d Abiram, tuya-ten d imrayan n 
tmesmunt inni iyewwyen didd i Musa d Harun, jmie ak-d ubarru n Qurah, umi yewwyen didd 
i SIDI. 10 Tammurt tarzem aqemmum nnes uca tsard iten, jmie ak-d Qurah, uca x man aya im- 
mut eawed ubarru nni afami timessi tecca mitayn u-xemsin n yeryazen. Dewren nitni d ijj n 
weeram. 11 Maca tarwa n Qurah war mmuten ca. 

12 Ina tuya d tarwa n Cimeun elahsab tiwacunin nsen: zi Nimuyil tawacunt n Inimuyiliyyen, 
zi Yamin tawacunt n Iyaminiyyen, zi Yakin tawacunt n Iyakiniyyen, 13 zi Zarah tawacunt n 
Izarahiyyen, zi Cawul tawacunt n Icawuliyyen. 14 Tina tuya d tiwacunin n Icimeuniyyen: tnayen 
u-eicrin-araf u-mitayn nyeryazen. 

15 Ina tuya d tarwa n Jad elahsab tiwacunin nsen: zi Sifun tawacunt n Isifuniyyen, zi Hajji ta¬ 
wacunt n lhajjiwiyyen, zi Cuni tawacunt n Icuniyyen, 16 zi Uzni tawacunt n Iyuzniyyen, zi £iri 
tawacunt n Ieiriyyen, 17 zi Arud tawacunt n Irudiyyen, zi Ariyili tawacunt n Iriyiliyyen. 18 Tina 
tuya-tent d tiwacunin n Jad uca inni zzaysen itwahesben tuya-ten di arebein-araf u-xemsa-mya. 

19 Tarwa n Yahuda tuya-ten d Sir d Unan. Maca mmuten Sir d Unan di temmurt n Kenean. 20 Ina 
tuya-ten d tarwa n Yahuda elahsab tiwacunin nsen: zi Cila, tawacunt n Icilayyen, zi Faras tawa¬ 
cunt n Ifarasiyyen, zi Zarah tawacunt n Izarahiyyen. 

21 Uca ina tuya-ten d tarwa n Faras: zi Hasrun tawacunt n lhasruniyyen, zi Hamul tawacunt n 
Ihamuliyyen. 22 Tina tuya-tent d tiwacunin n Yahuda uca inni zzaysen itwahesben tuya-ten di 
setta u-sebein-araf u-xemsa-mya nyeryazen. 

23 Ina tuya-ten d tarwa n Issakar elahsab tiwacunin nsen: zi Tulae tawacunt n Itulaeiyyen, zi 
Fuwwa tawacunt n Ifuwwayyen, 24 zi Yacub tawacunt n Iyacubiyyen, zi Cimrun tawacunt n 
Icimrunyyen. 25 Tina tuya-tent d tiwacunin n Issakar uca inni zzaysen itwahesben tuya-ten di 
arebea u-settin-araf u-tert-mya nyeryazen. 

26 Ina tuya-ten d tarwa n Zabulun elahsab tiwacunin nsen: zi Sarid tawacunt n Isaridiyyen, zi 
Ilun tawacunt n Iluniyyen, zi Yahliyil tawacunt n Iyahliyiliyyen. 27 Tina tuya-tent d tiwacunin n 
Izabuluniyyen uca inni zzaysen itwahesben tuya-ten di settin-aref-n u-xemsa-mya nyeryazen. 

28 Ina tuya-ten d tarwa n Yusuf elahsab tiwacunin nsen: Manassi d Ifrayim. 

29 Ina tuya-ten d tarwa n Manassi: zi Makir tawacunt n Imakiriyyen. Makir yejj-d Jilead. Zi Jilead 
teffey twacunt n Ijileadiyyen. 

30 Ina tuya-ten d tarwa n Jilead: zi Ieazar tawacunt n Ieazariyyen, zi Halaq tawacunt n lhalaqiyyen, 

31 zi Asriyil tawacunt n Isriyiliyyen, zi Cakam tawacunt n Icakamiyyen, 32 zi Cimidae tawacunt n 
Icimdaeiyyen, zi Hafar tawacunt n lhafariyyen 

33 Uca Salufhad, mmis n Hafar, war tuyi yars tarwa, maca yessis. Ina tuya-ten d ismawen n yessis 
n Salufhad: Mahla, Nuea, Hujla, Milka d Tirsa. 

34 Tina tuya-tent d tiwacunin n Manassi uca inni zzaysen itwahesben tuya-ten di tnayen u-xemsin- 
araf u-sebea-mya nyeryazen. 


167 


DI REXRA 


35 Ina tuya-ten d tarwa n Ifrayim, elahsab tiwacunin nsen: zi Cutalah tawacunt n Icutalahiyyen, 
zi Bakar tawacunt n Ibakariyyen, zi Tahan tawacunt n Itahaniyyen. 

36 Ina tuya-ten d tarwa n Cutalah: zi Ciran tawacunt n Ieiraniyyen. 

37 Tina tuya-tent d tiwacunin n tarwa n Ifrayim uca inni zzaysen itwahesben tuya-ten di tnayen 
u-tratin-araf u-xemsa-mya nyeryazen. Ina tuya-ten d arrawen n Yusuf, elahsab tiwacunin nsen. 

38 Ina tuya-ten d tarwa n Binyamin elahsab tiwacunin nsen: zi Balae tawacunt n Ibalaeiyyen, zi 
Acbil tawacunt n Icbiliyyen, zi Ahiram tawacunt n Ihiramiyyen, 39 zi Cafufam tawacunt n Icafu- 
famiyyen, zi Hufam tawacunt n ihufamiyyen. 

40 Ina tuya-ten d tarwa n Balae: Ard d Nueman. Zi Ard tawacunt n Iyardiyyen, zi Nueman tawa¬ 
cunt n Inuemaniyyen. 

41 Ina tuya-ten d tarwa n Binyamin, elahsab tiwacunin nsen uca inni zzaysen itwahesben tuya- 
ten di xemsa u-rebein-araf u-setta-mya nyeryazen. 

42 Ina tuya-ten d tarwa n Dan elahsab tiwacunin nsen: zi Cuham tawacunt n Icuhamiyyen. Tina 
tuya d tiwacunin n Dan, elahsab tiwacunin nsen. 

43 Marra tiwacunin n Icuhamiyyen elahsab inni zzaysen itwahesben tuya-ten di arebea u-settin- 
araf u-arebea-mya nyeryazen. 

44 Ina tuya-ten d tarwa n Acir elahsab tiwacunin nsen: zi Yimna tawacunt n Iyimniyyen, zi Yicwi 
tawacunt n Iyicwiyyen, zi Bariea tawacunt n Ibarieiyyen. 

45 Ina tuya-ten d tarwa n Biriea: zi Habar tawacunt n lhabariyyen, zi Malkiyil tawacunt n Imal- 
kiyiliyyen. 46 Isem n yegis n Acir tuya-tt d Sarah. 

47 Ina tuya-ten d tarwa n Acir uca inni zzaysen itwahesben tuya-ten di trata u-xemsin-araf 
u-arebea-mya nyeryazen. 

48 Ina tuya-ten d tarwa n Naftali elahsab tiwacunin nsen: zi Yahasyil tawacunt n Iyahayiliyyen, zi 
Juni tawacunt n Ijuniyyen, 49 zi Yasir tawacunt n Iyasiriyyen, zi Cillim tawacunt n Icillimiyyen. 

50 Tina tuya-tent d tiwacunin n Naftali, elahsab tiwacunin nsen uca inni zzaysen itwahesben 
tuya-ten di xemsa u-rebein u-arebea-mya nyeryazen. 

51 Ina d inni itwahesben zi ayt n Israyil: setta-mya u-wahit-a?ef u-sebea-mya u-tratin nyeryazen. 

52 Issiwer SIDI ak-d Musa, inna 

53 “Jar ina ad tetwabda temmurt d rwart, elahsab rqedd n ismawen nsen. 54 1 wenni umi yar 
iga attas n iwdan, ad tewced ktar d rwart uca i wenni umi yar iga drus n iwdan, ad tewced 
qell d rwart. Ad immewc i kur ijj anect n yenni zzayes itwahesben. 55 Tammurt ad tetwabda s 
tqedduht. Nitni ad warten elahsab ismawen n tqebbar n ibabaten nsen. 56 Ad tetwabda tesyart 
n kur ijj s tqedduht jar inni igan s wattas d inni igan s drus. 

57 Tuya-ten ina d inni itwahesben zi Lawi, elahsab tiwacunin nsen: zi Jarcun tawacunt n Ijarcu- 
niyyen, Qahat tawacunt n Iqahatiyyen, zi Marari tawacunt n Imarariyyen. 58 Tuya tina d tiwa¬ 
cunin n Ilawiyyen: tawacunt n Ilibniyyen, tawacunt n Ihibruniyyen, tawacunt n Imahliyyen, ta¬ 
wacunt n Imuciyyen, tawacunt n Iqurahiyyen. Uca Qahat yejj-d £amram. 59 Tamyart n Camram 
qqarent as Jukabad, yegi n Lawi, tenni dd-itwarwen i Lawi di Misra. D nettat turuw-dd Harun d 
Musa d Maryam, ucmatsen, i Camram. 60 1 Harun twurwen as-dd Nadab, Abihu, Alieazar d Ita- 

mar. 61 Maca Nadab d Abihu mmuten, umi dd-iwyen timessi tayribt zzat i wudem n SIDI. 62 Tuya 
inni zzaysen itwahesben, marra iwetman n yijj n uyur sennej, di trata u-eicrin-aref. Ina maca 
war twahesben ca jar ayt n Israyil, minzi war d asen temmewc tesyart d rwart jar ayt n Israyil. 
63 Ina tuya-ten d inni itwahesben n Musa d Alieazar, inni ihesben ayt n Israyil di rewdat n Mu’ab, 
yar L'Urdun arendad n Ariha. 64 War tuyi jarasen ura d ijj zeg inni itwahesben n Musa d Harun, 
akehhan, umi hesben nitni ayt n Israyil di rexra n Sina. 65 minzi xasen tuya inna SIDI ad mmten 
s tidett di rexra. War zzaysen iqqim ura d ijj, myir Kalib, mmis n Yifunni, d Yacuea, mmis n 
Nun.” 


Yessis n Salufhad 

r\ r-j 1 Xenni usint-idd yessis n Salufhad, mmis n Hafar, mmis n Jilead, mmis n Makir, mmis n 
Zi / Manassi, inni n twacunt n Manassi, mmis n Yusuf, d ina d ismawen n yessis: Mahla, Nuea, 
Hujla, Milka d Tirsa. 2 Tuya beddent zzat i wudem n Musa u zzat i wudem n Alieazar, akehhan, u 
zzat i wudem n imyaren u zzat i wudem n marra tamesmunt yar tewwart n Uqidun n Umsagar, 
nnant 3 “Babatney immut di rexra u war t tuyi di rwest n ubarru n yenni imunen didd i SIDI, 
deg ubarru n Qurah war din t tuyi netta, minzi immut di ddnub nnes u tuya war yars ca ihenjiren. 

4 Mayemmi i ya ikkes isem n babatney zi jar twacunt nnes, ma minzi war yars tuyi ca ihenjiren? 
Ewe aney agra di rwest n aytmas n babatney.” 

5 Uca Musa yiwi ddeewa nsent deyya zzat i wudem n SIDI. 6 Issiwer SIDI ak-d Musa, inna 

7 “Aqa aya am mammec t nnant yessis n Salufhad. Ittxessa ad asent tewced tasyart n rwart 
di rwest n aytmas n babatsen uca ad xasent tesseedud rwart n babatsent. 8 Uca ad tessiwred 
ak-d ayt n Israyil, ad tinid ‘Mara ca n yijjen immut bra mmis, xenni ad tesseedum rwart nnes yar 
yegis 9 u mara war yars yegis, ad tewcem rwart nnes i yaytmas. 10 Mara war yars aytmas rawed, 
ad tewcem rwart nnes i yaytmas n babas. 11 Mara babas war yars aytmas cawed, ad tewcem 
rwart nnes i rag nnes, i wenni i d as-dd yudsen zi twacunt nnes, hima ad tt iwart netta.’ Man 
aya ad yiri d ict n tewsiyyet i wehkam i rebda i ayt n Israyil, am mammec yumur SIDI i Musa.” 

Areqqem n Yacuea 

12 Xenni inna SIDI i Musa “Gaeeed-dd adrar-a Abarim uca xzar tammurt nni wciy i ayt n Israyil. 

13 Xmi tt i ya tzared, xenni cek ad tetwassmuned ak-d rejdud nnek, cek cawed amecnaw mammec 
kidsen itwassmun umac Harun, 14 minzi kenniw tyewwyem didd i rumur inu zzat i tittawin nsen 
mahend ad ayi tessqeddsem di rexra n Sin, rami din tuya amcubbec di tmesmunt. Aqa d ina d 
aman n Miriba, n Qadac, di rexra n Sin.” 15 Issiwer SIDI ak-d Musa, inna 

16 “Ad igg SIDI, AREBBI n buhberat n marra aysum, ahettu x tmesmunt-a deg ufus n ijj n weryaz, 

17 hima netta ad yuyur zzat i wudem nsen uca ad yadef zzat i wudem nsen uca ad ten indeh yar 
barra, ad ten issidef yar daxer mahend tamesmunt n SIDI war tettiri am wugi bra anici.” 

18 Xenni inna SIDI i Musa “Ksi Yacuea, mmis n Nun, ijj n weryaz i di iga Arruh uca sars xas afus 
nnek 19 uca ad t tegged zzat i wudem n ukehhan Alieazar u zzat i marra tamesmunt, ad as tew¬ 
ced rumur zzat i tittawin nsen 20 uca ewe as ca zeg uweqqar nnek hima ad as sren marra inni 
n tmesmunt n ayt n Israyil. 21 Netta ad ibedd zzat i ukehhan Alieazar, wenni i ya icawar zzat i 
wudem n SIDI elahsab rehkam n Urim. X rumur nnes ad dd-ffyen yar barra u x rumur nnes ad 
adfen yar daxer, netta d marra ayt n Israyil ura d marra tamesmunt.” 

22 Uca Musa igga am mammec i d as yumur SIDI. Yiwi Yacuea uca issbedd it zzat i wudem n 
ukehhan Alieazar u zzat i wudem n marra tamesmunt. 23 Issars xas ifassen nnes uca isseedu as 
rumur am mammec d as inna SIDI s ufus n Musa. 

Tiyarsa n kur ass 


r\ q 1 Issiwer SIDI ak-d Musa, inna 

Li 0 2 “Umur ayt n Israyil uca ini asen ‘Ad tehdam x tyarst inu, x weyrum inu i tewhibin n 
tmessi u x refwahet inu ittfuhen mahend ad ayi tent-idd tessqarrbem di rweqt nsent itwag- 
gen.’ 3 Ad asen tinid ‘Aqa ta d tawhibt n tmessi i ittxessan ad dd-tessqarrbem: tnayen n izmaren 
icnan n yijj n usegg w as am ict n tyarst n wecmad rebda. 4 Ijj n izmar ad t-idd tesswejded di ssbeh 
uca izmar nnedni ad t-idd tesswejded jar ueecci d tmeddit 5 uca ak-d man aya am tewhibt n ryiget 
ict n teecart n ijj n ‘ifa’ n waren azdad ixegden s yijj n arbee n yijj n ‘hin’ n zzect twaddzen t-idd 
zi zzitun. 6 Aqa-tt d tayarst n wecmad n rebda, tenni tuya itwaggen deg wedrar n Sina am ict n 
refwahet ittfuhen, aqa-tt d ict n tewhibt n tmessi i SIDI. 7 Tawhibt n useyyeb ad tiri d ijj n arbee 
nyijj n ‘hin’ iyijj n izmar. Seyyeb tawhibt n useyyeb n ccrab di zzawect iqeddsen zzat i SIDI. 8 Ad 
tesswejded izmar nnedni jar ueecci d tmeddit. Ad tt tesswejded am mammec tesswejded tawhibt 
n ryiget di ssbeh u am mammec tesswejded tawhibt n useyyeb nnes, am ict n tewhibt n tmessi s 
ict n refwahet ittfuhen i SIDI. 


Tiyarsa n kur ssimana 

9 Deg wass n ssebt ad tesswejded tnayen n izmaren icnan n yijj n usegg w as d tnayen n teecurin n 
yijj n ‘ifa’ n waren azdad am tewhibt n ryiget ixegden s zzect ak-d tewhibt n useyyeb nnes. 10 Aqa- 
tt d tayarst n wecmad i ssebt di kur ssebt, ad tt tarnid i tyarst n wecmad n rebda d tewhibt nnes 
n useyyeb. 


Tiyarsa n kur uyur 

11 Deg umezwar n kur ijj n iyuren nwem ittxessa ad dd-tessqarrbem ict n tyarst n wecmad i SIDI: 
tnayen n imwan, ijj n icarri, sebea n izmaren icnan n yijj n usegg w as 12 uca trata n teecurin n ij 
n ‘ifa n waren azdad am tewhibt n ryiget ixegden s zzect i yijj n umwa u tnayen n teecurin nyijj 
n ‘ifa’ n waren azdad am tewhibt n ryiget ixegden s zzect i yijj n icarri. 13 Ami ict n teecart n yijj n 
‘ifa’ n waren azdad am tewhibt n ryiget ixegden s zzect i yijj n izmar. Aqa-tt d tayarst n wecmad s 
ict n refwahet ittfuhen, aqa-tt d ict n tewhibt n tmessi i SIDI. 14 Tiwhibin nnes n useyyeb ad irint 
d azyen n ‘hin’ n binu ak-d umwa d ict n turut n yijj n ‘hin’ ak-d icarri d yijj n arbee n yijj n ‘hin’ 
ak-d izmar. Ta d tayarst n wecmad n kur ayur, i kur ayur elahsab fqedd n iyuren n usegg w as. 
15 Ittxessa ad tesswejded ijj n umyan d amezyan am tyarst n ddenb i SIDI, ad tt tarnid i tyarst n 
wecmad n rebda ak-d tewhibt nnes n useyyeb. 


Tayarst n useeddu d weyrum nnebra wentun 

16 Deg uyur amezwaru, deg wass wiss arbeetac n uyur, ad tiri Tyarst n Useedu n SIDI. 17 Deg wass wiss 
xemmestac n simant n uyur ad yiri reid. Sebea n wussan ad ccen ayrum bra antun. 18 Deg wass ame¬ 
zwaru n reid ad yiri yijj n umuni iqeddsen. War tteggem ura d ict rxedmet i ittxessan ad tettwagg. 

19 Ad dd-tessqarrbem ict n tewhibt n tmessi i SIDI: tnayen n imwan, ijj n icarri d sebea n izmaren 
n yijj n usegg w as. Ittxessa ad irin cnan qae. 20 Ad tiri tewhibt n ryiget n waren azdad ixegden s 
zzect. Sewjed zzayes trata n teecurin nyijj n ‘ifa’ i yijj n umwa d tnayen n teecurin nyijj n ‘ifa’ 
i yijj n icarri. 21 Ad tesswejded ict n teecart nyijj n ‘ifa’ i yijj n izmar, i marra sebea n izmaren 
nni . 22 Sewjed eawed ijj n umyan am tyarst n ddenb mahend ad xawem tetwagg ?efdiyyet. 23 Ad 
tesswejdem man aya sennej i usewjed n tyarst n wecmad di ssbeh nni igan d ict n tyarst n 
wecmad i rebda. 24 Am mammec uya ad tesswejdem sebea n wussan, di kur ass zzaysen, ayrum 
n tewhibin n tmessi am ict n refwahet ittfuhen i SIDI. Ad itwassewjed sennej i usewjed n tyarst 
n wecmad n rebda ak-d tewhibt n useyyeb nnes. 25 Deg wass wiss sebea ad teggem ijj n umuni 
iqeddsen. War tteggem ura d ict rxedmet i ittxessan ad tetwagg. 

Imezwura n ryiget 

26 Deg wass n tmenzut n ssabet di Reid n Ssimanat, xmi i-dd ya tessqarrbem ict n tewhibt n ryiget 
n jdid i SIDI, ad teggem ijj n umuni iqeddsen. War tteggem ura d ict n rxedmet i ittxessan ad 
tettwagg. 27 Ad dd-tessqarrbem ict n tyarst n wecmad am ict n refwahet ittfuhen i SIDI: tnayen 
n imwan, ijj n icarri d sebea n izmaren n yijj n usegg w as 28 ak-d tewhibt nnes n ryiget n waren 
azdad ixegden s zzect: trata n teecurin nyijj n ‘ifa’ i yijj n umwa, tnayen n teecurin nyijj n ‘ifa i 
yijj n icarri 29 ura d ict n teecart nyijj n ‘ifa’ i yijj n izmar, i marra sebea n izmaren nni. 30 Sewjed 
eawed ijj n umyan d amezyan am tyarst n ddenb mahend ad xawem tetwagg refdiyyet. 31 Ad ten 
tesswejdem sennej i usewjed n tyarst n wecmad n rebda d tewhibt nnes n ryiget. Ad irin cnan qae 
i kenniw ak-d tewhibin nnes n useyyeb.’ ” 

Usudi n rbuq 

r\ /-^“Deg uyur wiss sebea, deg wass amezwaru n uyur, ad teggem ijj n umuni iqeddsen. War 
Z-i Z/ tteggem ura d ict n rxedmet i ittxessan ad tetwagg. Ad awem yiri d ijj n wass n usudi s 
wesruddeh di rbuq. 2 Ad tesswejdem ict n tyarst n wecmad am ict n refwahet ittfuhen i SIDI: ijj 
n umwa d yijj n icarri d sebea n izmaren icnan qae n yijj n usegg w as 

3 ak-d tewhibt nnes n ryiget zeg waren azdad ixegden s zzect: trata n teecurin nyijj n ‘ifa i umwa 
d tnayen n teecurin nyijj n ‘ifa i icarri 4 uca ict n teecart nyijj n ‘ifa’ i kur izmar, i sebea n izma¬ 
ren marra. 5 Sewjed eawed ijj n umyan amezyan am tyarst n ddenb mahend ad xawem tetwagg 
refdiyyet 6 sennej i usewjed n tyarst n wecmad ak-d tewhibt nnes n ryiget d sennej i usewjed n 
tyarst n wecmad n rebda ak-d tewhibt nnes n ryiget d tewhibin nnes n useyyeb, elahsab lfarida, 
am ict n refwahet ittfuhen, am ict n tyarst n tmessi i SIDI. 

Tiyarsa deg Wass n Wesrah 

7 Deg wass wiss eecra ad teggem ijj n umuni iqeddsen uca ad tesswadeem ixef nwem. War tteg¬ 
gem ura d ict n rxedmet. 8 Ad dd-tessqarrbem ict n tyarst n wecmad am ict n refwahet ittfuhen 
i SIDI: ijj n umwa d yijj n icarri d sebea n izmaren icnan qae n yijj n usegg w as. Ittxessa ad awem 
irin cnan attas. 9 Sawed tawhibt nnes n ryiget n waren azdad ixegden s zzect: trata n teecurin n 
yijj n ‘ifa’ i yijj n umwa, tnayen n teecurin nyijj n ‘ifa’ i yijj n icarri 10 u ijj n ‘ifa’ i kur izmar, i sebea 
n izmaren marra. 11 Swejdem eawed ijj n umyan amezyan am tyarst n ddenb, sennej i usewjed n 
tyarst n ddenb i zi tetwagg refdiyyat u sennej i usewjed n tyarst n wecmad ak-d tewhibt nnes n 
ryiget d tewhibin nnes n useyyeb. 

Tiyarsa n reid n txuzan n ifetwan 

12 Deg wass wiss xemmestac n uyur wiss sebea ad teggem ijj n umuni iqeddsen. War tteggem ura 
d ict n rxedmet i ittxessan ad tetwagg. Sebea n wussan ad teeyydem i SIDI. 13 Ad dd-tessqarrbem 
ict n tyarst n wecmad am tewhibt n tmessi, am ict n refwahet ittfuhen i SIDI: trettac n imwan, 
tnayen n icarriyyen u arbeetac n izmaren n yijj n usegg w as. Ittxessa ad irin cnan qae. 14 Sawed 
tawhibt nnes n ryiget n waren azdad ixegden s zzect: trata n teecurin nyijj n ‘ifa’ i yijj n umwa, 
i marra trettac n imwan u tnayen n teecurin nyijj n ‘ifa’ i yijj n ucarri, i tnayen n icarriyyen nni 
15 ura d ict n teecart nyijj n ‘ifa’ i yijj n izmar, i marra arbeetac n izmaren nni . 16 Swejdem eawed ijj 
n umyan d amezyan am tyarst n ddenb, sennej i usewjed n tyarst n wecmad ak-d tewhibt nnes 
n ryiget d tewhibin nnes n useyyeb. 

17 Deg wass wiss tnayen: teneac n imwan d tnayen n icarriyyen d arbeetac n izmaren icnan n yijj 
n usegg w as. 18 ak-d tewhibt nsen n ryiget d tewhibin nsen n useyyeb, i imwan, i icarriyyen u i iz¬ 
maren, elahsab rqedd nsen, elahsab lfarida. 19 Swejdem eawed ijj n umyan d amezyan am tyarst n 
ddenb, sennej i usewjed n tyarst n wecmad ak-d tewhibt nnes n ryiget d tewhibin nnes n useyyeb. 

20 Deg wass wiss t?ata: hitac n imwan d tnayen n icarriyyen d arbeetac n izmaren icnan n yijj 
n usegg w as. 21 ak-d tewhibt nsen n ryiget d tewhibin nsen n useyyeb, i imwan, i icarriyyen u i 
izmaren, elahsab rqedd nsen, elahsab lfarida. 22 Swejdem cawed ijj n umyan am tyarst n ddenb, 
sennej i usewjed n tyarst n wecmad ak-d tewhibt nnes n ryiget d tewhibin nnes n useyyeb. 

23 Deg wass wiss arebea: eecra n imwan d tnayen n icarriyyen d arbeetac n izmaren icnan n yijj 
n usegg w as. 24 ak-d tewhibt nsen n ryiget d tewhibin nsen n useyyeb, i imwan, i icarriyyen u i 
izmaren, elahsab rqedd nsen, elahsab lfarida. 25 Swejdem cawed ijj n umyan amezyan am tyarst n 
ddenb, sennej i usewjed n tyarst n wecmad ak-d tewhibt nnes n ryiget d tewhibin nnes n useyyeb. 
26 Deg wass wiss xemsa: tesea n imwan d tnayen n icarriyyen d arbeetac n izmaren icnan n yijj 
n usegg w as. 27 ak-d tewhibt nsen n ryiget d tewhibin nsen n useyyeb, i imwan, i icarriyyen u i 
izmaren, elahsab rqedd nsen, elahsab lfarida. 28 Swejdem cawed ijj n umyan am tyarst n ddenb, 
sennej i usewjed n tyarst n wecmad ak-d tewhibt nnes n ryiget d tewhibin nnes n useyyeb. 

29 Deg wass wiss setta: tmenya n imwan d tnayen n icarriyyen d arbeetac n izmaren icnan n yijj 
n usegg w as. 30 ak-d tewhibt nsen n ryiget d tewhibin nsen n useyyeb, i imwan, i icarriyyen u i 
izmaren, elahsab rqedd nsen, elahsab lfarida. 31 Swejdem cawed ijj n umyan am tyarst n ddenb, 
sennej i usewjed n tyarst n wecmad ak-d tewhibt nnes n ryiget d tewhibin nnes n useyyeb. 

32 Deg wass wiss sebea: sebea n imwan d tnayen n icarriyyen d arbeetac n izmaren icnan n yijj 
n usegg w as. 33 ak-d tewhibt nsen n ryiget d tewhibin nsen n useyyeb, i imwan, i icarriyyen u i 
izmaren, elahsab rqedd nsen, elahsab lfarida. 34 Swejdem cawed ijj n umyan amezyan am tyarst n 
ddenb, sennej i usewjed n tyarst n wecmad ak-d tewhibt nnes n ryiget d tewhibin nnes n useyyeb. 
35 Deg wass wiss tmenya ad teggem ijj n umuni ifarzen. War tteggem ura d ict rxedmet i 
ittxessan ad tetwagg. 36 Ad dd-tessqarrbem ict n tyarst n wecmad am tewhibt n tmessi, am ict 
n refwahet ittfuhen i SIDI: ijj n umwa d yijj n ucarri d sebea n izmaren icnan n yijj n usegg w as 
37 ak-d tewhibt nsen n ryiget d tewhibin nsen n useyyeb i umwa, i icarri u i izmaren, elahsab 
rqedd nsen, elahsab lfarida. 38 Swejdem cawed ijj n umyan am tyarst n ddenb, sennej i usewjed n 
tyarst n wecmad ak-d tewhibt nnes n ryiget d tewhibin nnes n useyyeb. 

39 Ad teggem timesfayin-a i SIDI di reeyud nwem itwaggen sennej i reweud nwem d tewhibin 
nwem s rxadar sennej i usewjed n tyarst n wecmad nwem d tewhibin nwem n ryiget d tewhibin 
nwem n useyyeb d tewhibin nwem n rehna.” 

Tijuga 

q /VUca issiwer Musa ak-d ayt n Israyil elahsab marra min yumur SIDI i Musa. 2 Issiwer Musa 
v/ak-d izegifen n tqebbar n ayt n Israyil, inna “Aqa d ta x min xef yumur SIDI 3 ‘Xmi i ya 
taf ijj n weryaz iwca awar niy ijjug ict n tjagit hima ad iqqen ixef nnes s yijj n reahd, xenni war 
ittarezzi awar nnes. Ittxessa as ad igg elahsab min dd-iffyen zeg uqemmum nnes. 

4 Xmi i ya taf ict n temyart tewca awar nnes i SIDI uca ad teqqen ixef nnes s yijj n reahd di temzi 
nnes di taddart n babas 5 uca babas isra i wawar n lwaed nnes d reahd nnes i zi teqqen ixef nnes, 
uca babas isqar zzates, xenni marra lwueud nnes ad irin serhen d marra aqqan nnes ad irin 
serhen. 6 Maca mara babas issbedd itt zi man aya deg wass nni di t isra, xenni ura d ijj zi lwueud 
nnes u ura d ijj zeg waqqan nnes i zi teqqen ixef nnes, war seghen ca. SIDI ad as iyfar, minzi 
babas issbedd itt x man aya 

7 Mara tuya-tt temrec ak-d yijj n weryaz uca xas lwueud niy nettat tuya teqqen ixef nnes s yijj 
n wawar iffey-dd s tcarfayeh zeg iyencicen nnes, 8 uca aryaz nnes isra as uca isqar zzates deg 
wass i di isra aya, xenni ad serhen marra lwueud nnes d marra aqqan nnes ad irin serhen. 9 Maca 
mara aryaz nnes isra aya, inhar itt, xenni netta issebder lwaed nni xas ura d awar s tcarfayeh zeg 
iyencicen nnes i zi tuya teqqen ixef nnes uca AREBBI ad as iyfar aya. 

10 X lwaed n tajjac niy n tenni itwagfen: marra min zi tuya teqqen ixef nnes, ad yiri isegeh. 

11 Mara tuya tewca awa? niy teqqen ixef nnes s ict n tjagit i yijj n reahd di taddart n weryaz 
nnes, 12 uca aryaz nnes isra i uya uca isqar zzates uca war tt issbedd x man aya, xenni ad serhen 
marra lwueud nnes u marra aqqan nnes i zi tuya teqqen ixef nnes ad irin serhen. 13 Maca mara 
aryaz nnes issebder aya qae deg wass i di isra aya, xenni war ittiri isegeh ca qae zi min dd-iffyen 
zeg iyencicen nnes n lwueud niy n waqqan. Aryaz nnes issebder aya uca AREBBI ad as iyfar. 

14 Kur lwaed d kur aqqan s ict n tjagit mahend ad tesswadee ixef nnes, aryaz nnes ad tt issemten, 
niy ad tt issebder. 15 Mara aryaz nnes isqar qae zeg wass x wass, xenni issemten marra lwueud 
nnes niy marra aqqan nnes inni xas igan. Aqa issemten iten minzi isqar zzates deg wass i di ten 
isra. 16 Mara issebder iten qae, awarni rami ten isra, xenni ad yarbu rmuesiyyet nnes.’ ” 

17 Aqa d tina d tiwessa i zi yumur SIDI i Musa uca aqa serhent jar weryaz d temyart, jar babas d 
yessis tenni di taddart n babas di temzi nnes. 

Garra ak-d Midyan 

q "I 1 Issiwer SIDI ak-d Musa, inna 

>3 -L 2 “Ntaqem di ttwee n ayt n Israyil x Imidyaniyyen. Awarni as ad tetwassmuned ak-d 
rejdud nnek.” 

3 Issiwer Musa ak-d rgens, inna “Swejdem zzaywem iryazen i umenyi didd i Midyan mahend ad 
ssiwden nneqmet n SIDI x Midyan. 4 1 kur taqbic aref nyeryazen, uca ammu i d awem ittxessa ad 
tessekkem i marra tiqebbar n Israyil aref nyeryazen zi kur taqbic yar umenyi.” 5 Ammu i tuya 
tetwafarzen zi ruruf n Israyil aref nyeryazen zi kur taqbic, aqa-tenjmie teneac-n-ruruf nyerazen 
iwejden i umenyi. 

6 Uca Musa issekk iten yar umenyi, aref nyeryazen zi kur taqbic. Nitni ruhenjmie yar umenyi ak-d 
Finahas, mmis n ukehhan Alieazar uca netta y ars reqcue iqeddsen d ryaytat i usudi s wesruddeh i 
umenyi deg ufus nnes 7 uca mmenyen didd i Imidyaniyyen, am mammec yumur SIDI i Musa uca 
nyin marra min igan d awtem. 8 Sennej i yenni zzaysen itwanyen, nyin tanya ijegiden n Midyan, 
Iwi, Raqim, Sur, Hur d Rabae, xemsa n ijegiden n Midyan. Tanya Baleam, mmis n Baeur, nyin t s ssif. 
9 Ayt n Israyil hebbsen timyarin n Midyan d tarwa nsent u keccden rebhayem nsen d thimriwin 
nsen d marra min yarsen. 10 Sscemden s tmessi marra tineddam mani tuya zeddyen d marra 
lqeleat nsen. 11 Ksin marra min keccden ura d marra takeccadt n iwdan d rebhayem 12 uca iwy- 
en-dd yar Musa d ukehhan Alieazar u yar tmesmunt n ayt n Israyil, di rmargeh n txuzan, di 
rewdat n Mu’ab, yar L'Urdun, arendad n Ariha. 13 Uca iffey-dd Musa d ukehhan Alieazar d marra 
imeqqranen n tmesmunt barra i rmargeh n txuzan mahend ad ten msagaren. 

14 Iffugem Musa attas x rqebtanat n reeskar, x imeqqranen x aref u x imeqqranen x mya, inni 
dd-ieeqben zeg umenyi. 15 Inna asen Musa “Ma tejjim marra min igan d tawtent iddar? 16 Aqa 
da, s wescan n Baleam, timyarin-a tuya-tent d resbab rami ayt n Israyil ydaren SIDI di tmesract 
n Fayur uca tewda-dd jjrihect x tmesmunt n SIDI. 17 Rexxu xenni, nyem marra iwetman zi jar 
ihenjiren imezyanen uca nyem marra tamyart nni tuya ittsen ak-d ijj n weryaz am tega nettat 
di qama ak-d ijj n wewtem. 18 Maca marra tihenjirin nni war ittisen di qama ak-d ijj n wewtem, 
jjem tent i yixef nwem ad ddarent. 

19 Ittxessa awem ad tewtem iqidan nwem barra i rmargeh n txuzan rmijar n sebea n wussan. 
Kur ijjen wenni inyin ijj n reemar n bnadem u kur ijjen wenni ihadan wenni itwassnuqqben ad 
yejj ad kksen ddenb x yixef nnes deg wass wiss trata u deg wass wis sebea, ammu kenniw ura d 
imehbas nwem. 20 Amenni ittxessa ad tekksem ddenb zi marra arrud d marra reqcue n irmawen 
d marra min itwaggen s thidurt n iyayd d marra reqcue n ukeccud.” 

21 Alieazar, akehhan, inna i Ieeskariyyen nni dd-iffyen yar umenyi “Ta d tawsiyyet nni yumur 
SIDI i Musa: 22 S tidett urey d nnuqart d nnhas d uzzar d istanyu d aldun, 23 w ah marra min izem- 
maren i tmessi, x tmessi ad t tessekkem, xenni ad yiri izdig, maca ittxessa ad zzayes tekksem 
ddenb s waman n weezar. Marra min war izemmaren i tmessi, ad t tessekkem x waman. 24 Deg 
wass wiss sebea ad tsebbnem arrud nwem, xenni ad tirim d imezdigen. Awarni i uya tzemma- 
rem ad tadfem di rmargeh n txuzan.” 

25 Issiwer SIDI ak-d Musa, inna 

26 “Ttef reebar n tkeccadt nni itwahebbsen zeg iwdan d rebhayem, cek jmie ak-d ukehhan 
Alieazar u ak-d izegifen n tudrin n ibabaten n tmesmunt. 27 Bda takeccadt x tnayen jar inni 
icarcen deg umenyi u inni dd-iffyen ak-d reeskar z eg ict njjihet d marra tamesmunt zi tennednit. 
28 Sgaeeed ict n ssedqet i SIDI zeg Ieeskariyyen nni dd-iffyen ak-d reeskar: ijj n reemar zi xemsa 
mya n iwdan uca amenni zeg ifunasen d tfunasin u zeg iyyar u zeg wugi. 29 Zeg wezyen nsen n 
tkeccadt ad teksim ssedqet-a uca ad tt tewcem i ukehhan Alieazar am ict n tewhibt n usgaeeed i 
SIDI. 30 Uca zeg wezyen n tkeccadt n ayt n Israyil ad teksid ijj zi kur xemsin: zeg iwdan, zeg ifu¬ 
nasen d tfunasin, zeg iyyar u zeg wugi, wah, zi marra rebhayem. Ad tewced aya i Ilawiyyen nni 
ittfen acbar x Tzeddiyt n SIDI.” 

31 Uca igga Musa d ukehhan Alieazar am mammec yumur SIDI i Musa. 32 Tuya reksibet nni iqqi- 
men n tkeccadt nni ikecced rgens n reeskar setta-mya u-xemsa u-sebein-araf n wugi. 33 tnayen 
u-sebein-araf n ifunasen d tfunasin, 34 wahit u-settin-araf n iyyar 35 uca zijjihet n reemar n bna- 
dem, zi temyarin nni war ittisen di qama ak-d ijj n weryaz, aqa-tent marra tnayen u-tratin-aref. 
36 Uca azyen n tkeccadt, tasyart n yenni dd-iffyen ak-d reeskar, aqa-tt di tert-mya u-sebea 
u-tratin-araf n wugi. 37 Uca ssedqet i SIDI n wugi tuya-tt di setta-mya u-xemsa u-sebein. 38 Uca 
tuya din setta u-tratin-araf n ifunasen d tfunasin uca ssedqet zzaysen i SIDI tuya-tt di tnayen 
u-sebein. 39 Uca tuya din tratin-araf u-xemsa-mya n iyyar uca ssedqen zzaysen i SIDI, wahit u- 
settin. 40 Uca zijjihet n reemur n bnadem tuya din settac-araf n temyarin u aseddeq zzaysent i SIDI 
aqa tnayen u-tratin n temyarin. 

41 Uca iwca Musa ssedqet, tenni d tawhibt n usgaeeed i SIDI, i ukehhan Alieazar, am mammec 
yumur SIDI i Musa. 

42 Zeg wezyen n tesyart n ayt n Israyil, wenni iksi Musa zeg yeryazen nni tuya immenyen, 43 - 
azyen n tesyart n tmesmunt tuya-t di tert-mya u-sebea u-tratin-araf n wugi, 44 setta u-tratin- 
araf n ifunasen d tfunasin, 45 tratin-araf u-xemsa-mya n yeyyar 46 uca settac-araf n reemur n 
iwdan -, 

47 zeg wezyen n ayt n Israyil iksi Musa ijj zi kur xemsin, ammu zeg iwdan am zi rebhayem, uca 
iwca aya i Ilawiyyen, inni ittfen acbar x Tzeddiyt n SIDI, am mammec yumur SIDI i Musa. 

48 Xenni usin-dd rqebtanat x ruruf n reeskar, imeqqranen x waref d imeqqranen x mya, yar 
Musa 49 uca nnan i Musa “Ixeddamen nnek aqa hesben marra Ieeskariyyen nni sadu ufus nney 
u war d aney iruh ura d ijj n weryaz. 50 S uya niwi tawhibt n SIDI, kur ijj min yufa: ict n rqeceet 
n wurey, ict n txerxart, ict n tmeqyast, ict n txatent n ucemmie, ict n texrazt niy ict n tseddect 
s wedmam n wurey, hima ad zzaysent tetwagg refdiyyet x reemur nney zzat i wudem n SIDI.” 
51 Uca Musa d ukehhan Alieazar ksin zzaysen urey nsen, marra reqcue izewwqen. 52 Marra urey 
n tewhibt n usgaeeed i qeddmen i SIDI, tuya settac-araf u-sebea-mya u-xemsin n uciql, zeg 
imeqqranen x waref u zeg imeqqranen x mya. 53 Minzi Ieeskariyyen aqa keccden kur ijj i yixef 
nnes. 54 Musa d ukehhan Alieazar ksin urey nni n imeqqranen x aref u x mya uca iwyen t yar 
Uqidun n Umsagar, am ict n ridaret i ayt n Israyil zzat i wuden n SIDI. 

Ttutra n teqbic n Rubin d teqbic n Jad 

q /") 1 Ayt n Rubin yarsen attas n rebhayem u ayt n Jad yarsen attas s wattas n rebhayem uca 
O nitni zrin tammurt n Yaezir d temmurt n Jilead, u aqa da, jjihet nni tecna i rebhayem 
2 Usin-dd ayt n Jad u ayt n Rubin, ssiwren ak-d Musa d ukehhan Alieazar u ak-d imeqqranen 
n tmesmunt, nnan 3 “£atarut, Dibun, Yaezir, Nimra, Hacbun, Alieala, Cabam, Nabu d Baeun, 
4 tammurt nni x iyreb SIDI zzat i wudem n tmesmunt n Israyil, aqa-tt d ict n temmurt tecna i 
rebhayem u imsexxaren nnek yarsen rebhayem.” 5 Nnan “Mara nufa nniemet di tittawin nnek, 
ma zeema ad temmewc temmurt-a d agra i imsexxaren nnek u war d aney ttejji ad nezwa 
L'Urdun.” 

6 Yarra Musa x ayt n Jad u x ayt n Rubin “Mara aytmatwem ad dd-ffyen yar garra, ma xenni 
kenniw ad teqqimem da? 7 Mayemmi i ya teegzem ur n ayt n Israyil mahend war zekk w in yar 
temmurt i d asen iwca SIDI? 8 Ammu iggin babatwem umi ten ssekkey zi Qadac-Barnie hima xe¬ 
nni ad zaren tammurt. 9 Rami iwden yar teyzurt n teyzart n Ickul uca zrin tammurt, ggin resbab 
n trezzit n wurawen n ayt n Israyil ar war udifen ca di temmurt i d asen iwca SIDI. 10 Deg wass 
nni itwassary lyadab n SIDI uca ijjug, inna 11 ‘Iryazen nni dd-iffyen zi Misra, zi eicrin isegg w usa 
sennej, war zarren tammurt nni x jjugey ad wcey i Ibrahim d Ishaq d Yaequb, minzi war d ayi 
dfaren nican, 12 myir Kalib, mmis n Yifunni, Akinizi, d Yacuea, mmis n Nun, minzi nitni dfaren 
nican i SIDI.’ 13 Uca ammu itwassary lyadab n SIDI x Israyil uca izegee iten di rexra arebein n 
isseg w usa, arami ifna jji? nni, marra wenni iggin ryar di tittawin n SIDI, 14 Uca aqa da, ken¬ 
niw tekkarem am min ggin babatwem, kenniw d tarwa n yeryazen i ixdan hima ad tarnim sad 
rhaduq n lyadab n SIDI x Israyil. 15 Mara tdewrem-dd kenniw zi deffar nnes, netta ad ten yejj di 
rexra eawed uca ammu ad tejjem marra rgens-a ad immet.” 

16 Xenni nitni qarrben-dd yars, nnan “Ad nebna da rkuriyyat i wugi nney u tineddam i ihenjiren 
nney, 17 maca neccin aqa newjed i umenyi zzat i wudem n ayt n Israyil s resnah nney, arami ten 
nessiwed yar wemcan nsen uca ihenjiren nney ad qqimen di tneddam ifaryen s iyebrawen di 
ssibbet n imezday n temmurt. 18 War dd-neddikk w i? yar tudrin nney arami tetwabda i kur ijj 
zeg ayt n Israyil tasyart nnes n rwart. 19 Minzi war ntettef di rwart akidsen yar tma nnedni n 
L'Urdun ura yar zzat, minzi tasyart i d aney dd-ittasen aqa-tt yar tma-ya tanita n L'Urdun, yar 
ccarq.” 

20 Xenni inna asen Musa “Mara teggim ammu, mara tesswejdem ixef nwem i umenyi zzat i 
wudem n SIDI, 21 uca kur ijj wenni isswejden ixef nnes i umenyi, ad izwa L'Urdun zzat i wudem 
n SIDI, mahend netta ad yazzer marra x reedyan nnes zzat i wudem nnes 22 u ad tiri temmurt 
tetwaxdee zzat i wudem n SIDI, xenni tzemmarem ad dd-tdewrem u ad tirim tbeddem zzat i SIDI 
u zzat i Israyil bra amarwas u ad tiri temmurt-a d agra nwem zzat i wudem n SIDI. 

23 Maca mara war teggim ammu, xenni aqa texdam didd i SIDI uca ad tessnem aqa ddenb nwem 
ad kenniw yaf. 24 Bnam tineddam i ihenjiren nwem uca rkuriyyat i wugi nwem uca ggem s 
wawar i dd-iffyen zeg uqemmum nwem.” 

25 Xenni ssiwren ayt n Jad d ayt n Rubin ak-d Musa, nnan “Imsexxaren nnek ad ggen, am mam- 
mec ten yumur sidi inu. 26 Tarwa nney, timyarin nney, reksibet nney d marra rebhayem nney, 
ad qqimen di tneddam n Jilead, 27 maca imsexxaren nnek ad zwan i umenyi zzat i wudem n SIDI, 
marra inni isswejden ixef nsen i umenyi, am mammec issiwer sidi inu.” 

28 Uca Musa yumur xasen i ukehhan Alieazar u i Yacuea, mmis n Nun, u i izegifen n tudrin n 
ibabaten n tqebbar n ayt n Israyil 29 uca inna asen Musa “Mara ayt n Jad d ayt n Rubin ad kiwem 
zwan L'Urdun, kur ijjen wenni isswejden ixef nnes i umenyi zzat i wudem n SIDI, u mara xenni 
tammurt ad tiri tettwaxdee zzat i wudem nwem, ad taf ad asen tewcem tammurt n Jilead d 
agra. 30 Maca mara war kiwem zekk w im wejden i umenyi, xenni ad ttfen agra di rwest nwem di 
temmurt n Kenean.” 31 Uca ayt n Jad d ayt n Rubin arrin-dd, nnan “Am mammec issiwer SIDI 

ak-d imsexxaren nnek, ammu i ya negg . 32 Neccin ad nezwa yar temmurt n Kenean ad niri new- 


jed i umenyi zzat i wudem n SIDI uca ad tiri tesyart nney n rwart yar tma-ya wanita n L'Urdun.” 


33 U iwca asen Musa, i ayt n Jad u i ayt n Rubin u i wezyen n teqbic n Manassi, mmis n Yusuf, 
tageldit n Sihun, ajegid n Imuriyyen, d tgeldit n £uj, ajegid n Bacan, tammurt s tneddam nnes 


nni igan di jjwayeh nnes ura d tineddam di temmurt i d as-dd innden . 34 Ayt n Jad bnan Di¬ 


bun, £atarut, £arueir , 35 £atrut-Cufan, Yaezir, Yujbaha, 36 Bayt-Nimra d Bayt-Haran, tineddam 


ifaryen s iyebrawen d rkuriyyat i wugi . 37 Ayt n Rubin bnan Hacbun, Ilieala, Qiryatayim , 38 Nabu, 


Bael-Maeun, inni zi beddren ismawen nsen, d Sabma, uca rayan ismawen n tneddam i bnan 
sawed s yisem nnedni. 

39 Uca ayt n Makir, mmis n Manassi, ruhen yar Jilead uca ttfen t uca uzzren x Imuriyyen nni din 
igan . 40 Uca Musa iwca Jilead i Makir, mmis n Manassi, uca iruh netta ad izdey din . 41 Uca Ya’ir, 
mmis n Manassi, iruh uca ittef dcurat nnes uca iraya asent Hawut-Ya’ir . 42 Amenni iruh Nubah 
uca ittef Qinat d tnedddam i yars dd-iqqnen uca isemma asent Nubah s yisem nnes. 


Isafaren n Misra a? aymir n tmurt n Kenean 


1 Ammu i mmuttiyen ayt n Israyil inni dd-iffyen zi temmurt n Misra, zeg wemcan yar 



^J wemcan, elahsab tarbisin n reeskar nsen, s ufus n Musa d Harun . 2 X rumur n SIDI yura 
Musa imucan manis-dd ffyen ak-d irehhalen nsen. Ina d irehhalen nsen ak-d imucan manis dd- 
ffyen . 3 Kksen iqidan nsen, ffyen zi Raeamsis deg uyur amezwaru, deg wass wiss xemmestac n uyur 
amezwaru. Di ssbeh, deyya awarni i tyarst n useedu ffyen-dd ayt n Israyil s yijj n ufus itwassgaeeden 
zzat i tittawin n marra Imisriyyen , 4 umi tuya ceyren Imisriyyen nettren marra imenza nsen inni 
iwta SIDI s fmewt jarasen. Sawed issiwed SIDI rehkam nnes x marra irebbiten nsen. 

5 Kksen ayt n Israyil iqidan nsen, ffyen zi Raeamsis uca wtin iqidan nsen di Sukkut. 

6 Kksen iqidan nsen, ffyen zi Sukkut uca wtin iqidan nsen di Itam yar tma n rexra. 

7 Kksen iqidan nsen, ffyen zi Itam uca dewren-dd yar Fi-Hahirut nni igan arendad n Bael-Safun 
uca wtin iqidan nsen zzat i wudem n Mijdal. 

8 Kksen iqidan nsen, ffyen zi Fi-Hahirut uca cukken di rwest n rebhar yar rexra uca uyuren ticri 
n trata n wussan di rexra n Itam, xenni wtin iqidan nsen di Mara. 

9 Kksen iqidan nsen, ffyen zi Mara uca iwden yar Ilim, mani iga teneac n iybaluten n waman d 
sebein n tcejjura n tini uca wtin iqidan nsen din. 

10 Kksen iqidan nsen, ffyen zi Ilim uca wtin iqidan nsen yar Rebhar n Uyanim. 

11 Kksen iqidan nsen, ffyen zi Rebhar n Uyanim uca wtin iqidan nsen di rexra n Sin. 

12 Kksen iqidan nsen, ffyen zi rexra n Sin uca wtin iqidan nsen di Dufqa. 

13 Kksen iqidan nsen, ffyen zi Dufqa uca wtin iqidan nsen di Aluc. 

14 Kksen iqidan nsen, ffyen zi Aluc uca wtin iqidan nsen di Rafidim, mani war yufi aman i rgens ad issu. 

15 Kksen iqidan nsen, ffyen zi Rafidim uca wtin iqidan nsen di rexra n Sina. 

16 Kksen iqidan nsen, ffyen zi rexra n Sina uca wtin iqidan nsen di Qabarut-Hata’awat. 

17 Kksen iqidan nsen, ffyen zi Qabarut-Hata’awat uca wtin iqidan nsen di Hadayrut. 

18 Kksen iqidan nsen, ffyen zi Hadayrut uca wtin iqidan nsen di Ritma. 

19 Kksen iqidan nsen, ffyen zi Ritma uca wtin iqidan nsen di Rimmun-Faris. 

20 Kksen iqidan nsen, ffyen zi Rimmun-Faris uca wtin iqidan nsen di Libna. 

21 Kksen iqidan nsen, ffyen zi Libna uca wtin iqidan nsen di Rissa. 

22 Kksen iqidan nsen, ffyen zi Rissa uca wtin iqidan nsen di Qihaylata. 

23 Kksen iqidan nsen, ffyen zi Qihaylata uca wtin iqidan nsen di wedrar n Cafar. 

24 Kksen iqidan nsen, ffyen zeg wedrar n Cafar uca wtin iqidan nsen di Harada. 

25 Kksen iqidan nsen, ffyen zi Harada uca wtin iqidan nsen di Maqhaylut. 

26 Kksen iqidan nsen, ffyen zi Maqhaylut uca wtin iqidan nsen di Tahat. 

27 Kksen iqidan nsen, ffyen zi Tahat uca wtin iqidan nsen di Tarah. 

28 Kksen iqidan nsen, fjyen zi Tarah uca wtin iqidan nsen di Mitqa. 

29 Kksen iqidan nsen, ffyen zi Mitqa uca wtin iqidan nsen di Hacmuna. 

30 Kksen iqidan nsen, ffyen zi Hacmuna uca wtin iqidan nsen di Musirut. 

31 Kksen iqidan nsen, ffyen zi Musirut uca wtin iqidan nsen di Bani-Yaeqan. 

32 Kksen iqidan nsen, ffyen zi Bani-Yaeqan uca wtin iqidan nsen deg wedrar n Jidjad. 

33 Kksen iqidan nsen, fjyen zi zeg wedrar n Jidjad uca wtin iqidan nsen di Yutbat. 

34 Kksen iqidan nsen, ffyen zi zi Yutbat uca wtin iqidan nsen di Fabruna. 

35 Kksen iqidan nsen, ffyen zi zi Fabruna uca wtin iqidan nsen di Fisyun-Jabar. 

36 Kksen iqidan nsen, ffyen zi zi Fisyun-Jabar uca uca wtin iqidan nsen di rexra n Sin nni yega Qadac. 

37 Kksen iqidan nsen, ffyen zi Qadac uca wtin iqidan nsen yar wedrar n Hur yar tma n temmurt n Idum. 

38 Yuri ukehhan Harun adrar n Hur am mammec d as inna SIDI uca immut din deg usegg w as 
wiss arebein awarni i uffuy n ayt n Israyil zi temmurt n Misra, deg uyur wiss xemsa, deg wass 
amezwaru n uyur. 39 Tuya Harun yars mya u-trata u-eicrin n isegg w usa umi immut deg wedrar 
n Hur. 

40 Uca ajegid n Farad, wenni d Akeneani nni tuya izeddyen di ljanub n temmurt n Kenean, isra s 
t was it n ayt n Israyil. 

41 Kksen iqidan nsen, flyen zeg wedrar n Hur uca wtin iqidan nsen di Salmuna. 

42 Ksen iqidan nsen, flyen zi Salmuna uca wtin iqidan nsen di Funun. 

43 Kksen iqidan nsen, flyen zi Funun uca wtin iqidan nsen di Ubut. 

44 Kksen iqidan nsen, flyen zi Ubut uca wtin iqidan nsen di rexrabi n Fabarim di jwayeh n wey- 
mir ak-d Mu’ab. 

45 Kksen iqidan nsen, flyen zi rexrabi n Fabarim uca wtin iqidan nsen di Dibun-Jad. 

46 Kksen iqidan nsen, flyen zi Dibun-Jad uca wtin iqidan nsen di Falmun-Diblatayim. 

47 Kksen iqidan nsen, flyen zi Falmun-Diblatayim uca wtin iqidan nsen deg idurar n Fabarim 
zzat i wudem n Nabu. 

48 Kksen iqidan nsen, flyen zeg idurar n Fabarim uca wtin iqidan nsen di rewdat n Mu’ab yar 
L'Urdun zzat i Ariha. 

49 Xenni wtin iqidan nsen yar L'Urdun zi Bayt-Yacimut ar Abal-Cittim di rewdat n Mu’ab. 

Awaren n Musa x uteffu n Kenean 

50 Uca issiwer SIDI ak-d Musa di rewdat n Mu’ab yar L'Urdun zzat i Ariha, inna 

51 “Siwer ak-d ayt n Israyil uca ini asen ‘Xmi i ya tiri tezwam L'Urdun yar temmurt n Kenean, 
52 xenni ittxessa kenniw ad tessuffyem marra imezday n temmurt zzat i uyembub nwem d mar- 
ra rexyarat nsen ineqcen ad tent taredgem. Sawed ittxessa kenniw ad tetehham marra rexyarat 
ifesyen nsen d marra regeudi nsen . 53 Ad tettfem tammurt d agra uca ad days tzedyem, minzi 
necc wciy awem tammurt nni d agra . 54 U ad tebdam tammurt s tqedduht amecnaw rwart x 
twacunin nwem. Wi yar iga attas, ad as tewcem attas u wenni yar iga drus, ad as tewcem drus. 
Mani d as-dd tusa tqedduht, adyiri nnes. Flahsab tiqebbar n ibabaten nwem ad twartem tasyart 
nwem . 55 Maca mara kenniw war tessuffyem ca imezday n temmurt zzat i wudem nwem, xenni 
ad imsar inni i ya tejjem ad qqimen, ad dewren d isennanen di tittawin nwem d iwezwizen deg 
iyezdisen nwem uca nitni ad kenniw hsaren di temmurt nni mani tzeddyem . 56 Uca xenni ad 
imsar ad awem ggey am mammec tuya xarrsey ad akidsen ggey.” 


177 


DI REXRA 

Iymiren n tmurt 

q A 1 Issiwer SIDI ak-d Musa, inna 

•D a. 2 “Umur ayt n Israyil uca ini asen l Xmi i ya tadfem tammurt n Kenean, xenni ta d tammurt 
i d awem i ya yirin d rwart, tammurt n Kenean ak-d iymiren nnes. 

3 Jjihet n ljanub ad yarwem tiri zi rexra n Sin ar aymir n idum uca aymir n ljanub ad yarwem 
yiri zi ttarf aneggaru n Rebhar Amegah di ccarq 4 uca aymir ad inned zi ljanub yar Tsunta n 
Tyardmiwin uca ad iedu yar Sin uca ttrufa nnes ad awden zi ljanub ar Qadac-Barnie uca ad iedu 
yar Hasar-Addar uca ad izwa yar Asmun . 5 Ad inned weymir zi Asmun yar teyzurt n teyzart n 
Misra uca ttrufa nnes ad awden ar rebhar. 

6 Uca aymir n ryarb ad awem yiri rebhar ameqqran. Wa ad awem yiri d aymir n ryarb. 

7 Wa ad awem yiri d aymir n ccamal: ad t tarcmem i yixef nwem zeg Ill Agrakal ar adrar n Hur. 
8 Zeg wedrar n Hur ad t tarcmem ar Libu-Hamat uca ttrufa n weymir ad awden ar Sadad . 9 Ad 
yeedu weymir ar Zifrun uca ttrufa nnes ad awden ar Hasar-£inan. Wa ad awem yiri d aymir n 
ccamal. 

10 Ad tarcmem aymir nwem n ccarq zi Hasar-£inan ar Cafam 11 uca ad dd-ihwa weymir zi Cfam 
ar Ribla, ccarq n £ayn. Xenni ad dd-ihwa weymir ead ktar uca ad yawed yar tma n ccarq n 
Rebhar n Kinnarat . 12 Uca ad dd-ihwa weymir yar L'Urdun uca ttrufa nnes ad awden ar Rebhar 
Amegah. Ta ad awem tiri d tammurt ak-d iymiren nnes i d as-dd innden.’ ” 

13 Uca Musa yumur ayt n Israyil, inna “Ta d tammurt nni i ya tebdam jarawem s tqedduht, tenni 
x yumur SIDI ad temmewc i tesea n tqebbar u ead i wezyen n teqbic n Manassi. 14 Minzi taqbic 
n Rubin elahsab taddart n ibabaten nsen u taqbic n Jad elahsab taddart n ibabaten nsen, aqa 
ttfen tasyart nsen ead u azyen n teqbic n Manassi tettef ead tasyart nnes n rwart. 15 Tnayen n 
tqebbar d wezyen aqa ttfent rwart nsent yar tma-ya n L'Urdun, zi Ariha yar ccarq yar manis 
dd-tneqqar t/uct.” 

16 Issiwer SIDI ak-d Musa, inna 

17 “Ina d ismawen n yeryazen inni i ya ibdan tammurt jarawem: Akehhan Alieazar d Yacuea, 
mmis n Nun . 18 Ad teksim eawed ijj n umeqqran zi kur taqbic mahend ad tebdam tammurt. 

19 Ina d ismawen n yeryazen: 

i teqbic n Yahuda, Kalib, mmis n Yifunni 

20 i teqbic n ayt n Cimeun, Samwil, mmis n Tammihud, 

21 i teqbic n Binyamin, Ilidad, mmis n Kaslun, 

22 i teqbic n ayt n Dan, ameqqran Buqqi, mmis n Yujli, 

23 i teqbic n ayt n Yusuf: i teqbic n ayt n Manassi, ameqqran Hanniyil, mmis n Ifud, 

24 i teqbic n ayt n Ifrayim, ameqqran Qimuyil, mmis n Ciftan, 

25 i teqbic n ayt n Zabulun, ameqqran Ilisafan, mmis n Farnax, 

26 i teqbic n ayt n Issakar, ameqqran Faltiyil, mmis n £azzan, 

27 i teqbic n ayt n Acir, ameqqran Axihud, mmis n Calumi, 

28 i teqbic n ayt n Naftali, ameqqran Fadahyil, mmis n £ammihud.” 

29 Ina d inni x yumur SIDI ad bdan rwart i ayt n Israyil di temmurt n Kenean. 

Tineddam i Ilawiyyen 

q H 1 Issiwer SIDI ak-d Musa di fewdat n Mu’ab yar L'Urdun arendad n Ariha uca inna 
<3 3 2 “Umur ayt n Israyil hima ad ween, zi fwart nsen i ttfen, tineddam i Ilawiyyen mahend ad 
daysent zedyen. Ad tewcem i Ilawiyyen cawed ddmani n tarewsa inni i d asen dd-innden i tned- 
dam. 3 Tineddam ad ifint mahend ad daysent zedyen uca ddmani n tarewsa ad if in i febhayem 
nsen u i wagra nsen u i marra imuddaren nsen. 4 Uca ddmani n tarewsa i igan yar tneddam nni 
i ya tewcem i Ilawiyyen, ad ifin zeg weybar n tendint yar barra afef n iyagen uca ammeni yar 
marra iyezdisen nnes. 5 Barra n tendint yar ccarq ad teebbarem affayen n iyagen u yar ljanub 
affayen n iyagen u yar fyarb arfayen n iyagen u yar ccamal arfayen n iyagen uca tandint ad tifi 
di fwest. Ina ad asen irin d ddmani n tarewsa n tneddam. 6 Tineddam i ya tewcem i Ilawiyyen ad 
irint setta n tneddam i tarewfa. Ad tent tewcem mahend ad din yarwef uqettaf. Sennej i man 
aya ad tent tewcem cad tnayen u-rebein n tneddam. 

7 Marra tineddam i ya tewcem i Ilawiyyen, ad irint tmenya u-rebein n tneddam, tina simant 
nsent d ddmani nsent n tarewsa. 8 Tineddam i ya tewcem zeg wagra n ayt n Israyil, ad tent 
teksim ktar zeg wenni yar iga attas u n wenni yar iga drus, ad teksid drus. Kuf ijj ad iwc zi tned¬ 
dam nnes i Ilawiyyen elahsab tasyart nnes zi rwart.” 

Tineddam i tarewra 

9 Issiwer SIDI ak-d Musa, inna 

10 “Siwef ak-d ayt n Israyil uca ini asen ‘Xmi i ya tadfem yar temmurt n Kenean yar ujemmad 
n L'Urdun, 11 ad tneyycem tineddam nni d awem i ya irint d tineddam i tarewra, hima aqettaf 
izemmar ad din yarwer, wenni inyin hed war igi neemada. 12 Tineddam-a ad awem irint i 
tarewra zeg uneqqam, hima war ittmetti uqettar qbef mma ad ibedd zzat i wudem n tmesmunt 
i fhukm. 13 Zi tneddam i ya tewcem, ad zzaysent irint setta d tneddam i tarewra i kenniw. 
14 Tfata n tneddam ad tent tewcem yar tma-ya n L'Urdun u tfata n tneddam ad tent tewcem 
di temmurt n Kenean. Ad irint d tineddam i tarewra. 15 Setta n tneddam-a ad irint i tarewra i 
ayt n Israyil ufa i ubarrani d umezduy n zzyada di rwest nsen, hima wenni inyin hed, war igi 
neemada, izemmar ad din yarwer. 

16 Mara iwwet it s ict n fhajet n wuzzaf uca immut, xenni aqa netta d aqettar. Aqettar ad itwaney 
nican. 17 Mara iwwet it s ict n rhajet n wezru deg ufus i zi izemmar ad immet uca xenni immut, 
aqa netta d aqettar. Aqettar ad itwaney nican. 18 Uca mafa iwwet it s ict n rhajet n ukeccud deg 
ufus i zi izemmar ad immet uca xenni immut, aqa netta d aqettar. Aqettar ad itwaney nican. 

19 Aneqqam n idammen ad iney aqettar. Mara ad t ifqa, ad t iney. 

20 U mafa iearn it s weerah, niy indar yars ca s neemada afami zzayes immut, 21 niy iwwet it 
s feedawet s ufus nnes, afami zzayes immut, xenni wenni t inyin ad itwaney nican. Aqa-t d 
aqettaf. Aneqqam n idammen, ad iney aqettaf xmi t i ya ifqa. 

22 Mafa tuya iearren it amenni deg wermac n webfiw bfa feedawet, niy indar yars ca n fhajet 
war igi neemada, 23 niy am war t izri, ijj n wezru i zi izemmar ad immet, uca xenni immut am 
war tuyi d feedu nnes u netta tuya war d as yarezzu fyar, 24 xenni tamesmunt ad tehkem jar 
uqettaf d uneqqam n idammen elahsab lfarayid-a. 25 Tamesmunt ad tessenjem aqettaf zeg ufus 
n uneqqam n idammen uca tamesmunt ad tejj netta ad ieqeb yar tendint nnes n tarewfa. Ad 
iqqim din af fmewt n arrays n ikehhanen wenni itwadehnen s zzect iqeddsen. 26 Maca mafa 
aqettaf iffey barra n iymiren n tendint n tarewfa mani yarwef, 27 uca aneqqam n idammen yufa 
it barra n iymiren n tendint n tarewfa uca aneqqam n idammen inya it, war xas ca idammen 
xenni. 28 Minzi tuya xas ad iqqim di tendint nnes n tarewfa af fmewt n arrays n ikehhanen. 
Maca awarni fmewt n arrays n ikehhanen izemmar ad ieqeb uqettaf yar temmurt nni igan 
nnes. 29 Aya ad awem yifi d ict tawsiyyet i fhukm i marra fejyuf nwem mani mma i ya tzedyem. 

30 Kur ijjen wenni inyin hed, aqa aqettar ad itwaney slahsab aqemmum n rechud uca ijj n uce- 
hhad waha war izemmar ad iched x ict n nnefs s rmewt. 31 War kessim ca ttaman n ddeyyet x 
reemar n uqettar wenni x itwahkem s rmewt. Ad itwaney nican. 32 War kessim ttaman n ddeyy¬ 
et x wenni yarewren yar tendint nnes n tarewra di ttwee n weeqab nnes mahend ad izdey netta 
di temmurt qber rmewt n arrays n ikehhanen. 

33 Uca kenniw war tesseigitem tammurt mani tegam, minzi idammen sseigten tammurt uca 
war izemmar ad itwafdi x temmurt di ttwee n idammen i days itwassizzren, myir s idammen 
n wenni ten issizren. 34 War sseigitem tammurt mani i ya tzedyem kenniw, di rwest nnes i ya 
zedyey necc, minzi necc d SIDI, wenni izeddyen di rwest n ayt n Israyil.” 

Tasyart n rwart i yessis n Salufhad 

q s ' 1 Izegifen n tudrin n ibabaten n twacunin n tarwa n Jilead, mmis n Makir, mmis n Manassi, 
•D Ozi twacunin n tarwa n Yusuf, qarrben-dd u ssiwren zzat i wudem n Musa u zzat i wudem 
n imeqqranen, izegifen innedni n tudrin n ibabaten n ayt n Israyil 2 uca nitni nnan “SIDI yumur 
sidi inu mahend ad iwc tammurt s tqedduht i ayt n Israyil d rwart uca yumur SIDI i sidi inu 
ad iwc tasyart n rwart n umatney Salufhad i yessis. 3 Mara nitenti mercent ak-d ijjen zi tarwa 
n tqebbar nnedni n ayt n Israyil, xenni ad itwassemzi tesyart nsent di rwart n ibabaten nney 
uca ad tetwarni i tesyart n teqbic i yar i ya munent uca ammu ad itwassemzi min igan d tasyart 
nney s tqedduht. 4 Mermi xenni i dd ya yas usegg w as n usriwrew i tarwa n Israyil, xenni ad 
tetwamarni tesyart nsent i tesyart n teqbic ak-d wi i ya munent. Ammu ad tedwer tesyart nsent 
di rwart n teqbic n ibabaten nney.” 

5 Xenni yumur Musa i ayt n Israyil elahsab rumur n SIDI, inna “Aqa d tidett am mammec tessiwer 
teqbic n ayt n Yusuf. 6 Wa d awar i zi yumur SIDI x yessis n Salufhad, inna ‘Ejj itent ad mercent 
ak-d wenni i d asent yarecqen. Ittxessa myir ad mercent di twacunt n teqbic n babatsent . 7 Xenni 
war tettrih tesyart n ayt n Israyil zi teqbic yar teqbic nnedni, minzi kur aryaz n ayt n Israyil ad 
iqqim ittef di tesyart n teqbic n ibabaten nnes. 8 Kur tayegit nni i ya ittfen ict n tesyart zi ayt n 
Israyil, ittxessa as ad temrec ak-d ijj zi twacunt n babas, hima kur ijj zeg ayt n Israyil ad iwart 
tasyart n ibabaten nnes. 9 Tasyart n ict n teqbic war tettrih ca yar teqbic nnedni, minzi ittxessa 
i kur ict zi tqebbar n ayt n Israyil ad ittef di tesyart nnes.’ ” 

10 Yessis n Salufhad ggint am mammec yumur SIDI i Musa. 11 Mahla, Tirsa, Hujla, Milka d Nuea, 
yessis n Salufhad, mercent ak-d tarwa n eemmitsent 12 Mercent di twacunin n ayt n Manassi, 
mmis n Yusuf. Ammu teqqim tesyart nsent di teqbic n babatsent. 

13 Tina d tiwessa d lfarayid nni yumur SIDI x ufus n Musa i ayt n Israyil di rewdat n Mu’ab, yar 
L'Urdun arendad n Ariha. 

Awaren n Musa i issiwer di Mu’ab 

I 1 Ina d awaren nni issiwer Musa i marra Israyil yar tma-ya n L'Urdun, di rexra, di Rewda 
arendad n Suf, jar Faran d Tufal d Laban d Hadarut d Di-Dahab. 2 Zi Hurib x webrid n idurar 
n Saeir abrid n hitac n wussan ar Qadac-Barnie. 3 Uca imsar xenni deg usegg w as wiss arebein, 
deg uyur wiss hitac, deg wass amezwaru n uyur, Musa issiwer ak-d ayt n Israyil elahsab marra 
min d as yumur SIDI xasen, 4 awarni umi iyreb x Sihun, ajegid n Imuriyyen wenni tuya izeddyen 
di Hacbun, d £uj, ajegid n Bacan wenni tuya izeddyen di Factarut, di Idraei. 5 Yar tma-ya n 
L'Urdun, di temmurt n Mu’ab, ibda Musa ad ifessar ccariea-ya, inna 

6 “SIDI, AREBBI nney, issiwer akidney di Hurib, inna ‘Kenniw teqqimen attas yar wedrar-a, aqa 
d attas. 7 Dewrem, kksem iqidan nwem uca adfem yar idurar n Imuriyyen u yar marra imucan 
yudsen di Rewda, deg idurar, di Temmurt Iwatan, di Temmurt n Ljanub u yar tma n rebhar, tam- 
murt n Ikeneaniyyen d Lubnan ar iyzar ameqqran, iyzar n Lfurat. 8 Xzar, necc wciy awem tam- 
murt zzat i wudem nwem. Adfem, tettfem tammurt nni x ijjug SIDI ad tt iwc i ibabaten nwem, 
i Ibrahim, Ishaq d Yaequb, u i zzarieet nsen awarni asen.’ 9 Di rweqt nni ssiwrey necc akidwem, 
nniy ‘Necc waha war zemmarey ad kenniw arbuy. 10 SIDI, AREBBI nwem, igga kenniw d attas, 
uca aqa da, kenniw rexxu d attas amecnaw itran n ujenna. 11 Ad taf ad daywem immarni SIDI, 
AREBBI nwem, am mammec tegam rexxu, cad aref n twarawin, uca ad taf ad kenniw ibarek am 
mammec tuya yarwem-dd issiwer. 12 Mammec zemmarey necc wehdi waha ad arbuy ihessifen 
nwem d ddqer nwem d imcubbecen nwem? 13 Ksim zi jar teqbic nwem iryazen imiyisen, inni 
itwassnen icnan, hima ad ten ggey d izegifen xawem.’ 14 Xenni kenniw tarrim-dd xafi, tennam 
ayi ‘Awar i tessiwred, aqa icna hima ad t negg.’ 15 Uca ksiy izegifen n teqbic nwem, iryazen 
imiyisen inni itwassnen icnan, uca ggiy ten d izegifen xawem, am imeqqranen x mya, imeqqra- 
nen x xemsin d imeqqranen x eecra, u am iweqqafen x tqebbar nwem. 16 Di rweqt nni umurey i 
rqudat nwem uca nniy ‘Srem yar aytmatwem uca hekmem nican jar weryaz d umas d ubarrani 
nni kides igan. 17 War tteggem s wudmawen di rehkam. Ad tesrem yar umezyan d umeqqran. 
War tegg w dem wudem n ca n yijjen’. Rhukm yar AREBBI. Tamesract nni tewear xawem, awyem 
tt-idd yari uca necc ad tt srey. 

18 Ammu i kenniw umurey di rweqt nni marra timesrayin nni xawem ad tent teggem. 

19 Xenni nekkes iqidan nney uca nejfey zi Hurib uca nezwa marra rexra ameqqran issagg w aden 
nni tezrim x webrid n idurar n Imuriyyen am mammec d aney yumur SIDI, AREBBI nney, uca 
niwed yar Qadac-Barnie. 20 Xenni nniy awem ‘Aqa tiwdem yar idurar n Imuriyyen nni d aney i ya 
iwc SIDI, AREBBI nney. 21 Xzar, SIDI, AREBBI nnek, aqa igga tammurt zzat i wudem nnek. Gaeeed, 
ttef itt, am mammec yark issiwer AREBBI n ibabaten nwem. War ttegg w ed u war ttejji ad iegez wur 
nnek.’ 22 Tusim-dd yari marra kenniw, tennam ‘Ejj aney ad nessekk iryazen zzat i wudem nney 
hima ad bergagen tammurt mahend ad aney xebbaren x man abrid i zi i ya ngaeeed u mammec 
gant tneddam i yar i dd ya nas.’ 23 Tuya awar-a d lemlih i necc uca ksiy teneac n yeryazen, zi kur 
taqbic ijj n weryaz. 24 Nnden nitni uca uyuren x webrid yar idurar uca usin-dd yar teyzurt n Ickul 
uca bergagen tt. 25 Ksin s ifassen nsen ryiget n temmurt uca hwan-dd zzayes yarney. Iwyen aney- 
dd rexbar, nnan ‘tammurt i d aney i ya iwc SIDI, AREBBI nney, tesbeh.’ 

26 Qae amenni, war texsem ad tgaeedem uca tyewwyem didd i fumur n SIDI, AREBBI nwem. 

27 Uca tnedqem-dd zeg iqidan nwem, tennam ‘Deg weqfab nnes xaney, aqa issuffey aney SIDI 
zi temmurt n Misra mahend ad aney yarr yar ifassen n Imuriyyen mahend ad aney yareddeg. 

28 Mani xenni, mani i ya ngaeeed? Aytmatney ssfessyen ufawen nney, nnan: Rgens imyar uca 
zzugaren xaney. Tineddam myarent u twafaryent af ajenna uca nezra din ayt n Eanaq. 29 Xenni 
nniy awem ‘War tarjijjem ca u war zzaysen ttegg w dem. 30 SIDI, AREBBI nwem, wenni igguren 
zzatwem, ad immney di ttwee nwem, ammu nican am mammec igga zzat i tittawin nwem di 
ttwee nwem di Misra 31 ufa di rexfa, mani tezrim mammec tuya kenniw yarebbu SIDI marra 
abrid nni tuyurem, amecnaw ijj n weryaz yarebbu mmis, ar mani dd-tiwdem yar wemcan-a.’ 
32 Maca kenniw sad war tuminem ca s wawaf-a di SIDI, AREBBI nwem, 33 wi tuya igguren zzat 
i wudem nwem deg webrid hima ad awem yarzu mani i ya tewtem iqidan nwem, u wi tuya 
igguren s gifet di tmessi mahend ad awem isscen abrid u s uzi? deg ijj n useynu. 34 SIDI isfa 
fhess n wawafen nwem uca ixeyyeq, ijjug, inna 35 ‘Ufa d ijj zeg yeryazen-a n jjif-a aeeffan war 
izarr tammurt icnan nni x jjugey ad tt wcey i ibabaten nwem, 36 myir Kalib, mmis n Yifunni, 
netta ad tt izar uca i netta u i tarwa nnes ad wcey tammurt nni x igga idaren nnes, minzi 
netta tuya ideffar SIDI nican.’ 37 lffugem xafi SIDI di ssibbet nwem, inna ‘Ufa d cek war dayes 
ttidfed ca! 38 Yacuea, mmis n Nun, wenni ibedden zzat i wudem nwem, ad days yadef. Sjehd it, 
minzi netta d wenni tt i ya ibdan am fwart jar Israyil. 39 Uca ihenjiren nwem i x tennam: ad 
dewfen d teymart, tarwa nwem nni war ssinen ead fxar niy fyar di fweqt nni, nitni ad days 
adfen uca necc ad asen tt-idd wcey uca nitni ad tt warten. 40 M aca kenniw ad dd-tdewfem, ad 
tekksem iqidan nwem ssa uca ad tuyurem yar fexfa yar Rebhar n Uyanim.’ 41 Kenniw tarrim-dd 
uca tennam ‘Aqa nexda ak-d SIDI. Ad ngaeeed uca ad nemney qae am mammec d aney yumur 
SIDI, AREBBI nney.’ Uca tbeysem fesnah n garra uca kenniw twejdem ad tgaeedem yar idurar. 
42 Xenni inna ayi SIDI ‘Ini asen: War ttgaeedem, war ttmenyim, minzi necc war giy di fwest 
nwem, hima war txessarem zzat i wudem n feedyan nwem.’ 43 Ammu i kiwem ssiwfey, maca 
kenniw war ttesfim uca tyewwyem didd i fumur n SIDI uca teggim s tyennant, tgaeedem yar 
idurar. 44 Uca ffyen Imuriyyen nni tuya izeddyen deg idurar uca uzzfen xawem am tteggen s 
tzizwa uca rebzen kenniw di Saeir af Hurma. 45 Tdewfem-dd, tessyuyem zzat i wudem n SIDI. 
SIDI war isfi i tmijja nwem, war d awem iwci amezzuy. 46 Uca teqqimem kenniw di Qadac attas 
n wussan, am gan wussan i dinni teqqimem.” 


2 1 “Xenni nedwef-dd uca nekkes iqidan uca nuyur yar fexfa, deg webrid yar Rebhar n Uyanim, 
am mammec d ayi inna SIDI uca nenned attas n wussan i wedrar n Saeir. 2 Xenni issiwef SIDI 
akidi, inna 3 ‘Attas i tenndem i wedrar-a, aqa cfa. Arrem azegif yar ccamal 4 uca umur fgens, ini: 
Ad tekkem kenniw x weymir n aytmatwem, ayt n Eisu, inni izeddyen di Saeir. Nitni ad zzaywem 
gg w eden uca kenniw ittxessa ad tehdam ixef nwem attas. 5 War kisen temearram, minzi war d 
awem tticcey ufa d ijj n cbar zi temmurt nsen, minzi necc wciy idurar n Saeir d fwart i Eisu. 
6 Ad xasen tesyem feewec s tmenyat n nnuqart hima ad tzemmarem ad teccem u ad xasen tesyem 
eawed aman s tmenyat n nnuqart hima ad teswem.’ 7 Minzi SIDI, AREBBI nnek, tuya ibarek i cek 
di marra fxedmet n ifassen nnek. Netta issen ticfi nnek di fexfa-ya ameqqran. Marra arebein n 
isegg w usa-ya tuya SIDI, AREBBI nnek, akidek uca war d ac ixess walu. 

8 Umi nekka x yaytmatney, ayt n Eisu nni tuya izeddyen di Saeir, x webrid n Rewda n Iylat d 
Eisyun-Jabir, nedwef-dd uca nekka x webrid n fexfa n Mu’ab. 9 Xenni issiwef SIDI akidi ‘War 
ssagg w ad Mu’ab u war kisen ttmenyam, minzi necc war d awem tticey fwart zi temmurt nsen, 
minzi necc wciy Ear d fwart i ayt n Lut.’ 

10 - Tuya zeddyen din Imiteyyen, ijj n rgens d ameqqran attas d iwdan d iziraren amecnaw 
Ieanaqiyyen. n Nitni twahesben d Irafawiyyen amecnaw Ieanaqiyyen uca Imu’abiyyen qqaren 
as Imiyyen. 12 Ra d Ixuriyyen tuya zeddyen qber di Saeir, maca ayt n £isu ksin rwart nsen uca 
tehhan ten zzat i wudem nsen uca zedyen din deg wemcan nsen, amecnaw mammec tuya ittegg 
Israyil s temmurt n rwart nnes nni d asen iwca SIDI. - 

13 ‘Kkarem rexxu, tezwam teyzurt n teyzurt n Zarad!’. Uca nezwa teyzurt n teyzart n Zarad. 14 Tme- 
nya u-tratin n isegg w usa i nuyur zi Qadac-Barnie arami nezwa teyzurt n teyzart n Zarad, arami 
iqda jjir n Ieeskariyyen zi rwest n rmargeh n txuzan, am mammec tuya d asen ijjug SIDI. 15 Ammu 
i zzaysen igga ufus n SIDI hima ad ten itehha zi rwest n rmargeh n txuzan arami qdan marra. 

16 Uca imsar, umi mmuten marra Iceskariyyen zi rwest n rgens, 17 issiwe? SIDI akidi, inna 
18 “Ass-a ad tezwid aymir n temmurt n Mu’ab, aqa-t d Ear. 19 Ad tafed tudsed yar urendad n ayt n 
£ammun. War ten tessigg w idem ca, war kisen ttmenyim ca, minzi war d awem tticey rwart zi 
temmurt n ayt n Ieammuniyyen, minzi wciy tt d rwart i ayt n Lut.” 

20 Twahesben nitni eawed d Irafawiyyen. Tuya Irafawiyyen zeddyen din qber u Ieamuniyyen 
qqaren asen Izamzumiyyen. 21 Tuya-ten d ijj n rgens imyar attas u d azirar n waddud amecnaw 
Ieanaqiyyen. SIDI tuyayareddeg iten zzat i wudem nnes u nitni ksin rwart nsen uca zedyen deg 
wemcan nsen. 22 Tuya netta igga ammu eawed i ayt n £isu inni tuya izeddyen di Saeir, itehha 
Ixuriyyen zzatsen uca nitni ksin rwart nsen uca zeddyen din ar ass-a. 23 Uca Ikafturiyyen nni 
tuya iffyen zi Kaftur, tehhan Ieawiyyen inni tuya izeddyen di dcurat ar Yazza uca nitni ggin ad 
zeddyen din ar ass-a. 

24 ‘Kkarem, kksem iqidan nwem uca zwam teyzurt n teyzart n Arnun. Aqa da, wciy Sihun, ajegid n 
Hacbun, Amuri, d temmurt nnes deg ifassen nwem. Bda ad tt teksid uca tadfed di garra akides. 

25 Ass-a ad bdiy ad arrey tigg w udi d reurret zzayek x marra regnus sadu ajenna marra, inni xak i 
ya isren rexbar uca ad arjijen u ad qdiddsen zzatek.’ 

26 Uca ssekkey ireqqasen zi rexra n Qadimut yar Sihun, ajegid n Hacbun s wawaren n rehna, 
nniy 27 ‘Ad kkey x temmurt nnek d abrid, x webrid ad rahey bra mma ad heyydey x webrid yar 
yefus ura yar uzermad. 28 Macca ad ayi tezzenzed i tmenyat n nnuqart hima ad ccey, aman ad ayi 
ten tewced i tmenyat n nnuqart hima ad swey. Ad zwiy x idaren inu waha - 29 am mammec d ayi 
ggin ayt n £isu nni izeddyen di Saeir d Imu’abiyyen nni izeddyen di £ar - arami zwiy L'Urdun 
yar temmurt i d aney i ya iwc SIDI, AREBBI nney.’ 

30 Maca Sihun, ajegid n Hacbun war ixs ad yejj ad tt nezwa, minzi SIDI, AREBBI nnek, isseqsah 
buhber nnes, uca iyennen ur nnes hima ad t isellem deg ifassen nnek, am tega ass-a. 31 Uca 
inna ayi SIDI ‘Aqa da, necc bdiy ad sellmey Sihun d temmurt nnes yark. Bda ad tt teksid hima 
ad twarted tammurt nnes.’ 32 Uca iffey-dd Sihun yar umsagar, netta ak-d marra rgens nnes, 
i garra di Yahas. 33 SIDI, AREBBI nney, isellem aney t uca narni t, netta d tarwa nnes d marra 
rgens nnes. 34 Neksi marra tineddam nnes uca nharrem kur tandint i utehhi, min iqqimen zeg 
yeryazen d temyarin d ihenjiren, war nejji ura d ijj ad iqqim iddar. 35 Myir rebhayem d min 
ittwakeccden zi tneddam aqa neksi aya d tkeccadt i yixef nney. 36 Zi Arueir, nni yegan yar tma 
n teyzart n Arnun, u zi tendint nni yegan di teyzurt ar Jilead, war din tuyi ura d ict n tendint 
tuera xaney ead. SIDI, AREBBI nney, isellem aney marra . 37 Maca kenniw war dd-tqarrbem yar 
temmurt n ayt n £ammun, yar marra min tuya yar tma n teyzart n Yabbuq d tneddam n wedrar 
u yar marra inni d aney iharrem SIDI.” 

3 1 “Xenni nedwer-dd uca ngaeeed abrid n Bacan. Iffey-dd Euj, ajegid n Bacan, i umsagar 
akidney, netta d marra rgens nnes, i garra di Idraei. 2 Xenni inna ayi SIDI ‘War zzayes ttegg w ed 
ca, minzi sellmey t, netta d marra rgens nnes, yar ifassen nnek uca ad zzayes tegged am 
mammec teggid s Sihun, ajegid n Imuriyyen nni tuya izeddyen di Hacbun. 

3 Uca SIDI, AREBBI nney, isellem Euj, ajegid n Bacan d marra rgens nnes yar ifassen nney uca 
narni t ar mani war iqqim ura d ijj iddar. 4 Di rweqt nni nettef marra tineddam. War tuyi zzay- 
sen ura d ict n tendint war tt nettif: settin n tneddam d marra jjihet n Arjub, tageldit n Euj di 
Bacan. 5 Marra tineddam nni twafaryent s rehyud d tiwwura d izekrunen. Neksi tanya attas n 
tneddam i tuya din twarezment. 6 Uca nharrem itent i utehhi, am mammec negga i Sihun, ajegid 
n Hacbun. Ntehha marra tineddam: min iqqimen n yeryazen d temyarin d ihenjiren. 7 Maca 
neksi i yixef nney marra rebhayem d min nkecced zi tneddam d takeccadt. 8 Ammu i nettef di 
rweqt nni tammurt zi tnayen n ijegiden n Imuriyyen nni igan yar tma-ya n L'Urdun, zi teyzart 
n Arnun ar adrar n Harmun, 9 tenni umi qqaren Isayduniyyen s yisem n Hirmun Siriyun u Imu¬ 
riyyen qqaren as Sinir. 10 Marra tineddam n rwata yuzfan d marra Jilead d marra Bacan ar Salxa 
d Idraei, marra tineddam n tgeldit n Euj di Bacan. 11 Minzi myir Euj, ajegid n Bacan, tuya iqqim 
zi min iqqimen n Irafawiyyen. Aqa da, qama nnes d ict n qama n wuzzar, mma war igi di Rabba 
n ayt n Eammun? Tuzzeggart nnes tesea n iyagen u tiru nnes arebea n iyagen, ebaren tt s uyir 
n yijj n weryaz. 

12 Di rweqt nni neksi tammurt-a d rwart uca wciy tt i Irubiniyyen d Ijadiyyen zi Earueir nni igan 
yar teyzart n Arnun ura d azyen n idurar n Jilead ak-d tneddam nnes. 13 Min iqqimen n Jilead 
d marra Bacan, tageldit n Euj, wciy tt i wezyen n teqbic n Manassi, marra jjihet n Arjub ak-d 
marra Bacan umi qqaren tammurt n Irafawiyyen. 14 Ya’ir, mmis n Manassi ittef marra tammurt 
n Arjub ar weymir ak-d Ijicuriyyen d Imaekiyyen uca iraya as s yisem nnes Bacan Hawut Ya’ir, 
am t tsemman ass-a. 15 D Jilead wciy t i Makir. 

16 1 Irubiniyyen d Ijadiyyen wciy asen zi Jilead ar tiyzart n Arnun, zi rwest n teyzurt n teyzart d 
weymir u zi senni ar tiyzart n Yabbuq nni igan d aymir ak-d ayt n Eammun . 17 Sawed Rewda d 
L'Urdun ak-d weymir nni igan n Kinnarat ar rebhar n Rewda, Rebhar Amegah, wadday n tey- 
sarin n wedrar n Fisja yar ccarq. 

18 Di rweqt nni wessiy kenniw, nniy ‘SIDI, AREBBI nwem, iwc awem tammurt-a, hima ad tt 
tettfem d rwart. Ittxessa ad tezwam twejdem i umenyi zzat i aytmatwem, ayt n Israyil, marra 
ayt n umenyi. 19 Myir temyarin nwem d ihenjiren nwem d rebhayem nwem - aqa ssney belli 
yarwem attas n rebhayem - zemmaren ad qqimen di tneddam nwem nni d awem wciy necc, 
20 ar i ya iwc SIDI arrahet i aytmatwem uca, am t teggem kenniw, ura d nitni ad ksin tammurt 
nni d asen i ya iwc SIDI, AREBBI nwem, yar ujemmad n L'Urdun d rwart. Xenni ad dd-tdewrem 
marra, kur ijj yar tesyart i d awem wciy necc. 21 Di rweqt nni wessiy i Yacuea, nniy ‘Tittawin 
nnek zrint marra min igga SIDI, AREBBI nwem, s tnayen n ijegiden-a. Ammu i ya yegg SIDI s 
marra tigeldawin i yar i ya tezwam. 22 War zzaysen tegg w dem, minzi SIDI, AREBBI nwem, ad 
immney di ttwee nwem.’ 

23 Uca zugey yar SIDI di rweqt nni, nniy 24 ‘Sidi inu, SIDI! Cek tebdid ad tessecned i umsexxar 
nnek remyaret nnek d ufus nnek ijehden, minzi man arebbi i din deg ujenna niy di temmurt 
izemmar ad yegg rexdayem d jjehd am mammec ten tettegged cek? 25 Ejj ayi ad zwiy, zawgey 
cek, uca ad zary tammurt icnan nni igan yar ujemmad n L'Urdun, aqa idurar nni icnan d Lub- 
nan!’ 26 Maca SIDI isxed xafi afugem nnes di ttwee nwem uca war d ayi isri. Inna ayi SIDI ‘Cfa min 
d ayi tettared, aqa d attas. War kidi ssiwir ead x tmesract-a. 27 Ari yar tqiccat n Fisja uca sgaeeed 
tamuyri nnek yar ryarb, yar ccamal, ear ljanub u yar ccarq u xzar i tt s ixef n tittawin nnek, 

minzi war tzekk w wid ca L'Urdun. 28 Sellem rumur i Yacuea, egg days ur u sejhed it, minzi netta 
ad izwa zzat i wudem n rgens-a uca netta ad ten yarr ad warten tammurt i ya tzared.’ ” 

29 Uca neqqim di teyzurt zzat i Bayt-Fayur. 

Awar n Musa mahend ad ttfen di reahd ak-d AREBBI 

4 1 “Xenni rexxu, a Israyil, ser yar twessa d lfarayid nni d awem ssermadey hima ad teddarem 
uca ad tadfem tammurt nni d awem i ya iwc SIDI, AREBBI n ibabaten nwem, uca ad tt 
twartem. 2 War arennyem yar wawar-a i d awem i ya umurey u war zzayes kksim, hima ad tirim 
tettfem di twessa n SIDI, AREBBI nwem, tinni d awem umurey. 3 Tittawin nwem zrint min igga 
SIDI di ssibbet n Bael-Fayur, minzi marra aryaz nni ideffaren Bael-Fayur, aqa itehha it SIDI, 
AREBBI nwem, zi rwest nwem. 4 Kenniw tresqem yar SIDI, AREBBI nwem, uca kenniw marra 
teddarem cad ass-a. 5 Xzarem, necc ssremdey awem tiwessa d lfarayid am mammec d ayi yumur 
SIDI, AREBBI inu, hima ad zzaysent teggem di temmurt i yar i ya tadfem mahend ad tt twartem. 
6 Ttfem daysent u ggem tent, minzi ta ad tiri tiyit nwem d reeqer nwem zzat i tittawin n regnus 
nni i ya isren marra tiwessa-ya u ad inin ‘Rgens-a ameqqran wanita d tidett d ijj n rgens d 
amiyis u s reeqer!’ 7 Minzi man rgens imyaren i da igan, aqa yars arebbi yudsen am SIDI, AREBBI 
nney, rebda xmi xas nettraya? 8 U man rgens imyaren i da igan, aqa yars tiwessa d lfarayid 
iseggmen amecnaw marra ccariea-ya nni tteggey zzat i wudem nwem ass-a? 

9 Maca hdam x yixef nwem uca ttfem nican acbar x reemur nwem hima war tettum min zrint 
tittawin nwem u hima timesrayin-a war dd-tteffyent ca zeg wurawen nwem. Ittxessa sawed ad 
tent tessargbem i ihenjiren nwen u i ihenjiren n ihenjiren nwem. 

10 Ass min di tuya tbedded yar wedrar n Hurib zzat i wudem n SIDI, AREBBI nnek, rami d ayi inna 
SIDI ‘Smun rgens-a, xenni necc ad ten arrey ad sren awaren inu mahend ad ten ssremden hima 
ad zzayi gg w den marra ussan nni iddaren di temmurt uca ad ten ssremden i tarwa nsen.’ 11 Uca 
kenniw tqarrbem-dd uca tbeddem yar idaren n wedrar uca adrar yarya arami timessi nnes 
tiwed yar rwest n ujenna, tuya din ttram d iseynuten ibarcanen. 

12 Uca issiwer SIDI akidwem zi rwest n tmessi. Kenniw tesrim i rhess n wawaren, maca war 
tezrim ca addud nnes, myir ict n tmijja umi tesrim waha. 13 Netta issargeb kenniw x reahd nnes 
nni yumur ad t teggem, eecra n wawaren. Yura ten di tnayen n terwihin n wezru. 14 1 necc sawed 
yumur SIDI di rweqt nni mahend necc ad kenniw ssremdey tiwessa d lfarayid mahend ad zzay¬ 
sent teggem di temmurt i yar tezwam hima ad tt twartem. 

15 Hdam nican x reemur nwem, minzi kenniw war tezrim addud nnes deg wass umi akidwem 
issiwer SIDI x wedrar n Hurib zi rwest n tmessi 16 uca war ttfesdem ixefnwem, ad teggem i yixef 
nwem ijj n rexyar ineqcen, addud n ca n yijj n ssanam, addud n ca n yijj n wewtem niy n ict n 
tewtemt, 17 ijj n waddud n ca n yijj n umuddar nni igan x temmurt, niy ijj n waddud n ca n yijj 
n ujdid s wefriwen i ittawen deg ujenna, 18 niy ijj n waddud n ca n yijj n umuddar nni ittbueen x 
temmurt, niy ijj n waddud n ca n yijj n wesrem nni igan deg waman sadu temmurt, 19 u yark ad 
tessgaeeded tamuyri nnek yar ujenna uca xenni ad tzared tafuct d uyur d itran, marra reeskar 
n ujenna, uca xenni ad twaearrned ad asen tadared uca ad asen teebded i nitni inni ibda SIDI, 
AREBBI nnek, i marra regnus sadu marra ajenna. 20 SIDI aqa iqber i kenniw uca issuffey i ken- 
niw-dd zeg ufarran n wuzzar, zi Misra, hima ad as tirim d ijj n rgens i iwart netta, am tega ass-a. 
21 Eawed iffugem xafi SIDI di ssibbet n wawaren nwem uca ijjug belli war eedduy L'Urdun u war 
ttidfey tammurt isebhen nni d ac i ya iwc SIDI, AREBBI nnek, d rwart, 22 minzi necc ad mtey 
di temmurt-a, war zekk w iy ca L'Urdun. Kenniw ad tezwam uca ad tettfem tammurt-a icnan. 
23 Hdam war tettum reahd n SIDI, AREBBI nwem wenni iggin akidwem uca hdam war tteggem i 

yixef nwem ijj n rexyar ineqcen n ca n ict n rhajet nni d ac iharrem SIDI, AREBBI nnek. 24 Minzi 
SIDI, AREBBI nnek, aqa-t d ict n tmessi ittetten, d ijj n Arebbi ittasmen. 

25 Xmi i ya tarwem arraw d ayyawen uca ad tewsarem di temmurt uca xenni ad tfesdem ixef 
nwem , ad teggem ijj n rexyar ineqcen, ssiffet n ca n rhajet uca ad teggem ryar di tittawin n SIDI, 
AREBBI nwem, mahend ad t tesearem s man aya, 26 xenni necc ass-a ad rayiy x ujenna d temmurt 
d rechud xawem, aqa kenniw ad tetwahellkem deyya s tidett di temmurt i yar i ya tezwam 
yar L'Urdun mahend ad tt teksim d rwart. War days tettyimim kenniw ca n wussan ktar cad, 
minzi ad tetwatehham qae. 27 SIDI ad kenniw ibezzee jar regnus uca ad zzaywem qqimen drus 
n weryazen waha jar regnus mani kenniw i ya indeh SIDI. 28 Din ad tsexxarem irebbiten nni 
itwaggen s ifassen n bnadem s ukeccud d wezru, inni war ittwarin, war ittesrin, war ittetten u 
war ittcemman. 

29 Xenni ad tarzud din SIDI, AREBBI nnek, u ad t tafed, mara tarezzud xas s marra u? nnek d 
marra reemar nnek. 30 Mara cek di ?ehsaret uca ad yark dd-asen marra awaren-a deg wussan 
ineggura, xenni ad dd-tdewred yar SIDI, AREBBI nnek, u ad tesred i tmijja nnes, 31 minzi SIDI, 
AREBBI nnek, d ijj n AREBBI yarehhmen, war cek ittejji u war cek ittaredeg. War ittettu reahd 
n ibabaten nwem nni d asen ijjug. 

32 Seqsa rexxu, ttzawge y, x wussan iedun nni igan qbe? i cek, zeg wass min di igga AREBBI bna¬ 
dem x temmurt, seqsa zi ttarf n ujenna yar ttarf nnedni n ujenna, ma eemmars mma imsar ca 
n rhajet temyar anect n tanita niy itwaser ca am tanita? 33 Ma eemmars mma isra ca n rgens 
tmijja n AREBBI tessiwe? zi rwest n tmessi, am mammec tt ttesrid cek, uca waxxa amenni iqqim 
iddar? 34 Niy ma iqegeb eemmars ijj n arebbi ad dd-yas ad iksi i yixef nnes ijj n rgens zi rwest n 
yijj n rgens nnedni s tjarribin, s reeramat, s reejayeb, s umenyi, s ufus ijehden, s uyir isswizzden 
u s tsigg w din imyaren, amecnaw marra min igga SIDI, AREBBI nwem, zzat i tittawin nwem di 
Misra? 35 Aqa i cek umi dd-itwassban aya, hima ad tessned belli SIDI d AREBBI i iga. War din ca 
nnedni myir netta. 36 Zeg ijenwan igga ad tesred i tmijja nnes hima ad cek inebbeh u x temmurt 
aqa isscen as timessi nnes imyaren u aqa tesrid awaren nnes zi rwest n tmessi. 37 Minzi netta 
tuya ixs ibabaten nnek u ixdar zzarieet nnes awarni as, aqa issuffey i cek-dd zzat i wudem nnes 
zi Misra s jjehd nnes imyaren 38 hima ad yazzer x regnus imyaren d yinni xak ijehden zzat i 
wudem nnek u hima ad cek days issidef u ad ac iwc tammurt nsen d rwart, amecnaw mammec 
i tega ass-a . 39 Xenni ssen ass-a uca ejj ad tt tengez deg wur nnek belli SIDI d AREBBI, sennej deg 
ujenna u swadday di temmurt u war din hed myir netta. 40 Ttef di twessa nnes u di rumurat 
nnes tinni d ac umurey ass-a hima ad iffey umeddur mlih i cek u i tarwa nnek awarni ac uca ad 
teqqimed ussan ktar di temmurt i d ac i ya iwc SIDI, AREBBI nnek, marra ussan.” 

Tineddam n tarewra yar ujemmad n Lurdun 

41 Xenni ifarz Musa trata n tneddam yar tma-ya n L'Urdun manis dd-tneqqar tfuct, 42 hima ad 
din yarwer uqettar nni inyin, bra mma ad as igg rehsab, amqarreb nnes wenni umi war icarh 
idennad ura d faridennad u xenni yarwer yar ict zi tneddam-a uca iqqim iddar. 43 Basir di rexra, 
di rwata yuefan, i Rubiniyyen u Ramut di Jilead i Ijadiyyen u Julan d Bacan i Imanassiyyen. 

Tiremt n ttawrat d eecra n tiwessa 

44 Ta d ccarisa nni igga Musa zzat i tarwa n Israyil. 45 Ina d cchadat d tiwessa d lfarayid nni 
issiwer Musa yar ayt n Israyil umi dd-ffyen zi Misra. 46 Aya tuya yar tma-ya n L'Urdun, di teyzurt 
arendad n Bayt-Fayur, di temmurt n Sihun, ajegid n Imuriyyen, wenni tuya izeddyen di Hacbun, 
wenni x iyreb Musa ak-d ayt n Israyil umi dd-ffyen zi Misra. 47 Aqa ksin tammurt nnes am rwart 

ura d tammurt n £uj, ajegid n Bacan, tnayen n ijegiden n Imuriyyen nni yegan yar tma-ya n 
L'Urdun manis dd-tneqqar tfuct, 48 zi Earueir nni igan yar tma n teyzart n Arnun ar wedrar n 
Siyun nni igan d wedrar n Hirmun, 49 d marra rewda yar tma-ya n L'Urdun, yar ccarq, ar rebhar 
n Rewda nni igan wadday n teysarin n wedrar n Fisja. 


5 1 Iraya Musa i marra Israyil uca inna asen “Srem, a Israyil, i twessa d lfarayid inni ssiwrey 
necc ass-a deg imezzuyen nwem, hima ad tent tremdem u ad tent tehdam mahend ad 
zzaysent teggem. 2 SIDI, AREBBI nney, igga ijj n reahd akidney di Hurib. 3 War igi ak-d ibabaten 
nney i igga AREBBI reahd-a, maca akidney, neccin inni da ibedden ddaren marra ass-a. 4 Udem 
ak-d wudem issiwer SIDI akidwem x wedrar zi rwest n tmessi 5 - tuya ayi di rweqt nni beddey 
jar SIDI d kenniw hima ad kenniw ssaregbey x wawar n SIDI, minzi tuya kenniw tegg w dem zi 
tmessi u war tgaeeadem ca yar wedrar - uca netta inna 

6 ‘Necc d SIDI, AREBBI nnek, wenni cek-dd issuffyen zi temmurt n Misra, zi taddart n tesmuyi. 
7 War yark ttirin ca n irebbiten nnedni zzat i wudem inu. 8 War ttegg i yixef nnek ijj n rexyar 
ineqcen m'y man mma n ssiffet n min din igan sennej deg ujenna niy swadday x temmurt niy 
deg waman sadu temmurt. 9 War ggur ad xasen tadared u ad ten tsexxared, minzi necc, SIDI, 
AREBBI nnek, d ijj n AREBBI ittasmen, wenni dd-yarezfen rmuesiyyet n ibabaten di tarwa ar jjif 
wiss t?ata u wiss arebea n yenni d ayi icarrhen 10 u necc ggiy s tmexsiwt inu icewwaren ak-d 
ruruf n yenni d ayi ittexsen u hettan tiwessa inu. 

11 War netteq s yisem n SIDI, AREBBI nnek, di rbater, minzi SIDI war ittbarri wenni i ya inetqen 
s yisem nnes di rbater. 

12 Hda ass n ssebt hima ad t tessqeddsed am mammec d ac yumur SIDI, AREBBI nnek. 13 Setta 
n wussan ad txedmed, ad tegged marra rxedmet nnek, 14 maca ass wiss sebsa d wass n ssebt n 
SIDI, AREBBI nnek. War days tettegged ura d ict n rxedmet, cek d mmic d yegic d yismey nnek 
d tayya nnek d umwa nnek d weyyur nnek d rebhayem nnek ura d abarrani nni akik igan daxer 
i tewwura nnek, kenniw war tetteggem ura d ict n rxedmet, hima ismey nnek d tayya nnek ad 
areyyhen am cek. 15 Ad teeqrem belli tuya cek d ismey di temmurt n Misra u SIDI, AREBBI nnek, 
aqa issuffey i cek-dd zi senni s yijj n ufus ijehden d ijj n uyir isswizzden. S uyenni yumur cek 
SIDI, AREBBI nnek, ad tehdid ass n ssebt. 

16 Weqqar babac d yemmac, am mammec i d ak yumur SIDI, AREBBI nnek mahend ussan n tudart 
nnek zemmaren ad zzuggarten uca ad iffey umeddur nnek mlih di temmurt i d ac i ya iwc SIDI, 
AREBBI nnek. 

17 War neqq. 

18 War zenna. 

19 War ttacar. 

20 War cehhed s zzur didd i umqarreb nnek. 21 War ttegg mezri di temyart n umqarreb nnek u 
war demmee di taddart n umqarreb nnek, niy deg iyyar nnes, niy deg yismey nnes, niy di tayya 
nnes, niy deg umwa nnes, niy deg weyyur nnes, niy di ca n umqarreb nnek.’ 

22 Issiwer SIDI awaren-a ak-d marra agraw nwem n fgens s ict n tmijja ijehden x wedrar, zi 
rwest n tmessi, zeg iseynuten ibarcanen u war immarni ca ktar. Yuri ten x tnayen n terwihin n 
wezru uca iwca itent i necc. 23 Uca imsar, umi tesrim kenniw i tmijja zi rwest n ttram uca adrar 
icemmed s tmessi, aqa tqarrbem-dd yari, marra izegifen n tqebbar nwem d imyaren nwem, 
24 tennam ayi ‘Aqa da, SIDI, AREBBI nney, isscen aney-dd aeugi nnes d remyaret nnes uca nesra i 
tmijja nnes zi rwest n tmessi. Ass-a nezra belli SIDI issiwer ak-d bnadem uca wa iqqim cad iddar. 

25 Rexxu xenni, mayemmi i ya nemmet? Minzi timessi-ya imyaren ad aney tecc mara neqqim 
nettesra i tmijja n SIDI, AREBBI nney. 26 Minzi man wen igan jar marra min iddaren, wenni isrin 
yar tmijja n AREBBI iddaren tessiwer-dd zi rwest n tmessi am neccin, d wenni iddaren ead7 
27 Ad dd-tqarrbed cek u ad tesrid yar marra min d ac i ya yini SIDI, AREBBI nney, uca xenni ad 
tessiwred cek akidney x marra min d ac i ya issiwer SIDI, AREBBI nney, u neccin ad as nse? uca 
ad zzayes negg.’ 

28 Isra SIDI i tmijja n wawaren nwem umi kidi tessiwrem uca inna ayi SIDI ‘Sriy i tmijja n 
wawaren n rgens-a, min xef d-ak issiwren. Aqa ggin mlih umi kik ssiwren marra aya. 29 Iri ad 
yarsen yiri u? ammu s tidett mahend ad ayi gg w eden uca ad hdan marra ussan qae tiwessa inu 
hima nitni d warraw nsen ad irin mlih i rebda! 30 Ruh, tinid asen: Dewrem-dd yar iqidan nwem! 
31 Uca cek, bedd da kidi, hima ad akidek ssiwrey tiwessa d lfarayid nni d asen i ya tessremded 
hima ad zzaysent ggen di temmurt nni i d asen i ya wcey d rwart.’ 32 Xzarem hima ad teggem 
am mammec i d awem yumur SIDI, AREBBI nwem, u war ttheyydem x man aya, war igi yar yef- 
fus ura yar uzermad. 33 Ad tuyurem marra abrid nni d awem yumur SIDI, AREBBI nwem, hima 
ad teddarem uca ad tirim mlih u hima ad zemmaren ad zzuggarten ussan nwem di temmurt nni 
i ya teksim d rwart.’ ” 


6 1 “Tina d tiwessa d lfarayid nni yumur SIDI, AREBBI nwem, mahend ad awem tent ssremdey, 
hima ad zzaysent teggem di temmurt i yar i ya tezwam mahend ad tt teksim d rwart, 2 hima 
ad tegg w ded SIDI, AREBBI nnek, uca ad tehdid marra tiwessa nnes d rumurat nnes nni d ac 
umurey, cek d mmic d mmis n mmic, marra ussan n tudart nnek, hima ussan n tudart nnek ad 
zzuggarten. 3 Ser, a Israyil, hda ad zzaysent tegged, hima ad tirid mlih u hima ad temmarnid 
s wattas di temmurt nni ifeyyden s uyi d tamment, am mammec tuya inna SIDI, AREBBI n 
ibabaten nnek. 

4 Ser, a Israyil, SIDI, AREBBI nney, SIDI d ijj. 5 Ad texsed SIDI, AREBBI nnek, s marra wur nnek u 
s marra reemar nnek u s marra jjehd nnek. 

6 Uca awaren-a nni d ac umurey ass-a, ad irin deg wur nnek. 7 Uca ad ten tessiggzed i tarwa 
nnek uca ad xasent tessiwred xmi i ya teqqimed di taddart nnek u xmi i ya tuyured deg webrid 
u xmi i ya tettsed u xmi i ya tekkared. 8 Uca ad ten tbeysed am ict n reeramet deg ufus nnek, ad 
irint amecnaw ijj n ufiru n useggem jar tittawin nnek. 9 Uca ad ten tarid x redruf yar uyezdis n 
tewwart n taddart nnek u di tewwura nnek. 

10 Uca ad imsar, belli SIDI, AREBBI nnek, ad ac-dd yawi di temmurt i x ijjug i ibabaten nwen i 
Ibrahim, i Ishaq, i Yaequb mahend ad ac tt-idd yewc, s tneddam imyaren icnan nni war tebnid 
cek 11 u s tudrin iccuren s marra rxar i zi war tent teccured cek u s teyzin nni cek war teyzid, 
u s tzayarin d tzemmurin nni war tezzud cek. Uca xmi i ya tecced u ad tejjiwned, 12 hda xenni 
mahend war ttettud SIDI wenni cek dd-issuffyen zi temmurt n Misra, zi taddart n tesmuyi. 

13 Ad tegg w ded SIDI, AREBBI nnek, ad t teebded u s yisem nnes ad tejjaged. 14 War ggur awarni 
i irebbiten nnedni zi irebbiten n regnus i d ac-dd innden 15 - minzi SIDI, AREBBI nwem d ijj n 
AREBBI ittasmen di rwest nwem - hima war xawem itwareqq lyadab n SIDI, AREBBI nwem uca 
ad kenniw itehha zeg wudem n temmurt. 

16 War ttqegabem ca SIDI, AREBBI nwem, am mammec t tqegbem di Massa. 17 Ad tehdam 
rumurat n SIDI, AREBBI nwem ura d cchadat nnes d twessa nnes nni d awem yumur. 18 Egg min 
igan iseggden d min icnan di tittawin n SIDI, hima ad tirid mlih u hima ad tadfed di temmurt 

icnan i zi ijjug SIDI i ibabaten nwem 19 hima ad tazzred x marra reedyan zzat i wudem nnek, am 
mammec issiwer SIDI. 

20 Xmi cek i ya isseqsa mmic, ad yini ‘Min teena cchadat d twessa d lfarayid nni d awem yumur 
SIDI, AREBBI nwem?’, 21 xenni ad tinid i mmic ‘Neccin tuya aney d isemyan n Firam di Misra, 
maca SIDI issuffey aney-dd zi Misra s ufus ijehden. 22 SIDI isscen qibac i tittawin nney reeramat 
d reejayeb imyaren d issigg w den i Fireun u i marra taddart nnes di Misra. 23 Uca issuffey aney- 
dd senni hima ad aney issidef mahend ad aney yewc tammurt nni x ijjug i ibabaten nney. 24 SIDI 
yumur aney ad negg elahsab marra tiwessa-ya, ad negg w ed zi SIDI, AREBBI nney, kur ass di 
ttwee n tizi nney hima ad neddar am ass-a. 25 Man aya ad yiri d tasegda nney xmi i ya nehda 
mahend ad negg marra rumurat-a zzat i wudem n SIDI, am mammec i d aney yumur netta.’ ” 

Israyil d imezday n tmurt n Kenean 

7 1 “Xmi SIDI, AREBBI nnek, ad cek issidef di temmurt mani i ya trahed mahend ad tt teksid d 
rwart, uca netta ad yazzer zi zzatek attas n regnus, Ihittiyyen d Ijirjaciyyen d Imuriyyen d 
Ikeneaniyyen d Ifiriziyyen d Ihiwiyyen d Iyabusiyyen, sebea n regnus imyaren u ijehden xak 
attas, 2 uca SIDI, AREBBI nnek, ad ten isellem zzat i wudem nnek u cek ad ten tyerbed, xenni 
ittxessa ad ten tharrmed qae i utehhi. War kisen ttegg reahd u war d asen sscen rehnunect 
nnek. 3 War teddikk w irem d idewran eawed akidsen. War ttic yegic i mmis u war dd-tettawi 
yegis i mmic, 4 minzi aya ad yarr mmic ad dd-idwer zi deffar inu uca ad isexxar i irebbiten 
nnedni uca ammu ad xawem itwassary lyadab n SIDI uca ad kenniw itehha deyya. 5 Ammu i 
ittxessa ad kisen teggem: ad thedmem iealtaren nsen, ad trebzem imayduten nsen iqeddsen u ad 
tqessem tirebbin nsen n cwarti uca ad tesscemdem rexyarat nsen ineqcen n ukeccud s tmessi. 
6 Minzi cek d ijj n rgens iqeddes i SIDI, AREBBI nnek. SIDI, AREBBI nnek, wenni cek ifarzen hima 
ad as tirid d ijj n rgens iyran x marra regnus nniyegan x temmurt. 

7 SIDI war d awem iggi tasyunt n tayri u war kenniw ixdar umi tuya kenniw d attas, minzi tuya 
kenniw qell i teswam jar marra regnus, 7 8 maca tayri n SIDI i kenniw d uhettu nnes x tjagit nni 

ijjug i ibabaten nwem, aqa d ina i zi kenniw dd-issuffey SIDI s ufus ijehden u d ina i zi kenniw 

issenjem zi taddart n tesmuyi, zeg ufus n Fireun, ajegid n Misra. 9 Sen xenni, belli SIDI, AREBBI 

nnek, aqa netta d SIDI asdiq wenni ihettan reahd d tmexsiwt icewwaren zi jjihet n yenni t ittex- 
sen uca hettan rumurat nnes, ar jjir wiss aref 10 * 12 u marra wi t icarrhen deg uyembub nnes, aqa 
netta ad t yaredeg, wenni t icarrhen deg uyembub nnes, aqa netta war d as itticc ttasie maca 
ad t ixeges deyya. 

n Hda xenni rumurat d twessa d lfarayid nni d ac umurey necc ass-a mahend ad zzaysent teg- 
ged. 

12 Ad imsar, umi tesrim i lfarayid-a uca ad tent tehdam am tent i ya teggem, aqa SIDI, AREBBI 

nnek, ggur ad ac ibedd x reahd d tmexsiwt icewwaren nni x tuya ijjug i ibabaten nnek. 13 Netta 

ad kenniw ixs, ad kenniw ibarek u ad kenniw issmarni, Ad ibarek ryiget n ueeddis nnek d ryiget 

n temmurt nnek, imendi nnek, binu nnek njdid, zzect nnek n ttri, twarura n tfunasin nnek d 
ufeyyec n imezyanen n wugi nnek, di temmurt nni tuya ijjug ad tt iwc i ibabaten nwem. 14 Aqa 
cek tetwabarked jar regnus! War dayek ittiri min war ittejjin ura d tenni war ittirwen, uca 
ammu di rebhayem nnek. 15 16 Ad zzayek ikkes SIDI marra rehrac u war cek ireqqef ura s ca n 
rehracat ieeffanen i yarwem ittwassnen zi Misra u ad tent issiwed x marra inni i cek icarrhen. 

16 Ad temhid marra regnus nni d ac i ya iwc SIDI, AREBBI nnek. Titt nnek war xasen tetthinni ca 

u irebbiten nsen war ten tsexxared, minzi aya d taxceft i kenniw. 17 Mara tennid deg wur nnek 

‘Regnus-a myaren xafi, mammec i ya zemmarey ad zzaysen kksey eemmars fwart nsen?’, 18 xenni 
war zzaysen ttegg w ed. Xarres mlih di min igga SIDI, AREBBI nnek, ak-d Fireun u ak-d marra 
Imisriyyen, 19 xarres di tqegabin imyaren nni tezrid s tittawin nnek u di feefamat d feejayeb d 
ufus ijehden d uyif isswizzden ak-d wi cek d issuffey SIDI, AREBBI nnek. Ammu i ya yegg SIDI, 
AREBBI nnek, s marra fegnus i zi ttegg w eded. 20 SIDI, AREBBI nnek, ad issekk irezzan idaryafen 
jarasen, a? i ya twahellken eawed inni iqqimen, inni itwassnuffaren zzatek. 21 War ttegg w ed 
zzat i wudem nsen, minzi SIDI, AREBBI nnek, aqa-t di fwest nnek, aqa-t d Arebbi imyaren u 
issagg w aden. 22 SIDI, AREBBI nnek, ad issuffey regnus-a zzatek cwayt cwayt. War izemmar ad 
xasen teqdid deyya, mafa 11a ad mmarenyen fewhuc deg iyyar attas xak. 23 SIDI, AREBBI nnek, 
ad ten isellem zzat i wudem nnek u ad ten issxarwed s yijj n uxarwed imyar af i ya twatehhan. 
24 Ad isellem ijegiden nsen deg ufus nnek uca ad temhid isem nsen zi sadu ajenna. Ufa d ijj we- 
ryaz mma ad izmar ad ibedd zzat i wudem nnek ar ten i ya tetehhid. 25 Rexyafat ineqcen ad tent 
tesscemded s tmessi. Nnuqart d wurey i xasent igan war days eecceq u war t kessi i yixef nnek, 
hima war zzayes tetxarwided, minzi aya d ict n jjeifect i SIDI, AREBBI nnek. 26 War ttiwi anect n 
jjeifect yar taddart nnek, mara 11a ad tdewfed s yixef nnek d ict n fqeceet n fehram am tega s 
yixef nnes. Ad zzayes teiffed attas minzi aqa-tt d ict n rqeceet n fehram.” 

Srem i SIDI AREBBI uca ttfem di reahd nnes! 

8 1 “Ad tehdam marra fumurat i zi d awem umurey ass-a, mahend ad tent teggem, hima ad 
teddarem u ad temmarenyem uca ad tadfem tammurt, tenni ijjug SIDI i ibabaten nwem, 
uca ad tt teksim d fwart. 2 Ad tidared marra abrid x mani cek igewwed SIDI, AREBBI nnek, 
arebein n isegg w usa di fexfa hima ad cek isswadee mahend ad issen min din deg wuf nnek, ma 
ad tehdid fumurat nnes niy 11a. 3 Netta isswadee i cek u issfaz i cek u iwc ac ‘manna’d macca, 
tenni war tessined ca cek ufa d ibabaten nnek war tt ssinen ca, hima ad ac isscen belli bnadem 
war itteddar s weyrum waha, maca aqa bnadem itteddar s marra min dd-iffyen zeg uqemmum 
n SIDI. 4 Arrud nnek eemmars war xak iwsar ufa d adar nnek war yuff ca di marra arebein n 
isegg w usa-ya. 

5 Sen deg wuf nnek, belli SIDI, AREBBI nnek, aqa itextex i cek, am mammec itextex aryaz mmis 
6 uca hda fumurat n SIDI, AREBBI nnek, hima ad tuyured deg ibriden nnes u hima ad zzayes 
tegg w eded. 7 Minzi SIDI, AREBBI nnek, ad cek issidef deg ict n temmurt icnan, ict n temmurt 
n tyezratin d feunsarat d waman yugyen nni dd-iffyen zi teysart d wedrar, 8 ict n temmurt n 
irden d temzin d tzayarin d wartan n tazart d iremmamen, ict n temmurt teccur s zzect n tzitunt 
u n tamment, 9 ict n temmurt mani i ya tecced ayrum umi war din fexses u war cek ittxessi ca 
days, ict n temmurt, izra nnes ccuren s wuzzaf u zeg idurar nnes ad tneqced nnhas. 10 Mafa tec- 
cid u tejjiwned, xenni ad tbarked SIDI, AREBBI nnek, x temmurt icnan nni d ac iwca. 

11 Hda hima war tettud SIDI, AREBBI nnek, afami war tehdid fumurat nnes, lfarayid nnes d 
twessa nnes nni d ac umurey ass-a, 12 hima war ittifi, mafa xenni teccid u tejjiwned uca aqa teb- 
nid tudrin icnan nni di teggid ad daysent tzedyed, 13 uca ifunasen d tfunasin nnek d wugi nnek 
twamarnin u nnuqart d wurey nni yark aqa twamarnin, u marra min yark aqa itwamarni, 14 ad 
tessgaeeded uf nnek, ad tettud SIDI, AREBBI nnek, wenni cek dd-issuffyen zi temmurt n Misra, 
zi taddart n tesmuyi, 15 d wenni cek dd-inedhen di fexfa imyaren u issagg w aden mani tuya 
ifiyran yaryin d tyardmiwin ufa d tammurt ittfadan bfa aman, d wenni dd-issuffyen aman zeg 
wezru n segah, 16 d wenni d ac iwcin ‘manna’ i macca di fexfa, ‘manna’ nni war ssinen ibabaten 
nwem, hima ad cek isswadee u hima ad cek iqegeb u hima ad ac igg tcuni yar uneggar, 17 uca 
xenni ad tinid deg wuf nnek‘S tzemmar inu d jjehd n ufus inu ttfey marra feksibet-a i yixef inu.’ 


191 


ASAWED n CCARISA 


18 ldar SIDI, AREBBI nnek belli netta iwca ac jjehd hima ad tkesbed ict n reksibet mahend ad 
imten ammu reahd nnes nni tuya ijjug i ibabaten nnek, am tega ass-a. 19 Mara tiwded ad tet- 
tud SIDI, AREBBI nnek, uca ad tuyured awarni i irebbiten nnedni, ad asen tsexxared u ad asen 
tadared, necc ass-a barrhey ac-dd, aqa ad tetwahellked s ttidet. 20 Ad tetwahellked am regnus 
nni x yazzer SIDI zzat i wudem nnek, minzi war tesrid i tmijja n SIDI, AREBBI nnek.” 

Rwaed d usfekkar n tnayen n terwihin timezwura n wezru 

9 1 “Ser, Israyil, ass-a ad tezwid L'Urdun mahend ad tadfed tammurt, hima ad teksed rwart n 
regnus imyaren u zeg inni jehden xak, tineddam timeqqranin nni twafaryent a? ajenna, 2 ijj 
n rgens n iwdan izzugarten, ayt n Ieanaqiyyen inni tessnem u x yenni tesram qqaren ‘Wi i ya 
ibedd zzat i wudem n ayt n Ieanaqiyyen?’ 3 Sen xenni, aqa SIDI, AREBBI nnek nni izwaren zzat i 
wudem nnek, aqa-t d ict n tmessi ittetten, netta ad ten itehha u ad ten isswadee zzat i wudem 
nnek uca kenniw ad zzaysen kksen rwart nsen u ad ten taredgem deyya am mammec yarwem 
dd-issiwe? SIDI. 

4 Rami SIDI, AREBBI nnek, xasen yuzzer zzat i wudem nnek, xenni war qqar deg wur nnek, ad 
tinid ‘SIDI issidef ayi-dd di ssibbet n tsegda inu mahend ad ksiy tammurt-a d rwart’. Minzi di 
ssibbet n tueeffna n regnus-a ad zzaysen ikkes SIDI rwart nsen zzat i wudem nnek, 5 war igi di 
ssibbet n tsegda nnek, war igi di ssibbet n useggem n wur nnek, ad din trahed hima ad teksid 
tammurt nsen d rwart, maca di ssibbet n tueeffna n regnus-a ad zzaysen ikkes SIDI, AREBBI 
nnek, rwart nsen zzat i wudem nnek u hima ad ihda awar nni zi ijjug SIDI, AREBBI nnek, i iba¬ 
baten nnek, i Ibrahim, Ishaq d Yaequb. 

6 X uya i ya tessned, belli war igi di ssibbet n tsegda nnek i d awem iwca SIDI, AREBBI nnek, 
tammurt-a icnan mahend ad tt teksid d rwart, minzi cek d ijj n rgens iyennan. 7 Idar, war ttettu, 
belli teseared SIDI, AREBBI nnek, di rexra. Zeg wass nni dd-tteffyed zi temmurt n Misra arami 
dd-tudfed yar wemcan-a, tuya kenniw tyewwyem x SIDI. 8 Minzi di Hurib tesearem SIDI, arami 
xawem iffugem SIDI ar ixs ad kenniw itehha. 9 Rami uryey yar wedrar hima ad ttfey tirwihin n 
wezru, tirwihin n reahd nni igga SIDI akidwem, qqimey arebein n wussan d giyari deg wedrar. 
Ayrum war t cciy, aman war ten swiy. 10 Iwc ayi SIDI tnayen n terwihin n wezru urint s udad 
n AREBBI u daysent marra awaren nni tuya kiwem issiwer SIDI deg wedrar zi rwest n tmessi 
deg wass n wegraw n rgens. 11 Imsar yar uneggar n arebein n wussan d arebein n giyari, rami d 
ayi iwca SIDI tnayen n terwihin n wezru, tnayen n terwihin n reahd, 12 inna ayi SIDI ‘Kkar, hwa 
deyya ssa, minzi rgens nnek nni tnedhed zi Misra, aqa ideyyee it. Weddaren deyya abrid nni x 
ten wessiy. Ggin i yixef nsen ijj n rexyar ifesyen.’ 

13 Issiwer SIDI akidi eawed, inna ‘Necc zriy rgens-a, u aqa da, netta d ijj n rgens iqseh. 14 Ejj ayi ad 
ten tehhiy u ad mhiy isem nsen zi swadday n ujenna, ad cek ggey d ijj n rgens ijehden u imyar 
x wanita.’ 

15 Uca dewrey-dd, hwiy-dd zeg wedrar. Tuya adrar yareqq di tmessi u tuya yari tnayen n 
terwihin n reahd di tnayen n ifassen inu. 16 Zriy, aqa da, kenniw texdam ak-d SIDI, AREBBI 
nwem. Teggim i yixef nwem ijj n umwa ifesyen. Kenniw tigg w jem deyya x webrid nni x d awem 
yumur SIDI. 17 Xenni ttfey tnayen n terwihin, ndarey tent zi tnayen n ifassen inu, arziy tent 
zzat i tittawin nwem. 18 Necc wdiy yar temmurt zzat i wudem n SIDI, u amecnaw amur ame- 
zwaru war cciy ayrum u war swiy aman arebein n wussan d arebein n giyari di ssibbet n ddnub 
i teggim umi teggim min igan d ryar di tittawin n SIDI u umi t tesearem. 19 Minzi gg w edey zi 
lyadab d tefqeht i zi tuya SIDI xawem ixeyyeq u tuya ixs ad kenniw itehha. Maca SIDI iser ayi 
ead twarat-a. 20 Tuya SIDI eawed iffugem attas x Harun arami tuya ixs ad t itehha u necc zugey 

sawed di ttwes n Harun di fweqt nni d ijjen. 21 Maca ddenb nwem wenni d amwa nni teggim, 
ksiy t uca ssdesqey t di tmessi, cegqey t, haryey t mlih, afami idwef d ifsus am tsejjajt uca 
ndarey tasejjajt nnes di teyzart nni dd-ihekk w an zeg wedrar. 

22 Tanya di Tabsira, di Massa u di Qabarut-Hata’awat tesssarem SIDI. 23 Uca umi kenniw issekk 
SIDI zi Qadac-Barnis, inna ‘Afyem u ttfem tammurt d fwart, tammurt nni necc d awem wciy’, 
tuya kenniw cawed tyewwyem x fumur zeg uqemmum n SIDI, AREBBI nwem, war tuminem, war 
tesfim i tmijja nnes. 24 Tuya kenniw tyewwyem x SIDI zeg wass nni kenniw ssney. 

Tazagit n Musa 

25 Yensey ixef inu zzat i wudem n SIDI, marra arebsin n wussan d arebsin n giyafi nni, tuya-yi 
din yensey zzat i wudem n SIDI, minzi SIDI inna, belli netta ad kenniw itehha. 26 Zugey i SIDI 
uca nniy ‘A Sidi, a SIDI, war tthellak fgens d rwart nnek nni tfekked s femyaret nnek, aqa cek 
tnedhed ten zi Misra s ufus nnek ijehden. 27 Idar imsexxaren nnek, Ibrahim, Ishaq d Yasqub, 
war xezzar yar tyennant n fgens-a ufa yar tusseffna nnes d ddenb nnes, 28 hima tammurt i zi 
d aney-dd tessuffyed, war teqqar: Minzi SIDI war izemmar ad ten issidef di temmurt nni ten 
iwasd u minzi icarh iten, aqa issuffey iten-dd mahend ad ten iney di fexfa. 29 Aqa nitni d rgens 
nnek d rwart nnek nni dd-tessuffyed s tzemmar nnek tameqqrant u s ufus nnek isswizzden!’ ” 

Tnayen n terwihin n wezru n jdid 

-i /VDi rweqt nni d ijjen inna ayi SIDI ‘Nqec tnayen n terwihin n wezru amecnaw tinni 
-L V/ timezwura uca gassed-dd yari yar wedrar uca egg i yixef nnek ict n Ttabut n ukeccud. 
2 Ad ariy di terwihin awafen nni tuya di terwihin timezwura nni tarzid uca ad tent tessarsed 
di Ttabut. 3 Xenni ggiy ict n Ttabut n ukeccud n ukasiya uca neqcey tnayen n terwihin n wezru 
amecnaw timezwura. Gassdey yar wedrar s tnayen n terwihin deg ufus inu. 4 Yura x terwihin, 
anect n tira tamezwarut, secra awaren nni tuya issiwef SIDI deg wass n wegraw n rgens x 
wedrar zi fwest n tmessi uca iwca itent ayi-dd SIDI. 5 Dewfey-dd u hwiy-dd zeg wedrar uca 
ssarsey tifwihin di Ttabut nni ggiy uca diha i gant cad, am mammec d ayi yumur SIDI. 

Rmewt n Harun d rxedmet n Ilawiyyen 

6 Kksen ayt n Israyil iqidan nsen zi Abar-Bani-Yasqan, ffyen yar Musira. Dinni immut Harun uca 
itwandef din. Mmis Alisazar idwer d akehhan deg wemcan nnes. 7 Zi senni uyuren yar Judjud u 
zi Judjud yar Yutbata, tammurt n tyezratin n waman. ®Di rweqt nni d ijjen ihuzz SIDI taqbic n 
Lawi hima ad arbun Ttabut n Rsahd n SIDI mahend ad bedden zzat i wudem n SIDI, ad as sexxa- 
ren u ad barken deg yisem nnes, af ass-a. 9 X uyenni Lawi war yars tuyi fa d ca fa d fwart ak-d 
aytmas. SIDI d fwart nnes, am mammec d ac inna SIDI, AREBBI nnek. 

10 Uca necc qqimey x wedrar, amecnaw ussan imezwura, arebein n ussan d arebsin n giyafi uca 
isfa ayi SIDI sawed twafat-a, aqa SIDI tuya war ixs ad kenniw issexsar. 11 Inna ayi SIDI ‘Kkar, 
uyur deg webrid zzat i wudem n fgens, hima ad adfen tammurt, nni jjugey ad asen tt-idd wcey, 
ad tt ksin d fwart. 


Remyaret n Arebbi d ttaeat nney 

12 Rexxu xenni, Israyil, min zzayek ittar SIDI, AREBBI nnek, myir ad tegg w eded SIDI, AREBBI 
nnek, ad tuyured deg ibriden nnes u ad t texsed uca ad tsexxared i SIDI, AREBBI nnek s marra 
uf nnek u s marra fesmar nnek, 13 Mahend ad tehdid fumurat n SIDI d twessa nni necc xak 
cardey ass-a i tizi nnek. 14 Aqa da, ajenna d ujenna n ijenwan d marra min days i SIDI, AREBBI 
nnek i igan. 15 SIDI iqqen ixef nnes waha i ibabaten nwem hima ad ten ixs u netta ixdar zzariset 

nsen awarni asen, aqa d kenniw, zi marra regnus, amecnaw iga deg wass-a. 16 Xetnem xenni i 
reedaryet n wur nwem, war sqessihem ca ead ktar urawen nwem, 17 minzi SIDI, AREBBI nwem, 
d AREBBI n irebbiten d Sidi n isiditen, ijj n Arebbi imyar d ujebbar d umegg w ed, nni war itteg- 
gen rfarz deg iwdan niy ikessi ccard, 18 wenni itteggen tasegda i uyujir d tejjac, wenni ittexsen 
abarrani u iwca as ayrum d arrud. 19 Xsem abarrani, minzi tuya kenniw d ibarraniyyen di tem- 
murt n Misra. 20 Ad tegg w eded SIDI, AREBBI nnek, ad as tsexxared uca ad as tresqed u s yisem 
nnes ad tejjaged. 21 Aqa netta d asebbah nnek, uca netta d AREBBI nnek, wenni iggin di ttwee 
nnek timesrayin-a imyaren issagg w aden tinni zrin tittawin nnek. 22 Ibabaten nwem hwan-dd s 
sebein n reemur yar Misra uca rexxu igga ic SIDI, AREBBI nnek, attas amecnaw itran n ujenna 
i iktaren.” 


Ryiget n ttaeat d n r muesiyyet 

n 1 “Ad texsed SIDI, AREBBI nnek uca ad tehdid min d ac yumur netta, tiwessa nnes d 
lfarayid nnes d rumurat nnes, marra ussan. 2 Ittxessa ad tessnem ass-a, necc war ssiwrey 
ak-d tarwa nwem, inni war tt issinen u war zrin taseqseht n SIDI, AREBBI nwem, d remyaret 
nnes d ufus nnes ijehden d uyir nnes isswizzden 3 d reeramat nnes d timegga nnes nni igga di 
rwest n Misra i Fireun, ajegid n Misra, u i marra tammurt nnes: 

4 min igga ak-d reeskar n Imisriyyen d iysan nsen d ikarruten nsen, mammec dd-yarra aman n 
Rebhar n Uyanim ad asen feyyden x izegifen nsen umi kenniw dfaren uca SIDI ihellek iten, a? 
ass-a, 

5 d min igga akidwem di rex?a arami tiwdem yar wemcan-a, 6 d min igga ak-d Datan d Abiram, 
tarwa n Iliyab, mmis n Rubin, mammec tarzem temmurt aqemmum nnes uca tsard iten ak-d 
rag nsen d iqidan nsen d marra min iddaren i ten-dd idfaren, di rwest n marra Israyil, 7 minzi 
tittawin nwem zrint marra timegga timeqqranin n SIDI nni tuya igga netta. 

8 Xenni hdam marra tiwessa nni d awem umurey ass-a, hima ad zzaysent tjehdem uca ad tad- 
fern tammurt i yar i ya tezwam, mahend ad tt tettfem d rwart, uca xenni ad tt tettfem d rwart, 
9 u hima ad ktaren wussan x temmurt tenni i ijjug SIDI i ibabaten nwem ad asen tt-idd iwc u i 
zzarieet nsen, ict n temmurt ifeyyden s uyi d tamment. 

10 Minzi tammurt tenni yar i ya tadfed hima ad tt tettfed d rwart, war tegi am temmurt n Misra 
manis dd-teffyed, mani tzareed zzarieet nnek u tess w ed tt s idaren nnek, amecnaw ijj n weftis. 
11 Tammurt i yar i ya tezwam mahend ad tt tettfem d rwart, aqa-tt d ict n temmurt n idurar d 
teysarin, tenni isessen aman n wenzar zeg ujenna, 12 ict n temmurt i x ihetta SIDI, AREBBI nnek, 
i x gant rebda tittawin n SIDI, AREBBI nnek, zi beddu n usegg w as a? aneggar n usegg w as. 13 Mara 
tesram nican i twessa inu, tinni d awem umurey ass-a hima ad texsem SIDI, AREBBI nwem, uca 
ad as tsexxarem s marra ur nwem u s marra reemar nwem, xenni ad imsar 14 necc ad wcey anzar 
di temmurt nwem di rweqt nnes, anzar n zic d uneggar, hima ad tessmuned irden nnek d binu 
nnek n jdid d zzect nnek n ttri 15 uca necc ad ac wcey arrbie deg iyyar nnek i rebhayem nnek uca 
cek ad tecced u ad tejjiwned. 

16 Hdam war itwassyekk w i wur nwem uca ad teffyem zeg webrid ad tsexxarem irebbiten nnedni, 
ad asen tadarem 17 uca ad itwassary lyadab n SIDI xawem uca ad iqqen ijenwan mahend war ic- 
cit wenzar ead u war tetticc temmurt ead ssabet nnes u kenniw ad tweddarem deyya zi temmurt 
icnan nni d awem i ya iwc SIDI. 18 X uya hdam awaren-a inu deg wurawen nwem u di reemar 
nwem u ad ten tbeysem am ict n reeramet x ufus nwem, ad irint d ifiran n useggem x tittawin 
nwem 19 uca sremdem ten i tarwa nwem am xasen tessawarem xmi i ya tirim di tudrin nwem 
u xmi i ya tirim deg webrid u deg yides nwem u xmi i ya tirim tfaqem 20 u arim ten x redruf yar 

uyezdis n tewwart n taddart nnek u x tewwura nnek 21 hima ad ktaren wussan nnek d wussan 
n tarwa nnek x temmurt, tenni x ijjug SIDI i ibabaten nnek ad asen tt-idd iwc, am wussan n 
ujenna i ktaren x temmurt. 

22 Minzi mara tehdam nican marra tewsiyyet-a nni d awem umurey ass-a mahend ad tt teggem 
u mahend ad texsem SIDI, AREBBI nwem, ad tuyurem deg ibriden nnes marra u ad yars-dd 
tresqem, 23 xenni SIDI ad issuffey marra regnus-a zzat i wudem nwem uca ammu ad tekksem 
rwart x regnus imyaren d inni ijehden xawem. 24 Marra amcan nni i ya teejen treqqa n udar 
nwem ad yiri nwem. Zi rexra u zi Lubnan u zeg yeyzar, iyzar n Lfurat, a? rebhar di ryarb, ad 
yiri weymir n temmurt nnek. 25 War izemmar ura d ijj ad iqqim ibedd zzat i wudem nwem. SIDI, 
AREBBI nwem, ad igg tigg w udi d reurret zzaywem x marra tammurt nni x i ya teejnem, am 
mammec tuya akidwem issiwer. 

26 Aqa da, necc ad ggey ass-a lbaraka d nneeret zzat i wudem nwem: 

27 lbaraka, mara ad tesrem i twessa n SIDI, AREBBI nwem, tinni x d awem umurey ass-a, 

28 d nneeret, mara war tesrim i twessa n SIDI, AREBBI nwem, uca ad tegg w ejem x webrid nni x d 
awem umurey ass-a, x minni i ya tedfarem irebbiten nnedni nni war tessinem ca. 

29 Xmi SIDI, AREBBI nnek, ad cek issidef di temmurt nni yar i ya trahed hima ad tt tettfed d 
rwart, xenni ad tewcem lbaraka x wedrar n Jirizim d nneeret x wedrar n Eibal. 30 Ma war gin 
yar ujemmad n L'Urdun, awarni i webrid, manis dd-tneqqar tfuct, di temmurt n Ikeneaniyyen 
nni izeddyen di Rewda, arendad n Ariha, zzat i Jiljal, zzat i rbegud n Mura? 31 Minzi kenniw ad 
tezwam L'Urdun hima ad din tadfem u hima ad tettfem tammurt, nni d awem i ya iwc SIDI, d 
rwart u kenniw ad tt twartem u ad days tzedyem. 32 Hdam xenni marra tiwessa d lfarayid nni i 
d awem ssecney ass-a.” 


Amcan iqeddsen 

-i r\ 4 “D tina d tiwessa d lfarayid nni i ya tehdam mahend ad tent teggem di temmurt, nni 
-LZdac iwca SIDI, AREBBI n ibabaten nnek, hima ad tt teksid d rwart, marra ussan nni i ya 
teddarem kenniw x wudem n temmurt. 

2 Ad taredgem qae marra imucan mani regnus, nni zzaysen i ya tekksem rwart, tuya sexxaren i 
irebbiten nsen: x idurar yueran, x tewririn u sadu kur tacejjart tazizawt. 3 Ad tendarem iealtaren 
nsen, ad tarzem imayduten nsen iqeddsen u tirebbin nsen n cwarti ad tent tesscemdem s tmessi 
uca ad tqessem rexyarat ineqcen n irebbiten nsen uca ad temham isem nsen zeg wemcan nni. 
4 War tteggem amenni i SIDI, AREBBI nwem, 5 maca ad tarzum x wemcan nni i ya ixdar SIDI, 
AREBBI nwem, zi jar marra tiqebbar nwem, hima ad din igg isem nnes, wah yar tzeddiyt nnes 
i ya tarzum u din i ya tawdem 6 uca dinni i ya tawyem tiyarsa nwem n wecmad d tyarsa nwem 
d reecur nwem d tewhibt nwem n usgaeeed n ufus nnek d tewhibin nwem s rxadar d imenza 
n ifunasen d tfunasin nwem d imenza n wugi nwem 7 uca dinni i ya teccem zzat i wudem n SIDI, 
AREBBI nwem, ad tfarhem, kenniw d rag n taddart nwem, di marra min igga ufus nwem d min 
di kenniw ibarek SIDI, AREBBI nwem. 8 War tteggem amecnaw marra min nettegg neccin da 
ass-a: kur aryaz itteggen min d as ittwara nican i ixef nnes. 9 Minzi aqa cad rexxu war tudifem 
ca yar arrahet u yar rwart nni d awem iwca SIDI, AREBBI nwem. 10 Xmi i ya tezwam L'Urdun 
uca ad tzedyem di temmurt nni d awem i ya iwc SIDI, AREBBI nwem, d rwart, netta ad awem 
iwc arrahet zi marra reedyan nwem i d awem-dd innden uca ad tzedyem di raman. 11 Xenni din 
i ya yiri wemcan nni i ya ixdar SIDI, AREBBI nwem, hima ad issezdey din isem nnes uca dinni i 
ya tawyem marra min x cek umurey: tiyarsa n wecmad nwem, tiyarsa nwem, reecur nwem, ti- 
whibin n usgaeeed n ufus nwem d marra tiwhibin n lwaed nni i ya tweedem i SIDI. 12 Ad tfarhem 

zzat i wudem n SIDI, AREBBI nwem, kenniw d tarwa nwem d yessitwem d isemyan nwem d 
teyyawin nwem d Ulawi nni izeddyen daxer i tiwwura nwem, minzi war yars tasyart niy rwart 
akidwem. 13 Hda war ttegg ad tessbexxared tiyarsa n wecmad di man mma amcan nni twarid, 

14 maca deg wemcan, nni i ya ixdar SIDI deg icten zi tqebbar nnek, dinni i ya tessbexxared 
tiyarsa n wecmad uca dinni i ya tegged marra min d ac umurey. 

Idammen d rehram 

15 S marra, tzemmared ad tyarsed daxer i tewwura nnek marra min immezri wur nnek uca ad 
zzayes tecced elahsab lbaraka nni i d ac i ya iwc SIDI, AREBBI nnek, daxer i tewwura nnek. Amex- 
muj d umezdag zemmaren ad zzayes ccen, axmi ttetten zeg iyayd n wezyar u zeg udad. 16 Myir 
idammen war ten tettetted. Ad ten tneyred x temmurt, amecnaw aman 17 War izemmar ad tec¬ 
ced daxer i tewwura nnek zi reecur n imendi d zzect n ttri ura zeg imenza n ifunasen d tfunasin 
d wugi nnek niy zi tewhibin n lwaed nnek inni i zi twaeded niy zi tewhibin s rxadar niy zi 
tewhibt n usgaeeed n ufus nnek. 18 Minzi ad ten tecced zzat i wudem n SIDI, AREBBI nnek, deg 
wemcan nni i ya ixdar SIDI, AREBBI nnek, cek, mmic, yegic, ismey nnek, tayya nnek d Ulawi 
nni izeddyen daxer i tewwura nnek uca ad tfarhed zzat i wudem n SIDI, AREBBI nnek, di marra 
min yar i ya isswizzed ufus nnek. 19 Hda, war semmeh y ar uzegifnnes Alawi di marra ussan nnek 
x temmurt nnek. 

20 Xmi SIDI, AREBBI nnek, ad issiyru aymir n temmurt nnek, am mammec cek iwaed uca ad tinid 
‘Ad ccey aysum’, minzi issmezri reemar nnek ad yecc aysum, xenni ad tecced aysum anect n 
marra min issmezri reemar nnek. 21 Mara tuya cek tigg w jed x wemcan nni i ya ixdar SIDI, AREB¬ 
BI nnek, hima ad din issemten isem nnes, xenni tzemmared ad tyarsed zeg ifunasen d tfunasin 
nnek u zeg wugi nnek nni d ac iwca SIDI, am mammec cek umurey, uca ad zzayes tecced daxer i 
tewwura nnek anect n marra min issmezri reemar nnek. 22 Am mammec itwacc iyayd n wezyar 
d udad, amenni zzayes i ya tecced. Amexmuj d umezdag zemmaren ad zzayes ccen. 

23 Myir war ttett ca waha zeg idammen, minzi idammen d reemar. War ttett reemar ak-d wey- 
sum. 24 War ggur ad ten tecced, maca ad ten tneyred x temmurt amecnaw aman. 25 War ggur ad 
ten tecced, hima ad tirid cek mlih d tarwa nnek awarni ac, xmi i ya tegged min iseggden zzat i 
tittawin n SIDI. 26 Maca timesrayin nni yark qeddsent d tyarsa n lwaed nnek ad tent tawyed uca 
ad kidsent- idd tased yar wemcan i ya ixdar SIDI 27 uca ad tesswejded tiyarsa n wecmad, aysum 
nnes d idammen nnes, x uealtar n SIDI, AREBBI nnek, uca idammen n tyarsa ad twazegeen x 
uealtar n SIDI, AREBBI nnek, maca aysum tzemmared ad t tecced. 28 Hda u ser i marra awaren-a 
nni d ac umurey, hima ad tirid mlih, cek d tarwa nnek awarni ac i rebda, umi i ya tegged min 
icnan d min iseggden di tittawin n SIDI, AREBBI nnek. 

29 Xmi i ya itehha SIDI, AREBBI nnek, regnus mani i ya trahed hima ad zzaysen teksid rwart 
nsen uca ad t twarted rwart nsen uca ad tzedyed di temmurt nsen, 30 hda mahend war tdeffared 
awarni asen di texceft d ict, awarni mma ad twtehhan zzat i wudem nnek, uca ad tarzud x 
irebbiten nsen, ad tinid ‘Am mammec sexxaren nitni i irebbiten nsen, ammu i ya ggey ura d 
necc.’ 31 War ttegg amenni i SIDI, AREBBI nnek, minzi marra min igan d jjeifect d min icarreh 
netta, aqa ggin t nitni i irebbiten nsen. U ead sscemden ihenjiren nsen d yessitsen di tmessi i 
irebbiten nsen.” 

Aerem x inabiyyen issxarriqen d weebed n lasnam 

-i q 1 “Marra awar nni x kenniw wessiy, ad t tehdam. War yars arenni u war zzayes ttekkes. 
±0 2 Ma?a ikkar ijj n unabi niy ijj n umerji n tirja uca igga ca n reeramet niy ict n lmuejiza 
3 uca reeramet nni niy lmuejiza nni x d ac issiwer temsar uca xenni inna ‘Ejj ad nuyur awarni i 
irebbiten nnedni, inni war tessined hima ad ten neebed!’, 4 xenni war ttesri i wawaren n unabi 
nni niy n umerji n tirja nni, minzi SIDI, AREBBI nwem, ittqegab kenniw, hima ad issen ma tet- 
texsem SIDI, AREBBI nwem s marra ur nwem u s marra reemar nwem. 5 Ad tuyurem awarni i 
SIDI, AREBBI nwem, ad zzayes tegg w dem, ad tettfem di twessa nnes, ad tesrem i tmijja nnes, ad 
as tsexxarem u ad days tresqem. 6 Ittxessa ad itwaney unabi niy umerji n tirja, minzi issiwer x 
?agg w ajet x webrid n SIDI, AREBBI nwem, wenni kenniw issuffyen zi temmurt n Misra uca ifdi 
kenniw zi taddart n tesmuyi, u ammuyarezzu unabi nni ad kenniw issuffey zeg webrid nni x yu- 
mur SIDI, AREBBI nwem, ad dayes tuyurem. Ittxessa i kenniw ad tekksem ryar zi rwest nwem. 

7 Mara umac, mmis n yemmac, niy mmic niy yegic niy tamyart n wur nnek niy amedduke? nnek 
wenni i igan am reemar nnek, ad cek iyar s tnuffra ad yini ‘Ejj aney ad nedfar ad nsexxar i ireb¬ 
biten nnedni!’ inni war tessined ca cek ufa d ibabaten nnek, 8 zeg irebbiten n regnus i d ac-dd 
innden, inni yudsen niy inni xak igg w jen zi ttarf n temmurt ar ttarf nnedni, 9 xenni war xas ttegg 
ca, war yars ttesri ca u war t arehhem ca, war d ac izzigiz ca niy ad t teffared, 10 maca ittxessa ad 
t tenyem nican. Afus nnek ad xas yiri d amezwaru mahend ad t tenyed u xenni ad xasyifi ufus 
n rgens marra. 11 Ad t thejjarem s yezra ar ya immet, minzi tuya yarezzu ad cek issigg w ej x SIDI, 
AREBBI nnek, wenni i cek dd-issuffyen zi temmurt n Misra, zi taddart n tesmuyi. 12 Marra Israyil 
ad sren uca ad gg w eden, war dd-dikk w iren ad ggen ryar-a di rwest nnek. 

13 Mara tesrid deg icten zi tneddam nni d awem i ya iwc SIDI hima ad daysent tzedyed, aqa qqaren 

14 ‘Aqa ffyen-dd zi rwest nwem yeryazen, ayt i war issek w in, uca ssyekk w an imezday n tendint 
nsen, qqaren: Ejj ad nrah ad neebed irebbiten nnedni, inni war tessinem, 15 xenni cek ad tar- 
zud u ad tesseqsid mlih, u xzar, mara tufid tamesract nni tbedd x tidett, aqa jjeifect nni tet- 
wagg di rwest nnek, 16 rexdenni ad tegged ict n tecti i imezday n tendint s reqdee n ssif. Ad tt 
tharrmed i utehhi s marra min days, ufa d rebhayem nnes, s reqdee n ssif. 17 Ad tessmuned 
marra takeccadt nnes yar rwest n wazzay nnes, ad tessecmed tandint s tmessi d min days marra 
n tkeccadt i SIDI, AREBBI nnek, uca ad tedwer tendint d ijj n ueurric n yezra i rebda, eemmars 
ad ieawed ad ittwabna. 18 War tejji ca min itwaharrmen i utehhi ad irseq jar ifassen nnek, hima 
SIDI ad xak issigg w ej rhaduq n lyadab nnes uca ad ac iwc arrehmet, ad cek yarhem ad cek yarni, 
am mammec ijjug i ibabaten nnek, 19 xmi i ya tesred yar tmijja n SIDI, AREBBI nnek hima ad 
tehdid marra tiwessa nnes tinni i x d ac wessiy ass-a, u hima ad tegged min iseggden di tittawin 
n SIDI, AREBBI nnek.” 



1 “Kenniw d tarwa n SIDI, AREBBI nwem. War xebbcem ca x arrimet nwem, war tqeccarem 
ca jar tittawin nwem di ssibbet n yijj n umettin. 


X macca d wagra 

2 Minzi aqa cek d ijj n rgens iqeddes yar SIDI, AREBBI nnek, uca SIDI ixdar i cek hima ad as tirid 
d rgens nnes iyran jar marra regnus i igan x temmurt. 


X macca d wagra 

3 Ittxessa war tettetted ca zi marra min igan d jjeifect. 

4 Aqa d ina d imuddaren i tzemmarem ad teccem: amwa d uhuri d wemyan, 5 d udad d iyayd 

n wezyar d izerzer d iyayd ak-d waccawen imeqqranen d umellal d afunas n rexra d iyayd n 
idurar. 6 Tzemmarem ad teccem marra rmar i yar iga treqqa n tecdect temsebda, tacdect tfarq 
x tnayen, u sennej i man aya ttarran ifez. 

7 Maca zeg inni ittarran ifez d inni i yar iga tecdect temsebda, ina war ttemwaccan: aryem, d 
uyarziz d ukawka n tesdart minzi tteffzen, maca war yarsen bu tacdect temsebda, u ad yarwem 
if in xemjen. 8 Ammu ura d iref, waxxa yars tacdect temsebda, maca war ittarri ifez, ad yarwem 
yiri ixmej. War tettem ca zeg weysum nnes, war thadam ca rxecbet nnes. 

9 D ina i tzemmarem ad teccem zi marra min igan deg waman: deg waman: marra wi yar iga 
wafriwen d teqcurt tzemmarem ad ten teccem. 

10 Maca marra min war igin s wefriwen d teqcurt, war tzemmarem ad ten teccem, ad yarwen 
irin xemjen. 

11 Marra ijdad imezdagen tzemmarem ad ten teccem, 

12 maca war zemmarem ad teccem zeg yina: agider, isyi, agider n rebhar, 13 bu-rxezrat d 
amessyuy amuqdie n tittawin d bu-umettaw s tazra ak-d marra markat nnes, 14 marra markat 
n ubayer, 15 yegis n buheyyaf, aeennaf, ajdid n rebhar, rbaz ak-d markat nnes, 16 ahemmar n 
rkas, bu-usudi n rmewt, bu-yuntah, 17 bu-ueuqqi, bu-uhawar, bu-tcararrut, 18 abellarj, bu-usudi 
ieeffnen ak-d marra markat nnes, dundun d rwedwad. 

19 Marra min yars afriwen nni ittbueen ad yarwem yiri ixmej. War zzayes tettettem ca. 

20 Marra ijdad imezdagen tzemmarem ad ten teccem. 

21 War tzemmared ad tecced ura zeg ict n rxecbet. Ad tt tewced i ubarrani nni igan daxer i tew- 
wura nnek, hima ad zzayes yecc niy ad tt izzenz i ubarrani, minzi cek d ijj n rgens d amqeddas 
i SIDI, AREBBI nnek. War tessnennid iyayd d amezyan deg uyi n yemmas. 

22 Ad teeccared nican marra ryiget n zzariset nni ittejju iyyar nnek zeg usegg w as yar usegg w as 
nnedni. 23 Ad tecced reecur n imendi nnek, n waman n udir nnek, n zzect nnek n ttri , ura d imen- 
za n rebhayem nnek u n wugi nnek zzat i wudem n SIDI, AREBBI nnek, deg wemcan i ya ixdar 
netta mahend ad din izemmem isem nnes, hima ad tremded ad tegg w eded SIDI, AREBBI nnek 
kur ass. 24 Mara abrid izzuggart xak attas, ar i ya tafed war tzemmared ad ten tawyed din, minzi 
amcan nni ixdar SIDI, AREBBI nnek, hima ad din izemm isem nnes, igan igg w ej xak attas, mara 
xenni SIDI, AREBBI nnek ibarek i cek, 25 qreb iten xenni d tmenyat n nnuqart uca uyur s tkemmust 
n tmenyat deg ufus nnek yar wemcan nni i ya ixdar SIDI, AREBBI nnek, 26 ad tsarfed tmenyat x 
marra min issmezri wur nnek, x ifunasen d wugi, x binu, x ccrab niy x min mma ixs wur nnek 
uca ad tecced din zzat i wudem n SIDI, AREBBI, ad tfarhed, cek d rag nnek. 

27 War semmeh ca di Alawi nni izeddyen yar daxer i tewwura nnek, minzi war yars bu tasyart 
niy rwart akidek. 28 Yar uneggar n trata n isegg w usa ad tessuffyed marra reecur n ryiget deg 
usegg w as nni uca ad t txezned jar daxer n tewwura nnek. 29 Xenni Alawi ad dd-yas, minzi war 
yars tegi tesyart niy rwart akidek, ura d abarrani d uyujir d tajjac nni igan yar daxer i tewwura 
nnek uca ad ccen, ad jjiwnen, hima xenni SIDI, AREBBI nnek, ad ac ibarek di marra rxedmet i ya 
yegg ufus nnek. 


15 


1 “Yar uneggar n sebea n isegg w usa ad yiri ad yiri ijj n wesmah n imerwusa. 2 Ta d tamesrect 
n ufekki zeg imerwusen: kur bab n umerwas wenni yaredren zeg ufus nnes i umqarreb 
nnes, ad as isemh i umarwas. War ittettar ca amerwas zeg umqarreb nnes ura zeg umas, minzi 
itwabarreh s ufekki n imerwusen i SIDI. 3 Tzemmared ad trayid abarrani x umerwas, maca min 
igan nnek yar umac, d man aya ad days ismeh ufus nnek. 4 Aqa war ittxessi ca ad yark din yiri 


198 


ASAWED n CCARISA 


ura d ijj n umezrud, minzi SIDI ad cek ibarek attas di temmurt nni d ac i ya iwc, SIDI, AREBBI 
nnek, d tasyart i ya twarted, 5 ma?a xenni tesrid s teynit yar wawar n SIDI, AREBBI nnek, hima 
ad tehdid uca ad tegged marra tiwessa-ya, tinni i x d ac wessiy ass-a. 6 Minzi SIDI, AREBBI nnek, 
ad ac ibarek amecnaw mammec tuya i d ac inna, uca attas n regnus ad xak ardren s wedman, 
maca cek war tarettred xyijjen walu s wedman uca ad thekmed x wattas n regnus, maca nitni 
war xak hekkmen ca. 

7 Xmi din yark i ya yiri ijj n umezrud, ijj zeg aytmac, yar daxer i ict zi tewwura n temmurt nnek 
nni i d ac i yayewc SIDI, AREBBI nnek, xenni war sseqsah ca u? nnek u war ttzeyyar ca afus nnek 
x umac nni izerden, 8 maca ad as tarzmed afus nnek s wecrim u ad as taredred s wedman, min 
ihwaj deg uzeyyar nnes marra min i ya ihwaj. 9 Hda, war ittiri deg wur nnek ura d ijj n wawar 
bater, teqqared ‘Aqa yudes-dd usegg w as wiss sebea, asegg w as n ufekki n imerwusen!’ uca xenni 
ad texzared s tittawin ixeyyqen x umac nni i di iga zerd uca war d as tetticced walu u netta 
ad zzayek icetca yar SIDI uca ad xak yiri ddenb. 10 Ittxessa ad as tewced deyya uca war ittiri 
uxeyyeq deg wur nnek xmi i d as i ya tewced, minzi x uya ad ac ibarek SIDI, AREBBI nnek, di 
marra rxedmet nnek u di marra mani i ya yawed ufus nnek. 11 Minzi amezrud war izemmar ad 
iqqim, war ittiri di rwest n temmurt. X uya necc ttumurey i cek, qqarey ‘Arzem afus nnek ar 
ttarf i umac, i wenni itwahsaren u i umezrud nni yark di temmurt nnek.’ 

12 Mara umac, ijj n Ueibrani niy ict n Teibranect, itwazzenz yark, xenni ad ac ixdem setta n 
isegg w usa, maca deg usegg w as wiss sebea ad as tsarrhed ad as tarxud zzayek s trelli. 13 Uca xmi i 
d as i ya tsarrhed, xenni war t sarrah s ifassen xwan. 14 Amecnaw mammec i d as i ya tegged tised- 
dect ammu i d as i ya tegged ict n ayiralu zeg wugi u zeg unedrar u zi tsirt n udir. S min i d ac ibarek 
SIDI, AREBBI nnek, ad as ttewced i netta. 15 Uca ad tidared belli tuya cek d ismey di temmurt n 
Misra uca SIDI, AREBBI nnek, aqa ad xak ifdi. X uya, necc umurey cek x tmesract-a ass-a. 

16 Mara netta inna ac ‘War xak ttagg w ijey’, minzi ittexs ic cek d twacunt n taddart nnek, minzi 
aqa netta mlih yark, 17 xenni ad teksid ijj n usegni uca ad tessnuqqeb amezzuy nnes ura d tew- 
wart uca ammu i ya yiri d ismey nnek i rebda u ammu i ya tegged cawed s tayya nnek. 18 War 
dd-ittban iqseh di tittawin nnek, xmi t i ya tessekked di trelli, minzi tuya isexxar i cek setta n 
isegg w usa amecnaw mammec tuya-t d acewwar s rexras n tnayen n twarawin uca SIDI, AREBBI 
nnek, ad cek ibarek di marra min i ya tegged. 

19 Ad tqeddsed i SIDI, AREBBI nnek, marra imenza iwetman inni dd-ixerqen jar rebhayem nnek 
d wugi nnek. War tzemmared ad tessxedmed amenzu n rebhayem nnek uca amenzu n wugi 
nnek war t ttegas. 20 Asegg w as awarni i usegg w as ad ten tecced, cek d twacunt n taddart nnek, 
zzat i wudem n SIDI, AREBBI nnek, deg wemcan i ya ixdar SIDI. 21 Maca mara tuya days reib, 
tuya-t d aqidar niy d adaryar niy min mma ryib aeeffan i y ares igan, war d as yarres ca i SIDI, 
AREBBI nnek. 22 Daxer i tewwura nnek ad zzayes tecced, am umexmuj am umezdag, am mam¬ 
mec i ya tecced zeg iyayd n wezyar u zeg udad. 23 Mara x idammen nnes, war ten ttett ca, ad ten 
tseyybed di temmurt amecnaw aman.” 


Reeyad 


1 “Hda ayur n Abib, ad tesswejded tayarst n useedu i SIDI, AREBBI nnek, minzi deg uyur n 



-L v/Abib issuffey i cek-dd SIDI, AREBBI nnek, zi temmurt n Misra s giret. 2 Ad tyarsed i tayarst 
n useedu i SIDI, AREBBI nnek, ugi d ifunasen, deg wemcan nni i ya ixdar SIDI mahend ad din 
issezdey isem nnes. 3 War kis ttett ca s wentun. Sebea n wussan ad kis tecced ayrum bra antun, 

ayrum n tamara minzi deyya teffyed zi temmurt n Misra, hima ad teeqred x wass i dd-tteffyed 
zi Misra marra ussan n tudart nnek. 4 War kik ittemzar wentun di marra iyezdisen nnek sebea 
n wussan uca zeg weysum nni i tyarsed yar ueecci n wass amezwaru, war ittnusi ca ar tiwecca 
nnes. 5 War iheger ad tyarsed i tayarst n useedu yar daxer i ict zi tewwura nni i d ac i ya yewc 
SIDI, AREBBI nnek, 6 maca deg wemcan nni i ya ixdar SIDI, AREBBI nnek, hima ad din issezdey 
isem nnes, din ittxessa ad tyarsed i tayarst n useedu yar ueecci xmi i ya teyri tfuct di rweqt nican 
n wuffuy nnek zi Misra. 7 Uca ad tt tesseng w ed ad tt tecced deg wemcan nni i ya ixdar SIDI, 
AREBBI nnek. Yar ssbeh awarni as ad teeqbed uca ad trahed yar iqidan nnek. 

8 Setta n wussan ad tecced ayrum bra antun uca deg wass wiss sebea ad yiri ijj n umuni ifarzen 
i SIDI, AREBBI nnek. Xenni war yark ittiri ufa d ict n rxedmet i ya tegged. 

9 Ad thesbed sebea n ssimanat i yixef nnek. Zeg wami i ya tebdid ad tegged amjar deg imendi ibed- 
den, ad tebdid ad thesbed sebea n ssimanat. 10 Ad tehdid Reid n Ssimanat i SIDI, AREBBI nnek. 
Ad din tiri ict n ssadaqa s rxadar zeg ufus nnek, tenni i ya tewced i SIDI, AREBBI nnek, wenni 
i d ac i ya ibarken. n Ad tfarhed zzat i wudem n SIDI, AREBBI nnek, cek, mmic, yegic, ismey 
nnek, tayya nnek, Alawi nni izeddyen daxer i tewwura nnek, abarrani, ayujir d tajjac nni igan 
di rwest nnek, deg wemcan nni i ya ixdar SIDI, AREBBI nnek, hima ad din issezdey isem nnes. 

12 Ad teeqred belli tuya cek d ismey di Misra minzi ittxessa ad tehdid izerfan-a u ad ten tegged. 

13 Ad tehdid Reid n Ieuccuten sebea n wussan, xmi i ya teyrud deg unedrar nnek u xmi i ya 
tjemeed ssabet d uzemmi n waman n udir. 14 Uca ad tfarhed direid nnek, cek, mmic, yegic, 
ismey nnek, tayya nnek, Alawi, abarrani, ayujir d tajjac nni i izeddyen yar daxer i tewwura 
nnek. 15 Sebea n wussan ad teeyyded i SIDI, AREBBI nnek, deg wemcan nni i ya ixdar SIDI, minzi 
SIDI, AREBBI nnek, ad cek ibarek di marra ryiget nnek u di marra rxedmet n ifassen nnek. Xenni 
yebba, s tidett, farh! 

16 Trata n twarawin deg usegg w as ad dd-banen marra iwetman nnek zzat i SIDI, AREBBI nnek 
deg wemcan nni i ya ixdar netta: di Reid n Weyrum Nbra Antun, di Reid n Ssimanat, di Reid n 
Ieuccuten. War dd-ittbin ufa d ijj s ifassen xwan zzat i wudem n SIDI. 17 Kur aryaz ad iwc min umi 
izemmar ufus nnes, anect n lbaraka n SIDI, AREBBI nnek, tenni i d ac iwca. 

Rehkamet 

18 Ad tfarned rqudat d iweqqafen yar daxer i tewwura nni i d ac i ya iwc SIDI, AREBBI nnek, jar 
marra tiqebbar nnek, hima ad hekmen jar rgens s rehkamet iseggden. 19 War teffey ca x we- 
brid n tidett, war ttegg s wudmawen xmi i ya thekmed. War ttettef ca arrecwet, minzi arrecwet 
tesdaryar tittawin n yenni ihekkmen u tessfarray awaren n yenni iqqaren tidett. 20 Tasegda uca 
cawed tasegda ad tedfared, hima ad teddared uca ad twarted tammurt nni i d ac i ya iwc SIDI, 
AREBBI nnek. 


Aerem i weebed n lasnam 

21 War ttegg ca tirebbin n cwarti zi ca n tcejjart zzat i uealtar n SIDI, AREBBI nnek,wenni i ya teg¬ 
ged i yixef nnek. 22 War ssgaeeed ameyda iqeddsen, minzi d man aya i issxeyyaqen SIDI, AREBBI 
nnek.” 



1 “War yarres ca amwa niy izmar i di iga ca n reib niy ca n tueeffna i SIDI, AREBBI nnek, 
minzi man aya d jjeifect i SIDI, AREBBI nnek. 

2 Umi yufa di rwest nnek, yar daxer i tewwura nnek, tinni i d ac iwca SIDI, AREBBI nnek, ca n 
weryaz niy ca n temyart nni iggin min igan d ryar di tittawin n SIDI, AREBBI nnek, uca ammu i ya 
ieeddu x reahd nnes, 3 uca ad yuyur, ad isexxar i irebbiten nnedni uca ad asen yadar, i tfuct niy 
i yuyur niy i marra itran n ujenna, min war xef umurey necc, 4 uca yiwed i cek-dd rexbar uca 
tesrid tt, xenni ad tt tarzud mlih, u xzar, mara d tidett uca tban belli tetwagg di Israyil jjeifect 
tanita, 5 xenni ad tessuffyed aryaz nni niy tamyart nni i iggin ccar yar barra i tewwura nnek, 
aryaz nni niy tamyart nni, uca ad ten thejjared s izra a? i ya mmten. 

6 X wawar zeg uqemmum n tnayen niy trata n rechud ad itwaney wenni ittxessa ad immet. X 
wawar zeg uqemmum n yijj n ucehhad war izemmar ad itwaney. 7 Afus n rechud ad xas wdan 
d amezwaru mahend ad t nyen uca awarni as afus n marra rgens. Ammu i ya tekksed ryar zi 
rwest nnek. 

8 Xmi xak i ya teqseh ca n tmesract di lhukm jar idammen d idammen, jar ddeewet d ddeewet, 
niy jar ticti d tecti, efam kur imcubbac yar daxer i tewwura nnek, xenni kkar, gaeeed yar we mean 
nni i ya ixdar SIDI, AREBBI nnek. 9 Uca ad dd-tawded yar ikehhanen, yar Ilawiyyen, uca xenni 
ad tesseqsid i wenni igan d rqadi deg wussan nni uca nitni ad cek xebbaren x rehkam. 10 Ad 
tegged amecnaw tanfuc nni i cek i ya xebbaren deg wemcan nni i ya ixdar SIDI uca ad tehdid 
marra min d ac i ya sseedun. 11 Ad tegged am mammec d ac ssermaden elahsab awa? n ccariea 
u elahsab rehkam nni d ac i ya inin. War ttheyyid x wawar i d ac i ya inin yar yeffus ura yar 
uzermad. 12 Aryaz nni itteggen s tuffet u war ittesri ca yar ukehhan nni i din ibedden hima 
ad din isexxar SIDI, AREBBI nnek, niy war itesri yar rqadi, aqa aryaz nni ad immet. Itxessa ad 
tekksed ryar zi Israyil. 13 Marra rgens ittxessa ad ise? u ad igg w ed u war ittuff ead. 

Tagelda 

14 Xmi i ya tadfed di temmurt nni d ac i ya iwc SIDI, AREBBI nnek uca ad tt tettfed d rwart uca ad 
days tzedyed u xenni ad tinid ‘Ad xafi ggey ij n ujegid amecnaw marra regnus i d ayi-dd innden!’, 

15 xenni ad xak tegged d ajegid i wenni i ya ixdar SIDI, AREBBI nnek. Zi rwest n aytmac ad tegged 
d ajegid xak, war xak ttegg ca abarrani nni i war igin ca d umac. 16 Maca netta war yarenni ca 
iysan i ixef nnes u war ittarri ca rgens yar Misra mahend ad yarni iysan, minzi SIDI inna awem 
‘Zi ssa d tsawent war dd-teiqqibem eemmars x webrid-a.’ 17 War ikessi ca i ixef nnes attas n 
temyarin, hima war ittyarri wur nnes. War yarenni ca i ixef nnes nnuqart niy urey s wattas. 
18 Xmi i ya iqqim x rkursi n tgeldit nnes, xenni ad yari i yixef nnes deg ijj n wedlis itwannden 
ict n ueawed n tira n ccariea-ya zeg wedlis nni igan zzat i wudem n ikehhanen, Ilawiyyen. 19 Ad 
yars yiri wedlis-a, ad days iyar marra ussan n tudart nnes, hima ad irmed ad igg w ed SIDI, AREBBI 
nnes, ad ihda marra awaren n ccariea-ya d twessa-ya uca ad zzaysent igg. 20 hima war issiriy ur 
nnes x yaytmas niy ad iheyyed x webrid n tewsiyyet, war igi yar yefus ura yar uzermad, mahend 
ad zzugarten wussan nnes di tgeldit nnes, netta d warraw nnes, di rwest n Israyil.” 

Rmunet n ikehhanen d Ilawiyyen 

1 Q ll ‘ War tettiri tesyart niy rwart i ikehhanen, Ilawiyyen, ak-d Israyil. Ad ccen tiyarsa n 
-L Owecmad n SIDI d rwart nnes. 2 X uya war yars ittiri d rwart di rwest n aytmas. SIDI d 
rwart nnes, amecnaw mammec i d as inna. 3 U man aya ad yiri d tasyart n rheqq n ikehhanen 
qibac i rgens, qibac i yenni iseddqen ict n tyarst, amwa niy ijjen zeg wugi: ad ween i ukehhan 
tamessadt n zzat, iyesmiren d tekrict. 4 Asuffuy amezwaru n ssabet n irden nnek u zi binu d jdid 
nnek u zi zzect nnek n ttri u tamezwarut n wagas zi taduft n wugi nnek, ad as tewced. 5 Minzi 
ixdar it SIDI, AREBBI nnek zi jar marra tiqebbar nnek, hima ad ikkar x idaren nnes ad isexxar s 
yisem n SIDI, netta d arraw nnes i rebda. 6 Xmi i dd ya yas ijj n Ulawi zeg ijjen zi tewwura nnek 

di marra Israyil, mani izeddey am ubarrani uca yusa-dd s rxadar nnes yar wemcan i ya ixdar 
SIDI, 7 xenni ad isexxar s yisem n SIDI, AREBBI nnes, amecnaw marra aytmas, Ilawiyyen, inni 
i din ibedden zzat i wudem n SIDI. 8 Ad ccen tasyart anect n wayawya, barra i ttaman n min 
immenzen zeg min igan n ibabaten. 

Aeram zi tgezzant 

9 Xmi i ya tadfed yar temmurt nni i d ac i ya yewc SIDI, AREBBI nnek, war ssermad ca i yixef 
nnek ad tegged amecnaw jjeayef n regnus-a. 10 War itwifi hed jarawem wenni i ya isseedun 
mmis niy yegis x tmessi niy aeezzem, m'y abezgaw, m'y amegzuw, ray asehhar, n ra'y wenni i it- 
teggen tira, niy wenni ittseqsan jnun, niy wenni issuffuyen raryah ura d wenni ittemcawaren 
ak-d imettan. 12 Minzi marra wenni itteggen timesrayin-a, netta d jjeifect yar SIDI u zi ssibbet 
n jjeayef-a ad zzayes ikkes SIDI, AREBBI nnek, rwart nsen zzat i wudem nnek. 13 Ad tirid d ad- 
dud zzat i SIDI, AREBBI nnek. 14 Minzi regnus nni i ya twarted s uyir, ad sren i ibezgawen d 
ieezzamen, maca cek, war d ac isemmeh SIDI, AREBBI nnek, ad tegged aya. 

15 Ad ac igg SIDI, AREBBI nnek, ijj n unabi zi rwest nnek, zeg aytmac, amecnaw necc, i netta umi 
i ya tesrem, 16 rainzi d man aya am mammec marra min tettared zi SIDI, AREBBI nnek, di Hurib 
deg wass n wegraw n fgens, umi tennid ‘War dd-dikk w irey necc ad srey i tmijja n SIDI, AREBBI 
inu, uca war zarrey necc ead timessi-ya imyaren, hima war ttmettiy.’ 17 Uca SIDI inna ayi ‘Aqa 
mlih min x ssiwren nitni. 18 Ad asen-dd ssekkey ijj n unabi zi rwest n aytmatsen, amecnaw cek, 
uca necc ad ggey awaren inu deg uqemmum nnes uca netta ad awem issiwer x marra min xef 
i d as wessiy. 19 Uca ad imsar, ad ttarey rehsab zeg weryaz, wenni war isrin i wawaren inu nni i 
ya issiwer s yisem inu. 

20 Maca anabi nni i ya yuffen hima ad issiwer ijj n wawar s yisem inu, wenni necc war umurey ca 
ad zzayes issiwer, niy wi i ya issiwren s yisem n irebbiten nnedni, aqa anabi nni ad immet. 21 Mara 
teqqared deg wur nnek: Mammec i ya negg ad nessen aqa SIDI war issiwer awar nni?, 22 xenni awa? 
nni war d as itwanna zi yar SIDI, xmi anabi nni tuya issawar s yisem n SIDI uca xenni awar nni war 
dd-iffiy u war imsar. Xenni anabi nni issawar s ueeffar. War zzayes ttegg w ed ca.’ ” 

Trata n tneddam n tarewra 

-i /"v 1 “Xmi SIDI, AREBBI nnek, i ya itehha regnus i zzaysen i d ac i ya iwc, SIDI, AREBBI nnek, 
-L y tammurt uca xenni ad teksid rwart nsen uca ad tzedyed di tneddam nsen u di tudrin nsen, 
2 xenni ittxessa cek ad thuzed i yixef nnek trata n tneddam di rwest n temmurt i d ac i ya iwc 
SIDI, AREBBI nnek, mahend ad tt teksid d rwart. 3 Ad teedred ijj n webrid uca tammurt, tenni i d 
ac i ya iwc SIDI, AREBBI nnek, d rwart, ad tt tebdid x trata n tseqqar. Man aya hima kur aqettar 
izemmar ad din yarwer. 

4 U ta d tamesract n uqettar nni i din i ya yarewren, hima ad iqqim iddar: wenni yewtin amqar- 
reb nnes, bra mma ad as igg rehsab, u tuya war t icarreh ca idennad d faridennad. 

5 Wenni iruhen ak-d umqarreb nnes yar wezyar hima ad iqess akeccud uca iswizzed afus nnes 
s ccaqur hima ad iharwec akeccud uca xenni iffey as wuzzar n ccaqur uca irqef amqarreb nnes 
uca wanita immut, aqa netta izemmar ad yarwer yar icten zi n tneddam-a mahend ad iqqim id¬ 
dar, 6 hima war ittiri uneqqam n idammen ad idfar aqettar, xmi i ya iyeryer wur nnes uca ad xas 
ihart mara abrid d azirar uca ad t iney am war xas igi rehkam s rmewt, minzi tuya war t icarh, 
war igi zeg idennad ura zi faridennad. 7 X uya necc umurey cek, qqarey ‘Huz trata n tneddam i 
yixef nnek.’ 

8 Uca mara SIDI, AREBBI nnek ad iwessee tammurt nnek, am mammec ijjug i ibabaten nnek 
u ad ac iwc marra tammurt nni iwaeed ad tt iwc i ibabaten nnek 9 - mara ad tehdid marra 
tawsiyyet-a mahend ad tt tegged am mammec d ac umurey ass-a hima ad texsed SIDI, AREBBI 
nnek, uca ad tuyured deg ibriden nnes marra ussan - xenni ad tarnid ead trata n tneddam yar 
trata-ya, 10 hima war ttizzren idammen ifurran di rwest n temmurt nnek tenni d aciya iwc SIDI, 
AREBBI, d rwart uca ad xak irin idammen. 

11 Maca mara ca n weryaz icarh amqarreb nnes uca iqaber it uca ikkar yars u xenni igga as ict n 
tecti uca immut, xenni yarwer yar icten zi tneddam nni, 12 xenni ad ssekken imyaren n tendint 
nnes, ad t ksin t zeg wemcan nni, ad t ggen deg ifassen n uneqqam n idammen uca ad immet. 

13 War d ac izzigiz, maca ad temhid zi Israyil idammen ifurran hima ad tirid mlih. 

14 War smuttiy aymir n umqarreb nnek nni neyycen rejdud di tesyart nnek nni i ya twarted di 
temmurt i d ac i ya iwc SIDI, AREBBI nnek, hima ad tt tettfed. 

X rechud di r mehkama 

15 Ijj n ucehhad waha war izemmar ad ikkar d acehhad x ca n weryaz di ssibbet n ca n rmuesiyyet 
niy di ca n n ddenb nni izemmar ad itwagg. X wawar zeg uqemmum n tnayen niy x wawar zeg 
uqemmum n trata n rechud ad tban tmesract. 16 Xmi i ya ikkar ijj n ucehhad aqtateiy x ca n we¬ 
ryaz hima ad zzayes icetca x ca n ddenb, 17 xenni ad bedden tnayen n yeryazen inni ittemmcub- 
bucen zzat i wudem n SIDI, zzat i wudem n ikehhanen d rqudat nni i din i ya yirin deg wussan 
nni. 18 Uca rqudat ad arzun mlih di tmesract, u aqa, mara acehhad d ijj n ucehhad issxarriq, ad 
iched s rbater x umas, 19 xenni ad zzayes teggem am mammec tuya ittxarres ad igg netta s umas. 
Ammu i ya tekksed ryar zi rwest nnek, 20 hima inni iqqimen ad sren, ad gg w eden, war dikk w iren 
ad ggen rhajet taeeffant di rwest nwem. 21 War d ac izzigiz: reemar s reemar, titt s titt, tiymest 
s teymest, afus s ufus, adar s udar.” 


Izerfan i garra 

O teffyed yar umenyi ak-d reedyan nnek uca tezrid iysan d ikarruten, ijj n rgens 

Aj V/ktar zzayek, war zzaysen ttegg w ed ca, s minzi SIDI, AREBBI nnek, wenni cek-dd issuffyen 
zi temmurt n Misra, aqa-t akidek. 2 Xmi i ya tadsem i umenyi, ad dd-iqarreb ukehhan uca ad 
issiwer yar rgens 3 ad asen yini ‘Ser, Israyil, kenniw tegam ass-a qibac i umenyi ak-d reedyan 
nwem. War ssemzayem ur nwem, war ttegg w dem niy ad tarjijjem, niy cawed ad tqefqifem zzat 
i wudem nsen, 4 minzi SIDI, AREBBI nwem, netta aqa ad kiwem yuyur hima ad xawem immney 
zzat i reedyan nwem mahend ad kenniw issenjem.’ 

5 Uca iweqqafen ad ssiwren ak-d rgens ad inin ‘Wi i ibnan taddart n jdid uca war days izdiy ead? 
Ejj it ad yuyur, ad dd-idwer yar taddart nnes, hima war ittmetti deg umenyi uca ad dd-yas hed 
nnedni ad days izdey. 6 Wi yezzun tazayart uca war iyebbi ead zi ryiget nnes? Ejj it ad yuyur, 
ad dd-idwer yar taddart nnes, hima war ittmetti deg umenyi uca ad zzayes iyebba hed nnedni. 
7 Wi ixedben tamyart u war tt imric ead? Ejj it ad yuyur, ad dd-idwer yar taddart nnes, hima war 
ittmetti deg umenyi uca ad tt yawi weryaz nnedni. 8 Iweqqafen ad arnin deg wawar ak-d rgens, 
ad inin ‘Wi igan d aryaz d amagg w ad niy ittyaca? Ejj it ad yuyur, ad dd-idwer yar taddart nnes, 
hima war tteynisen wurawen n aytmas amecnaw ur nnes.’ 9 Xmi i ya kemmfen iweqqafen awar 
ak-d rgens, xenni ad ggen ikumandaren n reeskar yar uzegif n rgens. 

10 Xmi i ya tadsed ict n tendint wi ak-d i ya temmenyed, xenni ittxessa ad as tettared asrah. 

11 Mara tarra-dd xak s wesrah, xenni marra rgens nni days itwaf, ad cek ixeges ljizya uca ad cek 
isexxar. 12 Mara war kik teggi fehna maca d amenyi i tarezzu, xenni ad as tennded. 13 SIDI, AREB- 

BI nnek, ad ac tt iwc i cek deg ufus nnek u marra min igan d awtem days, ad t tewted s reqdee 
n ssif. 14 Myir timetta d ihenjiren d rebhayem d marra min days di tendint, marra takeccadt 
nnes, ad tt teksid i yixef nnek uca ad tecced zi tkeccadt n reedyan nni i d ac iwca SIDI, AREBBI 
nnek. 15 Amenni i ya tegged di marra tineddam nni xak igg w ejen attas, tinni war igin zi tneddam 
n regnus-a. 

16 Maca tineddam n regnus nni d ac iwca SIDI, AREBBI nnek, d rwart, war zzaysent tejjid ura d 
ca min i ya yarren nnefs ad iqqim iddar. 17 Ad tent tharrmed i utehhi: Ihittiyyen, Imuriyyen, 
Ikeneaniyyen, Ifiriziyyen, Ihiwiyyen d Iyabusiyyen, am mammec i d ac yumur SIDI, AREBBI 
nnek, 18 hima nitni war d awem ssremmaden ad tedfarem marra jjeayef nni ggin nitni i ireb- 
biten nsen uca xenni ad texdam ak-d SIDI, AREBBI nwem. 

19 Mara tennded attas n wussan i ict n tendint rami akides i ya temmenyed mahend ad tt 
tettfed, xenni war ttaredga ca ticejjura s teyyita n ccaqur, minzi ad zzaysent tecced. X uya war 
tent ttqessid, minzi ma tacejjart n yeyyar amecnaw bnadem nni dd-ittbanen zzat i wudem nnek 
umi tehsared tandint ? 20 Myir tacejjart nni tessned war tegi d tacejjart i zi i ya tecced, aqa tanita 
ad tt taredged, ad tt tqessed, ad zzayes tebnid rhid x tendint nni akidek ittmenyan, a? i ya tewda. 

Aneqqi zeg ijjen i war itwassnen 

r\ -i 1 “Mara itwaf hed itwaney, di temmurt nni d ac i ya iwc SIDI, AREBBI nnek, mahend 
Ai -Lad tt tettfed d rwart, izzer deg iyyar uca war issin hed wi t inyin, 2 xenni imyaren nnek 
d rqudat nnek ad dd-ffyen uca ad ksin reebar yars ar tineddam i d as-dd innden i wenni 
itwanyen. 3 Imyaren zi tendint, tenni yudsen i wenni ittwanyen, ad ksin ijj n ueejmi zeg ifunasen 
nni war icrizen u war ijbiden ead azayru. 4 Uca imyaren n tendint nni ad ssehwan aeejmi nni 
yar ict n teyzurt ittazren rebda s waman eemmars war tetwacarz u war tetwazzu uca ad arzen 
iri n ueejmi din di teyzurt. 5 Xenni ad dd-qarrben ikehhanen, ayt n Lawi, minzi SIDI, AREBBI 
nnek, ixdar iten mahend ad xas sexxaren u mahend ad barken s yisem n SIDI u elahsab awar 
nsen ad itwahkem kur amcubbec d kur rexcunet. 6 Uca marra imyaren n tendint nni yudsen x 
wenni itwanyen, ad ssirden ifassen nsen sennej i ueejmi nni umi itwarz yiri di teyzurt. 7 uca ad 
barhen, ad inin ‘ifassen nney war ssizzren ca idammen-a u tittawin nney war t zrin. 8 Iri d ahnin 
x rgens nnek Israyil, wenni x tefdid, a SIDI, uca war ssrusa idammen ifurran, di rwest n rgens 
nnek Israyil!’ Xenni idammen nni ad irin twafdin. 9 Ammu i ya tekksed idammen ifurran zi rwest 
nnek, minzi ittxessa ad tegged min igan nican di tittawin n SIDI. 

Tamyart itwahebbsen di garra 

10 Xmi i ya teffyed yar umenyi ak-d reedyan nnek uca SIDI, AREBBI nnek, igga ac ten deg ifassen 
nnek uca thebbsed zzayes d imehbas, 11 uca tezrid jar imehbas ict n temyart, tecna deg waddud, 
uca temmezred ad tt teksid d tamyart i yixef nnek 12 xenni ad tt tessidfed yar taddart nnek uca 
ad theff azegif nnes, ad tqess iccaren nnes. 13 Ad tekkes arrud n tmehbast nnes uca ad teqqim 
di taddart nnek uca ad tesyuy i babas d yemmas ijj n uyur ikmer u awarni man aya tzemmared 
ad xas tadfed uca ad tirid d aryaz nnes u nettat ad tiri d tamyart nnek. 14 Uca mara war d ac 
teejib, ad tt tejjed ad tuyur yar rxadar nnes, war tt znuzi s nnuqart. War zzayes tegged amecnaw 
ssereet i tega, minzi aqa tessehqared tt. 

Rheqq n umenzu 

15 Mara aryaz yars tnayen n temyarin, icten ittexs itt, tennednit icarreh itt, uca tenni icarreh 
d tenni ittexs urwen as-dd ihenjiren maca amenzu tuya-t n tenni icarh, 16 xenni deg wass nni 

di i ya ibda rwart n min yars igan i tarwa nnes, war izemmar ad iwc tasyart n umenzu i mmis 
n tenni ittexs zzat i wudem n mmis n tenni icarh, wenni d amenzu iyega. 17 Itxessa ad ineem s 
mmis amenzu n tenni icarh umi d as i ya iwc tnayen n tseqqar zi marra min d as-dd ikkaren, 
minzi netta d amezwar n teryast nnes u tasyart n tmenzut d nnes i tega. 

Mmis ayennan 

18 Mara ijj n weryaz yars mmis d ayennan d amyewwey u war ittesri i wawar n babas niy i 
wawar n yemmas uca nitni marhen t, waxxa amenni netta war d asen ittesri, 19 xenni babas d 
yemmas ad t ksin uca ad t awyen barra zzat i imyaren n tendint nnes, yar tewwart n wemcan 
mani izeddey. 20 Ad inin i imyaren n tendint ‘Wad mmitney d ayennan d amyewwey, war ittesri 
i wawar nney, aqa afus nnes innuqqeb u netta d ameskar.’ 21 Xenni marra iryazen n tendint ad 
t arejmen s yezra a? i ya immet. Ittxessa ad tekksed aeeffan zi rwest nwem hima marra Israyil 
ad tse? uca ad tegg w ed. 

Ander n wenni xas rhukm n ?mewt 

22 Mara ijj n weryaz igga ijj n ddenb i x iga rhukm n rmewt uca itwaney netta, tuyred it x ict n 
tehnact n ukeccud, 23 xenni war tejjim arrimet nnes ad tessens x tehnact, maca ad t tnedred deg 
wass nni, minzi wenni itwayren aqa-t d ameneur zi AREBBI. War ssxemmaj tammurt nnek nni 
d ac i ya iwc SIDI, AREBBI nnek, d rwart. 

Tiwessa innedni 

r\ r \ lu War xezzar ca waha deg uweddar n umwa niy n uhuri n umac, niy ad xasen tqerbed 
ca /a tittawin, maca ittxessa ad as ten-idd tarred nican i umac. 2 Mara umac war igi ca yudes 
niy war t tessined, ad t tessidfed yar daxer i taddart nnek uca ad yark iqqim a? dd ya yas umac 
ad xas yarzu uca xenni ad as t-idd tarred. 3 Amenni i ya tegged s weyyur nnes, amenni i ya tegged 
cawed s warrud nnes, wah ammu i ya tegged ak-d marra tamesract n umac nni iweddaren uca 
tufid tt cek. War tzemmared ad as tennufared. 4 War teqqimed ad texzared deg weyyur n umac 
niy deg ufunas nnes am iwda deg webrid, war xas qegeb ca tittawin. S tidett ad t tessekkared 
akides. 

5 Tamyart war tyarred arrud n weryaz, niy aryaz ad yard arrud n temyart, minzi marra wi itteg- 
gen aya aqa-t d jjeifect i SIDI, AREBBI nnek. 

6 Mara tufid zzat i wudem nnek x webrid ca n reucc n ujdid, di ca n tcejjart niy x temmurt, s 
iwarruden niy s tmegarin uca tayemmat tessder x iwarruden niy x tmegarin, xenni war ttettef 
tayemmat ak-d iwarruden. 7 Ad tejjed ad tuyur tyemmat, maca ad teksid iwarruden i yixef 
nnek, hima ad tirid mlih, uca ad ac zuggarten ussan n tudart nnek. 

8 Xmi i ya tebnid taddart n jdid, ad tegged taemadt x tzeqqa nnek, hima war tessikk w id idam- 
men x taddart nnek, umi wenni iwdan ad zzayes iwda. 

9 War zarree ca tazayart nnek s tnayen n markat n zzarieet hima war tetwafessed marra ssabet 
n zzarieet nni tzarreed u zi ryiget n tzayart. 10 War carrez ca s umwa d weyyur jmie. 11 War 
yarred ca arrud itwaggen zi txegedt n taduft d reqten jmie. 12 Ad tegged tcarcifa x arebea n 
iyemmura n userham nnek i zi trehhfed. 

Izerfan zi jjihet n remrac 

13 Mara ijj n weryaz yawi ict n temyart uca yudef-dd yars, ad tt icarh, 14 uca xenni issgaeeed xas 

awaren uca yarra isem nnes d aeeffan, inna ‘Aqa tamyart-a iwyey tt, uca umi yars-dd qarrbey, 
ufiy war tegi ca d taezarct!’, 15 xenni babas n tebriyt nni ura d yemmas ad ksin burhan uca ad 
zzayes ssecnen tyuni n tebriyt i yemyaren yar tewwart n tendint. 16 Ad yini babas n tebriyt nni 
i yemyaren ‘Necc wciy yegi i weryaz-a d tamyart uca netta idwer icarh itt, 17 uca aqa netta is- 
sekkar xas awaren, inna: War ufiy yegic d taezarect. Aqa aya d burhan n tyuni n yegi.’ Uca nitni 
ad bezzeen arrud zzat i wudem n imyaren n tendint. 18 Xenni ad ttfen imyaren n tendint aryaz 
nni uca ad t farcen 19 uca ad as ggen multa n mya n uqiyyat n nnuqart uca ad ten iwc i babas n 
tebriyt nni, minzi netta yarra isem d aeeffan x ict n teezarect zi Israyil. Ad tiri d tamyart nnes, 
war izemmar ad as igef marra ussan min i y ayekk iddar. 

20 Maca mara iffey man aya d tidett uca war ufin aqa tabriyt d taezarct, 21 xenni ad ssuffyen 
tabriyt nni yar tewwart n taddart n babas uca ad tt arejmen iryazen n tendint s izra, hima ad 
temmet, minzi tegga refdihet di Israyil umi tezna di taddart n babas. Itxessa ad tekksed ryar zi 
rwest nnek. 

22 Mara itwattef ijj n weryaz umi ittes ak-d ca n temyart temrec ak-d weryaz, xenni ad mten s 
tnayen, aryaz nni ittsen ak-d temyart d temyart cawed. Ittxessa ad tekksed ryar zi Israyil. 

23 Mara ict n tebriyt d taezarect tetwaxdeb zeg ijj n weryaz, uca yufa itt ijj n weryaz di tendint 
uca ittes akides, 24 xenni ad ten tessuffyem barra s tnayen yar tewwart n tendint, ad ten tare- 
jmem hima ad mmten, tabriyt minzi war tessekkar ca tyuyyit di tendint, aryaz minzi issehqar 
tamyart n umqarreb nnes. Ittxessa ad tekksed ryar zi rwest nnek. 

25 Mara ijj n weryaz yufa ict n tebriyt itwaxdben deg iyyar uca issexsar itt weryaz, ittes akides, 
xenni ad immet weryaz waha wenni i kis ittsen. 26 War ttegg walu i tebriyt. Tabriyt war tegg ca 
ddenb ar rmewt, minzi tamesract-a amecnaw tamesfact n weryaz nni ikkaren ak-d umqarreb 
nnes uca iwya as buhber, 27 minzi netta yufi tt deg iyyar, tesyuy tebriyt nni itwaxedben, maca 
war tuyi din wi tt i ya ifekken. 

28 Xmi ca n weryaz yufa ict n tebriyt d taezarect, war tt ixdib hed, uca netta ittef itt, ittes akides 
uca twafen, 29 xenni aryaz nni ittsen akides ad iwc i babas n tebriyt xemsin n uqiyyat n nnuqart 
u nettat ad tedwer d tamyart nnes, umi tt issehqar. War izemmar ad as igef marra ussan nnes. 



1 “Aryaz war ittxessi ca ad iksi tamyart n babas u war issearri ca x warrud n babas. 

X yinni war zemmaren ad adfen yar tmesmunt 


2 War ittidef deg wegraw n rgens n SIDI wenni umi itwaddzen imegaren niy wenni umi itwakk- 
sen imenyaren. 


3 War ittidef mmis n fehram deg wegraw n rgens n SIDI. Waxxa ar jjir wiss eecra nnes ead ura d 
ijj zz ayes war izemmar ad yadef yar tmesmunt n SIDI. 4 War ittidef ijj n Aemuni niy ijj n Amu’abi 
deg wegraw n rgens n SIDI. Waxxa ar jjir wiss eecra nnes ead ura d ijj zzaysen war izemmar ad ya¬ 
def yar wegraw n rgens n SIDI, ammu i rebda, 5 minzi nitni war dd-ffiyen hima ad kidwem msaga- 
ren yar webrid s weyrum d waman umi dd-teffyem zi Misra uca umi netta xak icra Baleam, 
mmis n Baeur, zi Fatur di Aram-Nahrayn, mahend ad cek ineer. 6 Maca SIDI, AREBBI nnek, war 
ixs ad iser i Baleam uca SIDI, AREBBI nnek, yarra nneeret d lbaraka minzi SIDI, AREBBI nnek, 
tuya ittexs i cek. 


7 War tarezzud x rehna d rxar nsen, marra ussan n tudart nnek, i rebda. 

8 War carreh Adumi, minzi netta d umac, war carreh Amisri, minzi cek d abarrani di temmurt nnes. 

9 Ihenjiren i dd asen itwurwen, zemmaren ad adfen deg wegraw n rgens n SIDI zi jjir wiss trata. 

Tiwessa innedni 

10 Umi i dd ya teffyed s feeskar didd i feedyan nnek, ad tehdid ixef nnek zi marra fyar. 11 Mara 
din ijj n weryaz akidek, war igi ca d amezdag, ak-d min imsaren di gif et, ad iffey barra i fmargeh 
n reeskar. Netta war izemmar ad yadef yar daxef n rmargeh. 

12 Tar uwettu n tmeddit, ad issird ixef nnes s waman u awarni i uyegay n tfuct, izemmar ad 
yadef cawed di rmargeh. 

13 Ittxessa ad yark yiri wemcan barra i rmargeh n txuzan mani i ya teffyed. 14 Ad yark yiri 
eawed jar feqcue nnek ijj n ujij uca xmi i ya teqqimed barra, ad zzayes txebced ijj n wehfur, 
ad tenqefbed u ad txemmfed isufyan nnek. 15 Minzi SIDI, AREBBI nnek, iggur di rmargeh nnek 
n txuzan hima ad cek issenjem u hima ad ac isellem reedyan nnek zzat i wudem nnek. Tasqift 
nnek at tifi tqeddes, hima netta war dayek ittwifi ca n fefdihet uca ad xak inneqfeb awarni ac. 

16 Ismey i yarewfen zi bab nnes, war tzemmared ad t tsellmed eawed i bab nnes. 17 Ad kik izdey 
di fwest nnek, deg wemcan nni i ya ixdar yar daxer i ict zi tewwura nnek, mani i ya yiri mlih. 
War tzemmared ca ad t tdefmed. 

18 War tettifi fqehba n zzawect jar yessis n Israyil ufa war ittifi d aqehhab n zzawect ak-d irya- 
zen yar ict n zzawect jar ayt n Israyil. 19 Mammec mma tegga tmewciwt n wawaf, war izemmar 
ad as dd-tawyed fmunet n rqehba niy ttaman n weqzin yar taddart n SIDI, AREBBI nnek, minzi 
aqa-ten s tnayen d ict n jjeifect yar SIDI, AREBBI nnek. 

20 War ttegg arriba x umac, war igi arriba x nnuqart, war igi arriba x macca, war igi arriba x 
marra tamesfact nni izemmaren ad dd-tawi arriba. 21 Tzemmared ad tegged arriba x ubarrani, 
maca war tzemmared ad tegged arriba x umac, hima ad ac ibarek SIDI, AREBBI nnek, di marra 
fxedmet n ifassen nnek di temmurt mani i ya trahed hima ad tt teksid d fwart. 

22 Xmi i ya tegged ijj n lwaed i SIDI, AREBBI nnek, war teddikk w ifed ca yar deffar deg ukemmef 
n fexfas, minzi SIDI, AREBBI nnek, ad zzayek ittar ad t tkemmfed, mafa lla ad xak yiri d ddenb 
di ssibbet nnek. 23 Mafa war teggid ijj n lwaed, war ittiri ddenb di ssibbet nnek. 24 Min dd-iffyen 
zi jar iyencicen nnek, ad t tkemmfed s tidett, am tewhibt s fxadar nni zi twaeded SIDI, AREBBI 
nnek, tenni x tessiwfed s uqemmum nnek. 

25 Xmi i ya tadfed yar tzayart n umqarrab nnek, tzemmared ad tecced adif elahsab mezri n 
feemar nnek, maca ittxessa war tettegged walu di tsuget nnek. 

26 Mafa tudfed deg imendi ibedden n umqarreb nnek, tzemmared ad teksid tidrin s ifassen 
nnek, maca war tzemmared ad tewted amjar deg imendi ibedden n umqarreb nnek. 

X ij n rhar ifarzen n wagaf 

r\ a 1 “Xmi i ya ixdar ijj n weryaz ict n temyart hima akides imfec u war d as teejib umi days 
Zu iyufa ca n fefdihet, xenni ad as yari tabrat n wegaf, ad as tt iwc deg ufus nnes uca ad tt 
issufey zi taddart nnes. 2 Mafa teffey zi taddart nnes, truh uca tedwef d tamyart yar ijj n weryaz 
nnedni 3 uca aryaz aneggaru icarh itt, xenni ad as yari tabrat n wegaf uca ad as tt iwc deg ufus 
nnes uca ad tt issekk zi taddart nnes, niy aryaz aneggaru nni tt yiwyen d tamyart nnes, immut, 
4 xenni war izemmar weryaz nnes amezwar, wenni i d as itellqen, ad tt yegg cawed d tamyart i 
ixef nnes, awarni umi tetwassexmej nettat, minzi man aya d jjeifect zzat i wudem n SIDI. Ammu 
war tzemmared ad tejjed temmurt i d ac iwca SIDI, AREBBI nnek, d fwart, ad texda. 

Tiwessa i uhettu x umqarreb 


5 Xmi i ya yiri ijj n weryaz ead am imrec, xenni war itteffey ca ak-d reeskar u war xas tetwagg 
ura d ict n tmesract. Ad yiri ijj n usegg w as i taddart nnes waha u ad issfarh tamyart nnes i yiwi 
iyixefnnes. 6 War ttkessi izra n tsirt d arhan niy wenni zaysen ittenhezzan, minzi aqa xenni ad 
yiri reemar d arhan. 


7 Mara itwaf ijj n weryaz yucar ca n yijj zeg wawmaten nnes n ayt n Israyil uca netta yarr it d 


ismey uca izzenz it, xenni ad immet uceffar nni. Ittxessa ad tekksed ryar zi rwest nnek. 

8 Xmidin jjrihect n rbars hda ad tehdid u ad tegged nican elahsab marra min i d ac i ya ssremden 
ikehhanen Ilawiyyen. Am mammec ten umurey, ad tehdam ad t teggem. 9 ldar min igga SIDI, 
AREBBI nnek, ak-d Maryam deg webrid umi dd-teffyem zi Misra. 

10 Mara tardred ca i umqarreb nnek, xenni war ttidef di taddart nnes hima ad zzayes tdemned 
arhan iyixefnnek. 11 Ad teqqimed barra uca aryaz i umi tardred, ad ac-dd yawi arhan yar barra. 
12 Mara tuya d aryaz d amezrud, xenni war ggur ad tettsed x werhan nnes am tassut. 13 Ad as tar¬ 
red arhan nican yar uyegi n tfuct hima ad ittes di tassut nnes uca ad ac ibarek. Man aya ad ac 
tiri d tasegda zzat i wudem n SIDI, AREBBI nnek. 

14 War degem axemmas amezrud amesei zeg aytmac niy zeg ibarraniyyen i izeddyen di tem- 
murt nnek u daxer i tewwura nnek. 15 Ad as tewced rmunet nnes kur ass. War xas tyegi tfuct x 
man aya, minzi netta d amezrud uca immezri days, hima netta war ittriyi i SIDI di ssibbet nnek 
uca ad xak yiri d ddenb. 

16 Ibabaten war twaneqqen di ssibbet n tarwa nsen u tarwa war twaneqqen di ssibbet n ibaba- 
ten nsen. Kur ijj ad itwaney di ssibbet n ddenb nnes. 

17 War sfarray rehkam n ubarrani d uyujir niy ad teksid arrud n tajjac d arhan. 18 Ggur ad 
teeqred belli tuya cek d ismey di Misra uca zi senni cek issenjem SIDI, AREBBI nnek. X uya necc 
ttumurey cek ad tegged man aya. 

19 Xmi tmejjared ssabet nnek deg iyyar nnek uca tettud ca n tqebbidt deg iyyar, xenni war dd- 
tdikk w ired mahend ad tt teksid. Ad tiri d tasyart i ubarrani, i uyujir u i tajjac, hima ad cek ibarek 
SIDI, AREBBI nnek, di marra rxedmet n ifassen nnek. 

20 Xmi i ya tzewded tacejjart nnek n zzitun, war tticc taynit ead i min iqqimen awarni ac. D man 
aya ad yiri i ubarrani, i uyujir u i tajjac. 

21 Xmi treqqded adir zi tzayart nnek, war arezzu ad treqded min iqqimen awarni ac ar ttarf. Aqa 
man aya ad yiri i ubarrani, i uyujir u i tajjac. 22 Ad txarrsed belli tuya cek d ismey di temmurt n 
Misra. X uya necc ttumurey cek ad tegged man aya.” 


Tiwessa innedni 


1 “Mara din ijj n umcubbec jar iryazen uca ad uyuren yar rmehkama, xenni ad barrhen x 
wenni yar iga rheqq uca ad hekmen x umednub. 2 Mara amednub issdaheg tiyyita, xenni 



rqadi ad yejj ad t yedren yar temmurt uca ad t farcen zzat i wudem nnes anect itturs di rehsab n 
ryecc nnes. 3 Izemmar ad as iwc arebein n teyyita, war yarsent yarenni ca, minzi mara ad t ifarc 
cad ktar sennej i tiyyita-ya, aqa umac ad ac-dd iban d amehgur jar tittawin nnek. 

4 War tegged tacmant i umwa xmi issarwat. 

5 Xmi zeddyen wawmaten ak-d wayawya uca immut ijj zzaysen, uca war dd-yejji bu mmis, xenni 
tamyart n umettin war tmegec ca ak-d ubarrani. Ad xas yadef werwes uca ad tt igg d tamyart 
nnes uca ad as yegg xenni lwajib n werwes. 6 Uca amenzu nni i dd ya taruw, ad ixref isem n 
umas immuten, hima isem n wa war imehhi ca zi Israyil. 7 Maca mara aryaz-a war ixs ad iksi 
tamyart n umas, ad trah xenni temyart n umas yar tewwart, yar imyaren ad tini ‘Arwes inu yugi 
ad ixref isem n umas di Israyil, war ixs ad igg lwajib n werwes. 8 Xenni imyaren n tendint nni 
ad as-dd rayan uca ad akides ssiwren. Mara netta imnee deg wawar nnes uca inna ‘War xsey 
ca ad tt awyey’, 9 ad yars-dd tqarreb xenni tesrift zzat i tittawin n imyaren, ad as tekkes tsirit 
nnes zeg udar uca ad xas tessusef x uyembub, ad tbarreh ad tini ‘Ammu i itwagg deg weryaz 
nni war ixsen ad ibna taddart n umas.’ 10 Uca ad as ween isem nnes di Israyil ‘Taddart n wenni 
umi tetwakkes tsirit.’ 

11 Mara din iryazen mmcubbucen uca trehheg-dd temyart n ca n yijj hima ad tessenjem aryaz 
nnes zeg ufus n wi t iccaten uca nettat tesswizzed afus nnes uca tettef it zi tfulin n usedhi nnes, 

12 ad as tqessed xenni afus nnes, war d am tezzigiz. 

13 War yark ittiri di txancet nnek ijj n wezru n rewzen d ijj n wezru nnedni, d ameqqran u d 
amezyan. 14 War yark ittiri di taddart nnek, fmud n yijj n ‘ifa’ ura d ijj n ‘ifa’ nnedni, d ameqqran 
u d amezyan. 15 Ij n wezru n rewzen iwata u iseggem ad yark yiri ura d ij n fmud n ijj n ‘ifa’ nican u 
iwata, hima ussan nnek ad zzuggarten x temmurt nni d ac i ya iwc, SIDI, AREBBI nnek. 16 Minzi 
marra wi i ya iggin man aya, marra wi i ya iggin ryecc, aqa netta d nnei yar SIDI, AREBBI nnek. 

Atehhi n Eamaliq 

17 Idar min zzayek igga Eamaliq deg webrid, umi dd-teffyed zi Misra, 18 mammec dd-iffey yar 
umsagar akidek deg webrid uca iqess inni i tuya yar uyezdis nnek aneggaru, marra inni ideefen, 
umi cek tuya tuhred, tefnid uca netta war igg w id ca AREBBI. 19 Ad imsar, xmi SIDI, AREBBI nnek, 
ad cek issareyyeh zi marra reedyan i d ac-dd innden di temmurt i d ac i ya iwc SIDI, AREBBI 
nnek, d rwart, hima ad tt teksid, aqa ad temhid ridaret n Eamaliq zi sadu ajenna. War t ttettu!” 

Tawhibt n imezwura 

r\ s ; 1 “Uca ad imsar xmi i ya tadfed di temmurt nni d ac i ya iwc SIDI, AREBBI nnek, d rwart, 
Z-i Ouca ad tt tettfed uca ad days tzedyed, 2 xenni ad teksid zi tmezwarut n kur ryiget i ya 
tessmuned zi temmurt nni i d ac i ya iwc SIDI, AREBBI nnek, ad t tegged di tsuget uca ad trahed 
yar wemcan i ya ixdar SIDI mahend ad din issezdey isem nnes. 3 Uca ad dd-tased yar ukehhan, 
wenni din i ya yirin deg wussan nni, ad as tinid ‘Aqa ass-a ad barrhey i SIDI, AREBBI nnek, 
belli aqa udfey di temmurt nni x ijjug SIDI i ibabaten nney hima ad aney tt iwc.’ 4 Uca ad iksi 
ukehhan tasuget zeg ufus nnek, ad tt issars zzat i uealtar n SIDI, AREBBI nnek. 5 Ad tbarrhed zzat 
i wudem n SIDI, AREBBI nnek, ad tinid ‘Aramiyu nni tuya igan erahar ad ifna aqa tuya-t d baba. 
Zi senni ihwa yar Misra uca izdey din amecnaw abarrani ak-d drus n iryazen uca iyma, idwer 
d ijj n rgens imyar, ijhed u idwer deg wattas. 6 Imisriyyen dermen u hsaren aney u ggin xaney 
tasmuyi teqseh. 7 Uca nesyuyy yar SIDI, AREBBI n ibabaten nney uca isra SIDI i tmijja nney u izra 
arziyyet nney d warber nney d rehsaret nney. 8 Issuffey aney-dd SIDI zi Misra s ufus ijehden, s 
uyir isswizzden, s tigg w uda imyaren, s reeramat u s reejayeb 9 uca issidef aney yar wemcan-a 
uca iwca aney tammurt-a, tammurt nni i ifeyyden s uyi d tamment. 10 Uca rexxu, aqa da, iwyey- 

dd tamezwarut n ryiget n temmurt nni i d ayi tewcid, a SIDl!’ Xenni ad t tegged zzat i wudem n 
SIDI, AREBBI nnek, ad tadared zzat i wudem n SIDI, AREBBI nnek. 9 * 11 Zi marra rxar nni i ya iwc 
SIDI, AREBBI nnek, i cek u i aytbab n taddart nnek, ad zzayes tfarhed cek d Ulawi d ubarrani i 
igan di rwest nnek. 

Reecur 

12 Xmi i ya tkemmred zeg ueeccar n marra reecur n ryiget nnek deg usegg w as wiss trata wenni 
d ijj n usegg w as n reecur, xenni ad ten tewced i Ulawi, i ubarrani, i uyujir, i tajjac, hima ad ccen 
daxer i tewwura nnek u ad jjiwnen. 13 Uca ad tinid zzat i wudem n SIDI, AREBBI nekk ‘Aqa ksiy 
min igan iqeddsen zi taddart inu uca eawed wciy t i Ulawi, i ubarrani, i uyujir, i tajjac, am mam- 
mec marra i d ayi tumured. Necc war eeddiy ura x icten zi twessa nnek u war ttuy walu. 14 War 
zzayes cciy deg unuri inu u war zzayes ksiy umi xemjey ura war zzayes wciy i ijj n umettin. Aqa 
sriy i tmijja n SIDI, AREBBI inu, u ggiy marra min d ayi tumured. 15 Xzar zi tzeddiyt nnek iqed¬ 
dsen, zeg ujenna, yar swadday uca barek rgens nnek Israyil d temmurt nni i d aney tewcid, am 
mammec tejjuged i ibabaten nney, tammurt nni ittfeyyden s uyi d tamment.’ 

Awa? aneggaru 

16 SIDI, AREBBI nnek, aqa yumur i cek ass-a, ad tegged tiwessa-ya d lfarayid-a. Hda tent uca 
egg zzaysen s marra u? nnek d marra reemar nnek. 17 Ass-a tennid belli SIDI ad yiri d AREBBI 
nnek, ad tuyured deg ibriden nnes, ad tehdid tiwessa d lfarayid nnes uca ad tesred i tmijja 
nnes. 18 Ass-a inna ac SIDI aqa cek ad yars tirid d ijj n rgens iyra attas, am mammec i d awem 
inna, u ittxessa ac ad tehdid marra tiwessa nnes 19 u belli netta ad cek issuera x marra regnus 
i usemyar d yisem d reezz, hima ad tirid d ijj n rgens iqeddsen i SIDI, AREBBI nnek, am mam¬ 
mec tuya inna. 


Ibal djarazim 

r\ r-j 1 Musa, ak-d imyaren n Israyil, yumur rgens, inna “Hdam marra tiwessa-ya nni d awem 
Zj / umurey necc ass-a. 2 Ad imsar deg wass umi i ya tezwam iyzar n L'Urdun yar temmurt 
nni d ac i ya iwc SIDI, AREBBI nnek, aqa ad tessbedded izra imeqqranen uca ad ten thennced s 
jjar. 3 Ad days tarid marra awaren n ccariea-ya, xmi i ya tezwid hima ad tadfed di temmurt nni 
d ac i ya iwca SIDI, AREBBI nnek, ict n temmurt ifeyyden s uyi d tamment, am mammec i d ac 
inna SIDI, AREBBI nnek. 4 Xmi i ya tezwam iyzar n L'Urdun, ad tessbeddem izra, inni x d awem 
umurey ass-a x wedrar n Eibal uca ad ten thennced s jjar. 5 Ad din tebnid ijj n uealtar i SIDI, 
AREBBI nnek, ijj n uealtar n yezra. War xas tessiriyed dduzan n wuzzar zi ssa yar da. 6 Ittxessa 
ad tebnid aealtar n SIDI, AREBBI nnek, s yezra kemren waha uca ad xas tessbexxared tiyarsa n 
wecmad i SIDI, AREBBI nnek . 7 Sawed ad as tqeddmed tiyarsi nnek n rehna. Ad din tecced uca 
ad tfarhed zzat i wudem n SIDI, AREBBI nnek. 8 Ad tarid marra awaren n ccariea-ya deg yezra s 
wenqac icewwaren.” 

9 Tuya Musa issawar ak-d ikehhanen, Ilawiyyen, yar marra Israyil, inna “Ser, shess, a Israyil! 
Ass-a tiwded ad tirid d ijj n rgens i SIDI, AREBBI nnek. 10 Ad tesred i tmijja n SIDI, AREBBI nnek, 

uca ad tegged zi rumurat nnes d twessa nnes nni x cek umurey ass-a.” 11 Iwessa Musa rgens deg 

wass nni, inna 12 “Xmi i ya tezwam L'Urdun ad bedden yina x wedrar n Jirizim hima ad barken 

rgens: Cimeun d Lawi d Yahuda d Issakar d Yusuf d Binyamin. 13 Uca ina ad bedden x wedrar n 

Eibal hima ad neeren: Rubin, Jad d Eacir d Zabulun, Dan d Naftali. 

14 Ad barrhen Ilawiyyen uca ad inin s tmijja ijehden i marra arraw n Israyil 

15 ‘D ameneur aryaz nni i ya iggen ijj n rexyar ineqcen niy ifesyen, aqa-t d jjeifect i SIDI, ict 
n rxedmet n ifassen n uhrayfi, uca ad tt igg deg ijj n wemcan innuffar.’ Uca marra rgens ad yarr 
ad yini ‘Amin!’ 

16 ‘D ameneur wi i ya isseheqqaren babas niy yemmas!’ Uca marra rgens ad yini ‘Amin!’ 

17 ‘D ameneur wi i ya issmuttyen aymir n umqarreb nnes!’ Uca marra rgens ad yini ‘Amin!’ 

18 ‘D ameneur wi i ya issweddaren adaryar deg webrid!” Uca ad yini marra rgens ‘Amin!’ 

19 ‘D ameneur wi i ya issfarryen tasyart n ubarrani, n uyujir u n tajjac!’ Uca ad yini marra rgens 
‘Amin!’ 

20 ‘D ameneur wi i ya ittsen ak-d temyart n babas, minzi ittearra babas’ Uca marra rgens ad yini 
‘Amin!” 

21 ‘D ameneur wi i ya ittsen ak-d ca n umeddar!’ Uca ad yini marra rgens ‘Amin!’ 

22 ‘D ameneur wi i ya ittsen ak-d ucmas, yegis n babas niy yegis n yemmas!’ Uca ad yini marra 
rgens ‘Amin!’ 

23 ‘D ameneur wi i ya ittsen ak-d tadekk w ac nnes!’ Uca ad yini marra rgens ‘Amin!’ 

24 ‘D ameneur wi i ya inyen amqarreb nnes s tnuffra!’ Uca ad yini marra rgens ‘Amin!’ 

25 ‘D ameneur wi i ya ittfen arrecwet mahend ad issizze? idammen ifurran!’ Uca ad yini marra 
rgens ‘Amin!’ 

26 ‘D ameneur wi war ittqarran awaren n ccariea-ya mahend ad zzaysen igg nnadi’! Uca ad yini 
marra rgens ‘Amin!’ ” 


Lbarakat d nnaeri 

r\ q 1 “Ad imsar, mara tesrid mlih i tmijja n SIDI, AREBBI nnek, ad tehdid marra tiwessa nnes 
h Onni x d ac ttumurey ass-a, ad cek issuera SIDI, AREBBI nnek, x marra regnus n temmurt. 

2 Marra lbarakat-ad xak dd-asent, ad ac-dd awdent, mara tesrid i tmijja n SIDI, AREBBI nnek. 

3 Ad tirid tetwabarked di tendint u ad tirid tetwabarked deg iyyar. 

4 Ad tiri tetwabarek ryiget n ueeddis nnek d ryiget n temmurt nnek d ryiget n ?ebhayem nnek 
d twarura n tfunasin nnek d umarni n wugi nnek. 

5 Ad tiri tsuget nnek d tebqect nnek tetwabarek. 

6 Ad tirid tetwabarked yar wadaf nnek, ad tirid tetwabarked deg uffuy nnek. 

7 SIDI ad isellem reedyan nnek nni xak i ya ikkaren d ibarhad zzat i wudem nnek. Ad xak-dd 
ffyen deg webrid d ijj uca ad arewren zzat i wudem nnek x sebea n ibriden. 

8 SIDI ad ac yumur s lbaraka di tesrafin nnek u x marra min igga ufus nnek. Netta ad cek ibarek 
di temmurt nni d ac i ya iwc SIDI, AREBBI nnek. 

9 SIDI ad cek yarr ad tekkared am ijj n rgens iqeddsen i yixef nnes am mammec i d ac ijjug, xmi 
i ya tehdid tiwessa n SIDI, AREBBI nnek, uca ad tuyured deg ibriden nnes. 

10 Marra regnus n temmurt ad zaren belli isem n SIDI itwadenna xak uca ad zzayek gg w eden. 

11 SIDI ad ac iwc rxar s ufeyyed di ryiget n ueeddis nnek u di ryiget n rebhayem nnek u di ryiget 
n temmurt nnek, di temmurt nni ijjug SIDI ad ac tt-idd iwc. 

12 SIDI ad ac yarzem tawwart n wexxam n txubay iserhen, ajenna, hima ad iwc anzar i temmurt 
nnek di rweqt nnes u hima ad ibarek marra rxedmet n ufus nnek. Ad tardred i wattas n regnus, 
maca cek war xasen aretter. 

13 SIDI ad ac yarra-dd azegif, war igi d unewwar, uca cek waha ad tirid sennej, war tettirid swad- 
day, mara tesrid i twessa n SIDI, AREBBI nnek, nni i d ac ttumurey ass-a hima ad tent tehdid 
uca ad zzaysent tegged. 

14 War ttheyyid ca yar yeffus ura yar uzermad x marra awaren nni d ac umurey ass-a hima ad 
tedfared irebbiten nnedni, ad xasen tsexxared. 

15 Maca ad imsar, mafa war tesfid i wawaf n SIDI, AREBBI nnek, hima ad tehdid marra fumurat 
d twessa nnes i x d ac ttumurey ass-a, xenni marra nneari-ya ad xak-dd hwant u ad yark-dd 
awdent. 

16 Ad tirid d ameneur di tendint u ad tirid d ameneur deg iyyar 

17 u tasuget nnek d tebqect nnek ad ifint twanecfent. 

18 D tameneuft i ya tifi fyiget n ueeddis nnek d fyiget n temmurt nnek u twarura n tfunasin 
nnek d umarni n thimart nnek. 

19 Ad tirid d ameneur yar wadaf nnek u ad tirid d ameneur deg uffuy nnek. 

20 Ad ac-dd issekk SIDI nneeret d unehwef d uheddi yar marra mani isswizzed ufus nnek, a? i ya 
tetwamhid u ad tefnid deyya zzat i wudem inu di ssibbet n fexdayem nnek tieeffanin tinni x d 
ayi tejjid. 21 SIDI ad dayek issefseq ttaeun af cek i ya iqda zi temmurt nni di i ya tadfed hima ad 
tt teksid d fwart. 

22 SIDI ad cek iwwet s bu-degis, s tmessi n arwah, s ugeyyeh, s fehmu u s fazay, s imendi 
itwasscemden z eg usemmid, s jjrihect n tcejjart uca ina ad cek dfaren ar i ya thellked. 23 Ajenna 
nni igan x uzegif nnek ad yifi d nnhas u tammurt nni igan sadu nnek d uzzaf. 

24 Ad yarr SIDI, AREBBI nnek, anzar n temmurt nnek d ij n useynu n reejaj d ibquqen n reejaj. Ad 
xak-dd hwan ar i ya tetwatehhid. 

25 SIDI ad cek yarr tetwayefbed zzat i wudem n reedyan nnek. Deg ijj n webrid ad yars-dd teffyed 
uca ad tarewfed zzat i wudem nnes x sebea n ibriden uca ad tetwazweded zi marra tigeldawin 
n ddunit. 26 Rxecbet nnek ad tiri d macca i ijdiden deg ujenna u i marra fmaf x temmurt uca ufa 
d ijj ad izemmar ad ten issigg w ed. 

27 SIDI ad cek iwwet s thebba n Misra, s ieebbuzen, s jdam, s wajjid ar i ya taf war tzemmared 
ad teggenfid. 

28 SIDI ad cek iwwet s tubbuhefya, s tuddaryec u s arjef n wuf. 29 Deg wezyen n uzif ad thadid 
amecnaw ahadi n udaryar di tagest. Ibriden nnek war ittirin sehren, wah, ad tirid tetwahsared 
u tetwakeccded marra ussan n tudart nnek uca war ittiri wi cek i ya issenjmen. 

30 Ad txedbed ict n temyart uca ijj n weryaz nnedni ad tt issnuqqeb, ad tebnid taddart i yixef 
nnek uca war days tzeddyed, ad tezzud ict n tzayart maca war zzayes testenficed. 31 Afunas nnek 
ad itwayars zzat i tittawin nnek uca war zzayes tettetted, ayyur nnek ad t ucaren zzat i wudem 
nnek uca war d ac-dd itteiqqib. Ugi nnek ad t ween i reedyan nnek uca war yark ittiri wi i ya is¬ 
senjmen. 32 Ad mmewcen tarwa nnek d yessic i ijj n rgens nnedni, tittawin nnek ad ttwarant uca 
ad daysen temmezred ass ikmer uca war ittiri jjehd deg ufus nnek. 33 Ryiget n temmurt nnek d 
marra rxedmet nnek ad t icc ijj n rgens i war tessined uca ad tirid tehsared u ad trebzed waha 
marra ussan n tudart nnek. 34 Ad tdewred d abuhari zi ssibbet n min i ya tzared s tittawin nnek. 

35 SIDI ad cek iwwet s thebba tieeffanin yar ifadden u yar idaren i zi war tzemmared ad zzaysen 
teggenfid, zi treqqa n udar nnek ar aceqquf n uzegif nnek. 

36 SIDI ad cek yarr jmie ak-d ujegid nnek, wenni cek i ya tegged x yixef nnek, ad trahed yar 
ijj n rgens nni war tessined ca ufa d ibabaten nnek uca din i ya tsexxared i irebbiten nnedni 
n ukeccud d wezru. 37 Ad tirid d ijj n fexyaf n tigg w udi, d ijj n umedya d ict n fqeceet n ustehzi 
iqeshen jar marra regnus nni mani cek i ya indeh SIDI. 

38 Ad tessuffyed attas n zzarieet yar yeyyar uca ad treqded drus, minzi tamuryi ad tt tehruw. 

39 Ad tezzud tizayarin uca ad tent tearrsed, maca war tsessed binu uca war treqded walu, minzi 
ad t icc ukecca. 40 Ad yark if in izemmuren di marra tammurt nnek, maca war tdehhned ixef 
nnek s zzect, minzi ad iwda zzitun zeg uzemmur nnek qbef rweqt. 41 Ad dd-tejjed ihenjiren d 
thenjirin, maca war ttifin ca nnek, minzi ad ruhen di tmehbast. 42 Marra ticejjura d fyiget n 
temmurt nnek ad tent tettef tmuryi d tasyart nnes. 

43 Abarrani nni igan di rwest nnek, ad xak issuera ixef nnes, deg ujenna-ujenna, uca cek ad teg- 
ged azegif di temmurt, adday d wadday. 

44 Netta ad ac yarder, cek war d as tarettred. Netta ad yiri d azegif, cek ad tirid d anewwar. 45 Uca 
ad xak-dd hwant marra nneari-ya, ad cek dfarent, ad yark-dd awdent ar i ya tirid tetwamhid, 
umi war tesrid i tmijja n SIDI, AREBBI nnek, hima ad tehdid rumurat nnes d tiwessa nnes, inni i 
d ac yumur netta. 46 Ad irint d ict n reeramet d ict lmuejiza i cek u i zzarieet nnek i rebda. 

47 Minzi war tsexxared i SIDI, AREBBI nnek s refrahet d tcuni n wur zi ssibbet n ufeyyed n marra 
min din igan , 48 ad tsexxared i reedyan, inni xak i ya issekk SIDI, s raz d ufadi, s tueearyent d 
rexses n marra timesrayin uca netta ad igg azayru n wuzzar x yiri nnek, ar cek i ya imha. 49 SIDI 
ad xak-dd issgaeeed ijj n rgens igg w ej, zeg uneggaru n temmurt, amecnaw ijj n ugider ittawen, 
ijj n rgens i umi war tzemmared ad tfehmed ires nnes, 50 ijj n rgens yars udem iqdee, war ittwe- 
qqar awessar, war yarehhem x uhenjir. 51 Ad yecc ryiget n rebhayem nnek d ryiget n temmurt 
nnek, ar i ya tetwamhid, minzi war d ac ittejji irden, niy binu n jdid, niy zzect n ttri, niy twarura 
n tfunasin nnek niy amarni n wugi, ar cek i ya yareddeg. 52 Ad cek ihsar jar marra tewwura 
nnek, ar i ya wdan rehyud yueran imetnen, inni x tuya tettecred di marra tammurt nnek. Ad 
cek ihsar jar marra tewwura nnek di marra tammurt nni i d ac iwca SIDI, AREBBI nnek. 53 Xmi 
i d ak-dd ya innden u di rehsaret i zi cek i ya ihsaren reedyan nnek, ad tecced ryiget n ueeddis 
nnek d weysum n tarwa nnek d yessic nni i d ac i ya iwc SIDI, AREBBI nnek. 54 Aryaz nni i 
yaredben u wenni idebeen attas ad tiri tmuyri nnes d taeeffant yar umas u yar temyart n wur 
nnes u yar min d as iqqimen zi tarwa nnes, 55 mahend war itticc ura i yijj zzaysen ca n weysum 
n tarwa nnes, inni i ya yecc umi war d as iqqim ca di rehsaret u di ddiqa i zi xak i ya ibezzez 
reedu nnek di marra tiwwura nnek. 56 Tamyart i yaredben u tenni idebeen attas, eemmars war 
teggi treqqa n udar nnes x temmurt di ssibbet n wardab u n wedbee nnes, ad tiri tmuyri nnes 
d taeeffant yar weryaz n wur nnes u yar mmis d yegis, 57 di ssibbet n llufan nni i dd-iffyen jar 
idaren nnes u di ssibbet n ihenjiren nni turn, minzi ad ten tecc s tnuffra di ssibbet n rexses n 
marra di rehsaret u di ddiqa i xak i ya ibezzez reedu nnek di marra tiwwura nnek. 


58 Mara war tehdid marra awaren n ccariea-ya nni yuran deg wedlis-a itwannden mahend ad 
tegg w eded isem-a ieugan, issagg w aden, SIDI, AREBBI nnek, 59 xenni adyarr SIDI jjrayeh nnek d 
jjrayeh jar zzarieet nnek d ijj n arjef ar ttarf. Ad irint d jjrayeh myarent, ad dument, uca ad irin 
rehracat ieeffnen i ya iqqimen yar zzat. 60 Netta ad yark-dd yarr marra jjrayeh n Misra i zi tuya 
tegg w ded uca ad dayek resqent. 61 Amenni ad yark-dd yarr SIDI marra rehracat d marra jjrayeh 
nni war yurin deg wedlis itwannden n ccariea-ya, ar i ya tetwamhid. 62 Ad teqqimed ak-d drus 
n iryazen deg wemcan i di i ya tirim amecnaw itran n ujenna deg wattas, umi war tesrid i tmijja 
n SIDI, AREBBI nnek. 63 Am mammec zzaywem ifarh SIDI hima ad daywem igg tcuni u ad awem 
ittmarni, ammu zzaywem i ya ifarh SIDI mahend ad kenniw ihellek u mahend ad kenniw itehha 
uca kenniw ad tetwaqereem zi temmurt nni i yar i ya tadfed hima ad tt teksid d rwart. 64 SIDI 
ad ac ibezzee x marra regnus, zeg ujemmad n ddunit ar ujemmad nnedni n ddunit uca din ad 
tsexxared i irebbiten nnedni n ukeccud d wezru nni war tessined cek niy ibabaten nnek. 65 War 
tettifed rhudnet jar regnus-a uca tareqqa n udar nnek war tettif areyyah, minzi SIDI ad ac iwc 
din ur yarjfen d tmuyri txessi d ijj n reemar israwen. 66 Tudart nnek ad ac tiri amecnaw tuyer 
zzat nnek, ad tirid tegg w ded giret d wass uca war ittiri wedman x tudart nnek. 67 Yar ssbeh ad 
tinid ‘A, iri ad tiri d giret!’ u di giret ad tinid ‘A, iri ad yiri d ssbeh!’ zi ssibbet n tigg w udi deg 
wur nnek nni d ac issigg w iden u zi ssibbet n min i ya twarint tittawin nnek. 68 SIDI ad cek yarr 
yar Misra deg iyurruba x webrid min xef d ac nniy ‘War t tzarred eemmars!’ uca din ad kenniw 
zzenzen i reedyan nnek d isemyan d tsemyin uca war ittiri wi kenniw i ya isyen.” 

69 Ina d awaren n reahd nni yumur SIDI i Musa hima ad t igg ak-d ayt n Israyil di temmurt n 
Mu’ab, sennej i reahd i kidsen igga yar Hurib. 

Ttiqqet d ttaeet 

O H Musa iraya x marra Israyil, inna asen “Kenniw aqa tezrim marra min igga SIDI di 
Z-k y temmurt n Misra zzat i tittawin nwem di Fireun d marra imsexxaren nnes d marra 
temmurt nnes, 2 tiqeguba timeqqranin, tinni tezrim s tittawin nnek, reeramat d lmuejizat nni 
imyaren. 3 A? ass-a SIDI war d awem iwci ur hima ad tfehmem ura d tittawin hima ad t tzarem 
ura d imezzuyen hima ad t tesrem. 4 Uyurey akidwem di rexra arebein n isegg w usa. Arrud 
nwem war idwir d rbari u tisira nwem war dduysarent x idaren nwem. 5 War teccim ayrum, 
war teswim binu ura d ccrab, hima ad tessnem belli necc d SIDI, AREBBI nwem. 

6 Rami trehhgem yar wemcan-a, iffey-dd Sihun, ajegid n Hacbun, ak-d £uj, ajegid n Bacan, hima 
ad kidney imsagar i umenyi uca neyreb iten 7 uca nettef tammurt nnes uca newc itt d rwart i 
Irubiniyyen d Ijadiyyen u i wezyen n teqbic n Manassi. 

8 Hdam awaren n reahd-a, teggem ten, hima ad tawdem s reeqer yar marra min i ya teggem. 
9 Ass-a marra kenniw tbeddem zzat i wudem n SIDI, AREBBI nwem - izegifen n tqebbar nwem d 
imyaren nwem d iweqqafen nwem, marra iryazen n Israyil, 10 d imezyanen nwem, d temyarin 
nwem, d ibarraniyyen nni izeddyen di rwest n rmargeh n txuzan nwem, zeg wenni ittqessen 
akeccud ar wi i d ittaymen aman - 11 hima ad tadfem di reahd n SIDI, AREBBI nnek, u di tjagit 
nnes, tenni ad kik iwta SIDI, AREBBI nnek, ass-a, 12 hima ad ac yegg ass-a ad tekkared amecnaw 
rgens nnes uca netta ad ac yiri d AREBBI, am mammec i d ac inna u am mammec ijjug i rejdud 
nnek Ibrahim d Ishaq d Yaequb. 13 Maci kiwem waha i ya ggey reahd-a d tjagit-a, 14 maca ak-d 
yenni i da yarney ihdaren ass-a zzat i wudem n SIDI, AREBBI nney, am ak-dyenni war da yarney 
igin ass-a. 15 Minzi kenniw tessnem mammec tuya nzeddey di temmurt n Misra u mammec 
nezwa di rwest n regnus nni x nekka 16 uca tezrim jjeayef nsen d imeyda n lasnam nsen n wezru 
d ukeccud d nnuqart d wurey, nni yarsen. 

17 War ittiri jarawem aryaz niy tamyart niy tawacunt niy taqbic nni ur nnes ad yagg w ej ass-a x 
SIDI, AREBBI nwem, hima ad isexxar i irebbiten n regnus-a u war ittiri jarawem azwar nni i ya 
ittarwen afyum niy tarzugi, 18 uca ad imsar, umi i ya iser awaren n nneeret-a, aqa netta ad iseg- 
gem ixef nnes deg wur nnes, ad yini ‘Ad yari yiri rehna, waxxa ggurey di tyennant n wur inu, 
ar i ya ihellek min issun ak-d min iffuden.’ 19 SIDI war d as isemmeh, maca lyadab n SIDI d tusmi 
nnes ad ggen amcan deg weryaz nni, u marra nneeret nni yurin deg wedlis-a itwannden, ad xas 
tiri uca SIDI ad imha isem nnes zi sadu ujenna. 20 SIDI ad t ihuz x marra tiqebbar n Israyil i ryar, 
elahsab marra nneari n reahd nni yurin deg wedlis-a itwannden n ccariea. 21 Xenni jjir i dd ya 
yasen, tarwa nwem nni i ya igaeeden awarni awem, d ubarrani nni i dd ya yasen zeg ict n tem¬ 
murt tigg w ej, ad inin xmi i ya zaren jjrayeh n temmurt-a d rehracat i zi issehrec SIDI tammurt 
22 - recbariyyet d tmegaht, aqa teemed marra tammurt, war ttiri tetwazzu niy tessyemmi u war 
tessgieeid afsu aziza, am mammec imsar deg uneqreb n Sadum d Eamura d Adma d Sabuyim nni 
issneqreb SIDI di lyadab nnes d wesear nnes - 23 uca cawed marra regnus ad inin ‘Mayemmi igga 
SIDI man aya i temmurt-a? Mana rhaduq n lyadab-a imyaren?’ 24 Xenni ad arren ‘Minzi nitni jjin 
reahd n SIDI, AREBBI n ibabaten nsen, reahd nni qqnen akides umi ten-dd issuffey zi temmurt 
n Misra. 25 Uyuren sexxaren i irebbiten nnedni uca udaren yarsen, i irebbiten nni war ssinen 
nitni, war d asen tent-idd iwci netta. 26 Lyadab n SIDI itwassary x temmurt-a mahend ad yars 
indeh marra nneeret nni yurin deg wedlis-a itwannden. 27 SIDI iqree iten zi temmurt di lyadab 
d tefqeht d ufugem imyar uca indar iten yar temmurt nnedni, am tega ass-a.’ 28 Timesrayin in- 

nufaren aqa tent i SIDI, AREBBI nney, maca timesrayin twassaregbent aqa tent i neccin u i tarwa 
nney i rebda, mahend ad twaggen marra awaren n ccariea-ya.” 

Aqarru n ? eahd 

q /"V 1 “Xmi xak-dd i ya asent marra tmesrayin-a, lbaraka d nneeret nni ggiy zzatek, uca ad 
O Vy tent tarred yar wur nnek jar marra regnus yar mani SIDI, AREBBI nnek, xak yuzzer. 2 uca 
ad teeqbed yar SIDI, AREBBI nnek, ad tesred i tmijja nnes s marra ur nnek u s marra reemar 
nnek anect n marra min x cek umurey ass-a, cek jmic ak-d tarwa nnek, 3 xenni SIDI, AREBBI 
nnek, ad ibder ahebbes nnek uca ad xak yarhem uca ad cek issmun zi jar marra regnus yar 
mani cek yareyyec SIDI, AREBBI nnek. 4 Waxxa inni x yuzzren zzayek tuya-ten yar uneggaru n 
ujenna, aqa SIDI, AREBBI nnek, ad cek issmun uca ad cek indeh ssenni. 5 SIDI, AREBBI nnek, ad 
cek issidef di temmurt nni warten ibabaten nnek uca ad tt teksid cawed d rwart. Netta ad dayek 
igg tcuni u ad dayek yarni cad ktar zi ibabaten nnek. 6 SIDI, AREBBI nnek, ad ixten ur nnek d 
wur n tarwa nnek hima ad texsed SIDI, AREBBI nnek, s marra ur nnek d marra reemar nnek, 
hima ad teddared.' SIDI, AREBBI nnek, ad yarr marra nneari nni x reedyan nnek d x yenni cek 
icarrhen, inni xak dd-idarrcen cawed. 8 Ad teeqbed, ad tesred i tmijja n SIDI uca ad tegged marra 
rumurat nni x d ac ttumurey ass-a. 9 SIDI, AREBBI nnek, ad ac iwc afeyyed di marra rxedmet n 
ifassen nnek, di ryiget n ueeddis nnek, di ryiget n rebhayem nnek u di ryiget n temmurt nnek, 
ay a ad yin i rxar nnek, minzi SIDI ad ieqeb hima ad zzayek ifarh i rxar nnek, am mammec tuya 
ifarh i ibabaten nnek, 10 Xmi i ya tesred i tmijja n SIDI, AREBBI nnek hima ad tehdid rumurat 
nnes d twessa nnes nni yurin deg wedlis-a itwannden n ccariea uca xmi dd i ya tdewred yar 
SIDI, AREBBI nnek, s marra ur nnek, s marra reemar nnek. 

11 Minzi rumur-a i x cek ttumurey necc ass-a, war igi yuera xak ura war igg w ij ca. 12 War igi 
deg ujenna, hima ad tinid ‘Wi i ya igaeeden yar ujenna di ttwee nney hima ad aney t-idd yawi 
i neccin hima ad as nser u ad zzayes negg?’ 13 War igi yar ujemmad n rebhar, ar i ya tinid ‘Wi i 
ya izwan yar ujemmad n rebhar hima ad aney t-idd yawi i neccin hima ad as nser u ad zzayes 
negg?’ 14 minzi awar-a yudes i cek attas, aqa-t deg uqemmum nnek, aqa-t deg wur nnek, hima 
ad zzayes tegged. 

15 Xzar necc ggiy zzatek ass-a tudart d rxar ura d rmewt d ryar, 16 minzi necc ttumurey cek ass-a 
hima ad texsed SIDI, AREBBI nnek, ad tuyured deg ibriden nnes uca ad tehdid rumurat nnes d 
twessa nnes d lfarayid nnes mahend ad teddared u ad tetwammarnid, uca SIDI, AREBBI nnek, 
ad ac ibarek di temmurt nni yar i ya tadfed hima ad tt tettfed d rwart. 17 Maca mara ur nnek 
ittagg w ej uca war tettesrid uca ad tetwassuffyed z eg webrid, ad tudared zzat i irebbiten nnedni 
uca ad asen tsexxared, 18 xenni necc ttbarrhey awem ass-a belli s tidett ad temmtem. War ta¬ 
re nnyed ca ussan nnek x temmurt mani i ya tadfed awarni rami tezwid L'Urdun, hima ad tt 
tettfed d rwart. 19 Ass-a necc rayiy i ujenna d temmurt d rechud xawem: ggiy zzatek tudart d 
rmewt, lbaraka d nneeret! Ixdar xenni tudart, hima ad teddared, cek d zzarieet nnek, 20 mahend 
ad texsed SIDI, AREBBI nnek, uca ad tesred i tmijja nnes, ad as tresqed, minzi netta d tudart 
nnek ura d tuzzugart n wussan nnek, hima ad tzemmared ad tzedyed x temmurt nni x ijjug SIDI 
i ibabaten nnek ad asen tt-idd iwc, i Ibrahim, i Ishaq u i Yaequb.” 


Yacuea iksi amcan n Musa awarni rmewt nnes 

q 1 Iruh Musa uca issiwer s wawaren-a ak-d marra Israyil, 2 inna asen “Ass-a necc yari mya 
O -Lu-eicrin n isegg w usa. War zemmarey ead ad fifyey ura ad adfey uca SIDI inna ayi ‘War 
tzekk w id iyzar-a n L'Urdun’. 3 SIDI, AREBBI nnek, ad izwa zzat i wudem nnek. Netta ad yareddeg 

regnus-a zzat i wudem nnek uca ad tettfed rwart nsen. Yacuea, d wenni i ya izwan zzat i wudem 
nnek, am mammec inna SIDI. 4 SIDI ad kisen igg am mammec igga ak-d Sihun d £uj, ijegiden n 
Imuriyyen, u ak-d temmurt nsen. Netta yareddeg iten. 5 Xmi ten i ya isellem SIDI zzat i wudem 
nwem, xenni ad kisen teggem elahsab marra rumur nni kenniw umurey. 6 Irim d iryazen d u 
irim tmehdem, war ttegg w edem, war ttarjijem ca zzat i wudem nsen, minzi SIDI, AREBBI nnek, 
d wenni akidek igguren. War cek ittejji niy ad dayek ismeh.” 

7 Uca Musa iraya i Yacuea, inna as zzat i tittawin n marra Israyil “Iri d aryaz u iri tmehded, minzi 
ad tadfed ak-d rgens-a yar temmurt nni ijjug SIDI i ibabaten nsen ad asen tt-idd iwc uca cek 
ad ten tejjed ad tt ttfen d rwart. 8 SIDI d wenni i yuyuren zzat i wudem nnek, d netta i ya yirin 
akidek, war cek ittettu ca niy ad dayek ismeh. War ttegg w ed u war ttarjijji.” 

Musa iwca Ttawrat i ayt n Lawi 

9 Yura Musa ccariea-ya uca iwca itt i ikehhanen, ayt n Lawi, inni yarbun Ttabut n Reahd n SIDI, 
u i marra imyaren n Israyil. 10 Musa yumur iten, inna “Awarni i sebea n isegg w usa, di rweqt 
itwaggen n usegg w as n ufekki n imerwusen di Reid n Ieuccuten, 11 xmi i ya imun marra Israyil 
mahend ad ihdar zzat i wudem n SIDI, AREBBI nnek, deg wemcan nni i ya ixdar netta, xenni ad 
tyared s jjehd ccariea-ya zzat i marra Israyil deg imezzuyen nsen. 12 Ejj ad issmun rgens, iryazen 
d temyarin d ihenjiren d ibarraniyyen nni igan yar daxer n tewwura nnek hima ad sren u hima 
ad remden ad gg w eden SIDI, AREBBI nwem uca ad hdan marra awaren n ccariea-ya 13 u hima 
tarwa nsen nni war tt issinen, ad sren uca ad remden ad gg w eden SIDI, AREBBI nwem marra us- 
san nni i ya teddarem x temmurt nni yar i ya tezwam x L'Urdun mahend ad tt tettfem d rwart. 

Abarreh x rmuesiyyet i dd-ittasen 

14 SIDI inna i Musa “Aqa iwden-dd wussan nnek i di ya temmted. Raya i Yacuea u ssbeddem ixef 
nwem deg Uqidun n Umsagar hima ad t umurey.” Musa d Yacuea ruhen, bedden deg Uqidun n 
Umsagar . 15 Xenni iban-dd SIDI deg Uqidun, deg ijj n uqellij n useynu, uca ibedd uqellij n useynu 
sennej i tewwart n Uqidun. 16 SIDI inna i Musa “Aqa cek ad trahed ad tetwassmuned ak-d rejdud 
nnek uca xenni rgens-a ad ikkar ad yuyur amecnaw inni ideffaren reqhab awarni i irebbiten n 
ibarraniyyen n temmurt nni di i ya yadef a? rwest nnes uca rgens ad dayi ismeh, ad yarz reahd 
inu wenni akidsen ggiy. 17 Deg wass nni, ad itwassary lyadab inu x rgens uca ad t jjey ad zzayes 
ffarey udem inu uca ad itwassard rgens uca ad xas dd-asen wattas n icerwawen d rehsaret, a? i 
ya yini deg wass nni ‘Ma usin-dd icerwawen-a xafi minzi AREBBI war igi di rwest inu?’ 18 Deg 
wass nni ad ffarey udem inu marra di ssibbet n ryar nni igga umi idwer yar irebbiten nnedni. 
19 Rexxu xenni, ari tizrit-a i yixef nwem uca sermed itt i ayt n Israyil, egg itt deg uqemmum 
nsen, hima tizrit-a ad tiri d acehhad di ttwee inu didd i Israyil, 20 minzi necc ad ssidfey rgens-a 
di temmurt nni i x jjugey i ibabaten nsen, ict n temmurt nni ifeyyden s uyi d tamment, uca 
ad ccen, ad jjiwnen, ad dewren qbubbzen. Xenni ad dewren yar irebbiten nnedni, ad xasen 
sexxaren uca ad ayi ssduqqzen, ad arzen reahd inu. 21 Uca ad imsar umi d asen dd-usin attas n 
icerwawen d rehsarat, aqa xenni tizrit-a ad tarr deg wudem nnes amecnaw ijj n ucehhad, minzi 
war tettiri tetwattu zeg uqemmum n tarwa nnes, minzi necc ssney axarres nni ead ihda ass-a, 
qber mma ad t ssidfey di temmurt nni x jjugey ad asen tt weey.” 

22 Deg wass nni, yura Musa tizrit-a uca issermed itt i ayt n Israyil 23 uca netta yumur i Yacuea, 
mmis n Nun, inna “Iri d aryaz u iri tmehded, minzi ad tessidfed ayt n Israyil di temmurt nni x d 
asen jjugey uca necc ad akidek iriy.” 

24 Uca imsar umi ikemmer Musa tira n wawaren n ccariea-ya deg ijj n wedlis itwannden uca 
idwer arami t ikemmer, 25 aqa Musa yumur Ilawiyyen nni yarbun Ttabut n Reahd n SIDI, inna 
26 “Ksim adlis-a n ccariea itwannden uca teggem t zzat i Ttabut n Reahd n SIDI, AREBBI nwem, 

mahend ad yiri din d acehhad didd nwem, 27 minzi necc ssney ayewwey nwem d tyennant 
nwem. Aqa da, umi necc ddarey ead akidwem ass-a, kenniw aqa tyewwyem x SIDI, mechar ead 
ktar i ya teggem awarni i rmewt inu! 28 Smunem-dd yari marra imyaren n tqebbar nwem d iwe- 
qqafen nwem uca ad ssiwrey awaren-a deg imezzuyen nsen uca ggiy xasen ijenwan d temmurt 
d rechud didd nsen, 29 minzi necc ssney aqa awarni rmewt inu ad tfesdem nican uca ad teffyem 
x webrid nni x kenniw umurey. Deg wussan ineggura i dd ya yasen, ad teggem ryar di tittawin 
n SIDI a? i ya t tesearem s rxedmet i teggim s ifassen nwem.” 

30 Xenni issiwer Musa deg imezzuyen n marra agraw n rgens n Israyil s wawaren n tizrit-a arami 
ten ikemmer. 


Izri n Musa 

1 “Srem, a ajenna, ad ssiwrey! Ejj tammurt ad ser i wawaren n uqemmum inu! 



Zj 2 Ejj tayuri inu ad tudem amecnaw anzar, ad hwan wawaren inu amecnaw nnda, 
amecnaw ict n thidurt x uyemmuy aziza u amecnaw tinecnacin x wefsu, 

3 minzi necc ad barrhey isem n SIDI, arrem-dd remyaret i AREBBI nney! 

4 Netta d tasdart, rxedmet nnes nican, minzi marra ibriden nnes twaseggden, 
ijj n Arebbi d amtiqqi bra ryecc, aqa-t d amsegged d asdiq. 

5 Rgens aqa issefsed ixef nnes, nitni war gin ca d tarwa nnes, 
reib aqa-t xasen, aqa-t d ijj n jjir ifary u ixnunnes. 

6 Ma texsem ad teggem aya i SIDI, a rgens abuhari d wefyur! 

Ma war igi netta d babac nni cek isyin, d wenni cek iggin u d wenni cek ikewwnen? 

7 Idar ussan iedun, xemm isegg w usa n jjir ar jjir nnedni, seqsa babac u netta ad ac t ieawed u seqsa 
imyaren u nitni ad ac t inin. 

8 Umi iwca Umeugi tasyart nnes i kur ijj zi marra regnus, 

umi ibda tarwa n Adam, issgaeeed iymiren n regnus elahsab rqedd n ihenjiren n Israyil. 

9 Minzi tasyart n SIDI d rgens nnes, Yaequb d afiru n feebar n tesyart nnes. 

10 Yufa it di temmurt n rexra, di refyafi ixran ak-d rewhuc i itzun, 
inned as-dd, issermed it, ihda it amecnaw mummu n titt nnes. 

11 Amecnaw agider nni issfaqen reucc nnes, ittaw sennej i warruden nnes, ittbezzee afriwen 
nnes, iksi iten uca yarebbu ten x wafriwen nnes, 

12 ammu indeh it SIDI waha uca war tuyi din akides ca n arebbi d ayrib. 

13 Issenya it x teurar n temmurt uca icca ryiget n yeyyar. Ijja it ad izemm tamment zi tesdart, d 
zzect zeg wezru n ssegah, 14 trussi n tfunasin d uyi n wugi, s tadunt n izmaren d icarriyyen, inni 
amecnaw tarwa n Bacan, d imuyan, s mummu n waren n thebbuct n irden, uca cek teswid zeg 
idammen n udir, binu isfan. 

15 Idwer Yacurun iqbubbez uca izzeebed- ‘aqa tmesred u teqbubbzed, wah, s tadunt tetwadred!’ 
- uca ismeh di Arebbi nni i tt dd-ixerqen uca issehqar tasdart n usenjem nnes. 

16 S irebbiten iyriben ssekkaren tusmi nnes u s jjeayef searen ayi. 

17 Yarsen i ccwaten, war igi i Arebbi, i irebbiten nni war ssinen, irebbiten n jdid, inni dd-yusin 
ead mammec, war zzaysen ttarjijjen ibabaten nwem. 

18 Tasdart nni cek dd-yejjin, tsemhed days u tettud Arebbi nni i cek-dd yurwen s rewjae. 

19 Izra SIDI man aya uca issehqar iten, s ujennen n ihenjiren nnes d yessis. 

20 Inna ‘Ad zzaysen ffarey udem inu, ad zarey mammec i ya yiri z man uneggaru nsen, 
minzi nitni d ijj n jjir ittneqrab, d tarwa i di war igi rmanet. 

21 Nitni searen ayi s min war igin d Arebbi, saryen lyadab inu s irebbiten ibettiren nsen. 

Necc ad ssekkarey tusmi nsen s min war igin d rgens, s yijj n rgens d abuhari ad ten searey. 

22 Minzi s lyadab inu tekkar ict n tmessi, ggur ad teemed a? raxart din swadday 
uca ad tecc tammurt s ryiget nnes u ad tesseemed tisi n idurar. 

23 Necc ad xasen dd-ssehwiy ijj n ryar awarni i wennedni, ad xasen neyycey fritcat inu. 

24 Ad twaheyyfen s faz uca ad twasarden s wassamen n tmessi u s wareddeg amarzag 

u necc ad daysen ssekkey tiymas n fma? s ssem itteqqsen n ifiyran inni ittmuguyen di teejjajt. 

25 Zi barra ad ikkes ssif tarrawt u deg wexxam n daxer tigg w udi ad tefqef abriy fa d taezarect ura 
d aseymi ak-d umeccaybu. 

26 Necc nniy ‘Ad ten faretkey, ad bedrey ridaret nsen jar iwdan’, 

27 mri war gg w idey zeg wesear n reedu, hima iyrimen nsen war t nekkaren 

uca ad inin ‘Ifasssen nney, inni itwassgaeeden ammu sjjehd i iggin aya marra, war igi d SIDI.’ 

28 Minzi nitni d ijj n rgens bra array u war daysen ura d refhamet. 

29 Mri ggin tiyit, xenni iggur ad fehmen aya u ad ween taynit i uneggar nsen. 

30 Mammec izemmar adyazzer ijj n bnadem x waref n iwdan uca mammec zemmaren tnayen ad ar- 
ren eecra-aref ad arewren mara war d asen temmenz tesdart nsen uca SIDI isellem iten i nitni? 

31 Minzi tasdart nsen maci amecnaw tasdart nney. Ejj ad hekmen reedyan nney s ixefnsen. 

32 Minzi tazayart nsen i tega zi tzayart n Sadum u zeg iyyaren n Eamurra 
u adir nsen d adir n ssem u yarsen izekkunen ccuren s tarzugi. 

33 Binu nsen amecnaw asudi n tmessi n rhaycat u amecnaw ssem ineqqen n trefsiwin. 

34 Ma marra aya war yari itwaxzen, itwacemmee deg ixxamen n txubay inu? 

35 D necc i yegan x nneqmet d rexras, xmi i ya ihruged udar nsen. 

Ass n ucerwaw nsen aqa yudes uca min igguren ad xasen-dd yiri, ad imsar deyya. 

36 Minzi SIDI ad igg tasegda i rgens nnes uca ad ihenn x imsexxaren nnes xmi i ya izar belli afus 
immeksi uca war din iqqim ead wenni itwabelleen d wenni umi itwajjen. 

37 Xenni ad yini ‘Mani igan irebbiten nsen, tasdart nni di nnufaren, 

38 irebbiten nni zi ccin tadunt n tyarsa nsen, inni zi sessen binu n tewhibin n useyyeb nsen? 

Ejj iten ad kkaren, ad cek eawnen uca ad xawem ssduryen.’ 

39 Xzarem, belli necc, aqa d necc, u war din ca n ura d ijj n arebbi akidi. 

Necc neqqey u necc sseddarey, necc ttehhiy u ssgenfiy u war din wi i ya inejmen zeg ufus inu. 

40 Minzi necc ad sswizzdey afus inu yar ujenna uca ad iniy ‘Necc aqa ddarey i rebda!’ 

41 Mara ssqedeey ssif inu ittwessgen uca afus inu ad ittef di rhukm, 
xenni necc ad ntaqmey zi reedyan inu u zeg inni i d ayi icarrhen. 

42 Ad sscarey fritcat n rqews inu s idammen 

uca ssif inu ad isard aysum n idammen n yenni itwanyen 
u n yenni itwahebbsen u zeg uzegif n reedu ak-d ijettayen n ucewwaf nnes. 

43 Sriwfewem, a regnus!, ak-d rgens nnes, minzi netta ad intaqem i idammen n imsexxaren 
nnes uca ad dd-ittarri nneqmet x reedu nnes uca ad ifdi x temmurt nnes d rgens nnes.” 

44 Yusa-dd Musa uca issiwer marra awaren n tizrit-a x imezzuyen n rgens, netta d Hocae, mmis 
n Nun. 45 Umi ikemmer Musa marra awaren-a i zi issiwer yar marra Israyil, 46 inna asen “Arrem 
marra awaren-a nni x d awem nniy ass-a yar wur nwem, hima ad ten tumurem i tarwa nwem 
mahend ad hdan marra awaren n ccariea-ya ad zzaysen ggen, 47 minzi war igi d awar n bater 

i kenniw, maca d tudart nwem. S wawar-a ad tezzuggartem ussan nwem x temmurt i yar i ya 
tezwim x L'Urdun mahend ad tt tettfem d rwart.” 

48 Issiwer SIDI ak-d Musa deg wass nni, inna 

49 “Gaeeed adrar Abarim, aqa-t d adrar n Nabu nni i igan di temmurt n Mu’ab arendad n Ariha, 
uca xzar tammurt n Kenean nni i ya wcey d rwart i ayt n Israyil, 50 uca mmet x wedrar nni 
yar i ya tgaeeded, mun x rejdud nnek, am mammec immut umac Harun x wedrar n Hur uca 
itwassmun yar rejdud nnes, 51 minzi kenniw teydarem zzayi di rwest n ayt n Israyil yar waman 
n Miriba-Qadac di rexra n Sin, minzi kenniw war d ayi tqeddsem di rwest n ayt n Israyil. 52 Xenni 
rexxu ad tzared tammurt zzatek, maca war ttidfed ca yar temmurt nni i ya wcey i ayt n Israyil.” 

Lbaraka n Musa 

r\ Q 4 Dtad lbaraka nni zi ibarek, Musa, aryaz n SIDI, ayt n Israyil qber rmewt nnes. 2 Inna 
O O “SIDI yusa-dd zeg wedrar n Sina, igaeeed-dd ittwesseg arendad nsen zi Saeir, tuya ittissiq 
umi dd-iban zeg wedrar n Faran uca yusa-dd zi jar eecra-araf n imqeddasen. Zeg ufus nnes afusi 
issberbic s wassamen arendad nsen i nitni. 

3 Wah, netta ittexs regnus! Marra imqeddasen igan deg ufus nnek, aqa-ten yar idaren nnek, ad 
kkaren i x wawaren nnek.” 

4 Musa yumur aney x ccariea, aqa-tt d rwart n tmesmunt n Yaequb. 

5 Tuya netta d Ajegid di Yacurun umi nyarwen izegifen n rgens, jmie ak-d tqebbar n Israyil. 

6 “Ad iddar Rubin, war ittmetti uca ad din irin zeg iryazen nnes ijj n rqedd!” 

7 D man aya i inna x Yahuda “A SIDI, ser yar tmijja n Yahuda uca yarr it yar rgens nnes. Ad irin 
ifassen nnes ijehden di ttwee nnes uca iwc as afus didd n yenni i d as ihsaren!” 

8 U x Lawi inna “Tummim nnek d Urim nnek ad irin i wesdiq nnek, wenni tqegbed di Massa, ak-d 
wi tqached yar waman n Miriba, 

9 wenni innan x babas d yemmas ‘War ten ttwiriy’, d wenni war isseizz x yaytmas niy war is- 
sin tarwa nnes, minzi nitni ttfen deg wawar nnek uca hdan reahd nnek. 10 Nitni ad ssremden 
lfarayid nnek i Yaequb u ccariea nnek i Israyil. Ad ssuyusen rebxur zzat i tinzar nnek uca ict 
n tyarst n wecmad qae x uealtar nnek. n Barek tizemmar nnes di min igga, a SIDI, uca ttef arda 
s rxedmet n ifassen nnes, yder timessadin n yenni akides imearran d inni t icarhen, hima 
eemmars war ttekkaren!” 

12 U x Binyamin inna “Ameizz n SIDI, netta ad yars izdey di raman, ass marra ad t ider uca ad 
izdey jar tiyardin nnes. 

13 U x Yusef inna ‘Ad ibarek SIDI tammurt nnes s min igan iyran qae zeg ujenna u s nnda u zeg 
waman yugyen nni din igan swadday. 14 u s ryiget iyran n tfuct u s min igan iyran i itticc uyur 
15 u s rqimet n tqiccatin n idurar tiqdimin u s rqimet n tewririn n rebda 16 u s min igan iyran 
attas n temmurt d tcurret nnes u s tcuni n wenni tuya izeddyen di cbarq n isennanen. Iri ad 
dd-yas x uzegif n Yusuf u x tuccent n ucewwaf n wenni itwahuzen x aytmas s ict temrist n 
ucewwaf. 17 Amenzu n iyenduzen nnes d ucewwar nnes u accawen nnes amecnaw accawen n 
ufunas n rexra, ad zzaysen iwwet regnus marra jmie ar tineggura n ddunit. Ina d eecra-araf n 
Ifrayim u ina d ruruf n Manassi!” 

18 U x Zabulun inna “Farh, a Zabulun, s wuffuy nnek, u cek, a Isakkar!, farh s iqidan nnek. 19 Ad 
rayan i regnus yar wedrar. Din i ya yarsen tiyarsa n tsegda, minzi ad zemmen afeyyed n rebhur 
d txubay innufaren deg ijdi.” 

20 U xjad inna “Itwabarek wenni iggin ttasie i Jad! Netta izeddey amecnaw tayradt uca icarreg 
as ayir ak-d uceqquf n uzegif. 21 Iksi tammurt icnan i yixef nnes, minzi aqa din tasyart n umge- 
wwad s wedman. Yusa-dd ak-d izegifen n rgens, ikemmer tasegda n SIDI d rehkamat nnes, jmie 
ak-d Israyil. 

22 U x Dan inna “Dan d ijj n mmis n wayrad nni i ineggzen yar zzat zi Bacan.” 

23 U x Naftali inna “A Naftali, iri tejjiwned s tcuni u teccured s lbaraka n SIDI. Ksi lyarb d ljanub 
d rwart.” 

24 U x Acir inna “Acir aqa itwabarek ak-d tarwa nnes. Iri ad yaf arda zeg aytmas uca ad issur 
adar nnes di zzect. 25 Tisira nnek aqa-tent s wuzzar d nnhas, ad yiri usurif nnek amecnaw ussan 
nnek!” 

26 “War igi amecnaw AREBBI, a Yacurun, wenni innayen x ujenna hima ad ac iwc afus u wenni 
innayen x iseynuten s leadama nnes. 

27 AREBBI n rebda d amcan n userqi u swadday tteawanen iyagen nnes n rebda. Netta ad yazzer 
x reedu zzat i wudem nnek, ad yini ‘Aredeg!’ 28 Israyil ad izdey wehdes di raman. Ad yiri wanu n 
Yaequb deg ict n temmurt iccuren n irden d binu n jdid, wah, ajenna ad yudem s nnda. 

29 Sseed nnek, a Israyil! Wi igan amecnaw cek? Ijj n rgens itwassnejmen zi SIDI, aqa-t d aserqi i 
ueawen u d ijj n ssif n leadama i cek. Reedyan nnek ad ssniemiren ad cek sswadeen i cek uca cek 
ad tdarrced x idemrawen nsen!” 


Rmewt n Musa 

q A 1 Xenni igaeeed Musa zi rewdat n Mu’ab yar wedrar n Nabu, yar tqiccet n Fisja nni igan 
O^nican zzat wudem n Ariha uca isscen as SIDI marra tammurt, zi Jilead ar Dan, 2 marra 
Naftali d temmurt n Ifrayim d Manassi d marra tammurt n Yahuda yars ar rebhar d min din 
awarnas. 3 d Temmurt n Ljanub d udewwar n rewda n Ariha, tandint n tcejjura n tini ar Suyar. 

4 Uca inna as SIDI “Ta d tammurt nni x jjugey i Ibrahim, i Ishaq d Yaequb, qqarey ‘I zzarieet 
nnek, ad tt wcey!” Jjiy cek ad tt tzared s tittawin nnek, maca war tzekk w id ca diha.” 

5 Ammu immut dinni Musa, amsexxar n SIDI, di temmurt n Mu’ab, am mammec awaf i dd-iffyen 
zeg uqemmum n SIDI. 6 Uca netta inder it di teyzurt di temmurt n Mu’ab qibac i Bayt-Fayur uca 
ura d ijj mma issen amcan n wender nnes ar ass-a. 7 Tuya Musa yars mya u-eicrin n isegg w usa 
umi immut. Titt nnes war tegis, war d as iruh remeezz. 8 Syuyyen ayt n Israyil x Musa di rewdat 
n Mu’ab tratin n wussan uca ammu i kemmren nitni ussan n iyuyyan d unuri n Musa. 

9 Yacuea, mmis n Nun, tuya iccur s buhber n tiyit, minzi Musa tuya issars xas ifassen nnes u ayt 
n Israyil srin yars uca ggin am mammec yumur SIDI i Musa. 10 Eemmars ead war dd-ikkar anabi 
di Israyil amecnaw Musa, wenni i tuya issnen SIDI udem yar wudem, 11 s marra reefamat nni zi t 
issekk SIDI hima ad tent igg di temmurt n Misra, zzat i Fireun d marra imsexxaren nnes d marra 
tammurt nnes, 12 U s marra afus nni ijehden u s marra timegga imyaren issagg w aden, tinni igga 
Musa zzat i tittawin n marra Israyil. 

Rumur n SIDI mahend ad ttfen tamurt n Kenean 

I 1 Imsar awarni i rmewt n Musa, amsexxar n SIDI, belli SIDI issiwer ak-d Yacuea, mmis n Nun, 
amsexxar n Musa, inna 

2 “Musa, amsexxar inu immut. Rexxu kkar, ekk x L'Urdun-a, cek d marra rgens-a, yar temmurt 
i d asen i ya wcey necc, i ayt n Israyil. 3 Kur amcan min xef i ya teejen treqqa n udar nwem, 
aqa wciy awem t i kenniw, am mammec i ssiwrey necc ak-d Musa. 4 Tammurt nwem ad tiri zi 
rexra a? Lubnan-a, a? iyzar ameqqran, iyzar n Lfurat, marra tammurt n Ihittiyyen ar rebhar 
ameqqran mani tyegi tfuct. 5 Ufa d ijj war izemmar ad iqqim ibedd zzat i wudem nnek, marra 
ussan n tudart nnek. Am mammec d ayi tuya ak-d Musa, ad iriy ura akidek. Necc war dayek 
semmhey u war cek ttejjiy. 6 Iri d aryaz u iri tmehded, minzi cek ad tejjed rgens-a ad iwart tam¬ 
murt, i x necc jjugey i ibabaten nsen ad asen tt wcey. 7 Iri waha d aryaz u iri tmehded mahend 
ad tehdid ad tegged marra ccariea nni d ac yumur Musa, amsexxar inu, u war xas ttheyyed 
yar yefus ura yar uzermad, mahend ad tegged s reeqer mani mma i ya trahed. 8 War tejji ca 
adlis-a itwannden n ccariea ad ac ittwakkes x yires nnek, maca xarres days ass d giret, mahend 
ad tehdid ad tegged ammu nican am mammec marra min days tura, minzi xenni ad tserhed 
abrid nnek nican uca ad tt tegged s reeqer. 9 Ma war d ac t nniy? Iri d aryaz u iri tmehded, war 
ttegg w ed u war ttejj ad iegez wur nnek, minzi SIDI, AREBBI nnek, aqa-t akidek qae mani mma 
i ya trahed.” 

10 Uca yumur Yacuea i iweqqafen n rgens, inna: 

11 “Uyurem x rwest n rmargeh n txuzan uca umur rgens, inim ‘Swejdet reewec i yixef nwem, 
minzi di trata n wussan ad tezwam L'Urdun-a hima ad tadfem di temmurt i d awem i ya iwc 
SIDI, AREBBI nwem, d rwart uca ad tt teksim d rwart.’ ” 

12 Issiwer Yacuea ak-d Irubiniyyen d Ijadiyyen u ak-d wezyen n teqbic n Manassi, inna 
13 “Eeqret x wawar nni x i d awem yumur Musa, amsexxar n SIDI. Aqa inna awem ‘SIDI, AREBBI 
nwem, iwca awem arrahet uca iwca awem tammurt-a. 14 Timyarin nwem, ihenjiren nwem d 
rebhayem nwem ad qqimen di temmurt i d awem iwca Musa yar tma-ya n L'Urdun uca kenniw 
ad tezwam thezzmem zzat i wudem n aytmatwem, marra ayt bu-teyrudt imehden, uca kenniw 
ad asen tewcem afus, 15 ar i ya yewc SIDI arrahet i aytmatwem, am tuya iwca i kenniw, uca ura d 
nitni ad ksin tammurt i d asen iwca SIDI, AREBBI nwem, d rwart. Xenni ad dd-tdewrem yar tem¬ 
murt tenni d rwart nwem uca ad twartem min d awem iwca Musa, amsexxar n SIDI, yar tma-ya 
n L'Urdun manis dd-tneqqar tfuct.” 

16 Nitni arrin x Yacuea, nnan “Marra min xef i d aney tumured, ad t negg u mani mma i d aney 
i ya tessekked, ad nuyur. 17 Ammu nican am mammec nesra yar Musa, ad yark nser. Iri waha ad 
kik yiri SIDI, AREBBI nnek, am mammec tuya iga ak-d Musa! 18 Kur aryaz nni i ya iesan rumur 
nnek u war ixs ad iser i wawaren nnek di marra min d as i ya tumured, ad itwaney. Iri waha d 
aryaz u iri tmehded!” 


1:4 ‘rebhar ameqqran’ - niy ‘ill ameqqran’. Rebhar-a qqaren as di Arif ‘rebhar amezyan’ u isem nnes d j did aqa-t ‘ill 
agrakal’. 

Rahab d tnayen n ibergagen 

2 1 Yacuea, mmis n Nun, issekk zi Cittim tnayen n yeryazen mahend ad bergen s tnuffra, inna 
“Uyurem, xzarem tammurt d Ariha!” Ffyen, iwden yar taddart n ict n temyart d rqehba, 
qqaren as Rahab, uca ssensen din. 2 Xebbaren t i ujegid n Ariha, nnan “Xzar, di giret-a usin-dd 
danita ca n yeryazen n ayt n Israyil, hima ad bergen di temmurt.” 3 Issekk ujegid n Ariha yar 
Rahab mahend ad as inin: “Suffey-dd iryazen i dyudfen taddart nnem, minzi usin-dd, hima ad 
ksin rexbar x min ittemsaran di marra tammurt.” 4 Aqa tessidef temyart tnayen n yeryazen uca 
tessnuffar iten. Tenna “5 tidett , iryazen usin-dd yari, maca war ssiney manis nitni. 5 Uca umi 
twabelleent tewwura n tendint yar uwettu n tagest, ffyen yeryazen. Necc war ssiney maca, mani 
uyuren yeryazen nni. Dfarem ten deyya, xenni tzemmarem ad xasen thartem.” 

6 Maca nettat tessgaeeed iten x tzeqqa uca tessnuffar iten sadu iyeddiwen n tiffest nni tuya 
twassarsen x tzeqqa i nettat. 7 Tuya daffaren ten-dd yeryazen x webrid n L'Urdun ar imucan n 
uzekk w u uca awarni rami ffyen inni tuya ten-dd idaffaren, xenni belleen xasen tawwart. 8 Qber 
i ya wdan deg yides, tgaeeed Rahab yarsen yar tzeqqa, 9 tenna asen “Necc ssney, aqa SIDI iwca 
awem tammurt-a u belli tigg w udi zzaywem tewda-dd xaney u marra imezday n temmurt fesyen 
deg wudem nwem. 10 Mayar neccin nesra, mammec SIDI issizey aman n rebhar n Uyanim deg 
wudem nwem umi dd-teffyem zi Misra, uca nesra cawed min teggim ak-d Sihun d £uj, tnayen n 
ijegiden n Imuriyyen, inni tuya ayirin i L'Urdun, inni tharrmem i utehhi. 11 Umi nesra aya, ifsiy 
wur nney u war iqqim ead ca n buhber nnes iddar di ca n yeryaz di ssibbet nwem, minzi SIDI, 
AREBBI nwem, d AREBBI sennej deg ujenna d da swadday x temmurt. 12 Rexxu xenni, jjagem 
ayi yar SIDI, minzi necc ggiy daywem tcuni, aqa ura d kenniw ad teggem tcuni ak-d rag n tad¬ 
dart n baba u wcem ayi ijj n weeram d amtiqqi, 13 aqa kenniw ad tejjem baba d yemma, aytma d 
yessma, ak-d marra min igan nsen, ad ddaren u belli kenniw ad aney tessnejmem reemar nney 
zi rmewt.” 

14 Arrin-dd xas yeryazen “Mara war tfedhem tamesract nney, ad immet reemar nney deg wem- 
can nwem. Uca ad imsar xmi i d aney i ya iwc SIDI tammurt-a, ad am nesscen tcuni nney d 
raman nney.” 

15 Xas uca tseyyeb iten temyart s yijj n wesyun zi rkazi, minzi tuya taddart nnes yar rhid n barra 
n tendint uca tuya tzeddey di rhid n tendint. 16 Nettat tenna asen “Aryem idurar, mahend inni i 
kenniw ideffaren war xawem harrten u ffarem dinni trata n wussan ar i ya eeqben inni kenniw 
ideffaren. Zi senni tzemmarem ad tmeneem abrid nwem.” 17 Iryazen nnan as “Ad niri netwas- 
sizdeg zi tjagit-a i d aney teggid ad tt nejjag, 18 maca war ittiri ammu xmi i ya tegged asyun-a 
azegg w ay immuden i zi d aney tseyybed, yar rkazi xmi i d ya nadef yar temmurt uca ad tessmu- 
ned babam d yemmam d aytmam d marra tawacunt n babam yarem di taddart nnem. 19 Xenni 
qae wi i ya iffyen zi tewwura n taddart nnem, ad irin idammen nnes x uzegif nnes u neccin ad 
niri netwassizdeg zzaysen uca qae wenni akidem i ya iqqimen di taddart, idammen nnes ad irin 
x uzegif nney mara ca n ij ad xas issars afus. 20 Mara cem tessuffyed tamesract nney, xenni ad niri 
netwassizdeg cawed zi tjagit i d aney teggid ad am nejjug i cem.” 21 Nettat tarra xasen “Elahsab 
awaren nwem, ammu i y ayiril" Xenni tejja iten ad uyuren uca tcedd asyun azegg w ay yar rkazi. 
22 Uyuren nitni uca iwden yar wedrar uca qqimen dinni trata n wussan, arami dd-eeqben inni 
i ten ideffaren. Inni iten ideffaren tuya arezzun xasen deg webrid marra, maca war ten ufin. 
23 Xenni aregg w hen-dd tnayen nni n yeryazen u hwan-dd zeg wedrar, zwan-dd uca usin-dd yar 
Yacuea, mmis n Nun, u hajan as marra min d asen imsaren. 24 Nnan i Yacuea “S tidett, SIDI igga 
aney marra tammurt deg ifassen u cawed fesyen marra imezday n temmurt di ssibbet nney.” 

Azwi n L'Urdun 

3 1 Yar tuffut zic, ikkar Yacuea uca ksin iqidan nsen zi Cittim uca usin-dd yar L'Urdun, netta 
d marra ayt n Israyil, uca ssensen dinni qber i ya zwan. 2 Imsar, awarni trata n wussan, 
iweqqafen uyuren x rwest n rmargeh n txuzan, 3 uca umuren rgens, nnan “Xmi i ya tzarem 
Ttabut n Reahd n SIDI, AREBBI nwem, uca ikehhanen n ayt n Lawi arbun t, xenni ura d kenniw 
ad temmuttyem zeg wemcam nwem, ad t tedfarem. 4 Maca ittxessa ad teebbarem ttasie erahar 
i arfayn n iyagen jarawem d netta, war yars tadsem. Ammu i ya tessnem abrid i ya tekkem, 
mayar kenniw zic eemmars war tekkim abrid-a, war igi idennad u war igi faridennad.” 

5 Inna Yacuea i rgens “Qeddsem ixef nwem, minzi tiwecca ad igg SIDI reejayeb di rwest nwem.” 
6 Issiwer Yacuea cawed, ak-d ikehhanen, inna “Sgaeedem Ttabut n Reahd uca zwam zzat i wudem 
n rgens!” Nitni ssgaeeden Ttabut n Reahd u izwaren yar zzat i wudem n rgens. 7 Tuya SIDI inna 
i Yacuea “Ass-a ad kkarey ad cek ssemyarey zzat i tittawin n marra Israyil, mahend marra ad 
ssnen, aqa necc akidek i giy, am mammec i d ayi tuya ak-d Musa. 8 Cek ad tumured ikehhanen 
inni yarebbun Ttabut n Reahd, ad tinid “X minni i ya tawdem yar tma n waman n L'Urdun, ad 
din tbeddem di L'Urdun!” 

9 Xas uca inna Yacuea i ayt n Israyil “Asem-dd da u tesrem awaren n SIDI, AREBBI nwem.” 10 Uca 
inna Yacuea “S man aya ad tessnem, aqa ijj n Arebbi iddar aqa-t jarawem u netta ad issuffuy 
Ikeneaniyyen d Ihittiyyen d Ihiwiyyen d ifariziyyen d Ijirjaciyyen d Imuriyyen d Iyabusiyyen 
zzat i tittawin nwem zi rwart nsen. 11 Xzarem, Ttabut n Reahd n Sidi n marra tammurt, izwar 
awem zzat i wudem nwem di L'Urdun. 12 Rexxu xenni, farnem teneac nyeryazen zi tqebbar n Is¬ 
rayil, ijj n weryaz zi kur taqbic. 13 Xmi idaren n ikehhanen, inni yarebbun Ttabut n SIDI, AREBBI 
n marra tammurt, ad bedden deg waman n L'Urdun, xenni ad imsar aqa aman n L'Urdun ad 
nqedeen, aman i dd-ihekk w an zi sennej yar swadday, uca ad qqimen bedden amecnaw aybar..” 
14 Rami ikkes rgens iqidan nnes hima ad izwa L'Urdun, arbun ikehhanen Ttabut n Reahd zzat 
i wudem n rgens. 15 Umi iwden ihemmaren n Ttabut yar L'Urdun uca hadan idaren n ikehha¬ 
nen, inni yarbun Ttabut x tma n waman - tuya L'Urdun issfiy x marra tmawin nnes di marra 
ussan n tmegra - 16 bedden waman nni dd-ihekk w an zi sennej yar swadday. Bedden nican ame¬ 
cnaw ict n tesmut, igg w ej attas x tendint n Adam tenni zzat i Sartan. Ammu i kemmren waman 
inni dd-ihekk w an yar swadday, yar rebhar n Rewda, yar Rebhar Amegah, aqa twaqedeen. Xenni 
izwa rgens deg urendad n Ariha. 17 Ikehhanen, inni yarbun Ttabut n Reahd n Arebbi, bedden 
di raman x razay, di rwest n L'Urdun umi izwa marra Israyil x razay arami tuya ikemmer wezwi 
n marra rgens x L'Urdun. 


4 4 Umi tuya ikemmer marra rgens azwi n L'Urdun, imsar aqa SIDI issiwer ak-d Yacuea, inna 
2 “Farnem teneac n yeryazen zi rgens, ijjen zi kur taqbic 3 u tumured xasen, ini ‘Ksi ssa, 
zi rwest n L'Urdun, zeg wemcan mani tuya bedden idaren n ikehhanen di raman, teneac n izra, 
ksim ten akidwem yar ujemmadin u tessarsem ten di rmargeh n txuzan mani i ya tessensem 
giret-a. 

4 Xenni iraya Yacuea teneac n yeryazen, inni ijja ten ad farnen zeg ayt n Israyil, ijj n weryaz zi 
kur taqbic, 5 uca Yacuea inna asen “Uyurem zzat i wudem n Ttabut n SIDI, AREBBI nwem, yar 
rwest n L'Urdun uca ad iksi kur aryaz i yixef nnes ijj n wezru x teyrudt nnes, elahsab rqedd n 
tqebbar n ayt n Israyil, 6 hima ad yiri aya d ict n reefamet jarawem. Minzi mafa tarwa nwem 
ggur ad sseqsan, ad inin “Min ixs ad inin yezra-ya i kenniw?”, 7 Xenni kenniw ad asen tinim 
‘Aqa-ten din minzi nqedeen waman n L'Urdun zzat i wudem n Ttabut n Reahd n SIDI! Yar uzwu 
n L'Urdun nqedeen waman n L'Urdun uca izra-ya d ict n ridaret i ayt n Israyil i rebda.” 8 Ayt 
n Israyil ggin am mammec tuya yumur Yacuea uca ksin teneac n izra zi rwest n L'Urdun, am 

mammec tuya issiwer SIDI ak-d Yacuea, elahsab rqedd n tqebbar n ayt n Israyil, uca ksin ten 
akidsen yar ujemmadin, yar rmargeh n txuzan, uca ssarsen ten din. 9 Issars Yacuea teneac n izra 
di rwest n L'Urdun, deg wemcan mani tuya mmarsen idaren n ikehhanen, inni yarbun Ttabut 
n Reahd, u aqa-ten ead din a? ass-a. 

10 Ikehhanen, inni yarbun Ttabut, qqimen bedden di rwest n L'Urdun, arami tuya itwakemme? 
min inna SIDI i Yacuea mahend ad t yini i rgens elahsab marra min yumur Musa i Yacuea. 
Uca iqegeq rgens zi senni, izwa. 11 Umi tuya marra rgens ikemmer azwi, izwa Ttabut n SIDI 
ak-d ikehhanen zzat i wudem n rgens. 12 Ayt n Rubin d ayt n Jad d wezyen n teqbic n Manassi 
zwan hezzmen i umenyi zzat i wudem n ayt n Israyil, am mammec tuya akidsen issiwer Musa. 
13 Tuya-ten erahar di arebein-araf nyeryazen zi reeskar nni izwan, hezzmen i umenyi zzat i 
wudem n SIDI yar rewdat n Ariha. 14 Deg wass nni SIDI issemyar Yacuea di tittawin n marra 
Israyil uca gg w eden zzayes, am mammec tuya gg w eden zi Musa, marra ussan n tudart nnes. 

15 SIDI issiwer ak-d Yacuea, inna 16 “Umur i ikehhanen, inni yarebbun Ttabut n Chadet, ad 
gaeeden zi L'Urdun.” 17 Xenni Yacuea yumur ikehhanen, inna “Gaeedem zi L'Urdun yar sennej!” 
18 U imsar umi ikehhanen, inni yarbun Ttabut n Reahd n SIDI, gaeeden zi rwest n L'Urdun u 
idaren n ikehhanen ffyen zeg waman yar razay, xenni aman n L'Urdun dewren-dd yar wem¬ 
can nsen uca dew?en ssfayen x marra timmawin nnes am idennad d faridennad. 19 Tuya rgens 
igaeeed zi L'Urdun deg wass wiss eecra deg uyur amezwaru uca wtin iqidan nsen di Jiljal, yar 
ccarq n Ariha. 

20 Di Jiljal issbedd Yacuea teneac n izra i tuya akidsen-dd iksin zi L'Urdun 21 uca netta issiwer 
ak-d ayt n Israyil, inna “Mara sseqsan tiwecca tarwa nwem ibabaten nsen uca ad inin ‘Min xsen 
ad inin yezra-ya?’ 22 xenni ad teermem i tarwa nwem, ad tinim ‘Da Israyil izwa L'Urdun-a x razay, 
23 minzi SIDI, AREBBI nwem, issizey aman n L'Urdun zzat i wudem nwem arami tezwam, am 
mammec i tuya igga SIDI, AREBBI nwem, cawed ak-d rebhar n Uyanim nni issizey zzat i wudem 
nney arami din nezwa, 24 hima marra regnus x temmurt ad ssnen, aqa afus n SIDI ijhed, hima 
kenniw ad tegg w dem SIDI, AREBBI nwem, marra ussan.’ ” 

Axtan n rgens di Jiljal 

5 : Umi marra ijegiden n Imuriyyen i igan yar tma n ryarb n L'Urdun d marra ijegiden n 
Ikeneaniyyen i igan yar rebhar sran, aqa SIDI issizey aman n L'Urdun zzat i wudem n ayt 
n Israyil, arami nezwa yar ujemmadin, xenni ifsiy wur nsen u war day sen iqqim ca arruh zzat 
i wudem n ayt n Israyil. 2 Di rweqt nni issiwer SIDI ak-d Yacuea “Egg i yixef nnek ifarricen n 
wezru uca xten i ayt n Israyil twarat wiss tnayen !” 3 Xenni igga Yacuea ifarricen n wezru i yixef 
nnes uca ixten i ayt n Israyil yar Jibiea-Haeralut, aqa-tt d ‘tawrirt n fecdareyyat n wextan’. 4 Man 
aya d resbab i zi iten ixten Yacuea: marra rgens i tuya dd-iffyen zi Misra, ixs ad yini iryazen, 
marra Ieeskariyyen mmuten deg webrid di rexra awarni i wuffuy nsen zi Misra. 5 Minzi marra 
rgens nni dd-iffyen, tuya-t itwaxten, maca marra rgens nni dd-itwaxerqen deg webrid di rexra 
awarni i uffuy zi Misra, war itwaxten ca. 6 Minzi arebein n isegg w usa gguren ayt n Israyil di 
rexra arami ihellek marra rgens, marra Ieeskariyyen i tuya dd-iffyen zi Misra, minzi tuya war 
srin yar tmijja n SIDI uca SIDI tuya ijjug asen, war ten ittejji ca ad zaren tammurt nni tuya x 
ijjug SIDI i ibabaten nsen ad asen tt-idd iwc, ict n temmurt ifeyyden s uyi d tamment. 7 ihenjiren 
nsen inni issnekkar netta deg wemcan nsen, d ina d inni tuya ixten Yacuea, minzi nitni yarsen 
ead reedaryet minzi war d asen xetnen deg webrid. 8 Umi kemmren ad xten marra rgens, imsar 
belli qqimen deg wemcan nsen di rmargeh n txuzan arami ggenfan. 9 SIDI inna i Yacuea “Ass-a 
aqa kksey xawem refdihet n Misra.” X uyenni qqaren as i wemcan nni Jiljal, a? ass-a. 


225 


YACUSA 


Tayarst n useedu - ‘Manna’, ayrum n ujenna, ibedd 

10 Wtin ayt n Israyil iqidan nsen di Jiljal uca sswejden tayarst n useedu deg wass arbeetac n uyur 
nni, di gifet, di fewdat n Ariha . 11 Zi fyiget n temmurt ccin ayrum bra antun d teywawin icenfen, 
yar tiwecca awarni i tyarst n useedu, deg wass nni simant nnes. 12 Tiwecca nnes, awarni umi 
tuya ccin zi ryiget n temmurt, tenneqdee ‘manna’. Zi senni ayt n Israyil war yarsen teqqim ead 
‘manna’, mayar nitni ccin deg usegg w as nni zi ryiget n temmurt n Kenean. 

Yacuea izra Ameqqran n reeskar n SIDI 

13 Umi tuya iga Yacuea zzat i Ariha, isgaeeed tittawin nnes, uca xzar, tuya ijj n weryaz ibedd 
zzates, yars ssif deg ufus. Yacuea iruh yars inna as “Cek ma zzayney niy zeg iyrimen nney?” 
14 Netta yarra-dd “Lla, minzi necc d akumandar ameqqran n reeskar n SIDI. Necc fexxu i dd- 
usiy!” Uca iwda Yacuea x uyembub nnes yar temmurt uca iynes, inna as “Min inna Sidi inu i 
umsexxar nnes?” 15 Xenni inna akumandar ameqqran n reeskar n SIDI i Yacuea “Kkes tisifa nnek 
zeg idaren nnek, minzi amcan mani tbedded d amqeddas i iga.” Uca amenni i igga Yacuea. 

Awettu n Ariha 

6 1 Ariha tuya tetwaqqen nican zzat i wudem n ayt n Israyil. Ufa d ijj war izemmar ad iffey, ufa 
d ijj war izemmar ad din yadef . 2 Xenni inna SIDI i Yacuea “Xzar, necc ggiy ac Ariha d ujegid 
nnes d marra ayt bu-teyrudt imehden deg ufus nnek . 3 Ittxessa kenniw ad tenndem i tendint. 
Marra Ieeskariyyen ad nnden i tendint ict n twafat. Amya i ya teggem setta n wussan . 4 Sebea n 
ikehhanen ad izwaren zzat i Ttabut ad arbun sebea n febwaq n usfiwfew. Deg wass wiss sebea 
ad tenndem i tendint sebea n twafawin u ikehhanen ad suden di rebwaq. 5 Xmi i ya yifi ijj n 
usudi d azirar deg yicc n usfiwrew u kenniw ad tesf em fhess n fbuq, xenni ad yarrez fgens imun 
s tyuyyit deg ujenna. Xas uca ad iwda fhid n tendint uca ad xas izwa rgens, kuf ijj n weryaz ad 
yuyur nican yar zzat.” 

6 Xenni if ay a Yacuea, mmis n Nun, x ikehhanen, inna asen “Ksim kenniw Ttabut n Reahd u te- 
jjem sebea n ikehhanen ad izwaren yar zzat i wudem n Ttabut n SIDI ad arbun sebea n rebwaq 
n usfiwrew .” 7 Nnan i fgens “Zwam u tenndem i tendint u jjem Ieeskariyyen ad zwan zzat i 
wudem n Ttabut n SIDI .” 8 Uca imsar am mammec tuya inna Yacuea i fgens. Sebea n ikehhanen 
tuya arebbun sebea n febwaq n usfiwfew uca zwan zzat i wudem n SIDI, suden di febwaq uca 
Ttabut n Reahd n SIDI iggur awarni asen. 9 Iryazen ihezzmen s fesnah izwaren zzat i wudem n 
ikehhanen nni i isuden di febwaq nsen u x deffar n Ttabut yusa-dd uyezdis aneggaru n reeskar, 
am gguren, nitni ttsuden di febwaq. 

10 Yacuea aqa yumur fgens, inna “War ttesyuyyum, war ttejjim tmijja nwem ad as isef hed, war 
dd-itteffey ufa d ijj n wawaf zeg uqemmum nwem af ass mani i d awem i ya iniy ‘Syuyyem!’ Xe¬ 
nni ad tesyuyyem i umenyi.” 11 Xas uca yejja Ttabut n SIDI ad inned i tendint, ict n twafat inned 
as-dd. Xenni dewfen yar fmargeh n txuzan, ssensen di fmargeh . 12 Tiwecca nnes yar tuffut n zic 
ikkar Yacuea uca arbun ikehhanen Ttabut n SIDI . 13 Sebea n ikehhanen nni tuya yarebbun sebea 
n febwaq n usfiwfew zzat i wudem n Ttabut n SIDI, qqimen gguren, suden di febwaq u iryazen 
ihezzmen s fesnah izwaren yar zzat u x deffar n Ttabut n SIDI idfar uyezdis aneggaru n reeskar, 
am qqimen gguren am ttsuden di febwaq. 14 Deg wass wiss tnayen nnden eawed ict n twafat i 
tendint uca dewfen yar fmargeh n txuzan. Ammu i ggin setta n wussan . 15 Deg wass wiss sebea, 
imsar, aqa kkaren zic, yar tuffut n ssbeh, uca nnden ammu sebea n twafawin i tendint. Deg wass 
nni waha nnden i tendint sebea n twafawin . 16 Uca imsar yar twafat wiss sebea umi suden ikeh¬ 
hanen di febwaq, aqa Yacuea inna i fgens “Syuyyem, minzi SIDI igga awem tandint deg ufus! 

17 Tandint ad tetwaharrem i utehhi, tandint d marra min days. Myir rqehba Rahab waha d marra 
inni i yars igan di taddart nnes ad qqimen ddaren, minzi nettat tessnuffar x ireqqasen inni tuya 
nessekk. 18 Hdam ixef nwem zi marra min itwaharrmen, mahend kenniw war teddikk w irem 
d ayt n rehram am teksim ca n min igan d rehram u ad tarrem rmargeh n txuzan n Israyil d 
rehram u ad tt tyedrem d arrziyet . 19 Marra nnuqart d wurey d reqcue n nnhas d wuzzar, marra 
aya d amqeddas i SIDI uca ad t tessidfem deg wexxam n txubay n SIDI.” 20 Xas uca isyuyy rgens 
i umenyi uca suden di rebwaq. Uca imsar umi isra rgens rhess n rbuq, aqa rgens yarrez deg 
ict n tyuyyit deg ujenna u rhid n tendint ihdem u rgens yudef xas di tendint, kur ijj n weryaz 
yuyur nican yar zzat uca ttfen nitni tandint . 21 Harrmen marra min igan di tendint i rhukm s 
reqdee n ssif, iryazen, timyarin, ihramen d iwessura, ayenduz, wugi d weyyur . 22 Inna Yacuea 
i tnayen n yeryazen nni tuya ittbergagen tammurt “Adfem yar taddart n temyart, n rqehba, 
u ssuffyem tamyart nni ak-d marra min yars, am mammec kenniw i d as tejjugem.” 23 Xenni 
udfen ibriyen, ibergagen, uca ssuffyen-dd Rahab ak-d babas d yemmas d aytmas d marra min 
igan nnes. Ssuffyen marra rag nnes uca ggin asen mani i ya qqimen barra i rmargeh n txuzan n 
Israyil . 24 Sscemden tandint d marra min days s tmessi. Myir nnuqart d wurey d reqcue n nnhas 
d wuzzar, ssidfen ten yar wexxam n txubay di taddart n SIDI . 25 Rqehba Rahab d rag n taddart n 
babas d marra min igan nnes, ijja iten Yacuea ad ddaren. U nettat tuya tezdey di rwest n Israyil 
a? ass-a, minzi tuya tessnuffar x ireqqasen i tuya issekk Yacuea, hima ad bergen tammurt . 26 Di 
rweqt nni ijjug Yacuea, inna “Aryaz nni i ya issbedd Ariha eawed adyiri itwaneer zzat i wudem 
n SIDI. Ad as yegg dsas nnes di tarezzit n umenzu nnes, ad issbedd tiwwura nnes di tarezzit n 
mmis amazuz.” 27 Ammu i tuya SIDI ak-d Yacuea, uca rexbar ikka marra tammurt. 

Ddenb n £axan 

7 : Ayt n Israyil yeccen ak-d min igan itwaharrmen i utehhi. Caxan, mmis n Karmi, mmis n 
Zabdi, mmis n Zarah, zi teqbic n Yahuda, iksi zi min igan d rehram. Xenni itwassary lyadab 
n SIDI x ayt n Israyil. 

2 Yacuea issekk iryazen zi Ariha yar Cay i igan yar Bayt-Awin, yar ccarq n Bayt-Il. Netta issiwer 
akidsen, inna “Gaeedem, bergagem tammurt!” Iryazen ffyen u bergagen x Cay. 3 Umi i dd- 
eeqben yar Yacuea, nnan as “Nhra mma igaeeed din marra rgens. Ejj ad gaeeden din erahar 
arfayn niy tert-araf n yeryazen hima ad yerben x Cay. War ttegg ca ddqer x marra rgens hima ad 
dinni uyuren, minzi nitni aqa-yen di drus . 4 Ammu i gaeeden zi rgens erahar tert-araf n yeryazen 
uca nitni arewren zzat i wudem n yeryazen n Cay . 5 Iryazen n Cay nyin zzaysen setta u-tratin n 
yeryazen uca dfaren ten zi zzat n wudem n tewwart ar Cabarim uca yerben xasen deg uhekk w u. 
Uca ifsiy wur n rgens, idwer amecnaw aman. 

6 Yacuea icarreg arrud nnes, iwda x uyembub nnes yar temmurt, zzat i Ttabut n SIDI, ar giret, 
netta d imyaren n Israyil. Nitni ssuyusen taeejjajt x uzegif nsen . 7 Yacuea inna “A, Sidi, SIDI, 
mayemmi tejjid rgens-a ad izwa L'Urdun, hima ad aney tegged deg ufus n ayt n Imuriyyen, 
mahend ad aney tetehhid? Iri, negga ad neqber deyya ad nezdey ayirin i L'Urdun.” 8 A Sidi, min 
i ya iniy, awarni i umi yarra Israyil aerur yar wudem n reedyan nnes mahend adyarwer ? 9 Mara 
ad t sren ayt n Kenean d marra imezday n temmurt, ad aney qewwaren, ad qedeen isem nney 
zi tammurt. Min i ya tegged xenni i yisem nnek ameqqran?” 

10 Xenni inna SIDI i Yacuea “Kkar, mayemmi da tmedded ammu x uyembub nnek yar temmurt? 
11 Aqa Israyil ixda uca nitni eeddan reahd inu nni x d asen umurey. Ksin eawed zi min igan 
itwaharrmen i lhukm uca ucaren eawed, ssxarrqen tanya ura ssarsen aya yar reqcue nsen. 12 X 
uya war zemmaren ayt n Israyil ad qqimen bedden zzat i wudem n reedyan nsen. Ad arrin aerur 
yar wudem n reedyan nsen mahend ad arewren, minzi nitni dewren twaharrmen i lhukm. Necc 

war kiwem ttiriy ead, myir mara tekksem min igan d rehram zi rwest nwem. 13 Kkar, qeddes 
rgens, ad tinid ‘Qeddsem ixef nwem i tiwecca, minzi ammu i iqqar SIDI, AREBBI n Israyil: Aqa 
din ca d rehram di rwest nwem, Israyil! War tzemmared ad tessbedded reedyan nnek, a? i ya 
tekksem min igan d rehram zi rwest nwem . 14 Tiwecca ad dd-tqarrbem elahsab tiqebbar nwem 
uca xenni ad dd-tqarreb teqbic nni ieegem SIDI elahsab tiwacunin nnes u twacunt i ya ieegem 
SIDI ad dd-tqarreb elahsab ragat n tudrin nnes uca rag nni i ya ieegem SIDI ad dd-iqarreb elahsab 
iryazen ibriyen nnes. 15 Uca ad imsar, wenni iksin min igan d rehram, ad itwassecmed s tmessi 
ak-d marra min yars igan, minzi netta ieedda x reahd n SIDI u igga refdihet di Israyil.’ ” 

16 lkkar Yacuea zic uca ijja ad dd-isqarreb Israyil taqbic taqbic uca tetwaeegem teqbic n Ya- 
huda . 17 Ijja ad dd-tqarreb twacunt n Yahuda uca tetwaeegem twacunt n Izarahiyyen. Xenni ijja 
ad dd-tqarreb twacunt n Izarahiyyen, tetwasettef elahsab iryazen ibriyen nnes uca itwaeegem 
Zabdi . 18 Netta ijja ad dd-iqarreb rag n taddart nnes, twasettfen elahsab iryazen ibriyen nnes uca 
itwaeegem Eaxan, mmis n Karmi, mmis n Zabdi, zi teqbic n Yahuda. 

19 Yacuea inna i Eaxan “A mmi, ewe reezz i SIDI, AREBBI n Israyil, u qad it! Ini ayi, min teggid 
cek, war xafi snuffar ca” 20 £axan yarra-dd x Yacuea, inna “Aqa s tidett, necc xdiy ak-d SIDI, 
AREBBI n Israyil, necc ggiy ta d ta . 21 Necc zriy jar tkeccadt ijj n upartessu izewwqen zi Cinar d 
mitayn n uciql n nnuqart d ict n tbarrat n wurey tewzen xemsin n uciql. Necc mezrey daysen 
uca iwyey ten-dd yari, aqa-ten di rwest n uqidun inu, nnufaren di temmurt, d nnuqart swad- 
day.” 22 Yacuea issekk ireqqasen uca nitni uzzren yar uqidun, aqa da, rehwayej tuya-ten nuffa- 
ren deg uqidun, d nnuqart swadday . 23 Ksin nitni rehwayej nni zi rwest n uqidun uca iwyen ten 
yar Yacuea u yar marra ayt n Israyil uca seyyben ten zzat i wudem n SIDI. 

24 Yacuea, d marra Israyil akides, iksi Eaxan, mmis n Zarah, ura d nnuqart d upartessu izewwqen 
d tbarrat n wurey d ihenjiren nnes d yessis nnes d iyenduzen nnes d iyyar nnes d wugi nnes d 
uqidun nnes d marra min yars uca iwyen ten yar rewda n teyzurt n Axur . 25 Inna Yacuea “May- 
emmi i d aney teggid di tamara? SIDI ad cek igg di tamara ass-a!” D marra Israyil yarjem it s izra 
uca sscemden ten s tmessi uca ndaren xasen izra . 26 Ssbedden xas ijj n ueurric d ameqqran n 
yezra wenni din igan a? ass-a. Uca SIDI igga ad dd-ieqeb rhaduq n lyadab nnes. X uyenni qqaren 
as i temmurt nni ‘Teyzurt n Axur’ yars a? ass-a. 

Ayelleb x Say 

8 1 Xenni inna SIDI i Yacuea “War ttegg w ed u war tejjed ad iegez wur nnek. Ksi akidek marra 
rgens n reeskar, kkar, tuyured yar Eay! Xzar, necc ggiy ajegid n Eay d rgens nnes d tendint 
nnes d temmurt nnes deg ufus nnek . 2 Cek ad tegged ak-d Eay u ak-d ujegid nnes am mammec 
teggid ak-d Ariha u ak-d ujegid nnes, ad teksim myir takeccadt d rebhayem waha i yixef nwem. 
Egg deg weerur n tendint ijj n rfex. 

3 Uca ikkar Yacuea ak-d marra rgens n reeskar hima ad igaeeed yar Eay. Ixdar Yacuea tert-araf 
nyeryazen, ayt bu-teyrudt imehden uca issekk iten s giret 4 ucayumur iten, inna “Xzarem, ad 
teggem rfex i tendint, yar weerur n tendint. War tagg w jem attas x tendint u irim thezzmem. 
5 Necc ad dd-qarrbey yar tendint ak-d marra rgens. Ad imsar mara ffyen i umsagar akidney am 
twarat tamezwarut, xenni ad zzaysen narwer zzat i wudem nsen . 6 Nitni ad aney-dd dfaren yars 
ar ten-dd nessigg w ej x tendint, minzi nitni ad inin ‘Nitni arewren zzat i wudem nney am twarat 
tamezwarut.’ Ammu i zzaysen ya narwer zzat i wudem nsen. 1 Xenni kenniw ad tekkarem zi rfex, 
ad tettfem tandint, minzi SIDI, AREBBI nwem, ad tt iwc deg ufus nwem . 8 Uca ad imsar x minni 
i ya tiri tettfem tandint, ad tessaryem tandint s tmessi. Ad teggem elahsab awar n SIDI. Xzarem, 
necc aqa umurey kenniw.” 

7:26 ‘Axur’ - min ixs adyini ‘reyben’. 

9 Yacuea issekk iten uca nitni ggin rfex uca qqimen jar Bayt-Il d Cay, yar ryarb x Cay. Yacuea 
issens giret nni di rwest n rgens. 10 Tiwecca zic ikkar Yacuea. Ihseb rgens uca igaeeed ak-d 
imyaren n Israyil, zzat i wudem n rgens, yar Cay . 11 Marra rgens n reeskar, inni kis igan, iffey-dd 
uca nitni qarrben-dd uca iwden yars ar qibac i tendint. Nitni wtin iqidan nsen yar ccamal n Cay. 
Tuya din ict n teyzurt jaras-dd d Cay . 12 Iksi netta erahar xemsa-araf n yeryazen uca igga asen 
rfex jar Bayt-Il d Cay, yar ryarb n tendint . 13 Ssbedden rgens, zeema marra reeskar yar ccamal 
n tendint, uca ayezdis aneggaru n reeskar yar ryarb n tendint. Yacuea iruh giret nni yar rwest 
n rewda n teyzurt. 

14 Umi izra aya ujegid n Cay, qegqen uca kkaren zic. Ffyen iryazen n tendint i umsagar ak-d Is¬ 
rayil, i umenyi, netta ak-d marra rgens nnes, yar wazzay n umenyi zzat i wudem n Rewda. Netta 
maca war issin belli tuya ggin as ijj n rfex yar awarni weeur n tendint . 15 Yacuea d marra Israyil 
ggin axmi jjin ixef nsen ad twawten qibac nsen uca arewren x webrid n rexra . 16 Marra rgens i 
tuya igan di tendint rayan ten hima ad ten dfaren. Dfaren Yacuea uca dewren igg w ejen x tendi 
nt . 17 Ufa d ijj n weryaz war iqqim di Cay niy di Bayt-Il, wenni war dd-iffiyen ca awarni i Israyil, 
uca nitni jjin tandint tarzem uca qqimen deffaren ayt n Israyil. 

18 Xenni issiwer SIDI ak-d Yacuea “Swizzed ahric nni deg ufus nnek yar Cay, minzi necc ad ten 
wcey deg ufus nnek.” Xenni isswizzed Yacuea ahric nni deg ufus nnes yar tendint. 19 Xenni ikkar 
uyezdis aneggaru n reeskar deyya uca bdan ad azzren uca iwden yar tendint uca ttfen tt. Ggin 
t s tazra uca ssekkaren timessi di tendint. 20 Iryazen n Cay nnqerben uca zrin ddexxan yuri 
yar ujenna zi tendint. Nitni war zemmaren ad arewren yar da ura yar din, minzi rgens i tuya 
yarewren yar rexra, inneqreb-dd i umenyi x wenni ten ideffaren . 21 Yacuea d marra ayt n Israyil 
zrin belli inni tuya rajan di rfex ttfen tandint uca yuri ddexxan zi tendint. Nitni eeqben-dd, wtin 
iryazen n Cay . 22 Inni dd-iffyen zi tendint, ruhen i umsagar akidsen, arami nitni, iryazen n Say, 
dewren di rwest n Israyiliyyen, ina yar uyezdis d ina yar uyezdis nnedni, uca nitni yerben xasen 
arami war zzaysen iqqim ura d ijjen ead iddar niy izemmar ad yarwer . 23 Meneen ajegid n Cay 
am iddar ead u iwyen t yar Yacuea. 

24 Umi ayt n Israyil kemmren ad nyen marra imezday n Cay, am deg iyyar am di rexra mani tuya 
ten dd-dfaren uca twanyen marra s reqdee n ssif, xenni ieqeb Israyil yar Cay uca wtin tt s reqdee n 
ssif . 25 Marra inni itwanyen deg wass nni, iryazen d temyarin, tuya-ten di teneac-araf, days marra 
iryazen n Cay. 26 Yacuea war issehwi afus nnes i isswizzden s uhric arami tuya iharrem marra 
imezday n Cay i utehhi . 27 Iksi Israyil myir rebhayem d tkeccadt zi tendint nni i yixef nnes elahsab 
awar n SIDI, awar nni yumur netta i Yacuea . 28 Issecmed Yacuea tandint n Cay uca yarra itt d ict n 
arwina i rebda, d ict n rxarbet, ar ass-a . 29 Netta yuyer ajegid n Cay yar ict n tehnact ar tameddit u 
umi teyri tfuct, yumur Yacuea ad kksen arrimet nnes zi tehnact. Ndaren tt yar wadaf n tewwart n 
tendint u ssbedden xas ijj n ueurric d ameqqran n yezra, i din igan ead ar ass-a. 

Aealtar x wedrar n Ibal d tyuri n Ccariea 

30 Xenni ibna Yacuea ijj n uealtar i SIDI, AREBBI n Israyil, x wedrar n Cibal , 31 am mammec yumur 
Musa, amsexxar n SIDI, i ayt n Israyil, elahsab min yuran deg wedlis itwannden n ccariea n 
Musa: ijj n uealtar n wezru qae, war xas imeyyer s ij n dduzan n wuzzar zi ssa yar da. Nitni bexxa- 
ren xas tiyarsa n tmessi i SIDI. Yarsen eawed tiyarsa n rehna . 32 X yezra igga netta ict n tiremt n 
tira n ccariea n Musa, tenni yura zzat i wudem n ayt n Israyil . 33 Marra ayt n Israyil d imyaren 
d iweqqafen d rqudat bedden yar uyezdis-a u yar uyezdis nnedni n Ttabut qibac i ikehhanen zi 
ayt n Lawi inni yarbun Ttabut n Reahd n SIDI, am ubarrani am aytbab n temmurt. Azyen zzay¬ 
sen tuya zzat n wedrar n Jirizim u azyen nnedni yar zzat n wedrar n Cibal, am mammec tuya 
yumur Musa, amsexxar n SIDI zic, i ubarek n ayt n Israyil . 34 Awarni i uya iyra marra awaren 
n ccariea, lbaraka d nneeret, elahsab marra min yuran deg wedlis itwannden n ccariea. 35 Zi 

marra min tuya yumur Musa, war igi ura d ijj n wawar, war t iyri Yacuea i marra agraw n fgens 
n Israyil, ura d timyarin d ihenjiren imezyanen d ubarrani wenni akidsen iruhen, tuya-ten dirt. 

Tahraymect n Ijibeuniyyen 

9 1 Umi marra ijegiden, inni yegan x uyezdis-a n L'Urdun, x idurar, di Temmurt Iwatan u yar 
marra tma n rebhar ameqqran yar zzat n Lubnan: Ihittiyyen d Imuriyyen d Ikeneaniyyen 
d Ifariziyyen d Ihiwiyyen d Iyabusiyyen srin x man aya, imsar 2 aqa nitni munen x ijj n array 
hima ad mmenyen ak-d Yacuea u ak-d Israyil. 3 Umi imezday n Jibeun srin min tuya igga Yacuea 
ak-d Ariha d £ay , 4 ggin t s tehraymect. Nitni uyuren deg webrid uca ggin ixef nsen d imsekkan. 
Iwyen tixuncay tiburay x iyyar nsen, tixuncay n yirem tiburay itwacarrgen u twaxeyydent 
cawed i binu , 5 uca qqnen tisira d rbari, itwadarrfen x idaren nsen u yarden arrud aburay u marra 
ayrum n reewec nsen tuya yuzey ittfruruy. 

6 Uyuren ammu yar Yacuea di rmargeh n txuzan n Jiljal, nnan as i netta u i ayt n Israyil “Neccin 
nusa-dd zeg ict n temmurt tigg w ej. Rexxu xenni, ggem ijj n reahd akidney .” 7 Arrin-dd iryazen n 
Israyil x Ihiwiyyen “Ad tay kenniw tzeddyem jaraney. Mammec nzemmar ad kidwem negg ijj n 
reahd ?” 8 Nitni maca nnan i Yacuea “Neccin d imsexxaren nnek.” Xenni inna asen Yacuea “Min 
teenam kenniw d manis i dd-tusim?” 9 Nitni arrin-dd xas “Imsexxaren nnek usin-dd zeg ict n 
temmurt tigg w ej attas di ttwee n yisem n SIDI, AREBBI nwem. Minzi neccin nesra xas rexbar u 
x marra min igga di Misra , 10 d marra min igga netta ak-d ijegiden n ayt n Imuriyyen inni yegan 
ayirin i L'Urdun, Sihun, ajegid n Hacbun, d £uj, ajegid n Bacan nni tuya izeddey di Actarut. 
11 Uca ssiwren akidney imyaren nney d marra imezday n temmurt, nnan ‘Ttfem reewec deg 
ufus nwem i webrid, uyurem i umsagar akidsen uca ad asen tinim: Neccin d imsexxaren nwem.’ 
Xenni rexxu, ggem akidney ijj n reahd. 12 Ayrum-a nney da tuya ead ihma umi t-idd akidney 
neksi zi tudrin nney d reewec deg wass arami i yarwem-dd nettef abrid. Rexxu, xzarem aqa-t 
yuzey idwer ittfruruy . 13 Ufa d tixuncay n yirem n binu nni i neccur, tuya-tent d jdid, maca xza¬ 
rem, rexxu fegqent. Aqa d arrud nney d tsira nney hfant s webrid i igg w ejen s wattas.” 14 Xenni 
ksin iryazen n Israyil zi reewec. War mcawaren aqemmum n SIDI . 15 Uca igga Yacuea akidsen 
rehna u igga akidsen ijj n reahd, ad ten yejj ad ddaren uca ura d imeqqranen n tmesmunt jjugen 
asen. 

16 Awarni i trata n wussan, awarni umi tuya i d asen wcin reahd, sran nitni belli aqa d imqar- 
rben nnes, u aqa zeddyen di rwest nsen. 17 Minzi ayt n Israyil kksen iqidan nsen uca iwden yar 
tneddam nsen deg wass wiss trata. Tuya tineddam nsen Jibeun d Kafira d Ba’irut d Qaryat- 
Yaearim . 18 Ayt n Israyil war ten wtin ca, minzi izegifen n tmesmunt tuya jjugen asen aya yar 
SIDI, AREBBI n Israyil. S uyenni i teqqim marra tmesmunt tmuymuy x imeqqranen. 19 Xenni 
nnan marra imeqqranen n tmesmunt “Neccin nejjug asen aya yar SIDI, AREBBI n Israyil. X 
uyenni war nzemmar ad ten nhada. 20 Ittxessa ad nkemmer tjagit-a u ad ten nejj ad ddaren, 
mahend war xaney-dd iwetti ufugem di ssibbet n tjagit nni i d asen negga . 21 Imeqqranen nnan 
asen “Ad qqimen ddaren uca ad dewren d inezdamen d inuyam i marra tamesmunt am mam¬ 
mec i d asen t nnan izegifen.” 

22 Iraya iten Yacuea, inna “Mayemmi xaney tcemtem, tennam ‘Neccin nzeddey yar ragg w aj s 
wattas xawem’, waxxa kenniw tzeddyem di rwest n temmurt nney? 23 Rexxu xenni, kenniw 
tetwaneerem. War zzaywem itwakkes, ad tirim d imsexxaren, inezdamen d inuyam i taddart n 
AREBBI inu.” 24 Nitni arrin x Yacuea, nnan “I imsexxaren nnek itwanna nican, belli SIDI, AREBBI 

9:1 ‘rebhar ameqqran’ - niy ‘ill ameqqran’. Rebhar-a qqaren as di Arif ‘rebhar amezyan’ u isem nnes d jdid aqa-t ‘ill 
agrakal’. 

9:23 ‘War zzaywem itwakkes ad tirim d isemyan’ - s Teibranit ‘War zzaywem itwaqess ismey’. 

nwem, yumur amsexxar nnes Musa, aqa netta ad awem iwca marra tammurt uca ad ihellek 
marra imezday n temmurt zzat i tittawin nwem, xenni tuya negg w ed attas x tudart nney zzat i 
wudem nwem. X uyenni i negga neccin aya. 25 Rexxu xenni, xzar, aqa-ney deg ufus nnek. Egg 
akidney min tetwarid isbeh d min igan nican di tittawin nnek hima ad zzayney tegged 26 Uca 
ammu i zzaysen igga uca netta issenjem iten zeg ufus n ayt n Israyil, arami nitni war ten nyin 
ca . 27 Deg wass nni simant nnes igga iten Yacuea d inezdamen d inuyam i tmesmunt u i uealtar 
n SIDI, ar ass-a, deg wemcan nni i ya ixdar netta. 

Amenyi yar Jibeun 

-i /^v 1 Imsar, umi Aduni-Sadaq, ajegid n Urcalim isra, aqa Yacuea tuya ittef £ay, iharrem tt i 
-L v/lhukm uca aqa igga ak-d £ay d ajegid nnes am tuya igga ak-d Ariha u ak-d ujegid nnes u 
aqa imezday n Jibeun ggin rehna ak-d ayt n Israyil u zedyen di rwest nsen, 2 aqa nitni gg w eden 
attas, minzi Jibeun tuya d ict n tendint temyar, umi tuya-tt d icten zi jar tneddam n tgeldit. 
Tuya-tt temyar x £ay u marra iryazen nnes tuya-ten ayt bu-teyrudt. 3 Issekk Aduni-Zedek, 
ajegid n Urcalim, imsekkan yar Huham, ajegid n Hibrun, yar Fir’am, ajegid n Yarmut, yar Yafie, 
ajegid n Laxic u yar Dabir, ajegid n £ajlun, inna 4 “Gaeedem-dd yari u tewcem ayi afus, hima ad 
newwet Jibeun, minzi tegga rehna ak-d Yacuea u ak-d ayt n Israyil .” 5 Nitni munen uca gaeeden: 
xemsa n ijegiden n Imuriyyen, ajegid n Urcalim, ajegid n Hibrun, ajegid n Yarmut, ajegid n 
£ajlun, nitni d marra reeskar nsen uca nnden i Jibeun uca kkaren mmenyen akides. 

6 Ssekken iryazen n Jibeun areqqas i Yacuea, yar rmargeh n txuzan di Jiljal, uca nnan “War 
semmeh ifassen nnek deg imsexxaren nnek, as-dd deyya yarney, senjem aney d tewced aney 
afus, minzi marra ijegiden n ayt n Imuriyyen, inni i izeddyen deg idurar, aqa munen xaney.” 

7 Xenni igaeeed-dd Yacuea zi Jiljal, netta d marra rgens n reeskar akides d marra ayt bu-teyrudt 
imehden. 8 Minzi SIDI inna i Yacuea “War ttegg w ed ca zzaysen, minzi wciy ten deg ufus nnek. 
Ufa d ijj zzaysen war izemmar ad ibedd zzat i wudem nnek.” 9 Yacuea ihwa-dd xasen s ryefret. 
Igaeeaden-dd zi Jiljal giret am tekmer. 10 SIDI issnexree iten zzat i wudem n Israyil uca igga 
asen ijj n weydar d ameqqran yar Jibeun uca netta idfar iten x webrid ittgaeeaden yar Bayt- 
Hurun uca iwwet iten ar ttarf n £aziqqa d Maqida . 11 Imsar umi nitni arewren zzat i wudem n 
Israyil deg uhekk w u yar Bayt-Hurun, aqa SIDI indar xasen izra d imeqqranen zeg ujenna yars ar 
£aziqqa uca mmuten. Inni immuten s yezra n tebrurri ktar zeg inni i itwanyen s ssif s ifassen 
n ayt n Israyil. 

12 Xenni issiwer Yacuea ak-d SIDI, deg wass umi isellem SIDI Imuriyyen zzat i wudem n ayt n 
Israyil, inna zzat i tittawin n Israyiliyyen “A tafuct, bedd yar Jibeun, a ayur, bedd yar rewda n 
teyzurt n Ayalun” 13 Uca tafuct tbedd d uyur iqqim ibedd arami yuya rgens tasyart x reedyan 
nnes. Ma war itwari man aya deg wedlis n umsegged? Tafuct tbedd di rwest n ujenna u war 
tqegeq ad tyegi, erayen ijj n wass ikmer . 14 War din igi ura d ijj n wass am wanita, war imsar zic 
ura awarni as, min di tuya isra SIDI yar tmijja n yijj n weryaz ammu, minzi SIDI tuya immney di 
ttwee n Israyil . 15 Xenni ieqeb-dd Yacuea d marra Israyil akides, yar rmargeh n txuzan di Jiljal. 

16 Xemsa n ijegiden nni arewren uca nnufaren deg ifri yar Maqqida . 17 Itwanna man aya i Yacuea, 
nnan “Aqa twafen xemsa n ijegiden. Nitni nnuffaren deg ifri yar Maqqida. 18 Xenni inna Yacuea 
“Seqnunniyem tisudar d timeqqranin x uqemmum n ifri uca ssbeddem iryazen xasen, hima ad 
xasen eessen. 19 Kenniw syixefnwem maca war tettyiman din. Ad tedfarem reedyan nwem, ad 
tewtem ayezdis aneggaru nsen. War ten tejjam ad adfen yar tneddam nsen, minzi SIDI, AREBBI 
nwem, igga awem ten deg ufus nwem .” 20 Umi i d asen igga Yacuea d ayt n Israyil ict n tecti d 

9:24 ‘x tudart nney’ - s Teibranit ‘x reemur nney’. 

tameqqrant arami twaqdan nitni uca inni iqqimen ddaren sad iwden-dd yar tneddam ifaryen 
s iyebrawen, 21 yaregg w eh marra rgens di rehna yar Yacuea di rmargeh n txuzan, yar Maqqida. 
Ufa d ijj war izeim ad issenhez ires nnes x ayt n Israyil. 

22 Xenni inna Yacuea “Arzmem aqemmum n ifri uca awyem-dd xemsa n ijegiden nni zeg ifri yari 
da!” 23 Nitni ggin t ammu, ssuffyen-dd xemsa n ijegiden zeg ifri yars: ajegid n Urcalim, ajegid n 
Hibrun, ajegid n Yarmut, ajegid n Laxic d ujegid n £ajlun . 24 Umi dd-ssuffyen nitni ijegiden nni 
yar Yacuea, iraya Yacuea marra iryazen n Israyil uca inna i ikumandaren x Ieeskariyyen nni 
tuya akides iruhen “Qarrbem-dd uca sarsem idaren nwen x tmejjarin n ijegiden-a.” Qarrben-dd 
nitni uca ssarsen idaren x timejjarin nsen. 25 Xenni inna asen Yacuea “War ttegg w dem ca u war 
tejjed ad ieqez wur nnek, ifim d iryazen u ifim tmehdem, minzi ammu i ya igg SIDI ak-d marra 
reedyan nwem, inni ak-d tettmenyam .” 26 Iwwet iten Yacuea uca inya iten. Yayer iten yar xem¬ 
sa n thenya uca qqimen ayren yar thenya arami d tameddit . 27 Imsar yar rweqt n uyegay n tfuct, 
issekk Yacuea ad ten-idd kksen zi thenya, ad ten ndaren deg ifri i di tuya nnuffaren. Xenni ggin 
tisudar d timeqqranin yar uqemmum n ifri, inni din igan ar ass-a . 28 Deg wass nni ittef Yacuea 
Maqqida uca iwwet itt s reqdee n ssif ura d ajegid nnes. Iharrem inni i days igan ura d marra 
reemur i utehhi, war ijji ura d ijj ad iddar uca igga ak-d ujegid n Maqqida, am mammec tuya 
igga ak-d ujegid n Ariha . 29 Xenni izwa Yacuea ak-d marra ayt n Israyil zi Maqqida yar Libna uca 
immney ak-d Libna . 30 Uca SIDI iwca itt deg ufus n Israyil, ak-d ujegid nnes. Iwwet itt s reqdee n 
ssif ak-d marra reemar i days igan, war ijji ad days iddar ura d ijj uca igga ak-d ujegid nnes am 
mammec tuya igga ak-d ujegid n Ariha. 

31 Xenni izwa Yacuea zi Libna yar Laxic d marra Israyil akides uca inned as-dd i tendint uca 
immney akides . 32 SIDI iwca Laxic deg ufus n Israyil uca ittef itt deg wass wiss tnayen uca iwwet 
itt s reqdee n ssif ak-d marra reemar i days igan, ammu nican am mammec tuya itt igga ak-d 
Libna . 33 Xenni igaeeed Huram, ajegid n Jazar, mahend ad ieawen Laxic, maca Yacuea iwwet itt 
d rgens nnes arami war iqqim ura d ijj iddar. 

34 Yacuea izwa zi Laxic yar £ajlun d marra Israyil akides uca nnden as-dd uca mmenyen akides. 
35 Ttfen tt deg wass nni uca wtin tt s reqdee n ssif uca deg wass nni iharrem marra reemar 
iddaren i days igan i utehhi, ammu nican am mammec tuya igga ak-d Laxic. 

36 Izwa Yacuea zi £ajlun yar Hibrun d marra Israyil akides uca mmenyen akides . 37 Nitni ttfen tt 
uca wtin tt s reqdee n ssif, ajegid nnes d marra tineddam nnes ak-d marra reemar i days igan. 
War ijji ura d ijj iddar, ammu nican am mammec tuya igga ak-d £ajlun uca iharrem itt i utehhi 
ak-d marra reemar i days igan. 

38 Uca idwer-dd Yacuea yar Dabir d marra Israyil akides uca immney akides. 39 Netta ittef itt 
u nitni wtin ajegid nnes d marra tineddam nnes s reqdee n ssif uca harrmen marra reemar 
iddaren i days igan i utehhi uca netta war ijji ura d ijj iddar. Am mammec tuya igga netta ak-d 
Hibrun, ammu igga sawed ak-d Dabir u ak-d ujegid nnes igga am tuya igga ak-d ujegid n Libna. 
40 Ammu i iyreb Yacuea x marra tammurt, idurar d Temmurt n Ljanub d Temmurt Iwatan, d 
marra ijegiden nsen. War ijji ura d ijj iddar. Marra min tuya ittarran nnefs, iharrem it i utehhi, 
am mammec tuya i d as yumur SIDI AREBBI n Israyil . 41 Yacuea iwwet iten zi Qadac-Barnie ar 
Yazza u ammu ura d marra tammurt n Jucan, ar Jibeun . 42 Ittef Yacuea ijegiden-a d temmurt 
nsen s ict n tecti, minzi SIDI, AREBBI n Israyil, immney di ttwee n Israyil . 43 Xenni ieqeb Yacuea 
yar rmargeh n txuzan di Jiljal d marra Israyil akides. 


Amenyi didd i ujegid Yabin d ijegiden nni akis igan 


n 4 Umi Yabin, ajegid n Hasur, isra aya, issekk yar Yubab, ajegid n Madun, yar ujegid n 
Cimrun, yar ujegid n Akcaf, 2 u yar ijegiden inni tuya izeddyen yar ccamal x idurar 

u di Rewda yar ljanub zi Kinnarut u di Temmurt Iwatan u x tiwririn n Dur yar ryarb, 3 y ar 
Ikeneaniyyen di ccarq d ryarb u yar Imuriyyen, Ihittiyyen d Ifiriziyyen d Iyabusiyyen deg 
idurar u yar Ihiwiyyen, yar udar n wedrar n Hirmun di temmurt n Misfa . 4 Uca ffyen-dd s marra 
reeskarat nsen akidsen, ijj n ubarra ameqqran n rgens, am ijdi yar tma n rebhar, anect attas, 
uca ami y ars attas s wattas n iysan d ikarruten . 5 Marra ijegiden-a rayan-dd xasen uca usin-dd, 
wtin iqidan nsen jmie yar waman n Mayrum i umenyi didd i Israyil. 

6 Inna SIDI i Yacuea “War zzaysen ttegg w ed, minzi tiwecca yar rweqt ammu rexxu ad ten ggey 
twayerben marra zzat i wudem n Israyil. Cek ad tqessem idaren n iysan nsen uca ad tesscemded 
ikarruten nsen di tmessi.” 

7 Yacuea s marra reeskar, iffey-dd yarsen s ict n ryefret yar waman n Mayrum uca wdan-dd 
xasen . 8 SIDI igga iten deg ufus n Israyil uca nitni wtin ten, dfaren ten yars a? Sidun-Ameqqran 
d Misrafut-Mayim d yars ar taysart n Misfa yar ccarq. Nitni qdan ten arami war zzaysen iqqim 
ura d ijj iddar . 9 Yacuea igga akidsen am mammec d as inna SIDI. Netta iqess idaren n iysan nsen 
uca issecmed ikarruten nsen s tmessi. 

10 Di rweqt nni ieqeb Yacuea uca ittef Hasur uca iwta ajegid nnes s reqdee n ssif, minzi Hasur 
tuya-t qber d azegif x marra tigeldawin-a . 11 Wtin marra reemar iddaren nni days igan s reqdee n 
ssif uca harrmen ten i utehhi. War iqqim walu zi marra min ittarran nnefs uca issecmed Hasur s 
tmessi . 12 Ittef Yacuea marra tineddam n ijegiden-a s marra ijegiden nsen uca iwta iten s reqdee 
n ssif uca iharrem iten i Ihukm, am mammec tuyayumur Musa, amsexxar n SIDI . 13 Marra tined¬ 
dam nni ibedden x tiwririn war tent sscemden Israyiliyyen s tmessi, myir Hasur umi issecmed 
Yacuea s tmessi. 14 Keccden ayt n Israyil marra takeccadt n tneddam d rebhayem i ixef nsen. 
Nyin maca marra iwdan s reqdee n ssif, arami ten tehhan. Marra min ittaran nnefs, war zzayes 
jjin ura d ijj iqqim ad iddar. 

Lista n marra min ittef Yacuea n temmurt n Kenean 

15 Am mmmec tuya yumur SIDI i umsexxar nnes Musa, u am mammec yumur Musa i Yacuea, 
uca ammu it igga Yacuea. Netta war ismih ura deg ijj n wawar zi marra awaren i yumur SIDI 
i Musa. 16 Ammu ittef Yacuea marra tammurt nni, idurar d marra Tammurt n Ljanub d marra 
tammurt n Jucan d Temmurt Iwatan d Rewda d idurar n Israyil d rwata nnes , 17 marra tammurt 
zeg wedrar n Halak, wenni isgaeeaden yar Saeir yars ar Bael-Jad, di teysart n Lubnan, swadday 
i wedrar n Hirmun. Marra ijegiden nsen ihebbes iten, iwta iten uca inya iten . 18 Attas n wussan 
i yiwi Yacuea ittmenya ak-d marra ijegiden-a. 19 War igi ura d ict n tendint i iggin rehna ak-d 
ayt n Israyil, myir Ihiwiyyen, inni i tuya izeddyen di Jibeun. Marra carcent deg umenyi . 20 Minzi 
SIDI tuya igga ad isseqseh ur nsen ar dd ya ffyen ad mmenyen ak-d Israyil, hima ad ten iharrem 
i Ihukm, war xasen yarehhem, hima ad ten iqda, am mammec tuya yumur SIDI i Musa. 

21 Di rweqt nni iffey Yacuea uca itehha Ieanaqiyyen zi temmurt n idurar, zi Hibrun, zi Dabir, zi 
Canab, zi marra idurar n Yahuda u zi marra tammurt n idurar n Israyil. Yacuea iharrem iten 
i Ihukm ak-d tneddam nsen . 22 Di temmurt n ayt Israyil war qqimen ead Ieanaqiyyen, qqimen 
myir di Yazza, Jat d Acdud. 

23 Ittef Yacuea marra tammurt nni, am mammec marra min tuya issiwer SIDI yar Musa, uca 
Yacuea iwca itt d rwart i Israyil elahsab tarbiein n tqebbar nsen. Xenni tuya tammurt tareyyeh 
zeg umenyi. 

Wahd u tratin n ijegiden inni itwayerben 

r \ 1 Ina d ijegiden n temmurt, inni itwawten zeg ayt n Israyil uca xenni ttfen nitni tammurt 
-L Z nsen d rwart, ayirin i L'Urdun zi manis i d tneqqar tfuct, zi teyzart n Arnun yars ar idurar 
n Hirmun d marra Rewda di ccarq. 

2 Sihun, ajegid n Imuriyyen, wenni i tuya izeddyen di Hacbun, netta ihkem xjwayeh zi Larueir 
yar tma n teyzart n Arnun, y ar rwest n teyzart u x wezyen n Jilead yars ar tiyzart n Yabbuq, 
aqa-t d aymir n ayt n Sammun 3 u x Rewda yars ar ?ebhar n Kinnarut di ccarq u yars ar rebhar 
n Rewda, Rebhar Amegah, di ccarq, abrid n Bayt-Yacimut, u zi ljanub ar swadday i teysarin n 
Fisja, 

4 d temmurt n £uj, ajegid n Bacan, wenni igan zi min iqqimen zeg Irafawiyyen, inni djwahef, i 
tuya izeddyen di Actarut d Idraei . 5 Netta ihkem x idurar n Hirmun, x Salxa u x marra Bacan 
yars ar weymir n Ijacuriyyen d Imaekiyyen u x wezyen n Jilead yars ar tammurt n Sihun, ajegid 
n Hacbun . 6 Musa, amsexxar n SIDI, ak-d ayt n Israyil, tuya wtin ten u Musa, amsexxar n SIDI, 
tuya iwca tammurt i Irubiniyyen d Ijadiyyen u i wezyen n teqbic n Manassi. 

7 Ina d ijegiden n temmurt inni i tuya itwawten zi Yacuea d ayt n Israyil, yar ttarf-a n L'Urdun 
di lyarb, zi Bael-Jad di teysart n Lubnan yars ar adrar aqeccar wenni issgaeeden yar Saeir. 
Uca Yacuea iwca itt d rwart i tqebbar n Israyil elahsab tarbiein nsen. 8 Deg idurar u di Tem¬ 
murt Iwatan u di Rewda u di teysarin u di rexra u di Temmurt n Ljanub: Ihittiyyen, Imuriyyen, 
Ikeneaniyyen, ifariziyyen, Ihiwiyyen d Iyabusiyyen. 

9 Ajegid n Ariha: d ijj. Ajegid n Lay i igan yar uyezdis n Bayt-Il: d ijj. 

10 Ajegid n Urcalim: d ijj. Ajegid n Hibrun: d ijj. 

11 Ajegid n Yarmut: d ijj. Ajegid n Laxic: d ijj. 

12 Ajegid n Lajlun: d ijj. Ajegid njazar: d ijj. 

13 Ajegid n Dabir: d ijj. Ajegid njadar: d ijj. 

14 Ajegid n Hurma: d ijj. Ajegid n Farad: d ijj. 

15 Ajegid n Libna: d ijj. Ajegid n Ladullam: d ijj. 

16 Ajegid n Maqqida: d ijj. Ajegid n Bayt-Il: d ijj. 

17 Ajegid n Taffuha: d ijj. Ajegid n Hafar: d ijj. 

18 Ajegid n Afiq: d ijj. Ajegid n Laccarun: d ijj. 

19 Ajegid n Madun: d ijj. Ajegid n Hasur: d ijj. 

20 Ajegid n Cimran-Mara’un: d ijj. Ajegid n Akcaf: d ijj. 

21 Ajegid n Taenak: d ijj. Ajegid n Majiddu: d ijj. 

22 Ajegid n Qadac: d ijj. Ajegid n Yuqnaeam yar Karmal: d ijj. 

23 Ajegid n Dur x tiwririn yar Dur: d ijj. Ajegid n Juyim di Jiljal: d ijj. 

24 Ajegid n Tirsa: d ijj. Marra ijegiden-a aqa-ten di wahit u-tratin. 


SIDI issiwer ak-d Yacuea 

-i q 4 Umi tuya Yacuea d awessar uca imyar deg wussan n tudart nnes, inna as SIDI “Cek 
-L O tewsared u temyared deg wussan uca sad teqqim attas n temmurt mahend ad tt teksid d 
rwart. 2 Ta d tammurt iqqimen: marra iduwwaren n Ifilistiniyyen u marra n Ijacuriyyen , 3 zeg 
yeyzar n Cihur nni issizzfen zzat i wudem n Misra, ar aymir n Liqrun di ccamal nni itwahseb-dd 
d tammurt n Ikeneaniyyen, days xemsa n rbacat n Ifilistiniyyen, Ayazi d Acdudi d Acqaluni d 
Ajitti d Aeaqruni ura d Ieawiyyen. 4 Zi ljanub marra tammurt n Ikeneaniyyen d Muyara tenni 
n Isiduniyyen, yars ar Afiq u yars ar weymir n Imuriyyen 5 uca xenni tammurt n Ijibliyyen d 
marra Lubnan manis i d tneqqar tfuct, zi Bael-Jad swadday i wedrar n Hirmun yars ar Libu- 

Hamat, 6 marra inni izeddyen di jwayeh zeg idurar n Lubnan yars ar Misrafut-Mayim, marra 
Isiduniyyen, necc ad xasen azzrey zzat i wudem n ayt n Israyil. Egg maca tammurt d rwart i 
Israyil, am mammec d ac umurey. 

Tasyart n Rubin, n Jad u i wezyen n teqbic n Manassi 

7 Rexxu xenni, bda tammurt-a d rwart jar tesea n tqebbar d wezyen n teqbic n Manassi, 8 ak-d 
wenni ksin Irubiniyyen d Ijadiyyen tasyart n rwart nsen nni i d asen iwca Musa yar ujemmad 
n L'Urdun di ccarq, am mammec d asen tt iwca Musa, amsexxar n SIDI: 9 zi Arueir i igan x tma 
n Arnun d tendint i igan yar rwest n teyzart d marra rwata yuefan zi Miydaba ar Dibun, 10 d 
marra tineddam n Sihun, ajegid n Imuriyyen, wenni i tuya ihekkmen di Hacbun, ar aymir n 
ayt n Lammun 11 ura d Jilead d temmurt n Ijacuriyyen d Imaekiyyen d marra idurar n Hirmun d 
marra Bacan yars ar Salxa, 12 marra tageldit n Luj, di Bacan, wenni tuya ihekkmen di Actarut d 
Idraei. Netta tuya iqqim zi rbaqiyyet n Irafawiyyen nni i tuya iwta iten Musa uca yuzzer xasen 
zi tesyart nsen. 13 Maca ayt n Israyil war uzzren x ayt n Ijicuriyyen d Imaekiyyen zi tesyart nsen. 
Jacur d Maeki qqimen zeddyen di rwest n ayt n Israyil ar ass-a. 14 1 teqbic n Lawi waha umi i war 
iwci tasyart. Tiyarsa n tmessi n SIDI, AREBBI n Israyil, d tasyart nnes, am mammec tuya i d as 
issiwer netta. 

15 Iwca Musa i teqbic n ayt n Rubin tasyart nsen, elahsab tiwacunin nsen. 16 1 nitni umi dd-tekkar 
temmurt n Arueir, tenni i igan yar tma n teyzart n Arnun ak-d tendint nni igan yar rwest n 
teyzart d marra rwata yuefan ar Midiba. 17 Hacbun d marra tineddam nnes nni igan x rwata 
yuefan, Dibun, Bamut-Bael d Bayt-Bael-Maeun 18 d Yahsa d Qadimut d Mayfaea 19 d Qiryatayim d 
Sibma d Sarat-Ha-Cahar x wedrar n rewda n teyzurt, 20 d Bayt-Fayur d tisawnin n Fisja d Bayt- 
Yacimut. 21 Marra tineddam x rwata yuefan d marra tageldit n Sihun, ajegid n Imuriyyen, inni 
i tuya ihekkmen di Hacbun, wenni i xef iyreb Musa am iyfeb ura x rhukkam n Midyan, Awi d 
Raqam d Sur d Hur d Rabae, inni d ayt n tzemmar n Sihun, imezday n temmurt. 22 Sennej i marra 
inni itwanyen di garra, nyin ayt n Israyil eawed Baleam, mmis n Fayur, agezzan, s reqdee n ssif. 

23 Tuya L'Urdun ak-d jwayeh nnes d aymir n ayt n Rubin. Ta d tasyart n ayt n Rubin elahsab 
tiwacunin nsen, tineddam ak-d dcurat nsen. 

24 Iwca Musa i teqbic n Jad, i ayt n Jad, tasyart nsen, elahsab tiwacunin nsen. 25 1 nitni umi dd-tek¬ 
kar temmurt n Yaeazir d marra tineddam n Jilead d wezyen n temmurt n ayt n Lammun yars ar 
Arueir nni igan zzat i wudem n Rabba, 26 zi Hacbun ar Ramat-Misfa d Butunim u zi Mahanayim 
yars ar tammurt n Dabir, 27 u di rewda n teyzurt, Bayt-Haram d Bayt-Nimra d Sukkut d Safun 
d rbaqiyyet n tgeldit n Sihun, ajegid n Hacbun, L'Urdun d jwayeh nnes ar aneggar n rebhar n 
Kinnarat yar ujemmad n L'Urdun yar ccarq. 28 Ta d tasyart n ayt n Jad, elahsab twacunin nsen: 
tineddam d dcurat nnes. 

29 Iwca Musa i wezyen n teqbic n Manassi tasyart nsen. Tekkar as-dd i wezyen n teqbic n Manassi, 
elahsab tiwacunin nsen. 30 Tuya tammurt nsen zi Mahanayim: marra Bacan, marra tageldit n 
Luj, ajegid n Bacan, d marra dcurat n Ya’ir nni igan di Bacan, 31 d wezyen n Jilead d Actarut 
d Idriei, tineddam n tgeldit n Luj di Bacan, kkaren-dd i tarwa n Maxir, mmis n Manassi, aqa i 
wezyen n tarwa n Maxir, elahsab tiwacunin nsen. 32 Tina d jwayeh i tuya ibda Musa d rwart di 
rewdat n Mu’ab, yar ujemmad n L'Urdun yar Ariha, yar ccarq. 

33 Maca i teqbic n Lawi war d as iwci Musa ca tasyart. SIDI, AREBBI n Israyil d tasyart nsen, am 
mammec tuya akidsen issiwer. 


13:19 ‘Qiryatayim’ - ixs ad yini ‘tnayen n tneddam’. 

Abettu n temmurt yar ujemmad n iyzar n Lurdun 

a : Tina d tseqqar i ttfen ayt n Israyil di temmurt n Kenean, tinni i d asen ibda d rwart 
-L ^iukehhan Alieazar d Yacuea, mmis n Nun, d izegifen n tudrin n ibabaten n tqebbar n ayt 
n Israyil. 2 S tqedduht ttfen marra tasyart nsen, am mammec yumur SIDI s ufus n Musa zi jjihet 
n tesea n tqebbar d wezyen n teqbic. 3 Mayar Musa tuya iwca i tnayen n tqebbar d wezyen n 
teqbic ict n tesyart ayirin i L'Urdun, maca i Ilawiyyen war d asen iwci ca tasyart di rwest nsen. 
4 Aqa ayt n Yusuf ggin tnayen n tqebbar, Manassi d Ifrayim, u i ayt n Lawi war d as wcin ca 
tasyart di temmurt maca myir tineddam i tzeddiyt d min igan zzatsent n ddmani n tarewsa i 
rebhayem u i min yarsen igan. 5 Am mammec tuya yumur SIDI i Musa, ammu i ggin ayt n Israyl 
uca bdan tammurt. 

6 Xenni qarrben-dd ayt n Yahuda yar Yacuea di Jiljal. D Kalib, mmis n Yifunni, Aqinizi, inna as 
“Cek tessned min xafi d xak inna SIDI i Musa, aryaz n AREBBI, di Qadac-Barnie. 7 Necc tuya 
yari arebein n isegg w usa, umi i d ayi issekk Musa, amsexxar n SIDI, zi Qadac-Barnie mahend 
ad bergagey tammurt u necc eeqbey yars, xebbarey as am mammec t tuya igan deg wur inu. 
8 Waxxa amenni aytma, inni i tuya akidi igaeeden, ssfessyen ur n rgens, maca necc tuya rebda 
deffarey SIDI, AREBBI inu. 9 Deg wass nni ijjug Musa, inna “Mara tammurt i di tessarsed adar 
nnek, war tettiri i cek d tarwa nnek d tasyart i rebda, minzi tuya cek rebda tdeffared SIDI, 
AREBBI inu!” 

10 Rexxu, xzar, SIDI ijja ayi ddarey, am mammec issiwer. Rexxu aqa xemsa u-rebein n isegg w usa 
zeg wami issiwer SIDI yar Musa awar-a, umi Israyil yuyur di rexra. Uca rexxu, aqa, am mammec 
tettwarid, yari xemsa u-tmanyin n isegg w usa. 11 Necc ead mehdey amecnaw mammec mehde y 
deg wass nni umi i d ayi-dd issekk Musa. Am mammec tuya jehhdey deg wussan nni, ammu i 
jehhdey eawed ida i umenyi, mahend ad ffyey u ad aregg w hey. 12 Rexxu xenni, ewe ayi tammurt-a 
n idurar i x issiwer SIDI deg wass nni, mayar cek tesrid simant nnek deg wass nni, aqa ayt n 
Ieanaqiyyen aqa-ten dinni ura d tineddam myarent u faryent. Ad tay ad kidi yiri SIDI u ad 
awdey ad xasen azzrey amecnaw mammec inna SIDI.” 

13 Xenni ibarek it Yacuea uca iwca Hibrun d rwart i Kalib, mmis n Yifunni. 14 X uyenni tega 
tendint n Hibrun d rwart n Kalib, mmis n Yifunni, Aqinizi, yars ar ass-a, minzi netta tuya rebda 
ideffar SIDI, AREBBI n Israyil. 15 Hibrun tuya qqaren as zic tandint n Arbae. Tuya Arbae d aryaz d 
ameqqran deg ayt n Ieanaqiyyen. Uca tammurt tuya days rhudnet zeg umenyi. 


Tasyart n Yahuda 

-i 1 Taqedduht i ayt n Yahuda, i twacunin nsen, tekkar-asent yar weymir n idum, rexra 
IJn Sin i igan di ljanub qae. 2 Aymir n ljanub tuya-t zi ttarf n Rebhar Amegah zeg yires n 
uqemmum n rebhar i dd-itteffyen yar ljanub 3 uca ieeddu xenni yar ljanub n Tsunta n Tyardmiwin 
uca ieeddu yar Sin uca ittgaeeed zi ljanub n Qadac-Barnie, ittekk x Hasrun u ittgaeead yar Addar 
uca idekk w ar yar Qarqae 4 u xenni ieeddu yar Easmun u itteffey yar teyzart n Misra uca ttrufa n 
weymir ttakk w aden ar rebhar. Wa aqa d aymir n ljanub i kenniw. 

5 Aymir n ccarq aqa-t d Rebhar Amegah yar uqemmum n L'Urdun u aymir n ccamal zeg ires n 
rebhar zeg uqemmun n L'Urdun 6 uca ittgaeeed weymir yar Bayt-Hujla uca ieeddu yar ccamal n 
Bayt-Earaba u xenni ittgaeeed ar wezru n Buhan, mmis n Rubin, 7 uca ittgaeeed weymir zi Dabir 
zi Teyzurt n Axur u ittenned yar ccamal yar Jiljal wenni igan ajemmad i Tsunta n Adummim i 
igan yar ljanub n teyzart u xenni ieeddu weymir ittekk x wamam n Eayn-Camc uca itteffey yar 
Eayn-Rujal. 8 Zi ssa ittgaeeed weymir zi teyzurt n mmis n Hinnum, yar uyezdis n ljanub n Uya- 
busi, aqa-t d Urcalim, u aymir yarenni ittgaeeed yar tqiccat n wedrar wenni iwein yar ryarb yar 

14:15 ‘tandint n Arbae’ - niy ‘Qaryat-Arbae’. 

teyzurt n mmis n Hinnum tenni igan yar ttarf n uneggaru n rewda n teyzurt n Irafawiyyen yar 
jjihet n ccamal. 9 Zi tqiccat n wedrar immars weymir yar tara n Neftuha u ieeddu yar tneddam n 
idurar n Ifrun u xenni immars weymir yar Baeala, tenni d Qaryat-Yaearim. 10 Zi Baeala ittakk w ad 
weymir yar ryarb yar idurar n Saeir uca ieeddu x uyezdis n ccamal n wedrar n Yaearim, aqa-t 
d Kasalun, uca ihekk w a yar Bayt-Cams u ieeddu x uyezdis n Timna. 11 Xenni ieeddu x uyezdis 
n ccamal n £aqrun. Xenni immars weymir yar Cakrun u ittekk x uyezdis n wedrar n Baela u 
itteffey yar Yabni’il uca ttrufa n weymir takk w aden ar rebhar. 

12 Aymir nryarb ieeddu ar rebhar ameqqran d tma nrebhar. Wad aymir n ayt n Yahuda zi marra 
iyezdisen, i twacunin nsen. 

13 Kalib maca, mmis n Yifunni, iwca as ict n tesyart di rwest n ayt n Yahuda, elahsab tawsiyyet 
zeg uqemmum n SIDI i Yacuea, aqa-tt d tan dint n Arbae. Arbae tuya d babas n £anaq, ixs ad 
yini Hibrun. 14 Kalib yuzzer zi senni x trata n tarwa n £anaq: Cicay, Aximan u Talmay, inni dd- 
itwaxerqen i £anaq. 15 Zi senni igaeeed yar imezday n Dabir. Dabir tuya qqaren as zic tandint 
n Sifr. 16 U Kalib inna “Man wen i ya iwten tandint n Sifr ad tt ittef, ad as wcey yegi Axsa d 
tamyart!” 17 £utniyil, mmis n Qanaz, umas n Kalib, ittef itt u Kalab iwca as yegis Axsa d tamyart. 
18 Imsar umi nettat tusa-dd yar £utniyil, tarra it ad ittar ijj n yeyyar x babas uca tedra x weyyur 
nnes. Kalib isseqsa tt “Min cem yuyin?” 19 Nettat tarra “Ewe ayi ict n lbaraka, mayar cek teweid 
ayi ict n temmurt tuzey, xenni ewe ayi ura d reunsarat n waman!” Uca iwca as reunsarat n nnej 
d reunsarat n wadday. 

20 Ta d tasyart n teqbic n ayt n Yahuda, i twacunin nsen. 

21 Tina tuya d tineddam igg w ejen n teqbic n ayt n Yahuda, yar weymir ak-d Idum di Temmurt n 
Ljanub: Qabsiyil d £idar d Yajur 22 d Qina d Dimuna d £adada, 23 d Qadac d Hasur d Yitnan, 24 Zif 
d Talam d Baelut, 25 d Hasur-Xadata d tneddam n Hasrun, ta d Hasur, 26 Amam d Camae d Mu- 
lada, 27 d Hasa-Jadda d Hacmun d Bayt-Falat, 28 d Hasar-Cueal d Bi’r-Sabea d Bizyutiya, 29 Baela d 
£ayyim d £azam, 30 d Altulad d Kisil Hurma, 31 d Siqlay d Madmanna d Sansanna 32 d Labayut d 
Cilhim d £ayn d Rimmun. Marra tineddam aqa-tent di tesea u-eicrin ak-d redcur nsent. 

33 Di Temmurt Iwatan: Icta’ul d Surea d Acna, 34 d Zanux d £ayn-Jannim d Taffuh d £aynam, 35 Yar- 
mut d Adullam d Suku d Aziqa, 36 d Caearayim d £aditayim d Judayra d Judayratayim. Marra jmie 
tuya-tent di arbeetac n tneddam ak-d redcur nsent. 

37 Sanan d Hadaca d Mijdal-Jad, 38 d Dilan d Misfa d Yaqtiyil, 39 d Laxic d Busqat d £ajlun 40 d Kab- 
bun d Lahmas d Kitlic 41 d Judayrut, Bayt-Dajun, d Naeama d Maqqada. Marra jmie tuya-tent di 
settac n tneddam ak-d redcur nsent. 

42 Libna d £atir d £acan 43 d Yiftah d Acna d Nasib 44 d Qaeila d Aksib d Marica. Marra jmie tuya- 
tent di tesea n tneddam ak-d redcur nsent. 

45 £aqrun ak-d tnedddam i yars dd-iqqnen d redcur nnes. 46 Zi £aqrun yars ar rebhar, marra min 
igan yar uyezdis n Acdud ak-d redcur nsen. 47 Acdud ak-d tnedddam i yars dd-iqqnen d redcur 
nnes, Yazza ak-d tnedddam i yars dd-iqqnen d redcur nnes yars ar tiyzart n Misra d rebhar 
ameqqran ak-d temmurt n tma. 

48 X idurar: Camir d Yattir d Suku 49 d Danna d tendint n Sanna, ta d Dabir, 50 d £anab d Ictimu 
d £anim 51 d Jucan d Hulun d Jilu. Marra jmie tuya-tent di hitac n tneddam ak-d redcur nsent. 

52 Arab d Duma d Acean 53 d Yanum d Bayt-Taffuh d Afiqa 54 d Humta d Qaryat-Arbae, tenni d 
Hibrun, d Saeur. Marra jmie tuya-tent di tesea n tneddam ak-d redcur nsent. 

55 Maeun d Karmal d Zif d Yuta 56 d Yazraeil d Yuqdaeam d Zanuh, 57 Qayin, Jibea d Timna. Marra 
jmie tuya-tent di eecra n tneddam ak-d redcur nsent. 


15:18 ‘babas’ - ixs ad yini ‘babas n temyart, Kalib.’ 

58 Halhul, Bayt-Sur djadur 59 d Maearat d Bayt-£anut d Iltaqun. Marrajmie tuya-tent di setta n 
tneddam ak-d redcur nsent. 

60 Qaryat-Bael, aqa-t d Qaryat-Yiearim d Rabba. Marrajmie tuya-tent di tnayen n tneddam ak-d 
redcur nsent. 61 Di rexra Bayt-£araba d Middin d Sakaka 62 d Nibcan d tendint n Umegah d £ayn- 
Jadi. Marrajmie tuya-tent di setta n tneddam ak-d redcur nsent. 

63 Maca ayt n Yahuda war zemmaren ad azzren x Iyabusiyyen inni d imezday n Urcalim. X uyenni 
zeddyen Iyabusiyyen ead ak-d ayt n Yahuda di Urcalim a? ass-a. 


Tasyart n ayt n Yusuf: Manassi d Ifrayim 


4 Taqedduht i ayt n Yusuf tekkar as-dd zi L'Urdun yar Ariha, uca aymir ittekk x tma n 



-L \J ccarq n waman n Ariha, x rexra nni dd-ittgaeeaden zi Ariha x idurar n Bayt-Il 2 u zi Bayt- 
II itteffey yar Luz, ittekk x weymir n ayt n Arkit yar £atarut 3 uca ihekk w a-dd yar ryarb yar 
temmurt n ifalatiyyen yars ar tammurt n Bayt-Hurun n wadday u yars ar Jazar u ttrufa nnes 
ttakk w aden ar rebhar. 

4 Ammu i ttfen ura d ayt n Yusuf, Manassi d Ifrayim, rwart nsen. 

5 Itwagg weymir n ayt n Ifrayim i twacunin nsen uca aymir n tesyart nsen, aqa-t yar ccarq yar 
£atarut-Adar yars ar Bayt-Hurun n nnej 6 uca iggur yar ryarb yar uyezdis n ccamal n Mikmata 
uca ittefriy weymir yar ccarq yar Ta’anat-Cilu u xenni ittekk xas x uyezdis nnes n ccarq yar 
Yanuha 7 u zi Yanuha ihekk w a yar £atarut d Naearat uca erayen inehhed Ariha u xenni itteffey 
yar L'Urdun. 8 Zi Taffuh ieeddu weymir yar ryarb yar tiyzart n Qana uca ttrufa nnes ttakk w aden 
ar rebhar. Ta d tasyart n teqbic n ayt n Ifrayim, i twacunin nsen. 

9 Tineddam i itwahuzen i ayt n Ifrayim aqa-tent di rwest n tesyart n Manassi, marra tineddam 
ak-d redcur nsent. 10 War uzziren ca x Ikeneaniyyen nni tuya izeddyen di Jazar zi tesyart nsen. 
Ammu zeddyen Ikeneaniyyen ead di rwest n Ifrayimiyyen ar ass-a. Tetwagg xasen maca ljizya. 

-i 1 Taqedduht nnedni i teqbic n Manassi - minzi netta tuya d amenzu n Yusuf - tekkar as-dd 
-L / i Makir, amenzu n Manassi, babas n Jilead, mayar netta tuya d ijj weryaz aeeskari u tuya 
ittef Jilead d Bacan. 

2 Tekkar asen-dd tqedduht i ayt nnedni n Manassi, i twacunin nsen, i ayt n Abieazar d ayt n 
Halaq d ayt n Asriyil d ayt n Cakam d ayt n Hafar d ayt n Camidae. Ina d ayt n Manassi, mmis n 
Yusuf, elahsab tiwacunin nsen. 

3 U Zeluhfad, mmis n Hafar, mmis n Jilead, mmis n Makir, mmis n Manassi, war yars tuyi ca 
ihenjiren, maca tuya yars yessis. Ina d ismawen n yessis: Mahla d Nuea, Hujla, Milka d Tirsa. 
4 Nitenti qarrbent-idd zzat i wudem n ukehhan Alieazar u zzat i wudem n Yacuea, mmis n Nun, 
u zzat i wudem n izegifen, nnant “SIDI yumur Musa, ad aney iwc tasyart jar aytmatney.” Uca 
iwca asent, elahsab rumur n SIDI, ict n tasyart jar wawmaten n babatsent. 

5 Ammu i iwdan ifiran n feebar eecra n twarawin i Manassi, bra tammurt n Jilead d Bacan i igan 
ayirin n L'Urdun, 6 mayar yessis n Manassi ttfent tasyart di rwest n warrawen nnes u tammurt 
n Jilead tuya i warrawen n Manassi i iqqimen. 

7 Aymir n Manassi itteffey zi Acir ieeddu yar Mikmatat i igan ajemmad i Cakim u aymir itteffey 
yar ufusi yar imezday n £ayn-Taffuh. 8 Manassi waxxa yars tammurt n Taffuh, maca Taffuh 
simant nnes nni igan x weymir ak-d Manassi, tuya i ayt n Ifrayim. 9 Xenni ihekk w a weymir yar 

teyzart n Qana yar ljanub n teyzart. Tineddam n Ifrayim aqa din jar tneddam n Manassi. Tam- 
murt n Manassi tega yar tma n ccamal n iyzar uca ttrufa nnes ttakk w aden ar rebhar. 10 Ljanub 
aqa n Ifrayim, ccamal aqa n Manassi u rebhar d aymir nnes. Di ccamal ttenhadan x Acir u 
di ccarq x Issakar. 11 Di Issakar u di Acir dewren yar Manassi Bayt-Can ak-d tnedddam i yars 
dd-iqqnen u Yablaeam ak-d tneddam nnes d imezday n Dur ak-d tneddam nnes d imezday n 
Eayn-Dur ak-d tneddam nnes d imezday n Taenak ak-d tneddam nnes d imezday n Majiddu 
ak-d tneddam nnes, trata n tireqqaein s tiwririn. 12 Ayt n Manassi war zemmaren ad ttfen tin- 
eddam-a d tasyart n rwart, minzi Ikeneaniyyen tuya xsen ad qqimen zeddyen di temmurt. 13 Umi 
ayt n Israyil tuya dewren jehden, imsar arami zemmaren ad ggen ljizya x Ikeneaniyyen, maca 
war xasen azzren qae. 14 Xenm ssiwren ayt n Yusuf ak-d Yacuea, nnan “Mayemmi i d ayi tewcid 
d tasyart myir ict n tqedduht d yijj n ufiru n feebar , waxxa neccin d ijj n rgens d ameqqran, 
awarni i umi dayi igga SIDI lbaraka ammu?” 15 Yacuea inna asen “Mara cek xenni d ijj n rgens 
attas, gaeeed xenni yar wezyar uca zdem dinni ttasie i yixef nnek di temmurt n ifiriziyyen d 
Irafawiyyen, mara hsaren xawem idurar n Ifrayim.” 16 Xenni nnan ayt n Yusuf “Idurar nni war 
d aney ttqiddin. Marra Ikeneaniyyen nni izeddyen di temmurt n rewda n teyzurt yarsen ikar- 
ruten n umenyi n wuzzar, am inni izeddyen di Bayt-Can ak-d tnedddam i yars dd-iqqnen u am 
inni di rewda n teyzurt n Yazraeil.” 17 Issiwer Yacuea ak-d taddart n Yusuf, ak-d ifrayim d Ma¬ 
nassi, inna “Cek d ijj n rgens d ameqqran u yark jjehd ameqqran. Cek war igi tettfed myir ict n 
tqedduht, 18 mayar ura d idurar ad irin nnek uca umi tega d azyar, ittxessa ad zedmem uca ttrufa 
nnes ad irin i cek, mayar ad tazzrem x Ikeneaniyyen zi tesyart nsen, waxxa yarsen ikarruten n 
umenyi n wuzzar u waxxa nitni jehden.” 


Tazeddiyt d wagraw n rgens di Cilu 

-i q 1 Marra tamesmunt n ayt n Israyil tmun di Cilu uca dinni i wtin Aqidun n Umsagar, 
-L Oawarni umi i sswadeen tammurt i yixef nsen. 2 Tuya qqiment jar ayt n Israyil sebea n 
tqebbar, tinni tuya war d asent immewcen ead d tasyart nsent. 

3 Inna Yacuea i ayt n Israyil “Ar mermi ttrajam ead ar i ya tadfem ad tettfem tammurt i d awem 
iwca SIDI, AREBBI n ibabaten nwem, d rwart ? 4 Ksim i yixef nwem trata n yeryazen zi kur teqbic, 
hima necc ad ten ssekkey uca nitni kkaren ad kken x temmurt uca ad tt zemmen elahsab rumur 
zi jjihet n tesyart nsen, xenni ad yari-dd eeqben. 5 Ad tt bdan x sebea n tseqqar. Yahuda ad iqqim 
x temmurt nnes di ljanub u taddart n Yusuf ad teqqim x temmurt nnes di ccamal. 6 Kenniw ad 
tzemmem tammurt x sebea n tseqqar uca ad ayi dd-tawyem azemmem nni danita, hima necc ad 
awem ndarey taqedduht zzat i wudem n SIDI, AREBBI nney. 7 Aqa Ilawiyyen war yarsen tasyart 
di rwest nwem, minzi tukehhant n SIDI d tasyart nsen. Jad d Rubin d wezyen n teqbic n Manassi 
ttfen tasyart nsen yar ujemmad n L'Urdun, yar ccarq, tasyart nni i d asen iwca Musa, amsexxar 
n SIDI. 

8 Kkaren iryazen uca ttfen abrid. Yumur Yacuea i yenni ittfen abrid mahend ad zemmen tam¬ 
murt s tira, inna “Uyurem, tekkem x temmurt uca zemmem tt. Xenni eeqbettiw-dd yari u necc 
xenni ad awem da ggey taqedduht di Cilu zzat i wudem n SIDI.” 9 Iryazen ttfen abrid, cuqen 
tammurt uca zemmen tt deg ijj n wedlis itwannden settfen tt elahsab tineddam u elahsab sebea 
n tseqqar uca eeqben yar Yacuea di rmargeh n txuzan di Cilu. 10 Uca indar Yacuea taqedduht 
zzat i wudem n SIDI. Din i d asen ibda Yacuea tammurt jar ayt n Israyil elahsab tarbiein nsen. 


17:15 ‘azyar’ - niy ‘ryabet’ niy ‘tazgant’. 

Tasyart n Binyamin 

11 Taqedduht n teqbic n Binyamin tedhar-dd i twacunin nsen u tasyart n tqedduht nsen tusa-dd 
jar ayt n Yahuda d ayt n Yusuf. 

12 Itteffey weymir nsen yar uyezdis n ccamal zi L'Urdun uca ittgaeead yar weerur n ccamal n 
Ariha, ieeddu xenni yar ryarb ittekk x idurar uca ttrufa nnes ttakk w aden ar rexra n Bayt-Awan. 

13 Zi senni izekk w a weymir yar Luz x weerur n ljanub n Luz, wa d Bayt-Il, uca xenni ihekk w a-dd 
yar Eatarut x wedrar i igan yar ljanub n Bayt-Hurun n wadday. 

14 Aymir ieeddu uca hima ad ikewwen ayezdis n ryarb, itteqwis xenni yar ljanub zeg wedrar i igan 
yar ljanub zi Bayt-Hurun uca ttrufa nnes ttakk w aden ar Qaryat-Baela, ta d Qaryat-Yaearim, ict 
n tendint n ayt n Yahuda. Wa d ayezdis n ryarb. 

15 Ayezdis n ljanub ibedda zi ttarf aneggar n Qaryat-Yaearim. Ieeddu weymir xenni yar ryarb u 
itteffey yar tara n waman n Naftuh. 16 Xenni ihekk w a-dd weymir yar ttarf n wedrar i tettwarid 
zi teyzurt n mmis n Hinnum nni igan yar ttarf n ccamal n rewda n teyzurt n Irafawiyyen u 
ihekk w a-dd x teyzurt n Hinnum yar uyezdis n ljanub n Iyabusiyyen uca ihekk w a-dd yar tara 
n Rujil 17 uca ittefriy zi ccamal, ittekk x Eayn-Camc uca ieeddu yar Jalilut, nni igan arendad n 
tsunta n Adummim uca ihekk w a-dd x uyezdis n wezru n Buhan, mmis n Rubin, 18 u izekk w a yar 
rgaeedet nni igan yar ccamal arendad n Rewda uca xenni ihekk w a di Rewda. 19 Xenni ieeddu wey¬ 
mir x weerur n ccamal n wedrar n Bayt-Hujla u ttrufa nnes aqa-ten yar ires n ccamal n Rebhar 
Amegah, yar uneggar n L'Urdun di ljanub. Wa d aymir n ljanub. 

20 L'Urdun tuya d aymir nnes x uyezdis n ccarq. Ta d tasyart n ayt n Binyamin elahsab iymiren 
nnes i d as iquwwaren, i twacunin nsen. 

21 Tineddam n teqbic n ayt n Binyamin, i twacunin nsen d tina: Ariha d Bayt-Hujla d Eimaq-Qisis 

22 d Bayt-Earaba d Samarayim d Bayt-Il 23 d Eawim d Alfara d Eufra, 24 Kafar-Eammuni d Eufni d 
Jabae. Marrajmie tuya-tent di teneac n tneddam ak-d redcur nsent. 

25 Jibeun d Rama d Bi’rut 26 d Misfa d Kafira d Musa 27 d Raqam d Yarafwil d Tarala 28 d Salae d 
Alaf d Ayabusi, wenni d Urcalim, d Jibea d tendint n Arbae. Marrajmie tuya-tent di arbeetac n 
tneddam ak-d redcur nsent. Ta d tasyart n ayt n Binyamin i twacunin nsen. 

X setta n tseqqar innedni 

-i /-v 1 Taqedduht wiss tnayen tekkar as-dd i Cimeun, i teqbic n Cimeun, i twacunin nsen. 
-L y Tasyart nsen tega di rwest n tesyart n ayt n Yahuda. 2 Di tesyart nsen dewrent yarsen 
tneddam-a: Bi’r-Sabea d Cabea d Mulada 3 d Hasar-Cueal d Baela d Easam 4 d Iltulad d Batul d 
Hurma 5 d Siqlay d Bayt-Markabut d Hasar-Susa 6 d Bayt-Labawut d Caruhayn. Marrajmie tuya- 
tent di trettac n tneddam ak-d redcur nsent. 7 Eayn, Rimmun d Eatar d Eacan. Marrajmie tuya- 
tent di arebea n tneddam ak-d redcur nsent 8 ura d marra redcur i dd-ittennden i tneddam-a 
yars ar Baelat-Bi’r, tenni d Rama n ljanub. Ta d tasyart n teqbic n ayt n Cimeun, i twacunin nsen. 

9 Tasyart n ayt n Cimeun tuya tetwaksi zi min eebbaren s ufiru n feebar i ayt n Yahuda, minzi 
tasyart n ayt n Yahuda tuya-tt i ina d tameqqrant attas. X uyenni warten ayt n Cimeun di 
tesyart nsen. 

10 Taqedduht wiss trata tekkar as-dd i ayt n Zabulun, i twacunin nsen. Aymir n tesyart nsen 
ieeddu yars ar Sarid. 11 Uca ittgaeeed weymir nsen yar ryarb u yar Mareala uca issuffuy ar Dab- 
baca u ar tiyzart nni issizzren qibar i Yuknaeam. 12 Zi Sarid ittmeyye? yar ccarq, yar manis d 
tneqqar tfuct yars ar weymir n Kislut-Tabur uca itteffey yar Dubra u ittgaeeed yar Yafie. 13 Zi 

senni ieeddu yar ccarq, yar manis d tneqqar tfuct, yar Jat-Hafar u yar Cit-Qasin u itteffey yar 
Rimmun, ittefriy xenni yar Nayea. 14 Ittefriy weymir yar ccamal yar Hannatun u ttrufa nnes 
ttakk w aden ar teyzurt n Jiftah-Il 15 d Qatta d Nahlal d Cimrun d Yadala d Baytlahm. Marrajmie 
tuya-tent di teneac n tneddam ak-d redcur nsent. 16 Ta d tasyart n ayt n Zabulun i twacunin 
nsen, tineddam-a ak-d redcur nsent. 

17 Taqedduht wiss arebea tekkar as-dd i Issakar, i ayt n Issakar, i twacunin nsen. 18 Ieeddu wey¬ 
mir nsen yar Yazraeil d Kislut d Cunam 19 d Hafarayim d Ciyun d Anahara 20 d Rabbit d Qicyun 
d Abas 21 d Rama d £ayn-Jannim d £ayn-Hadda d Bayt-Qassays. 22 Ittakk w ad weymir ar Tabur d 
Cahsima d Bayt-Cams u ttrufa n weymir ttakk w aden ar L'Urdun. Marrajmie tuya-tent di settac 
n tneddam ak-d redcur nsent. 23 Ta d tasyart n ayt n Issakar, i twacunin nsen, tineddam ak-d 
redcur nsent. 

24 Taqedduht wiss xemsa tekkar as-dd i teqbic n ayt n Acir, i twacunin nsen. 25 Aymir nsen aqa- 
t d Halqa d Hali d Batan d Akcaf 26 d Allammalak d Amead d Mic-Al uca ittakk w ad ar wedrar n 
Karmil di ryarb u ar Cixur-Libna 27 u ittefriy yar manis dd-tneqqar tfuct yar Bayt-Dajun uca 
ittakk w ad ar Zabulun d teyzurt n Yiftah-Il, u yar ccamal Bayt-£amiq d Naeiyil uca itteffey x 
uzermad n Kabul 28 uca ieeddu yar £abrun d Rahub d Hammun d Qana yars ar Sidun ameqqran. 
29 Xenni ittefriy weymir yar Rama iggur yars ar tendint n Sur i ifaryen s iyebrawen u ittefriy wey¬ 
mir yar Husa u ttrufa nnes ttakk w aden ar rebhar, zi Hibl ar Akzib 30 d £umma d Afiq d Rahub. 
Marrajmie tuya-tent di tnayen u-eicrin n tneddam ak-d redcur nsent. 31 Ta d tasyart n teqbic n 
ayt n Acir, i twacunin nsen, tineddam-a ak-d redcur nsent. 

32 Taqedduht wiss setta tekkar as-dd i Naftali, i ayt n Naftali, i twacunin nsen. 33 Ieeddu weymir 
nsen zi Halaf, zi tbegudt di Saeanayim, d Adami-Naqib d Yabna’il yars ar Laqqum uca ttrufa 
nnes ttakk w aden ar L'Urdun. 34 Ittmeyyer weymir yar ryarb yar Aznut-Tabur u zi senni ieeddu 
yar Huqquq u ittakk w ad ar Zabulun di ljanub u di ryarb issuffuy ar Acir u di ccarq ar Yahuda yar 
L'Urdun. 35 Tineddam ifaryen s iyebrawen aqa-ten Siddim, Sayr d Hamma-Raqqa d Kinnarat 36 d 
Adama d Rama d Hasur 37 d Qadac d Idraei d £ayn-Hasur 38 d Yirun d Mijdal-Il, Hurim d Bayt- 
£anat d Bayt-Cams. Marrajmie tuya-tent di tseetac n tneddam ak-d redcur nsent. 39 Ta d tasyart 
n ayt n Naftali, i twacunin nsen, tineddam ak-d redcur nsent. 

40 Taqedduht wiss sebea tekkar as-dd i teqbic n ayt n Dan, i twacunin nsen. 41 Aymir n tesyart 
nsen aqa-t d Surea d Icta’ul d £ir-Camc 42 d Caealbim d Ayalun d Yitla 43 d Iylun d Timna d 
£aqrun 44 d Iltaqay d Jibbatun d Baelat 45 d Yahud d Bani-Baraq d Jat-Rimmun 46 d Miyah-Yarqun 
d Raqqun ak-d temmurt qibac i Yafu. 

47 Maca tammurt n ayt n Dan tehsar. Xenni gaeeden ayt n Dan yar Lacam, arzmen amenyi ak-d 
Lacam, reyben tt, wtin tt s reqdee n ssif uca ttfen tt d tasyart nsen uca qqimen zeddyen din. Nitni 
ggin as i Lacam Dan elahsab isem n babatsen Dan. 48 Ta d tasyart n teqbic n ayt n Dan, i twacunin 
nsen, tineddam-a ak-d redcur nsent. 

49 Umi kemmren ayt n Israyil abettu n temmurt di tseqqar n rwart elahsab iymiren nnes, wcin 
ayt n Israyil ura i Yacuea, mmis n Nun, ict n tesyart di rwest nsen. 50 Wcin as, s rumur n SIDI, 
tandint i tuya ittar, Timna-Sarah x idurar n Ifrayim. Netta ibna tandint nni, uca iruh izdey din- 
ni. 51 Tina d tiseqqar nni itwabdan d rwart s tqedduht i ayt n Israyil di Cilu zzat i wudem n SIDI 
yar tewwart n Uqidun n Umsagar s ufus n ukehhan Alieazar d Yacuea, mmis n Nun, d imyaren 
n tudrin n ibabaten n tqebbar. Ammu kemmren abettu n temmurt. 

Tineddam n tarewra 

r\ 1 Issiwer SIDI ak-d Yacuea, inna 

z_j v/ 2 “Siwer ak-d ayt n Israyil, ini l Ad tfarzem tineddam n tarewra i yixef nwem, min xef 
d awem ssiwrey s ufus n Musa, 3 hima ad yarwer din uqettar nni inyin ijj n bnadem war igi 
neemada u bra mma ad as igg rehsab. Ad irint d imucan mani i ya tarewrem zeg uneqqam n 
idammen. 4 Mara netta yarwer yar icten zi tneddam nni, ad ibedd yar tewwart n tendint uca 
ad ihaja tamsart nnes deg imezzuyen n imeqqranen n tendint. Xenni ad t ssidfen di tendint, ad 
as ween ijj n wemcan mahend ad yarsen izdey. 5 Mara xenni idfar it uneqqam n idammen, war 
d as tticcen aqettar deg ufus nnes, mayar netta inya amqarreb nnes bra mma ad as igg rehsab, 
tuya war t icarh ca idennad niy faridennad. 6 Netta ad iqqim izdey di tendint nni, ar ya ibedd 
i rehkam zzat i wudem n tmesmunt u xenni yars ar i ya immet arrays n ikehhanen wenni i 
din igan deg wussan nni. Xenni izemmar uqettar ad ieqeb yar tendint nnes u yar taddart, yar 
tendint i zi dd-yarwer. 

7 Xenni qeddsen Qadac deg idurar n Naftali di Ljalil u Cakim x idurar n Ifrayim u Qaryat-Arbae, 
tenni d Hibrun, x idurar n Yahuda. 8 Ayirin n L'Urdun, dijjihet n ccarq zi Ariha, wein zi teqbic n 
Rubin Basar di rexra x rwata yuefan u zi teqbic n Jad wein Ramut di Jilead u zi teqbic n Manassi 
tandint n Julan di Bacan. 

9 Tina d tineddam nni itwaggen i marra ayt n Israyil u i ubarrani nni i izeddyen di rwest nsen, 
hima kur ijj zeg inni inyin ijj n bnadem, war igi neemada, izemmar ad din yarwer, hima war 
ittmetti s ufus n ineqqamen n idammen ar ya ibedd i rhukm zzat i wudem n tmesmunt. 


Tineddam n Ilawiyyen 

n 1 Xenni qarrben-dd izegifen n tudrin n ibabaten n Ilawiyyen yar ukehhan Alieazar d 
Yacuea, mmis n Nun, u qarrben-dd yar izegifen n tudrin n ibabaten n tqebbar n ayt n 
Israyil. 2 Ssiwren akidsen di Cilu di temmurt n Kenean, nnan asen “SIDI yumur Musa, ad aney 
mmewcent tneddam, hima ad daysent nezdey, ak-d ddmani nsent n tarewsa i rebhayem nney.” 
3 Uca s rumur n SIDI wein ayt n Israyil, zi tesyart nsen, tineddam ak-d ddmani nsent n tarewsa 
i Ilawiyyen. 

4 Uca tekkar asent-dd tqedduht i twacunin n Qahat. S tqedduht ikkar asen-dd i ayt n ukehhan 
Harun zeg Ilawiyyen trettac n tneddam zi teqbic n Yahuda u zi teqbic n Cimeun u zi teqbic n 
Binyamin. 5 1 inni iqqimen n ayt n Qahat ikkar asen-dd s tqedduht eecra n tneddam zi twacunin 
n teqbic n Ifrayim u zi teqbic n Dan u zeg wezyen n teqbic n Manassi. 

6 1 ayt n Jarcun ikkar asen-dd s tqedduht trettac n tneddam zi twacunin n teqbic n Issakar u zi 
teqbic n Acir u zi teqbic n Naftali u zeg wezyen n teqbic n Manassi di Bacan. 

7 1 ayt n Marari ikkar asen-dd s tqedduht teneac n tneddam i twacunin nsen, zi teqbic n Rubin u zi 
teqbic n Jad u zi teqbic n Zabulun. 8 Ayt n Israyil wein tineddam-a ak-d ddmani nsent n tarewsa 
s tqedduht i Ilawiyyen, am mammec yumur SIDI s ufus n Musa. 

9 Zi teqbic n ayt n Yahuda u zi teqbic n ayt n Cimeun wein asen tineddam-a i itwannan s yisem 
nsent 10 u marra ay a ikkar asen-dd i ayt n Harun zi twacunin n Iqahatiyyen zi tarwa n Lawi, 
minzi taqedduht tamezwarut tewda xasen. 11 Nitni wein asen tandint n Arbae, babas n Canaq, 


20:2 ‘s ufus n Musa’ - ixs adyini ‘s uqemmum n Musa’ niy‘s rumur n Musa’. 
20:3 ‘bnadem’ - s Teibranit ‘reemar’. 

20:7 ‘arecchen’ - s Teibranit ‘qeddsen’. 

20:9 ‘bnadem’ - di tiebranit ‘reemar’. 


242 



YACU£A 


tenni d Hibrun, deg idurar n Yahuda ak-d ddmani nnes n tarewsa i d as-dd innden. 12 Maca 
iyyaren n tendint d redcur nnes wcin ten d agra i Kalib, mmis n Yifunni. 13 1 ayt n ukehhan Ha- 
run wcin asen tandint n tarewra i iqettaren, Hibrun ak-d ddmani nnes n tarewsa, d Libna ak-d 
ddmani nnes n tarewsa, 14 d Yattir ak-d ddmani nnes n tarewsa, d Ictumae ak-d ddmani nnes n 
tarewsa, 15 d Hulun ak-d ddmani nnes n tarewsa, d Dabir ak-d ddmani nnes n tarewsa, 16 d £ayn 
ak-d ddmani nnes n tarewsa, d Yutta ak-d ddmani nnes n tarewsa, d Bayt-Cams ak-d ddmani 
nnes n tarewsa, marrajmie tuya-tent d tesea n tneddam zi tnayen n tqebbar-a. 

17 Zi teqbic n Binyamin wcin asen Jibeun ak-d ddmani nnes n tarewsa, d Jibea ak-d ddmani nnes 
n tarewsa, 18 Anatut ak-d ddmani nnes n tarewsa, d £almun ak-d ddmani nnes n tarewsa. M ana 
jmie tuya-tent di arebea n tneddam. 19 Marra tineddam n ayt n Harun, n ikehhanen, marrajmie 
tuya-tent di trettac n tneddam ak-d ddmani nsent n tarewsa. 

20 1 twacunin n ayt n Qahat, Ilawiyyen, nni iqqimen zeg ayt n Qahat kkarent asen-dd s tqedduht 
tineddam zi teqbic n Ifrayim. 21 Wcin asen Cakim, ict n tendint i uqettar, ak-d ddmani nnes n 
tarewsa x idurar n Ifrayim d Jazar ak-d ddmani nnes n tarewsa, 22 d Qibsayim ak-d ddmani nnes 
n tarewsa d Bayt-Hurun ak-d ddmani nnes n tarewsa. Marrajmie tuya-tent di arebea n tneddam. 
23 Zi teqbic n Dan kkarent asen-dd Iltaqa ak-d ddmani nnes n tarewsa, Jibbatun ak-d ddmani nnes 
n tarewsa, 24 Ayalun ak-d ddmani nnes n tarewsa d Jad-Rimmun ak-d ddmani nnes n tarewsa. 
Marrajmie tuya-tent di arebea n tneddam. 

25 Zeg wezyen n teqbic n Manassi kkarent asen-d Taenak ak-d ddmani nnes n tarewsa d Jad- 
Rimmun ak-d ddmani nnes n tarewsa. Marrajmie tuya-tent di tnayen n tneddam. 26 Marra tin¬ 
eddam i twacunin n ayt n Qahat nni iqqimen tuya-tent di eecra n tneddam ak-d ddmani nsent 
n tarewsa. 

27 Zeg wezyen n teqbic n Manassi kkarent asen-dd i ayt n Jarcun, zi twacunin n Ilawiyyen, tandint 
n tarewra i uqettar, Julan di Bacan ak-d ddmani nnes n tarewsa d Baeactara ak-d ddmani nnes 
n tarewsa. Marrajmie tuya-tent di tnayen n tneddam. 

28 Zi teqbic n Issakar kkarent asen-dd Qicyun ak-d ddmani nnes n tarewsa d Dabrat ak-d ddmani 
nnes n tarewsa, 29 Yarmut ak-d ddmani nnes n tarewsa, d £ayn-Jannim ak-d ddmani nnes n 
tarewsa. Marrajmie tuya-tent di arebea n tneddam. 

30 Zi teqbic n Acir kkarent asen-dd Mic-Al ak-d ddmani nnes n tarewsa, d £abdun ak-d ddmani 
nnes n tarewsa, 31 d Halqat ak-d ddmani nnes n tarewsa d Rahub ak-d ddmani nnes n tarewsa. 
Marrajmie tuya-tent di arebea n tneddam. 

32 Zi teqbic n Naftali kkarent asen-dd tandint i uqettar, Qadac di Ljalil ak-d ddmani nnes n tarew¬ 
sa, d Hammut-Dur ak-d ddmani nnes n tarewsa, d Qartan ak-d ddmani nnes n tarewsa. Marra 
jmie tuya-tent di trata n tneddam. 33 Marra tineddam n ayt n Jarcun, i twacunin nsen, tuya-tent 
di trettac n tneddam ak-d ddmani nsent n tarewsa. 

34 1 twacunin n ayt n Marari, aqa-ten d inni iqqimen ead zeg ayt n Lawi, mmewcent asen zi teqbic 
n Zabulun, Juqnaeam ak-d ddmani nnes n tarewsa, Qarta ak-d ddmani nnes n tarewsa, 35 Dim- 
na ak-d ddmani nnes n tarewsa, Nahalal ak-d ddmani nnes n tarewsa. Marrajmie tuya-tent di 
arebea n tneddam. 

36 Zi teqbic n Rubin kkarent asen-dd Basar ak-d ddmani nnes n tarewsa, d Yahsa ak-d ddmani 
nnes n tarewsa, 37 Qadimut ak-d ddmani nnes n tarewsa d Mafaea ak-d ddmani nnes n tarewsa. 
Marrajmie tuya-tent di arebea n tneddam. 

38 Zi teqbic n Jad tekkar asen-dd tandint n tarewra i uqettar, Ramut di Jilead ak-d ddmani nnes n 
tarewsa, d Mahanayim ak-d ddmani nnes n tarewsa, 39 Hacbun ak-d ddmani nnes n tarewsa, d 

21:11 ‘tandint n Arbae’ - niy ‘Qaryat-Arbae’. 

Yaezir ak-d ddmani nnes n tarewsa. Marrajmie tuya-tent di arebea n tneddam. 

40 Marra tineddam i ayt n Marari, i twacunin nsen, inni i iqqimen zi jar twacunin n Ilawiyyen, 
tuya taqedduht nsen d teneac n tneddam. 

41 Marra tineddam di fwest n fwart n ayt n Israyil tuya-tent di tmenya u-rebein n tneddam ak-d 
ddmani nsent n tarewsa. 42 Tineddam-a kkarent asen-dd ak-d ddmani nsent n tarewsa i d asent- 
idd innden. Ammu i tuya tega yar marra tineddam-a. 

43 Ammu iwca SIDI i Israyil marra tammurt nni i tuya ijjug ad tt iwc i ibabaten nsen uca nitni 
warten tt uca ruhen zedyen days. 44 Uca SIDI igga asen fhudnet zi marra iyezdisen, am mam- 
mec marra min i tuya ijjug i ibabaten nsen. Ufa d ijj zi feedyan nsen war i d asen izemmar zzat 
i wudem nsen. SIDI iwc asen marra feedyan deg ufus nsen. 45 Ufa d ijj n wawaf zi marra awafen 
icnan i zi issiwef SIDI yar taddart n Israyil iwda. Marra aya itwakemmef. 

Aeqeb n tqebbar i igan yar ujemmad n Lurdun 

r\ r \ 1 Xenni if ay a-dd Yacuea i Irubiniyyen d Ijadiyyen d wezyen n teqbic n Manassi, 2 inna asen 
h “Kenniw tehdam marra min xef i d awem yumur Musa, amsexxar n SIDI u kenniw tesfam 
i tmijja inu di marra min xef i d awem umurey. 3 Kenniw war tesmihem ca deg aytmatwem deg 
wattas n wussan af ass-a u tehdam ahettu n fumur n SIDI, AREBBI nwem. 4 Uca fexxu igga, SIDI, 
AREBBI nwem, i aytmatwem arrahet, am mammec tuya i d asen tt iwaed. Eeqbem xenni fexxu 
yar iqidan nwem di temmurt i d awem iwca Musa, amsexxar n SIDI, ayirin i L'Urdun. 5 Maca 
hdam mlih ad teggem fumur d ccariea i d awem iwca Musa, amsexxar n SIDI, hima ad texsem 
SIDI, AREBBI nwem, ad tuyurem di marra ibriden nnes, ad tehdam marra fumurat nnes uca ad 
yars tfesqem u ad as tsexxarem s marra wuf d marra feemar nwem.” 

6 Uca ibarek iten Yacuea, ijja iten ad uyuren uca nitni aregg w hen yar iqidan nsen. 7 Mayar i 
wezyen n teqbic n Manassi tuya iwca Musa ict n tesyart di Bacan, maca i yijj n wezyen nnedni 
iwca as Yacuea ict n tesyart yar aytmatsen x uyezdis-a n L'Urdun zi manis tyegi tfuct. Umi 
iten issekk Yacuea yar iqidan nsen, ibarek iten. 8 Issiwef akidsen, inna “S wagra d ameqqran 
ad teeqbem yar iqidan nwem, s wattas n febhayem u s nnuqart d wurey u s nnhas d wuzzaf u 
s wattas n warrud. Bdam takeccadt n feedyan nwem ak-d aytmatwem.” 9 Eeqben ayt n Rubin d 
ayt n Jad d wezyen n teqbic n Manassi, ffyen zi yar ayt n Israyil, gg w ejjen x Cilu nni igan di tem¬ 
murt n Kenean, hima ad rahen yar temmurt i ittfen d agra elahsab fumur n SIDI, s ufus n Musa. 

Aealtar n tqebbar yar ujemmad n Lurdun 

10 Umi iwden nitni yar udewwar nni igan yar L'Urdun di temmurt n Kenean, bnan ayt n Rubin 
d ayt n Jad d wezyen n teqbic n Manassi dinni ijj n uealtar yar L'Urdun, ijj n uealtar icewwar 
attas. 11 Uca sfin ayt n Israyil aqa qqaren “Xzarem, ayt n Rubin d ayt njad d wezyen n teqbic 
n Manassi bnan ijj n uealtar ajemmad i temmurt n Kenean deg udewwar n L'Urdun, x uyezdis 
n L’Urdun n ayt n Israyil. 12 Umi ayt n Israyil sfin aya, tmun marra tmesmunt n ayt n Israyil di 
Cilu hima ad ffyen i umenyi didd nsen. 13 Uca ssekken ayt n Israyil Linahas, mmis n ukehhan 
Alieazar, yar ayt n Rubin u yar ayt n Jad u yar wezyen n teqbic n Manassi di Jilead, 14 u ssekken 
akides eecra n imeqqranen, ijj n umeqqran zi kuf taddart n yijj n tbabat, zi marra tiqebbaf n 
Israyil, Kuf ijj zzaysen tuya d azegif n taddart n ibabaten nsen i fufuf n Israyil. 

15 Usin-dd nitni yar ayt n Rubin u yar ayt n Jad u yar wezyen n teqbic n Manassi di temmurt 
n Jilead, nnan asen 16 “Ammu i tessiwef marra tmesmunt n SIDI ‘Min ixs ad yini feydar-a i 
zi teydarem AREBBI n Israyil umi theyydem ass-a zi deffar n SIDI, umi tebnam i yixef nwem 


244 


YACU£A 


ijj n uealtar mahend ad tyewwyem x SIDI ass-a? 17 Ma war igi cfa aney fmuesiyyet n Fayur, 
fmuesiyyet i zi yar ass-a ead war netwassizdeg u zzayes i tewda jjrihect x tmesmunt n SIDI? 18 Ma 
aqa kenniw ass-a tewcim as s weerur i SIDI uca ad imsar xenni umi i ya tyewwyem ass-a x SIDI, 
ad yifi lyadab nnes x marra tmesmunt n Israyil. 19 Mara zeema texmej temmurt i igan d agra 
nwem, xenni edum yar temmurt nni igan d agra n SIDI u mani tega Tzeddiyt n SIDI uca ksim i 
yixef nwem ijj n wegra di fwest nney, maca war tyewwyem ca x SIDI u war tyewwyem ca xaney 
umi i ya tebnam ijj n uealtar i yixef nwen, myir aealtar n SIDI, AREBBI nney. 20 Ma tuya Axan, 
mmis n Zarah, war iydar di tmesfact n min itwaharrmen i utehhi u xenni ma war dd-ittis ufu- 
gem x marra tamesmunt n Israyil? Uca aryaz nni war immut wehhdes di fmuesiyyet nnes.’ ” 

21 Xenni arrin ayt n Rubin d ayt n Jad d wezyen n teqbic n Manassi uca ssiwfen ak-d izegifen x 
fufuf n Israyil 22 “AREBBI n irebbiten, SIDI, AREBBI n irebbiten issen it u Israyil ad t issen eawedl 
Mara iffey-dd aya zeg uyewwey niy zi feydar x SIDI, xenni war xaney tcettar ca ass-a, 23 mafa 
tuya hima ad nebna i neccin ijj n uealtar mahend ad newc s weerur i SIDI niy mafa tuya hima ad 
nqeddem ict n tyarst n wecmad niy ict n tewhibt n fyiget niy i usewjed n ict n tyarst n fehna, ejj 
SIDI simant nnes ad t ibeqqec, 24 mafa war igi ammu, neccin negga aya zeg wemnus umi neqqar 
‘Ihenjiren nwem zemmaren tiwecca ad inin i ihenjiren nney: Min jarawem-d ak-d SIDI, AREBBI 
n Israyil? 25 SIDI igga L'Urdun d aymir jaraney d kenniw, ayt n Rubin d ayt n Jad! Kenniw war 
yarwem ca tasyart di SIDI.’ Ammu zemmaren ad ssbedden ihenjiren nwem ihenjiren nney x 
tigg w udi n SIDI. 26 X uyenni nenna ‘Ejj aney ad nekkar hima ad nebna aealtar-a, war igi i tyarst 
n wecmad ufa i tyarst, 27 maca hima ad yifi d acehhad jar neccin d kenniw u jar fejyuf nney 
awarni aney, hima ad nsexxar di tsexxart n SIDI zzat i wudem nnes s tyarsi nney n wecmad d 
tyarsi nney nnedni d tyarsi nney n fehna u hima ihenjiren nwem war qqaren i ihenjiren nney: 
Kenniw war yarwem ca tasyart di SIDI.’ 28 Neccin nenna ‘Mafa imsar tiwecca ad inin nitni aya i 
neccin u i fejyuf awarni aney, xenni ad nini: Xzarem, febni n uealtar-a n SIDI nni iggin ibabaten 
nney, war igi i tyarst n wecmad niy i tyarst nnedni, maca hima ad yifi d acehhad jar neccin d 
kenniw.’ 29 Igg w ej xaney aqa neccin ad nyewwey x SIDI niy ass-a ad newc s weerur i SIDI umi i 
ya nebna ijj n uealtar i tyarst n wecmad niy i tewhibt n ryiget niy i tyarst, myir i uealtar n SIDI, 
AREBBI nney, wenni i igan zzat i Tzeddiyt nnes.” 

30 Akehhan Finahas d imeqqranen n tmesmunt d izegifen x fufuf n Israyil nni kides igan, sfin 
awafen issiwfen ayt n Rubin d ayt n Jad d ayt n Manassi u tuya aya d lemlih di tittawin nsen. 

31 Finahas, mmis n Alieazar, inna i ayt n Rubin u i ayt n Jad u i ayt n Manassi “Ass-a ad tessnem 
belli SIDI aqa-t di fwest nney umi kenniw war teydarem ca SIDI. S uya kenniw tfekkem ayt n 
Israyil zeg ufus n SIDI.” 

32 Xenni yaregg w eh ukehhan Finahas, mmis n Alieazar, ak-d imeqqranen zeg ayt n Rubin d ayt n 
Jad, zi temmurt n Jilead yar temmurt n Kenean, yar ayt n Israyil uca nitni ggin daysen fexbar. 

33 Tuya tamesfact d lemlih di tittawin n ayt n Israyil uca hemden ayt n Israyil AREBBI u war 
d asen nnan ead ad ffyen ad mmenyen mahend ad aredgen tammurt i di tuya zeddyen ayt n 
Rubin d ayt n Jad. 34 Ayt n Rubin d ayt n Jad fayan as i uealtar nni “Ad yifi d acehhad jaraney, 
aqa SIDI, d AREBBI.” 


Awar n Yacuea i izegifen n Israyil 


1 Imsar umi edun attas n wussan awarni umi SIDI tuya igga i Israyil fhudnet zi marra 



/a feedyan nnes i d as-dd innden u umi tuya Yacuea iwsar, imyar deg wussan, 2 aqa Yacuea 
ifaya i marra Israyil, imyaren nnes d izegifen nnes d fqudat nnes d iweqqafen nnes, inna 
asen “Necc wsarey u myarey deg wussan 3 uca kenniw tezrim marra min igga SIDI, AREBBI 
nwem, ak-d marra fegnus-a zzat i tittawin nwem, mayar SIDI, AREBBI nwem simant nnes, d 

wenni i tuya immenyen di ttwee nwem. 4 Xzar necc bdiy awem regnus-a i iqqimen jarawem s 
tqedduht, am tasyart n rwart i tqebbar nwem, ak-d marra regnus i tehhiy zi L'Urdun ar rebhar 
ameqqran mani tyegi tfuct. 5 SIDI, AREBBI nwem, ad xasen ibarrez zzat i wudem nwem u ad 
xasen yazzer zzat i wudem nwem u kenniw ad tettfem tammurt nsen d rwart, am mammec i d 
awem issiwer SIDI, AREBBI nwem. 6 Hdam attas s jjehd u ggem marra min yurin deg wedlis-a 
itwannden n ccariea n Musa, hima war xas theyyidem ura y ar yeffus ura y ar uzermad, 7 hima 
kenniw war ttsuram ixef nwem ak-d regnus-a inni akidwem ead iqqimen, u war ttfekkarem ead 
deg yisem n irebbiten nsen u war xasen ttjagam u hima kenniw war d asen ttsexxarem u war d 
asen ttadarem. 8 Maca ad tresqem i SIDI, AREBBI nwem, am mammec i t teggim ar ass-a. 9 SIDI 
yuzzer x regnus myaren u jjehden zzat i wudem nwem, u xawem kenniw, ar ass-a war din hed 
izemmaren ad ibedd zzat i wudem nwem. 10 Ijj n weryaz zzaywem izemmar ad yazzer x waref 
nyeryazen, minzi SIDI, AREBBI nwem simant nnes, d wenni i xawem ittmenyan, am mammec 
tuya akidwem issiwer. 11 Hdam xenni ar ttarf x reemur nwem hima ad texsem SIDI, AREBBI 
nwem. 12 Minzi mara kenniw theyydem xas ura d ict n jjurret waha uca ad tresqem i regnus 
i kiwem iqqimen u mara kenniw tmegcem xasen u ad yarsen tadfem u nitni am nnedni, 13 xenni 
ad tessnem nican, aqa SIDI, AREBBI nwem, war ittizze? ead x regnus-a zzat i wudem nwem. 
Nitni ad dewren d rfex d tracca i kenniw, d urekkud deg iyezdisen nwem d isennanen i tittawin 
nwem, ar i ya tetwatehham zi temmurt tasebhant i d awem iwca SIDI, AREBBI nwem. 14 Xzar 
ass-a necc simant inu ad uyurey abrid n marra tammurt u kenniw ad tessnem s marra u? nwem 
u s marra reemar nwem, aqa zi marra awaren i xawem issiwer SIDI, AREBBI nwem, ura d ijj 
n wawar war ibdir. Marra qefren, ura d ijj zzaysen war ibdir. 15 Uca ad imsar, am mammec 
xawem-dd yusa marra awa? icnan i kidwem issiwer SIDI, AREBBI nwem, ammu i xawem i ya 
isseqfe? SIDI ura d kur awa? ieeffnen, yars ar netta kenniw itehha zi temmurt-a tasebhant i d 
awem iwca SIDI, AREBBI nwem. 16 Mara kenniw teeddam x reahd n SIDI, AREBBI nwem, feahd 
nni i x d awem yumur netta uca kenniw ad tuyurem ad tsexxarem irebbiten nnedni uca ad asen 
tadarem, xenni ad xawem itwassary lyadab n SIDI uca kenniw ad twatehham deyya zi temmurt 
tasebhant i d awem iwca netta. 

Taj did n reahd n Israyil ak-d SIDI 

r\ a 1 Yacuea issmun marra tiqebbar n Israyil di Cakim uca iraya i imyaren n Israyil d izegifen 
ZuA.nsen d rqudat nsen d iweqqafen nsen uca nitni ssbedden ixef nsen zzat i wudem n 
AREBBI. 2 Xenni inna Yacuea i marra rgens “Ammu i iqqar SIDI, AREBBI n Israyil ‘Rejdud nwem 
zedyen zi char uya yar ujemmad n yeyzar, Tarah, babas n Ibrahim d babas n Nahur, u nitni tuya 
ttsexxaren i irebbiten nnedni . 3 Xenni iwyey-dd babatwem Ibrahim zeg uyirin i yeyzar u jjiy t 
yuyur di marra temmurt n Kenean. Necc arniy i zzarieet nnes u wciy as Ishaq. 4 1 Ishaq wciy 
Yaequb d Eisu u i Eisu wciy tammurt n idurar n Saeir, maca Yaequb d ihenjiren nnes hwan yar 
Misra. 5 Xenni ssekkey Musa d Harun uca wtiy Misra am mammec t ggiy di rwest nnes u awarni as 
ssuffyey-dd kenniw. 6 Necc ssuffyey-dd ibabaten nwem zi Misra u kenniw tiwdem-dd yar rebhar 
u Imisriyyen dfaren ibabaten nwem s ikarruten d imnayen ar Rebhar n Uyanim. 7 Uca syuyyen 
yar SIDI u netta igga tagest jarawem d Imisriyyen uca ijja rebhar issfeyyed xasen arami ten idra. 
S tittawin nwem, tezrim min ggiy di Misra. Awarni aya tuya tzeddyem attas n wussan di rexra. 
8 Necc iwyey-dd kenniw yar temmurt n Imuriyyen i izeddyen ayirin i L'Urdun. Nitni mmenyen 
akidwem, maca necc ggiy ten deg ufus nwem u kenniw tettfem tammurt nsen u necc qdiy xasen 
zzat i wudem nwem. 9 Xenni ikkar Balak, mmis n Saffur, ajegid n Imu’abiyyen, uca immney ak-d 
Israyil. Netta issekk hima ad rayan i Bileam, mmis n Baeur, mahend ad kenniw ineer. 10 Necc 
maca war xsey ad srey i Baleam u netta ibarek, wah ibarek kenniw u necc ssnejmey kenniw zeg 
ufus nnes. 11 Xenni tezwam L'Urdun, tusim-dd yar Ariha. Imezday n Ariha, mmenyen akidwem, 

Imuriyyen d Ifiriziyyen d Ikeneaniyyen d Ihittiyyen d Ijirjasiyyen d Ihiwiyyen d Iyabusiyyen uca 
wciy awem ten deg ufus nwem. 12 Necc ssekkey irezzan idaryafen uca uzzfen xasen zzatwem 
x tnayen n ijegiden nni, zzat i wudem nwem, war igi s ssif nwem ufa s fqews nwem. 13 Necc 
wciy awem tammurt i x war tarebrem u tineddam nni war tebnim waxxa tzeddyem daysent u 
teccim zi tzayarin d izemmuren i tuya war tezzum. 14 Xenni fexxu, gge w dem SIDI u tsexxarem 
as s fekmafet d tesdiqt u ndarem irebbiten nni umi sexxaren ibabaten nwem ayirin i yeyzar u 
di Misra, uca sexxarem i SIDI. 15 M aca mafa war dd-tusi x tittawin nwem mahend ad tsexxarem i 
SIDI, xenni ixdarem ass-a i man wen umi i ya tsexxarem, i irebbiten nni umi sexxaren ibabaten 
nwem ayirin i iyzar, niy i irebbiten n Imuriyyen nni di temmurt nsen tzeddyem. Necc maca d 
taddart inu, neccin ad nsexxar i SIDI!’ ” 16 Xenni inna fgens “Man aya igg w ej aney, aqa neccin 
ad nejj SIDI ad nexdem irebbiten nnedni. 17 Mayar SIDI d AREBBI nney d netta i d aney-dd 
issgaeeden, neccin d ibabaten nney, zi temmurt n Misra, zi taddart n tesmuyi u netta d wenni i 
iggin feefamat timeqqranin zzat i tittawin nney u netta issfeqqa xaney di marra abrid i nuyur 
u jar marra fegnus i umi ncuqq tammurt nsen. 18 SIDI yuzzef x marra fegnus zzat i wudem nney, 
ura d ayt n Imuriyyen, imezday n temmurt. Ufa d neccin ad nsexxar i SIDI, mayar netta d 
AREBBI nney.” 19 Uca inna Yacuea i rgens “Kenniw war tzemmarem ad tsexxarem i AREBBI, 
mayar netta d AREBBI amqeddes u netta d ijj n AREBBI ittasem, netta war d awem iyeffar 
ixettan nwem d ddnub nwem. 20 Mara kenniw tejjim SIDI, ad tsexxarem i irebbiten nnedni, 
xenni netta ad xawem inneqfeb, ad d awem igg fyar uca ad kenniw iqda, awarni rami netta 
igga akidwem awrud tasebhant.” 21 Xenni rgens inna i Yacuea “Lla, maca neccin ad nsexxar i 
SIDI.” 22 Inna Yacuea i rgens “Kenniw d fechud x ixef nwem, aqa kenniw tfarzem SIDI hima ad 
as tsexxarem.” Nitni nnan “Neccin d rechud!” 23 “Xenni rexxu, ndarem irebbiten iyriben nni 
igan di fwest nwem u tarrem ufawen nwem yar SIDI, AREBBI n Israyil!” 24 Inna rgens i Yacuea 
“Neccin ad nsexxar i SIDI, AREBBI nney, uca ad nsef i tmijja nnes.” 25 Deg wass nni igga Yacuea 
ijj n feahd ak-d rgens uca igga asen, di Cakim, tawsiyyet d lfarida. 26 Yura Yacuea awafen-a deg 
wedlis n ccariea n SIDI uca netta iksi ijj n wezru d ameqqran uca issbedd it di Cakim sadu ict n 
tbegudt nni ibedden yar zzawect iqeddsen n SIDI. 27 Inna Yacuea i marra rgens “Xzarem, azru- 
ya ad xaney yifi d acehhad, minzi netta isfa marra i wawafen n SIDI nni kidney issiwef u netta 
ad yiri d acehhad i kenniw hima war ttyeccam AREBBI nwem.” 28 Xenni yarxu Yacuea i rgens, 
kuf aryaz iruh yar tesyart nnes. 

Rmewt n Yacuea d Alieazir 

29 Awarni i tmesfayin-a imsar, belli Yacuea, mmis n Nun, amsexxar n SIDI, immut, netta d ijj n 
mmis n bnadem yars mya u-eecra n isegg w usa. 30 Nedfen t di temmurt n tesyart nnes di Timna- 
Sarah nni igan x idurar n Ifrayim, yar ccamal n wedrar n Jaeac. 31 Israyil isexxar i SIDI marra us- 
san n Yacuea d marra ussan n imyaren nni i iqqimen ddaren ijj n fweqt d azirar awarni i Yacuea 
u ssnen marra fxedmet i tuya igga SIDI i Israyil. 32 Ixsan n Yusuf i tuya dd-iwyen akidsen ayt n 
Israyil zi Misra, nedren ten di Cakim di tkirat n yeyyar i tuya isya Yaequb x ayt n Hamur, babas 
n Cakim, s mya n uqiyyat n nnuqart uca tedwer d tasyart n ayt n Yusuf. 33 Ufa d Alieazar, mmis 
n Harun, immut uca nedfen t di tewrirt n mmis n Finahas, tawrirt i d as immewcen i Finahas deg 
idurar n Ifrayim. 

Yahuda ittef deg umenyi d amezwaru 

I 1 Awarni rmewt n Yacuea, imsar aqa ayt n Israyil sseqsan SIDI, nnan “Man wen zzayney i ya 
ikkaren d amezwaru ad igaeeed ad immney ak-d Ikeneaniyyen?” 2 Yarra-dd SIDI “Yahuda 
ad igaeeed d amezwaru. Xzar necc wciy as tammurt deg ufus nnes.” 3 Uca inna Yahuda i 
umas Cimeun “Gaeeed akidi di temmurt n tqedduht n reebar inu uca ejj aney ad nemney ak-d 
Ikeneaniyyen, xenni necc ad kik gaeedey di temmurt n tqedduht nnek. Ammu uca igaeeed akides 
Cimeun. 

4 Uca igaeeed Yahuda uca SIDI iearn Ikeneaniyyen d Ifiriziyyen deg ufus nsen uca yerben xasen 
yar Bazaq, eecra-araf n yiryaz en . 5 Nitni ufin Aduni-Bazaq di Bazaq uca mmenyen akides u nitni 
yerben x Ikeneaniyyen d Ifiriziyyen. 6 Maca Aduni-Bazaq yarwer uca nitni dfaren t uca ttfen t 
uca qessen as imzawen d tfednin timeqqranin zeg ifassen nnes u zeg idaren nnes. 7 Xenni inna 
Aduni-Bazaq “Sebein n ijegiden twaqessen asen imzawen d tfednin, tuya reqqden ireqq w az sadu 
ttabra inu. Mammec i kidsen ggiy, ammu i d ayi i ya ixeges AREBBl!” Iwyen t yar Urcalim uca 
netta immut dinni. 

8 Ayt n Yahuda mmenyen ak-d Urcalim uca ttfen tt, wtin tt s reqdee n ssif uca qqeden tandint s 
tmessi. 9 Awarni as hwan ayt n Yahuda hima ad mmenyen ak-d Ikeneaniyyen, inni izeddyen x 
idurar, di Temmurt n Ljanub u di Temmurt Iwatan. 

10 lffey Yahuda yar Ikeneaniyyen i tuya izeddyen di Hibrun. Isem n Hibrun tuya zic qqaren as 
Qaryat-Arbae. Nitni yerben x Cicay d Aximan d Talmay. 11 Zi senni iffey yar imezday n Dabir. 
Isem n Dabir tuya zic qqaren as Qaryat-Safar. 12 Uca inna Kalib “Wenni i ya iwten Qaryat-Safar 
ad tt ittef, ad as wcey yegi Axsa d tamyart.” 13 Eutniyil, mmis n Qinaz, umas amezyan n Kalib, 
ittef tt. Uca iwca as Kalab yegis Axsa d tamyart. 14 Imsar umi dd-tusa nettat y ares, team it s tutra 
x ijj n yeyyar n babas. Uca tedra x weyyur. Isseqsa tt Kalib “Min cem yuyin?” 15 Nettat tarra xas 
“Ewe ayi ict n lbaraka, minzi teweid ayi ict n treqqiet n temmurt yar ljanub. Ttzawgey, ewe ayi 
ura d reunsarat!” Uca iwca as Kalib reunsarat n nej d reunsarat n wadday. 

16 Gaeeden ayt n Uqayni, idewran n Musa, ak-d ayt n Yahuda zi tendint n tcejjura n tini yar 
rexra n Yahuda nni igan di ljanub n Earad uca ffyen, zedyen ak-d rgens. 17 Iruh Yahuda ak-d 
umas Cimeun uca nitni yerben x Ikeneaniyyen inni i tuya izeddyen di Safat, harrmen ten i 
utehhi uca ggin as i tendint nni Hurma. 18 Ittef Yahuda ura d Yazza ak-d temmurt nnes d Acqa- 
lun ak-d temmurt nnes d Eaqrun ak-d temmurt nnes. 19 SIDI tuya-t ak-d Yahuda arami yuzzer 
x marra imezday n idurar, maca imezday n rewda n teyzurt war izemmar ad xasen yazzer zi 
tesyart nsen, minzi nitni tuya yarsen ikarruten n umenyi n wuzzar. 20 1 Kalib wein as Hibrun, am 
mammec tuya issiwer Musa, uca netta yuzzer zi senni x trata n ihenjiren n Eanaq. 

Iyellaben innedni 

21 Ayt n Binyamin war zemmaren ad azzren x Iyabusiyyen, inni izeddyen di Urcalim. Ammu i 
qqimen Iyabusiyyen zeddyen yar ayt n Binyamin di Urcalim, ar ass-a. 

22 Taddart n Yusuf tgaeeed yar Bayt-Il uca SIDI tuya-t akidsen. 23 Tuyur taddart n Yusuf hima 
ad tbergeg yar Bayt-Il. Isem n tendint tuya zic qqaren as Luz. 24 Umi zrin ieessasen ijj n weryaz 
iffey-dd zi tendint, nnan as “Seen aney manis nzemmar ad nadef di tendint, xenni neccin ad 
kik negg tcuni.” 25 Netta isscen asen tawwart n wadaf yar tendint uca nitni wtin tandint s ict n 

tecti s reqdee n ssif, maca aryaz nni jjin t ad yuyur ak-d marra rwacun n taddart nnes. 26 Uca yuyur 
weryaz yar temmurt n Ihittiyyen uca ibna ict n tendint, igga as isem Luz. Wa d isem nnes ar ass-a. 
27 Uca Manassi war izemmar ad yazzer x imezday n Bayt-Can d tnedddam i yars dd-iqqnen. Ufa d 
Taenak ak-d tneddam nnes d imezday n Dur d tneddam nnes d imezday n Yiblaeam d tneddam 
nnes d imezday n Majiddu d tneddam nnes. Tuya Ikeneaniyyen eewwren ad qqimen zeddyen 
di temmurt nni. 28 Tuya Israyil idwer ijhed arami igga ljizya x Ikeneaniyyen, maca war izemmar 
ad xasen yazzer. 

29 Ufa d Ifrayim war izemmar ad yazzer x Ikeneaniyyen i tuya izeddyen di Jazar u qqimen 
Ikeneaniyyen zeddyen di rwest nsen di Jazar. 

30 Zabulun war izemmar ad yazzer x imezday n Qitrun d imezday n Nahalul u qqimen 
Ikeneaniyyen zeddyen di rwest nsen u tetwagg xasen ljizya. 

31 Acir war izemmar ad yazzer x imezday n £akku ura x imezday n Sidun d Ahlab d Akzib d Halba 
d Afiq d Rahub. 32 Iciriyyen zedyen di rwest n Ikeneaniyyen, inni d imezday n temmurt, minzi 
nitni war zemmaren ad xasen azzren. 

33 Naftali war izemmar ad yazzer x imezday n Bayt-Cams d imezday n Bayt-£anat uca tuya 
izeddey di rwest n Ikeneaniyyen, inni d imezday n temmurt. Tetwagg xasen ljizya x imezday n 
Bayt-Cams d Bayt-£anat. 

34 Imuriyyen hsaren ayt n Dan yar idurar, minzi war ten jjin ad hwan yar rewda n teyzurt. 
35 Tuya Imuriyyen eewwren ad qqimen zeddyen deg idurar n Haras, di Ayalun u di Caealbim, 
maca afus n taddart n Yusuf tuya izeyyar xasen attas arami xasen tetwagg ljizya. 36 Tuya aymir n 
Imuriyyen zi Tsunta n Tyardmiwin, zi jjarf uca zi senni yar sennej. 

Lmalak n SIDI di Boxim 

2 1 Lmalak n SIDI igaeeed zijiljal yar Bukim, inna “Necc ssuffyey-dd kenniw zi Misra uca iwyey- 
dd kenniw yar temmurt nni x jjugey i ibabaten nwem, nniy ‘Necc eemmars war ttarezziy 
reahd inu akidwem i rebda. 2 Uca kenniw, wah kenniw, war tzemmarem ad teggem reahd ak-d 
imezday n temmurt-a, u ittxessa awem ad tyedrem iealtaren nsen!’ Maca kenniw war tesrim 
ca i tmijja inu. Mayemmi teggim ay a? 3 U necc nniy awem eawed ‘Aqa war xasen tazzrey zzat i 
wudem nwem, maca nitni ad irin am isennanen deg iyezdisen nwem uca irebbiten nsen ad awem 
dewren d taxceft.’ ” 4 Umi lmalak n SIDI tuya issiwer awaren-a yar marra ayt n Israyil, imsar, 
aqa rgens issgaeeed di tmijja nnes uca trun nitni. 5 Nitni qqaren as i wemcan nni ‘Bukim’ uca 
nitni qeddmen din tayarst i SIDI. 

Awarni i rmewt n Yacuea iffey ayt n Israyil zeg webrid n SIDI 

6 Umi Yacuea issekk rgens, ffyen ayt n Israyil, kur aryaz yar tesyart nnes, mahend ad ttfen tam- 
murt d rwart. 7 Tuya rgens isexxar i SIDI marra ussan n Yacuea d marra ussan n imyaren, inni 
cad iqqimen ddaren attas awarni i Yacuea u inni izrin marra rxedmet tameqqrant n SIDI tenni 
igga ak-d Israyil. 8 Yacuea, mmis n Nun, amsexxar n SIDI, immut am ijj n bnadem d bab n mya 
u-eecra n isegg w usa. 9 Nedren t daxer i weymir n tesyart di Timnat-Haras, di temmurt n idurar 
n Ifrayim, yar uyezdis n ccamal n wedrar n Jaeac. 

10 U eawed itwassmun marra jjir nni yar rejdud nnes. Awarni asen ikkar-dd ijj n jjir nnedni, 
jjir nni war issin ca SIDI u war issin ca rxedmet i igga ak-d Israyil. u Xenni ggin ayt n Israyil 
min tuya igan d aeeffan di tittawin n SIDI uca sexxaren i ‘ibaealen’ 12 Nitni jjin SIDI, AREBBI n 
ibabaten nsen, wenni ten-dd issuffyen zi Misra uca nitni dfaren irebbiten nnedni, irebbiten n 
regnus i d asen-dd innden, uca udaren asen u ammu i searen SIDI. 13 Mayar nitni jjin SIDI uca 

dewren sexxaren i Basal d Eactarutin 14 Ammu itwassary lyadab n SIDI x Israyil uca netta igga 
iten deg ufus n iceffaren i ten ikeccden u igga ten deg ufus n rsedyan nsen i d asen-dd innden 
uca dewren war zemmaren ad qqimen bedden zzat i wudem n rsedyan nsen. 15 Mani mma ffyen 
nitni, tuya afus n SIDI didd nsen i ryar, am mammec tuya issiwer SIDI u am mammec tuya i d 
asen ijjug SIDI. Aqa twahsaren ar aneggar. 

16 SIDI issekkar sawed rqudat, inni i ten ifekken zeg ufus n yenni ten ikeccden. 17 Nitni war 
srin ura yar rqudat nsen, maca uyuren awarni irebbiten nnedni am inni ideffaren reqhab uca 
udaren asen. Deyya heyyden x webrid nni tuya di uyuren ibabaten nsen, inni tuya isrin i twessa 
n SIDI. Nitni maca war ggin amenni! 18 Umi i d asen-dd issekkar SIDI rqudat, tuya SIDI ak-d rqadi 
uca ifekk iten zeg ufus n rsedyan nsen, marra ussan n rqudat, mayar SIDI tuya indem zi ssib- 
bet n iyuyyan nsen zzat i wudem n yenni i ten ihsaren d inni i xasen ittazzren. 19 U imsar umi 
mmuten rqudat, xenni dewren nitni yar deffar uca dewren seffnen ktar zeg ibabaten nsen umi 
uyuren awarni irebbiten nnedni u sexxaren asen uca udaren yarsen. Nitni war jjin zi tmegga 
tiseffanin nsen d webrid nsen i tuya deffaren s tyennant. 20 Xenni itwassary lyadab n SIDI x Israyil 
uca netta inna “Minzi rgens-a isedda rsahd inu min xef wessiy ibabaten nsen u war srin i tmijja 
inu, 21 ura d necc war qqimey sad ad azzrey zzat i wudem nsen x regnus nni ijja Yacusa, umi 
immut. 22 Ammu necc ad zzaysen jarrbey Israyil, ma ad hdan nitni abrid n SIDI mahend ad days 
uyuren am mammec t hdan ibabaten nsen, niy 11a.” 23 Uca ijja SIDI regnus-a ad areyyhen uca war 
xasen yuzzir deyya u sawed netta war ten iggi deg ufus n Yacusa. 

Arebbi ijarreb Israyil s regnus innedni 

3 Una d regnus i ijja SIDI ad areyyhen, hima ad zzaysen ijarreb Israyil, ixs adyini marra inni 
war issinen ca sad x marra garrat ak-d Kensan 2 - myir hima ad dewren rejyur n ayt n Israyil 
ad ssnen amenyi, hima ad remden ad mmenyen, myir inni war issinen ca amenyi -: 3 xemsa 
n rbacat n ayt n Ifilistiniyyen d marra Ikensaniyyen d Isiduniyyen d Ihiwiyyen i izeddyen x 
idurar n Lubnan, zeg wedrar n Basl-Hirmun yars ar Libu-Hamat. 4 Nitni tuya-ten din hima ad 
zzaysen itwajarreb Israyil, hima ad yiri itwassnen ma nitni ad sren i twessa n SIDI, tinni yumur 
netta i ibabaten nsen s ufus n Musa. 

5 Ayt n Israyil tuya zeddyen di rwest n Ikensaniyyen d Ihittiyyen d Imuriyyen d ifiriziyyen d 
Ihiwiyyen d Iyabusiyyen. 6 Nitni iwyen yessitsen d temyarin nsen i yixef nsen u yessitsen wcin 
tent i tarwa nsen uca nitni hdan ad sexxaren i irebbiten nsen. 

Utniyil 

7 Uca ggin ayt n Israyil min igan d aseffan di tittawin n SIDI, ttun SIDI, AREBBI nsen, uca uy¬ 
uren ad sexxaren i Ibasalen d tirebbin nsen n cwarti. 8 Xenni itwassary lyadab n SIDI x Israyil 
u netta iwca iten deg ufus n Kucan-Ricastayim, ajegid n Aram-Nahrayn, aqa-tt d Misubutamya 
u sexxaren ayt n Israyil tmenya n isegg w usa i Kucan-Ricastayim. 9 Syuyyen ayt n Israyil yar 
SIDI uca SIDI igga ad ikkar ijj n umsenjem i ayt n Israyil, wenni i ten ifekken, Eutniyil, mmis 
n Qanaz, umas n Kalib, wenni d amezyan xas. 10 Tuya xas Arruh n SIDI u netta tuya d rqadi x 
Israyil uca iffey yar umenyi uca SIDI iwca as Kucan-Ricastayim, ajegid n Aram-Nahrayn, aqa-tt 
d Misubutamya, deg ufus nnes, tuya afus nnes ijhed x Kucan-Ricastayim. n Tareyyeh temmurt 
arebsin n isegg w usa. Xenni immut Eutniyil, mmis n Qanaz. 

Ihud d Camjar 

12 Ayt n Israyil arnin ad ggen min igan d aseffan di tittawin n SIDI, Uca SIDI iggajjehd di Eijlun, 
ajegid n Mu’ab, didd i Israyil, minzi nitni ggin min igan d aseffan di tittawin n SIDI. 13 Netta iss- 

mun yars ayt n Eammun d Ieamaliqiyyen uca iffey, iyreb x Israyil uca nitni ttfen tandint n tce- 
jjura n tini. 14 Tmentac n isegg w usa tuya ayt n Israyil ttsexxaren i Eijlun, ajegid n Imu’abiyyen. 
15 Xenni syuyyen ayt n Israyil yar SIDI uca SIDI igga ad itwagg ijj n umsenjam, Ihud, mmis njira, 
zi teqbic n Binyamin, ijj n weryaz s ufus nnes afusi iqqnen. Uca ayt n Israyil ssekken t hima ad 
yawi ict n terzeft i Eijlun, ajegid n Imu’abiyyen . 16 ihud igga i yixef nnes ijj n ssif yars tnayen n 
reqdue, tuzeggart nnes anect n yijj n uyir, iqqen it sadu warrud nnes yar tmessadt nnes tafu- 
sect. 17 Ammu i dd-iqarreb s terzeft yar Eijlun, ajegid n Imu’abiyyen. Eijlun maca tuya d aryaz 
isehh attas. 18 Umi tuya ihud ikemmer timewca n tarzeft, imsar, aqa issekk netta yar ragg w aj 
iwdan i tuya yarebbun tarzeft , 19 maca netta simant nnes ieqeb zi rexyar ineqcen i din igan di 
Jiljal, inna “Necc yari ijj n ssir xak, ajegid!” D wa inna “Sqarem!” D marra wi tuya din ibedden, 
ffyen zi yars yar barra. 

20 Yusa-dd yars Ihud umi Eijlun iqqim deg wexxam n wesqif, wenni tuya i netta waha. Xenni 
inna Ihud “Necc yari ijj n wawar n AREBBI i cek.” Uca ikkar ujegid zi rkursi nnes igellden. 
21 Ihud maca isswizzed s ufus nnes azermad, ijbed-dd ssif nni x tmessadt nnes tafusect, icuqq it 
deg ueeddis nnes , 22 arami yudef s ufus nni awarni i rmus n ssif uca tadunt tbellec-dd x rmus, 
mayar netta war ikkis ssif zeg ueeddis nnes uca ffyen-dd izzan. 23 Xenni iffey Ihud zeg wuffuy n 
wexxam n wesqif. Ibellee tiwwura n wexxam n tyurfet awarni as u yarra zzekrun. 

24 Umi yuyur netta, usin-dd imsexxaren nnes uca umi zrin aqa tiwwura n wexxam n nnej 
twabelleent s zzekrun, nnan “Netta aqa idra waha idaren nnes deg wexxam n daxer.” 25 Nitni 
qqimen ttrajan arami dewren ssedhan, u xzar, netta war yarzim ca tiwwura n wexxam n nnej. 
Nitni ksin ssarut, arzmen tawwart, uca xzar, siditsen di tmurt immut. 

26 Ihud maca tuya yarwer, am tuya ttrajan nitni. Netta tuya ikka x rexyar ineqcen uca yarwer 
yar Sieirat . 27 Rami dd-yiwed netta dinni, isud di rbuq x idurar n Ifrayim uca ayt n Israyil hwan 
akides zeg wedrar u netta simant nnes yuyur zzat i wudem nsen . 28 Netta inna asen “Dfar ayi- 
dd, minzi SIDI iwca awem rsedyan nwem, Imu’abiyyen, deg ufus nwem.” Uca nitni dfaren t uca 
ttfen imucan n uzekk w u n L'Urdun yar Mu’ab uca war jjin ura d ijj ad izwa. 29 Di rweqt nni wtin 
nitni Imu’abiyyen, erahar teneac-araf n yeryazen, marra nitni jehden, iryazen Ieeskariyyen, 
ura d ijj n weryaz war injim. 30 Ammu itwassdeg Mu’ab deg wass nni sadu ufus n Israyil uca 
tareyyeh temmurt tmanyin n isegg w usa. 

31 Awarni as yusa-dd Camjar, mmis n Eanat, wenni inyin setta-mya n yeryazen zeg Ifilistiniyyen 
s yijj n rmacam n ifunasen. Ammu ura d netta issenjem Israyil. 

Ayelleb n Dabura d Baraq x Yabin d Sisara 

4 1 Umi tuya Ihud immut, arnin ayt n Israyil ad ggen min igan d aeeffan di tittawin n SIDI. 2 SIDI 
igga iten SIDI deg ufus n Yabin, ajegid n Ikeneaniyyen, wenni tuya ihekkem di Hasur. Tuya 
Sisara d akumandar n reeskar nnes. Wa tuya izeddyen di Harucit-Haxuyim. 3 Xenni syuyyen 
ayt n Israyil i SIDI, mayar Sisara yars tesea-mya n ikarruten n umenyi u netta tuya issdeg ayt 
n Israyil s reunf fmijaf n eicrin n isegg w usa . 4 Tuya Dabura, tanabit, tamyart n Laffidut, tehkem 
Israyil di rweqt nni. 5 Nettat tuya tzeddey swadday i tcejjart n tini n Dabura, jar Rama d Bayt- 
II, x idurar n Ifrayim uca ayt n Israyil gaccden yars mahend ad arzun ad daysen tegg rheqq. 
6 Nettat tessekk, traya i Baraq, mmis n Abinueam zi Qadac di Naftali, tenna as “Ma war yumur 
SIDI, AREBBI n Israyil ‘Uyur, ffey yar wedrar n Tabur u tawyed akidek eecra n yeryazen zeg ayt 
n Naftali u zeg ayt n Zabulun ! 7 Yar teyzart n Qicun necc ad yark nedhey Sisara, akumandar n 
reeskar n Yabin, ak-d ikarruten nnes d ubarru nnes nyeryazen uca ad ac t-idd wcey deg ifassen 

nnek!’ ” 8 Baraq inna as “Mara cem tuyured akidi, ad uyurey, maca mara cem war kidi tuyured, 
war ggurey .” 9 Nettat tenna “Necc ad kik uyurey nican, myir war d ac ittiri ccan deg webrid i ya 
tuyured, minzi SIDI ad izzenz Sisara yar ufus n ict temyart.” Xenni Dabura tekkar uca tuyur ak-d 
Baraq yar Qadac. 10 Xenni Baraq iraya-dd i Zabulun d Naftali yar Qadac uca igaeeed x idaren ak-d 
eecra-araf n yeryazen, uca ura d Dabura tuyur akides. 

11 Haber, Aqini, wenni tuya ittnejra x Uqini, netta d ijj n zeg ayt n Hubab, adekk w a? n Musa, aqa 
iwta iqidan nnes yar ubegud di Saeanayim nni igan yar Qadac. 12 Xebbaren i Sisara, aqa Baraq, 
mmis n Abinueam, igaeeed yar wedrar n Tabur. 13 Xenni issmun-dd Sisara marra ikarruten nnes, 
tesea-mya n ikarruten n wuzzar, d marra rgens i tuya yars igan, zi Harucat-Haxuyim ar teyzart 
n Qicun. 

14 Uca tenna Dabura i Baraq “Kkar, minzi wa d ass i di iwca SIDI Sisara deg ufus nnek. Ma war 
dd-itteffey SIDI simant nnes yar zzat i cek?” Xenni ihwa-dd Baraq zeg wedrar n Tabur u eecra- 
araf n yeryazen dfaren t. 15 SIDI iwta Sisara ak-d marra ikarruten nnes d marra reeskar nnes 
s reqdee n ssif zzat i wudem n Baraq, arami idra x ukarru, yarwer x idaren . 16 Uca Baraq idfar 
ikarruten d reeskar ar Harucat-Haxuyim. Marra reeskar n Sisara iwda s reqdee n ssif, arami war 
iqqim ura d ijj. 

17 Sisara yarwer x idaren yar uqidun n Yaeil, tamyart n Habir, Aqini, mayar tuya rehna jar Ya- 
bin, ajegid n Hasur d taddart n Habir, Aqini . 18 Yaeil teffey yar Sisara, tenna as “Ejj abrid, a sidi, 
ejj abrid yari, war tegg w ed!” Uca netta iffey zeg webrid yuyur yars deg uqidun uca nettat tedra 
it s ict n tmaltat. 19 Netta inna as “Ewe ayi aman ad swey, necc dayi afadi!” Nettat tarzem ict n 
txancet n uyi u tewca as ad isu, xenni tedra it twarat nnednit. 20 Netta inna as eawed “Bedd yar 
uqemmun n uqidun uca marayusa-dd ijjen isseqsa cem, inna ‘Ma da ca n ijj?’, xenni arr xas ‘Ufa 
d ijj!’ ” 21 Uca Yaeil, tamyart n Habir, tettef ijj n rewted n uqidun uca teksi ijj n wefdis deg ufus 
nnes uca tudef yars nhra rhess uca tewta as rewted deg uyezdis n uzegifnnes arami yudef rewted 
di temmurt. Tuya netta yugey deg yides s rwehran, uca ammu i immut. 

22 U xzar, Baraq tuya ideffar Sisara uca teffey Yaeil, truh ad kis temmerqa, tenna as “As-dd, ad 
ac ssecney aryaz wenni x tarezzud!” Netta yudef akides uca aqa Sisara ittazzer x temmurt u 
rewted deg uyezdis n uzegifnne s . 23 Ammu i issdeg SIDI Yabin, ajegid n Kenean, zzat i wudem n 
ayt n Israyil deg wass nni . 24 Afus n ayt n Israyil yarenni ad ittef uca idqer attas x Yabin, ajegid 
n Kenean, yars arami tuya tehhan Yabin, ajegid n Kenean. 

Izri n uyelleb n Dabura d Baraq 

^ 1 Deg wass nni tyennej Dabura ak-d Baraq, mmis n Abinueam, tenna: 

2 “Barkem SIDI i ijettayen n ucewwafitwafessyen di Israyil, 
s utewwes n rgens s rxadar!” 

3 Srem, kenniw ijegiden, shessem, kenniw rhukkam! 

Necc ad yennjey izfan i SIDI, 

necc ad zehhdey i SIDI, AREBBI n Israyil. 

4 A SIDI, umi cek dd-teffyed zi Sadr, 

ami cek tuya dd teggured zeg iyyar n Idum, 

tenhezz temmurt, yarjijj ujenna, 

wah, ura d iseynuten farryen-dd s waman. 

5 Idurar fesyen zzat i wudem n SIDI, 

adrar nni n Sina, ifsi zzat i wudem n SIDI, AREBBI n Israyil 

6 Deg wussan n Camjar, mmis n Sanat, 
deg wussan n Yazil, qqimen ibriden xfan 
u wenni tuya igguren x tebridin, 
ittekk imesraq izarrqen. 

1 Imjaheden war qqimen, war qqimen di Israyil, 
yars afami necc, Dabura, 
kkarey necc,yemmas n Israyil. 

8 Umi ifarz fgens irebbiten imaynuten, 

xenni tuya din ijj n umenyi ineqqen yar tewwura. 

Tcappa n usefqi d uhric, mani zrin ten jar arebea-afafdi Israyil? 

9 Ur inu ak-d imgewwaden n Israyil, 

inni itewwzen ixefnsenjar fgens s fxadar, 

Ibaraka i SIDI! 

10 A kenniw, inni innayen x teyyaf d ticemfafin, 
kenniw inni ittyiman x tzarbiyyin 

d kenniw inni igguren deg webrid, siwfem x man aya! 

11 S tmijja n imjebbaden n fqews, din jar wanuten, 
aqa itwasef wawaf x tmegga iseggden n SIDI, 
timegga iseggden n imjahaden n Israyil 
Xenni ihwa-dd fgens n SIDI yar tewwura n tendint. 

12 Faq, faq, Dabura, faq, faq, siwef s yijj n izfi! 

Kkar, Baraq, hebbes imehbas nnek, 

a cek, mmis n Abinuzam! 

13 Xenni ihwa wi iqqimen zeg imcennzenjar fgens, 

SIDI ihwa-dd ak-d ayt bu-teyrudt di ttwez inu. 

14 Zeg Ifrayim inni azwar nsen di Samaliq 
u awami ac Binyaminjar iwdan nnek. 

Zi Maxir hwan imgewwaden 
u zi Zabulun inni ittfen azekkaz n tira. 

15 Rhukkam n Issaxar hwan-dd ak-d Dabura 
uca amecnaw mammec itwassekk Issaxar, 
ammu ufa d Baraq itwazarren di fewda n teyzurt. 

Di fesfufn Rubin tuya ixarrisen n wuf d attas. 

16 Mayemmi teqqimedjar iyendifen, 
tesshessed yar wesbuzriy n thimriwin? 

Di fesfufn Rubin ggin ad beqqcen deg wuf attas. 

17 Jilzad iqqim yar ujemmad nL’Urdun 
u mayemmi iqqim Dan yar tyarruba? 

Acir iqqim am ijj n ubarrani yar tma n febhar 
uca iqqim izeddey yar iftasen nnes. 

18 Zabulun d ijj n fgens isebbef tudart nnes af fmewt, 
am t igga ufa d Naftali di fegzudi n wazzay n umenyi. 

19 Ijegiden usin-dd, mmenyen. 

Rexdenni mmenyen ijegiden n Kenzan 
di Taznak yar waman n Majiddu. 

War ksin takeccadt n nnuqart. 

20 Zeg ujenna mmenyen, 

itran mmenyen ak-d Sisara zi tebridin nsen. 

21 lyzar n Qicun iwyi iten, 

tiyzart n wechaf uya, a tiyzart n Qicun, 
efes sjjehd, a fezmar inu. 

22 Rexdenni ddzen ticedyin n iysan 

zeg uzerzer i zi izzerzren inni ijehden syiysan nsen. 

23 Nezfem Miruz, inna Lmalak n SIDI, 
nezfem imezday nnes s ict n nnezfet, 
minzi war dd-usin hima ad ween afus i SIDI, 
hima ad ween afus i SIDI s ayt bu-teyrudt. 

24 Tetwabarek Yasil, tamyart n Habir, Aqini, 
sennej i man a timyarin. 

Tetwabarek nettat sennej i mana timyarin izeddyen deg iqidan. 

25 Netta ittar aman, nettat tewca as ayi, 
tiwi as-dd trussi deg ict n ttebsi icenneen. 

26 S ufus nnes tesswizzed yar fewted 
u afusi nnes yar wefdis n ixeddamen 
uca tewta Sisara, tefbez as azegifnnes, 

teebbez xas uca tessnuqqeb as ayezdis n uzegifnnes. 

27 Ikmummecjar idaren nnes, ibbuzzef netta, aqa izzef din. 

Aqa ikmummecjar idaren nnes, ibbuzzer 

uca umi tuya ittekmummuc, iwda din, uca iwda-dd ifeqqef. 

28 Zi fkazi nnes texzar-dd yemmas n Sisara uca tesyuyy jar iqdiben n wuzzaf 
1 Mayemmi ieettaf ukarru nnes ammu attas? 

Mayemmi ikarruten nnes qqimen wargguren ufa d ict n usurif?’ 

29 Inni d tiymisin attas jar tjegidin nnes arrint-idd 
uca ufa d nettat simant nnes tarra x min tenna 

30 ‘Ma war ufin takeccadt 

uca aqa-ten ggur ad bdan takeccadt? 

I kur aryaz ijehden ict n teczarect niy tnayen n tezzariyyin? 

Takeccadt n ikettanen itwassqareqcen i Sisara, 
takeccadt n ikettanen ittwassqareqcen, 
aburda, fexdayem n umuddi yar tnayen n iyezdisen 
zeg ukettan itwassqareqcen i irawen, am takeccadt?’ 

31 Ammu i ya hellken fzedyan nnek, a SIDI, 
maca inni t ittexsen ad if in am tfuct 

i dd-ineqqaren dijjehd nnes. ” 

U tammurt tareyyeh arebein n isegg w usa. 

Jideun d Lmalak n SIDI 

6 1 Maca ayt n Israyil ggin min igan d aeeffan di tittawin n SIDI uca isellem iten SIDI deg ufus 
n Midyan, ij n rmijar n sebea n isegg w usa. 2 Umi tuya afus n Midyan ijhed x Israyil, ggin ayt 
n Israyil i yixef nsen ifran deg idurar d temjjin d lqeleat didd i Midyan. 3 Xm; izarree Israyil, 
xenni Midyan tuya ittgaeeed uca ura d Ieamaliqiyyen d ayt n ccarq gaeeden didd nsen . 4 Nitni 
wtin iqidan nsen didd nsen uca aredgen ryiget n temmurt yars a? jwayeh n Yazza. Nitni war 
jjin di Israyil i zi i ya iddar bnadem, ra d ugi, ra d ayenduz ura d ayyur , 5 mayar nitni gaeeden s 
thimriwin nsen d iqidan nsen uca usin-dd am ijj n weyraf n tmuryi. War zemmar ad twahesben 
ak-d ireyman nsen uca nitni udfen tammurt hima ad tt aredgen. 6 Ammu izred Israyil attas zi 
ssibbet n Midyan. Uca xenni syuyyen ayt n Israyil yar SIDI. 

7 Umi syuyyen ayt n Israyil yar SIDI di ssibbet n Midyan, imsar, 8 aqa SIDI issekk-dd ijj n we- 
ryaz, ijj n unabi, yar ayt n Israyil. Netta inna asen “Ammu i iqqar SIDI, AREBBI n Israyil ‘Necc 
ssgaeedey kenniw zi Misra u ssuffyey-dd kenniw zi taddart n tesmuyi. 9 Necc fekkey-dd ken- 
niw zeg ufus n Imisriyyen u zeg ufus n marra inni kenniw ihsaren. Necc uzzrey xasen zzat i 
wudem nwem u wciy awem tammurt nsen . 10 Necc nniy awem: Necc d SIDI, AREBBI nwem, war 
tegg w dem zi irebbiten n Imuriyyen, inni di temmurt nsen tzeddyem! Maca kenniw war tesrim 
yar tmijja inu.’ ” 11 Xenni yusa-dd Lmalak n SIDI uca iqqim sadu tbegudt nni yar Eafra, tenni n 
Yuwac, Abieazari. Mmis Jideun tuya-t din issarwat irden di tsirt n udir hima ad ten issarwer 
ammu zzat i wudem n Midyan. 

12 Rexdenni iban as-dd Lmalak n SIDI, inna as “SIDI akidek, a cek, bu-teyrudt imehden!” 13 Maca 
Jideun inna as “A, Sidi, mara SIDI aqa-t akidney, mayemmi i d aney irqef xenni marra uya u 
mani gant marra reejayeb i x d aney ssiwren ibabaten nney, umi nitni nnan ‘Ma war d aney- 
dd issuffey SIDI zi Misra?’ Maca rexxu indar aney SIDI, isellem aney deg ifassen n Midyan.” 
14 Rexdenni idwer-dd yars SIDI, inna “Uyur di jjehd nnek wanita uca ad tfekked Israyil zeg ufus 
n Midyan. Ma necc war cek-dd ssekkey?” 15 Uca netta yarra-dd xas “A, Sidi, s minzi i ya fekkey 
Israyil? Xzar rwacun inu d tameseect qae di Manassi u necc d amudrus qae di taddart n baba.” 
16 Inna as SIDI “Minzi necc ad iriy akidek, ad tyerbed Midyan, axmi d ijj n weryaz waha.” 17 Inna 
as netta “Mara xenni ufiy rxadar di tittawin nnek, xenni iwca ayi ict n reeramet, aqa d cek simant 
nnek i dd kidi issawaren . 18 War ssa ttrah ca, ar i yark-dd i ya eeqbey ad tiri iwyey-dd tarzeft inu 
u ad tt-idd ssarsey zzatek.” Netta inna “Ad qqimey yars ar dd i ya teeqbed.” 

19 Uca yudef Jideun, issewjed ijj n iyayd d amezyan d iyrumen bra ayrum zeg ijj n ‘ifa’ n waren. 
Netta issars ay sum di tsuget, igga arrwa deg ict n teydurt uca yiwi man ay a yars yar barra sadu 
tbegudt uca issars as ten. 20 Maca inna as Lmalak n SIDI “Ksi aysum d iyrumen bra antun u tes- 
sarsed ten da x tesdart uca zegee xas arrwa!” Uca ammu i t igga . 21 Uca Lmalak n SIDI isarreh 
tayyarct i tuya yars deg ufus nnes, ihada zzayes aysum d iyrumen bra antun. Rexdenni tgaeeed 
tmessi zi tesdart tecca aysum d iyrumen. Lmalak n SIDI maca innufser x tittawin n Jideun. 

22 Umi Jideun izra, aqa tuya-t d Lmalak n SIDI, inna Jideun “A Sidi inu, SIDI, aqa necc zriy Lmalak 
n SIDI ayembub deg uyembub.” 23 Maca SIDI yarra-dd xas “Ad kidek yiri rehna, war ttegg w ed, 
cek war ttmettid.” 24 Uca Jideun ibna dinni ijj n uealtar i SIDI, igga as “SIDI d rehna!” Aqa-t di 
Eafra n ayt n Abieazari yars ar ass-a. 

Jideun iyder aealtar n Baeal 

25 Di giret nni simant nnes, imsar aqa SIDI inna as “Ksi ijj n umwa d amezyan n ufunas i igan n 
babac, amwa wiss tnayen nni yars iga sebea n isegg w usa uca yder aealtar n Bael i igan n babac 
u zdem tarebbit n cwarti nni zzates! 26 Bna xenni deg ijj n wemcan ittriqen x tqiccat n lqelea-ya 
ijj n uealtar i SIDI, AREBBI nnek, uca ksi amwa wiss tnayen u awi-dd ict n tyarst n wecmad s 

ukeccud n trebbit n cwarti nni ittxessa ad tt tzedmed.” 

27 Xenni iksi Jideun eecra n yeryazen zeg imsexxaren nnes uca igga am mammec i d as inna SIDI. 
Umi netta maca igg w ed zi fwacun n taddart n babas u zeg yeryazen n tendint ad t igg s wass, ims- 
ar belli igga it di giret . 28 Umi dd-kkaren yeryazen n tendint tiwecca zic, zrin nitni aqa aealtar 
n Bael itwahdem u tarebbit n cwarti nni zzates itwazdem u amwa wiss tnayen itwabexxar x 
uealtar i din nni itwabnan . 29 Uca nnan i wayawya “Man wen iggin aya?” Nitni arzun sseqsan 
uca nnan “Jideun, mmis n Yuwac, it iggin.” 30 Xenni nnan yeryazen n tendint i Yuwac “Sufey-dd 
mmic hima ad immet, minzi netta iyder aealtar n Bael u minzi netta izdem tarebbit n cwarti 
i zzates igan." 31 Yuwac yarra-dd x marra inni i-dd yars ibedden “Ma texsem ad temmenyem i 
Bael? Ma texsem ad t tessnejmem? Wenni akides i ya ibedden, ad itwaney di ssbeh-a wanita. 
Mara netta d ijj n arebbi, ejj it ad immney i yixef nnes nnit, minzi yedren aealtar nnes .” 32 Deg 
wass nni iraya as-dd i Jideun Yarabbael, min ixs adyini “Bael immney akides’, mayar netta iyder 
aealtar nnes.” 

Jideun ittar ict n reeramet 

33 Marra Midyan d Eamaliq d ayt n ccarq munen uca zwan-dd L’urdun uca wtin iqidan nsen di 
rewda n teyzurt n Yizraeil . 34 Uca Arruh n SIDI issyard i Jideun uca netta isud di rbuq uca iraya x 
ayt n Abieazar mahend ad bedden awarni as . 35 Issekk ireqqasen di marra Manassi uca itwaraya 
Manassi mahend ad bedden nitni awarni as. Xenni issekk ireqqasen yar Acir u yar Zabulun u yar 
Naftali uca nitni gaeeden mahend ad ten mmerqan. 

36 Uca inna Jideun i AREBBI “Mara cek tfekked Israyil s ufus inu, am mammec i d ayi tennid, 

37 xzar, xenni necc ad ssarsey ict n thidurt n taduft x unedrar. Mara iwda nnda myir x taduft 
waha u tammurt marra teqqim tuzey, xenni ssney necc, aqa cek ad tessnejmed Israyil s ufus inu, 
am mammec i d ayi tennid.” 38 U ammu i temsar. Tiwecca nnes netta ikkar zic uca izri tahidurt 
uca izemm-dd nnda zi thidurt, ict n ttawya teccur s waman. 39 Xas uca inna Jideun i AREBBI 
“Ttzawgey war xafi itwareqq lyadab nnek mara necc ssiwrey ict n twarat nnednit. Ejj ayi ad 
qegbey s thidurt ead ict n twarat nnednit waha uca ad teqqim thidurt tuzey u x marra tammurt 
ad dinyifi nnda.” 40 Uca di giret nni igga it SIDI ammu, minzi tahidurt waha i iqqimen tuzey u 
tuya nnda x marra tammurt. 


Jideun yazzer x reedu 

7 1 Xenni ikkar Yarubbael, wa d Jideun, zic ura d marra rgens i yars igan uca wtin rmargeh n 
reeskar nsen yar tara n Harud u rmargeh n Midyan tuya igan zzates yar ccamal zi tewrirt 
n Mura di rewda n teyzurt . 2 SIDI inna i Jideun “Rgens i yark igan aqa-t deg wattas arami war 
zemmarey ad awem ggey Midyan deg ufus nsen, niy izemmar Israyil ad xafi ifeyyec ad yini 
‘Afus inu issenjem ayi.’ 3 X uya, raya deg imezzuyen n rgens, ini ‘Wenni ittegg w eden d wenni 
ittarjijen ad ieqeb uca ad iffey deyya zeg idurar n Jilead!’ ” Xenni eeqben tnayen u-eicrin-araf 
n yeryazen zi rgens uca qqimen yars eecra-araf. 4 Maca SIDI inna i Jideun “Rgens aqa-t ead deg 
wattas. Sehwa ten yar waman, dinni ad ten teddzed i cek. Uca ad imsar, x wenni d ac i ya iniy 
‘Wa ad kik yuyur’, win ad kik yuyur, maca kur ijj x wenni i d ac i ya iniy ‘Wanita war kik iggur’, 
win war kik iggur.’ ” 5 Issehwa rgens yar waman. Xenni SIDI inna as “Kur ijj wenni i ya iwarden 
aman s yires nnes, am mammec i ten iwarred weqzin, ad t tegged yar ijj n ttarf. Ammu ura d 
marra inni i yayadaren x ifadden mahend ad swen .” 6 Rqedd nyenni iwyen aman s ufus nsen yar 
uqemmum nsen, tuya-ten di tert-mya n yeryazen, maca marra innedni udaren x ifadden hima 
ad swen aman . 7 Uca SIDI inna i Jideun “Zi tert-mya n yeryazen-a, inni iwarden aman, ad kenniw 

6:37 ‘anedrar’ - niy ‘andrar’. 

ssnejmey u necc ad ggey Midyan deg ufus nnek. Marra rgens nnedni i iqqimen ad uyuren, kur ijj 
yar wemcan nnes . 8 Iksi rgens reewec d rebwaq deg ufus u netta issekk marra iryazen n Israyil, 
kur ijj yar uqidun nnes. Maca tert-mya n yeryazen nni ijja iten yars. Tuya rmargeh n reeskar 
n Midyan swadday nnes di rewda n teyzurt. 9 Di giret nni temsar, aqa SIDI inna as “Kkar bedd, 
hwa yar rmargeh n reeskar, mayar necc ggiy ac ten deg ufus nnek. 10 Mara cek aqa tegg w ded, 
ad tehwid yar rmargeh ak-d Fura, amsexxar nnek . 11 Uca ad tesred min xef ssawaren uca xenni 
ad ac immewc jjehd deg ifassen nnek arami i ya tehwid yar rmargeh.” Xenni ihwa netta ak-d 
Fura, amsexxar nnes, arami iwden yars ar zzat i terbiein isswejden i umenyi yar ttarf n rmargeh. 
12 Uca Midyan d Famaliq d marra ayt n ccarq tuya ssun di rewda n teyzurt am ijj n weyraf n 
tmuryi u ireyman nsen war zemmaren ad twahesben, tuya-ten deg wattas am ijdi yar tma n 
rebhar. 13 Umi yiwed Jideun din, xzar, ijj n weryaz, tuya itthaja i umedduker nnes ict n tarjit, 
inna “Xzar, necc yari ict n tarjit uca zriy mammec ijj n weyrum n temzin i iwdan yar swadday 
iqnunni-dd yar daxer n rmargeh n Midyan uca yiwed yars ar aqidun uca irqef it arami iwda u 
idwer x uzegif, aqa ammu i iwda uqidun . 14 Yarr-dd xas umedduker nnes, inna “Aya war ixs ad 
yini myir ssif n Jideun, mmis n Yuwac, aryaz zi Israyil. AREBBI iwca Midyan d marra rmargeh n 
reeskar deg ufus nnes.” 15 Umi isra Jideun tarjit-a d min texs ad tini, yudar izzug uca xenni ieqeb 
yar rmargeh n reeskar n Israyil, inna “Kkarem, SIDI igga rmargeh n reeskar n Midyan deg ufus 
nwem.” 16 Jideun ibda tert-mya n yeryazen x trata n terbiein uca iwca kur ijj ijj n rbuq deg ufus 
nnes d iqduhen xwan d isefdawen deg iqduhen . 17 Netta inna asen “Xzarem-dd yari u teggem 
amenni. Xzar, mara necc iwdey yar ttarf n rmargeh, xenni ad teggem ura d kenniw amecnaw 
mammec ggiy necc. 18 Xmi i ya sudey necc di rbuq ura d marra inni yari igan, xenni ad tsudem 
ura d kenniw di rbuq yar marra iyezdisen n rmargeh, ad tinim ‘I SIDI u i Jideun!’ ” 19 Uca Jideun d 
mya n yeryazen nni tuya yars, iwden-dd yar ttarf n rmargeh n reeskar yar umezwaru n teessast 
n wezyen n giret, umi ten tuya cad ggur ad ssbedden ieessasen, uca suden di rebwaq u umi wtin 
arzin iqduhen nni yarsen deg ufus. 20 Trata n terbiein sudent di rebwaq uca arzint iqduhen u 
s ufus azermad ttfen isefdawen u s ufus afusi rebwaq hima ad daysen suden uca syuyyen “Ssif 
n SIDI d Jideun!” 21 Qqimen bedden yar marra iyezdisen n rmargeh kur ijj deg wemcan nnes. 
Xenni ggur ad tazzer rmargeh n reeskar marra uca syuyyen arewren. 22 Umi suden trata mya 
n yeryazen di rebwaq, issekkar SIDI ssif n ijjen didd i wennedni di marr rmargeh uca yarwer 
reeskar yars ar Bayt-Citta di jjihet n Sarada ar aymir n Abil-Mahula, sennej i Tabbat. 23 Xenni 
rayan-dd x yeryazen n Israyil, zi Naftali u zi Acir u zi marra Manassi uca dfaren nitni ayt n 
Midyan . 24 Sawed issekk Jideun ireqqasen yar marra idurar n Ifrayim, inna “Hwam yar Midyan u 
tekksem as iyezran ar Bayt-Bara ura d L'Urdun.” Twarayan marra iryazen n Ifrayim uca nitni 
ttfen iyezran ar Bayt-Bara ura d L'Urdun . 25 Nitni hebbsen tnayen n ikumandaren n reeskar n 
Midyan, Yurab d Di’ab, uca nyin Yurab x tesdart n Yurab u Di’ab nyin t x tsirt n udir n Di’ab uca 
dfaren Imidyaniyyen. Izegifen n Yurab d Di’ab iwyen ten yar Jideun yar ujemmad n L'Urdun. 


Axeyyeq n ayt n Ifrayim 

8 1 Xenni nnan as yeryazen n Ifrayim “Min i d aney da teggid, aqa cek war xaney-dd triyid 
umi teffyed hima ad temmenyed ak-d Midyan?” Uca nitni mmcubbecen akides attas . 2 Netta 
yarra-dd xasen “Mani i dd ya yas min ggiy ak-d min teggim? Ma war igi arqad n min iyuran n 
udir n ayt n Ifrayim xar zi ryiget n binu n ayt n Abieazar? 3 Deg ufus nwem igga SIDI Yurab d 
Di’ab, rhukkam n Midyan. Min zemmarey ad ggey ad t ssemquddey akidwem?” Umi netta inna 
awar-a yarsa uxeyyeq nsen. 

Ayelleb n Jideun x Midyan 

4 Umi dd-yusa Jideun yar L'Urdun, izwa netta ak-d tert-mya n yeryazen nni tuya yars igan. 
Nitni fnan rami ten tuya deffaren . 5 Inna netta i yeryazen n Sukkut “Ttzawgey, wcem i rgens 
i dd ayi idfaren x idaren ticnifin n weyrum, mayar nitni fnan u necc aqa deffarey Zabah d 
Salmunnah, ijegiden n Midyan. 6 Maca rhukkam n Sukkut nnan “Zabah d Salmunnah ma aqa- 
ten deg ufus nnek, mahend ad newc ayrum i reeskar nnek ?” 7 Innajideun “Xenni rexxu, xmi i 
d ayi ya igg SIDI Zabah d Salmunnah deg ufus inu, xenni ad awem ssarewtey aysum n arrimet 
nwem ak-d isennanen d tzegg w art zi rexra.” 8 Uca igaeeed zi senni yar Fanuwil uca issiwer 
akidsen amenni. Arrin-dd xas yeryazen n Fanuwil amecnaw mammec i dd-arrin x yeryazen 
n Sukkut. 9 X uyenni issiwer eawed ak-d yeryazen n Fanuwil, inna “Mara necc eeqbey-dd di 
rehna, ad hedmey lburj-a wa,” 

10 Tuya Zabah d Salmunnah ak-d reeskar nsen di Karkur, tuya-ten erahar di xemmestac-araf n 
yeryazen, marra inni tuya iqqimen zi marra reeskar n ayt n ccarq. Aqa mya u-eicrin-araf n ye¬ 
ryazen inni izemmaren x ssif tuya twanyen . 11 Uca Jideun igaeeed ak-d webrid n yenni izeddyen 
deg iqidan, yar ccarq n Nubah d Yujbaha u netta iyreb x reeskar nni, minzi reeskar ittyif aqa-t di 
raman . 12 Zabah d Salmunnah arewren, maca netta idfar iten, ittef tnayen n ijegiden n Midyan, 
Zabah d Salmunnah, d imehbas uca issigg w ed marra reeskar. 

13 Umi dd-ieqeb Jideun, mmis n Yuwac, zeg umenyi, ikka x tsunta n Haras , 14 ittef ijj n webriy zeg 
yeryazen n Sukkut d amehbus uca isseqsa t. Wanita yura as marra ismawen n rhukkam n Sukkut 
d imyaren nsen, sebea u-sebein n yeryazen. 15 Umi dd-yiwed netta yar yeryazen n Sukkut, inna 
“Ina d Zabah d Salmunnah, inni zi i d ayi tessbarrqem umi tennam ‘Ma Zabah d Salmunnah 
aqa-ten deg ufus nnek ar i ya newc ayrum i yeryazen nnek nni yuhren?’ ” 16 Xenni ittef imyaren 
n tendint d isennanen d tzegg w art zi rexra uca amenni i u zi man aya ijja iryazen n Sukkut ad 
t ssnen. 17 Lburj n Fanuwil ihdem it u inya iryazen n tendint . 18 Xenni inna i Zabah d Salmunnah 
“Mammec igan yeryazen nni tenyim di Tabur?” Nitni arrin-dd xas “Nitni tuya-ten am cek, ad- 
dud d ijjen am cek, qae ggin am ihenjiren n ujegid.” 19 Xenni inna “Nitni tuya d aytma, ihenjiren 
n yemma. S tidett am iddar SIDI, mri ten tejjim ad ddaren, iri war kenniw neqqey!” 20 D netta 
inna i Yatar, amenzu nnes “Kkar, ney iten!” Maca abriy war dd-ikkis ssif nnes, minzi netta 
igg w ed umi sad d abriy. 21 Xenni nnan Zabah d Salmunnah “Kkar cek simant nnek uca ney aney, 
mayar mammec aryaz, ammu tizemmar nnes.” Uca ikkar Jideun, inya Zabah d Salmunnah uca 
iksi tiziriwin timezyanin i d yuyren yar irawen n ireyman nsen. 

Aebed n lasnam zi Jideun d rmewt nnes 

22 Uca iryazen n Israyil nnan i Jideun “Hekmet xaney, cek ura d mmic d wayyaw nnek, mayar 
cek tfekked aney zeg ufus n Midyan .” 23 Inna asen Jideun “Necc war xawem hekkmey ura d mmi 
war xawem ihekkem. SIDI d wenni i xawem i ya ihekmen .” 24 Jideun yarni inna asen “Necc xsey 
ad zzaywem ttarey ca. Ad ayi iwc kur ijj n weryaz ict n texrazt zi tkeccadt nnes, minzi twafen 
yarsen texrazin n wurey, mayar nitni tuya-ten d ayt n Ismaeil . 25 Nitni nnan “Neccin ad ac tent 
newc s rxadar!” Nitni bezzeen ijj n werrud uca kur aryaz indar xas ict n texrazt zi tkeccadt nnes. 
26 Tixrazin n wurey nni ittar weznent sebetac-mya n uciql n wurey, nhra tiziriwin timezyanin d 
texrazin di ssifet n tuddimin d werrud arjuwani i tuya yarden ijegiden n Midyan d nhra tised- 
diyin iyuyren yar irawen n ireyman nsen. 27 Jideun igga zzayes ijj n upaltu n ukehhan uca igga it 
di tendint nnes, di Fafra, u marra Israyil yuyur awarni as am awarni i ict n rqehba. Aya idwer 
d tisendect i Jideun d taddart nnes. 28 Ammu tuya innbehder Midyan zeg ayt n Israyil uca war 
zmiren ad ssgaeeden azegif nsen ead. Tuya tammurt tareyyeh arebein n isegg w usa deg wussan 
n Jideun. 

29 D Yarubbael, mmis n Yuwac, yuyur uca izdey cawed, di taddart nnes. 30 Jid£un tuya yars sebein 
n ihenjiren inni dd-iffyen zi tmessadt nnes, minzi tuya yars attas n temyarin. 31 Ufa d tayya nnes 
tenni tuya igan di Cakim, tejja as-dd ijj n uhenjir i netta u netta igga as Abimalik. 32 Jideun, mmis 
n Yuwac, immut umi acewwaf nnes tuya icab attas uca ndren t deg wender n babas Yuwac, di 
Eafra, tandint n Abieazra. 

33 Awarni rami immut Jideun, imsar, aqa ayt n Israyil dewren-dd uca uyuren awarni i Ibaelen 
am inni idfaren reqhab uca ggin Bael-Barit d arebbi nsen. 34 Ayt n Israyil war fekkaren ead di 
SIDI, AREBBI nsen, wenni ten issnejmen zeg ufus n marra reedy an i d asen-dd innden 35 uca war 
ggin taddukrit ak-d taddart n Yarubbael, d tenni n Jideun, x marra rxar i igga di ttwee n Israyil. 

Abimalik d imezday n Cakim 

9 Abimalik, mmis n Yarubbael, yuyur yar Cakim, yar aytmas n yemmas. Netta issiwer akidsen 
u ak-d marra rwacun n taddart n babas n yemmas, inna 2 “Siwrem maca deg imezzuyen n 
marra imezday n Cakim “Min igan mlih i kenniw: mara sebein n yeryazen ad xawem hekmen, 
marra ihenjiren n Yarubbael, niy mara myir ijj n weryaz waha ad xawem ihkem? Ceqrem 
eawed, aqa necc d iyussan nwem d aysum nwem.” 3 Xenni ssiwren aytmas n yemmas marra 
awaren-a deg imezzuyen n marra imezday n Cakim arami ur nsen imeyyer ad dd-yas ak-d 
Abimalik, mayar nitni nnan “Netta d umatney.” 4 Nitni wcin as sebein n uqiyyat n nnuqart zi 
zzawect n Bael-Barit. Zzaysent icra Abimalik iryazen ixwan i tuya min mma tteggen uca nitni 
deffaren t-idd. 5 Yudef di taddart n babas di Eafra u inya aytmas, ihenjiren n Yarubbael, sebein 
n yeryazen, x ijj n wezru. Myir Yutam, ahenjir amazuz n Yarubbael iqqim wehdes, minzi netta 
tuya innuffar. 6 Uca munen marra imezday n Cakim d marra inni di lqelea uca ffyen, ggin 
Abimalik d ajegid yar tbegudt nni igan deg wemcan iqeddsen yar Cakim. 7 Nitni xebbaren aya 
i Yutam, ikkar ibedd x tqiccat n wedrar n Jarizim. Issgaeeed tmijja nnes, inna asen “Srem yari, 
kenniw imezday n Cakim, uca AREBBI ad yarwem iser. 

8 ‘Achar uya kkarent ticejjura, ffyent hima ad dehnent ijj n ujegid x yixef nsent uca nnant i 
uzemmur: Iri cek d ajegid nney! 9 Azemmur inna asen: Ma ad semhey di tadunt n zzect inu nni i 
d ayi issemyar AREBBI d iwdan? Ma ad dwey sennej i tcejjura nnedni? 

10 Uca nnant tcejjura i wartu: As-dd, iri cek d ajegid nney! n Urtu inna asen: Ma ad semhey di 
tazyudi inu d ryiget isebhen inu? Ma ad dwey sennej i tcejjura nnedni? 

12 Uca nnant tcejjura i tzayart: As-dd, iri cek d ajegid nney! 13 Tenna asen tzayart: Ma ad semhey 
deg waman n udir inu nni issefrahen AREBBI d iwdan? Ma ad dwey sennej i tcejjura nnedni? 

14 Xenni nnan marra ticejjura i cbarq ak-d isennanen: As-dd, iri cek d ajegid nney! 15 Uca cbarq 
ak-d isennanen inna i tcejjura: Mara texsent kennint s tidett ad ayi tdehnent d ajegid xakent, 
asent-dd xenni, afent adurri di tiri inu, maca mara 11a, xenni ad tekkar tmessi zi cbarq ak-d 
isenannen, ad tecc ticejjura n tengelt n Lubnan.’ 

16 Rexxu xenni, mara kenniw, imezday n Cakim, teggim s tidett d tesdiqt, umi teggim Abimalik 
d ajegid u mara kenniw teggim mlih di Yarubbael d taddart nnes u mara kenniw teggim days 
anect n rxedmet n ifassen nnes, - 17 aqa baba immney di ttwee nwem uca isebber tudart nnes 
uca issenjem kenniw zeg ufus n Midyan, 18 maca kenniw tyewwyem ass-a x taddart n baba u x 
ijj n wezru aqa tenyim ihenjiren nnes, sebein n yeryazen, u teggim Abimalik, mmis n tayya, 
d ajegid x imezday n Cakim, minzi netta d umatwem, - 19 mara kenniw teggim ass-a s tidett d 
tesdiqt di Yarubbael d taddart nnes, xenni ad tfarhem di Abimalik u netta ad ifarh daywem. 

9:15 ‘tingelin n Lubnan’ - ticejjura timeqqranin x idurar di Lubnan. 

20 Maca mara war igi amenni, xenni ad tekkar tmessi zi Abimalik ad tecc iryazen n Cakim d 
imezday n lqelea uca ad tekkar tmessi zeg imezday n Cakim u zi marra inni di lqelea, ad tecc 
Abimalik!” 

21 Xenni yuyur Yutam, yarwer zeg umas Abimalik yar Bi’r. Tuya izeddey din, igg w ej x wudem n 
umas Abimalik. 

22 Umi tuya ihekkem Abimalik x Israyil trata n isegg w usa, 23 issekk AREBBI ijj n buhber d aeeffan 
jar Abimalik d iryazen n Cakim. Imezday n Cakim ydaren zi Abimalik, 24 hima ayesseb nni itwag- 
gen i sebein n ihenjiren n Yarubbael d idammen nsen ad dd-asen x imezday n Cakim, inni tuya 
issjehden ifassen nnes mahend ad iney aytmas. 25 Imezday n Cakim wejden as tixecfin x tqiccat 
n idurar u nitni keccden marra wenni din xasen i ya ikken d abrid. Aya itwanna i Abimalik. 
26 Jaeal, mmis n Eabid, yusa-dd ak-d aytmas uca nitni uyuren yar Cakim u imezday n Cakim 
ttiqqen days. 27 Nitni ffyen yar iyyaren, reqden tizayarin nsen, eeffsen x udir uca ggin izran 
n refrahet, udfen taddart n arebbi nsen, ccin swin uca neeren Abimalik. 28 Uca Jaeal, mmis n 
Eabid, inna “Min iena netta Abimalik d man wen i igan d Cakim, aqa neccin ad as nadar? Ma war 
igi netta d mmis n Yarubbael? U ma war igi Zabul d lwali nnes? Sexxarem xenni i yeryazen n 
Hamur, babas n Cakim, minzi mayemmi i d as i ya nsexxar? f 29 Mri maca rgens-a deg ufus inu, 
xenni necc tuya xsey ad azzrey x Abimalik.” Uca inna i Abimalik “Arni i reeskar nnek uca ffey 
yar umenyi !” 

30 Umi Zabul, rhakem n tendint, isra awaren n Jaeal, mmis n Eabid, itwassary uxeyyeq nnes. 

31 Netta issekk ireqqasen yar Abimalik di tnuffra, nnan “Xzar, Jaeal, mmis n Eabid, d aytmas 
usin-dd yar Cakim, u xzar, aqa ssyewwyen xak tandint. 32 Xenni rexxu, kkar di giret-a, cek d 
rgens nni yark igan, uca egg ict n texceft deg iyyar. 33 U yar uteffu, yar wenqar n tfuct, ittxessa 
ad tekkared zic uca eref x tendint. U xzar, mara netta d rgens i yars ad yark-dd iffey, egg xenni 
akides min xef i izemmar ufus nnek ad igg.” 34 Abimalik d marra rgens i yars, ikkar-dd di giret u 
ggin taxceft x Cakim s arebea n rkumpaniyyat. 

35 U Jaeal, mmis n Cabid, iffey-dd, yuyur yar tewwart n tendint u Abimalik, d marra rgens i yars, 
ikkar zi texceft. 36 Umi Jaeal izra rgens, inna i Zabul “Xzar, aqa iwdan hekk w an-dd zi tqiccat n 
idurar.” Zabul inna as “Cek twarid tiri n idurar d iwdan.” 37 Jaeal yarni issawar, inna “Xzar, aqa 
iwdan hekk w an-dd zi teebbudt n temmurt u ict n rkumpaniyyet tusa-dd zeg webrid n Tbegudt 
n ibezgawen.” 38 Xenni inna as Zabul “Mani i iga rexxu uqemmum nnek i zi tennid ‘Min iena 
Abimalik netta, aqa neccin ad as nsexxar? Ma war gin ina d rgens i tessehqared cek? Ffey xenni 
rexxu u temmenyed akides!” 39 Uca iffey Jaeal zzat i wudem n imezday n Cakim uca immney 
ak-d Abimalik. 40 ldfar it Abimalik, minzi netta yarwer zzat i wudem nnes uca attas n yenni 
itwassnuqqben s ssif wdan yar tewwart n tendint. 

41 Iqqim Abimalik di Aruma u Zabul yuzzer x Jaeal d aytmas arami war zmiren ad qqimen ead 
di Cakim. 

42 Tiwecca nnes, imsar, rgens iffey yar iyyar. Aya eawden t i Abimalik. 43 Xenni iksi netta rgens, 
ibda t x trata n rkumpaniyyat uca ggin taxceft deg iyyar uca netta ixezzar, aqa rgens iffey zi 
tendint. Xenni ikkar didd nsen uca iyreb xasen. 44 Minzi Abimalik d rkumpaniyyat i yars, ffyen 
uca uyuren ad bedden yar tewwart n tendint, u tnayen n rkumpaniyyat nnednit udfent x yenni 
tuya deg iyyar uca qdant xasen. 45 Ass nni marra immney Abimalik ak-d tendint. Netta ittef itt u 
inya rgens i days tuya igan. Xenni ihdem tandint uca issuyes xas tamegaht. 

46 Marra imezday n lburj srin t, udfen di amcan n warwar n taddart n arebbi nsen Barit. 47 It¬ 
wanna i Abimalik, aqa marra imezday n lburj n Cakim ggin ad munen din. 48 Xas uca igaeeed Abi¬ 
malik adrar n Salmun, netta ak-d marra rgens i yars igan, u Abimalik ittef ccaqur nnes deg ufus 

9:46 ‘Barit’ - isem wanita ixs ad yini ‘reahd’. S uyenni ‘arebbi n reahd’. 


260 



RQUDAT 


uca iqree ict n tsetta n tcejjart, iksi tt u issars itt x teyrudt nnes, inna i rgens nnes “Min tezrim 
ggiy necc, qegqem, ggem t ura d kenniw am need” 49 U marra rgens, kur aryaz, iqree tasetta 
nnes uca dfaren Abimalik u ssarsen tent yar wemcan n warwar uca qqedmen asen timessi x 
wemcan n warwar arami mmuten ura d marra iryazen n lburj n Cakim, erahar aref n yeryazen 
d temyarin. 

50 Iruh Abimalik cawed yar Tabas, iwta iqidan nnes yar Tabas uca ittef itt. 51 Tuya di rwest n 
tendint ijj n lburj imettnen u arewren yars marra iryazen d temyarin d marra imezday n 
tendint u nitni belleen xasen, nyin x tzeqqa n lburj. 52 Yiwed Abimalik yar lburj u immney aki- 
des uca netta iqarreb-dd yar tewwart n lburj hima ad as iqqed timessi. 53 Maca ict n temyart 
tendar tasdart n tsirt yueran x uzegif n Abimalik uca terbez as aceqquf n uzegif. 54 Deyya iraya 
netta i uhudri nnes wenni i d as yarebbun resnah, inna as “Jbedd ssif nnek uca ney ayi, hima 
war xafi qqaren ‘let temyart tenya it’.” Uca ahudri nnes issnuqqeb it uca immut. 55 Umi zrin 
iryazen n Israyil, aqa Abimalik immut, ffyen-dd, kur ijj n weryaz yar wemcan n tzeddiyt nnes. 
56 Ammu i ixeges SIDI tueeffna n Abimalik nni igga i babas umi inya sebein n aytmas. 57 Mar¬ 
ra tueeffna i iggin iryazen n Cakim yarr itt SIDI x uzegif nsen u nneeret n Yutam, mmis n 
Yarubbael, tewda-dd xasen. 


Tulae 

-i /^ 1 Awarni i Abimalik ikkar Tulae, mmis n Fuwa, mmis n Dudu, ijj n weryaz zi teqbic n 
-LUlssakar, hima ad issenjem Israyil. Netta tuya izeddey di Camir x idurar n Ifrayim. 2 Netta 
tuya d rqadi x Israyil trata u-eicrin n isegg w usa. Xenni immut, itwander di Camir. 


Ya’ir 

3 Awarni as ikkar Ya’ir, Ajileadi. Netta tuya d rqadi x Israyil tnayen u-eicrin n isegg w usa. 4 Netta 
tuya yars tratin n ihenjiren, inni innayen x tratin n iyyar u yarsen tratin n tneddam. Ttrayan 
asent yars ar ass-a ‘redcur n Ya’ir’. Aqa-tent di temmurt n Jilead. 5 Umi immut Ya’ir, itwander 
di Qamun. 


Israyil di rehsaret 

6 Ayt n Israyil arnin ad ggen min igan d aeeffan di tittawin n SIDI. Nitni sexxaren i Ibaelen d 
Actarutin ura d irebbiten n Aram d irebbiten n Sidun d irebbiten n Mu’ab d irebbiten n Cammun 
d irebbiten n Ifilistiniyyen. Nitni jjin SIDI u war d as sexxaren cad. 7 X uyenni itwassary lyadab 
n SIDI x i Israyil u netta igga iten deg ufus n Ifilistiniyyen u deg ifassen n ayt n Cammun. 8 Deg 
usegg w as nni rebzen u arzin nitni ayt n Israyil. Aqa tmentac n isegg w usa zeyyaren nitni ayt n Is¬ 
rayil inni igan yar ujemmad n L'Urdun di temmurt n Imuriyyen, aqa-tt Jilead. 9 Uca rawed zwan 
ayt n Cammun L'Urdun hima ad mmenyen ak-d Yahuda d Binyamin d taddart n Ifrayim arami 
tetwahsar Israyil attas. 10 Xenni syuyyen ayt n Israyil yar SIDI, nnan “Neccin nexda kik, minzi 
neccin nesmeh di AREBBI nney, nsexxar Ibaelen. 11 Inna SIDI i ayt n Israyil “Ma war kenniw 
ssnejme y zeg Imisriyyen u zeg Imuriyyen u zeg ayt n Cammun u zeg Ifilistiniyyen 12 u zi ayt n 
Sidun u zeg Ieamaliqiyyen d Imaeuniyyen, inni tuya kenniw ihsaren umi maca kenniw i d yari 
tesyuyyem u necc ssnejmey kenniw zeg ufus nsen? 13 Kenniw maca tsemhem dayi u tsexxarem 
i irebbiten nnedni. X uyenni war kenniw ssenjimey ead. 14 Uyurem, tesyuyyem yar irebbiten 
nni tarecchem i yixef nwem. Jjem ten ad kenniw ssnejmen di rweqt n rehsaret. 15 Maca ayt n 
Israyil nnan i SIDI “Neccin aqa nexda. Egg akidney marra min i d ac ieejben di tittawin nnek, 
myir senjem aney ass-a waha!” 16 U nitni ssigg w jen irebbiten iyriben zi rwest nsen uca sexxa- 

ren i SIDI. Xas uca issemzi reemar nnes di ssibbet n reyben n Israyil. 17 Uca twassmunen ayt n 


Sammun uca wtin iqidan nsen di Jilead. Ura d ayt n Israyil munen u nitni wtin iqidan nsen di 


Misfa. 18 Xenni inna rgens, rhukkam n Jilead i wayawya “Man aryaz i ya immenyen d amezwaru 


ak-d ayt n tammun? Netta ad idwer d azegif x marra imezday n Jilead.” 


Yaftah 


1 Yaftah, Ajileadi, tuya-t d ijj n bu-teyrudt imehden, maca netta tuya d mmis n ict n rqehba. 



± -LJilead maca ijja-dd Yaftah. 2 D tamyart n Jilead turuw as-dd ihenjiren. Umi ihenjiren n 
temyart-a myaren, uzzren x Yaftah, nnan as “Cek war tettifed ca tasyart di taddart n babatney, 
mayar cek d mmis n ict temyart nnednit.” 3 Uca yarwer Yaftah zeg wudem n aytmas u netta 
iqqim izeddey di temmurt n Tub. Uca ict n tewrawt n yeryazen xwan usin-dd yar Yaftah, 
ffyen-dd akides. 4 Awarni ca n wussan imsar, kkaren ayt n Eammun mmenyen ak-d Israyil. 
5 Uca imsar, umi ayt n tammun mmenyen ak-d Israyil, aqa imyaren n Jilead ttfen abrid hima 
ad awyen Yaftah zi temmurt n Tub. 6 Nitni nnan i Yaftah “As-dd, iri d akumandar nney u ejj 
aney ad nemney ak-d ayt n Eammun.” 7 Yaftah inna i imyaren n Jilead “Ma war d ayi teiffem u 
tuzzrem xafi zi taddart n baba? Mayemmi i dd yari tusim rexxu, rexxu umi tegam di rehsaret?” 
8 Arrin-dd imyaren n Jilead x Yaftah “X uya i dd yark nusa rexxu, hima cek akidney tuyured 
ad temmenyed ak-d ayt n Eammun. Cek ad yarney tirid d azegif x marra imezday n Jilead.” 
9 Xenni inna Yaftah i imyaren n Jilead “Mara kenniw tarrim ayi yar umenyi ak-d ayt n Eammun 
u SIDI isellem iten zzat i wudem inu, ad dewrey d azegif nwem!” 10 Imyaren n Jilead nnan i 
Yaftah “Ad yiri SIDI d wenni ittesran jaraney mara war nettegg elahsab awaren nnek.” 11 Xas 
uca yuyur Yaftah ak-d imyaren n Jilead u rgens igg it d azegif d akumandar x yixef nnes. Uca 
issiwer Yaftah marra awaren nnes zzat i wudem n SIDI di Misfa. 12 Uca issekk Yaftah ireqqasen 
yar ujegid n ayt n Eammun, inna “Min din jarayi d cek, aqa cek teffyed, hima ad temmenyed 
didd i temmurt inu?” 13 Inna ujegid n ayt n Eammun i ireqqasen n Yaftah “Minzi Israyil tuya 
ittef tammurt inu zeg Arnun ar Yabbuq u ar L'Urdun, umi dd-iffey zi Misra. Arr ayi-tt rexxu 
s rehna!” 14 Issekk Yaftah eawed ireqqasen yar ujegid n ayt n Eammun. 15 Inna as “Ammu i 
iqqar Yaftah ‘Israyil war ittif ca tammurt n Mu’ab d temmurt n ayt n Eammun, 16 minzi umi dd- 
ffyen zi Misra, yuyur Israyil di rexra ar rebhar n Uyanim uca yusa-dd yar Qadac. 17 Uca issekk 
Israyil ireqqasen yar ujegid n Idum, inna “Ejj ayi ad cuqey di temmurt nnek.” Maca ajegid n 
Idum war isri ca. Issekk eawed ireqqasen yar ujegid n Mu’ab uca ura d netta war iwc ttesrih. 
Ammu iqqim Israyil di Qadac. 18 Uca yuyur rgens di rexra, inned i temmurt n Idum d temmurt n 
Mu’ab uca yusa-dd ammu yar uyezdis n temmurt n Mu’ab i igan yar mani tneqqar tfuct uca nitni 
wtin iqidan nsen ayirin i Arnun, maca war dd-usin daxer i weymir n temmurt n Mu’ab, mayar 
Arnun d aymir n Mu’ab. 19 Maca Israyil issekk ireqqasen yar Sihun, ajegid n Imuriyyen, ajegid n 
Hacbun, uca inna as Israyil “Ejj aney ad ncuq tammurt nnek ar amcan nney.” 20 Maca Sihun war 
ittiqq Israyil ad yejj ad icuq aymir nnes u Sihun issmun marra rgens nnes uca wtin iqidan nsen 
di Jahas uca netta immney ak-d Israyil. 21 Uca SIDI, AREBBI n Israyil, igga Sihun d marra rgens 
nnes deg ufus n Israyil uca yerben xasen. Israyil ittef d rwart marra tammurt n Imuriyyen, inni 
tuya izeddyen di temmurt nni. 22 Uca ttfen marra tammurt n Imuriyyen d tasyart, zeg Arnun 
ar Yabbuq u zi rexra ar L'Urdun. 23 Ammu i yuzzer SIDI, AREBBI n Israyil, x Imuriyyen zzat i 
wudem n rgens n Israyil zi rwart nsen u ma cek xenni rexxu ad tt tettfed d tasyart? 24 Ma war 
tettifed ca d tasyart min d ac i ya iwc arebbi nnek Kamuc d rwart? Ammu it i ya nettef marra d 
rwart min d aney i ya iwc SIDI, AREBBI nney, d rwart zzat i wudem nney. 25 Xenni rexxu, ma cek 
xar s wattas x Balak, mmis n Siffur, ajegid n Mu’ab? Ma netta eemmars imcubbec ak-d Israyil? 
Ma eemmars immney akides? 26 Uca Israyil tuya izeddey ead tert-mya n isegg w usa di Hacbun u 

di tnedddam i yars dd-iqqnen u di Earueir d tneddam i yars dd-iqqnen u di marra tineddam nni 
igan yar tmuwwa n Arnun. Mayemmi war tent tfekkem xertrii di marra rweqt nni? 27 Necc war 
kik xdiy, maca cek tegged ayi ryar umi akidi temmenyed. SIDI, wenni d Amezruf, ad ihkem ass-a 
jar ayt n Israyil u jar ayt n tammun!” 28 Maca ajegid n ayt n tammun war isri yar wawaren nni 
i as-dd issekk Yaftah. 29 Uca ihwa-dd Arruh n SIDI x Yaftah u netta izwa Jilead d Manassi u izwa 
cawed x Misfa di Jilead uca izwa xenni yar ayt n tammun, 30 Yaftah iwaed ijj n lwaed i SIDI, inna 
“Mara cek ad tegged ayt n Eammun qae deg ufus inu, 31 xenni , mar a eeqbey-dd di rehna zeg ayt 
n Eammun, min i dd ya iffyen zi tewwura n taddart inu hima ad kidi immerqa, ad yiri i SIDI u 
necc ad as t bexxarey am tesyart n wecmad.” 

32 Xas uca igaeeed Yaftah yar ayt n Eammun hima ad kisen immney uca SIDI igga iten deg ufus 
nnes. 33 Netta iyreb xasen zi Earueir yars ar mani tiwded yar Minnit, eicrin n tneddam, ar rewda 
n ihwicen n tzayarin. Tuya-t d ijj n usbehder d ameqqran attas. Ammu i dd-ssehwan nitni ayt n 
Eammun zzat i wudem n ayt n Israyil. 

34 Umi dd-yusa Yaftah yar Misfa yar taddart nnes, teffey-dd yars yegis hima ad t-idd terqa s 
ibendiren d ccdih. Nettat tuya d ayenni yars nyegis, netta tuya war yars ahenjir ura d tahenjirt 
nnednit. 35 Umi tt izra netta, icarreg arrud nnes, inna “Awayyaw, yegi! Cem tessehwid ayi-dd 
attas u tdewred yar yenni i d ayi itteggen rehriq minzi necc arzmey aqemmum inu i SIDI, war 
zemmary ad dd-dewrey cad. 36 Nettat tenna as “Baba inu! Mara cek tarzmed aqemmum nnek 
i SIDI, xenni egg kidi elahsab awar i dd-iffyen zeg uqemmum nnek, am mammec intaqem SIDI 
qae di ttwee nnek x reedyan nnek, x ayt n tammun,” 37 U nettat tenna cawed i babas “Iri ad 
kidi itwagg elahsab awar-a. Ejj ayi tnayen n iyuren, mahend necc ad uyurey yar idurar, ad ruy 
x tueezriya inu, necc ak-d tmeddukar inu.” 38 Netta yarra-dd xas “Uyur!” Uca ijja itt ad trah 
tnayen n iyuren. Nettat maca tettef abrid ak-d tmeddukar nnes uca tru x tueezriya nnes deg 
idurar. 39 Imsar, umi qefren tnayen n iyuren, taregg w weh-dd yar babas u netta iqfer lwaed i 
iwaed. Nettat tuya cemmars war tessin ura d ijj n weryaz. Ammu idwer d leada di Israyil, 40 aqa 
asegg w as awarni i usegg w as yessis n Israyil ttfent abrid hima ad ssiwrent ak-d yegis n Yaftah, 
Ajileadi, arebea n wussan deg usegg w as. 


-i r \ 1 Iryazen n Ifrayim twassmunen i umenyi u nitni zwan yar Zafun. Nnan i Yaftah “Mayemmi 
-L Li tezwid hima ad temmenyed ak-d ayt n Eammun u war d aney triyid hima ad nuyur 
akidek? Neccin ad ac neqqed timessi i taddart nnek tiwa i uzegif nnek d cek akides.” 2 Yaftah 
inna asen “Necc d rgens inu tuya-ney deg ijj n umcubbec d ameqqran ak-d ayt n Eammun u 
necc rayiy xawem, maca kenniw war i d ayi tfekkem zeg ufus nsen. 3 Umi zriy necc, belli kenniw 
war dd-tusim i ufekki, sebbrey tudart inu uca zwiy L’urdun yar ayt n Sammun u SIDI igga ayi ten 
deg ufus. Mayemmi i dd yari tgaeedem ass-a hima akidi temmenyem?” 4 Xas uca issmun Yaftah 
marra iryazen zi Jilead uca immney ak-d Ifrayim u iryazen zi Jilead yerben x Ifrayim minzi nitni 
nnan “Kenniw d inni yarewren zeg Ifrayim!”, aqa Jilead yusa-dd jar Ifrayim d Manassi. 5 Jilead 
ihewwes imucan n uzekk w u n L'Urdun inni igan n Ifrayim. D marra inni yarewren zi Afrayim 
nnan “Ejj ayi ad zwiy”, xenni sseqsan t iryazen zi Jilead “Ma cek d Afrati?” Mara netta inna 
“Lla!”, 6 xenni nnan as “Ini ‘Cibbulit!’ ” Inna netta xenni “Sibbulit" u iban-dd netta war izmir ad 
t inteq mlih, xenni ttfen t uca nyin t yar imucan n uzekk w u n L'Urdun, ar i ya wdan di rweqt 
nni tnayen u-rebein-araf n yeryazen n Ifrayim. 7 Tuya Yaftah ihekkem Israyil setta n isegg w usa. 
Xenni immut Yaftah, Ajileadi, u netta itwander deg ict zi tneddam n Jilead. 


11:39 ‘war tessin’ - rmeena n wawar-a, aqa nettat war tettis ca ak-d weryaz, maca teqqim ammu d taczarect. 
12:5 ‘ifrayimi’ - ijjen zi teqbic n ifrayim. 

Ibsan 


8 Awarni as tuya Ibsan zi Bayt-Lahm ihekkem x Israyil. 9 Netta tuya yars tratin n ihenjiren u 


issmegec tratin n yessis yar barra u i tratin n ihenjiren nnes ijja ten ad awyen tratin n yessis 


zi barra. Tuya netta ihekkem x Israyil sebea n isegg w usa. 10 Xenni immut Ibsan uca itwander di 
Bayt-Lahm. 


Ilun 


11 Awarni as tuya Ilun, Azabuluni, tuya d rqadi x Israyil u netta ihkem x Israyil eecra n isegg w usa. 

12 Xenni immut Ilun, Azabuluni, uca itwander di Ayalun di temmurt n Zabulun. 


£abdun 


13 Awarni as tuya Babdun, mmis n Hillal, zi Fireatun, ihekkem x Israyil. 14 Netta tuya yars arebein 


n ihenjiren d tratin n wayyawen, inni innayen x sebein n iyyar. Netta tuya d rqadi x Israyil tme 


nya n isegg w usa. 15 Xenni immut Babdun, mmis n Hillel, zi Fireatun, uca itwander di Firatun, di 
temmurt n Ifrayim, x wedrar n Ueamaliqi. 


Trarit /Axerqed n Camcun 


4 Ayt n Israyil arnin ad ggen min igan d aeeffan di tittawin n SIDI. Xenni SIDI iwca iten 



±o deg ufus n Ifilistiniyyen, ij n rmijar n arebein n isegg w usa. 2 Tuya din ijj n weryaz zi Surea, 
zi rwacun n Dan. Tuya qqarn as Manuh. Tamyart nnes tuya war yars bu tarwa u war dd-tiruw 
ca. 3 Iban-dd Lmalak n SIDI i temyart-a uca netta inna as “Xzar, war yarem bu tarwa u war dd- 
tiruw ca, maca ad teksid ddeyset, ad tarwed ijj n uhenjir. 4 Xenni, hda ixef nnem! War sess binu 
ura d ccrab u war ttett walu min inegsen! 5 Mayar xzar, cem ad teksid s ddeyset, ad tarwed 
ijj n uhenjir. War i d as ittekk rmus x uzegif nnes, mayar ahenjir ad yiri d ijj n umeezzar s 
temrist n ucewwaf i AREBBI zeg ueeddis n yemmas u netta ad ikkar, ad ifekk Israyil zeg ufus n 
Ifilistiniyyen.” 

6 Tamyart tudef u tessiwer ak-d weryaz nnes, tenna as “Ij n weryaz n AREBBI yusa-dd yari. 
Ayembub nnes igga amecnaw Lmalak n AREBBI, issagg w ad attas, uca necc war t sseqsiy manis 
i dd-yusa, u netta war d ayi inni mammec i d as qqaren. 7 Netta inna ayi “Xzar, cem ad teksid s 
ddeyset, ad tarwed ijj n uhenjir. War sess binu ura d ccrab u war ttett walu min inegsen, minzi 
ahenjir ad yiri d ameezzar s temrist n ucewwaf n AREBBI zeg ueeddis n yemmas ar ass n rmewt 
nnes.’ ” 8 Uca izzug Manuh yar SIDI, inna “A, Sidi, ttzawgey cek, ejj aryaz n AREBBI wenni dd 
tessekked yarney, ad yarney dd-yas twarat nnednit, ad aney isscen min i ya negg ak-d uhenjir 
wenni i dd ya ixerqen.” 

9 Uca SIDI isra yar Manuh u Lmalak n AREBBI yusa-dd ict n twarat nnednit yar temyart. Nettat 
teqqim deg iyyar uca aryaz nnes Manuh tuya war kides igi. 10 Nettat tqegeq u teeref, teawed 
aya i weryaz nnes, tenna as “Xzar, aryaz nni i dd yari yusin, iban ayi-dd cawed" 11 Uca Manuh 
ikkar, idfar tamyart nnes. Umi dd-yusa yar weryaz, inna as “Ma cek d aryaz nni i issiwren 
ak-d temyart inu?” Netta yarra-dd xas “Wah, d necc.” 12 Xenni inna Manuh “Xenni rexxu, mara 
twakemmren wawaren nnek, min i ya tiri rqaeida i zi i ya nuyur ak-d uhenjir u min i ya tin 
rxedmet nnes?” 13 Inna Lmalak n SIDI i Manuh “Tamyart ad tehda ixef nnes zi marra min d as i 
ya iniy. 14 Nettat war ttett min i dd-ittasen zi tzayart uca war tsess binu ura d ccrab u war ttett 
walu min inegsen. Ad tehda marra min i d as umurey.” 


12:11 ‘Azabuluni’ - ijjen zeg teqbic n Zabulun. 
12:15 ‘Aeamaliqi’ ijjen zi rgens n Camaliq. 

13:9 ‘yar Manuh’ - s Teibranit ‘yar tmijja n Manuh’. 

15 Xenni inna Manuh i Lmalak n SIDI “Ejj aney ad cek nemnee cwayt u ad ac nessewjed ijj n 
iyayd amezyan zzat i wudem nnek.” 16 Maca Lmalak n SIDI inna i Manuh “Mara texsed ad ayi 
tmeneed, war ttettey zeg weyrum nnek u mara texsed ad tesswejed ict n tyarst n wecmad, 
ittxessa ad tt tqedmed i SIDI.” Minzi Manuh war issin, aqa-t d Lmalak n SIDI. 17 Uca inna Manuh 
i Lmalak n SIDI “Mammec i d ac qqaren, hima ad ac negg ccan, xmi i ya itwakemme? wawar 
nnek.” 18 Inna as Lmalak n SIDI “Mayemmi i d ayi tesseqsid x yisem inu? Aqa wanita d reejeb.” 
19 Xenni iksi Manuh ijj n iyayd d amezyan zeg iyayden ak-d tewhibt n fyiget uca ibexxar aya x 
tesdart i SIDI. U netta igga ijj n reejeb u Manuh d temyart nnes tuya xezzaren. 20 Uca imsar, rami 
tuya aceeear n uealtar igaeeed deg ujenna, aqa ura Lmalak n SIDI igaeeed deg uceeear n uealtar. 
Manuh d temyart nnes zrin aya, wdan yar temmurt x iyembab nsen. 

21 Zi senni maca war dd-ibin Lmalak n SIDI ead yar Manuh d temyart nnes. Xenni issen Manuh, 
belli tuya d Lmalak n SIDI. 22 Inna Manuh i temyart nnes “S tidett neccin ad nemmet, minzi 
neccin nezra AREBBI.” 23 Tenna as temyart nnes “Mara SIDI ixs ad aney iney, iri netta war iksi 
zeg ufus nney tayarst n wecmad d tewhibt n fyiget u ad tiri war dd aney ittejji ad nzar ad nse? 
qae man aya di rweqt-a.” 

24 Tamyart turuw-dd ijj n uhenjir, tegga as Camcun. Ahenjir imyar u SIDI ibarek it. 25 Uca Arruh 
n SIDI ibda ad t indeh di rmargeh n reeskar n Dan jar Surea d Icta’ul. 

Remrac n Camcun 

-i a 1 U Camcun ihwa yar Timna. Di Timna izra ict n temyart zeg yessis n Ifilistiniyyen. 2 Umi 
-L idd-igaeeed sawed. , ihaja t i babas d yemmas, inna “Necc zriy di Timna ict n temyart zeg 
yessis n Ifilistiniyyen. Xenni rexxu, awyem ayi tt d tamyart i necc!” 3 Inna as babas maca , ura d 
yemmas “Ma war din tegi d ict n temyart jar yessis n aytmac u jar marra rgens inu umi texsed 
ad tawyed ict n temyart zeg Ifilistiniyyen i war itwaxetnen?” Uca inna Camcun i babas “Awi 
ayi itt i necc, minzi nettat d tamyart tecna di tittawin inu.” 4 Babas d yemmas war ssinen, aqa 
man aya tuya-t zi SIDI, aqa netta yarezzu ssibbet didd i Ifilistiniyyen, minzi di rweqt nni tuya 
Ifilistiniyyen hekkmen x Israyil. 

5 U Camcun ihwa-dd yar Timna ak-d babas d yemmas. Umi iwden yar ihwicen n tzayarin n 
Timna, xzar iffey-dd yars ijj n weyrad d amezyan izehhar. 6 Arruh n SIDI itwafarrey xas afami 
t imezzeq axmi itwamezzeq ijj n iyayd d amezyan uca d man aya imsar am war yars ura d ict n 
rhajet deg ufus nnes. Netta war ieawed i babas d yemmas min igga. 

7 Xenni ihwa, issiwer ak-d tmettut u nettat aqa-tt d tamyart tecna di tittawin n Camcun. 8 Awar- 
ni ca n wussan idwer yar din eawed hima ad tt yawi d tamyart. Iffey zeg webrid hima ad ixzar 
ayrus n weyrad, u xzar, tuya din ijj n weyraf n tzizwa di rxecbet n weyrad, ak-d tamment. 9 Netta 
iyru tamment deg ifassen, iffey uca ittett zzayes am iggur. Umi dd-yusa yar babas d yemmas, 
iwca asen zzayes uca ura d nitni ccin. Netta war d asen ini maca, aqa netta tuya ikkes-dd tam¬ 
ment zeg weyrus n weyrad. 

10 Xenni ihwa babas yar temyart u Camcun igga dinni ict n wurar am mammec nnumen ad t tteg- 
gen ihudriyyen. 11 Umi t zrin nitni, imsar, belli iwyen tratin n ieciren hima akides irin. 12 Inna 
asen Camcun “Ejj ayi ad awem iniy ict n thajit n twafit. Mara kenniw tzemmaren ad tt tfesyem 
u ad xas teffyem di sebea n wussan n wurar-a, xenni ad awem wcey tratin n tikkas d tratin n 
warrud icnan. 13 Maca mara war tzemmarem ad ayi tt tcarrhem, xenni kenniw ad ayi tewcem 
tratin n tikkas d tratin n warrud icnan.” Nitni nnan as “Ini aney thajit n twafit nnek, neccin 
nexs ad tt nser!” 14 Netta inna asen “Macca iffey-dd zeg wenni ittetten u tazyudi teffey-dd zeg 
wenni ijehden.” Trata n wussan war zmiren ad carrhen thajit n twafit i d asen inna. 15 Deg wass 

13:24 ‘Camcun’ - isem wanita ixs ad yini ‘am tfuct’. 

wiss sebea imsar, aqa nnan i temyart n Camcun “Ywa aryaz nnem mahend ad aney ifessar thajit 
n twafit niy ad am neqqed timessi ak-d taddart n babam. Ma teardem aney da, hima ad aney 
tekksem agra nney niy 11a?” 

16 Uca tru temyart n Camcun zzates, tenna “Cek teiffed ayi, war d ayi tettexsed. Cek tennid i 
tarwa n rgens inu ict n thajit n twafit u war d ayi tt tfessared.” U netta yarra-dd xas “Xzar, necc 
war tt nniy ead ura i baba ura i yemma. Mammec i d am tt i ya iniy i cem?” 17 Nettat maca tru 
zzates marra sebea n wussan nni di ggin urar u deg wass wiss sebea imsar arami i d as tt inna, 
minzi nettat tehwer it uca nettat tcarreh thajit n twafit i tarwa n rgens nnes. 18 Xenni nnan as 
yeryazen n tendint deg wass wiss sebea qber mma ad teyri tfuct “Min igan d amizid x tamment 
d min ijehden x weyrad?” Netta inna asen “Mri war tecrizem ak-d tfunast inu, iri kenniw war 
tifem thajit n twafit inu.” 

19 Xenni itwafarrey xas Arruh n SIDI uca ihwa yar Acqalun uca inya tratin n yeryazen u iksi 
takeccadt zzaysen uca iwca arrud icnan i yenni issfehmen thajit n twafit. Axeyyeq nnes maca 
itwassary uca igaeeed cawed yar taddart n babas. 20 U tamyart nnes temmewc i uecir nnes, wen- 
ni tuya t ieacaren deg wurar. 


Axref n Camcun di ttwee n temyart n Timnat 


4 Awarni ca n wussan, deg wussan n tmegra n irden, imsar, issijji Camcun x temyart 
nnes, yiwi akides ijj n iyayd a amezyan, inna i babas “Ejj ayi ad adfey yar temyart inu 



deg wexxam!” Maca babas war t ijji ad yadef. 2 Inna babas “S tidett necc nniy, cek teiffed tt 
u x uyenni necc wciy tt i uecir nnek. Ma war tegi ucmas tamezyant ead tecna xas? Ejj itt ad 
yark tiri deg wemcan nnes.” 3 Uca inna asen Camcun “Twarat-a ad iriy d acemrar zi jjihet n 


Ifilistiniyyen, mara ggiy daysen min igan d aeeffan.” 

4 U Camcum yuyur, iymar-dd tert-mya n iceebawen. Iksi isefdawen uca issneqreb iten ijj x 
wennedni s ikennasen nsen uca di rwest, jar tnayen n ikennasen, icedd ijj n usefdaw. 5 Netta 


issary isefdawen uca ijja iceebawen ad uyuren deg imendi ibedden n Ifilistiniyyen. Ammu 


issary icewwafen n irden d imendi ibedden, ura d azemmur. 

6 Xenni nnan Ifilistiniyyen “Wi iggin aya?” Nnan aqa d Camcun, adekk w ar n Utimni, minzi wa- 
nita yiwi as tamyart nnes, iwci tt i uecir nnes.” Xenni gaeeden Ifilistiniyyen uca qqden times¬ 
si i temyart d babas. 7 Xas uca inna asen Camcun “Mara kenniw teggim ammu, xenni xar ad 
ntaqmey zzaywem uca awarni aya ad arsey.” 8 Netta iwti ten s ict n tecti d tameqqrant, yarza 
asen ixsan x tnayen, xenni ihwa, yuyur izdey deg ifri n tesdart n Eitam. 

9 Xenni gaeeden Ifilistiniyyen uca wtin iqidan nsen didd i Yahuda uca areyycen ixef nsen ar 
Lahi. 10 Iryazen n Yahuda nnan “Mayemmi i dd yaney tgaeedem?” Nitni arrin-dd nnan “Neccin 
ngaeeed, hima ad ncarf Camcun mahend ad kides negg am mammec i kidney igga netta.” 

11 Uca hwan tert-araf n yeryazen zi Yahuda yar ifri n tesdart n Eitam, nnan i Camcun “Ma war 
tessined cek, aqa Ifilistiniyyen hekkmen xaney? Mayemmi i d aney teggid aya?” Netta yarra-dd 
xasen “Am mammec akidi ggin, ammu akidsen i ya ggey.” 12 Nitni nnan as “Neccin nehwa-dd 
hima ad cek ncarf u ad cek negg deg ifassen n Ifilistiniyyen.” Xenni inna Camcun “Jagem ayi, 
aqa kenniw war xafi thejjmem.” 13 Nitni ssiwren akides, nnan as “Man aya war ittiri, maca nec¬ 
cin ad cek ncarf u ad cek negg deg ufus nsen, maca s tidett war cek neneqq.” Uca carfen t nitni s 
tnayen n tseywin d timaynutin uca nedhen t zeg ifri yar sennej. 14 Rami yiwed yar Lahi, ffyen-dd 
yars Ifilistiniyyen s iyuyyan n umenyi, maca Arruh n SIDI itwafarrey-dd xas uca tiseywin nni yar 
ifassen nnes dewrent am tiffest i itwasscemden s tmessi d iceddiyyen nnes fesyin zeg ifassen 

15:6 ‘Atimni’ - ijj n weryaz zi Timna. 

15:8 ‘yarza asen ixsan x tnayen’ - s Teibranit ‘adar x tmessadt’. 

nnes. 15 Netta yufa ijj n yiyes n uqabsi d ttri n yijj n weyyur uca isswizzed afus nnes, ihart xas 
uca inya zzayes aref n yeryazen. 16 Inna Camcun “S yijj n yiyes n uqabsi n weyyur, ijj n ueurric, 
tnayen n ieurricen, aqa s yijj n iyes n uqabsi n teyyug nyiy aref n yeryazen.” 17 Imsar, umi 
ikemmer awar nnes, indar iyes n uqabsi zeg ufus nnes uca igga as i wemcan nni Ramat-Lahi. 

18 Minzi netta tuya days afadi attas, iraya yar SIDI inna “Cek tewcid i umsexxar nnek asenjem- 
a ameqqran. Ma xenni ittxessa ad mmtey s ufadi, ad wdiy deg ifassen n ina inni war ixtinen?” 

19 Xas uca issfegeq AREBBI ahfur n Lahi, ffyen-dd zzayes waman u netta isu uca buhber nnes 
idwer-dd uca idwer-dd yar tudart. X uyenni igga as i tafa nni ‘Tara n wenni ittrayan’. Tanita 
aqa-tt di Lahi yars ar ass-a. 20 Tuya netta ihekkem x Israyil deg wussan n Ifilistiniyyen, eicrin n 
isegg w usa. 


Camcun di Yazza 

-i s 1 Umi ittef Camcun abrid yar Yazza, izra dinni ict n temyart d taqehbect, uca yudef yars 
-L Oyar daxer. 2 Xenni itwanna i ayt n Yazza Camcun aqa-t da! Innden as-dd uca hdan giret 
tmun yar tewwart n tendint. Giret tmun nitni ssqaren, nnan “Yar tuffut n wass xenni ad t 
neney.” 3 Camcun maca iqqim izzer ittes yars ar azyen n giret. Xenni ikkar-dd deg wezyen n 
giret, ittef tiwwura n tendint ak-d redruf yar uyezdis n tewwart iqree i tent i-dd s zzekrun, igga 
itent x tyardin nnes uca yarbu tent yar tqiccet n wedrar nni igan qibac i Hibrun. 

Camcun d Dalila 

4 Awarni as, imsar ieceq ict n temyart yar tiyzart n Suraq, qqaren as Dalila. 5 Uca rbacat n tneddam 
n Ifilistiniyyen usin-dd yars, nnan as “Ywa it, u xzar ad tafed zi manis yars jjehd-a tameqqrant u 
mammec xas i ya nzemmar, ad t ncarf, hima ad t neyder yar temmurt. Xenni neccin ad am newc 
kur ijj zzayney aref u-mya n uqiyyat n nnuqart. 6 Xas uca tenna Dalila i Camcun “Ini ayi maca, zi 
manis yark jjehd-a ameqqran d mammec zemmaren ad cek carfen hima ad tettwayedred yar 
temmurt.” 7 Inna as Camcun “Mara carfen ayi s sebea n izewran d ttri nni war yuziyen sad, xenni 
ad dewrey arxuy amecnaw kur ijj n bnadem nnedni.” 8 Xenni rbacat n tneddam n Ifilistiniyyen 
iwyen as-dd sebea n ifiran n ided d ttri nni war yuziyen cad u nettat tcarf it zzaysent. 9 Deg ijj n 
umur tuya yars hed deg ict n texxamt n daxer ittef ahettu. Tenna as “A Camcun, Ifilistiniyyen 
usin-dd xak!” Xenni iqduw izewran am mammec iqettes ufiru n tiffest xmi itwacemm-dd arrihet 
n tmessi. Uca ssir n jjehd nnes war idwir itwassen. 

10 Xas uca tenna Dalila i Camcun “Xzar, cek tcemted ayi u tessxarrqed xafi. Ini ayi maca, s minzi 
cek zemmaren ad cek carfen?” 11 Netta inna as “Mara carfen ayi s tseywin d timaynutin, war 
twassxedment eemmars, ad dewrey arxuy amecnaw kur ijj n bnadem nnedni.” 12 Uca Dalila teksi 
tiseywin d timaynutin tcarf it zzaysent u tenna as “A Camcun, Ifilistiniyyen usin-dd xak!”, deg 
umur d ijjen tuya hed deg ict n texxamt n daxer ittef uhettu. Xenni iqettes tiseywin zeg iyagen 
nnes am ijj n ufiru. 

13 Xas uca tenna Dalila i Camcun “Xzar, cek tcemted ayi u tessxarrqed xafi. Ini ayi maca, s min 
cek zemmaren ad cek carfen?” Netta inna as “Mara cem tmuded sebea n tmuzarin x uzegif inu 
ak-d wexmar n ddebbuz n txeyyadt.” 14 U nettat tessemted tent s yijj n umesmir, tenna as “A 
Camcun, Ifilistiniyyen usin-dd xak!” Xenni ifaq-dd zegyides nnes, ikkes-dd ddebbuz n txeyyadt 
d ufiru. 

15 Xas uca tenna as “Mammec tzemmared ad tinid ‘Necc ttexsey cem’, mara ur nnek war yari igi? 
Rexxu tcemted ayi trata n twarawin u war i d ayi tennid zi manis yark jjehd-a ameqqran.” 16 Uca 
imsar, umi nettat tegga xas ayir s wawaren nnes u thewr it marra ussan, idwer reemar nnes 

15:17 ‘Ramat-Lahi’ - isem wanita ixs ad yini ‘fgaeeedet n yiyes n uqabsi’. 

iggur yars ar rmewt. 17 U netta issargeb itt marra x wur nnes, inna as “Ijj n rmus i uheffi war dd 
yari yusi x uzegif inu, minzi necc d ameezzar s temrist n ucewwaf zeg ueeddis n yemmas. Mara 
itwaheff ucewwaf inu, xenni ad ayi iffey jjehd inu, ad dewrey arxuy am kur bnadem nnedni.” 
18 Umi tezra Dalila, belli aqa netta issargeb itt marra x wur nnes, nettat tessekk yar rbacat n 
tneddam n ifilistiniyyen, tenna “Asem-dd twarat-a da, minzi issargeb ayi marra x wur nnes.” 
Rbacat n tneddam n Ifilistiniyyen gaeeden-dd yars, iwyen-dd akidsen rweznat n nnuqart deg 
ufus nsen. 19 Nettat tejja Camcun ad ittes x ifadden nnes, traya i ijj n weryaz, tqess as sebea n 
tmuzarin x uzegif nnes uca tebda nettat tettef it yars uca jjehd nnes iffey zzayes. 20 Xenni tenna 
“A Camcun, Ifilistiniyyen usin-dd xak!” Netta ifaq-dd zeg yides, inna “Twara-ya ad arxuy, ad 
ssfekkey ixef inu”, minzi netta war issin, aqa SIDI tuya ismeh days. 21 Xenni ttfen t Ifilistiniyyen, 
qereen as tittawin uca nedhen t yar Yazza, carfen t s tnayen n reqyud n nnhas u netta idwer 
issunnud tasirt di rehbes. 22 Maca acewwaf n uzegif nnes idwer imeqqar deyya awarni rami i d 
as tuya heffen. 

Rmewt n Camcun 

23 Rbacat n tneddam n Ifilistiniyyen munen, hima ad qeddmen ict n tyarst d tameqqrant i Dajun, 
arebbi nsen, ura i refrahet uca nnan “Arebbi nney iwca aney Camcun, reedu nney, deg ifassen 
nney.” 24 Umi t izra rgens, ssemyaren arebbi nsen, mayar nnan “Arebbi nney igga reedu nney 
deg ufus nney: netta, wenni ixran tammurt nney d wenni inyin zzayney attas!” 25 Uca imsar, 
umi ur nsen tuya-t ifarh, nnan “Rayam i Camcun hima ad aney issfarh.” Uca rayan-dd x Cam¬ 
cun zi rehbes ca sstehzan zzayes zzat i wudem nsen ucajjin t ad ibedd jar ipilaren. 26 Xenni inna 
Camcun i uhenjir wenni t inedhen zeg ufus “Arxu ayi, necc xsey ad hadiy ipilaren i yarebbun 
taddart, mahend ad xasen senndey necc.” 27 Taddart tuya teccur s yeryazen d temyarin. Tuya 
din sawed marra rbacat n tneddam n Ifilistiniyyen. X tzeqqa iwatan tuya qqimen amenni tert-araf 
n yeryazen d temyarin nni xezzaren umi ittyennen Camcun. 28 Xenni iraya Camcun yar SIDI, 
inna “Sidi, SIDI, xarres dayi u tewced ayi myir twarat-a waha jjehd inu, a AREBBI, hima necc 
ad ntaqmey ixef inu zeg Ifilistiniyyen di ssibbet n tittawin inu deg ict n twarat.” 29 Uca ittef 
Camcun tnayen n ipilaren i igan di rwest i yarbun u min xef tsenned taddart, ijj n upilar s uyir 
nnes afusi d wennedni s uyir nnes azermad. 30 Uca Camcun inna “Ejj imin inu ad immet ak-d 
Ifilistiniyyen!”, u netta iynes ixef nnes yar zzat s marra jjehd nnes uca tewda taddart x rbacat n 
tneddam u x marra rgens i days tuya igan. Tuya qedda n yenni i inya s rmewt nnes d ameqqran 
x yenni tuya inya umi tuya iddar. 31 Aytmas d marra taddart n babas hwan-dd u ssgaecden t, 
iwyen t u nedren t jar Surea d Icta’ul deg wender n babas Manuh. Tuya ihekkem di Israyil eicrin 
n isegg w usa. 


Mixa d rexyar nnes n ssanam 

-i ry 1 Ijj n weryaz tuya izeddey x idurar n Ifrayim, qqaren as Mixa. 2 Netta inna i yemmas 
-L / “Aref u-mya n uqiyyat n nnuqart i d am itwakksen u xasent tennid ict n nnesret tenni i 
zi tnetqed deg imezzuyen inu, xzar, nnuqart nni aqa-tt yari, necc ksiy tt.” Yemmas tenna “Ad 
yiri mmi itwabarek zi SIDI!” 3 Netta yarra aref u-mya n uqiyyat n nnuqart i yemmas uca yemmas 
tenna as “Nnuqart qeddsey tt zeg ufus inu i SIDI mahend ad tiri tqeddes i mmi hima ad zzayes 
igg ijj n rexyar ineqcen d ijj n rexyar ifesyen u rexxu yark ad ac tt arrey.” 4 Netta maca yarra 
nnuqart sawed i yemmas. Uca yemmas teksi mitayn n uqiyyat n nnuqart u tewca itent i yijj n 
wemzir n wurey, wenni i zzayes iggin ijj n rexyar ineqcen d yijj n rexyar ifesyen d man aya 
itwaggen di taddart n Mixa. 5 Tuya Mixa yars ict n taddart n arebbi u netta igga ijj n upaltu 
n ukehhan d rexyarat imezyanen n lasnam u ireqqem ijjen zeg ihenjiren nnes ad yars yiri d 

akehhan. 

6 Deg wussan nni war din tuyi ajegid di Israyil. Kur ijj ittegg min igan nican di tittawin nnes. 7 Di 
Bayt-Lahm di Yahuda tuya din ijj n webriy zi rwacun n Yahuda. Netta tuya d ijj n Ulawi, tuya 
izeddey dinni d abarrani. 8 Aryaz-a iffey zi tendint nni, zi Bayt-Lahm di Yahuda, hima ad izdey 
am ubarrani mani mma izemmar ad yaf amcan. X webrid nnes yiwed netta yar idurar n Ifrayim 
yar taddart n Mixa. 9 Mixa isseqsa t “Manis i dd-tusid cek?” Netta yarra-dd xas “Necc d Alawi zi 
Bayt-Lahm di Yahuda, u necc ggurey, hima ad zedyey mani mma i yayafey amcan .” 10 Xenni inna 
as Mixa “Qqim yari uca tirid ayi d baba d akehhan! Necc ad ac wcey eecra n uqiyyat n nnuqart 
d ca n werrud d reewec.” Uca Alawi yuyur akides. 11 Alawi yarda xas deg wawar hima ad iqqim 
ak-d weryaz u abriy tuya i Mixa am ijjen zeg ihenjiren nnes. 12 Mixa ireqqem Alawi uca idwer 
webriy d akehhan yars di taddart n Mixa. 13 Uca inna Mixa “Rexxu ssney necc, aqa SIDI ad ayi 
igg rxar, mayar necc yari Alawi wanita d akehhan.” 

Taqbic n Dan tettef Layic d tasyart nnes 

I Q 1 De S wussan nn i war din tuyi ajegid di Israyil u deg wussan nni tuya taqbic n Dan tarezzu 
-L O tasyart i yixef nnes mahend ad days izdey, minzi war d as-dd tekkar cad tesyart tecna 
jar tqebbar n Israyil. 2 Ssekken ayt n Dan zi rwacun nsen xemsa n yeryazen zeg imucan nsen i 
igg w jen attas. Tuya iryazen nni d ayt n umenyi inni dd-yusin zi Surea d Icta’ul, hima ad bergen 
tammurt, ad days yarzun. Nitni nnan asen “Uyurem, arzum tammurt!” Usin-dd yar idurar n 
Ifrayim yar taddart n Mixa u ssensen dinni. 3 Umi ten tuya nitni yar taddart n Mixa, eeqren x 
tmijja n webriy, Alawi, uca ffyen zeg webrid yars, nnan as “Min cek i da dd-yiwyen u min i da 
tettegged u min i da tarezzud cek?” 4 Netta yarra-dd xasen “Ta d ta iggi tt akidi Mixa. Netta 
icra ayi u ammu i dewrey necc d akehhan nnes.” 5 Nitni nnan as “Seqsa aney AREBBI, mahend 
ad nessen, ma abrid i ya nuyur, ad yiri mlih.” 6 Yarra xasen ukehhan “Uyuret di rehna, abrid i 
texsem ad tekkem, aqa-t zzat i tittawin n SIDI.” 

7 Xenni ruhen xemsa n yeryazen nni, iwden yar Layic. Nitni zrin rgens izdey days di raman am 
mammec t tuya d lqaeida yar ayt n Sidun, s rhudnet u di raman. Tuya war din ura d ijj di tem- 
murt wenni ihsaren xyijjen di ca n rhajet niy ittef ca s rexcunet. Nitni tuya igg w jen attas x ayt 
n Sidun u war yarsen tuyi walu ura ak-d ijj n bnadem. 8 Uca usin-dd yar aytmatsen di Surea d 
Icta’ul uca nnan asen aytmatsen “Man awar i yarwem?” 9 Nitni arrin-dd xasen “Kkarem, jjem 
ad ngaeeed, minzi nezra tammurt, u xzar, aqa-tt tecna attas. Ma xenni texsem ad teqqimem tet- 
tarsam ammu? War tteegizem ca mahend ad tadfem yar temmurt hima ad tt tettfem d rwart. 
10 Mara kenniw ad tawdem din, xenni ad tafem ijj n rgens izeddyen di raman uca tammurt tewsee 
attas yar tnayen n iyezdisen, minzi AREBBI igga awem tt deg ufus nwem, aqa-t d ijj n wemcan 
mani war d as ittxessi walu n min igan x temmurt. 

II Xas uca ksin iqidan nsen zi senni, zi Surea d Icta’ul, setta mya n yeryazen hezzmen s resnah 
zi rwacun n Dan. 12 Nitni gaeeden uca wtin iqidan nsen yar Qaryat-Yaearim di Yahuda. X uy- 
enni qqaren as i wemcan nni ‘Maxan-Dan’ yars ar ass-a. Xzar aqa-tt awarni i Qaryat-Yaearim. 
13 Zi senni ffyen, edun yar idurar n Ifrayim iwden yar taddart n Mixa. 14 Xenni ssiwren xemsa n 
yeryazen, inni tuya igguren hima ad bergen tammurt n Layic, nnan i aytmatsen “Ma tessnem 
eawed, aqa di tudrin nni aqa din ijj n upaltu n ukehhan d rexyarat imezyanen n lasnam d ijj 
n rexyar ineqcen d ijj n rexyar ifesyen? Xenni rexxu, tessnem min xawem ad t teggem.” 

15 Rexdenni ffyen zeg webrid nsen, usin-dd yar taddart n webriy, Alawi, yar taddart n Mixa uca 
sseqsan x raman nnes. 16 Setta-mya n yeryazen zeg ayt n Dan i ihezzmen s resnah nsen, qqimen 
bedden yar wadaf n tewwart. 17 Xemsa n yeryazen, inni tuya ffyen hima ad bergen tammurt, 

18:12 ‘Maxan-Dan’ - isem wanit ixs ad yini ‘tesqift n Dan’. 

gaeeden, udfen u iwyen rexyar ineqcen d upaltu n ukehhan d rexyarat imezyanen n lasnam 
d rexyar ifesyen. Akehhan iqqim ibedd yar uqemmum n tewwart ak-d setta-mya n yeryazen 
ihezzmen s resnah. 18 Xemsa ina udfen yar taddart n Mixa u kksen rexyar ineqcen d upaltu n 
ukehhan d rexyarat imezyanen n lasnam d rexyar ifesyen uca xas inna asen ukehhan “Min din 
tetteggem?” 19 Nitni nnan as “Susem, sars afus nnek x uqemmum nnek, uyur akidney u dwer 
d baba d akehhan nney! Min ihran, mara cek d akehhan di taddart n yijj n weryaz waha niy 
mara cek d akehhan i ict n teqbic d yijj n familya di Israyil”? 20 Rexdenni ifarh wur n weryaz nni 
uca netta iksi apaltu n ukehhan d rexyarat imezyanen n lasnam d rexyar ineqcen uca yudef 
jar rgens. 21 Uca eeqben nitni, ffyen uca nedhen ihenjiren d rmar d ddqurat akidsen yar zzat. 
22 Umi nitni tuya igg w jen attas x taddart n Mixa, itwaraya-dd i yeryazen di tudrin yudsen x 
taddart n Mixa hima ad munen uca nitni xeccen x ayt n Dan. 23 Nitni rayan awarni i ayt n Dan u 
ina nnqerben azegif nsen, nnan i Mixa “Min cek yuyin? Mayemmi trayid hima ad twassmunen 
marra ? 24 Inna netta “Kenniw tekksem xafi irebbiten inu i ggiy ura d akehhan uca tuyurem. 
Min yari rexxu ead? Mammec teggim ead teqqarem ayi ‘Min cek yuyin?’ ” 25 Ayt n Dan nnan as 
“Yark ad nser i tmijja nnek yarney niy izemmar ad xawem wdan iryazen yewearen u iri ad tay ad 
tessweddared reemar nnek ura d reemur n taddart nnek.” 26 Uca uyuren ayt n Dan deg webrid 
nsen u umi izra Mixa belli nitni tuya jehden xas, inneqreb, yaregg w eh yar taddart nnes. 

27 Nitni maca iwyen min iggin Mixa ura d akehhan wenni tuya yars ittsexxaren uca iwden yar 
Layic, yar ijj n rgens izeddyen di rhudnet d raman uca nyin ten s reqdee n ssif u sscemden 
tandint s tmessi. 28 War din ura d ijjen izemmar ad ten issenjem minzi tuya-tt tigg w wej attas x 
Sidun u war tuyi yarsen walu ura ak-d yijj n bnadem. Tuya-tt di rewda n teyzurt nni yar Bayt- 
Rahub. Awarni i uya bnan tandint eawed uca zedyen days. 29 Nitni qqaren as i tendint Dan, x 
yisem n babatsen Dan, wenni i dd-itwarwen i Israyil. Maca zic tandint tuya qqaren as Layic. 

30 Ayt n Dan ssbedden rexyar ineqcen i yixef nsen d Yahunatan, mmis n Jarcum, mmis n Ma- 
nassi, netta ak-d tarwa nnes tuya-ten d ikehhanen i teqbic n Dan yars ar ass i di tetwandeh 
temmurt yar lmenfa. 31 Nitni tuya ssbedden rexyar ineqcen n Mixa, tenni igga, zzat i yixef nsen 
marra ussan min tekka taddart n SIDI tega di Cilu. 

Refdihet i iggin ayt n Binyamin di Jibea 

1 0 1 De S wussan nn L umi war din tuyi ajegid di Israyil, tuya din ijj n Ulawi izeddey d abarrani 
-L Z/yar ttarf qae n deffar n idurar n ifrayim. Netta yiwi ict n temyart, ict n tayya, zi Bayt- 
Lahm di Yahuda. 2 Maca tayya nnes tedwer tqehheb umi yars tt tuya uca tesmeh days, teeqeb 
yar taddart n babas di Bayt-Lahm di Yahuda. Dinni teqqim attas n wussan, arebea n iyuren. 
3 Xenni ikkar weryaz, idfar itt hima ad kis issiwer s wur nnes mahend ad tt-idd issaregg w eh. 
Tuya ahudri nnes akides d ict n tyuya n yeyyar. Uca nettat tiwyi it yar taddart n babas. Umi t 
izra babas n tebriyt, ifarh rami akides i ya immerqa. 4 Arami adekk w ar nnes, babas n tebriyt, 
igga xas attas ayir mahend akides iqqim trata n wussan. Nitni ccin, swin u ssensen dinni. 5 Imsar 
deg wass wiss arebea tuya kkaren zic yar tuffut u netta ikkar ixs ad yuyur. Xenni inna babas n 
tebriyt i wesri nnes “Semhed ur nnek s yijj n ureqq w uz n weyrum, xenni ad taf tzemmarem ad 
tuyurem.” 6 Nitni qqimen, ccin, swin jmie. Xenni inna babas n tebriyt i weryaz “Ttzawgey, qqim 
da ad tessensed uca ad ifarh wur nnek.” 7 Aryaz ikkar hima ad yuyur, maca adekk w ar nnes ikellef 
xas igga xas ayir hima ad dinni issens eawed. 8 Deg wass wiss xemsa ikkar zic yar tuffut hima ad 
yuyur. Inna babas n tebriyt “Arni semhed ur nnek!” U nitni qqimen ttrajan ar i ya iedu wass uca 
ccin tnayen idsen munen. 9 Xenni ikkar weryaz hima ad yuyur, netta ak-d tayya nnes d uhudri 
nnes. Adekk w war nnes, babas n tebriyt, inna “Xzar maca, ass ggur ad iedu tiwed-dd tmeddit, 
ttzawgey sensem da u sfarh ur nnek u kkarem tiwecca zic mahend ad tettfem abrid yar tqidunt 

nnek.” 10 M aca aryaz war ixs ca cad ad issens. Ikkar uca yuyur, yiwed a? qibac Yabus, tenni d 
Urcalim, u tuya ict n tyuya n yeyyar bardeen d tayya nnes aqa-tt akides. 11 Umi ten tuya nitni 
yar Yabus, tuya ass ggur ad iedu. Xenni inna uhudri i bab nnes “Uyur, ad da ndar di tendint-a 
n Iyabusiyyen, ad days nessens.” 12 Maca sides nnes yarra-dd xas “Neccin war nettettar deg ict 
n tendint d tayribt, tenni war igin n ayt n Israyil, maca ad narni ad nuyur yar Jibea.” 13 D netta 
inna cawed i uhudri nnes “As-dd, ejj aney ad narzu ad nawed yar ijj zeg imucan nni, ad nessens 
di Jibea niy di Rama.” 

14 Nitni arnin uyuren u teyri xasen tfuct umi ten-tuya nitni yar Jibea nni igan n Binyamin. 

15 Uca ssfaryen z eg webrid, hima ad adfen din mahend ad ssensen di Jibea. Umi din yudef, iqqim 
deg wazzay n tendint, minzi war ten issidef hed yar taddart mahend ad ssensen. 16 U xzar, yar 
tmeddit ieqeb-dd yijj n uwessar zi rxedmet nnes zeg iyyar. Tuya aryaz nni cawed zeg idurar n 
Ifrayim, maca izdey am abarrani di Jibea, maca imezday n temmurt nni tuya-ten d Ibinyami- 
niyyen. 17 Issgaeeed tmuyri nnes, ixzar aryaz nni tuya dd-ikkin d abrid deg wazzay n tendint, 
uca awessar inna “Mani i ya tuyured u manis i dd-tusid?” 18 Uca inna as netta “Neccin neffey-dd 
zi Bayt-Lahm yars a? ttarf qae deffar x idurar n Ifrayim, zi senni i dd-usiy. Necc tuya uyurey yar 
Bayt-Lahm di Yahuda, uca fexxu ggurey yar taddart n SIDI uca war da ura d ijj ad ayi issidef yar 
taddart nnes, 19 waxxa neccin yarney rum d reeref i yeyyar nney ura d ayrum d binu i necc, i 
tayya nnek u i uhudri wenni igan yar imsexxaren nnek. War d aney ixess walu.” 20 Xenni inna 
uwessar yarra-dd xas “Ad kik yiri rehna! Maca min i d ac iqqimen, aqa-t yari, myir ittxessa war 
tnusid deg wazzay.” 

21 Netta issidef it yar taddart nnes, iwca reeref i iyyar u nitni ssirden idaren nsen ccin swin. 

22 Di rweqt d ict rami ifarh wur nsen, xzar, deyya nnden-dd yeryazen n tendint i taddart, irya- 
zen nni d ayt i war isekk w in, uca ssqarqben di tewwart. Nitni ssiwren ak-d uwessar, bab n tad¬ 
dart, nnan “Suffey-dd aryaz, wenni i dd yudfen yar taddart nnek, yar barra, neccin nexs aki¬ 
des newda.” 23 Aryaz, bab n taddart, iffey-dd yarsen, inna asen “Lla, aytma, war tteggem ca 
tueeefna. Rexxu, umi aryaz-a yudef yar taddart inu, yarwem ad teggem refdihet am tanita. 

24 Xzar, yegi d taezarect d tayya nnes ad yarwem tent ssuffyey. Sehwam tent u ggem akidsent 
min texsem, maca deg weryaz-a war tteggem refdihet am tanita.” 

25 Maca iryazen war xsen ad yarsen sran. Xenni ittef aryaz tayya nnes, issuffey itt-dd yarsen yar 
barra. Nitni uryen xas, jeyyhen tt giret tekmer yars ar ateffu u nitni jjin tt ad tuyur yars arami 
isbeh rhar. 

26 Umi d tarrez tuffut tusa-dd temyart-a uca tewda yar tewwart n taddart n weryaz mani tuya 
igan sides nnes, yars arami i dd-teffey tfawt. 27 Umi dd-ikkar sides yar tuffut, yarzem tiwwura n 
taddart uca iffey yar barra hima ad ittef abrid nnes, xzar, din i tewda temyart, tayya nnes, yar 
tewwart n taddart s ifassen nnes x tnebdat. 28 Netta inna as “Kkar bedd, neccin nexs ad nuyur!” 
Maca ura d ijj war xas-dd yarri. Xenni issars itt x weyyur uca ittef abrid yar wemcan n tzeddiyt 
nnes. 29 Umi yiwed netta yar taddart, iksi ijj n rmus, ittef tayya nnes, iqess itt x teneac n tseqqar 
uca issekk itent yar marra jwayeh n Israyil. 30 Uca imsar, aqa qae wenni izrin aya, inna “Man aya 
eemmars ead war imsar ura war t nezri zeg wass i di ffyen ayt n Israyil zi Misra yars ar ass-a. 
Xemmem days, mcawarem ak-d wayawya uca inim awar n Ihukm !” 

Amenyi n ayt n Israyil ak-d teqbic n Binyamin 

O ft 1 Xenni ffyen marra ayt n Israyil uca tamesmunt, zi Dan yars ar Bi’r-Sabea ura d tammurt 
lu v/n Jilead, tmun am ijj n weryaz yar SIDI di Misfa. 2 Uca imdebbaren n marra rgens, ura d n 
marra tiqebbar n Israyil ssbedden ixef nsen di tmesmunt n AREBBI, arebea-araf n yeryazen x 
idaren, marra iryazen inni izemmaren x ssif. 3 Ayt n Binyamin srin, aqa ayt n Israyil gaeeden yar 

Misfa. Ayt n Israyil nnan “Siwrem, mammec tzemmar ad temsar tueeffna-ya?” 4 Aryaz Alawi, 
aryaz n temyart ittwanyen, yarra-dd xasen “Necc usiy-dd ak-d tayya inu zi Jibea tenni igan n 
Binyamin, hima ad ssensey din. 5 Uca imezday n Jibea nnqerben xafi, nnden ayi-dd di giret i 
taddart, nwan ad ayi nyen u yesben tayya inu arami temmut. 6 Xenni ksiy tayya inu, bdiy tt d 
tiseqqar, ssekkey tt yar marra jwayeh n temmurt n rwart n Israyil, minzi nitni ggin refdihet d 
tubuherya di Israyil. 7 Xzar, kenniw marra d ayt n Israyil. Arrem-dd kenniw x man aya s wawar 
d cwar!” 

8 Uca ibedd rgens imun am ijj n weryaz, inna “Ura d ijjen zzayney war iggur yar tqidunt nnes 
u ura d ijjen zzayney war itteiqqib yar taddart nnes. 9 Xenni rexxu, ammu i ya negg ak-d Jibea: 
ad xas neffey elahsab taqedduht! 10 Ad narecceh zi marra tiqebbar n Israyil eecra n yeryazen zi 
mya u mya zeg waref u aref zi eecra-aref, hima ad awyen ?eewec i rgens, hima, xmi i dd ya yasen 
yar Jibea tenni igan n Binyamin, ad ggen akides elahsab marra tubuherya nni yegga di Israyil.” 

11 Ammu munen marra iryazen n Israyil di tendint-a, tuya munen ak-d wayawya am ijj n weryaz. 

12 Uca sekkent tiqebbar n Israyil iryazen yar marra taqbic n Binyamin, nnan “Mana refdihet-a i 
yarwem imsaren? 13 Wcem aney-dd iryazen nni, inni d ayt i war isekk w in nni igan di Jibea, hima 
ad ten nenney uca ad iwamha min igan d aeeffan zi Israyil.” Maca ayt n Binyamin war xsen ad 
sren yar aytmatsen, ayt n Israyil. 

14 Usin-dd ayt n Binyamin zi tneddam nsen yar Jibea munen, hima ad ffyen yar umenyi ak-d 
ayt n Israyil. 15 Deg wass nni sedden ayt n Binyamin zi tneddam, setta u-eicrin-araf n yeryazen 
inni izemmaren x ssif, nhra imezday n Jibea i zi sedden sebea-mya n yeryazen itwafarzen. 16 Jar 
marra rgens-a aqa din sebea-mya n yeryazen twafarzen, i zi itwabellee ufus nsen azermad. Kur 
ijj zzaysen izemmar ad ihaka mlih attas s yegiy, war xettin. 17 Ura d iryazen n Israyil twased- 
den. Nitni tuya-ten nhra ayt n Binyamin di arebea-mya-araf n yeryazen inni izemmaren x ssif. 
Marra nitni d iryazen Ieeskariyyen. 

18 Kkaren ayt n Israyil uca ffyen yar Bayt-Il, sseqsan AREBBI, nnan “Man wen zzayney i ya iffyen 
d amzwaru yar umenyi ak-d ayt n Binyamin?” Uca SIDI inna “Amezwaru Yahuda.” 19 Kkaren 
ayt n Israyil yar tuffut, wtin iqidan nsen ajemmad i Jibea 20 Ffyen yeryazen n Israyil yar umenyi 
ak-d Binyamin uca sedden yeryazen n Israyil ixef nsen qibac nsen i umenyi yar Jibea. 21 Xenni 
ffyen-dd ayt n Binyamin zi Jibea uca yedren di Israyil deg wass nni tnayen u-eicrin-araf n ye¬ 
ryazen yar temmurt. 

22 Maca rgens, iryazen n Israyil, ggin taryast, sedden ixef nsen ict n twarat nnednit i umenyi 
yar mani tuya sedden ixef nsen deg wass amezwaru. 23 Uca ayt n Israyil gaeeden, tuya run zzat 
i wudem n SIDI ar tameddit, u sseqsan “Ma ad ffyey ict n twarat nnednit yar umenyi ak-d 
tarwa n uma Binyamin?” SIDI yarra-dd “Gaeedem didd i nnes i umenyil” 24 Deg wass wiss tnayen 
qarrben-dd ayt n Israyil yar ayt n Binyamin 25 uca iffey Binyamin deg wass wiss tnayen zi Jibea 
mahend ad kidsen immerqa. Yedren eawed tmentac-araf n yeryazen yar temmurt, inni tuya 
marra zemmaren x ssif. 

26 Xas uca ffyen marra ayt Israyil, rgens marra, uca iwden yar Bayt-Il, run. Qqimen dinni zzat 
i wudem n SIDI uca zummen deg wass nni yars ar tameddit uca ssbexxaren tiyarsa n wecmad 
d tyarsa n rehna zzat i wudem n SIDI . 27 Xenni sseqsan ayt n Israyil SIDI, minzi din, di Bayt-Il , 
tuya iga Ttabut n Reahd n AREBBI deg wussan nni. 28 D Finahas, mmis n Alieazar, mmis n Ha- 
run, ibedd deg wussan nni zzat i wudem nnes uca inna “Ma ad neffey ict n twarat nnednit yar 
umenyi ak-d ayt n uma Binyamin niy ad nesmeh?” SIDI yarradd “Ffyem, mayar tiwecca ad ten 
ggey deg ufus nnek.” 

29 Xas uca igga Israyil tixecfin yar marra iyezdisen n Jibea 30 u deg wass wiss trata gaeeden ayt n 
Israyil didd i ayt n Binyamin. Sedden ixef nsen i umenyi ak-d Jibea, am mammec ttggin twarawin 

20:13 ‘war xsen ad sren yar aytmatsen’ - s Teibranit ‘war xsen ad sren yar tmijja n aytmatsen’. 

iedun. 31 Xenni ffyen ayt n Binyamin i umsagar ak-d ayt n Israyil u twasigg w jen zi tendint uca, am 
mammec twarawin iedun, nyin inni twassnuqqben x ibriden imeqqranen zeg inni ijj igaeeed yar 
Bayt-Il u wennedni yar Jibea, erahar tratin n yeryazen n Israyil. 32 Xenni nnan ayt n Binyamin 
“Aqa nitni twayerben zzat i wudem nney, am twarat tamezwarut.” Nnan ayt n Israyil “Ejj aney 
ad narwer, ad ten nessigg w ej zi tendint yar ibriden imeqqranen.” 33 Marra iryazen n Israyil kka- 
ren zeg wemcan nsen u sedden ixef nsen i umenyi yar Bael-Tamar. Di rweqt d ict usin-dd, inni zi 
Israyil i tuya di texceft, x ict n ryefret zeg wemcan nsen zeg ifri n Jibea. 34 Eecra-araf n yeryazen 
itwafarzen zi marra Israyil usin-dd zeg urendad n Jibea u amenyi idwer iwear. Nitni war ssinen, 
aqa ticti thart xasen. 35 SIDI iwta ayt n Binyamin zzat i wudem n Israyil, arami ayt n Israyil nyin 
deg wass nni xemsa u-eicrin-araf u-mya n yeryazen inni izemmaren marra x ssif. 36 Zrin ayt n 
Binyamin, nitni tuya twawten, minzi iryazen n Israyil wcin ttasie i Ibinyaminiyyen, minzi nitni 
ttecren x texceft nni tuya ggin didd i Jibea. 37 Inni i tuya innuffaren di texceft, qegqen ad hejmen 
x Jibea. Inni i tuya di texceft, hejmen u wtin marra tandint s reqdee n ssif. 38 Iryazen n Israyil 
tuya ggin awar ak-d yenni innuffaren di texceft, aqa nitni ad jjen aseynu ameqqran n ddexxan 
ad dd-igaeeed zi tendint. 39 Xas uca nnqerben iryazen n Israyil deg umenyi. Binyamin tuya ibda 
ad iney inni itwasnuqqben zi Israyil, erahar tratin n yeryazen. Aqa nnan “Nitni twawten nican 
zzat i wudem nney am deg umenyi amezwaru.” 40 Ibda useynu ameqqran ad dd-igaeeed am ijj 
n uqellij n ddexxan zi tendint. Umi ixzar Binyamin yar deffar, aqa tandint marra tgaeeed am 
ddexxan yar ujenna. 41 Xenni nnqerben-dd iryazen n Israyil uca iryazen n Binyamin iwta iten 
unexrie, minzi nitni zrin, aqa ticti taeeffant tuya terqef iten. 42 Nitni nnqerben yar rexra zzat i 
wudem n ayt n Israyil. Amenyi maca idfar iten minzi zi tneddam aqa din inni iggin di rwest nsen 
ict n tcarrigt n arrimet. 43 Nitni nnden i ayt n Binyamin, dfaren ten bra qettu, eefsen xasen yars 
ar qibac n Jibea yar uyezdis nnes manis dd-tneqqar tfuct. 44 Wdan tmentac-araf n yeryazen, 
marra nitni d iryazen imehden. 45 Xenni nnqerben, arewren yar rexra, yar tesdart n Rimmun. 
U x webrid ameqqran qdan eawed x xemsa-araf n yeryazen. Dfaren ten yars ar Jideum, wtin 
zzaysen arfayn n yeryazen s rmewt. 46 Deg wass nni tuya marra inni iwdan zi Binyamin di xemsa 
u-eicrin-araf n yeryazen nni zemmaren x ssif, marra nitni d iryazen imehden. 

47 Setta-mya n yeryazen maca nnqerben, arewren yar rexra, yar tesdart n Rimmun, uca nitni 
qqimen arebea n iyuren di tesdart n Rimmun. 48 Uca eeqben ayt n Israyil yar ayt n Binyamin 
uca wtin ten marra s reqdee n ssif, marra tandint ak-d rmar u ak-d marra min din ufin. Ammu 
abeeda ssaryen marra tineddam i ufin s tmessi. 

Timyarin i Binyamin 

r\ -t 1 Ayt n Israyil tuya jjugen di Misfa uca nnan “Ufa d ijj zzayney war itticc yegis i ayt n 
Zj -L Binyamin d tamyart.” 2 Yusa-dd rgens yar Bayt-Il uca qqimen nitni dinni zzat i wudem n 
AREBBI ar tameddit. Nitni ssgaeeden tmijja nsen uca run s imettawen ittazzren. 3 Nnan “A SIDI, 
AREBBI n Israyil, mayemmi imsar uya di Israyil, aqa ass-a teqqim ict n teqbic n Israyil war tbin?” 
4 Tiwecca nnes, imsar, aqa rgens ikkar zic uca bnan ijj n uealtar, bexxaren xas tiyarsa n wecmad 
d tyarsa n rehna. 5 U ayt n Israyil nnan “Wi iqqimen zi marra tiqebbar n Israyil war i dd-igaeeden 
yar wegraw n rgens n SIDI?” Tuya ggin ict n tjagit ak-d wenni war i dd-igaeeden yar SIDI yar 
Misfa, nnan “Ad itwaney nican!” 6 Xas uca nedmen ayt n Israyil x umatsen Binyamin, nnan 
“Ass-a tetwaqess ict n teqbic zi Israyil. 7 Mammec i ya negg di tmesract n temyarin i yeryazen n 
Binyamin nni iqqimen? Minzi neccin nejjug yar SIDI war i d asen netticc cayessitney d tamyart.” 
8 Nnan “Ma war dd-igaeeed ca n yijjen zi tqebbar n Israyil yar SIDI di Misfa?” Xzar, war dd-yusi 
ura d ijjen zi Yabic di Jilead yar rmargeh n reeskar, yar wegraw n rgens, 9 minzi rgens itwahseb, 
u xzar, zi Yabic di Jilead war din igi ura d ijjen. 

w Xenni tessekk tmesmunt teneac-araf n yeryazen zeg inni d ayt n umenyi qae uca umuren 
ten, nnan “Gaeedem, wtem imezday n Yabic di Jilead s reqdee n ssif, ura d timyarin d ihenjiren 
imezyanen. 11 Ammu i ittxessa ad teggem: marra min igan d awtem d marra timyarin tinni tuya 
ittsen ak-d weryaz, ad ten tharrmem i utehhi.” 

12 Nitni ufin jar imezday n Yabic di Jilead arebea-mya n tebriyin tinni d tiezariyyin, tinni tuya 
ead war ttisent ak-d weryaz. Ina iwyen tent yar rmargeh n reeskar di Cilu di temmurt n Kenean. 
13 Xas uca tamesmunt tmun tessekk ireqqasen uca ssiwren ak-d ayt n Binyamin inni igan yar 
tesdart n Rimmun, barrhen asen s rehna. 14 Di rweqt nni eeqben ayt n Binyamin uca wcin asen 
timyarin tinni tuya jjin ddarent zi temyarin n Yabic di Jilead, maca waxxa amenni, tuya war 
ten ttqeddin. 

15 Xenni tuya rgens izzigez as Binyamin, mayar SIDI tuya igga ict n tazzit di tqebbar n Israyil. 

16 Uca imeqqranen n tmesmunt nnan “Mammec i ya negg di tmesract n temyarin i yeryazen n 
Binyamin nni iqqimen, minzi timyarin twatehhant zi Binyamin.” 17 U nnan eawed “Tasyart n 
yenni yarewren aqa-tt i Binyamin. Itxessa war tmehhi ura d ict n teqbic zi Israyil. 18 Maca nec- 
cin war nzemmar ad asen newc timyarin zi yessitney, mayar ayt n Israyil jjugen, nnan “Wenni 
iwcin tamyart i Ibinyaminiyyen ad idwer itwaneer.” 19 Xenni nnan nitni “Xzar, zeg usegg w as ar 
asegg w as aqa din reid n SIDI di Cilu. Reid itwagg sennej i Bayt-Il, yar ccarq n webrid ameqqran 
i ineddhen zi Bayt-Il yar Cakim, yar uyezdis n ljanub n Lebuna.” 20 U nitni eermen i ayt n Bi¬ 
nyamin, nnan “Uyurem din uca wdam u hdam deg wehwic n tzayart. 21 Mara xenni kenniw 
txezzarem u tezrim, xmi i dd i ya ffyent yessis n Cilu hima ad cedhent, xenni ffyem-dd zeg 
wehwic n tzayart uca ejj ad ittef kur aryaz tamyart nnes zi yessis n Cilu, u awarni as uyurem yar 
temmurt n Binyamin! 22 Mara xenni babatsent niy aytmatsent usin-dd hima ad cetcan, ad asen 
nini ‘Samhem aney, jjem ten, minzi deg umenyi ak-d Yabic war nzemmar ad nawi i kur aryaz 
tamyart, u eawed kenniw war d asen tent tewcim ixef nwem, niy iri di rweqt-a ad daywem 
yiri d amarwas.’ ” 23 Uca ammu i ggin ayt n Binyamin. Zi teezaryin icetthen tinni ittfen, ksin 
timyarin elahsab rqedd nsen uca ffyen, eeqben yar tesyart nsen uca ssbedden tineddam nsen, 
zedyen daysent. 

24 Di rweqt nni ffyen-dd zi senni ura d ayt n Israyil, kur ijj yuyur yar teqbic nnes u yar familya 
nnes. Ffyen zi senni, kur ijjen yuyur yar tesyart nnes. 25 Deg wussan nni war tuyi din ajegid di 
Israyil. Kur ijj ittegg min igan nican di tittawin nnes. 

Alimalik d Naeumi 

I 1 Deg wussan, afami tuya hettan fqudat azref, imsar ijj n faz di temmurt. S uyenni iffey ijj 
n weryaz zi Baytlahm di Yahudiyya hima ad izdey d abarrani deg iyyaren n Mu’ab, netta 
d temyart nnes d tnayen n ihenjiren nnes akides. 2 Aryaz ttfayan as Alimalik, tamyart nnes 
ttfayan as Naeumi, d tnayen n ihenjiren nnes ttrayan asen Mahlun d Kilyun, nitni tuya-ten d ayt 
n Afrata zi Baytlahm di Yahudiyya. Nitni iwden yar iyyaren n Mu’ab, qqimen dinni . 3 Alimalik, 
aryaz n Naeumi, immut. Teqqim nettat ak-d tnayen n ihenjiren nnes. 4 Ina iwyen timyarin n 
Mu’ab, isem n ict qqaren as £urfa u isem n tennedni Raeut, uca qqiment dinni fqedd n efahaf 
eecra n isegg w usa . 5 U tnayen nni, Mahlun d Kilyun, mmuten fa d nitni. Teqqim Naeumi wehdes, 
bra tnayen n ihenjiren nnes u bra aryaz nnes. 

Aeqeb n Naeumi ak-d Raeut 

6 Uca teedef ixef nnes ak-d tesfatin nnes, hima ad dd-dewfent zeg iyyaren n Mu’ab, mayar net¬ 
tat tuya tesfa aqa SIDI isfa i fgens nnes uca iwca asen ayrum . 7 S uyenni teffey nettat ak-d tnay¬ 
en n tesratin nnes zeg wemcan mani tuya teqqim marra rweqt nni. Nitenti ruhent deg webrid n 
arrwah yar temmurt n Yahudiyya. 8 Tenna Naeumi i tnayen n tesratin nnes “Aregg w hent-idd, 
dewfent-idd, kuf icten yar taddart n yemmas! SIDI ad akent iwc tamexsiwt nnes icewwaren, 
am mammec tt teggint deg imettan u dayi . 9 SIDI ad yejj ad tafent arrahet, kur icten di taddart 
n weryaz nnes!” Xenni tessudem itent uca nitenti ssgaeedent tmijja nsent uca syuyyent . 10 Uca 
nnant as “Neccin ggur ad dd-nedwef akidem yar rgens nnem!” 11 Naeumi tenna “£eqbent-i-dd, 
a yessi! Mayemmi texsent akidi trahent? Ma yah deg ueeddis inu ead ihenjiren nni izemmaren 
ad dewfen d iryazen i kennint? 12 £eqbent-i-dd, a yessi inu! Ruhent, minzi necc wsarey mahend 
ad yari yifi ead weryaz. Waxxa nniy ‘Necc yari ead asitem, wah, iri tameddit-a ad ifiy i ijj n we¬ 
ryaz, wah, ad arwey ihenjiren ’, 13 ma texsent ad trajant af i ya myaren, ma texsent ad tmeneent 
ixef nkent mahend ad tdewfent i ijj n weryaz? Lla, a yessi! Aqa ameddur inu iffey d amarzag 
xakent attas, mayar iffey-dd ufus n SIDI didd ayi . 14 Xenni ssgaeedent timijjawin nsent uca arnint 
ead deg iyuyyan uca £urfa tessudem lallas, maca Raeut teqqim tefseq days. 

15 Tenna “Xzar, tasfift nnem teddakk w ar yar rgens nnes u yar irebbiten nnes. Dwef, tedfared 
tasfift nnem!” 16 Raeut tarra xas “War xafi tziyyar hima ad ayem semhey uca ad dd-dewfey 
awarni i weerur nnem, minzi mani i ya tuyured cem, din i ya uyurey ufa d necc, d mani i ya 
tessensed, din i ya ssensey ura d necc, rgens nnem d rgens inu, d AREBBI nnem d AREBBI 
inu . 17 Mani i ya temmted, din i ya mmtey ura d necc u din i ya tetwanedfey ura d necc. Ad zzayi 
igg SIDI ammu u mahu, minzi myir fmewt i d ayi i ya ibdan xam!” 18 Arami tezra belli nettat 
tegga x tecfi, war teqqim tessawaf ead akides. 

19 Ammu i yuyurent s tnayen idsent arami iwdent yar Baytlahm. Umi iwdent yar Baytlahm, 
imsar, marra tandint tennehwer di ttwee nsent uca nnant temyarin “Ma d ta d Naeumi ?” 20 Maca 
nettat tarra xasen tenna “War d ayi ttrayant Naeumi ssa d tsawent, maca fay ant ayi Mara, mayar 
Amzemmar x kufci igga dayi tarzugi d tameqqrant. 21 Ffyey ccurey maca SIDI ijja ayi ad dd- 
arekk w hey s ifassen xwan. Mayemmi i d ayi ttfayant ead Naeumi umi xafi iched SIDI u Amzem¬ 
mar x kufci igga ayi min igan d aeeffan?” 22 Ammu dd-teeqeb Naeumi ak-d Raeut, tamu’abect, 


1:5 ‘hafi’ - ixs adyini ‘nettat waha’. 

tasrift nnes nni dd-idewren akides zeg iyyaren n Mu’ab uca iwdent yar Baytlahm yar ume- 
zwaru n tmegra n temzin. 

Raeut temsagar ak-d Bueaz umi texdem deg iyyar 

2 1 Naeumi tuya yars ijjen itteena as i weryaz nnes, ijj n weryaz s wattas n wagra, zi twacunt 
n Alimalik, ttrayan as Bueaz. 2 Tenna Raeut tamu’abect i Naeumi “Ejj ayi ad ffyey yar iyyar 
ad ssmuney tidrin awarni i wenni i ya yafey nniemet di tittawin nnes.” Uca nettat tarra xas 
“Uyur, yegi!” 

3 Raeut tuyur uca tusa-dd din, tessmuna awarni i yenni imejjaren. Uca imsar, tewda as-dd 
tesyart n yeyyar n Bueaz wenni zi twacunt n Alimalik . 4 U xzar, yusa-dd Bueaz zi Baytlahm, 
inna i yenni imejjaren “SIDI akidwem!” Nitni arrin-dd xas “SIDI ad cek ibarek!” 5 Xenni inna Bueaz 
i uhudri nnes wenni tuya x yenni imejjaren “Umi tegga yegis thenjirt nni?” 6 Ahudri wenni tuya 
x yenni imejjaren, yarra-dd xas, inna “Nettat d tamu’abect i dd yusin ak-d Naeumi zeg iyyaren n 
Mu’ab . 7 Nettat tenna ‘Ejj ayi ad ssmuney tidrin u ad yarwey tidrin yar tiqebbidin awarni i yenni 
imejjaren!’ Ammu tusa-dd uca teqqim zeg weffu n rhar yars a? rexxu. Drus i teqqim di taddart.” 

8 Bueaz inna i Raeut “Ma war d ayi tesshessed, a yegi? War ggur ad treqded ura yar ijj n yeyyar 
nnedni, war tagg w ej zi ssa, maca qqim tudsed yar txeddamin inu. 9 Tebbet tittawin nnem deg 
iyyar-a mani mejjaren uca tuyured awarni asen. Necc eermey i ihudriyyen inu, war cem tthidin. 
Mara teffuded, tzemmared ad tuyured yar iqubac ad teswed zi min d yuymen ihudriyyen.” 
10 Nettat tudar zzat i wudem nnes uca teynes yar temmurt, tenna as “Mayemmi ufiy nniemet 
di tittawin nnek, aqa cek tbedded akidi, waxxa necc maca d abarrani?” 11 Bueaz yarra-dd xas 
“Aqa nnan ayi nican marra min teggid i lallam awarni i rmewt n weryaz nnem, mammec teg- 
gid tsemhed di babam d yemmam d temmurt nnem mani txerqed uca tuyured yar ijj n rgens 
wenni tuya war t tessined qber . 12 Ad cem ixeges SIDI n Israyil tasexxart nnem tasebhant i teggid 
uca ad am-dd tas rmunet teccur zi SIDI, AREBBI n Israyil, sadu ifriwen nnes i dd tusid mahend 
ad dinni tedduryed .” 13 Nettat tenna “Ejj ayi ad afey nniemet di tittawin nnek, a sidi inu, minzi 
tessfewwjed xafi, tessiwred yar wur n tesmeyt nnek, waxxa necc war giy amecnaw ura d ict zi 
tsemyin nnek.” 

14 Yar rhar n macca inna as Bueaz “As-dd da uca ecc zeg weyrum, sisen a?eqq w uz nnem di rxeg!” 
Nettat teqqim zzat i icewwaren uca iwca as netta tiywawin, tecca tejjiwen, icet xas ead . 15 Arami 
tekkar hima ad tessmun tidrin, ierem Bueaz i ihudriyyen nnes “Ejj itt ad tessmun jar tqebbidin 
u war tt tessehqaram ca ! 16 Yedrem as-dd cwayt cwayt zi tqebbidin uca jjem tt di tammurt, uca 
jjem tt ad tt tessmun, war tt tzawarem.” 

17 Uca nettat tuya treqqed deg iyyar nni yars a? tameddit. Xenni tseffa min tuya terqed. Tuya 
erahar rqedd n yijj n ifa n temzin. 18 Nettat tessmun it, tudef yar tendint uca tezra lallas min 
tuya terqed. Tejbed eawed min tuya icetten zi macca tameqqrant uca tewca as t . 19 Xenni lallas 
tesseqsa “Mani treqded ass-a u mani txedmed? D amimun wenni tuya akidem ibedden!” Uca 
nettat thaja as i lallas wi i yar tuya texdem, tenna “Aryaz i yar xedmey ass-a ttrayan as Bueaz.” 
20 Xenni tenna Naeumi i tesrift nnes “Lbaraka i SIDI wenni war ikkisen timexsiwt nnes icew¬ 
waren zeg inni iddaren d yenni immuten!” Tenna as Naeumi eawed “Aryaz nni zzayney, netta d 
ijj zeg imefdiyyen nney inni zemmaren ad syen afedday.” 21 Raeut, Tamu’abect, tenna “Netta inna 
ayi ead ‘Qim yar ihudriyyen nni yari igan, yars ar i ya kemmren ad ssmunen marra tamegra nni 
yari igan.’ ” 22 Tenna Naeumi i tesrift nnes Raeut “Mlih, a yegi, mara teffyed cem ak-d txeddamin 
nnes, xenni war igi wi cem i ya ihewren deg ijjar nnedni.” 23 Raeut teqqim tudes i txeddamin n 

1:22 ‘timzin’ - niy “caeir” ( 

2:20 ‘amefdi’ - wenni izemmaren ad ifekk afday u ad idwer eawed yar twacunt i yar iga wefday d agra n zic. 

Bueaz hima ad tessmun tidrin yars afami teqda tmegra n temzin d tmegra n imendi uca teqqim 
tezdey yar lallas. 


Raeut d Bueaz x wendrar 

3 1 Uca lallas Naeumi tenna as “A yegi, ma tuya war ttexsey ad am afey amcan i arrahet hima 
ad tifid mlih? 2 Rexxu xenni, ma Bueaz, mani wi i yar cem tuya jar txeddamin nnes, war igi d 
ijj itteena aney? Xzar ass-a yar tmeddit, ad izzuzzar timzin deg unedrar . 3 Sird, dhen ixef nnem 
uca yard taqendurt nnem, xenni hwa-dd yar unedrar! War sscan maca ixef nnem i weryaz af i 
ya yiri icca iswa . 4 Mara irah ad ittes, ad tiri ad tafed amcan mani izzef. Adef xenni din, tearrid x 
dduri x idaren nnes uca zzef dinni! Netta ad am yini xenni, min ittxessa ad t tegged .” 5 Uca tarra 
xas “Marra min d ayi teqqared, ad t ggey.” 

6 Nettat tehwa yar unendrar uca tegga amenni qae min tuya d as tenna lallas. 1 Afami icca iswa 
Bueaz, ifarh wuf nnes, ikkar yuyur, hima ad izzer yar ttarf n yijj n ueurric n imendi. Xenni tusa- 
dd bra fhess, tearra x dduri yar idaren nnes uca tezzef . 8 Yar wezyen n gifet innexfee weryaz 
nni, ifafa, uca xzar, ict n temyart tuya tezzer yar idaren nnes . 9 Netta inna “Min teenid cem?” 
Nettat tarra xas “Necc d Raeut, tayya nnek. Egg maca afriw nnek x tayya nnek, mayar cek d 
wenni izemmaren ad ayi ifdi umi cek d amefdi .” 10 Uca inna netta “Tetwabarked cem zi SIDI, a 
yegi! Rexxu deg uneggar teggid tcuni ktar s min teggid deg umezwaru, mayar cem war tuzzifed 
awarni i ieezriyyen, imezf ad niy ayt n bu wagra . 11 Rexxu, a yegi, war tegg w ed ca! Marra min i ya 
tinid, ad am t ggey, mayar qae wi da jar fehyud issen, aqa cem d ict n temyart temhed . 12 Rexxu 
xenni, d tidett necc d ijj n umefdi, maca din ead ijj n umefdi nnedni, wenni d am itteenan ktar 
xafi necc. 13 Seedu gifet-a da. Mara imsar tiwecca di ssbeh, netta ixs ad xam ifdi, mlih, xenni 
netta ad ifdi, maca mafa netta war ixs ad cem ifdi, xenni necc ad xam fdiy, s tidett xenni, am 
iddar SIDI. Qqim zzer af tiwecca.” 

14 Ammu i teqqim tezzer yar idaren nnes yars af tiwecca uca qbef mma izemmar ad twazaren, 
tekkar, mayar netta inna “War tettifi tettwassnen, aqa ict n tmyart tuya tusa-dd yar unedrar” 
15 Netta inna cawed “Ksi tacdadt i zi tfehhfed, ttef itt!” Uca netta iccur itt s setta n fmudat n 
temzin uca issarbu tt xas. Xenni yudef yar tendint. 

16 Tus-dd nettat yar lallas u tanita tesseqsa “Min teenid cem, a yegi?” Nettat thaja as marra min 
kis igga weryaz nni. 17 Tenna “Setta n fmudat-a n temzin iwca ayi ten, mayar netta inna ‘Cem 
war tegg w ured ca yar lallam s ifassen ixwan.’ ” 18 Xenni tenna Nacumi “Raja, a yegi, qqim da af 
i ya tessned, mammec i ya teffey tmesfact. Minzi aryaz nni war ittareyyih ca mintra yessufey 
tamesfact ead ass-a yar uneggar nnes.” 


Bueaz ifdi iyyar n Alimalik uca imrec ak-d Raeut 

4 1 Bueaz igaeeed yar tewwart n tendint uca iqqim dinni. U xzar, iedu-dd umefdi, wenni xef 
tuya issiwef Bueaz. Netta inna as “A cek, diha, as-dd yar ttarf n webrid u teqqimed danita!” 
Yus-dd yar ttarf n webrid uca iqqim . 2 Yiwi-dd Bueaz eecra n yeryazen zeg imyaren n tendint, 
inna “Qimem-dd danita!” uca qqimen. 3 Xenni inna i umefdi “Naeumi tenni dd-ieeqben zi 
temmurt n Mu’ab texs ad tezzenz takirat n yeyyar i tuya yar Alimalik . 4 Necc xemmey, xsey ad 
cek xas xebbarey uca ad ac iniy ‘Sey itt zzat n imezday u zzat n imyaren n fgens. Mafa texsed ad 
tt tefdid, fdi tt u mafa war texsed ad tt tefdid, ini ayi t hima ad ssney, minzi war da hed izemmar 
ad tt ifdi myir cek niy d necc u necc i igan awarni ac.’ ” Xenni inna netta “Necc ad tt fdiy.” 

3:2 ‘anedrar’ - niy ‘andrar’. 

3:16 ‘Min teenid cem, a yegi?’ - ixs ad yini ‘Mammec tegid, a yegi?’ 

5 Bueaz yarni inna “Deg wass i di i ya tesyed iyyar zeg ufus n Naeumi, xenni ad tesyed akides ura 
d Raeut, tamu’abect, tamyart n wenni immuten, hima ad tehdid isem n umetti x tesyart nnes n 
rwart.” 6 Inna umefdi “Xenni necc war zemmarey ad tt xegey, hima war ttdiyyeey tasyart inu. 
Fdi tt cek i yixef nnek min xafi mahend ad tt fdiy, mayar necc war zemmary ad tt fdiy.” 

7 Rami tuya zic refdiyyet d ubedder n tsebbabt, aqa, hima ad tewced tamesract zzat i wudem 
n marra Israyil, aqa aryaz ittekkes tsirit nnes uca iwc itt i umqarreb nnes. D man aya tuya 
i cchadet di Israyil. 8 Amefdi inna i Bueaz “Sey it i yixef nnek!” Uca netta ikkes tasirit nnes. 

9 Xenni Bueaz inna i marra imyaren u i marra rgens “Kenniw d rechud deg wass-a, aqa necc, 
marra min igan n Alimalik u marra min igan n Kilyun u n Mahlun, syiy t zeg ufus n Naeumi. 

10 Ura d Raeut, tamu’abect, tamyart n Mahlun, iwyey tt d tamyart hima ad iqqim isem n wenni 
immuten x tesyart n rwart nnes mahend isem n wenni immuten war ittekkes jar aytmac u 
jar rehyud n wemcan. Deg wass-a aqa kenniw d rechud.” 11 Marra rgens nni igan di tewwart 
n tendint d imyaren nnan “Neccin d rechud! Iri SIDI ad yegg tamyart nni i d ya yadfen taddart 
nnek am Rahil d Liya, tinni zzaysent s tnayen tetwagg teddart n Israyil. Egg s cdaret di Ifrata 
uca ad itwabarreh isem nnek di Baytlahm! 12 Taddart nnek tegga am taddart n Faras, wenni i 
dd-yurwen Tamar i Yahuda, zeg warra i d ac i ya iwc SIDI zi temyart-a tahrant.” 

13 Bueaz yiwi Raeut uca nettat tedwer d tamyart nnes uca yudef xas uca SIDI iwca as ad teksi s 
ddeyset uca turuw-dd ijj n uhenjir . 14 Uca nnant timyarin i Naeumi “Lbaraka i SIDI wenni war 
cem ijjin ass-a nnehra ijj n umefdi. Iri ad itwabarreh isem nnes di Israyil ! 15 Ad yarwem yiri am 
wenni dd-issfaqen reemar nnem uca ad cem isun x tewsar nnem, mayar tasrift nnem, tenni 
cem ittexsen, turuw it-idd, aqa nettat tehra x sebea n ihenjiren.” 

16 Naeumi teksi ahenjir, tessars it x idmaren nnes u tedwer tessyam it. 17 Tajjarin wcint as ijj 
n isem, nnant “I Naeumi itwarwuw as-dd ijj n uhenjir!” uca rayant as Fubid. Netta d babas n 
Yassa, babas n Dawud. 

Rejdud n David 

18 Ina d inni dd-itwarwen zi Faris: Faris ijja-dd Hisrun, 19 Hisrun ijja-dd Ram, Ram ijja-dd 
Famminadab, 

20 Famminadab ijja-dd Nahcun, Nahcun ijja-dd Salmun, 

21 Salmun ijja-dd Bueaz, Bueaz ijja-dd Fubid, 

22 Fubid ijja-dd Yassa d Yassa ijja-dd Dawud. 


4:11 ‘Rahil d Liya’ - nitenti d timyarin n Yaequb, 

ADLIS AMEZWARU N SAMWIL 


Tazagit n Hanna 


1 Tuya din ijj n weryaz zi Ramatayim-Sufim, zeg idurar n Ifrayim, qqaren as Ilqana, mmis 



-Ln Yaruham, mmis n Alihu, mmis n Tuhu, mmis n Suf, ijj n weryaz zi Afrata. 2 Netta tuya 
yars tnayen n temyarin. Icten qqaren as Hanna u tennednit qqaren as Faninna. Faninna tuya 
yars ihenjiren, Hanna maca tuya war yars bu ihenjiren . 3 Aryaz-a tuya ittgaeead-dd asegg w as x 
usegg w as zi tendint nnes hima ad isjed di Cilu u ad iqeddem tiyarsa i SIDI n reeskarat. Dinni tuya 
tnayen n ihenjiren n Cali, Hufni d Finahas. Nitni d ikehhanen n SIDI. 

4 Deg wass rami dd-yiwi Ilqana tayarst, imsar aqa iwca netta i temyart nnes Faninna u i marra 
ihenjiren nnes d thenjirin nnes, ict n tesyart, 5 maca i Hanna iwca as netta tnayen n tseqqar, 
mayar netta tuya ittexs Hanna, waxxa SIDI tuya ibellee as remrawret . 6 Ura d tayrimt nnes tuya 
tessehrec itt attas mahend ad tt teyzem, minzi SIDI tuya ibellee as remrawret. 

7 Ammu i t igga netta asegg w as x usegg w as. Uca mermi mma nettat tettgaeeed yar taddart n 
SIDI, tessehgac itt Faninna u nettat tru, war tecci walu. 8 Xenni inna aryaz nnes Ilqana “Hanna, 
mayemmi tettrud cem, mayemmi war tetted ca u mayemmi ur nnem icden? Ma necc war i d 
am cniy x eecra n ihenjiren?” 

9 Awarni umi tecca u teswa di Cilu, tekkar Hanna. Tuya akehhan Cali iqqim x ict n rkursi yar 
ttarf n tewwart n zzawect n SIDI. 10 Tuya reemar nnes yarzeg, tezzug yar SIDI uca tru attas. 

11 Nettat tewca ijj n lwaed, tenna “A, SIDI n reeskarat, mara cek texzared s tidett yar remhayen 
n tayya nnek u txarrsed dayi u war tettettud tayya nnek u ad tewced i tayya nnek ijj n uhenjir d 
awtem, xenni ad t wcey i SIDI min i ya ikk iddar uca ura d ijj n rmus war ittheffi i uzegif nnes.” 

12 Umi tekka attas tettzaga zzat i wudem n SIDI, imsar, aqa Cali ihda aqemmum nnes. 13 Tuya 
Hanna tessiwer deg wur nnes, iyencicen nnes ttenhezzan waha, maca tmijja nnes tuya war 
tetwaser. Cali ittyir as tescar . 14 Inna as Cali “Mechar cad i ya teqqimed tescared? Kkes xam binu 
nnem!” 15 Hanna tarra xas, tenna ‘Lla, sidi, necc d ict n temyart s yijj n buhber icden. Necc war 
swiy binu ura d ccrab, maca necc farryey ur inu zzat i wudem n SIDI. 16 War hesseb ca tayya 
nnek d ict n tyegit i war tsekk w i, mayar ar rexxu ssiwrey waha zi rhemm inu ameqqran u zi 
tiqqest n wur inu.” 17 Cali yarra-dd xas, inna “Uyur di rehna uca AREBBI n Israyil ad am iwc 
min zzayes tettared.” 18 Xenni nettat tenna “Iri ad taf tayya nnek d ahinni zzat i tittawin nnek!” 
Xenni tuyur temyart abrid nnes, nettat tecca u tuya ayembub nnes war icdin ead . 19 Yar tuffut 
n ssbeh kkaren zic uca udaren zzat i wudem n SIDI uca eeqben yar taddart nsen di Rama.Tuya 
Ilqana ittes ak-d Hanna, tamyart nnes, uca SIDI ixarres days. 


Samwil, mmis n Hanna d Ilqana 


20 Umi iqfer rhar, imsar, aqa Hanna teksi s ddeyset uca turuw-dd ijj n uhenjir. Tegga as Samwil, 
umi nettat tenna “Mayar necc ttarey t zi SIDI .” 21 Uca aryaz nni, Ilqana, igaeeed sawed ak-d marra 
inni n taddart nnes, hima ad yawi tayarst n usegg w as d tyarst n lwaed i SIDI . 22 Maca Hanna war 
kidsen tgaeeed ca, maca tenna i weryaz nnes “Xmi i d as i ya kksey udud i useymi, xenni ad t- 
idd awyey din zzat i wudem n SIDI u netta ad iqqim dinni i rebda.” 23 Aryaz nnes, Ilqana, inna 
as “Egg min tettwarid mlih di tittawin nnem. Qqim da di taddart yars ar d as i ya tekksed udud. 


1:1 ‘Afrata’ - isem nnedni i tendint n Bayt-Lahm. 

1:4 ‘ict n tesyart’ - s Teibranit ‘tiseqqar’. 

1:11 ‘ahenjir’ - s Teibranit ‘zzarieet’. ‘min yayekk iddar’ - s Teibranit ‘marra ussan n tudart nnes.’ 

Iri ad iqfer SIDI awa? nnes!” Ammu i teqqim temyart di taddart uca tessuded ahenjir nnes yars 
arami i d as tekkes udud . 24 Awarni rami i d as tekkes udud, tiwyi t akides ak-d trata n imwan d 
ijj ‘ifa’ n waren d ict n txancet n binu. Nettat tiwyi t yar taddart n SIDI di Cilu. Tuya-t ahenjir 
ead d amezyan. 25 Nitni yarsen i umwa uca iwyen ahenjir yar £ali . 26 Nettat tenna “A, sidi inu, s 
tidett am iddar reemar nnek, a sidi inu, necc d tamyart nni tuya i da ibedden yar uyezdis nnek, 
hima ad zzagey yar SIDI . 27 Necc ttarey ahenjir-a u SIDI isra i tutra inu nni zzayes ttarey.” 28 X 
uyenni aqa sellmey t i SIDI marra ussan min i ya ikk iddar. Aqa itwattar zi SIDI.” Uca netta yudar 
din zzat i wudem n SIDI. 


Izri n Hanna i usemyar n Arebbi 

^ 1 Xenni tezzug Hanna, tenna 

“Ur inu iccur s refrahet x SIDI. 

Icc inu itwassgaeeed zi SIDI. 

Aqemmum inu yarzem d arzam x reedyan inu, 
mayar necc farhey x usenjem nnek. 

2 Ufa d ijj mma d amqeddes am SIDI, 
mayar war din igi hed myir cek 

u war din tegi tesdart am AREBBI nney. 

3 War tarennim tessawarem ammu s nnfaxet, 

war dd-tteffey ura d ca n tuffet n wawaf zeg uqemmum nwem, 
mayar SIDI d ijj n AREBBI issen marra u timegga nnes twaweznent. 

4 Rqews n ayt bu-teyrudt itwarza, 
maca inni inqarden twahezzmen s jjhed. 

5 Inni ijjiwnen arehnen ixef nsen i weyrum, 
maca inni iguzen, war qqimen ead guzen. 

Tenni war ittirwen ad as mmewcen sebea n ihenjiren, 
maca tenni i yar iga ubarru n ihenjiren, tisraw. 

6 AREBBI ineqq u itticc tudart. 

Netta isshekk w wa yar raxart u issgaeead-dd ssenni. 

1 SIDI ittarra ijj d amezrud u ijj nnedni yarra it d bu-agra, 
isshekk w a u dd-issgaeead. 

8 Amuqrir issekkar it zi teejjajt uca rmeskin ijebd it-idd zeg wefrad 
mahend ad t issyim yar tarwa n tasiret 

u mahend ad ten ssecnen ijj n rkursi n reezz. 
minzi ipilaren n temmurt igan n SIDI 
u netta issbedd xasen ddunit. 

9 Netta i issreqqan x isuraf n isdiqen nnes, 
maca ieeffanen ad twassbekmen di tagest, 

minzi aryaz war ittiri ca d bu teyrudt zi tzemmar nyixef nnes. 

10 Wenni ittemcubbucen ak-d SIDI, ad itwarbez. 

Ad xasen isshemhem deg ujenna. 

SIDI ad ihkem tineggura n ddunit. 

Ad iwc tizemmar i ujegid 

uca ad issgaeeed icc n lmasih nnes.” 

Ihenjiren n £ali 

11 Ieqeb Ilqana cawed yar taddart nnes yar Rama, maca ahenjir isexxar i SIDI zzat i wudem n uke- 
hhan Cali . 12 Maca tarwa n Cali tuya d ayt i war isekk w in. Nitni war ssinen ca SIDI . 13 Ikehhanen 
nnumen ad ggen ak-d rgens ammu. Mara yiwi ijj n weryaz ict n tyarst, xenni, umi tuya ittnenna 
weysum, yusa-dd ijj n uhudri n ikehhanen ak-d ict n furcita n trata n icukdan deg ufus 14 u netta 
ijju tt di rburmet niy deg utenjir niy di marmita niy di teydurt u marra min i ya teksi furcita, 
iksi t ukehhan i ixef nnes. Ammu i t ggin yar marra ayt n Israyil inni i dd-yusin yar Cilu . 15 Ammu 
eawed, qber mma i ya bexxaren tadunt, yusa-dd ijj n uhudri n ikehhanen, inna i weryaz nni 
dd-iwyen tayarst “Ewe ayi aysum hima ad t qriy i ukehhan, minzi netta war xak iksi ca aysum 
itwanennan, maca myir aziza.” 16 Mara yarra-dd xas weryaz “Amezwar ittxessa ad sscemden 
tadunt marra, xenni ksi min ixs wur nnek i yixef nnek,” xenni inna as “Lla, ittxessa ad t tewced 
rexxu, mara lla, ad t ksiy s uyir.” 17 Ddenb n ihudriyyen tuya imyar attas zzat i wudem n SIDI, 
mayar iryazen ssehqaren tawhibt n ryiget n SIDI. 

18 Samwil tuya ittsexxar zzat i wudem n SIDI. Netta d ijj n uhenjir ihezzmen s yijj n upaltu 
n ukehhan n reqten. 19 Yemmas tegga as ijj n userham uca tettawyi as t-idd zeg usegg w as yar 
usegg w as, xmi tgaeead ak-d weryaz nnes hima ad tawi din tayarst n kur asegg w as. 20 lbarek Cali 
Ilqana d temyart nnes, inna “Iri ad ac iwc SIDI zi temyart-a ijj n uhenjir deg wemcan n uhenjir 
i tettar nettat zi SIDI.” Uca nitni eeqben yar wemcan n tzeddiyt nnes. 21 SIDI maca ixzar yar 
Hanna u nettat teksi s ddeyset uca turuw-dd trata n ihenjiren d tnayen n thenjirin, am tuya 
imeqqar Samwil yar SIDI. 

22 Maca Cali idwer iwsar attas. Netta isra x marra min ggin ihenjiren nnes i marra Israyil uca 
isfa cawed aqa nitni ttsen ak-d temyarin i tuya ittsexxaren yar tewwart n Uqidun n Umsagar. 

23 Netta inna asen “Mayemmi teggem aya ammu, arami i ttesriy zi marra rgens-a x tmegga 
nwem tieeffanin? 24 Lla, a ihenjiren inu, aya war igi d ijj n rexbar ihra i sriy. Kenniw tettarram 
rgens-a n SIDI ad iwda di xettu . 25 Mara ijj n bnadem ixda ak-d ijj bnadem nnedni, xenni ad xas 
ihkem AREBBI, maca mara ijj n bnadem ad ixda x SIDI, wi i xas i ya iwten?” Maca nitni war srin 
ca yar babatsen, mayar SIDI tuya ixs ad ten iney. 26 Samwil amezyan tuya imeqqar uca yarni 
ittas-dd x rxadar i SIDI ura yar iwdan. 

Nnubuwa x £ali d taddart nnes 

27 Uca yusa-dd ijj n weryaz n SIDI yar Cali, inna as “Ammu i iqqar SIDI ‘Ma war dd-ssecney ixef 
inu nican i taddart n babac, umi ten tuya di Misra, di taddart n Fireun? 

28 Necc farzey t zi marra tiqebbar n Israyil d akehhan i necc mahend ad igaeeed yar uealtar inu 
hima ad din issary rebxur u mahend ad yard apaltu n ukehhan zzat i wudem inu u necc wciy 
cawed i taddart n babac marra tiyarsa n tmessi n ayt n Israyil . 29 Mayemmi teeffsem kenniw x 
tyarst inu d tewhibt n ryiget i umurey di tzeddiyt inu u mayemmi tetweqqared ihenjiren nnek 
attas xafi umi tmesrem kenniw ixef nwem s mummu n marra tiwhibin n ryiget n rgens inu Is¬ 
rayil? 30 X uyenni iqqar SIDI, AREBBI n Israyil, ‘Necc nniy nican: Taddart nnek d taddart n babac 
ad uyurent zzat i wudem inu i rebda’, maca rexxu iqqar SIDI ‘Aya aqa igg w ej xafi, mayar inni i 
d ayi itweqqaren, ad ten weqqarey, inni maca i d ayi issehqaran, ad twahesben d imuqriren.’ 
31 Xzar ad asen wussan, ad qedeey ayir nnek d uyir n taddart n babac arami war ittiri cad d 
awessar di taddart nnek . 32 Cek ad texzared ijj n weyrim n tzeddiyt s marra tcuni i ittegg netta 
i Israyil uca cemmars ad yiri ca n uwessar di taddart nnek cad, marra ussan . 33 Uca kur aryaz 


2:15 ‘aziza’ - niy ‘war ittwanennin’. 

2:20 ‘ijj n uhenjir’ - s Teibranit ‘ict n zzarieet’. ‘deg wemcan n uhenjir’ - s Teibranit ‘deg wemcan n tutra’. 
2:25 ‘yar babatsen’ - s Teibranit ‘yar tmijja n babatsen’. 

zzayek, wenni war qetteey ca x uealtar inu, ad issiher tittawin nnek u ad iqqes i reemar nnek u 
marra tyumi n taddart nnek ad mmten d iryazen. 

34 D ta i d ak i ya yirin d reeramet, tenni i dd ya tas x tnayen n ihenjiren nnek, Hufni d Finahas: 
ad mten deg ijj n wass. 35 Necc maca ad ggey i ixef inu ijj n ukehhan d amtiqqi. Netta ad igg 
elahsab ur d reemar inu. Necc ad as ssbeddey ict n taddart temten uca netta ad yuyur rebda 
zzat i wudem n lmasih inu . 36 Uca ad imsar, belli marra wi i ya iqqimen n taddart nnek, ad dd- 
yas ad as yadar i ict n tuqiyyat n nnuqart niy i ijj n tecnift n weyrum, ad yini ‘Arni ayi myir i 
ict n rxedmet n tsexxart n ikehhanen, mahend ad yari yiri ijj n ureqqim n weyrum i macca.’ ” 

Tarayit n Samwil 

3 1 Samwil amezyan tuya ittsexxar i SIDI zzat i wudem n £ali. Deg wussan nni tuya awar n SIDI 
iqqiget. War tuyi tetteffey ca n tmezra . 2 Ijj n wass, umi £ali ittes deg wemcan nnes u tittawin 
nnes tuya dewrent arxunt u netta tuya war izemmar ad itwara, 

3 uca ura d Samwil tuya ittes, imsar qber mma ixsi refnar n AREBBI di zzawect n SIDI mani iga 
Ttabut n AREBBI , 4 aqa SIDI iraya i Samwil u netta yarra-dd xas “Necc aqa-yi da!” 5 Yuyur netta 
yar £ali, inna “Danita i giy, cek trayid ayi-dd.” Maca netta inna “Necc war xak-dd rayiy ca, eqeb, 
ad tezzred!” Uca ieqeb, izzer. 

6 Xenni SIDI iraya i Samwil twarat nnednit uca ikkar-dd Samwil, yuyur yar £ali, inna “Necc 
aqa-yi da, minzi cek trayid ayi-dd.” Yarra xas netta “Necc war xak-dd rayiy ca, mmi, eqeb, ad 
tezzred!” 7 Samwil ead war issin SIDI u awar n SIDI tuya ead war d as itwassargeb. 

8 Xenni iraya SIDI i Samwil eawed i twarat wiss trata u netta ikkar-dd, yuyur yar £ali, inna “Necc 
aqa-yi da, cek trayid ayi-dd.” Xenni ihekkar £ali, aqa SIDI tuya iraya x uhenjir 9 uca £ali inna 
i Samwil “Ruh, ad tettsed! Mara netta iraya ac-dd eawed, xenni arr xas “Siwer, SIDI, mayar 
amsexxar nnek ittesra!” Uca ieqeb Samwil, izzer deg wemcan nnes. 

10 Xenni yusa-dd SIDI uca ibedd din uca iraya am twarawin nnedni. “Samwil, Samwil!” Uca inna 
Samwil “Siwer, mayar amsexxar nnek ittesra!” 11 SIDI inna i Samwil “Xzar, necc ad ggey ca di 
Israyil arami marra wi xas i ya isren, tnayen n imezzuyen nnes ad tnetnen . 12 Deg wass nni ad 
qefrey marra i £ali, zeg umezwaru yars ar aneggaru, min zi ssiwrey x taddart nnes . 13 Minzi necc 
eermey as, aqa necc ad hekmey taddart nnes i rebda x rmuesiyyet min xef issen, minzi rami 
ssiwden ihenjiren nnes nneeret x yixef nsen, netta war ten ittif ca . 14 X uyenni necc jjugey i tad¬ 
dart n £ali “War tetwafdi rmuesiyyet n taddart n £ali i rebda s tyarst ura s tewhibt n ryigetV ” 

15 Samwil iqqim izzer ar ssbeh, xenni yarzem netta tiwwura n taddart n SIDI. Samwil igg w ed 
maca ad ihaja timezra i £ali . 16 Xenni iraya £ali x Samwil, inna “Samwil, mmi!” Netta yarra-dd 
xas “Necc aqa-yi da!” 17 Xenni netta inna “Man awar i d ac inna? Ttzawgey cek, war xafi snuf- 
far! Ejj ad ac igg AREBBI ammu niy mahu, mara cek tessnuffared xafi ijj n wawar waha zi marra 
awaren i kidek issiwer netta.” 18 Uca ihaja as Samwil marra awaren u war xas ten iffar. Xas uca 
inna £ali “Aqa-t d SIDI, izemmar netta ad igg min igan nican di tittawin nnes!” 

19 Samwil tuya imeqqar u SIDI tuya-t akides u war ijji ura d ijjen zi marra awaren nnes ad 
wdan yar temmurt. 20 Marra Israyil, zi Dan yars ar Bi’r-Sabea, tuya itwara aqa Samwil tuya 
itwareqqem d anabi n SIDI. 21 SIDI iqqim ad dd-idhar di Cilu, minzi SIDI issargeb ixef nnes i 
Samwil di Cilu s wawar n SIDI. 

Ttabut n SIDI itwattef zeg Ifilistiniyyen 

4 1 A war n Samwil yiwed yar marra Israyil uca iffey Israyil yar umenyi ak-d Ifilistiniyyen. Nitni 
wtin iqidan nsen yar Abin-Haeizir, maca Ifilistiniyyen wtin iqidan nsen yar Afiq . 2 Ifilistiniyyen 
sedden ixef nsen i umenyi ak-d Israyil uca umi imeyyer umenyi da d diha, itwayelleb Israyil zzat 
i wudem n Ifilistiniyyen uca nitni nyin erahar arebea-araf n yeryazen zi resfuf n heskar deg 
wazzay n umenyi. 3 Umi ieqeb rgens yar rmargeh n txuzan, nnan imyaren n Israyil “Mayemmi 
i d aney iwta SIDI ass-a zzat i wudem n Ifilistiniyyen? Ejj aney ad neksi Ttabut n SIDI di Cilu, 
ad dd-yas di rwest nney, hima ad aney tfekk zeg ufus n reedyan nney.” 4 Rgens issekk iryazen 
yar Cilu, iwyen-dd zi senni Ttabut n Reahd n SIDI n reeskarat, wenni izeddyen jar ixiruben, uca 
xzar, tnayen n ihenjiren n Cali, Hufni d Finahas, aqa-ten dinni ak-d Ttabut n Reahd n AREBBI. 
5 Umi dd-yusa Ttabut n Reahd n SIDI yar rmargeh n txuzan, imsar, aqa marra Israyil isriwrew s 
yijj n usriwrew sjjhed, arami tarjijj temmurt. 

6 Umi sran ifilistiniyyen i rhess n usriwrew, nnan “Mana rhess n usriwrew-a ijehden di rmargeh 
n txuzan n Ieibraniyyen?” Uca nitni fehmen, aqa Ttabut n SIDI yusa-dd di rmargeh . 7 Gg w eden 
Ifilistiniyyen attas, mayar nitni nnan “AREBBI yusa-dd yarsen yar rmargeh n txuzan.” Uca nnan 
“Ayyaw xaney, mayar aya ammu eemmars war tuyi imsar ! 8 Axeyyeb i neccin, man wen i d aney 
i ya ifekken zeg ufus n irebbiten ijehden? Ina d irebbiten i iwtin Imisriyyen s marra jjrayeh 
di rexra? 9 Irim tmehdem u irim d iryazen, kenniw Ifilistiniyyen, mahend war tettsexxarem i 
Ieibraniyyen, am mammec nitni i yarwem sexxaren. Irim d iryazen u menyem!” 10 Uca ffyen 
Ifilistiniyyen yar umenyi u itwayreb Israyil. Arewren nitni, kur ijj yar uqidun nnes. Tuya d ict n 
taxessart d tameqqrant attas, arami wdan tratin-araf n yeryazen x idaren zi Israyil . 11 Ttabut n 
AREBBI itwahewwes u tnayen n ihenjiren n Cali, Hufni d Finahas, mmuten. 

12 Xenni yuzzer ijj n Ubinyamini zeg wazzay n umenyi, yiwed yar Cilu deg wass nni simant nnes 
s warrud icarreg uca ucar tuya x uzegif nnes. 13 Rami yiwed netta, iqqim Cali x rkursi nnes yar 
tma n webrid, iqcee, minzi ur nnes tuya ittarjijji zi ssibbet n Ttabut n AREBBI. Umi dd-yusa 
weryaz mahend ad t ihaja di tendint, tesyuyy tendint marra 14 Umi isra Cali rhess n usyuyyi, 
inna “Mana rhess n rharaj-a?” Xenni iqegeq weryaz uca yusa-dd, ihaja t i Cali . 15 Cali tuya yars 
tmenya u-tesein n isegg w usa uca tittawin nnes tuya dewrent arxunt, arami war itwiri ead. 

16 Aryaz inna i Cali “Necc usiy-dd zeg wazzay n umenyi. Ass-a arewrey zi resfuf n reeskar.” Xenni 
inna netta “Min imsaren, a mmi?” 17 Areqqas yarra-dd xas, inna “Israyil yarwer zzat i wudem 
n Ifilistiniyyen u rgens igga ict n txessart d tameqqrant attas. Ufa d tnayen n ihenjiren nnek, 
Hufni d Finahas, twanyen u Ttabut n AREBBI itwahewwes .” 18 Umi nettayidar Ttabut n AREBBI, 
imsar, aqa Cali iwda yar deffar zi rkursi zzat i tewwart. Netta yarrez zeg iri uca iffey as buhber, 
mayar aryaz tuya iwsar u idqer. Netta tuya d rqadi x Israyil arebsin n isegg w usa. 19 Tasrit nnes, 
tamyart n mmis Finahas, tuya teksi s ddeyset, tuya ggur ad taruw. Umi nettat tesra, aqa Ttabut 
n AREBBI itwahewwes d eemmis tuya immut ura d aryaz nnes, xenni tekmummec uca turuw- 
dd ahenjir nnes, minzi tuya imnee itt rehriq n tarwa. 20 Umi dd-tiwed rweqt n rmewt, nnant 
temyarin tinni yars ibedden “War ttegg w ed ca, cem turwed-dd ijj n uhenjir.” Maca nettat war 
xasent tarri ca u ur nnes war thekkar . 21 Nettat tegga as i uhenjir ‘Ikabud’, inna “Itwakkes ueugi 
zi Israyil”, minzi itwahewwes Ttabut n SIDI uca tegga as ammu ura di ssibbet n udekk w ar nnes 
d weryaz nnes . 22 Nettat tenna “Itwakkes ueugi zi Israyil, mayar Ttabut n SIDI itwahewwes.” 


4:1 ‘Abin-Haeizir’ - isem wanita ixs adyini ‘azru n ueawen’. 
4:4 ‘ixirubin’ - ijj n lmarka n lmalakat. 

Ttabut di temmrut n Ifilistiniyyen 

5 1 Ifilistiniyyen ksin Ttabut n AREBBI uca iwyen tt yar Abin-Haeizir yar Acdud. 2 Ifilistiniyyen 
ksin Ttabut n AREBBI uca ssiwdentdi taddart n Dajun uca ssarsentxuyezdisn Dajun. 3 Tiwecca 
nnes umi imezday n Acdud kkaren zic, Dajun tuya iwda x uyembub nnes x temmurt zzat i Ttabut 
n SIDE Ksin nitni Dajun, ssbedden t eawed deg wemcan nnes. 4 Tiwecca nnes umi dd-kkaren 
nitni zic eawed, xzar, Dajun tuya iwda x uyembub nnes x temmurt zzat i Ttabut n SIDI, maca 
azegif n Dajun d ifassen nnes s tnayen mmarsen qessen yar tnebdat. Myir arrimet n Dajun tuya 
teqqim deg wemcan nnes. 5 S uyenni war sfisen ikehhanen n Dajun d marra inni i dd-ittasen yar 
taddart n Dajun x tnebdat n Dajun di Acdud yars ar ass-a. 

6 Afus n SIDI idqer x imezday n Acdud. Netta issarceb iten uca iwta ten s thebba, Acdud d marra 
jwayeh daxef i iymiren nnes. 7 Umi iryazen n Acdud zrin, aqa ammu i imsar, nnan nitni “Ttabut 
n AREBBI n Israyil war izemmar ad yarney iqqim, mayar afus nnes igga xaney ddqer ura x 
arebbi nney Dajun.” 8 Nitni ssekken iryazen uca ggin ad ssmunen marra rbacat n Ifilistiniyyen, 
nnan “Min i ya negg s Ttabut n AREBBI n Israyil?” Nnan nitni “Ttabut n AREBBI n Israyil ad 
itwasmutti yar Jat.” Xenni nitni ssmuttiyen Ttabut n AREBBI n Israyil. 

9 Maca awarni i umi t ssmuttiyen, issiwed ufus n SIDI ijj n uqezzeb d ameqqran x tendint nni uca 
iwta iryazen n tendint, zeg umezyan yars ar ameqqran, s thebba war izemmar ad tent itwara 
hed. 10 Xenni ssekken nitni Ttabut yar Eaqrun. Umi i dd-yusa Ttabut n AREBBI yar Eaqrun, ims¬ 
ar, aqqa imezday n Eaqrun syuyyen, nnan “Nitni iwyen-dd Ttabut n SIDI n Israyil yari danita, 
hima ad ayi nyen ura d rgens inu.” 11 Ssekken iryazen uca ggin ad ssmunen marra rbacat n 
Ifilistiniyyen, nnan “Sigg w jem Ttabut n AREBBI n Israyil, jjem t ad dd-idwer yar wemcan nnes, 
hima war i d ayi ineqq ura d rgens inu!”, minzi tuya din ijj n uqezzeb imyar di marra tandint uca 
afus n AREBBI idqer attas x Eaqrun. 12 Iwdan, inni war immuten, tuya twawten s thebba, arami 
ayuyyi n usyati n tendint igaeeed yar ujenna sennej. 


Ifilistiniyyen arrin Ttabut eawed yar Israyil 

6 1 Umi Ttabut n SIDI ikka sebea n iyuren di temmurt n Ifilistiniyyen, 2 rayan Ifilistiniyyen x 
ikehhanen d igezzanen, nnan “Min i ya negg ak-d Ttabut n SIDI? Secnem aney, mammec 
t i ya nessekk yar wemcan nnes.” 3 Nitni arrin-dd xasen “Mara kenniw tessekkem Ttabut n 
SIDI n Israyil, xenni war t tessekkem ixwa, minzi ittxessa ad txegsem ict n tewhibt n umarwas 
i wecdar. Xenni ad teggenfam uca ad tessnem, mayemmi afus nnes war zzaywem ittekkes.” 
4 Xenni nnan nitni “Man tawhibt n umarwas i d as i ya nqeddem i wecdar?” Nitni arrin-dd xasen 
“Xemsa n thebba n wurey d xemsa n iyardayen n wurey, x qedda n rbacat n Ifilistiniyyen, minzi 
kenniw marra tefqef kenniw jjrihect d icten ura d rbacat nwem. 5 Ggem rexyarat n thebba d 
rexyarat n iyardayen nwem, inni yaredgen tammurt, uca seugem AREBBI n Israyil. Ad tay ad 
issfess afus nnes xawem, x arebbi nwem u x temmurt nwem. 6 Mayemmi i ya tessqeshem ur 
nwem, am ssqeshen Imisriyyen d Fireun ur nsen? Umi netta akidsen igga s uyir, ma nitni war d 
arxun i ayt Israyil u ma nitni war dd-ffiyen ca xenni ? 7 Xenni rexxu, ksim ijj n ukarru d amaynu, 
swejdem t s tnayen n tfunasin ssuttudent, war xasent temmars ead azayru u qqnem tifunasin 
yar zzat i ukarru u kksem asent zi yar deffar nsent ieejmiyyen nsent u awyem tent yar taddart. 
8 Xenni ksim Ttabut n SIDI uca sarsem t x ukarru u sarsem x uyezdis nnes, deg ict tecyart, reqcuc 
n wurey i texsem ad as txegsem am tawhibt n umarwas i weedar. Sekkem t, ad irah. 9 Hdam 
maca, mara Ttabut igaeeed-dd deg webrid yar weymir nnes, yar Bayt-Cams, xenni d netta i d 
aney iwtin s tecti-ya tameqqrant, mara 11a, xenni nessen neccin, aqa war igi d afus nnes i d aney 
ireqfen: aqa tusa-dd amenni waha.” 

6:7 ‘amaynu’ - niy ‘jdid’. 

10 Iryazen ggin tt ammu, Nitni ksin tnayen n tfunasin ssuttudent, qqnen tent yar zzat i ukarru 
uca qqnen ieejmiyyen nsen deg uyennir n taddart. 11 Nitni ssarsen Ttabut n SIDI x ukarru, ufa 
d tacyart n iyardayen n wurey d fexyafat n thebba nsen. 12 Tifunasin uyurent nican yar webrid, 
uyurent deg webrid n Bayt-Cams, abrid iseggmen. Nitenti qqiment ggurent, am ssmuhrutent, 
war heyydent x webrid yar yefusi ufa yar uzefmad. Rbacat n Ifilistiniyyen areddfen tent yars af 
aymir n Bayt-Cams. 13 Imezday n Bayt-Cams tuya mejjaren ssabet n irden di fewda n teyzurt. Umi 
ssgaeeden nitni tamuyf i nsen, zrin Ttabut u farhen attas umi t zrin. 14 Akarru tuya yiwed yars ar 
iyyar n Yacuea, wenni zi Bayt-Cams, uca ibedd ukarru dinni. Tuya dinni ijj n wezru d ameqqran. 
Nitni zedmen tifefwin n ukarru u ssgaeeden tifunasin d tayarst n wecmad i SIDI. 15 llawiyyen 
ksin Ttabut n SIDI d ssenduq immarsen x uyezdis nnes i di tuya feqcue n wurey u ssarsen aya 
x wezru nni ameqqran. Deg wass nni simant nnes ssgaeeden yeryazen n Bayt-Cams tiyarsa n 
wecmad i SIDI u qeddmen rawed tiyarsa. 16 Umi zrin xemsa n rbacat n Ifilistiniyyen man aya, 
dewfen-dd yar Eaqrun deg wass nni simant nnes. 

17 Tina d tihebba n wurey nni ixegsen Ifilistiniyyen am tewhibt n umarwas i weedaf i SIDI: ict 
i Acdud, ict i Yaza, ict i Acqilun, ict n Jat, ict i Cakrun. 18 Ufa d iyardayen n wurey x qedda n 
marra tineddam n Ifilistiniyyen tinni iqqnen i xemsa n rbacat, zi tneddam ifaryen s iyebrawen 
ar dcurat i d as-dd innden, ar Abil, azru ameqqran min xef tuya ssarsen Ttabut n SIDI, wenni i 
din iqqimen yars ar ass-a deg yeyyar n Yacuea zi Bayt-Cams. 

19 Netta maca iwta iryazen n Bayt-Cams, minzi nitni tuya xzaren Ttabut n SIDI. Netta iwta zi 
fgens sebein n yeryazen xemsin-afaf n yeryazen. Uca icden fgens, minzi SIDI tuya igga i fgens 
ict n tecti d tameqqrant. 20 Xenni nnan iryazen n Bayt-Cams “Wi izemmaren ad iqqim ibedd zzat 
i wudem n SIDI, AREBBI d amqeddes wa? D yar man wen zzayney i ya yuyur netta?” 21 Nitni 
ssekken ireqqasen yar imezday n Qaryat-Yaearim, nnan “Ifilistiniyyen arrin-dd Ttabut n SIDI. 
Hwam uca ssgaeedem t yarwem sennej!” 

Amenyi yar Misfa 

7 1 Xenni usin-dd yeryazen n Qaryat-Yaearim uca iwyen Ttabut n SIDI yarsen sennej. Nitni 
ssidfen t di taddart n Abinadab, x tewrirt, uca qeddsen mmis Alieazar hima ad ihda x Ttabut n 
SIDI. 2 Zeg wass nni imsar aqa Ttabut iqqim di Qaryat-Yaearim. Tuya edun attas n wussan afami 
edun eicrin n isegg w usa. Marra taddart n Israyil tuyur awarni i SIDI tettcetca. 3 Xenni inna Samwil 
i marra taddart n Israyil, inna “Mara kenniw texsem ad dd-tdewfem yar SIDI s marra uf nwem, 
xenni ndarem xawem irebbiten iyriben zi fwest nwem, ufa d Eactarutin, u arrem uf nwem yar 
SIDI, xedmem as i netta wehdes, xenni netta ad kenniw issenjem zeg ufus n Ifilistiniyyen.” 

4 Uca ndaren ayt n Israyil Ibaelen d Actarutin uca eebden i SIDI wehdes. 5 Inna Samwil “Smunem 
marra Israyil di Misfat, xenni necc ad zzagey i SIDI i kenniw.” 6 Uca munen di Misfa uca nitni 
uymen aman, farryen ten zzat i wudem n SIDI. Deg wass nni zummen uca nnan din “Aqa nexda 
ak-d SIDI!” Ammu i ihkem Samwil ayt n Israyil di Misfa. 7 Umi Ifilistiniyyen sfan, aqa ayt n Israyil 
tuya munen di Misfat, ffyen fbacat n Ifilistiniyyen didd i Israyil. Rami sfan ayt n Israyil i mana 
wenni, gg w eden nitni zeg Ifilistiniyyen. 8 Nnan ayt n Israyil i Samwil “War sbeddi s ufayi di 
ttwee nney i SIDI, AREBBI nney, mahend netta ad aney ifekk zeg ufus n Ifilistiniyyen.” 9 Xenni 
iksi Samwil ijj n izmar itted u iqeddem it qae d tayarst n wecmad i SIDI u Samwil ifaya yar SIDI 
di ttwee n Israyil u SIDI isfa as. 

10 Umi iqeddem Samwil tayarst n wecmad, imsar, aqa usin-dd Ifilistiniyyen i umenyi ak-d Is¬ 
rayil. Uca igga SIDI aduqqez n wajjaj iwearen deg wass nni x Ifilistiniyyen, issarjef iten afami 
twayefben zzat i wudem n Israyil. 11 Ffyen yeryazen n Israyil zi Misfa, dfaren Ifilistiniyyen uca 
wtin ten yars af sadu Bayt-Kar. 

12 Iksi Samwil ijj n wezru, issbedd it jar Misfa d San. Netta igga as isem ‘Abin-Haeizir’, inna 
“Yars ar danita i d aney iwca SIDI afus nnes.” 13 Ammu itwassehqaren Ifilistiniyyen uca war 
udifen ca sad daxer i iymiren n Israyil, minzi tuya afus n SIDI didd i Ifilistiniyyen marra ussan n 
Samwil. 14 Tineddam zi Eaqrun ar Jat, i tuya ttfen Ifilistiyyen, dewrent-dd yar Israyil uca jwayeh 
i yarsen dd-iqqnen, iqree itent Israyil zeg ufus n Ifilistiniyyen uca idwer din rehna jar Israyil d 
Imuriyyen. 

15 Tuya Samwil d rqadi x Israyil marra ussan n tudart nnes. 16 Asegg w as x usegg w as tuya netta 
itteffey, iggur di Bayt-Il d Jiljal d Misfa. Di marra imucan nni mani t tuya d rqadi x Israyil. 17 Uca 
xenni idwer netta yar Rama, mayar dinni i tuya taddart nnes. Netta tuya-t dinni d rqadi x Israyil 
u ibna dinni ijj n uealtar i SIDI. 


Rgens ittar ij n ujegid 

8 1 Umi idwer Samwil iwsar, imsar, aqa igga ihenjiren nnes d rqudat x Israyil. 2 Mmis amezwaru 
tuya qqaren as Yuwil u wenni wiss tnayen qqaren as Abiya. Nitni tuya-ten d rqudat di Bi’r- 
Sabea. 3 Maca ihenjiren nnes war aredfen ibriden nnes, maca heyyden x webrid tuya arezzun 
arbeh iyixef risen, ttfen arriyalut u ssfarryen rheqq. 4 Xenni munen marra imyaren n Israyil, 
usin-dd yar Samwil di Rama. 5 Nitni nnan as “Xzar, cek tewsared u ihenjiren nnek war gguren 
ca x tebridin nnek. X uya egg rexxu ijj n ujegid xaney mahend ad xaney ihkem, am mammec 
iga yar marra regnus nnedni.” 

6 Awar-a iga d aeeffan di tittawin n Samwil, rami nnan “Ewe aney ijj n ujegid mahend ad xaney 
ihkem!” Uca Samwil izzug i SIDI. 7 U SIDI inna i Samwil “Ser yar rgens di marra min i d ac i ya 
inin, mayar war igi d cek i indaren nitni, maca d necc i indaren nitni, hima necc war ttiriy d 
ajegid xasen. 8 Nitni tteggen akides am mammec kidi ggin s marra timegga nsen zeg wass i ten-dd 
ssgaeedey necc zi Misra yars ar ass-a. Nitni semhen dayi uca sexxaren i irebbiten nnedni. 9 Ser 
rexxu yarsen, maca erem asen nican uca sargeb iten s rheqq n ujegid wenni i xasen i ya ihekmen.” 
10 Issiwer Samwil marra awaren n SIDI ak-d rgens nni i zzayes ittaren ijj n ujegid. 11 Netta inna 
“Aya i ya yirin d rheqq n ujegid i xawem i ya ihekmen: netta ad yawi ihenjiren nwem, ad ten 
yarr i yixef nnes yar ikarruten nnes u d imnayen nnes u hima ad uyuren yar zzat i ikarruten 
nnes. 12 Netta ad ten igg i yixef nnes d imeqqranen x aref ura d imeqqranen x xemsin u hima 
ad carzen iyyaren nnes u hima ad mjaren ssabet nnes u hima ad ggen dduzan n umenyi nnes 
d dduzan n ikarruten nnes. 13 Yessitwem ad tent-idd yawi mahend ad as ggent fumadat, ad 
ssnennant u ad gg w ent. 14 Ad iksi mummu n iyyaren nwem d ihwicen n tzayart nwem d ihwicen 
n tazart nwem, ad ten iwc i imsexxaren nnes. 15 Ad iksi reecur n zzarieet nwem u zeg ihwicen n 
tzayart nwem u ad ten iwc i imsexxaren nnes icenneen u i imsexxaren nnes innedni. 16 Ad iksi 
isemyan d tiyyawin nwem d ihudriyyen nwem isebhen d iyyar nwem uca ad ten yejj ad as xed- 
men. 17 Ad iksi reecur n thimriwin nwem u kenniw ad tirim d imsexxaren nnes. 18 Deg wass nni 
ad tesyuyyem zzat i wudem n ujegid nwem i texdarem kenniw, maca SIDI war d awem ittesri 
ca deg wass nni.” 19 Maca rgens war ixs ad iser yar Samwil, nnan “Lla, ittxessa ad xaney yiri ijj 
n ujegid.” 20 Ufa d neccin ad niri am regnus marra nnedni uca ajegid nney ad yiri d rqadi xaney. 
Netta ad izwar zzat i wudem nney uca ad issuyur imenyan nney.” 21 Umi isra Samwil i marra 
awaren n rgens, inna ten deg imezzuyen n SIDI. 22 SIDI inna i Samwil “Ser yarsen, egg xasen ijj n 
ujegid!” Xas uca inna Samwil i yeryazen n Israyil “Ejj ad yuyur kur ijj yar tendint nnes.” 


7:12 ‘Abin-Haeizir’ (azru n twiza) 

8:7 ‘yar rgens’ - s Teibranit ‘yar tmijja n rgens’. 

8:9 ‘Ser rexxu yarsen’ - s Teibranit ‘Ser rexxu yar tmijja nsen’. 
8:22 ‘Ser yarsen’ - s Teibranit ‘Ser yar tmijja nsen’. 

Cawul yarezzu x iyyar uca imsagar ak-d Samwil 

9 ' Tuya din ijj n weryaz zi Binyamin, qqaren as Qis, mmis n Abiyill, mmis n Sarur, mmis n 
Bakurat, mmis n Afiyah, ijj n Ubinyamini, ijj n weryaz s wagra attas. 2 Netta tuya yars ijj n 
mmis, qqaren as Cawul. Tuya-t d amezyan u days azri. Ufa d ijj n weryaz jar ayt n Israyil war 
tuyi days azri am netta. Netta yujar marra rgens s tiddi n uzegif. 3 Tuya tiyyar n Qis, babas n 
Cawul, weddarent. Xenni inna Qis i mmis Cawul “Ksi ijjen zeg ihudriyyen, awyi t akidek, uca 
kkar, arzu x teyyar.” 4 Netta ikka x idurar n Ifrayim uca ikka x temmurt n Calica, war tent ufin 
maca. Xas uca kkin nitni x temmurt n Caealim, ura war tent tuyi dinni. Xenni kkin x temmurt n 
Binyamin, war tent ufin dinni sawed . 5 Umi iwden nitni yar temmurt n Suf, inna Cawul i uhudri 
nnes nni tuya akides “As-dd, ad neeqeb, niy baba war ikessi ead s wemnus di teyyar, maca 
dayney.” 6 Netta yarra-dd “Xzar xenni, aqa ijj weryaz n AREBBI izeddey di tendint-a, aqa-t d ijj 
n weryaz d amcennee. Marra min iqqar, itteffey-dd nican. Ejj aney ad yars nrah dinni, xenni 
ad tay ad aney isscen abrid i ittxessan ad days nuyur.” 1 Xenni inna Cawul i uhudri nnes “Xzar, 
ad nrah, maca min i ya nawi i weryaz nni? Mayar ayrum jar tmesrayin nney iruh. Neccin war 
yarney ayiralut i nzemmar ad newc i weryaz n AREBBI. Niy min yarney nnedni ?” 8 Yarra-dd 
uhudri eawed x Cawul, inna “Xzar, necc yari da ead ijj n arbee n uciql n nnuqart. Ad t wcey i 
weryaz n AREBBI, mahend netta ad aney isscen abrid.” 9 - Zic tuya iqqar weryaz di Israyil, mara 
tuya iffey hima ad isseqsa AREBBI “Asem-dd, ad nuyur yar umwaraw!”, mayar anabi n wass-a, 
zic qqaren as ‘amwaraw’. - 10 Inna Cawul i uhudri nnes “Awar nnek isbeh! As-dd, ejj aney ad 
nuyur!” Nitni uyuren yar tendint mani iga aryaz n AREBBI. 

11 Umi gaeeden nitni tsawent n tendint msagaren ak-d thenjirin tinni dd-iffyen mahend ad ay- 
ment aman uca nnan asent “Ma amwaraw da?” 12 Nitenti arrin tt-idd xasen, nnant “Xzar, netta 
aqqa-t diha yar zzat. Deyyat maca, mayar netta yusa-dd ass-a yar tendint, minzi rgens ass-a 
ad igg ict n tyarst x rgaeedet. 13 Xmi i ya tadfem tandint, ad t tafem qber mma ad igaeeed yar 
rgaeedet hima ad imun i macca, mayar rgens war ittett mara war dd-yusi netta, minzi netta ad 
igg lbaraka di tyarst, xenni ead ad ccen inewjiwen. Rexxu xenni, gaeedem, minzi ass-a aqa-t d 
Ifursa, ad t tafem nican!" 14 Nitni gaeeden yar tendint uca umi iwden yar rwest n tendint, xzar, 
iffey-dd yarsen Samwil, imsagar akidsen mahend ad iggur yar rgaeedet. 

15 Minzi ijj n wass qber mma ad dd-yas Cawul, SIDI issargeb as i Samwil deg umezzuy, inna 
16 “Tiwecca ammu di rweqt-a, ad yark ssekkey ijj n weryaz zi temmurt n Binyamin. Ad t tdehned 
d amehday i rgens inu Israyil. Netta ad ifekk rgens inu zeg ufus n Ifilistiniyyen, mayar necc zriy 
rgens inu Israyil u tyuyyit nsen i usyati tiwed-dd yari.” 

17 Umi Samwil izra Cawul, yarra-dd xas SIDI “Xzar, d wa d aryaz i x i d ac nniy ‘Wa ad ihkem 
x rgens inu.’ ” 18 Yuyur Cawul yar Samwil di rwest n tewwart n tendint inna “Seen ayi mani 
tega taddart n umwaraw.” 19 Yarra-dd Samwil x Cawul, inna “Necc d amwaraw. Uyur yar zzat 
i wudem inu x rgaeedet, hima kenniw ad kidi teccem ass-a. Tiwecca zic ad cek jjey ad teedud u 
necc ad cek ssargbey x marra min igan deg wur nnek. 20 X teyyar i d ac iweddaren ass-a ead trata 
n wussan zeg wami, war dayek ittiri bu wemnus. Nitenti twafent. Maca wi i yar ittrah marra 
mezri n Israyil? Ma war igi yark u yar marra taddart n babac?” 21 Xenni yarra-dd Cawul, inna 
“Ma war giy necc zeg ayt n Binyamin, zi tmezyant qae n tqebbar n Israyil? Ma war tegi twa- 
cunt inu tamuqrirt qae zi marra tiwacunin n teqbic n Binyamin? Mayemmi i d ayi tessawared 
awaren am ina?” 22 Samwil iksi Cawul d uhudri nnes akides, issidef iten deg wexxam n arwa, 
issyim iten deg wemcan amezwaru jar inewjiwen. Tuya nnyarwen amenni tratin n yeryazen. 

23 Xenni inna Samwil i ugezzar “Awi-dd rexxu tasyart i d ac wciy, tenni x d ac nniy ‘Ejj itt yark!’ 
” 24 D agezzar issgaeeed tayrudt ak-d marra min xas igan, issars itt zzat i Cawul, inna “Xzar, aya 


9:9 ‘amwaraw’ - wenni ittwaran. 
9:13 ‘Ifursa’ - niy ‘araq’. 


288 



1 SAMWIL 


min icetten. Egg itt zzatek ad tecced, minzi itwahda i tsaeeet-a, umi nniy “Necc eardey x rgens.’ 
” Uca icca Cawul ak-d Samwil deg wass nni. 25 Xenni hwan-dd nitni zi rgaeedet yar tendint u 
netta issiwer ak-d Cawul x tzeqqa. 

26 Kkaren zic, uca imsar, yar tuffut n ssbeh, aqa iraya-dd Samwil x Cawul yar tzeqqa, inna “Kkar, 
necc xsey ad cek ssqebbdey!” Xenni ikkar Cawul uca ffyen s tnayen idsen yar barra, netta ak-d 
Samwil. 27 Umi dd-hwan nitni a? ttarf n tendint, inna Samwil i Cawul “Ini i uhudri ad ibeeeed 
zzat i wudem nney” - xenni igg w ej netta - “maca rexxu qqim, bedd da u necc ad ac iniy ijj n 
wawar n AREBBI.” 

Cawul itwadhen d ajegid x marra Israyil s ufus n Samwil 

1 C\ U ca xas ^ amw ^ ict n tziyyat n zzect, iseyyeh itt x uzegif nnes, issudem it, inna “Ma 
-L V/ xenni SIDI war cek idhin d amehday x rwart nnes? 2 Xmi xafi i ya tuyured ass-a, ad tafed 
yar wender n Rahil di Salsah di temmurt n Binyamin tnayen n yeryazen u nitni ad ac inin 
‘Tiyyar i x tuya tarezzud, twafent uca babac ismeh di tmesract n teyyar, maca netta days rexxu 
amnus xawem, iqqar: Min i ya ggey x mmi?’ ” 3 Zi senni ad tarnid ad tuyured uca ad tawded yar 
tbegudt n Tabur. Dinni i ya temmerqid ak-d trata n yeryazen nni ittgaeeaden yar SIDI yar Bayt-Il. 
Ijjen iggur ad yarbu trata n iyayden imezyanen, ijjen iggur ad yarbu trata n tecnifin u ijjen iggur 
ad yarbu ijj n txancet n binu. 4 Nitni ad sseqsan x umeddur nnek uca ad ac ween tnayen n tecnifin 
i ya tettfed zeg ufus nsen. 5 Awarni as ad dd-tased yar tendint n Jibea n AREBBI mani beddent 
teebarin n teessast n Ifilistiniyyen. Xmi dinni i ya tawded yar tendint, ad imsar ad temmerqid 
ak-d ict n kula n inabiyyen, inni dd-ihwan zi rgaeedet uca zzatsen lharpa d ubendir d tzamart 
d rgambri am ttnebban nitni. 6 Ad xak-dd ihwa Arruh n SIDI u cek ad tnabbed akidsen uca ad 
tdewred d ijj n weryaz nnedni. 7 Ad imsar xmi yark i dd ya yasen reefamat-a, aqa ad xak yiri hima 
ad tegged min i ya yaf ufus nnek, minzi AREBBI aqa-t akidek. 8 Tizwared ad dd-tehwid yar Jiljal, 
aqa necc ad dd-hwiy yark hima ad din dd-ssgaeedey tiyarsa n weemad d tyarsa n rehna. Sebea n 
wussan i din i ya trajid yars ar d yark-dd ya yasey, ad ac-dd barrhey min i ya tegged.” 

9 Umi issneqreb aerur nnes hima ad yuyur x Samwil, imsar aqa AREBBI ibedder ur nnes deg ijj n 
wur nnedni. Marra reeramat-a imsaren deg wass nni simant nnes. 10 Umi iwden nitni yar Jibea, aqa 
irqa it ijj n kula n inabiyyen uca Arruh n SIDI ihwa-dd xas uca netta innebba di rwest nsen. 11 Uca 
imsar, aqa marra inni tuya t issnen idennad d faridennad, zrin, tuya-t ittnebba ak-d inabiyyen, 
uca rgens inna jarasen “Min yuyin mmis n Qic? Ma ura d Cawul jar inabiyyen?” 12 Ijj n weryaz zi 
senni yarra-dd, inna “Man wen igan d babatsen?” Ammu i iqqim wawar-a itwassnen “Ma ura d 
Cawul jar inabiyyen?” 13 Umi issbedd ittnebba, yusa-dd yar rgaeedet. 14 Czizis n Cawul inna as ura 
i uhudri nnes “Mani tuya tettrahem kenniw?” Netta yarra-dd xas “Narezzu x teyyar. Xenni nezra, 
aqa nitenti war dinni gint, niwed yar Samwil.” 15 Xenni inna eemmis n Cawul “Ini ayi, eafak, min 
d awem inna Samwil?” 16 Cawul yarra-dd x ezizis “Netta inna aney nican, aqa tiyyar twafent.” 
Tamesract n tgelda maca, i x tuya issiwer Samwil, war d as tt ieiwed ca. 

17 Samwil iraya-dd i rgens yar SIDI di Misfa. 18 Netta inna i ayt n Israyil “Ammu i issiwer SIDI 
AREBBI n Israyil ‘Necc ssufyey-dd Israyil zi Misra u fekkey kenniw zeg ufus n Imisriyyen u 
zeg ufus n marra tigeldawin nni kenniw ihsaren. 19 Kenniw maca tendarem SIDI nwem ass-a, 
wenni tuya kenniw ifekken zi marra zzeaf nwem u zi marra rehsarat. Kenniw tennam as: Egg 
ijj n ujegid xaney! Xenni rexxu, beddem zzat i wudem n SIDI elahsab tiqebbar nwem d ruruf 
nwem!’ ” 20 Samwil ijja marra tiqebbar n Israyil ad dd-qarrbent uca taqbic n Binyamin tetwak- 
kes zzaysent 21 Xas uca tessqarreb-dd teqbic n Binyamin elahsab twacunin nnes uca tetwakkes 
zzayes twacunt n Matri u xenni itwakkes zz ayes Cawul, mmis n Qic. Arzun xas, maca war zem- 
maren ad t afen. 22 Nitni sseqsan SIDI ict n twarat nnednit “Ma dd-yusa danita ca n yijj nnedni?” 

SIDI yarra-dd “Xzar, netta iffar jar yar feqcue n usafar.” 23 Nitni uzzfen din, iwyen t-idd zi senni. 
Umi dd-yusa netta ibedd jar fgens, yujar netta marra fgens s tiddi n uzegif. 24 Inna Samwil i 
marra rgens “Ma tezrim fexxu man wen ifarz SIDI? Ufa d ijjen zi rgens war days yarwis.” Uca 
isfiwfew marra rgens, nitni nnan “Ad iddar ujegid!” 

25 Samwil isscen i rgens fheqq n tgelda, yura it deg ijj n wedlis uca issars it zzat i wudem n SIDI. 
Xenni yarxu Samwil i marra rgens, kuf ijj yar taddart nnes. 26 Ufa d Cawul yuyur yar taddart 
nnes yar Jibea u ijj n feeskar iruh akides, iryazen inni tuya ihada SIDI uf nsen. 27 Maca ayt i war 
issekk w in nnan “Mammec i d aney i ya ifekk weryaz-a?” U nitni ssehqaren t u war d as-dd iwyen 
ca tarzeft. Netta maca igga, axmi war ittesfi. 

Cawul ifekk Yabic di Jilead 

n 1 Xenni iffey-dd Nahac, Aeammuni, uca inned s feeskar nnes i Yabic di Jilead. Marra 
iryazen n Yabic nnan i Nahac “Egg ijj n feahd akidney uca xenni ad ac nsexxar.” 2 Maca 
Aeammuni Nahac, inna asen “X webrid-a necc akidwem ggey feahd, necc ad awem-dd qefeey 
marra titt tafusect, ad tt ggey d fefdihet x marra Israyil.” 3 Imyaren n Yabic nnan “Ejj aney 
sebea n wussan, hima ad dd-nessekk ireqqasen yar marra tammurt n Israyil. Mafa war nufi ufa 
d ijj i d aney i ya issnejmen, xenni ad yark-dd neffey.” 

4 Umi dd-iwden ireqqasen yar Jibea n Cawul, ssiwden-dd nitni awafen-a yar imezzuyen n fgens 
u marra fgens issgaeeed tmijja nnes uca run nitni. 5 U xzar, Cawul yusa-dd awarni i ifunasen 
nnes zeg iyyar, inna “Min yuyin fgens ittru ammu?” Nitni hajan as awafen n yeryazen n Yabic. 
6 Ihwa-dd Arruh n AREBBI x Cawul umi isfa awafen-a uca itwassary uxeyyeq nnes attas. 7 Netta 
iksi ijj n uzayfu n ifunasen, iqettes iten d icegiqen, issekk icegiqen s ufus n ireqqasen yar marra 
tammurt n Israyil, inna “Wenni war iffiyen awarni i Cawul u awarni Samwil yar umenyi, xzar, 
ammu i ya itwagg ak-d ifunasen nnes.” Xenni tewda-dd tigg w udi n SIDI x marra fgens uca ffyen 
munen am ijj n weryaz. 8 Isedd iten Cawul di Bazaq. Tuya-ten di teft-mya-afaf zeg ayt n Israyil 
d tfatin-afaf n yeryazen zi Yahuda. 9 Nitni nnan i ireqqasen nni tuya dd-yusin “Ad tinim ay a i 
yeryazen n Yabic di Jilead ‘Tiwecca, xmi i ya tifi tfuct tafya, ad tetwassnejmem.’ ” Umi iwden 
ireqqasen, eawden tt i yeryazen n Yabic uca farhen nitni. 10 Nnan yeryazen n Yabic “Tiwecca ad 
yark-dd neffey uca xenni tzemmarem akidney tetteggem, min tettwafam kenniw mlih.” 

11 Tiwecca nnes imsar, aqa Cawul ibda fgens x tfata n tmunitin u yar tuffut n ssbeh udfen di 
fmargeh n feeskar, wtin Ieamuniyyen, yar tuffut n wass. Imsar aqa inni iqqimen twabezzeen 
afami war iqqim ufa d tyuya zzaysen ak-d wayawya. 

12 Xenni inna fgens i Samwil “Man wen i innan ‘Ma Cawul ad xaney yifi d ajegid?’ Awyi ten-dd 
danita, hima ad ten neney.” 13 Maca Cawul inna “Deg wass-a ufa d ijjen war itwaney, mayar ass- 
a SIDI issiwed-dd asenjem yar Israyil.” 

14 Inna Samwil i fgens “Ejj aney ad nuyur yar Jiljal, ad dinni nfeqqeh tagelda.” 15 Xenni yuyur 
marra fgens yar Jiljal u nitni ggin dinni di Jiljal Cawul d ajegid zzat i wudem n SIDI. Yarsen 
tiyarsa n fehna zzat i wudem n SIDI uca ifarh Cawul attas ak-d marra iryazen n Israyil. 


Awar aneggaru n Samwil i fgens 


-i r \ 1 Xenni inna Samwil i marra Israyil “Xzar, necc sfiy yarwem di marra min i d ayi tennam 
±Zju necc ggiy ijj n ujegid xawem. 2 Uca fexxu, xzar, ajegid iruh zzat i wudem nwem. Necc 
wsarey, dewfey cabey, u xzar, ihenjiren inu aqa-ten jarawem. Zi temzi inu yars af ass-a necc 


11:1 ‘Aeammuni’ - ijjen zi fgens n Eammun niy zi ayt n tammun. 
12:1 ‘sriy yarwem’ - s Teibranit ‘sriy yar tmijja wem’. 

ggurey zzat i wudem nwem. 3 Aqa-yi necc da. Cehdem xafi zzat i SIDI u zzat i lmasih nnes. I umi 
iwyey ca n uyenduz? I umi iwyey ijj n weyyuf? Man wen i hsarey u man wen i yezziy u zi man 
wen i ttfey ttmee mahend ad qqney tittawin inu? Necc ad awem t arrey.” 4 Nitni arrin-dd xas 
“Cek war d aney tehsared ca u war d aney tyezzid u war tettifed ufa d ict n fhajet zi ca n yijjen 
5 Xenni inna asen “SIDI d acehhad xawem u lmasih nnes d acehhad ass-a, aqa kenniw war tufim 
ura d ict n rhajet deg ufus inu!” Inna fgens “Aqa-t d acehhad!” 

6 Inna Samwil i rgens “D SIDI i tuya iggin Musa d Harun u netta i dd-issuffyen ibabaten nwem 
zi Misra. 7 Xenni ?exxu, beddem-dd yari, mahend ad kidwem mmhakamey zzat i wudem n SIDI 
x marra timegga iseggden n SIDI tinni igga i kenniw u i ibabaten nwem. 8 Umi dd-yusa Yaequb 
yar Misra, syuyyen ibabaten nwem yar SIDI u SIDI issekk-dd Musa d Harun uca nitni ssuffyen- 
dd ibabaten nwem zi Misra u sszedyen ten deg wemcan-a. 9 Maca nitni ttun SIDI, AREBBI nsen. 
Xenni netta izzenz iten i Sisara, akumandar n reeskar, di Hasur, u i Ifilistiniyyen u i ujegid n 
Imu’abiyyen, inni tuya akidsen immenyen. 10 Uca syuyyen yar SIDI, nnan ‘Neccin nexda, mayar 
neccin nesmeh di SIDI, nsexxar i Ibaelen d Actarutin. U fexxu, senjem aney zeg ufus n reedyan 
nney uca ggur ad cek nsexxar.’ 

11 Xas uca issekk-dd SIDI Yarubaeal d Badan d Yifta d Samwil u netta issenjem kenniw zeg ufus 
n reedyan nwem i d awem-dd innden, afami tzeddyem kenniw di faman. 12 Umi tezrim ken¬ 
niw Nahac, ajegid n ayt n Eammun, iffey-dd yarwem, tennim ayi kenniw ‘Lla, minzi ad xaney 
yifi ijj n ujegid’, waxxa maca SIDI, AREBBI nwem, d ajegid nwem. 13 Rexxu, xzar, aqa ajegid 
nwem wenni i tixdarem, wenni tuya tettrajam. Aqa SIDI igga it d ajegid xawem. 14 Mara kenniw 
tettegg w dem SIDI, ad as tsexxarem u ad tesfam i tmijja nnes u war ttyewwyem x min dd-iffyen 
zeg uqemmum n SIDI, xenni kenniw, iwa kenniw d ujegid nwem wenni i xawem i ya ihekmen, 
ad tifim di raman yar deffar n SIDI, AREBBI nwem. 15 Mara kenniw maca war tesfim yar tmijja 
n SIDI, ad tyewwyem x min dd-iffyen zeg uqemmum n SIDI, xenni afus n SIDI ad xawem yiri am 
t tuya x ibabaten nwem. 16 Xenni rexxu, beddem kenniw, u xzarem rxedmet tameqqrant i d ya 
igg SIDI zzat i tittawin nwem. 17 Ma war igi ass-a ssabet n irden? Necc ad fayiy yar SIDI u netta 
ad iwc ajjajen d wenzar af i ya tessnem u ad tzarem mechaf imyar fyar i teggim zzat i tittawin 
n SIDI mahend ad as tettarem ijj n ujegid i yixef nwem.” 

18 U Samwil ifaya yar SIDI u SIDI issekk-dd deg wass nni ajjajjen d wenzar uca marra rgens tefqef 
it tigg w udi d tameqqrant zi SIDI u zi Samwil. 19 U marra rgens inna i Samwil “Zag i imsexxaren 
nnek yar SIDI, AREBBI nnek, mahend war nettmetti ca, mayar neccin yar marra ddnub nney 
sad narni-dd tueeffna-ya, belli narzu ijj n ujegid i neccin.” 

20 Xenni inna Samwil i rgens “War tegg w dem ca! Kenniw teggim marra tueeffna-ya, maca war 
ttheyyadem cad x umedfur n SIDI, maca sexxarem i SIDI s marra uf nwem. 21 War ttheyyadem, 
minzi xenni ad tedfarem min ixfan, timesrayin nni war ineffeen u war ssenjiment, minzi nitenti 
xfant, 22 Minzi SIDI war isemmeh di rgens nnes di ttwee n yisem nnes ameqqran, mayar netta 
igga ad kenniw igg d rgens i yixef nnes. 23 Min d ayi icqan, ad t ssigg w jey xafi, aqa ad xdiy x 
SIDI, xmi i ya ssbeddey di tzagit i kenniw, maca necc ad awem ssecney abrid isebhen d wenni 
iseggmen. 24 Myir gg w edem SIDI waha u sexxarem xas s tesdiqt s marra ur nwem, minzi xzarem 
mechaf imyar i d awem isscan ixef nnes! 25 Maca mara kenniw ad tarnim ad teggem tueeffna, 
xenni fa d kenniw ufa d ajegid nwem ad tettwahellkem.” 


Rmuesiyyet n Cawul 

-i q 1 Cawul tuya yars ijj n iseggw w usa umi idwef d ajegid. Netta ihkem tnayen n isegg w usa 
-L*3x Israyil. 2 Cawul ifarz teft-afaf n yeryazen zi Israyil. Affayen zzaysen tuya-ten yar 
Cawul di Mixmas u x idurar n Bayt-Il u afef zzaysen tuya-ten yar Yunatan di Jibea di temmurt 

n Binyamin. Min iqqimen zi rgens yarxu as ijjen ijjen ad yuyur yar uqidun nnes. 

3 Yunatan iyreb x tecbart n reeskar n Ifilistiniyyen dijibea. Uca sran Ifilistiniyyen xas. Xenni Ca- 
wul igga ad suden di rbuq di marra tammurt, inna “Ejj Ieibraniyyen ad t sren!” 4 D marra Israyil 
isra abarreh “Cawul iyreb x ict n tecbart n reeskar n Ifilistiniyyen u zi man aya issarzeg Israyil 
ixef nnes yar Ifilistiniyyen.” Itwaraya rgens mahend ad bedden awarni i Cawul di Jiljal. 

5 Ifilistiniyyen ssmunen i umenyi ak-d Israyil. Nitni tuya yarsen tert-araf n ikarruten d setta-araf 
n imnayen, aqa-t d ijj n rgens n reeskar amecnaw ijdi yar tma n rebhar. Nitni gaeeden u wtin 
iqidan nsen yar Mixmas, yar ccarq n Bayt-Awin. 6 Kur aryaz di Israyil tuya ittwara aqa nitni di 
rehsaret, minzi itwazzer x rgens. Innufar rgens deg ifran u deg ufegeq n tesdart u di tsudar u 
deg imucan n tnuffra u deg wanuten. 7 Zwan Ieibraniyyen L'Urdun yar temmurt n Jad d Jilead. 
Tuya Cawul s yixef nnes ead di Jiljal u marra rgens tuya ittarjijji awarni as. 8 Netta iraja di 
Jiljal sebea n wussan ar rweqt itwaggen zi Samwil. Umi maca Samwil war dd-yusi, aqa ibezzee 
rgens ixef nnes, ruhen xas. 9 Xenni inna Cawul “Awyem ayi-dd da ict n tyarst n wecmad d tyarsa 
n rehna!” uca iqeddem din tayarst n wecmad. 10 Umi ikemmer s tewhibt n tyarst n wecmad, 
imsar, aqa yusa-dd Samwil. Cawul iffey ad t ifqa hima ad as ibarek. 11 Xenni inna Samwil “Min 
teggid cek?” Inna Cawul “Minzi necc zriy, aqa rgens yuyur ayi u cek war dd-tusid ead deg 
wussan itwaggen uca Ifilistiniyyen nnjarwen yar Mixmas, 12 nniy necc ‘Rexxu ad yari-dd hwan 
Ifilistiniyyen u necc war sejdey ead i wudem n SIDf, uca uciy aqa din ayir xafi hima ad ssgaeedey 
ict n tyarst n wecmad.” 

13 Samwil yarra-dd x Cawul “Cek teggid tubbuherya. War tehdid ca tawsiyyet n SIDI, AREBBI 
nnek, tenni i d ac yumur, minzi xenni iri aqa SIDI icedd rexxu tagelda nnek x Israyil i rebda. 

14 Rexxu maca tagelda nnek war tettyimi ca. SIDI ifarz i yixef nnes ijj n weryaz x wur nnes u SIDI 
yumur as ad yin d amgewwad x rgens nnes, mayar cek war tehdid ca min i d ac yumur SIDI.” 
15 lkkar Samwil, igaeeed zi Jiljal yar Jibea di Binyamin uca Cawul isedd rgens i tuya yars igan, 
ca n setta-mya n yeryazen. 16 Cawul, mmis n Yunatan d rgens i yarsen igan, qqimen dijibea di 
temmurt n Binyamin. Uca Ifilistiniyyen wtin iqidan nsen di Mixmas. 17 Uca ffyen iqtateiyyen zi 
rmargeh n reeskar n Ifilistiniyyen di trata n terbiein. Ict n tmunet tarra azegif yar webrid n 
Eufra yar temmurt n Cueal, 18 u ict n tmunet nnedni tarra azegif yar webrid n Bayt-Hurun u ict n 
tmunet nnedni tarra azegif yar webrid n weymir nni ixezzaren di teyzurt n Sabueim yar rexra. 
19 Di marra Israyil war itwif ura d ijj n wemzir, minzi Ifilistiniyyen tuya nnan “Hima Ieibraniyyen 
war tteggen ssif niy lansa.” 20 u marra Israyil iqqim ihekk w a yar Ifilistiniyyen hima ad isseqdee 
kur aryaz uzzar n wesyar nnes d wemjar nnes d wuzzar n uzeddam nnes d wuzzar n tsirit nnes. 
21 Tuya yarsen izeynaten war iqdieen yar wuzzar n isuyar u yar imiyran u yar tazzarin s trata n 
tceqrudin u yar isennanen ibedden n fmacam n iyenduzen. 22 Umi dd-yiwed wass n umenyi war it¬ 
wif ura d ijj n ssif ura d ict n lansa di marra rgens nni tuya igan yar Cawul d Yunatan, aqa twafen 
myir yar Cawul d Yunatan. 23 Ict n terbiet n reeskar n Ifilistiniyyen teedu x uzekk w u n Mixmas. 

Adef n Yunatan yar tesqift n Ifilistiniyyen d uyelleb nnes xasen 

a 1 Ijj n wass imsar, aqa Yunatan, mmis n Cawul, inna i uhudri wenni i d as yarebbun resnah 
-L ^’’As-dd, ejj aney ad nezwa yar tecbart n ieessasen n Ifilistiniyyen nni igan yar ujemmad, 
maca netta war t inni i babas. 

2 Tuya Cawul iqqim yar tma n Jibea sadu ict tremmant nni ibedden di Miyrun uca rgens i tuya 
akides igan, days amenni ca n setta-mya n yeryazen. 3 Tuya Axiya, mmis n Axitub, umas n Ixa- 
bud, mmis n Finahas, mmis n Cali, d akehhan n SIDI di Cilu. Tuya yard apaltu n ukehhan. Rgens 
war issin aqa Yunatan tuya yuyur. 

13:5 ‘imnayen’ - ‘inni inyin x iysan’. 

4 Jar imucan n uzekk w u x idurar i x tuya Yunatan yarezzu ad izwa yar tecbart n ieessasen n 
Ifilistiniyyen, tuya din ict n tesdart iqedeen i dd-iffyen yar uyezdis-a ufa d ict tesdart iqedeen 
i dd-iffyen yar uyezdis nnedni. Ict ttfayan as Busays d ict nnednit ttfayan as Sana. 5 Ict n ttarf 
iqedeen tuya yar ccamal arendad n Mixmas d ict n ttarf nnedni tuya yar ljanub arendad n Jibae. 
6 Inna Yunatan i uhudri wenni i d as yarebbun fesnah “As-dd, ejj aney ad nezwa yar tecbart n 
ieessasen n yenni war ixetnen, ad tay ad igg SIDI ca di ttwee nney, minzi war iwear i SIDI hima 
ad ifekk s ufus n wattas niy s ufus n drus.” 7 Ahemmaf n resnah nnes yarra-dd xas “Egg marra 
min yark deg wuf nnek. Uyur, xzar, necc akidek amecnaw uf nnek.” 8 Yunatan inna “Xzar, 
neccin ad nezwa yar yeryazen nni, ad asen nesscen ixef nney. 9 Mara nitni xenni ad aney inin 
‘Beddem yars af yarwem-dd i ya nas!’, xenni ad neqqim nbedd deg wemcan nney, war yarsen 
nettgaeead ca. 10 Maca mafa nitni ad inin ‘Gaeedem-dd yarney!’, xenni ad yarsen-dd ngaeeed, 
minzi SIDI igga aney ten deg ufus nney. Aya ad aney yifi d feefamet.” 

11 Rami dd seccnen nitni ixef nsen s tnayen idsen yar tecbart n ieessasen n ifilistiniyyen, 
nnan Ifilistiniyyen “Xzaret, Ieibraniyyen ffyen-dd zeg ixubac nsen i di tuya nnuffaren.” 
12 Iryazen n teessast arrin-dd x Yunatan u x wenni i d as yarebbun resnah “Gaeedem-dd 
yarney, neccin ad awem-dd nessiwed fexbar!” Uca inna Yunatan i ahemmar n resnah nnes 
“Gaeeed awarni as, mayar SIDI igga iten deg ufus n Israyil.” 13 Xenni igaeeed Yunatan x ifas- 
sen d idaren yar sennej u ahemmar n resnah nnes idfar it uca nitni wdan zzat i wudem n 
Yunatan u awarni as inya iten uhemmaf n resnah nnes. 14 Ticti-ya tamezwarut i zi Yunatan 
d uhemmar n resnah nnes wtin efahaf eicrin n yeryazen, tuya tega x ijj n iyyar i tuya anect 
n yijj n wezyen i izemmar ijj n uzayfu n iyenduzen ad t icarz deg ijj n wass. 15 Tuya temsar ict n 
tarjijjit d tameqqrant di fmargeh n feeskar, x yeyyar u jar marra fgens. Ufa d yenni n tec¬ 
bart n ieessasen d iqtateiyyen ttarjijjen s yixef nsen, wah, ura d tammurt tessenhez, minzi 
tuya-tt d ict n tarjijjit n AREBBI. 

16 Umi ieessasen n Cawul di Jibea di Binyamin tuya xezzaren, zrin aqa itwabezzee fyaci uca nitni 
dewfen ttmmenyan ak-d wayawya, 17 inna Cawul i rgens i tuya yars igan “Hesbem xenni u 
xzarem man wen i zzayney iffyen.” Nitni hesben u xzar, aqa Yunatan d uhemmar n resnah 
nnes war din gin. 18 Xenni inna Cawul i Axiya “Awi-dd Ttabut n SIDI danita!” Mayar Ttabut 
tuya-t deg wussan nni yar ayt n Israyil di rmargeh n txuzan. 19 Umi tuya ead issawaf Cawul ak-d 
ukehhan, imsar, aqa ddriz zi rmargeh n reeskar n ifilistiniyyen idwef imeqqar attas. Xenni inna 
Cawul i ukehhan “Ejj afus nnek ad dd-idwef!” 20 Cawul d marra rgens nni tuya yars twafayan- 
dd mahend ad munen uca usin-dd yar wazzay n umenyi u xzar, ssif n ijjen tuya x wennedni. 
Aqa ikkar ijj n uxarwed d ameqqran. 21 Tuya din Ieibraniyyen inni attas zeg wami tuya ibedden 
x uyezdis n Ifilistiniyyen, ffyen-dd akidsen immtarreen jar reeskar. Ufa d nitni munen yar Is- 
rayiliyyen inni igan ak-d Cawul d Yunatan. 22 Umi marra iryazen n Israyil, inni tuya innuffaren 
x idurar n Ifrayim, sfan, aqa Ifilistiniyyen tuya arewfen, munen ufa d nitni yarsen, dfaren ten 
yar umenyi. 23 Deg wass nni ifekk SIDI Israyil uca amenyi iffey ufa yar Bayt-Awin. 
24 Twaearrnen iryazen n Israyil deg wass nni, minzi Cawul ijjug i fgens, inna “Wenni i ya iccen 
macca qbef tameddit u qbef i ya ntaqmey necc x feedyan inu, ad yifi itwaneef!” X uya ufa d 
ijj war icci. 25 Rgens yusa-dd yar ijj n wezyar uca tuya din tamment tewsee deg iyyar. 26 Umi dd- 
yudef fgens yar wezyar, aqa din tamment s ufeyyed, maca ufa d ijj war yars isswizzed s ufus yar 
uqemmum nnes, mayar fgens igg w ed tjagit n Cawul. 

27 Yunatan maca tuya war isfi fami issjug babas fgens. Netta isswizzed s uneggar n uzegad 
nnes nni igan deg ufus nnes uca issisen itt deg ict n teyrast n tamment. Rami yiwi afus nnes 
yar uqemmum nnes, aqa dewfent tittawin nnes izdigent attas . 28 Xenni yarra-dd ijj n weryaz zi 
fgens, inna “Babac issjug fgens s ict n tjagit, inna ‘Aryaz wenni i ya iccen ass-a ayrum, ad yifi 

14:25 ‘azyar’ - niy ‘ryabet’ niy ‘tazgant’. 

itwaneer!’ S uyenni itwafna rgens.” 29 Xas uca inna Yunatan “Baba iyder tammurt di arrziyyet. 
Xzarem waha, tittawin inu ttceeerent, minzi necc qqasey drust zi tamment-a. 30 Mechar ead mri 
icca rgens mlih ass-a zi tkeccadt i ittef zi reedyan nnes, minzi rexxu ticti i zi wtin ifilistiniyyen 
war tegi d tameqqrant ead.” 

31 Deg wass nni wtin nitni Ifilistiniyyen zi Mixmas ar Ayalun u rgens tuya ifna attas. 32 Rgens 
ieemmed x tkeccadt u nitni ksin ugi d ifunasen d tfunasin d ieejmiyyen d teejmiyyin uca nitni 
yarsen asen x temmurt u rgens icca aysum s idammen. 33 Uca ssargben man aya i Cawul uca inna 
“Aqa rgens ixda ak-d SIDI umi nitni ccin aysum s idammen.” Netta inna “Kenniw tuya teessam. 
Seqnunniyem-dd kenniw ass-a ict n tesdart yari.” 34 Inna Cawul sawed “Bezzeem ixef nwem jar 
rgens u tinim asen ‘Ejj kur aryaz ad ayi-dd yawi afunas nnes, u kur aryaz sawed ict zeg wugi nnes 
u yarsem asen da, ccem zzaysen u war txettim ak-d SIDI umi i ya teccem s idammen.” Uca kur 
aryaz zi marra rgens yiwi-dd afunas nnes s ufus di giret uca yarsen as dinni. 35 Uca Cawul ibna 
ijj n uealtar i SIDI. Tuya-t d aealtar amezwaru i issbedd i SIDI. 

36 Xenni inna Cawul “Ejj aney ad nehwa giret-a, ad nedfar Ifilistiniyyen u ad ten nkecced yars ar 
tuffut n ssbeh u war zzaysen nettejji ura d ijjen.” Nnan nitni “Egg marra min tettwarid nican 
di tittawin nnek.” Maca akehhan inna “Jjem aney ad dd-nqarreb yar AREBBI.” 37 Xenni isseqsa 
Cawul AREBBI “Mma ad hwiy ad dfary Ifilistiniyyen? Ma ad ten tegged deg ufus n Israyil?” 
SIDI maca war xas-dd yarri deg wass nni. 38 Xas uca inna “Asem-dd da, marra izegifen n rgens, 
snem u xzarem, min di iga ddnub-a i itwaggen ass-a. 39 Minzi s tidett am iddar SIDI wenni ifek- 
ken Israyil, waxxa tuya-t d mmi Yunatan, netta ad immet nican.” Maca ura d ijj zi rgens war 
dd-yarri ca. 

40 Inna sawed i marra ayt n Israyil “Ittxessa ad tbeddem yar ijj n uyezdis, necc d mmi Yunatan 
ad nbedd yar uyezdis nnedni.” Rgens yarra-dd x Cawul “Egg min tettwarid cek nican di tittawin 
nnek.” 41 Xas uca issiwer Cawul ak-d SIDI, AREBBI n Israyil “Ewe aney nnican ikmer!” Xenni 
itwattef Yunatan d Cawul uca rgens iffey d amezdag. 42 Cawul inna “Ndarem taqedduht jarayi 
necc d mmi Yunatan!” Xenni itwattef Yunatan. 43 Inna Cawul i Yunatan “Ini ayi, min teggid 
cek!” Yunatan ihaja as t, inna “Necc qqasey myir ewayt n tamment s uneggaru n uzegad nni 
igan deg ufus inu. Aqa-yi da, ma ittxessa ayi ad mmtey?” 44 Xenni inna Cawul “Iri ad dayi igg 
AREBBI amenni u ad as yarni ead. Maca cek, Yunatan, ittxessa ad temmted nican.” 45 Maca rgens 
inna i Cawul “Ma ittxessa ad immet Yunatan, wenni iwyen asenjem-a ameqqran i Israyil? Aya 
war ittiri! S tidett am iddar SIDI, mara zzayes iwda ura d ict n uzettu n ucewwaf n uzegif nnes 
yar temmurt, minzi netta igga it ass-a ak-d AREBBI.” Ammu i issenjem rgens Yunatan uca war 
immut ca. 

46 Cawul ismeh deg wedfar n Ifilistiniyyen uca Ifilistiniyyen eeqben yar imucan n tzeddiyt nsen. 

47 Uca Cawul ittef tagelda x Israyil, immney ak-d marra reedyan nnes i d as-dd innden: ak-d 
Mu’ab u ak-d ayt n Ieamuniyyen u ak-d Idum u ak-d ijegiden n Suba u ak-d Ifilistiniyyen. Mani 
mma yarra s uzegif, yiwi-dd rehkam. 48 Netta igga s teryast uca iyreb x Ieamaliqiyyen u ifekk 
Israyil zeg ufus n yenni t ikeccden. 

49 Ihenjiren n Cawul tuya-ten d Yunatan d Yacwi d Malkicuea. Ismawen n tnayen n yessis d Mi- 
rab, tenni d tamenzut, u isem n tmezyant Mikal. 50 Tamyart n Cawul qqaren as Axinueam, yegis 
n Aximaeaz. Isem n ukumandar nnes n reeskar aqa d Abnir, mmis n Nayr, ezizis n Cawul. 51 Qic, 
wenni d babas n Cawul, u Nayr, wenni d babas n Abnir, tuya-ten d ihenjiren n Abiyil. 

52 Tuya din ijj n umenyi iwear ak-d Ifilistiniyyen marra ussan min ikka iddar Cawul. Kur ijj n 
weryaz bu-teyrudt niy kur ijj n mmis n umenyi i izra Cawul, iksi it yars. 

Cawul itwammendar zi Arebbi am ujegid x Israyil 

-i £- 1 Samwil inna i Cawul “SIDI tuya issekk ayi-dd hima ad cek dehney d ajegid x rgens nnes, 
-L >Dx Israyil. Ser xenni yar wawaren n SIDI. 2 Ammu i iqqar SIDI n reeskarat ‘Necc ad xegsey 
min igga Camaliq i Israyil, aqa ibedd as deg webrid umi dd-igaeeed Israyil zi Misra. 3 Kkar rexxu 
u wwet Camaliq. Harrem marra min yars i utehhi u war xas tthiwir ca, maca ney marra, zeg 
weryaz ar temyart, zeg uhenjir ar aseymi, zeg ufunas ar ugi, zeg weryem ar ayyur!’ ” 

4 Iraya-dd Cawul x rgens uca isedd iten di Talayim. Tuya-ten di mitayn-araf n yeryazen x idaren 
d teneac n yeryazen n Yahuda. 5 Umi yiwed Cawul yar tendint n Camaliq, igga ict n texceft di 
teyzurt 6 uca netta ijja ad inin i ayt n Iqiniyyen “Ffyem, beeedem, semhem di rwest n Camaliq, 
hima necc war kenniw ttehhiy akidsen, mayar kenniw teggim s tcuni ak-d ayt n Israyil umi 
dd-ffyen nitni zi Misra.” Xas uca ffyen Iqiniyyen zi rwest n Icamaliqiyyen 7 uca Cawul iyreb x 
Icamaliqiyyen zi Hawila ar Cur i igan arendad n Misra. 8 Axax, ajegid n Camaliq, ittef it iddar, 
maca marra rgens iharrem iten i utehhi s reqdee n ssif. 9 Maca Cawul d rgens hawren x Axax 
ura x remxeyyer n wugi d ifunasen d tfunasin u x min igan isebhen awarni as u marra izmaren 
daysen tadunt d marra min tuya d asebhan qae. War xsen ad ten harrmen i utehhi, maca marra 
min igan drus d min ideefen, harrmen t i utehhi. 

10 Xenni yusa-dd wawar n SIDI yar Samwil, inna 11 “Necc nedmey, aqa ggiy Cawul d ajegid, mayar 
netta iheyyed zi deffar inu u war isseqfer awaren inu.” Iffugem Samwil uca isyuyy tameddit 
tmun yar SIDI. 12 Tiwecca nnes zic ikkar Samwil, yuyur ad irqa Cawul. Itwanna as i Samwil, 
nnan “Cawul yusa-dd yar Karmil u issbedd dinni ijj n uqellij n ridaret i yixef nnes, xenni iedu, 
ihwa yarjiljal.” 

13 Yusa-dd Samwil yar Cawul u Cawul inna as “Aqa cek tetwabarked zi SIDI! Necc ssqefrey 
awar n SIDI.” 14 Xenni yarra-dd xas Samwil “D min ixs ad yini rhess-a n wugi i d ayi ittadfen deg 
imezzuyen inu d rhess n ifunasen i ttesriy?” 15 Cawul inna “Awyen ten-dd akidsen zi Camaliq 
minzi rgens ihawer x mummu n wugi u x ifunasen hima ad ten qeddmen d tayarst i SIDI, AREB¬ 
BI nnek. Min iqqimen nharrem it i utehhi.” 16 Xenni inna Samwil i Cawul “Cfa! Necc ad cek hajiy 
min i d ayi inna SIDI di giret-a.” Inna as Cawul “Siwer!” 

17 Uca inna Samwil “Umi tegid cad d amezyan di tittawin nnek, ma war tdewred ca d azegif n 
tqebbar n Israyil u ma war cek idhen SIDI ad tdewred d ajegid x Israyil? 18 SIDI issekk i cek yar 
webrid, inna “Uyur, harrem imednab nni, Icamaliqiyyen, i utehhi u mney akidsen yars ar ten i 
ya teqdid. 19 Mayemmi war tesrid ca yar tmijja n SIDI, maca cek tewdid x tkeccadt u teggid min 
igan d ryar di tittawin n SIDI?” 

20 Xenni inna Cawul i Samwil “Necc sriy maca yar tmijja n SIDI u necc kkiy abrid i x i d ayi-dd 
issekk SIDI u necc iwyey-dd danita Axax, ajegid n Camaliq, maca Icamaliqiyyen harrmey ten i 
utehhi. 21 Rgens iksi ugi d ifunasen d tfunasin zi tkeccadt, mummu n min itwaharrmen i utehhi, 
hima ad qeddmen aya i SIDI, AREBBI nnek, di Jiljal.” 22 Maca Samwil inna “Ma teejeb as i SIDI 
tiyarsa n wecmad d tiyarsa ktar zeg usegi i tmijja n SIDI? Xzar asegi hsen zi tyarst u ashessi s 
taynit hsen zi tadunt n icarriyyen. 23 Minzi ayewwey aqa-tt d ddenb n ueezzem uca tayennant 
d rmuesiyyet aqa-ten am uweqqar n rexyarat imezyanen n lasnam. Minzi cek tendared awar n 
SIDI, indar netta i cek am ujegid.” 

24 Xenni inna Cawul i Samwil “Necc xdiy, mayar necc tteeddiy x fumur i dd-iffyen zeg uqemmum 
n SIDI u x wawaren nnek, minzi necc gg w edey zi rgens u sriy yarsen. , 25 S uyenni, yfar ayi ddenb 
inu u dwer akidi, xenni ad sejdey i SIDI.” 26 Samwil yarra-dd x Cawul “Necc war akidek dikk w irey 
ca, mayar cek tendared awar n SIDI u SIDI indar i cek am ujegid x Israyil.” 

27 Umi Samwil inneqreb hima ad yuyur, icebbar as netta di tmewwa n upartessu nnes, maca 

15:24 ‘sriy yarsen’ - s Teibranit ‘sriy yar tmijja nsen’. 

wanita icarreg. 28 Xenni inna as Samwil “Deg wass-a icarreg ac SIDI tagelda n Israyil u iwc itt i 
umqarreb nnek wenni igan hsen zzayek.” 29 Ura Lsadim n Israyil n rebda war issxarriq ca u war 
indim, mayar netta war igi d bnadem arami i ya indem.” 30 Xas uca inna as “Necc xdiy. Ewe ayi 
maca aweqqar zzat i imyaren n rgens u zzat i Israyil u dwer akidi, xenni ad sejdey i SIDI, AREBBI 
nnek.” 31 Uca idwer Samwil, yareddef Cawul u Cawul isjed i SIDI. 

32 Xas uca inna Samwil “Awi-dd yari Axax, ajegid n Eamaliq. Axax yuyur yars s arratuh u inna 
Axax ak-d ixefnnes “S tidett, tarzugi n rmewt tetwaheyyed.” 33 Samwil maca inna “Am mam- 
mec issharrem ssif nnek timyarin x ihenjiren nsent, ammu i ya tetwassharrem yemmac jar 
temyarin x tarwa nnes.” U Samwil iqettes Axax d icegiqen zzat i wudem n SIDI di Jiljal. 34 Xenni 
yuyur Samwil yar Rama d Cawul igassed yar taddart nnes dijibsa n Cawul. 35 Samwil war izri 
sad Cawul yars ar ass n rmewt nnes, maca Samwil ieden x Cawul, u SIDI indem rami igga Cawul 
d ajegid x Israyil. 


Dawud itwadhen am ujegid 

-i 1 Inna SIDI i Samwil “Mechar d aedan x Cawul, wenni ggiy necc d ajegid x Israyil? Eemmar 
-L Oicc nnek s zzect uca tuyured. Necc ad cek ssekkey yar Yassa wenni zi Bayt-Lahm, minzi 
jar ihenjiren nnes aqa zriy ijj n ujegid i necc.” 2 Maca Samwil inna “Mammec i ya ggey ad din 
uyurey? Cawul ad t iser, ad ayi iney.” Yarra SIDI “Ksi ijj n umwa zeg ifunasen akidek, ad tinid 
‘Necc usiy-dd hima ad qeddmey ict n tyarst d ssedqet i SIDE’ 3 ittxessa ad tsarded x Yassa yar 
ssedqet u necc ad cek ssargbey x min ittxessan ad tegged. Cek ad tdehned myir wenni i d ac 
i ya iniy.” 4 Samwil igga min tuya d as inna SIDI. Umi dd-yusa netta yar Bayt-Lahm, ffyen-dd 
yars imyaren n tendint ttarjijjin, nnan “Ma twasit nnek s rehna?” 5 Netta inna “S rehna. Necc 
usiy-dd hima ad qeddmey ict n tyarst d ssedqet i SIDI. Qeddsem ixef nwem u asem-dd akidi yar 
ssedqet. Netta iqeddes Yassa d ihenjiren nnes uca isard iten yar ssedqet. 

6 Uca imsar umi dd-usin nitni, izra netta Iliyab uca ixarres “D wa s tidett yar SIDI d amedhun 
nnes.” 7 SIDI maca inna i Samwil “War xezzar ca yar waddud nnes ura yar rusra nnes n tiddi, 
minzi necc ndarey t, mayar war itthimmi ca min yar ixezzar bnadem, minzi bnadem ittwara 
min igan zzat i tittawin nnes, maca SIDI ittwara ur.” 

8 Xenni iraya Yassa x Abinadab, ijja it ad iedu x Samwil. U netta inna “Wanita sawed war t yixdar 
SIDI.” 9 Xas uca ijja Yassa ad xas isdu Camma, maca netta inna “Wanita sawed war t ixdar SIDI.” 
10 Ammu i ijja Yassa ad sdun sebsa n ihenjiren nnes x Samwil, maca Samwil inna i Yassa “Ina 
war ten ixdar ca SIDI.” 11 Inna Samwil i Yassa “Ma d ina marra d ihudriyyen nnek?” Netta yarra- 
dd xas “Amezyan qas iqqim sad, aqa yarekk w es ugi.” Inna Samwil i Yassa “Sekk ijj mahend ad 
t-idd yawi, minzi neccin war nettquwwir ca i ttabra, qber mma ad dd-yas netta.” 12 Netta issekk 
ijj mahend ad t-idd yawi. Netta tuya d arrubyu u tuya yars tittawin cnant u d musbih i rxezrat. 
Xenni inna SIDI “Kkar, dehn it, mayar aqa d wa.” 13 Samwil iksi icc s zzect, idehn it di rwest n 
aytmas. Uca Arruh n SIDI ihwa-dd x Dawud zeg wass nni d tsawent. Samwil ikkar, yaregg w eh 
yar Rama. 

Dawud ittirar x lharba i Cawul 

14 Arruh n SIDI tuya iheyyed x Cawul u ijj n buhber d aseffan zi yar SIDI issigg w ed it. 15 Nnan 
as imsexxaren n Cawul “Xzar, ijj n buhber d aseffan n AREBBI issigg w ed i cek. 16 Ejj ad yini 
bab nney i imsexxaren nnek inni ibedden zzat i wudem nnek, mahend ad arzun x ijj n weryaz 
itthakan di rgambri. Mara ittef i cek buhber aseffan n AREBBI, ejj it xenni ad yirar netta s ufus 


15:28 ‘tagelda’ - awar-a ixs ad yini ‘rehkam x ict n tgeldit’. 

nnes di rgambri hima ad tirid mlih.” 17 Xenni inna Cawul i imsexxaren nnes “Arzum ayi-dd x 
ijj n weryaz wenni ittiraren mlih u awyem t-idd da yari!” 18 Ijjen zeg ihudriyyen yarra-dd xas, 
inna “Aqa zriy ijj n mmis n Yassa zi Bayt-Lahm wenni izemmaren ad yirar mlih. Netta d ijj n 
bu-teyrudt imehden d ijj n weryaz aeeskari, issen ad yixdar awaren nnes, aqa-t d ijj n weryaz d 
asebhan u SIDI akides.” 

19 Issekk Cawul ireqqasen yar Yassa, inna “Sekk ayi-dd mmic Dawud wenni igan ak-d wugi.” 
20 Yassa iksi ijj n weyyur s weyrum xas d ict n tecyart n binu d ijj n iyeyd d amezyan uca issekk 
aya s ufus n mmis Dawud yar Cawul. 21 Ammu dd-yusa Dawud yar Cawul uca ibedd zzat i wudem 
nnes u netta ittexs it attas. Netta idwer d ahemmar n resnah nnes. 22 X uyenni issekk Cawul yar 
Yassa mahend ad as yini “Ttzawgey ejj Dawud ad iqqim ibedd zzat i wudem inu, mayar netta 
yufa rxadar di tittawin inu.” 23 U mermi mma dd-yusa buhber aeeffan n AREBBI yar Cawul, iksi 
Dawud rgambri uca ibda ittirar days s ufus nnes. D man aya dd-yarrin nnefs yar Cawul arami 
idwer mlih uca iheyyed xas buhber aeeffan. 

Dawud d Juliyat 

-i rj 1 Ifilistiniyyen ssmunen reeskarat nsen i umenyi u nitni nnyarwen yar Suku di temmurt n 
-L / Yahuda. Wtin iqidan nsen jar Suku d Caziqqa yar Afas-Dammim. 2 Maca Cawul d yeryazen 
n Israyil nnyarwen di rewda n teyzurt n tbegudtin uca wtin din iqidan nsen. Nitni sedden ixef 
nsen i umenyi qibac i Ifilistiniyyen. 3 Ifilistiniyyen bedden yar wedrar nni yar uyezdis ajemmad 
u Israyiliyyen bedden yar wedrar yar uyezdis-a u tuya din tayzurt jarasen. 4 Xenni iffey-dd ijj n 
ueeskari d azeeeam zi rmargeh n reeskar n ifilistiniyyen, qqaren as Juliyat. Tuya-t zi Jat. Ruera 
nnes setta n iyagen d ijj n ccbar n ufus. 5 X uzegif nnes tuya ict n tqebbart n nnhas u yard arrud 
n wuzzar n ueeskari s teqcurin. Tuya rewzen n warrud n wuzzar xemsa-araf n uciql n nnhas. 

6 Netta tuya yars rxaxer n nnhas i uhettu n idaren u jar tiyardin nnes yarbu ijj n uhric n nnhas. 

7 Aemud n lansa nnes tuya t am ijj n ukeccud n uxeyyed u tixeft n wuzzar n lansa nnes tewzen 
setta-mya n uciql u wenni i d as yarebbun tcappa tameqqrant n userqi izwar as. 

8 Netta tuya ibedd din, iraya i iseddiyyen n reeskar n Israyil, inna asen “Mayemmi i dd-teffyem 
u tseddem ixef nwem i umenyi? War igi necc d Afilistini u kenniw d imsexxaren n Cawul? 
Farzem ijj n weryaz i kenniw wenni yari-dd ya ihwan. 9 Mri xafi izemmar netta deg umenyi, ad 
ayi iwwet, xenni neccin ad niri d imsexxaren nwem, maca mara necc arebhey as uca ad yerbey, 
xenni kenniw ad tirim d imsexxaren nney, ad xaney tsexxarem.” 10 Inna Ufilistini sawed “Deg 
wass-a necc stehziy zeg iseddiyyen n reeskar n Israyil, nniy ‘Ewe ayi ijj n weryaz mahend ad 
nemmney ak-d wayawya!’ ” 11 Cawul d marra Israyil sran awaren-a n Ufilistini uca nnxereen u 
gg w eden attas. 

12 Dawud tuya d mmis n yijj weryaz zi Afrata, zi Bayt-Lahm di temmurt n Yahuda, qqaren as 
Yassa. Netta tuya yars tmenya n ihenjiren u deg wussan n Cawul tuya hessben t d awessar umi 
dd-yusa jar yeryazen. 13 Trata n ihenjiren imeqqranen n Yassa dfaren Cawul yar umenyi. Is- 
mawen n trata n ihenjiren nnes, inni dd-iffyen yar umenyi, aqa-ten Iliyab, amenzu, u wenni 
wiss tnayen d Abinadab u wenni wiss trata d Camma. 14 Tuya Dawud d amezyan qae uca trata n 
ihenjiren imeqqranen tuya dfaren Cawul. 15 Dawud tuya innum ittrah u xenni ittaregg w eh-dd zi 
Cawul hima ad yarwes ugi n babas di Bayt-Lahm. 

16 Afilistini tuya ittas-dd yar tuffut u yar tmeddit, isscan ixef nnes din, arebein n wussan. 

17 Inna Yassa i mmis Dawud “Ksi eafak i aytmac ict n ‘ifa’ n teywawin-a d eecra n tecnifin, awyi 
tent deyya yar rmargeh n reeskar yar aytmac 18 u eecra n trussi n uyi awyi tent yar imeqqra¬ 
nen x waref. Arzu x yaytmac, ma mlih i igan u awyi zzaysen ict n wedman djjurret n tudartl" 

16:16 ‘lharba’ - niy ‘rgambri n temmurt’. 

19 Cawul d nitni d marra iryazen n Israyil tuya ttmenyan ak-d Ifilistiniyyen di rewda n teyzurt 
n tbegudin. 

20 lkkar Dawud zic yar tuffut, ijja thimart n wugi yar ijj n ueessas u yiwi marra aya akides uca 
yuyur, am mammec tuya i d as t yumur Yassa. Umi dd-yiwed netta yar rmargeh n ikarruten, 
rexdenni i iffey reeskar yar useddi n umenyi, bdan ad syuyyen s iyuyyan n umenyi. 21 Israyil d 
Ifilistiniyyen sedden ixef nsen i umenyi, ayembub n yijj n useddi deg uyembub n yijj n useddi 
nnedni. 22 Dawud ijja rehmef nni yars deg ifassen n yijj n ueessas n rexzin uca yuzzer yar useddi 
n reeskar. Umi din yiwed, isseqsa x yaytmas mammec gan nitni. 23 Rami tuya akidsen issawar 
netta, iffey-dd umjahed azeeeam nni. Tuya qqaren as Julyat zi Jat, zi reeskar n Ifilistiniyyen. 
Netta issiwer s wawaren d ijjen u Dawud isra xas. 24 Umi zrin marra iryazen n Israyil aryaz nni, 
arewren nitni, gg w eden attas. 25 Nnan yeryazen n Israyil “Ma tezrim kenniw mammec i dd- 
igaeeed weryaz nni? Netta igaeeed-dd hima ad istehza zi Israyil. Aryaz, wenni t i ya iyerben, ad 
t yarr ujegid d bu-wagra ameqqran. Netta ad as iwc yegis u ad ikkes x twacunt n taddart n babas 
ddariba di Israyil. 26 Xenni issiwer Dawud ak-d yeryazen inni yars dd-ibedden, inna “Min i ya 
itwaggen i weryaz nni i ya iwten Afilistini-ya u ad ikkes astehzi x Israyil? Min iena Afilistini-ya 
i war ixtinen, aqa istehza x iseddiyyen n reeskar n AREBBI iddaren?” 27 Yarra-dd xas rgens s 
wawar d ijjen, inna “D man aya i ya itwaggen i weryaz nni t i ya iyerben.” 

28 Umas ameqqran Iliyab isra as issawar ak-d yeryazen. Itwassary uxeyyeq n Iliyab x Dawud, 
inna “Mayemmi i dd-tehwid cek u man wen i umi tejjid tahimart tamezyant n wugi di rexra? 
Necc ssney maca aeeffar nnek d tueeffna n wur nnek, minzi cek tehwid-dd hima ad texzared yar 
umenyi.” 29 Dawud inna “Min ggiy rexxu eawed? Ma war igi myir ijj n wawar i sseqsiy?” 30 Netta 
iheyyed xas, iruh yar ijjen nnedni uca issiwer s wawar d ijjen u yarra-dd xas rgens ura s wawar 
d ijjen am dd-arrin nitni twarat tamezwarut. 

31 Nitni sran i wawaren i tuya issawar Dawud uca ssiwren x man aya zzat i wudem n Cawul u 
netta ijja ad t-idd awyen. 32 Inna Dawud i Cawul “Ufa d ijj war ittefcir wur nnes zeg Ufilistini. 
Amsexxar nnek ad yuyur ad immney ak-d Ufilistini.” 33 Cawul inna i Dawud “Cek war tzemma- 
red ad trahed yar Ufilistini-ya hima akides tmmenyed mayar cek d ahudri sad, umi netta maca 
d aryaz aeeskari zi temzi nnes.” 34 Xenni inna Dawud i Cawul “Amsexxar nnek tuya yarekk w es 
tahimart n wugi n babas uca yusa-dd ijj n weyrad, eawed d ijj n ddub, uca ittef ijj n izmar n 
thimart. 35 Necc dfarey t, wtiy t u fekkey-dd izmar zeg uqemmum nnes. Rami xenni dd-ikkar 
akidi, cebbarey as di tmart, wtiy t uca nyiy t. 36 Amsexxar nnek inya ayrad ura d ddub. Ammu 
i yayiri ak-d Ufilistini-ya i war ixtinen, ad as temsar am ak-d ijj n zzaysen, minzi netta istehza 
zeg iseddiyyen n reeskar n AREBBI iddaren.” 37 Inna Dawud eawed “SIDI wenni i d ayi ifekken zeg 
iceqraden n wayrad u zeg iceqraden n ddub, ad ayi ifekk zeg ufus n Afilistini-ya.” Xenni inna Ca¬ 
wul i Dawud “Uyur, ad kidekyiri SIDI!” 38 Cawul issyard i Dawud arrud nnes n umenyi, igga as ict 
n tqebbart n nnhas x uzegif nnes u ihezzem as s yijj n warrud n wuzzar. 39 Icedd Dawud ssif nnes 
tiwa i warrud nnes, inwa ad yuyur cwayt, minzi war t iqegeb eemmars ammu. Xenni inna Dawud 
i Cawul “Necc war zemmarey ad uyurey di rehwayej-a, necc war t qegbey eemmars!” u Dawud 
issars iten eawed. 40 Iksi aeekkaz deg ufus nnes, ixdar xemsa n izra ihnunnyen zeg teyzart uca 
igga iten di tecyart nnes n tarewsa tenni yars tuya, maca mani tt i ya yawed deyya, u tuya igiy 
deg ufus nnes. Ammu i iffey yar umsagar ak-d Ufilistini. 41 Afilistini yuyur, iqarreb-dd yar Da¬ 
wud u wenni i d as yarebbun tcappa tameqqrant n userqi iggur zzates. 42 Umi dd i ya issgaeeed 
Ufilistini tmuyri nnes uca izra Dawud, issehqar it, mayar Dawud tuya d ahudri ead, netta tuya 
arrubyu d musbih i rxezrat. 43 Afilistini inna i Dawud “Ma necc d ijj n weqzin, aqa cek tusid-dd 
yari s ikecwad?” Uca Afilistini tuya ineeeer x Dawud yar irebbiten nnes. 44 Inna Ufilistini eawed 
i Dawud “As-dd yari, xenni necc ad wcey aysum nnek ad t sarden ijdad n ujenna d rmar n rexra.” 
45 Xenni inna Dawud i Ufilistini “Cek tusid-dd yari s ssif d ict n lansa d ijj n uhric, maca necc usiy- 

dd yark deg yisem n SIDI n feeskarat, AREBBI n iseddiyyen n feeskar n Israyil inni i zi testhez- 
zid.” 46 Ass-a ad cek igg SIDI deg ufus inu. Necc ad cek yefbey. Ad ac kksey azegif u deg wass-a ad 


wcey fxecbat n feeskar n Ifilistiniyyen ad tentsarden ijdad n ujenna d fmaf n fexfa. Marra ddunit ad 
tessen aqa Israyil yars ijj n AREBBI 47 ufa d marra agraw-a n rgeris ad tessen aqa SIDI war ittfekki s ssif 
ura s lansa, mayar amenyi n SIDI u netta ad cek igg deg ifassen nney.” 48 Uca imsar, umi Afilistini ik- 
kar, iqarreb yar Dawud, Dawud igga s tazfa ucayuzzef yar useddi n reeskar i umsagar ak-d Ufilistini. 
49 Netta iwta yar tecyart n tarewsa, ikkes-dd ijj n wezru, ihejjar it s igiy uca ifqef Afilistini di tenyart 
nnes. Azru indef i tenyart nnes uca iwda netta x uyembub nnes yar temmurt. 50 Ammu i iyfeb Da¬ 
wud x Ufilistini s yijj n igiy u s yijj n wezru. Netta irqef Afilistini, inya it, maca war yars tuyi qae ssif 
deg ufus nnes. 51 Xenni yuzzef Dawud din yar Ufilistini u umi dd-ibedd zzates, ittef ssif nnes, ijbed 
it-idd zeg weyraf, inya it. Sawed netta iqess as azegif zzayes. Umi t zrin Ifilistiniyyen, aqa bu-teyrudt 
nsen immut, arewfen nitni. 52 Iryazen n Israyil d n Yahuda maca kkaren, syuyyen afayi n umenyi uca 
dfaren Ifilistiniyyen yars af Jat u yars af tiwwura n Eaqrun. Inni itwajeyyhen zeg Ifilistiniyyen wdan 
deg webrid zi Caearayim ar Jat d Eaqrun. 53 Awarni aya eeqben-dd ayt n Israyil zeg wedfar s wecnaq 
n Ifilistiniyyen uca keccden femrageh n reeskar nsen. 54 Iksi Dawud azegif n Ufilistini, yiwyi t yar 
Urcalim, maca fesnah nnes iggi ten deg uqidun nnes. 

55 Umi izra Cawul Dawud iggur yar umsagar ak-d Ufilistini, inna netta i Abnir, akumandar n 
reeskar nnes “Umi igga mmis uhudri-ya?” Abnir yarra-dd xas “S tidett am iddar feemar nnek, a 
ajegid, necc war t ssiney.” 56 Ajegid inna “Seqsa xenni umi igga mmis uhudri-ya!” 57 Umi dd-ieqeb 
Dawud awarni umi tuya iyreb x Ufilistini, yiwyi t akides Abnir, indeh it yar Cawul. Dawud tuya 
yars ead azegif n Ufilistini deg ufus nnes. 58 Cawul isseqsa t “Umi teggid mmis cek, a ahudri?” 
Dawud yarra-dd xas “Mmis n umsexxar nnek, n Yassa zi Bayt-Lahm.” 


Reedawat n Cawul didd i Dawud 


1 Umi ikemmef Dawud fhard ak-d Cawul, imsar, aqa reemar n Yunatan iqqen yar Dawud 



-L Ou Yunatan ittexs Dawud am reemar nnes. 2 Cawul iksi yars Dawud deg wass nni u war t ijji 
ead ad ieqeb yar taddart n babas. 3 Yunatan d Dawud ggin ijj n feahd ak-d wayawya, minzi netta 
ittexs it amecnaw ixef nnes. 4 Yunatan ikkes asefham nnes i tuya yard, iwca it i Dawud, ufa d 
arrud nnes, uca eawed ssif nnes d fqews nnes d webyas nnes i resnah. 5 Dawud iffey yar umenyi 


mani mma issekk it Cawul. Tuya iffeh afami t yarra Cawul x Ieeskariyyen nnes. Dawud tuya d 


lemlih di tittawin n marra fgens ufa di tittawin n imsexxaren n Cawul. 6 Umi dd-aregg w hen 
nitni u Dawud ieqeb awarni i uyelleb x Ifilistiniyyen, imsar, aqa ffyent-idd temyarin zi marra 
tineddam n Israyil i umsagar ak-d Cawul uca yennjent u cedhent s ibendiren, s fefrahet u s 
fgambriyat s tfata n ififan. 7 Timyarin arrint mezri nsent, yennjent s nnubat, nnant “Cawul 
iyfeb x fufuf nnes, maca Dawud x eecra n fufuf nnes!” 8 Cawul iffugem attas u tuya d man aya 
d feib di tittawin nnes, inna “Wcint i Dawud eecra n fufuf, maca wcint ayi myir fufuf. Maca 
teqqim as myir tgelda waha ?” 9 Zeg wass nni ibda Cawul ihetta Dawud. 

10 Tiwecca nnes imsar, aqa iwda-dd eawed feemar d aeeffan n AREBBI x Cawul u ittef-it idwef 
ittekk x uzegif di taddart nnes. Dawud yirar am wussan nnedni s ufus nnes x rgambri uca Cawul 
tuya yars lansa deg ufus. 11 Cawul indar lansa, inna “Necc ad feqfey Dawud u ad t semmarey yar 
fhid.” Izemmar Dawud ad as ixnes tnayen n twafawin. 12 Tuya Cawul ittegg w ed zi Dawud, minzi 
SIDI tuya-t ak-d Dawud, tuya ismeh maca di Cawul. 13 X uyenni issigg w ej Cawul Dawud x yixef 
nnes, igga it d ameqqran x wafef. Netta itteffey u ittaregg w ah zzat i wudem n fgens. 14 Tuya 
Dawud ifreh di marra ibriden nnes u SIDI tuya-t akides. 

17:47 ‘deg ifassen nney’ - s Teibranit ‘deg ufus nney’. 

17:54 ‘resnah nnes’ - ixs ad yini ‘resnah njulyat’. 

15 Umi izra Cawul, aqa Dawud ifreh, tuya netta ittegg w ed zzat i wudem nnes. 16 Maca marra Is- 
rayil d Yahuda ttexsen Dawud, minzi netta itteffey u ittaregg w ah zzat i wudem nsen. 

17 Cawul inna i Dawud “Xzar, necc ad ac wcey Mirab, yegi tameqqrant qas, d tamyart. Myir iri d 
ijj n udekk w ar imhed deg umeriyi i necc u mney imenyan n SIDI.” Inna Cawul ak-dyixefnnes “Hima 
war ittiri ufus inu didd nnes, maca afus n Ifilistiniyyen ad yiri didd nnes.” 18 Inna Dawud i Cawul 
“Min eniy necc d min teena tudart inu d min teena twacunt n baba di Israyil, aqa necc ad dewrey 
d adekk w war n ujegid?” 19 Umi dd-tiwed rweqt i di i ya temmewc Mirab, yegis n Cawul, d tamyart 
i Dawud, imsar, aqa temmewc nettat d tamyart i Cadriyil zi Mahula. 20 Mixal, yegis n Cawul, tuya 
tettexs Dawud. Xebbaren as t i Cawul u tuya aya d ict n tmesract teena di tittawin nnes. 21 Inna 
Cawul “Necc ad as tt wcey hima ad as tt tedwer d taxceft u hima ad yiri ufus n Ifilistiniyyen didd 
nnes.” Inna Cawul i Dawud “Ass-a ad tdewred d adekk w ar inu s yijj n webrid nnedni.” 22 Yumur 
Cawul i imsexxaren nnes “Siwer ak-d Dawud di tnuffra, ini ‘Aqa cek tusid-dd i ujegid x rxadar u 
marra imsexxaren ttexsen cek. Xenni dwer rexxu d adekk w ar n ujegid.’ ” 23 Ssiwren imsexxaren n 
Cawul awaren-a deg imezzuyen n Dawud. Xenni inna Dawud “Ma d tamesract tehwen di tittawin 
nwem ad idwer ijj d adekk w ar n ujegid u necc d ijj n weryaz d amezrud d amuqrir?” 24 Imsexxa¬ 
ren n Cawul hajan as t, nnan “Issiwer Dawud awaren-a.” 25 Xenni inna Cawul “Ammu i ya tinim i 
Dawud ‘Ajegid war d as teejib reyramet, maca iejeb as mya n resdareyyat n Ifilistiniyyen, hima ad 
intaqem zi rsedyan n ujegid.” Tuya Cawul ittxarras ad iney Dawud s ufus n Ifilistiniyyen. 
26 Ixeddamen nnes sawden awaren-a i Dawud. Xenni tuya aya d ict n tmesract teena di tittawin 
n Dawud hima ad idwer d adekk w war n ujegid. Rmijar n wussan itwaggen tuya sad war sdun. 
27 Xenni ikkar Dawud. Netta d yeryazen nnes ttfen abrid uca wtin mitayn n yeryazen n 
Ifilistiniyyen u yiwi-dd Dawud resdareyyat nsen u s uya sedden nitni qas fqedd-a i ujegid, hima 
ad idwer d adekk w ar n ujegid. Xenni iwca as Cawul yegis Mixal d tamyart. 28 Cawul izra u issen, 
aqa SIDI tuya-t ak-d Dawud u Mixal, yegis n Cawul, tuya tettexs it. 29 Idwer Cawul igg w ed sad 
ktar zi Dawud uca Cawul idwer d resdu n Dawud marra ussan n tudart nnes. 

30 Umi dd-ffyen rhukkam n Ifilistiniyyen, imsar, yar wuffuy nsen, tuya Dawud yarenni mahu 
deg wefrah nnes x marra imsexxaren n Cawul, mahend isem nnes ad yarni di ccenset. 

Dawud yarwer zi Cawul 

1 0 1 Iss i we ^ Cawul ak-d mmis Yunatan u ak-d imsexxaren nnes belli ittxessa ad nyen Dawud. 
-L y Maca Yunatan, mmis n Cawul, tuya isssizz xas Dawud attas. 2 lhaja Yunatan x uya i Dawud, 
inna “Baba Cawul yarezzu ad cek iney. Xenni rexxu, raja ayi ar tiwecca u snuffar ixef nnek u 
xemmer ixef nnek. 3 Necc ad ffyey, ad beddey ak-d baba deg wehwic mani i ya tirid cek u ad xak 
ssiwrey ak-d baba u ad xzarey mammec ggurent tmesrayin. Ggur ad cek ssargbey.” 

4 Yunatan issiwer s tizi n Dawud ak-d babas, inna as “Ajegid maca war ittegg ca ddnub deg 
umsexxar nnes Dawud, mayar ura d netta war dayek iggi ca ddnub u timegga nnes aqa-tent 
d fefder i cek attas. 5 Netta isebber tudart nnes, iyreb x Ufilistini u SIDI yiwid ijj n usenjem d 
ameqqran i marra Israyil. Cek tezrid t simant nnek u tfarhed. Mayemmi texsed ad texdid x 
idammen imezdagen, ad tenyed Dawud bra ssibbet?” 6 Cawul isra yar Yunatan u Cawul ijjug “S 
tidett am iddar SIDI, netta war itwaneqq ca!” 7 Uca iraya Yunatan x Dawud, ihaja as Yunatan 
marra awaren-a, xenni indeh Yunatan Dawud yar Cawul u netta tuya-t zzat i wudem nnes am 
idennad d faridennad. 

8 Yiwed-dd umenyi sawed uca iffey Dawud, immney ak-d ifilistiniyyen. Netta ihettek iten s ict 
n tecti d tameqqrant u nitni ttfen tarewra zzat i wudem nnes. 

18:21 ‘adekk w ar’ - ixs adyini aqa Cawul iwaed i Dawud belli wanita ad idwer d mmis nnes s remrac ak-dyessis. 

19:6 ‘y ar Yunatan’ - s Teibranit ‘yar tmijja n Yunatan’. 

9 Maca buhber aseffan n SIDI iwda-dd cawed, x Cawul. Umi netta iqqim di taddart nnes, imnee 
lansa deg ufus nnes u Dawud ittirar s ufus nnes x fgambri. 10 Cawul tuya yarezzu ad isemmar Da- 
wud di rhid s lansa nnes, maca netta ixnes as i Cawul u netta irqef fhid s lansa. Dawud yarwer, 
issenjem ixef nnes giret nni. 

11 Issekk Cawul ireqqasen yar taddart n Dawud hima ad t hdan u ad t nyen yar tuffut. Maca 
Mixal, tamyart n Dawud, thaja as xas i Dawud, tenna “Mara cek war tessnejmed ixef nnek di 
giret-a, ad tetwanyed tiwecca.” 12 Mixal tessehwa Dawud zi rkazi u netta yuyur, yarwer uca 
issenjem ixef nnes. 13 Xenni teksi Mixal ijj n rexyar n ssanam, tessars it di qama uca tegga ict n 
thidurt n cear n iyeyd yar mani iga uzegif u tedra it s yijj n warrud. 

14 Cawul issekk ireqqasen mahend ad dd-awyen Dawud. Nettat tenna “Netta ihrec.” 15 Xenni is¬ 
sekk Cawul ireqqasen mahend ad ssijjen x Dawud, inna “Awyem t-idd di tassut yari da hima ad 
itwaney.” 16 Umi dd-usin ireqqasen, aqa din ijj n rexyar n ssanam di qama u tuya ict n thidurt 
n cear n iyeyd yar mani iga uzegif . 17 Uca inna Cawul i Mixal “Mayemmi i d ayi teydared ammu, 
tejjid reedu inu ad yarwer, arami issenjem ixef nnes?” Mixal tarra x Cawul “Netta inna ayi ‘Ejj 
ayi ad uyurey, mayemmi i cem i ya nyey?’ ” 

18 Ammu yarwer Dawud, issenjem ixef nnes u netta yusa-dd yar Samwil di Rama u ihaja as 
marra min tuya i d as igga Cawul. Xenni yuyur netta jmic ak-d Samwil u qqimen di Nayut . 19 Uca 
itwahaja aya i Cawul, nnan “Aqa Dawud aqa-t di Nayut yar Rama.” 20 Xenni issekk Cawul ire¬ 
qqasen hima ad awyen Dawud. Nitni zrin ict n terbiet n inabiyyen nni ittnebban u tuya Samwil 
ibedd yarsen d amehday. Uca ihwa-dd Arruh n AREBBI x ireqqasen n Cawul arami ura d nitni 
bdan ad nnabben. 21 Umi itwanna aya i Cawul, issekk ireqqasen nnedni, maca ura d nitni bdan 
ad nabben. Yarni Cawul deg usekki n ireqqasen, i twarat wiss trata, uca ura d nitni bdan ad 
nabben . 22 Xas uca yuyur netta simant nnes yar Rama. Yiwed netta yar wanu ameqqran di Sixu, 
isseqsa, inna “Mani iga Samwil d Dawud?” Itwanna “Xzar, aqa-ten di Nayut yar Rama.” 23 Xenni 
yuyur din yar Nayut yar Rama uca ihwa-dd ura d xas Arruh n AREBBI u netta tuya iggur am 
ittnebba yars arami yiwed yar Nayut yar Rama . 24 Ufa d netta ikkes arrud nnes uca ura d netta 
ittnebba zzat i wudem n Samwil. Ass nni d giret tmun netta izzer din d aqeddid. X uyenni qqa- 
ren “Ma ura d Cawul jar inabiyyen?” 

Rsahd jar Dawud d Yunatan 

r\ /-x 1 Dawud yarwer zi Nayut tenni yar Rama uca yusa-dd yar Yunatan, inna “Min ggiy necc 
ZiU u man ddenb i d as ggiy i babac, aqa netta ixs ad zzayi ikkes tudart?” 2 Inna as Yunatan 
“War xas nessiwer! Cek war tettmettid ca. Xzar baba war ittegg walu, ura d ict n rhajet d 
tameqqrant niy tamezyant, bra mma i d ayi tt ya issargeb. Mayemmi baba zzayi i ya issnuffar 
tamesract-a? Aya war izemmar.” 3 Xenni ijjug as Dawud twarat nnedni, inna “Babac issen nican, 
aqa ufiy rxadar di tittawin nnek. X uya inna “War ittejji ad issen Yunatan man aya, hima war 
ikessi s wemnus, maca s tidett am iddar SIDI u am ddarey necc, aqa din jarayi d rmewt myir ijj 
nusurifwaha!” 

4 Yunatan inna i Dawud “Min igan deg wur nnek, necc ad ac t ggey.” 5 Dawud yarra-dd x Yu¬ 
natan “Xzar, tiwecca ad ibedd uyur uca ittxessa ayi ad qqimey yar ttabra ak-d ujegid ad ccey. Ejj 
ayi ad uyurey, mahend ad nnuffarey deg iyyar yars ar tameddit wiss trata . 6 Mara yarzu xafi ba¬ 
bac, ifqed ayi, xenni ini ‘Dawud iheccem ayi s wattas hima izemmar ad irah yar tendint n Bayt- 
Lahm, minzi dinni i ya tiri tyarst n usegg w as i marra tawacunt .’ 7 Mara netta xenni inna ‘Mlih!’, 
ad yiri rehna i umsexxar nnek, maca mara yarya ufugem nnes, xenni ad tessned, aqa netta igga 
di rbar nnes ad d ayi igg ryar . 8 Egg s teddukrit ak-d umsexxar nnek, minzi teggid ijj n reahd n 
SIDI ak-d umsexxar nnek. Maca mara ggiy ict n ljarima, ney ayi cek xenni. Mayemmi texsed ad 

ayi tawyed yar babac?” 9 Xenni inna Yunatan “Ad yiri uya igg w ej xak! Minzi waxxa aregbey xas 
necc, aqa baba igga di rbar nnes ad dayek igg ryar, ma xenni necc war d ac t qqarey?” 10 Inna 
Dawud i Yunatan “Man wen i d ayi-dd i ya yawyen areqqas, mara iwca ac babac ict n temwarrit 
teqseh?” 11 Xenni inna Yunatan i Dawud “As-dd, ejj aney ad neffey barra yar yeyyar.” Uca ffyen 
nitni s tnayen idsen, yar yeyyar barra. 

12 Inna Yunatan i Dawud “Yar SIDI, AREBBI n Israyil: mara necc tiwecca niy farwicca yar rweqt-a 
aqa iwyey arriy yar baba uca arriy taynit, ufiy aqa mlih i Dawud, uca xenni necc war ssekkiy hed 
ad ac tyini , 13 xenni ad igg SIDI amenni s Yunatan u ead mahu. Maca mara ittyir as mlih i baba 
ad dayek igg ryar, xenni necc ad ac t iniy, ad cek jjey ad teffyed hima ad tuyured di rehna. SIDI 
ad yiri akidek, am mammec tuya-t ak-d baba . 14 War ittiri am ddarey, war ittiri xenni waha ad ayi 
tessecned tamexsiwt icewwaren n SIDI hima war ttmettiy ca, 15 maca ura war tqetteed tadukkri 
nnek tasdiqt i rebda x taddart inu, ura xmi i ya iqdee SIDI marra reedyan n Dawud zeg wudem 
n temmurt!” 16 Uca igga Yunatan ijj n reahd ak-d taddart n Dawud uca SIDI ittar it zeg ufus n 
reedyan n Dawud . 17 Yunatan ijja Dawud ad ijjag twarat nnednit, minzi netta tuya ittexs it, aqa 
ittexs it am mammec tuya ittexs ixef nnes. 

18 Xas uca inna as Yunatan “Tiwecca d ayur amaynu u cek ad daysen teqqimed mayar rkursi 
nnek ad iqqim ixwa . 19 Mara edun trata n wussan, hwa qae uca ruh yar wemcan mani tuya ten- 
nuffared deg wass n tmeggit u qqim yar uyezdis n wezru Azal . 20 Necc ad wtey trata n fritcat 
zzates axmi xsey ad reqfey tandayt. 21 U xzar, necc ad ssekkey ahudri, ad as iniy ‘Uyur, arzu x 
fritcat!’ Mara necc ad iniy nican i uhudri ‘Hda, fritcat aqa udsent yar uyezdis-a zi yark!’, xenni 
awyi tent-idd, as-dd, mayar aqa din rehna i cek u war din walu aheqqa ammu i iddar SIDI! 22 Maca 
mara necc nniy i uhudri ‘Xzar, fritcat aqa igg w jent xak yar awarni ac!’, xenni agg w ej, mayar SIDI 
issekka cek yar ragg w aj . 23 Uca x wawar nni nenna necc d cek, aqa SIDI ad yiri d acehhad jarayi 
d cek i rebda!” 

24 Issnuffar Dawud ixef nnes barra deg iyyar. U rami dd-yusa uyur amaynu iqqim ujegid y or 
ttabra hima ad icc . 25 Tuya ajegid iqqim yar umensi-ya deg wemcan nnes am mammec tuya iqqim 
yar imensiyyen innedni, di rkursi i igan yar rhid. Yunatan ikkar u Abnir iqqim yar uyezdis n 
Cawul u rkursi n Dawud iban-dd ixwa . 26 Deg wass nni Cawul war inni walu, mayar netta inna deg 
ixef nnes “Imsar as ca arami netta war igi d amezdag. Aqa nican netta war igi d amezdag.” 

27 Tiwecca nnes, deg wass wiss tnayen awarni i uyur amaynu, umi iqqim rkursi n Dawud ixwa 
cawed, imsar, aqa inna Cawul i mmis Yunatan “Mayemmi mmis n Yassa war dd-yusi idennad d 
wass-a yar umensi ?” 28 Yunatan yarra-dd x Cawul “Dawud iheccem ayi attas mahend izemmar ad 
irah yar Bayt-Lahm . 29 Netta inna ‘Ejj ayi ad uyurey, mayar neccin ad negg ict n tyarst n twacunt 
nney di tendint uca uma igga xafi ad hdarey. Mara xenni ufiy rxadar di tittawin nnek, ttzawgey, ejj 
ayi ad uyurey hima ad zarey aytma.’ S uyenni Dawud war dd-yusi yar ttabra n ujegid.” 

30 Xenni itwassary uxeyyeq n Cawul x Yunatan, inna as “Cek, mmis n ict n temyart i di tega 
tyennant ifaryen! Necc ssney mlih, aqqa cek tixdared ayezdis n mmis n Yassa, d man aya d 
refdihet i cek d refdihet i tueearyent n yemmac! 31 Minzi marra ussan min i ya yekk mmis n 
Yassa iddar x temmurt, war tbeddid cek ura d tageldit nnek. Xenni rexxu, sekk ijjen, awyi t-idd 
yari, mayar netta d ahenjir n rmewt.” 

32 Yarra Yunatan x babas Cawul, inna as “Mayemmi ittxessa netta ad itwaney? Min igga netta?” 

33 Xenni ihejjar it Cawul s lansa hima ad t irqef. Ammu issen Yunatan, aqa babas tuya igga di 
rbar nnes ad iney Dawud . 34 Isear Yunatan, ikkar netta x ttabra u war icci ayrum deg wass wiss 
tnayen n uyur amaynu, mayar netta tuya ikessi s wemnus i Dawud, minzi babas tuya issbehder 
it ammu. 

35 Tiwecca nnes yar tuffut, imsar aqa Yunatan yuyur barra deg iyyar, di rweqt i tuya inna Da¬ 
wud u tuya akides ijj n uhudri d amezyan . 36 Netta inna i uhudri “Uyur, arzu x fritcat inni i ya 

wtey.” Ahenjir yuyur u netta iwta ict n fritca tekka sennej nnes. 37 Umi dd-yiwed uhudri yar 
wemcan mani tega fritca, ifaya-dd Yunatan awarni i uhenjir, inna “Ma war tewdi fritca zzayek 
ayirin ead xak ?” 38 Ifaya Yunatan cawed i uhudri “Deyya, azzef, war ttbeddi!” Ahudri i igan ak-d 
Yunatan issmun fritca uca ieqeb yar bab nnes . 39 Ahudri war issin walu. Myir Yunatan d Dawid 
ssnen x tmesfact jarasen. 40 Xenni iwca Yunatan reqcue n fesnah nnes i uhudri i tuya yars igan, 
inna as “Uyur, arr iten yar tendint!” 41 Umi yuyur uhenjir, ikkar Dawud zeg uyezdis n ljanub uca 
iwda s uyembub nnes yar temmurt uca yudar tfata n twafawin. Nitni sudmen ayawya, run s 
tnayen idsen afami Dawud yarni days . 42 U Yunatan inna i Dawud “Uyur di fehna. Aqa nejjug 
s tnayen idney s yisem n SIDI, nenna ‘Ad yifi SIDI d acehhad jarayi d cek, jar zzarieet inu d 
zzarieet nnek, i rebda!’ ” 


Dawud di Nub 

r\ 1 Xenni ikkar Dawud, yuyur, uca yudef Yunatan yar tendint. 2 Xenni yiwed Dawud yar 
Z-k -LNub yar ukehhan Aximalik. Aximalik iffey-dd yar Dawud yarjef, inna as “Mayemmi cek 
wehdek, war akidek ufa d ijj ?” 3 Dawud inna i ukehhan Aximalik “Ajegid iwca ayi ijj n wareqqas, 
inna ayi “Ufa d ijj war ittriggib x tmesract i d ac-dd ssekkey u xak ggiy. Sargbey i ihudriyyen 
aqa ruhey yar wemcan-a d wemcan-in. 4 Xenni fexxu, min yark deg ufus? Ewe ayi xemsa n 
tecnifin deg ufus niy min mma tzemmared ad tafed.” 

5 Akehhan yarra-dd x Dawud, inna “War din ayrum n macca yar ufus, myir ayrum amqeddes 
waha i da. Maca meelik myir tuya gg w ejen ihudriyyen x temyarin!” 6 Dawud yarra-dd x ukeh¬ 
han, inna as “S tidett, timyarin twaheyydent xaney, idennad d faridennad, zeg wami ffyey, 
u reqcue n ihudriyyen twaqeddsen, u ead mafa abrid d ijj n webrid waha, waxxa amenni aqa 
itwaqeddes ass-a s reqcue.” 

7 Xenni iwca as ukehhan ayrum iqeddsen, mayar war tuyi dinni ayrum myir ayrum n wescan, 
iyrumen inni itwakksen zi zzat i wudem n SIDI hima ad ssarsen deg wemcan nsen ayrum ihma, 
deg wass nni itwakkes. 8 Deg wass nni tuya dinni ijjen zeg imsexxaren n Cawul, iqqim dinni zzat 
i wudem n SIDI. Tuya isem nnes Duwae, ijj n Idumi, wenni ijehden attasjar imeksawen inni igan 
yar Cawul . 9 Uca inna Dawud i Aximalik “Ma war da yark ict n lansa niy ijj n ssif yar ufus? Mayar 
war akidi-dd ksiy ssif inu ura d fesnah inu, minzi areqqas n ujegid tuya ittqegiq.” 

10 Inna ukehhan “Ssif njulyat, Afilistini wenni x teyfeb di fewda n teyzurt n tbegudt, aqa-t da 
itwanned deg ijj n warrud awarni i upaltu n ikehhanen. Mafa texsed ad t teksid, ksi t, minzi war 
da walu myir wanita.” Inna Dawud “War igi ijj am netta! Ewe ayi t!” 

Dawud dijat 

11 Uca Dawud ikkar, yarwef deg wass nni zzat i wudem n Cawul uca netta yusa-dd yar Axic, 
ajegid n Jat . 12 Imsexxaren n Axic nnan as “Ma wanita war igi d Dawud, ajegid n temmurt? Ma 
war igi d wenni zi yennjent temyarin s nnubat d ccdih, qqarent ‘Cawul iyfeb x fufuf nnes, maca 
Dawud x eecra-afaf nnes?’ ” 13 Dawud ihda awafen-a deg wuf nnes u tuya ittegg w ed attas zzat 
i wudem n Axic, ajegid n Jat. 14 Xenni igga ixef nnes amecnaw axmi iweddar feeqef nnes zzat i 
tittawin nsen uca netta inneqfee as uzegif deg ifassen nsen uca ibda ixebbec di tewwura n tew- 
wart n tendint, ijja ikuffan nnes hekk w an-dd x tmart nnes. 15 Xenni inna Axic i imsexxaren nnes 
“Xzarem, kenniw tettwafam aqa aryaz ibbuhfi. Mayemmi it-idd tiwyem yari?” 16 Ma ttxessan 
ayi ibuhafiyyen, aqa tiwyem-dd yari wanita mahend ad yari igg tubbuhefya? Ma d wanita i dd 
ya yadfen yar taddart inu?” 

Dawud deg ifri n Adullam 

r\ r\ x Xenni yuyur Dawud zi senni, issenjem ixef nnes yar ifri n Adullam. Aytmas d marra 
Z Zi taddart n babas sran aya uca hwan yars dinni. 2 Uca kur aryaz wenni tuya ittehsaren u 
kur aryaz i di tuya iga umarwas u kur aryaz s rbar d amarzag, aqa ffyen yars uca netta idwer d 
akumandar nsen. Tuya yars rqedd n arebea-mya n yeryazen . 3 Zi senni iffey Dawud yar Misfat 
n Imu’abiyyen. Inna netta i ujegid n Mu’ab “Ejj baba d yemma ad yarwem-dd asen, yars ar i ya 
ssney min akidi i ya yegg SIDI.” 

4 Netta yiwyi ten zzat i wudem n ujegid n Mu’ab uca nitni qqimen yars marra ussan i di ikka 
Dawud di lburj deg idurar. 5 Maca anabi n Jat inna i Dawud “War ttyima di lburj deg idurar, maca 
agg w ej u adef yar temmurt n Yahuda!” Xenni uca yuyur Dawud, yiwed yar wezyar n Harit. 

Tamenyiwt n ikehhanen n Nub 

6 Cawul isra belli Dawud d iryazen, inni tuya yars igan, twafen. Tuya Cawul iqqim di Jibea sadu 
ict n tcejjart n tmarist yar Rama u tuya yars ict n lansa deg ufus nnes u marra imsexxaren nnes 
bedden-dd yars. 7 Uca inna Cawul i imsexxaren nnes i yars-dd ibedden “Ttzawgey srem-dd, 
kenniw ayt n Binyamin! Ma ad iwc mmis n Yassa iyyaren d ihwicen n tzayart i kenniw marra? 
Ma ad yarr kenniw marra d imeqqranen x aref d imeqqranen x mya? 8 Aqa kenniw marra teg- 
gim xafi tameemuc uca ura d ijjen war d ayi issargeb belli mmi igga ijj n reahd ak-d mmis n 
Yassa uca ura d ijj zzaywem war d as cqiy, war d ayi tessargbem aqa mmi issamar- dd amsexxar 
inu xafi mahend ad ayi izeyyar am mammec iga ass-a.” 

9 Xenni yarra-dd Duwae, d wenni zeg Idum, d wenni ibedden yar imsexxaren n Cawul, inna 
“Necc zriy mmis n Yassa rami dd-yusa di Nub yar Abimalik, mmis n Axitub . 10 Netta ittar SIDI 
di ttwee nnes u iwca as macca. Iwca as ura d ssif n Julyat, Afilistini.” n Xas uca issekk ujegid ijj 
mahend ad dd-iraya x ukehhan Aximalik, mmis n Axitub, ak-d marra taddart n babas, ikehha¬ 
nen, inni igan di Nub. Uca marra usin-dd nitni yar ujegid. 

12 Inna Cawul “Ser, cek, mmis n Axitub!” Uca inna netta “Aqa-yi da, a sidi inu!” 13 Cawul inna 
as “Mayemmi xafi teggim tameemuc, cek d mmis n Yassa, aqa cek tewcid as macca d ssif u 
tettared SIDI di ttwee nnes hima ad xafi iyewwey am wenni i d ayi izeyyaren, am mammec iga 
ass-a.” 14 Aximalik yarra-dd x ujegid, inna “Man wen zi marra imsexxaren nnek d amtiqqi am 
Dawud, adekk w ar n ujegid, u man wen i ya yawden amenni yar imtiqqan ifarzen nnek u wi yar 
iga ccan ammu di taddart nnek? 15 Ma ass-a waha i kkarey ad ttarey SIDI di ttwee nnes? Aqa 
man aya igg w ej xafi. War ittejji ajegid ad igg rbater deg umsexxar nnes d marra taddart n baba 
s ca n rhajet, minzi amsexxar nnek war issin walu x marra tamesract-a, ma d tamezyant niy d 
tameqqrant i tega.” 16 Maca ajegid inna “Cek s tidett ad temmted, a Aximalik, cek d marra tad¬ 
dart n babac.” 17 Uca ajegid inna i ieessasen nnes n arrimet nni yars-dd ibedden “Nqerbem u 
nyem ikehhanen n SIDI, mayar ura d nitni wcin afus i Dawud, minzi nitni ssnen aqa netta tuya 
ittrakk w ar u nitni war d ayi xas ssargben ca.” Maca imsexxaren n ujegid war xsen ad sswizzden 
afus nsen hima ad zzayes wten ikehhanen n SIDI. 18 Xenni inna ujegid i Duwae “Neqreb uca wwet 
ikehhanen!” Xenni inneqreb Duwae, wenni zi Idum iyega, uca iwta ikehhanen uca inya deg wass 
nni xemsa u-tmanyin n yeryazen, inni yarden apaltu n ukehhan. 19 Netta iwta ura d Nub, tandint 
n ikehhanen, s reqdee n ssif, iryazen d temyarin, ihenjiren d iseyman. Iwta eawed ura d ifuna- 
sen d yeyyar d wugi s reqdee n ssif . 20 Ijj zeg ihenjiren n Aximalik, mmis n Axitub, issenjem ixef 
nnes. Tuya isem nnes Abyatar u netta iqegeq ixef nnes awarni i Dawud. 

21 Abyatar ihaja i Dawud, aqa Cawul tuya inya ikehhanen n SIDI. 22 Xenni inna Dawud i Abyatar 
“Deg wass nni, umi tuya Duwae zi Idum dinni, ssney aqa netta ad ihaja aya i Cawul. Necc d 


22:5 ‘azyar’ - niy ryabet’ niy ‘tazgant’. 

22:6 ‘tacejjart n tamarist’ - s tlatinit ‘Tamarix’. 

wenni x igan marra reemur n taddart n babac. 23 Qim yari, war ttegg w ed ca, mayar wenni ya- 
rezzun ad iney reemar inu, yarezzu ad ine y ura d reemar nnek. Aqa cek cawed yari tetwahdid.” 

Dawud di Qaeila 

r\ q 1 Hajan i Dawud, nnan “Aqa Ifilistiniyyen ttmenyan ak-d Qaeila uca ttkeccaden inedrar.” 
^s3, 2 Isseqsa Dawud SIDI, inna “Ma ad ffyey din, ad wtey Ifilistiniyyen?” SIDI yarra-dd 
x Dawud “Ffey uca wwet Ifilistiniyyen uca fekk Qaeila!” 3 Nnan as yeryazen n Dawud “Xzar, 
neccin nettegg w ed deyya da di Yahuda, mammec ead xenni mara neccin neffey yar Qaeila yar 
iseddiyyen n reeskar n Ifilistiniyyen.” 4 Uca Dawud isseqsa SIDI twarat nnednit u SIDI yarra-dd 
xas, inna “Kkar, hwa yar Qaeila, minzi necc ad ac wcey Ifilistiniyyen deg ifassen nnek.” 5 Xas uca 
iffey Dawud ak-d yeryazen nnes yar Qaeila, immney ak-d Ifilistiniyyen. Netta yuzzer x thimarin 
nsen uca iwta ten s ict n tecti d tameqqrant. Ammu ifekk Dawud imezday n Qaeila. 

6 Umi Abyatar, mmis n Aximalik, yarwer yar Dawud yar Qaeila, imsar, netta aqa ihwa ak-d 
upaltu n ukehhan deg ifassen nnes. 

7 Itwahaja as i Cawul, aqa Dawud yiwed yar Qaeila. Xenni inna Cawul “AREBBI igga ayi it deg ufus 
inu, minzi netta itwahebbes arami yudef yar ict n tendint s tewwura d zzekrunat.” 8 Ijja Cawul 
ad dd-rayan x marra rgens yar umenyi, hima ad hwan yar Qaeila mahend ad nnden i Dawud d 
yeryazen nnes. 

9 Rami yargeb Dawud belli Cawul igga days tueeffna-ya s tnuffra, inna netta i ukehhan Abyatar 
“Awi-dd apaltu n ukehhan da!” 10 Inna Dawud “A SIDI, AREBBI n Israyil, amsexxar nnek isra ni- 
can, aqa Cawul ieemmed ad dd-yas yar Qaeila hima ad ixarreb tandint di ttwee inu. 11 Ma ad ayi 
sseedun imezday n Qaeila di ttwee nnes? Ma ad ihwa Cawul am mammec isra umsexxar nnek? 
A SIDI, AREBBI n Israyil, ini t i umsexxar nnek!” SIDI yarra-dd “Netta ad ihwa.” 12 Xas uca inna 
Dawud “Ma imezday n Qaeila ad sseedun necc d yeryazen inu i Cawul?” Inna SIDI “Nitni ad cek 
sseedun.” 13 Xas uca ikkar Dawud ak-d yeryazen nnes, amenni setta mya n yeryazen, uca ffyen 
nitni zi Qaeila uca dewren gguren mani mma zemmaren ad uyuren. Umi itwanna i Cawul, aqa 
injem-dd Dawud zi Qaeila, ijja netta zeg webrid nnes, war iffiy ca. 

Dawud di rexra n Zif 

14 Dawud iqqim di rexra di lqeleat n idurar uca iqqim x idurar di rexra n Zif. Cawul yarzu xas 
marra ussan, maca SIDI war t iggi deg ufus nnes. 15 Umi izra Dawud, aqa Cawul tuya iffey, hima 
ad xas yarzu, tuya Dawud di rexra n Zif di Xurisa. 16 Xenni ikkar Yunatan, mmis n Cawul, uca 
yuyur yar Dawud di Xurisa u netta issejhed afus nnes di AREBBI. 17 Netta inna as “War ttegg w ed 
ca, minzi afus n baba Cawul war cek-dd ittikk w id u cek ad tdewred d ajegid x Israyil u necc ad 
dewrey d wiss tnayen yark. Ufa d baba Cawul issen aya.” 18 U nitni s tnayen idsen ggin ijj n 
reahd zzat i wudem n SIDI. Dawud iqqim di Xurisa u Yunatan yaregg w eh yar taddart nnes. 

19 Xas uca gaeeden Izifiyyen yar Cawul dijibea, nnan “Ma war innuffar Dawud yarney di lqeleat 
deg idurar di Xurisa, x tewrirt n Haxila, yar ljanub n unezruf? 20 Xenni rexxu, a ajegid, hwa-dd 
elahsab mezri n wur nnek. Ad tiri xenni tmesract nney hima ad t nesseedu yar ufus n ujegid.” 
21 Cawul inna “Ad tirim twabarkem zi SIDI, minzi cqiy awem. 22 Uyurem u wejdem ead ktar u 
hdam u ssnem amcan mani iga udar nnes u man wen i t dinni izrin, mayar itwanna ayi, aqa 
netta d ahraymi attas. 23 Hdam u ssnem marra imucan n tnuffra mani issnuffar ixef nnes u 
eeqbem mara tkemmfem. Xenni ad kidwem uyurey u mara netta di temmurt, ad imsar, necc 


23:1 ‘anedrar’ - niy ‘andrar’. 

23:15 ‘hima ad xas yarzu’ - s Teibranit ‘ad yarzu x reemar nnes’. 
23:19 ‘yar ljanub n Yacimun’ - niy ‘yar yeffusi n Yacimun’. 

ad xas arzuy jar marra ruruf n Yahuda.” 24 Kkaren nitni u izzaren zzat i wudem n Cawul yar Zif. 
Dawud d yeryazen nnes tuya-ten di rexra n Maeun, di Rewda yar ljanub n unezruf. 

25 Cawul d yeryazen nnes ffyen hima ad xas arzun. Itwanna aya i Dawud u netta ihwa-dd zi 
rejruf di rexra n Maeun. Umi t isra Cawul rexdenni, idfar netta Dawud di rexra n Maeun. 26 Cawul 
ikka x ijj n uyezdis n wedrar u Dawud d yeryazen nnes x uyezdis nnedni n wedrar. Rami iqegeq 
Dawud mahend ad yagg w ej x wudem n Cawul, imsar, aqa Cawul d yeryazen nnes nnden-dd i 
Dawud d yeryazen nnes hima ad ten ttfen. 27 Maca yusa-dd ijj n ureqqas yar Cawul inna “Deyya, 
as-dd, minzi Ifilistiniyyen udfen tammurt!” 28 Xenni ieqeb-dd Cawul zeg wedfar n Dawud uca 
iffey yar umsagar ak-d Ifilistiniyyen. X uyenni qqaren as i wemcan nni Sala-Hamaxlikut. 

Dawud isseizz x tudart n Cawul 

r\ a 4 Yuyur Dawud zi senni uca iqqim di lqeleat deg idurar n Cayn-Jadi. 2 Uca imsar, umi dd- 
/-i iieqeb Cawul zeg wedfar n Ifilistiniyyen, eawden as, nnan “Dawud aqa-t di rexra n Cayn- 
Jadi.” 3 Xenni iksi Cawul tert-araf n yeryazen itwafarzen zi marra Israyil, iffey hima ad yarzu 
x Dawud d yeryazen nnes x rejruf n iyayden n rexra. 4 U netta yusa-dd yar rkuri n wugi i igan 
yar webrid mani tuya iga ijj n yefri. Cawul yudef days, hima ad ider idaren nnes. Tuya Dawud 
d yeryazen nnes qqimen yar deffar deg ifri. 5 Xenni nnan as yeryazen n Dawud “Xzar, wa d ass 
i x d ac inna SIDI ‘Xzar, necc ad ac ggey reedu nnek deg ufus nnek u cek tzemmared akides 
tegged min tettwarid nican di tittawin nnek.” Uca ikkar Dawud, iqess tnuffra ijj n ttarf zeg 
upartessu n Cawul. 6 Awarni as maca issdewdiw ur n Dawud days, minzi netta tuya icarreg ijj 
n ttarf zeg upartessu n Cawul. 7 Netta inna i yeryazen nnes “SIDI ad ayi imnee ad ggey aya i Sidi 
inu, amedhun n SIDI, ad ayi ittefad ggey aya, ad sswizzdey afus inu didd nnes, mayar netta d 
amedhun n SIDI!” 8 Issiwer Dawud ak-d yeryazen nnes s wawaren iqeshen u war ten ijji ad 
yewwyen x Cawul. U Cawul ikkar, iffey-dd zeg ifri, ittef abrid. 

9 Xas uca ikkar ura d Dawud, iffey-dd zeg ifri, iraya-dd x Cawul, inna “Sidi inu, ajegid!” U Cawul 
ixzar yar deffar uca yudar Dawud s uyembub nnes yar temmurt, iqqunjer. 10 Inna Dawud i Cawul 
“Mayemmi tesrid yar wawaren n iwdan, inni iqqaren ‘Xzar, Dawud ixs ad ac igg ryar?’ 11 Xzar 
ass-a tezrid s tittawin nnek, aqa SIDI igga cek ass-a deg ifri deg ufus inu u itwanna ayi hima 
ad cek nyey, maca necc hawrey xak, minzi necc nniy ak-d yixef inu ‘Necc war sswizzdey afus 
inu didd i sidi inu, mayar netta d amedhun n SIDI.’ 12 Xzar baba, ttarf n upartessu nnek aqa-t 
deg ufus inu. Umi necc carrgey ijj n ttarf n upartessu nnek, war cek nyiy. Xenni ssen u xzar, 
aqa war yari deg ufus inu fa d tueeefna ura d axettu u necc war kik xdiy ca. Maca cek tarezzud 
hima ad ayi tekksed tudart inu. 13 SIDI ad ihkem jarayi d cek uca SIDI ad intaqem i necc zzayek 
, maca afus inu war ittiri xak. 14 Am mammec iqqar wawar iweznen n zic ‘Zeg ieeffanen ittas-dd 
tueeffna’, maca afus inu war ittiri didd i cek. 15 Awarni man wen ideffar ujegid n Israyil? Man 
wen i tyemmared? Awarni i ijj n weqzin immuten, awarni i ijj n uyenni n ucurdu! 16 SIDI ad yiri 
d rqadi nney u netta ad ihkem jarayi d cek. Netta ad ixzar di man aya uca ad ihkem x ddeewet 
inu u netta ad ayi yay tasyart zeg ufus nnek.” 

17 Umi ikemmer Dawud x rhard n wawaren-a i Cawul, imsar, aqa Cawul inna “Ma ta d tmijja 
nnek, mmi Dawud?” Xenni issgaeeed Cawul tmijja nnes uca iru. 18 Inna netta i Dawud “Cek d 
amsegged xafi necc, mayar cek teggid akidi mlih, maca necc ggiy akidek tueeffna. 19 Cek, wah 

23:28 ‘Sala-Maxlikut’ - isem wanita ixs adyini ‘asegah n ubettu’ niy ‘asegah n warwer’. 

24:4 ‘hima ad ider idaren nnes’ - awar-a ixs ad yini ‘hima ad ibard’. 

24:7 ‘amedhun n SIDI’ - awar-a ixs adyini ‘wenni itwafarzen zi SIDI’. 

cek, tessecned ayi ass-a, aqa cek teggid dayi mlih, mayar SIDI tuya igga ayi deg ufus nnek u cek 
war d ayi tenyid. 20 Mayar mafa ijj n weryaz yufa reedu nnes, ma xenni ad t yejj ad yuyur abrid 
nnes di rxar? SIDI ad cek ixeges s rxar di ssibbet n min d ayi teggid cek ass-a. 21 Rexxu ssney, aqa 
cek ad tdewred d ajegid u tageldit n Israyil ad temten deg ufus nnek. 22 Xuyenni jjag ayi rexxu 
yar SIDI, aqa cek war tqettxed zzarieet inu awarni i ayi u war tettekksed isem inu zi taddart n 
baba!” 23 U Dawud ijjug i Cawul u Cawul yaregg w eh yar taddart nnes u Dawud d yeryazen nnes 
gaeeden yar lburj deg idurar. 


Dawud d Nabal ak-d Abijayil 

r\ 3 Samwil immut u marra Israyil imun u wtin xas agejdur u nedren t di taddart nnes di 
h 3 Rama. Xas uca ikkar Dawud, ihwa yar rexra n Faran. 2 Tuya di Macun ijj n weryaz wenni 
tuya yar iga wagra di Karmil. Aryaz tuya d bu-wagra ar ttarf. Netta iga yars tert-araf n ihuriyyen 
d aref n tyaydin. Netta tuya igas ugi nnes di Karmil. 3 Aryaz ttrayan as Nabal u tamyart nnes 
Abijayil. Tamyart tuya yars recqer mlih d musbih i rxezrat, maca aryaz tuya iqseh u timegga 
nnes d tieeffanin i gant. Netta tuya-t am wur nnes. 

4 Umi isra Dawud di rexra aqa Nabal tuya igas ugi nnes, 5 issekk eecra n yeryazen din, inna i 
ihudriyyen “Gaccdem yar Karmil u xmi i ya tawdem yar Nabal, ittxessa awem ad tesseqsam x 
umeddur nnes deg yisem inu. 6 Ittxessa ad tinim ammu ‘Iri ad teddared di rehna u ad din yiri 
rehna di taddart nnek d rehna yar marra min igan nnek! 7 Aqa necc sriy belli cek yark irew- 
wan. Iwa xenni, imeksawen inni yark, inni tuya akidney u neccin war ten nxewwej ca u marra 
ussan i ikkin di Karmil, war ten inqis walu. 8 Seqsa ihudriyyen nnek u nitni ad ac inin. Ad afen 
ihudriyyen-a rxadar di tittawin nnek, mayar nusa-dd yar ijj n wass n wurar. Ttzawgey, ewe i 
imsexxaren nnek u i mmic Dawud min i ya yaf ufus nnek.’ ” 

9 Umi iwden ihudriyyen n Dawud din uca ssiwren ak-d Nabal marra awaren-a deg yisem n Da¬ 
wud, qqimen nitni ttrajan. 10 Nabal macayarra-dd x imsexxaren n Dawud, inna “Man wen i igan 
d Dawud d man wen i igan d mmis n Yassa? Ass-a aqa din attas n imsexxaren nni yarewren. Kur 
ijj yarwef zi zzat n wudem n bab nnes. 11 Ma necc ad ksiy xenni ayrum inu d waman inu d tyarst 
i yarsey i irewwan inu uca ad t wcey i yeryazen x yenni war ssiney ura d manis dd-usin nit¬ 
ni?” 12 Xenni nnqerben ihudriyyen n Dawud yar webrid nsen, eeqben uca usin-dd yars u hajan 
as marra awaren-a. 13 Xas uca inna Dawid i yeryazen nnes “Kur aryaz ad ibyes ssif nnes!” Uca 
kur aryaz ibyes ssif nnes, ura d Dawud ibyes ssif nnes. Nitni gaeeden awarni i Dawud, amenni 
arebea-mya n yeryazen, u qqimen mitayn yar rehwayej. 

14 Ijjen zeg ihudriyyen tuya ihaja aya i Abijayil, tamyart n Nabal, inna as “Xzar, Dawud issekk-dd 
ireqqasen zi rexra hima ad ssiwden lbaraka i siditney, maca netta iqree xasen s tzawart. 15 Irya- 
zen tuya-ten cnan i neccin u nitni war i d aney seddeen ca u marra ussan i dinni nesseedu 
akidsen deg iyyar n tarekk w sa war nefqid walu. 16 Nitni tuya-ten amecnaw ijj n rhid i neccin, 
giret d wass, di marra ussan i kidsen nega u tuya neccin narwes ugi. 17 Rexxu maca, xzar mlih, 
min ittxessan ad t tegged, mayar ryar x siditney d marra taddart nnes imten. Netta d ijj n we¬ 
ryaz war isekk w i wawar akides.” 18 Tqegeq Abijayil, teksi mitayn n tecnifin d tnayen n txuncay 
n yirem i binu d xemsa n texsiwin wejdent d xemsa n reqyas n teywawin d mya n tyayitatin 
n zzbib d mitayn n tqebbuzin n tazart, u nettat tessars manawenni marra x yeyyar. 19 Tenna i 
ihudriyyen nnes “Zwam zzat i wudem inu. Xzar necc ad kenniw-dd areddfey.” Maca nettat war 
d as tenni aya i weryaz nnes Nabal. 

20 Umi tenya nettat x weyyur, tehwa x udurriy n wedrar, xzar, imsar aqa Dawud d yeryazen 
25:18 ‘reqyas’ - erayen 7-8 litru. 

nnes hwan-dd ad msagaren akides u nettat temmerqa akidsen. 21 Dawud tuya inna “S tidett, 
bate? i hdiy necc x marra min yars igan di rexra, arami war iweddar walu zi min yars. Netta 
ixeges ayi min isebhen s min war ihrin. 22 Ad igg ammu SIDI ak-d rsedyan n Dawud u ad yarni di 
man aya, mara necc zi marra min yars, ad jjey, yars a? tiwecca, ura d ijj wenni t itteggen x rhid!” 
23 Umi tezra Abijayil Dawud, tedra deyya x weyyur nnes, tewda zzat i Dawud x uyembub nnes 
uca tudar ar temmurt. 24 Nettat tewda as yar idaren tenna “Necc, waha, i di iga reib, a Sidi. 
Ejj ad tessiwe? tayya nnek akidek u ser i wawaren n tayya nnek. 25 Ejj sidi inu war ixezzar yar 
weryaz-a i war isekk w in, yar Nabal, mayar am mammec d as qqaren, ammu iyega netta. Nabal 
d isem nnes uca tubbuherya i days igan. Maca necc, tayya nnek, war zriy ca ihudriyyen n Sidi 
inu i dd-tessekked. 26 Xenni rexxu, a sidi, s tidett am iddar SIDI u iddar reemar nnek, aqa SIDI d 
wenni cek imeneen mahend ad tessizzred idammen u ad tfekked ixef nnek s ufus nnek. Xenni 
rexxu, ad dewren reedyan nnek d inni ittexsen ad ggen ryar di sidi inu am Nabal. 27 Iwa rexxu, 
man aya d lbaraka i dd-tiwi tayya nnek i sidi inu mahend ad temmewc i ihudriyyen nni yuyu- 
ren deg isuraf n sidi. 28 Ttzawgey, yfar axettu i tayya nnek, mayar SIDI ad issbedd i sidi inu ict 
n taddart temten, minzi sidi inu ittegg garrat n SIDI u s minzi war dayek igi ryar zeg wussan 
imezwura nnek. 29 Mara ijj n bnadem ad xak ikkar hima ad cek idfar u hima ad yarzu x reemar 
nnek, xenni ad yiri reemar n sidi inu di faman iqqen di tecyart n yenni iddaren yar SIDI, AREBBI 
nnek. Maca reemar n reedyan nnek ad zzayes ihejjar netta yar ?agg w aj zi rwest n ukemmic n 
igiy. 30 Ad imsar, mara SIDI ad igg ak-d sidi inu elahsab marra tasebhant i xak issiwer u ad cek 
yegg d amgewwad x Israyil, 31 xenni war ittiri aya i cek, a sidi, d ssibbet i zi i ya tenqarded ura d 
taeenkrift i wur, aqa cek tessizzred idammen bate? u aqa sidi inu igga ad ifekk ixef nnes. U mafa 
SIDI ad igg ?xar di sidi inu, eqe? xenni x tayya nnek.” 

32 Xenni inna Dawud i Abijayil “Ad itwabarek SIDI, AREBBI n Israyil, wenni cem dd-issekken ass- 
a i umsagar akidi! 33 Tetwabarek ?efhamet nnem u?a d cem ad tetwabarked, ?ami d ayi tessbed- 
ded ass-a zeg usizze? n idammen u ad fekkey ixef inu s ufus inu! 34 Mayar s tidett, am iddar SIDI, 
AREBBI n Israyil, wenni i d ayi issbedden ad am ggey ?yar, m?i cem war yari dd-teffiyed deyya, 
xenni war ittyimi a? tifawt n tuffut u?a d ijjen zeg iwdan n Nabal, wenni t itteggen x ?hid!” 35 Uca 
iksi Dawud zeg ufus nnes min tuya i d as-dd tiwi, inna as “Uyur di ?ehna yar taddart nnem! Xzar 
necc s?iy yark u ssgacedey udem nnem iheznen.” 

36 Umi dd-tusa Abijayil yar Nabal, xenni ggur ittegg zzardet n tissit di taddart nnes am zzardet 
n yijj n ujegid. U? n Nabal tuya-t x ?xadar nnes, isscar a? ttarf. X uyenni war d as tenni u?a d ijj 
n wawa?, amezyan niy ameqqran, x min imsaren yars a? tifawt n tuffut. 37 Umi xenni yar tuf¬ 
fut iruh binu x Nabal, imsar, aqa tamyart nnes tenna as man aya. Uca immut wu? nnes u netta 
idwe? am ijj n wezru. 38 Awarni i eecra n wussan, imsar, aqa SIDI iwta Nabal a?ami immut. 

39 Umi is?a Dawud belli Nabal immut, inna netta “Ad itwabarek SIDI. Di rhukm x ddeewa inu x 
?hegra i d ayi itwaggen, ittar it zeg ufus n Nabal. Uca issbedd umsexxar nnes hima ad yegg ?yar. 
SIDI yarra ?yar n Nabal ad dd-idwe? x uzegif nnes!” Uca Dawud issekk ijj u wanita issiwe? ak-d 
Abijayil hima ad tt yawi d tamyart i netta. 

40 Umi dd-usin imsexxaren n Dawud yar Abijayil yar Karmil, ssiw?en akides, nnan “Dawud is¬ 
sekk aney-dd yarem hima ad cem nawi d tamyart i netta.” 41 Rexdenni nettat tekkar, tudar yars 
a? tammurt s uyembub nnes, tenna “Xzar, tismeyt nnek am ict n tayya hima ad tessird idaren 
i imsexxaren n sidi inu.” 42 Tqegeq Abijayil, tekkar. Nettat tenya x weyyu? nnes ak-d xemsa 
n teyyawin nnes tinni tt yareddfen x idaren. Nettat tedfar ireqqasen n Dawud uca tedwe? d 
tamyart nnes. 

25:35 ‘sriy yarek’ - s Tsibranit ‘sriy i tmijja nnem’. 

43 Yiwi Dawud sawed Axinusam zi Yazrasil d tamyart. Nitenti s tnayen idsent dewrent d tamyart 
i netta. 44 Cawul maca tuya iwca yegis nnes Mixal, tamyart n Dawud, i Palti, mmis n Layic wenni 
igan zi Jallim. 


Dawud isseizz x tudart n Cawul i twara wiss tnayen 

r\ s ; 1 Izifiyyen usin-dd yar Cawul yarJibsa, nnan “Ma war issnuffar Dawud ixef nnes x tewrirt 
ZiOn Haxila zzat i wudem n unezruf?” 2 Xenni ikkar Cawul uca ihwa yar rexra n Zif u akides 
tert-araf n yeryazen nni itwafarzen zi Israyil, hima ad dinni yarzu x Dawud. 3 Iwta Cawul iqidan 
nnes x tewrirt n Haxila tenni zzat i wudem n unezruf yar webrid. Dawud iqqim di rexra, izra 
Cawul idfar it-idd yar rexra. 4 Mayar Dawud tuya issekk ixbarjiyyen u netta tuya issen aqa Cawul 
igga ad dd-yas. 5 Dawud ikkar u yusa-dd mani tuya iwta Cawul iqidan nnes. Dawud tuya ittwara 
mani tuya izzer Cawul, ak-d ukumandar n rseskar Abnir, mmis n Nir. Cawul ittes di rmargeh 
n ikarruten u rgens tuya inned as-dd s iqidan nnes. 6 Xenni ittef Dawud deg wawar. Issiwer ak-d 
Aximalik, Ahitti, u ak-d Abicay, mmis n Siruya, umas n Yu’ab, inna “Man wen akidi i ya ihwan 
yar Cawul di rmargeh n rseskar?” Abicay inna “Necc akidek hwiy.” 

7 Uca yusa-dd Dawud d Abicay di giret yar rgens, u xzar, Cawul tuya ittes di rmargeh n ikar¬ 
ruten u lansa nnes tejju zzat i uzegif nnes di temmurt. Innden as-dd Abnir d rgens. 8 Xenni inna 
Abicay i Dawud “Ass-a iqqen SIDI resdu nnek deg ufus nnek. Ejj ayi rexxu ad t ssnuqqbey ak-d 
temmurt s ict n tecti n lansa. War ttehdijiy ad tt teggey ict n twarat nnedni.” 9 Dawud maca 
inna i Abicay “War t neqq ca, mayar man wen yarrin afus nnes yar umedhun n SIDI uca iqqim d 
afurri?” 10 Xenni inna Dawud “Am iddar SIDI, SIDI ad t iwwet, niy ad dd-yas wass i di i ya immet, 
niy ad iffey yar umenyi uca ad itwaney. 11 Ad ayi issigg w ej SIDI x man aya aqa necc ad wtey s 
ufus inu amedhun n SIDI. Ttzawgey cek ksi lansa i igan zzat i uzegif nnes d tebriqt n waman, u 
ejj aney ad nuyur!” 12 Dawud iksi lansa d tebriqt n waman i tuya din igan zzat i uzegif n Cawul uca 
nitni ffyen. Ufa d ijj war t izri u ur a d ijj war t yuci u ur a d ijj war ifiq, mayar marra ttsen, minzi 
SIDI tuya isseydes iten deg ijj n yides yugey. 13 Dawud isdu yar uyezdis nnedni uca ibedd yar 
ragg w aj x tqiccat n wedrar. Tuya iga ttasis d ameqqran jarasen. 14 Uca Dawud iraya-dd i rgens u 
i Abnir, mmis n Nir, inna “Ma war dd-tarrid ca, Abnir?” Xenni yarra-dd Abnir, inna “Min tesnid 
cek wenni i dd-ittrayan x ujegid?” 15 Xenni inna Dawud i Abnir “Ma cek war tegid d ijj n weryaz, 
ma war igi ura d ijjen di Israyil am cek? Mayemmi xenni war tehdid x sidi nnek, ajegid? Aqa ijjen 
zi rgens yudef-dd hima ad iney ajegid, sidi nnek. 16 Min teggid war igi ca mlih. S tidett am iddar 
SIDI, kenniw d tarwa n rmewt, minzi kenniw war tcessem x sidi nwem, amedhun n SIDI! Xzar 
mani gant rexxu lansa n ujegid d tebriqt n waman tinni tuya zzat i uzegif nnes!” 

17 Cawul ieqer tmijja n Dawud, inna “Ma ta d tmijja nnek, a mmi Dawud?” Dawud inna “Aqa-tt 
d tmijja inu, sidi inu, ajegid!” 18 Xenni inna “Mayemmi ideffar sidi inu amsexxar nnes ammu? 
Minzi min ggiy u man t reib i yumsen yar ufus inu? 19 Xenni rexxu, ejj ad iser sidi inu, ajegid, i 
wawaren n umsexxar nnes. Mara SIDI issehwer i cek xafi, iri ad icemm netta tawhibt n ryiget, 
maca mara d iwdan i igan, xenni ad twaneeren nitni zzat i wudem n SIDI, mayar nitni uzzren xafi 
ass-a arami war zemmary ad qqimey qqney cad i rwart n SIDI, u mayar nitni qqaren ‘Ruh, sexxar 
i irebbiten innedni!’ 20 Xenni rexxu, ejj maca idammen inu war ttizzren yar temmurt igg w ejen 
x SIDI. Minzi ajegid n Israyil iffey, hima ad yarzu x ijj n uyenni n ucurdu waha, am mammec 
yemmaren tasekkurt deg idurar.” 

21 Xas uca inna Cawul “Necc xdiy, eqeb-dd, a mmi Dawud, mayar necc war d ac tteggey cad 
ryar, minzi tudart inu tuya ass-a tsekk w a yark di tittawin nnek. Xzar necc ggiy tubbuherya u 
weddarey s wattas.” 22 Dawud yarra-dd, inna “Xzarem, aqa lansa n ujegid. Ejj ijj zeg ihudriyyen 

26:21 ‘tudart inu’ - s Teibranit ‘reemar inu’. 

nnek ad izwa, ad tt-idd yawi. 23 Ad ixeges SIDI kur ijj x tsegda nnes d tesdiqt nnes, minzi SIDI 
tuya isellem i cek ass-a deg ufus inu, maca war xsey ca ad ggey afus inu deg umedhun n SIDI. 
24 U xzar, am mammec tuya tudart nnek ass-a di tittawin inu tiyra, ammu i ya tiri tudart inu di 
tittawin n SIDI tiyra u ad yiri netta ad ayi ifekk zi marra rehsaret.” 25 Cawul inna i Dawud “Cek 
tetwabarked, mmi Dawud. Min mma i ya tegged, aqa ad tawded sawed.” Xenni yuyur Dawud 
abrid nnes u Cawul ieqeb yar wemcan nnes. 

Dawud yarwer yar temmurt n Ifilistiniyyen 

r\ f—j 1 Dawud inna deg wur nnes “Rexxu sad ijj n wass uca ad twanyey x ufus n Cawul. War 
Zu / iqqim haca ad arewrey deyya yar temmurt n Ifilistiniyyen, mahend ad iqdee Cawul rayas 
zi jjihet inu mahend ad xafi yarzu ead ktar di marra tammurt n Israyil. Ammu necc i ya nejmey 
i ufus nnes.” 2 Dawud ikkar, netta d setta-mya n yeryazen nni tuya yars igan, edun yar mmis 
n Maeuk, ajegid n Jat. 3 Iqqim Dawud yar Axis, netta d yeryazen nnes, kur aryaz ak-d taddart 
nnes. Dawud izdey din ak-d tnayen n temyarin nnes, Axinueam zi Yazraeil u Abijayil, tamyart 
n Nabal, zi Karmil. 4 Umi itwanna i Cawul, aqa Dawud yarwer yar Jat, war yarni iqqim ad xas 
yarzu ead ktar. 

5 Uca inna Dawud i Axic “Mara ufiy necc rxadar di tittawin nnek, xenni ewe ayi ijj n wemcan 
deg ict zi tneddam nnek n temmurt, hima zemmary ad zedyey din. Mayemmi i yark i ya izdey 
umsexxar nnek akidek di tendint n ujegid?” 6 Deg wass nni iwca as Axic tandint n Siqlay. X 
uyenni tuya tega Siqlay n ijegiden n Yahuda yars ar ass-a. 7 Ussan i ikka Dawud di temmurt n 
Ifilistiniyyen, tuya ijj n usegg w as d arebea n iyuren. 

8 Dawud iffey ak-d iryazen nnes u nitni keccden Ijacuriyyen d Ijarziyyen d Ieamaliqiyyen, minzi 
ina tuya zeddyen zeg weehar uya di temmurt i igan yar Cur yars ar tammurt n Misra. 9 Dawud 
iwta tammurt u war ijji ad iddar ura d ijj n weryaz niy d tamyart. Ittef eawed ihuriyyen d ifuna- 
sen d yeyyar d ifeyman d warrud uca ieqeb, yusa-dd yar Axic. 10 U Axic inna “Mani truhem ass-a 
ad tkeccdem?” Inna Dawud “Yar ljanub n Yahuda u yar ljanub n temmurt n Iyarhamitiliyyen u 
yar ljanub n temmurt n Iqiniyyen.” 11 War ijji Dawud ad iddar ura d ijj n weryaz niy ura d ict n 
temyart hima ad dd-yas yar Jat. Inna “Hima nitni war xaney tteiwiden walu, ad inin ‘Ta i igga 
Dawud!’ ” Ammu i iqqim ittegg di marra ussan i ikka di jwayeh n Ifilistiniyyen. 12 Axic ittiqq di 
Dawud, inna “S tidett netta issarzeg ixef nnes yar rgens nnes, yar Israyil. X uyenni aqa netta i 
rebda ad yiri d amsexxar inu.” 


Cawul iruh yar ict n temyart iddebbaran x buhberat n imettan di £ayn-Dur 

O 0 1 Deg wussan nni, rami ssmunen Ifilistiniyyen reeskarat nsen i umenyi hima ad mmenyen 
Zj Oak-d Israyil, imsar, aqa Axic inna i Dawud “Ittxessa ad tessned mlih, aqa cek ad kidi 
teffyed s uyir yar umenyi, cek d yeryazen nnek.” 2 Xenni inna Dawud i Axic “Di man aya ad 
tzared min izemmar ad yegg umsexxar nnek!” Axic inna i Dawud “X uyenni ad cek ggey d 
aeessas xafi, di marra ussan.” 

3 Samwil tuya immut d marra Israyil tuya ieden xas. Nitni nedren t di Rama, di tendint nnes. Ca¬ 
wul tuya yuzzer zi temmurt x yenni issxeddamen inni n wadu temmurt ura x yenni issuffuyen 
jnun. 

4 Ifilistiniyyen ffyen marra. Nitni usin-dd uca wtin iqidan nsen yar Cunam u Cawul issmun mar¬ 
ra Israyil u nitni wtin iqidan nsen di Jilbuea. 5 Umi izra Cawul rmargeh n reeskar n Ifilistiniyyen, 

26:24 ‘tudart’ - s Teibranit ‘reemar’. 

tusa as-dd tigg w udi u wuf nnes idwef itteqdiddis s wattas. 6 Cawul isseqsa SIDI, maca SIDI war 
xas dd-yarri ca, war igi s tirja, ufa s Urim, ufa zi inabiyyen. 7 Xenni inna Cawul i imsexxaren 
nnes “Arzum ayi-dd ict n temyart iddebbaran x buhbefat n imettan, hima necc ad yars rahey 
u ad tt sseqsiy.” Imsexxaren nnes nnan as “Xzar, di Eayn-Dur aqa din ict n temyart tenni id¬ 
debbaran x buhberat n imettan.” 8 Cawul issneqfeb ixef nnes, yard arrud nnedni uca yuyur. 
Tnayen n yeryazen ruhen akides u nitni iwden di gifet yar temyart uca inna netta “Gezzen ayi 
zi buhbef n yijj n umettin uca fay a ayi-dd x wenni i d am i ya iniy.” 9 Xenni tenna xas temyart 
“Xzar, aqa cek tessned mlih min igga Cawul, mammec ittehha inni issawafen ak-d imettan d 
inni issuffuyen jnun di temmurt. Mayemmi i d ayi tettegged taxceft, hima ad ayi tenyed?” 10 Ca¬ 
wul maca ijjug as yar SIDI, inna “S tidett am iddar SIDI, war cem ifeqqef di tmesfact-a ca feib!” 

11 Xenni tenna temyart “Man wen i xef-dd i ya fayiy i cek?” Netta inna “Raya ayi-dd x Samwil!” 

12 Xenni tamyart tezra Samwil, tesyuyy deg ujenna u tessiwef temyart ak-d Cawul, tenna as 
“Mayemmi i d ayi tcemted? Cek aqa d Cawul!” 13 Inna as ujegid “War ttegg w ed ca, maca min 
tettwafid?” Tamyart tenna i Cawul “Necc ttwafiy ijj n arebbi itteffey-dd zi temmurt.” 14 Netta 
inna as “Mammec tegga tiddi nnes?” Nettat tenna “Ij n uwessar igaeeed u yard s yijj n upar- 
tessu.” Umi izra Cawul, aqa-t d Samwil, yudar netta s uyembub nnes yar temmurt uca iqqunjef. 
15 Uca Samwil inna “Mayemmi i d ayi thewfed, tejjid ad xafi-dd fayan?” Cawul inna “Necc 
twahsarey attas, mayar Ifilistiniyyen ttmenyan akidi u AREBBI iheyyed xafi u war iqqim it- 
tarra-dd xafi ead, war igi x tebridin n inabiyyen ufa s tirja. X uyenni fayiy-dd xak, mahend ad 
ayi tessecned min i ya ggey.” 16 Xenni inna Samwil “Mayemmi i d ayi tettseqsid necc, mafa SIDI 
iheyyed xak u netta idwer d feedu nnek? 17 SIDI igga i yixef nnes am mammec tuya zzayi inna 
u netta iqfee i cek tageldit zeg ufus nnek, iwca itt i umqarreb nnek, i Dawud. 18 Minzi cek war 
tesfid ca yar tmijja n SIDI u cek war tessiwded ca fhaduq n lyadab nnes yar Eamaliq, x uyenni 
i d ac igga SIDI ass-a aya. 19 SIDI ad kidek igg ufa d Israyil deg ufus n Ifilistiniyyen, u tiwecca 
ad tifid cek d ihenjiren nnek yari. Ufa d iqidan n feeskar n Israyil ad ten igg SIDI deg ufus 
n Ifilistiniyyen.” 20 Xenni iwda Cawul deyya ibeqqed di temmurt u netta tuya ittegg w ed attas 
zeg wawafen n Samwil. Ufa d jjehd war days iqqim, minzi netta war icci ayrum, ass d gifet 
kemmfen. 

21 Tamyart tuyur yar Cawul uca nettat tezra it yarjef attas. Tenna as “Xzar, tayya nnek tesfa yar 
tmijja nnek u necc sebbfey tudart inu. Necc sfiy yar wawafen i d ayi tennid cek. 22 Xenni fexxu 
maca sef yar tmijja n tayya nnek! Necc ad ac qeddmey ca n weyrum. Ecc hima ad tetwassjehed 
xmi i ya tettfed abrid.” 23 Maca netta yugi, inna “Necc war ttettey!” Maca imsexxaren nnes 
ufa d tamyart hsaren yars afami isfa netta yarsen. Netta ikkar zi temmurt uca iqqim x qama. 
24 Tamyart tuya yars ijj n uyenduz imsef di taddart uca tyars as deyya. Nettat teksi aren, tegg w a 
arecti u tegg w a zzayes ayrum bfa antun. 25 Nettat tqeddem it i Cawul d imsexxaren nnes uca 
ccin nitni. Awarni aya kkaren u aregg w hen di gifet nni. 

Rbacat n Ifilistiniyyen war xsen Dawud ad igaeeed akidsen 

r\ /-v 1 Ifilistiniyyen ssmunen marra feeskar nsen yar Afiq uca Israyil tuya iwta iqidan nsen yar 
Zu ds tafa nni igan yar Yazraeil. 2 Uca fbacat n Ifilistiniyyen zwan yar din s fmyawat u s fufuf 
nsen uca izwa Dawud d yeryazen nnes ak-d Axic yar uyezdis aneggaru . 3 Xenni nnan fhukkam 
n Ifilistiniyyen “Min da tteggen Ieibraniyyen-a?” Uca inna Axic i fhukkam n ifilistiniyyen “Ma 
wa war igi d Dawud, amsexxar n Cawul, ajegid n Israyil, wenni tuya yari igan asegg w as d wass? 
Zeg wass i yari-dd yeedu yars af ass-a necc war days ufiy ufa d ijj n feib.” 


28:23 ‘yarsen’ - s Teibranit ‘yar tmijja nsen’. 
28:24 ‘amwa’ - niy ‘ayenduz’ niy ‘yuggu’. 

4 Rhukkam n Ifilistiniyyen maca dewren xeyyqen xas attas uca nnan as rhukkam n ifilistiniyyen 
“Sekk aryaz ad ieqeb, hima ad idwer yar wemcan nnes nni i d as tessecned. War izemmar 
akidney ihwa yar umenyi, hima xenni war idikk w ir d reedu nney deg umenyi, s minzi izemmar 
wanita ad isreh ak-d sides nnes? Ma war igi ak-d izegifen n yeryazen-a? 5 Ma wanita war igi 
d Dawud wenni x yennjent s nnubat s ccdih uca nnant ‘Cawul netta iyreb x ruruf nnes, maca 
Dawud netta x secra n ruruf nnes?’ ” 

6 Uca iraya-dd Axic i Dawud inna as “S tidett am iddar SIDI, cek d asdiq. Ufuy nnek d weeqab 
nnek akidi di reeskar aqa-ten mlih di tittawin inu, mayar necc war dayek ufiy qae ca n ryecc zeg 
wass i yari dd-tusid yars ar ass-a. Maca cek war tegid mlih di tittawin n rbacat. 7 Xenni rexxu, 
eqeb uca uyur di rehna hima war tettegged qac ca n ryecc di tittawin n rbacat n Ifilistiniyyen.” 
8 Xenni inna Dawud i Axic “Mayar min ggiy? Min tufid deg umsexxar nnek zeg wass amezwaru i d 
ayi tuya zzat i wudem nnek yars ar ass-a, arami war ruhey akidwem ad mmenyey ak-d reedyan 
n sidi inu, ajegid?” 9 Axic yarra-dd, inna i Dawud “Necc ssney tt, minzi cek d lmlih di tittawin 
inu am ijj n lmalak n AREBBI, maca rhukkam n Ifilistiniyyen nnan ‘Netta war akidney itteffey 
yar umenyi.’ 10 X uyenni kkar tiwecca zic s imsexxaren n sidi nnek, inni akidek-dd yusin. Mara 
tekkarem s wass zic uca isbeh rhaf, ffyem xenni.” 11 Dawud ikkar zic, netta d yeryazen nnes, 
hima ad uyuren di ssbeh, ad dd-eeqben yar temmurt n Ifilistiniyyen. Ifilistiniyyen maca ffyen 
gaeeden yar Yazraeil. 

Tandint n Siqlay tetwacmed u Dawud intaqem zeg Ieamaliqiyyen 

3 0 Umi dd-yusa Dawud d yeryazen nnes yar Siqlay deg wass wiss trata, tuya imsar, aqa 
Ieamaliqiyyen keccden ljanub u Siqlay. Nitni wtin Siqlay, qqden as timessi 2 uca hebbsen 
timyarin nni din igan. War nyin ura d ijj, amezyan niy d ameqqran, maca iwyen ten uca xenni uy¬ 
uren abrid nsen. 3 Yusa-dd Dawud ak-d yeryazen nnes yar tendint, uca xzar, aqa tetwassecmed 
tendint s tmessi u timyarin d ihenjiren d thenjirin tuya twahewwsen. 4 Dawud d rgens i yars igan 
ssgaeeden tmijja nsen, syuyyen arami war daysen iqqim jjehd hima ad syuyyen. 5 Ufa d tnayen 
n temyarin n Dawud twahewwsent, Axinueam zi Yazraeil u Abijayil zi Karmil. 6 Tuya Dawud 
ittegg w ed attas, minzi rgens tuya issawar mahend ad t arejmen, mayar reemur n marra rgens 
tuya arezgen, kur aryaz x txessart n ihenjiren nnes d thenjirin nnes. Maca Dawud issejhed ixef 
nnes di SIDI, AREBBI nnes. 

7 Inna Dawud i ukehhan Abyatar, mmis n Aximalik “Awi-dd da yari apaltu n ukehhan!" U Abya- 
tar yiwi-dd apaltu n ukehhan yar Dawud. 8 Xenni isseqsa Dawud i SIDI “Ma ad dfary bandiyya-ya? 
Ma ad xasen hartey?” SIDI yarra-dd xas “Dfar iten, mayar cek ad xasen tharted u ad imehbas 
tessnejmed nican.” 9 Iffey-dd Dawud, netta d setta-mya n yeryazen nni tuya yars. Umi dd-iwden 
nitni ar tiyzart n Basur, bedden din inni iqqimen yar deffar. 10 Dawud idfar iten, netta d arebea- 
mya n yeryazen akides. Mitayn n yeryazen, inni tuya yuhren attas mahend ad zwan tiyzart n 
Bacur, qqimen bedden din. 

11 Nitni ufin ijj n weryaz d Amisri deg iyyar uca iwyen t yar Dawud. Nitni wcin as ayrum u netta 
icca u nitni wcin as aman ad isu. 12 Arnin as ict n tesyart n ict n tqebbuzt n tazart yuzyen d 
tnayen n iyrumen n zzbib u netta tuya icca aya uca idwer as-dd buhber nnes, mayar netta tuya 
war icci war iswi trata n wussan d trata n giyari. 13 Xenni inna as Dawud “Wi cek yiran u manis 
cek?” Xenni inna uhudri Amisri “Necc d ijj n ismey n yijj n weryaz Aeamaliqi u sidi inu ijja ayi, 
rami necc hercey trata n wussan zeg wami. 14 Neccin tuya nkecced tammurt n ljanub n Ikari- 
tiyyin ura d tenni n Yahuda ura d tammurt n ljanub n Kalib u neccin nessecmed Siqlay s tmessi.” 
15 Dawud inna as “Ma tzemmared cek ad ayi tnedhed yar tegrawt-a n ixewwanen?” Netta inna 

“Jag ayi yar AREBBI, aqa cek war d ayi tneqqed u war d ayi tesseeeddud i sidi inu! Xenni necc ad 
cek nedhey yar bandiyya-ya.” 16 Uca indeh t din, u xzar, nitni tuya qqimen twabezzeen x marra 
tammurt, ccin, swin u cedhen zi ssibbet n tkeccadt tameqqrant i tuya dd-iwyen zi temmurt n 
Ifilistiniyyen d temmurt n Yahuda. 

17 Dawud iwta xasen zi tbambast a? tameddit n wass i tt-idd idfaren uca ura d ijjen zzaysen war 
injim, myir arebsa-mya n yeryazen nni inyin x ireyman, are wren. 18 Ammu dd-ifekk Dawud 
marra min kksen Ieamaliqiyyen. Dawud ifekk-dd ura d tnayen n temyarin nnes. 19 Zeg umezyan 
a? ameqqran, zeg ihenjiren d thenjirin, zi tkeccadt u zi marra min zzaysen kksen, war iweddar 
walu. Marra yarra it-idd Dawud. 20 Dawud iksi ura d marra ugi d ifunasen d tfunasin. Nedhen 
ten yar zzat i reksibet nsen uca nnan “Ta d takeccadt n Dawud.” 

21 Umi dd-yiwed Dawud yar mitayn n yeryazen, inni tuya yuhren attas hima ad dfaren Dawud 
cad, inni ten ijjin yar teyzart n Bacur, ffyen-dd nitni yar umsagar ak-d Dawud u ak-d rgens nni 
tuya yars. Dawud iqarreb-dd yarsen uca isseqsa x umeddur nsen. 22 Xenni yarra-dd kur aryaz 
war ihrin d wenni war isekk w in jar yeryazen nni tuya dd-iffyen ak-d Dawud, nnan “Mayar nitni 
war akidney ffiyen, x uyenni war d asen nticc walu zi tkeccadt i dd-nfekk, myir i kur aryaz 
tamyart nnes d ihenjiren nnes, d ina i izemmaren nitni ad awyen uca ad kidsen aregg w hen.” 
23 M aca Dawud inna “War tzemmarem ad teggem amenni, aytma, aqa SIDI d wenni i d aney 
iwcin aya u netta ihda aney u netta iwca bandiyya i d aney-dd iwdan deg ufus nney. 24 Wi i 
yarwem-dd i ya isren yar wawar-a? Mayar tasyart n wenni iffyen yar umenyi ad tifi am tesyart 
n yenni iqqimen yar rexzin. Nitni ad tt bdan mean.” 25 Ammu i teqqim zeg wass nni, minzi netta 
igga itt d ict n tewsiyyet d ict n lfarida di Israyil, yars ar ass-a. 

Dawud issekk tirzefin n keccadt i imyaren n Yahuda 

26 Umi yaregg w eh Dawud yar Siqlay, issekk netta ict n tesyart n tkeccadt yar imyaren n Yahuda, 
imedduka? nnes, am i d asen inna “Ta d ict n lbaraka i kenniw zi tkeccadt n reedyan n SIDI”, 

27 aqa yar yenni di Bayt-Il u yar yenni di Ramat di ljanub u yar yenni di Yattir 28 u yar yenni di 
Earueir u yar yenni di Sifmut u yar yenni di Icitimuea 29 u yar yenni di Raxil u yar yenni tuya 
izeddyen di tneddam n Iyarhamtiliyyen u yar yenni izeddyen di tneddam n Iqiniyyen 30 u yar 
yenni di Hurma u yar yenni di Kur-Eacan u yar yenni di Eatak 31 u yar yenni di Hibrun u yar 
marra imucan manis tuya ikka Dawud, netta ak-d iryazen nnes. 

Rmewt n Cawul 

q 3 Mmenyen Ifilistiniyyen ak-d Israyil. Iryazen n Israyil arewren zzat i wudem n 
O -L Ifilistiniyyen uca wdan d imettan x temmurt n idurar n Jilbuea. 2 Ifilistiniyyen dfaren 
Cawul d ihenjiren nnes bra qettu uca Ifilistiniyyen nyin Yunatan d Abinadab d Malkicuea, 
ihenjiren n Cawul. 3 Tuya amenyi ak-d Cawul iwear. Imjebbaden, iryazen s rqews, ufin t u netta 
tuya igg w ed attas zeg imjebbaden n rqews. 

4 Uca inna Cawul i uhemmar n resnah nnes “Sufey-dd ssif nnek, snuqqeb ayi zzayes! Niy ad tay 
ad dd-asen inni war ixetnen mahend ad ayi ssnuqqben u ad zzayi stehzan.” Maca ahemmar n 
resnah nnes war ixs ad tt igg, mayar netta tuya igg w ed attas. Xenni iksi Cawul ssif uca ijja ixef 
nnes ad xas iwda. 5 Umi ahemmar n resnah izra, aqa Cawul immut, igga ura d netta ad iwda x 
ssif nnes uca immut akides. 6 Ammu i immut Cawul, imun ak-d trata n ihenjiren nnes u ak-d 
uhemmar n resnah nnes, ura ak-d marra iryazen nnes, deg wass nni. 

7 Umi zrin yeryazen n Israyil, inni tuya yar uyezdis nnedni n rewda n teyzurt d inni tuya 
yar uyezdis-a n L'Urdun, aqa iryazen n Israyil arewren u aqa Cawul d trata n ihenjiren nnes 

twanyen, semhen nitni di tneddam nsen uca arewren. Rexdenni usin-dd Ifilistiniyyen uca 
dewren zeddyen din. 8 Tiwecca nnes, umi dd-usin Ifilistiniyyen, hima ad keccden inni itwanyen, 
imsar, aqa ufin Cawul d trata n ihenjiren nnes, inni tuya iwdan x wedrar n Jilbuea. 9 Nitni qes- 
sen as azegif, ssarxun as resnah uca ssekken ten di temmurt n Ifilistiniyyen, hima ad ssiwden 
rexbar asebhan yar taddart n rexyarat n ssanam nsen u jar rgens. 10 Resnah n Cawul ssarsen t 
di taddart n Actarut u rxecbet nnes uyren tt yar rhid n Bayt-Can. 

11 Umi imezday n Yabic-Jilead sran min ggin Ifilistiniyyen di Cawul, 12 kkaren marra iryazen 
imehden, uyuren giret tmun uca ksin rxecbet n Cawul d rxecbat n ihenjiren nnes zi rhid n 
Bayt-Can uca iwden yar Yabic uca sscemden tent dinni. 13 Xenni ksin ixsan nsen, nedren ten 
sadu tacejjart n tmarist n Yabic uca zummen sebca n wussan. 


31:13 ‘tacejjart n tamarist’ - s tlatinit ‘Tamarix’. 

ADLIS WiSS TNAYEN N SAMWIL 


Dawud icden x Cawul d Yunatan 

I 1 Imsar awarni i fmewt n Cawul, umi dd-ieqeb Dawud zeg uyelleb x Ieamaliqiyyen u Dawud 
tuya iqqim di Siqlay tnayen n wussan, 2 xenni imsar deg wass wiss trata, aqa yusa-dd ijj n 
weryaz zi fmargeh n feeskar n Cawul s warrud icarreg u s ucaf x uzegif nnes. Umi dd-yiwed 
netta yar Dawud, iwda yar temmurt, yudar as. 3 Dawud inna as “Manis i dd-tusid cek?” Netta 
inna as “Necc ssnejmey-dd ixef inu zi rmargeh n reeskar n Israyil.” 4 Dawud inna as “Min dirt d 
fexbar? Ini ayi t!” Netta inna “Rgens yarwef zeg umenyi u attas n fgens i itwawten, mmuten. 
Ufa d Cawul d mmis Yunatan mmuten.” 5 Dawud inna i uhudri nni d as dd-yiwyen rexbar 
“Mammec teggid cek tessned, belli Cawul d mmis Yunatan mmuten?” 6 Xenni inna uhudri i d 
as-dd yiwyen rexbar “Necc usiy-dd amenni waha yar idurar n Jilbuea uca zriy mammec isenned 
Cawul x lansa nnes u aqa ikarruten n umenyi d imnayen deffaren t bra qettu. 7 Netta, am dd- 
inneqfeb, izra ayi, ifaya ayi-dd u necc nniy as “Aqa-yi da!” 8 Netta inna ayi “Min teenid cek?” 
Necc nniy as “Necc d ijj n Ueamaliqi.” 9 Uca inna ayi netta “As-dd yari u ney ayi, mayar necc 
tefqef ayi fehsaret, maca waxxa amenni ead tudart aqa-tt dayi.” 10 Rexdenni necc uyurey u nyiy 
t, mayar necc ssney, aqa war itteddar awarni i uwettu nnes. Xenni ksiy tamrist nni x uzegif nnes 
d tmeqyast i tuya yars deg uyif, iwyey tent-idd fexxu da i sidi inu.” 

11 Rexdenni ittef Dawud arrud nnes, icarreg it. Ammu i tt ggin ufa d marra iryazen i tuya yars igan. 
12 Nitni wtin agejdur, run u zummen yars af tameddit x Cawul u x mmis Yunatan u x rgens n 
SIDI u x taddart n Israyil, minzi wdan s ssif. 

13 Xenni inna Dawud i uhudri nni tuya i d as-dd yiwyen rexbar “Zi manis dd-tusid cek?” Netta 
inna as “Necc d mmis n yijj n ubarrani, n yijj n Ueamaliqi.” 14 Dawud inna as “Mammec teggid, 
cek war tegg w ided ca ad tesswizzded s ufus hima ad tenyed amedhun n SIDI?” 15 Xas uca ifaya- 
dd Dawud x ijjen zeg ihudriyyen, inna “Qarreb-dd, heyyeh xas!” U netta iheyyeh xas afami t 
inya. 16 Dawud inna as “Idammen nnek ad if in x uzegif nnek, mayar aqemmum nnek iched xak 
umi tennid ‘Necc nyiy amedhun n SIDI.’ ” 

Izri s igejduren n Dawud x Cawul d Yunatan 

17 Dawud iyennej aya n yezfi n ugejdur x Cawul u x mmis Yunatan. 18 Netta inna “Ad femden ayt 
n Yahuda Izri n Rqews.” Aqa itwari deg Wedlis n Umsegged. 

19 “Talwizt n Israyil itwaney x fgaeedat nwem. Mammec wdan ayt bu-teyrudt! 

20 War t tthajam dijat, war ttsiwdem rexbar deg ibriden n Acqalun, mahendyessis n Ifilistiniyyen 
war farrhent, mahend yessis n yenni war itwaxetnen war ssriwriwent. 

21 A idurar n Jilbuea, war xawem ittiri nnda niy anzar ura d iyyaren s tewhibin n usgaeeed n 
ssabet, mayar din itwabeqqed s fear tcappa n usefqi n ayt bu-teyrudt, tcappa n usefqi n Cawul, 
amecnaw netta war igi d amedhun s zzect. 

22 Zeg idammen n yenni itwanyen u zi tadunt n ayt bu-teyrudt, war d imnie fqews n Yunatan u 
ssif n Cawul war dd-ieqib batef. 

23 Cawul d Yunatan aqa twaeizzen d iyfan di tudart nsen u di fmewt nsen war mmsebdin. Nitni 
tuya-ten fsusen x ugider, tuya-ten jehden x wayraden. 

1:6 ‘amnay - imnayen’ - niy ‘bu-iysan’ - ‘ayt n iysan’. D wenni inyin x yijj n uyis d netta d amnay. 

1:9 ‘tudart’ - s Teibranit ‘reemar’. 

24 A yessis n Israyil, runt x Cawul wenni kennint issyarden s uzegg w ay, s fehzut, d wenni iggin 
ict n telwizt n wurey x warrud nkent. 

25 Mammec i wdan ayt bu-teyrudt deg umenyi! Yunatan itwaney x fgassdat nnek. 

26 Di ssibbet nnek twahsarey, a uma inu Yunatan! Cek tuya tetwasizzed yari attas.Tuya tayri 
nnek yari d ssar ktar x tayri n temyarin. 

27 Mammec i wdan ayt bu-teyrudt u mammec weddaren fesnah n umenyi!” 

Dawud itwandeh am ujegid x Yahuda 

2 1 Awarni i uya imsar, aqa Dawud isseqsa SIDI, inna “Ma ad gassdey yar ict zi tneddam n 
Yahuda?” SIDI inna as “Gassed!” Uca Dawud inna “Mani i ya gassdey?” Netta inna “Yar 
Hibrun.” 2 Xenni Dawud igassed yar Hibrun ak-d tnayen n temyarin nnes, Axinusam zi Yazraeil, 
u Abijayil, tamyart n Nabal zi Karmil. 3 Dawud yarra ad gassden sawed iryazen nni tuya akides 
igan, kur aryaz ak-d twacunt nnes, uca nitni uyuren ad zedyen di tneddam n Hibrun. 4 Awarni 
i uya usin-dd yeryazen n Yahuda yar Hibrun uca dehnen Dawud dinni am ujegid x taddart n 
Yahuda. Xenni usin-dd hima ad xebbaren Dawud, nnan “Iryazen n Yabic dijilsad nedfen Cawul.” 
5 Xenni issekk netta ireqqasen yar yeryazen n Yabic dijilsad, inna asen “Ad kenniw ibarek SIDI, 
minzi kenniw teggim i Cawul, sidi nwem, s tmexsiwt icewwaren uca tnedfem t. 6 Ifi ad awem 
isscen SIDI fexxu tmexsiwt nnes icewwaren d tesdiqt nnes. Ufa d necc ad awem ggey s tcuni 
minzi aqa kenniw teggim aya. 7 Xenni rexxu, jjem ad twassjehden ifassen nwem u ttifim d ayt 
n umenyi, mayar Cawul, sidi nwem, immut. Ufa d taddart n Yahuda tedhen ayi d ajegid xasen.” 

Dawud d Icbusat, mmis n Cawul 

8 Abnir, mmis n Nir, akumandar n fseskar n Cawul, tuyayiwi akides Icbusat, mmis n Cawul, yar 
Mahanayim. 9 Netta igga it d ajegid xJilsad, x Iccuriyyen, x Yazrasil, x Ifrayim, x Binyamin u x 
marra Israyil. 10 Icbucat, mmis n Cawul, tuya yars arebsin n isegg w usa umi idwef netta d ajegid 
x Israyil u netta ihkem tnayen n isegg w usa. Myir inni n taddart n Yahuda aqa nitni bedden ak-d 
Dawud. 11 Rqedd n wussan i tuya Dawud ihekkem di Hibrun am ujegid x taddart n Yahuda, tuya 
sebsa n isegg w usa d setta n iyuren. 

12 Abnir, mmis n Nir, iffey ak-d imsexxaren n Icbusat, mmis n Cawul, zi Mahanayim yar 
Jibsun. 13 Ufa d Yu’ab, mmis n Saruya, ak-d imsexxaren n Dawud, ffyen uca mmefqan nitni 
ak-d wayawya yar uyefmam n Jibsun. Dinni qqimen nitni bedden, ijj yar uyezdis-a n uyefmam 
u wennedni yar ujemmad n uyermam. 14 Uca inna Abnir i Yu’ab “Ejj ihudriyyen ad kkaren 
ad mmuyzfen zzatney.” Yu’ab inna “Nitni ad kkaren!” 15 Nitni kkaren, xenni seddun. Aqa 
twahesben tensac zi Binyamin i Icbucat, mmis n Cawul, u tensac zeg imsexxaren n Dawud. 16 Ijj 
ittef wennedni zeg uzegif u ijju t s ssif deg uyezdis n wennedni u nitni wdan s tnayen idsen. X 
uyenni qqaren as i wemcan nni Halqat-Hasurim wenni igan yar Jibsun. 17 Deg wass nni idwer 
umenyi iqseh attas. Abnir d yeryazen n Israyil twayellben zzat i wudem n imsexxaren n Dawud. 
18 Tuya din tfata n ihenjiren n Saruya, nitni d Yu’ab, Abicay d Easayil. Easayil tuya ifsus x idaren 
am ijj n iyayd n wezyar deg iyyar. 19 Easayil idfar Abnir u umi tuya iggur, war iheyyed fa yar 
deffar n Abnir ufa yar yefus ufa yar uzefmed. 20 Uca inneqfeb Abnir, inna “Ma d cek, Esayil?” 
U netta inna “D necc!” 21 Abnir inna as “Fary maca yar yefus niy yar uzefmad u cebbar deg ijj 
zeg ihudriyyen u ksi i yixef nnek min yars!” Easayil maca war ixs ad xas iheyyed zi deffar nnes. 
22 Xenni inna Abnir sawed i Easayil “Heyyed zi yar deffar inu. Mayemmi cek i ya wtey yar tem- 
murt? Mammec i ya ggey xenni sad ad xzarey i umac Yu’ab di tittawin?” 23 Netta maca yugi ad 
as iheyyed. Xenni ijju as Abnir s yixef aneggaru n lansa nnes deg useddis, afami dd-issuffey 
fritca zi yar deffar. Netta iwda din uca immut deg wemcan nni. Imsar belli marra inni dd-yusin 

yar wemcan mani iwda u mani immut Easayil, qqimen bedden. 24 Yu’ab d Abicay maca dfaren 
Abnir. Rami dd-iwden nitni yars ar tawrirt n Amma, tenni zzat i Jiyah, yar webrid n rexra n 
Jideun, teyri tfuct. 25 Ayt n Binyamin munen deg wedfar n Abnir uca dewren d ict n terbiet. 
Nitni bedden x tqiccet n ict n tewrirt. 26 Abnir iraya-dd x Yu’ab, inna “Ma ad icc ssif i rebda? 
Ma war tessined cek aqa aya ad indeh yar ijj n uqettu d amarzag? Ar mermi ead war teqqared i 
rgens nnek hima ad dd-ieqeb zeg wedfar n aytmatsen?” 27 Yu’ab inna “S tidett am iddar AREBBI, 
mara cek war tessiwred x ijj n ummuyzer, xenni ad yiri rgens ibedd-dd yar ssbeh zi man aya, kur 
aryaz zeg wedfar n umas!” 28 Xenni isud Yu’ab di rbuq u marra rgens ibedd u war dfaren cad 
Israyil uca war mmenyen ead ktar. 

29 Abnir d yeryazen nnes cuqen giret nni marra di Rewda u zwan L'Urdun, kkin x marra ifri n 
jjarf n Bitrun uca iwden yar Mahanayim. 30 Ufa d Yu’ab ieqeb-dd zeg wedfar n Abnir u netta iss- 
mun marra rgens. Weddaren tseetac n imsexxaren n Dawud ura d Easayil. 31 Imsexxaren n Da- 
wud maca tuya heyyhen iryazen zeg ayt n Binyamin uca zeg yeryazen n Abnir mmuten tert-mya 
u-settin n yeryazen. 32 Nitni ssgaeeden Easayil u nedren t deg wender n babas di Bayt-Lahm. 
Yu’ab d yeryazen nnes uyuren giret nni marra u rami iwden yar Hibrun tneqqar-dd tfawt. 


3 1 idwer ij n umenyi jar taddart n Cawul d taddart n Dawud i ikkin attas. Dawud idwer yarenni 
di jjhed u inni n taddart n Cawul gguren arexxun. 

2 Di Hibrun twarwen-dd i Dawud ihenjiren. Amenzu nnes Amnun, n Axinueam Tayazraeilit, 
?Wiss tnayen nnes Kil’ab, n Abijayil, tamyart n Nabal Akarmali, wiss trata Abcalum, mmis 
n Maeaka, yegis n Talmay, ajegid n Jacur, 4 wiss arebea Aduniya, mmis n Hajjit, wiss xemsa 
Cafatya, mmis n Abital, 5 u wiss setta Yitraeam, n Eajla, tamyart n Dawud. Ina twarwen-dd yar 
Dawud di Hibrun. 

6 Min ikka umenyi jar taddart n Cawul d taddart n Dawud, imsar, aqa Abnir issemyar tizemmar 
nnes di taddart n Cawul. 7 Cawul tuya yars tega ict n tayya, ttrayan as Risfa. Nettat tuya-tt d 
yegis n Ayya. Uca inna Icbucat i Abnir “Mayemmi tudfed yar tayya n baba?” 8 Abnir iffugem x 
wawaren n Icbucat, inna “Ma necc d ijj n uzegif n weqzin i iqqnen yar Yahuda? Necc d wenni 
isscanen ass-a taddukri inu tasdiqt i taddart n Cawul, babac, u i yaytmas u i imeddukar nnes, d 
wenni war cek ijjin ad tewdid deg ifassen n Dawud? Uca rexxu, x rmuesiyyet ak-d ict n temyart, 
texsed ad xafi teeyyared?” 9 “Ejj AREBBI ad igg ak-d Abnir ta d ta uca ad yarni ead ktar zzayes! 
Am mammec ijjug SIDI i Dawud, ammu i zzayes i ya ggey 10 umi i ya sseeduy tageldit n taddart n 
Cawul uca ad ssmetney rkursi n Dawud x Israyil u x Yahuda, zi Dan yars ar Bi’r-Sabea.” 11 Netta 
war izemmar x temwarrit i Abnir, mayar netta tuya igg w ed zzayes. 

12 Xenni issekk Abnir ireqqasen di ttwee n yixef nnes yar Dawud, inna “Wi iyifan tammurt?” uca 
inna cawed “Egg akidi ijj n reahd, xzar, ad ac wcey afus, hima marra Israyil ad yark-dd idwer.” 
13 U netta inna “Mlih, necc ad ggey ijj n reahd akidek, maca myir ict n tmesract ad ac tt tettarey 
uca ad ac iniy ‘Cek war tzarred udem inu, myir mara cek ad tawyed Mixal, yegis n Cawul, d 
amezwaru da qber mma i dd ya tased ad tzared udem inu.’ ” 

14 Xenni issekk Dawud ireqqasen yar Icbucat, mmis n Cawul, inna “Ewe ayi-dd tamyart inu 
Mixal, tenni i dd-iwyey s mya n reedareyyat n Ifilistiniyyen s wexdab n tesrit. 15 Icbucat issekk 
ireqqasen uca ikkes itt x weryaz nnes, x Faltiyil, mmis n Layic. 16 Aryaz nnes yuyur akides yars ar 
Bahurin, yusa-dd ittru awarni as. Xenni inna as Abnir “Uyur, eqeb!” Uca ieqeb netta. 

3:2 ‘Tayazraeilit’ - ict n temyart zi jjihet n Yazraeil di ccamal n Israyil. 

3:3 ‘Akarmali’ - ijj n weryaz zi jjihet n Karmil. 

17 Tuya issiwef Abnir x imyaren n Israyil, inna “Attas zeg wami kenniw texsem Dawud ad yin d 
ajegid xawem. 18 Rexxu ggem t, mayar SIDI issiwer ak-d Dawud, inna‘S ufus n Dawud, amsexxar 
inu, ad fekkey fgens inu Israyil zeg ufus n Ifilistiniyyen u zeg ufus n marra reedyan nsen.’ ” 
19 Issiwer Abnir ufa deg imezzuyen n ayt n Binyamin. Xenni yuyur Abnir yar Hibrun, hima ad 
issiwer deg imezzuyen n Dawud x marra min igan d lemlih di tittawin n Israyil u di tittawin n 
taddart n Binyamin. 

20 Uca yusa-dd Abnir yar Dawud di Hibrun, u tuya eicrin n yeryazen akides. Dawud igga ijj n 
umensi i Abnir d yeryazen i kides igan. 21 Xenni inna Abnir i Dawud “Necc ad kkary ad ttfey abrid 
ad yarwey marra Israyil yar sidi inu, ajegid, hima nitni ad ggen akidek ijj n feahd u cek ad tifid 
d ajegid x marra min imezri feemar nnek.” S uya ijja Dawud Abnir ad yuyur di fehna. 

Abnir itwaney zi Yu’ab 

22 U xzar, imsexxaren n Dawud d Yu’ab eeqben-dd zeg ijj n usafar n ukecced uca nitni iwyen 
akidsen ict n tkeccadt d tameqqrant. Abnir tuya war igi ead yar Dawud di Hibrun, mayar Da¬ 
wud tuya ijja it ad yuyur di rehna. 23 Yu’ab d marra feeskar i yars igan yiwed-dd uca nitni nnan 
as i Yu’ab “Abnir, mmis n Nir, yusa-dd yar ujegid u netta ijja it ad yuyur uca netta yuyur di 
rehna.” 24 Xenni yuyur Yu’ab yar ujegid, inna as “Min teggid? Aqa Abnir yusa-dd yark. May- 
emmi i t tejjid ad yuyur, mahend netta ad yuyur di tlelli? 25 Cek tessned maca Abnir, mmis n 
Nir. Netta yusa-dd waha hima ad cek icmet u hima ad issen x wuffuy nnek d weeqeb nnek u 
x marra min i tettegged.” 26 Yu’ab iffey zi yar Dawud uca issekk ireqqasen awarni i Abnir inni 
t-idd i ya yarren zeg wanu n Sira. Dawud maca war issin walu x man aya. 27 Umi dd-ieqeb Abnir 
yar Hibrun, indeh it Yu’ab yar uyezdis di fwest n tewwart n tendint mahend ad kides issiwer 
s fhudnet uca xenni ijju t deg ueeddis, afami immut, di ssibbet n wexfefn idammen n umas 
Casayil. 28 Umi isfa Dawud manawenni awarni as, inna netta “Necc d tgeldit inu d afurri zzat 
i SIDI i febda x idammen n Abnir, mmis n Nir. 29 Ad ifin x uzegif n Yu’ab u x marra taddart n 
babas. Ejj taddart n Yu’ab war d as ineqqes eemmars ca n yijj ad days yifi usizzef, niy wenni i di 
iga fbars, niy wenni ittfen aeekkaz, niy wenni iwdan s ssif niy wenni ittxessan ayrum! 

30 Yu’ab d umas Abicay nyin Abnir, minzi netta tuya inya umatsen Casayil deg umenyi yar 
Jibeun.” 31 Dawud maca inna i Yu’ab u i marra rgens nni tuya yars igan “Carrgem arrud nwem, 
yardem arrud n wecdan uca uyurem zzat i fmehmef n Abnir am teccatem agejdur!” Ajegid Dawud 
simant nnes yuyur yar deffar i fmehmef . 32 Rami nedfen Abnir di Hibrun, issgaeeed ujegid tmijja 
nnes, iru yar wendef n Abnir ufa d fgens iru marra. 33 Ajegid issgaeeed ict n ucetci n imettan i 
Abnir, inna “Ma immut Abnir xenni am immut ijj n ubuhafi? 34 Ifassen nnek tuya war carfen u 
idaren nnek tuya war qeyyden, maca cek tewdid am mammec iwda bnadem sadu ufus n ayt n 
fmuesiyyet.” Rexdenni yarni fgens marra ead deg imettawen. 

35 Marra fgens yusa-dd yar Dawud hima ad xas ziyyaren ad icc ayrum am tuya d azif ead. Maca 
Dawud ijjug, inna “SIDI ad ayi igg ta d ta, mafa necc qqasey ayrum niy d ca nnedni qbef mma 
ad teyfi tfuct!” 36 Man aya idwef itwassen yar marra fgens uca tuya d man aya mlih di tittawin 
nsen, am mammec marra min igga ujegid tuya mlih di tittawin n fgens. 37 Marra fgens d marra 
Israyil ssnen deg wass nni, aqa war dd-yekki zeg ujegid mahend ad nyen Abnir, mmis n Nir. 
38 Inna ujegid i imsexxaren nnes “Ma war tessinem kenniw, aqa ass-a iwda ijj n fhakem, wah , ijj 
n weryaz d ameqqran di Israyil? 39 Ass-a necc deefey waxxa necc twadehney d ajegid. Iryazen-a, 
ihenjiren n Saruya, qeshen xafi. SIDI ad ixeges wenni iggin tueeffna s tueeffna nnes.” 


3:27 ‘mahend akides issiwer’ - ixs ad yini aqa Yu’ab igga axmi ixs akides issiwer bra axewwej, maca s tidett netta ixs ad 
t iney. 

Aneqqi n Icbusat - Mafibucit iqqim iddar 

4 1 Umi isra mmis n Cawul, aqa Abnir immut di Hibrun, dewren ifassen nnes deafen u marra 
Israyil innexree. 2 Mmis n Cawul tuya yars tnayen n yeryazen, imqeddan n bandiyyat. 
Ijjen qqaren as Baena u wennedni Rakab, tuya-ten d ihenjiren n Rimmun, Abi’ruti, zeg ayt n 
Binyamin, mayar ura d Bi’rut itwahseb-dd yar Binyamin. 3 Ibi’rutiyyen arewren yar Jattayim 
uca qqimen zeddyen dinni yars ar ass-a am ibarraniyyen. 

4 Yunatan, mmis n Cawul, tuya yars ijj n mmis wenni tuya iqarrmen zi tnayen n idaren. Netta 
tuya yars xemsa n isegg w usa umi dd-yusa rexbar x Cawul d Yunatan zi Yazraeil. Tenni t issey- 
men tuya tettef it uca tarwer. Aqa deg uqegeq n tarewra, imsar, netta iwda u idwer iqarrem. 
Qqaren as Mafibucat. 

5 Rakab d Baena, ihenjiren n Rimmun, Abi’ruti, ttfen abrid uca usin-dd di ttha n uzir yar 
taddart n Icbucat. Netta tuya izzer di qama di tmeddit. 6 Nitni udfen yar daxer di tad- 
dart amecnaw mammec tuya nwan ad ksin irden u ssnuqqben t deg ueeddis. Xenni Rakab 
d umas Baena xtuttren. 7 Nitni udfen di taddart umi t tuya izzer di qama, deg wexxam n 
yides nnes, uca ssnuqben t, nyin t uca qessen as azegif. Ksin azegif nnes akidsen uca uyu- 
ren giret tmun kkin abrid n Rewda. 8 Nitni iwyen azegif n Icbucat yar Dawud yar Hibrun, 
nnan i ujegid “Aqa da, azegif n Icbucat, mmis n Cawul, reedu nnek, wenni tuya yarezzun 
buhber nnek. Aqa ass-a SIDI ixref i sidi ajegid zi Cawul d zzarieet nnes.” 9 Maca Dawud 
yarra-dd x Rakab d umas Baena, ihenjiren n Rimmun, Abi’ruti, inna asen “S tidett am id¬ 
dar SIDI, wenni ifdan reemar inu zi marra rehsaret! 10 Aqa wenni i d ayi-ddyiwyen rexbar 
uca inna ‘Xzar, Cawul immut!’, tuya ittyir as di tittawin nnes aqa netta am ijjen i dd- 
yiwyen rexbar asebhan uca necc ttfey t uca nyiy t di Siqlay, waxxa netta tuya iraja ad as 
wcey rmunet i rexbar asebhan. n Mechar ead rexxu iryazen ieeffanen nyin ijj n weryaz d 
amsegged di taddart nnes x qama nnes! Xenni rexxu, ma necc war xegfey xenni zzaywem 
idammen nnes u ad kenniw mhiy zi temmurt?” 12 U Dawud yumur ihudriyyen nnes u nitni 
nyin ten. Nitni qessen asen ifassen d idaren uca uyren ten yar uyermam n Hibrun. Azegif 
n Icbucat maca ksin t nitni, nedren t deg wender n Abnir di Hibrun. 


Dawud itwadhen am ujegid x Israyil di Hibrun 

5 1 Marra tiqebbar n Israyil usint-idd yar Dawud yar Hibrun, ssiwrent, nnant “Xzar, neccin 
d aysum d idammen nnek. 2 Cad umi tuya Cawul d ajegid xaney, tuya d cek i dd-issuffyen 
Israyil yar umenyi u tejjid it-idd ad idwer. Cawed inna ac SIDI ‘Cek ad tarewsed rgens inu Israyil 
u cek ad tirid d amgewwad x Israyil.’ ” 3 Xenni usin-dd marra imyaren n Israyil yar ujegid di 
Hibrun u ajegid Dawud igga ijj n reahd akidsen di Hibrun zzat i wudem n SIDI. Nitni dehnen 
Dawud d ajegid x Israyil. 

4 Dawud tuya yars tratin n isegg w usa umi idwer netta d ajegid. Netta ihkem arebein n isegg w usa. 
5 Di Hibrun ihkem netta x Yahuda sebsa n isegg w usa d setta n iyuren u di Urcalim ihkem trata 
u-tratin n isegg w usa x marra Israyil d Yahuda. 


4:5 ‘Abi’ruti’ - ijj n weryaz zi tendint n Bi’rut di temmurt n ayt n Binyamin. 
4:8 ‘buhber nnek’ - s Teibranit ‘tudart nnek’. 

Ayelleb x Urcalim mani xenni i ya izdey Dawud 

6 Ajegid iffey ak-d yeryazen nnes yar Urcalim, didd i ayt n Iyabusiyyen, imezday n temmurt. 
Ssiwren ak-d Dawud, nnan “Cek war da tettidfed ca, mayar idaryaren d iqidaren ad xak azzren, 
ad inin ‘Dawud war da ittidef ca.’ ” 7 Dawud ihewwes lburj n Sihyun, d wenni d tandint n Dawud. 

8 Deg wass nni inna Dawud “Kur ijj i ya iwten ijj n Uyabusi, ad yawed yar waman ittcefcufen. 
Iqidaren d idaryaren carrhen reemar n Dawud.” X uyenni qqaren “Ij n udaryar d ijj n uqidar 
war d ttidfen yar taddart.” 

9 Dawud iqqim izeddey di lburj u igga as ‘tandint n Dawud’. Iqewwar-dd Dawud lqelea s min 
igan i usejhed ura yar daxer nnes. 10 Dawud idwer yarenni di remyaret, mayar SIDI, AREBBI n 
reeskarat, tuya-t akides. 

11 Hiram, ajegid n Sur, issekk ireqqasen yar Dawud ura d akeccud n tcejjart n tengelt d ineqqacen 
n ukeccud u n wezru n r hid. Nitni ssbedden ict n taddart i Dawud. 12 Dawud issen, aqa SIDI tuya 
igga it d ajegid x Israyil u tuya issgaeeed tageldit nnes di ttwee n rgens nnes Israyil. 

13 Awarni i twasit nnes zi Hibrun tuya Dawud yarenni tiyya d temyarin i yixef nnes u twarwen 
as-dd i Dawud ead ihenjiren d thenjirin. 14 Ina d ismawen n ihenjiren i d as-dd itwarwen di Urca¬ 
lim: Cammue, Cubab, Natan, Suliman, 15 lbhar, Ilicue, Nafaj, Yafie, 16 llicamae, Ilyadae d Ilifalat. 

Ayelleb n Dawud x Ifilistiniyyen 

17 Umi sran Ifilistiniyyen, aqa dehnen Dawud d ajegid x Israyil, gaeeden marra Ifilistiniyyen 
hima ad arzun x Dawud. Dawud isra x man aya u netta ihwa yar lburj. 18 Ifilistiniyyen usin-dd 
uca bezzeen ixef nsen di rewda n teyzurt n Irafawiyyen . 19 Xenni isseqsa Dawud SIDI, inna “Ma 
ad gaeedey didd i Ifilistiniyyen? Ma ad ten tegged deg ufus inu?” SIDI inna i Dawud “Gaeeed, 
mayar necc nican ad ggey Ifilistiniyyen deg ufus nnek!” 20 U yiwed Dawud yar Bael-Farasim. 
Dinni iwta Dawud Ifilistiniyyen, inna “SIDI icuqq zzat i wudem inu di reedyan inu am tarezzit 
n waman.” X uyenni igga as i wemcan nni Bael-Farasim. 21 Ifilistiniyyen jjin dinni rexyarat n 
ssanam nsen u Dawud d yeryazen nnes ksin ten akidsen. 

22 Gaeeden Ifilistiniyyen ict n twarat nnednit u bezzeen ixef nsen di rewda n teyzurt n Irafa¬ 
wiyyen. 23 Dawud isseqsa SIDI u netta inna “War ttgeeeid ca, maca ekk asen-dd yar deffar, ad 
yarsen-dd tased zeg urendad n tcejjart n umetti. 24 Xmi i ya tesred i tecri n isuraf di tqiccat n 
tcejjart n umetti, hda ixef nnek, mayar xenni SIDI ad ac izwar zzat i wudem nnek hima ad iwet 
reeskar n Ifilistiniyyen.” 25 Dawud igga am mammec i d as yumur SIDI u netta iwta Ifilistiniyyen 
zi Jibea ar mani i ya tawded yar Jazar. 

Asmutti n Ttabut yar Urcalim 

6 1 Dawud issmun twarat nnedni marra ieeskariyyen itwafarzen di Israyil, tratin-araf nyeryazen. 

2 Uca ikkar Dawud, iffey ak-d marra rgens i yars igan zi Baelim-Yahuda hima ad ssenni 
issgaeeed Ttabut n SIDI, Ttabut nni zi itwabarreh isem, isem n SIDI n reeskarat wenni ittyiman 
jar ixiruben. 3 Nitni ssnedhen Ttabut n SIDI x ijj n ukarru n jdid. Nitni iwyen t-idd zi taddart n 
Abinadab tenni ibedden x ict n teerurt. Fuzza d Axiyu, ihenjiren n Abinadab, nedhen akarru n 
jdid. 4 Nitni iwyen t-idd zi taddart n Abinadab i tuya ibedden x ict n teerurt. Uca ffyen-dd xenni 
ak-d Ttabut n SIDI. Axiyu yuyur yar zzat i Ttabut. 5 Dawud d marra taddart n Israyil uraren zzat 


5:11 ‘tacejjart’ - niy ‘addag’ (’iddageri). 
6:2 ‘ixiruben’ - ict n lmarka n lmalakat. 

i wudem n SIDI s eram kur dduzan n gya zeg ukeccud n tcejjart n umerzi, s rgambriyat d lharpat 
d ibendiren d nnaqusat d tegunin n wuzzar. 

6 Umi iwden nitni yar unedrar n Naxun, isswizzed Euzza afus nnes yar Ttabut n AREBBI uca ittef 
it, minzi nderfen iyenduzen. 7 Xenni itwassary lyadab n SIDI x Euzza uca iwta it AREBBI din x 
uxettu-ya. Netta immut din yar Ttabut n SIDI. 8 Yiwed ssem yar wur n Dawud, aqa SIDI tuya 
isear ammu x Euzza, uca iraya as i wemcan nni Faris-Euzza yars ar ass-a. 9 Deg wass nni terqef 
Dawud tigg w udi zi SIDI u netta inna “Mammec i ya yegg ad yari dd-yas Ttabut n SIDI?” 10 S 
uyenni Dawud war ixs ad yejj ad yars dd-awyen Ttabut n SIDI di tendint n Dawud. Dawud ijja it 
ad yagg w ej yar taddart n Eubid-Idum, Ajitti. 

11 Ikka Ttabut n SIDI trata n iyuren di taddart n Eubid-Idum, Ajitti, uca SIDI ibarek Eubid-Idum 
d marra taddart nnes. 12 Xenni xebbaren i ujegid Dawud, nnan “SIDI aqa ibarek taddart n Eubid- 
Idum d marra min igan nnes, di ttwee n Ttabut n SIDI. Xenni yuyur Dawud din u issgaeeed 
Ttabut n SIDI s refrahet zi taddart n Eubid-Idum yar tendint n Dawud. 13 Rami uyuren xenni 
inni yarbun Ttabut n SIDI setta n isuraf, imsar, aqa iqeddem ijj n ueejmi d ijj n ueejmi imesren i 
tyarst. 14 Dawud icdeh s marra tizemmar nnes zzat i wudem n SIDI. Tuya Dawud yard ijj n upaltu 
n ukehhan n reqten. 

15 Dawud d marra taddart n Israyil iwyen Ttabut n SIDI s usriwrew d usudi n rbuq yar sennej. 

16 Rami yiwed Ttabut n SIDI yar tendint n Dawud, imsar, aqa Mixal, yegis n Cawul, texzar-dd zi 
rkazi. Umi tezra nettat mammec ineggez ujegid Dawud zzat i wudem n SIDI u icetteh, tessehqar 
it deg wur nnes. 

17 Arbun Ttabut n SIDI yar daxer uca ssarsen t deg wemcan nnes di rwest n uqidun nni tuya i 
d as icedd Dawud uca Dawud issgaeeed tiyarsa n weemad zzat i wudem n SIDI, ura d tiyarsa n 
rehna. 18 Umi ikemmer Dawud zeg usgaeeed n tyarsa n weemad d tyarsa n rehna, ibarek rgens 
deg yisem n SIDI n reeskarat. 19 Netta ibda x marra rgens, x marra ryaci n Israyil, x yeryazen d 
temyarin, i kur ijj iwca asen ict n txebbazt n weyrum, ijj n ureqquz n weysum n ufunas d ijj n 
weyrum n zzbib. Xenni yuyur rgens marra, kur aryaz yar taddart nnes. 

20 Yaregg w eh Dawud hima ad ibarek taddart nnes, Teffey-dd yars Mixal, yegis n Cawul, tenna 
as “Mammec igga ujegid n Israyil ass-a ccan d ameqqran i ixef nnes, umi iearra netta ixef nnes 
zzat i tittawin n tayyawin d imsexxaren nnes, am mammec iearra ijjen zeg inni n ayt farq- 
cyer?” 21 Dawud yarra-dd x Mixal “Necc ggiy t zzat i wudem n SIDI wenni i d ayi ifarzen x babam 
d marra taddart nnes, hima ad ayi igg d amgewwad x rgens n SIDI, x Israyil, zzat i wudem n SIDI 
i issniemirey. 22 D amezyan ead i ya dewrey. Necc ad iriy d amuqrir di tittawin inu. Ak-d tayya¬ 
win i x tessiwred cem, ad kidsent i ya ttfey ccan.” 23 Mixal, yegis n Cawul, teqqim bra ahenjir ar 
ass n rmewt nnes. 


Rwaed zi jjihet n zzaweet i ya tetwabna zi Suliman 

7 4 Umi iqqim ujegid di taddart nnes u SIDI tuya igga as rehna zi marra reedyan nnes i d as- 
dd innden, imsar, 2 aqa inna ujegid i unabi Natan “Xzar, necc zeddyey deg ict n taddart n 
ukeccud n tcejjart n tengelt, maca Ttabut n SIDI izeddey di rwest n tjartirin n uqidun.” 3 Natan 
inna i ujegid “Uyur waha, egg marra min yark deg wur nnek, mayar SIDI akidek.” 

4 Di giret nni imsar aqa iffey wawar n SIDI yar Natan u netta inna 5 “Uyur, ini i umsexxar inu, i 
Dawud “Ammu i iqqar SIDI ‘Ma cek texsed ad ayi tebnid ict n taddart, mahend ad days zedyey? 
6 £emmars war zdiyey deg ict n taddart zeg wass umi dd-ssgaeedey ayt n Israyil zi Misra yars 


6:5 ‘amerzi’ - niy ‘amedzi’. ‘tagunin n wuzzar’ - niy ‘asimbal’d ‘isimbalen’. 
6:6 ‘anedrar’ - niy ‘andrar’. 

6:10 ‘Ajati’ - ijj n weryaz zi tendint n Jat. 

a? ass-a, maca durey deg ijj n Uqidun, deg ict n Tzeddiyt. 7 Mani mma durey ak-d ayt n Israyil, 
ma necc ssiwrey eemmars ura s yijj n wawar i ict zi tqebbar n Israyil tinni i umurey ad arwe- 
sen rgens inu Israyil, u nniy ‘Mayemmi war i d ayi tebnim ict n taddart n ukeccud n tcejjart 
n tengelt?’ 8 Xenni ?exxu, ammu i ittxessa ad tinid i umsexxar inu, i Dawud ‘Ammu i iqqar SIDI 
n reeskarat: Necc iwyey-dd cek zi rkuri, zi yar deffar n wugi, mahend ad tirid d amgewwad x 
rgens inu, x Israyil. 9 Mani mma tuyured, necc aqa-yi akidek u necc qdiy x marra reedyan zzat 
i wudem nnek. Necc ggiy ac ijj n isem d ameqqran amecnaw ismawen n imeqqranen nni igan x 
temmurt. 10 Necc neyycey ijj n wemcan i rgens inu, i Israyil, uca zzuy t din mahend ad izdey deg 
wemcan nnes u war itwassenhezzi ead ura war t sshessarin ead ayt n rmuesiyyet am deg ume- 
zwaru 11 zeg wass nni ggiy necc rqudat x rgens inu Israyil. Necc wciy ac rehna zi marra reedyan 
nnek uca rexxu ad ac isscen SIDI, aqa SIDI ad ac igg ict n taddart. 12 Rami twakemm?en wussan 
nnek uca tetwassarsed deg wendef jar rejdud nnek, ad ssekkarey zzarieet nnek i dd-itteffyen zi 
daxer nnek u necc ad ssmetney tageldit nnes. 13 Netta ad ibna ict n taddart i yisem inu u necc ad 
ssmetney tageldit nnes i rebda. 14 Necc ad iriy d Babas i netta u netta ad yiri i necc d mmi. Mara 
netta iffaryed, ad t textexey s weemud d teyyita n ayt n bnadem. 15 Tamexsiwt inu icewwaren war 
zzayes ttxennes am mammec ttessxensey necc x Cawul, wenni i dd-kksey zi zzat n wudem nnek. 
16 Taddart nnek d tgeldit nnek ad twassmetnent zzat i wudem nnek i rebda, rkursi igellden nnek 
ad iqqim ibedd i rebda.’ ” 17 Natan issiwer yar Dawud nican awaren-a d ijjen d marra asargeb-a. 

18 Xenni yudef ujegid Dawud uca iqqim zzat i wudem n SIDI, inna “Min eniy necc, Sidi inu SIDI, u 
min teena taddart inu aqa cek tnedhed ayi-dd yars a? danita? 19 Di tittawin nnek d man aya ead 
drus, a Sidi inu, SIDI, u cek tessiwred rexxu ead x taddart n umsexxar nnek i wussan igg w ejen i dd 
ittasen. D man aya d tayuri n ccariea i bnadem, Sidi inu SIDI. 

20 Min d ac i ya yini Dawud ead ktar? Cek tessned amsexxar nnek, Sidi inu SIDI! 21 Di ttwee n 
wawar nnek u elahsab ur nnek aqa teggid marra remyaret-a, hima ad tt tessargbed i umsexxar 
nnek. 22 X uyenni cek d ameqqran, SIDI, AREBBI, mayar war din igi ura d ijj am cek u war din igi 
ura d ijj n SIDI myir cek s marra min nesra s imezzuyen nney. 23 Man wen i igan am rgens nnek, 
am Israyil, ayenni n rgens x temmurt i yar irah AREBBI hima ad t ifdi i yixef nnes d rgens u 
hima ad igg i yixef nnes ijj n yisem u hima ad asen igg ict n rxedmet d tameqqrant d tmegga d 
timeqqranin, i temmurt nnek, zzat i wudem n rgens nnek nni i tefdid i yixef nnek zi Misra, zi 
regnus u z eg irebbiten nsen. 24 Cek teggid rgens nnek Israyil d ijj n rgens i yixef nnek i rebda. 
Cek, a SIDI, aqa cek tdewred d AREBBI i nitni. 

25 Xenni rexxu, SIDI AREBBI, ejj awar nni tessiwred x umsexxar nnek u x taddart nnes ad ibedd 
i rebda u egg am mammec tessiwred. 26 Ejj isem nnek ad itwassemyar i rebda, ad inin ‘SIDI n 
reeskarat ijehden aqa-t d AREBBI x Israyil’ uca iri ad tetwassemten taddart n umsexxar nnek 
Dawud zzat i wudem nnek. 27 Mayar cek, SIDI n reeskarat, AREBBI n Israyil, aqa tessargbed deg 
imezzuyen n umsexxar nnek, tennid ‘Necc ad ac ssbeddey ict n taddart!’ X uyenni tusa-dd 
deg wur n umsexxar nnek mahend ad izzag tazagit-a yark. 28 Xenni rexxu, Sidi inu SIDI, cek d 
AREBBi nni u awaren nnek d tidett u cek tessiwred s marra tcuni-ya x umsexxar nnek. 29 Xenni 
rexxu, mara tusa ac-dd x rxadar, barek taddart n umsexxar nnek hima ad tiri zzat i wudem 
nnek i rebda, minzi cek, a Sidi inu SIDI, tessiwred aya u s lbaraka nnek ad tetwabarek taddart n 
umsexxar nnek i rebda.’ ” 


Iyellaben n Dawud 


8 1 Awarni aya imsar aqa Dawud iyreb x Ifilistiniyyen uca yarra iten sadu afus nnes u Dawud 
ikkes Mitag-Ha’amma zeg ufus n Ifilistiniyyen . 2 Sawed iyreb netta x Mu’ab uca iebar iten s 

yijj n ufiru n reebar am tuya ttezzren x temmurt uca netta iebar tnayen n ifiran n reebar hima 
ad ten iney ura d ijj n ufiru imun hima ad ten yejj ddaren. Ammu i dewren Imu’abiyyen d 
imsexxaren i Dawud inni ittxessan ad ween ljizya. 

3 Dawud iyreb eawed x Hadad-£azar, mmis n Rahub, ajegid n Suba, umi tuya dd-iffey wanita 
hima ad yars-dd yarr rehkamet nnes yar yeyzar n Lfurat. 4 Dawud ikkes zzayes aref u sebea-mya 
n imnayen d eicrin-araf n yeryazen x idaren u iqess Dawud idaren n marra iysan n ikarruten uca 
ijja zzayes mya n iysan n ikarruten. 5 Yusa-dd Aram zi Dimacq hima ad iwc afus i Hadad-£azar, 
ajegid n Suba, u Dawud iyreb x eicrin-araf n yeryazen n Aram. 6 Dawud igga reeskarat n uhewwes 
jar Iramiyyen n Dimacq u Iramiyyen dewren d imsexxaren n Dawud inni ixegsen ljizya. SIDI 
igga ttasie mani mma iruh Dawud. 7 Dawud yiwi tcappat n userqi ifsusen n wurey, tinni tuya 
igan n imsexxaren n Hadad-Cazar u yiwyi ten yar Urcalim. 8 Iksi Dawud attas n nnhas zi Batah 
u zi Biratay, tineddam n Hadad-Sazar. 

9 Umi Tuei, ajegid n Hamat, isra aqa Dawud iyreb x marra reeskar n Hadad-£azar, 10 issekk Tuei 
mmis Yuram yar ujegid Dawud hima ad isseqsa x umeddur nnes u hima ad as ibarek, minzi 
netta immney akides u iyreb xas, mayar Hadad-£azar tuya i Tuei d ijj n weryaz yarezzu amenyi. 
Netta yiwi akides deg ufus nnes reqeue n nnuqart d reqeue n wurey d reqeue n nnhas, 11 inni 
iqeddes ujegid Dawud eawed i SIDI, imun ak-d nnuqart d wurey nni tuya iqeddes zi marra 
regnus nni tuya yarra sadu nnes, 12 zi Aram u zi Mu’ab u zeg ayt n £ammun u zeg Ifilistiniyyen 
u zi £amaliq ura zi tkeccadt n Hadad-£azar, mmis n Raxub, ajegid n Suba. 

13 Igga Dawud eawed ijj n yisem, umi dd-ieqeb netta zeg uyelleb x Aram di Teyzurt n Tmegaht, 
tmentac-araf nyeryazen. 14 Netta igga reeskarat n uhewwes di Idum. Di marra Idum igga reeskarat 
n uhewwes u marra Idumiyyen dewren d imsexxaren i Dawud. SIDI igga ttasie i Dawud mani 
mma iffey netta. 

Imdebbaran imeqqranen n Dawud 

15 Dawud ihkem x marra Israyil u Dawud igga s rheqq d tsegda i marra rgens nnes. 

16 Yu’ab, mmis n Saruya, tuya-t x reeskar u Yahucafat, mmis n Axilud, tuya-t d amarir n ume- 
zruy. 17 Saduq, mmis n Axitub, d Aximalik, mmis n Abyatar, tuya-ten d ikehhanen u Saruya 
tuya-t d amarir. 18 Banaya, mmis n Yahuyadae, tuya-t x ieessasen n arrimet n ujegid u x ireqqasen 
n tazra. Ihenjiren n Dawud tuya-ten d imtiqqan nnes. 

Dawud d Mafibucat 

9 1 Dawud inna “Ma iqqim ead ca n yijjen zi taddart n Cawul, hima necc ad as ssecney taddukrit 
inu di ttwee n Yunatan?” 2 Tuya din ijj n umsexxar n taddart n Cawul ttrayan as Siba. Rayan 
as-dd yar Dawud. Inna as ujegid “Ma cek d Siba?” Netta inna “D amsexxar nnek.” 3 Ajegid inna 
“Ma iqqim ead ca n yijj zi taddart n Cawul iddar, hima ad as ssecney tamexsiwt icewwaren n 
AREBBI?” Xenni inna Siba i ujegid “Aqa din ead ijj n mmis n Yunatan wenni iqarrmen zi tnayen 
n idaren.” 4 Inna as ujegid “Mani iga netta?” Siba inna as i ujegid “Xzar, netta aqa-t di taddart n 
Maxir, mmis n £ammiyil di Ludabar.” 

5 Xenni issekk ujegid Dawud din u yiwyi t-idd zi taddart n Maxir, mmis n £ammiyil di Ludabar. 

6 Umi Mafibucat, mmis n Yunatan, mmis n Cawul, yudef yar Dawud, iwda netta x uyembub nnes, 
yudar. Dawud inna “Mafibucat!” Netta inna “Xzar, aqa da amsexxar nnek.” 7 Dawud inna as 
“War tegg w ed, mayar necc ad ac ssecney taddukri di ttwee n babac Yunatan. Necc ad ac arrey 


8:3 ‘rehkamet’ - s Teibranit ‘afus nnes’. 

8:10 ‘Hadad-Cazar tuya i Tuei d ijj n weryaz yarezzu umenyi’ - awaren-a xsen ad inin aqa Hadad-Eazar iffey attas n 
twarawin yar umenyi ak-d ujegid Tuy. 

marra iyyaren n jedd nnek Cawul u cek ad tecced rebda ayrum yar ttabra inu.” 8 Xenni yudar as, 
inna “Min iena umsexxar nnek arami cek texzared yar ijj n weqzin immuten am mammec giy 
necc?” 9 Xenni iraya ujegid x Siba, amsexxar n Cawul, inna as “Marra min igan n Cawul d marra 
taddart nnes, wciy t i mmis n sidi nnek. 10 Cek ad as tcarzed tammurt, cek d ihenjiren nnek d 
imsexxaren nnek, hima mmis n sidi nnek ad yars yiri weyrum ad yecc. Mafibucat, mmis n sidi 
nnek, ad yecc rebda ayrum yar ttabra inu.” Siba tuya yars xemmestac n ihenjiren d eicrin n 
imsexxaren. 

11 Siba inna i ujegid “Amsexxar nnek ad igg elahsab marra min yumur sidi ajegid i umsexxar 
nnes!” Dawud inna ead “Mafibucat ad icc yar ttabra inu am ijjen zeg ihenjiren n ujegid.” 12 Mafi¬ 
bucat tuya yars ijj n mmis ttrayan as Mixa. Marra inni tuya izeddyen di taddart n Siba tuya-ten 
d imsexxaren n Mafibucat. 13 U Mafibucat tuya izeddey di Urcalim, mayar netta ittett rebda yar 
ttabra n ujegid. Netta tuya-t d aqidar zi tnayen n idaren. 

Amenyi n Cawul ak-d Ieammuniyyen d Iramiyyen 

-i ✓VAwarni aya imsar, aqa ajegid n ayt n Cammun immut. Mmis Hanun idwer d ajegid deg 
-L V/ wemcan nnes. 2 Xenni inna Dawud “Necc xsey ad ssecney taddukri i Hanun, mmis n Nahac, 
am mammec i d ayi isscen babas taddukri.” Dawud issekk ireqqasen hima ad t ieezza x rmewt n 
babas s ufus n imsexxaren nnes u imsexxaren n Dawud iwden yar temmurt n ayt n Cammun. 
3 Xenni nnan rhukkam n ayt n Cammun i sidi nsen Hanun “Ma ixs Dawud ad iweqqar babac s 
tidett di tittawin nnek, minzi netta issekk-dd inni cek i ya ieezzan? Ma war dd-issekk Dawud 
imsexxaren nnes yark, hima ad arzun di tendint ad tt bergagen u xenni ad tt ssenqerben?” 

4 Xas uca ittef Hanun imsexxaren n Dawud uca iheff asen azyen zi tmart u iqess asen azyen n 
warrud ar deffar uca issekk iten. 5 Umi xebbaren aya i Dawud, issekk asen ireqqasen, minzi nitni 
tuya ssedhan ixef nsen attas. Inna ujegid “Qqimem di Ariha ar dd i ya temyar tmart nwem, 
xenni ad dd-tdewrem.” 

6 Umi zrin ayt n Cammun belli nitni tuya ssarzgen ixef nsen yar Dawud, ssekken ayt n Cammun 
ireqqasen u cran zeg Iramiyyen zi Bayt-Raxub u zeg Iramiyyen zi Suba eicrin-araf n yeryazen 
x idaren u zeg ujegid n Maeka aref n yeryazen u zeg yeryazen n Tub teneac-araf n yeryazen. 

7 Umi isra Dawud aya, issekk Yu’ab s marra reeskar nnes, marra ayt bu-teyrudt. 8 Ayt n Cammun 
ffyen-dd u sedden ixef nsen i umenyi yar wadaf n tewwart n tendint, maca Iramiyyen n Suba d 
Raxub d yeryazen n Tub d Maeka tuya-ten s yixef nsen deg iyyar. 9 Umi izra Yu’ab, aqa amenyi 
fa zeg urendad ura zi deffar n uyembub, ixdar netta zi marra inni itwafarzen di reeskar n Israyil 
uca issbedd iten i umenyi ajemmad n Iramiyyen. 10 Min iqqimen n rgens igga iten sadu ufus n 
umas Abicay, wenni ten issbedden ajemmad n ayt n Cammun. 11 Inna netta “Mara Aram ijhed 
xafi, xenni as-dd, ewe ayi afus! Mara ayt n Cammun jehden xak, xenni ad dd-asey ad cek fekkey. 

12 Iri d aryaz u ad niri d iryazen di ttwee n rgens nney u di ttwes n tneddam n AREBBI. Iri ad 
igg SIDI min igan mlih di tittawin nnes.” 13 Xenni iqarreb-dd Yu’ab d rgens i yars igan i umenyi 
ak-d Aram uca ina ttfen di tarewra zzat i wudem nnes. 14 Umi zrin ayt n Cammun, aqa Iramiyyen 
are wren, ttfen ura d nitni di tarewra zzat i wudem n Abicay uca iwden yar tendint. Yu’ab ieqeb 
awarni i umenyi ak-d ayt n Cammun uca yiwed yar Urcalim. 

15 Umi zrin Iramiyyen aqa nitni twayerben zzat i wudem n Israyil, nnyarwen twarat nnednit. 

16 Uca Hadad-Cazar issekk ireqqasen, ijja ad dd-asen Iramiyyen inni izeddyen yar ujemmadn 
yeyzar uca nitni usin-dd yar Hilam. Cubak, akumandar n reeskar n Hadad-Cazar, iffey zzat i 
wudem nsen. 17 Umi itwanna aya i Dawud, issmun netta marra Israyil, izwa L'Urdun u yusa-dd 


9:7 ‘jeddi nnek’ - s Teibranit ‘babac’. 

10:1 ‘deg wemcan nnes’ - man aya ixs adyini, aqa ixref it. 

yar Hilam. Iramiyyen sedden ixef nsen i umenyi yar ujemmad i Dawud u mmenyen akides. 
18 Iyaramiyyen arewren zzat i wudem n Israyil u Dawud iqda x sebea-mya n ikarruten n umenyi 
d arebein-araf n imnayen n Iramiyyen. Sawed iwta Cubak, akumandar n reeskar nsen, arami im- 
mut. 19 Umi zrin marra ijegiden nni tuya ittrahen ak-d Hadad-£azar, belli aqa nitni twayellben 
zzat i wudem n ayt n Israyil, ggin nitni rehna ak-d Israyil u sexxaren as. Iramiyyen gg w eden ad 
fekken ayt n £ammun sad twarat nnednit. 

Dawud d Batcabae 

n 1 Yar usegg w as djdid, di rweqt i di itteffyen ijegiden y ar umenyi, imsar aqa Dawud issekk 
Yu’ab ak-dyeryazen nnes nni akides igan d marra Israyil. Nitni rebzen ayt n £ammun uca 
nnden i Rabba. Maca Dawud simant nnes iqqim di Urcalim. 

2 Umi dd-ikkar Dawud ict n twarat yar tmeddit zi qama nnes, imsar aqa netta yuyur x tzeqqa 
iwatan n tzeddiyt n ujegid. Izra zi senni ict n temyart tessirid ixef nnes. Tamyart days azri attas. 
3 Dawud issekk ijj din mahend ad isseqsa x temyart. Itwanna as “Ma war tegi Batcabae, yegis n 
Ilieam, tamyart n Ahitti Uriya?” 4 Xas uca issekk Dawud ireqqasen, ijja ad tt-idd awyen. Nettat 
tudfed yars u netta ittes akides. Nettat tuya bhra tessizdeg ixef nnes zeg idammen nni tuya xas, 
xenni teeqeb yar taddart nnes. 5 Tamyart tuya teksi s ddeyset uca tessekk ijj, tessargeb Dawud, 
tenna “Necc ksiy s ddeyset.” 

6 Xas uca issekk Dawud ict n tebrat yar Yu’ab “Sekk-dd Ahitti Uriya yari!” U Yu’ab issekk Uriya 
yar Dawud. 7 Umi yars-dd yusa Uriya, isseqsa Dawud x mammec iga Yu’ab u x mammec iga 
rgens u x mammec iggur umenyi. 8 Xenni inna Dawud i Uriya “Hwa yar taddart nnek uca ssird 
idaren nnek!” Uriya ismeh di taddart n ujegid u ssedfaren as ict n tarzeft n ujegid. 9 Uriya maca 
izzer yar tewwart n taddart n ujegid ak-d marra imsexxaren n sidi nnes. Netta war ihwi ca yar 
taddart nnes. 10 Xebbaren i Dawud, nnan “Uriya war ihwi ca yar taddart nnes.” Xas uca inna 
Dawud i Uriya “War dd-tedwired rexxu zeg usafar? Mayemmi cek war dd-tehwid yar taddart 
nnek?” 11 Uriya yarra-dd x Dawud “Ttabut d Israyil d Yahuda ttyiman deg iqidan u sidi inu 
Yu’ab d imsexxaren n sidi inu wtin iqidan nsen deg iyyar yarzmen. Ma xenni ad uyurey necc 
yar taddart inu, hima ad ccey, ad swey u ad wdiy ak-d temyart inu? S tidett am teddared cek u 
iddar reemar nnek, war ggur ad ggey aya!” 12 Xas uca inna Dawud i Uriya “Qqim ura d ass-a cad 
danita. Tiwecca ad cek ssekkey cawed.” Uca ammu i iqqim Uriya ass nni d wass i t-idd idfaren 
di Urcalim. 

13 Ieard it Dawud uca netta icca u iswa zzat i wudem nnes uca netta isscar it. Yar tmeddit maca 
iffey Uriya, hima ad izzer cawed yar imsexxaren n sidi nnes, maca netta war ihwi ca yar taddart 
nnes. 14 Yar tuffut imsar, aqa Dawud yura ict n tebrat i Yu’ab uca issekk itt s ufus n Uriya. 15 Netta 
yura di tebrat nni “Sbeddet Uriya yar zzat mani iga umenyi iqeshen, xenni heyydet xas, hima 
ad itwarqef, ad immet.” 

16 Awarni Yu’ab tuya ixezzar tandint, imsar, netta issbedd Uriya yar mani netta issen aqa dinni 
bedden yeryazen imehden attas. 17 Xenni dd-ffyen yeryazen zi tendint, mmenyen ak-d Yu’ab. 
Wda nyeryazen zi rgens, zeg imsexxaren n Dawud, ura d Ahitti Uriya immut. 18 Yu’ab issekk ij n 
umsexxar uca ihaja i Dawud x mammec iggur umenyi. 19 Netta yumur i umsexxar, inna “Mara 
cek tkemmf ed rexbar nnek x mammec iggur marra umenyi 20 uca imsar xenni ad tekkar tefqaht 
n ujegid, ad ac yini “Mayemmi tudsem tandint deg umenyi? Ma war tessinem kenniw, aqa nitni 
ccaten-dd kenniw zi fhid? 21 Man wen inyin Abimalik, mmis n Yarubbucat? Ma war igi d ict n 
temyart tendared xas tasirt yueran n tsirt zi fhid, arami netta immut di Tabas? Mayemmi tuy- 


10:19 ‘as’ - s Teibranit ‘asen’. 
11:10 ‘asafar’ - niy ‘amuddu’. 

urem tudsem ammu fhid?’, xenni cek ad tinid ‘Ufa d amsexxar nnek, Ahitti Uriya, itwaney.’ ” 
22 Areqqas yuyur, yusa-dd yar Dawud uca ihaja as marra x min xef t issekk Yu’ab. 23 Areqqas 
inna i Dawud “Iryazen tuya jehden xaney u nitni tuya ffyen-dd yarney yars af iyyar, maca 
neccin nehsar iten yars ar tawwart n tendint. 24 Xenni ccaten-dd inni itthakan s rqews zi rhid 
x imsexxaren nnek, afami mmuten imsexxaren n ujegid. Ufa d amsexxar nnek, Ahitti Uriya, 
immut.” 25 Xenni inna Dawud i ureqqas “Ammu i ya tinid i Yu’ab ‘War ttejji ad tifi tmesfact-a d 
taeeffant di tittawin nnek, mayar ssif ad icc wanita, dawehda wennedni. Ifi d aryaz deg umenyi 
ak-d tendint u hdem itt!’ Egg days taryast s man aya.” 26 Tamyart n Uriya tesfa belli aqa aryaz 
nnes Uriya immut u nettat tegga x sidi nnes acdan n imettan. 27 Umi teedu rweqt n wecdan issekk 
Dawud ad tt-dd awyen di taddart nnes. Nettat tedwef d tamyart nnes uca turuw as-dd ijj n 
uhenjir. Maca min tuya igga Dawud, tuya d aeeffan di tittawin n SIDI. 


SIDI issekk Natan yar Dawud 



Issekk SIDI Natan yar Dawud. Rami yars yudef netta, inna as 


“Deg ict n tendint tuya din tnayen n yeryazen, ijjen tuya yars agra, wennedni d amezfud. 2 Bu- 
wagra yars abarru n wugi d ifunasen d tfunasin. 3 Amezfud maca war yars walu myir ict n 
thufit d tamezyant waha i tuya dd-isya. Netta tuya issecca itt u tedwef tmeqqar yars netta ak-d 
ihenjiren nnes. Tecca zeg ufeqquz nnes u teswa zeg ufenjaf nnes u ttettes x ifadden nnes. Tuya- 
tt i netta am ict n yegis. 4 Umi dd-yusa ijj n umsebrid yar weryaz bu-wagra, yewear xas netta 
hima ad issewjed macca i umsebrid i yars-dd yusin zi txeswin nnes niy zeg ifunasen d tfunasin 
nnes. X uyenni iksi netta tahufit tamezyant n weryaz amezfud uca issewjed itt i weryaz nni 
tuya yars-dd yusin.” 

5 Itwassary uxeyyeq n Dawud attas x weryaz nni, inna i Natan “5 tidett am iddar SIDI, aryaz i 
iggin aya, tekkar as-dd fmewt 6 uca tahufit tamezyant ad tt ixfef arebea n tseqqar, minzi netta 
igga aya war dayes yarhim.” 

7 Xenni inna Natan i Dawud “Cek simant nnek d aryaz nni. Ammu iqqar SIDI, AREBBI n Israyil 
“Necc dehney cek d ajegid x Israyil u necc ssnejmey cek zeg ufus n Cawul. 8 Necc wciy ac taddart 
n sidi nnek d temyarin n sidi nnek x ifadden nnek u necc wciy ac taddart n Israyil d Yahuda. 
Mafa aya drus, ad ifi arniy wa niy ta i cek. 9 Mayemmi tessehqared awaf n SIDI u teggid min 
igan d aeeffan di tittawin nnes? Cek tenyid Ahitti Uriya s ssif u teksid tamyart nnes, teggid tt 
d tamyart i yixef nnek uca tenyid t s ssif n ayt n Eammun. 10 X uyenni fexxu, ssif war ittheyyid 
i febda x taddart nnek, mayar cek tessehqared ayi u teksid tamyart n Uhitti Uriya hima ad 
tedwef d tamyart nnek.’ 11 Ammu i iqqar SIDI ‘Xzar, necc ad xak ssekkarey tueeffna zi taddart 
nnek u necc ad ac kksey timyarin nnek zzat i tittawin nnek, ad tent wcey i umqarreb nnek u 
netta ad ittes ak-d temyarin nnek zzat i tittawin n tfuct. 12 Mayar cek teggid tt s tnuffra, maca 
necc ad ggey aya zzat i tittawin n marra Israyil u zzat i tittawin n tfuct.’ ” 13 Xas uca inna Dawud 
i Natan “Necc xdiy ak-d SIDI!” Inna Natan i Dawud “SIDI ikkes ac ddenb nnek, war tmettid ca. 
14 Minzi cek maca tarrid feedyan n SIDI ad ceqqfen attas, ufa d mmic i d ac-dd itwarwen ad im- 
met s tidett.” 15 Xenni yuyur Natan yar taddart nnes. SIDI ifqef ahenjir i tuya dd-turuw temyart 
n Uriya i Dawud uca idwef ihfec attas. 


Tazagit n Dawud i mmis 

16 Dawud yarzu AREBBI di ttwee n uhenjir u Dawud izumm bfa aqetti u netta yudef, izzef x tem- 
murt di gifet. 17 Imyaren n taddart nnes usin-dd, bedden yars hima ad t arren ad dd-ikkar zi 
temmurt. Netta maca war ixs u war icci ayrum akidsen. 

18 Deg wass wiss sebea imsar aqa ahenjir immut. Imsexxaren n Dawud gg w eden ad as inin, aqa 
ahenjir immut, mayar nitni nnan “Xzar, umi ahenjir tuya iddar cad, nessiwer akides, maca war 
yarney isri ca. Mammec i nzemmar fexxu ad as nini ‘Ahenjir immut?’ Netta ad igg tueeffna deg 
ixef nnes." 19 Dawud izra aqa imsexxaren nnes ssawaren s thessect jarasen u Dawud yuca ilia 
ahenjir tuya immut. Netta inna i imsexxaren nnes “Ma immut uhenjir?” Nitni nnan as “Aqa 
immut!” 20 Xenni ikkar Dawud zi temmurt, issird, idhen ixef nnes, ibedder arrud nnes. Netta 
yudef yar taddart n SIDI, yudar. Umi xenni yaregg w weh yar taddart, ittar ayrum u nitni ssarsen 
ayrum zzates uca icca. 21 Nnan as imsexxaren nnes “Min teggid cek fexxu? Umi ahenjir sad 
iddar, tzummed di ttwes nnes u trud. Awarni rami immut maca uhenjir, tekkared uca teccid 
ayrum.” 22 Netta yarra-dd xasen “Umi ahenjir sad iddar, zummey u ruy, mayar necc nniy ‘Wi 
issnen, SIDI ad xafi ihinn u ahenjir ad iddar.’ 23 Rexxu maca immut. Mayemmi i ya zummey sad? 
Ma zemmary ad t-idd arrey? Necc ad yars rahey ict n twarat, maca netta war dd-yari ittsiqqib.” 
24 Dawud isssezza tamyart nnes Batcabas u netta yudef yars uca ittes akides. Nettat turuw-dd 
ijj n uhenjir, igga as Suliman. SIDI tuya ittexs it 25 u s ufus n unabi Natan igga as Yadidya, am 
mammec tuya ixs SIDI. 

Ayelleb x tendint n Rabba n Ieammuniyyen 

26 Yu’ab immney ak-d Rabba n ayt n tammun u netta ihewwes tandint n ujegid. 27 Xas uca issekk 
Yu’ab ireqqasen yar Dawud, inna “Necc mmenyey ak-d Rabba ttfey ura d tandint n waman. 

28 Smun min iqqimen n rseskar uca nned i tendint, ttef itt, niy ad ttfey necc tandint uca ad xas 
rayan s yisem inu.” 

29 Xenni issmun Dawud marra rseskar, iffey yar Rabba. Immney akides uca ittef itt. 30 lkkess x 
uzegif tamrist n ujegid, wenni s yijj n rewzen n ict n ‘talint’ n wurey u xas tayaqutin iyran, u tet- 
wassars temrist x uzegif n Dawud. Netta yiwi cawed ict n tkeccadt d tameqqrant attas zi tendint. 
31 Rgens nni days igan issuffey it u issezzer iten sadu rmencarat u sadu iyarzimen n wuzzar u 
sadu ccwaqar n wuzzar uca netta ijj iten ad sdun s rkuccat n llajur. Ammu i igga netta ak-d 
marra tineddam n ayt n tammun, Xenni isqeb Dawud d marra rgens yar Urcalim. 

Amnun d Tamar 

-i q 4 Abcalum, mmis n Dawud, tuya yars ict n ucmas days azri, qqaren as Tamar uca imsar 
-L *3 awarni man aya. aqa Amnun, mmis n Dawud, isceq itt. 2 Amnun tuya icden attas ar ami 
ggur ad ihrec x ucmas Tamar, mayar nettat tuya d taszarect uca tuya war izemmar di tittawin n 
Amnun ad as igg ca. 3 Amnun tuya yars ijj n umedduker qqaren ass Yunadab, ijj n mmis n Cimsa, 
umas n Dawud. Yunadab tuya d ijj n weryaz d amiyis attas. 4 Netta inna as “Mayemmi tcedned 
ammu zi tuffut ar tuffut , cek, mmis n ujegid? Ma war texsed cek ad ayi t tsawded? Amnun 
yarra-dd xas “Necc secqey Tamar, ucmas n uma Abcalum.” 

5 Inna as Yunadab “Zzer di qama u egg ixef nnek therced. Mara xenni yusa-dd babac, hima ad 
xak issijj, ini as “Ejj ucma Tamar ad yari dd-tas mahend ad ayi tewc ayrum u ad tessewjed macca 
zzat i tittawin inu, hima ad zary, ad ccey zeg ufus nnes.” 6 Amnun izzer din, issnismir ihrec. 
Umi dd-yusa ujegid hima ad xas issijj, inna Amnun i ujegid “Ejj ad dd-tas ucma Tamar mahend 
nettat ad ayi tessewjed tnayen n tiyaryitatin n wurawen u necc ad tent ccey zeg ufus nnes.” 
7 Dawud issekk ijj yar Tamar, di taddart nnes, inna “Ruh maca yar taddart n umam Amnun u 
sewjed as macca.” 8 Tamar tuyur yar taddart n umas Amnun wenni din izzren. Nettat teksi 
arecti tegg w a t u tessewjed tiyaryitatin n wurawen zzat i tittawin nnes uca taref tiyaryitatin n 
wurawen. 9 Nettat teksi marmita tfarrey itt zzates, maca netta yugi ad icc. Xenni inna Amnun 
“Ejj ad ffyen marra!” U marra ffyen xas. 

10 Xenni inna Amnun i T amar “Awi-dd macca deg wexxam nyides, hima ad ccey zeg ufus nnem.” U 
Tamar teksi tiyaryitatin n wurawen i tuya tegga u tiwyi tent i umas Amnun deg wexxam. 11 Net- 
tat tessars itent zzates i macca. Netta ittef itt, inna as “As-dd, ttes-dd yari, ucma!” 12 Maca nettat 
tenna as “Lla, a uma, war d ayi tessexsarid ca, mayar ammu war itwagg di Israyil. War ttegg 
ca refdihet-a! 13 Mani i ya uyurey di refdihet inu? U cek, cek ad tirid d ijjen zeg ibuhariyyen di 
Israyil. Siwer maca ak-d ujegid, minzi netta war d ayi ittettef xak.” 14 Maca Amnun war ixs ad 
yars iser, maca ijhed xas uca issxarreg itt, ittes akides. 

15 Dawehda nnes maca ieiff itt s yijj n ueiffi d ameqqran attas, minzi aeiffi i zi tt ieiff, tuya-t d 
tameqqrant x tayri i zi tuya tt ieceq. Amnun inna as “Kkar, agg w ej!” 16 Xenni inna as “War din 
resbab mahend ad ayi tessekked. Tueeffna-ya ad tiri ead d Mb d ameqqran x min i d ayi teggid.” 
Netta maca war ixs ad yars iser. 17 Iraya x uhudri nnes wenni i xas ittsexxaren, inna as“Sekk ta 
xafi yar barra u bellee tawwart awarni as!” 

18 Nettat tuya xas ijj n werrud aqqarqac izewwqen, mayar ammu i itwayardent yessis n ujegid 
min ya kkent d tiezariyyin s rizarat. Amsexxar nnes yiwi tt yar barra, ibellee tawwart awarni 
as. 19 Tamar tesszuzzar iyyed x uzegif nnes u tcarreg arrud aqqarqac izewwqen i tyard nettat, 
tessars ifassen nnes x uzegif nnes uca tuyur tesyuyyu. 

20 Umas Abcalum isseqsa tt “Ma tuya umam Amnun akidem? Xenni r exxu, ucma, susem, netta d 
umam. War d am itteqqes bu rhar!” U Tamar teqqim wehdes di taddart n umas Abcalum. 21 Rami 
isra ujegid Dawud x marra timesrayin-a, idwer ixeyyeq attas. 22 Abcalum maca war issiwer ead 
ak-d Amnun, war igi di tsebhant ura di teeffant, mayar Abcalum ieiff Amnun minzi wanita tuya 
issxarreg ucmas Tamar. 

Amnun itwaney zi Abcalum 

23 Awarni rami edun tnayen n isegg w usa munen, imsar, aqa Abcalum tuya yars irewwan di Bael- 
Hasur wenni igan yar Ifrayim u Abcalum ieard marra ihenjiren n ujegid. 24 Netta yuyur yar 
ujegid, inna “Xzar, amsexxar nnek yars irewwan! Ejj ujegid s marra imsexxaren nnes ad uyuren 
ak-d umsexxar nnek.” 25 Maca ajegid yarra-dd x Abcalum “LLa, a mmi, ejj aney war dd-nettis 
marra, hima war xak nettegg ddqer!” Netta izeyyar xas, netta maca war ixs akides yuyur uca 
ibarek it . 26 Xenni inna Abcalum “Mara lla, ejj Amnun ad kidney yuyur!” Ajegid inna as “May- 
emmi akidek i ya yuyur?” 27 Umi xas izeyyar Abcalum, ijja Amnun d marra ihenjiren n ujegid 
akides uyuren. 

28 Abcalum yumur ihudriyyen nnes, inna “Hdam, xmi i ya yarecceq ur n Amnun zi binu u necc 
ad awem iniy “Wtem Amnun!”, xenni ittxessa kenniw ad t nyem. War ttegg w edem ca! Ma necc 
simant inu war t umurey? Ifim d iryazen u ifim d ayt n umenyi.” 29 Ihudriyyen n Abcalum ggin 
ak-d Amnun am mammec i tuya xasen igga Abcalum. Xenni kkaren marra ihenjiren n ujegid, 
nyin, kur aryaz x usardun nnes, uca arewren. 

30 Umi nitni tuya-ten ead deg webrid, imsar, aqa rexbar yiwed yar Dawud, itwanna “Abcalum 
inya marra ihenjiren n Dawud, war iqqim ura d ijjen zzaysen.” 31 Uca ikkar Dawud, icarreg 
arrud nnes uca izzer x temmurt. Marra imsexxaren nnes bedden din yars s warrud nsen icar- 
rgen. 32 Yunadab maca, mmis n Cimea, umas n Dawud, issiwer, inna “Sidi inu ittxessa war ittyir 
deg ixefnnes, aqa marra ihudriyyen, ihenjiren n ujegid, twanyen. Amnun waha i itwanyen, 
mayar Abcalum igga aya di rbar nnes zeg wass i di issxarreg netta ucmas Tamar. 33 Ejj sidi inu 
ujegid war i d as ittyimi rhar u war ttxarres ‘Marra ihenjiren n ujegid twanyen’, mayar Amnun 
waha immut.” 

34 Abcalum tuya yarwer u ahudri wenni itteessan, issgaeeed tmuyri nnes, u xzar, aqa iwdan 
attas usin-dd zeg webrid i igan awarni as zeg uyezdis n wedrar. 35 Xenni inna Yunadab i ujegid 
“Xzar din, ihenjiren n ujegid i dd-ittasen. Aqa imsar am mammec inna umsexxar nnek.” 36 Uca 

imsar umi netta ikemmer awa? nnes, aqa xedren-dd ihenjiren n ujegid. Nitni ssgaeeden tmijja 
nsen, run. Ufa d ajegid d marra imsexxaren nnes ksin deg imettawen. 

37 Abcalum tuya yarwer u yuyur yar Talmay, mmis n £ammihud, ajegid n Jacur. Dawud icden 
x mmis marra ussan nni. 38 Abcalum tuya yarwer yuyur yar Jacur. Dinni iqqim trata n isegg w 
usa. 39 Aya issbedd ajegid Dawud mahend ad iffey i umenyi ak-d Abcalum, mayar netta isseezza 
ixef nnes zi jjihet n rmewt n Amnun, mayar wanita aqa immut. 

Tahraymect n Yu’ab d weeqeb n Abcalum yar Urcalim 

-i a 1 Umi Yu’ab, mmis n Saruya, ihekkar aqa ur n ujegid tuya didd i Abcalum, 2 issekk Yu’ab 
-L A.ij n ureqqas yar Tuqqae uca ijja ad ssenni dd-awyen ict n temyart d tamiyist, inna as 
“Ttzawgey, egg axmi cem tcedned, yard arrud n wecdan u war dehhen ixef nnem s zzect! 
Sneemir am ict n temyart nni icednen x ijj n umetti attas n wussan. 3 Adef yar ujegid u siwer 
akides awar-a wanita d ijjen.” Uca Yu’ab inna as min i ya tini. 

4 Tamyart zi Taqquea tenna i ujegid, am tewda s uyembub nnes yar temmurt, tudar “Senjem 
ayi, a ajegid!” 5 Inna as ujegid “Min cemyuyin?” Nettat tenna as“S tidett necc d tajjac, aryaz inu 
immut. 6 Tamsexxart nnek tuya yars tnayen n ihenjiren u nitni s tnayen idsen mmenyen deg 
iyyar. Tuya war din ura d ijj ad ten ibda. Xenni iwta ijjen wennedni uca inya it. 7 U xzar, marra 
tawacunt tyewwey x temsexxart nnek, nnan ‘Awi-dd wenni inyin umas da, mahend ad t neney 
di ssibbet n reemar n umas wenni t inyin u ammu i ya neqda ura x we writ.’ Ammu i xsen nitni 
ad ssxesyen ayenni n tirjet ittehduduqen i d ayi iqqimen arami war ttejjin i weryaz inu isem d 
min i ya iqqimen x temmurt.” 

8 Xenni inna ujegid i temyart “Uyur yar taddart! Necc ad ssuffyey rumurat xam.” 9 Maca tamyart 
zi Taqquea tenna i ujegid “Sidi inu ajegid, aqa rmuesiyyet tega xafi u x taddart n baba. Ajegid 
maca d rearc nnes war daysen bu reib.” 10 Inna ujegid “Awi ayi-dd wenni yar iga ca xam, yari u 
netta war ittyimi ead ad cem ihada.” 11 Nettat tenna “Ejj ajegid ad ixarres di SIDI, AREBBI nnek, 
hima wenni ixsen ad ixref idammen war yarenni ead di arzeyyet u war issuffuy mmi yar ttarf.” 
Xenni inna netta “5 tidett am iddar SIDI, mara ura d ijj n uzettu n ucewwaf nnes ad iwda yar 
temmurt!” 12 Xenni tenna temyart “Ttzawgey, ejj tamsexxart nnek ad tini ead ijj n wawar i sidi.” 
Uca netta inna “Siwer.” 13 Tamyart tenna “Mayemmi xenni tenwid ad tegged ammu ak-d rgens 
n AREBBI? Mayar ajegid issiwer awar-a, ittegg simant nnes reib deg ixef nnes minzi ajegid war 
dd-yarri y ars wenni zzayes immendaren. 14 Mayar neccin marra ad nemmet, aqa neccin am 
waman itwafarryen x temmurt, war nnyarwen. SIDI maca war ittekkes reemar, maca ad ixarres 
hima wenni zzayes itwammendar, war ittyimi immendar. 15 Xenni rexxu, necc usiy-dd da hima 
ad ssiwrey ak-d ujegid, sidi inu, awar-a, minzi rgens issigg w ed ayi. Xenni tenna temsexxart nnek 
‘Ejj ayi ad ssiwrey ak-d ujegid, ad tay ad igg ujegid min i ya tini tayya nnes, 16 mayar ajegid ad 
iser yar tayya nnes mahend ad tt ifekk zeg ufus n weryaz nni ixsen ad itehha necc d mmi zi 
tesyart i ttfey zi AREBBI.’ 17 Tamsexxart nnek tenna sawed Tri ad issyareyyeh wawar n sidi inu, 
ajegid, mayar sidi inu, ajegid, igga am ijj n lmalak n AREBBI arami ittesra min isebhen d min war 
ihrin uca SIDI, AREBBI nnek, adyiri akidek.’ ” 

18 Ajegid yarra-dd xas, inna i temyart “War xafi teffar walu zi tmesract i x cem i ya sseqsiy.” 
Tamyart tenna “Ejj sidi inu, ajegid, ad issiwer.” 19 Inna ujegid “Ma Yu’ab yars afus di marra man 
aya?” Tamyart tarra-dd xas “5 tidett am iddar reemar inu, sidi inu, ajegid, ma izemmar ura d ijjen 
ad ibeeeed x marra min issiwer sidi inu yar yefus niy yar uzermad, ajegid! Wah, amsexxar nnek 
Yu’ab d wenni i d ayi yumuren. Netta igga marra awaren-a deg uqemmum n temsexxart nnek. 
20 Aya igga it umsexxar nnek Yu’ab, hima ad iwc i tmesract ijj n uyembub nnedni. Maca sidi inu 
d amiyis am ijj n umalak n AREBBI, arami issen marra min ittemsaran di temmurt.” 

21 Xas uca inna ujegid i Yu’ab “Xzar eafak, necc ggiy man aya. Uyur, awi-dd ahudri Abcalum!” 
22 Yu’ab iwda x uyembub nnes yar temmurt, yudar uca iqada i ujegid. Uca inna Yu’ab “Ass-a 
issen umsexxar nnek, aqa ufiy rxadar di tittawin nnek, sidi inu, ajegid, minzi ajegid igga yar 
wawar n umsexxar nnes.” 23 Ikkar Yu’ab uca yuyur yar Jacur u yiwid yar Urcalim ak-d Abcalum. 

24 Inna ujegid “Ejj it ad ieqeb yar taddart nnes. Udem inu maca war t izzar.” Xenni ieqeb Abcalum 
yar taddart nnes, war izri udem n ujegid. 

25 Di marra Israyil war igi ura d ijj n weryaz icewwar amecnaw Abcalum arami itwassuera attas. 
Zi tareqqa n idaren yars a? tqiccit n uzegif war days ura d ijj n reib. 26 Mara netta iheff acew- 
waf nnes - mayar netta tuya innum ad t iheff yar uneggar n wussan elahsab ussan n kur assegg w as 
minzi tuya iddekk w ar idqer xas - xenni iheff u iwzen acewwaf n uzegif nnes. Tuya rewzen n 
ucewwaf mitayn n uciql elahsab rewzen n ujegid. 27 Twarwen-dd trata n ihenjiren i Abcalum d 
ict n yegis qqaren as Tamar. Nettat d ict n temyart days azri. 

28 Abcalum izdey tnayen n isegg w usa di Urcalim. Netta war izri udem n ujegid. 29 Xenni issekk 
Abcalum ijj n ureqqas yar Yu’ab, hima ad t issekk yar ujegid, maca netta war ixs ad yars-dd 
yas. Uca issekk ict n twarat nnednit, maca netta war ixs ad dd-yas. 30 Inna i imsexxaren nnes 
“Xzarem, iyyar n Yu’ab i igan x uyezdis n wenni inu u netta izzu dinni timzin. Uyurem din, qqe- 
dem as timessi!” Uca imsexxaren n Abcalum qqden timessi i ureqqie n iyyar nni. 

31 Xas uca ikkar Yu’ab uca issijj x Abcalum di taddart nnes, inna as “Mayemmi qqden imsexxa¬ 
ren nnek timessi i ureqqie n iyyar i igan inu?” 32 Abcalum inna i Yu’ab “Xzar, necc ssekkey-dd 
yark hima ad ac iniy ‘As-dd da, hima ad cek ssekkey yar ujegid ad tinid: Min yar dd-usiy da zi 
Jacur? Mlih i necc mri dinni qqimey.’ Xenni rexxu ittxessa ad zarey udem n ujegid. Mara dayi 
cad rmuesiyyet, ejj it ad ayi iney .” 33 Xenni yuyur Yu’ab yar ujegid, inna as aya. U wanita iraya x 
Abcalum uca yudef netta yar ujegid, yudar zzates s uyembub nnes yar temmurt, zzat i uyembub 
n ujegid uca ajegid issudem Abcalum. 

Tameemuc i igga Abcalum x Dawud 

-i £- 1 Awarni i uya imsar, aqa Abcalum ijja ad as idebbaran ikarruten d iysan d xemsin n 
-L ^Jyeryazen inni ittazzren yar zzat nnes. 2 Tuya ittekkar Abcalum zic yar tuffut n rhar uca 
ibedd xenni yar uyezdis n webrid yar tewwart n tendint. Uca imsar, mermi mma ixs ijj n weryaz 
ad irah s ict n deewet yar ujegid i ccrae, iraya-dd xas yars, inna “Zi man tandint cek?” Mara 
wanita xenni yarra-dd “Amsexxar nnek zeg ict zi tqebbar n Israyil”, 3 inna as Abcalum “Xzar, 
timesrayin nnek mlih u nican, maca yar ujegid war igi ura d ijj wenni yark i ya isren.” 4 Abcalum 
yarni inna “Man wen d ayi i ya iggen d rqadi di temmurt, mahend kur aryaz wenni yar iga 
umcubbec niy ddeewet, ad yari dd-yas, necc ad as ayey tasyart?” 5 Mara iqarreb-dd yars ijj 
n weryaz hima ad as yudar, imsar, isswizzed afus nnes, ittef it uca issudem it. 6 Ammu igga 
Abcalum yar marra inni igan zi Israyil, inni dd-yusin i ccrae yar ujegid. Ammu yucar Abcalum 
ur n yeryazen n Israyil. 

7 Awarni i arebein n isegg w usa imsar aqa Abcalum inna i ujegid “Ejj ayi ad uyurey, ad ssqefrey di 
Hibrun lwaed inu i waedey i SIDI. 8 Mayar amsexxar nnek igga ijj n lwaed umi tuya zeddyey necc 
ead di Jacur di Aram, nniy ‘Mara SIDI ijja ayi s tidett ad dd-dewrey yar Urcalim, xenni ad xedmey 
i SIDE’ ” 9 Xenni inna as ujegid “Uyur di rehna!” Ikkar netta uca yuyur yar Hibrun. 

10 Abcalum maca issekk ireqqasen x idaren yar marra tiqebbar n Israyil hima ad inin “Mara 
kenniw tesram i rhess n rbuq, xenni ittxessa ad tinim ‘Abcalum d ajegid di Hibrun.’ ” 11 Uyuren 


15:2 ‘tanfuc’ - niy ‘ddeewet’. 

15:4 ‘Man wen d ayi i ya yegg d rqadi di temmurt’ - rmeena n wawaren n Abcalum d wanita “Mri d ayi maca ya ggen d 
rqadi di temmurt’. 

ak-d Abcalum mitayn n yeryazen inni itwaearden. Nitni uyuren akides di tesdiqt, war ssinen x 
walu. 12 Rami din iqeddem tiyarsa, issekk Abcalum sawed yar Axitufil, Ajiluwi, wenni d amcawar 
n Dawud, zi tendint nnes, zi Jilu. Ammu i tedwer tmeemuc tmeyyar u immarni rgens i igan yar 
Abcalum. 


Arwer n Dawud zi Abcalum 

13 Xenni dd-yusa ijj n ureqqas yar Dawud, inna “Ur n kur aryaz idwef ak-d Abcalum!” 14 Xenni inna 
Dawud i marra imsexxaren nnes, inni tuya yars igan di Urcalim “Kkarem, ad narwer, mayar 
war din ittiri usenjem zzat i wudem n Abcalum. Deyyam deg wuffuy niy ad tay netta ad yarzu 
ad xaney ihart, ad dayney igg tueeffna uca ad iwwet tandint-a s reqdee n ssif.” 15 Xenni nnan 
imsexxaren n ujegid i ujegid “Xzar, imsexxaren nnek ad ggen elahsab marra min i ya ixdarey 
sidi inu, ajegid.” 16 Ammu iffey ujegid zi tendint, ak-d marra taddart nnes deg isuraf nnes. Ajegid 
ijja eecra n tiyya mahend ad hdant taddart. 17 Umi dd-iffey ujegid zi tendint ak-d marra rgens 
nnes deg isuraf nnes, qqimen nitni bedden yar Taddart n Ragg w aj. 18 Marra imsexxaren kkin xas 
ura d marra ieessasen n arrimet nnes d marra ireqqasen nnes n tazra d marra Ijattiyyen, setta- 
mya n yeryazen nni dd-yusin x idaren zi Jat, aqa kkin zzat i wudem n ujegid. 

19 Xenni inna ujegid i Ittay, Ajitti “Mayemmi texsed ura d cek ad tuyured akidney? £qeb u qqim 
yar ujegid, mayar cek d ijj n ubarrani, aqa cekbeeda tettwassuffyed zi temmurt nnek. 20 Idennad 
i dd-tusid cek. Ma necc ad cek iwyey akidney ass-a hima ad teffyed eawed, umi necc ad uyurey 
mani mma i ya ggurey. £eqbet, awi-dd akidek aytmac. Ad kidek tiri teddukrit d tesdiqt.” 21 Maca 
Ittay inna i ujegid, inna “5 tidett am iddar SIDI u iddar sidi inu ajegid, deg wemcan mani i ya 
yiri sidi inu, ajegid, mma immut niy iddar, dinni i ya yiri ura d amsexxar nnek!” 22 Xenni inna 
Dawud i Ittay “Uyur, zwa-dd!” Xenni ikka xas Ittay, Ajitti, ak-d marra iryazen nnes d ihenjiren i 
yars igan. 23 Marra temmurt tru umi ikka rgens. Ajegid izwa tiyzart n Qidrun ura d marra rgens 
izwa, ttfen abrid n rexra. 

24 U xzar, aqa din ura d Saduq d marra Ilawiyyen inni yarbun Ttabut n Reahd akides. Nitni ssar- 
sen Ttabut n AREBBI u Abyatar igaeeed din yars arami iqfer ueeddu n marra rgens zi tendint. 

25 Xenni inna ujegid i Saduq “Arr Ttabut n AREBBI yar tendint. Mara necc ufiy rxadar zzat i 
tittawin n SIDI, xenni netta ad ayi dd-yarr yar da, ad ayi ijj ad t zary eawed ura d Tazeddiyt. 26 Maca 
mara netta ad yini ‘Cek war d ayi dd-tusid x rxadar!’, aqa-yi da, ejj it ad kidi igg min ittwara d 
asebhan di tittawin nnes.” 

27 Yarenni inna ujegid i ukehhan Saduq “Ma war tegid cek d amwaraw? £qeb di rehna yar tem¬ 
murt nnek d tnayen n ihenjiren nnek akidek, mmic Aximaeaz d Yunatan, mmis n Abyatar. 

28 Xzar, necc ad rajiy di rexra yar manis zekk w an x L’urdun, yars ar dd i ya tas ict n tebrat zzay- 
wem yari .” 29 Xas uca yiwyi Saduq ak-d Abyatar Ttabut n AREBBI yar Urcalim uca qqimen dinni. 
30 Dawud igaeeed tasawent n wedrar n Zzitun. Iru am dd-igaeeed. Tuya azegif nnes irehhef, yu- 
yur x idaren s rehfa. Ufa d marra rgens i yars, kur aryaz zzayes irehhef azegif nnes uca gaeeden 
u run am gaeeden . 31 Xenni itwahaja i Dawud, nnan “Axitufil tuya-t jar inni iggin tameemuc x 
uyezdis n Abcalum.” Uca inna Dawud “A SIDI, arr ccwar n Axitufil d tubbuherya.” 

32 Rami Dawud yiwed yar tqiccet n wedrar, imsar aqa yudar netta zzat i AREBBI. U xzar, yusa- 
dd Hucay, Ayarki, i umsagar akides s warrud icarrgen u s ucar x uzegif nnes. 33 Dawud inna as 
“Mara cek tezwid akidi, ad xafi tirid d ddqer. 34 Mara maca cek teeqbed yar tendint, ad tinid i 
Abcalum ‘Necc d amsexxar nnek, a ajegid! Tuya-yi zic d amsexxar n babac, rexxu maca ad iriy d 
amsexxar nnek!’, xenni tzemmared ad tbedred ccwar n Axitufil. 35 Ma war dinni yark ikehhanen 
Saduq d Abyatar? Ad imsar ad teawded marra min i ya tesred zi taddart n ujegid i ikehhanen 


15:12 ‘Ajiluwi’ - ijj n weryaz zi Jilu. 

Saduq d Abyatar. 36 Aqa nitni yarsen dinni tnayen n ihenjiren nsen, Aximaeas, mmis n Saduq, d 
Yunatan, mmis n Abyatar. Ad ayi-dd tessiwded marra awar i tesrid zzaysen.” 

37 Uca Hucay, amedduker n Dawud, yudef yar tendint uca ura d Abcalum yudef yar Urcalim. 

Amsagar n Dawud ak-d Siba 

1 Umi iedu Dawud cwayt x tqiccet n wedrar, iffey Siba, amsexxar n Mafibucat, i umsagar 
-L O akides s ict n tyuya n yeyyar bardcen, twassarsen xasen mitayn n iyrumen, mya n iyrumen 
n zzbib u mya n tini n unebdu d ict n tecyart dayes binu. 2 Inna ujegid i Siba “Min texsed ad 
tegged s uya?” Inna Siba “Iyyar i taddart n ujegid hima ad xasen nyen u ayrum d tini n unebdu 
i ihudriyyen hima ad ccen u binu i yenni yuhren di rexra hima ad swen.” 3 Xenni inna ujegid 
“Mani iga mmis n sidi nnek?” Inna Siba i ujegid “Xzar, netta iqqim di Urcalim, mayar netta inna 
“Ass-a taddart n Israyil ad ayi-dd tarr tageldit n baba.” 4 Xenni inna ujegid i Siba “Xzar, marra 
min igan n Mafibucat, ad yiri nnek!” Siba inna “Necc udarey, mri ufiy rxadar di tittawin nnek, 
sidi inu, ajegid!” 

Dawud itwanee? zi Cimei 

5 Umi dd-yusa ujegid Dawud yar Bahurim, izra ijj n weryaz iffey-dd zi senni zi twacunt n taddart 
n Cawul. Qqaren as Cimei, mmis n Jira. Netta iggur am ineeeer. 6 Netta ihejjar Dawud d marra 
imsexxaren n ujegid Dawud s yezra, am rgens marra d marra ayt bu-teyrudt bedden zzates yar 
yefus d uzermad. 7 Ammu i iqqar Cimei am t ineeeer “Agg w ej, agg w ej, cek, aryaz n usizzer n idam- 
men d weryaz i war isekk w in! 8 SIDI issiwed xak marra idammen n taddart n Cawul wenni deg 
wemcan nnes i thekmed. SIDI iwca tageldit deg ifassen n mmic Abcalum. Xzar man aya iffey- 
dd zi tueeffna nnek umi cek d ijj n weryaz n usizzer n idammen.” 9 Xenni inna Abicay, mmis n 
Saruya, i ujegid “Mayemmi i ya ineer weqzin-a immuten, sidi inu, ajegid? Ejj ayi ad din zwiy, ad 
as qessey azegif.” 10 M aca ajegid inna “Min din jarayi d kenniw, ihenjiren n Saruya? Aqa netta 
ineer, umi d as inna SIDI ‘Neer Dawud!’ Man wen izemmaren xenni ad yini ‘Mayemmi i teggid 
aya?’ ” n Dawud yarni inna i Abicay d marra imsexxaren nnes “Xzarem, mmi wenni dd-iffyen zi 
ddat inu, yarezzu ad ayi iney. Mahu xenni rexxu Abinyamini-ya? Jjem t ad ineer, minzi SIDI i d 
as t innan. 12 Ad tay SIDI ad itwara ddenb inu uca ad ayi-dd yarr SIDI tasebhant i nneeret nnes 
n wass-a.” 13 Dawud ak-d yeryazen nnes ttfen abrid u Cimei yuyur arendad nnes yar uyezdis 
nnedni n tewrirt, am ineeeer u itthejjar it s yezra uca igga taeejjajt ad tduw. 14 Yiwed ujegid ak-d 
marra rgens i yars di Ayafim. Dinni izemmar ad yarr nnefs eawed. 

Hucay d Axitufil ak-d Abcalum 

15 Abcalum ak-d marra rgens, iryazen n Israyil, usin-dd yar Urcalim u Axitufil tuya-t yars. 16 Umi 
i dd-yusa Hucay, Ayarki, amedduker n Dawud yar Abcalum, imsar belli Hucay inna i Abcalum 
“Ad iddar ujegid, ad iddar ujegid!” 17 Abcalum inna i Hucay “Ma d man aya xenni d ij n wescan 
n taddukri i umedduker nnek? Mayemmi war trihed ak-d umedduker nnek?” 18 Hucay inna i 
Abcalum “Lla, necc ad iriy n wenni itwafarzen zi SIDI u zi marra rgens-a u zi marra iryazen n 
Israyil u necc ad yars qqimey. 19 1 umi i ya sexxarey xenni? Ma war ittiri zzat i wudem n mmis? 
Am mammec necc xedmey zzat i wudem n babac, ammu i ya iriy zzat i wudem nnek.” 20 Abca¬ 
lum inna i Axitufil “Ewcet ccwar, min i ya negg?” 21 Axitufil inna i Abcalum “Adef yar tiyya n 
babac tinni ijja awarni as hima ad hdant taddart. Ammu i ya iser marra Israyil, aqa cek tessarz- 
ged ixef nnek yar babac uca ad twassjehden ifassen n marra inni akidek igan.” 22 Wtin i Abcalum 

16:1 ‘tini n unebdu’ - niy ‘fruta n unebdu’. 

ict n tqidunt x tzeqqa u Abcalum yudef yar tiyya n babas zzat i tittawin n marra Israyil. 23 Deg 
wussan nni itwahseb ccwar n Axitufil axmi ijj n weryaz yarezzu awar n AREBBI. Ammu i igan s 
marra ccwar n Axitufil, yar Dawud am yar Abcalum. 

Cwar n Husay itwahseb-dd hsen zi cwar n Axitufil 

-i r-r 1 Axitufil inna i Abcalum “Ejj ayi ad farzey tensac-araf n yeryazen, ad sswejdey hima 
-L / ad dfarey Dawud giret-a.” 2 Xenni necc ad xas hejmey, mintra ifassen nnes ead uhren u 
desfen. Ad t ssarjijjey netta u marra rgens i yars igan ggur ad yarwer. Xenni necc ad wtey ajegid, 
netta waha. 3 Ad yark dd-arrey marra rgens. Aryaz i x tarezzud aqa-t amecnaw adwar n yewdan 
marra. Rgens ad yars yiri rehna.” 4 Tuya aya d ijj n wawar nican di tittawin n Abcalum u di 
tittawin n marra imyaren n Israyil. 

5 Uca inna Abcalum “Rayat ura i Hucay, Ayarki. Ejj aney ad yars nser sawed min i ya yini.” 
6 Umi dd-yudef Hucay, issiwer Abcalum akides, inna “Ammu i issiwer Axitufil. Ma ad negg am 
min iqqar wawar nnes? Mara war igi ammu, xenni siwer cek!” 7 Xenni inna Hucay i Abcalum 
“Twarat-a ccwar nni iwcin Axitufil war igi mlih.” 8 Yarni Hucay inna “Cek tessned aqa babac d 
yeryazen nnes nitni d ayt bu-teyrudt u aqa resmar nsen yarzeg am ijj n ddub di rexra, wenni 
umi itwacar wenjuy. Babac d ijj n weryaz aseskari u netta war ittnusi ak-d rgens. 9 Aqa rexxu 
innuffar deg ijj zeg ifran niy deg ijj zeg imucan n tnuffra. Mara yar umezwaru wdan ca zzaysen, 
xenni marra wi t i ya isren, ad yini ‘Aqa din ict n tecti di rgens nni idfaren Abcalum.’ 10 Xenni 
sad wenni i dd-ixerqen i umenyi, wenni ur nnes am wur n yijj n weyrad, ad ifcer deyya, mayar 
marra Israyil issen aqa babac d ijj n bu-teyrudt u yars ayt n umenyi. 11 X uyenni ad ac ssecney ad 
tessmuned deyya marra Israyil zi Dan ar Bi’r-Sabsa, ijj n ubarru attas am ijdi yar tma n rebhar, 
u cek simant nnek ad kidsen teffyed di rwest nsen yar umenyi . 12 Xenni neccin ad xas nehjem deg 
ijj zeg imucan n tnuffra mani i ya itwaf. Ad xas nehjem amecnaw iwetta nnda x temmurt. War 
ittyimi ura d ijjen zzayes u zi marra iryazen inni yars igan. 13 Mara netta ad issmun ixef nnes di 
ca n tendint, marra Israyil ad kkaren ad awyen iseywan yar tendint nni, ad tt njarr di teyzurt 
arami war zzayes itwaf ura d ijj n wezru sad.” 

14 Xenni inna Abcalum ura d marra iryazen n Israyil “Ccwar n Ayarki Hucay ihra x ccwar n Axitufil.” 
Aqa SIDI tuya yumur ad bedren ccwar n lemlih n Axitufil, hima SIDI ad yawi tuseffna x Abcalum. 

Dawud iruh yar Mahanayim 

15 Uca inna Hucay i ikehhanen Saduq d Abyatar “Ta d ta tuya ittcawar Axitufil i Abcalum d 
imyaren n Israyil, maca d ta d ta ixef ttwessiy necc. 16 Xenni rexxu, sekk deyya ij n ureqqas 
mahend ad ixebbar i Dawud, ad yini “War sens giret-a deg imucan n uzekk w i n rexra. Zwa 
deyya, niy ad itwasard ujegid d marra rgens i yars igan.” 17 Maca Yunatan d Aximasas qqimen 
bedden yar tara n Rujal. Ict n tesmeyt tuyur dinni, thaja asen tt. Nitni uyuren u hajan tt i ujegid 
Dawud. Tuya war izemmar ad ten zaren iwdan am ttadfen nitni yar tandint. 18 Waxxa amenni ijj n 
uhudri izra iten uca ihaja t i Abcalum. Maca ina s tnayen idsen uzzren, usin-dd yar taddart n yijj 
n weryaz di Bahurim wenni tuya yar iga ijj n wanu di femrah. Nitni drin days. 19 Tamyart teksi 
ict n tqebbart u tessars itt x uqemmum n wanu uca tareyyec xas iwzan i itwaqeccaren n temzin. 
Ammu i war dd-tbin tmesract. 20 Rami imsexxaren n Abcalum usin-dd yar temyart di taddart, 
sseqsan tt “Mani iga Aximasas d Yunatan?” Tamyart tarra-dd xasen “Nitni zwan tiyzart nni.” 
Nitni ffyen arzun, war ten ufin. Xenni seqben yar Urcalim. 

21 Awarni i umi tuya nitni uyuren, imsar, nitni gassden zeg wanu, uyuren, xebbaren aya i 
ujegid Dawud. Nitni nnan i Dawud “Kkarem, zwam aman deyya, mayar ta d ccwar i xawem 
igga Axitufil.” 

22 lkkar Dawud ak-d marra fgens i yars igan u nitni zwan L'Urdun. Yar tfawt n tuffut n wass, 
tuya war din ead ufa d ijjen, war izwi L'Urdun. 23 Umi Axitufil izra, aqa ccwar nnes itwabettef, 
ibardee netta i weyyuf nnes, ikkar, yuyur yar taddart nnes di tendint nnes. Netta yumur i tad- 
dart nnes uca xenni yuyef ixef nnes. Ammu i immut u itwandef deg wendef n babas. 24 Dawud 
yiwed yar Mahanayim u Abcalum izwa L'Urdun, netta d marra iryazen n Israyil akides. 25 Abca- 
lum tuya igga Amasa x feeskar deg wemcan n Yu’ab. Amasa tuya d mmis n yijj n weryaz qqaren 
as Yitra, Ayisrayli, wenni tuya yudfen yar Abijayil, yegis n Nahac, ucmas n Saruya, yemmas n 
Yu’ab. 26 Israyil d Abcalum wtin iqidan nsen di temmurt n Jilead. 

27 Umi dd-yusa Dawud yar Mahanayim, imsar, aqa Cubi, mmis n Nahac, zi Rabba, zeg ayt n 
Eammun, d Maxir, mmis n Eammiyil zi Lu-Dabar, d Barzilay, Ajileadi zi Rujalim, 28 iwyen ifar- 
racen d ttbasi d iqdihen n tfaxt d irden d temzin d waren, aqa qfan, uca ibawen d feedes, aqa 
ura d nitni qran, 29 d tamment d ddhen d ugi d trussi n tfunasin yar Dawud d rgens i yars igan 
mahend ad ccen. Mayar nnan “Rgens iguz, iheyyef, iffud di fexfa.” 

Ayelleb x Abcalum d ?mewt nnes 

1 Q 1 Isec ^ Dawud rgens nni tuya yars igan u igga xasen imeqqranen x wafef d imeqqranen x 
-L Omya. 2 Dawud issekk rgens. let n tufut zzaysen sadu ufus n Yu’ab, ict n tufut sadu ufus n 
Abicay, mmis n Saruya, umas n Yu’ab, d ict n turut sadu afus n Ittay, Ajitti. Inna ujegid i rgens 
“Ufa d necc ad akidwem ffyey yar umenyi.” 3 M aca rgens inna “Cek war akidney teffyed ca yar 
umenyi, mayar mafa neccin narwef s tidett, war akidney fehhin. Mara azyen zzayney immut, 
war akidney rehhin. Mayar cek fexxu tsekkw w id am eecra n fufuf zzayney. S uyenni fexxu mlih, 
mara cek ad aney tewced afus zi tendint.” 4 Xenni inna asen ujegid “Necc ad ggey min tetwafam 
mlih di tittawin nwem!” Ajegid ibedd yar tewwart n tendint u marra rgens iffey s fmyawat d 
ruruf. 5 Yumur ujegid i Yu’ab, Abicay d Ittay “Egg s uhawef ak-d uhudri, ak-d Abcalum, di ttwee 
inu.” Marra rgens isfa i ujegid am yumur marra ikumandaren x Abcalum. 

6 Rgens iffey yar iyyar, yar umsagar ak-d Israyil. Amenyi ikkar deg wezyar n Ifrayim. 7 Itwayelleb 
din x rgens n Israyil zzat i wudem n imsexxaren n Dawud. Deg wass nni temsar din ict n tecti 
tameqqrant afami wdan eicrin-afaf nyeryazen. 8 Amenyi iffey zi senni di marra jwayeh. Deg wass 
nni isard wezyar iryazen zi rgens ktar zeg inni isard ssif. 

9 Imsar Abcalum ibedd titt di titt ak-d imsexxaren n Dawud. Abcalum inya x ijj n userdun. Umi 
aserdun yuyur sadu fefrue imeubbeen n yijj n ubegud ameqqran, innuy netta s uzegif nnes deg 
ubegud afami iqqim ittenyuyuf jar ujenna d temmurt d userdun yuyur swadday nnes. 10 Ijj n 
weryaz izri t, ihaja t i Yu’ab, inna “Xzar, necc zriy Abcalum yuyef yar ijj n ubegud.” 11 Inna Yu’ab 
i weryaz i d as ihajan aya “Xzar, cek tezrid t, mayemmi war t tezwided ca dinni yar temmurt? 
Xenni ad ifi d necc i d ac i ya iwcen eecra n uqiyyat n nnuqart d ijj n webyas!” 12 Inna weryaz i 
Yu’ab “War wezzney ufa d afef n uqiyyat n nnuqart deg ifassen inu, war sswizzidey afus inu x 
mmis n ujegid mayar ajegid yumur i cek d Abicay d Ittay deg imezzuyen n fgens, inna ‘Ejj kuf ijj 
ad ihda x uhudri Abcalum!’ 13 Maca necc waxxa cemtey t - i ujegid maca war tettyimi ufa d ict n 
tmesfact teffar - xenni ad tifid cek didd inu.” 14 Xenni inna Yu’ab “Necc war xak ttrajiy.” U netta 
iksi tfata n fritcat, ijju as ten deg wuf n Abcalum, am netta ead iddar dinni di fwest n ubegud. 
15 Eecra n ihudriyyen inni d as yarebbun fesnah i Yu’ab, nnden as uca wtin Abcalum, nyin t. 
16 Xenni isud Yu’ab di fbuq uca ieqeb-dd fgens marra zeg wedfar n Israyil, minzi Yu’ab ixs ad 
ihawef x fgens. 17 Nitni ksin Abcalum, ndaren t deg wezyar deg ict n tesraft tugey u ssarbun xas 
ijj n ueurric n yezra imyar attas. Marra Israyil ittef di tarewfa, kuf aryaz yar iqidan nnes. 18 Umi 
tuya iddar, iksi Abcalum i yixef nnes ijj n umaydu iqeddsen, issbedd it di Teyzurt n Ujegid, minzi 

18:6 ‘azyar’ - niy ryabet’ niy ‘tazgant’. 

inna “Necc war yari bu mmi i ya isseeqren isem inu.” Netta iraya as i umaydu nni s yisem nnes. 
Yars ar ass-a qqaren as ‘afus n Abcalum’. 

19 Xenni inna Aximaeas, mmis n Saduq “Ejj ayi ad azzrey yar ujegid ad as ssiwdey rexbar 
asebhan, aqa SIDI ihda t zeg ifassen n reedyan nnes.” 20 Maca Yu’ab inna as “Ass-a war tessiwded 
ca rexbar asebhan, maca deg ijj n wass nnedni tzemmared ad tessiwded rexbar asebhan. Ass-a 
war tessiwded areqqas d asebhan mayar mmis n ujegid immut.” 21 Inna Yu’ab i Kuci “Uyur, ini 
i ujegid, min tezrid cek!” Kuci yudar zzat i Yu’ab, uca xenni yuzzer . 22 Xenni Aximaeas, mmis n 
Saduq, inna ict n twarat nnedni i Yu’ab “Ad dd-yas wi ixsen, ejj ayi ura d necc ad azzrey awarni 
i Kuci!” Inna Yu’ab “Mayemmi texsed ead ad tazzred, a mmi? War din bu ead areqqas d asebhan i 
cek!” 23 “Ad dd-yas wi ixsen”, inna netta, “necc xsey ad din azzrey.” Xenni inna as Yu’ab “Azzer!” 
Uca Aximaeas yuzzer x webrid n rewda uca izzar netta Kuci. 

24 Dawud iqqim jar tnayen n tewwura n tendint. Aeessas igaeeed tazeqqa n tewwart i igan yar 
rhid u netta issgaeeed tmuyri nnes, iceyyee, izra ijj n weryaz ittazzer, netta wehdes. 25 Aeessas 
iraya, inna it i ujegid. Ajegid inna “Mara netta wehdes, xenni ad yawed ijj n ureqqas d asebhan!” 
Yarni iqarreb-dd weryaz. 26 Xenni izra ueessas ead ijj n weryaz nnedni ittazzer uca iraya yar 
ueessas n tewwart, inna “Aqa, igg w ur-dd ead ijj n weryaz myir netta wehdes.” Ajegid inna “Ura 
d netta ad yawed ijj n rexbar d asebhan.” 27 Aeessas inna cawed “Necc ttwariy amezwaru ig- 
gur am Aximaeas, mmis n Saduq.” Inna ujegid “Wa d ijj n weryaz isbeh, netta ad dd-yas s yijj 
n ureqqas d asebhan.” 28 Aximaeas iraya, inna i ujegid “Rehna!” U netta yudar zzat i ujegid 
s uyembub nnes yar temmurt, inna “Ad itwabarek SIDI, AREBBI nnek, wenni i d ac isellmen 
iryazen, inni igaeeden afus nsen x sidi inu, ajegid.” 29 Inna ujegid “Ma ahudri, Abcalum, aqa-t 
mlih?” Inna Aximaeas “Necc zriy ijj n ddhas d ameqqran, umi Yu’ab issekk amsexxar n ujegid 
d necc, amsexxar nnek, maca necc war ssiney min din imsaren.” 30 Inna ujegid “Heyyed yar 
uyezdis, bedd da!” U netta iheyyed yar uyezdis, iqqim ibedd dinni. 31 U xzar, yusa-dd ura d Kuci 
u Kuci inna “Aqa da, ijj n rexbar d asebhan i sidi inu, ajegid. SIDI ihda cek zeg ufus n marra inni 
xak iyewwyen.” 32 Xenni inna ujegid i Kuci “Ma ahudri, Abcalum, aqa-t mlih?” Inna Kuci “Iri 
ad dewren marra reedyan n sidi inu, ajegid, d marra inni xak iyewwyen mahend ad cek ggen 
tueeffna am uhudri.” 


Dawud icden x Abcalum 


1 Xenni innexree ujegid attas, igaeeed yar wexxam i igan sennej i tewwart, iru. U am ikka 



-L y ssa d ssa, inna “Mmi Abcalum, mmi inu, mmi Abcalum! Iri necc mmutey deg wemcan 
nnek, Abcalum, mmi inu, mmi inu!” 2 Itwanna i Yu’ab “Xzar, ajegid ittru, ittecdin x Abcalum.” 
3 Deg wass nni idwer usenjem n marra rgens yar wecdan, mayar rgens isra deg wass nni “Ajegid 
icden x mmis.” 4 Deg wass nni dd-yudef rgens yar tendint am itthama rgens i ittssedha ixef 
nnes xmi ttarekk w aren zeg umenyi. 

5 Ajegid tuya irehhef i uyembub nnes u iraya ujegid s tmijja ijehden “Mmi Abcalum, Abcalum, 
mmi inu, mmi inu! ” 6 Xenni yudef Yu’ab yar ujegid di taddart, inna “Cek ass-a tesshecmed udem n 
marra imsexxaren nnek inni d ifekken ass-a reemar nnek d reemar n ihenjiren nnek d thenjirin 
nnek ura d reemar n temyarin nnek d reemar n tiyya nnek, 7 umi texsed inni cek itteiffen u 
umi teiffed inni cek ittexsen. Mayar cek tewcid aney ass-a ad nessen, aqa yark imeqqranen d 
imsexxaren war sekk w in walu. Iwa ass-a ssney, mara Abcalum iddar u neccin marra tuya nem- 
mut, man aya ad yiri nican di tittawin nnek. 8 Xenni rexxu, kkar, ffey yar barra u siwer i wur 
n imsexxaren nnek, mayar necc ad ac jjagey yar SIDI, mara cek war y arsen teffiyed ca, xenni 
giret-a war yark ittyimi ad issens ura d ijj n weryaz. D man aya ad yiri mahu i marra tueeffna i 
cek ireqfen zi temzi nnek yars ar ida.” 9 Xenni ikkar ujegid, iqqim di tewwart n tendint. U nitni 

xebbaren marra rgens, nnan “Xzar, ajegid iqqim di tewwart.” Uca yusa-dd marra rgens zzat i 
wudem n ujegid. Maca Israyil yarwer, kur aryaz yar iqidan nnes. 

Aeqeb n Dawud yar Urcalim 

10 Uca marra rgens, di marra tiqebba? n Israyil, tuya immecubbec, nitni nnan “Ajegid issenjem 
aney zeg ufus n rsedyan nney u netta ifekk aney zeg ufus n Ifilistiniyyen u rexxu yarwer zi 
temmurt zi ssibbet n Abcalum, 11 umi Abcalum, wenni nedhen neccin d ajegid xaney, immut 
deg umenyi. Xenni rexxu, mayemmi tessusmem ammu hima ad dd-tarrem ajegid sawed yar 
da?” 12 Xenni issekk ajegid Dawud ij n ureqqas yar ikehhanen Saduq d Abyatar, inna “Siwer ak-d 
imyaren n Yahuda, ini ‘Mayemmi texsem ad tirim d ineggura hima ad tarrem ajegid yar taddart 
nnes? - minzi awaren n marra Israyil iwden yar ujegid di taddart nnes - 13 Kenniw d aytma inu, 
kenniw d aysum inu d idammen inu. Mayemmi texsem xenni ad tirim d ineggura i d ya yarren 
ajegid?’ 14 U i Amasa ad as tinim ‘Ma war igi cek d aysum inu d idammen inu? SIDI ad ayi igg 
ta d ta, mara war tettirid d akumandar n rseskar deg wemcan n Yu’ab zzat i wudem inu marra 
ussan.’ ” 15 Ammu izemmar Dawud ad yars-dd ijbedd u? n marra iryazen n Yahuda am ur n yijj n 
weryaz u nitni ssekken yar ujegid nnan “£qeb, cek d marra imsexxaren nnek.” 

16 Xenni isqeb ujegid u yiwed yar L'Urdun, am ayt n Yahuda usin-dd yar Jiljal i umsagar ak-d 
ujegid i uzekk w i n ujegid x L'Urdun. 17 Uca Cimsi, mmis n Jira, ijj n Ubinyamini zi Bahurim, iksi 
deg udar nnes, ihwa ak-d yeryazen n Yahuda i umsagar ak-d ujegid Dawud. 18 Tuya yars igan 
aref n yeryazen zi Binyamin ura Siba, amsexxar n taddart n Cawul ak-d xemmestac n ihenjiren 
nnes d sicrin n imsexxaren nnes akides. Nitni iwden ad sdun L'Urdun zzat i wudem n ujegid. 
19 Tezwa tyarrabut i usezwi n taddart n ujegid u hima ad tegg min igan mlih di tittawin nnes. 
U Cimsi, mmis n Jira, iwda yar temmurt zzat i wudem n ujegid, umi dd-izwa wanita L'Urdun 
20 u netta inna i ujegid “Ejj sidi war d ayi ihesseb rmussiyyet inu, war ittidar deg ufaryed i igga 
umsexxar nnes deg wass umi iffey sidi inu, ajegid, zi Urcalim hima ajegid war t ikessi ammu yar 
wur hima ad zzayi intaqem. 21 Mayar amsexxar nnek issen ‘necc, wah, necc xdiy’. Xzar necc ass-a 
d amezwaru zi marra taddart n Yusuf i dd-ihwan hima ad msagarey sidi inu, ajegid.” 

22 Xenni yarra-dd Abicay, mmis n Saruya, inna “Zesma war ittxessi Cimsi ad immet x man aya? 
Aqa netta inser amedhun n SIDI.” 23 Maca Dawud inna “Min jarayi-dd d akidwem, ihenjiren n 
Saruya, umi tdewrem ass-a d rsedyan inu? Ma ittxessa ad itwaney ass-a ca n yijj di Israyil? Ma 
necc war ssiney, aqa necc ass-a dewrey d ajegid n Israyil?” 24 Ajegid inna i Cimsi “Cek war tet- 
tmettid ca!” U ajegid ijjug as. 

25 Ufa d Mafibucat, mmis n Cawul, yusa-dd i umsagar ak-d ujegid. Netta tuya war issird idaren 
nnes, u war iheff tmart nnes u war isebben arrud nnes zeg wass i di iffey ujegid yars ar ass i 
di dd-isqeb netta di rehna. 26 Umi i dd-yusa di Urcalim i umsagar ak-d ujegid, imsar, aqa inna 
as ujegid “Mayemmi war kidi truhed, Mafibucat?” 27 Netta inna as “Sidi inu, ajegid, amsexxar 
inu iydar ayi, mayar amsexxar nnek tuya iqqar ‘Necc xsey ad bardsey i weyyur, ad xas nyey, 
ad rahey yar ujegid’, mayar amsexxar nnek d aqidar. 28 Netta iceqqef deg umsexxar nnek yar 
sidi inu, ajegid. Maca sidi inu, ajegid, am ijj n umalak n AREBBI. Egg, min igan nican di tittawin 
nnek. 29 Minzi marra taddart n baba tuya war tegi myir iryazen imettinen i sidi inu, ajegid. 
Waxxa amenni cek tessyimed amsexxar nnek yar yenni ittetten yar ttabra nnek! Min yari sad d 
tasyart u i umi i ya ttarey sad ktar yar ujegid?” 30 Ajegid inna as “Mayemmi teggid ammu attas 
n wawaren x tmesrayin nnek? Necc nniy ‘Cek d Siba, kenniw ad tebdam tammurt.’ ” 31 Inna 
Mafibucat i ujegid “Netta izemmar ad tt iksi marra, mayar sidi inu, ajegid, aqa isqeb yar taddart 
nnes di rehna.” 

32 Barzillay, Ajilsadi, ihwa zi Rujalim uca izwa L'Urdun ak-d ujegid hima as t iqebbed x L'Urd 
un. 33 Barzillay tuya iwsar attas, ijj n weryaz n tmanyin n isegg w usa. Netta tuya iksi ajegid umi 

t tuya di Mahanayim, minzi netta tuya-t d ijj n weryaz yars agra attas. 34 Ajegid inna i Barzillay 
“Zwa akidi. Necc ad cek yari ksiy di Urcalim.” 35 Maca Barzillay inna i ujegid “Mechar n wussan n 
isegg w usa n tudart inu cad din hima ad ffyey ak-d ujegid yar Urcalim? 36 Ass-a necc yari tmanyin 
n isegg w usa. Ma zemmarey ad farzey cad min isebhen zi min war ihrin? Ma izemmar umsexxar 
nnek ad iqqas min i ya ccey d min i ya swey? Ma zemmarey ad srey sad i tmijja n imedyazen 
d tmedyazin? Mayemmi i ya issedqe? umsexxar nnek ead x sidi inu, ajegid? 37 Amsexxar nnek 
ad izwa cwayt L'Urdun ak-d ujegid. Mayemmi i d ayi ya iwc ujegid tarebbaht-a? 38 Ejj amsexxar 
nnek ad ieqeb hima ad mettey di tendint inu, yar wender n baba d yemma. Aqa da, amsexxar 
nnek Kimham! Ejj it ad izwa ak-d sidi inu, ajegid. Egg as min tetwarid mlih di tittawin nnek.” 

39 Xenni inna ujegid “Kimham ad kidi izwa u min tetwarid mlih di tittawin nnek, ad as t ggey. 
Marra min zzayi tessutared, ad ac t ggey.” 

40 Umi izwa marra rgens L'Urdun u ura d ajegid izwa, xenni ajegid issudem Barzillay u ibarek it. 
Xas uca idwer netta yar temmurt nnes. 

41 Ajegid maca yarni iedu yar Jiljal u Kimham yuyur akides. Marra rgens n Yahuda tuya yu- 
yur ak-d ujegid umi netta tuya izwa, ura d azyen n rgens n Israyil. 42 U xzar, marra iryazen 
n Israyil usin-dd yar ujegid, nnan i ujegid “Mayemmi aytmatney, iryazen n Yahuda, ucaren 
cek i neccin u nedhen ajegid d taddart nnes rami tuya izwa L'Urdun d marra iryazen n Da- 
wud akides?” 43 Xenni arrin marra iryazen n Yahuda x ayt n Israyil “Minzi ajegid itteena ayi-dd. 
Mayemmi txeyyqed x uya? Ma necca neccin zi macca n ujegid niy yiwi-dd netta ict n tarzeft i 
neccin?” 44 Iryazen n Israyil arrin-dd x yeryazen n Yahuda uca Israyil inna “Necc yari eecra n 
ifassen yar ujegid uca ura ak-d Dawud yari necc ktar xawem. Mayemmi i d ayi tessehqared? Ma 
war igi wawar inu d amezwaru, mahend ad dd-arrey ajegid inu?” Maca tuya awa? n yeryazen n 
Yahuda ijhed x wawar n yeryazen n Israyil. 

Ayewwey n Cabea 

r\ 1 Tuya din ijj n weryaz i war isekk w in. Tuya qqaren as Cabea, mmis n Bikri, ijj n Ubinyamini. 
L .< v/ Netta issud di rbuq, inna “Neccin war yarney tasyart di Dawud u neccin war yarney rwart 
ak-d mmis n Yassa. Ejj kur aryaz ad yuyur yar iqidan nnes, a Israyil!” 2 Uca kur aryaz iffey zi yar 
deffar n Dawud, iruh awarni i Cabea, mmis n Bikri. Maca iryazen n Yahuda qqimen resqen ak-d 
ujegid nsen, zi L'Urdun yars ar Urcalim. 

3 Umi yudef Dawud yar taddart nnes di Urcalim, iksi ujegid eecra n temyarin, tiyya nnes nni 
tuya ijja awarni as hima ad hdant taddart. Netta igga itent deg ict n taddart itwahdan u netta 
itthilla daysent, maca war yarsent yudef. Nitenti qqiment belleent yars ar ass n rmewt nsen, 
am tejjarin n yijj n weryaz iddaren. 4 Inna ujegid cawed i Amasa “Raya-dd x yeryazen n Yahuda 
ad munen yari di trata n wussan uca xenni bedd cek simant nnek da!” 5 Amasa iffey hima ad 
iraya x Yahuda ad ssmunen, maca netta ieetter x rweqt i tuya akides igga ujegid. 6 Xenni inna 
Dawud i Abicay “Rexxu ad aney igg Cabea, mmis n Bikri, tueeffna mahu x Abcalum. Ksi akidek 
imsexxaren n sidi u dfar it, hima netta war izemmar ad yaf i yixef nnes tineddam ifaryen uca 
ad iqree tittawin nney.” 7 Ffyen yeryazen n Yu’ab, uyuren awarni as, ak-d ieessasen n arrimet 
d ireqqasen n tazra d marra ayt bu-teyrudt. Nitni ffyen-dd zi Urcalim hima ad dfaren Cabea, 
mmis n Bikri. 

8 Umi ten tuya nitni yar wezru ameqqran n Jibeun, tuya Amasa zzat i wudem nsen. Yu’ab tuya 
itthezzam arrud nnes n umenyi i yard. Tuya xas ijj n uhezzam ak-d ssif deg ufurru i xas itwag- 
gen yar tejeinna nnes. Umi yuyur netta yar zzat, iwda as ssif zzayes. 9 Inna Yu’ab i Amasa “Aqa 
cek mlih, uma?” Icebbar Yu’ab s ufus afusi di tmart n Amasa hima ad t issudem. 10 Amasa war 
ihekkar i ssif i tuya deg ufus n Yu’ab uca netta irqef it zzayes yar tyezdist wiss xemsa n idmaren 

uca ffyen as-dd wadan. Netta immut bra mma irqef it ict n twarat nnedni. U Yu’ab ak-d umas 
Abicay idfar Cabea, mmis n Bikri. 11 Ijj n weryaz ibedd yars y arAmasa. Tuya netta zeg imsexxaren 
n Yu’ab, inna “Ejj kur ijjen i igan ak-d Yu’ab ura d wenni i igan ak-d Dawud, ad idfar Yu’ab!” 
12 Amasa maca tuya izzer itwanned deg idammen nnes deg webrid ameqqran. Umi izra aryaz, 
aqa marra rgens iqqim ibedd, ijarr netta Amasa zeg webrid yar yeyyar u indar ijj n warrud tiwa 
nnes, minzi qae wi yars dd-iwden, izra it, xenni iqqim ittbedda. 13 Arami tuya netta itwagg w ej x 
webrid, edun marra iryazen awarni i Yu’ab, hima ad dfaren Cabea, mmis n Bikri, 14 wenni tuya 
ikka x marra tiqebbar n Israyil yars ar Abal, u yar Bayt-Maeka u yar marra Ibiriyyen. Nitni 
munen uca ruhen cawed awarni as. 15 Ammu dd-usin uca nnden as-dd di Abal-Bayt-Maeka. Nitni 
ssefyen ijj n lbaraj x tendint u Ibaraj nni ibedd yar rhid n zzat i dd-innden i tendint. Marra rgens 
i tuya ak-d Yu’ab, ggin ad areddgen rhid hima ad as ssyedren. 

16 Xenni tray a ict n temyart d tmiyist zi tendint “Srem, srem, inim i Yu’ab ‘As-dd da, ades-dd, 
arami zemmarey akidek ssiwrey.’ ” 17 Umi dd-yusa netta, yudes-dd yars, tenna temyart “Ma 
cek d Yu’ab?” Netta inna “D necc.” Uca tenna as nettat “Ser yar wawaren n tayya nnek.” Netta 
inna “Necc ttesriy.” 18 Xenni tenna “Zic tuya ssiwren di kur amcan, nnan ‘Ittxessa asen ad t 
sseqsan nican di Abal!’, uca ammu i tt kemmren mlih. 19 Necc zeg inni n ayt n rehna d imtiqqan 
di Israyil u cek texsed ad tenyed ict n tendint, tenni d yemmas i Israyil. Mayemmi i ya tsarded 
rwart n SIDI?” 20 Yu’ab yarra-dd xas, inna “Aya igg w ej xafi attas belli necc ad sardey u ad nyey! 
21 Tamesract war tegi amenni. Maca ijj n weryaz zeg idurar n Ifrayim, qqaren as Cabea, mmis 
n Bikri, iksi afus nnes x ujegid, x Dawud. Netta waha ittxessa ad tewcem, xenni ad heyydey zi 
tendint.” Tenna temyart i Yu’ab “Xzar, azegif nnes ad ac-dd immendar tiwa i rhid.” 22 Tusa-dd 
temyart s tiyit nnes yar marra rgens u nitni qessen i Cabea, mmis n Bikri, azegif, ndaren t i 
Yu’ab. Xenni isud Yu’ab di rbuq u nitni bezzeen ixef nsen, gg w ejen x tendint u kur aryaz yuyur 
yar iqidan nnes u Yu’ab ieqeb yar Urcalim, yar ujegid. 

Imdebbaran imeqqranen n Dawud 

23 Yu’ab itwagg d azegif x marra reeskar n Israyil, u Banaya, mmis n Yahuyadae, tuya x ieessasen 
n arrimet u x ireqqasen n tazra. 24 Aduram ibedd x ljizya u Yahucafat, mmis n Axilud, tuya-t d 
amarir n umezruy. 25 Ciwa tuya d amarir u Saduq d Abyatar tuya-ten d ikehhanen. 26 Ufa d Cira 
tuya d ijj n umtiqqi n Dawud. 

Ddeewa n Ijibeuniyyen didd i Cawul 

-i 4 Deg wussan n Dawud tuya din ijj raz, trata n isegg w usa, asegg w as awarni usegg w as. U 
/-i -L Dawud yarzu udem n SIDI u SIDI inna “D man aya x Cawul u x idammen i iresqen di taddart 
nnes, minzi netta inya Ijibeuniyyen.” 2 Xenni iraya-dd ujegid x Ijibeuniyyen, issiwer akidsen. 
Ijibeuniyyen maca war dd-qqarsen ca zeg ayt n Israyil, maca zi min iqqimen zeg Imuriyyen. Ayt 
n Israyil tuyajjugen asen, maca Cawul tuyayarezzu ad ten iwwet deg wecdar nnes i ayt n Israyil 
d Yahuda. 3 Dawud inna i Ijibeuniyyen “Min d awem i ya ggey u s min zi i ya ggey asrah mahend 
ad tbarkem rwart n SIDI?” 4 Ijibeuniyyen nnan as “War d aney icqi nnuqart niy d wurey zi 
Cawul niy zi taddart nnes. Cawed war d aney-dd ikkar ad neney ca n yijj di Israyil.” U netta inna 
“Min i ya tinim, ad awem t ggey.” 5 Nitni nnan i ujegid “Icqa aney weryaz nni ixsen ad xaney 
iqda u tuya inwa ad imha ayimi nney di marra tammurt n Israyil. 6 Ad aney mmewcen sebea n 
yeryazen zi tarwa nnes hima ad ten ayren zzat i SIDI di Jibea n Cawul, wenni itwafarzen zi SIDI!” 
Uca ajegid inna “Necc ad ten wcey.” 7 Maca ajegid isseizz x Mafibucat, mmis n Yunatan, mmis 

20:11 ‘ibedd yares’ - ixs ad yini ibedd yar arrimet n Amasa. 

n Cawul, di ttwee n tjagit i SIDI, tenni tetwagg jarasen, jar Dawud d Yunatan, mmis n Cawul. 
8 Ajegid iksi tnayen n ihenjiren n Risfa, yegis n Aya, i dd-turuw i Cawul, Armuni d Mafibucat, 
d xemsa n ihenjiren n ucmas n Mixal, yegis n Cawul, i dd-turuw i Cadriyil, mmis n Barzillay zi 
Mahulay. 9 Netta iwca iten deg ifassen n Ijibsuniyyen, inni ten ayren x wedrar zzat i uyembub 
n SIDI. Sebsa nni wdan deg ict n twarat. Nitni twanyen deg wussan n tmegra, deg wussan ime- 
zwura, yar beddu n tmegra n temzin. 

10 Xenni teksi Risfa, yegis n Aya, ict n txancet tessu tt zzat i ixef nnes x ijj n jjarf. Zi beddu n tme¬ 
gra yars arami i xasen-dd zegsen waman zeg ujenna. Nettat war tejji ijdad n ujenna ad xasen 
areyyhen s uzir ura d rewhuc n rexra s giret. 

11 Hajan as i Dawud min tuya tegga Risfa, yegis n Aya, tayya n Cawul. 12 Uca Dawud ittef abrid u 
zeg imezday n Yabic di Jilead ikkes ixsan n Cawul d ixsan n mmis Yunatan nni kksen nitni zeg 
wazzay n Bayt-San, mani ten ayren Ifilistiniyyen deg wass i di yerben x Ifilistiniyyen x Cawul 
di Jilbuea. 13 Netta issgassed zi senni ixsan n Cawul d ixsan n mmis Yunatan. Nitni iwyen sawed 
ixsan n yenni itwayren. 14 Nedren ixsan n Cawul d mmis Yunatan di temmurt n Binyamin di 
Saylas deg wender n babas Qis u nitni ggin marra min d asen yumur ujegid. Awarni man aya ijja 
AREBBI ad itwassesreh ixef nnes di ttwee n temmurt s tzagit risen yugyen. 

Amenyi ak-d Ifilistiniyyen, ak-d ayt n Rafa 

15 Ifilistiniyyen mmenyen sawed ak-d Israyil. Dawud ihwa d imsexxaren nnes akides. Nitni 
mmenyen ak-d Ifilistiniyyen uca idwer Dawud yuher attas. 16 Yicbi zi Nub, ijj zeg ayt n Rafa, 
wenni lansa nnes tewzen trata mya n uciql n nnhas u wenni tuya ibyes s yijj n ssif d amaynu, 
ittyir as ad iwwet Dawud. 17 Maca Abicay, mmis n Saruya, iwca as afus u iwta Afilistini, inya it. 
Xenni jjugen as yeryazen n Dawud, nnan “Cek war akidney teffyed sad yar umenyi, mahend 
war txessyid refnar n Israyil.” 

18 Awarni as imsar, aqa ikkar sawed umenyi ak-d ifilistiniyyen di Jub. Rexdenni Sabkay, Ahucayi, 
iwta Saf, wenni d ijj zeg ayt n Rafa. 

19 Uca sawed tuya din umenyi ak-d Ifilistiniyyen di Jub. Ilhanan, mmis n Yasri-Arjim, 
Abaytlahmi, iyreb xjulyat zi Jat. Akeccud n lansa igga am ijj n wesmud n ukeccud n uxeyyed. 

20 Uca ikkar sawed umenyi di Jat. Tuya din ijj n weryaz d azirar, s setta n idewdan yar ifassen 
nnes u setta n tfednin yar idaren nnes, marra rqedd nnes arebsa u sicrin. Ufa d netta itwaxreq- 
dd di Rafa. 21 Netta isstehza zi Israyil, maca Yunatan, mmis n Cimsa, umas n Dawud, iyreb xas. 
22 Arebsa-ya twaxerqen-dd di Rafa di Jat u nitni wdan s ufus n Dawud u s ufus n imsexxaren 
nnes. 


Izri n Dawud i usemyar n Arebbi 



1 Dawud issiwer awaren n izri-ya i SIDI deg wass umi t ifekk SIDI zeg ufus n marra rsedyan 
nnes u zeg ufus n Cawul. 2 Netta inna 


“SIDI d tasdart inu d lburj inu d amsenjam inu. 

3 SIDI n tesdart inu, necc yars i ya arewrey. 

Cek d aserqi inu d yicc n usenjem inu, 
lburj inu yusran u amcan inu n tarewra. 
Amsenjam inu, cek tfekked ayi zi rsunf. 

4 Necc rayiy-dd x SIDI, wenni isdahegen asemyar, 
u necc aqa twasnejmey zi rsedyan inu. 

5 Mayar nnden ayi-dd remwaj n rmewt, 

ssigg w edent ayi rhemrat n waman ihajen. 

6 Iseywan n raxart car fen ayi, 
tixecfin n rmewt hsarent ayi. 

7 Di rehsaret inu rayiy-dd x SIDI u x AREBBI inu i x dd-rayiy. 
Zi zzawect nnes isra netta i tmijja inu 
uca iyuyyan inu udfen yar imezzuyen nnes. 

8 Xenni tenhezz u tarjijj temmurt, 

dsusa n ujenna ttrahen-dd ttasen-dd u nhezzen, 

mayar lyadab nnes tuya itwassary. 

9 Ddexxan igaeeed-dd zeg wenzar nnes 
u timessi zeg uqemmum nnes tsard, 
fefhem ittehduduqen itwassary zzayes. 

10 Netta igga ajenna ad yadar uca ihwa-dd, 

aqa din ijj n useynu d abarcan sadu idaren nnes. 

11 Netta indeh x ijj n uxirub, wah idwa, 
u netta itwazar x wafriwen n usemmid. 

12 Netta igga tagest ad as tenned, 

am ieuccuten, ijj n wegraw n waman, 
iseynuten iqelljen ibbarecnen. 

13 Zi tissiqt qibac nnes twassaryen fefhem ittehduduqen. 

14 Uca ijja SIDi ajjaj ad idduqqez zeg ujenna, 
uca Amcugi x kufci igga tmijja nnes ttnefrara. 

15 Netta iqars fritcat n rqews nnes uca ibezzee iten, 
izzaryed assamen uca issigg w ed iten. 

16 Tisiwin n rebhar dewrent ttbanent, 

dsusa n ddunit dewren earran zeg utextix n SIDI, 
zeg usudi n reewin zi tenzart nnes. 

17 Zi sennej issizzwed-dd afus nnes, yiwi ayi, 
ijbed ayi-dd zeg waman myaren. 

18 Netta ifekk ayi-dd zi reedu inu ijheden, 
zeg inni i d ayi icarrhen, 

minzi nitni tuya jehden xafi. 

19 Nitni hsaren ayi deg wass n arrzeyyet inu, 
maca SIDI tuya d ameemmed inu. 

20 Netta indeh ayi yar ttasie uca issenjem ayi, 
mayar netta tuya isseizza ayi. 

21 SIDI ixref ayi slahsab tasegda inu, 
elahsab tazdugi n ifassen inu ixeges ayi. 

22 Mayar necc ttfey ibriden n SIDI, 

war heyydey ca x AREBBI inu s uxeyyeb. 

23 Mayar marra rheqq nnes tuya zzat i tittawin inu, 
war heyyidey ca x twessa nnes. 

24 Dewrey twakemmrey akides, 
hdiy ixef inu zi rmuesiyyet inu. 

25 SIDI ixref ayi anect n tasegda inu, 
anect n tazdugi inu zzat i tittawin nnes. 

22:11 ‘axirub’ - ijj n lmarka n lmalakat. 

26 1 umedduke? asdiq i tegid cek d amedduker asdiq, 
i bu-teyrudt ikemmren i tegid cek tkemmred. 

27 1 wenni itwassizedgen aqa cek d amezdag, 
ak-d wenni ifaryen aqa tfaryed ktar. 

28 Cek tessnejmed rgens itwahsar. 

Tittawin nnek didd i imeeffaren, cek ad ten tessehwid. 

29 Minzi cek d refnar inu, SIDl! 

SIDI igga tifawt di tagest inu. 

30 Minzi akidek ad azzrey x ict n bandiyya, 
ak-d AREBBI inu ad neggzey x ijj n rhid. 

31 Abrid n Arebbi ikmer, awar n SIDI itwaseffa di tmessi. 

Netta d aserqi i marra inni days ittiqqan. 

32 Mayar man man wen i igan d Arebbi, myir SIDI, 
u man wen i igan d tasdart, myir AREBBI nney? 

33 Arebbi d lburj inu ijhed, 
netta issarxu abrid nnes nican. 

34 Netta igga idaren inu am yenni n iyayden n wezyar, 
u yarra ayi ad beddey x regeudi inu. 

35 Netta issermed ifassen inu i umenyi, 
iyagen inu ad mehden ijj n rqews n nnhas. 

36 Cek tewcid ayi aserqi n usenjem nnek, 
u s uwadee nnek tessemyared ayi. 

37 Aqa tegged ttasie i usurif sadu inu, 
uca ticeebin inu war meyyrent. 

38 Necc dfarey reedy an inu uca tehhiy ten, 
u war dd tteiqqibey a? ten qdiy. 

39 Necc qdiy ten u ssnuqqbey ten arami war kkaren eawed. 
Nitni wdan sadu idaren inu. 

40 Cek tbeysed ayi s jjehd i umenyi, 

tarrid-dd inni i dd-yari ikkaren ad adaren sadu inu. 

41 Cek tewcid ayi timejjart n reedy an inu, n yenni i d ayi ieiffen, 
u necc aredgey ten. 

42 Nitni xezzaren, maca war din tuyi amsenjem, 
xezzaren yar SIDI, maca netta war xasen dd-yarri. 

43 Necc weddarey ten am teejjajt n temmurt, 
am uca? x ibriden necc eejney u rebzey ten. 

44 Cek tfekkid ayi zeg imcubbecen n weydud inu, 
tehdid ayi d azegif n regnus, 

ij n weydud war t ssiney, ad ayi isexxar. 

45 Tarwa n yijj n ubarrani ssniemiren sswadeen ayi. 

Myir rami isra umezzuy waha, srin-dd yari. 

46 Tarwa n yijj n ubarrani fecren, 
waxxa nitni tuya twannden s lbarajat nsen. 


22:28 ‘imeeffaren’ - ‘ayt bu-nnfaxet’. 

22:31 ‘inni days ittiqqan’ - ‘inni xas ittecren’. 

47 Tudart i SIDI. Ad tetwabarek tesdart inu. 

Ejj ad yiri AREBBI n tesdart n usenjem inu ad itwassgaeeed. 

48 Arebbi wenni i xafi ittentaqamen 

u i d ayi itteggen iyduden sadu ufus inu, 

49 wenni i d ayi issuffuyen zeg ufus n reedyan inu, 
wah, cek tesgaeeaded ayi tiwa n yenni i d ayi ittdaddan, 
cek tessenjamed ayi zeg weryaz n rexcunet. 

50 X uyenni, SIDI, necc xsey ad cek qadiy 
u ad zehhdey isem nnek. 

51 Igga isenjimen n ujegid nnes myaren 

uca isscen tamexsiwt nnes icewwaren i umedhun nnes, 
i Dawud u i zzarieet nnes i rebda. 


Awaren ineggura n Dawud 


Ina d awaren ineggura n Dawud. 



Dawud, mmis n Yassa issawar, bu-teyrudt wenni itwasseugan, amedhun n AREBBI n Yaequb d 
amedyaz ieizzen n Israyil issawar: 

2 “Arruh n SIDI issiwer zzayi u awa? nnes x ires inu. 

3 SIDI n Israyil inna, aqa Tasdart n Israyil tessiwe? akidi 

‘Ij n rhakem jar iwdan, ijj n umsegged, 
ijj n rhakem wenni ittegg w eden zi AREBBI, 

4 wenni iggin am tfawt yar tuffut xmi dd-tneqqar tfuct, 
yar ict n tuffut bra iseynuten iebubbzen, 

mafa s tissiqt n tifawt, s wenzar aqa issfuffuy ayemmuy aziza zi temmurt.’ 

5 Waxxa taddart inu yar Arebbi war tegi amenni, aqa igga ayi ijj n rsahd i rebda, msettef u 
itwahda di marra. 

Mayar qae asenjem inu d marra min isnekkaran refrahet, ma war issyemma aya? 

6 Wenni war isekk w in ad immendar am ict n tsetta ak-d isennanen, 
marra nitenti, mayar war izemmar ad twattfent s ufus. 

7 Aryaz wenni ixsen ad tent ihada, itthezzem s wuzzar d ukeccud n lansa 
u nitni ad twasaryent s tmessi deg wemcan nsen.” 

Ayt bu-teyrudt n Dawud 

8 Ina d ismawen n ayt bu-teyrudt i igan yar Dawud: Yucayb Bacabbat, mmis n Utahkamuni, 
azegif n ineyraf zi reeskar. Lansa nnes tuya d rehzut nnes, issnuqqeb tmenya-mya n yeryazen 
deg ijj n umenyi. 9 Awarni as yusa-dd Ilisazar, mmis n Dudu, mmis n Axuxi, netta d ijj zi trata n 
ayt bu-teyrudt inni igan ak-d Dawud, rami sstehzan zzaysen Ifilistiniyyen inni tuya din ssmunen 
i umenyi u iryazen n Israyil tuya gaecden xasen i umenyi. 10 Netta ikkar, iwta deg Ifilistiniyyen 
yars arami afus nnes yuher u irseq ufus nnes di ssif. SIDI yiwid ijj n usenjem d ameqqran deg 
wass nni uca iryazen n rgens eeqben awarni as, myir hima ad keccden. 11 Awarni as yusa-dd Cam- 

23:4 ‘rehtic’ - niy ‘arrbie’. 

23:8 ‘deg ijj n umenyi’ - s Teibranit ‘deg icten ticti’. 

ma, mmis n Aji, Aharari. Rami nnjarwen Ifilistiniyyen yar Laxi, tuya dinni ijj n iyyar iccuren 
s reedes. Rgens tuya yarwer zzat i wudem n Ifilistiniyyen. 12 Netta ibedd di rwest n ureqqie n 
iyyar nni uca ifekk it-idd uca iyreb x Ifilistiniyyen. Ammu yarra as SIDI ijj n weyrab d ameqqran. 
13 Trata zi tr atin n izegifen hwan, usin-dd yar Dawud di rweqt n tmegra, deg ifri n Abdullam. Tuya 
din ict n tejmeet n ifilistiniyyen tewta iqidan nsen di rewda n teyzurt n Irafawiyyen. 14 Dawud 
tuya-t deg ijj n lburj uca tuya din ict n tecbart n ieessasen n Ifilistiniyyen di Bayt-Lahm. 15 Uca 
Dawud irqef it ufadi, inna “Wi i d ayi-dd i ya yawyen aman zi tara n Bayt-Lahm i igan yar tew- 
wart n tendint ?” 16 Xenni cuqqen trata n ayt bu-teyrudt nni rmargeh n reeskar n Ifilistiniyyen, 
uymen-dd aman zi tara n Bayt-Lahm, i igan yar tewwart n tendint. Ksin ten akidsen u iwden yar 
Dawud. Netta yugi ad ten isu, maca izegee iten zzat i SIDI. 17 Netta inna “Aya igg w ej x afi, a SIDI, 
aqa necc ad ggey man aya. Ma ad swey idammen n yeryazen, inni din iruhen am sebbfen tudart 
nsen?” U netta war ixs ad ten isu. D man aya i t iggin trata n ayt bu-teyrudt nni. 

18 Abicay, mmis n Yu’ab, mmis n Saruya, tuya d azegif n trata nni. Netta ihenned lansa nnes 
x tert-mya, issnuqqeb iten. Netta yars ijj n isem itwacennee jar trata nni. 19 Ma war igi netta d 
wenni itwacenneen attas zi trata-ya? X uya tuya netta d rqebtan nsen. Maca netta war yiwid 
ura yar trata n imezwura. 

20 Xenni Banaya, mmis n Yahuyadae, mmis n yijj weryaz imehden, timegga nnes myarent, netta 
zi Qabdiyil. Netta iyreb x tnayen n iyraden ijehden. Sawed tuya netta ihwa ict n twarat, iyreb x ijj 
n weyrad di rwest n yijj n wanu deg ijj n wass umi iwta wedfer. 21 Netta iyreb ura x yijj n weryaz 
d Amisri, ijj n weryaz issegg w aden. Amisri tuya yars ict n lansa deg ufus nnes. Ihwa yars s yijj n 
weemud, ikkes as lansa zeg ufus n Umisri u inya it s lansa nnes. 22 D man aya i igga Banaya, mmis 
n Yahuyadae. X uya yars isem icnee jar trata n ayt bu-teyrudt. 23 Netta tuya d wenni itwacenneen 
attas zi tratin, maca war yiwed ar trata imezwura. Dawud igga it jar imtiqqan ifarzen nnes. 

24 Tuya Sasayil, umas n Yu’ab, jar tratin; Ilhanan, mmis n Dudu, zi Bayt-Lahm; 

25 Camea, Aharudi; Iliqa, Aharudi; 

26 Halas, Afalti; Sira, mmis n Siqqic, Atiquei; 

27 Abieazar, Aeanatuti; Mabunnay, Ahucayi; 

28 Salmun, Axuxiy; Mahray, Anatufati; 

29 Xalab, mmis n Baena, Anatutafi; Ittay, mmis n Ribay, zijibea zeg ayt n Binyamin; 

30 Banaya, zi Fireatun; Hidday, zi teyzurin njaeac; 

31 Abu-Salbun, Aearabati; Sazamut, Abarhumi; 

32 Ilyahba, Acaelubuni; Zeg ihenjiren n Yacan, myir Yunatan; 

33 Camma, Aharari; Axiyam, mmis Carar, Arari; 

34 Ilifalat, mmis n Ahasbay, mmis n Maeki; learn, mmis n Axitufil, Ajiluni; 

35 Hasray, Akarmali; Faeray, Alarabi; 

36 Ji’al, mmis n Natan, zi Suba; Bani, Ajadi; 

37 Salaq, Aeammuni; Nahray, Albi’rutu, ahemmar n resnah n Yu’ab, mmis n Saruya; 

38 Sira, Ayitri; Jarab, Ayitri; 

39 Uriya, Ahitti, marra jmie sebea u-tratin nyeryazen. 

Ahesseb n rgens d reiqab n SIDI 

r\ a 4 Lyadab n SIDI iqqim itwassary x Israyil. Netta issekkar Dawud xasen, inna “Uyur ad 
La ithesbed Israyil d Yahuda!” 2 Inna ujegid i Yu’ab, akumandar n reeskar, wenni tuya yars 
igan “Ekk marra tiqebbar n Israyil, zi Dan yars ar Bi’r-Sabea, hesseb rgens, mahend necc ad ssney 
rqedd n rgens.” 3 Xenni inna Yu’ab i ujegid “Ad yarni SIDI, AREBBI nnek, i rgens-a am mammec 

gan nitni rexxu u cad mya n tseqqar am mammec gan nitni rexxu u ejj ad zarent tittawin n ujegid. 
Maca i umi iwca taynit ujegid i tmesract-a?” 4 Maca awar n ujegid ijhed x Yu’ab u x ikumandaren 
n reeskar. U Yu’ab iffey ak-d ikumandaren n reeskar, yagg w ej x wudem n ujegid hima ad ihesseb 
reeskar n Israyil. 5 Nitni zwan L'Urdun u wtin iqidan nsen yar uyezdis afusi n tendint n Earueir 
tenni yar rwest n teyzart n Jad u yar Yaezir. 6 Usin-dd di Jilead u di Tahtim-Hudci. Xas uca usin- 
dd yar Dan-Yaean u yar jjwayeh n Sidun. 7 Uca usin-dd yar tendint n Sur i ifaryen s iyebrawen 
u yar marra tneddam n Ihiwiyyen d Ikaneaniyyen u iwden xenni yar ljanub n Yahuda di Bi’r- 
Sabea. 8 Ammu kkin nitni marra tammurt u awarni edun tesea n iyuren d eicrin n wussan usin- 
dd yar Urcalim. 9 U Yu’ab iwca i ujegid rqedd n rehsab n rgens. Israyil days tmenya-mya-araf 
n yeryazen imehden inni izemmaren x ssif u xemsa-mya-araf n yeryazen tuya-ten zi Yahuda. 

10 Maca u? n Dawud ibda ad ireddu as, awarni ihesseb rgens u Dawud inna i SIDI “Necc xdiy 
xak attas s min ggiy. Uca rexxu, a SIDI, kkes rmuesiyyet x umsexxar nnek, mayar necc ggiy 
tubbuherya tameqqrant.” 11 Umi Dawud ikkar yar tuffut, imsar, aqayusa-dd awar n SIDI i unabi 
Jad, amwaraw n Dawud, inna 12 “Uyur, siwer i Dawud ‘Ammu iqqar SIDI: Ad ac-dd ssarsey trata 
n tmesrayin. Ixdar ict zzaysent uca ad ac tt ggey.’ ” 13 Uca Jad yusa-dd yar Dawud, ixebbar it, 
inna as “Ma ad iwda sebea n isegg w usa n raz x temmurt nnek? Niy texsed ad tarewred trata n 
iyuren zzat i wudem n reedyan nnek u netta ad cek idfar? Niy texsed ad yiri ttaeun di temmurt 
nnek? Xenni rexxu, ssen min i ya tixdared u xzar, min i ya arrey d tamwarrit yar wenni d ayi 
dd-issekken.” 

14 Xenni inna Dawud i Jad “Necc twahsarey attas. Ejj aney ad newda deg ifassen n SIDI, mayar 
arrehmet nnes temyar, maca war xsey ca ad wdiy deg ifassen n iwdan.” 15 Xenni issiwed SIDI ijj 
n ttaeun x Israyil, zi tuffut yars ar rmijar itwaggen. Mmuten sebein-araf n yeryazen n rgens zi 
Dan ar Bi’r-Sabea. 16 Umi issizzwed lmalak afus nnes x Urcalim, hima ad tt iyder deg udeyyee, 
indem SIDI x tueeffna, inna i lmalak i iggur ad iyder rgens deg udeyyee “Cfa, sehwa afus nnek 
rexxu!” Tuya Lmalak n SIDI ittawed yar unedrar n Uyabusi Arawna. 17 Umi Dawud izra lmalak 
wenni iwtin rgens, issiwer Dawud ak-d SIDI, inna “Xzar, necc xdiy u necc ggiy rmuesiyyet, 
maca ugi-ya, min ggin? Ejj ad yiri ufus nnek i tecti yari d yar taddart n baba.” 

Aealtar x wendrar n Arawna 

18 Deg wass nni beeda yusa-dd Jad yar Dawud, inna as “Gaeeed, sbedd ijj n uealtar i SIDI x une¬ 
drar n Uyabusi Arawna.” 19 Dawud igaeeed elahsab awar n Jad, am mammec t yumur SIDI. 
20 Arawna iceyyee u izra ajegid ak-d imsexxaren nnes usin-dd yars. Xenni yuyur Arawna yar 
barra, yudar zzat i ujegid s wudem nnes yar temmurt. 21 Arawna inna “Mayemmi i dd-yusa sidi 
inu, ajegid, yar umsexxar nnes?” Dawud inna “Hima ad xak syey anedrar hima ad bniy din ijj 
n uealtar i SIDI, mahend ad tbedd tecti di rgens.” 22 Xenni inna Arawna i Dawud “Ejj sidi, ajegid, 
ad iksi u ad iwehheb min d as ittyir d lemlih di tittawin nnes. Xzar aqa din iyenduzen i tyarst 
n wecmad u ksi dduzan n usarwet d rehwayej n iyenduzen d akeccud i tmessi. 23 Aya marra, a 
ajegid, ad ac yewc Arawna i ujegid.” Sawed inna Arawna i ujegid “Iri ad dd-tased cek x rxadar 
yar SIDI, AREBBI nnek!” 24 Maca ajegid inna i Arawna “Lla, maca necc ad xak t syey s ttaman nnes 
ikmer, mayar necc war ttwehhbey i SIDI, AREBBI inu, tiyarsa n wecmad i war isekk w in walu.” 
U Dawud isya anedrar d iyenduzen i xemsin n uciql n nnuqart. 25 Dawud ibna din ijj n uealtar i 
SIDI uca issgaeeed din tiyarsa n wecmad d tewhibin n fyiget. Ammu itwassesreh SIDI x temmurt 
s tzagit nsen yugyen u tetwassbedd tecti di Israyil. 


24:16 ‘anedrar’ - niy ‘andrar’. 

Aduniya ixs ad iksi tagelda 

I 1 Tuya ajegid Dawud iwsar u imyar deg wussan. Ssduriyen t s maltat, maca waxxa amenni war 
t irqif ead rehmu. 2 Nnan as imsexxaren nnes “Ejj ad arzun i sidi inu, ajegid, ict n tehramt d 
taezarct u ejj itt ad tbedd zzat i wudem n ujegid, ad days tethilla. Ejj itt ad tettes yar idmaren 
nnes, hima sidi inu, ajegid, ad idwer ihemma.” 3 Arzun nitni di marra temmurt n Israyil x ict 
n tehramt days azri. Ufin Abicaj, Tacunamit, uca iwyen tt yar ujegid. 4 Tahramt tuya days azri 
attas u nettat tethilla days u tsexxar xas. Ajegid war tt issin ca. 

5 Aduniya, mmis n Hajjit, ixs ad issuera ixef nnes, inna “Necc ad dewrey d ajegid.” Netta idebbar 
ikarruten d imnayen uca izwaren xemsin n yeryazen s tazra zzat i wudem nnes. 6 Babas tuya 
eemmars war xas isseqseh rami d as inna “Mayemmi i teggid aya?” Sawed Aduniya tuya yars 
ijj n waddud icna. Netta turw it-idd awarni i Abcalum. 7 Awaren nnes udfen yar Yu’ab, mmis n 
Saruya, u yar Abyatar, akehhan. Nitni wcin afus i Aduniya. 8 Maca Saduq, akehhan, d Banaya, 
mmis n Yahuyadae, d Natan, anabi, d Cimei d Riei ura d ayt bu-teyrudt nni igan yar Dawud, war 
qqinen ca ixef nsen yar Aduniya. 

9 Aduniya iyars ugi d rebhayem d ieejmiyyen isehhen yar wezru n Zahifa wenni yar tara n Rujil. 
Netta ieard marra aytmas, ihenjiren n ujegid, u marra iryazen n Yahuda, imsexxaren n ujegid. 
10 Maca anabi Natan d Banaya d ayt bu-teyrudt d umas Suliman, war ten ierid ca. 

11 Xenni inna Natan i Batcabae, yemmas n Suliman, inna “Ma war tesrid cek, aqa Aduniya, mmis 
n Hajjit, idwer d ajegid? Aqa Dawud, siditney, war xas yargib? 12 Xenni rexxu, as-dd, ejj ayi ad 
am wcey cwar, hima ad tessnejmed tudart nnem d tudart n mmim Suliman. 13 Uyur, adef yar 
ujegid Dawud, ini as ‘A sidi inu, ajegid, ma war tejjuged i temsexxart nnek uca tennid: S tidett, 
mmim Suliman ad yiri d ajegid awarni ayi u netta ad iqqim x rkursi igellden inu? Mayemmi iga 
xenni Aduniya d ajegid?’ 14 Xzar umi cem dinni tessawared cad ak-d ujegid, ad adfey ura d necc 
ad kemmrey awaren nnem.” 

15 Batcabae tudef yar ujegid deg wexxam n daxer. Ajegid tuya iwsar attas u Abicaj, Tasunamit, 
tsexxar as. 16 Batcabae tesseqwes azegif uca tudar i ujegid uca ajegid inna “Min cem yuyin?” 
17 Nettat tenna as “A sidi, cek tejjuged i temsexxart nnek yar SIDI, AREBBI nnek: S tidett, Su¬ 
liman, mmim, ad yiri d ajegid awarni ayi u netta ad iqqim x rkursi inu igellden! 18 Uca rexxu, 
xzar, Aduniya idwer d ajegid, u rexxu, sidi inu, ajegid, cek war xas tessargibed ca. 19 Netta iyars 
i wattas n rebhayem d ueejmiyyen isehhen d wugi u netta ieard x marra ihenjiren n ujegid u x 
Abyatar, akehhan, u x Yu’ab, akumandar n reeskar, maca amsexxar nnek Suliman, war t ierid 
ca. 20 Yark cek, sidi inu, ajegid, yark cek xezzarent marra tittawin n Israyil, hima cek ad asen 
tessecned, man wen i ya iqqim x rkursi igellden n sidi inu, ajegid, awarni as netta. 21 Niy ad 
imsar, mara sidi inu, ajegid, ad igg ad itwassars deg wender jar rejdud nnes, aqa necc d mmi ad 
twahesben d mudnibin.” 

22 U xzar, am tessawer nettat ead ak-d ujegid, yudef-dd anabi Natan. 23 Xebbaren aya i ujegid, 
nnan “Xzar, aqa da anabi Natan.” Netta yusa-dd zzat i wudem n ujegid, yudar i ujegid s 
uyembub nnes yar temmurt. 24 Uca inna Natan “Sidi inu, ajegid, ma tennid cek ‘Aduniya ad 

1:3 ‘Tacunamit’ - ict n temyart zi Cunam, ict n tendint di temmurt n Issakar, yar ljanub n wedrar n Tabur, di ccamal n 
Israyil. 

1:4 ‘war tt issin ca’ - man aya ixs adyini ‘war kides ittes ca. 

1:6 ‘Nettat’ - yemmas Hajjit. 

yifi d ajegid awarni ayi u netta ad iqqim x fkursi inu!’? 25 Mayar netta ihwa ass-a u netta iyars i 
wattas n febhayem d fmaf isehhen d wugi u ieard x marra ihenjiren n ujegid u x ikumandaren 
n reeskar u x ukehhan Abyatar. Xzar nitni ttetten u sessen zzat i wudem nnes, qqaren ‘Ad iddar 
ujegid Aduniya!’ 26 M aca necc, necc wenni d amsexar nnek, d ukehhan Saduq d Banaya, mmis n 
Yahuyadae, d Suliman, amsexxar nnek, war i d aney ierid ca. 27 Ma iffey-dd wawaf-a zi sidi inu, 
ajegid? Ma xenni war tessargibed ca amsexxar nnek, man wen i ya iqqim x rkursi igellden n sidi 
inu, ajegid, awarni as?” 

Dawud igga tagelda deg ufus n Suliman 

28 Ajegid Dawud yarra-dd xas, inna “Rayat ayi-dd x Batcabad” Nettat tusa-dd yar zzat i wudem 
n ujegid, tbedd din zzat i wudem n ujegid. 29 Xenni ijjug ujegid, inna “S tidett, am iddar SIDI, 
wenni ifekken feemar inu zi marra fehsaret, 30 wah nican, am d ac jjugey yar SIDI, AREBBI n 
Israyil, nniy ‘Aqa mmim Suliman ad yiri d ajegid awarni ayi u netta ad iqqim x rkursi inu deg 
wemcan inu, wah, ammu i t i ya ggey s tidett ass-a.’ ” 31 Uca tudar Batcabae s uyembub nnes yar 
temmurt, teqqunje? i ujegid, tenna “Ad iddar sidi inu, ajegid, i febda!” 

32 Xas uca inna ujegid Dawid “Rayat ayi-dd i ukehhan Saduq, anabi, d Banaya, mmis n 
Yahuyadae!” Uca nitni usin-dd zzat i wudem n ujegid. 33 Inna asen ujegid “Ksim imsexxaren 
n siditwem akidwem u ejj mmi Suliman ad iniy x usardun i yari igan u sehwa t yar Jihun. 34 Ejj 
akehhan Saduq, ak-d unabi Natan, ad t idhen dinni d ajegid x Israyil. Xenni ad tsudem di fbuq 
u ad tinim ‘Tudart i Suliman!’ 35 Ittxessa ad tgaeedem awarni as u netta ad dd-yas ad iqqim x 
rkursi igellden inu. Netta ad yiri d ajegid deg wemcan inu, mayar necc umurey as, hima ad 
yiri d amgewwad x Israyil u x Yahuda.” 36 Banaya, mmis n Yahuyadae, yarra-dd x ujegid, inna 
“Amin, ammu iqqar SIDI, AREBBI n sidi inu, ajegid! 37 Am mammec tuya iga SIDI ak-d sidi inu, 
ajegid, ammu i ya yiri netta ufa ak-d Suliman uca ifi netta ad issemyar sad rkursi igellden nnes 
x rkursi n sidi inu, ajegid Dawud!” 

38 Xenni akehhan Saduq ihwa ak-d unabi Natan d Banaya mmis n Yahuyadae, u ak-d ieessasen n 
arrimet d ireqqasen n tazfa. Nitni ssenyen Suliman x usardun n ujegid Dawud u nedhen t yar 
Jihun. 39 Akehhan Saduq, iksi icc s zzect zeg uqidun uca idhen Suliman. Nitni suden di rbuq u 
marra fgens inna “Tudart i ujegid Suliman!” 40 Marra fgens igaeeed awarni as. Iwdan seffaren 
di tzamarin u farhen ict n fefrahet temyar afami tfegeq temmurt s fhess nsen. 

41 Aya sfin t Aduniya d marra inewjiwen inni yars igan. Nitni tuya bhfa mmunswen. Ura d Yu’ab 
isfa i zzhir n rbuq, inna “Mana rhess zi tendint ammu s zzhir attas?” 42 Am issawaf netta ead, 
yusa-dd Yunatan, mmis n ukehhan Abyatar. Aduniya inna “Adef-dd yar daxef, minzi cek d 
ijj n weryaz imehden. Cek ad tawyed nican ijj n fexbar asebhan.” 43 Yunatan yarra-dd, inna i 
Aduniya “S femqfub, siditney, ajegid Dawud, igga Suliman d ajegid. 44 Ajegid issekk akides ake¬ 
hhan Saduq d unabi Natan d Banaya, mmis n Yahuyadae, d ieessasen n arrimet d ireqqasen n 
tazra u ina ggin t ad iniy x usardun n ujegid. 45 Akehhan Saduq d unabi Natan dehnen t d ajegid 
di Jihun u zi senni gaeeden s refrahet arami tehwef tendint. Aya d rhess i tesfim. 46 Ufa d Su¬ 
liman ittyima x rkursi n tgelda. 47 Ufa d imsexxaren n ujegid usin-dd hima ad barken siditney, 
ajegid Dawud, nnan ‘Ifi ad yarr SIDI isem n Suliman ead icna x yisem nnek u ad yarr SIDI fkursi 
nnes ead imyar x fkursi nnek.’ Uca ajegid yudar x tassut nnes. 48 Eawed inna ujegid ‘Ad itwaba- 
rek SIDI, AREBBI n Israyil, wenni i d iwcin ass-a ad iqqim ijjen x fkursi igellden inu, umi tittawin 
inu ead zemmarent ad twafant aya.’ ” 

49 Marra inewjiwen inni tuya igan yar Aduniya nnxefeen, kkaren uca ffyen, kur aryaz yuyur 
abrid nnes. 50 Aduniya igg w ed zi Suliman. Netta ikkar, yuyur uca icebbar deg waccawen n 
uealtar. 51 Xebbaren aya i Suliman, nnan “Xzar, Aduniya, igg w ed zeg ujegid Suliman, mayar aqa 

netta icebbar deg waccawen n uealtar, iqqar ‘Ejj ajegid Suliman ad ijjag ass-a, aqa netta war in- 
eqq amsexxar nnes s ssif!’ ” 52 Inna Suliman “Mara netta d ijj n weryaz d amtiqqi, war xas iwetti 
ura d ijj n uzuttu n ucewwaf nnes, maca mara itwaf days tueeffna, ittxessa ad immet.” 53 Ajegid 
Suliman issekk ij n ureqqas u nitni kkesin t zeg uealtar u netta yusa-dd, yudar zzat i ujegid Suli¬ 
man. Inna as Suliman “Ruh yar taddart nnek!” 

Awaren ineggura n Dawud i Suliman 

2 1 Umi i d udsen wussan n Dawud, ad immet, ierem netta i mmis Suliman, inna 2 “Necc ad 
uyurey abrid n marra tammurt. Iri tmehded u iri d aryaz! 3 Hda awekker n SIDI, AREBBI 
nnek, hima ad tuyured di tebridin nnes, mahend ad tettfed di twessa nnes d rumurat nnes d 
lfarayid nnnes d cchadat nnes am mammec t yura di ccariea n Musa, hima ad tegged s reeqer di 
marra min i ya tegged d mani mma i ya trahed, 4 hima SIDI ad isseqfe? awa? nnes i xafi issiwer, 
umi inna ‘Mara tarwa nnek ad hdan abrid nsen hima ad uyuren s tesdiqt zzat i wudem inu, s 
wur nsen marra u s reemar nsen marra, xenni war zzayek itwaqess ura d ijj n weryaz zi rkursi 
n Israyil. 

5 Cek tessned eawed min i d ayi igga Yu’ab, mmis n Saruya, min igga netta i tnayen n ikuman- 
daren n reeskar n Israyil: Abnir, mmis n Nir, d Amasa, mmis n Yatir. Netta inya iten. Di rweqt 
n rehna issizzer idammen am di rweqt n umenyi uca am di rweqt n umenyi igga idammen yar 
webyas nnes i yars yar tejeinna nnes ura yar sandaliyat nnes nni x idaren nnes. 6 Egg elahsab 
tiyit nnek u war ttejji acewwaf icaben nnes ad ihwa yar raxart di rehna. 

7 Egg tadukkrit ak-d ayt n Barzillay, Ajileadi. Nitni ad irin jar inni i ya iccen zi ttabra nnek, 
mayar ammu i dd-yusin yari umi arewrey zzat i wudem n umac Abcalum. 8 Xzar Cimei, mmis 
n Jira, Abinyamini, zi Bahurim. ura d netta akidek. Netta ineer ayi s ict n nneeret iqeshen deg 
wass umi necc arewrey yar Mahanayim, maca immserqa akidi yar L’Urdun u necc jjugey as yar 
SIDI, nniy ‘Yari mara ad t nyey s ssif!’ 9 Xenni rexxu, war t hesseb d amezdag, mayar cek d ijj n 
weryaz d amiyis u tessned min i d as i ya tegged hima acewwaf nnes icaben ad ihwa yar raxart 
s idammen. 

10 Dawud itwassars deg wendef jar rejdud nnes. Netta itwander di tendint n Dawud. 11 Ussan i di 
tuya ihekkem Dawud x Israyil, tuya-ten arebein n isegg w usa. Sebca n isegg w usa ihkem di Hibrun 
u di Urcalim ihkem trata u-tratin n isegg w usa. 

Timegga amezwaru n ujeqid Suliman 

12 Suliman iqqim x rkursi n babas Dawud u tageldit nnes tedwer tarenni di remten attas. 13 Xenni 
Aduniya, mmis n Hajjit, yusa-dd yar Batcabae, yemmas n Suliman, uca nettat tenna “Ma twasit 
nnek s rehna?” Netta inna “Rehna!” 14 Netta inna “Necc yari ijj n wawar i cem.” Nettat tenna as 
“Siwer!” 15 Inna netta “Cem tessned, aqa tageldit tusa ayi-dd u marra Israyil igga dayi tittawin 
hima ad dewrey d ajegid, waxxa tageldit tenneqreb uca tedwer i uma, minzi tuya tusa as-dd 
zi SIDI. 16 U rexxu necc xsey ad yarem ttary ict n rhajet waha. War d ayi tagi!” Nettat tenna as 
“Siwer!” 17 Netta inna “Siwer ak-d ujegid Suliman, mayar netta war cem ittarri, hima netta ad 
ayi iwc Abicaj, Tasunamit, d tamyart.” 18 Batcabae tenna “Mlih, necc ad ssiwrey ak-d ujegid di 
ttwee nnek.” 

19 Xenni Batcabae tusa-dd yar ujegid Suliman, hima akides tessiwer x Aduniya. Ajegid ikkar i 
umsagar akides u yudar zzates. Awarni man aya iqqim x rkursi, ijja ad din ssarsen ijj n rkursi 
i yemmas n ujegid u nettat teqqim yar ufus afusi nnes. 20 Xenni tenna as nettat “Necc xsey ad 
ac ttary ict n rhajet waha. War d ayi tagi!” Inna as ujegid: Seqsa, yemma, necc war cem tarriy 
ca.” 21 Nettat tenna as “Ttzawge y cek hima ad temmewc Abicaj, Tasunamit, i umac Aduniya d 

tamyart.” 22 Ajegid Suliman yarra-dd xas, inna i yemmas “Mayemmi tettared cem i Aduniya 
Abicaj, Tasunamit? Ttar xenni ufa d tageldit, mayar netta d uma wenni d ameqqran xafi, wah ttar 
itt i netta u i ukehhan Abyatar d Yu’ab, mmis n Saruya.” 

23 Ajegid Suliman ijjug yar SIDI, inna “SIDI ad ayi igg ta d ta u tad ktar zi man ay a, mayar Adun¬ 
iya issiwef awaf-a didd i tudart nnes! 24 Xenni fexxu, s tidett am iddar SIDI, wenni i d ayi issemt- 
nen u wenni i d ayi issyiman x fkursi n tgeldit n baba Dawud u wenni i d ayi iggin ict n taddart 
am mammec tuya inna. S tidett, Aduniya ad itwaney ass-a!” 25 Xas uca issekk ujegid Suliman 
fumur-a s ufus n Banaya, mmis n Yahuyadae. Wanita iwta it uca immut Aduniya. 

26 Inna ujegid i ukehhan Abyatar “Uyur yar Anatut, yar temmurt nnek, mayar cek d ijj n weryaz 
issdaheg fmewt. Ass-a maca war cek neqqey ca, minzi cek tarbud Ttabut n Sidi inu, SIDI, zzat i 
wudem n baba Dawud u minzi cek tweddbed ufa s marra i zi iweddeb baba.” 27 Suliman yuzzef 
x Abyatar afami netta war tuyi ead d akehhan n SIDI, hima ad itwakemmef wawaf n SIDI i tuya 
issiwer zi jjihet n taddart n £ali di Cilu. 

28 Umi yiwed fexbar yar Yu’ab - aqa Yu’ab iffey, idfar Aduniya, waxxa netta war dd-iffiy ca hima 
ad idfar Abcalum - yarwef Yu’ab yar Uqidun n SIDI uca ittef accawen n uealtar. 29 Xebbaren 
ajegid Suliman aqa Yu’ab yarwer yar Uqidun n SIDI. U xzar, ibedd din yar uealtar. Suliman 
issekk y ars Banaya, mmis n Yahuyadae, inna “Ruh din, ney it!” 30 Banaya yusa-dd yar Uqidun 
n SIDI uca inna as “Ammu i iqqar ujegid ‘Ffey-dd yar barra!’ ” Netta inna “Lla, necc xsey ad 
mmtey da!” Banaya issiwed tamwarrit yar ujegid, inna “Ammu i issiwer Yu’ab u ammu xafi 
dd-yarra.” 31 Inna as ujegid “Egg min i d ac inna netta, yedf it uca nedf it, hima ad tagg w ejed x 
idammen i issizzef Yu’ab x batef, xafi u x taddart n baba. 32 Ammu i ya yarr SIDI idammen nnes 
x uzegif nnes, minzi netta isheyyed tnayen n yeryazen, inni iseggden u ihfa xas, uca inya iten 
s ssif umi baba war t issin: Abnir, mmis n Nir, akumandar n feeskar n Israyil, u Amasa, mmis n 
Yatir, akumandar n reeskar n Yahuda. 33 Ammu i ya eeqben idammen nsen x uzegif n Yu’ab u x 
uzegif n tarwa nnes i febda. Maca Dawud d tarwa nnes d taddart nnes d rkursi nnes, ad yarsen 
yifi fehna zi SIDI i rebda.” 34 Banaya, mmis n Yahuyadae, yuyur din uca iwta it uca inya it. Netta 
itwandef di temmurt nnes di fexfa. 35 Ajegid igga xenni Banaya, mmis n Yahuyadae, deg wem- 
can nnes nnes x reeskar uca akehhan igga it Saduq d ajegid deg wemcan n Abyatar. 

36 Xenni ijja ujegid ad fayan i Cimei, inna as “Bna i yixef nnek ict n taddart di Urcalim uca zdey 
din, war tteffey yar da ufa yar diha! 37 Ad imsar deg wass i di i ya teffyed, ad tezwid tiyzart n 
Qidrun, aqa ad tessned nican ad temmted nhfa mma. Idammen nnek ad ifin x uzegif nnek.” 

38 Cimei yarra-dd x ujegid “Awaf-a d lemlih. Am mammec issiwef sidi inu, ajegid, ammu i ya igg 
ufa d umsexxar nnek.” U Cimei tuya izeddey attas n wussan di Urcalim. 

39 Maca awarni i tfata n isegg w usa, imsar, aqa tnayen n imsexxaren n Cimei arewfen yar Axic, 
mmis n Maeka, ajegid n Jat. Xebbaren aya i Cimei, nnan “Xzar, imsexxaren nnek aqa-ten di Jat.” 

40 Xenni ikkar Cimei, ibardee i weyyuf nnes uca yuyur yar Axic yar Jat, hima adyarzu x imsexxa¬ 
ren nnes. Cimei yuyur din u yarra iten-dd zi Jat. 41 Xebbaren aya i Suliman aqa Cimei iffey zi 
Urcalim yar Jat uca ieqeb-dd. 42 Ajegid issekk ad fayan i Cimei uca inna as “Ma war cek jjiy ad 
tejjaged yar SIDI u eefmey ac, nniy ‘Deg wass i di i ya teffyed diha niy yar dinni, ad tessned ni¬ 
can, ad temmted nhfa mma!’? U cek tennid ayi ‘Awaf-a i sfiy, aqa-t mlih.’ 43 Mayemmi xenni war 
tehdid ca tajagit n SIDI d fumur i d ac ggiy?” 44 Yarenni inna ujegid i Cimei “Cek tessned x marra 
tueeffna i zi tuca-dd deg wuf nnek aqa teggid tt i baba. X uya SIDI ad dd-yarr tueeffna nnek x 
uzegif nnek . 45 Maca ajegid Suliman ad itwabarek u fkursi n Dawud ad itwassemten i febda zzat 
i wudem n SIDI.” 46 Xas uca idebbar ujegid x Banaya, mmis n Yahuyadae, u wanita yuyur yar 
barra, iwta Cimei afami immut wanita. Ammu i tettwacedd tgeldit deg ufus n Suliman. 


348 


1IJEGIDEN 

Adhar amezwaru n SIDI i Suliman d tutra nnes hima SIDI ad as iwc tiyit 

3 1 Suliman idwer d adekk w ar n Fireun, ajegid n Misra. Netta yiwi yegis n Fireun uca issidif it 
yar tendint n Dawud, yars arami tuya isseqfer rebni n taddart nnes d taddart n SIDI d rhid i 
d as dd-innden i Urcalim. 2 Myir rgens iqqim ittqeddam tiyarsa x regeudi waha, minzi ar ussan 
nni war tetwabenni ead taddart i yisem n SIDI. 3 Suliman tuya ittexs SIDI umi yuyur elahsab 
tiwessa n babas Dawud. Iqeddem myir tiyarsa d rebxur x regeudi waha. 

4 Ammu i yuyur ujegid ict n twarat yar Jibeun, hima ad dinni iyars, mayar rgaeedet nni tuya-tt d 
tameqqrant qae. Issgaeeed Suliman x uealtar nni aref tiyarsa n wecmad. 5 lban SIDI di Jideun s 
giret i Suliman deg ict n terjit uca inna AREBBI “Ttar, min tettared ad ac t wcey!” 

6 Uca inna Suliman “Cek teggid tadukkri tameqqrant ak-d umsexxar nnek, baba Dawud, 
am mammec yuyur netta zzat i wudem nnek s tesdiqt d tsegda d tnicant n wur yark u cek 
txemmred as tadukkrit-a tameqqrant u cek tewcid as ijj n mmis hima ad iqqim x rkursi nnes 
iggelden, am tega ass-a. 7 Xenni rexxu, SIDI, AREBBI inu, cek teggid amsexxar nnek d ajegid 
deg wemcan n baba Dawud u necc ead d ahenjir amezyan. Necc war ssiney, mammec i ya ffyey 
u mammec i ya eeqbey. 8 Amsexxar nnek aqa-t di rwest n rgens nnek nni tixdared cek, ijj n 
rgens imyar arami war izemmar ad itwaqedd niy ad itwahseb zeg ubarru nnes ameqqran. 9 Ewe 
xenni i umsexxar nnek ijj n wur hima izemmar ad ihakem di rgens u hima ad ifarz s reeqerjar 
tasebhant d taeeffant, minzi man wen izemmaren ad ihakem x rgens-a ameqqran?” 

10 Awar-a tuya d lemlih di tittawin n Sidi, rami zeema Suliman ittar man aya. 11 Inna as AREBBI 
“Minzi cek tettared aya u war tettared ca tudart tazirart i yixef nnek, u war tettared agra i 
yixef nnek u war tettared ca tudart n reedyan nnek, maca tettared i yixef nnek reeqer hima ad 
tzemmared ad tesrid ddeewat di rmehkama, 12 aqa x uya necc ggiy elahsab awaren nnek. Xzar, 
necc wciy ac ijj n wur d amiyis d ifehhmen, am mammec war tuyi qber i cek u war ittiri awarni 
ac. 13 Ufa d min war tettared, ad ac t wcey, am wagra am ueugi, arami marra ussan n tudart nnek 
war din ittiri weryaz am cek jar ijegiden. 14 Mara cek tuyured x tebridin inu, ad tehdid tiwessa inu 
d rumurat inu, am mammec yuyur babac Dawud, xenni necc ad sszuggarey ussan n tudart nnek 

15 Ifaq-dd Suliman, u xzar, tuya-tt d ict n terjit. Netta yusa-dd yar Urcalim uca ibedd zzat i Tta- 
but n Reahd n SIDI u issgaeeed tiyarsa n wecmad u igga tiwhibin n rehna u issewjed sawed ijj n 
macca i marra imsexxaren nnes. 


Rehkam amiyis n Suliman 

16 Xenni tnayen n temyarin, tinni igan d reqhab, usint-idd yar ujegid, beddent zzat i wudem 
nnes. 17 Ict n temyart tenna “Mara texsed, a sidi inu, necc zeddyey ak-d temyart-a di taddart 
d ict u necc urwey umi i d ayi tuya yars di taddart. 18 Deg wass wiss trata awarni i trarit, imsar, 
aqa ura d tamyart-a turuw-dd ij n uhenjir. Neccin tuya nmun, war tuyi yarney ura d ijj n ubar- 
rani di taddart, myir neccin s tnayen di taddart. 19 Ahenjir n temyart-a immut di giret umi 
tezzer nettat xas deg ides. 20 Nettat tekkar yar wezyen n giret, tekkes ayi ahenjir inu, umi tayya 
nnek tettes u tessars it deg wehsin nnes uca mmis nnes immuten tessars it deg wehsin inu. 
21 Umi necc kkarey yar tuffut hima ad ssuttudey ahenjir inu, xzar, netta immut. Di ssbeh tuya-yi 
xezzarey mlih, zriy tuya-t war igi ca d ahenjir inu wenni i dd-urwey.” 22 Xas uca tenna temyart 
nnednit “Lla, wenni iddaren d ahenjir inu u wenni immuten d ahenjir nnem!” Tennednit tenna 


3:6 ‘rkursi igellden’ - niy ‘learc’ (ijj n wawar itwaksizi teerabt). 
3:10 ‘Sidi’ - s Teibranit ‘Sidi inu’. 

“Lla, wenni immuten d ahenjir nnem u wenni iddaren d ahenjir inu!” Ammu i ssiwrent zzat i 
wudem n ujegid. 

23 Inna ujegid “Tanita teqqar ‘Wenni iddaren d ahenjir inu u wenni immuten d ahenjir nnem’ 
uca wennedni teqqar ‘Lla, wenni immuten d ahenjir nnem u wenni iddaren d ahenjir inu.’ ” 
24 Xenni inna ujegid “Awyem ayi-dd ijj n ssif!” Nitni iwyen ijj n ssif yar ujegid. 25 Ajegid inna 
“Qesset ahenjir iddaren x tnayen uca ewcet ijj n wezyen i icten u ewe i icten nnedni ijj n wezyen 
nnedni.” 26 Maca tamyart i zi tuya ahenjir iddaren, tessiwer ak-d ujegid, minzi izzigez as mmis 
attas, tenna “A sidi, mara texsed, ewcet as ahenjir iddaren, war t neqqet!” Tanita maca tenna 
“War ittiri inu ura war ittiri nnem. Qesset t!” 27 Xenni yarra-dd ujegid, inna “Ewcet as ahenjir 
iddaren! War t neqqet. Nettat d yemmas.” 28 Marra Israyil isra x rehkam i zi ihkem ujegid u nitni 
gg w eden zzat i wudem n ujegid, minzi nitni zrin belli tiyit n AREBBI days hima ad igg azref. 

Rhukkam imeqqranen n Sulima d rwulat nnes 

4 1 Tuya ajegid Suliman d ajegid x marra Israyil. 

2 Ina tuya d rhukkam nnes imeqqranen: 

Eazarya, mmis n Saduq, tuya-t d awkir amezwaru. 

3 Ilihuraf d Axiya, ihenjiren n Cica, tuya-ten d imariren. 

Yahucafat, mmis n Axilud, tuya-t d amarir amezwaru. 

4 Banaya, mmis n Yahuyadae, tuya-t x rseskar. 

Saduq d Abyatar tuya-ten d ikehhanen. 

5 Eazarya, mmis n Natan, tuya-t x rwulat. 

Zabud, mmis n Natan, tuya-t d awkir, amedduke? n ujegid. 

6 Axicar tuya-t x tzeddiyt n ujegid. 

Aduniram, mmis n Abda tuya-t x ljizya. 

7 Suliman yars teneac n rwulat x marra Israyil, inni ibedden x reewee n ujegid d taddart nnes. 
Ad iksi kur ijj ijj n uyur deg usegg w as. 8 Ina d ismawen nsen: 

mmis n Hur x idurar n Ifrayim. 

9 Mmis n Daqar di Maqas u di Caealbim u Bayt-Cams d Ilun-Bayt-Hanan. 

10 Mmis n Hasad di Arubbut. Netta tuya yars Suku d marra tammurt n Hafir. 

11 Mmis n Abinadab yars marra tiwririn n Dur. Tafat, yegis n Suliman, tuya-tt yars d tamyart. 
12 Baena, mmis n Axilud, yars Taenak, Majiddu d marra Bayt-Can i igan yar Surtan, swadday n 
Yazraeil, zi Bayt-Can yars ar Abal-Mahula, yars ar uyezdis nnedni n Yuqnaeam. 

13 Mmis n Jabar tuya di Ramut-Jilead. Netta yars dcurat n Ya’ir, mmis n Manassi, tinni igan di 
Jikad. Tuya yars ura d jjihet n Arjub, tenni di Bacan, settin n tineddam myarent s fhid u s zze- 
krun n nnhas. 

14 Axinadab, mmis n Eiddu, tuya-t di Mahanayim, 

15 Aximaeaz tuya-t di Naftali. Netta yiwi ura Basimat, yegis n Suliman, d tamyart nnes. 

16 Baena, mmis n Hucai, tuya-t di Acir u di Baealut. 

17 Yahucafat, mmis n Faruh, tuya-t di Yassakar. 

18 Cimei, mmis n Iyla, tuya-t di Binyamin. 

19 Jabar, mmis n Uri, tuya-t di temmurt n Jilead, tammurt n Sihun, ajegid n Imuriyyen, u Euj, 
ajegid n Bacan. Netta tuya d ayenni n lwali di temmurt nni. 

3:24 ‘yar ujegid’ - s Teibranit ‘zzat i wudem n ujegid’. 

4:3 ‘amarir - imariren’ - inni zemmaren x tira n rectub d umezruy. 

20 Tuya fgens n Yahuda d Israyil s wattas am ijdi yar tma n rebhar, ammu attas. Nitni ccin, swin 
u farhen. 


Remyaret n Suliman 

5 1 Suliman ihkem x marra tigeldawin, zeg iyzar yars ar tammurt n Ifilistiniyyen u ar aymir 
n Misra. Nitni tuya ttawyen tarzifin u sexxaren i Suliman, marra ussan n tudart nnes. 
2 Asuniy n Suliman i ijj n wass tuya-t tratin ‘kur’ n waren azdad u settin ‘kur’ n waren, 3 eecra n 
iyenduzen isehhen, eicrin n iyenduzen n heddu d mya n wugi, ahta i udaden, iyayden n wezyar, 
waccawen imeqqranen d iwezziwen n rexra. 4 Mayar netta ihkem x marra tammurt x tma-ya n 
iyzar, zi Tifsax yars ar Yazza, x marra ijegiden x tma-ya n yeyzar uca idwer as rehna yar marra 
jwayeh i d as-dd innden. 5 Yahuda d Israyil tuya zeddyen di raman, kur ijj sadu tzayart nnes u 
sadu wartu nnes, zi Dan yars ar Bi’r-Sabea, marra ussan n Suliman. 

6 Suliman tuya yars arebein-araf n rkurit n yeysan i ikarruten nnes u teneac-araf n imnayen. 
7 Lwulat-a, kur ijj deg uyur nnes, thillan deg ujegid Suliman u di marra inni tuya dd-ittasen yar 
ttabra n ujegid Suliman. Nitni war jjin ad ixess walu. 8 Timzin d urum i iysan u i iysan n tazra 
ttawyen ten yar wemcan mani mma iga, kur ijj am mammec awekker nnes. 

9 SIDI iwca i Suliman tiyit d reeqer s wattas u ttasie n wur am ijdi yar tma n rebhar. 10 Tiyit n 
Suliman tuya d tameqqrant x tiyit n marra tarwa n manis i dd-tneqqar tfuct u x marra tiyit 
n Imisriyyen. 11 Netta tuya d amiyis x marra iwdan, x Itan, Azrahi, x Himan, Kalkul d Dardae, 
ihenjiren n Mahul. Isem nnes idwer itwassnen yar marra regnus i d as dd-innden. 12 Netta issiwer 
tert-araf n wawaren iweznen. Aref u-sebea n izran tuya-ten zzayes. 13 Netta issiwer eawed x tce- 
jjura, zi tcejjart n tengelt x idurar n Lubnan ar teelget i dd-iyemmyen zi rhid. Netta issiwer eawed 
x rmar, x ijdad, x marra imuddaren inni ittbueen u x iserman. 14 Zi marra regnus usin-dd iwdan 
hima ad sren tiyit n Suliman, zi marra ijegiden n temmurt inni tuya isran x tiyit nnes. 

Asewjed n Suliman i rebni n zzawect iqeddsen n Arebbi 

15 Hiram, ajegid n Sur, issekk imsexxaren nnes yar Suliman, mayar netta tuya isra, aqa dehnen 
Suliman d ajegid deg wemcan n babas. Iwa Hiram tuya rebda isseizz Dawud. 16 Suliman ijja ad 
inin i Hiram 17 “Cek tessned aqa baba Dawud tuya war izemmar ad ibna ict n taddart i SIDI, 
AREBBI nnes, zi ssibbet n imenyan i zi i d as-dd innden nitni, yars arami ten igga SIDI sadu 
idaren nnes. 18 Maca rexxu iwca ayi SIDI, AREBBI inu, rehna zi marra iyezdisen. War igi bu reedu 
u war din asigg w ed n tueeffna. 19 U xzar, necc nwiy ad bniy ict n taddart i yisem n SIDI, AREBBI 
inu, am mammec issiwer SIDI i baba Dawud, inna ‘Mmic, wenni i ya ssyimey x rkursi nnek, ad 
ibna ict n taddart i yisem inu.’ 20 Umur xenni, aqa ad ayi zedmen ticejjura n tengelt zeg idurar n 
Lubnan. Imsexxaren inu ad irin ak-d imsexxaren nnek u necc ad ac wcey rmunet i imsexxaren 
nnek elahsab marra min d ayi i ya tinid, minzi cek tessned aqa neccin war yarney ura d ijj wenni 
izemmaren ad izdem akeccud am ayt n Sidun.” 

21 Umi isra Hiram awaren n Suliman, imsar, aqa ifarh attas s wattas, inna “Iri ad itwabarek SIDI 
ass-a, mayar netta iwca i Dawud ijj n mmis d amiyis x rgens-a d ameqqran!” 22 Hiram issekk ij n 
ureqqas yar Suliman, inna “Necc sriy i umi i tessekked ij n ureqqas yari. Necc ad ssqefrey marra 
mmezri nnek zi jjihet n ukeccud n tcejjart n tengelt d ukeccud n tcejjart n umerzi. 23 Imsexxaren 
inu ad t-idd awyen zeg idurar n Lubnan yar rebhar u necc ad t ssiwdey x tyarruba n thenya x 

5:3 ‘iwezziwen n rexra’ - ij n lmarka n ijdad am ‘iyaziden’. 

5:6 ‘amnay’ - aryaz wenni inyin x ijj n uyis. 

5:13 ‘teelget’ - niy ‘hisup’. 

5:17 ‘sadu idaren’ - s Teibranit ‘sadu adar nnes’. 

5:22 ‘amerzi’ - niy ‘amedzi’. 

rebhar yar wemcan i d ayi i ya tinid. Dinni ad t ssarxuy u cek ad t teksid. U cek ad tessqefred 
marra mezri inu mahend ad tewced macca i taddart inu.” 

24 Uca Hiram iwca akeccud n tcejjart n tengelt d ukeccud n tcejjart n umerzi, anect mmezri nnes. 

25 Iwca Suliman eicrin-aref n ‘kur’ n irden i Hiram i macca i taddart nnes u eicrin n ‘kur’ n zzect 
n zzitun tahurrect. D man aya i iwca Suliman asegg w as x usegg w as i Hiram . 26 SIDI iwca i Suliman 
tiyit am mammec tuya i d as inna netta. Tuya din rehna jar Hiram d Suliman uca nitni s tnayen 
idsen ggin ijj n reahd. 

27 Ajegid Suliman issgaeeed-dd zi marra Israyil iryazen i rxedmet. Asgaeeed-a yiwi-dd tratin-araf 
n yeryazen i rxedmet. 28 Issekk iten yar idurar n Lubnan, eecra-araf deg uyur, s nnubet: ijj n 
uyur tuya-ten x idurar n Lubnan u tnayen n iyuren tuya-ten di taddart. Aduniram tuya x udeb- 
bar n ljizya . 29 Tuya Suliman yars rawed sebein-araf n yenni yarebbun dqer d tmanyin-araf n 
isuydayen x idurar. 30 Ahta ead i iweqqafen imezwura n Suliman nni igan x rxedmet, tuya din 
trata u-tratin-mya nyeryazen nni issegg w uren rgens i iggin rxedmet . 31 Yumur ujegid ad iwyen 
tisudar timeqqranin, tisudar iyran, tisudar itwasuydan, hima ad ssarsen dsas n taddart . 32 Iben- 
nayen n Suliman d ibennayen n Hiram ura d Ijibayliyyen neqcen tent. Nitni sswejden akeccud 
d yezra hima ad bnan taddart. 


Rebni n zzawect iqeddsen 

6 1 Deg usegg w as wiss arebea-mya u-tmanyin awarni i uffuy n ayt Israyil zi Misra, deg usegg w as 
wiss arebea n tgelda n Suliman x Israyil, deg uyur n Ziw, ayur wiss tnayen, imsar, aqa netta 
ibda ad ibna taddart n SIDI. 2 Taddart i ibna ujegid Suliman i SIDI tuya-tt settin n iyagen n 
tuzzeggart u eicrin n iyagen n tiru u tratin n iyagen n rue?a . 3 Asqif n wadaf, yar zzat n wexxam n 
zzawect n taddart, tuya-t eicrin n iyagen n tezzuggart, yar wudem n tiru n taddart, u tiru nnes 
tuya-t eecra n iyagen yar wudem n taddart . 4 Netta igga i taddart tiburjatin nni zemmaren ad 
twabelleent . 5 Yar rhid yar marra iyezdisen nnes n taddart ibna ijj n rebni n zziyada, yar rehyud 
i d as-dd innden i taddart, rehyud zeg wexxam n zzawect u zeg wexxam n daxer. Igga rebniyyat n 
redruf am wafriwen yar iyezdisen n taddart. 6 Tisefri n wadday tuya-tt di xemsa n iyagen n tiru u 
tenni di rwest tuya-tt di sebea n iyagen u tenni wiss trata tuya-tt di sebea n iyagen, mayar igga 
tinebdatin yar barra n taddart yar iyezdisen nnes, hima tisefrin war ttidfent ca di rehyud n 
taddart. 7 Umi tetwabna taddart, aqa tetwabna s tsudar itwaqessen zi mani tent neqcen, arami 
war twisren ifdisen, niy ccaqur niy ca zi reqcue n wuzzar di taddart, rami tetwabna. 8 Tawwart 
i rebni n redruf yar umerwasu tuya-tt yar uyezdis afusi n taddart. X ddrujat yennden ttgaeeaden 
yar wenni deg umerwasu u zeg umerwasu yar wenni wiss trata. 9 Ammu i ibna taddart, ikemmer 
i-tt u issduri taddart s thenya d resfuf n tneglin . 10 Ibna sawed rebni n zziyada yar marra taddart, 
xemsa n iyagen n ruera. Wanita yarsa s thenya n ukeccud n tcejjart n tengelt x taddart. 

11 Xenni yusa-dd wawar n SIDI yar Suliman, inna 12 “X taddart-a i tbennid, mar a cek tuyured 
elahsab tiwessa inu u ad tegged lfarayid inu u ad tehdid rumurat inu umi daysent tuyured, 
xenni necc ad ac ssqefrey awar i ssiwrey yar babac Dawud . 13 D necc ad zedyey di rwest n ayt n 
Israyil u necc war semmhey ca di rgens inu Israyil.” 

14 Suliman ibna taddart u ikemmer i-tt . 15 Netta ibna ura d udmawen n rehyud n taddart nni igan 
yar daxer s tferwin n ukeccud n tcejjart n tengelt. Zi tisi n taddart yars ar tazeqqa, irehhef iten s 
ukeccud uca irehhef i tisi n taddart s ukeccud n tcejjart n umerzi ., 16 Tuya ibna ead eicrin n iyagen 
zeg iyezdisen n deffar n taddart s tferwin n ukeccud n tcejjart n tengelt, zi tisi yars ar rehyud. 
Netta igga daxer nnes d wexxam n daxer i netta, Aqdas n Uqeddas . 17 Taddart tuya-tt arebein n 
iyagen n tuzzeggart, ixs adyini axxam n zzawect nni yar zzat . 18 Tuya akeccud n tcejjart n tengelt 

6:15 ‘amerzi’ - niy ‘amedzi’. 

i igan yar daxef n taddart itwaneqqec s tteffahin d nnuwwar yarezmen. Marra tuya akeccud n 
tengelt, war ittban ufa d ijj wezru. 19 Igga axxam n daxer yar daxer n taddart hima ad din issars 
Ttabut n Reahd n SIDI. 

20 Axxam n daxer tuya-t eicrin n iyagen n tuzzeggart yar uyezdis n zzat u eicrin n iyagen n fuefa. 
Ifehhef i-t s wurey qae. Ifehhef cawed aealtar s ukeccud n tcejjart n tengelt. 21 Suliman ifehhef 
daxer n taddart s wurey qae. Yar zzat n wexxam n daxer isseedu ssnasef n wurey. irehhef aealtar 
s wurey. 22 Ammu irehhef netta marra taddart s wurey, afami tkemmef marra taddart. Irehhef 
marra aealtar nni igan yar wexxam n daxer, s wurey. 

23 Deg wexxam n daxer igga tnayen n ixiruben n ukeccud n uzemmur. Tiddi nsen tuya-tt di eecra 
n iyagen. 24 Ijj n wafriw n uxirub tuya icebbar xemsa n iyagen uca afriw nnedni ufa d xemsa n 
iyagen. Zeg yixef n yijj n wafriw yars af ixef n wafriw nnes nnedni aqa-t eecra n iyagen. 25 Ufa 
d axirub innedni tuya icebbar eecra n iyagen. Ixiruben tuya yarsen s tnayen idsen ijj n feebar d 
ijj n waddud. 26 Ijj n uxirub tuya ruera nnes eecra n iyagen u ammu ufa d fucfa n uxirub nnedni. 
27 Netta issbedd ixiruben di fwest n taddart n daxer. Ixiruben tuya bezzeen ifriwen nsen arami 
afriw n yijj ittakk w ad ijj n fhid u afriw n uxirub nnedni ittakk w ad nnedni. Yar rwest n taddart 
mhadan ifriwen nsen ayawya, afriw yar wefriw. 28 Netta irehhef ixiruben s wurey. 

29 Marra fehyud n taddart yar marra iyezdisen nnes inqec daysen, aqa iqess ineqqacen n ixiru¬ 
ben d tcejjura n tini d nnuwwar yarzmen, am deg wexxam di daxer am deg wexxam n barra. 

30 Irehhef tisi n taddart s wurey am deg wexxam di daxer am deg wexxam n barra. 31 1 wadaf n 
wexxam n daxer igga tiwwura n ukeccud n uzemmur. Tanebdat sennej ak-d fedruf yar uyezdis 
n tewwart ggin ijj n fexmus n fluid. 32 Tnayen n tewwura tuya-tent zeg ukeccud n uzemmur. Netta 
inqec daysen ineqqacen n ixiruben d tcejjura n tini d nnuwwar yarzmen uca irehhef i-ten s 
wurey. Ibezzee urey x ixiruben u x tcejjura n tini. 33 Igga redruf yar uyezdis n wadaf n zzawect n 
ukeccud n izemmuren, inni iggin ict n terbaet n fhid. 34 Tnayen n tewwura tuya-tent zeg ukeccud 
n tcejjart n umerzi. Tnayen n tyemmar yar ttarfn ict n tewwart tuya ttquwwarent di barra u 
tnayen n tyemmar twaneqcent yar ttarfn tennednit tuya ttquwwarent di daxef. 35 Netta inqec 
daysen ixiruben d tcejjura n tini d nnuwwac yarezmen u irehhef i-ten s wurey, ijj n wudem n 
teqcurt ireyyen x wenqac . 

36 Netta ibna femrah yar daxef s tfata n iseddiyyen n tsudar itwasuydan u s yijj n useddi n 
ukeccud n tcejjart n tengelt. 

37 Deg usegg w as wiss arebea itwassars dsas n taddart n SIDI, deg uyur Ziw. 38 Deg usegg w as wiss 
hitac n uyur Bui, aqa-t d ayur wiss tmenya, tetwakemmef taddart s marra tiseqqar nnes u 
elahsab marra lfarayid. Netta ibna i-tt deg ijj n fmijaf n sebea n isegg w usa. 

Reqsar n Suliman 

7 4 Di taddart nnes ibna Salumu tfettac n isegg w usa. Netta ikemmef marra taddart nnes. 

2 Netta ibna Taddart n Wezyar n Lubnan. Tuya-tt di mya n iyagen n tuzzeggart u xemsin 
n iyagen n tiru u tfatin n iyagen n fuefa, tuya-tt di arebea n iseddiyyen n ipilaren n ukeccud 
ntcejjart n tengelt u s thenya n ukeccud n tcejjart n tengelt tiwa i ipilaren. 3 Tuya s ict n tzeqqa 
zeg ukeccud n tcejjart n tengelt tiwa i thenya n uearred nni igan x xemsa u-rebein n ipilaren nni, 
aqa xemmestac n thenya deg ijj n useddi. 4 Tuya tiburjatin di tfata n iseddiyyen, ict n fekwaza 
ajemmad i fekwaza nnedni, tfata n twafawin 5 Marra tiwwura d fedruf nsent tuya-tent d akwadrun 
n tburjet uca ict n fekwaza tuya-tt ajemmad n ict n fekwaza nnednit, tfata n twafawin. 6 Netta 
igga ijj n wesqif n ipilaren yar zzat n taddart, xemsin n iyagen n tuzzeggart u tfatin n iyagen n 


6:23 ‘ixiruben’ - ijj n lmarka n lmalakat. 

7:2 ‘azyar’ - niy ‘ryabet’ niy ‘tazgant’. ‘ruera’ - niy ‘tiddi’. 

tiru. Yar zzat tuya-tt tasqift u cawed, zzates netta tnayen n ipilaren d ijj n useqqef sennej xas. 
7 Netta igga cawed ijj n wesqif n wadaf zzat i rkursi igellden mani tuya ihakem, asqif n wadaf 
n rmehkamet, uca issduri i-tt zi tisi yars a? tisi nnedni s ukeccud n tcejjart n tengelt. 8 Taddart 
nnes, mani tuya izeddey, tuya din yar deffar n wesqif n wadaf n taddart, wenni itwaggen am 
wannedni, yar daxer ijj n remrah. Netta igga cawed ict n taddart i yegis n Fireun, tenni yiwi 
Suliman d tamyart, amecnaw asqif-a wanita. 9 Man aya marra tuya-t zi tsudar iyran, twasuydant 
elahsab reqyas, zi daxer u zi barra twancaren s rmencar, u man aya zi dsas ar ttarf n sennej qae 
u zi barra ar remrah ameqqran. 10 Dsas itwagg s tsudar iyran, izra n eecra n iyagen d tmenya 
n iyagen 11 u tiwa nsen tisudar iyran, twasuydant elahsab reqyas, ura d akeccud n tcejjart n 
tengelt. 12 Remrah ameqqran i d as-dd innden tuya-t zi trata n iseddiyyen n tsudar itwasuydan 
d ijj n usseddi n ukeccud n tcejjart n tengelt, am i remrah daxer i taddart n SIDI am i wesqif n 
wadaf n taddart. 


Rxedmet n Hiram, amzir n nnhas, i zzawect 

13 Ajegid Suliman issekk yar Hiram zi Sur hima ad dd-yas. 14 Wanita tuya d mmis n ict n tajjac 
zi teqbic n Naftali u babas tuya-t d ijj n weryaz zi Sur, ijj n wemzir n nnhas. Netta tuya iccur 
s refhamet d reeqer d tussna hima ad issuffey qae rxedmet n nnhas. Netta yusa-dd yar ujegid 
Suliman u igga marra rxedmet nnes n nnhas. 

15 Netta igga tnayen n ipilaren n nnhas. Ruera n yijj n upilar tuya-tt tmentac n iyagen uca s yijj 
n ufiru n teneac n iyagen izemmar ad inned i upilar nnedni. 16 Netta igga cawed tnayen n ttijan n 
nnhas ifesyen hima ad ten ssarsen x izegifen n ipilaren. Ruera n yijj n ttaj tuya-t xemsa n iyagen 
u ruera n ttaj nnedni ura d xemsa n iyagen. 17 Ufa d tiracciwin twaggent s ict n rxedmet n umudi 
d ifiran n zzwaq twaggen s ssnaser, i ttijan i igan x izegifen n ipilaren. Sebea i ijj n ttaj u sebea 
i ttaj nnedni. 18 Igga ipilaren ura d tnayen n iseddiyyen s iremmamen i d as-dd innden tiwa i ict 
n tracca hima ad zzaysen issduri ttijan i igan x iseddiyyen n iremmamen. Ammu i igga ura i ttaj 
nnedni. 19 Ttijan x uzegif n ipilaren nni igan yar wesqif n wadaf, twaggen s tlillicin, ruera nsen 
tuya-t arebea n iyagen. 20 Ttijan i igan x tnayen n ipilaren usin-dd zi sennej ak-d uqurar nni tuya 
iqqnen yar tracca uca mitayn n iremmamen quwwaren asen-dd di tnayen n iseddiyyen. Ammu 
i igga ura x ttaj nnedni. 21 Netta issbedd ipilaren yar wesqif n wadaf n zzawect. Issbedd apilar 
afusi uca igga as Yaxin u issbedd ura d apilar nnedni, igga as Bueaz. 22 X uzegif n ipilaren tuya 
din ict n rxedmet izewwqen s rkisan n tlillicin. Ammu tetwakemmer rxedmet n ipilaren. 

23 Netta igga ict n tarimant ifesyen. Tuya-t reebar nnes zi ttarf ar ttarf nnedni eecra n iyagen, d 
uqurar qae, uca tiddi nnes tuya-t di xemsa n iyagen u s ict tezra n tratin n iyagen tzemmared ad 
as tennded. 24 Swadday i tma nnes tuya i d as-dd innden qae tifehhatin, eecra di kur ijj n uyir 
nnden i trimant. Tnayen n iseddiyyen n tfehhatin tuya twafesyen akides. 25 Tarimant tbedd x 
teneac n iyenduzen. Trata zzaysen arrin udem nsen yar ccamal, trata zzaysen arrin s wudem 
nsen yar ryarb, trata zzaysen arrin s wudem nsen yar ljanub u trata zzaysen arrin s wudem 
nsen yar ccarq. Tarimant tarsa xasen u marra zzeenquqat nsen tuya dewren yar daxer. 26 Tuya 
febhar igdar ijj n ufus u tma nnes tuya am rxedmet izewwqen n tma n yijj n ufenjar niy amec¬ 
naw tanewwact n ict n tlillect. Twawit nnes arfayen ‘bat’. 

27 Netta igga eecra n tkarrutin s nnhas. Tuya tuzzeggart n ict n tkarrut arebea n iyagen u tiru 
nnes arebea n iyagen u ruera nnes arebea n iyagen. 28 Ammu i twaggent tkarrutin. Nitenti tuya 
yarsent tcappat earrdent u tcappat earrdent tuya-tent jar ccafud. 29 X tcappat earrdent jar ccaf- 


7:19 ‘tillilicin’ - ijj n lmarka n innuwwaren daysen azri attas. 
7:23 ‘tarimant’ - s teibranit ‘rebhar’ niy ‘it. 

7:26 ‘bat’ - ijj n ‘bat’ erahar 20 niy 40 litru. 

ud, tuya iwrafen n weyraden, iyenduzen d ixiruben. X ccafud aqa din ijj n usenned yar sennej. 
Sadu weyraden d iyenduzen twaggent temrisin n tefray nni yuyren yar wadday. 30 let n tkarrut 
tuya yars arebea n tjarrarin n nnhas d izayruten n nnhas. Arebea n idaren tuya yarsen tiyardin. 
U tiyardin ifesyen nni tuya-tent sadu i tbanyut n usird qibac i mku? tamrist. 31 Aqemmum nnes 
tuya-t yar daxer n ttaj n tkarrut, ijj n uyir yar sennej. Aqemmum nnes tuya-t d aqurar, yusa-dd 
ak-d isennaden, tiru nnes d ijj n uyir d wezyen. U x uqemmum tuya din tinqaein u tcappat nsent 
yar ttrufa n uqemmum tuya-tent s arebea n tyemmar, war gint d tiqurarin. 32 Arebea n tjarrarin 
tuya-tent sadu tcappat earrdent u rehzamat n tjarrarin tuya-tent ceddnent yar tkarrut. Ruera n 
ict n tjarrat tuya-t ijj n uyir d wezyen. 33 Tijarrarin twaggent am twaggent tjarrarin n yijj n ukar- 
ru. Izayruten nsent, barrat nsent, yantat nsent, arradyawat nsent d inuqqab nsent twafesyen 
marra. 34 Tuya din arebea n tyardin yar arebea n tyemmura n ict n tkarrut. Tiyardin ffyent zi 
nnhas n tkarrut. 35 X tkarrut sennej tuya din ijj n ttarf n wezyen n uyir ibedd iquwwar as-dd yar 
marra iyezdisen nnes. X tkarrut sennej tuya din eawed ifassen i tkarrut d tcappat nnes i earrden. 
36 X terwihin yar ifassen nnes u x tcappat nnes earrdent inqec ixiruben, iyraden d tcejjura n 
tini, x kur ijj n wemcan ixra, ura d temrisin n tifray yar marra iyezdisen. 37 Ammu i igga netta 
eecra n tkarrutin, marra s yijj n webrid n ufesyi, s yijj n reqyas, s yijj n waddud. 

38 Igga eawed eecra n tbanyutin n nnhas. Ict n tbanyut iksi arebein n ‘bat’. Ict n tbanyut tuya-tt 
days arebea n iyagen n tiru. X qae ict zi eecra n tkarrutin nni tuya tekkar as-dd ict n tbanyut. 

39 Igga xemsa n tkarrutin yar uyezdis n zzat afusi n taddart u xemsa yar uyezdis n zzat azermad 
n taddart, maca tarimant igga it yar uyezdis n zzat afusi n taddart, yar uyezdis n ccarq yar 
ljanub nnes. 40 Igga Hiram tibanyutin, iyenjayen d ttawyat i urucci uca ikemmer Hiram marra 
rxedmet nni igga i ujegid Suliman i taddart n SIDI: 

41 tnayen n ipilaren d tnayen n iquraren n ttijan inni igan x izegifen n tnayen n ipilaren nni ura 
d tnayen n traccawin i d asent-i-dd innden i tnayen n iquraren n ttijan inni igan x izegifen n 
tnayen n ipilaren, 42 arebea-mya n iremmamen i tnayen n traccawin, twammsebdan x tnayen n 
iseddiyyen n iremmamen i tracca hima ad dren tnayen n iquraren n ttijan inni x wudem sennej 
n ipilaren 43 d eecra n tkarrutin d eecra n tbanyutin x tkarrutin nni 44 d ict n trimant d teneac n 
iyenduzen sadu i trimant 45 teydurin d iyenjajen d ttawyat i urucci. Marra reqeue-a igga Hiram 
i ujegid Suliman i taddart n SIDI, tuya-ten zi nnhas icellelen. 46 Ajegid ikebb iten deg udewwar 
n L'Urdun di traxt igdaren jar Sukkut d Sartan. 47 Suliman isseizz x wewzan n marra reqeue-a di 
ssibbet n rqedd nsen d ameqqran attas. War beqqcen di rewzen n nnhas. 

48 Suliman igga marra reqeue i taddart n SIDI: aealtar n wurey, tazewda n wurey min xef itwassars 
weyrum n wesscan 49 d reqnader, xemsa yar yeffus d xemsa yar uzermad, zzat i wexxam n daxer, 
aqa-ten zeg zeg wurey qae ak-d nnuwac d refnarat d tjeqqadin n teftic nni itwaggen marra s wurey. 

50 Ufa d ttbasi d tjeqqadin d ttawyat i urucci d ifenjaren d tmejmarin nni itwaggen marra n wurey 
isfan. Xenni igga eawed zzekrunat i tewwura n taddart n daxer, i Uqdas n Uqeddas, ura i tewwura 
n taddart, i wexxam n zzaweet, s wurey. 

51 Ammu i tetwakemmer marra rxedmet i igga ujegid Suliman i taddart n SIDI. Uca Suliman is- 
sidef marra reqeue iqeddsen n babas: nnuqart d wurey d reqeue, uca issars man aya marra deg 
ixammen n txubay n taddart n SIDI. 


Adeccen n zzaweet 

8 1 Xenni issmun Suliman imyaren n Israyil d marra izegifen n tqebbar, imeqqranen n ibabaten 
n ayt n Israyil, yar ujegid Suliman di Urcalim hima ad ssgaeeden Ttabut n Reahd n SIDI zi 
tendint n Dawud, tenni d Sihyun. 2 Marra iryazen n Israyil munen-dd yar ujegid Suliman yar 
ficta deg uyur n Itanim, ayur wiss sebea. 3 Marra imeqqranen n Israyil usin-dd u ikehhanen 

ssgaeeden Ttabut. 4 Nitni ssgaeeden Ttabut n SIDI ak-d Uqidun n Umsagar ura d marra reqcue 
iqeddsen i tuya igan deg Uqidun. Ssgaesden tt ikehhanen d Ilawiyyen. 5 Ajegid Suliman d marra 
tamesmunt n Israyil nni tuya yars-dd imunen, tuya-ten akides zzat i Ttabut, wehhben ugi d 
rebhayem, inni war izemmaren ad twahesben zi ssibbet n rqedd ameqqran nsen. 

6 Ikehhanen iwyen Ttabut n Reahd n SIDI yar wemcan nnes, yar wexxam n daxer n taddart, 
deg Uqdas n Uqeddas, a? sadu wafriwen n ixiruben. 7 Mayar ixiruben bezzeen tnayen n wafri- 
wen nsen tiwa n wemcan n Ttabut u ixiruben drin Ttabut d ieumad nnes i tarebbut zi sennej. 
8 Ieumad nnes n tarebbut tuya ffyen-dd, arami twazaren ixfawen n ieumad nnes zeg Uqeddas 
zzat i wudem n wexxam n daxer, maca zi barra war zemmaren ad ten zaren u ieumad qqimen 
dinni yars a? ass-a. 9 War igi ura d ca di Ttabut myir tnayen n terwihin i tuya days issars Musa 
yar Hurib, rami igga SIDI ijj n reahd ak-d ayt n Israyil umi dd-ffyen zi Misra. 

10 Rami dd-ffyen ikehhanen zeg Uqeddas yar barra, imsar, aqa ijj n useynu iccur taddart n 
SIDI. 11 War zemmaren ikehhanen ad qqimen bedden hima ad sexxaren, zi ssibbet n useynu, 
minzi aeugi n SIDI tuya iccur taddart n SIDI. 12 Xenni inna Suliman “SIDI inna aqa netta ad izdey 
deg ijj n useynu ibbumbes. 13 S tidett necc bniy ict n taddart, ict n tzeddiyt i cek, ijj n wemcan 
imten hima ad din tzedyed i rebda. “ 

14 Inneqreb ujegid s uyembub nnes uca ibarek marra agraw-a n rgens n Israyil u marra tames¬ 
munt n Israyil tuya tbedd. 15 Netta inna “Ad itwabarek SIDI, AREBBI n Israyil wenni issiwren s 
uqemmum nnes i baba Dawud d wenni t issqefren s ufus nnes umi inna 16 ‘Zeg wass i di nedhey 
rgens inu Israyil zi Misra, war ixdarey ura d ict n tendint zi marra tiqebbar n Israyil hima ad 
dinni bniy ict n taddart hima ad din yiri isem inu, maca necc ixdarey Dawud hima ad yiri x rgens 
inu Israyil. 17 Tuya deg wur n baba Dawud hima ad ibna ict n taddart i yisem n SIDI, AREBBI n 
Israyil. 18 Uca SIDI inna i baba Dawud: Umi teggid deg wur nnek hima ad tebnid ict n taddart 
i yisem inu, di man aya i teggid mlih umi t tuya deg wur nnek. 19 Maca war igi cek i ya ibnan 
taddart nni, maca mmic i dd-iffyen zi tejeinna nnek u netta ad ibna ict n taddart i yisem inu. 
20 SIDI issemten awar nnes nni issiwer, mayar necc dewrey beddey deg wemcan n baba Dawud 
u qqimey x rkursi igellden n Israyil, am mammec tuya issiwer SIDI, u necc bniy ict n taddart i 
yisem n SIDI, AREBBI n Israyil. 21 Necc ggiy din ijj n wemcan i Ttabut tenni i di iga reahd n SIDI 
i igga netta ak-d ibabaten nney umi ten-dd indeh zi Misra.” 

22 Suliman ibedd zzat i uealtar n SIDI arendad n marra agraw n rgens n Israyil, uca netta iksi ifas- 
sen nnes yar ujenna 23 d netta inna “SIDI, AREBBI n Israyil, war igi ura d ijj n AREBBI am cek deg 
ujenna sennej u x temmurt swadday, wenni ihdan reahd d tmexsiwt icewwaren i imsexxaren 
nnek nni igguren zzat i wudem nnek s marra ur nsen, 24 wenni ihdan x umsexxar nnek, baba 
Dawud, x min xef akides tessiwred, minzi s uqemmum nnek i tessiwred u s ufus nnek i tejjid 
ad itwakemmer, am tega ass-a. 25 Xenni rexxu, SIDI, AREBBI n Israyil, hdat di ttwee n umsexxar 
nnek, baba Dawud, x min kides tessiwred umi tennid ‘War itwaqess zzayek ura d ijj n weryaz zi 
zzat i wudem inu wenni iqqimen x rkursi igellden n Israyil, min i ya kken tarwa nnek ad hdan 
ad uyuren abrid nsen zzat i wudem inu am mammec tuyured cek zzat i wudem inu.’ 26 Xenni 
rexxu, a AREBBI n Israyil, egget ad dewren d tidett awaren nni tessiwred ak-d umsexxar nnek, 
baba Dawud. 

27 Mayar ma s tidett ad izdey SIDI x temmurt? Xzar ajenna, wah ajenna n ijenwan war izemmar 
ad cek iksi, mechar s drus taddart-a nni ssbeddey necc! 28 Meyyer yar tzagit n umsexxar nnek u 
yar uzaweg nnes, a SIDI, AREBBI inu, hima ad tesrid yar urayi u yar tzagit nni izzug umsexxar 
nnek ass-a zzat i wudem nnek. 29 Ejj tittawin nnek ad twarezment giret d wass tiwa i taddart-a, 
tiwa i wemcan-a i x tennid ‘aqa isem inu ad din yiri’ i usegi yar tzagit i izzug umsexxar nnek deg 
wemcan-a. 30 Ser xenni i uzaweg n umsexxar nnek u n rgens nnek Israyil tenni ttaren nitni deg 

8:6 ‘ixiruben’ - ijj n lmarka n lmalakat. 


356 



1IJEGIDEN 

wemcan-a u ser cek xenni deg wemcan n tzeddiyt nnek, deg ujenna, wah ser u yfar. 

31 Mara ixda ijj ak-d umqarreb nnes u tetwagg xas ict n tjagit hima ad tt ijjug u wanita yusa-dd 
uca ijjug zzat i uealtar nnek di taddart-a, 32 ser cek xenni deg ujenna u kkar u hkem x imsexxa- 
ren nnek, hima ad itwahkem x ueeffan, ejj abrid nnes ad ihwa x uzegif nnes u egg s tsegda i 
umsegged u ewe it elahsab tasegda nnes. 33 Mara rgens nnek Israyil itwayreb zzat i wudem 
n reedu minzi nitni xdan akidek u nitni ad yark-dd dewren uca ad etarfen s yisem nnek u ad 
zagen ad ksin s rmeeruf i cek di taddart-a, 34 ser cek xenni deg ujenna u yfar ddnub n rgens 
nnek Israyil u ndeh iten ad dd-dewren yar temmurt nni teweid i ibabaten nsen. 35 Mara ajenna 
itwabellee arami war din ittiri wenzar minzi nitni xdan akidek u nitni ad zzagen am nnqerben 
yar wemcan-a u ad etarfen s yisem nnek u ad dd-dewren zi ddnub nsen umi cek ten tehsared, 

36 ser cek xenni deg ujenna u yfar asen ddenb n imsexxaren nnek u n rgens nnek Israyil, minzi 
cek tessermeded iten abrid asebhan nni ittxessa ad uyuren, u ewe cek xenni anzar x temmurt 
nni teweid d rwart i rgens nnek. 

37 Mara din raz di temmurt, niy ttaeun, m'y itwasseemed imendi zeg usemmid, niy jjrihect n tcej- 
jart niy tamuyri n weyraf niy tamuyri ittetlieen, niy mara ihsar it reedu yar tewwura nnes, niy 
terqef it mammec mma tegga ca n jjrihect niy ca n rehrac, 38 xenni man mma i ya izzug ijj n bna- 
dem zi marra rgens nnek Israyil u man mma i ya ittar, am nitni, kur ijj zzaysen, ssnen jjrihect n 
wur nsen, u netta iksi xenni ifassen nnes yar taddart-a, 39 ser cek xenni deg ujenna, amcan imten 
n tzeddiyt nnek, u yfar u kkar u ewe kur ijj elahsab tibridin nnes, am mammec tessned cek ur 
nnes, mayar cek waha i issnen ur n kur bnadem, 40 hima nitni ad cek gg w eden marra ussan i ya 
kken ddaren x udem n temmurt nni teweid i ibabaten nney, 

41 ura d abarrani nni war igan zi rgens nnek, maca ad dd-yas di ttwee n yisem nnek zeg ict n 
temmurt igg w ejen, 42 mayar nitni ad sren x yisem nnek ameqqran u x ufus nnek ijehden u x uyir 
nnek isswizzaden! Mara netta dd-yusa xenni u ad izag di taddart-a, 43 ser cek xenni zeg ujenna, 
amcan imten n tzeddiyt nnek, u egg elahsab marra min xef i d yark i ya iraya ubarrani, hima 
marra regnus n ddunit ad ssnen isem nnek, hima nitni ad cek gg w eden, am rgens nnek Israyil, 
u ad ucin, aqa isem nnek itwabarreh tiwa i taddart-a i bniy. 

44 Mara rgens iffey yar umenyi ak-d reedu nnes deg webrid x min xef ten tessekked u nitni 
ad zzagen i SIDI am nnqerben yar tendint-a i tixdared cek u yar taddart i bniy necc i yisem 
nnek, 45 ser cek xenni deg ujenna i tzagit nsen u i uzaweg nsen uca tayed asen tasyart. 46 Mara 
nitni xdan akidek - mayar war igi ura d ijj bnadem i war ixdan - u cek teffugmed xasen, ad ten 
tsellmed zzat i wudem n reedu uca nitni ad ten nedhen d imehbas yar temmurt n reedu, mma 
tegg w ej niy tudes i tega 47 u nitni ad tuben deg wur nsen di temmurt mani twahebbsen u nitni 
ad tuben u ad xak-dd rayan di temmurt n yenni ten ihebbsen, ad inin: neccin nexda u negga 
min war iseggden, aqa negga tueeffna! 48 u nitni ad yark-dd dewren s marra ur nsen u s marra 
reemar nsen di temmurt n reedyan nsen inni iten ihebbsen uca ad yark zzagen am nnqerben 
yar temmurt nni teweid i ibabaten nsen, yar tendint-a i tixdared cek u yar taddart-a i bniy necc 
i yisem nnek, 49 ser cek xenni deg ujenna, amcan imten n tzeddiyt nnek, i tzagit nsen u i uzaweg 
nsen uca tayed asen tasyart 50 u yfar i rgens nnek min zi xdan akidek u yfar asen marra ixettan 
nsen i akidek ixdan u ewe asen arrehmet zzat i wudem n yenni i ten ihebbsen hima nitni ad 
xasen arehmen. 51 Nitni mayar d rgens nnec d tasyart nnek nni i dd tessuffyed zi Misra, zi rwest 
n uferran n wuzzar. 

52 Ejj tittawin nnek ad twarzment i uheccem n umsexxar nnek u i uheccem n rgens nnek Israyil, 
mahend ad yarsen tesred ak-d marra irayan nsen yark, 53 mayar cek tfarzed iten i yixef nnek d 
rwart zi marra regnus n temmurt, am mammec tessiwred cek s ufus n Musa, umsexxar nnek, 
umi tessuffyed cek ibabaten nney zi Misra, a Sidi inu SIDI!” 

54 Rami tuya Suliman ikemmef marra tzagit-a u marra aheccem-a yar SIDI, imsar, aqa netta ik- 
kar zi zzat n uealtar n SIDI, am t tuya x ifadden nnes s wecrur iqwes am twasswizzden ifassen 
nnes yar ujenna. 55 Netta ikkar uca ibarek marra agraw n fgens n Israyil, inna s tmijja ijehden 

56 “Itwabarek SIDI, wenni issareyyhen fgens nnes Israyil elahsab marra min tuya issawaf! Ufa 
d ijj n wawaf zi marra awafen isebhanen i d issiwef s ufus n umsexxar nnes Musa, war dd-iwdi 
ufa d ijj. 57 Ad yifi SIDI, AREBBI nney, akidney am tuya iga ak-d ibabaten nney. Ifi netta war i d 
aney ittejji u war i d aney inettar 58 u in ad indeh ufawen nney yars mahend neccin ad nuyur 
x tebridin nnes u ad nehda fumurat nnes d twessa nnes d lfarayid nnes nni yumur i ibabaten 
nney 59 u ejj awafen-a i ssiwfey s uheccem zzat i wudem n SIDI, ass d gifet, ad if in udsen yar 
SIDI, AREBBI nney, hima netta ad yay i umsexxar nnes d fgens nnes Israyil tasyart, kuf ass s 
min i ittriqen i wass nni, 60 mahend marra fegnus n temmurt ad ssnen aqa SIDI d AREBBI, war din 
nnedni, 61 u uf nwem ad yifi imun mahend ad tuyurem ak-SIDI, AREBBI nney, elahsab tiwessa 
nnes u hima ad tehdam fumurat nnes, am tega ass-a.” 

62 Ajegid, u marra Israyil akides, wehhben tiyarsa zzat i wudem n SIDI. 63 Suliman iwehheb tnay- 
en u-eicrin-afaf n ifunasen d tfunasin d mya u-eicrin-afaf n wugi d tayarst n fehna nni iqeddem 
i SIDI. Ammu i deccnen nitni, ajegid d marra ayt n Israyil, taddart n SIDI. 

64 Deg wass d ijjen iqeddes ujegid fwest n femrah n zzat wenni igan zzat i taddart n SIDI, minzi 
issewjed din tayarst n wecmad d tewhibt n ryiget ufa d tadunt n tyarsa n fehna, mayar aealtar n 
nnhas wenni igan zzat i wudem n SIDI, tuya d amezyan hima ad iksi tiyarsa n wecmad d tewhibt 
n ryiget d tadunt n tyarsa n fehna. 

65 Di fweqt nni igga Suliman feid cawed , d Israyil akides marra, ijj n wegraw n fgens ameqqran 
zi Libu-Hamat yars af teyzart n Misra, zzat i wudem n SIDI, AREBBI nney, sebea n wussan ufa d 
sebea n wussan ktar, arbeetac n wussan. 66 Deg wass wiss tmenya yarxu netta i fgens uca nitni 
barken ajegid. Awarni i uya uyuren yar iqidan nsen s wuf ifarh u s fxadar x marra fxar i tuya 
igga SIDI i umsexxar nnes Dawud u i fgens nnes Israyil. 

Adhar wiss tnayen n SIDI i Suliman 

9 1 Awarni fami ikemmef Suliman febni n taddart n SIDI u febni n taddart n ujegid ufa d marra 
min tuya immezri u tuya ixs ad t igg, 2 iban as-dd SIDI i Suliman am i d as-dd iban di Jibeun. 
3 Inna as SIDI “Necc sfiy i tzagit nnek u i uheccem nnek i zi theccmed zzat i wudem inu. Taddart 
i tebnid, qeddsey tt hima ad ssmetney din isem inu i febda uca tittawin inu d wuf inu ad din 
qqimen marra ussan. 4 Maf a cek tuyured zzat i wudem inu am mammec tuya iggur babac Dawud, 
s wuf imun u s tsegda, u ad tegged am mammec marra i d ac umurey u ad tehdid tiwessa inu d 
lfarayid inu, 5 xenni ad ssmetney fkursi n tgelda nnek x Israyil i febda, am mammec ssiwfey yar 
babac Dawud, nniy ‘War itwaqess ufa d ijj n weryaz zzayek zi fkursi igellden n Israyil!’ 

6 Maca maf a kenniw, cek d tarwa nwem, ad theyydem zi yar deffar inu u kenniw war thettam 
ead fumurat inu d twessa inu, nni wciy zzat i wudem nwem, u kenniw ad tuyurem ad tsexxa- 
rem i irebbiten nnedni, ad asen tadarem, 7 xenni ad qdiy Israyil zi temmurt nni d asen wciy uca 
taddart-a i qeddsey i yisem inu ad tt mmendarey zeg wudem inu u Israyil ad idwef d ijj n ume- 
dya d ict n fqeceet n ustehzi iqeshen jar marra fegnus. 8 U x taddart-a tenni yuefan qae, marra 
wi xas i ya ikken, ad itebhet ad iseffar. Nitni ad inin ‘Mayemmi igga SIDI ammu di temmurt-a u 
di taddart-a?’ 9 Ad inin ‘Minzi nitni semhen di SIDI, AREBBI nsen, wenni i dd issuffyen ibabaten 
nsen zi temmurt n Misra u minzi nitni cebbaren di irebbiten nnedni u Israyil yuyur ad asen 
yudar u ad asen isexxar, x uyenni issiwed AREBBI marra fyar-a xasen.’ ” 

Rebniyat n Suliman d ubarru n iyurraba nnes 

10 Awarni i eicrin n isegg w usa i di ibna Suliman tnayen n tudrin, taddart n SIDI u taddart n 
ujegid, imsar 11 - aqa Hiram, ajegid n Sur iwca i Suliman elahsab mezri nnes akeccud n tcejjart 
n tengelt d ukeccud n tcejjart n umerzi d wurey - aqa Suliman iwca i Hiram eicrin n tneddam 
di temmurt n Ljalil. 12 Hiram iffey zi Sur hima ad ixzar tineddam nni i d as iwca Suliman, maca 
tuya-tent war cnant di tittawin nnes. 13 Netta inna “Mana tineddam-a i d ayi tewcid, awma?” U 
netta iraya asent ‘tammurt n Kabul’. Nitenti twarayant ammu yars ar ass-a . 14 Hiram tuya issekk 
i ujegid mya u-eicrin n talint n wurey. 

15 D wa d awa? x ljizya i tuya issgaeeed ujegid Suliman mahend ad ibna taddart n SIDI d taddart 
nnes d lqelea d Majiddu d rhid n Urcalim d Hasur d Majiddu d Jazar. 16 Fireun, ajegid n Misra, 
tuya igaeeed, ittef Jazar, iqedd as timessi. Inya Ikeneaniyyen i tuya izeddyen di tendint u iwca 
i-tt d tarzeft n tesrit i yegis, tamyart n Suliman. 17 Suliman icawed ibna xenni Jazar d Bayt-Hurun 
n wadday 18 d Baela d Tadmar di rexra, di temmurt nni. 19 Netta ibna cawed marra tineddam n 
rexzen nni yars yar Suliman u tineddam n ikarruten u tineddam n imnayen u marra min tuya 
imezri Suliman ad t ibna di Urcalim u x idurar n Lubnan u di marra tammurt i x ihkem. 

20 Marra rgens i iqqimen n Imuriyyen, Ihittiyyen, ifiriziyyen, Ihiwiyyen d Iyabusiyyen, inni war 
igin ca zi ayt n Israyil, 21 ihenjiren nsen nni iqqimen awarni asen di temmurt, inni war izem- 
maren ad ten harrmen i utehhi ayt n Israyil, igga xasen Suliman ljizya n tesmuyi ar ass-a. 22 Zeg 
ayt n Israyil maca war iggi Suliman ura d ijj d ismey, minzi nitni tuya-ten d Ieeskariyyen d 
imsexxaren nnes d rhukkam nnes d ineyraf nnes zi rceskar d imeqqranen n ikarruten nnes d 
imnayen nnes. 23 Ina d imehdayen nni tuya itwareqqmen x rxedmet di ttwee n Suliman, xemsa- 
mya u-xemsin nyeryazen nni tuya idebbaren x rgens nni tuya ittettfen di rxedmet. 

24 Maca yegis n Fireun tgaeeed zi tendint n Dawud yar taddart i tuya i d as ibna. Rexdenni ibna 
lqelea. 

25 Trata n twarawin deg usegg w as issgaeeed Suliman tiyarsa n wecmad d tewhibin n rehna x 
uealtar n SIDI i tuya ibna u ak-d man aya ibexxar ura d jjawi zzat i wudem n SIDI, umi tuya 
ikemmer taddart. 

26 Ajegid Suliman ibna ura d ijj n wagraw n iyarruba di Fisyun-Jabar nni igan yar tma n Rebhar 
n Uyanim, di temmurt Idum. 27 Hiram issekk imsexxaren nnes s wagraw n iyarruba nni, 
ibehriyyen inni issnen rebhar, jmie ak-d imsexxaren n Suliman. 28 Nitni iwden yar Ufir u ksin zi 
senni arebea-mya u-eicrin n talint n wurey u iwyen t yar ujegid Suliman. 

Anewjew n tajegidt n Saba 

-i /V Tajegidt n Saba tesra x ccenneet n Suliman tenni i dd-yusin ak-d yisem n SIDI u nettat 
-L v/ tusa-dd hima ad t tqegeb s thuja n twafit. 2 Nettat tusa-dd yar Urcalim s ict n tmunit i 
d as-dd idfaren s ddqer n wagra attas, s ireyman nni yarebbun rebzar d wattas n wurey d izra 
iyran u nettat tusa-dd yar Suliman u tessiwer akides x marra min yars deg wur. 3 Suliman icarh 
marra awaren n tjegidt. War din ura d ijj n wawar s femcani innuffaren arami war izemmar 
ujegid ad as t icarh. 

4 Tajegidt n Saba tezra marra tiyit n Suliman d taddart i ibna 5 d macca x ttabra nnes d mammec 
qqimen imsexxaren nnes d mammec bedden ixeddamen nnes d warrud nsen d iwarraden nnes 
d ddruj izewwqen i x dd-igaeeed yar taddart n SIDI uca war iqqim days cfahaf buhber cad. 6 Net¬ 
tat tenna i ujegid “Awar nni sriy di temmurt inu x wawaren nnek u x tiyit nnek, nican d tidett. 
7 Necc war uminey ca s wawaren nni, yars arami dd-usiy danita u xenni tittawin inu zrint aya. 
Xzar azyen zi kur man aya war d ayi itwanna. Tiyit d tcuni elahsab ccenneet i x sriy, aqa cek sen- 

9:11 ‘amerzi’ - niy ‘amedzi’. 

nej nsent. 8 Sseed n yeryazen nnek, sseed n imsexxaren nnek, inni ibedden zzat i wudem nnek 
rebda, inni zemmaren ad s?en tiyit nnek. 9 Itwabarek SIDI, AREBBI nnek, wenni umix dd-tusid 
x rxadar hima ad cek yegg x rkursi n Israyil. Minzi SIDI ittexs Israyil i rebda. X uya igga cek d 
ajegid, mahend ad tegged rheqq d tsegda.” 10 Nettat tewca i ujegid mya u-eicrin n talint n wurey 
d wattas n rebzar d yezra iyran. Ijj n ufeyyed n rebzar am wanita i iwcin tajegidt n Saba i ujegid 
Suliman, eemmars sad war dd-yusi ca. 

11 Ufa d agraw n iyarruba n Hiram i-dd yiwyen urey zeg Ufir, yiwyi-dd attas n ukeccud n tcejjart 
n sandal d yezra iyran zi Ufir. 12 Ajegid igga zeg ukeccud n ssandal wanita tihenya i taddart n 
SIDI u i taddart n ujegid ura d rgambriyat d lharpat i imedyazen. Akeccud n ssandal am wanita 
eemmars war dd-yusi niy itwazar ead. 

13 Ajegid Suliman iwca i tjegidt n Saba marra min tuya temmezri, man mma tuya tettar. Sennej 
i man aya iwca as elahsab tizemmar n ufus n ujegid Suliman. Xenni tenneqreb u teeqeb yar tem- 
murt nnes, nettat d imsexxaren nnes. 

Agra attas n Suliman 

14 Rqedd n wurey i ittadfen yar Suliman deg ijj n usegg w as tuya setta-mya u-setta u-settin n 
talint n wurey, 15 bra min iksi zeg itijariyyen u zi tsebbabt n isebbaben u zi marra ijegiden n 
Weeraben u zi lwulat n temmurt. 

16 Ajegid Suliman igga eawed mitayn n tcappat timeqqranin n userqi zeg wurey itwaddzen. Deg 
ict n tcappa itwagg setta-mya n uciql n wurey. 17 Yarni igga netta tert-mya n tcappat n userqi zeg 
wurey itwaddzen. Itwagg deg ict n tcappa trata n ‘mina’ n wurey. Ajegid issars itent di taddart 
n Wezyar n Lubnan. 

18 Ajegid Suliman igga eawed ijj n rkursi igellden ameqqran zi reaj uca iyegef it s wurey isfan. 

19 Rkursi wanita yars setta n tareffidin u azegif n rkursi yar deffar nnes tuya-t iquwwar u yar 
tnayen n iyezdisen n rkursi tuya gan iyagen u tnayen n wayraden tuya bedden zzat i iyagen. 
20 Teneac n wayraden bedden yar tnayen n iyezdisen x setta n tareffidin. Am netta war itwagg 
ead ura deg ict n tgeldit. 

21 Marra iyarrafen n tissit n Suliman tuya-ten n wurey u marra reqcue n Taddart n Wezyar n 
Lubnan tuya-ten s wurey isfan, war din nnuqart days, mayar deg wussan n Suliman tuya hessben 
tt d walu. 22 Mayar ajegid tuya yars ijj n wagraw n iyarruba n Tarcic x rebhar jmie ak-d wegraw 
n iyarruba n Hiram. Ict n twarat di trata n isegg w usa yudef wegraw n iyarruba n Tarcic, yiwi 
urey d nnuqart, reaj d ibayusen d itawsen. 23 Ajegid Suliman iedu marra ijegiden n ddunit deg 
wagra d tiyit. 24 Marra ddunit yarzu ad zaren udem n Suliman mahend ad sren tiyit nnes i tuya 
issars SIDI deg wur nnes. 25 Nitni usin-dd asegg w as awarni i umas, kur ijj s tarzeft nnes, s reqcue 
n nnuqart, reqcue n wurey, arrud, resnah, rebzar, iysan d isardan. 26 Suliman issmun ikarruten 
d imnayen. Netta tuya yars aref u-arebea-mya n ikarruten d teneac-araf n imnayen uca yiwyi 
ten yar tneddam n ikarruten u yar ujegid di Urcalim. 

27 Ajegid igga nnuqart di Urcalim amecnaw izra u tcejjura n tengelt igga iten amecnaw izemmu- 
ren nni igan attas di Temmurt Iwatan. 

28 Iwyen-dd iysan i Suliman zi Misra s ufus n ict n terbiet n tsebbabt n ujegid nni ten teksi s yijj 
n ttaman imetnen zeg ict n terbiet nnednit n tsebbabt. 29 Ijj n ukarru igaeeed-dd u itwassuffyed 
zi Misra s ij n ttaman n setta-mya n uciql n nnuqart u ijj n uyis s mya u-xemsin n uciql. Nitni 
ssuffyen ten s ufus nsen i marra ijegiden n Ihittiyyen u i ijegiden n Iramiyyen. 


10:17 ‘azyar’ - niy ‘ryabet’ niy ‘tazgant’. 
10:18 ‘reaj’ - ixs adyini ‘accawen n lfil’. 

Aebed n lasnam zi Suliman 

n 1 Ajegid Salumu tuya ittexs attas n temyarin tibarranin, am tuya ittexs yegis n Fireun: 

timyarin Timu’abin, Tieammunin, Tidumin, Tisidunin, Tihittin, 2 timyarin zi regnus i x tuya 
inna SIDI i ayt n Israyil “Kenniw war yarsen ttadfem uca ura d nitenti war yarwem ttadfent. 
S tidett ad ywant nitenti ur nwem hima ad tuyurem awarni i irebbiten nsent!” Suliman iqqen 
yarsent s tayri. 3 Netta tuya yars sebea mya n temyarin, tijegidin, u trata-mya n tiyya. Nitenti 
ywant ur nnes. 4 Rami dd-tiwed tewsar yar Suliman ywant temyarin nnes ur nnes, arami yuyur 
awarni i irebbiten nnedni. Ur nnes war iqqim imun i SIDI, AREBBI nnes, am wur n babas Dawud. 
5 Suliman yuyur awarni i Actarut, arebbi n Isiduniyyen, u awarni i Milkum, nnei n arebbi n 
Ieammuniyyen. 6 Suliman igga min igan d aeeffan di tittawin n SIDI. Netta war t-tuyi icdar marra i 
SIDI am babas Dawud. 7 Xenni ibna Suliman ict n rgaeedet i Kamuc, nnei n arebbi n Imu’abiyyen, 
deg wedrar wenni igan zzat i Urcalim, u i Mulix, nnei n arebbi n ayt n Fammun. 8 Ammu i igga i 
marra timyarin nnes tibarranin tinni iwyen rebxur d tyarsa n wecmad i irebbiten nsen. 

9 X uyenni iffugem SIDI x Suliman, minzi ur nnes tuya iheyyed x SIDI, AREBBI n Israyil, i tuya 
yars-dd iban tnayen n twarawin, 10 waxxa tuya itwumur as nican mahend war iggur awarni i 
irebbiten nnedni u netta xenni war ihda min d as yumur SIDI. 11 Uca SIDI inna i Suliman “Minzi 
cek imsar ac ammu arami war tehdid ca reahd inu d twessa inu nni cek umurey, ad zzayek 
qereey tagelda-ya uca ad tt wcey i umsexxar nnek. 12 Deg wussan nnek war t ggey ead di ttwee 
n babac Dawud, maca ad tt qereey zeg ufus n mmic. 13 Maca necc war xak qereey tageldit marra. 
Ad wcey ict n teqbic i mmic di ttwee n umsexxar inu Dawud u di ttwee n Urcalim nni farzey 
necc.” 


Reedyan n Suliman 

14 SIDI issekkar-dd i Salumu ijj n reedu, Hadad, Adumi. Netta zi tarwa n ujegid n Idum. 15 Umi 
tuya Dawud di Idum u Yu’ab, ameqqran nnes n reeskar, igaeeed mahend ad inder inni itwas- 
snuqqben, imsar, aqa inya marra min igan d awtem di Idum. 16 Mayar Yu’ab iqqim dinni setta n 
iyuren ak-d marra Israyil, arami itehha marra min igan d awtem di Idum. 17 Hadad maca izem- 
mar ad yarwer, netta d ca n yeryazen Idumiyyen zeg imsexxaren n babas akides, u nitni ffyen 
yar Misra. Tuya Hada ead d ijj n uhenjir d amezyan. 18 Nitni tuya kkaren zi Midyan uca iwden yar 
Faran. Dinni ksin nitni iryazen n Faran akidsen uca usin-dd yar Misra yar Fireun, ajegid n Misra. 
Wanita iwca as ict n taddart u iwc as awar ad as iwc macca ura iwca as ict n temmurt. 19 Hadad 
yufa rxadar ameqqran di tittawin n Fireun, arami wanita iwca as ucmas d tamyart, ucmas n 
tjegidt Tahfanis. 20 Ucmas n Tahfanis turuw as-dd mmis Janubat, wenni tessuttud Tafhanis di 
taddart n Fireun arami xenni Janubat iyma di rwest n ayt n Fireun. 

21 Isra Hadad di Misra belli Dawud tuya igga ad itwassars deg wender ak-d ibabaten nnes uca 
Yu’ab, akumandar n reeskar, immut. Xenni inna Hada i Fireun “Sekk ayi-dd, ad rahey yar tem¬ 
murt inu!” 22 Maca Fireun inna “Min cek ixessen yari, rami dayek zriy cek texsed ad teeqbed yar 
temmurt nnek?” Netta inna “Walu, maca waxxa amenni sekk ayi-dd din!” 

23 SIDI issekkar xas sawed ijj n reedu nnedni, Razun, mmis n Ilidae, wenni tuya yarewren zi sidi 
nnes Hadad-Fazar, ajegid n Suba. 24 Tuya issmun iryazen, idwer d rqebtan n bandiyya nsen. 
Xuya tuya ixs Dawud ad ten iney. Maca nitni ruhen yar Dimacq, zedyen din u areyysen di Di- 
macq. 25 Netta tuya-t d reedu n Israyil marra ussan n Suliman d man aya sennej i ryar i igga 
Hadad. Netta ieiff Israyil u yareyyes x Aram. 

26 Yarubeam, mmis n Nabat, ijj n Ufrati zi Sarada, ijj n umsexxar n Suliman issgaeeed afus nnes 


11:14 ‘tarwa’ - s Teibranit ‘zzarieet’. 

x ujegid. Yemmas qqaren as Saruea, tuya-tt d tajjac. 27 D man aya d ssibbet i zi tuya dd-issgaeeed 
afus nnes x ujegid. Tuya Suliman ibenna lqelea, iqqen tazzit di tendint n babas Dawud. 28 Tuya 
Yarubeam d ijj n bu-teyrudt imehden. Izra Suliman aqa ahudri imhed di rxedmet uca netta 
igga as x marra rxedmet n tarebbut n taddart n Yusuf. 29 Di rweqt nni imsar aqa Yarubeam iffey 
zi Urcalim uca yufa it unabi Axiya deg webrid. Wanita tuya yard ijj n warrud n jdid u nitni s 
tnayen idsen tuya=ten wehdsen deg iyyar. 30 Axiya ittef arrud n jdid nnes wenni yarden u icar- 
reg it di teneac n imezziqen. 31 Inna i Yarubeam “Ksi eecra n imezziqen i cek, mayar ammu i 
iqqar SIDI, AREBBI n Israyil ‘Xzar, necc ad carrgey tageldit zeg ufus n Suliman uca ad ac wcey 
eecra n tqebbar, 32 maca ict n teqbic ad tiri i netta di ttwee n umsexxar inu Dawud u di ttwee 
n Urcalim, tandint tenni farzey necc zi mara tiqebbar n Israyil. 33 Mayar nitni semhen dayi u 
udaren i Actarut, arebbi n Isiduniyyen, i Kamuc, arebbi n Imu’abiyyen, u i Malkam, arebbi n 
ayt n Eammun. War uyuren nitni di tebridin inu mahend ad ggen min igan nican di tittawin 
inu u war hdin tiwessa inu d lfarayid inu am t igga babas Dawud. 34 Maca war i d as ttekksey 
ca marra tageldit zeg ufus nnes, maca ad t ssmetney d rhakem marra ussan n tudart nnes di 
ttwee n umsexxar inu Dawud, wenni farzey d wenni ihdan rumurat inu d twessa inu, 35 maca 
ad kksey tageldit zeg ufus n mmis u ad cek wcey eecra n tqebbar zzayes 36 u i mmis ad as wcey 
ict n teqbic, mahend ad teqqim i umsexxar inu Dawud ict n tfawt zzat i wudem inu di Urcalim, 
tandint nni farzey necc i yixef inu hima ad din ssmetney isem inu. 37 Necc ad cek ksiy u cek ad 
thekmed x marra min immezri reemar nnek u ad tirid d ajegid x Israyil. 38 Mara cek tesrid yar 
marra min zi cek umurey, ad tuyured x tebridin inu u ad tegged min igan nican di tittawin inu 
am tehdid tiwessa inu d rumurat inu am t igga umsexxar inu Dawud, xenni ad imsar aqa necc ad 
ac bniy ict n taddart i ya teqqim am mammec tt bniy i Dawud u necc ad ac wcey Israyil 39 u necc 
ad ssehwiy tarwa n Dawud, maca war igi i rebda.” 

40 Suliman tuya yarezzu ad iney Yarubeam, maca Yarubeam ikkar, yarwer yar Misra, yar Cixaq, 
ajegid n Misra. Netta iqqim di Misra yars arami immut Suliman. 

Rmewt n Suliman 

41 Min iqqimen n imezruyen n Suliman d marra min igga d tiyit i yars, ma man aya marra war 
itwazemm ca deg wedlis n imezruyen n Suliman? 42 Rweqt nni ihkem Suliman x marra Israyil 
di Urcalim, tuya arebein n isegg w usa. 43 Suliman itwassars deg wendef jar rejdud nnes. Netta 
itwander di tendint n babas Dawud u mmis Rahabeam idwer d ajegid deg wemcan nnes. 

Abettu n tgelldit 

-i r \ 1 Rahabeam yuyur yar Cakim, mayar marra Israyil tuya yusa-dd yar Cakim hima ad t ggen 
-LZid ajegid. 2 Umi isra Yarubeam, mmis n Nabat, x man aya, umi tuya ead di Misra - aqa netta 
tuya yarwer zi zzat n wudem n ujegid Suliman u Yarubeam tuya izdey di Misra - imsar 3 aqa 
ssekken-dd yars ireqqasen, jjin ad xas rayan. Yarubeam d marra agraw n rgens n Israyil usin-dd 
u ssiwren ak-d Rahabeam, nnan 4 “Babac igga xaney ijj n uzayru iqseh. Xenni rexxu, sarxu cek 
rxedmet iqeshen n babac ura d azayru ideqren i xaney igga, xenni ad cek nexdem.” 5 Netta inna 
asen “Uyurem u eeqbem awarni i trata n wussan.” Uca yuyur rgens. 

6 Imcawar ujegid Rahabeam ak-d imeqqranen, inni tuya ibedden zzat i wudem n babas Suliman 
umi tuya ead iddar, inna “S min zi d ayi twessam ad arrey x rgens-a?” 7 Nitni ssiwren akides, 
nnan “Mara cek teggid ixef nnek ass-a d amsexxar i rgens-a, ad xasen tsexxared, ad xasen tar¬ 
red u ad kidsen tessiwred s wawaren icnan, xenni ad dewren nitni d imsexxaren nnek marra 

ussan.” 8 Maca netta indar ccwar i d as tuya wcin imeqqranen uca imcawar ak-d ihudriyyen nni 
tuya akides imyaren u bedden rexxu zzat i wudem nnes. 9 Netta isseqsa ten “Man tcawarem 
ad t narr x wawar n rgens, minzi ssiwren akidi, nnan ayi ‘Sarxu azayru i xaney igga babac.’ ” 
10 Ihudriyyen inni akides tuya imyaren ssiwren akides, nnan “Ammu i ya tarred x rgens i kidek 
issiwren innan ‘Babac issedqe? azayru nney, maca rexxu cek sarxu t xaney’ u ammu i kidsen i ya 
tessiwred ‘Adad amezyan inu ad yiri d ameqqran x tejeinna n baba. 11 Mara baba iqqen awem ijj 
n uzayru iqeshen, xenni necc ad t ssdeqrey ead. Mara baba yarebbi kenniw s urekkud, necc ad 
kenniw textexey s iyardmiwen.’ ” 

12 Deg wass wiss trata usin-dd Yarubeam d marra rgens yar Rahabeam, am mammec tuya 
issiwer ujegid, tuya inna “£eqbem-dd yari awarni i trata n wussan!” 13 Ajegid yarra-dd rgens 
s ict n temwarrit iqeshen, mayar netta indar ccwar i d as wcin imeqqranen. 14 Issiwer akidsen 
elahsab ccwar n ihudriyyen, inna “Baba issedqe? azayru nwem, maca necc ad ssdeqrey ead 
azayru nwem. Baba yarebbi kenniw s urekkud, necc ad kenniw textexey s iyardmiwen.” 

15 Ajegid war isri ca yar rgens, mayar aneqreb-a tuya i dd-yusa zi SIDI, hima ad issemten awar i 
tuya issiwer SIDI s ufus n Axiya, Aciluni, mmis n Nabat. 

16 Umi marra Israyil izra aqa ajegid war yarsen isri ca, yarra-dd rgens x ujegid, inna “Man 
tasyart i yarney di Dawud? Neccin war yarney bu tesyart yar mmis n Yassa. Yar iqidan nnek, a 
Israyil! Xenni rexxu, rha ak-d taddart nnek, Dawud!” Uca yuyur Israyil yar iqidan nsen. 17 Ayt 
n Israyil inni tuya izeddyen di tneddam n Yahuda, aqa Rahabeam tuya xasen d ajegid. 18 Ajegid 
Rahabeam issekk yarsen Aduram, wenni igan x ljizya, u marra Israyil yarjem it s yezra arami 
immut. Ajegid Rahabeam inya deyya x ijj n ukarru hima ad yarwer yar Urcalim. 19 Ammu i 
iyewwey Israyil x taddart n Dawud yars a? ass-a. 20 Umi isra marra Israyil aqa Yarubeam tuya 
ieqeb-dd, imsar, aqa rayan as hima ad dd-yas yar tmesmunt uca ggin t d ajegid x marra Israyil. 
Ura d ijj war ideffar ead taddart n Dawud myir taqbic n Yahuda. 

21 Rahabeam yusa-dd yar Urcalim uca issmun marra taddart n Yahuda d teqbic n Binyamin, mya 
u-tmenyin-araf n iryazen itwafarzen, twadarrben i umenyi, hima ad mmenyen ak-d taddart n 
Israyil, hima ad dd-arren tageldit yar Rahubeam, mmis n Suliman. 22 Xenni yusa-dd wawar n 
SIDI yar Cimaeya, aryaz n AREBBI, inna 23 “Siwe? ak-d Rahabeam, mmis n Suliman, ajegid n 
Yahuda, u ak-d marra taddart n Yahuda u tenni n Binyamin u i marra min iqqimen n rgens, 
ini 24 ‘Ammu issiwer SIDI: War ttgaeedem u war ttmmenyam ak-d aytmatwem, ayt n Israyil. 
Ittxessa ad ieqeb kur ijj n weryaz yar taddart nnes, mayar d man aya i imsaren zzayi.’ ” Nitni srin 
yar wawar n SIDI uca eeqben uca uyuren yar wemcan nsen elahsab awar n SIDI. 

Yarubeam igga ieejmiyyen n wurey d lasnam 

25 Yarubeam ibna Cakim x idurar n Ifrayim uca izdey dinni. Zi senni iffey uca ibna Fanuwil. 

26 Inna Yarubeam deg wur nnes “Tageldit ad teeqeb yar taddart n Dawud, 27 mara rgens ad dd- 
igaeeed hima ad yawi tiwhibin di taddart n SIDI di Urcalim. Xenni ad dd-idwe? wur n rgens-a 
yar siditsen, yar Rahabeam, ajegid n Yahuda. Ad ayi nyen u ad eeqben yar Rahabeam, ajegid n 
Yahuda.” 28 Imcawar ujegid. Xenni igga tnayen n ieejmiyyen n wurey, inna asen i rgens “D attas 
i kenniw mahend ad tgaeedem yar Urcalim. Aqa da, irebbiten nnek, a Israyil, inni cek i dd- 
issuffyen zi Misra.” 29 Netta issbedd ijj n ueejmi di Bayt-Il u wennedni issbedd it di Dan. 30 Aya 
idwer d aerad yar ddnub. Rgens izwar yuyur zzat i wudem n yijj n ueejmi. 

31 Netta issbedd ict n zzawect x regeudi. Igga ikehhanen i d iqqarsen zi marra ttrufa n rgens inni 
war igin zeg ayt n Lawi. 

32 Deg uyur wiss tmenya, deg wass wiss xemmestac n uyur, igga Yarubeam ijj n reid, am reid i 

tteggen di Yahuda, u netta issgaeeed tiyarsa x uealtar. Netta igga ammu di Bayt-Il hima ad iqed- 
dem tiyarsa i ieejmiyyen i yegga. Igga eawed ikehhanen di Bit-Il x fegeudi nni igga. 

33 Deg wass wiss xemmestac deg uyur wiss tmenya n uyur i tuya ixarres netta deg wuf nnes, 
issgaeeed tiyarsa x uealtar nni igga di Bayt-Il. Ammu i issbedd netta ijj n feid i ayt n Israyil uca 
ibexxar febxur x uealtar. 


Aryaz n Arebbi zi temmurt n Yahuda 

q 1 Xzar s wawaf n SIDI yusa-dd ijj n weryaz n AREBBI zi Yahuda yar Bayt-Il. Yarubeam tuya 
-L -D ibedd zzat i uealtar hima ad iwehheb rebxur. 2 Netta ifaya x uealtar, s wawar n AREBBI, 
inna “A aealtar, aealtar, ammu i iqqar SIDI, ad dd-itwaxfeq ijj n mmis di taddart n Dawud, ad 
as qqaren Yuciya. Ad xak igg d tayarst ikehhanen n regeudi inni xak iwehhben rebxur uca ad 
xak itwacmed min iqqimen n ixsan n iwdan.” 3 Deg wass nni iwca ict n feefamet, inna “Ta d 
feefamet i x issiwef SIDI. Xzar aealtar ad icarreg u iyyed i xas igan ad zzayes-dd ihruged.” 

4 Umi isfa ujegid awa? n weryaz n AREBBI wenni ifayan x uealtar di Bayt-Il, imsar, aqa Yunatan 
isswizzed afus nnes x uealtar, inna “Ttef it!” Maca afus nnes, wenni tuya yars isswizzden, yuzey, 
afami war izemmar ead ad t-idd yarr yars. 5 Icarreg uealtar uca ihruged zzayes yiyyed elahsab 
reeramet i iwca weryaz n AREBBI s wawar n SIDI. 6 Xenni yarra-dd ujegid, inna i weryaz n 
AREBBI “Ttar SIDI, AREBBI nnek, uca zag xafi hima afus inu ad yari dd-idwef!” Uca iebed we¬ 
ryaz n AREBBI i uyembub n SIDI uca afus n ujegid idwef-dd yars uca idwef am mammec t tuya 
qbef. 7 Xas uca issiwer ujegid ak-d weryaz n SIDI “As-dd yar taddart inu uca areyyeh! Ufa d necc 
ad ac wcey ict n terzeft.” 8 Aryaz n AREBBI maca yarra-dd x ujegid “Waxxa cek tewcid ayi azyen 
n taddart nnek, necc war akidek ggurey u war tticcey ayrum deg wemcan-a ufa war da sessey. 
9 Mayar ammu i d ayi yumur SIDI s wawar nnes, inna “Cek war dinni ttetted u war dinni tsessed 
u war teiqqib x webrid i x dd-tusid.’ ” 10 Uca netta iruh x ijj n webrid nnedni u war dd-ieqib ca 
x webrid i x dd-yusa yar Bayt-Il. 

11 Di Bayt-Il tuya izeddey ead ijj n unabi iwsar. Mmis nnes yusa-dd, ihaja as min tuya igga weryaz 
n AREBBI deg wass nni di Bayt-Il, ura d awafen i issiwer i ujegid. Nitni hajan as ten i babatsen. 

12 Issiwer akidsen babatsen “X man abrid i yuyur netta?” Ihenjiren tuya zrin man abrid tuya 
ittef weryaz n SIDI wenni tuya i dd-yusin zi Yahuda. 13 Netta inna asen “Bardeem ayi i weyyuf!” 
Nitni bardeen as i weyyur uca netta inya xas iruh. 14 Netta yareddef aryaz n AREBBI uca yufa 
it am iqqim sadu ict n tbegudt. Netta inna as “Ma cek d aryaz n AREBBI wenni dd-iffyen zi Ya¬ 
huda?” Netta inna “D necc!” 15 Xenni inna as “As-dd akidi yar taddart inu u ecc ayrum.” 16 Maca 
netta inna “Necc war zemmarey akidek eeqbey u necc war akidek-dd ttasey. Ufa d necc war 
ttettey, war sessey deg wemcan-a. 17 Mayar x ufus n SIDI iffey-dd wawaf yari “Cek war tzem- 
mared ad dinni tecced ayrum u war tsessed aman. Cek war tzemmared ad teeqbed x webrid i x 
dd-tusid.” 18 Netta inna as “Ufa d necc d ijj n unabi am cek uca ijj n umalak issiwef akidi s wawaf 
n SIDI, inna ‘Awyi t yark di taddart nnek, hima adyecc ayrum, ad isess aman.’ ” Ammu issxarreq 
xas. 19 Uca netta ieqeb akides u netta icca ayrum di taddart nnes, iswa aman. 

20 Umi qqimen nitni yar ttabfa, aqa yusa-dd wawaf n SIDI yar unabi wenni tuya t-idd yarrin 

21 u netta ifaya i weryaz n AREBBI i dd-yusin zi Yahuda, inna “Ammu i iqqar SIDI ‘Mayar cek 
tyewwyed x wawaf n SIDI u war tehdid fumur i d ac yumur SIDI, AREBBI nnek, 22 maca teeqbed 
u teccid ayrum u teswid aman deg wemcan i x i d ac inna: War tzemmared ad din tecced ayrum u 
war din tssesed aman, x uya arrimet nnek immuten war dd-tusa deg wendef n ibabaten nnek.” 
23 Awarni umi tuya icca d iswa, ibardee as i weyyuf i unabi i d igga ad dd-idwef. 24 Ammu dd- 
iffey uca imsagar akides ijj n weyrad, inya it. Rxecbet nnes tuya temmendar din x webrid u 
ayyuf ibedd zzates uca ufa d ayrad ibedd zzat i fxecbet. 25 U xzar, edun ca n yeryazen, zrin 


364 


1IJEGIDEN 


rxecbet temmendar x webrid ura d ayrad ibedd zzat i rxecbet. Nitni usin-dd uca ssiwren x 
man aya di tendint n unabi iwsaren. 26 Umi anabi wenni i t-idd yarrin zeg webrid, isra manaya, 
inna netta “Wa d aryaz n AREBBI wenni tuya iyewwyen x wawar n SIDE X uyenni iwca it SIDI 
i weyrad u wanita imezzeq it uca inya it slahsab awa? n SIDI wenni tuya kides issiwren 27 Uca 
netta issiwer ak-d ihenjiren nnes, inna “Bardsem ayi i weyyur!” Nitni bardsen as 28 uca netta 
iffey, yufa rxecbet temmendar x webrid ura d ayyur d wayrad i ibedden zzat i rxecbet. Ayrad 
war yecci rxecbet u war imezzeq ayyur. 29 Xenni issgassed unabi rxecbet, issars i-tt x weyyur 
uca yiwyi tt akides. Ammu i dd-yusa unabi iwsaren di tendint hima ad xas iwwet agejdur u ad t 
inder. 30 Netta inder rxecbet deg wender nnes u nitni wtinxas agejdur “Uh, uma inu!” 31 Awarni 
i umi tuya t inder, imsar, aqa netta issiwer ak-d ihenjiren nnes, inna “Xmi necc i ya mmtey, 
nedrem ayi deg wender i di immendar weryaz n AREBBI u ssarsem ixsan inu x uyezdis n ixsan 
nnes! 32 Mayar awa? i ibarreh s wawar n SIDI x usaltar-a nni igan di Bayt-Il u x marra tizawiyyin 
n regsudi nni igan di tneddam n Samarya, ad dd-iffey nican.” 

33 Awarni i wawar-a war dd-iddekk w ir ca Yarubeam zeg webrid aseffan nnes, maca yareqqem 
sawed ikehhanen zi marra ttrufa n rgens x regsudi. Wenni t ixsen, yareqqem it u wanita idwer 
d ijj zeg ikehhanen n regsudi. 34 Zi tmesract-a tewda taddart n Yarubsam di ddnub arami dd- 
tqarreb yar utehhi d waredeg zi temmurt. 

Yarubeam d unabbi Ahiya 

-i a 4 Di rweqt nni idwer Abiya, mmis n Yarubsam, ihrec. 2 Inna Yarubsam i temyart nnes 
-L i“Kkar, bedder arrud nnem, mahend war iseqqer ijj aqa cem d tamyart n Yarubsam, ad 
tuyured yar Cilu. Aqa dinni anabi Axiya wenni i d xafi innan aqa necc ad dewrey d ajegid x 
rgens-a. 3 Ksi secra n iyrumen d tefdirin d ijj n uqdih n tamment akidem uca uyur yars! Netta 
ad am yini min i ya imsaren ak-d uhenjir.” 4 Uca ammu i tegga temyart n Yarubsam. Nettat 
tekkar, tuyur yar Cilu, tiwed yar taddart n Axiya. Axiya tuya war itwiri mayar tittawin nnes 
tuya dewrent ttemmsent di tewsaret nnes. 5 Maca SIDI inna i Axiya “Xzar, ad dd-tas temyart n 
Yarubsam hima ad cek tesseqsa x mmis minzi wanita ihrec. Ta d ta i d as i ya tinid. Xmi i dd ya 
tas, ad imsar, nettat ad tessnismer ixef nnes d icten nnednit. 

6 Umi isra Axiya rhess n isuraf nnes yar tewwart, imsar, aqa netta inna “Adef-dd yar daxer, a 
tamyart n Yarubsam! Mayemmi tessnismired ixef nnem amecnaw cem d icten nnednit? Necc 
twassekkey-dd yarem s ict n tebrat iqeshen. 7 Uyur, ini i Yarubsam ‘Ammu i iqqar SIDI, AREBBI 
n Israyil: Necc ssgassdey cek zi jar rwest n rgens u ggiy cek d amgewwad x rgens inu Israyil 8 u 
necc carrgey tageldit zi taddart n Dawud uca wciy ac tt. Cek maca war tegid am umsexxar inu 
Dawud, wenni ihdan rumurat inu d wenni i dd ayi idfaren hima ad yegg myir min igan nican 
di tittawin inu. 9 Cek teggid tt d taseffant mahu x min ggin marra innedni qber i cek uca cek 
tuyured teggid irebbiten nnedni d rexyarat nnedni ifesyen hima ad ayi tessared uca tendared 
ayi awarni i wesrur nnek. 10 X uyenni ad awyey tuseffna x taddart n Yarubsam u ad tehhiy zi 
Yarubsam marra wi t itteggen x rhid, am wenni itwabellsen, am wenni itwajjen di Israyil, u 
necc ad mhiy min iqqimen n taddart n Yarubsam, am mammec farden reybar yars a? i ya iqda. 

11 Man wen zi taddart n Yarubsam i ya immten di tendint, ad t ccen yitan u wi i ya immten deg 
iyyar, ad t ccen ijdad n ujenna, mayar SIDI d wenni tt innan. 

12 U cem, kkar, uyur yar taddart nnem! Mara idaren nnem ad awyen yar tendint, ad immet 
uhenjir. 13 Marra Israyil ad xas wten agejdur u nitni ad t nedren, mayar netta waha zi taddart n 
Yarubsam ad ittef ander, mayar di taddart n Yarubsam myir days waha i itwaf min igan icnan 
i SIDI, AREBBI n Israyil. 14 SIDI maca ad dd-issekkar ijj n ujegid x Israyil wenni i ya itehhan tad¬ 
dart n Yarubsam, ass aqa d wa. Min din? Wah, sad rexxu! 15 SIDI ad iwwet Israyil, ad t issenhezz 

ssa d ssa am uyanim deg waman, u netta ad iqree Israyil zi temmurt-a isebhen i iwca i ibabaten 
nsen u netta ad ten yareyyec ayirin i yeyzar, minzi nitni ggin i yixef nsen tirebbin n cwarti u 
searen zzaysent SIDI. 16 Netta ad isellem Israyil di ssibbet n ddnub i igga Yarubeam u i zi dd-yarra 
Israyil ad ixda.” 

17 Uca tekkar temyart n Yarubeam, tettef abrid uca tiwed yar Tirza. Umi dd-tusa yar tnebdat n 
taddart, immut uhenjir. 18 Nitni nedren t u marra Israyil iwta xas agejdur, elahsab awar n SIDI i 
issiwer s ufus n umsexxar nnes, anabi Axiya. 

19 Imezruyen iqqimen n Yarubeam, mammec immney d mammec ihkem, xzar, aqa twazemmen 
deg wedlis n usettef n ijegiden n Israyil. 20 Ussan i tuya ihekkem Yarubeam tuya tnayen u-eicrin 
n issegg w usa. Netta itwassars deg wender jar rejdud nnes u mmis Nadab idwer ad ihkem deg 
wemcan nnes. 


Rmewt n Rahubeam, mmis n Suliman 

21 Rahabeam, mmis n Suliman, tuya d ajegid di Yahuda. Netta tuya yars wahit u-rebein n 
isegg w usa umi idwer netta d ajegid. Netta ihkem sebetac n isegg w usa di Urcalim, di tendint i 
ixdar SIDI zi jar marra tiqebba? n Israyil hima ad din issemten isem nnes. Yemmas qqaren as 
Niema, tenni d ict n Taeammunit. 22 Yahuda igga min igan d aeeffan di tittawin n SIDI u nitni 
searen t mahu x marra min tuya ggin ibabaten nsen s ddnub nsen i zi xdan. 

23 Mayar ura d nitni bnan regeudi i yixef nsen d imayduten iqeddsen d tirebbin n cwarti, di 
marra tiwririn yueran u sadu kur tacejjart tazizit. 24 Tuya din ura d iryazen iqehhbiyyen di tem- 
murt. Nitni ggin marra jjeayef n regnus i tuya issuffey SIDI zi rwart zzat i wudem n ayt n Israyil. 
25 Deg usegg w as wiss xemsa n ujegid Rahabeam, imsar, aqa igaeeed Cicak, ajegid n Misra, didd 
i Urcalim. 26 Netta ikkes reknuz zi taddart n SIDI u reknuz zi taddart n ujegid, iwa, netta ikkes 
marra. Iksi ura d marra tcappat n userqi n wurey nni igga Suliman. 27 Deg wemcan nsent igga 
ujegid Rahabeam tcappat n userqi n nnhas. Igga i-tent deg ifasssen n imeqqranen x ireqqasen 
n tazra nni tuya tteessan yar wadaf n taddart n ujegid. 28 Mermi mma i ya yadef ujegid yar tad¬ 
dart n SIDI, imsar, aqqa ireqqasen n tazra arebbun tent u iwyen tent xenni eawed yar wexxam 
n ireqqasen n tazra. 29 Imezruyen iqqimen n Rahabeam d marra min igga, ma man aya marra 
war itwazemm ca deg wedlis n usettef n ijegiden n Yahuda? 30 Tuya iga umenyi jar Rahabeam 
d Yarubeam marra ussan. 31 Rahabeam itwassars deg wender jar rejdud nnes. Netta itwander jar 
rejdud nnes di tendint n Dawud. Yemmas qqaren as Niema, ict n temyart Taeammunit. Mmis 
Abiya idwer d ajegid deg wemcan nnes. 

Abiyam, ajegid x temmurt n Yahuda 

4 Deg usegg w as wiss tmentac n ujegid Yarubeam, mmis n Nabat, idwer Abiya d ajegid x 
-LC) Yahuda. 2 Netta ihkem trata n isegg w usa di Urcalim. Yemmas qqaren as Maeka, yegis n 
Abicalum. 3 Netta yuyur di marra ddnub n babas nni tuya igga qber nnes uca ur nnes war tuyi 
ca icdar yar SIDI, AREBBI nnes, am wur n babas Dawud. 4 Maca di ttwee n Dawud iwca as SIDI, 
AREBBI nnes, ict n refnar di Urcalim, umi igga ad issekkar mmis awarni as u umi igga ad yejj 
Urcalim tbedd, 5 mayar Dawud tuya igga min igan nican di tittawin n SIDI u netta tuya war 
iheyyed di marra tudart nnes x marra min i d as yumur netta, myir di tmesract n Uriya, Ahitti. 
6 Tuya din amenyi jar Rahabeam d Yarubeam, marra ussan n tudart nnes. 

7 Imezruyen iqqimen n Abiya d marra min igga, ma war twazemmen ca deg wedlis n usettef n 
ijegiden n Yahuda? Tuya din eawed amenyi jar Abiyam d Yarabeam. 8 Abiya ijja ixefnnes ad it¬ 
wassars deg wender n babas. Nedren t di tendint n Dawud. Mmis Asa idwer d ajegid deg wemcan 

14:23 ‘tacejjart’ - niya ‘addag’ (’iddagen). 

nnes. 


Asa, ajegid x temmurt n Yahuda 

9 Deg usegg w as wiss eicrin n Yarubeam, ajegid n Israyil, idwer Asa d ajegid x Yahuda. 10 Netta 
ihkem wahit u-rebein n isegg w usa di Urcalim. Hennas qqaren as Maeka, yegis n Abicalum. 11 Asa 
igga min igan nican di tittawin n SIDI, am babas Dawud. 12 Netta issuffey iryazen iqehhbiyyen 
zi temmurt uca iheyyed marra imeyda n n lasnam nsen i tuya ggin ibabaten nnes. 13 Netta 
issheyyed ura d hennas Maeka zi jjehd nnes am tjegidt, mayar nettat tuya tegga ijj n rexyar d 
jjeifect n trebbit n cwarti. Asa iqess ura d jjeifect nnes uca isscemd i-tt yar teyzart n Qidrun. 
14 Waxxa war twaheyydent regeudi, maca u? n Asa tuya icdar nican i SIDI, marra ussan n tudart 
nnes. 15 Netta yiwi reqcue iqeddsen n babas d min tuya iqeddes netta di taddart n SIDI: nnuqart 
d wurey d reqcue nnedni. 

16 Tuya din amenyi jar Asa d Baeca, ajegid n Israyil, marra ussan nsen. 17 Baeca, ajegid n Israyil, 
igaeeed yar umenyi didd i Yahuda uca ibna Rama hima war ittejji ura d ijj ad yuyur yar Asa hima 
ad y ars-dd yas. 18 Xenni iksi Asa marra nnuqart d wurey i tuya iqqimen deg ixxamen n txubay 
zi taddart n SIDI ura d txubay zi taddart n ujegid uca isellem marra aya i imsexxaren nnes. Uca 
ajegid Asa issekk iten yar Bin-Hadad, mmis n Tabrimun, mmis n Hazyun, ajegid n Aram, wenni 
tuya izeddyen di Dimacq, hima ad yini 19 “Aqa din ijj n reahd jarayi d cek, jar baba d babac. Xzar 
necc ad ac-dd ssekkey ict n terzeft n nnuqart d wurey. Ruh cek, fsi reahd nnek ak-d Baeca, 
ajegid n Israyil, mahend netta ad igaeeed ad xafi igg w ej.” 20 Binhadad isra yar ujegid Asa uca is¬ 
sekk netta imeqqranen n reeskar nnes yar tneddam n Israyil. Netta iyreb x £iyun d Dan d Abal- 
Bayt-Maeka d marra Kinnarut ak-d marra tammurt n Naftali. 21 Umi Baeca isra x uya, imsar, 
aqa netta issbedd di rebni n Rama uca iqqim izeddey di Tirza. 22 Ajegid Asa ijja ad itwabarreh 
di marra Yahuda, war ittyimi hed, hima nitni ad kksen izra zi Rama d ukeccud nnes i zi tuya 
ibenna Baeca. U s man aya ibna ujegid Asa tandint n Jibea di Binyamin d Misfa. 

23 Imezruyen iqqimen n Asa, marra timegga nnes imehden d marra min igga ura d tineddam 
nni ibna, ma nitni war twazemmen ca deg wedlis n usettef n ijegiden n Yahuda? Maca umi 
iwsar netta, ihrec netta zeg idaren nnes s tnayen. 24 Asa itwassars deg wender jar rejdud nnes. 
Netta itwande? jar rejdud nnes di tendint n babas Dawud. Mmis Yahucafat idwer d ajegid deg 
wemcan nnes. 


Nadab, ajegid x temmurt n Israyil 

25 Nadab, mmis n Yarubeam, idwer d ajegid x Israyil deg usegg w as wiss tnayen n Asa, ajegid n 
Yahuda. Netta ihkem tnayen n isegg w usa x Israyil. 26 Netta igga min igan d aeeffan di tittawin n 
SIDI uca yuyur deg webrid n babas u di ddnub nnes i zi yarra Israyil ad ixda. 

27 Baeca, mmis n Abiya, zi taddart n Issakar, igga xas ict n tmeemuc u Baeca iyreb xas di Jibbatun 
nni igan n Ifilistiniyyen, umi Nadab d marra Israyil tuya innden i Jibbatun. 28 Inya it Baeca deg 
usegg w as wiss trata n Asa, ajegid n Yahuda, u netta idwer d ajegid deg wemcan nnes. 29 Umi 
idwer netta maca d ajegid, imsar, aqa iqda netta x marra taddart n Yarubeam. Netta war ijji ura 
d ca n Yarubeam nni yarrin nnefs, ad iqqim iddar arami itehha elahsab awa? n SIDI nni tuya 
issiwer s ufus n umsexxar nnes Axiya, Aciluni, 30 di ssibbet n ddnub n Yarubeam i zi ixda netta 
u i zi yarra Israyil ad ixda s wesear nnes i zi isear SIDI, AREBBI n Israyil. 

31 Imezruyen iqqimen n Nadab, d marra min igga, ma man aya war itwazemm ca deg wedlis 
n usettef n ijegiden n Israyil? 32 Tuya din amenyi jar Asa d Baeca, ajegid n Israyil, marra ussan 
nsen. 

Basa, ajegid n Israyil 

33 Deg usegg w as wiss trata n ujegid Asa, ajegid n Yahuda, idwer Baeca, mmis n Axiya, d ajegid x 
marra Israyil di Tirza, u netta ihkem arebea u-eicrin n isegg w usa. 34 Netta igga min igan d aeeffan 
di tittawin n SIDI uca netta yuyur deg webrid n Yarubeam u di ddnub nnes i zi yarra-dd Israyil 
ad ixda. 


Ajegid Basa itwawebbex zeg unabbi Yahu 

I /T 1 Yusa-dd wawar n SIDI yar Yahu, mmis n Hanani, x Baeca, inna 2 “Minzi necc ssgaeedey- 
-L Odd cek zi teejjajt u ggiy cek d amgewwad x rgens inu Israyil uca cek tuyured x webrid 
n Yarubeam u tarrid rgens inu Israyil ad ixda umi i d ayi teseared s ddnub nsen, 3 xzar, x uya 
ad mhiy min iqqimen n Baeca d min iqqimen n taddart nnes u necc ad ggey taddart nnek am 
taddart n Yarubeam, mmis n Nabat. 4 Man wen zi taddart n Baeca i ya immten di tendint, ad t 
ccen yitan u man wen zzayes i ya immten deg iyyar, ad t ccen yijdad n ujenna. 

5 Imezruyen iqqimen n Baeca, d marra min igga, ma man aya war itwazemm ca deg wedlis n 
usettef n ijegiden n Israyil? 6 Baeca itwassars deg wender jar rejdud nnes u netta itwande? di 
Tirza. Mmis Iyla idwer d ajegid deg wemcan nnes. 7 Ammu dd-yusa wawar n SIDI s ufus n unabi 
Yahu, mmis n Hanani, ura x Baeca d taddart nnes d x marra taeeffant i igga di tittawin n SIDI, 
umi t isear s rexdayem n ifassen nnes u umi d idwer ammu am taddart n Yarubeam ura minzi 
netta tuya iqda wanita. 

Iyla, ajegid n Israyil 

8 Deg usegg w as wiss setta u-eicrin n Asa, ajegid n Yahuda, idwer Iyla, mmis n Baeca, d ajegid x 
Israyil di Tirza, i ijj n fmijaf n tnayen n isegg w usa. 9 Zimri, amsexxar nnes, wenni d ameqqran x 
ijj n wezyen n ikarruten n umenyi, igga xas ict n tmeemuc umi t tuya di Tirza, am tuya iscar di 
taddart n Arsa, wenni tuya d amehday x taddart di Tirza. 10 Zimri yudef, iwta it uca inya it deg 
usegg w as wiss sebea u-eicrin n Asa, ajegid n Yahuda. Netta idwer d ajegid deg wemcan nnes. 

II Rami idwer netta d ajegid uca inya x rkursi, imsar, aqa iqda netta x marra taddart n Baeca. 
Netta war ijji ura d ijj wenni t iggin x rhid ad iddar u ura d ijj wenni izemmaren ad as intaqem u 
ura d ijj zeg imeddukar nnes. 12 Ammu itehha Zimri marra taddart n Baeca elahsab awar n SIDI 
nni issiwer Baeca s ufus n unabi Yahu 13 di ssibbet n marra ddnub n Baeca d ddnub n mmis Iyla 
i zi xdan nitni u i zi arrin nitni Israyil ad ixda am searen SIDI, AREBBI n Israyil, s irebbiten nsen 
ibettiren. 14 Imezruyen iqqimen n Iyla, d marra min igga, ma nitni war twazemmen ca deg wed¬ 
lis n usettef n ijegiden n Israyil? 

Zimri, ajegid n Israyil 

15 Deg usegg w as wiss sebea u-eicrin n Asa, ajegid n Yahuda, tuya Zimri sebea n wussan d ajegid 
di Tirza. Rgens tuya inned i Jibbatun nni igan n Ifilistiniyyen. 16 Rgens i tuya iwtin iqidan nnes 
din , isra aqa itwanna “Zimri tuya igga d ict n tmeemuc uca inya ajegid.” Deg wass nni mar¬ 
ra rgens yarra Eumri, wenni d ameqqran x reeskar, d ajegid x Israyil, di rmargeh n reeskar. 
17 Eumri igaeeed-dd zi Jibbatun d marra Israyil akides uca nnden as-dd i Tirza. 18 Umi izra Zimri 
aqa tandint tuya tetwattef, yudef di lqelea n taddart n ujegid, iqedd netta i taddart n ujegid tiwa 
nnes timessi uca immut 19 di ssibbet n ddnub i tuya igga, umi igga min igan d aeeffan di tittawin 
n SIDI, umi yuyur deg webrid n Yarubeam ura s ddnub i igga am dd-yarra Israyil ad ixda. 

20 Imezruyen iqqimen n Zimri, d tameemuc i igga, ma man aya war itwazemm ca deg wedlis n 
usettef n ijegiden n Israyil? 

Sumri, ajegid n Israyil 

21 Xenni itwammsebda rgens n Israyil x tnayen n iziynat. Ijj n wezyen n rgens ibedd awarni 
i Tibni, mmis n Jinat, mahend nitni ad t ggen d ajegid u ijj n wezyen nnedni ibedd awarni i 
£umri. 22 Rgens nni ibedden awarni i £umri, tuya ijhed x rgens nni ibedden awarni i Tibni, mmis 
n Jinat. Uca immut Tibni u £umri idwer d ajegid. 

23 Deg usegg w as wiss wahit u-tratin n Asa, ajegid n Yahuda, idwer £umri d ajegid x Israyil. Netta 
ihkem teneac n isegg w usa. Di Tirza ihkem setta n isegg w usa. 24 Xenni isya netta adrar n Samarya 
zi Camir s tnayen n talint n nnuqart u netta ibda ad ibna x wedrar n Samarya. Iraya as i tendint 
i ibna Samarya, elahsab isem n Camir, bab n wedrar. 25 £umri igga min igan d aeeffan di tittawin 
n SIDI. Netta tuya d aeejfan mahu x marra inni tuya zzayes izwaren. 26 Netta yuyur di marra 
tibridin n Yarubeam, mmis n Nabat, u di ddnub nnes i zi yarra Israyil ad ixda, umi searen nitni 
SIDI, AREBBI n Israyil, s irebbiten nsen ibettiren. 

27 Imezruyen iqqimen n Umri, d min igga d marra timegga nnes imehden i igga, ma man aya 
war itwazemm ca deg wedlis n usettef n ijegiden n Israyil? 28 £umri itwassars deg wender jar 
rejdud nnes. Netta itwander di Samarya. Mmis Axab idwer d ajegid deg wemcan nnes. 

Axab, ajegid n Israyil, yiwi Izabil d tamyart 

29 Axab, mmis n £umri, idwer d ajegid x Israyil deg usegg w as wiss tmenya u-tratin n Asa, ajegid 
n Yahuda. Axab mmis n £umri, ihkem x Israyil tnayen u-eicrin n isegg w usa x Israyil di Samarya. 

30 Axab, mmis n £umri, igga min igan d aeeffan di tittawin n SIDI, mahu x marra inni tuya zzayes 
izwaren. 31 Umi ihseb drus aqa netta ittef di ddnub n Yarubeam, mmis n Nabat, imsar, aqa netta 
yiwi Izabal, yegis n It-Baeal, ajegid n Isiduniyyyen, d tamyart uca yuyur ad isexxar i Bael, yudar 
as. 32 Netta issbedd ijj n uealtar i Bael di zzawect n Bael nni ibna netta di Samarya. 33 Netta igga 
eawed ict n trebbit n cwarti. Axab iedu s wesear nnes i SIDI, AREBBI n Israyil, x marra ijegiden 
nni tuya i d as izwaren. 

34 Deg wussan nnes ibna Hiyil, zi Bayt-Il, tandint n Ariha. Issars dsas nnes di ssum n mmis amen- 
zu Abiram u di ssum n mmis amazuz Sajub yarekkeb netta tiwwura elahsab awar n SIDI i issiwer 
s ufus n Yacuea, mmis n Nun. 


Anabbi Iliya yar iyzar n Krit 

-i r-j 1 Iliya, Aticbi, zi Ticbi dijilead, inna i Axab “S tidett am iddar SIDI, AREBBI n Israyil, wenni 
-L / umi beddey zzat i wudem nnes, mara ad dd-yas nnda niy anzar deg isegg w usa-ya, ad yin 
aya myir s wawar inu!” 2 Yusa as-dd wawar n SIDI, inna 3 “Uyur zi senni, arr s uzegif yar ccarq 
uca snuffar ixef nnek yar tiyzart n Krit wenni igan zzat n L'Urdun. 4 Ad imsar, ad teswed zi 
tiyzart u necc umurey i ibayriwen, aqa ad cek dinni sseccen.” 5 Netta yuyur deg webrid uca igga 
elahsab awar n SIDI. Netta yuyur ad izdey yar teyzart n Krit nni igan zzat i L'Urdun. 6 Ibayriwen 
iwyen as-dd ayrum d weysum yar tuffut ufa d ayrum d weysum yar tameddit u netta iswa zi 
teyzart. 

Iliya d tajjac n Sarfat 

7 Awarni i wattas n wussan, imsar, aqa yuzey tiyzart, mayar war iwti ca wenzar di temmurt. 

8 Yusa as-dd wawar n SIDI, inna 9 “Kkar, uyur yar Sarfat nni igan yar Sidun u zdey dinni. Xzar 
necc umurey dinni i ict n tejjac mahend ad cek tessecc.” 10 Netta ikkar, yuyur yar Sarfat. Umi 

17:1 ‘Aticbi’ - ijj n weryaz zi Ticbi zi jwayeh n Jilead. 

17:3 ‘zzat n ...’ - s Teibranit ‘zzat i wudem n Cawed di nnumra 5. 

yusa-dd netta yar tewwart n tendint, xzar, aqa din ict n tejjac tetharwac akeccud. Netta iraya 
xas, inna “Awi ayi-dd ca n waman deg uyarraf-a, hima ad swey.” 11 Umi tuyur nettat hima ad dd- 
tawi aya, iraya-dd netta xas “Awi ayi-dd ijj n u?eqqim n weyrum deg ufus nnem. 12 Maca nettat 
tenna “S tidett am iddar SIDI, AREBBI nnek, min yari d tafdirt, aqa myir ict n wuru n waren deg 
ubuqar d ca n zzect deg uyarraf! Xzar necc harwcey tnayen n ikeccuden u ad t sswejdey i necc 
d mmi, hima ad t necc ad nemmet.” 13 Inna as Iliya “War ttegg w ed ca. Uyur, egg min tuya ten- 
nid, maca egg ayi-dd d amezwaru ict n tefdirt u awi tt-i-dd da yari. Awarni uya ad tessengg w ed 
ca i cem u i ixef nnem d mmim. 14 Mayar ammu i iqqar SIDI, AREBBI n Israyil ‘Aren deg ubuqar 
war ixekk w i u zzect deg uyarraf war tneqqis ar ass i di i ya iwc SIDI anzar ifeyyden x wudem n 
temmurt.’ ” 15 Nettat tuyur uca tegga elahsab awar n Iliya. Ammu i ccin netta d nettat d taddart 
nnes, attas n wussan. 16 Aren deg ubuqar war ixekk w i d zzect deg uyarraf war tneqqes elahsab 
awar n SIDI i issiwer s ufus n Iliya. 

17 Awarni man aya, imsar, aqa ihrec mmis n temyart-a, n llala n taddart. Rehrac nnes yarni attas 
arami war ittari ead nnefs. 18 Nettat tenna i Iliya “Min din jarayi d cek, a cek, aryaz n AREBBI? 
Ma cek tusa-dd yari hima ad ayi tesseeqred x ddnub inu u hima ad tenyed mmi?” 19 Netta yarra- 
dd xas “Ewe ayi-dd mmim!” U netta iksi t zeg wehsin nnes, yarbu t yar sennej yar wexxam n 
nnej mani tuya izdey netta simant nnes uca issars it x qama nnes. 20 Xenni iraya yar SIDI, inna 
“SIDI, AREBBI inu, ma tegged xenni sad taseffant di tejjac-a i umi necc zedyey am ubarrani, 
arami tenyed mmis?” 21 Netta isarreh ixef nnes trata n twarawin tiwa i uhenjir u iraya yar SIDI, 
inna “SIDI, AREBBI inu, ejj ad yars dd-yesqeb resmar n uhenjir-a!” 22 Uca SIDI isra i tmijja n 
Iliya. Resmar n uhenjir isqeb-dd yars sawed arami idwer iddar. 23 Iliya iksi ahenjir uca issehwa 
t zeg wexxam n nnej di taddart uca iwca as t i yemmas. Inna Iliya “Xzar, mmim iddar!” 24 Tenna 
temyart i Iliya “Rexxu ssney aqa cek d ijj n weryaz n AREBBI u aqa awar n SIDI deg uqemmum 
nnek d tidett.” 


Iliya d inabiyyen n Baeal x wedrar n Karmil 

-i q 1 Awarni i wattas n wussan, imsar, aqa yusa-dd wawar n SIDI yar Iliya deg usegg w as wiss 
-L O trata, inna “Uyur, seen ixef nnek i Axab, mayar necc ad wcey anzar di temmurt.” 2 Uca 
yuyur Iliya hima ad isscen ixef nnes i Axab. Tuya raz imyar di Samarya. 3 Axab tuya iraya i 
Eubadya wenni igan x taddart. Eubadya tuya ittegg w ed SIDI attas. 4 Umi Izabal iqda inabiyyen 
n SIDI, imsar, aqa Eubadya yiwi mya n inabiyyen, issnuffar iten, xemsin deg ijj n yefri, u isteq 
iten s weyrum d waman. 5 Axab inna i Eubadya “Uyur di temmurt yar marra tarawin n waman 
u yar marra tiyezratin. Ad tay ad naf aheddu u zemmaren iysan d isardan ad qqimen ddaren u 
ad taf nhra mma nenya rmar.” 6 Nitni bdan tammurt jarasen hima ad tt cuqen. Axab yuyur x ijj 
n webrid wehdes u Eubadya yuyur wehdes x ijj webrid nnedni. 

7 Umi tuya Eubadya deg webrid, xzar, aqa immerqa akides Iliya. Eubadya isqer it, iwda zzates s 
uyembub nnes yar temmurt, inna “Ma d cek, sidi inu Iliya?” 8 Inna as wanita “D necc. Uyur, inna 
as i sidi nnek ‘Xzar, Iliya aqa-t danita!’ ” 9 Maca netta inna “Man ddenb i ggiy, aqa cek ad ayi 
tsellmed deg ifassen n Axab hima ad ayi iney? 10 S tidett am iddar SIDI, AREBBI nnek, war din 
ura d ijj n rgens niy ict n tgeldit, mani sidi inu war ijji ad xak yarzu! Mara nnan nitni ‘Netta war 
da igi!’, xenni ijja rgens nni ad ijjag belli war cek ufin. 11 U rexxu cek tennid ‘Uyur, ini i sidi nnek: 
Xzar Iliya aqa-t danita!’ 12 Ad tay ad imsar, xmi i xak i ya uyurey, aqa Arruh n SIDI ad cek iksi, war 
ssiney mani. Mara xenni necc ad dd-asey hima ad t iniy i Axab u netta war cek ittif, netta ad ayi 
iney. Necc, amsexxar nnek, wenni ittegg w den SIDI zi temzi inu. 13 Ma war d ac eiwden ca i sidi 
inu, min ggiy necc, umi Izabal inya inabiyyen n SIDI? Aqa necc ssnuffarey mya n yeryazen zeg 
inabiyyen, kur xemsin deg ijj n yefri, uca cetqey ten s weyrum d waman? 14 U rexxu teqqared 

‘Uyur, ini i sidi nnek: Iliya aqa-t da!’ Netta ad ayi iney.” 15 Inna Iliya “S tidett am iddar SIDI n 
reeskarat zzat i wudem nnes umi i beddey, aqa nican necc ad seccney ixef inu ass-a!” 

16 Xenni yuyur £ubadya yar umsagar ak-d Axab u ixebbar it. Uca Axab yuyur i umsagar ak-d 
Iliya. 17 Umi izra Axab Iliya, imsar, aqa Axab inna as “Ma cek d adeyyee n Israyil?” 18 Netta inna 
‘Necc war diyyeey ca Israyil, maca cek d taddart n babac umi kenniw tejjim rumurat n SIDI y ar 
uyezdis u tuyurem awarni i Ibaelen. 19 Xenni rexxu, smun marra Israyil yar wedrar n Karmil ura 
d arebea-mya u-xemsin n inabiyyen n Bael d arebea-mya n inabiyyen n trebbit n cwarti nni 
ittetten zi ttabra n Izabal.” 

20 Axab issekk ict n tebrat yar marra ayt n Israyil u issmun inabiyyen yar wedrar n Karmil. 21 Iliya 
iqarreb-dd yar marra rgens, inna “Mechar cad i ya tekkem cad ttneqrabem kenniw yar tnayen 
n iyezdisen? Mara SIDI d AREBBI, dfarem as-dd u mara d Bael, xenni dfarem wanita!” Maca 
rgens war xas dd-yarri ura s yijj n wawar. 22 Xenni inna Iliya i rgens “Necc waha i iqqimen d 
anabi n SIDI uca inabiyyen n Bael aqa-ten s arebea-mya u xemsin n yeryazen. 23 Ejj ad aney 
ween tnayen n imwan. Ejj iten xenni ad farzen ijj n umwa i yixef nsen, ad t bdan u ad t ssarsen 
x ukeccud, maca war tteggen timessi sadu nnes. Necc ad sswejdey amwa nnedni, ad t ssarsey 
x ukeccud u war tteggey timessi sadu nnes. 24 Xenni ad trayam isem n arebbi nwem u necc ad 
rayiy isem n SIDI uca AREBBI wenni i ya yarren s tmessi, d netta ad yiri d AREBBI.” Uca iraya 
marra rgens, nnan “Awar-a d lemlih!” 

25 Inna Iliya i inabiyyen n Bael “Xdarem i yixef nwem ijj n umwa wanita u sswejdem as t d ame- 
zwaru, mayar kenniw s wattas. Rayam xenni isem n arebbi nwem, maca war srusam ca timessi 
sadu nnes.” 26 Nitni ksin amwa i d asen iwca netta u sswejden t. Xenni rayan i yisem n Bael, zi 
tuffut yars ar azal u nnan “A Bael, arr aney-dd!” Maca walu n rhess uca ura d ijj war dd-yarri 
ca. Nitni negzen x uealtar i din itwaggen. 27 Yar wazal ibda Iliya ittqessar xasen, inna “Rayam s 
tmijja ijehden, aqa-t d arebbi. Nican netta ittxemmam niy ieezzer ewayt niy netta ead deg we- 
brid. Ad tay ittettes uca ittxessa as ad ifaq xenni.” 28 Nitni syuyyen s tmijja ijehden u qessen ixef 
nsen s resyuf d ihricen am tnamit nsen, arami uzzren idammen nsen xasen. 29 Umi iedu azal, 
imsar, aqa nitni ttnebban yars ar dd i ya yawyen tawhibt n ryiget. Maca war din ura d ict n tmijja 
uca ura d ijj war dd-yarri u war din bu listijaba walu. 

30 Xenni inna Iliya i rgens “Qarrbem-dd yari!” Marra rgens iqarreb-dd yars u netta ieder aealtar 
n SIDI i tuya itwahdem. 31 Iliya iksi teneac n yezra, x rqedd n tqebbar n ihenjiren n Yaequb, wen¬ 
ni umi i dd-yusa wawar n SIDI i tuya inna “Israyil ad yiri d isem nnek.” 32 S yezra nni ibna netta 
aealtar deg yisem n SIDI. Iqewwar i uealtar ict n tarya s rqedd n tnayen n reqyas n zzarieet. 
33 Isettef akeccud uca ibda amwa di icegiqen, issars it x ukeccud. 34 Inna “Eemmarem arebea 
n ibuqaren s waman uca zegeem ten tiwa i tyarst n weemad u x ukeccud!” Uca inna netta 
“Ggem t twarat nnednit!” U nitni ggin t twarat nnednit. Xenni inna netta “Ggem t wiss trata 
n twarawin!” U nitni ggin t wiss trata n twarawin. 35 Ttazzren waman nnden i uealtar. U netta 
ieemmar ura d tarya s waman. 

36 Umi qeddmen tawhibt n ryiget, imsar, aqa anabi Iliya iqarreb-dd, inna “SIDI, AREBBI n Ibra¬ 
him d Ishaq d Israyil, ejj ad itwassen ass-a aqa cek d AREBBI di Israyil u aqa necc d amsexxar 
nnek i giy u belli necc ggiy marra awaren-a s wawaren nnek. 37 Arr ayi-dd, SIDI, arr ayi-dd hima 
rgens-a ad issen, aqa cek, a SIDI, d AREBBI i tegid u hima cek ad tesseeqbed ur nsen y ark." 38 Uca 
tehwa-dd tmessi n SIDI, tecca tayarst n weemad d ukeccud d yezra d teejjajt, uca terseh ura d 
aman i igan di tarya. 39 Marra rgens izra it. Nitni wdan s uyembub nsen yar temmurt, nnan “SIDI 
d AREBBI, SIDI d AREBBI!” 40 Iliya inna asen “Ttfem inabiyyen n Bael, war tejjam ura d ijj zzay- 
sen ad yarwer.” Ttfen ten uca Iliya ijja iten ad ssehwan yar teyzart n Qicun uca inya iten dinni. 
41 Xenni inna Iliya i Axab “Gaeeed, ecc teswed, mayar necc aqa ttesriy rhess n yijj n ucarcar n 

18:32 ‘reqyas’ - erayen 7-8 litru. 

wenzar attas.” 42 Axab igaeeed hima ad icc ad isu uca igaeeed Iliya yar tqiccat n Karmil. Iqqunjer 
x temmurt uca igga udem nnes jar ifadden nnes . 43 Xenni inna i uhudri nnes “Gaeeed uca xzar 
yar rebhar!” Wanita igaeeed, ixzar yar ?agg w aj, inna “War ttwiriy walu!” Iliya inna “Dwer-dd 
twarat nnednit!” uca ammu sebea n twarawin!” 44 Yar twarat wiss sebea, imsar, aqa inna “Xzar, 
ict n tseynut tamezyant, am ufus n yijj n weryaz, igaeeed-dd zi rebhar.” Inna netta “Uyur, ini 
i Axab ‘Hezzem, hwa-dd mahend anzar war cek ittettef.” 45 Jar u jar ibbarcen ujenna s iseynu- 
ten u s usemmid uca ibda wenzar ad iwwet attas. Xenni inya Axab deg ukarru, iffey, yuyur yar 
Yizraeil. 46 Tuya afus n SIDI x Iliya. Netta ibyes taejinna nnes uca yuyur zzat i wudem n Axab 
yars arami dd-tiwded yar Yazraeil. 


Iliya x wedrar n Hurib 

I n lAxab ihaja i Izabal marra min igga Iliya ura d marra x mammec netta inya marra 
-L 7 inabiyyen s ssif. 2 Izabal tessekk ijj n ureqqas yar Iliya mahend ad as yini “Ifi ad ayi ggen 
irebbiten ta d ta ura d ktar zi man aya, mara war wciy tiwecca di rweqt-a reemar nnek deg 
wemcan d ijj amecnaw reemar n yijj zzaysen.” 3 Netta ixzar, ikkar uca iruh hima ad injem 
reemar nnes. Yusa-dd yar Bi’r-Sebea nni igan di Yahuda u ijja ahudri nnes dinni. 4 Netta simant 
nnes yuyur ticri n webrid n yijj n wass di rexra, iqqim izzer sadu tazegg w art n wazzu uca ittar 
hima ad immet reemar nnes, inna “Kfa, a SIDI, ksi rexxu reemar inu, mayar necc war giy hsen 
x ibabaten inu.” 5 Netta xenni izzer, ittes sadu ict n tzegg w art n wazzu. U xzar, ijj n lmalak ihada 
t, inna as “Kkar, ecc!” 6 Umi netta issgaeeed tamuyri nnes, xzar, zzat i uzegif nnes aqa din ict 
n tefdirt i tuya itwassegg w en s refhem ura d ict n tebriqt s waman. Xenni icca u iswa uca idwer 
eawed izzer din. 7 Lmalak n SIDI yusa-dd twarat wiss tnayen, ihada t, inna “Kkar, ecc, niy abrid 
adyiri d azirar xak.” 8 Netta ikkar, icca, iswa u s jjehd n macca yuyur netta ticti n arebein n 
wussan d arebein n giyari yars a? adrar n AREBBI, Hurib. 

9 Dinni yiwed yar ijj n yefri uca issens dinni. U xzar, yusa as-dd awar n SIDI, inna as “Min da i ya 
tegged, Iliya?” 10 Netta inna “Necc cdarey ar ttarf di ttwee n SIDI, AREBBI n reeskarat, mayar ayt 
n Israyil semhen di reahd nnek, hedmen iealtaren nnek u inabiyyen nnek twanyen s ssif, myir 
necc d wenni iqqimen u nitni arezzun ad kksen ura d tudart inu.” 

II Netta inna “Ffey, bedd x wedrar zzat i wudem n SIDI.” U xzar, iedu-dd SIDI. Ict n tharyat 
temyar u tejhed aqa tewta idurar u terbez rejruf zzat i wudem n SIDI. Maca SIDI tuya war igi 
ca di tharyat. Awarni i tharyat yusa-dd ijj n wenhezzi n temmurt. Maca SIDI tuya war igi ca deg 
wenhezzi. 12 Awarni i wenhezzi tusa-dd tmessi. Maca SIDI tuya war igi ca di tmessi. Awarni i 
tmessi tuya din ijj n rhess ifsus, yarsa. 

13 Umi isra Iliya, imsar, aqa irehhef netta ayembub nnes deg upartessu nnes, iffey yar barra uca 
ibedd yar uqemmum n yefri. U xzar, ict n tmijja issiwer akides, tenna “Min da tegged Iliya?” 

14 Netta inna “Necc cdarey ar ttarf di ttwee n SIDI, AREBBI n reeskarat, mayar ayt n Israyil 
semhen di reahd nnek, hedmen iealtaren nnek u inabiyyen nnek twanyen s ssif, myir necc d 
wenni iqqimen u nitni arezzun ad kksen ura d tudart inu.” 

15 Inna as SIDI “Uyur, eqeb abrid nnek yar rexra n Dimacq u xmi i ya tawded yar din, dhen Ha- 
zayil d ajegid x Aram! 16 Ufa d Yahu, mmis n Nimci, ad t tdehned d ajegid x Israyil uca Ilica, mmis 
n Cafat zi Abal-Mahula, dhen it d anabi deg wemcan nnek. 17 Ad imsar, aqa Yahu ad iney wi i ya 
inejmen i ssif n Hazayil u Ilica ad iney wi i ya inejmen i ssif n Yahu. 18 Xenni jjiy necc di Israyil 
sebea-araf n feemur, marra inni ifadden nsen war qqunjeren zzat i Bael u marra inni aqemmum 
nsen war t issudmen.” 


19:10 ‘tudart’ - s Teibranit ‘reemar’. 

Tarayit n Ilicae 

19 Iffey Iliya zi senni, yufa Ilica, mmis n Cafat. Netta tuya icarrez s teneac n izayruten n iyendu- 
zen u netta simant nnes icarz x wiss teneac. Iliya iedu yars, indar xas apartessu nnes. 20 Rexdenni 
ismeh netta deg iyenduzen nnes, ieref awarni i Iliya, inna “Ttzawgey, ejj ayi ad ssudmey baba 
d yemma i uqebbed, xenni ad cek dfarey.” Netta inna as “Uyur, dwer, minzi min dayek ggiy 
necc?” 21 Ieqeb netta xenni awarni as, iksi ijj n uzayru n iyenduzen uca iyars asen. S ukeccud n 
uzayru issegg w u aysum nsen, iwca t i rgens mahend ad icc. Awarni i uya ikkar uca idfar Iliya, 
isexxar as. 


Rehsaret n Samary a s ufus n Bin-Hadad, ajegid n Aram 

r\ ✓n 1 Bin-Hadad, ajegid n Aram, issmun marra reeskar nnes. Tuya akides tnayen u-tratin n 
Zu V/ ijegiden s iysan d ikarruten. Netta igaeeed, inned i Samarya d immney akides. 2 Xenni 
issekk netta ireqqasen yar Axab, ajegid n Israyil, daxer di tendint. 3 Inna as “Ammu i iqqar Bin- 
Hadad, nnuqart nnek d wurey nnek inu. Ura d timyarin nnek d tarwa nnek icewwaren, aqa-ten 
inu.” 4 Ajegid n Israyil yarra-dd xas, inna “Am mammec tennid, a sidi inu ajegid. Necc nnek s 
marra min yari.” 5 Ireqqasen usin-dd ict n twarat nnednit, nnan “Ammu issiwer Bin-Hadad, 
inna ‘Waxxa necc jjiy ad ac inin ‘Ittxessa ad ayi tewced nnuqart d wurey nnek d temyarin nnek 
d ihenjiren nnek’, 6 maca tiwecca yar rweqt-a ad ssekkey imsexxaren inu yark, mahend nitni 
ad arzun di taddart nnek u di tudrin n imsexxaren nnek. Ad imsar marra min yark ieizzen di 
tittawin nnek, s ifassen nsen, ad t awyen.” 

7 Xenni iraya ujegid n Israyil x marra imyaren n temmurt, inna “Snem xenni u xzarem aqa wa- 
nita inwa ryar, mayar tuya issekk-dd yari mahend ad iksi timyarin inu d ihenjiren inu d nnuqart 
inu d wurey inu u necc war d as t teqdieey.” 8 Marra imyaren d marra rgens nnan as “War yars 
ttesri u war d as ttic ttesrih!” 9 Xenni inna i ireqqasen n Bin-Hadad “Inim i sidi inu, ajegid ‘Marra 
umi i tessekked amsexxar nnek yar umezwaru ad t ggey, maca tamesract-a war zemmarey ad 
t ggey.” Ffyen ireqqasen u xebbaren as t. 10 Xas uca issekk Bin-Hadad yars, inna “Iri ad ayi ggen 
irebbiten ammu u ad arnin ead ktar, mara taeejjajt n Samarya war tqedd hima ad teccur uru n 
ifassen n marra rgens iyuyuren deg isuraf inu!” 11 Yarra-dd ujegid n Israyil, inna “Inim as ‘Wen- 
ni ibeysen abyas, war ittcennee ixef nnes am wenni t issarsen.’ ” 12 Umi isra i wawar-a, imsar, 
am tuya isess ak-d ijegiden deg iqidan, aqa inna i imsexxaren nnes “Sbeddem ixef nwem!” U 
nitni sswejden ixef nsen i umenyi didd i tendint. 

13 U xzar ijj n unabi yusa-dd yar Axab, ajegid n Israyil, inna “Ammu i issiwer SIDI ‘Ma tetwarid 
cek ryaci-ya ameqqran? Xzar ass-a necc ad t wcey deg ufus nnek hima ad tessned aqa necc 
d SIDI.’ ” 14 Uca Axab inna “Zi man wen?” Netta inna “Ammu i issiwer SIDI ‘S ihudriyyen n 
rhukkam n leamalat.’ ” U netta inna “Man wen i ya ibdan amenyi?” Inna netta “D cek!” 15 Xas 
uca isedd netta ihudriyyen n rhukkam n leamalat. Tuya-ten di mitayn u-tnayen u-tratin. Isedd 
awarni asen marra rgens. Marra ayt n Israyil, tuya-ten di sebea-araf n yeryazen. 16 Ffyen nitni 
yar wazal. Bin-Hadad tuya iscar deg iqidan, netta d ijegiden, tnayen u-tratin n ijegiden i d as 
iwcin afus. 17 Ihudriyyen n rhukkam n leamalat ffyen-dd d imezwura. Bin-Hadad tuya issekk ca 
n ibergagen u nitni xebbaren as, nnan “Aqa iryazen ffyen-dd zi Samarya.” 18 Netta inna “Mara 
nitni ffyen-dd i rehna, ttfem ten ddaren u mara nitni ffyen-dd i umenyi, ttfem ten waxxa amenni 
am ddaren!” 19 Ffyen-dd ihudriyyen n rhukkam n leamalat zi tendint ak-d reeskar i dd-yusin 
awarni asen. 20 Kur aryaz iyreb x weyrim nnes arami arewren Iramiyyen u Israyil idfar iten. 
Maca Bin-Hadad, ajegid n Aram, injem x uyis ak-d ca n imnayen. 

21 Xenni iffey ura d ajegid n Israyil u netta iyreb x iysan d ikarruten n umenyi arami igga as ict n 

20:20 ‘amnay’ - wenni ineddhen ayis. 

tecti d tameqqrant i Aram. 22 Xenni yusa-dd unabi yar ujegid n Israyil, inna as “Uyur, mhed ixef 
nnek, Ssen u xzar min yark ad t tegged, mayar awarni i ukemmef n usegg w as ad xak iffey ujegid 
n Aram twarat nnednit. 

Amenyi yar Afiq 

23 Mayar imsexxaren n ujegid n Aram nnan as “AREBBI nsen d ijj n arebbi n idurar, s uyenni 
xaney tuya jehden. Mara neccin maca nemney akidsen di fwata yuefan, ma xenni neccin war 
xasen nettejhid! 24 Egg min iqqar wawaf-a ‘Kkes kuf ijj zeg ijegiden zeg wemcan nnes u ggem 
lwulat deg wemcan nsen. 25 Smun ammu ijj n feeskar am feeskar nni tweddared, s yeysan am 
yeysan nni u s ikarruten am ikarruten nni, uca ejj aney akidsen nemney di rwata yuefan. Mara 
xenni neccin war xasen nettejhid!” U netta isfa yarsen uca amenni i igga. 26 Yar ukemmer n 
usegg w as, imsar, aqa Bin-Hadad isedd Aram. Iffey yar Afiq i umenyi ak-d Israyil. 27 Ufa d ayt 
n Israyil twasedden. Wcin asen feewec u nitni ffyen i umsagar akidsen. Ayt n Israyil wtin 
iqidan nsen ajemmad nsen amecnaw tnayen n thimmirin timezyanin n tyatin. Inni n Aram 
maca eemmaren tammurt. 28 Yusa-dd yarsen weryaz n SIDI, issiwef ak-d ujegid n Israyil, inna 
“Ammu i issiwer SIDI ‘Minzi inni n Aram nnan: SIDI d ijj n arebbi n idurar, war igi d ijj n arebbi n 
tsegyin, x uya i ya wcey fyaci-ya ameqqran deg ufus nnek, hima kenniw ad teeqfem, aqa necc d 
Sidi_’ ” 29 Tuya wtin nitni iqidan nsen sebea n wussan arendad n wayawya. Deg wass wiss sebea, 
imsar, aqa ikkar umenyi. Deg ijj n wass nyin ayt n Israyil mya-afaf nyeryazen x idaren zi Aram. 
30 Inni iqqimen arewf en yar Afiq daxef i tendint uca fhid iwda x sebea u-eicrin-af af n yeryazen, 
nni tuya iqqimen. Ufa Bin-Hadad tuya yarwef uca yudef yar tendint yuyur zeg ijj n wexxam yar 
ijj n wexxam nnedni. 31 Xenni nnan as imsexxaren nnes “Xzar, neccin nesfa, aqa ijegiden n tad- 
dart n Israyil d ijegiden daysen tamexsiwt icewwaren. Ejj aney ad nebyes s txuncay n wecdan 
yar webyas u s iseywan yar izegifen nney uca ad neffey yar ujegid n Israyil. Ad tay ad cek yejj 
ad teddared.” 32 Nitni beysen s txuncay n wecdan u ggin iseywan yar izegifen nsen uca ammu dd- 
usin nitni yar ujegid n Israyil, nnan “Amsexxar nnek Bin-Hadad inna ‘Ejj ad iddar feemar inu!’ 
” U netta inna “Ma netta ead aqa t iddar? Netta d uma!” 33 Iryazen fehmen aya d ict n feefamet 
tesbeh uca arzun deyya x ca ma aqa man aya nican uca nnan “Umac Bin-Hadad ...” Uca netta 
inna “Asem-dd, awyem t-idd danita." Xenni iffey Bin-Hadad yars u netta issenya t deg ukarru. 

34 Netta inna as “Tineddam nni tuya ittef baba zi babac, ad ten arrey uca egg i yixef nnek tibri- 
din di Dimacq am mammec igga baba tibridin di Samarya.” Uca Axab inna “Necc ad ac arxuy x 
ijj n feahd.” U netta iqqen akides ijj n feahd uca yarxu as. 

Anabbi iwebbex Axab 

35 Ijj n weryaz zeg ayt n inabiyyen inna i umqarreb nnes s wawaf n SIDI “Wwet ayi!” Aryaz yugi 
maca ad t iwwet. 36 Inna as netta “Minzi cek war tesfid yar tmijja n SIDI, xzar, yar ad xafi teffyed, 
ad cek iney ijj n weyrad.” Umi xas yuyur, ifqef it ijj n weyrad u wanita inya it . 37 Xenni yufa ijj n 
weryaz nnedni, inna “Wwet ayi!” Aryaz nni iwta it ammu afami t iyzem. 

38 Yuyur unabi, ibedd yar webrid i umefqi ak-d ujegid. Issnuffar ixef s ict n tkettant x tittawin 
nnes. 39 Umi dd-iedu ujegid, imsar, aqa ifaya i ujegid, inna “Amsexxar nnek tuya iffey yar fwest 
n umenyi. Uca xzar, aqa din ijj weryaz yusa-dd yar uyezdis, yiwi ayi-dd ijj n weryaz, inna ‘Hda 
aryaz-a, maca mafa iweddar yar useddi n reeskar, ad yifi feemar nnek deg wemcan nnes niy ad 
txegsed ict n talint n nnuqart.’ ” 40 Rami tuya ittceyef umsexxar nnek da d diha, imsar, aqa war 
din iqqim ead.” Inna as ujegid n Israyil “Wa d fhukm nnek, tewtid t s yixef nnek!” 

41 Netta ikkes deyya takettant x tittawin nnes uca ieqef it ujegid n Israyil, aqa-t d ijj zeg in¬ 
abiyyen. 42 Netta inna as “Ammu i issiwef SIDI ‘Minzi cek tejjid aryaz nni harrmey necc i utehhi 

ad injem zeg ufus nnek, ad yifi fecmar nnek deg wemcan n fecmar nnes u fgens nnek deg 
wemcan n rgens nnes.” 43 Ajegid n Israyil yuyur s fxadar ixsaren d ixeyyiqen yar taddart uca 
yusa-dd yar Samarya. 


Rehwic n tzayart n Nabut 

r\ -i 4 Awarni i tmesfayin-a aqa din min imsaren ak-d Nabut, Ayazraeili, wenni yars ict n 
Zu -L rehwic n tzayart di Yazraeil zzat i feqsar n Axab, ajegid n Samarya. 2 Axab issiwef ak-d 
Nabut, inna “Ewe ayi ddifect nnek hima ad yari yiri d aftis n fxudart, mayar aqa tudes i taddart 
inu. Necc ad ac wcey days ijj n wehwic n tzayart isbeh xas, niy mafa man aya d lemlih di tittawin 
nnek, necc ad cek xegsey ttman nnes s ttmenyat n nnuqart.” 3 Maca Nabut inna i Axab “SIDI ad 
ayi ihda, necc ad ac wcey tasyart n ibabaten inu!” 4 Uca ieqeb Axab yar taddart nnes s rxadar 
ixsaren d ixeyyiqen zi ssibbet n wawaf i kides issiwer Nabut, Ayazraeili, umi inna “Necc war 
d ac tticcey tasyart n ibabaten inu.” U netta izzef x qama nnes, yarra ayembub nnes yar fhid u 
war icci ayrum. 

5 Tamyart nnes Izabal tusa-dd yars, tessiwe? akides “Min din afami tcedned ammu u war tettet- 
ted ayrum?” 6 Netta issiwer akides “Mayar necc ssiwfey ak-d Nabut, Ayazraeili, nniy as ‘Ewe ayi 
ahwic n tzayart nnek i ttmenyat n nnuqart, niy, mara texsed ad ac wcey ijj n wehwic nnedni deg 
wemcan nnes’, maca netta inna ‘Necc war d ac tticcey ahwic n tzayart inu!’ ” 7 Tenna as temyart 
nnes Izabal “Ma xenni cek ttegged ixef nnek d ajegid x Israyil? Kkar, ecc ayrum u ejj uf nnek ad 
yiri mlih! Necc ad ac wcey ahwic n tzayart n Nabut, Ayazraeili.” 8 Nettat tura tibratin x yisem 
n Axab uca tcemmee itent s txadent nnes n ucemmie u tessekk tibratin i imeqqranen u i tarwa n 
tasifet nni tuya izeddyen yar Nabut di tendint nnes. 9 Di tebratin tura nettat, tenna “Barrhem 
s yijj n uzummi u ssyimem Nabut yar zzat n marra rgens 10 uca ssbeddem tnayen n iryazen, ayt 
i war isekk w in, qibac nnes hima ad xas cehden, ad inin ‘Cek tceqqfed di AREBBI u deg ujegid!’ 
Sufyem t xenni yar barra u arejmem t yars a? d immet.” 

11 Iryazen n tendint, imeqqranen d tarwa n tasiret nni tuya izeddyen di tendint nnes, ggin 
elahsab tabrat i d asen-dd tessekk Izabal, am mammec yurin di tebratin nni tuya d asen-dd tes¬ 
sekk. 12 Nitni barrhen s yijj n uzummi u ssyimen Nabut yar zzat n marra rgens. 13 Xenni usin-dd 
tnayen n yeryazen, ayt i war issekk w in, uca qqimen qibac nnes. Iryazen i war issekk w in cehden 
xas, x Nabut, zzat i rgens, nnan “Nabut iceqqef di SIDI u deg ujegid.” Nitni ssuffyen t barra i 
tendint uca arejmen t arami immut. 14 Awami as jjin ad inin i Izabal “Nabut itwarjem u netta im- 
mut.” 15 Umi tesfa Izabal, aqa Nabut itwarjem, immut, imsar, aqa Izabal tenna i Axab “Kkar, ksi 
ahwic n tzayart n Nabut, Ayazraeili, d fwart, ahwic i yugin netta ad ac t iwc s ttmenyat n nnuqqart, 
mayar Nabut war iddar ca cad, maca immut.” 16 Umi isfa Axab, belli Nabut immut, imsar, aqa Axab 
ikkar mahend ad ihwa yar wehwic n tzayart n Nabut, Ayazraeili hima ad t iksi d rwart. 

17 Xenni yusa-dd wawar n SIDI yar Iliya, Aticbi, inna 18 “Kkar, hwa hima ad temmerqid ak-d 
Axab, ajegid n Israyil, wenni igan di Samarya. Xzar netta deg wehwic n Nabut mani yar dd-ihwa 
hima ad t iksi d rwart. 19 ittxessa ad kides tessiwfed, ad tinid ‘Ammu i inna SIDI: Ma war tenyid 
u xenni tekksed ufa d tasyart nnes7 Sawed ittxessa ad kides tessiwred, ad tinid ‘Ammu i iqqar 
SIDI: deg wemcan mani feshen itan idammen n Nabut, ad feshen itan ufa d idammen nnek, ufa 
d inni nnek!’ ” 

20 Inna Axab i Iliya “Ma tufid ayi cek, a reedu inu?” Netta inna “Necc ufiy cek minzi cek tez- 
zenzed ixef nnek mahend ad tegged min igan d aeeffan di tittawin n SIDI. 21 Xzar necc ad xak 
ssiwdey fyar u ad mhiy min iqqimen nnek. Ad tehhiy marra wenni t itteggen x fhid, am wenni 
itwabelleen, am wenni itwajjen di Israyil. 22 Necc ad arrey taddart nnek am taddart n Yarubcam, 

mmis n Nabat, u am taddart n Baeca, mmis n Axiya, zi ssibbet n wesear i zi d ayi teseared u umi 
tarrid Israyil ad ixda.” 23 Issiwe? SIDI ufa x Izabal, inna “Itan ad ccen Izabal di tarya n uhettu n 
Yazraeil . 24 Man wen zi Axab i ya immten di tendint, ad t ccen itan u man wen i ya immten deg 
iyyar ad t ccen ijdad n ujenna.” 

25 Maca ura d ijj war igi eemmars d aeeffan am Axab i izzenzen ixef nnes hima ad yegg min igan 
d aeeffan di tittawin n SIDI, am t team temyart nnes Izabal. 26 Netta igga min igan d jjeifect ar 
ttarf umi netta yareddef imeyda n n lasnam nsen u umi igga elahsab marra min iggin Imuriyyen 
nni tuya issuffey SIDI zi fwart zzat i wudem n ayt n Israyil.” 

27 Umi isfa Axab awafen-a, ibda netta ad icarreg arrud nnes, yard ict txancet x arrimet nnes, 
izumm. Sawed ittes deg ict n txancet u netta yuyur s arexwan. 28 Xenni yusa-dd wawaf n SIDI 
yar Iliya, Aticbi, inna 29 “Ma tezrid mammec issehwa Axab ixef nnes zzat i wudem inu? Minzi 
netta issehwa ixef nnes zzat i wudem inu, necc war ssikk w idey fyar deg wussan nnes, maca deg 
wussan n mmis ad ssiwdey ryar x taddart nnes.” 

Amenyi ak-d Aram x Ramut di Jilead 

r\ /VTfata n isegg w usa hdan nitni fhudnet, war din tuyi amenyi jar Aram d Israyil. 2 Deg 
Zi Zu usegg w as wiss tfata, rami dd-ihwa Yahucafat, ajegid n Yahuda, yar ujegid n Israyil, imsar, 
3 aqa ajegid n Israyil inna i imsexxaren nnes “Ma tessnem aqa Ramut di Jilead nney? U neccin 
nehda rhudnet war ten nettekkes zeg ufus n ujegid n Aram.” 4 Xenni inna i Yahucafat “Zeema 
ad kidi teffyed yar umenyi yar Ramut di Jilead?” Inna Yahucafat i ujegid n Israyil “Necc ad ifiy 
am tegid cek, fgens inu am fgens nnek, iysan inu am yeysan nnek.” 

5 Inna Yahucafat cawed i ujegid n Israyil “Seqsa eafak ass-a x wawar n SIDI.” 6 Xenni issmun 
ujegid n Israyil inabiyyen, efahaf arebea-mya n yeryazen, uca inna asen “Ma ad ffyey yar 
umenyi yar Ramut di Jilead niy ad t jjey?” Nitni nnan “Gaeeed, mayar SIDI ad ten iwc deg ufus n 
ujegid.” 7 Maca Yahucafat inna “Ma war da ca ijj n unabi n SIDI, mahend ad nzemmar ad t nesse- 
qsa neccin?” 8 Xenni inna ujegid n Israyil i Yahucafat “Aqa ead da ijj n weryaz i zzayes nzemmar 
ad nesseqsa SIDI. Maca necc carhey t, mayar netta war d ayi ittnebba eemmars s min isebhen, 
maca myir s min igan d aeeffan. Aqa-t d Mixa, mmis n Yimla.” Inna Yahucafat “War ttejji ajegid 
ad issiwif amenni!” 9 Xenni ifaya-dd ujegid n Israyil i ijj n umsexxar icenneen, inna “Deyya awi- 
dd Mixa, mmis n Yimla.” 10 Ajegid n Israyil d Yahucafat, ajegid n Yahuda, qqimen din , kuf ijj x 
fkursi nnes, yarden s warrud n ijegiden x wazzay yar uqemmum n tewwart n tendint n Samarya 
u marra inabiyyen tuya ttnebban zzat i wudem nsen. 11 Sidqiya, mmis n Kaneana, tuya igga i 
ixef nnes accawen n wuzzaf, inna “Ammu i issiwef SIDI ‘S yina i ya tessnuqqbed Iramiyyen, 
yars ar ten i ya teqdid.’ ” 12 Marra inabiyyen tuya ttnebban kifkif, nnan “Gaeeed yar Ramut di 
Jilead, ad tifid tfefhed, minzi SIDI ad ten iwc deg ufus n ujegid.” 

13 Areqqas wenni tuya ittfen abrid hima ad ifaya i Mixa, issiwer, inna “Xzar xenni, awaf en n 
inabiyyen axmi dd-jfyen zeg ijj n uqemmum s fxir yar ujegid. Ttzawgey ad if in wawafen nnek 
amecnaw awafen nsen, siwef min isebhen .” 14 Maca Mixa inna “S tidett am iddar SIDI, min d ayi 
i ya yini SIDI, ad t iniy.” 15 Umi dd-yusa netta yar ujegid, inna as ujegid “Mixa, ma ad neffey nec¬ 
cin yar Ramut di Jilead niy ad t nejj?” Inna as netta “Gaeeed, ad tifid tfefhed, minzi SIDI ad ten 
iwc deg ufus n ujegid.” 16 Inna as ujegid “Mechaf n twafawin ittxessa ayi ad cek ssjagey, war d 
ayi tennid myir tidett deg yisem n SIDI ?” 17 Uca netta inna “Necc zriy marra Israyil twabezzeen 
x idurar am wugi war yarsen bu umeksaw. Inna SIDI ‘Ina war yarsen bu isiditen, ejj kur aryaz 
ad dd-idwef yar taddart nnes di fehna.’ ” 18 Xenni inna ujegid n Israyil i Yahucafat “Ma war d ac 
nniy ‘Netta ittnebba xafi walu n min isebhen, myir min igan d aeeffan?’ ” 

19 Mixa inna cawed. “S uyenni ser i wawar n SIDI. Necc zriy SIDI iqqim x rkursi d marra reeskar n 
ujenna ibedd yars, yar yeffus nnes u yar uzermad nnes . 20 SIDI inna ‘Man wen i ya iywan Axab 
yars a? i ya igaeeed, ad iwda di Ramut di Jilead?’ Wa inna ammu u win inna ammu, 21 Xenni 
iffey-dd ijj n buhber, ibedd zzat i wudem n SIDI, inna ‘Necc ad t ywiy.’ SIDI isseqsa t ‘S minzi?’ 
22 Netta inna ‘Necc ad ffyey u ad dewrey d ijj n buhber issxarriqen deg uqemmum n marra 
inabiyyen nnes.’ U netta inna ‘Ad tferhed mahend ad t teywid. Ffey u egg amennik 23 Xenni 
rexxu, SIDI iwca ijj n buhber issxarriqen deg ufus n marra inabiyyen nwem uca SIDI ibarreh 
xak s ryar.” 24 Xenni iqarreb-dd Sidqiya, mmis n Kaneana, yar Mixa, iwti t yar uyesmir, inna 
“Mani xenni tuya zzayi iedu arruh n SIDI hima ad kidek issiwer?” 25 Inna Mixa “Xzar, ad t tzared 
deg wass nni di i ya temhafed zeg ijj n wexxam deg wexxam nnedni, hima ad tessnuffared ixef 
nnek.” 26 Ajegid n Israyil inna “Ttfem Mixa, nedhem t yar Amun, azegif ameqqran n tendint, u 
yar Yuwac, mmis n ujegid . 27 Ad tinim ‘Ammu i iqqar ujegid: Ndarem wa di rehbes u seccem t s 
weyrum n rehsaret u s waman n rehsaret yars ar i dd ya eeqbey necc di rehna.’ ” 28 Mixa inna 
“Mara cek teeqbed-dd ca n wass di rehna, xenni SIDI war igi xafi issiwer!” Netta inna cawed 
“Srem, regnus, marra kenniw !” 

29 Awarni as iffey-dd ujegid n Israyil ak-d Yahucafat, ajegid n Yahuda, yar Ramut di Jilead. 
30 Inna ujegid n Israyil i Yahucafat “Necc ad beddrey arrud, xenni ad dd-ffyey yar umenyi. Cek 
maca tzemmared ad tyarded arrud nnek!” Ajegid n Israyil igga arrud war igi nnes, iffey-dd yar 
umenyi. 31 Ajegid n Aram tuya yumur maca i imeqqranen n ikarruten n umenyi, inni zzaysen 
yars tnayen u-tratin, inna “Ittxessa awem war ttmenyim ak-d umeqqran niy ak-d umezyan, 
myir ak-d ujegid n Israyil!” 32 Umi imeqqranen n ikarruten n umenyi zrin Yahucafat, imsar, 
aqa nitni nnan “Aqa d wa, ajegid n Israyil!” Nitni meyyren xas hima akides mmenyen, maca 
Yahucafat isyuyy . 33 Umi zrin imeqqranen n ikarruten n umenyi, aqa netta tuya war igi d ajegid 
n Israyil, imsar, aqa dewren-dd war t areddfen cad. 

34 Xenni ieeyyen ijj n weryaz rqews s rbar nnes d acemrar uca irqef ajegid n Israyil jar wawad 
n iyagen n warrud n wuzzar nnes. Rexdenni inna wanita i wenni ineddhen akarru “Qreb afus 
nnek, suffey ayi zeg umenyi, mayar necc iyzmey attas.” 35 Deg wass nni idwer umenyi yewear 
attas. Iqqim ujegid ibedd deg ukarru deg umenyi ak-d Iramiyyen, maca yar tmeddit immut net¬ 
ta. Idammen n uyezzim tuya uzzren deg ueeddis n ukarru . 36 Yar uyegay n tfuct jjin ad barrhen 
s jjehd di marra reeskar, nnan “Kur aryaz ad dd-icqeb yar tendint nnes u kur aryaz yar temmurt 
nnes !” 37 Immut ujegid, iwyen t yar Samarya. Nitni nedren ajegid di Samarya. 38 Ssirden akarru 
deg uyermam n Samarya uca reshen itan idammen nnes, mani reqhab ssirdent days, elahsab 
awar n SIDI i tuya issiwer. 

39 Imezruyen iqqimen n Axab, d marra min igga d taddart n reaj i ibna d marra tineddam i ibna, 
ma man aya war itwazemm ca deg wedlis n usettef n ijegiden n Israyil? 40 Axab itwassars deg 
wendef jar rejdud nnes. Mmis Axazya idwer d ajegid deg wemcan nnes. 

Yahucafat, ajegid n Yahuda 

41 Yahucafat, mmis n Asa, idwer d ajegid x Israyil, deg usegg w as wiss arebea n Axab, ajegid n 
Israyil . 42 Yahucafat tuya yars xemsa u-tratin n isegg w usa, umi idwer netta d ajegid. Netta ihkem 
xemsa u-eicrin n isegg w usa di Urcalim. Yemmas qqaren as Azuba, yegis n Calxi . 43 Netta yuyur 
di marra tibridin n babas Asa. Netta war xasent iheyyed u netta igga min igan nican di tittawin 
n SIDI. 44 Regeudi maca war twakksent. Rgens yiwi ead tiyarsa d tewhibin n rebxur x regeudi. 

45 Yahucafat igga rehna ak-d ujegid n Israyil. 

46 Imezruyen iqqimen n Yahucafat, d tmegga nnes imehden i igga d mammec immney, ma man 
aya war itwazemm ca deg wedlis n usettef n ijegiden n Yahuda ? 47 Netta imha iqehbiyyen iqqi¬ 
men zi temmurt, inni tuya iqqimen zeg wussan n babas Asa . 48 Di Idum war tuyi din ca n ujegid, 

maca ijj n lwali n ujegid . 49 Yahucafat igga iyarruba n Tarcic hima ad nedhen yar Ufir ad awyen 
urey. Maca war dd-ffiyen ca, mayar iyarruba arzen di £isyun-Jabar. 50 Xenni inna Axazya, mmis 
n Axab, i Yahucafat “Ejj imsexxaren inu ad nedhen ak-d imsexxaren nnek x iyarruba.” Maca 
Yahucafat yugi. 51 Yahucafat itwassars deg wender jar rejdud nnes. Netta itwander jar rejdud 
nnes di tendint n babas Dawud. Mmis Yuram idwer d ajegid deg wemcan nnes. 

Axazya, ajegid n Israyil 

52 Axazya, mmis n Axab, idwer d ajegid x Israyil di Samarya, deg usegg w as wiss sebetac n 
Yahucafat, ajegid n Yahuda. Netta ihkem tnayen n isegg w usa x Israyil . 53 Netta igga min igan 
d aceffan di tittawin n SIDI. Netta yuyur x webrid n babas u x webrid n yemmas u x webrid n 
Yarubeam, mmis n Nabat, wenni yarrin Israyil ad ixda . 54 Netta tuya ittsexxar i Bael, yudar as. 
Netta isear SIDI, AREBBI n Israyil, s marra min tuya igga babas. 

Iliya izwar ibarreh s rmewt n Axazya 

I 1 Awarni i rmewt n Axab iyewwey Mu’ab x Israyil . 2 Iwda-dd Axazya s tracca n rkazi n tyurfet 
nnes di Samarya uca iyzem. Netta issekk ireqqasen inna asen “Ruhem yar Baeal-Zabub, 
arebbi n Eaqrun, mahend ad tesseqsam ma war d ayi ineqq uyezzim-a.” 

3 Maca Lmalak n SIDI issiwer-dd yar Ilicas, Aticbi “Kkar, gassed, rqa ireqqasen n ujegid n Sa¬ 
marya u siwer akidsen ‘Ma s tidett war din AREBBI di Israyil, arami kenniw tuyurem hima ad 
tesseqsam Basal-Zabub, arebbi n Eaqrun ?’ 4 X uyenni, ammu i issiwer SIDI ‘War dd-thekk w id ca 
zi tasssut i x tgassded, maca ad temted rmewt.’ ” Uca iffey Iliya. 

5 Rami dd-seqben ireqqasen yar Ahaziya, inna asen i nitni “Min ixs ad yini man aya, rami dd- 
tseqbem sawed?” 6 Nitni arrin-dd xas “Ijj n weryaz imsagar akidney, inna aney “Eeqbem 
yar ujegid wenni kenniw dd-issekken, ad as tinim ‘Ammu i issiwer SIDI: Ma s tidett ma war 
yarwem zesma ca AREBBI di Israyil arami tessekked cek hima ad tesseqsid Basal-Zabub, arebbi 
n Eaqrun? X uyenni war dd-thekk w id ca zi tasssut i x tgassded, maca cek ad temted rmewt.’ ” 
7 Netta issiwer akidsen “Mammec igga waddu n weryaz nni i kidwem imsagaren u issiwer akid- 
wem awaren-a?” 8 Nitni arrin-dd xas “Netta d ijj n weryaz, icessar, yars ijj n webyas n ccark x 
tejsinna nnes.” Xenni inna netta “Wa d Iliya, Aticbi.” 

9 Netta issekk rqebtan n xemsin s xemsin nyeryazen nnes yars. Wanita igassed yars, u xzar, Iliya 
tuya ittyima x tqiccat n wedrar. U netta issiwer yars “Cek, aryaz n AREBBI, ajegid inna ac ‘Hwa- 
dd!’ ” 10 Iliya yarra-dd u inaa i rqebtan x xemsin “Mara necc aqa d aryaz n AREBBI, ejj ad tewda 
tmessi zeg ujenna, ad cek tecc, cek d xemsin nyeryazen nnek.” Rexdenni tewda-dd tmessi zeg 
ujenna, tecca it netta d xemsin nyeryazen nnes. 

11 Xas uca issekk yars sawed ijj n rqebtan nnedni x xemsin ak-d xemsin nyeryazen nnes. Wanita 
ittef awar u issiwer akides “Cek, aryaz n AREBBI, ammu i iqqar ujegid ‘Hwa-dd deyya!’ ” 12 Iliya 
yarra-dd uca inna asen “Mara necc d aryaz n AREBBI, ammu i dd ya tewda tmessi zeg ujenna, 
ad cek tecc d yeryazen nnek,” Rexdenni tewda-dd tmessi zeg ujenna, tecca it netta d xemsin n 
yeryazen nnes. 

13 Issekk sawed ijj n rqebtan x xemsin, i twarat wiss trata, ak-d xemsin nyeryazen nnes. Umi 
igassed rqebtan x xemsin wiss trata uca yiwed yars, yudar netta x ifadden nnes zzat i Iliya uca 
iheccem it, inna “Cek, aryaz n AREBBI, ejj ad teswa tudart inu d tudart n xemsin n imsexxa- 
ren nnek, n xemsin-a, di tittawin nnek. 14 Xzar timessi tewda-dd zeg ujenna, tecca tnayen n 
rqebtanat x xemsin ak-d xemsin nyeryazen nsen. Ejj ad teswa tudart inu di tittawin nnek!” 

15 Uca inna Lmalak n SIDI i Iliya “Hwa akides, war ttegg w ed ca zzat i wudem nnes!” Ikkar netta, 
ihwa akides yar ujegid . 16 Uca issiwer akides “Ammu i iqqar SIDI ‘Mayar cek tessekked ireqqa¬ 
sen nnek, hima ad sseqsan Basal-Zabul, arebbi n Eaqrun, axmi war din igi AREBBI di Israyil 
hima ad t tesseqsid x wawar nnes, x uyenni war dd-thekk w id ca zi tassut i x tgassded, maca ad 
temmted rmewt.’ ” 17 Ammu i immut netta slahsab awar n SIDI i tuya issiwer Iliya. Mayar netta 
tuya war yars bu mmis, idwer Yuram d ajegid deg wemcan nnes deg usegg w as wiss tnayen n 
Yuram, mmis n Yahucafat, ajegid n Yahuda. 

18 Imezruyen iqqimen n Axazya, d min igga, ma man aya war itwazemm ca deg wedlis n usettef 
n ijegiden n Israyil? 


1:5 ‘Rami dd-eeqben ireqqasen yar Ahazya’ - s Teibranit ‘Rami yars dd-eeqben ireqqasen’. 
1:8 ‘Aticbi’ - ijj n weryaz zi tendint n Ticbi 

Iliya itwammeksi yar ujenna 

2 1 Imsar yar tmeksit n Iliya s ufus n n SIDI deg ict n tharyadt yar ujenna, aqa iffey Iliya ak-d 
Ilicae zi Jiljal . 2 Inna Iliya i Ilicae “Qqim da, mayar SIDI issekk ayi yar Bayt-Il.” Maca Ilicae inna 
“S tidett am iddar SIDI u iddar reemar nnek, necc war cek ttejjiy.” Ammu i hwan nitni s tnayen 
yar Bayt-Il . 3 Ffyen-dd imehdaren n inabiyyen, inni tuya igan di Bayt-Il, yar Ilicae, nnan as “Ma 
tessned cek, aqa SIDI ass-a ad ikkes bab nnek tiwa i uzegif nnek?” Netta yarra-dd “Ura d necc 
aqa ssney t. Sqarem!” 

4 Iliya inna as “Qqim da, Ilicae, mayar SIDI issekk ayi yar Ariha.” Maca netta inna “S tidett am 
iddar SIDI u iddar reemar nnek, necc war cek ttejjiy ca!” Ammu dd-usin nitni yar Ariha. 5 Xenni 
usin-dd ayt n inabiyyen nni igan di Ariha yar Ilicae, nnan as “Ma tessned cek, aqa SIDI ass-a ad 
ikkes bab nnek tiwa i uzegif nnek?” Netta yarra-dd “Ura d necc aqa ssney t. Sqarem!” 

6 Iliya maca inna as “Qqim da, mayar SIDI issekk ayi yar L'Urdun.” Maca netta inna “S tidett am 
iddar SIDI u am iddar reemar inu, necc war cek ttejjiy ca!” Uca nitni uyuren s tnayen idsen. 
7 Ura d xemsin n yeryazen zeg ayt n inabbiyyen uyuren uca qqimen bedden arendad nsen yar 
ragg w aj, am bedden nitni s tnayen idsen yar L'Urdun. 8 Xenni iksi Iliya aserham nnes, issunned it 
uca iwta zzayes x waman nni twabdan x tnayen n iyezdisen u nitni zwan s tnayen idsen x razay. 
9 Rami zwan nitni, imsar, aqa Iliya inna i Ilicae “Ttar ict n rhajet i d ac i ya ggey, qber mma xak i 
ya mmeksiy!” Ilicae yarra-dd “Ad xafi-dd hwant tnayen n tseqqar n buhber nnek!” 10 Iliya inna 
“Cek tettared ict n tmesract tewear. Mara cek tezrid ayi rami xak i ya mmeksiy, ad ac imsar 
ammu, maca mara war igi amenni, war ittemsar ca.” 

11 Uca imsar am nitni gguren u ssawaren ak-d wayawya, xzar, aqa din ict n tkarrut n tmessi 
ak-d iysan n tmessi tenni tebda iten ijj x wennedni. Ammu igaeeed Iliya di tharyadt yar ujenna. 
12 Ilicae izra it uca iraya xas “Baba inu, baba inu! Akarru n Israyil d imnayen nnes!” Umi netta 
war t itwiri ead, iksi netta arrud nnes uca icarreg it x tnayen. 13 Xenni issmun-dd aserham i 
zzayes dd-yewdan uca ieqeb u ibedd yar tma n L'Urdun . 14 Netta iksi aserham n Iliya i tuya xas 
iwdan, iwta zzayes x waman, inna “Mani iga SIDI AREBBI n Iliya? Wah, netta!” Uca netta iwta x 
waman uca mmsebdan nitni x tnayen n iyezdisen uca izwa Ilicae. 

15 Umi ayt n inabiyyen nni din ibedden arendad n Ariha, zrin t, nnan “Buhber n Iliya yarsa x 
Ilicae.” Nitni usin-dd yars uca udaren zzates yar temmurt . 16 Xenni nitni nnan as “Xzar xenni, 
jar imsexxaren nnek aqa din xemsin n ayt n umenyi. Ejj iten ad uyuren, ad arzun x sidi nnek, ad 
tay SIDI iksi t uca indar it x ijj n wedrar niy deg ict zi teyzurin.” Maca netta inna “War ttssekkim 
ura d ijj!” 17 Umi xas eemmden nitni arami d as iweddar min i ya yegg uca inna “Iwa sekkem ten 
dinl" Nitni ssekken xemsin n yeryazen d ina arzun trata n wussan, maca nitni war t ufin . 18 Uca 
eeqben-dd nitni yars, minzi netta tuya iqqim di Ariha. Netta inna asen “Ma war d awem nniy 
necc ‘War ttrihem ca?’ ” 

Elicae issgenfa aman n Ariha 

19 Iryazen n tendint nnan i Ilicae “Xzar xenni, addud n tendint mlih, am mammec itwara sidi 
inu simant nnes, maca aman war ihrin u tammurt war tettic ryiget .” 20 Netta inna “Awyem ayi- 
dd ijj n ttebsi d amaynu u ggem days tamegaht!” Uca nitni iwyen as t-idd. 21 Xenni iffey netta 
zi tendint yar tara n waman uca indar days tamegaht nni, inna “Ammu i iqqar SIDI ‘Necc arriy 
aman-a sebhen. War dd ttiwyen rmewt niy d agray ead.’ ” 22 Aman dewren sebhen eawed yars 
ar ass-a elahsab awar n Ilicae i issiwer. 

Ihudriyyen ssehqaren Ilicae di Bayt-Il 

23 Zi senni igaeeed netta yar Bayt-Il. Am ittgaeeed netta abrid, ffyen-dd ihudriyyen zi tendint 
inni t i ikk w aren, nnan as “Aqeccar, gaeeed! Aqeccar, gaeeed!” 24 Netta inneqreb-dd, ixzar day- 

sen uca ixza ten deg yisem n SIDI. Rexdenni usin-dd tnayen n ddubat zeg wezyar u mezzqen 
tnayen-u-arebein n ihudriyyen. 25 Zi senni yuyur netta yar wedrar n Karmil uca zi senni ieqeb 
yar Samarya. 


Amenyi n Yuram, ajegid n Israyil, didd i Mu’ab 

3 4 Deg usegg w as wiss tmentac n Yahucafat, ajegid n Yahuda, idwer Yuram, mmis n Axab, d 
ajegid x Israyil di Samarya. Netta ihkem teneac n isegg w usa . 2 Netta igga min igan d aeeffan di 
tittawin n SIDI, maca war t iggi ammu d taeeffant am babas d yemmas, mayar netta ikkes amaydu 
iqeddsen n Baeal wenni igga babas . 3 Maca netta iqqim imennee di ddnub n Yarubeam, mmis n 
Nabat, wenni yarrin Israyil ad ixda. Netta war xasen iheyyed . 4 Micae, ajegid n Mu’ab, tuya d 
ameksi u tuya itticc i ujegid n Israyil myat-araf n izmaren d taduft n myat-araf n icarriyyen. 
5 Rami immut Axab, imsar, aqa iyewwey ujegid n Mu’ab x ujegid n Israyil. 

6 Deg wass nni iffey-dd ujegid Yuram zi Samarya uca isedd marra Israyil . 7 Ittef abrid uca issekk 
ij n ureqqas yar Yahucafat, ajegid n Yahuda, inna “Ajegid n Mu’ab iyewwey xafi. Mma cek ad kidi 
teffyed deg umenyi ak-d Mu’ab?” Uca netta inna “Necc ad ffyey akidek. Necc ad iriy am cek, 
rgens inu am rgens nnek d iysan inu am iysan nnek.” 8 Inna “X man abrid i ya ngaeeed?” Netta 
inna “X webrid n rexra n Idum.” 

9 Rexdenni yuyur ujegid n Israyil d ujegid n Yahuda d ujegid n Idum. Nitni nnden ijj n webrid 
n sebea n wussan uca war tuyi din aman i reeskar u i rebhayem nni ten idfaren. 10 Xenni inna 
ujegid n Israyil “Axeyyeb i neccin umi dd-iraya SIDI trata n ijegiden-a hima ad ten iwc deg ufus 
n Mu’ab!” 11 Uca Yahucafat inna “Ma war da igi ijj n unabi n SIDI wenni i zi i ya nesseqsa SIDI?” 
Xenni yarra-dd ijjen zeg imsexxaren n ujegid n Israyil, inna “Ilicae, mmis n Cafat, wenni izegeen 
aman x ifassen n Iliya, aqa-t danita!” 

12 Uca inna Yahucafat “Yars netta awar n SIDI.” Uca ajegid n Israyil d Yahucafat d ujegid n Idum 
hwan-dd yars . 13 Ilicae inna i ujegid n Israyil “Min dinni jar ayi-dd d cek? Uyur yar inabiyyen n 
babac u yar inabiyyen n yemmac!” Maca ajegid n Israyil yarra-dd xas “Lla, mayar SIDI iraya-dd 
i trata-ya n ijegiden y or da, hima ad ten iwc deg ufus n Mu’ab.” 14 Ilica yarra-dd xas “S tidett 
am iddar SIDI n reeskarat nni umi beddey zzat i wudem nnes, mri necc war yari bu uweqqar 
i wudem n Yahucafat, ajegid n Yahuda, ad yiri necc war cek hessbey u war dayek xezzarey. 
15 Rexxu maca awi ayi-dd ijj iccat x ifiran. Rami tuya ittirar wenni iccaten x ifiran, imsar aqa 
afus n SIDI yarsa-dd xas. 

16 Inna netta “Ammu i iqqar SIDI ‘Ggem di teyzurt-a taryiwin u d taryiwin ktar !’ 17 Mayar ammu 
i iqqar SIDI ‘Kenniw war tzarrem asemmid ura d anzar, sad maca tayzurt-a ad teccur s waman 
uca kenniw ad tesswem, kenniw ura d rebhayem nwem d rmar nwem .’ 18 Man aya cad drus di 
tittawin n SIDI. Netta ad awem iwc ura d Mu’ab deg ifassen nwem. 19 Kenniw ad tewtem kur 
tandint ifaryen s iyebrawen u kur tandint icenneen uca ad tqedeem kur tacejjart isebhen u ad 
tbelleem marra reunsarat n waman u ad tdeyyeem kur iyyar isebhen n temmurt s yezra.” 

20 Uca di tiwecca yar tsaeeet i yar dd-ttawyen tawhibt n ryiget, imsar, aqa usin-dd waman zi idum 
uca tyebba temmurt s waman . 21 Marra Mu’ab isra aqa ijegiden ffyen-dd i umenyi akidsen uca 
xenni twarayan-dd marra inni izemmaren ad sennhen s webyas n resnah ura d yenni sennej 
marra uca nitni ssbedden ixef nsen yar weymir. 22 Nitni kkaren yar uteffu n ssbeh uca umi i 
dd-tenqar tfuct x waman, dharen-dd waman d izegg w ayen am idammen i Imu’abiyyen inni 
yar ujemmadin. 23 Nitni nnan “Ina d idammen. Ijegiden nyin ixef nsen am mmenyen jarasen 


2:24 ‘azyar’ - niy ‘ryabet’ niy ‘tazgant’. 

s ssif uca ijj iwta wennedni. Iwa ayt n Mu’ab, ttfem takeccadt!” 24 Maca umi nitni iwden yar 
rmargeh n reeskar n Israyil, kkaren-dd ayt n Israyil uca wtin ayt n Mu’ab. Nitni arewren zzat i 
wudem nsen. U nitni udfen di temmurt uca wtin Mu’ab . 25 Nitni hedmen tineddam u kur aryaz 
indar azru nnes x kur iyyar isebhen uca drin t. Sawed netyen nitni marra reunsarat n waman 
uca qedeen kur tacejjart isebhen arami ceten myir izra n Qir-Harisat. Ayt bu-igayen nnden as 
uca yedren tt. 26 Umi izra ujegid n Mu’ab, belli amenyi iwear xas attas, issmun-dd yars sebea 
mya n yeryazen nni izemmaren ad jebden ssif hima ad icuqq yar ujegid n Idum, maca nitni war 
zemmaren . 27 Xenni iksi netta mmis amenzu wenni i ya idewren d ajegid awarni as uca yiwyi t x 
rhid d tayarst n wecmad. Uca yusa-dd ijj n ufugem d ameqqran x Israyil. Nitni ffyen zzayes uca 
eeqben yar temmurt nsen. 


Zzect n tajjac 

4 1 let zi temyarin n ayt n inabiyyen traya i Ilicae uca tenna “Amsexxar nnek, aryaz inu, immut, 
uca cek tessned belli amsexxar nnek tuya ittegg w ed SIDI. Rexxu yusa-dd bab n warettar 
hima ad iksi akides tnayen n ihenjiren inu d isemyan.” 2 Inna as Ilicae “Min zemmarey ad am 
ggey? Ini ayi min yarem di taddart.” Nettat tarra-dd xas “Tamsexxart nnek war yars walu myir 
ict n tyarraft days zzect.” 3 Xenni inna “Ttar i yixef nnem tiqduhin barra i taddart, tiqduhin 
xwant zi marra ajjaren nnem, war igi drus . 4 Xenni adef yar daxer uca bellee tawwart awarni 
am u awarni i ihenjiren nnem. Farrey xenni zzect di marra tiqduhin nni u min igan iccur sars itt 
yar uyezdis!” 5 Xenni nettat tuyur xas uca tbellee tawwart awarni as u awarni i ihenjiren nnes. 
Nitni iwyen yars tiqduhin u nettat tfarrey daysent zzect . 6 Umi ccuren marra iyarrafen, imsar, 
nettat tenna i mmis “Awi ayi-dd ead ict n teqduht!”, maca netta yarra-dd xas “War da teqqim ca 
teqduht ead!” U zzect tuya teqda . 7 Nettat maca tuyur ad tt txebbar i weryaz n AREBBI u wanita 
inna “Uyur, zenz zzect u xeges bab n warettar nnem u zi min i ya iqqimen ad zzayes teddared 
cem ak-d ihenjiren nnem.” 

Elicae d temyart zi Cunam d mmis 

8 Deg ijj n wass umi dd-ikka Ilicae x Cunam, imsar, aqa ict n temyart icenneen issbedd it din 
hima ad yars icc. Rebda umi tuya dd-itekk x tendint nni, imsar, aqa iheyyed x webrid nnes yar din 
hima ad icc ayrum . 9 Nettat maca tenna i weryaz nnes “Xzar, necc uciy aqa aryaz-a i yarney-dd 
yusin rebda, aqa-t d amqeddas . 10 Ejj aney ad nebna sennej ijj n wexxam d tamezyant s rehyud 
uca ad negg din ijj n qama, ict n ttabra, ijj n rkursi d ijj n refnar i netta. Mara imsar xenni, netta 
mara yusa-dd yarney, izemmar netta ad dinni iezer ixef nnes.” 11 Deg ijj n wass imsar aqa Ilicae 
yusa-dd din uca iezer ixef nnes deg wexxam n nnej uca iruh izzer dinni. 12 Xenni inna netta i 
uhudri nnes Jihazi “Raya-dd i Tcunamect tanita!” Netta iraya as u nettat tbedd zzat i wudem 
nnes . 13 Netta tuya i d as innan i umsexxar nnes “Ini as ‘Cem tethillid dayney attas. Min izemmar 
ad am itwagg? Ma ad tay din ict n rhajet min xef nzemmar ad nessiwer ak-d ujegid niy ak-d 
ukumandar ameqqran n reeskar di ttwee nnem?’ ” Maca nettat tenna “Necc zeddyey di rwest 
n rgens inu.” 

14 Xenni netta tuya inna “Min izemmaren ad am itwagg?” Uca inna Jihazi “Nettat war yars 
ahenjir u aryaz nnes iwsar.” 15 Xenni inna netta “Raya-dd xas!” U netta iraya-dd xas uca teqqim 
nettat tbedd di tewwart . 16 Xas uca inna “Di rweqt-a itwaggen, mara tusa-dd tsaeeet n tudart, 
ad teksid ahenjir deg iyagen nnem.” Uca nettat tenna “Lla, a sidi inu, aryaz n AREBBI, war sxar- 
riq zeema x temsexxart nnek!” 17 Tamyart tedwer teksi s ddeyset uca turuw-dd ijj n uhenjir di 
rweqt itwaggen, yar rhaf n tudart nni x tuya Ilicae akides issiwer. 

3:23 ‘ijj’- s Teibranit ‘aryaz’. 


382 



2 IJEGIDEN 

18 Umi imyar uhenjir, imsar deg ijj n wass, iffey-dd barra yar babas, yar icewwaren. 19 Inna i 
babas “Azegif inu, azegif inu!” U netta inna i ijj n uhudri “Arbu t yar yemmas!” 20 Netta yarbu t 
uca yiwyi t yar yemmas. Netta tuya ittyima x ifadden nnes yars a? azal, xenni uca immut netta. 
21 Nettat tekkar, tessars it x qama n weryaz n AREBBI. Tbellee nettat tawwart xas uca teffey. 
22 T?aya-dd x weryaz nnes, tenna as “Sekk ayi-dd ijjen zeg ihudriyyen d ijj zi teyyar hima ad 
uyurey deyya yar weryaz n AREBBI u xenni ad eeqbey cawed.” 23 Netta inna “Mayemmi i ya 
tuyured yars ass-a? Aqa war igi d abeddi n uyur u war igi d ssebt.” Nettat tenna “Kurd ad yiri 
mlih!” 24 Nettat tbardee i teyyuc u tenna i uhudri nnes “Ndeh itt, qqim ggur. Am tnedhed war 
tbeddi di ttwee inu, myir xmi d ac t i ya iniy necc.” 

25 Nettat teffey uca tiwed yar weryaz n AREBBI, yar wedrar n Karmil. Umi tt izra netta zi 
raggwaj, inna netta i Jihazi, ahudri nnes, “Xzar, aqa din d Tacunamect.” 26 Rexxu, uyur rqa tt 
uca ini as “Ma aqa cem mlih? Ma aryaz nnem aqa-t mlih? Ma ahenjir nnem aqa-t mlih? Uca net¬ 
tat tenna “Aqa-ten mlih!” 27 Umi maca dd-tusa yar weryaz n AREBBI x wedrar, tqebbed nettat x 
idaren nnes. Jihazi yudef-dd din, hima ad tt iearn yar uyezdis, maca aryaz n SIDI inna “Ahta as, 
mayar reemar nnes icden days u SIDI issnuffar xafi min xef u war d ayi issargeb ca.” 28 Tenna 
nettat “Ma necc ttarey i sidi inu ijj n mmi? Ma war nniy necc ‘War d ayi cemmet!’ ?” 29 Inna netta 
i Jihazi “Byes tajeinna nnek, ksi aeekkaz inu deg ufus nnek uca ttef abrid! Mara cek temmerqid 
ca n yijj, war xas ttsegam, u mara isegem xak hed, war xas-dd ttarra ca! Sars aeekkaz inu x 
uyembub n uhenjir!” 30 Maca yemmas n uhenjir tenna “S tidett am iddar SIDI u iddar reemar 
inu, necc war xak ttheyyidey ca!” Netta ikkar, idfar itt. 

31 Tuya Jihazi izwar deyya zzatsen u issars aeekkaz x uyembub n uhenjir, maca netta war iggi 
ca rhess ura twarrit. Xenni ieqeb hima ad xas irqa uca ihaja as t, inna “Ahenjir war dd ifiq.” 

32 Umi dd-yusa Ilicae yar taddart, ahenjir tuya immut u immars x qama nnes. 33 Yudef netta 
yar wexxam, ibellee tawwart awarni asen s tnayen idsen uca izzug i SIDI . 34 Xenni ibedd zzat 
i qama uca iwda tiwa n uhenjir uca issars netta aqemmum nnes x uqemmum nnes, tittawin 
nnes x tittawin nnes, ifassen nnes x ifassen nnes. Netta issbuzzer tiwa nnes uca tehma arrimet 
n uhenjir . 35 Xenni ieqeb-dd, yuyur di taddart da d diha, igaeeed twarat nnedni uca issbuzzer 
ixef nnes tiwa nnes. Rexdenni iedes uhenjir sebea n twarawin uca yarzem uhenjir tittawin 
nnes . 36 Iraya-dd netta i Jihazi, inna “Raya-dd x Tcunamect!” Uca netta iraya-dd xas uca tusa-dd 
nettat yars, inna “Arbu mmim!” 37 Tudef nettat din, tewda yar idaren nnes uca tudar y afs ar 
tammurt uca xenni teksi mmis uca teffey yar barra. 

Ilicae d rewt di marmita 

38 Umi dd-ieqeb Ilicae yar Jiljal, tuya din raz di temmurt u rag n inabiyyen qqimen zzates. Inna 
netta i uhudri nnes “Egg marmita d tameqqrant u egg tahrirt i ayt n inabiyyen.” 39 Xenni dd- 
iffey ijjen zzaysen yuyur yar wehwic barra hima ad dd-yawi tibbi. Netta yufa ijj n wezbir n 
rexra uca irqed-dd zzayes arami iccur ubehrur n warrud nnes s texsact n rexra. Xenni ieqeb-dd 
uca iqess iten di marmita. Aqa nitni war tt ssinen . 40 Xenni faryen aya i iryazen hima ad ccen. 
Umi qqasen nitni zi tehrirt-a, imsar, aqa nitni syuyyen deg ujenna, rayan “A yaryaz n AREBBI, 
rmewt aqa-tt di marmita!” Uca nitni war zemmaren ad zzayes ccen . 41 Netta inna “Awi ayi-dd 
drus n waren! Netta issuyes it di marmita, inna “Faryem aya i rgens hima ad icc!” Xenni idwer 
war dinni ca war ihri di marmita. 

Ilicae issecc mya n yeryazen s ict lmuejiza 

42 Yusa-dd ijj n weryaz zi Bael-Calica, yiwi-dd i weryaz n SIDI ayrum zi ssabet tamenzut, eicrin 
n iyrumen n temzin d rhebb ibaryen n imendi deg ict n tecyart uca netta inna “Ewe man aya i 

4:38 ‘ayt n inabiyyen’ - ixs ad yini ‘inni ixsen ad remden ad dewren d inabiyyen. Aqa-ten d imehdaren n ilicae. 

rgens.” 43 Maca wanita inna “Mammec t i ya ssarsey i mya n yeryazen?” Netta maca inna “Ewe 
it i rgens ad t yecc, mayar ammu i issiwer SIDI ‘Ad ccen u ead ad icett’.” 44 Netta issars asen t uca 
ccin nitni u icett xasen am mammec tuya inna wawar n SIDI. 

Ilicae d usgenfi n Nueman zi Aram 

5 1 Nueman, akumandar n reeskar n ujegid n Aram, tuya-t d ijj n weryaz yars ssumeet zzat i 
wudem n sides nnes u tuya yars ccan attas, mayar zzayes i yiwi SIDI asenjem i Aram. Aryaz 
nni tuya d ijj n bu-teyrudt imehden, maca tuya days rbars. 2 Tuya din bandiyyat zi Aram, iwyent- 
dd ict n tehramt zi temmurt n Israyil d tamehbust. Tuya-tt txeddem i temyart n Nueman. 3 Tenna 
i lallas “Mfi, tuya sidi yar unabi di Samarya, xenni iri netta ad t issgenfa zi rbars nnes.” 

4 Xenni iffey wanita. Netta ihaja t i sides nnes, inna “Ammu d wammu i tessiwer tehramt zi tem¬ 
murt n Israyil. 5 Xenni inna ujegid n Aram “Uyur din u necc ad ssekkey ict n tebrat i ujegid n 
Israyil.” Netta yuyur deg webrid uca iksi eecra n talint n nnuqart d setta-araf n uciql n wurey 
d eecra n warrud icnan. 6 Netta issiwed tabrat i ujegid n Israyil, ammu i yura “Mara tiwed-dd 
tebrat-a yark, xzar, aqa necc ssekkey-dd yark amsexxar inu Nueman mahend ad t tessgenfid zi 
rbars nnes.” 7 Umi iyra ujegid n Israyil tabrat, icarreg netta arrud nnes uca iraya “Necc mayar 
ma d AREBBI arami zemmarey ad sseddarey ijj n umetti arami netta dd-issekk ijj n weryaz yari, 
mahend necc ad t ssgenfiy zi rbars nnes? Iwa, ssnem uca xzarem, aqa netta yarezzu ayi resbab 
waha. 

8 Umi isra Ilicae, aryaz n AREBBI, belli ajegid n Israyil icarreg arrud nnes, imsar aqa netta issekk 
ijj yar ujegid hima ad as yini “Mayemmi tcarrged arrud nnek? Ejj it ad yari-dd yas hima xenni 
netta ad issen, aqa ijj n unabi di Israyil i igan.” 9 Ammu dd-yusa Nueman ak-d iysan d ukarru 
nnes uca ibedd yar tewwart n taddart n Ilicae. 10 Xenni issekk Ilicae ijj n ureqqas yars, inna 
“Uyur u ssird ixef nnek sebea n twarawin di L'Urdun, xenni ad tedwer arrimet nnek teggenfa 
uca cek ad tirid d amezdag.” n ldwe? Nueman ixeyyeq uca yuyur netta, inna “Xzar, necc nniy 
deg ixef inu ‘Netta ad iffey yar barra, ad ibedd din mahend ad iraya isem n SIDI AREBBI uca ad 
issekk s ufus nnes amcan u ammu i ya iggenfa rbars. 12 War igi d Abana d Farfar, iyezran n Di- 
macq, hsen x marra iyezran n Israyil? Ma war zemmary necc ad dinni ssirdey hima ad zedgey?” 
Netta inneqreb uca yuyur iccur s tefqeht. 

13 Imsexxaren nnes usin-dd yars uca ssiwren akides, nnan “Baba, mfi anabi nni ittar zzayek 
ca min iwearen, iri teggid t? I meelik d ac inna ‘Sird ixef nnek u cek ad dd-tdewred tizdiged?’ 
” 14 Xenni ihwa-dd yar L'Urdun uca isseydes ixef nnes sebea n twarawin di L'Urdun am mam¬ 
mec inna wawar n unabi n AREBBI uca tedwer arrimet nnes teggenfa amecnaw arrimet n yijj n 
uhenjir u netta idwer izdig. 

15 Xenni ieqeb yar weryaz n AREBBI ak-d marra reeskar uca yiwed din, ibedd zzat i wudem nnes, 
inna “Xzar, rexxu necc ssney, aqa war igi AREBBI mani mma x marra tammurt myir di Israyil 
waha. Xenni rexxu, eafek ksi zeg umsexxar nnek ict tarzeft n uqadi!” 16 Maca netta inna “S tidett 
am iddar SIDI wenni umi beddey zzat i wudem nnes, necc war kessiy walu!” U netta issheccem 
it, hima ad iksi ca, maca netta yugi. 17 Inna Nueman “Mara 11a, iri xenni ad immewc i umsexxar 
nnek attas n ucar anect zemmaren tnayen n iserdan ad arbun, mayar amsexxar nnek war ittiwi 
ead tayarst n weemad niy tayarst i irebbiten innedni myir i SIDI waha. 18 Maca iri ad iyfar SIDI 
i umsexxar nnek ta waha, mara sidi inu ad yadef yar zzaweet n Rimmun hima ad yadar u netta 
ad ieemmed dinni x uyir inu, aqa necc xenni ad adarey ammu di zzaweet n Rimmun. Mara ad 
udarey ammu di zzaweet n Rimmun, iri ad iyfar SIDI tamesract nni i umsexxar nnek.” 19 Inna as 
“Uyur di rehna!” U netta isafar tammurt, igg w ej xas ij n webrid. 

20 InnaJihazi, ahudri n Ilicae, aryaz n AREBBI, “Xzar, sidi inu isseizz x Naeman, Aramiyu, mahend 

ad iksi ca zeg ufus nnes zi min tuya i dd-yiwi netta. 5 tidett am iddar SIDI, necc ad t areddfey uca 
ad zzayes ksiy ca!” 21 Jihazi yuyur yardef Nueman. Umi Nueman izra, aqa netta yusa-dd awarni 
as, idra-dd netta zeg ukarru mahend akides imsagar, inna “Mlih?” 22 Netta yarra-dd xas “Mlih. 
Sidi inu issekk ayi-dd mahend ad yini ‘Aqa, yar rexxu ead usin-dd tnayen n ihudriyyen zeg 
ayt n inabiyyen zeg idurar n Ifrayim. Ewe asen maca ict n talint n nnuqart d tyuya n warrud 
icnan.’ ” 23 Uca inna Nueman “Eafak, ksi zzayi tnayen n talint n nnuqart.” Netta iheccem it u 
igga tnayen n talint n nnuqart di tnayen n tecyarin uca iwca tnayen n warrud icnan i tnayen n 
ihudriyyen nnes inni ten yarbun yar zzat n wudem nnes. 24 Umi yiwed yar rgaeedet, iksi ten zeg 
ifassen nsen uca yiwyi ten yar taddart, ijja iryazen ad uyuren uca ffyen nitni. 

25 Awarni i man aya yudef uca ibedd zzat i bab nnes. Ilicae isseqsa t “Manis dd-tusid, a Jihazi?” 
Uca netta inna “Amsexxar nnek war dd-iffiy ca mani.” 26 Maca Ilicae inna as “Ma war tuyi u? inu 
din ihdar, umi dd-idra weryaz zeg ukarru nnes i umsagar akidek? Mayar ma d rhar ad tmeneed 
nnuqart d warrud d tcejjura n zzitun d ihwicen d ihuriyyen d ifunasen d tfunasin d imsexxaren 
d tayyawin? 27 Rbars n Nueman maca ad irseq i rebda dayek u i warra nnek!” Xenni iffey zi zzat 
i wudem nnes s rbars, d acemrar am wedfer. 

Taceqqurt ifettahen 

6 1 Ayt n inabiyyen nnan i Ilicae “Xzar, amcan mani nzeddey zzat i wudem nnek, ihsar i neccin.” 

2 Ejj aney ad nuyur yar L'Urdun u dinni qae ijj zzayney ad dd-yawi ijj n ukeccud, mahend ad 
negg ict n tzeddiyt i neccin.” Netta inna “Uyurem!” 3 Ijjen zzaysen maca inna “Eafak, uyur-dd 
ak-d imsexxaren nnek.” Netta inna “Necc akidwem uyurey.” 4 Netta yuyur akidsen. Umi dd-usin 
nitni yar L'Urdun, zedmen izeyran. 5 Rami izdem ijj ict n tcejjart, imsar, aqa feqdee n wuzzar n 
ccaqur iwda deg waman uca netta iraya, inna “Axeyyeb, sidi inu, ccaqur tuya itwarder!” 6 Aryaz 
n AREBBI inna “Mani iwda?” Umi d as isscen netta amcan, iqess ijj n ukeccud, indar it din uyiwi- 
dd uzzar iggur sennej. 7 Inna netta “Sgaeeed it-idd yark!” Xenni isswizzed s ufus nnes uca ittef it. 

Timegga n Ilicae deg umenyi ak-d Aram 

8 Ajegid n Aram immney ak-d Israyil uca imeawar ak-d imsexxaren nnes, inna “Deg wemcan-a 
d deg wemcan nni ad wtey iqidan inu.” 9 Maca aryaz n AREBBI issekk ijj yar ujegid n Israyil, inna 
“Hda ixef nnek ad tekked ssa d ssiha, mayar zi senni i hwan inni n Aram.” 10 Ajegid n Israyil 
issekk ireqqasen yar wemcan i x tuya akides issiwer weryaz n AREBBI u i zi tuya i d as ierem 
uca itwahda din. U aya war imsar ca ict n twarat waha niy tnayen n twarawin. 11 Ur n ujegid n 
Aram ihaj x man aya u netta iraya i imsexxaren nnes, inna asen “Ma war tzemmarem kenniw 
ad ayi tinim man wen jaraney ittrah ak-d ujegid n Israyil?” 12 Ijjen zeg imsexxaren nnes inna 
“Lla, sidi inu, ajegid! Maca Ilicae, anabi wenni igan di Israyil, issargeb ujegid n Israyil awaren 
i tessawared deg wexxam nnek n yides.” 13 Inna netta “Uyurem u xzarem mani ittiri netta, 
mahend ad ssekkey ijj ad t-idd yawi yar da." Itwanna as “Netta aqa-t di Dutan.” 14 Xenni is¬ 
sekk netta iysan d ikarruten d ijj n reeskar ameqqran. Nitni iwden din di giret uca nnden-dd i 
tendint. 

15 Amsexxar n AREBBI ikkar yar tuffut uca iffey yar barra, u xzar, ijj n reeskar tuya inned i 
tendint s yeysan d ikarruten. Xenni inna as ahudri “Ayyaw, sidi inu, min i ya negg?” 16 Netta 
inna “War ttegg w ed ca, mayar inni yarney attas xasen.” 17 Ilicae izzug, inna “A SIDI, arzem as 
tittawin, mahend ad izar!” U SIDI yarzem i uhudri tittawin arami itwara. U xzar, adrar iccur s 
yeysan d ikarruten n tmessi i dd-innden i Ilicae. 18 Umi yars dd-usin nitni, izzug Ilicae i SIDI, inna 
“Wet maca rgens-a s tuddaryec!” U iwta ten netta s tuddaryec elahsab awar n Ilicae. 

19 Xas uca inna asen Ilicae “Wa war igi d abrid nican u war tegi d tandint nican. Dfarem ayi-dd! 

Necc ad kenniw nedhey yar weryaz nni x tarezzum!” U netta indeh iten yar Samarya. 20 Umi 
iwden nitni yar Samarya, imsar, aqa Ilicae yarzem tittawin n iryazen-a, mahend ad xzaren!”. 
Uca yarzem asen SIDI tittawin afami zrin nitni. Xzar aqa nitni tuya-ten di fwest n Samarya. 
21 Umi ten izra, inna ujegid n Israyil i Ilicae “Ma ad ten nyey, a baba inu?” 22 Maca wanita inna 
“War ten neqq ca! Cek s yixef nnek ma ad tenyed inni thebbsed s ssif nnek d fqews nnek? Sars 
asen-dd ayrum d waman mahend nitni ad ccen ad swen uca xenni ad eeqben yar sidi nsen.” 

23 Issewjed asen ijj n umensi d ameqqran uca nitni ccin swin. Awarni aya yarxu asen uca ffyen 
yar sidi nsen. Xenni war dd-usint bandiyyat n Aram ead di temmurt n Israyil. 

Binhadad, ajegid n Samarya, inned-dd i tendint n Samarya 

24 Awarni i uya imsar, aqa Banhadad, ajegid n Aram, issmun marra feeskar nnes, iffey hima ad 
inned i Samarya. 25 Imsar ijj n faz d ameqqran di Samarya, mayar xzar, nitni nnden as-dd arami 
idwef ijj n uzegif n yijj weyyuf isekk w a tmanyin n uqiyyat n nnuqart d ijj n arrbee n yijj n feqyas 
s feybar n wedbir i xemsa n uqiyyat n nnuqart. 26 Umi iedu ujegid n Israyil x fhid, imsar, belli 
tfaya as-dd ict n temyart, tenna “Ewe ayi-dd afus, a sidi inu, ajegid!” 27 Netta inna “Mara SIDI 
war d am iwei afus, mammec necc d am i ya wcey afus? Ma ad yifi s ca zeg unedrar niy zi tsirt 
n udif?” , 28 Inna as ujegid “Min cek yuyin?” Nettat tenna “Tamyart-a tenna ayi ‘Awi-dd mmim 
hima ass-a ad t necc u mmi ad t necc xenni tiwecca.’ ” 29 Ammu neccin nesseg w mmi uca necci 
t. Maca rami d as nniy tiwecca nnes ‘Ewe fexxu mmim hima ad t necc!’, fexdenni tessnuffar 
nettat mmis.” 

30 Umi isfa ujegid awafen n temyart-a, icarreg netta arrud nnes uca ammu i yuyur netta x rhid 
uca izra fgens ilia aqa yard netta ict n txancet x arrimet nnes. 31 Netta inna “Ammu i d ayi igga 
SIDI, u ammu eawed, mafa iqqim uzegif n Ilicae, mmis n Cafat, xas af ass-a!” 

32 Ilicae iqqim di taddart nnes d imeqqranen qqimen yars. Netta tuya issekk ijj n weryaz yar zzat 
nnes, maca qbef mma yawed ureqqas yars, inna Ilicae i imeqqranen “Ma tezrim aqa wanita, 
mmis n yijj n uneqqam, issekk-dd wenni i d ayi i ya iqessen azegif? Hdam fexxu, xmi dd i ya 
yas ureqqas, belleem tawwart u sbeddem t yar tewwart! Ma war itwaser fhess n isuraf n sides 
awarni as?” 33 Rami tuya akidsen issawaf ead, ihwa-dd ureqqas yars. Uca ajegid inna “Xzar, 
tueeffna-ya zi SIDI. Min i ya rajiy ead xenni zi SIDI?” 

Ilicae izwar ibarreh s usenjem n Samarya 

7 1 Xenni inna Ilicae “Sfem i wawaf n SIDI! Ammu i iqqar SIDI ‘Tiwecca yar fweqt-a ad teswa ijj 
n feqyas n waren n ssmid yar tewwart n Samarya myir ijj n uciql d tnayen n feqyas n temzin 
ijj n uciql wahal” 2 Ijj n uneyraf n reeskar nni x uyif nnes ieemmed ujegid, yarra-dd x weryaz 
n AREBBI “Xzar, mara SIDI igga fekwaza deg ujenna, ma izemmar aya ad imsar?” Netta inna 
“Xzar, ad tzared s tittawin nnek maca war zzayes tettetted.” 

3 Tuya din arebea n yeryazen zzat i wadaf n tewwart, inni innan ijj i wennedni “Mayemmi ne- 
qqim neccin da, yars ar i ya nemmet? 4 Mara ad nini ‘Ejj aney ad nadef yar tendint, xenni iga 
raz di tendint u neccin ad days nemmet u mara neqqim neccin da, ad nemmet eawed. Xenni 
fexxu, ejj aney ad neffey ad newda deg ifassen n fmargeh n feeskar n Aram. Mafa nitni jjin 
aney neddar, ad neqqim neddar u mafa nitni nyin aney, xenni ad nemmet.” 5 Nitni kkaren di 
tbambast hima ad uyuren yar fmargeh n feeskar n Aram. Maca umi udfen nitni yar ttarf n 
fmargeh n feeskar n Aram, war din tuyi ufa d ijjen. 6 Mayar Sidi ijja feeskar n Aram ad isef i 
ijj n ujarri n ikarruten d ijj n ddriz n iysan d gyarey n yijj n feeskar d ameqqran, afami nitni 

nnan ijjen i wennedni “Xzar, ajegid n Israyil iharrec-dd xaney ijegiden n Ihittiyyen d ijegiden 
n Imisriyyen.” 7 Nitni xenni kkaren uca arewfen di tbambast uca jjin iqidan nsen d yeysan nsen 
d yeyyaf nsen ufa d fmargeh n txuzan am mammec ten tuya uca arewren mahend ad qqimen 
ddaren. 

8 Rami dd-iwden ayt bu-fbars yar ttarf n rmargeh n feeskar, udfen deg ijj n uqidun, ccin, swin u 
iwyen zi senni nnuqart d wurey d warruden uca ffyen, ssnuffaren tt. Awarni man aya eeqben- 
dd, udfen deg ijj n uqidun nnedni uca iwyen ufa zi senni ca uca ffyen, ssnuffaren tt. 9 Xenni nnan 
i wayawya “Neccin war nettegg min igan nican. Ass-a d ijj n wass n fexbar asebhan u neccin 
nesseyd. Mara nraja da yars af ggur ad iffu fhaf, ad aney tefqef fmuesiyyet. Xenni fexxu, asem- 
dd, ejj aney ad nuyur, ad tt neawed di taddart n ujegid.” 

10 Nitni iwden din, fayan x ueessas n tewwart n tendint, hajan asen, nnan “Neccin nudef di 
rmargeh n txuzan n Aram, u xzar, war din ufa d ijj u war nesfi i ca n fhess n yewdan, myir iysan 
tuya qqnen d yeyyaf tuya carfen d iqidan am mammec gan.” 11 Ifaya x ieessasen uca ssiwden 
nitni areqqas yar taddart n ujegid. 

12 Ikkar ujegid di gifet, inna i imsexxaren nnes “Necc ad awem iniy min akidney i ya yegg Aram. 
Nitni ssnen, aqqa neccin d ayt bu-guz. X uyenni ffyen zi fmargeh n txuzan hima ad nuffaren 
deg iyyar, qqaren ‘Mafa nitni ad ffyen zi tendint, ad ten nettef ddaren uca ad nadef di tendint.’ 
” 13 Ijjen zeg imsexxaren yarra-dd, inna “Ejj ad ksin maca xemsa n iysan nni sad din igan, inni 
iqqimen di tendint u xenni ad nzar ma ad asen imsar am wattas n ayt n Israyil inni da iqqimen, 
niy am wattas n ayt n Israyil inni itwahellken. Ejj aney ad ten nessekk uca xenni ad nzar min i 
yayiri.” 

14 Ksin nitni tnayen n iysan n tazfa. Ajegid issekk iten awarni i feeskar n Aram, inna “Uyurem 
u texzarem!” 15 Nitni dfaren ten af L'Urdun, u xzar, abrid marra inti s warrud d fehwayej nni 
immendaren Iramiyyen am tuya ttqegiqen di tarewra nsen. Ireqqasen eeqben u ssiwden fexbar 
i ujegid . 16 Xenni iffey fgens zi tendint uca keccden fmargeh n txuzan n Aram uca temmenz ijj n 
feqyas n waren n ssmid s yijj n uciql d tnayen n feqyas n temzin s yijj n uciql elahsab awaf n 
SIDE 17 Igga ujegid ajudan n reeskar wenni x ittcaf, hima ad yifi x tewwart uca iefes xas fgens 
di tewwart afami immut netta am mammec tuya inna weryaz n AREBBI, wenni issiwfen umi 
tuya yars-dd ihwa ujegid. 18 Aqa imsar am mammec tuya issiwef weryaz n AREBBI i ujegid, inna 
“Tiwecca yar fweqt-a ad mmenzent yar tewwart n Samary a tnayen n feqyas n temzin s yijj n 
uciql d yijj n feqyas n waren n ssmid s yijj n uciql. 19 Tuya yarra-dd uneyraf n reeskar x weryaz n 
AREBBI, inna “Xzar, waxxa mafa SIDI igga fekwaza deg ujenna, ma izemmar ad imsar uya?” U 
netta tuya inna “Xzar, ad t tzared s tittawin nnek, maca war zzaysen tettetted.” 20 Ammu i d as 
temsar, mayar fgens iefes xas di tewwart afami immut. 

Cwar n Ilicae i temyart zi Cunam d weeqeb nnes 

8 1 Rami issiwef rexxu Ilicae ak-d temyart tenni umi netta tuya issfaq mmis, inna “Kkar, ffey, 
cek ak-d twacunt nnek u zdey am ubarrani mani mma tzemmared ad tzedyed, mayar SIDI 
yura ict n fehsaret n faz tenni i ya yekken eawed sebea n isegg w usa x temmurt.” 2 Uca tekkar 
temyart, tegga elahsab awaf n weryaz n AREBBI. Nettat teffey ak-d twacunt nnes uca tezdey 
sebea n isegg w usa di temmurt n Ifilistiniyyen. 

3 Awarni i sebea n isegg w usa, imsar belli tamyart teeqeb-dd zi temmurt n Ifilistiniyyen. Nettat 
teffey hima ad tettar twiza n ujegid x taddart nnes d yeyyar nnes. 4 Ajegid tuya ittharred ak-d 
Jihazi ahudri n weryaz n AREBBI, inna “Haja ayi marra timesfayin timeqqranin i igga Ilicae.” 


7:6 ‘Sidi’ - s Teibranit ‘Sidi inu’. 

5 Am tuya itteawad wanita i ujegid x mammec Ilicae tuya dd-issfaq ijj n umettin, xzar, imsar 
belli tamyart tenni umi issfaq mmis, tusa-dd hima ad tettar twiza n ujegid x taddart nnes d 
yeyyar nnes. Xenni inna Jihazi “A sidi ajegid, ta d tamyart d wa d mmis i dd issfaq Ilicae yar 
tudart.” 6 Ajegid isseqsa tamyart u nettat thaja as tt-id. Xas uca iwca as ujegid ijj n umsexxar 
icenneen, inna “Hdat ad yars itwarr marra min igan nnes ura d marra ssabet n iyyaren zeg wass 
nni di tejja nettat tammurt, yars ar ass-a.” 

Ilicae di Dimacq 

7 Ilicae yusa-dd yar Dimacq umi Bin-Hadad, ajegid n Aram, ihrec. Hajan as, nnan “Aqa aryaz 
n AREBBI yusa-dd danita.” 8 Xas uca inna ujegid i Hazayil “Awi-dd akidek ict n terzeft, ruh ad 
terqid aryaz n AREBBI uca seqsa zzayes SIDI, ad tinid “Ma necc ad ggenfiy zi rehrac-a?” 9 Hazayil 
yuyur ad t irqa uca yiwi akides ict n terzeft, eram kur n min igan d lemlih zi Dimacq, ijj n ddqer 
n arebein n ireyman. Netta yiwed u ibedd zzates, inna “Mmic Bin-Hadad, ajegid n Aram, issekk 
ayi-dd yark mahend ad nniy ‘Ma ad ggenfiy zi rehrac-a?’ ” 10 inna as Ilicae “Uyur uca tinid ‘Cek 
war teggenfid ca kurci!’ SIDI isscen ayi, aqa netta ad immet nican.” 

11 Udem nnes ibear u isseqseh days tmuyri arami war issin min i ya yegg. Xenni ibda weryaz 
n AREBBI ittru. 12 Xenni inna Hazayil “Mayemmi ittru sidi inu?” Netta inna “Minzi necc ssney 
rehriq i d ya tawyed cek i ayt n Israyil. Cek ad teqqded timessi i tneddam nsen ifaryen s 
iyebrawen, ad tenyed ihudriyyen nsen s ssif u ad trebzed ihenjiren nsen d timyarin nsen i iksin s 
ddeyset ad asent tcarrged aeeddis.” 13 Hazayil inna “Mayar min iena umsexxar nnek, aqzin nni, 
aqa netta izemmar ad tt igg d tameqqrant?” Ilicae inna “SIDI isscen ayi-dd belli cek ad tirid d 
ajegid x Aram.” 14 Xenni iffey Ilicae. Uca yusa-dd yar sidi nnes u wanita inna as “Min d ac inna 
Ilicae?” U nettayarra-dd “Netta inna ayi ‘Aqa cek ad teggenfid!’ ” 15 Tiwecca nnes imsar aqa iksi 
netta ict n malta, isseydes itt deg waman uca issars itt x uyembub nnes arami immut. Uca idwer 
Hazayil d ajegid deg wemcan nnes. 

Yuram, ajegid n Yahuda 

16 Deg usegg w as wiss xemsa n Yuram, mmis n Axab, ajegid n Israyil, umi tuya Yahucafat d 
ajegid n Yahuda, idwer Yuram, mmis n Yahucafat, d ajegid n Yahuda. 17 Netta tuya yars tnayen 
u-tratin n isegg w usa umi netta idwer d ajegid. Netta ihkem tmenya n isegg w usa di Urcalim. 
18 Netta yuyur deg webrid n ijegiden n Israyil, am mammec tuya tegga taddart n Axab, mayar 
yegis n Axab tedwer d tamyart nnes. Netta igga min igan d aeeffan di tittawin n SIDI. 19 M aca 
SIDI war ixs ad yareddeg Yahuda di ttwee n umsexxar nnes Dawud, am mammec i d as tuya 
inna, ad as iwc rebda ijj n refnar zzat i tittawin nnes s tarwa nnes. 

20 Deg wussan nnes issen Yuram ad ixtutter zi sadu ifassen n Yahuda u nitni ggin ijj n ujegid x 
yixef nsen. 21 Yuram iedu xenni ak-d marra ikarruten n umenyi nnes yar Saeir. Uca imsar aqa ik- 
kar s giret uca ihjem x ayt n Idum inni tuya d as-dd innden i netta u i imeqqranen n ikarruten n 
umenyi. Yarwer rgens yar iqidan nnes. 22 Xenni xtuttren ayt n Idum zi jar ifassen n Yahuda yars 
ar ass-a. Di rweqt nni beeda iyewwey ura d Libna. 

23 Imezruyen i iqqimen n Yuram, d marra min igga, ma man aya marra war itwazemm ca deg 
wedlis n usettef n ijegiden n Yahuda? 24 Yuram itwassars deg wender jar rejdud nnes. Netta 
itwander jar rejdud nnes di tendint n Dawud. Mmis, Axazya idwer d ajegid deg wemcan nnes. 

Axazya, ajegid n Yahuda 

25 Deg usegg w as wiss teneac n Yuram, mmis n Axab, ajegid n Israyil, ibda Axazya, mmis n Yu¬ 
ram, ajegid n Yahuda, ad ihkem. 26 Axazya tuya yars tnayen u-eicrin n isegg w usa umi idwer 
netta d ajegid. Netta ihkem ijj n usegg w as di Urcalim. Yemmas qqaren as Eatalya, yegis n Eumri, 

ajegid n Israyil. 27 Netta yuyur deg webrid n taddart n Axab u netta igga min igan d aeeffan di 
tittawin n SIDI, am taddart n Axab, mayar netta tuya d adekk w ar n taddart n Axab. 

28 lffey netta ak-d Yuram, mmis n Axab, i umenyi ak-d Hazayil, ajegid n Aram, yar Ramut di 
Jilead u Iramiyyen yerben x Yuram. 29 Xenni yaregg w eh ujegid Yuram, mahend ad yarzu di Ya- 
zra’il agenfu zeg iyezzimen nni i d as tuya ggin ayt n Aram umi immney netta di Ramut ak-d 
ujegid nsen Hazayil, ajegid n Aram. Axazya, mmis n Yahuram, ajegid n Yahuda, ihwa-dd din 
hima ad issijj x Yuram, mmis n Axab, di Yazraeil, umi tuya ihrec netta. 

Yahu idwer d ajegid n Israyil 

9 1 Xenni anabi Ilicae iraya-dd i ijjen zeg imehdaren n inabiyyen, inna as “Byes u ksi ayarraf-a 
n zzect deg ufus nnek uca tuyured yar Ramut di Jilead. 2 Xmi dinni i ya tawded, arzu x Yahu, 
mmis n Yahucafat, mmis n Nimci. Adef y ars uca ejj it ad dd-ikkar zi rwest n yaytmas, ndeh it 
yar ijj n wexxam itturfiy mlih. 3 Xenni ksi ayarraf n zzect, zegee it x uzegif nnes uca ini ‘Ammu 
i iqqar SIDI: Necc dehney cek d ajegid x Israyil.’ Xenni arzem tawwart tuyured u war ttraja ead 
ktar!” 

4 Ahudri, amsexxar amezyan n unabi, yuyur deg webrid yar Ramut di Jilead. 5 Umi din dd-yiwed 
netta, xzar, rqebtanat n reeskar tuya qqimen din u netta inna “Necc yari ijj n wawar i cek, a 
rqebtan. Yahu isseqsa “I man wen zzayney?” Netta inna “I cek, a rqebtan!” 6 Xenni ikkar Yahu, 
yudef di taddart. U netta izegee as zzect x uzegif nnes, inna as “Ammu i iqqar SIDI, AREBBI n 
Israyil ‘Necc dehney cek d ajegid x rgens n SIDI, x Israyil.’ 7 Cek ad tewted taddart n Axab, sidi 
nnek, u necc ad ntaqmey i idammen n imsexxaren inu, inabiyyen ura d idammen n marra 
imsexxaren n SIDI nni itwassizzren s ufus n Izabil. 8 Marra taddart n Axab ad tetwakkes u necc 
ad qdiy zi taddart n Axab marra wi t itteggen x rhid, am wenni itwabelleen, am wenni itwajjen 
di Israyil. 9 Necc ad arrey taddart n Axab amecnaw taddart n Yarubeam, mmis n Nabat, u ame- 
cnaw taddart n Baeca, mmis n Axiya. 10 Itan ad ccen Izabil deg iyyar n Yazraeil uca war ittiri 
ura d ijj wenni tt i ya inedren.” Xenni yarzem netta tawwart uca yarwer. 11 Umi dd-iffey Yahu 
yar barra yar imsexxaren n sides, itwanna as “Aqa cek mlih? Mayemmi i yark-dd yusa ubuhari- 
ya?” Netta yarra-dd xasen “Kenniw tessnem maca aryaz d rhard nnes!” 12 Maca nitni nnan “D 
ixarriqen, ini aney t!” Inna netta “Ammu d wammu i kidi issiwer, inna ‘Ammu i iqqar SIDI: Necc 
dehney cek d ajegid x Israyil.’ ” 13 Rexdenni qegqen u kur ijj iksi arrud nnes uca issars it sadu 
nnes x tareddifin n ddruj uca suden di rbuq, nnan “Yahu d ajegid!” 

14 Yahu, mmis n Yahucafat, mmis n Nimci, igga ijj n reahd didd Yuram. Yuram, netta jmie ak-d 
marra Israyil tuya ihda x Ramut di Jilead zzat i wudem n Hazayil, ajegid n Aram. 15 Maca ajegid 
Yuram yaregg w eh-dd mahend ad yarzu agenfu di Yazraeil zeg iyezzimen i d as tuya ggin ayt 
n Aram, umi immney netta ak-d Hazayil, ajegid n Aram. Yahu inna “Mara kenniw tettafqem, 
xenni war ttejjim ad iffey ura d ijj zi tendint ad yarwer mahend ad issiwed rexbar-a di Yazraeil.” 

Rmewt n ujegid Yuram d ujegid Ahazya 

16 Xenni inya netta degukarru nnes, indeh yar Yazraeil, mayar dinni i tuya Yuram. Axazya, ajegid 
n Yahuda, tuya ihwa-dd hima ad issijj x Yuram. 17 Aeessas ibedd x ssumeet di Yazraeil uca izra 
Yahu yusa-dd, inna “Necc twariy ijj n uhimur.” Xenni inna Yuram “Awi-dd ijj n bu-uyis uca 
ssekk it-idd i umsagar akidsen, ad yini “Ma d rehna min xef dd-tusid?" 18 Bu-uyis inya hima ad 
t irqa, inna “Ammu i iqqar ujegid ‘Ma d rehna min xef dd-tusid?’ ” Maca Yahu inna “Mani cek 
icqa rehna? As-dd yar deffar inu.” Aeessas ierem aya, inna “Amsexxar yiwed yarsen, maca war 
dd-ieqib ca.” 19 Issekk ujegid ijj n bu-uyis wiss tnayen. Umi dd-yusa wanita yarsen, inna “Ammu 
i iqqar ujegid “Ma d rehna min xef dd-tusid?’ "Maca Yahu yarra-dd xas “Mani cek icqa rehna. 

As-dd yar deffar inu.” 20 Asessas isfem aya sawed “Netta yiwed iten, maca war dd-isqib ca u 
mammec ineddeh uzegif nsen igga am Yahu, mmis n Nimci, mayar netta ineddeh amecnaw ijj 
n ubuhari.” 

21 Xenni inna Yuram “Hezzmem akarru!” Hezzmen akarru nnes u Yuram, ajegid n Israyil, iffey 
ak-d Axazya, ajegid n Yahuda, nedhen kur ijj akarru nnes. Nitni ffyen i umsagar ak-d Yahu uca 
ufin t yar yeyyar n Nabut, Ayazrasili. 22 Imsar umi izra Yuram Yahu mani inna “Ma d rehna i 
x dd-tusa-idd, a Yahu?” Maca wanita yarra-dd “Mammec d rehna min i ya yirint tuqehbiyyat n 
yemmac Izabil d tsehharin nnes ammu s wattas?” 23 Uca inneqreb Yuram hima ad yarwer uca 
netta inna i Axazya “Tamenziwt, Axazya!” 24 Maca Yahu imnes rqews nnes deg ufus uca irqef 
Yuram sfritca jar iyagen nnes. Fritca tesnuqqeb qas ur nnes uca iwda deg ukarru nnes. 25 Xenni 
inna Yahu i Bidkar, aneyraf nnes n feeskar “Ksi t uca ndar it deg iyyar n Nabut, Ayazrasili, mayar 
sqer cek, necc d cek, ijj yar uyezdis n wenneyni, nedhen x ikarruten nne y awarni i babas Axab 
umi xas icetca SIDI ammu uca inna 26 ‘Ma war zriy idennad idammen n Nabut d ihenjiren nnes, 
inna SIDI. Ammu necc i zzayek i ya xerfey x yeyyar-a, inna SIDI.’ Xenni rexxu, ksi t uca ndar it 
x yeyyar slahsab awar n SIDI.” 

27 Umi Axazya, ajegid n Yahuda, izra aya, ittef netta abrid yar Bayt-Hagan. Yahu idfar it u rami 
yiwed yar teysart n Jur wenni igan yar Jiblisam, inna “Wwet ura d wenni x ukarru!” U netta 
yarwer yar Majiddu uca immut din. 28 Imsexxaren nnes iwyen x ukarru yar Urcalim uca nedrent 
deg wender nnes jar rejdud nnes di tendint n Dawud. 29 Deg usegg w as wiss hitac n Yuram, mmis 
n Axab, idwer Axazya d ajegid x Yahuda. 

Rmewt n Izabil 

30 Xenni yusa-dd Yahu yar Yazrasil. Rami tt tesra Izabil, tkehher nettat tittawin nnes, tzewweq 
acewwaf nnes uca texzar zi rkazi yar swadday. 31 Umi dd-yudef Yahu zi tawwart, tenna “Ma d 
rehna i x dd-tusid, Zimri, cek d aneqqam n sides?” 32 Netta ixzar yar rkazi sennej uca inna “Wi akidi 
igan? Man Wen?” Xenni xzaren tnayen niy trata n imsexxaren icennsen yars din swadday. 33 Netta 
inna asen “Ndarem tt-dd swadday!” Nitni ndaren-tt-dd swadday arami idammen nnes twaruccen 
x rhid u x iysan d netta irbez itt. 34 Netta yudef uca icca u iswa. Awarni i uya inna “Xzarem yar 
tmexziwt nni u nedrem tt, mayar nettat d yegis n ujegid.” 35 Nitni uyuren hima ad tt nedren, maca 
nitni war tt ufin ca myir taceqquft n uzegif nnes d idaren d ifassen waha. 36 Umi dd-seqben nitni, 
sawden as t u netta yarra-dd “Wa d awar n SIDI nni issiwren s uqemmum n umsexxar nnes, Ilicas 
Aticbi. Netta inna “X yeyyar n Yazrasil itan ad ccen aysum n Izabil. 37 Rxecbet n Izabil ad tiri am 
reybar x yeyyar deg wehwic n Yazrasil, ar i ya taf war din wi i ya inin ‘Ta d Izabil.’ ” 

Yahu ad iney rwacun n Axab 

^v 4 Axab tuya yars sebsin n ihenjiren di Samarya. Yahu yura tibratin, issekk itent yar 
-LVJsamarya i imeqqranen n Yazrasil, i imyaren u i yenni yarebban ihenjiren n Axab, inna 
2 “Mara rexxu tabrat-a tusa-dd yarwem, am yarwem ihenjiren n siditwem fa d ikarruten d 
yeysan ura d ict n tendint ifaryen s iyebrawen d resnah, 3 arzum xenni x yenni isebhen d inni 
imehden qas jar tarwa n siditwem u syimem t x rsarc n babas u wtem di ttwes n taddart n 
siditwem.” 4 Maca nitni gg w eden attas, nnan “Xzar, tnayen n ijegiden war zemmaren ad qqimen 
bedden zzates, mammec i ya nzemmar neccin ad neqqim nbedd?” 5 Inni igan x taddart u x 
tendint ura d imyaren d yenni yarebban ihenjiren n Axab ssekken ij n ureqqas yar Yahu, nnan “ 
Neccin d imsexxaren nnek u marra min d aney i ya tinid, ad t negg. Neccin war nettegg ura d ijj 
d ajegid. Egg min tetwarid nican di tittawin nnek.” 

9:31 ‘aneqqam’ - aqa-t d aryaz wenni inyin ijj n bnadem. 

6 Xenni yura yarsen ict n tebrat i twarat wiss tnayen, inna “Mara aqa kenniw yar uyezdis inu 
uca ad tesrem yar min i ya iniy, ksim xenni izegifen n tarwa n siditwem u asem-dd tiwecca 
ammu yar rweqt-a yari di Yazraeil. Ihenjiren n ujegid, sebein n yeryazen, tuya-ten di tendint 
yar imcenneen nni ten yarebban. 7 Umi yarsen-dd tiwed tebrat, imsar, belli nitni ttfen ihenjiren 
n ujegid, nyin ten marra, sebein n yeryazen. Nitni ggin izegifen nsen di rkurbat uca ssekken 
tent yars yar Yazraeil. 8 Ijj n umsexxar yusa-dd, issiwed areqqas, inna “Aqa iwyen-dd izegifen 
n ihenjiren n ujegid.” Netta inna “Sarsem ten yars ar tiwecca di tnayen n ieurrac yar wadaf n 
tewwart.” 9 Yar tiwecca, umi iffey netta yar barra, imsar, aqa ibedd din uca inna i marra rgens 
“Kenniw d imseggaden. Xzarem, d necc i iggin ict n tmeemuc x sidi inu u nyiy t. Maca wi inyin 
marra ina? 10 Snem, aqa war iwetti yar temmurt ura d ijj n wawar n SIDI nni inna didd i tad- 
dart n Axab, mayar SIDI igga min tuya inna s uqemmum n umsexxar nnes Ilicae.” 11 Yahu inya 
marra wi iqqimen zi taddart n Axab di Yazraeil ura d marra imcenneen nnes d imeddukar nnes 
d ikehhanen nnes, arami war iqqim ura d ijjen zzayes iddar ead. 

12 Xenni ikkar uca ittef abrid yar Samarya. Umi t tuya netta deg webrid, imsar di Bayt-£aqd n 
imeksawen, 13 immerqa Yahu ak-d awmaten n Axazya, ajegid n Yahuda uca inna “Min teenam 
kenniw?” Nitni arrin-dd “Neccin d awmaten n Axazya u nehwa-dd hima ad nsegem x ihenjiren 
n ujegid d ihenjiren n tjegidt.” 14 Xenni inna “Ttfem ten ddaren!” Ttfen ten ddaren u nyin ten 
yar wanu n Bayt-£aqd. Tuya-ten di tnayen u arebein n yeryazen. War ijji netta ura d ijj zzaysen 
iddar. 15 Netta iffey zi senni uca yufa Yunadab, mmis n Rikab, wenni dd-iffyen i umsagar akides, 
isegem xas. Inna as netta “Ma ur nnek iseggem akidi am mammec iseggem wur inu akidek?” 
Yunadab yarra-dd xas “Amenni, amenni! Ewe ayi-dd afus nnek.” Netta iwca as afus uca ijja it ad 
dd-iniy yars deg ukarru. 16 Netta inna “As-dd akidi uca ad tzared edaret inu i SIDI.” Nitni jjin t 
ad dd-iniy akides deg ukarru. 17 Umi yiwed yar Samarya, inya netta marra inni tuya iqqimen n 
Axab di Samarya, arami t iqda qae am mammec inna wawar n SIDI nni tuya inna i Ilicae. 

Yahu iqda x weebed n Baeal 

18 Yahu issmun marra rgens uca inna asen “Axab tuya isexxar i Baeal ewayt, maca Yahu ad as 
isexxar attas. 19 Xenni rexxu, rayam-dd x marra inabiyyen n Baeal d marra imsexxaren nnes d 
marra ikehhanen nnes mahend ad yari-dd asen. Hdam aqa ad iqqim hed, minzi yari ict n tyarst 
d tameqqrant i Baeal. Marra wi i ya iyaben, war ittyimi iddar.” Yahu maca igga ta s thraymect 
mahend ad iqda x imsexxaren n Baeal. 20 Xas uca inna Yahu “Qeddsem ijj n umuni ifarzen i 
Baeal!” U nitni barrhen i man aya. 21 Issekk Yahu ireqqasen di marra Israyil u marra imsexxaren 
n Baeal usin-dd, war iqqim ura d ijj war dd-yusi. Nitni udfen yar zzaweet n Baeal arami teccur 
zzaweet zi ttarf ar ttarf. 22 Xenni inna i wenni igan x wexxam n warrud “Awi-dd arruden i marra 
imsexxaren n Baeal!” U wanitayiwi asen-dd arrud. 

23 Yudef Yahu ak-d Yunadab, di zzaweet n Baeal u netta inna i imsexxaren n Baeal “Xzarem 
mlih, aqa war yarwem ittiri ura d ijj zeg imsexxaren n SIDI, myir imsexxaren n Baeal waha.” 

24 Umi iwden mahend ad din awyen tiyarsa d tyarsa n weemad, tuya issbedd Yahu tmanyin n 
yeryazen di barra, inna “Zeg weryaz nni ya yejj ad injem ijj zeg yeryazen nni ggiy deg ifassen 
nwem, ad idwer reemar nnes deg wemcan n reemar nni.” 

25 Rami iqfer usewjed n tyarst n weemad, imsar belli netta inna i rqebtanat “Adfem, wwtem 
ten, war ttejjim ura d ijj ad injem!” Nitni nyin ten s reqdee n ssif u ineyrafen n rceskar ndaren 
ten barra. Nitni udfen ar ur n zzaweet n Baeal. 26 Nitni kksen imayduten iqeddsen zi zzaweet n 
Baeal uca ssaryen ten. 27 Nitni hedmen ameyda iqeddsen n Baeal. Hedmen cawed zzaweet n Baeal 
uca ggin tt d ict n tzubact yars ar ass-a. 28 Ammu i imha Yahu Baeal zi Israyil. 29 Maca Yahu war 


10:10 ‘s uqemmum’ - s Teibranit ‘s ufus’. 

ibedd zeg wedfar n ddnub n Yarubeam, mmis n Nabat, wenni yarrin Israyil ad ixda: ieejmiyyen 
n wurey nni igan di Bayt-Il. 

30 SIDI inna i Yahu “Minzi cek teggid nican umi teggid min igan nican di tittawin inu uca teggid 
ak-d taddart n Axab marra min yari deg wur, ad qqimen tarwa nwem x rearc n Israyil ar jjir wiss 
arebea.” 31 Maca Yahu war ihdi ca ad yuyur elahsab ccariea n SIDI, AREBBI n Israyil, s marra u? 
nnes. Netta war iheyyed x ddnub n Yarubeam wenni yarrin Israyil ad ixda. 

32 Deg wussan nni ibda SIDI ad issemzi Israyil. Hazayil iwta iten di marra tammurt n Israyil, 33 zi 
L'Urdun manis i dd-tneqqar tfuct, marra Jilead, tammurt n Ijadiyyen d Irubiniyyen d Imanas- 
siyyen, zeg Arueir wenni igan yar teyzart n Arnun: Jilead d Bacan. 34 Imezruyen iqqimen n Yahu, 
d marra min igga d marra timegga nnes imehden, ma nitni war twazemmen ca deg wedlis n 
usettef n ijegiden n Israyil? 35 Yahu itwassars deg wendef jar rejdud nnes. Nedren t di Samarya. 
Mmis Yahuyahaz idwer d ajegid deg wemcan nnes. 36 Ussan i di tuya Yahu ihekkem di Samarya 
aqa-ten di tmenya u-eicrin n isegg w usa. 

Akehhan Yahuyadae yumur hima ad nyen Atalya, tajegidt d yemmas n Axazya 

n 1 Umi Eatalya, yemmas n Axazya, tezra, aqa mmis immut, tegga ad teqda x marra tarrawt 
n twacunt n ujegid. 2 Maca Yahuciba, yegis n ujegid Yuram, ucmas n Axazya, teksi Yuwac, 
mmis n Axazya, s tnuffra zi jar ihenjiren n ujegid nni itwanyen uca tiwyi t ak-d tenni t issuttuden 
deg wexxam n yides uca dinni i t tessnuffar zi Eatalya hima war itwaneqq. 3 Netta iqqim inuffar 
akides setta n isegg w usa di taddart n SIDI, umi ihkem Eatalya x temmurt. 

4 Deg usegg w as wiss sebea issekk Yahuyadae uca ijja ad dd-asen rqebtanat x mya n ieessasen n 
arrimet u n ireqqasen n tazra uca issmun iten yars di taddart n SIDI. Netta igga akidsen ijj n 
reahd uca ijja iten ad jjagen di taddart n SIDI. Netta isscen asen cawed mmis n ujegid. 5 Netta 
yumur iten, inna “D man aya i ya teggem: ict n tturut nwem, inni i ya yadfen deg wass n ssebt, 
ad eessen yar taddart n ujegid. 6 Ict n tturut ad tbedd yar tewwart n Sur u ict n tturut yar tew- 
wart awarni i ireqqasen n tazra. Ammu i ya teessem x taddart di tnubbat. 7 Tnayen n izeynat 
nwem, zi marra inni i ya iffyen di ssebt, ad hdan yar taddart n SIDI, yar ujegid. 8 Kenniw ad 
tenndem i ujegid, kur aryaz s resnah nnes deg ufus nnes, u wenni i ya yarzun ad yadef jar resfuf 
ad itwaney. Ittxessa kenniw ad teqqimen ak-d ujegid mara netta iffey niy mara yudef. 

9 Rqebtanat x mya ggin am mammec iwessa ukehhan Yahuyadae uca nitni kur ijj iksi iryazen 
nnes inni yudfen deg wass n ssebt, jmic ak-d yenni iffyen deg wass n ssebt uca usin-dd yar ukeh¬ 
han Yahuyadae. 10 1 rqebtanat n mya iwca ukehhan lansat d tcappat ifsusen n userqi i tuya igan 
n ujegid Dawud d tinni tuya igan di taddart n SIDI. 11 Ireqqasen n tazra bedden s resnah deg ufus 
zeg uyezdis afusi ar ayezdis azermad n taddart, yar uealtar u yar taddart, ammu quwwaren-dd i 
ujegid. 12 Xenni issuffey-dd mmis n ujegid yar barra uca igga as tamrist x uzegif uca iwca as Cha- 
det. Ammu i t ggin d ajegid, dehnen t. Nitni wtin deg ifassen, nnan “Ad iddar ujegid!” 

13 £atalya tesra rhess n Ieeskariyyen n tazra d wenni n rgens uca tusa-dd nettat yar rgens 
yar taddart n SIDI. 14 Tezra, u xzar, ajegid ibedd yar upilar am mammec tega di lqaeida uca 
rqebtanat d ryaytat bedden yar ujegid. Marra rgens n temmurt ifrah u isud di ryaytat. Xenni 
tcarreg Eatalya arrud nnes uca tesyuyy “Tamenziwt, tamenziwt!” 15 Maca yumur ukehhan 
Yahuyadae i rqebtanat x mya, inni tuya igan x reeskar, uca inna asen “Suffyem tt-idd yar barra 
uca nyem wi tt i ya idfaren s ssif.” Mayar akehhan tuya inna “War tt ttejji ad tetwaney di tad¬ 
dart n SIDI.” 16 Nitni ssarsen xas ifassen uca ruhen x webrid i di neddhen iysan yar taddart n 
ujegid uca tetwaney nettat dinni. 

17 Yahuyadae igga ijj n reahd jar SIDI d ujegid d rgens hima ad irin d ijj n rgens i SIDI u ammu 

10:29 ‘amwa’ - niy ‘ayenduz’ niy ‘yuggu’. 

eawed jar ujegid d fgens. 18 Xas uca yudef marra fgens n temmurt yar zzawect n Baeal u hedmen 
tt. Iealtaren nnes d fexyafat nnes arzin ten qae. U nitni nyin Mattan, akehhan n Baeal, zzat 
i iealtaren. Akehhan yafeqqem iweqqafen x taddart n SIDI. 19 Netta yiwi rqebtanat x mya d 
ieessasen n arrimet d ireqqasen n tazfa d marra rgens n temmurt u nitni ssehwan ajegid zi tad- 
dart n SIDI uca kkin x webrid n Tewwart n Ireqqasen n Tazra tenni yar taddart n ujegid u dinni 
iqqim netta x rearc n ijegiden. 20 Marra rgens n temmurt ifarh u tandint tedwef tarsa, awarni 
mma nyin Batalya s ssif yar taddart n ujegid. 

Yahu’ac, ajegid n Yahuda 

-i r \ 1 Yuwac tuya yars sebea n isegg w usa, umi netta idwef d ajegid. 2 Deg usegg w as wiss sebea n 
-L Lu Yahu idwer Yuwac d ajegid. Netta ihkem arebein n isegg w usa di Urcalim. Yemmas qqaren 
as Dibya zi Bi’r-Sebea. 3 Yuwac igga min igan nican di tittawin n SIDI, marra ussan min ikka 
ukehhan Yahuyadae issefmed it. 4 Meelik war twakksent fegeudi. Uca rgens tuya ittqeddem 
ead tiyarsa d tewhibin n febxur x regeudi. 5 Yuwac inna i ikehhanen “Marra nnuqart n tewhibin 
itwaqeddsen nni i ya itwawyen di taddart n SIDI, fa nnuqart n ueeddu, aqa-tt d nnuqart n 
uqeddar n feemur, ufa marra nnuqart i x dd-yusa deg wuf n yijj n weryaz hima ad tt yawi yar 
taddart n SIDI, 

6 ad tt ksin ikehhanen i yixef nsen, kur aryaz zeg inni issen nnes uca nitni ad zzayes areqqeen 
rehyud iqettsen, marra min din itwafen iqettes.” 7 Deg usegg w as wiss tfata u-eicrin n ujegid 
Yuwac war eeddfen ikehhanen ead rehyud icarrgen n taddart. 8 Xenni ifaya ujegid Yuwac i uke¬ 
hhan Yahuyadae u i ikehhanen innedni, inna asen “Mayemmi war teeddfem kenniw rehyud 
icarrgen n taddart? Xenni fexxu, zi ssa tsawent war tkessim ead nnuqart i dd-ittasen zeg inni 
tessnem myir hima ad tt tessiwdem i weedaf n min iqettsen di taddart.” 

9 Ikehhanen qebfen nitni mahend war kessin ead nnuqart zi rgens u xenni war hdijen ca ead ad 
eedfen taddart. 10 Akehhan Yahuyadae iksi ict n tsenduqt, igga ijj n unuqqib di tqebbart nnes 
uca issars itt zzat i uealtar yar yeffus n kur ijj n wenni ittadfen taddart n SIDI uca ikehhanen, 
inni ihdan x tnebdabt, ggin days marra nnuqart i dd-itwawyen di taddart n SIDI. 11 Umi zrin 
belli din attas n nnuqart di tsenduqt, imsar aqa igaeeed umarir n ujegid ak-d arrays n ikeh¬ 
hanen. Nitni ssmunen tt di txunca uca weznen nnuqart nni itwafen di taddart n SIDI. 12 Nitni 
wcin fqedd iweznen n nnuqart deg ufus n yenni iggin fxedmet, i imehdayen n taddart n SIDI. U 
nitni wcin tt eawed i inejjaren u i ibennayen nni tuya ixeddmen di taddart n SIDI 13 u i imassuten 
d isuydayen u i tmesyiwt n ukeccud d tsudar yuydan ittehwajan i wareqqee n min iqettsen zi 
rehyud di taddart n SIDI u i marra min seyyaren i wareqqee n taddart. 14 Myir war twaggen fa 
ttbasi n nnuqart fa tjeqqadin fa ttawyat i urucci d fyaytat fa d feqcue n wurey ufa d nnuqart i 
taddart n SIDI zi marra nnuqart i itwawyen di taddart n SIDI. 15 Maca nitni wcin marra i yenni 
iggin fxedmet uca areqqeen zzayes taddart n SIDI. 16 War mmsehsiben ca ak-d yeryazen nni umi 
wcin nnuqart d fexras i fxedmet i iggin, minzi nitni tteggen s utiqqi. 17 Nnuqart n ict n tyarst n 
umarwas d nnuqart n tyarsa n ddenb war twawawyent yar taddart n SIDI. Tuya-tt i ikehhanen. 

18 Xenni igaeeed Hazayil, ajegid n Aram, immney ak-d Jat, ittef it. Awarni man aya ieewwef 
Hazayil tmuyfi nnes yar Urcalim hima ad igaeeed didd nnes. 19 Maca Yuwac iksi marra feqcue 
iqeddsen nni tuya itwaqeddes itent Yahucafat ak-d Yuram u ak-d babas n Axazya, ijegiden n 
Yahuda, ufa d feqcue iqeddsen nnes d marra wurey nni tuya igan yar feknuz n taddart n SIDI 
u n taddart n ujegid uca issekk aya yar Hazayil, ajegid n Aram. Xas uca igg w ej netta x Urcalim. 
20 Imezruyen iqqimen n Yuwac, d marra min igga, ma man aya marra war itwazemm ca deg 
wedlis n usettef n ijegiden n Yahuda? 21 Imsexxaren nnes yewwyen xas uca ggin xas nitni ict n 

tmeemuc uca nyin Yuwac di taddart n lqelea manis hekk w an yar Silla. 22 Aqa Yuzakad, mmis n 
Cimeat, d Yahuzabad, mmis n Cumir, imsexxaren nnes, wtin t arami immut. Nitni nedren t yar 
rejdud nnes di tendint n Dawud. Amasya, mmis, idwer d ajegid deg wemcan nnes. 

Yahuwahaz, ajegid n Israyil 

q 4 Deg usegg w as wiss trata u-eicrin n Yuwac, mmis n Axazya, ajegid n Yahuda, idwer 
-L O Yahuyahaz, mmis n Yahu, d ajegid x Israyil. Netta ihkem sebetac n isegg w usa di Samarya. 
2 Netta igga min igan d aeeffan di tittawin n SIDI u netta idfar ddnub n Yarubeam, mmis n 
Nabat, wenni yarra Israyil ad ixda. Netta war iheyyed x man aya. 3 X uyenni itwassary lyadab n 
SIDI x Israyil. Iwca iten netta deg ifassen n Hazayil, ajegid n Aram, u deg ifassen n Bin-Hadad, 
mmis n Hazayil, marra ussan nni. 

4 Maca Yahuyahaz iheccem zzat i wudem n SIDI u SIDI isra as, mayar netta izra rehsaret n Is¬ 
rayil i zi ten ihsar ujegid n Aram. 5 SIDI iwca ijj n umsenjem i Israyil, arami zemmaren nitni ad 
nnfekken zeg ufus n Aram u ayt n Israyil zedyen cawed am qbe? deg iqidan nsen. 6 Maca nitni 
war heyyden ca x ddnub n taddart n Yarubeam wenni yarrin Israyil ad ixda. Ura d netta yuyur 
ammu uca tarebbit n cwarti teqqim tbedd di Samarya. 

7 Mayar netta war ijji zi reeskar n Yahuyahaz myir xemsin n imnayen d eecra n ikarruten d 
eecra aref n yeryazen x idaren, mayar ajegid n Aram tuya iqda iten, igga iten am teejjajt yar 
usarwet. 

8 Imezruyen iqqimen n Yahuyahaz, d marra min igga d marra timegga nnes imehden, ma man 
aya marra war itwazemm ca deg wedlis n usettef n ijegiden n Israyil? 9 Yahuyahaz itwassars deg 
wendef jar rejdud nnes. Nedren t di Samarya. Mmis Yuwac idwer d ajegid deg wemcan nnes. 

Yuwac, ajegid n Israyil 

10 Deg usegg w as wiss sebea u-tratin n Yuwac, ajegid n Yahuda, idwer Yuwac, mmis n Yahuyahaz, 
d ajegid x Israyil. Netta ihkem settac n isegg w usa di Samarya. 11 Netta igga min igan d aeeffan 
di tittawin n SIDI. Netta war iheyyed x ddnub n Yarubeam, mmis n Nabat, wenni yarrin Israyil 
ad ixda, maca netta yuyur amenni. 12 Imezruyen iqqimen n Yuwac d marra min igga d marra 
timegga nnes imehden i zi immney ak-d Amasya, ajegid n Yahuda, ma man aya marra war itwa¬ 
zemm ca deg wedlis n usettef n ijegiden n Israyil? 13 Yuwac itwassars deg wendef jar rejdud nnes. 
Yarubeam inya x rearc nnes. Yuwac itwander di Samarya jar ijegiden n Israyil. 

Rmewt n Ilicae d lmuejiza yar wendef nnes 

14 Ilicae itwarqef s fehrac i zi i ya immet u Yuwac, ajegid n Israyil, ihwa-dd yars uca iru zzates, 
inna “Baba inu, baba inu! Akarru n Israyil d imnayen nnes!” 15 Maca Ilicae inna “Ksi rqews d 
fritcat!” Netta ittef i yixef nnes ijj n rqews d fritcat. 16 Xenni inna netta i ujegid n Israyil “Sars 
afus nnek x rqews!” Uca issars netta afus nnes x rqews uca issars Ilicae ifassen nnes x ifassen 
n ujegid, 17 inna “Arzem rkazi yar manis i dd-tneqqar tfuct!” Uca netta yarzem it. Xenni inna 
Ilicae “Wwet!”. U netta iwta s rqews nnes. Uca netta inna “Aqa-tt d ict n fritca n usenjem i dd- 
yusin zi SIDI ura d ict n fritca n usenjem n Aram, minzi cek ad tyerbed Aram di Eafik arami t 
teqdid.” 18 Xas uca inna netta “Ksi fritcat!” Uca netta ittef itent. Xenni inna i ujegid n Israyil 
“Wwet x temmurt!” Uca netta iwta trata n twarawin x temmurt uca rexdenni ibedd. 19 Aryaz 
n AREBBI ixeyyeq xas attas, inna “Tuya ittxessa ad tewted xemsa niy setta n twarawin, iri ad 
teyreb x Aram arami t i ya teqdid qac. Rexxu maca ad tyerbed x Aram myir trata n twarawin. 

20 Ilicae immut uca nitni nedren t. Bandiyyat n Imu’abiyyen udfent yar temmurt yar umezwaru 

13:14 ‘imnayen’ - inni inyin x iysan u nedhen xasen. 

n usegg w as. 21 U xzar, umi tuya nettren ict n twara ijj n weryaz, imsar aqa zrin ict n bandiyya. 
Nitni ndaren aryaz deg wender n Ilicae. Umi days iwda weryaz, ihada iysan n Ilicae, idwer iddar 
sawed uca ikkar ibedd x idaren nnes. 

Iyellaben n Yuwac x Aram 

22 Hazayil, ajegid n Aram, ihsar x Israyil, marra ussan n Yahuyahaz. 23 M aca SIDI ihinn x rgens 
nnes ucayarhem xasen uca inneqreb yarsen di ttwee n reahd nnes ak-d Ibrahim, Ishaq d Yasqub. 
Netta tuya war ixs ad ten yaredeg u war ixs ad ten issekk zi zzat n wudem nnes, a? rexxu. 
24 Hazayil, ajegid n Aram, immut u mmis Bin-Hadad idwer d ajegid deg wemcan nnes. 25 Yuwac, 
mmis n Yahuyahaz, ikkes-dd zeg ifassen n Bin-Hadad, mmis n Hazayil, tineddam nni tuya wa- 
nita ittef zeg ifassen n babas Yahuyahaz. Yuwac iyreb xas trata n twarawin uca yarra-dd tined¬ 
dam sawed yar Israyil. 


Amasya, ajegid n Yahuda 

-i a 4 Deg usegg w as wiss tnayen n Yuwac, mmis n Yahuyahaz, ajegid n Israyil, idwer Amasya, 
1. ^immis n Yuwac, d ajegid. Netta idwer d ajegid x Yahuda. 2 Netta tuya yars xemsa u-sicrin 
n isegg w usa, umi idwer netta d ajegid. Netta ihkem di Urcalim. Yemmas qqaren as Yahusadan 
zi Urcalim. 3 Netta igga min igan nican di tittawin n SIDI, maca war igi am babas Davud. Igga 
nican am mammec igga babas Yuwac. 4 Myir war twakksen regeudi. Rgens yiwi sad tiyarsa d 
tewhibin n rebxur di regsudi. 5 Umi tuya tagelda temten deg ifassen nnes, imsar belli netta inya 
imsexxaren nni inyin ajegid, babas. 6 Maca ihenjiren n iqettaren war ten inyi ca, am mammec 
t yura deg wedlis itwannden n ccarisa n Musa, i di iwessa SIDI, inna “Ibabaten war twaneqqen 
di ssibbet n ihenjiren risen ura ihenjiren war twaneqqen di ssibbet n ibabaten nsen, mayar kur 
ijj ad itwaney x ddnub nyixef nnes.” 

7 Netta iyreb x ayt n Idum di teyzurt n Tamegaht, secra aref nyeryazen, u ittef Salah deg umenyi 
u igga as Yaqtayil, yars ar ass-a. 

8 Xenni issekk Amasya ireqqasen yar Yahuyahaz, mmis n Yahu, ajegid n Israyil, inna “As-dd, ejj 
aney ad nemmerqa i umenyi.” 9 Maca Yuwac, ajegid n Israyil, issekk ij n ureqqas yar Amasya, ajegid 
n Yahuda, inna “Tazegg w art i iyemmyen x idurar n Lubnan, issekk ict n tebrat yar tcejjart n tengelt 
x idurar n Lubnan, inna ‘Ewe yegis d tamyart i mmi!’ Maca ijj n rewhuc i dinyuyuren x idurar n 
Lubnan, ikka u isfes x tzegg w art.” 10 Iwa cek tyerbed x Idum u rexxu tdewred dayk nnfaxet deg 
wur nnek. Iri tetweqqared u qqim di taddart nnek, minzi mayemmi i ya temmendared ixef nnek 
di ryar u ad tewdid, cek d Yahuda akidek?” 

11 Maca Amasya war ixs ad iser uca Yuwac, ajegid n Israyil, igassed arami netta d Amasya, ajegid 
n Yahuda, mmqabaren yar Bayt-Cams i igan di Yahuda. 12 Yahuda itwayreb zzat i wudem n Is¬ 
rayil uca nitni arewren, kur ijj yar uqidun nnes. 13 Yuwac, ajegid n Israyil, ittef Amasya, ajegid 
n Yahuda, mmis n Yahuwac, mmis n Axazya, di Bayt-Cams uca yiwed t-idd yar Urcalim. Dinni 
igga ict n tazzit di rhid n Urcalim, Tewwart n Ifrayim yars ar Tewwart n Teymart, x ijj n webrid 
n arebea mya n iyagen. 14 Yiwi marra urey d nnuqart d marra reqeue i itwafen di taddart n SIDI 
u deg ixammen n txubay n taddart n ujegid, ura d irehhanen uca ieqeb yar Samarya. 
15 Imezruyen iqqimen n Yuwac d min igga d tmegga nnes imehden d mammec netta immney 
ak-d Amasya, ajegid n Yahuda, ma man aya marra war itwazemm ca deg wedlis n usettef n 
ijegiden n Israyil? 16 Yuwac itwassars deg wender jar rejdud nnes. Netta itwander di Samarya 
jar ijegiden n Israyil. Mmis Yarubeam idwer d ajegid deg wemcan nnes. 17 Amasya, mmis n 
Yuwac, ajegid n Yahuda, iddar awarni i rmewt n Yuwac, mmis n Yahuyahaz, ajegid n Israyil, 
xemmestac n isegg w usa. 

18 Imezruyen iqqimen n Amasya, ma nitni war twazemmen ca deg wedlis n usettef n ijegiden n 
Yahuda? 19 Nitni ggin ict n tmeemuc xas di Urcalim, arami netta yarwer yar Laxic, maca nitni 
ssekken awarni as inni t idfaren yar Laxic uca nyin t dinni. 20 Nitni iwyen t-idd x iysan u netta 
itwande? di Urcalim, jar rejdud nnes, di tendint n Dawud. 21 Marra rgens n Yahudayiwi Eazarya, 
wenni umi yar iga settac n isegg w usa, u ggin t d ajegid deg wemcan n babas Amasya. 22 Netta 
ibna Ilat u yarra t deg ufus n Yahuda, awarni umi itwassars ujegid deg wender jar rejdud nnes. 

Yarabeam, ajegid n Israyil 

23 Deg usegg w as wiss xemmestac n Amasya, mmis n Yuwac, ajegid n Yahuda, idwer Yarubeam, 
mmis n Yuwac, ajegid n Israyil di Samarya. Netta ihkem wahit u-eicrin n isegg w usa di Sama- 
rya. 24 Netta igga min igan d aeeffan di tittawin n SIDI. Netta war iheyyed x marra ddnub n 
Yarubeam, mmis n Nabat, wenni yarrin Israyil ad ixda. 25 Netta yarra-dd marra tammurt n Is¬ 
rayil sadu ufus nnes zi Libu-Hamat yars a? Rebhar n Rewda elahsab awar n SIDI, AREBBI n Israyil, 
i tuya issiwer s uqemmum n umsexxar nnes Yunus, mmis n Amittay zi Jat-Hafir. 26 Mayar SIDI 
izra aqa reyben n Israyil d amarzag attas u war din iqqim cad wenni itwabelleen d wenni umi 
itwajjen u war tuyi wenni ieawnen i Israyil. 27 SIDI tuya war yini netta ad imha isem n Israyil zi 
sadu ajenna, maca issenjem iten s ufus n Yarubeam, mmis n Yuwac. 

28 Imezruyen iqqimen n Yarubeam d marra min igga d marra timegga nnes imehden d mammec 
netta immney u mammec ikesseb twarat nnednit Dimacq d Hamat inni tuya igan yar Yahuda, 
ma man aya marra war itwazemm ca deg wedlis n usettef n ijegiden n Israyil? 29 Yarubea itwas¬ 
sars deg wender jar rejdud nnes, jar ijegiden n Israyil. Mmis Zakarya idwer d ajegid deg wemcan 
nnes. 


Eazarya, ajegid n Yahuda 

4 Deg usegg w as wiss sebea u eicrin n Yarubeam, ajegid n Israyil, idwer Eazarya d ajegid. 
-L 3 Netta tuya d mmis n Amasya, ajegid n Yahuda. 2 Netta tuya yars settac n isegg w usa umi 
idwer netta d ajegid. Netta ihkem di Urcalim. Yemmas qqaren as Yakulya zi Urcalim. 3 Netta 
igga min igan nican di tittawin n SIDI, igga nican am mammec tuya igga babas Amasya. 4 Myir 
war twakksent regeudi. Rgens yiwi ead tiyarsa d tewhibin n rebxur x regeudi. 5 Maca SIDI iwta 
ajegid arami ihrec s rbars ar ass n rmewt nnes. Netta iqqim izeddey deg ict n taddart twaezer 
mintfa Yutam, mmis n ujegid, tuya d remqeddem n tzeddiyt n ujegid u ihekkem x rgens n 
temmurt. 6 Imezruyen iqqimen n Eazarya d marra min igga, ma man aya marra war itwazemm 
ca deg wedlis n usettef n ijegiden n Yahuda? 7 Eazarya itwassars deg wender jar rejdud nnes. 
Nedren t jar rejdud nnes di tendint n Dawud. Mmis Yutam idwer d ajegid deg wemcan nnes. 

Zakarya, ajegid n Israyil 

8 Deg usegg w as wiss tmenya u-tratin n Eazarya, ajegid n Yahuda, tuya Zakarya, mmis n 
Yarubeam, ihekkem x Israyil di Samarya, setta n iyuren. 9 Netta igga min igan d aeeffan di 
tittawin n SIDI, ammu nican am mammec ggin rejdud nnes. Netta war iheyyed x ddnub n 
Yarubeam, mmis n Nabat, wenni yarrin Israyil ad ixda. 10 Callum, mmis n Yabic, igga xas ict n 
tmeemuc uca iwta it zzat i rgens uca inya it. Netta idwer d ajegid deg wemcan nnes. 

11 Imezruyen iqqimen n Zakarya, xzar, aqa-ten twazemmen deg wedlis n usettef n ijegiden n Is¬ 
rayil. 12 Wa d awar i tuya issiwer SIDI yar Yahu, inna “Ihenjiren nnek ad qqimen x rearc n Israyil 
ar jjir wiss arebea” uca ammu i temsar. 

Callum, ajegid n Israyil 

13 Deg usegg w as wiss tesea u-tratin n Cuziya, ajegid n Yahuda, idwer Callum, mmis n Yabic, d 
ajegid. Netta ihkem ijj n uyur ikmer di Samarya. 14 Manahim, mmis n Jadi, zi Tirsa iffey-dd yars 
uca yusa-dd yar Samarya, iwta Callum, mmis n Yabic, di Samarya, uca inya it. Netta idwer d 
ajegid deg wemcan nnes. 

15 Imezruyen iqqimen n Callum d tmeemuc i igga netta, xzar, man aya itwazemm deg wedlis 
n usettef n ijegiden n Israyil. 16 Xenni iyreb Manahim x Tafsah, ak-d marra inni days, uca iwta 
cawed ufa d tammurt nnes zi Tirsa, minzi nitni tuya war d as arzimen tiwwura. Netta ihart xasen, 
marra timyarin s ddeyset fetqen asent aeeddis. 

Manahim, ajegid n Israyil 

17 Deg usegg w as wiss tesca u-tratin n Cazarya, ajegid n Yahuda, idwer Manahim, mmis n Jadi, d 
ajegid x Israyil. Netta ihkem cecra n isegg w usa di Samarya. 18 Netta igga min igan d aeeffan di 
tittawin n SIDI. Marra ussan n tudart nnes netta war iheyyed ca x ddnub n Yarubeam, mmis n 
Nabat, wenni yarrin Israyil ad ixda. 19 Xenni yusa-dd Ful, ajegid n Accur, ggur ad ihjem x temmurt. 
Manahim iwca aref n talint n nnuqart i Ful hima ad issemten tageldit deg ufus nnes. 20 Hima ad 
issiwed nnuqart i ujegid n Accur, iksi tt zi Israyil, zi marra ayt bu-wagra. Zi kur aryaz iksi xemsin 
n uciql. Xas uca ieqeb ujegid n Accur, war iqqim ead di temmurt. 

21 Imezruyen iqqimen n Manahim d marra min igga, ma man aya marra war itwazemm ca deg 
wedlis n usettef n ijegiden n Israyil?. 

Faqahya, ajegid n Israyil 

22 Netta itwassars deg wender jar rejdud nnes. Mmis Faqahya idwer d ajegid deg wemcan nnes. 

23 Deg usegg w as wiss xemsin n Cazarya, ajegid n Yahuda, idwer Faqahya, mmis n Manahim, d 
ajegid x Israyil. Netta ihkem tnayen n isegg w usa di Samarya. 24 Netta igga min igan d aeeffan 
di tittawin n SIDI. Netta war iheyyed x ddnub n Yarubeam, mmis n Nabat, wenni yarrin Israyil 
ad ixda. 25 Faqah, mmis n Ramalya, aneyraf n reeskar, igga xas ict n tmeemuc, uca iwwet it di 
Samarya, di lburj n taddart n ujegid, ura d Arjub d Ariya, u akides xemsin n yeryazen zi Jilead. 
Netta inya it u idwer d ajegid deg wemcan nnes. 

26 Imezruyen iqqimen n Faqahya d marra min igga, ma man aya marra war itwazemm ca deg 
wedlis n usettef n ijegiden n Israyil? 

Faqah, ajegid n Israyil 

27 Deg usegg w as wiss tnayen u-xemsin n Cazarya, idwer Faqah, mmis n Ramalya, d ajegid x 
Israyil. Netta ihkem eicrin n isegg w usa di Samarya. 28 Netta igga min igan d aeeffan di tittawin 
n SIDI. Netta war iheyyed ca x ddnub n Yarubeam, mmis n Nabat, wenni yarrin Israyil ad ixda. 
29 Deg wussan n Faqah, ajegid n Israyil, yusa-dd Tiylat-Falasir, ajegid n Accur. Netta ihewwes 
Cayun d Abil-Bayt-Maeka d Yanuh d Qasac d Hasur d Jilead d Ljalil d marra tammurt n Naftali. 
Netta indeh iten di lmenfa yar Accur. 30 Hucae, mmis n Ila, igga ict n tmeemuc x Faqah, mmis n 
Ramalya, u iwta it uca inya it. Netta idwer d ajegid deg wemcan nnes deg usegg w as wiss eicrin 
n Yutam, mmis n Cuziya. 

31 Imezruyen iqqimen n Faqah, d marra min igga, xzar, ma man aya marra war itwazemm ca deg 
wedlis n usettef n ijegiden n Israyil? 

Yutam, ajegid n Yahuda 

32 Deg usegg w as wiss tnayen n Faqah, mmis n Ramalya, ajegid n Israyil, idwer Yutam d ajegid. 
Tuya netta d mmis n Cuziya, ajegid n Yahuda. 33 Netta tuya yars xemsa u-eicrin n isegg w usa umi 

idwer d ajegid. Netta ihkem settac n iseggg w usa di Urcalim. Yemmas qqaren as Yaruca, yegis 
n Saduq. 34 Netta igga min igan nican di tittawin n SIDI. Igga nican am mammec igga babas 
Fuziya. 35 Myir war twakksen regeudi. Rgens yiwyi-dd ead tiyarsa d tewhibin n rebxur x regeudi. 
Netta ibna ict n tewwart yueran di taddart n SIDI. 

36 Imezruyen iqqimen n Yutam, d marra min igga, ma nitni war twazemmen ca deg wedlis n 
usettef n ijegiden n Yahuda? 37 Deg wussan nni ibda SIDI ad issekk Rasin, ajegid n Aram, d Faqah, 
mmis n Ramalya, yar Yahuda. 38 Yutam itwassars deg wendef jar rejdud nnes. Netta itwander jar 
rejdud nnes di tendint n babas Dawud. Mmis Ahaz idwer d ajegid deg wemcan nnes. 

Ahaz, ajegid n Yahuda 

1 /^Deg usegg w as wiss sebetac n Faqah, mmis n Ramalya, idwer Ahaz, mmis n Yutam, d 
-LOajegid n Yahuda. 2 Netta tuya yars eicrin n isegg w usa, umi netta idwer d ajegid. Netta 
ihkem settac n isegg w usa di Urcalim. Netta war iggi min igan nican di tittawin n SIDI, AREBBI 
nnes, am mammec igga babas Dawud. 3 Netta yuyur deg ibriden n ijegiden n Israyil. Netta ijja 
ead mmis ad yuyur di tmessi am mammec marra jjeayef n regnus inni tuya iearren SIDI zzat 
i wudem n ayt n Israyil. 4 Netta yiwyi-dd tiyarsa d tewhibin n rebxur x regeudi u x tewririn u 
sadu marra azyar aziza. 5 Xas uca iffey Rasin, ajegid n Aram, d Faqah, mmis n Ramalya, ajegid n 
Israyil, immney ak-d Urcalim. Nitni nnden i Ahaz, maca war zemmaren ad xas yerben. 

6 Di rweqt nni yarra-dd Rasin, ajegid n Aram, Ilat i Idum u netta issuffey ayt n Yahuda zi Ilat 
uca usin-dd Iramiyyen yar Ilat uca qqimen zeddyen din yars ar ass-a. 7 Ahaz issekk ireqqasen i 
Tiylat-Falasir, ajegid n Accur, inna “Necc d amsexxar nnek d mmic. Gaeeed d tfekked ayi zeg 
ufus n ujegid n Aram d ujegid n Israyil, inni xafi innqerben.” 8 Ahaz yiwi nnuqart d wurey i 
itwafen di taddart n SIDI u deg ixammen n txubay n taddart n ujegid uca issekk aya am ict n 
terzeft i ujegid n Accur. 9 Ajegid n Accur isra yars u ajegid n Accur igaeeed yar Dimacq uca ittef 
itt. Netta indeh itt di lmenfa yar Qir u inya Rasin. 

10 Ajegid Ahaz iffey yar Dimacq i umsagar ak-d Tiylat-Falasir, ajegid n Accur u izra ijj n uealtar 
di Dimacq. Ajegid Ahaz issekk ijj n umedya n uealtar d twessaf nnes n rebni, n mammec itwagg 
marra, yar ukehhan Uriya. 11 Xas uca ibna ukehhan Uriya aealtar. Akehhan Uriya ibna t am 
mammec marra min issekk ujegid Ahaz zi Dimacq yar rweqt i di dd-ieqeb ujegid Ahaz zi Di¬ 
macq. 12 Umi dd-yusa ujegid zi Dimacq, izra ujegid aealtar uca iqarreb-dd ujegid yar uealtar uca 
igaeeed xas tiyarsa. 13 Netta issary tayarst nnes d tewhibt nnes n fyiget u ifarrrey xas tawhibt n 
useyyeb nnes uca irucc idammen n tyarsa nnes n rehna x uealtar. 14 Aealtar n nnhas nni ibed- 
den zzat i wudem n SIDI, ikkes it zeg uyezdis n zzat n taddart, jar uealtar njdid d taddart n SIDI, 
uca issars it yar uyezdis n ccamal n uealtar njdid. 15 Rexdenni iwessa ujegid Ahaz i ukehhan 
Uriya, inna “Sary tayarst n wecmad n ssbeh d tewhibt n fyiget n tmeddit ra tayarst n wecmad 
n ujegid d tyarst n fyiget d tyarst n wecmad i marra rgens n temmurt d tewhibin nsen n fyiget 
d tewhibin nsen n useyyeb u rucc xas marra idammen n marra tiyarsa. Aealtar n nnhas ad yiri 
i nnec hima ad xarrsey ead. 16 Akehhan Uriya igga am mammec marra s minzi iwessa ujegid 
Ahaz. 17 Ajegid Ahaz iqess tcappat earrdent x tkarrutin uca ikkes zzaysent tabanyut. Ikkes ura 
d tarimant n waman zeg ifunasen n nnhas inni sadu nnes uca issars itt x ict n zzellij n wezru. 
18 Pasu n ssebt i tuya ibnan yar taddart ura d adaf n ujegid yar uyezdis n barra zi taddart n SIDI 
ikkes iten di ssibbet n ujegid n Accur. 19 Imezruyen iqqimen n Ahaz d min igga, ma man aya 
marra war itwazemm ca deg wedlis n usettef n ijegiden n Yahuda? 20 Ahaz itwassars deg wendef 
jar rejdud nnes, di tendint n Dawud. Mmis Hazaqiya idwer d ajegid deg wemcan nnes. 


16:6 ‘Iramiyyen’ - ayt n Ilam. 

16:17 ‘tarimant’ - s teibranit ‘rebhar’ niy ‘it. 


398 



2 IJEGIDEN 

Hucae, ajegid n Israyil a? lmenfa n yar Accur 

-i r^De g usegg w was wiss teneac n ujegid Ahaz n Yahuda, idwer Hucae, mmis n Ila, d ajegid 
± / x Israyil di Samarya. Netta ihkem tesea n isegg w usa. 2 Netta igga min igan d aeeffan di 
tittawin n SIDI, maca war igi anect n ijegiden n Israyil, inni tuya ihekkmen zzates. 3 Calmanassar, 
ajegid n Accur, ihjem xas uca Hucae idwer d amsexxar nnes uca s uyif iwca as ljizya. 4 Ajegid n 
Accur yufa aqa Hucae igga ict n tmeemuc. Wanita tuya issekk ireqqasen nnes yar Su, ajegid n 
Misra, uca war ixeges ljizya i ujegid n Accur am qbe? zeg usegg w as ar usegg w as. Ajegid n Accur 
icedd it s iceddiyyen di rehbes. 5 Ajegid n Accur iwda x marra tammurt uca igaeeed yar Samarya 
u inned as-dd trata n isegg w usa. 6 Deg usegg w as wiss tesea n Hucae, ihewwes ajegid n Accur 
Samarya uca indeh ayt n Israyil yar Accur u issezdey iten di Halah u yar Xabur, iyzar n Juzan d 
tneddam n Imadayen. 

Rgens n Israyil di lmenfa zi ssibbet n ddnub nnes 

7 Aya imsar minzi ayt n Israyil xdan x SIDI, AREBBI nsen, wenni ten dd-issgaeeden zi Misra, zi 
sadu i ufus n Fireun, ajegid n Misra, umi nitni tuya ad gg w eden irebbiten innedni 8 u ggin ad 
ddaren elahsab tiwessa n regnus nni iearren iten SIDI zi zzat i wudem nsen, u elahsab tiwessa n 
ijegiden n Israyil inni ten iggin. 9 Ayt n Israyil tuya drin timesrayin i war ittriqin zzat i SIDI u 
nitni ssbedden i ixef nsen regeudi di marra tineddam nsen, wah zeg ijj n lburj n teessast yars ar 
ict n tendint ifaryen s iyebrawen. 10 Nitni sssbedden imayduten iqeddsen d trebbitin n cwarti x 
kur tawrirt yueran u sadu kur azyar d aziza. 11 Nitni iwyen tiwhibin n rebxur x marra regeudi, 
am mammec regnus inni tuya issufey SIDI zi zzat i wudem nsen. Nitni ggin timesrayin tieeffanin 
hima ad searen SIDI. 12 Nitni sexxaren i imeyda n lasnam i x tuya d asen inna SIDI “Kenniw war 
tzemmarem ad teggem aya!” 13 SIDI ierem i Israyil d Yahuda s uqemmum n marra inabiyyen, 
s marra imwarawen uca inna “Tubem zeg ibriden nwem ieeffanen u hdam x lfarayid inu d 
twessa inu elahsab marra ttwarat i umurey i rejdud nwem u wenni i d awem-dd ssekkey s ufus 
n imsexxaren inu, inabiyyen. 14 Nitni maca war srin ca, maca sseqsehen ijimaren nsen amecnaw 
mammec tuya itwasseqseh iri n rejdud nsen inni war uminen di SIDI, AREBBI nsen. 15 Nitni 
ndaren tiwessa d reahd nnes, wenni igga netta ak-d rejdud nsen, ura d cchadat nnes nni tuya 
xasen iched. Nitni uyuren awarni i min igan ixwan u ammu i dewren ura d nitni xwan, u nitni 
uyuren cawed awarni i regnus nni i d asen-dd innden i x tuya d asen inna SIDI aqa ad tteggen am 
mammec ggin nitni. 16 Nitni gg w ejen x marra tiwessa n SIDI, AREBBI nsen, u ggin i yixef nsen 
rexyarat ifesyen, tnayen n ieejmiyyen. Nitni ggin cawed tirebbin n cwarti uca udaren i marra 
reeskar n ujenna u sexxaren i Baeal. 17 Nitni arrin ihenjiren nsen d thenjirin nsen ad ccuqen 
di tmessi uca ssxedmen aeezzem d tagezzant u zzenzen ixef nsen mahend ad ggen min igan d 
aeeffan di tittawin n SIDI hima ad t searen. 18 X uyenni idwer SIDI iffugem attas x Israyil, arami 
netta indar iten x uyembub nnes. War zzaysen iqqim walu myir taqbic n Yahuda. 

19 Maca ura d Yahuda war ihda lfarayid n SIDI, AREBBI nnes. Nitni uyuren di twessa n Israyil nni 
ggin s yixef nsen. 

20 SIDI indar marra arraw n Israyil. Netta issbehder iten uca iwca iten deg ufus n imkeccaden 
arami indar iten x uyembub nnes. 21 Mayar netta tuya iqree Israyil zi taddart n Dawud uca ggin 
Yarubeam, mmis n Nabat d ajegid. Yarubeam maca ibda Israyil x SIDI uca yarra iten ad ggen 
ijj n ddenb d ameqqran. 22 Ayt n Israyil kkin di marra ddnub i igga Yarubeam. Nitni war xasen 
heyyden ca, 23 arami indar SIDI Israyil zi zzat i wudem nnes, am mammec tuya issiwer s uqem¬ 
mum n marra imsexxaren nnes, inabiyyen. Itwassuffey-dd Israyil zi temmurt nnes yar Accur, 
yars ar ass-a. 


17:16 ‘amwa’ - niy ‘ayenduz’ niy ‘yuggu’. 

Regnus innedni di Samarya 

24 Ajegid n Accur yiwi-dd iwdan zi Babil d Kuta d £awa d Hamat d Safarwayimu issezdey iten 
di tneddam n Samarya, deg wemcan n ayt n Israyil. Nitni ttfen Samarya d fwart iyixefnsen u 
uyuren ad zedyen di tneddam nnes. 25 Umi dinni zedyen nitni ead cwayt, imsar aqa nitni war 
gg w iden ca SIDI. Xenni issekk SIDI iyraden jarasen inni inyin ca zzaysen. 26 Nitni ssiwfen x man 
aya ak-d u ujegid n Accur, nnan “Regnus inni i d tnedhed d tessezdyed cek di tneddam n Sama¬ 
rya, war ssinen, mammec tega tubbart n AREBBI n temmurt. X uya netta issekk iyraden jarasen, 
u xzar, nitni nyin ten, mayar war ssinen ca lfarida n AREBBI n temmurt. 

27 Ajegid n Accur yumur, inna “Jjem ad din irah ijjen zeg ikehhanen nni tnedhem zi senni. Nitni 
ad din rahen u ad din zedyen u netta ad asen issefmed tubbart n AREBBI n temmurt.” 28 Uca yu- 
sa-dd ijjen zeg ikehhanen nni tuya nedhen zi Samarya uca netta izdey di Bayt-Il u issermed iten 
mammec i ya weqqaren SIDI. 29 Maca kuf fgens yarni ad igg irebbiten n yixef nnes uca ssbedden 
ten di tudrin n fegeudi nni tuya bnan imezday n Samarya, kur rgens di tneddam nsen mani 
tuya zeddyen. 30 Iryazen n Babil ggin iyixefnsen Sukkut-Bnut, u iryazen zi Kuta ggin Narjal, u 
iryazen zi Hamat ggin Acima, 31 u Ieawiyyen ggin iwrafen n Nibhaz d Tartaq, uca Isafarwayim 
sscemden ihenjiren nsen i Adrammilik d Eanammilix, irebbiten n Safarwayim. 32 Nitni gg w eden 
cawed SIDI u zi marra fesfuf nsen ggin nitni ikehhanen i yixef nsen inni i d asen isexxaren di 
tudrin n fegeudi. 33 Nitni gg w eden SIDI uca sexxaren ufa i irebbiten n ixefnsen am mammec tua 
tega tubbart n regnus i zi tuya twanedhen nitni. 

34 Yars af ass-a tteggen nitni elahsab ttbayee n zic nsen. Nitni war ttegg w den ca SIDI u war 
tteggen ca elahsab tiwessa d lfarayid d ccariea d fumur i igga SIDI x ayt n Yaequb wenni umi 
tuya iwca isem Israyil. 35 SIDI igga ijj n feahd akidsen uca netta yumur iten, inna “Kenniw war 
tzemmarem ad tweqqarem irebbiten nnedni, war d asen ttadarem, war d asen ttsexxaram u 
war d asen ttawyem tayarst. 36 Maca ittxessa ad tegg w dem SIDI wenni kenniw dd-issuffyen s 
jjhed ameqqran d uyif isswizzden zi Misra u ad tadarem zzates u ad as tawyem tayarst. 37 Ad 
tehdam tiwessa d lfarayid d ccariea d rumur nni i d awem yura netta mahend ad tent teggem 
kur ass. War tzemmarem ad tegg w dem irebbiten nnedni. 38 War ttettum reahd i ggiy akidwem 
u war tettweqqarem i irebbiten nnedni, 39 mayar ad tegg w edem SIDI, AREBBBI nwem. Netta ad 
kenniw issenjem zeg ufus n marra reedy an nwem.” 

40 Maca nitni war xsen ad sf en, maca ggin am mammec tuya nnumen nitni. 41 Regnus gg w eden 
SIDI u sexxaren ura i fexyafat nsen ineqcen deg umur d ijjen. Ufa d ihenjiren nsen d ihenjiren 
n ihenjiren nsen tteggen cad am mammec ggin fejdud nsen, yars ar ass-a. 

Hazaqiya d ajegid x Yahuda 

1 Q 1 De S use gg Was W1SS trata n Hucae, mmis n Ila, ajegid n Israyil, imsar belli Hazaqiya idwef 
-L Od ajegid. Netta tuya d mmis n Ahaz, ajegid n Yahuda. 2 Netta tuya yars xemsa u-eicrin n 
isegg w usa umi idwer netta d ajegid. Netta ihkem tesea u-eicrin n isegg w usa di Urcalim. Yemmas 
qqaren as Abi, yegis n Zakarya. 3 Netta igga min igan nican di tittawin n SIDI. Netta igga nican am 
mammec igga babas Dawud. 4 Netta ikkes regeudi, yarza imayduten iqeddsen, ihdem tarebbit n 
cwarti uca irbez afiyar n nnhas i tuya igga Musa minzi ayt n Israyil tuya i d as dd-yiwyen tiwhibin 
n febxur yars ar ussan nni. Netta ifaya as Nahuctan. 5 Netta issars atiqqi nnes x SIDI, AREBBI n 
Israyil. Jar marra ijegiden n Yahuda inni i dd-yusin awarni as niy ddaren qbef nnes, tuya war igi 
ura d ijj am netta. 6 Netta tuya idfar abrid n SIDI, war xas iheyyed ca zi yar deffar nnes. Netta tuya 
ihetta rumurat nnes nni tuya yumur SIDI i Musa. 7 SIDI tuya akides. Mani mma tuya ittrah, tuya 
netta iff eh. Netta iyewwey x ujegid n Accur u war xas isexxar cad. 8 Netta iyfeb x Ifilistiniyyen 
yars af Yazza ak-d jwayeh nnes, zi lburj n teessast yars af tineddam ifaryen s iyebrawen. 

9 Deg usegg w as wiss arebea n ujegid Hazaqiya, d asegg w as wiss sebea n Hucae, mmis n Ila, ajegid 
n Israyil, imsar belli Calmanassir, ajegid n Accur, igaeeed didd i Samarya uca ittef itt. 10 Nitni 
ttfen tt awarni i trata n isegg w usa. Deg usegg w as wiss setta n Hazaqiya, aqa-t d asegg w as wiss 
tesea n Hucae, ajegid n Israyil, ttfen nitni Samarya . 11 Ajegid n Accur indeh ayt n Israyil yar Ac¬ 
cur uca yiwyi ten yar Halah, yar Xabur, iyzar n Juzan d tneddam n Imadayen, 12 mayar nitni 
tuya war srin yar min inna SIDI, AREBBI nsen uca arzin reahd nnes. Marra min yumur Musa, 
amsexxar n SIDI, war d as srin u war t ggin. 

Adaf n Sanharib d reeskar nnes di temmurt n Yahuda 

13 Deg usegg w as wiss arbeetac n ujegid Hazaqiya igaeeed Sanharib, ajegid n Accur, didd i marra 
tineddam ifaryen n Yahuda, ittef itent . 14 Hazaqiya, ajegid n Yahuda, issekk ireqqasen yar ujegid 
n Accur, yar Laxic, inna “Necc xdiy! Beeeed xafi! Marra min xafi i ya tegged, ad t arbuy.” Xenni 
igga ujegid n Accur ict n ljizya x Hazaqiya, ajegid n Yahuda: tert my a n talint n nnuqart d tratin 
n talint n wurey . 15 Hazaqiya iwca marra nnuqart nni itwafen di taddart n SIDI u deg ixammen 
n txubay n taddart n ujegid. 16 Di rweqt nni iqess Hazaqiya, ajegid n Yahuda, marra wurey n 
tewwura n zzawect n SIDI u n redruf yar uyezdis n tewwart inni tuya iyarf Hazaqiya, ajegid n 
Yahuda, s wurey uca iwca it i ujegid n Accur. 

17 Xenni issekk ajegid n Accur ljiniral ak-d uzegif n imsexxaren icenneen d ukumandar n reeskar 
ak-d ijj n reeskar d ameqqran zi Laxic yar ujegid Hazaqiya di Urcalim. Nitni gaeeden, iwden yar 
Urcalim. Uca awarni rami gaeeden uca iwden nitni, bedden yar uqadus n waman n uyerman 
n sennej, wenni igan yar webrid ameqqran yar Wehwic n Usebban. 18 Nitni rayan i ujegid. 
Xenni uyuren yarsen Ilyaqim, mmis n Hilqiya, wenni d remqeddem n tzeddiyt n ujegid, ak-d 
umarir Cibna d Yuwax, mmis n Asaf, amarir n umezruy. 19 Akumandar n reeskar inna asen 
“Inim i Hazaqiya ‘Ammu i iqqar ujegid ameqqran, ajegid n Accur: Man atecri aya i x tettecred? 
20 Aqa-t d rhard n iyencicen waha, umi tennid: aqa yarney timezra d jjehd i umenyi! Man wen 
i x tettecred cek, aqa cek tyewwyed xafi? 21 Xzar rexxu, aqa tettecred x Misra, x uyanim nni 
inndefsen wenni, umi hed xas i ya ieemmed, ittejju deg ufus nnes uca issnuqqeb it. Ammu i iga 
Fireun, ajegid n Misra, i marra inni xas ittecren . 22 Mara kenniw ad d ayi tinim: Neccin nettcer 
x SIDI, AREBBI nney, xenni necc ad iniy, ma netta war igi d wenni i zi iheyyed Hazaqiya regeudi 
d iealtaren u xenni inna i Yahuda d Urcalim: Ad tadarem zzat i uealtar-a di Urcalim? 23 Xenni 
rexxu, egg maca ak-d sidi inu, ajegid n Accur, ijj n umharrem: necc ad ac wcey arfayn n yeysan 
mara cek zeg uyezdis nnek ad asen-dd tawyed imnayen ? 24 Mammec texsed cek ad tennqerbed 
x wudem n lwali, wenni qae d amezyan n imsexxaren n sidi inu, uca ad tettecred x Misra di 
ssibbet n ikarruten d imnayen ? 25 Eawed, mayar ma necc gaeedey-dd didd n wemcan-a hima ad 
t areddgey bra SIDI? SIDI ini ayi: Gaeeed didd i temmurt-a, areddeg itt.’ ” 

26 Uca nnan Ilyaqim, mmis n Hilqiya d Cibna d Yuwax i ukumandar n reeskar “Siwer eafek 
s Tramit ak-d imsexxaren nnek, minzi nefhem as mlih. War kidney ssiwir s Tyahudect deg 
imezzuyen n rgens i igan x rhid.” 27 Maca akumandar n reeskar ini asen “Ma issekk ayi-dd sidi 
inu yar sidi nnek u yark hima ad ssiwrey awaren-a, war igi i yeryazen nni iqqimen x rhid, 
mahend ad iniy aqa-ten jmie akidwem ad ccen asuffey nsen u ad swen ibeccicen nsen?” 28 Xenni 
ikkar ukumandar, iraya s jjhed s Tyahudact uca issiwer, inna “Srem i wawar n ujegid ameqqran, 
ajegid n Accur! 29 Ammu i iqqar ujegid ‘Hdam war kenniw ittyecci Hazaqiya minzi netta war 
izemmar ad kenniw ifekk zeg ufus nnes . 30 War ttejjim Hazaqiya ad kenniw yarr ad tettecrem 
x SIDI, ad tinim: SIDI ad aney issenjem nican u tandint war tettmewci ca deg ifassen n ujegid n 
Accur .’ 31 War tesrim ca yar Hazaqiya, mayar ammu i iqqar ujegid n Accur ‘Ggem ayi array uca 
ffyem-dd zi tendint yari, xenni izemmar kur ijjen zzaywem ad icc zi tzayart nnes u zeg wartu n 

18:12 ‘y ar m i n inna’ - s Teibranit ‘yar tmijja n’. 

tazart nnes u ad isu aman zeg wanu nnes, 32 yars ar dd-asey u ad kenniw awyey yar ict n tem- 
murt amecnaw tammurt nwem: yar ict n temmurt teccur s imendi d waman n udir, yar ict n 
temmurt teccur s weyrum d tzayarin, ict n temmurt n zzitun d zzect d tamment. Ammu i ya 
teqqimem teddarem, war tmettim ca. War ttesram yar Hazaqiya, mayar netta ittyarra ken¬ 
niw xmi netta iqqar: SIDI ad aney issenjem! 33 Ma zemmaren xenni irebbiten n regnus kur ijj 
zzaysen ad fekken tammurt nsen zeg ufus n ujegid n Accur? 34 Mani gan irebbiten n Hamat d 
Arfad? Mani gan irebbiten n Safarwayim d Hanie d £iwa? Ma ssnejmen nitni Samarya zeg ufus 
inu? 35 Man wen zi marra irebbiten n timmura nnedni issnejmen tammurt nnes zeg ufus inu 
arami i ya issenjem SIDI Urcalim zeg ufus inu?’ ” 

36 Rgens maca iseyd, war xas-dd yarri s wawar, mayar rumur n ujegid tuya iqqar “Kenniw war 
xas-dd tarrim ca!” 37 Xenni yusa-dd Ilyaqim, mmis n Hilqiya, remqeddem n tzeddiyt n ujegid, 
ak-d Cibna amarir, d Yuwax, mmis n Asaf, amarir n umezruy s warrud icarrgen yar Hazaqiya. 
Nitni hajan as marra aware n n ukumandar n reeskar. 

Awa? amezwaru x ufekki n Urcalim s uqemmum n unabbi Icaeya 

-i /V Umi isra ujegid Hazaqiya isra aya, imsar belli netta icarreg arrud nnes u idra ixef nnes 
-L^/sictn txancet n wecdan ucayudef yar taddart n SIDI. 2 Netta issekk Ilyaqim, remqeddem 
n tzeddiyt n ujegid, ak-d Cibna, amarir, d imeqqranen d ikehhanen, s txuncay n wecdan i 
urehhef yar unabi Icaeya, mmis n Amus . 3 Nitni nnan as “Ammu i iqqar Hazaqiya ‘Ass-a d ijj n 
wass n rehsaret u n weeqab u n ubehder, mayar ihenjiren iwden-dd yars ar arzam n ueeddis 
n yemmatsen, maca war din jjehd i twarut. 4 Ad tay SIDI, AREBBI nnek, isra marra awaren n 
ukumandar n reeskar wenni itwassekken zi sides nnes, ajegid n Accur, hima ad istehza zi 
AREBBI iddaren u ad tay SIDI, AREBBI nnek, ad ieaqeb awaren i isra netta. Ejj xenni ad igaeeed 
ict n tzagit di ttwee n rbaqiyyet nni i ya tetwaf cad.’ ” 

5 Ammu iwden imsexxaren n ujegid Hazaqiya yar Icaeya. 6 Inna asen Icaeya “Ammu ittxessa 
ad tinim i siditwem ‘Ammu i iqqar SIDI: War tegg w ed ca zeg wawaren i tesrid cek, i zi i d ayi 
ceqqfen imsexxaren n ujegid n Accur . 7 Xzar necc ad days ggey ijj n buhber u netta ad iser ict n 
rexbar u ad dd-ieqeb yar temmurt nnes u necc ad t nyey din di temmurt nnes s ssif.’ ” 

Sanharib igga cawed bezzez x Urcalim 

8 Akumandar yaregg w eh uca yufa ajegid n Accur deg umenyi ak-d tendint n Libna, minzi tuya 
isra belli netta tuya iffey zi Laxic . 9 Umi isra aqa itwanna x Tirhaqa, ajegid n Kuc, “Xzar, iffey-dd 
hima akidek immney!” issekk cawed ireqqasen yar Hazaqiya, uca inna 10 “Ammu i ya tessiwrem 
ak-d Hazaqiya, ajegid n Yahuda, ad tinim ‘War ttejji ad cek iywa SIDI nnek wenni x tettecred u 
wenni innan: Urcalim war twetti i ujegid n Accur deg ifassen ! 11 Xzar tesrid min ggin ijegiden n 
Accur ak-d marra timmura nnednit, tinni tuya ad twareddgent. Ma ttyir ac ad tetwassnejmed? 
12 Ma ssnejmen ten irebbiten n regnus inni yareddgen rejdud inu, am Juzan d Haran d Rsif d ayt 
n Eadan inni tuya izeddyen di Talassar? 13 Mani iga ujegid n Hamat d ujegid n Arfad d ujegid n 
tendint n Safarwayim ura d ajegid n Hanae d Eiwwa?’ ” 

Tazagit n Hazaqiya 

14 Hazaqiya iksi tibratin zeg ufus n imsexxaren uca iyri ten. Xenni igaeeed netta yar taddart n 
SIDI uca ibezzee iten Hazaqiya zzat i wudem n SIDI 15 u Hazaqiya izzug zzat i wudem n SIDI, net¬ 
ta inna “A SIDI, AREBBI n Israyil, wenni izeddyen jar ixiruben! Cek, wah cek wehdek d AREBBI n 
marra tigeldawin n ddunit. Cek teggid ijenwan d temmurt. 16 A SIDI, ewe amezzuy nnek, tesred! 

19:15 ‘ixiruben’ - ijj n lmarka n lmalakat. 

Arzem, SIDI, tittawin nnek, tzared! Ser i wawaren n Sanharib nni dd-issekk hima ad istehza zi 
AREBBI iddaren . 17 D tidett, a SIDI, ijegiden n Accur qdan regnus nni, xarrben timmura nsen 18 u 
ndaren irebbiten nsen di tmessi, mayar tuya war gin d irebbiten, maca d timegga n ufus n yew- 
dan, zeg ukeccud d wezru uca nitni qdan ten. 19 Rexxu maca, a SIDI, AREBBI nney, senjem aney 
zeg ufus nnes, mahend marra tigeldawin n ddunit ad ssnen, a SIDI, aqa cek wehdek d AREBBI.” 

Awa? wiss tnayen x ufekki n Urcalim s uqemmum n unabbi Icaeya 

20 Xenni issekk Icaeya, mmis n Amus, ij n ureqqas yar Hazaqiya, inna “Ammu i issiwer SIDI, AREB¬ 
BI n Israyil ‘Necc sriy mammec cek i d yari tezzuged x Sanharib, ajegid n Accur . 21 Wa d awar i 
x issiwer SIDI ‘Taezarct, tayegit Sihyun, tessehqar i cek, nettat testehza zzayk, tayegit Urcalim 
thezza azegif awarni ac ! 22 Man wen i zi testehzid u i x tceqqafed u man wen i x tessjehded tmijja 
nnek u i man wen tessgaeeded tittawin nnek? Cek tettyennaned x Umqeddas n Israyil ! 23 S ufus n 
imsexxaren nnek testehzid Sidi inu, tennid: S ubarru n ikarruten inu nedhey necc x idurar yuy- 
ren, x tqiccatin yueran qae n Lubnan. Necc ad zedmey ticejjura n tengelt nnes yueran d tcejjura 
n umerzi nnes icnan qae u necc ad yars adfey ar tixuzan nnes yueran, di cbarq n tcejjura n ten¬ 
gelt nnes. 24 Necc yziy u swiy zeg waman iyriben u s isuraf n idaren inu ssizyey marra iyezran 
n Misra .’ 25 Ma war tesrid cek, aqa attas zeg wami necc ggiy tt ammu u zeg wussan n wechar 
uya i kewwney? Rexxu jjiy t ad dd-iffey aqa cek d wenni i ya yarrin tineddam ifaryen d rxirbat. 
26 Imezday nsen tuya-ten arxun, arzin u sedhin. Nitni tuya-ten am ufsu deg iyyar, am uyemmuy 
aziza, am arrbie x tzeywin, u am imendi itwasscemden s usemmid qber mma ad yeyma . 27 Maca 
necc ssney ayimi nnek d uffuy nnek d twasit nnek d uyewwey nnek xafi . 28 Minzi cek tyewwyed 
xafi u tuffet nnek i war innhewren tiwed yar imezzuyen inu, ad ac ssekkey ict n tekruct deg 
wenzaren u ad gge y ict n srimet jar iyencicen nnek u necc ad cek arrey x webrid i di dd-tusid da. 
29 D ta ad ac tiri d reeramet: deg usegg w as-a ad teccem min i ya iyemmyen s yixef nnes u deg 
usegg w as awarni as min zzayes i ya iyemmyen cawed, maca deg usegg w as wiss trata ad tzareem 
u ad temjarem, ad tezzum ihwicen n tzayarin uca ad teccem ryiget nnes. 30 Mayar min inej- 
men, min iqqimen zi taddart n Yahuda, ad iwwet eawed izewran yar swadday u sennej ad yawi 
ryiget . 31 Mayar zi Urcalim ad dd-teffey ict n rbaqiyyet u zeg wedrar n Sihyun ad iffey min it- 
wassnejmen. Cdaret n SIDI n reeskarat ijehden ad igg aya . 32 X uyenni, ammu i iqqar SIDI x ujegid 
n Accur: Netta war dd-ittidef ca di tendint-a u netta war days iccit ca ura d ict n fritca u netta 
war yars-dd iqarreb ca s ict n tcappa n userqi u war xas tbeqqiden ijj n lbaraj. 33 X webrid i x 
dd-yusa netta, ad dd-ieqeb. War ittidif ca yar tendint-a, inna SIDI . 34 Necc ad sserqiy x tendint-a 
hima ad tt ssnejmey di ttwee inu u di ttwee n umsexxar inu Dawud.’ ” 

Afekki n Urcalim 

35 Di giret nni, imsar, aqa iffey Umalak n SIDI u inya mya u-xemsa u-tmenyin-araf nyeryazen di 
rmargeh n txuzan n feeskar n Accur. Umi i dd kkaren nitni tiwecca nnes, xzar, aqa-ten marra 
idsen d rxecbat . 36 Uca Sanharib, ajegid n Accur, yarza iqidan nnes, iruh uca ieqeb yar temmurt 
nnes. Netta iqqim di Ninwa . 37 Umi netta ijj n wass yudar di taddart n SIDI nnes Nisrux, imsar, 
aqa ihenjiren nnes Adrammilik d Carasar nyin t s ssif. Nitni are wren yar temmurt n Ararat. 
Mmis Asarhaddun idwer d ajegid deg wemcan nnes. 


Rehrac n Hazaqiya d usgenfi nnes 



4 Deg wussan nni idwer Hazaqiya ihrec attas. Yusa-dd yars unabi Icaeya, mmis n Amus, 
inna as “Ammu i iqqar SIDI ‘Ewe rumurat i taddart nnek, mayar cek ad temmted, war 

tetteddared ead ktar.’ ” 2 Xenni inneqfeb Hazaqiya s uyembub nnes yar fhid uca ittar yar SIDI, 
inna 3 “A, SIDI, eqef aqa necc uyurey zzat i wudem nnek s tesdiqt u s yijj n wuf ikemmfen u ggiy 
min igan nican di tittawin nnek.” Uca ibda Hazaqiya ittru s jjhed. 4 Tuya sad war iffiy Icaeya 
ca zi fwest n tendint, rami imsar yusa-dd yars wawaf n SIDI, inna 5 “£qeb uca ini i Hazaqiya, 
amgewwad n fgens inu ‘Ammu i iqqar SIDI, AREBBI n babac Dawud: Necc sfiy i tzagit nnek 
u zriy i imettawen nnek. Xzar necc ad cek ssgenfiy. Deg wass wiss tfata ad tgaeeded eawed yar 
taddart n SIDI. 6 Necc ad arniy xemmestac n isegg w usa i wussan n tudart nnek u necc ad cek 
ssnejmey zeg ufus n ujegid n Accur, ufa d tandint. Necc ad ssefqiy x tendint-a di ttwee inu u di 
ttwee n umsexxar inu Dawud.’ ” 7 Xas uca inna Icaeya “Ksi ijj n weyrum n tazart!” Nitni iwyen 
t-idd, ssarsen x ubuerus uca idwef iggenfa. 8 Hazaqiya maca inna i Icaeya “Man feefamet aqa 
SIDI ad ayi issgenfa u necc ad gaeedey yar taddart n SIDI deg wass wiss trata?” 9 Inna Icaeya 
“Aya ad ac tifi d feefamet n SIDI, aqa SIDI ad isseqfe? awa? nni issiwef ‘Ma ad tifi ad tuyur yar 
zzat eecra n tareffidin niy ad dd-teeqeb eecra tareffidin yar deffar?’ ” 10 Hazaqiya inna “Ihwen 
i tiri mahend ad tezzuggar eecra n treffidin, 11a, ejj tiri ad teeqeb eecra n tareffidin yar deffar.” 

11 Uca if aya unabi Icaeya yar SIDI d wanita ijja tiri ad dd-teeqeb x treffidin i x tehwa x ddruj n 
Ahaz: eecra n tareffidin yar deffar. 

Ireqqasen zi Babil 

12 Di fweqt nni issekk Baradux-Baladan, mmis n Baladan, ajegid n Babil, tibratin d ict n tarzeft 
yar Hazaqiya, mayar netta tuya isfa aqa Hazaqiya ihfec. 13 Hazaqiya isfa asen uca isscen asen 
marra taddart n txubay nnes: nnuqart d wurey d feewec n balsam d zzect d fehri n fesnah nnes 
d marra min itwafen deg ixammen nnes n txubay. War iqqim walu di taddart nnes u di marra 
fehkamet nnes nni war tuyi d asen t isscen. 

14 Xenni yusa-dd unabi Icaeya yar ujegid Hazaqiya, inna asen “Min nnan iryazen nni u manis 
dd-usin yark?” Hazaqiya inna “Nitni usin-dd zeg ict n temmurt tigg w ej, zi Babil.” 15 Netta inna 
“Min zrin nitni di taddart nnek?” Hazaqiya inna “Nitni zrin marra min igan di taddart inu. War 
iqqim ca zi min igan deg ixammen n txubay inu, war d asen t ssecney.” 16 Xenni inna Icaeya i 
Hazaqiya “Sef i wawar n SIDI! 17 ‘Ad dd-asen wussan mefmi min igan marra di taddart nnek ufa 
d min yarwen fejdud nnek yars af ass-a, ad itwammeksi yar Babil. War ittyimi walu, inna SIDI. 
18 Ad awyen ufa zeg ihenjiren nnek inni dd i ya iffyen zzayek, inni ad ten tejjed, hima ad ifin 
d imsexxaren imcenneen di feqsar n ujegid n Babil.’ ” 19 Hazaqiya inna i Icaeya “Awaf n SIDI i 
d ayi tennid isbeh.” Netta inna eawed “Niy 11a, mafa xenni deg wussan inu ad din yifi fehna d 
tesdiqt?” 

20 Imezruyen iqqimen n Hazaqiya d marra timegga nnes imehden d mammec netta igga 
ayefmam d uqadus n waman u mammec indeh aman di tendint, ma man aya marra war itwa- 
zemm ca deg wedlis n usettef n ijegiden n Yahuda? 21 Hazaqiya itwassars deg wendef jar fejdud 
nnes. Mmis Manassi idwef d ajegid deg wemcan nnes. 

Manassi, ajegid n Yahuda 

r\'t 1 Manassi tuya yars teneac n isegg w usa umi idwef d ajegid. Netta ihkem xemsa u-xemsin 
Zj In isegg w usa di Urcalim. Yemmas qqaren as Hafsibah. 2 Netta igga min igan d aeeffan di 
tittawin n SIDI, amjjeayef n fegnus nni tuya issuffey SIDI zi zzat n wudem n ayt n Israyil zi fwart 
nsen. 3 Netta ibda ad iedef fegeudi nni tuya ihdem babas Hazaqiya. Netta issbedd iealtaren i 
Baeal uca igga ict n trebbit n cwarti am mammec tuya tt igga Axab, ajegid n Israyil, uca yudar 
zzat i marra feeskar n ujenna uca isexxar asen. 4 Issbedd netta eawed iealtaren n SIDI i x inna 

20:10 ‘Hazaqiya’ - nican s Teibranit ‘Yehazqiyahu’. 

SIDI “Di Urcalim ad ssmetney isem inu.” 5 Netta ibna sawed, iealtaren i marra rseskar n ujenna 
di tnayen n remrahat n taddart n SIDI. 6 Netta ijja mmis ad yekk di tmessi u netta issxeddem 
tabezgiwt u tuya ittgezzen. Netta yiwi-dd inni issawaren ak-d imettan d yenni issuffuyen jnun. 
Netta igga attas min igan d aeeffan di tittawin n SIDI mahend ad t isear. 7 Netta issbedd eawed ijj 
n rexyar ineqcen n trebbit n cwarti nni tuya igga di taddart nni x tuya inna SIDI i Dawud, mmis 
n Suliman “Di taddart-a u di Urcalim i farzey zi marra tiqebba? n Israyil, ad ssmetney isem inu 

1 rebda. 8 Necc war ttejjiy ead adar n Israyil ad iweddar barra i temmurt i wciy i rejdud nsen. 
Myir ittxessa asen ad hdan ad ggen am mammec marra min d asen nniy u am mammec marra 
ccariea i d asen yumur umsexxar inu Musa.” 9 Maca nitni war srin ca mayar Manassi yarr iten 
ad weddaren, arami arenyen nitni di tueeefna mahu regnus nni imha SIDI zzat i wudem n ayt n 
Israyil. 10 Xenni issiwer SIDI s uqemmum n imsexxaren nnes, inabiyyen, inna n “Minzi Manassi, 
ajegid n Yahuda, ittegg jjeayef-a, igga netta tueeefna mahu x ayt n Amur inni i din igan qber 
nnes. Netta yarra ura d Yahuda ad ixda s imeyda nnes n lasnam. 12 X uyenni, ammu i iqqar SIDI, 
AREBBI n Israyil ‘Necc ad awyey ict n tueeffna x Urcalim d Yahuda arami marra wi xas i ya isren 
s tnayen n imezzuyen nnes ad tnetnen. 13 Necc ad qqney i Urcalim afiru n reebar n Samarya d 
rmizan n taddart n Axab. Necc ad meshey Urcalim am mammec meshey ijj n ttebsi. Meshem u 
xenni qerben tt x uzegif nnes. 14 Ad jjey min iqqimen zi tesyart n rwart inu uca ad ten ssiwdey 
yar ifassen n reedyan nsen u nitni ad dewren d tahegg w ast d takeccadt i marra reedyan nsen, 

15 mayar nitni ggin min igan d aeeffan di tittawin n SIDI u mayar nitni searen ayi zeg wass i di 
dd-ffyen rejdud nsen zi Misra yars ar ass-a. 

16 Eawed tuya Manassi issizzer attas n idammen imezdagen arami zzaysen iccur marra Urcalim 
zeg ijj n ttarf yar wennedni, Nbra mma nidar ddenb nnes i zi yarra Yahuda ad ixda umi igga 
min igan d aeeffan di tittawin n SIDI. 17 Imezruyen iqqimen n Manassi d marra min igga ura d 
ddenb nnes i igga netta, ma man aya marra war itwazemm ca deg wedlis n usettef n ijegiden n 
Yahuda? 18 Manassi itwassars deg wendef jar rejdud nnes. Netta itwander di remrah n taddart 
nnes, di remrah n Eusa. Mmis, Amun idwer d ajegid deg wemcan nnes. 

Amun, ajegid n Yahuda 

19 Amun tuya yars tnayen u-eicrin n isegg w usa umi idwer d ajegid. Netta ihkem tnayen n 
isegg w usa di Urcalim. Yemmas qqaren as Mcullamit, ict n yegis n Haruz zi Yutba. 20 Netta igga 
min igan d aeeffan di tittawin n SIDI, ammu nican am mammec igga babas Manassi. 21 Netta 
yuyur kur abrid i di yuyur babas. Netta isexxar i imeyda n lasnam i tuya isexxar ura d babas 
uca yudar asen. 22 Netta ismeh di SIDI, AREBBI n rejdud nnes u netta war yuyur ca deg webrid 
n SIDI. 23 Imsexxaren n Amun ggin xas ict n tmeemuc uca nyin ajegid di taddart nnes. 24 Maca 
rgens n temmurt nyin marra inni tuya iggin ict n tmeemuc i ujegid Amun uca rgens n temmurt 
ggin mmis Yuciya d ajegid deg wemcan nnes. 25 Imezruyen iqqimen n Amun d min igga, ma 
man aya marra war itwazemm ca deg wedlis n usettef n ijegiden n Yahuda? 26 Netta itwander 
deg wendef nnes di remrah n Euzza. Mmis Yuciya idwer d ajegid deg wemcan nnes. 

Yuciya, ajegid n Yahuda, ad yaf adlis n Ttawrat 

r\ /V Yuciya tuya yars tmenya n isegg w usa umi idwer netta d ajegid. Netta ihkem wahit 
Lj, ^u-tratin n isegg w usa di Urcalim. Yemmas qqaren as Yadidya, yegis n Eadaya zi Busqat. 

2 Netta igga min igan nican di tittawin n SIDI. Netta yuyur di kur abrid n babas Dawud, war 
iheyyed x webrid yar yeffus ura yar uzermad. 

3 Deg usegg w as wiss tmentac n ujegid Yuciya, imsar belli ajegid Yuciya issekk amarir Cafan, 
mmis n Asalya, mmis n Macullam yar taddart n SIDI, inna 4 “Gaeeed yar Hilqiya, arrays n ikeh- 

hanen, hima ad issewjed tmenyat n nnuqart i dd yiwyen di taddart n SIDI d tinni i dd-yar- 
wen ieessasen n tewwura zi rgens. 5 Ejj iten ad tent ggen deg ifassen n yenni i iggin rxedmet, i 
imehdayen n taddart n SIDI, hima nitni ad tent ween i yenni iggin rxedmet i din igan di taddart 
n SIDI hima ad areqqeen rehyud n taddart. 6 i ineqqacen n ukeccud d wezru, i ibennayen, i imas- 
suten u i tmesyiwt n ukeccud d tsudar itwasuydan i weedar n taddart.” 7 Maca war akidsen ggin 
rehsab zi jjihet n ttmenyat n nnuqart i d asen immewcen, mayar nitni teggen s utiqqi. 

8 Xenni inna arrays n ikehhanen Hilqiya i umarir Cafan “Necc ufiy adlis itwannden n ccariea 
di taddart n SIDI.” Uca iwca Hilqiya i Cafan adlis itwannden u wanita iyra it. 9 Aw ami as yuyur 
umarir Cafan yar ujegid uca issiwed rexbar i ujegid, inna “Imsexxaren nnek ssmunen ttmenyat 
n nnuqart nni itwafen di taddart uca wein tent deg ifassen n yenni i iggin rxedmet, i imehdayen 
x taddart n SIDI.” 10 Sawed ihaja umarir Cafan i ujegid, inna “Akehhan Hilqiya iwca ayi ijj n wed- 
lis.” Cafan iyra it zzat i wudem n ujegid. 

n Umi isra ujegid awaren n wedlis itwannden n ccariea, imsar, netta icarreg arrud nnes. 
12 Ajegid yumur i ukehhan Hilqiya u i Axiqam, mmis n Cafan, u i Eakbur, mmis n Mixa, u i Cafan, 
amarir, u i Easaya, amsexxar n ujegid, inna 13 “Uyurem, arzum SIDI di ttwee inu u di ttwee n 
rgens u di ttwee n marra Yahuda zi jjihet n wawaren-a n wedlis-a itwannden i itwafen, mayar 
afugem n SIDI i yaryin didd nney d ameqqran, minzi rejdud nney war srin ca yar wawaren n 
wedlis-a itwannden hima ad ggen am mammec i days yurin marra i neccin.” 

14 Xenni yuyur ukehhan Hilqiya ak-d Axiqam, Eakbur, Cafan d Easaya yar tnabbit Xulda, tamyart 
n Callum, mmis n Tiqwa, mmis Harhas, wenni ihettan x warruden. Nettat tezdey di Urcalim, 
deg wezyen nnedni. Nitni ssiwren akides. 15 Nettat tenna asen “Ammu i iqqar SIDI, AREBBI n 
Israyil ‘Ini i weryaz nni kenniw i yari-dd issekken: 16 Ammu i iqqar SIDI: Xzar necc ad awyey 
tueeffna x wemcan-a u x imezday nnes, aqa marra awaren n wedlis-a itwannden i iyra ujegid 
n Yahuda, 17 mayar nitni semhen dayi, iwyen tiwhibin n rebxur i irebbiten nnedni arami dayi 
searen s marra rxedmet n ifassen nsen. Afugem inu ad itwassary didd i wemcan-a u war ixessi 
ca ktar. 18 Maca inim i ujegid n Yahuda, wenni kenniw dd-issekken da hima ad tesseqsam SIDI: 
Ammu i iqqar SIDI, AREBBI n Israyil, x wawaren i tesrid cek: 19 Minzi ur nnek idwer yardeb u 
cek tesswadeed ixef nnek zzat i wudem n SIDI umi cek tesrid x min ssiwrey necc x temmurt-a u 
x imezday nnes - aqa nitni ad dewren d rxarbet d nneeret - u umi tcarrged arrud nnek uca trud 
zzat i wudem inu, x uya d ac sriy, inna SIDI. 20 X uyenni, aqa necc ad cek ssmuney ak-d rejdud 
nnek uca ad twassarsed deg wender di rehna u tittawin nnek war zarrent tueeffna i d ya awyey 
x wemcan-a.’ ” Nitni ssiwden tamwarrit yar ujegid. 

Areqqeh s ufus n Yuciya 

r\ q 1 Xenniissekkujegid/reqqasenucamarraiwessuranYahudadUrcalimmunenyars. 2 Ajegid 
/-i O igaeeed yar taddart n SIDI ak-d marra iryazen n Yahuda d marra imezday n Urcalim ura 
d ikehhanen d inabiyyen d marra rgens, zeg umezyan ar umeqqran u netta iyra xasen deg 
imezzuyen nsen marra awaren n wedlis n reahd nni tuya itwaf di taddart n SIDI. 3 Ajegid tuya 
ibedd yar ijj n upilar uca netta iqqen reahd zzat i SIDI hima ad idfar SIDI, ad ihda rumurat nnes 
d Chadet nnes d twessa nnes s marra ur nnes u s marra reemar nnes mahend ad issemten awaren 
n reahd-a nni yurin deg wedlis-a. U rgens yudef marra di reahd. 

4 Ajegid yumur i arrays n ikehhanen Hilqiya d ikehhanen n usettef wiss tnayen d ieessasen 
n tewwart, aqa nitni ad ssuffyen marra reqeue nni tuya itwaggen i Baeal u i trebbit n ewarti 
ura i marra reeskar n ujenna zi zzaweet n SIDI yar barra u netta isseemed man aya marra bar- 
ra i Urcalim deg iyyaren n Qidrun u netta ijja ad arbun iyyed nnes yar Bayt-Il. 5 Netta ikkes 

cawed, ikehhanen n lasnam inni tuya feqqmen ijegiden n Yahuda hima ad qeddmen tiwhibin 
n febxur di fegeudi, di tneddam n Yahuda u di jwayeh i dd innden i Urcalim ufa d yenni qed¬ 
dmen tiwhibin n rebxur i Baeal d tfuct d tziri d temmura n ujenna u i marra feeskar n ujenna. 
6 Netta issuffey ufa d tarebbit n cwarti zi taddart n SIDI igga it barra i Urcalim yar teyzart n 
Qidrun. Netta issecmed it yar teyzart n Qidrun u iddez it d taeejjajt u yareyyec it x imedfan n 
ayt n fgens. 7 Netta ihdem ixxamen n yeryazen iqehhbiyyen nni tuya yar taddart n SIDI, mani 
ttzettent temyarin iqidan nni ggin am ict n zzawect i trebbit n cwarti. 8 Netta ijja ad ssuffyen 
marra ikehhanen zi tneddam n Yahuda uca netta issexmej regeudi mani qeddmen ikehhanen 
tiwhibin n rebxur, zi Jabea af Bi’r-Sebea. Netta ihdem regeudi yar tewwura, ufa d inni igan yar 
wadaf n Tewwart n Yacuea, azegif ameqqran n tendint, yar uzefmad n wenni i tuya ittadef Taw- 
wart n Tendint. 9 Maca ikehhanen n fegeudi war dd-iwyen tiyarsa x uealtar n SIDI di Urcalim, 
maca nitni ccin ayrum bfa antun di fwest n aytmatsen. 10 Netta issexmej ufa d Tufat nni igan di 
teyzurt n ayt n Hinnum, hima ufa d ijj war isseeddu mmis niy yegis x tmessi i Mulek. 11 Netta ik- 
kes iysan i tuya ggin ijegiden n Yahuda i fewqar n tfuct yar wadaf n taddart n SIDI, yar texxamt 
n Natan-Malak, amsexxar icenneen, wenni igan yar febniyyat barra i zzawect. Netta iqedd i ikar- 
ruten n tfuct s tmessi. 12 Ufa d iealtaren nni tuya ibedden x tzeqqa n tyurfet n Ahaz nni tuya ggin 
ijegiden n Yahuda ufa d iealtaren i igga Manassi di tnayen n femrahat n taddart n SIDI, ihdem 
iten ujegid u netta irbez iten, issigg w ej iten zi senni uca indar taeejjajt nsen di teyzart n Qidrun. 
13 Uca issexmej ujegid fegeudi nni din igan zzat i Urcalim, yar yeffus n Wedrar n Udeyyee, wenni 
ibnan Suliman, ajegid n Israyil, i Actarut, jjeifect n ayt n Sidun, u i Kamuc, jjeifect n ayt n Mu’ab, 
u i Milkum, nnei n ayt n Eammun. 14 Netta yarza imayduten iqeddsen di iwetwiten uca iqfee 
tirebbin n cwarti uca iccur amcan nsen s yexsan n yewdan. 

15 Ufa d aealtar nni igan di Bayt-Il d fgaeedet wenni iggin Yarubeam d wenni yarrin Israyil ad 
ixda, aqa aealtar nni d fgaeedet nni ihdem iten s tnayen idsen. Netta issecmed fgaeedet, id¬ 
dez it afami tedwef d taeejjajt uca issecmed tarebbit n cwarti. 16 Umi dd-inneqfeb Yuciya, izra 
imedfan i tuya dinni x wedrar uca issekk din ca n yeryazen uca iksi-dd ixsan zeg imedfan uca 
issecmed iten x uealtar. Netta issexmej it elahsab awaf n SIDI i zi ibarreh weryaz n AREBBI 
wenni ibarrhen awafen-a. 17 Xenni inna “Mana wezru n wendef i din twafiy?” Nnan as yeryazen 
n tendint “Wa d andef n weryaz n AREBBI wenni tuya dd-yusin zi Yahuda u wenni ibarrhen s 
timesfayin-a nni teggid ak-d uealtar n Bayt-Il.” 18 Netta inna “Jjem t din! Ufa d ijjen war itthidi 
ixsan nnes!” Ammu i jjin nitni ixsan nnesjmic ak-d yexsan n unabi wenni dd-yusin zi Samarya. 
19 Ikkes Yuciya marra tudrin n fegeudi nni igan di tneddam n Samarya i tuya ssbedden ijegiden 
n Israyil mahend ad searen SIDI. Netta igga zzaysen am mammec igga di Bayt-Il. 20 Marra ikeh¬ 
hanen n fegeudi inni tuya igan din, iyars asen x iealtaren uca issecmed ixsan n bnadem. Awarni 
as ieqeb netta yar Urcalim. 

Reid ameqqran n tyarst n useedu 

21 Ajegid yumur i marra fgens “Swejdem tayarst n useedu i SIDI, AREBBI nwem, am mammec 
itwari deg wedlis-a n feahd.” 22 Ict n tyarst n useedu am ta tuya war tetwagg cemmars zeg wus- 
san n fqudat nni tuya ihekkmen Israyil ufa di marra ussan n ijegiden n Israyil d ijegiden n 
Yahuda. 23 Maca deg usegg w as wiss tmentac n ujegid Yuciya tetwassewjed tyarst-a n useedu i 
SIDI di Urcalim. 

24 Yuciya ikkes ufa d yenni issawafen ak-d imettan d yenni issuffuyen jnun d fexyafat 
imezyanen n lasnam d imeyda n lasnam d marra jjeayef i tuya twafan di temmurt n Yahuda u 
di Urcalim, hima ad issemten awafen n ccariea i tuya itwarin deg wedlis itwannden i tuyayufa 
ukehhan Hilqiya di taddart n SIDI. 25 Qbef nnes tuya war din ufa d ijj n ujegid am netta, idwef- 
dd yar SIDI s marra uf nnes u s marra feemar nnes d s marra tizemmar nnes, elahsab ccariea n 


407 


2 IJEGIDEN 


Musa, ura awarni as tuya war igi ura d ijjen am netta. 

26 Maca SIDI war ijji zi rhaduq n lyadab nnes d ameqqran i zi tuya itwassary lyadab nnes x 
Yahuda zi ssibbet n marra asear i d as igga Manassi. 27 SIDI inna “Ad ssigg w jey ura d Yahuda x 
uyembub inu, am mammec ssigg w jey necc Israyil u necc ad ndarey tandint-a Urcalim i farzey 
ura d taddart i xef nniy ‘Ad yiri isem inu diha.’ ” 

28 Imezruyen iqqimen n Yuciya d marra min igga, ma man aya marra war itwazemm ca deg 
wedlis n usettef n ijegiden n Yahuda? 

29 Deg wussan nnes igaeeed Fireun Nixu, ajegid n Misra, didd i ujegid n Accur yar yeyzar n Lfurat. 
Ajegid Yuciya iffey mahend ad t irqa, maca Nixu inya it yar Majiddu rami t yezra. 30 Imsexxaren 
nnes iwyen t d ametti x ijj n ukarru zi Majiddu yar Urcalim, ssiwden t yar Urcalim uca nedren 
t deg wender nnes. Rgens n temmurt iksi Yahuyahaz uca dehnen t, ggin t d ajegid deg we mean 
n babas. 


Yahu’ahaz, ajegid n Yahuda 

31 Yahuyahaz tuya yars trata u-eicrin n isegg w usa, umi idwer netta d ajegid. Netta ihkem trata n 
iyuren di Urcalim. Yemmas qqaren as Hamutal, yegis n Irmiya zi Libna. 32 Netta igga min igan d 
aeeffan di tittawin n SIDI. Netta igga nican am mammec ggin rejdud nnes. 33 Fireun Nixu ijja ad 
t ibellee di Ribla di temmurt n Hamat hima war ihekkem ead di Urcalim. Netta igga i temmurt 
ijj n multa n mya n talint n nnuqart d ict n talint n wurey. 34 Xenni igga Fireun Ilyaqim, mmis n 
Yuciya d ajegid deg wemcan n babas uca ibedder isem nnes yar Yahuyaqim. Maca Yahuyahaz 
yiwyi it uca yusa-dd yar Misra uca immut dinni. 

Yuyakim, ajegid n Yahuda 

35 Yahuyaqim iwca nnuqart d wurey i Fireun, maca netta tuya iqeddar tammurt hima izemmar 
ad isellem nnuqart nni elahsab rumur n Fireun. Kur ijj n weryaz elahsab aqeddar nnes, ammu i 
ittar nnuqart d wurey n rgens n temmurt hima ad t iwc i Fireun Nixu. 36 Yahuyaqim tuya yars 
xemsa u-eicrin n isegg w usa umi idwer netta d ajegid. Netta ihkem hitac n isegg w usa di Urcalim. 
Yemmas qqaren as Zabida, yegis n Fidaya zi Rumat. 37 Netta igga min igan d aeeffan di tittawin 
n SIDI. Netta igga nican am mammec ggin rejdud nnes. 

Yahuda idwer sadu ufus n ujegid n Babil rmijar n trata n isegg w usa 

r\ a 3 Deg wussan nnes igaeeed Nibuxadnassir, ajegid n Babil, u Yahuyaqim idwer itae as 
Zja . trata n isegg w usa. Xenni inneqreb uca iyewwey xas. 2 Issekk-dd yars SIDI bandiyyat n 
Ikaldaniyyen d bandiyyat n Aram d bandiyyat n Mu’ab d bandiyyat n ayt n Fammun. Netta 
issekk iten yar Yahuda hima ad tt xarrben elahsab awar n SIDI i tuya issiwer s uqemmum n 
imsexxaren nnes, inabiyyen. 3 Wah, man aya imsar ak-d Yahuda elahsab rumur n SIDI hima ad t 
issigg w ej x wudem nnes di ssibbet n ddnub n Manassi, di ssibbet n marra min igga wanita. 4 Ura 
di ssibbet n idammen imezdagen i issizzer rami tuya zzaysen iccur Urcalim. SIDI tuya war ixs ad 
as iyfar. 5 Imezruyen iqqimen n Yahuyaqim d marra min igga, ma man aya marra war itwazemm 
ca deg wedlis n usettef n ijegiden n Yahuda? 6 Yahuyaqim itwassars deg wender jar rejdud nnes. 
Mmis Yahuyakin idwer d ajegid deg wemcan nnes. 7 Ajegid n Misra war iffiy ead yar umenyi zi 
temmurt nnes, mayar ajegid n Babil tuya iksi marra min tuya igan n ujegid n Misra zi teyzart n 
Misra yars ar iyzar n Lfurat. 


24:2 ‘s uqemmum’ - s Teibranit ‘s ufus’. 

24:3 ‘elahsab rumur n SIDI’ - s Teibranit ‘x uqemmum n SIDI’. 

Yahuyakin, ajegid n Yahuda - amezwar n lmenfa yar Babil 


s Yahuyaxin tuya yars tmentac n isegg w usa umi idwer netta d ajegid. Netta ihkem trata n 
iyuren di Urcalim. Yemmas qqaren as Nehucta, yegis n Ilnatan zi Urcalim. 9 Netta igga min 
igan d aeeffan di tittawin n SIDI. Netta igga nican am mammec igga babas. 10 Di rweqt nni 
ffyen imsexxaren n Nabuxadnassir, ajegid n Babil yar Urcalim uca nnden i tendint. 11 Ufa 
Nabuxadnassir, ajegid n Babil, simant nnes yusa-dd yar tendint am d as-dd nnden imsexxa¬ 
ren nnes. 12 Xenni yuyur Yahuyakin, ajegid n Yahuda, yar ujegid n Babil, netta ak-d yemmas 
d imsexxaren nnes d imeqqranen nnes d imsexxaren nnes icenneen. Ajegid n Babil ihebbes it 
deg usegg w as wiss tmenya n tgelda nnes. 13 Netta ihewwes zi senni marra tixubay zi taddart n 
SIDI d txubay zi taddart n ujegid uca iqree marra reqcue n wurey, inni tuya igga Suliman, ajegid 
n Israyil, di zzawect n SIDI, am mammec tuya issiwer SIDI. 14 Netta iksi marra Urcalim ak-d 
marra imeqqranen d marra ayt bu-teyrudt imehden, eecra-araf n imehbas, ura d kur aneqqac n 
ukeccud d wezru d imziren. War itwajji ura d ijj myir imezrad n rgens n temmurt. 15 Indeh netta 
Yahuyakin yar Babil. Ufa d yemmas n ujegid d temyarin n ujegid d imsexxaren nnes icenneen 
d marra inni s tzemmar di temmurt yiwyi ten yar lmenfa zi Urcalim yar Babil. 16 Marra iryazen 
imehden, sebea aref nyeryazen, ura d ineqqacen n ukeccud d wezru d imziren, aref nyeryazen, d 
marra abarru n ayt bu-teyrudt inni izemmaren i umenyi, aqa ajegid n Babil indeh iten marra 
yar lmenfa yar Babil. 17 Ajegid n Babil igga Mattanya, eemmis, d ajegid deg wemcan nnes uca 
ibedder isem nnes yar Sidqiya. 

Sidqiya, ajegid n Yahuda 

18 Sidqiya tuya yars wahit u-eicrin n isegg w usa umi idwer netta d ajegid. Netta ihkem hitac n 
isegg w usa di Urcalim. Yemmas qqaren as Hamutal, yegis n Irmiya zi Libna 19 Netta igga min 
igan d aeeffan di tittawin n SIDI. Netta igga nican am mammec igga Yahuyaqim. 20 Zi ssibbet n 
lyadab n SIDI, imsar ak-d Urcalim d Yahuda arami ten issekk zi zzat i wudem nnes. Awarni as 
tuya iyewwey Sidqiya x ujegid n Babil. 


Yahuda di lmenfa yar Babil 


1 Deg usegg w as wiss tesea n rehkamet nnes, deg uyur wiss eecra, deg wass wiss eecra n 



Zj sJuyur, imsar aqa yusa-dd Nabuxadnassir, ajegid n Babil, yar Urcalim, netta ak-d marra 
reeskar nnes. Netta inned as-dd uca quwwaren as s yijj n lbaraj. 2 Teqqim tendint tetwahsar 
ar asegg w as wiss hitac n ujegid Sidqiya. 3 Deg wass wiss tesea n uyur wiss arebea, umi tuya raz 
iqseh di tendint u rgens n temmurt war yarsen tuyi bu weyrum, 4 aqa tetwarz tendint u marra 
Ieeskariyyen arewren di giret x webrid n tewwart i igan jar tnayen n rehyud nni igan yar 
remrah n ujegid, waxxa Ikaldaniyyen tuya quwwaren i tendint, uca ajegid yuyur deg webrid 
n Rewda. 5 Maca reeskar n Ikaldaniyyen dfaren ajegid u nitni harten xas di rewdat n Ariha u 
marra reeskar nnes idwer itwabezzee xas. 6 Ttfen ajegid uca iwyen t yar ccamal yar ujegid n 
Babil, yar Ribla uca hekmen xas. 7 Nitni yarsen i ihenjiren n Sidqiya zzat i tittawin nnes uca 
ssdaryren tittawin n Sidqiya uca carfen t s tnayen n reqyud n nnhas uca iwyen t yar Babil. 

8 Awarni as deg uyur wiss xemsa, deg wass wiss xemsa n uyur - tuya-t deg usegg w as wiss tseetac n 
Nabuxadnassir, ajegid n Babil - yusa-dd Nabuzaradan, rqebtan n ieessasen n arrimet, amsexxar 
n ujegid n Babil, di Urcalim. 9 Issecmed taddart n SIDI d taddart n ujegid d marra tudrin n Ur¬ 
calim ura kur taddart d tameqqrant issary as timessi. 10 Rehyud i dd-innden i Urcalim yedren 
ten marra reeskar n Ikaldaniyyen nni igan ak-d rqebtan n ieessasen n arrimet. 11 Min iqqimen n 
rgens nni itwajjen di tendint d marra inni tuya iedun yar ujegid n Babil d min iqqimen n ryaci, 
indeh iten Nabuzaradan, rqebtan n ieessasen n arrimet, yar lmenfa. 12 Rqebtan n ieessasen n 

arrimet ijja myir ca n imezrad n temmurt am ayt n tzayart d ifegahen. 

13 Ipilaren n nnhas di taddart n SIDI d tkarrutin d trimant n nnhas nni tuya din yar taddart 
n SIDI, arzin ten Ikaldaniyyen u nitni ksin xasen marra nnhas yar Babil. 14 Ura d tiydurin d 
iyenjayen d tjeqqadin d tmejmarin ura d marra reqcue n nnhas i zi tuya ttsexxaren, ksin ten. 
15 Rqebtan n ieessasen n arrimet yiwi-dd timejmarin d ttawyat i urucci, marra min tuya igan n 
wurey niy n nnuqart. 16 Ufa d tnayen n ipilaren d trimant d tkarrutin nni tuya igga Suliman i 
taddart n SIDI. Tuya war izemmar ad itwawzen marra nnhas n marra reqcue-a. 17 Ruera n yijj 
n upilar tuya days tmentac n iyagen u ttaj i xas, tuya n nnhas i yega. Ruera n ttaj tuya-t trata n 
iyagen d tracciwin d iremmamen i d as dd-innden i ttaj tuya-ten marra n nnhas. Ammu i tuya 
ura d apilar wiss tnayen d tracca i xas igan. 

18 Saraya, rqebtan n ieessasen n arrimet, yiwi akis cawed akehhan ameqqran d ukehhan wiss 
tnayen Safanya d trata n ieessasen n tewwart. 19 Netta yiwi-dd ijj n umsexxar icenneen wenni 
itwareqqmen x Ieeskariyyen d xemsa n yeryazen imehden zeg imtiqqan n ujegid inni itwafen 
di tendint, jmic ak-d umarir n umeqqran n reeskar wenni izemmen rgens n temmurt i umenyi 
ura d settin n yeryazen zi rgens n temmurt nni itwafen di tendint. 20 Awarni mma ten yawi Na- 
buzaradan, rqebtan n ieessasen n arrimet, yuyur akidsen yar ujegid n Babil, yar Ribla. 21 Ajegid 
n Babel iwwet iten, inya iten di Ribla di temmurt n Hamat. Ammu i itwandeh Yahuda zi tem¬ 
murt nnes yar lmenfa. 22 X rgens i tuya iqqimen di temmurt n Yahuda i tuya ijja Nabuxadnassir, 
ajegid n Babil, aqa igga xasen Jadalya, mmis n Axiqam, mmis n Cafan. 23 Umi srin ikumandaren n 
reeskar, nitni d yeryazen nsen, belli ajegid n Babil igga Jadalya d awkif, usin-dd nitni yar Jadalya 
di Misfa. Tuya Ismaeil, mmis n Natanya, Yuhanan, mmis n Qarih, Saraya, mmis n Tanhumit, 
Anufati, d Yazanya, mmis n Maeki, nitni d yeryazen nsen. 24 Jadalya ijjug asen i nitni u i yerya¬ 
zen nsen, inna asen “War tegg w dem ca zeg imsexxaren n Ikaldaniyyen. Qqimem di temmurt 
uca sexxarem i ujegid n Babil, xenni ad tirim mlih.” 

25 Maca deg uyur wiss sebea yusa-dd Ismaeil, mmis n Natanya, mmis n Ilicamae, wenni dd- 
iqqarsen zeg ujegid, ak-d eecra n yeryazen. Nitni wtin Jadalya arami immut ura d Iyahudiyyen 
d Ikaldaniyyen inni yars igan di Misfa. 26 Xenni ikkar marra rgens, zeg umezyan ar ameqqran, 
ura d imeqqranen n terbiein n reeskar, ffyen nitni yar Misra, minzi nitni gg w den zi Ikalda¬ 
niyyen. 

Yahuyakin ittef nniemet di Babil 

27 Deg usegg w as wiss sebea u-tratin di lmenfa n Yahuyakin, ajegid n Yahuda, deg uyur wiss 
teneac, deg wass wiss sebea u-eicrin n uyur, imsar, aqa Iwil-Marudax, ajegid n Babil, deg 
usegg w as i di idwer d ajegid, issgaeeed-dd azegif n Yahuyakin, ajegid n Yahuda, zi rehbes. 28 Net¬ 
ta issiwer akides s redrafet uca igga rkursi nnes tiwa i rkarasi n ijegiden nnedni i tuya yars igan 
di Babil. 29 Yahuyakin ibedder arrud nnes n rehbes uca idwer ittett rebda yars marra ussan n 
tudart nnes. 30 X reuc nnes, aqa immewc as zeg ujegid rebda ict n reewec, aqedda n wass x wass 
nnes, marra ussan n tudart nnes. 


25:13 ‘tarimant’ - s teibranit ‘rebhar’ niy ‘it. 

Jjirat zi Adam a? Ibrahim 

I 1 Adam, Cit, Anuc, 2 Qinan, Mahlal’il, Yarid, 3 Axnux, Matucalah, Lamak, 4 Nuh, Sam, Ham, 
Yafat, 

5 Ihenjiren n Yafat tuya-ten d Jumar, Majuj, Maday, Yawan, Tubal, Macik d Tiras. 

6 Ihenjiren n Jumar tuya-ten d Ackanaz, Difat d Tujarma. 

7 Ihenjiren n Yawan tuya-ten d Ilica, Tarcica, Ikittiyyen d Idudaniyyen. 

8 Ihenjiren n Ham tuya-ten d Kuc, Misrayim, Fut d Kenean. 

9 Ihenjiren n Kuc tuya-ten d Saba, Hawila, Sabta, Raeama d Sabtaka. D tarwa n Raeama tuya-ten 
d Caba d Dadan. 

10 Kuc ijja-dd Nimrud. Wanita ibda ad yiri d ijj n ujebbar x temmurt. 

11 Misrayim ijja-dd Iludiyyen, Ieanamiyyen, Ilahabiyyen, Inaftuhiyyen, 

12 Ifatrusiyyen, Ikasluhiyyen, inni zi i dd-iqqarsen Ifilistiniyyen, ura d Ikafturiyyen. 

13 Kenean ijja-dd Sidun, amenzu nnes, d Hitti, 14 Ayabusi, Amuri, Ajirjaci, 15 Ahawi, Aearqi, Asi- 
niy, 16 Arwadi, Asamari d Uhamati. 

17 Ihenjiren n Sam tuya-ten d Ilam, Accur, Arfakcad, Lud, Aram, £uz, Hul, Jatar d Macik. 

18 Arfakcad ijja-dd Calah u Calah ijja-dd £abir. 

19 Twarwen-dd i £abir tnayen n ihenjiren. Ijjen qqaren as Falaj, minzi deg wussan nnes tetwabda 
temmurt, uca qqaren as i umas Yuqtan. 

20 Yuqtan ijja-dd Almudad, Calaf, Hadarmawt, Yarah, 21 Haduram, Uzal, Diqla, 22 £ibal, Abimayil, 
Caba, 23 Ufir, Hawila d Yubab. Marra ina tuya-ten d ihenjiren n Yuqtan. 

24 Sam, Arfakcad, Calah, 25 £abir, Falah, Raeu, 26 Saruj, Nahur, Tarah, 27 Abram, wa d Ibrahim. 

28 Ihenjiren n Ibrahim tuya-ten d Ishaq d Ismaeil. 

Tarwa n Ismaeil 

29 Ina d inni zzaysen itwarwen: amenzu n Ismaeil tuya-t d Nabayut, xenni Qidar, Adbiyil, Mibsam, 
30 Micmae d Duma, Massa, Hadad d Tayma, 31 Yatur, Nafic d Qidma. Ina tuya-ten d ihenjiren n 
Ismaeil. 

Tarwa n temyart n zziyada n Qatura 

32 Ihenjiren n Qatura, tayya n Ibrahim. Nettat turuw-dd Zimran, Yuqcan, Madan, Midyan, Yic- 
baq d Cuha. Ihenjiren n Yuqcan tuya-ten d Caba d Dadan. 

33 Ihenjiren n Midyan tuya-ten d £ifa, £ifar, Hanuk, Abidae d Aldaea. Nitni marra tuya-ten d tarwa 
n Qatura. 


1:6 ‘Difat’ - deg wedlis Amz.lO:3 nufa ‘Rifat’ 

1:7 ‘Tarcica’ - deg wedlis Amezwaru 10:4 nufa ‘Tarcic’. 
1:22 ‘eibal’ - deg wedlis Amezwaru 10:28 nufa Tubal’. 

Tarwa n Ishaq 

34 Ibrahim ijja-dd Ishaq. Ihenjiren n Ishaq tuya-ten d £isu d Israyil. 

Tarwa n £isu, mmis n Ishaq 

35 Ihenjiren n Cisu tuya-ten d Ilifaz, Raeuwil, Yaeus, Yaelam d Qurah. 

36 Ihenjiren n Ilifaz tuya-ten d Tayman, Umar, Safi, Jaetam, Qinaz, Timnae d Camaliq. 

37 Ihenjiren n Raeuyil tuya-ten d Nahat, Zarah, Camma d Mizza. 

Tarwa n Sadr di temmurt n Idum 

38 Ihenjiren n Saeir tuya-ten d Lutan, Cubal, Sibeun, Sana, Dicun, Isar d Dican. 

39 Ihenjiren n Lutan tuya-ten d Huri d Humam uca tuya Timnae d ucmas n Lutan. 

40 Ihenjiren n Cubal tuya-ten d Calyan, Manahat, Cibal, Cafi d Unam. Ihenjiren n Sibeun tuya- 
ten d Aya d Cana. 

41 Ihenjiren n Cana myir: Dicun. Ihenjiren n Dicun tuya-ten d Hamran, Icban, Yitran d Karan. 

42 Ihenjiren n Isar tuya-ten d Bilhan d Zaewan d Yaekan. ihenjiren n Dicun tuya-ten d Cus d Aran. 

Ijegiden n Idum d izegifen n tqebbar nsen 

43 Ina d ijegiden i tuya igan x Idum, qber mma tuya ihekkem ijj n ujegid x ayt n Israyil: 

Balie, mmis n Baeur. Tandint nnes fay an as Dinhaba. 

44 Bilae immut uca Yu’ab, mmis n Zarah, zi Busra, ihkem deg wemcan nnes. 

45 Yu’ab immut uca Hucam zi temmurt n Itaymaniyyen ihkem deg wemcan nnes. 

46 Immut Hucam uca Hadad mmis n Badad wenni iyerben Midyan deg iyyar n Mu’ab, ihkem deg 
wemcan nnes. Isem n tendint nnes tuya qqaren as Cawit. 

47 Immut Hada uca Simla zi Masriqa ihkem deg wemcan nnes. 

48 Immut Simla uca Cawul, zi Rahubut yar yeyzar, ihkem deg wemcan nnes. 

49 Immut Cawul uca Bael-Hanan, mmis n Cakbur, ihkem deg wemcan nnes. 

50 Immut Bael-Hanan uca Hadad ihkem deg wemcan nnes. Tandint nnes qqaren as Faei u 
tamyart nnes qqaren as Mahitab’il, yegis n Matrid, yegis n Ma-Dahab. 

51 Immut Hadad uca xenni dewren yina d imyaren n Idum: amyar Timnae d umyar Calwa d 
umyar Yatit, 52 d umyar Ahulibama d umyar Iyla d umyar Finun 53 d umyar Qanaz d umyar Tay¬ 
man d umyar Mibsar 54 d umyar Majdiyil d umyar Ciram. Ina tuya d imyaren n tqebbar n Idum. 

Teneac n ihenjiren n Israyil 

2 : Ina tuya d ihenjiren n Israyil: Rubin, Cimeun, Lawi d Yahuda, Issakar d Zabulun, 2 Dan, 
Yusuf d Binyamin, Naftali, Jad d Acir. 


1:36 ‘Qinaz’ - deg wedlis Amezwaru 36:11 nufa ‘Zifu’. ‘Timnae’ - isem wanita war t nufa deg wedlis Amezwaru udem 36. Ad 
tay iceyyar isem wanita yar ict n temyart tenni taru Samaliq i Ilifaz. 

1:39 ‘Humam’ - deg wedlis Amezwaru 1:39 nufa ‘Haymam’. 

1:40 ‘Calyan’ - deg wedlis Amezwaru 36:23 nufa Taiwan’. ‘Cafi’ - deg wedlis Amezwaru 36:23 nufa ‘Cafii’. ‘Sibeun’ - deg 
wedlis Amezwaru 36:24 nufa ‘Sabeun’. 

1:42 ‘Yaekan’ - deg wedls Amezwaru 36:27 nufa Yaqan’. 

1:50 ‘Hadad’ - deg wedls Amezwaru 36:39 nufa ‘Hadar’. ‘Pahi’ - deg wedls Amezwaru 36:39 nufa ‘Pahu’. 

Tarwa n Yahuda 

3 Ihenjiren n Yahuda tuya-ten d Fir d Unan d Cayla. Trata twarwen as-dd zeg yegis n Cuea, 
Takaneanit. Fir, amenzu n Yahuda, tuya d aeeffan di tittawin n SIDI. S uyenni inya it. 

4 Tamar, tasrit nnes, turuw as-dd Faras d Zarah. Tuya yars s marra xemsa n ihenjiren. 

5 Ihenjiren n Faras tuya-ten Hasrun d Hamul. 

6 Ihenjiren n Zarah tuya-ten d Zimri, Itan, Himan, Kalkul d Darae. S marra xemsa. 

7 Ihenjiren n Karmi tuya-ten d Axan, wenni iyedren Israyil di reyben, minzi igga s reydar ak-d 
min tuya itwaharrmen gguren yar utehhi. 

8 Ihenjiren n Itan: myir Fazarya. 

9 Ihenjiren n Hasrun inni i d as-dd itwarwen tuya-ten d Yarham’il d Ram d Kalubay. 

10 Ram ijja-dd Famminadab, Famminadab ijja-dd Nahcun, amyar n ayt n Yahuda. 
n Nahcun ijja-dd Salmu, Salmu ijja-dd Bueaz, 

12 Bueaz ijja-dd Fubid, Fubid ijja-dd Yassa. 

13 Yassa ijja-dd Iliyab, amenzu nnes, wiss tnayen Abinadab, wiss trata Cimea, 14 wiss arebea Na- 
tanayil, wiss xemsa Radday, 15 wiss setta Usam d wiss sebea Dawud. 

16 Suyetmatsen tuya-ten d Saruya d Abijayil. Ihenjiren n Saruya tuya-ten c Abicay d Yu’ab d 
Fasayil, trata n ihenjiren. 

17 Abijayil turuw-dd Amasa u babas n Famasa tuya d Yatru, Asmaeili. 

18 Kalib, mmis n Hasrun, ijja-dd ak-d Fazuba, tamyart nnes,yegis Yarieut. D ina d ihenjiren nnes: 
Yacar, Cubab d Ardun. 

19 Umi immut Fazuba, yiwi Kalib Ifrat i yixef nnes d tamyart u nettat turuw as-dd Hur. 20 Hur ijja- 
dd Uri u Uri ijja-dd Basalyil. 

21 Awarni as yudef Hasrun yar yegis n Maxir, babas n Jilead, u netta iwyi tt d tamyart umi yars 
tuya settin n isegg w usa u nettat turuw as-dd Sajub. 

22 Sajub ijja-dd Ya’ir. Netta yars trata u-eicrin n tneddam di temmurt n Jilead. 23 Jacur ak-d Aram 
ikkes zzaysen dcurat n Ya’ir, ura Qanat d tnedddam i yars dd-iqqnen, s marra settin n tneddam. 
Ina marra tuya-ten d ihenjiren n Maxir, babas n Jilead. 

24 Awarni i rmewt n Hasrun di Kalab-Ifrat, turuw as-dd Abiya, tamyart n Hasrun, Accur, babas 
nTaquea. 

25 Ihenjiren n Yarham’il, amenzu n Hasrun, tuya-ten d Ram, amenzu, xenni Buna, Awran, Usama 
d Axiya. 

26 Yarham’il tuya yars ead ict n temyart nnednit qqaren as Atara. Nettat tuya dyemmas n Unam. 

27 Ihenjiren n Ram, amenzu n Yarham’il tuya-ten d Maeas d Yamin d Faqar. 

28 Ihenjiren n Unam tuya-ten d Cammay d Yadae. Ihenjiren n Cammay tuya-ten d Nadab d Abicur. 

29 Tamyart n Abicur qqaren as Abihayil. Nettat turuw as-dd Ahban d Mulid. 

30 Ihenjiren n Nadab tuya-ten d Salad d Affayim. Salad immut bra ihenjiren. 31 Ihenjiren n Af- 
fayim: myir Yicei. Tarwa n Yicei: myir Cican. Ihenjiren n Cican: myir Axlay. 

32 Ihenjiren n Yadae, umas n Cammay, tuya-ten d Yatru d Yunatan. Yatru immut bra ihenjiren. 

33 Ihenjiren n Yunatan tuya-ten d Falat d Zaza. Ina tuya-ten d tarwa n Yarham’il. 

34 Cican tuya war yars bu ihenjiren, macayessis wah. Cican tuya yars ijj n umsexxar d Amisri, qqaren 
as Yarhae. 35 Cican iwca yegis d tamyart i umsexxar nnes Yarhae u nettat turuw as-dd Fattay. 

36 Attay ijja-dd Natan, Natan ijja-dd Zabad, 37 Zabad ijja-dd Iflal, Iflal ijja-dd £ubid, 38 £ubid ijja- 
dd Yahu, Yahu ijja-dd £azarya, 39 £azarya ijja-dd Halas, Halas ijja-dd Ileasa, 40 lleasa ijja-dd Sis- 
may, Sismay ijja-dd Callum, 41 Callum ijja-dd Yaqamya d Yaqamya ijja-dd ilicamae. 

42 Ihenjiren n Kalib, umas n Yarham’il: myir Micae, amenzu nnes wenni d babas n Zif, ura d tar- 
wa n Marica, babas n Hibrun. 43 Ihenjiren n Hibrun tuya-ten d Qurah, Taqquea, Raqam d Camea. 

44 Camae ijja-dd Raham, babas n Jaraqeam, u Raham ijja-dd Cammay. 

45 Mmis n Cammai tuya-t d Maeun. Maeun tuya d babas n Bayt-Sur. 

46 £ifa, tayya n Kalib, turuw-dd Haran, Musa d Jaziz. Haran ijja-dd Jaziz. 

47 Ihenjiren n Jahday tuya-ten d Rajam, Yutam, Jican, Falat, £ifa d Caeaf. 

48 Ak-d tayya n Kalib, Maeka, ijja-dd netta Cabar d Tarhana. 

49 Nettat turuw-dd Caeaf, babas n Madmanna, Cawa, babas n Makbina d babas n Jabea. Yegis n 
Kalib tuya £aksa. 

50 Ina d tarwa n Kalib, mmis n Hur, amenzu n Ifrata: Cubal, babas n Qaryat-Yaearim, 51 Salma, 
babas n Bayt-Lahm d Harif, babas n Bayt-Jadir. 

52 Ihenjiren n Cubal, babas n Qaryat-Yaearim, tuya-ten d Haruwa d Hasi-Hammanuhut. 
53 Tiwacunin n Qaryat-Yaearim tuya-ten d Iyitriyyen, Ifutiyyen, Icumatiyyen d Imacraeiyyen. 
Zzaysen i dd-iqqarsen Isureiyyen d Ictawuliyyen. 

54 Tarwa n Salma tuya-ten d Bayt-Lahm, Initufatiyyen, £atrut, Bayt-Yu’ab d Hasi-Hamanuhi d 
Isureiyyen. 

55 Tiwacunin n imariren nni izeddyen di Yaebis, tuya-ten d Itaeatiyyen d Icameayyen d Isuka- 
niyyen. Nitni d Iqiniyyen inni dd iqqarsen zi Hammat, babas n taddart n Rakab. 

Tarwa nDawud 

3 1 Ina tuya d ihenjiren n Dawud inni i d as-dd itwarwen di Hibrun: amenzu tuya d Amnun n 
Axinueam zi Tayazraeilit; wiss tnayen Daniyal n Abijayil, Takarmalit; 2 wiss trata Abcalum, mmis 
n Maeka, yegis n Talmay, ajegid n Jacur; wiss arebea Aduniya, mmis n Hajjit; 3 wiss xemsa Cafatya 
n Abital, wiss setta Yitaream, n temyart nnes £ajla. 4 Twarwen as-dd setta di Hibrun, minzi netta 
ihkem dinni sebea n isegg w usa d setta n iyuren u di Urcalim ihkem trata u-tratin n isegg w usa. 

5 D ina twarwen as-dd di Urcalim: Cimea, Cubab, Natan, Suliman. Arebea-ya tuya-ten d ihenjiren 
n Batcue, yegis n £ammiyil. 

6 Xenni Yibhar, Ilicamea, Ilifalat, 7 Nujah, Nafaj, Yafie, 8 Ilicamae, Iliyadae, Ilifalat, tesea n ihenjiren. 
9 Ina marra d ihenjiren n Dawud, nhra ihenjiren n tiyya, u Tamar tuya d ucmatsen. 

10 Mmis n Suliman tuya-t d Rahubeam, mmis nnes Abiya, mmis nnes Asa, mmis nnes Yahucafat, 
11 mmis nnes Yuram, mmis nnes Axazya, mmis nnes Yuwac, 12 mmis nnes Amasya, mmis 
nnes £azarya, mmis nnes Yutam, 13 mmis nnes Ahaz, mmis nnes Hazaqiya, nnes mmis Manas- 
si, 14 mmis nnes Amun, mmis nnes Yuciya. 

15 Ihenjiren n Yuciya tuya-ten d amenzu Yuhanan, wiss tnayen Yuyaqim, wiss trata Sidqiya, wiss 
arebea Callum. 

16 Ihenjiren n Yuyaqim tuya-ten d mmis Yakunya, mmis nnes Sidqiya. 

17 Ihenjiren n Yakunya, amehbus: myir Ca’altiyil tuya-t d mmis 18 u Malkiram d Fadaya d Cinassar 
d Yaqamya d Hucamea d Nadabya. 

19 Ihenjiren n Fadaya tuya-ten d Zarubbabil d Cimei. Ihenjiren n Zarubbabil tuya-ten d Macul- 
3:1 ‘Tayazraeilit’ - ict n temyart zi Yazraeil. ‘Takarmalit’ - ict n temyart zi Karmil. 

lam d Hananya d ucmatsen tuya-tt d Calumit, 20 u xenni Hacuba d Uwhil d Baraxya d Hasadya d 
Yucab-Hasad, xemsa n ihenjiren. 

21 Ahenjir n Hananya tuya-t Falatya d Yiceiya. Ihenjiren n Rafaya, ihenjiren n Arnan, ihenjiren 
n Fubadya, ihenjiren n Cakanya. 

22 Ihenjiren n Caxanya, myir Cimeiya u ihenjiren n Cimeiya tuya-ten d Hattuc,Yijeal, Barih, 
Naearya d Cafat, setta n ihenjiren. 

23 Ihenjiren n Naearya tuya-ten d Ilyaeini, Hazaqiya d Fazriqam, trata n ihenjiren. 

24 Ihenjiren n Ilyaeini tuya-ten d Hudayahu, Ilyacib, Falaya, Aqqub, Yuhanan, Dalaya d £anani, 
sebea n ihenjiren. 


Tarwa n Yahuda 

1 Ihenjiren n Yahuda tuya-ten d Faras, Hasrun d Karmi d Hur d Cubal. 

2 Ra’aya, mmis n Cubal, ijja-dd Yahat u Yahat ijja-dd Axumay d Lahad. Tina d tiwacunin n 
Isareiyyen. 

3 Ina tuya-ten n Hur , babas n Fitam: Yazaraeil, Yacma d Yadbac. Isem n ucmatsen tuya-t d 
Haslalfuni. 4 Fanuwil tuya-t d babas n Jadur u Bazar tuya-t d babas n Huca. Ina tuya-ten d ihenjiren 
n Hur, amenzu n Ifrata, babas n Bayt-Lahm. 

5 Achur, babas n Taqque, tuya yars tnayen n temyarin, Hala d Naera. 6 Naera turuw as-dd Axu- 
zam, Hafar, Ataymani d Axactari. Ina tuya-ten d ihenjiren n Naera. 7 Ihenjiren n Hala tuya-ten d 
Sarat, Suhar d Itnan. 

8 Qus ijja-dd Fanub d Hasubiba, d twacunin n Axarhil, mmis n Harum. 

9 Yaebis tuya yars ccan x yaytmas. Yemmas tuya tegga as Yaebis, mayar nettat tenna “Necc 
urwey t-idd s rehriq.” 10 Yaebis iraya x SIDI n Israyil, inna “Mara cek tbarked ayi u ad twesseed 
aymir n temmurt inu uca ad kidiyiri ufus nnek, ad xafi tessigg w ejed ryar hima war d ayi ireqqef!” 
Uca AREBBI issiwed as min ittar. 

11 Kalub, umas n Cuha, ijja-dd Mahir, babas n Ictun. 12 Ictun ijja-dd Bayt-Rafa d Fasih d Tahinna, 
babas n tendint n Nahac. Ina d iryazen n Rayka. 

13 Ihenjiren n Qanaz tuya-ten d Futniyil, Saraya u ihenjiren n Futniyil, myir Hatat. 

14 U Maeunatay ijja-dd Fafra, Fafra u Saraya ijja-dd Yu’ab, babas n Teyzurt n Ihrayfiyyen, mayar 
nitni d ayt n sseneet. 

15 Ihenjiren n Kalib, mmis n Yafunni, tuya-ten d Firu, Iyla d Naeam. ihenjiren n Iyla, myir Qinaz. 

16 Ihenjiren n Yahlaliyil tuya-ten d Zif d Zifa d Tiriya d Asarayil. 

17 Ihenjiren n Fazra tuya-ten d Yatar d Marad d Fafir d Yalun. Nettat turuw-dd Maryam d Cam- 
may d Yicbah, babas n Ictamue. 

18 Tamyart nnes Tayahudit turuw-dd Yarid, babas n Jadur, d Habir, babas n Suku, d Yaqutiyil, 
babas n Zanuh. Ina d ihenjiren n Bitya, yegis n Fireun, tenni yiwi Marad d tamyart. 

4:18 ‘Tayahudit’ - ict n temyart zi Yahuda. 

19 Ihenjiren n temyart n Hudiya, ucmas n Naham, tuya-ten d babas n Qaeila, Ajarmi, d Ictamue, 
Amaeki. 

20 Ihenjiren n Cimun tuya-ten d Amnun d Rinna, Bin-Hanan d Tilun. Ihenjiren n Yieci tuya-ten d 
Zuhayt d Ban-Zuhayt. 

21 Tarwa n Cila, mmis n Yahuda, tuya-ten d £ir, babas n Lika, Laeda, babas n Marica d twacunin 
n taddart n yenni ixeddmen s tiffest di taddart n Acbiea. 

22 U xenni Yuqim d yeryazen n Kuziba, d Yuwac d Saraf, inni isegden x Mu’ab, d Yacubi-Lahm. D 
man aya d rexbarat tiqdimin. 23 Nitni d ayt n traxt u zedyen di Nataeim djadira. Nitni qqimen 
zeddyen din hima ad sexxaren i ujegid. 

Tarwa n Cimeun 

24 Ihenjiren n Cimeun tuya-ten d Namuyil d Yamin, Yarib, Zarah, Cawul. 

25 Callum d mmis d mmis nnes Mibsam d mmis nnes Micmae. 

26 Tarwa n Micmae: mmis Hammuyil, mmis nnes Zakkur, mmis nnes Cimei. 

27 Cimei tuya yars settac n ihenjiren d setta n thenjirin. Maca aytmas war yarsen tuyi bu 
ihenjiren attas u mara tiwacunin nsen war mmarnint ca am tinni n tarwa n Yahuda. 28 Nitni 
zedyen di Bi’r-Sabea, di Mulada, di Hasar-Cueal, 29 di Bilha di £asim, di Tulad, 30 di Baytu’il, di 
Hurma, di Siqlay, 31 di Bayt-Markabut, di Hasar-Susim, di Bayt-Biri u di Caearayim. Yars arami 
Dawud idwer d ajegid tuya ina d tneddam nsen 32 d dcurat nsen: £itam, £ayn, Rimmun, Tukan 
d £acan, xemsa n tneddam 33 ak-d marra dcurat i d asent-dd innden i tneddam-a, yars ar Bael. 
Tina d jwayeh mani zeddyen u nitni hdan s yixef nsen lista n jjadira. 

34 Macubab d Yamlik, Yuca, mmis n Amasya, 35 Yuwil d Yahu, mmis n Yuciba, mmis n Saraya, 
mmis n £asiyil, 36 llyueinay d Yaequba d Yacuhaya d Sasaya d Cadiyil d Yasimiyil d Banaya 37 d 
Ziza, mmis n Cifei, mmis n Allun, mmis n Yadaya, mmis n Cimri, mmis n Cameiya. 38 Ina inni i 
da itwarayan s yisem nsen, tuya-ten d imeqqranen di twacunin nsen uca tudrin n ibabaten nsen 
tuya mmarnin attas. 39 Nitni uyuren yars ar dd-usin yar Jadur, yar ccarq n teyzurt, hima ad 
ufin mani i ya ihedd wugi nsen. 40 Nitni ufin din ddmani n tarewsa ccuren mlih, cnan ura d ict 
n temmurt tewsee yar marra iyezdisen, tarsa u days rhudnet, mayar inni n Ham tuya zeddyen 
din zic. 41 Ina, inni itwazemmen s ismawen nsen, usin-dd deg wussan n ujegid Hazaqiya, ajegid 
n Yahuda, u nitni hedmen iqidan nsen ura d Imaeuniyyen inni i din ufin. Nitni tehhan ten, yars 
ar ass-a. Nitni uyuren ad zedyen deg wemcan nsen, mayar tuya dinni tammurt n tarewsa i wugi 
nsen. 

42 Zeg ina, zeg ayt n Cimeun, ffyen eawed xemsa mya n yeryazen yar idurar n Saeir. Faltya d 
Naeriya d Rafaya d Cuzziyil, ihenjiren n Yicei, bedden yar uzegif nsen. 43 Nitni nyin min iqqimen 
n Ieamaliqiyyen inni dd itwassnejmen u nitni zeddyen dinni yars ar ass-a. 

Tarwa n Rubin 

5 1 Ayt n Rubin, amenzu n Israyil, minzi netta tuya-t d amenzu, maca umi netta iearra x tassut 
n babas, temmewc tasyart n tmenzut nnes i ayt n Yusuf, mmis n Israyil, maca war igi amenni 
arami netta itwazemm di lista n jjadira elahsab tasyart n tmenzut nnes. 2 Mayar Yahuda idwer 
d bu-teyrudt jar aytmas u zzayes iffey amgewwad, waxxa tasyart n tmenzut tuya-tt yar Yusuf. 

4:41 ‘Hazaqiya’ - s Teibranit ‘Yehazqiyahu’. 

5:1 ‘tamenzut’ - niy ‘axerqed amezwaru’ niy ‘tararit tamezwarut’ niy ‘tawarut tamezwarut’. 

3 Ihenjiren n Rubin, amenzu n Israyil, tuya-ten d Hanuk d Fallu, Hasrun d Karmi. 

4 Tarwa n Yuwil: mmis Cameiya, mmis nnes Juj, mmis nnes Cimei, 5 mmis nnes Mixa, mmis 
nnes Ra’aya, mmis nnes Bad, 6 mmis nnes Ba’ira, wenni yiwyi Tiylat-Filnasar, ajegid n Accur, di 
lmenfa. Netta tuya d ameqqran n Irubiniyyen. 

7 Aytmas, twasettfen elahsab tiwacunin nsen, umi nitni twazemmen di lista n jjadira elahsab 
tararit nsen, tuya-ten d azegif Yaeiyil d Zakarya 

8 u Balie, mmis n Asa, mmis n Camei, mmis n Yuwil. Netta tuya izeddey di Farueir ar Nabu d 
Bael-Maeun. 9 Izdey di ccarq yars ar wadaf yar rexra zeg iyzar n Lfurat, mayar rebhayem nsen 
dewren s wattas di temmurt n Jilead. 10 Deg wussan n Cawul ggin nitni amenyi ak-d lhajariyyen, 
inni iwdan s ufus nsen. Nitni ggin ad zedyen deg iqidan nsen x marra ayezdis yar ccarq n Jilead. 

Tarwa njad 

11 Tarwa n Jad tuya zeddyen ajemmadin nsen di temmurt n Bacan yars ar Salxa. 12 Yuwil tuya-t d 
azegif nsen u Cafam tuya-t d wiss tnayen, uca Yaenay d Cafat zedyen di Bacan. 

13 Aytmatsen, elahsab n taddart n ibabaten nsen, tuya-ten d Mixayil d Macullam d Cabea d Yuray 
d Yaekan d Ziea d Sabir, sebea n wawmaten. 

14 Ina tuya-ten d ihenjiren n Abihayil, mmis n Huri, mmis n Yaruh, mmis n Jilead, mmis n Mixayil, 
mmis n Yacicay, mmis nYahdu, mmis n Buz. 

15 Axi, mmis n Fabdiyil, mmis n Juni, tuya-t d azegif n taddart n ibabaten nsen. 

16 Nitni zedyen di Jilead, di Bacan u di tnedddam i yars dd-iqqnen u di marra ddmani n tarewsa 
n Carun yars ar timawin nsen. 17 Marra ina twazemmen di listat n jjadira, deg wussan n Yutam, 
ajegid n Yahuda, u deg wussan n Yarubhaeam, ajegid n Israyil. 

18 Zeg ayt n Rubin d Ijadiyyen d wezyen n teqbic n Manassi, zeg ayt n umenyi, zeg inni yareb- 
bun tcappa n userqi d ssif d yenni imehden rqews u tuya darrben deg umenyi, aqa din arebea 
u-rebein-araf u-sebea-mya u-settin inni i dd-iffyen ak-d reeskar. 19 Nitni mmenyen ak-d lhaja¬ 
riyyen u ak-d Yatur d Nafic d Nudab. 20 Nitni twaeawnen deg umenyi akidsen uca lhajariyyen d 
marra inni akidsen igan, mmewcen deg ufus nsen, mayar nitni syuyyen deg umenyi yar AREBBI 
u wanita ijja ad issarda ixef nnes s tzagit yugyen nnes, minzi nitni tuya ttecren xas. 21 Nit¬ 
ni hewwsen rmar nsen: xemsin-araf n ireyman nsen, mitayn u-xemsin-araf n wugi u arfeyn 
n yeyyar u mya-araf n iwdan. 22 Minzi tuya din attas n yenni itwanyen, mayar tuya-t d ijj n 
umenyi n SIDI. Nitni ggin ad din zedyen deg wemcan nsen yars ar tamehbast. 

Tarwa n Manassi 

23 Tarwa n wezyen n teqbic n Manassi zedyen di temmurt, Nitni mmarnin zi Bacan yars ar 
Bael-Hirmun d Sanir d wedrar n Harmun. 24 Ina tuya-ten d izegifen n taddart n ibabaten: Fafir 
d Yacei d Iliyil d Fazriyil d Yarmiya d Hudaya d Yahdiyil. Nitni tuya-ten d ayt bu-teyrudt irya- 
zen imehden, iryazen n yisem, izegifen n taddart n ibabaten nsen. 25 Nitni ydaren AREBBI n 
ibabaten nsen uca qehben ak-d irebbiten n regnus n temmurt, inni tuya ittehha AREBBI zzat 
i wudem nsen. 26 Xenni issekkar SIDI n Israyil buhber n Ful, ajegid n Accur, d buhber n Tiylat- 
Filnasar, ajegid n Accur u wanita ihewwes iten, Irubiniyyen d Ijadiyyen d wezyen n teqbic n 
Manassi. Netta yiwyi ten yar Halah d Xabur d Hara u yar iyzar n Juzan u nitni qqimen dinni yars 
ar ass-a. 


5:7 ‘tararit’ - niy ‘axraq’. 

5:21 ‘iwdan’ - s Teibranit ‘feemuf’. 

Tarwa n Lawi - Tarwa n ukehhan ameqqran yars a? Yusadaq 
wenni itwahebbsen yar Babil 

27 Ihenjiren n Lawi tuya-ten d Jarcun, Qahat d Marari. 

28 Ihenjiren n Qahat tuya-ten d Famram, Yishar d Hibrun d Fuzyil. 

29 Ihenjiren n Famram tuya-ten d Harun d Musa d Maryam, ihenjiren n Harun tuya-ten d Nadab 
d Abihu, Ilieazar d Itamar. 

30 Ilieazar ijja-dd Finahas, Finahas ijja-dd Abicuea, 

31 Abicuya ijja-dd Buqqi, Buqqi ijja-dd Fuzzi, 

32 Fuzzi ijja-dd Zarahya, Zarahya ijja-dd Marayut, 

33 Marayut ijja-dd Amarya, Amarya ijja-dd Axitub, 

34 Axitub ijja-dd Saduq, Saduq ijja-dd Aximaeas, 

35 Aximaeas ijja-dd Fazarya, Fazarya ijja-dd Yuhanan 

36 u Yuhanan ijja-dd Fazarya. Wanita tuya d wenni ittsexxaren am ukehhan di taddart i ibna 
Suliman di Urcalim. 

37 Fazarya ijja-dd Amarya, Amarya ijja-dd Axitub, 

38 Axitub ijja-dd Saduq, Saduq ijja-dd Callum, 

39 Callum ijja-dd Hilqiya, Hilqiya ijja-dd Fazarya, 

40 Fazarya ijja-dd Saraya u Saraya ijja-dd Josadaq. 

41 Yahusadaqyuyur akidsen umi SIDI indeh Yahuda d Urcalim di lmenfa s ufus n Nabuxadnassar. 


Tarwa n Lawi 


6 1 Ihenjiren n Lawi tuya-ten d Jarcun, Qahat d Marari. 

2 Ina d ismawen n ihenjiren n Jarcun: Libni d Cimei. 

3 Ihenjiren n Qahat tuya-ten d Famram d Yishar d Hibrun d Fuzziyil. 

4 Ihenjiren n Marari tuya-ten d Mahli d Muci. Tina d tiwacunin n Ilawiyyen, elahsab ibabaten nsen. 


5 N Jarcun: mmis Libni, mmis nnes Yahat, mmis nnes Zimma, 6 mmis nnes Yuwax, mmis nnes 
Fiddu, mmis nnes Zarah, mmis nnes Ya’itray. 


7 Ihenjiren n Qahat: mmis Famminadab, mmis nnes Qurah, mmis, Assir, 8 mmis nnes Ilqa- 
na, mmis nnes Abiyasaf, mmis nnes Assir, 9 mmis nnes Tahat, mmis nnes Uriyil, mmis nnes 
Fuziyya, mmis nnes Cawul. 

10 Ihenjiren n Ilqana tuya-ten Famasay d Aximut. n llqana: mmis tuya-t Ilqana, mmis nnes 
Sufay, mmis nnes Nahat, 12 mmis nnes Iliyab, mmis nnes Yaruham, mmis nnes Ilqana, mmis 
nnes Samwil. 


13 Ihenjiren n Samwil tuya-ten d Yuwil amenzu nnes d wiss tnayen tuya-t d Abiya. 14 Ihenjiren n 
Marari: Mahli, mmis nnes Libni, mmis nnes Cimei, mmis nnes Fuzza, 15 mmis nnes Cimea, mmis 
nnes Hajiya d mmis nnes Fasaya. 

16 D yina i igga Dawud hima ad irin x uyennej n yizran di taddart n SIDI, awarni rami tuya yarsa 
Ttabut. 17 Nitni tuya ttsexxaren zzat i Uqidun n Umsagar s izran, yars ar ibna Suliman taddart 
n SIDI di Urcalim. Nitni bedden di tsexxart nsen elahsab lfarida nsen. 18 Ina d inni i din ibedden 
ak-d tarwa nsen: zeg ihenjiren n Iqahatiyyen, Himan, amedyaz, mmis n Yuwil, mmis n Samwil, 
19 mmis n Ilqana, mmis n Yaruham, mmis n Iliyil, mmis n Tuwah, 20 mmis n Suf, mmis n Ilqana, 

mmis n Mahat, mmis n Famasay, 21 mmis n Ilqana, mmis n Yuwil, mmis n Fazarya, mmis n 
Safanya, 22 mmis n Tahat, mmis n Assir, mmis n Abiyasaf, mmis n Qurah, 23 mmis n Yishar, mmis 
n Qahat, mmis n Lawi, mmis n Israyil. 

24 Umas Asaf tuya ittbedda yar ufusi nnes. Tuya Asaf d mmis n Baraxya, mmis n Cimei, 25 mmis 
n Mixayil, mmis n Baeasiya, mmis n Malkiya, 26 mmis n Itni, mmis n Zarah, mmis n Fadaya, 
27 mmis n Itan, mmis n Zimma, mmis n Cimei, 28 mmis n Yahat, mmis n Jarcum, mmis n Lawi. 
29 Aytmatsen, tarwa n Marari, bedden yar uzermad: Itan, mmis n Qici, mmis n Fabdi, mmis n 
Mallux, 30 mmis n Hacabya, mmis n Amasya, mmis n Hilqiya, 31 mmis n Amsi, mmis n Bani, mmis 
n Camar, 32 mmis n Mahli, mmis n Muci, mmis n Marari, mmis n Lawi. 

33 Aytmatsen, Ilawiyyen, tuya twaggen i qae tsexxart di Tzeddiyt, taddart n SIDI. 34 Harun d 
tarwa nnes, inni ibexxaren tiyarsa x uealtar n wecmad u x uealtar n rebxur, aqa-ten hima ad 
bedden ak-d qae rxedmet deg Uqdas n Uqeddas u hima ad serhen ak-d Israyil am mammec tuya 
yumur Musa, amsexxar n AREBBI. 

35 Ina d ihenjiren n Harun: mmis Ilieazar, mmis nnes Finahas, mmis nnes Abicuea, 36 mmis nnes 
Buqqi, mmis nnes Fuzzi, mmis nnes Zarahya, 37 mmis nnes Marayut, mmis nnes Amarya, mmis 
nnes Axitub, 38 mmis nnes Saduq, mmis nnes Aximaeas. 

39 Ina d imucan mani zedyen nitni, elahsab remrageh n tzeddiyt nsen x temmurt nsen, i tarwa n 
Harun, i twacunin n Iqahatiyyen, minzi tuya-tt teqduht i nitni. 40 Wcin asen Hibrun di temmurt 
n Yahuda ak-d ddmani n tarewsa nnes i d as-dd innden. 41 Iyyar n tendint d dcurat nnes wcin t 
Kalib, mmis n Yifunni. 42 Wcin nitni i Harun tineddam n tarewra Hibrun d Libna ak-d ddmani 
n tarewsa nnes, Yattir d Ictamue ak-d ddmani n tarewsa nnes, 43 Hilayn ak-d ddmani n tarewsa 
nnes d Dabir ak-d ddmani n tarewsa nnes 44 d Facan ak-d ddmani n tarewsa nnes d Bayt-Cams 
ak-d ddmani n tarewsa nnes. 

45 Zi teqbic n Binyamin ksin nitni Jabea ak-d ddmani n tarewsa nnes d Fallimat ak-d ddmani n 
tarewsa nnes d Fanatut ak-d ddmani n tarewsa nnes. Marra tineddam nsen tuya-ten d trettac n 
tneddam yar twacunin nsen. 

46 1 tarwa n Qahat i iqqimen zi twacunt n teqbic, twaeeyynent s tqedduht eecra n tneddam zeg 
wezyen n teqbic n wezyen n Manassi. 

47 1 tarwa n Jarcun twaeeyynent i twacunin nsen zi teqbic n Issakar u zi teqbic n Acir u zi teqbic 
n Naftali u zi teqbic n Manassi di Bacan trettac n tneddam. 

48 1 tarwa n Marari i twacunin nsen twaeeyynent s tqedduht teneac n tneddam zi teqbic n Rubin 
u zi teqbic n Jad u zi teqbic n Zabulun. 

49 Ayt n Israyil wcin i Ilawiyyen tineddam-a ak-d ddmani n tarewsa nsen. 50 S tqedduht wcin 
nitni tineddam-a i itwarayan s yisem nsent zi teqbic n Yahuda u zi teqbic n Cimeun u zi teqbic 
n Binyamin. 

51 Inni iqqimen zi twacunin n ayt n Qahat ttfen tineddam zi teqbic n Ifrayim di temmurt nsen. 

52 Minzi wcin asen zi tneddam n tarewra nsen Cakim ak-d ddmani n tarewsa nnes x idurar n 
Ifrayim d Jazar ak-d ddmani n tarewsa nnes 53 d Yaqmaeam ak-d ddmani n tarewsa nnes d Bayt- 
Hurun ak-d ddmani n tarewsa nnes 54 d Ayalun ak-d ddmani n tarewsa nnes d Jat-Rimmun ak-d 
ddmani n tarewsa nnes. 55 Zeg wezyen n teqbic n Manassi ksin nitni Anir ak-d ddmani n tarewsa 
nnes d Bileam ak-d ddmani n tarewsa nnes i min iqqimen zi twacunt n ayt n Qahat. 

56 Tarwa n Jarcum ksin zi twacunt n wezyen n teqbic n Manassi: Julan di Bacan ak-d ddmani n 
tarewsa nnes d Actarut ak-d ddmani n tarewsa nnes. 57 U zi teqbic n Issakar ksin nitni Qdac ak-d 

ddmani n tarewsa nnes, Dubra ak-d ddmani n tarewsa nnes, 58 Ramut ak-d ddmani n tarewsa nnes 
u £anim ak-d ddmani n tarewsa nnes. 59 Zi teqbic n Acir ksin nitni Macal ak-d ddmani n tarewsa 
nnes d £abdun ak-d ddmani n tarewsa nnes, 60 d Huquq ak-d ddmani n tarewsa nnes d Rahub ak-d 
ddmani n tarewsa nnes. 61 Zi teqbic n Naftali ksin nitni Qadac di Ljalil ak-d ddmani n tarewsa nnes 
d Hammun ak-d ddmani n tarewsa nnes d Qiryatayim ak-d ddmani n tarewsa nnes. 

62 Inni iqqimen n tarwa n Marari ksin zi teqbic n Zabulun Rimunu ak-d ddmani n tarewsa nnes, d 
Tabur ak-d ddmani n tarewsa nnes 63 u yar ujemmad n L'Urdun yar Ariha, ccarq n L'Urdun, ksin 
nitni zi teqbic n Rubin Basar di rexra ak-d ddmani n tarewsa nnes d Yahsa ak-d ddmani n tarew¬ 
sa nnes 64 d Qadimut ak-d ddmani n tarewsa nnes d Mayfaea ak-d ddmani n tarewsa nnes 65 u zi 
teqbic n Jad ksin nitni Ramut di Jilead ak-d ddmani n tarewsa nnes d Mahanayim ak-d ddmani 
n tarewsa nnes 66 d Hacbun ak-d ddmani n tarewsa nnes d Yaezir ak-d ddmani n tarewsa nnes. 

Tarwa n tqebbar innedni 

7 1 Ihenjiren n Issakar tuya-ten d Tulae d Fuwwa d Yacub d Cimrun, arebea n ihenjiren. 

2 Ihenjiren n Tulae tuya-ten d £uzzi d Rafaya d Yariyil d Yahmay d Yibcam d Camuwil, izegifen 
n tudrin n ibabaten, n Tulae, ayt bu-teyrudt imehden. Deg wussan n Dawud tuya rqedd n inni 
itwazemmen elahsab trarit nsen tnayen u-eicrin-araf u-setta-mya nyeryazen. 

3 Ihenjiren n £uzzi, myir Yazrahya u ayt n Yazraha tuya-ten d Mixayil d £ubadya d Yuwil d Ya- 
ciya, nitni marra tuya-ten xemsa n izegifen. 4 Tuya xasen fumur x terbiein n reeskar, inni tuya 
itwasettfen elahsab tararit nsen u elahsab taddart n ibabaten nsen. Aqa-ten di setta u-tratin-araf 
nyeryazen , mayar nitni tuya yarsen attas n temyarin d ihenjiren. 5 Uca xenni aytmatsen zeg 
marra tiwacunin n Issakar, sebea u-tmanyin-araf n ayt bu-teyrudt imehden, inni itwazemmen 
marra di listat n jjadira. 

6 Ihenjiren n Binyamin tuya-ten d Bilae d Bakar d Yadieayil, trata n ihenjiren. 

1 Ihenjiren n Bilae tuya-ten d Isbun d £uzzi d £uziyil d Yarimut d £ayri, xemsa n izegifen n tudrin 
n ibabaten, ayt bu-teyrudt imehden. Twazemmen zzaysen tnayen u-eicrin-araf nyeryazen di 
listat n jjadira. 

8 Ihenjiren n Bakar tuya-ten d Zamira d Yueac d Ilieazar d Ilyueini d £umri d Yarimut d Abiya d 
£anatut d £alamat. Nitni marra tuya-ten d tarwa n Bakar. 9 Twazemmen zzaysen elahsab tararit 
nsen u twasettfen elahsab izegifen n tudrin n ibabaten nsen eicrin-araf u-mitayn n ayt bu-teyrudt 
imehden di listat n jjadira. 

10 Ihenjiren n Yadieil, myir Bilhan. D ihenjiren n Bilhan tuya-ten d Yaeic d Binyamin d ihud d 
Keneana d Zaytan d Tarcic d Axicahar. 11 Nitni marra tuya-ten d ihenjiren n Yadieil. Sebetac-araf 
n ayt bu-teyrudt imehden, twasettfen elahsab izegifen n tudrin n ibabaten ffyen ak-d reeskar yar 
umenyi. 

12 Cuffim d Huffim tuya-ten d ihenjiren n £ir, Hucim, ayt n Ahir. 

13 Ihenjiren n Naftali tuya-ten d Jahsiyil d Juni d Yasar d Callum, ayt n Bilha. 

14 Ihenjiren n Manassi: Acriyil, wenni dd-turuw nettat. Tayya nnes, ict n temyart Taramit, tu- 
ruw-dd Maxir, babas n Jilead. 

15 Maxir iksi ict n temyart i Huffim d Cuffim. Isem n ucmas tuya-tt d Maeka. Isem n wenni wiss 
tnayen tuya-t d Salufhad. Salufhad yars yessis. 


7:4 ‘terbiein’ - s Teibranit ‘bandiyyat’. Ufa di 12:19. 
7:14 ‘Taramit’ - ict n temyart zi temmurt n Aram. 

16 Maeka, tamyart n Maxir, turuw-dd ijj n mmis uca tegga as Farac u umas qqaren as Carac u 
ihenjiren nnes tuya-ten d Ulam d Raqam. 

17 Ihenjiren n Ulam: myir Badan. Ina d ihenjiren n Jilead, mmis n Maxir, mmis n Manassi. 

18 X ucmas Hamulakat, nettat turuw-dd Ichud d Abieazar d Mahla. 

19 Ihenjiren n Camidae tuya-ten d Ixyan, Cakim d Laqhi d Anieam. 

20 Ihenjiren n Ifrayim, myir Cutalah d mmis nnes Barad d mmis Tahat d mmis Ileada d mmis 
nnes Tahat 21 d mmis nnes Zabad d mmis nnes Cutalah u xenni Bazar d Ilead. Iryazen n Jat, inni 
dd-itwaxerqen di temmurt, nyin ten, minzi nitni tuya hwan, hima ad kksen rmar nsen. 

22 Ifrayim, babatsen, icden attas n wussan uca aytmas usin-dd hima ad t eezzan. 23 Xenni yudef 
netta x temyart nnes uca teksi ddeyset uca turuw-dd ijj n uhenjir. Netta igga as Bariea, minzi 
deg wussan nni tuya d arzeyyet di taddart nnes. 

24 Yegis tuya Cira. Nettat tessbedd Bayt-Hurun n wadday d Bayt-Hurun n nnej d Uzzin-Cira. 
25 Rafae tuya d mmis ura d Racaf uca mmis Talah d mmis nnes Tahan, 26 mmis nnes Laedan, 
mmis nnes Bammihud, mmis nnes Ilicamae, 27 mmis nnes Nun d mmis nnes Yahucue. 

28 Agra nsen d wemcan mani zeddyen tuya Bayt-Il ak-d tnedddam i yars dd-iqqnen d Naeran yar 
ccarq u Jazar yar ryarb ak-d tnedddam i yars dd-iqqnen ura d Cakim ak-d tnedddam i yars dd- 
iqqnen yars ar Yazza ak-d tnedddam i yars dd-iqqnen. 29 Tuya Bayt-Can ak-d tnedddam i yars 
dd-iqqnen, Taenak ak-d tnedddam i yars dd-iqqnen, Majiddu ak-d tnedddam i yars dd-iqqnen 
u Dur ak-d tnedddam i yars dd-iqqnen deg ifassen n ayt n Manassi. Ayt n Yusuf, mmis n Israyil, 
zedyen daysent. 

30 Ihenjiren n Acir tuya-ten d Yimna d Yicwa d Yicwi d Bariea d Sarah tenni d ucmatsen. 

31 Ihenjiren n Bariea tuya-ten d Habir d Malkiyil. Netta d baba n Birzawat. 

32 Habir ijja-dd Yaflit d Cumir d Hutam d ucmatsen Cuea. 33 Ihenjiren n Yaflit tuya-ten d Fasak d 
Bimhal d Bacwat. Ina tuya-ten d ihenjiren n Yaflit. 

34 Ihenjiren n Camar tuya-ten d Axi d Ruhja, Yahubba d Aram. 

35 Ihenjiren n umas Hilam tuya-ten d Sufah d Yimnah d Calac d Bamal. 

36 Ihenjiren n Sufah tuya-ten d Suwah d Haranfar d Cueal d Biri d Yamra, 37 Basar d Hud d Camma 
d Cilca d Yitran d Ba’ira. 

38 Ihenjiren n Yitram tuya-ten d Yifunni d Ficfa d Ara. 

39 Ihenjiren n Bulla tuya-ten d Arah d Haniyil d Risya. 

40 Marra ina tuya-ten d ihenjiren n Acir, izegifen n tudrin n ibabaten n ayt bu-teyrudt ifarzen 
imehden, izegifen n imeqqranen. Nitni twazemmen di listat n jjadira n reeskar i umenyi. Tuya 
rqedd nsen setta u-eicrin-araf nyeryazen. 

Tarwa n Binyamin 

8 1 Binyamin ijja-dd Balae, amenzu nnes, Acbil d wiss tnayen u Axrax d wiss trata, 2 Nahu d 
wiss arebea u Rafa d wiss xemsa. 

3 Balae tuya yars ihenjiren-a: Addar d Jayra d Abihud 4 d Abicuea d Nueman d Axux 5 d Jira d 
Cafufan d Huram. 

6 Ina d ihenjiren n Ahud. Nitni tuya-ten d izegifen n tudrin n ibabaten n imezday n Jibea uca 
nedhen ten di lmenfa yar Manahat, 

7 aqa d Naeman d Axiya d Jira. Netta indeh iten di lmenfa. U netta ijja-dd Buzza d Axihud. 
8 Caharayim ijja-dd ihenjiren di temmurt n Mu’ab, awarni i umi tuya issuffey timyarin nnes 
Hucim d Baera. 

9 Ak-d temyart nnes Xudac ijja-dd netta Yubab d Dibya d Mica d Malkam, 10 Yaeus d Cabiya d 
Mirma. Ina tuya-ten d ihenjiren nnes, izegifen n tudrin n ibabaten. 

11 Ak-d Hucim ijja-dd netta Abitub d Ilfaeal. 

12 Ihenjiren n Ilfaeal tuya-ten d £abir d Miceam d Camid, wenni ibnan Unu d Lud ak-d ak-d tned- 
ddam i yars dd-iqqnen, 13 d Bariea d Camae. Ina tuya-ten d izegifen n tudrin n ibabaten n imezday 
n Ayalun. Nitni uzzren x imezday n Jat. 

14 Axiyu d Cacaq d Yarimut 15 d Zabadya d £arad d £adar 16 d Mixayil d Jicfa d Yuxa tuya-ten d 
ihenjiren n Bariea. 

17 Zabadya d Macullam Hazki d Habir 18 d Yicmaray d Yazliya d Yubab tuya-ten d ihenjiren n 
Ilfaeal. 

19 Yaqim d Zikri d Zabdi 20 d Ilieinay d Sillatay d Iliyil 21 d £adaya d Baraya d Cimra tuya-ten d 
ihenjiren n Cimi. 

22 Yicfan d £abir d Iliyil 23 d £abdun d Zixri d Hanan 24 d Hananya d £ilam d £ntutiya 25 d Yafdiya 
d Fanuwil tuya-ten d ihenjiren n Cacaq. 

26 Camcaray d Caharya d £alya 27 d Yaeracya d Iliya d Zikri tuya-ten d ihenjiren n Yaruham. 

28 Ina tuya-ten d izegifen n tudrin n ibabaten, twasettfen elahsab tararit nsen, izegifen i igan. Nitni 
tuya zeddyen di Urcalim. 

Familya n Cawul 

29 DiJibeun izdey babas njibeun u tamyart nnes qqaren as Maeka. 30 Amenzu nnes tuya £abdun, 
xenni Sur d Qis d Baeal d Nadab 31 d Jadur d Axxiyu d Zakir. 

32 Miqlut ijja-dd Cama. Ura d nitni zedyen di Urcalim ajemmad n aytmatsen, jmie ak-dyaytmat- 
sen. 

33 Nir ijja-dd Qis u Qis ijja-dd Cawul u Cawul ijja-dd Yunatan d Malkicuea d Abinadab d Icbaeal. 

34 Mmis n Yunatan tuya Marib-Baeal. Marib-Baeal ijja-dd Mixa. 

35 Ihenjiren n Mixa tuya-ten d Fitun d Malik d Tarie d Ahaz. 

36 Ahaz ijja-dd Yahueadda u Yahueadda ijja-dd £almat d £azmut d Zimri. Zimri ijja-dd Musa 

37 u Musa ijja-dd Binea. Mmis nnes tuya Rafae d mmis nnes Ileasa d mmis nnes Asiyal. 

38 Asiyal tuya yars setta n ihenjiren u ina d ismawen nsen: £azriqam d Bukra d Icmaeil d Caearya 
d £ubadya d Hanan. Nitni marra tuya-ten d ihenjiren n Asiyal. 

39 Ihenjiren n umas £aciq tuya-ten d Ulam, amezwaru nnes, u wiss tnayen tuya-t d Yaeuc d wiss 
trata Ilifalat. 

40 ihenjiren n Ulam tuya-ten d iryazen, ayt bu-teyrudt imehden nni imehden rqews. Nitni tuya 
yarsen attas n ihenjiren d wayyawen, s marra mya u-xemsin. Marra ina zeg ayt n Binyamin. 

Imezday n Urcalim 

9 1 Marra Israyil itwazemmem di listat njjadira u xzar, nitni twazemmen deg wedlis n ijegiden 
n Israyil d Yahuda. Yahuda itwandeh yar lmenfa yar Babil di ssibbet n reydar nsen. 2 Imezday 
imezwura i tuya izeddyen x wagra nsen, di tneddam nsen, tuya-ten ayt n Israyil d ikehhanen d ayt 
n Lawi d imsexxaren n zzawect. 

3 Zeg ayt n Yahuda u zeg ayt n Binyamin u zeg ayt n Ifrayim u zeg ayt n Manassi zedyen ina di 
Urcalim: 4 £utay, mmis n £ammihud, mmis n £umri, mmis n Imri, mmis n Bani. Netta tuya zeg 
ayt n Faras, mmis n Yahuda. 5 Zeg Iciluniyyen £asaya, amenzu ak-d ihenjiren nnes 6 u zeg ayt n 
Zarah Yaeuyil. Zeg aytmatsen tuya zeddyen din setta mya u-tesein nyeryazen. 

7 Zeg ayt n Binyamin Sallu, mmis n Macullam, mmis n Huduya, mmis n Hasnuwa 8 d Yibniya, 
mmis n Yaruham, u Iyla, mmis n £uzzi, mmis n Mikri, u Macullam, mmis n Cafatya, mmis n 

Raeuyil, mmis n Yibniya. 9 Aytmatsen, twasettfen elahsab tararit nsen, tuya-ten di tesea-mya u- 
setta u-xemsin n yeryazen. Marra iryazen-a tuya-ten d izegifen n tudrin n ibabaten i tudrin n 
ibabaten nsen. 

10 Zeg ikehhanen Yadeiya d Yahuyarib d Yakin 11 d Eazarya, mmis n Hilqiya, mmis n Macullam, 
mmis n Saduq, mmis n Marayut, mmis n Axitub, amehdayi n taddart n AREBBI, 12 d Eadaya, 
mmis n Yaruham, mmis n Fachur, mmis n Malkiya, d Maesay, mmis n Adiyil, mmis n Yahzira, 
mmis n Macullam, mmis n Macillimit, mmis n Immir. 13 Aytmatsen inni tuya iqqnen yar izegifen 
n tudrin n ibabaten, tuya-ten deg aref u-setta-mya u-settin n ayt bu-teyrudt imehden, inni iggin 
rxedmet i tsexxart di taddart n SIDE 

14 Zeg ayt n Lawi aqa din Camaya, mmis n Hacub, mmis n Fazriqam, mmis n Hacabya, zeg ayt n 
Marari, 15 d Baqbaqar d Harac djalal d Matanya, mmis n Mixa, mmis n Zikri, mmis n Asaf, 16 d 
Eubaya, mmis n Camaeya, mmis n Jalal, mmis n Yadutun, d Baraxya, mmis n Asa, mmis n Ilqana, 
wenni izeddyen di redcur n Inufatiyyen. 

17 Ieessasen n tewwart tuya-ten d Callum, Akkub, Talmun d Aximan d tawmat nsen. Callum tuya-t 
d azegif. 18 Yars ar rexxu bedden nitni yar tewwart n ujegid di manis i dd-tneqqar tfuct. Nitni d 
ieessasen n tewwart yar remrageh n txuzan n ayt n Lawi. 19 Callum, mmis n Quri, mmis n Abiya- 
saf, mmis n Qurah, d aytmas inni tuya iqqnen yar taddart n babas, Iqurahiyyen, tuya tteessan x 
tsexxart am ieessasen n tewwura n Tzeddiyt am mammec tuya ibabaten nsen d ieessasen n 
tewwura di rmargeh n reeskar n SIDI. 20 Finahas, mmis n Ilieazar, tuya-t zic d amgewwed nsen. 
SIDI tuya akides. 21 Zakarya, mmis n Macalmiya, tuya-t d aeessas n tewwart yar wadaf n Uqidun 
n Umsagar. 

22 Marra inni itwafarzen am ieessasen n tewwart yar tnebdatin, tuya-ten di mitayn u-teneac n 
yeryazen. Nitni twazemmen di lista njjadira elahsab redcur nsen. Dawud d Samwil, amwaraw, 
ssmetnen ten di rfusina i d asen-dd itwawekkren. 23 Nitni tuya tteessan ak-d tarwa nsen yar 
tewwura n tendint n SIDI, di taddart n uqidun. 24 Ieessasen n tewwura tuya bedden yar arebea n 
jjwayeh n usemmid, yar ccarq, yar ryarb, yar ccamal, yar ljanub. 25 Aytmatsen inni tuya izeddyen 
di redcur nsen usin-dd di rwawqat itwaggen hima ad sexxaren akidsen sebea n wussan. 26 Mayar 
di rxedmet i d asen-dd itwawekkren tuya nitni d arebea n ieessasen imezwura x tewwura zeg 
ayt n Lawi. Nitni twareqqmen x yexxamen u x txubay n taddart n SIDE 27 Nitni ssensen udsen 
taddart n SIDI di giret, mayar tuya twakellfen s teessast d warzam n tewwart kur ssbeh. 28 Ca 
zzaysen twaggen x dduzanat n tsexxart, mayar nitni hesben dduzanat nni umi ten ssidfen u umi 
ten ssuffyen. 29 Ca nnedni zzaysen twaggen x dduzanat u x marra reqcue iqeddsen u x waren n 
ssmid d binu d zzect d jjawi d rebzar. 30 Imsewjjaden n txegedt ittfuhen ak-d rebzar tuya i dd- 
iqqarsen zeg ayt n ikehhanen. 31 Mattitya, ijjen zeg ayt n Lawi, tuya d amenzu n Callum, Aqurahi. 
Itwawekker as i netta ad issewjed tasnennit. 32 Zeg ayt n Iqahatiyyen, zeg aytmatsen, tuya ca 
twareqqmen x tecnifin n weyrum n wescan hima ad tent sswejden kur ass n ssebt. 

33 Ina tuya-ten ura d imedyazen, izegifen n tudrin n ibabaten jar Ilawiyyen, inni itwanfekken zi 
fexdayem nnedni minzi nitni xasen hima ad ceyren ak-d rxedmet-a ass d giret. 34 Ina tuya-ten d 
izegifen n tudrin n ibabaten jar Ilawiyyen, twasettfen elahsab tararit nsen, izegifen i igan. Nitni 
tuya zeddyen di Urcalim. 

Tarwa njibeun 

35 DiJibeun zedyen Yaeuyil, babas njibeun u isem n temyart nnes tuya-t Maeka 36 u mmis nnes 
amenzu tuya Eabdun, u xenni tuya zeddyen din Sur d Qis d Nir d Nadab 37 d Jadur d Axiyu d Zaka¬ 
rya d Miqlut. 38 Miqlut ijja-dd Cimea. Ufa d nitni tuya zeddyen di Urcalim, ajemmad n aytmat¬ 
sen, jmie ak-d aytmatsen. 

39 Nir ijja-dd Qis u Qis ijja-dd Cawul u Cawul ijja-dd Yunatan d Malkicuea d Abinadab d Icbaeal. 

40 Mmis n Yunatan tuya Marib-Baeal u Marib-Baeal ijja-dd Mixa. 

41 Ihenjiren n Mixa tuya-ten d Fitun d Malak d Tahriea. 

42 Ahaz ijja-dd Yaera u Yaera ijja-dd Calmat d Cazmut d Zimri u Zimri ijja-dd Musa 

43 u Musa ijja-dd Binea. Mmis nnes tuya Rafaya, mmis nnes Ileasa u mmis nnes Asil. 

44 Asil tuya yars setta n ihenjiren u ina d ismawen nsen: Cazriqam d Bukra d Ismaeil d Caearya d 
Cubadya d Hanan. Ina tuya-ten d ihenjiren n Asil. 


Rmewt n Cawul 

I /'V Mmenyen Ifilistiniyyen ak-d Israyil. Iryazen n Israyil arewren zzat i wudem n 
-L U Ifilistiniyyen uca wdan d imettan x temmurt n idurar n Jilbuea. 2 Ifilistiniyyen dfaren 
Cawul u ihenjiren nnes bra qettu uca nyin Ifilistiniyyen Yunatan d Abinadab d Malkicuea, 
ihenjiren n Cawul. 3 Tuya amenyi ak-d Cawul iwear. Imjebbaden n rqews ufin t u netta tuya 
igg w ed attas zeg imjebbaden n rqews. 4 Uca inna Cawul i uhemmar n resnah nnes “Suffey-dd 
ssif nnek, snuqqeb ayi zzayes! Niy ad tay ad dd-asen inni war ixtinen, ad zzayi stehzan.” Maca 
ahemmar n resnah nnes war ixs ad tt igg, mayar netta tuya igg w ed attas. Xenni iksi Cawul ssif 
uca isseyder ixef nnes xas. 5 Umi izra uhemmar n resnah, aqa Cawul immut, iwda ra d netta 
x ssif nnes uca immut. 6 Ammu i immut Cawul ak-d trata n ihenjiren nnes uca qae taddart 
nnes temmut eawed. 7 Umi zrin yeryazen n Israyil, inni tuya di rewda n teyzurt, belli iryazen n 
Israyil arewren u Cawul d ihenjiren nnes twanyen, semhen nitni di tneddam nsen uca arewren. 
Rexdenni usin-dd Ifilistiniyyen uca dewren zeddyen din. 

8 Tiwecca nnes umi dd-usin Ifilistiniyyen hima ad keccden inni itwanyen, imsar, aqa ufin Cawul 
d ihenjiren nnes, inni tuya iwdan x wedrar n Jilbuea. 9 Nitni keccden t uca iwyen azegif nnes d 
resnah nnes uca ssekken ten di temmurt n Ifilistiniyyen, hima ad ssiwden rexbar asebhan yar 
rexyarat n ssanam nsen u yar rgens. 10 Nitni ssarsen resnah n Cawul di taddart n arebbi nsen u 
aceqquf n uzegif nnes semmaren t yar rhid n Bayt-Can. 

II Umi sran marra imezday n Yabic min ggin ifilistiniyyen ak-d Cawul, 12 xenni kkaren marra 
iryazen imehden uca ksin rxecbet n Cawul d rxecbat n ihenjiren nnes uca iwyen ten yar Yabic. 
Nitni nedren ixsan nsen sadu i tcejjart n ubegud di Yabic uca zummen sebea n wussan. 

13 Cawul immut di ssibbet n reydar nnes i zi tuya iyeddar SIDI, di ssibbet n wawar n SIDI i war 
ittif days u umi yarzu ccwar yar wenni issawaren ak-dd imettan 14 uca war isseqsi SIDI. S uyenni 
inya it uca issmutti tageldit i Dawud, mmis n Yassa. 


Dawud idwer d ajegid - attefu n Urcalim 

n 1 Marra Israyil yusa-dd yar Dawud yar Hibrun, nnan “Xzar, neccin d aysum d idammen 
nnek. 2 Cad umi tuya Cawul d ajegid xaney, aqa d cek i dd-issuffyen Israyil yar umenyi uca 
tjebded t-idd ad dd-idwer. Cawed inna ac SIDI, AREBBI nnek ‘Cek ad tarewsed rgens inu Israyil 
u cek ad tirid d amgewwad x Israyil.’ ” 3 Xenni usin-dd marra imyaren n Israyil yar ujegid di 
Hibrun u ajegid Dawud igga ijj n reahd akidsen di Hibrun zzat i wudem n SIDI. Nitni dehnen 
Dawud d ajegid x Israyil elahsab awar n SIDI s uqemmum n Samwil. 

4 Dawud iffey ak-d marra Israyil yar Urcalim, aqa-t d Yabus. Dinni tuya zeddyen ayt n Yabus, 
imezday n temmurt. 5 Imezday n Yabus nnan i Dawud “Cek war da tettidfed ca.” Maca Dawud 
ittef lburj n Sihyun wenni idewren d tandint n Dawud. 6 Mayar Dawud inna “Kur ijj wenni i ya 
iwten ayt n Yabus d amezwaru, ad idwer d azegif d rqebtan. Uca Yu’ab, mmis n Saraya, igaeeed 
d amezwaru u s uyenni idwer netta d azegif. 7 Tuya Dawud izeddey di lqelea. X uyenni d as qqa- 
ren tandint n Dawud. 8 Netta ibna tandint i d as-dd innden, zi lqelea u zi senni iquwwar as-dd. 

Yu’ab ieder min iqqimen n tendint. 9 Dawud idwer yarenni di remyaret, mayar SIDI n reeskarat 
tuya-t akides. 

Ayt bu-teyrudt n Dawud 

10 Ina d izegifen n ayt bu-teyrudt n Dawud, inni issecnen jjehd akides di tgeldit, di marra Israyil, 
hima ad t ggen d ajegid elahsab awa? n SIDI x Israyil. 11 Ta d lista n leadad n ayt bu-teyrudt 
n Dawud: Yacubeam, mmis n Hakmuni, aneyraf n tratin. Netta ihenned s lansa nnes x trata 
mya n yeryazen nni issnuqqeb di tecti nni d icten. 12 Awarni as yusa-dd Ilieazar, mmis n Dudu, 
Axuxi. Netta tuya d ijj zi trata n ayt bu-teyrudt. 13 Netta tuya-t ak-d Dawud di Fas-Dammim. 
Ifilistiniyyen nnyarwen din i umenyi. Udem n yeyyar tuya iccur s temzin umi yarwer rgens zeg 
Ifilistiniyyen. 14 Nitni bedden di rwest n yeyyar uca ssaren t. Nitni yerben x Ifilistiniyyen. Ammu 
i yarra SIDI d ijj n usenjem d ameqqran. 

15 Trata zi tratin n izegifen hwan, usin-dd yar Dawud deg ifri n Abdullam. Reeskar n Ifilistiniyyen 
tuya iwta iqidan nnes di rewda n teyzurt n Irafawiyyen. 16 Dawud tuya-t di lburj u tuya din ict 
n tecbart n ieessasen n Ifilistiniyyen di Bayt-Lahm. 17 Dawud irqef it ufadi, inna “Wi i d ayi-dd 
i ya yawyen aman zi tara n Bayt-Lahm nni igan yar tewwart n tendint ?” 18 Xenni cuqqen trata 
n ayt bu-teyrudt nni rmargeh n reeskar n ifilistiniyyen, uymen-dd aman zi tara n Bayt-Lahm, 
tenni igan yar tewwart n tendint. Ksin ten akidsen uca iwden yar Dawud. Netta yugi ad ten isu, 
maca izegee iten zzat i SIDI. 19 Netta inna “Aya igg w ej xafi, a SIDI, aqa necc ad ggey man aya. Ma 
ad swey idammen n yeryazen s reemar nsen daysen, mayar nitni sebbren tudart nsen simant 
nsen?” U netta war ixs ad ten isu. D man aya iggin trata n ayt bu-teyrudt nni. 20 Abicay, mmis 
n Yu’ab, tuya d azegif n trata nni. Netta ihenned lansa nnes x tert-mya n yeryazen, issnuqqeb 
iten. Netta yars ijj n yisem itwacenneen jar trata nni. 21 Jar trata tuya Abicay d wenni itwacenneen 
tnayen n imuren u netta tuya d ameqqran nsen. Maca netta war yiwid ura am trata n imezwura. 
22 Xenni Banaya, mmis n Yahuyadae, mmis n yijj n weryaz imehden, timegga nnes myarent, 
netta zi Qabdiyil. Netta iyreb x tnayen n iyraden jehden. Cawed tuya netta ihwa ict n twarat, 
iyreb x ijj n weyrad di rwest n yijj n wanu deg ijj n wass umi iwta wedfer. 23 Netta iyreb ura x 
yijj n weryaz d Amisri, s yijj tiddi n xemsa n iyagen. Amisri tuya yars ict n lansa deg ufus nnes 
tegga am yijj n weemud n ukeccud n uxeyyed. Ihwa yars s yijj n weemud, ikkes as lansa zeg ufus 
n Umisri uca inya it s lansa nnes. 24 D man aya i igga Banaya, mmis n Yahuyadae. X uya yars iga 
isem icnee jar trata n ayt bu-teyrudt. 25 Netta tuya d wenni itwacenneen attas zi tratin , maca 
war yiwed ar trata imezwura. Dawud igga it jar imtiqqan ifarzen nnes. 

26 Ayt bu-teyrudt imehden tuya-ten: Casayil, umas n Yu’ab; Ilhanan, mmis n Dudu, zi Bayt-Lahm; 

27 Cammut, Aharudi; Halis, Alfaluni; 28 Lira, mmis n Ciqqic; Ataquei. Abieazar, Aeanatuti; 29 Sibbi- 
kay, Ahucati; Cilay, Axuxi; 30 Maharay, Anatufati; Xalid, mmis n Baena, Anatufati; 31 Ittay, mmis 
n Ribay, zi Jibea zeg ayt n Binyamin; Banaya, Afareatuni; 32 Huray zi teyzarin n Jaeac; Abiyil, 
Aearabati; 33 Cazmut, Abahrumi; Ilyahba, Acaealbuni; 34 Tarwa n Hacim, Ajazuni; Yunatan, mmis 
n Cajay, Aharari; 35 Axiyam, mmis n Sakar, Aharari; Ilifal, mmis n Ur; 36 Hafir, Amakirati; Axiya, 
Afaluni; 37 Hasru, Akarmali; Naeray, mmis n Izbay; 38 Yuwil, umas n Natan; Mibhar, mmis n Ha- 
jri; 39 Saliq, Aeammuni; Nahray, Aba’iruti, ahemmar n resnah n Yu’ab, mmis n Saruya; 40 Lira, 
Ayitri; Jarib, Ayitri; 41 Uriya, Ahitti; Zabad, mmis n Ahlay; 42 Adina, mmis n Ciza, Arubini, wenni 
d azegif n ayt n Rubin u sennej nnes ead tratin n yeryazen; 43 Hanan, mmis n Maeka; d Yucafat, 
Amatni; 44 Cuzziya Aeactaruti; Camae d Yaeuwil, ihenjiren n Hutam, Aearueiri; 45 Yadieil, mmis n 
Cimri, d Yuha, umas, Atisi; 46 Iliyil Amahwim d Yaribay d Yucuwya, ihenjiren n Ilnaeam, d Yitma 
Amu’abi; 47 Iliyil d Cubid d Yaesiyil zi Masubaya. 

Imedfaren n Dawud di Siqlay 


1 D yina i dd-yusin yar Dawud yar Siqlay, umi tuya ead ittegg w ej x wudem n Cawul, mmis 



-L Zj n Qic. Nitni tuya tteqqen i ayt bu-teyrudt inni iwcin afus i Dawud deg umenyi . 2 Nitni tuya 
hezmen s reqwas u zemmaren ad hejjaren s ufus afusi u s ufus azermad s yezra u ad wten fritcat 
s rqews. Nitni tuya-ten zeg aytmas n Cawul, zi Binyamin. 3 Axieazar tuya d azegif nsen, xenni 
Yuwac, nitni s tnayen idsen d ihenjiren n Camaea, Ajibaei, xenni Yazu’il d Falat, nitni s tnayen 
idsen d ihenjiren n Cazmut, u Baraxya d Yahu, Aeanatuti 4 u Yacmaeya Ajibeuni, wenni d ijj n 
bu-teyrudt jar tratin uca netta tuya t x tratin , 5 ura d Yarmiya d Yahziyil d Yuhanan d Yuzabad 
Ajadiri, 6 d Ileuzay d Yarimut d Baeliya d Camarya d Cafatya Aharufi, 7 d Ilqana d Yaciyahu d 
Cazriyil d Yueazar d Yacubeam, Iqurahiyyen , 8 u yar uneggar Yueila d Zabadya, nitnis tnayen idsen 
d ihenjiren n Yaruham zi Jadur. 

9 Ura zeg ayt n Jad aqa din inni issebdan ixef nsen hima ad zwan yar Dawud, di lqelea yar rexra. 
Ayt bu-teyrudt imehden, Ieeskariyyen wejden i umenyi, twahezmen s tcappat timeqqranin n 
userqi d ihricen. Udmawen nsen am wudmawen n yeyraden u nitni uyuren s tazra am iyayden 
n wezyar x idurar. 10 £azar tuya t d azegif, Cubadya d wiss tnayen, Iliyab d wiss trata, n Mic- 
manna d wiss arebea, Yarmiya d wiss xemsa , 12 Cattay d wiss setta, Iliyil d wiss sebea , 13 Yuhanan 
d wiss tmenya, Ilzabad d wiss tesea , 14 Yarmiya d wiss eecra, Maxbanay d wiss hitac . 15 Ina tuya- 
ten zeg ayt n Jad, izegifen n reeskar. Amezyan itwahseb am mya n yeryazen d ameqqran am 
aref . 16 Ina d yenni izwan L'Urdun deg uyur amezwaru, umi isfi L’Urdun barra marra n tmewwin 
nnes u nitni uzzren x marra imezday n rewdat n teyzurt, i igan yar ccarq d ryarb. 

17 Ura zeg ayt n Binyamin u zeg ayt n Yahuda usin-dd yar Dawud yar lqelea n wedrar . 18 Dawud 
iffey-dd yarsen hima ad ten irqa u netta issiwer, inna asen “Mara kenniw tusim-dd yari hima ad 
ayi tewcem afus, xenni necc ad iriy s wur d ijj akidwem, maca mara kenniw tusim-dd hima ad ayi 
tsellmen i reedyan inu, waxxa war din igi rexcunet yar ifassen inu, xenni iri ad t izar AREBBI n 
rejdud nney u ad kenniw ixeges!” 19 Iwda-dd Arruh am warrud x Camasay, aneyraf n tratin, uca 
netta inna “Neccin akidek, Dawud, u neccin akidek, miss n Yassa. Rehna, rehna ad kidek yifi u 
fehna ad yin ak-d yenni i d ac iwcin afus, mayar AREBBI iwca ac afus.” Xenni issidef iten Dawud 
u igga ten d izegifen n terbiein n reeskar. 

20 Ufa zi Manassi tuya ten din inni iedun yar Dawud, umi dd-iffey netta ak-d Ifilistiniyyen yar 
umenyi ak-d Cawul. Nitni war d asen jjin ad wcin afus, minzi rbacat n ifilistiniyyen ssekken t, 
nnan “ Zeema netta izemmar ad iedu s izegifen nney yar sides .” 21 Umi dd-ieqeb yar Siqlay, edun 
ina yars zeg ayt n Manassi: Cadnah, Yuzabad, Yadieil, Mixayil, Yuzabad, Ilihu d Silltay, izegifen 
n ruruf n Manassi . 22 Nitni wcin afus i Dawud deg umenyi ak-d bandiyya n imkeccaden n ayt n 
Samaliq, mayar nitni marra tuya-ten d ayt bu-teyrudt imehden u nitni tuya-ten d izegifen di re 
eskar . 23 Mayar di rweqt nni usin-dd yeryazen yar Dawud zeg wass ar ass hima ad as ween afus 
arami dewfen d ijj n reeskar d ameqqran am ijj n reeskar n AREBBI. 


Mammec reeskar n Dawud tuya imeqqar di Hibrun 

24 Wa d fqedd n izegifen i tuya isswejden i umenyi, inni dd-yusin yar Dawud di Hibrun mahend 


ad sseedun tageldit n Cawul yars am mammec t inna SIDI: 

25 Zeg ayt n Yahuda, inniyarbun tcappat timeqqranin n userqi d ihricen, setta-araf u-temn-mya 
nyeryazen. Nitni tuya sswejden i umenyi. 

26 Zeg ayt n Cimeun tuya fqedd n ayt bu-teyrudt imehden i reeskar sebea-araf u-mya nyeryazen. 

27 Zeg ayt n Lawi arebea-araf u-setta-mya nyeryazen. 

28 Yahuyadae tuya d amgewwad n ayt n Harun u netta yiwi akides tert-araf u-sebea-mya n 


yeryazen. 

29 Saduq d ijj n uhudri, ijj n bu-teyrudt imehden. Zi taddart nnes tuya din tnayen u-eicrin n 
fqebtanat. 

30 Zeg ayt n Binyamin, aytmas n Cawul, tuya din teft-afaf n yeryazen, minzi azyen ameqqran 
zzaysen tuya hettan taddart n Cawul . 31 Zeg ayt n Ifrayim tuya din eicrin-afaf u-tmenya-mya n 
yeryazen, ayt bu-teyrudt imehden, iryazen s yisem di taddart n babatsen. 

32 Zeg wezyen n teqbic n Manassi tuya din tmentac-afaf n yeryazen, inni tuya twarecchen s yis- 
mawen nsen mahend ad dd-asen ad ggen Dawud d ajegid. 

33 Zeg ayt n Yassakar inni issnen u fehhmen ikuden hima ad ssnen min tuya x Israyil ad igg, 
usin-dd izegifen nsen, mitayn nyeryazen, u marra aytmatsen tuya-ten sadu afus nsen. 

34 Zeg ayt n Zabulun, zegyenni dd-iffyen ak-d feeskar s marra fesnah nsen tuya din xemsa-afaf n 
yeryazen u nitni tuya sswejden hima ad ssbedden ixef nsen nhfa afray. 

35 Zi Naftali tuya din afef n rqebtanat. Nitni arbun ict n tcappa n usefqi d tameqqrant d lansa, 

36 Zeg ayt n Dan tuya din tmenya u-eicrin aref u-setta-mya nyeryazen wejden i umenyi. 

37 Zi Acir ffyen-dd arebea-afaf n yeryazen ak-d reeskar hima ad ssbedden ixef nsen deg useddi. 

38 Zeg ujemmad n L'Urdun, zeg Irubiniyyen u zeg Ijadiyyen u zeg wezyen n teqbic n Manassi 
tuya din mya u-eicrin-afaf nyeryazen ak-d marra resnah n yijj n reeskar n umenyi. 

39 Marra Ieeskariyyen-a usin-dd twasettfen deg iseddiyyen u s wuf imun yar Hibrun hima ad 
ggen Dawud d ajegid x marra Israyil. Ufa min iqqimen n ayt Israyil tuya-ten s wur d ijj hima ad 
ggen Dawud d ajegid . 40 Nitni qqimen tfata n wussan dinni yar Dawud, u nitni ccin swin, mayar 
aytmatsen tuya bedden akidsen . 41 Ufa d yenni yudsen yars af Issakar d Zabulun d Naftali usin- 
dd iwyen-dd weyrum x iyyaf, x ifeyman, x isardan u x iyenduzen, s feewec am farina d iyrumen 
n tazart d iyrumen n zzbib d binu d zzect d iyenduzen d wugi s ufeyyed, mayar tuya din fefrahet 
di Israyil. 


Ttabut zi taddart n Abinadab yar taddart n Subid-Idum 

-I q 1 Dawud imcawar ak-d imeqqranen x wafef d x mya u ak-d marra imgewwaden . 2 Dawud 
-L O inna i marra agraw n rgens n Israyil “Mafa yarda i kenniw ufa i SIDI, AREBBI nney, ejj 
aney ad nessekk deyya ireqqasen yar yaytmatney nni iqqimen di marra timmura n Israyil u yar 
ikehhanen d ayt n Lawi nni izeddyen akidsen di tneddam ak-d ddmani n tarewsa nsen, hima 
nitni ad yarney nnyarwen 3 u ejj aney ad yarney-dd narr Ttabut n AREBBI, mayar deg wussan n 
Cawul war akides nefhi . 4 Marra agraw n rgens inna belli ad ggen ammu, mayar d man aya d ict 
n tmesfact d tasebhant di tittawin n fgens. 

5 Dawud issmun marra Israyil, zi Cihur di Misra yars af Libu-Hamat, hima ad ssgaeeden Tta¬ 
but n AREBBI yar Qaryat-Yaearim. 6 Xenni iffey Dawud ak-d marra Israyil yar Baela yar Qaryat- 
Yaearim wenni igan di Yahuda hima ad ssgaeeden Ttabut zi senni. Ttabut n SIDI wenni izeddyen 
jar ixiruben mani itwabarreh isem ameqqran nnes. 7 Nitni iwyen-dd Ttabut n AREBBI x ijj n 
ukarru n jdid zi taddart n Abinadab. Euzza d Axiyu nedhen akarru. 8 Dawud d marra Israyil 
tiraren lmusiqa s marra jjehd nsen zzat i wudem n AREBBI s yezfan, s fgambriyat d lharpat d 
ibendiren d tegunin n wuzzaf d fyaytat. 

9 Umi dd-iwden nitni yar unedrar n Kidon, isswizzed Euzza afus nnes hima ad ittef Ttabut minzi 
nderfen iyenduzen. 10 Xenni itwassary lyadab n SIDI x Euzza uca iwta it mayar wanita isswizzed 
afus nnes yar Ttabut uca immut din zzat i wudem n AREBBI. 


12:33 ‘sadu afus nsen’ - s Teibranit ‘sadu aqemmum nsen’. 
13:6 ‘ixiruben’ - ijj n lmarka n lmalakat. 

13:9 ‘anedrar’ - niy ‘andrar’. 

11 Yiwed ssem yar wur n Dawud , aqa SIDI isear ammu x Fuzza uca igga as i wemcan nni Faris- 
Fuzza yars ar ass-a . 12 Deg wass nni terqef Dawud tigg w udi zi AREBBI u netta inna “Mammec i ya 
ggey ad yari-dd awyey Ttabut n AREBBI?” 13 Dawud war ijji ad yars-dd awyen Ttabut di tendint 
n Dawud, maca ijja it adyagg w ej yar taddart n Fubid-ldum, Ajitti . 14 Ikka Ttabut n AREBBI trata n 
iyuren di taddart nnes yar ayt bob n taddart n Fubid-ldum uca ibarek SIDI taddart n Fubid-ldum 
d marra min yars igan. 


Ccan n Dawud imyar 

M 1 Hiram, ajegid n Sur, issekk ireqqasen yar Dawud ura d tcejjura n tengelt d ineqqacen n 
wezru n rhid d ineqqacen n ukeccud. Nitni ssbedden as ict n taddart . 2 Dawud issen, aqa 
SIDI tuya igga it d ajegid x Israyil u tuya issgaeeed tageldit nnes attas di ttwee n rgens nnes 
Israyil. 

3 Dawud iksi ead timyarin nnednit di Urcalim u Dawud yarni ijja-dd ead ihenjiren d yessis 
nnedni. 4 Ina d ismawen n tarwa i yars-dd itwarwen di Urcalim: Cammue, Cubab, Natan, Suli- 
man, 5 Ibhar, Ilicue, Ilfalat, 6 Nujah, Nafaj, Yafie 7 Ilicamae, Baealyadae d Ilifalat. 

8 Umi sran Ifilistiniyyen, aqa dehnen Dawud d ajegid x Israyil, gaeeden marra ifilistiniyyen hima 
ad arzun x Dawud. Dawud isra i man aya uca netta iffey ad kidsen imsagar . 9 Ifilistiniyyen usin- 
dd uca bezzeen ixef nsen di rewda n teyzurt n Irafawiyyen. 10 Xenni isseqsa Dawud AREBBI, 
inna “Ma ad gaeedey didd i Ifilistiniyyen? Ma ad ten tegged deg ufus inu?” SIDI inna i Dawud 
“Gaeeed, necc ad ten ggey deg ufus nnek!” 11 Nitni gaeeden yar Bael-Farasim. Dinni i iwta Da¬ 
wud Ifilistiniyyen, inna “S ufus inu icuqq SIDI di reedyan inu am tarezzit n waman," X uyenni 
igga as i wemcan nni Bael-Farasim . 12 ifilistiniyyen jjin irebbiten nsen dinni uca yumur Dawud 
u nitni sscemden ten s tmessi. 

13 Ifilistiniyyen gaeeden ict n twarat nnednit uca bezzeen ixef nsen di rewda n teyzurt . 14 Dawud 
isseqsa AREBBI u AREBBI inna “War ttgeeeid ca awarni asen, maca nned asen-dd, ad yarsen-dd 
tased zeg urendad n tcejjart n umetti. 15 Xmi i ya tesred i tecri n isuraf di tqiccat n tcejjart n 
umetti, xenni i ya teffyed yar umenyi, mayar xenni AREBBI ad ac izwar zzat i wudem nnek hima 
ad iwwet reeskar n Ifilistiniyyen.” 16 Dawud igga am mammec d as yumur AREBBI u nitni wtin 
Ifilistiniyyen zi Jibeun yars ar Jazar. 17 Ammu i iffey isem n Dawud di marra timmura uca SIDI 
issiwed tigg w udi zzayes x marra regnus. 


Ttabut tetwassmutti zi taddart n £ubid-ldum yar Urcalim 

-i p - 1 Dawud igga i yixef nnes tudrin di tendint n Dawud u netta igga eawed ijj n wemcan i 
-LZ) Ttabut n AREBBI uca issbedd as ijj n uqidun dinni. 2 Xenni inna Dawud “Ufa d ijjen war 
izemmar ad yarbu Ttabut n AREBBI myir Ilawiyyen waha, mayar SIDI ifarz iten hima ad arbun 
Ttabut n AREBBI u hima ad as sexxaren i rebda.” 3 Dawud issmun-dd marra Israyil yar Urcalim 
hima ad ssgaeeden Ttabut n SIDI yar wemcan nnes nni tuya d as igga. 

4 Dawud issmun ura d ayt n Harun d Ilawiyyen. 

5 Zeg ayt n Qahat tuya Uriyil d ameqqran nsen d aytmas tuya-ten di mya u-eicrin. 

6 Zeg ayt n Marari tuya Fasaya d ameqqran nsen u aytmas tuya-ten di mitayn u-eicrin. 

7 Zeg ayt n Jarcum tuya Yuwil d ameqqran nsen u aytmas tuya-ten di mya u-tratin. 

8 Zeg ayt n Ilisafan tuya Camaeya d ameqqran nsen d aytmas tuya-ten di mitayn. 

9 Zeg ayt n Hibrun tuya Iliyil d ameqqran nsen d aytmas tuya-ten di tmenyin. 

10 Zeg ayt n Fuzziyal tuya Famminadab d ameqqran nsen d aytmas tuya-ten di mya u-teneac. 

11 Dawud iraya i ikehhanen Saduq d Abyatar ura i Ilawiyyen Uriyil, Fasaya, Yuwil, Camaeya, 

Iliyil d Eamminab. 12 Netta inna asen “Kenniw d izegifen n tudrin n ibabaten n ayt n Lawi. Qed- 
dsem ixef nwem, kenniw d aytmatwem, hima ad tessgaeedem Ttabut n SIDI, AREBBI n Israyil 
y or wemcan nni d as sswejdey. 13 Minzi kenniw war teggim aya qber, aqa SIDI, AREBBI nney, 
isear xaney ammu minzi neccin war xas narzu elahsab lfarida. 14 Ikehhanen d Ilawiyyen qed- 
dsen ixef nsen hima ad ssgaeeden Ttabut n SIDI, AREBBI n Israyil. 15 Ayt n Lawi arbun Ttabut n 
AREBBI, am mammec yumur Musa elahsab awar n SIDI, s tyardin nsen d ieumad n trebbut tuya 
xasen immarsen. 

16 Dawud inna i imeqqranen n Ilawiyyen, aqa nitni ad ssbedden aytmatsen, imedyazen ak-d 
dduzan n Ilya, ak-d lharpat, ak-d rgambriyat d tagunin n wuzzar, ad asen sren iwdan s yijj n 
rhess ijehden ittfewwajen. 17 Nitni ssbedden Hayman, mmis n Yuwil, u zeg aytmas: Asaf, mmis 
n Baraxya, u zeg ayt n Marari, umatsen, Itan, mmis n Qucaya, 18 u akidsen aytmatsen di dduq n 
teessast wiss tnayen: Zakarya, Bin, Yaeziyil, Camiramut, Yahiyil, Eunni, Iliyab, Banaya, Maeasya, 
Mattitya, Ilifalya, Maqniya, Eubid-Idum d Yaeiyil, nitni tuya-ten d ieessasen n tewwart. 

19 Imedyazen Hayman d Asaf d Itan ggin ad asen sren iwdan s tagunin n nnhas 20 u Zakarya 
d Euzziyil d Camiramut d Yahiyil d Eunni d Iliyab d Maeasya d Banaya s lharpat itwarriglan 
yar sennej 21 d Mattitya d Ilifalya d Maqniya d Eubid-Idum d Yaeiyil d Eazazya s rgambriyat di 
rmeftah tmenya hima ad ssuyuren izran. 22 Kananya, ameqqran n Ilawiyyen, tuya-t x Ilya. Netta 
issermed asen lmusiqa, mayar netta issen as. 23 Baraxya d Ilqana tuya-ten d ieessasen n tewwart 
yar Ttabut. 24 Ikehhanen Cabanya d Yahucafat d Natanayil d Eamasay d Zakarya d Banaja d 
Ilieazar suden di ryaytat zzat i Ttabut n AREBBI u Eubid-Idum d Yahiya tuya-ten d ieessasen n 
tewwart yar Ttabut. 

Adaf n Ttabut di tendint n Dawud 

25 Ammu i imsar, aqa Dawud d imeqqranen n Israyil d imeqqranen x waref ttfen abrid hima ad 
ssgaeeden Ttabut n Reahd n SIDI s refrahet zi taddart n Eubid-Idum. 26 Umi arbun Ilawiyyen 
Ttabut n Reahd n SIDI, imsar aqa nitni qeddmen sebea n ieejmiyyen d sebea n ihuriyyen d 
tayarst i SIDI. 27 Dawud tuya yard ijj n upartessu n reqten azdad, ura marra ilawiyyen, inni yar- 
bun Ttabut d yenni tuya ittyennajen, d Kananya, amehdayi x yenni ittyennajen yar usmutti. 
Dawud yard ura d netta ijj n upaltu n ukehhan n reqten. 28 Ammu i isgaeeed marra Israyil Ttabut 
n SIDI s iyuyyan n refrahet u s usudi s rbuq d ryaytat u s rhess n tagunin n wuzzar uca ggin ad 
ten sren iwdan s lharpat d rgambriyat. 29 Rami yiwed Ttabut n SIDI yar tendint n Dawud, imsar, 
aqa Mixal, yegis n Cawul, texzar zi rkazi uca tezra mammec ineggez u mammec icetteh ujegid 
Dawud uca tessehqar it deg wur nnes. 

Dawud idebbar aebed n SIDI s iyarsa d izran d tzagit 

1 /T 1 Nitni ssidfen Ttabut n SIDI yar daxer uca ssarsen t di rwest n uqidun nni tuya d as-dd 
-L O icedd Dawud uca Dawud iqeddem tiyarsa n wecmad d tiyarsa n rehna zzat i wudem n SIDI. 

2 Umi Ikemmer David aqeddem n tyarst n wecmad d tyarsa n rehna, ibarek rgens deg yisem n 
SIDI. 3 Netta ibda, iryazen d temyarin, i marra di Israyil i kur ijj ijj n wengur n weyrum, ijj n 
ucegiq n weysum n ufunas d ijj n wareqqie n zzbib. 4 Netta igga ca n Ilawiyyen d imsexxaren i 
Ttabut n SIDI u hima ad sseeqren u ad qadan u ad ssemyaren SIDI, AREBBI n Israyil. 5 Asaf tuya-t 
d azegif d Zakrya tuya-t d wiss tnayen awarni as u xenni Yaeiyil, Camiramut, Mattitya, Iliyab, 
Banaya, Eubid-Idum d Yaeiyil s dduzanat am lharpat d rgambriyat uca Asaf igga ad as sren s 
tegunin n wuzzar. 6 Ikehhanen Banaya d Yahziyil uyuren s ryaytat zzat i Ttabut n Reahd n SIDI. 
7 Deg wass nni igga Dawud i twarat tamezwarut x Asaf d aytmas mahend ad ssemyaren SIDI. 

Azehhid n Dawud 

8 “Semyarem SIDI, rayam x yisem nnes, 
barrhem s tmegga nnes jar regnus. 

9 Yennjem as, zehhdem i netta, 
siwrem x marra reejayeb nnes. 

10 Cenneem s yisem nnes amqeddes, 
hima ur n yenni yarezzun SIDI, ad ifarh. 

11 Seqsam x SIDI d jjehd nnes, 
arzum udem nnes rebda. 

12 Eeqrem x reejayeb nnes i igga, 

x reeramet nnes u di rehkamat n uqemmum nnes. 

13 Zzarieet n Israyil, amsexxar nnes, 
ayt n Yaequb twafarzen! 

14 Netta d SIDI, AREBBI nney. 

Rehkamat i dd-ittasen x marra tammurt. 

15 Eeqrem x reahd nnes i rebda, 
awa? nni i iwessa i aref n recyur, 

16 i igga ak-d Ibrahim 

u issemten it s tjagit nnes i Ishaq. 

17 Netta igga it d ict n tewseyyet i Yaequb, 
i Israyil igga it d ijj n reahd i rebda 

18 umi issiwer, inna “Ad ac wcey tammurt n Kenean, 
afiru n feebar n tesyart nwem!” 

19 umi kenniw tuya kenniw d ijj n wuru n yeryazen, s drus, 
ura am d ibarraniyyen days. 20 Nitni teleen zi rgens yar rgens, 
u zeg ict n tgeldit yar ijj n rgens nnedni. 

21 Netta war ijji ura d ijj ad ten issehsar, 
u netta ieaqeb ijegiden di ttwee nsen. 

22 War thadam ca imedhan inu 

u war tteggem ryar deg inabiyyen inu. 

23 Yennjem i SIDI, marra tammurt, 
barrhem i usenjem nnes ass x wass. 

24 Hajam aeugi nnes jar regnus, 
reejayeb nnes jar marra regnus. 

25 Mayar SIDI d ameqqran u issdaheg asemyar attas, 
u netta d amagg w ed mahu marra irebbiten. 

26 Minzi marra irebbiten n regnus aqa-ten d lasnam, maca SIDI igga ijenwan. 

27 Tissiqt d leadama aqa-tent zzat i wudem nnes, 
jjehd d refrahet deg wemcan nnes. 

28 Wcem i SIDI, a tiwacunin n regnus, 
wcem i SIDI aeugi d jjehd. 

29 Wcem i SIDI aeugi n yisem nnes, 

awyem tawhibt uca asem-dd zzat i wudem nnes, 
sejdem i SIDI s ucewwar iqeddsen. 

30 Arjijjem zzat i wudem nnes, a marra tammurt! 

Nican, rexxu ddunit tbedd temten, war ttenhezzi sad. 

31 Ejj ajenna ad ifarh u tammurt ad tarr mezri 

u jar regnus ad itwanna: SIDI ihekkem. 

32 Ejj ad izhar rebhar d tcurret nnes, 

ejj ad isriwriw yeyyar s refrahet s marra min days. 

33 Xenni ad sriwriwent marra tcejjura n wezyar zzat i wudem n SIDI, 
mayar netta ad dd-yas, hima ad isegged tammurt. 

34 Qadam SIDI, mayar netta isbeh, 

mayar tamexsiwt nnes icewwaren tettyima i rebda. 

35 Inim: Senjem aney, a AREBBI n usenjem nney. 
ndeh aney nmun, senjem aney zi regnus, 

hima ad nqada isem amqeddas nnek u ad ac nsebbeh s izran n usebbeh. 

36 Aqadi i SIDI, AREBBI n Israyil, zi rebda ar rebda!” 

U marra rgens inna “Amin!” uca imdeh SIDI. 

Dawud ihda x tsexxart i Ttabut d Zzawect 

37 Netta ijja itt din, zzat i wudem n Ttabut n SIDI, i Asaf d yaytmas hima ad sexxaren rebda zzat 
i wudem n Ttabut, hima ad ggen kur ass min yurin i wass nni. 38 Eubid-Idum ak-d aytmas, tuya- 
tenjmie tmenya u-settin nyeryazen. Eubid-Idum, mmis n Yaditun, d Husa tuya-ten d ieessasen 
n tiwwura 39 uca akehhan Saduq d yaytmas, ikehhanen, tuya ttsexxaren zzat i Tzeddiyt n SIDI x 
rgaeedet nni igan yar Jibeun, 40 hima ad awyen tiyarsa n wecmad bra aqettu x uealtar n wecmad, 
yar ssbeh u tmeddit, am mammec marra min yuran di ccariea n SIDI, tenni i d asen igga d 
tewsiyyet. 41 Yarsen tuya Hayman d Yadutun ak-d innedni nni itwafarzen d yenni itwaggen s 
yisem nsen hima ad qadan SIDI, mayar tamexsiwt nnes icewwaren tettyima i rebda. 42 Hayman d 
Yadutun tuya yarsen ryaytat d tagunin n wuzzar mahend ad asen sren yewdan, ura d dduzanat 
n lmusiqa i usemyar n SIDI. Arrawen n Yadutun tuya bedden yar tewwart n wadaf. 

43 Xenni yuyur marra rgens, kur ijj yar taddart nnes. Ufa d Dawud ieqeb yar taddart nnes hima 
ad ibarek taddart nnes. 


Awar n Arebbi i Dawud x rebni n zzawect d rkursi igellden 

-i r-j 1 Umi izdey Dawud di taddart nnes, imsar, netta inna i unabi Natan “Xzar, necc zeddyey 
-L / deg ict n taddart n ukeccud n tcejjart n tengelt, maca Rehmer n Reahd n SIDI aqa-t di 
rkettan n uqidun.” 2 Natan yarra-dd x Dawud “Egg marra min yark deg wur nnek mayar AREBBI 
akidek.” 

3 Di giret nni imsar aqa iffey-dd wawar n SIDI yar Natan, inna 4 “Uyur uca ini i umsexxar inu 
Dawud 'Ammu iqqar SIDI: War d ayi tbennid taddart i necc hima ad days zedyey, 5 mayar zeg 
wass umi dd-ssgaecdey Israyil zi Misra, necc war zdiyey eemmars deg ict n taddart. Maca necc 
tuya ggurey zeg uqidun yar uqidun, zi tzeddiyt yar tezddiyt. 6 Mani mma uyurey ak-d marra 
Israyil, ma necc ssiwrey eemmars ura s ijj n wawar ak-d ijjen zeg rqudat n Israyil inni tuya ggiy 
ad arewsen rgens inu Israyil u nniy ‘Mayemmi kenniw war d ayi tbennim ca taddart s ukeccud 
n tcejjart n tengelt?’ ” 

7 Xenni rexxu, ammu i ya tinid i umsexxar inu, i Dawud “Ammu i iqqar SIDI n reeskarat ijehden 
‘Necc iwyey-dd cek zi rkuri, zi yar deffar n wugi, mahend ad tdewred d amgewwad x rgens inu 
Israyil. 8 Mani mma tuyured, tuya-yi akidek u necc tehhiy marra reedyan zzat i tittawin nnek u 
necc ggiy ac ijj n yisem am yisem n imeqqranen i igan x temmurt. 9 Necc neyycey ijj n wemcan 

16:33 ‘azyar’ - niy ‘ryabet’ niy ‘tazgant’. 

i fgens inu uca zzuy t din mahend ad izdey deg wemcan nnes u war itwassenhezzi sad u war 
t sshessarin sad ayt n rmussiyyet, am deg umezwaru, 10 u zeg wussan umi necc ggiy fqudat x 
rgens inu Israyil. Necc sswadeey marra rsedyan nnek u ssargbey cek belli SIDI ad ac ibna ict 
n taddart. n X minni i ya qeffen wussan nnek u cek ad tetwassarsed deg wendef ak-d imezwura 
nnek, ad imsar, necc ad ssekkarey zzariset nnek awarni ac, tenni dd i ya iffyen zi tarwa nnek u 
necc ad ssmetney tageldit nnes. 12 Netta ad ayi ibna ict n taddart u necc ad ssbeddey rsarc nnes 
i febda. 13 Necc ad ifiy d babas u netta ad ayi yifi d mmi u necc war xas ssheyyidey ca tmexsiwt 
inu icewwaren am mammec tt sheyydey x wenni tuya d ac izwaren. 14 Necc ad t ssmetney di 
taddart inu u di tgeldit inu i rebda u rsarc nnes ad ibedd imten i rebda.’ ” 

15 Natan issiwef ak-d Dawud nican am mammec marra awafen-a u am mammec marra asargeb- 
a. 

Aqadi n Dawud i Arebbi 

16 Xenni yudef ujegid Dawud uca iqqim zzat i wudem n SIDI, inna “Min sniy necc, Sidi inu SIDI, u 
min tesna taddart inu aqa cek tnedhed ayi-dd yars a? danita? 17 Di tittawin nnek tuya man aya 
drus waha, a AREBBI, u fexxu tessiwfed ead x taddart n umsexxar nnek deg ijj n yimar igg w ej u 
txezzared dayi am ijj n ufifu n bnadem i dd-ittawyen yar sennej, a SIDI, AREBBI! 18 Min d ac i ya 
yini Dawud sad ktar x ccensect i tessecned i umsexxar nnek? Aqa cek tessned amsexxar nnek! 
19 A SIDI, aqa teggid marra femyaret-a di ttwes n umsexxar nnek u slahsab u? nnek, hima ad 
tessargbed marra timesfayin-a timeqqranin. 20 A SIDI, ufa d ijj war igi am cek. War din AREBBI 
myir cek, s marra min nesfa s imezzuyen nney. 21 Man wen i igan am rgens nnek Israyil, ayenni 
n rgens i igan x temmurt i yar ifah AREBBI hima ad t ifdi i yixef nnes d ijj n rgens hima ad igg 
i yixef nnes ijj n yisem s tmegga timeqqranin d issigg w den u hima ad yazzef x fegnus zzat i 
wudem n rgens nnek, wenni tefdid zi Misra? 22 Cek teggid rgens nnek Israyil d ijj n rgens i yixef 
nnek i rebda. Cek, a SIDI, aqa cek tdewfed d AREBBI i nitni. 

23 Xenni fexxu, a SIDI AREBBI, ejj awaf nni tessiwred x umsexxar nnek u x taddart nnes ad 
ibedd i rebda u egg am mammec tessiwred. 24 Ejj isem nnek ad itwassemyar i rebda umi i ya inin 
‘SIDI n rseskarat ijehden, AREBBI n Israyil, aqa-t d AREBBI x Israyil’ uca iri ad tetwassemten 
taddart n umsexxar nnek Dawud zzat i wudem nnek. 25 Mayar cek, AREBBI inu, tessargbed deg 
imezzuyen n umsexxar nnek aqa cek ad as tebnid ict n taddart. X uyenni tusa-dd i umsexxar 
nnek deg wuf hima ad izzag zzat i wudem nnek. 26 Xenni fexxu, a SIDI, cek d AREBBI nni u cek 
tessiwfed s marra tcuni-ya x umsexxar nnek. 27 Xenni fexxu, aqa yarda i cek ad tbarked taddart 
n umsexxar nnek hima ad tifi zzat i wudem nnek i febda. Minzi cek, a SIDI, tbarked tt uca ad 
tifi tetwabarek i febda.” 


Iyellaben n Dawud 

-i q 1 Awarni i aya imsar, aqa Dawud iyfeb x Ifilistiniyyen uca yarra iten sadu nnes. Netta 
-L Oikkes Jat d tnedddam i yars dd-iqqnen zeg ufus n Ifilistiniyyen. 2 Netta iyfeb ufa d xaytn 
Mu’ab afami ayt n Mu’ab) dewfen d imsexxaren i Dawud, inni ittxessan ad ween ljizya. 

3 David iyfeb cawed x Hadar-Eazar, ajegid n Suba, yars af Hamat, umi tuya dd-iffey wanita hima 
ad issemtem fehkamet nnes yaryeyzar n Lfurat. 4 David ikkes zzayes afef n ikarruten d sebea- 
afaf n imnayen d eicrin-afaf n yeryazen x idaren u Dawud iqess idaren n marra iysan n ikar¬ 
ruten uca ijja zzayes mya n iysan n ikarruten. 

5 Yusa-dd Aram zi Dimacq hima ad iwc afus i Hadad-Eazar, ajegid n Suba, u Dawud iyfeb x 
tnayen u-eicrin-afaf n yeryazen n Aram. 6 Dawud igga feeskarat n uhewwes jar Iramiyyen n Di- 

macq u Iramiyyen dewren d imsexxaren n Dawud inni ixegsen ljizya. SIDI igga ttasie mani mma 
iruh Dawud. 7 Dawud yiwi tcappat n userqi n wurey nni tuya igan n imsexxaren n Hadad-£azar 
u yiwyi ten yar Urcalim. 8 Dawud iksi attas n nnhas zi Tabhat d Xun, tineddam n Hadar-£azar. 
Zzayes igga Suliman tarimant tameqqrant n nnhas d ipilaren d reqcue n nnhas. 

9 Umi Tuei, ajegid n Hamat, isra aqa Dawud iyreb x marra reeskar n Hadad-£azar, ajegid n Suba, 

10 issekk netta mmis Haduram yar ujegid Dawud hima ad isseqsa x umeddur nnes u hima ad as 
ibarek, minzi netta immney ak-d Hadar-£azar uca iyreb xas - mayar Hadad-£azar tuya i Tuei 
d ijj n weryaz yarezzu amenyi - u netta yiwi akides eram kur reqcue n wurey u n nnuqart ura n 
nnhas. 11 Ajegid Dawud iqeddes iten i SIDI jmie ak-d nnuqart d wurey i d yiwi zi marra regnus, zi 
Idum, zi Mu’ab, n ayt n £ammun, n Ifilistiniyyen u n aytn £amaliq. 

12 Abicay, mmis n Sarawya, iyreb x Idum di teyzurt n Tamegaht, tmentac-araf nyeryazen. 13 Net¬ 
ta igga reeskarat n uhewwes di Idum arami marra Idumiyyen dewren d imsexxaren i Dawud u 
SIDI igga ttasie i Dawud mani mma iffey netta. 

Imdebbaran imeqqranen n Dawud 

14 Dawud ihkem x marra Israyil u Dawud igga s rheqq d tsegda i marra rgens nnes. 15 Yu’ab, 
mmis n Saruya, tuya-t x reeskar u Yahucafat, mmis n Axilud, tuya-t d amarir n umezruy. 

16 Saduq, mmis n Axitub, d Abimalik, mmis n Abyatar, tuya-ten d ikehhanen u Cawca tuya-t d 
amarir. 

17 Banaya, mmis n Yahuyadae, tuya-t x ieessasen n arrimet n ujegid u x ireqqasen n tazra. 
Ihenjiren n Dawud tuya-ten d imezwura yar ufus n ujegid, d imtiqqan nnes. 

Amenyi ak-d Amun d Aram 

-i /VAwarni aya imsar, aqa Nahac, ajegid n ayt n £ammun, immut. Mmis idwer d ajegid 
-L 17 deg wemcan nnes. 2 Xenni inna Dawud “Necc xsey ad ssecney tadukkri i Hanun, mmis 
n Nahac, am mammec d ayi isscen babas tadukkri.” Dawud issekk ireqqasen hima ad t ieezza 
x fmewt n babas uca iwden imsexxaren n Dawud yar temmurt n ayt n £ammun. 3 Xenni nnan 
rhukkam n ayt n £ammun i sidi nsen Hanun “Ma ixs Dawud ad iweqqar babac s tidett di tittawin 
nnek, minzi netta issekk-dd inni cek i ya ieezzan? Mayar war dd-issekk Dawud imsexxaren nnes 
yark, hima ad arzun di tendint ad tt ssenqerben u xenni ad tt bergagen?” 4 Xas uca ittef Hanun 
imsexxaren n Dawud uca iheff asen azyen zi tmart uca iqess asen azyen n warrud a? deffar uca 
issekk iten. 5 Nitni ttfen abrid uca hajan x yeryazen-a i Dawud. S uyenni d asen issekk ireqqasen, 
minzi nitni tuya ssedhan attas. Inna ujegid “Qqimem di Ariha a? d i ya temyar tmart nwem, 
xenni ad dd-tdewrem.” 

6 Umi zrin ayt n £ammun belli nitni tuya ssarzgen ixef nsen yar Dawud, issekk Hanun ak-d ayt 
n £ammun aref n talint n nnuqart hima ad cran i yixef nsen ikarruten d imnayen zi Misibu- 
tamya, zi Aram-Maeka u zi Suba. 7 Nitni cran i yixef nsen tnayen u-tratin-araf n ikarruten n 
umenyi u iwyen-dd yar uyezdis nsen ajegid n Maeka d rgens nnes. Nitni usin-dd uca wtin iqidan 
nsen zzat i wudem n tendint n Maydaba. Ufa d ayt n £ammun nnyarwen zi tneddam nsen uca ffyen 
yar umenyi. 8 Umi isra Dawud aya, issekk Yu’ab s marra reeskar nnes, ayt bu-teyrudt. 9 Ufa d ayt n 
£ammun ffyen-dd uca sedden ixef nsen i umenyi yar wadaf n tendint u ijegiden nni dd-usin, tuya- 
ten s yixef nsen deg iyyar. 10 Umi izra Yu’ab, aqa amenyi fa zeg urendad ura zi deffar n uyembub 
nnes, ixdar netta zi marra inni itwafarzen di feeskar n Israyil uca issbedd iten i umenyi ajemmad 
n Iramiyyen. 11 Min iqqimen n rgens igga iten sadu i ufus n umas Abicay u nitni ssbedden ten 
ajemmad n ayt n £ammun. 12 Inna netta “Mara Aram ijhed xafi, xenni as-dd, ewe ayi afus! Mara 

ayt n Sammun jehden xak, xenni ad dd-asey ad cek fekkey. 13 Iri d aryaz u ejj aney ad niri nemhed 
di ttwee n rgens nney u di ttwee n tneddam n AREBBI. Iri ad igg SIDI min igan mlih di tittawin 
nnes.” 14 Xenni iqarreb-dd Yu’ab d rgens i yars igan a? zzat i wudem n Aram i umenyi uca ina ttfen 
di tarewra zzat i wudem nnes. 15 Umi zrin ayt n Cammun, aqa Iramiyyen arewren, ttfen ura d nitni 
di tarewra zzat i wudem n umas Abicay uca eeqben yar tendint. Yu’ab yiwed yar Urcalim. 

16 Umi izra Aram aqa nitni twayellben zzat i wudem n Israyil, ssekken nitni ireqqasen uca 
semhen Iramiyyen inni tuya izeddyen yar ujemmad n yeyzar, ad ffyen, ura d Cubak, akumandar 
n reeskar n Hadar-Eazar. 17 Umi itwanna aya i Dawud, issmun netta marra Israyil, izwa L'Urdun, 
yusa-dd yarsen uca isedd ixef nnes i umenyi. Umi isedd Dawud ixef nnes i umenyi ak-d Ira¬ 
miyyen uca nitni mmenyen akides. 18 Iramiyyen arewren zzat i wudem n Israyil uca iqda Da¬ 
wud x sebea-araf n ikarruten n umenyi d arebein-araf n yerazen x idaren zeg Iramiyyen. Sawed 
inya Cubak, akumandar n reeskar nsen. 19 Umi zrin marra imsexxaren n Hadar-Eazar, aqa nitni 
twayellben zzat i wudem n ayt n Israyil, ggin nitni rehna ak-d Israyil uca sexxaren as. War dd- 
yusi di reeqer yar Iramiyyen ead ad fekken ayt n Eammun ict n twarat nnednit. 


O C\ ^ ar u< d e ttu n usegg w as njdid, di rweqt i dd itteffyen ijegiden yar umenyi, imsar aqa Yu’ab 
Zj V/igewwed reeskar. Netta yareddeg tammurt n ayt n Eammun uca inned i Rabba, ihsar 
itt, mintfa Dawud iqqim di Urcalim. Yu’ab iyreb x Rabba uca itehha tt. 2 Dawud ikkes tamrist 
n ujegid x uzegif nnes uca yufa rewzen nnes d ict n ‘talint’ n wurey u xas tayaqutin iyran. 
Tettwassars temrist x uzegif n Dawud. Netta yiwi-dd eawed ict n tkeccadt d tameqqrant attas zi 
tendint. 3 Rgens nni days igan, issuffey it uca issezzer iten sadu rmencarat u sadu iyarzimen n 
wuzzar u sadu ccwaqar n wuzzar. Ammu i igga Dawud ak-d marra tineddam n ayt n Eammun. 
Xenni ieqeb Dawud d marra rgens yar Urcalim. 

Amenyi ak-d Ifilistiniyyen 

4 Awarni as imsar, aqa ikkar eawed umenyi ak-d Ifilistiniyyen di Jazar. Rexdenni iyreb Sabkay, 
Ahucayi, x Saffay, wenni d ijj zeg ayt n Rafa, uca twasswadeen nitni. 5 U tuya din eawed amenyi 
ak-d Ifilistiniyyen. Ilhanan, mmis n Yaeir, iyreb x Lahmi, umas n Juliyat, zi Jat. Akeccud n lansa 
nnes igga am ijj n weemud n ukeccud n uxeyyed. 6 Uca ikkar eawed umenyi di Jat. Tuya din ijj n 
weryaz d azirar, s setta n idewdan deg ifassen nnes u setta n tfednin deg idaren nnes, marra rqedd 
nsen arebea u-eicrin. Ufa d netta itwaxreq-dd i Rafa. 7 Netta isstehza zi Israyil, maca Yunatan, 
mmis n Cimea, umas n Dawud, iyreb xas. 8 Ina twaxerqen-dd i Rafa di Jat u nitni wdan s ufus n 
Dawud u s ufus n imsexxaren nnes. 


Ahesseb n rgens d reiqab d wemcan n taddart n SIDI Arebbi 

r\ 1 Xenni ikkar-dd yebris x Israyil uca yucem Dawud hima ad ihseb Israyil. 2 Dawud inna i 
Zj -L Yu’ab u i imeqqranen n rgens “Uyurem, hesbem Israyil zi Bi’r-Sebea ar Dan uca awyem 
ayi-dd mechar, mahend necc ad ssney mechar idsen.” 3 Xenni inna Yu’ab “Iri ad yarni SIDI 
di rgens nnes am iga rexxu ead mya n tseqqar. Mayar ma war gin marra, sidi inu ajegid, d 
imsexxaren n sidi inu? Mayemmi yars yar sidi inu asitem-a? Mayemmi i ya idwer Israyil s 
umarwas?” 4 Maca awar n ujegid ijhed x Yu’ab u Yu’ab iffey, ikka marra Israyil uca ieqeb-dd 
yar Urcalim. 5 Yu’ab iwca i Dawud rqedd n rehsab n rgens am ikmer. Marra Israyil days milyun 
u-myat-araf n yeryazen inni izemmaren x ssif u Yahuda days arebea-my at u-sebein-araf n 
yeryazen nni izemmaren x ssif. 6 Maca ayt n Lawi d Binyamin war ten ihsib ca, mayar awar n 
ujegid tuya d aeiffi i Yu’ab. 

7 Tamesract-a tuya d taeeffant di tittawin n SIDI uca netta iwta Israyil. 8 Xenni inna Dawud i 
AREBBI “Necc xdiy xak attas, s minzi necc ggiy aya. Xenni rexxu, kkess rmuesiyyet x umsexxar 
nnek, minzi necc ggiy s tubbuherya attas.” 9 SIDI issiwer yar Jad, amwaraw n Dawud, inna 
10 “Uyur, siwer yar Dawud uca ini ‘Ammu i iqqar SIDI: Ad ac-dd ssarsey trata n tmesrayin. Ixdar 
ict zzaysent i cek. Ad ac tt ggey.’ ” n Jad yusa-dd yar Dawud, inna as ‘Ammu i iqqar SIDI ‘Ixdar 
cek: 12 Trata n isegg w usa n raz niy trata n iyuren i di i ya tetwahellked cek zzat i wudem n yenni 
cek ihsaren u ssif n reedyan nnek ad cek idfar, niy trata n wussan n ssif n SIDI, aqa-t d ttaeun 
di temmurt d Lmalak n SIDI ad ideyyee marra tammurt n Israyil? Xenni rexxu, xzar, mammec 
i ya yarrey x wenni i d ayi-dd issekken.’ ” 13 Xenni inna Dawud i Jad “Necc twahsarey attas. Ejj 
ayi ad wdiy deg ufus n SIDI, mayar arrehmet nnes d tameqqrant attas, war ttegg ad wdiy deg 
ufus n bnadem.” 

14 Uca issiwed SIDI ttaeun x Israyil uca wdan di Israyil sebein-araf n yeryazen. 15 Issekk SIDI ijj 
n lmalak yar Urcalim hima ad t ideyyee u umi ibda netta ad t ideyyee, izra it SIDI uca indem x 
tueeffna uca netta inna i lmalak n udeyyee “Cfa, sehwa rexxu afus nnek!” Tuya Lmalak n SIDI 
ibedd yar unedrar n Uyabusi Urnan. 

16 Umi issgaeeed Dawud tittawin nnes, izra Lmalak n SIDI ibedd jar temmurt d ujenna am ittef 
ufus nnes ssif isswizzed it x Urcalim. Xenni iwda Dawud d imeqqranen n rgens, am tuya rehhfen 
s txuncay n wecdan, s uyembub nsen yar temmurt. 17 Uca inna Dawud i SIDI “Ma war igi d necc 
i innan aqa ittxessa ad hesben rgens? Wah, d necc i tuya ixdan u iggin rmuesiyyet attas. maca 
ugi-ya, min ggin? A SIDI, AREBBI inu, ejj ad yiri ufus nnek i tecti yari d yar taddart n baba, war 
igi maca yar rgens nnek.” 

18 Xenni inna Lmalak n SIDI i Jad, ad yini i Dawud belli ittxessa i Dawud ad igaeeed hima ad iss- 
bedd ijj n uealtar i SIDI x unedrar n Uyabusi Arnan. 19 Uca Dawud igaeeed elahsab awar n Jad nni 
issiwer s yisem n SIDI. 

20 Uca inneqreb-dd Arnan, izra lmalak. Arebea n ihenjiren nnes i tuya yars igan, nnuffaren. 
Urnan tuya issarwat irden. 

21 Yiwed Dawud yar Arnan uca issgaeeed Arnan tittawin uca izra Dawud. Xenni iffey-dd netta 
zeg unedrar uca yudar zzat i Dawud s uyembub nnes yar temmurt. 22 Inna Dawud i Arnan “Ewe 
ayi anedrar hima ad xas bniy ijj n uealtar i SIDI. Ewe ayi amcan s ttaman nnes imun, hima ad 
issbedd ticti-ya di rgens.” 23 Arnan inna i Dawud “Ksi t i cek uca ad yegg, sidi inu ajegid, min 
igan d asebhan di tittawin nnes. Xzar necc ad wcey iyenduzen-a am tyarsa n weemad d dduzan 
n usarwet d akeccud i tmessi d irden i tewhibt n ryiget. Necc ad wcey aya marra.” 24 Inna ujegid 
Dawud i Arnan “Lla, necc xsey nican ad t syey s ttaman nnes ikmer, minzi min igan nnek, war 
t kessiy i SIDI hima ammu i ya wehhbey tayarst n weemad i SIDI i d ya inqamen bater.” 25 Ammu 
i iwca Dawud i Arnan deg wemcan nni iciqlen n wurey s yijj n rewzen n setta-mya n iciqlen. 
26 Dawud issbedd dinni ijj n uealtar i SIDI uca yiwi xas tiyarsa n weemad d tewhibin n ryiget. 
Netta iraya i SIDI u wanita yarra-dd xas s tmessi zeg ujenna x uealtar n weemad. 27 Inna SIDI i 
lmalak ad yarr ssif deg weyraf nnes. 

28 Di rweqt nni, umi izra Dawud aqa SIDI yarra-dd xas x unedrar n Uyabusi Arnan, yiwi din 
tiyarsa. 29 Di rweqt nni tuya tazeddiyt n SIDI, tenni tuya igga Musa di rexra d uealtar i tyarsa n 
weemad, x rgaeedet n Jibeun. 30 Dawud maca war izemmar ad din yuyur hima ad yarzu x SIDI, 
mayar netta tuya terqf it tigg w udi zi ssif n Lmalak n SIDI. 


21:15 ‘anedrar’ - niy ‘andrar’. 

Asewjed i rebni n zzawect 

r\ r\ 1 Inna Dawud “Da i ya tbedd taddart n SIDI, AREBBI, u da i yayifi uealtar n tyarsa n wecmad 
Z-i Lu i Israyil.” 2 Dawud yumur, ad ssmunen ibarraniyyen inni igan di temmurt n Israyil u netta 
igga isuydayen hima ad arzen izra ad ten ssuydan i rebni n taddart n SIDI. 3 Dawud issewjed 
attas n wuzzaf i fewtadat i tewwura n wadaf u i thenya n uearrad ufa d wattas n nnhas, deg 
ijj n fqedd i war izemmar ad itwawzen, 4 ura d akeccud n tengelt, ijj n fqedd war izemmar ad 
itwahseb, minzi ayt n Sidun d ayt n Sur ssiwden attas n ukeccud n tcejjart n tengelt yar Dawud. 
5 Dawud inna “Mmi Suliman d ahudri ead u d arhef. Taddart maca i ya itwassbedden i SIDI ad 
tifi d tameqqrant isseugen hima isem nnes d reezz nnes ad idwef yar marra timmura. Necc ad 
as sswejdey.” Ammu i issewjed Dawud attas qbe? i fmewt nnes. 

6 Xenni ifaya netta i mmis Suliman uca yumur it hima ad ibna ict n taddart i SIDI, AREBBI n Is¬ 
rayil. 7 Inna Dawud i Suliman “Mmi, necc simant inu tuya-t deg wuf inu hima ad bniy ict n tad¬ 
dart i yisem n SIDI, AREBBI inu. 8 Maca iffey-dd yari wawaf n SIDI, inna ‘Cek tessizzfed attas n 
idammen u teggid imenyan iqeshen. Cek war tbennid i yisem inu taddart, mayar cek tessizzred 
zzat i wudem inu attas n idammen x temmurt. 9 Xzar mmic wenni i d ac i ya itwarwen u netta 
i ya yifin d ijj n weryaz n fhudnet, mayar necc ad as wcey fhudnet zi marra reedyan i d as-dd 
innden, mayar isem nnes ad yifi Suliman u deg wussan nnes ad wcey rehna d rhudnet i Israyil. 

10 Netta ad ibna ict n taddart i yisem inu u netta ad yiri i necc d mmis u necc ad as ifiy d Tbabat 
u necc ad ssmetney rearc n tgelda nnes x Israyil i febda.’ 

11 Xenni fexxu, mmi inu, SIDI ad yiri akidek u cek ad tfefhed u cek ad tebnid taddart n SIDI, AREBBI 
nnek am mammec tuya xak issiwef. 12 Ifi ad ac iwc SIDI tiyit d reeqer ura d usuyar x Israyil hima ad 
tetwahda ccariea n SIDI, AREBBI nnek . 13 Xenni ad tifid tferhed xmi i ya tehdid hima ad ggen tiwessa 
d lfarayid, tinni yumur SIDI s Musa i Israyil. Iri d aryaz u iri tmehded, war ttegg w ed ca u war tefcif! 
14 Xzar-dd, di fehsaret inu sswejdey yar ufus i taddart n SIDI myat-afaf n ‘talint’ n wurey d 
wafef x wafef n ‘talint’ n nnuqart ura d nnhas d wuzzar afami war tzemmar ad tetwawzen. Ufa 
d akeccud u izra iwyey ten-dd. U cek ad xas tarnyed ead. 15 Cek yark sawed attas nyeryazen hima 
ad ggen fxedmet, isuydayen d remeugam i uneqqac n wezru d ukeccud d eram kur iwdan nni i 
yar tega refhamet di eram kur rxedmet. 16 Urey d nnuqart d nnhas d wuzzar anect war izemmar 
ad itwawzen. Kkar, egg it uca SIDI ad kidekyiri. 

17 Dawud yumur eawed i marra imeqqranen n Israyil, mahend ad ween afus i mmis Suliman 
u netta inna 18 “Ma war igi SIDI, AREBBI nwem, akidwem uca iwca awem rhudnet yar marra 
iyezdisen nwem? Mayar netta igga marra imezday n temmurt deg ufus inu uca tammurt tet- 
wagg sadu ufus inu zzat i wudem n SIDI u zzat i wudem n marra rgens. 19 Xenni rexxu, wcem ur 
d reemar nwem hima ad tarzum x SIDI, AREBBI nwem, uca kkarem uca bnam zzawect iqeddsen 
n SIDI AREBBI hima Ttabut n Reahd n SIDI d marra reqeue iqeddsen n AREBBI zemmaren ad 
twassidfen di taddart i ittwabnan i yisem n SIDI.” 


Dawud idebbar rxedmet n Ilawiyyen 

r\ q 1 Umi tuya Dawud iwsar u ijjiwen ussan, igga netta mmis Suliman d ajegid x Israyil. 
Z-k >3 2 Netta issmun-dd marra imeqqranen n Israyil ura d ikehhanen d ayt n Lawi. 3 Twahesben 
Ilawiyyen zi tratin n isegg w usa d sennej. Tuya fqedd nsen azegif azegif tmenya u-tfatin-afaf n 
yeryazen. 4 Zzaysen tuya din arebea u-eicrin-afaf n yenni itwaggen d imseyyaren x fxedmet di 
taddart n SIDI uca aqa din setta-afaf n iweqqafen d fqudat, 5 arbeca-afaf n ieessasen n tewwart 
d arebea-afaf n imedyazen i izran n usebbah i SIDI, ak-d dduzanat n Imusiqa nni ggiy necc, inna 
Dawud, hima ad ssemyaren SIDI s yezfan n usebbah. 

22:2 ‘yumur’ - s Teibranit ‘inna’. 

6 David ibda ten di terbiein, twasettfen elahsab ihenjiren n Lawi, Jarcun, Qahat d Marari. 

7 Zeg Ijarcuniyyen tuya-ten d Laedan d Cimei. 8 Ihenjiren n Laedan tuya-ten d azegif Yahiyil, 
Zitam d Yuwil, trata nyeryazen. 9 Ihenjiren n Cimei tuya-ten d Calumit, Haziyil d Haran, trata 
nyeryazen. Ina tuya-ten d izegifen n tudrin n ibabaten n Laedan. 10 Ihenjiren n Cimei tuya-ten d 
Yahat, Zayna, Yaeuc d Bariea. Ina tuya-ten d ihenjiren n Cimei. n Yahat tuya-t d azegif u Ziza 
wiss tnayen, maca Yaeuc d Bariea war tuyi yarsen ihenjiren attas. Yar rehsab twahesben nitni 
d ict n taddart n ibabaten. 

12 Ihenjiren n Qahat tuya-ten d Camram, Yishar, Hibrun d Cuzziyil, arebea nyeryazen. 13 ihenjiren 
n Camram tuya-ten d Harun d Musa. Harun itwaezer hima ad itwaqeddes d amqeddes qae, netta 
d ihenjiren nnes, i rebda, hima ad ibexxar jjawi zzat i wudem n SIDI, hima ad as isexxar u hima 
ad ibarek s yisem nnes i rebda. 14 Tarwa n Musa, aryaz n AREBBI, twarayan jar teqbic n Lawi. 
15 Ihenjiren n Musa tuya-ten d Jarcum d Ilieazar. 16 Zi tarwa n Jarcun tuya Cabuwil d azegif. 17 Mmis 
n Ilieazar tuya d azegif Rahabya. Ihenjiren nnedni tuya war yars ca. Ihenjiren n Rahabya maca 
tuya-ten deg wattas. 18 Zeg tarwa n Yishar tuya Calumit d azegif. 19 Ihenjiren n Hibrun tuya-ten d 
azegif Yariya, Amarya wiss tnayen, Yahziyil wiss trata d Yaqmaeam wiss arebea. 20 Zeg tarwa n 
Cuzziyil tuya Mixa d azegif d Yaciya wiss tnayen. 

21 Ihenjiren n Marari tuya-ten d Mahli d Muci. ihenjiren n Mahli tuya-ten d Ilieazar d Qis. 22 Ilieazar 
immut u netta war yars tuyi bu ihenjiren, maca yessis wah. Tarwa n Qis, aytmatsen, iwyen ten 
d tamyart. 23 Ihenjiren n Muci tuya-ten d Mahli d Cadir d Yarimut, trata nyeryazen. 

24 Ina d tarwa n Lawi, inni itwasettfen elahsab tudrin n ibabaten nsen, inni itwazemmen yar rehsab 
nsen s rqedd n ismawen nsen azegif azegif, inni iggin tasexxart i taddart n SIDI, zi eicrin 
isegg w usa sennej. 25 Mayar Dawud tuya inna “SIDI, AREBBI n Israyil, iwca rhudnet i rgens nnes 
u netta ad izdey di Urcalim i rebda.” 26 Netta inna eawed x ayt n Lawi “Nitni war hdijen ead ad ar- 
bun Tazeddiyt d marra reqcue nni i dd ittasen ak-d tsexxart.” 27 Minzi elahsab awaren ineggura 
n Dawud, tuya rqedd n tarwa n Lawi d inni igan zi eicrin isegg w usa sennej. 28 Nitni bedden ak-d 
tarwa n Harun di tsexxart di taddart n SIDI, yar uhettu x remrahat barra u x ixammen n rexzen 
u x usizdeg n marra reqcue iqeddsen d rxedmet n tsexxart di taddart n AREBBI, 29 umi sswejden 
nitni ayrum n wescan d waren n ssmid i tewhibt n fyiget d terfaf bra antun, umi ssxedmen axdim 
u gg w in arecti u man aya i marra rqedd d marra reqyas 30 u mahend ad irin wejden di kur ssbeh 
hima ad sebbhen u ad ssemyaren i SIDI ar ateffu n tmeddit, 31 u mahend ad awyen rebda marra 
tiyarsa n wecmad n SIDI zzat i wudem n SIDI elahsab rqedd i yega di lfarida i d as ittriqqan, deg 
wussan n ssebt, deg iyuren n jdid u di reeyud itwaggen. 32 Ittxessa asen ad hdan taweqqaft nsen 
i Uqidun n Umsagar d tweqqaft nsen i zzawect iqeddsen d tweqqaft nsen yar uyezdis n tarwa n 
Harun, aytmatsen, yar tsexxart n taddart n SIDI. 

Tirbiein n ikehhanen 

r\ a 1 Tirbiein n tarwa n Harun. Ihenjiren n Harun tuya-ten d Nadab, Abihu, Ilieazar d Itamar. 
Lu a. 2 Nadab d Abihu mmuten zzat i wudem n babatsen. War yarsen bu ihenjiren. Ilieazar d 
Itamar tuya ttsexxaren am ikehhanen. 

3 Dawud ibda ten jmie ak-d Saduq zi tarwa n Ilieazar d Aximalik zi tarwa n Itamar elahsab ta¬ 
weqqaft nsen i tsexxart nsen. 4 Ufin aqa yar tarwa n Ilieazar attas n izegifen jar yeryazen x yar 
tarwa n Itamar. Bdan ten ammeni: jar tarwa n Ilieazar aqa din settac n izegifen n tudrin n ibaba¬ 
ten u jar tarwa n Itamar tmenya n izegifen n tudrin n ibabaten. 5 Nitni bdan ten s tqedduht, am 
yina niy am yina, mayar imeqqranen n zzawect iqeddsen d imeqqranen n AREBBI tuya-ten zi 
tarwa n Ilieazar u zi tarwa n Itamar. 

6 Camaya, mmis n Natanyil, wenni tuya d amarir zi teqbic n Lawi, izemmen iten zzat i wudem n 
ujegid d rhukkam d ukehhan Abyatar d Aximalik, mmis n Abyatar, u zzat i wudem n izegifen 
n tudrin n ibabaten jar ikehhanen u jar Ilawiyyen. Ggin taqedduht i ict n taddart n ibabaten i 
Ilieazar, xenni i ict n taddart n ibabaten i Itamar. 7 Taqedduht tamezwarut tekkar as-dd i Yahuy- 
arib, wiss tnayen i Yadeiya, 

8 wiss trata i Harim, wiss arebea i Saeurim, 9 wiss xemsa i Malkiya, wiss setta i Miyamin, 10 wiss 
sebea i Huqqus, wiss tmenya i Abiya, 11 wiss tesea i Yacuea , wiss eecra i Cakanya, 12 wiss hittac i 
Ilyacib, wiss teneac i Yaqim, 13 wiss trettac i Huffa, wiss arbeetac i Yacabad, 14 wiss xemmestac i 
Bilja, wiss settac i Immir, 15 wiss sebetac i Hizir, wiss tmentac i Hafsis, 16 wiss tseetac i Faqahya, 
wiss eicrin i Yahazqiyil, 17 wiss wahit u-eicrin i Yaxin, wiss tnayen u-eicrin i Jamul, 18 wiss trata 
u-eicrin i Dalaya, wiss arebea u-eicrin i Maeazya. 19 Ina tuya xasen taweqqaft mahend ad adfen 
taddart n SIDI elahsab asettefn tasexxart nsen am mammec lfarida i dd-yusin s ufus n babatsen 
Harun am mammec i d as yumur SIDI, AREBBI n Israyil. 

Tiwacunin n Ilawiyyen 

20 Zi jjihet n usettef n min iqqimen n tarwa n Lawi, aqa Cubayil tuya d azegif i ihenjiren n Eamram 
u Yahadya i tarwa n Cubayil. 21 1 Rahabya: i tarwa n Rahabya idwef Yaciya d azegif. 22 1 tarwa n 
Yishar Calumit. I tarwa n Calumit Yahat. 23 U x tarwa n Hibrun tuya Yariya d amezwaru, Amarya d 
wiss tnayen, Yahziyil d wiss trata, Yaqmaeam wiss arebea. 24 1 tarwa n Euzziyil Mixa. I tarwa n 
Mixa: Camir. 25 Umas n Mixa tuya d Yacciya. I tarwa n Yaciya Zakarya. 26 Ihenjiren n Merari tuya- 
ten d Mahli d Muci. Ihenjiren n Yaeazya: Banu tuya d azegif. 27 Tarwa n Marari: i mmis Yaeazya: 
Cuham, Zakkur d Eibri. 28 1 Mahli Ilieazar. Netta tuya war yars bu ihenjiren. 29 1 Qis: ihenjiren 
n Qis: Yarhamyil. 30 Ihenjiren n Muci tuya-ten d Mahli, Eadir d Yarimut. Ina tuya-ten d tarwa n 
Lawi, twasettfen elahsab tudrin n ibabaten nsen. 

31 Ura d nitni ndaren tiqedduhin amecnaw aytmatsen, tarwa n Harun, zzat i wudem n ujegid 
Dawud d Saduq d Aximalik d izegifen n tudrin n ibabaten jar ikehhanen u jar Ilawiyyen, am 
ibabaten inni igan d azegif am umatsen d amezyan qae. 

Imedyazen 

r\ 1 Dawud d ikumandaren n reeskar eezren i tsexxart zi tarwa n Asaf d Himan d Yadutun, 
/-i -D iryazen inni ittnebben s rgambriyat d lharpat d tagunin n wuzzar. Rqedd n yeryazen i 
iggin rxedmet n tsexxart tuya-t d wa: 2 Zi tarwa n Asaf tuya-ten Zakkur d Yusuf d Natanya d 
Acriyil, ihenjiren n Asaf, d inni i igan sadu ufus n Asaf, wenni tuya ittnebban x iceyyaren n 
ujegid. 3 X Yadutun: tarwa n Yadutun tuya-ten d Jadalya, Sari, Yiceiya, Hacabya d Mattatya, 
setta n yeryazen, inni igan sadu ufus n babatsen Yadutun, wenni tuya ittnebba s rgambri, hima 
ad qadan d ssemyaren SIDI. 4 X Himan: tarwa n Himan tuya-ten d Buqqiya, Mattanya, Euzziyil, 
Cabuwil, Yarimut, Hananya, Hanani, Iliyata, Jiddalti, Rumamti-Eazar, Yucbaqaca, Malluti, Hutir 
d Mahziyut. 5 Nitni marra tuya-ten d tarwa n Himan, amwaraw n ujegid s fefhamet n wawaren n 
SIDI. Hima ad issgaeeed icc nnes yarzef SIDI i Himan arbeetac n ihenjiren d thenjirin. 

6 Marra ina tuya-ten sadu ufus n babatsen, n Asaf, Yadutun d Himan, i izran di taddart n SIDI s 
tagunin n wuzzar d lharpat d rgambriyat, i tsexxart di taddart n AREBBI sadu ufus n AREBBI. 

7 Rqedd nsen, jmie ak-d aytmatsen, inni tuya twassremden deg izran i SIDI, n marra inni yarsen 
tizemmar di man aya, tuya-t mitayn u-tmenya u-tmanyin. 

8 Nitni ndaren tiqedduhin i teessast, am umezyan am umeqqran, am umsermad am umehdar. 

9 Taqedduht tamezwarut tekkar as-dd i Yusuf. 

Wiss tnayen i Jadalya. Netta d aytmas d ihenjiren nnes, teneac nyeryazen. 

10 Wiss tfata tekkar as-dd i Zakkur. Ihenjiren nnes d aytmas, teneac nyeryazen. 

11 Wiss arebea tekkar as-dd i Yasri. ihenjiren nnes d aytmas, teneac nyeryazen. 12 Wiss xemsa 
tekkar as-dd i Natanya. Ihenjiren nnes d aytmas, teneac nyeryazen. 

13 Wiss setta tekkar as-dd i Buqqiya. Ihenjiren nnes d aytmas, teneac nyeryazen. 

14 Wiss sebea tekkar as-dd i Yacaryila. Ihenjiren nnes d aytmas, teneac nyeryazen. 

15 Wiss tmenya tekkar as-dd i Yaceiya. Ihenjiren nnes d aytmas, teneac nyeryazen. 

16 Wiss tesea tekkar as-dd i Mattanya. Ihenjiren nnes d aytmas, teneac nyeryazen. 

17 Wiss eecra tekkar as-dd i Cimei. Ihenjiren nnes d aytmas, teneac nyeryazen. 

18 Wiss hitac tekkar as-dd i £azaryil. Ihenjiren nnes d aytmas, teneac nyeryazen. 

19 Wiss teneac tekkar as-dd i Hacabya. Ihenjiren nnes d aytmas, teneac nyeryazen. 

20 Wiss tfettac tekkar as-dd i Cubayil. Ihenjiren nnes d aytmas, teneac nyeryazen. 

21 Wiss arbeetac tekkar as-dd i Mattitya. Ihenjiren nnes d aytmas, teneac nyeryazen. 

22 Wiss xemmestac tekkar as-dd i Yarimut. Ihenjiren nnes d aytmas, teneac nyeryazen. 

23 Wiss settac tekkar as-dd i Hananya. ihenjiren nnes d aytmas, teneac nyeryazen. 

24 Wiss sebetac tekkar as-dd i Yacbaqacya. Ihenjiren nnes d aytmas, teneac nyeryazen. 

25 Wis tmentac tekkar as-dd i Hanani. Ihenjiren nnes d aytmas, teneac nyeryazen. 

26 Wiss tseetac tekkar as-dd i Malluti. Ihenjiren nnes d aytmas, teneac nyeryazen. 

27 Wiss eicrin tekkar as-dd i Iliyata. Ihenjiren nnes d aytmas, teneac nyeryazen. 

28 Wiss wahit u-eicrin tekkar as-dd i Hutir. Ihenjiren nnes d aytmas, teneac nyeryazen. 

29 Wiss tnayen u-eicrin tekkar as-dd ijiddalti. Ihenjiren nnes d aytmas, teneac nyeryazen. 

30 Wiss trata u-eicrin tekkar as-dd i Mahziyut. Ihenjiren nnes d aytmas, teneac nyeryazen. 

31 Wiss arebea u-eicrin tekkar as-dd i Rumamti-£azar. Ihenjiren nnes d aytmas, teneac nyeryazen. 


Ieessasen n tewwart, inni x reknuz d imehdayen 



Tirbiein n ieessasen n tewwura: 


N Iqurahiyyen: Macalamya, Quri, zi tarwa n Asaf. 2 Macalamya tuya yars ihenjiren: Zakarya 
tuya-t d amenzu, Yadieil wiss tnayen, Zabadya trata, Yatniyil wiss arebea, 3 £ilam wiss xemsa, 
Yuhanan wiss setta, llihu-£inay wiss sebea. 

4 Ufa £ubid-ldum tuya yars ihenjiren: Cameiya tuya-t d amenzu, Yahuzabad wiss tnayen, Yuwax 
wiss trata, Sakar wiss arebea, Natanayil wiss xemsa, 5 £amiyil wiss setta, Issakar wiss sebea, 
Faealtay wiss tmenya, mayar ibarek it AREBBI. 6 Ufa i mmis Cameiya twaxefqen as-dd ihenjiren, 
inni tuya d fhukkam di taddart n babatsen, minzi nitni tuya-ten d ayt bu-teyrudt imehden. 

7 Ihenjiren n Camaeya tuya-ten d £utni, Rafayil, £ubid-ldum, Ilzabad, aytmas, tarwa imehden, 
Ilihu d Camakya. 

8 Ina marra tuya-ten zeg ihenjiren n £ubid-ldum, nitni d ihenjiren nsen d wawmaten nsen, irya- 
zen imehden, ccuren s jjehd i tsexxart nsen, tnayen u-settin nyeryazen n £ubid-ldum. 9 Macala¬ 
mya tuya yars ihenjiren d wawmaten, tarwa imehden, tmentac nyeryazen. 

10 Husa, zeg ayt n Marari, tuya yars ihenjiren. Cimri tuya d azegif, waxxa netta war igi d amenzu, 
maca babas igga it d azegif. n Hilqiya tuya-t d wiss tnayen, Tabalya wiss tfata, Zakarya wiss 
arebea. Marra ihenjiren d wawmaten n Huca tuya-ten di tfettac n yeryazen. 12 X terbiein-a n 
ieessasen n tewwura, x izegifen n ayt bu-teyrudt, tuya ccyef n teessast, jmie ak-d aytmatsen, 
hima ad sexxaren di taddart n SIDI. 

13 Nitni ndaren taqedduht, am umezyan am umeqqran, i taddart n babatsen, i tewwart u i tew¬ 
wart nnedni. 14 Taqedduht i ccarq tekkar as-dd i Calamya. Ufa i mmis Zakarya, wenni d amca- 

war d amiyis, tewda as-dd taqedduht u taqedduht nnes ikkar as-dd i ccamal. 15 1 £ubid-ldum 
tekkar as-dd tqedduht i ljanub u i ihenjiren nnes i taddart n ixammen n rehrit. 16 1 Cuffim d 
Huca tekkar asen-dd tqedduht i lyarb, ak-d tewwart n Calkat yar webrid ameqqran igaeeden y ar 
zzawect. Ijj n ueessas tuya ibedd yar Ijj n ueessas innedni. 17 Yar manis i dd-tneqqar tfuct bedden 
setta n ieessasen u yar ccamal bedden din kur ass arebea. Yar ljanub cawed kur ass arebea u yar 
ixammen n rehrit tnayen u cawed tnayen. 18 Yar rebni barra yar uyezdis n lyarb n zzawect arebea 
yar webrid ameqqran u tnayen yar rebni n barra. 19 Tina tuya d tarbiein n ieessasen n tewwura 
zi tarwa n Uqurahi u zi tarwa n Marari. 

20 Uca aytmatsen Ilawiyyen tuya-ten x txubay n taddart n SIDI u x reknuz n reqcue itwaqeddsen. 

21 Ihenjiren n Laedan, ihenjiren n Ujarcuni, inni tuya yar Laedan. Zeg izegifen n taddart n ibaba- 
ten, inni tuya-ten yar Laedan, Ajarcuni: Jahiyili. 22 Ihenjiren n Yahyili tuya-ten d Zitam d Yuwil, 
umas. Nitni tuya-ten x reknuz n taddart n SIDI. 

23 N Iramiyyen d Iyishariyyen d lhabruniyyen d £uzziyilen 24 tuya Cabuwil, mmis n Jarcum, 
mmis n Musa, d amehdayi x txubay. 25 Awmaten nnes zeg Ilieazar tuya-ten d mmis Rahabya, 
mmis nnes Yacaeya, mmis nnes Yuram, mmis nnes Zikri d mmis nnes Calumit. 26 Calumit wa- 
nita d aytmas tuya-ten x reknuz n reqcue itwaqeddsen, inni iqeddes iten ujegid Dawud ak-d 
izegifen n tudrin n ibabaten u ak-d imeqqranen x waref d x mya u ak-d ikumandaren n reeskar. 
27 Nitni tuya qeddsen ten zi garrat u zi tkeccadt hima ad zzaysen eedren taddart n SIDI. 28 Ufa 
marra min tuya iqeddes it umwaraw Samwil, d Cawul, mmis n Qis, d Abnir, mmis n Nir, d Yu’ab, 
mmis n Saraya. Marra min tuya itwaqeddsen tuya sadu afus n Calumit d aytmas. 

29 Zeg Iyishariyyen tuya-ten Kananya d ihenjiren nnes xeddmen am iweqqafen d rqudat barra 
di temmurt n Israyil. 30 Zeg lhabruniyyen, tuya yar Hacabya d aytmas, iryazen imehden, aref 
u-sebea-mya nyeryazen, taweqqaft x Israyil, yar ujemmad n L'Urdun yar lyarb, x marra rxedmet 
i SIDI d x tsexxart i ujegid. 31 Zeg lhabruniyyen tuya Yariya d azegif, n lhabruniyyen, n recyur 
nsen inni dd-iqqarsen zeg ibabaten. Deg usegg w as wiss arebein n tgeldit n Dawud twarzun u 
twafen ayt bu-teyrudt imehden di Yaezir di Jilead. 32 Aytmas tuya-ten d tarwa imehden, arfayn 
u-sebea-mya izegifen n tudrin n ibabaten. Ajegid Dawud igga ten x Irubiniyyen, Ijadiyyen d we- 
zyen n teqbic n Manassi, x marra timesrayin n AREBBI u x marra timesrayin n ujegid. 

Ikumandaren n reeskar 

r\ r—i l \xvdi d ayt n Israyil ak-d rqedd nsen, izegifen n tudrin n ibabaten d imeqqranen x waref 
/aid imeqqranen x mya ak-d iweqqafen nsen, inni tuya ittsexxaren i ujegid di marra 
timesrayin n tiggayin, x man wen i dd-ittasen d x man wen ittrahen u man aya zeg uyur ar uyur 
nnedni di marra iyuren n usegg w as. let n teggayt days arebea-araf nyeryazen. 


2 Yasubeam, mmis n Zabdiyil, tuya x terbiet tamezwarut i uyur wiss amezwaru. Tarbiet nnes 
days arebea-araf nyeryazen. 

3 Netta tuya zeg tarwa n Faras. Netta d azegif n marra ikumandaren n reeskar deg uyur ame¬ 
zwaru. 

4 Duday, Axuxi, tuya x taggayt n uyur wiss tnayen. Miqlut d amehdayi n terbiet nnes. Tarbiet 
nnes days arebea-araf nyeryazen. 

5 Banaya, mmis n Yahuyadae, akehhan ameqqran tuya d akumandar wiss trata n reeskar i uyur 
wiss trata. Tarbiet nnes days arebea-araf nyeryazen. 

26:15 ‘rehrit’ - niy ‘ixxamen n uxemmer’. 

6 Banaya wa tuya d bu-teyrudt n tratin u netta tuya x tratin. Mmis Bammizabad tuya x teggayt 
nnes. 

7 Basayil, mmis n Yu’ab, d wiss arebea i uyur wiss arebea u mmis Zabadya tuya awarni as. Tarbiet 
nnes days arebea-araf nyeryazen. 

8 Camhut, Ayazarahi, akumandar, tuya x taggayt wiss xemsa i uyur wiss xemsa. Tarbiet nnes 
days arebea-araf nyeryazen. 

9 £ira, mmis n Biqqis, Atiquei, tuya d wiss setta i uyur wiss setta. Tarbiet nnes days arebea-araf 
nyeryazen. 

10 Halis, Afalituni, zi tarwa n Ifrayim, tuya d wiss sebea i uyur wiss sebea. Tarbiet nnes days 
arebea-araf nyeryazen. 

11 Sibkay, Ahucati, n Izarahiyyen, d wiss tmenya i uyur wiss tmenya. Tarbiet nnes days arebea- 
araf nyeryazen. 

12 Abieazar, Aeanatuti, n Ibinyaminiyyen, tuya d wiss tesea i uyur wiss tesea. Tarbiet nnes days 
arebea-araf nyeryazen. 

13 Maharay, Anatufati, i Izarahiyyen, tuya d wiss eecra i uyur wiss eecra. Tarbiet nnes days 
arebea-araf nyeryazen. 

14 Banaya, Afareatuni, zi tarwa n Ifrayim, tuya d wiss hittac i uyur wiss hitac. Tarbiet nnes days 
arebea-araf nyeryazen. 

15 Xalday, Anatufati, n twacunt n Butniyil, tuya d wiss teneac i uyur teneac. Tarbiet nnes days 
arebea-araf nyeryazen. 

16 Ina bedden x tqebbar n Israyil: 

I Irubiniyyen tuya Ilieazar, mmis n Zikri, d amgewwed. 

I Icameuniyyen: Cafatya, mmis n Maeka. 

17 1 Lawi: Hacabya, mmis n Qamuwil. 

I Harun: Saduq. 

18 1 Yahuda: Ilihu, zeg aytmas n Dawud. 

I Issakar: Bumri, mmis n Mixayil. 

19 1 Zabulun: Yicmaeya, mmis n Bubadya. 

I Naftali: Yarimut, mmis n Bazaryil. 

20 1 ayt n ifrayim: Hucae, mmis n Bazarya. 

I wezyen n teqbic n Manassi: Yuwil, mmis n Fadaya. 

21 1 wezyen n teqbic n Manassi di Jilead: Jaddu, mmis n Zakarya. 

I Binyamin: Yaeisiyil, mmis n Abner; 

22 1 Dan: Bazaryil, mmis n Yaruham. 

Ina tuya d rhukkam n tqebbar n Israyil. 23 Dawud war iksi ca rqedd n yenni yar iga eicrin n 
isegg w usa d swadday, mayar SIDI tuya inna aqa netta ad yarr Israyil deg wattas am itran n ujenna. 

24 Yu’ab, mmis n Saruya, tuya ibda ad ihseb rgens, maca war t ikemmer umi dd-yusa ijj n lyadab d 
ameqqran x Israyil. X uyenni war itwagg rqedda deg wedlis n imezruyen n ujegid Dawud. 

Iwkiren n ujegid 

25 Bazamut, mmis n Badiyil, tuya x txubay n ujegid. 

Yunatan, mmis n Buzziya, tuya x txubay n temmurt, di tneddam, di dcurat u di lburjat. 

26 Bazri, mmis n Kalub, tuya ittefacbar x rxedmet deg iyyar hima ad carzen acar. 

27 Cimei, Aramati, tuya ittefacbar x ihwicen n tzayart. 

Zabdi, Acifmi, tuya x zzad n binu nni igan deg ihwicen n tzayart. 

28 Bael-Hanan, Ajadiri, tuya ittefacbar x ihwicen n zzitun u x izemmuren nni igan di Temmurt 
Iwatan. 

Yuwac tuya x zzad n zzect. 

29 Citray, Acaruni, tuya ittefacbar x ifunasen d tfunasin, inni ihedda di rewda n Carun. 

Cafat, mmis n Ealay, tuya x ifunasen d tfunasin di rewdat n teyzurt. 

30 Ubil, Asmaeili, tuya ittefacbar x ireyman, Yahadya, Amirunuti, tuya x tiyyar. 

31 Yaziz, Ahajri, tuya ittefacbar x wugi. 

Nitni marra tuya ten d imehdayen x wagra nni igan n ujegid Dawud. 

32 Yunatan, eemmis n Dawud, tuya d amcawar, ijj n bnadem d amiyis. Netta tuya eawed d amarir. 
Yahiyil, mmis n Hakmuni, tuya yar ihenjiren n ujegid yarebba iten. 

33 Axitufil tuya d amcawar n ujegid 

u Hucay, Arkiti, tuya d amedduker n ujegid. 

34 Yahuyadae, mmis n Banaya, d Abyatar tuya-ten awarni i Axitufil. 

Yu’ab tuya-t d akumandar n reeskar n ujegid. 

Dawud igga x Suliman mahend ad ibna zzawect n SIDI 

r\ q 1 David issmun di Urcalim marra imeqqranen n Israyil d rhukkam n tqebbar d 
Lu O imeqqranen n terbiein d imsexxaren n ujegid d imeqqranen x waref d imeqqranen x mya 
d imeqqranen i igan x marra agra d rkesbet n rmar n ujegid d ihenjiren nnes ura d imsexxaren 
icenneen d ayt bu-teyrudt, wah, kur bu-teyrudt imehden. 

2 lkkar ujegid Dawud, inna “Srem-dd yari, aytma d rgens inu! Necc simant inu tuya-t yari deg 
wur inu hima ad bniy ict n taddart n rhudnet i Ttabut n Reahd n SIDI u i tnebdat n idaren 
n AREBBI nney uca sswejdey necc i rebni. 3 Maca SIDI inna ayi ‘Cek war tbennid i yisem inu 
taddart, mayar cek d ijj n weryaz n imenyan u tessizred attas n idammen.’ 4 SIDI, AREBBI n 
Israyil, ifarz ayi zi marra taddart n baba hima ad dewrey d ajegid x Israyil i rebda, minzi netta 
ifarz Yahuda hima ad yiri d amgewwed uca xenni taddart n baba zi taddart n Yahuda uca jar 
ihenjiren n baba yarda dayi u igga ayi d ajegid x marra Israyil. 5 Jar marra ihenjiren inu, mayar 
SIDI iwca ayi attas n ihenjiren, ifarz netta mmi Suliman hima ad iqqim x rkursi n tgelda n SIDI 
x Israyil. 6 Netta inna ayi ‘Mmic Suliman ad ibna taddart inu d remrahat inu, mayar netta i 
farzey d mmi u necc ad as iriy d babas. 7 Necc ad ssmetney tageldit nnes i rebda mara netta ad 
idfar tiwessa d lfarayid inu s jjehd, am mammec tega ass-a.’ 8 Xenni rexxu, ad awem eefmey zzat i 
tittawin n marra Israyil, agraw n rgens n SIDI, u deg imezzuyen n AREBBI nney, hima ad tehdam 
u ad tarzum marra tiwessa n SIDI, AREBBI nwem, mahend ad tettfem tammurt tasebhant tanita 
d rwart uca ad tt tejjem d rwart i rebda arrawen nwem awarni awem. 9 U cek, mmi Suliman, sen 
AREBBI n babac u sexxar as s wur imun d s reemar ixsen, minzi SIDI ittbeqqec marra urawen 
uca ifehhem marra min dd-ittasen yar ixarrisen n uzegifnney. Mara cek tarzud xas, netta ad 
zzayek itwaf, maca mara tsemhed days, ad cek indar i rebda. 10 Xzar rexxu, minzi SIDI ifarz i cek 
hima ad as tebnid ict n taddart d zzawect iqeddsen. Iri d aryaz uca egg it!” 

11 Dawud iwca i mmis Suliman ijj n umedya n wesqif u n rebniyat u n yexammen n txubay u n 
tyurfatin u yexxamen n daxer d umedya n wexxam n tqebbart n wesrah. 12 ura d ijj n umedya 
n marra min yars-dd yusa s Arruh x remrahat n taddart n SIDI u x marra ixammen i d as-dd 
innden u x marra ixammen n txubay n AREBBI d ixammen n txubay n tewhibin iqeddsen 13 uca 
x terbiein n ikehhanen d Ilawiyyen u x marra rxedmet i tsexxart n taddart n SIDI u x marra 
reqcue i tsexxart n taddart n SIDI. 14 X wurey s rewzen nsen n wurey i marra reqcue n tsexxart, 
ura i reqcue n nnuqart s rewzen nsen, i marra reqcue n tsexxart u i marra tasexxart. 15 Xenni 
rewzen i reqnader n wurey d refnarat nsen n wurey s rewzen n kur rqendir d refnarat nnes 

wehhdes, ura i reqnader n nnuqart rewzen n yijj n rqendir d refnarat nnes, am mammec dd- 
yusa ak-d tsexxart n kur rqendir. 16 Sawed rewzen n wurey i ttabrat i x twabezzeen ayrum, i kur 
ttabra wehdes ura d rewzen n nnuqart i ttabrat n nnuqart 17 ura d urey isfan i furcayat u i ttawyat 
i urucci u i ifenjaren n wurey, aqa rewzen n kur afenjar wehhdes, ura i ifenjaren n nnuqart 
rewzen i kur afenjar wehhdes 18 u i uealtar n rebxur s rewzen nnes s wurey isfan ura ammu cawed 
i umedya n ikarruten, i ixiruben n wurey inni ibezzeen wafriwen nsen uca drin Ttabut n Rsahd 
n SIDI. 

19 Man aya marra, inna Dawud, itwassefhem ayi s tira zeg ufus n SIDI, marra rexdayem i dd 
ittasen ak-d umedya n rebni. 

20 Xenni inna Dawud i mmis Suliman “Iri d aryaz u iri tmehded u egg it! War ttegg w ed ca u 
war arexxu, mayar SIDI AREBBI, AREBBI inu, ad yiri akidek. Netta war cek ittejji u war day- 
ek isemmeh yars ar akemmer n marra rxedmet i tsexxart di taddart n SIDI. 21 Xzar, aqa din 
tarbiein n ikehhanen d Ilawiyyen i marra tasexxart di taddart n AREBBI u i marra rxedmet aqa 
din yark marra inni i yar tega di rxadar nsen hima ad tt ggen s tiyit i kur rxedmet ura d rhukkam 
d marra rgens bedden akidek hima ad ggen marra awaren nnek.” 

Ssedqet i rebni n zzawect 

O (V Uca ^ nna u J e gid David i marra agraw n rgens “Mmi Suliman d ayennni wenni ifarz it 
h ds AREBBI. Netta cad d amezyan d arexfen uca rxedmet d tameqqrant, mayar war igi reqsar 
i ijj n bnadem maca i SIDI AREBBI. 2 S marra tizemmar inu sswejdey i taddart n AREBBI inu 
urey i min igan n wurey, nnuqart i min igan n nnuqart, nnhas i min igan n nnhas, uzzar i min 
igan n wuzzar, akeccud i min igan n ukeccud d izra n ‘bird’d izra i ya twaggen di tcuyar d izra 
ibarcanen yareqqen ura d izra itwassqareqcen, ura cad cram kur izra iyran, uca xenni attas n 
izra n rmarmur d acemrar. 3 Zi tayri inu i taddart n SIDI inu, ad arzfey zeg wagra inu sad urey 
d nnuqart, tiwa i min sswejdey necc i taddart n zzawect iqeddsen, 4 cad trata-araf n talint n 
wurey zeg wurey n Ufir d sebea-araf talint n nnuqart isfan mahend ad zzaysen henncen rehyud 
n ixxamen. 5 Urey i min igan n wurey d nnuqart i min igan n nnuqart, i marra rxedmet i ya 
tetwaggen s ufus n ihrayfiyyen. Man wen xenni ixsen ass-a ad iccur afus nnes s tewhibin i SIDI?” 
6 Xas uca iwyen imeqqranen n tudrin n ibabaten d rhukkam n tqebbar n Israyil d imeqqranen 
x waref d imeqqranen x mya d imeqqranen x rxedmet n ujegid tiwhibin nsen s rxadar. 7 Nitni 
arzfen i tsexxart n taddart n SIDI xemsa-araf n talint n wurey d eecra-araf draxmi d eecra-araf n 
talint n nnuqart d tmentac-araf n talint n nnhas d mya-aref n talint n wuzzar. 8 Wenni yar ufin 
izra iyran, iwc iten i wexxam n txubay n taddart n SIDI wenni tuya sadu ufus n Yahiyil, Ajarcuni. 

9 Rgens ifarh s tewhibin nsen i immewcen s rxadar, mayar nitni wcin zeg wur imun qae s rxadar 
i SIDI uca ajegid Dawud ifarh ict n refrahet d tameqqrant attas. 

Izri n usemyar n Dawud 

10 Dawud isseug SIDI zzat i tittawin n marra agraw n rgens, inna 

“Ttwaseuged cek, SIDI, AREBBI n babatney Israyil, zi rebda yars ar rebda! 

11 1 cek, a SIDI, remyaret d tizemmar d reezz d ccan d kadama, minzi marra min igan deg ujenna 
u x temmurt i igan nnek. Zzayek, a SIDI, i tega tageldit uca cek tessgaecded ixef nnek d azegif 
tiwa marra. 

12 Agra d ccan zzat i wudem nnek u cek tsegded x marra min igan. Aqa-t deg ufus nnek hima ad 
tewced remyaret d jjehd i marra. 

28:18 ‘ixiruben’ - ijj n lmarka n lmalakat. 

13 Xenni rexxu, AREBBI nney, neccin nettqada cek u nettsebbeh deg yisem n reezz nnek. 

14 Mayar min eniy necc d min iena rgens inu, aqa neccin yarney tizemmar ad newc ammu s 
rxadar? Zzayek dd-ittas marra u min i d ac newca, newca it zeg ufus nnek. 

15 Mayar neccin myir d ibarraniyyen d imezday n zzyada zzat i wudem nnek, am rejdud nney. 
Ussan nney x temmurt amecnaw ict n tiri u rayas war din igi. 

16 SIDI, AREBBI nney, zeg ufus nnek yusa-dd marra afeyyed-a i nessewjed hima ad nebna ict n 
taddart i cek, i yisem nnek d amqeddes. Marra aya d nnek. 

17 Necc ssney, a AREBBI inu, aqa cek tqegbed ur uca aqa itteejeb ac useggem. Necc, deg useggem 
n wur inu, wciy marra aya s rxadar u zriy s refrahet, aqa ura rgens nnek i da igan, iwca ac t s 
rxadar. 

18 A SIDI, AREBBI n rejdud nney, n Ibrahim d Ishaq d Israyil, hda xenni i rebda aqa aya ad yejj 
ttabee nnes x ixarissen deg wur n rgens nnek u ndeh ur nsen yark! 

19 Ewe ura i mmi Suliman ijj n wur imun qae mahend netta ad ihda rumurat nnek d cchadet 
nnek d tiwessa nnek u mahend ad yegg marra u mahend ad tebnid reqsar-a i x sswejdey necc.” 

Suliman igaeeed rkursi iggellden n SIDI uca Dawud immut 

20 Xenni inna Dawud i marra agraw n rgens “Ssugem SIDI, AREBBI nwem!” Xenni isseuga marra 
agraw n rgens SIDI, AREBBI n rejdud nsen. Nitni udaren azegif uca qqunjren i SIDI u i ujegid. 
21 Tiwecca nnes iwyen nitni tiyarsa i SIDI. Nitni iwyen aref n imwan d aref n icarriyyen d aref 
n ihuriyyen ak-d marra tiwhibin n useyyeb d tyarsa n weemad i SIDI u xenni attas n tyarsa i 
marra Israyil. 22 Deg wass nni ccin u swin nitni s refrahet tameqqrant zzat i wudem n SIDI u 
nitni ggin Suliman, mmis n Dawud, d ajegid i twarat wiss tnayen u nitni dehnen t d amgewwed 
zzat i SIDI u Saduq dehnen t d akehhan. 23 Suliman iqqim x rearc n SIDI am ujegid deg wemcan n 
babas Dawud. Netta iff eh u marra Israyil isra as. 24 Marra rhukkam d ayt bu-teyrudt ura d marra 
ihenjiren n ujegid Dawud, wtin deg afus ad qqimen sadu afus n ujegid Suliman. 25 SIDI yarra Su- 
layaman ad idwer d ameqqran ar ttarf zzat i tittawin n Israyil. Netta iwca as aweqqar igellden i 
tuya war igi ura yar ijj n ujegid x Israyil qber nnes. 

26 Ammu i ihkem Dawud, mmis n Yassa, x marra Israyil. 27 Ussan nni tuya ihkem x Israyil, aqa- 
ten arebein n isegg w usa. Netta ihkem di Hibrun sebea n isegg w usa u di Urcalim trata u-tratin 
n isegg w usa. 28 Netta immut umi icab mlih, ijjiwen ussan, agra d ueugi. Mmis Salomo idwer d 
ajegid deg wemcan nnes. 29 imezruyen n ujegid Dawud, imezwura d ineggura, aqa twazemmen 
deg wedlis n imezruyen n umwaraw Samwil u deg wedlis n imezruyen n unabi Natan u deg 
wedlis n imezruyen n umwaraw Jad 30 s marra minyuran x tgelda nnes u x tzemmar nnes u x 
ikuden i xas-dd ikkin ura x Israyil u x marra tigeldawin n temmura. 

Suliman ittar tiyit zi SIDI 

I 1 Suliman, mmis n Dawud, itwassemten di tgelda nnes, minzi SIDI, AREBBI nnes, tuya-t akides 
uca yarni di remyaret nnes a? ttarf. 2 Suliman issiwer ak-d marra Israyil, ak-d imeqqranen 
x waref u x mya u ak-d rqudat u ak-d marra imeqqranen di marra Israyil, izegifen n tudrin n 
ibabaten. 3 Nitni ttfen abrid, Suliman d marra agraw n rgens akides, yar rgaeedet nni igan yar 
Jibeun, minzi dinni i tuya aqidun n Umsagar n AREBBI i igga Musa, amsexxar n SIDI, di rexra. 
4 Maca Dawud yiwi Ttabut n AREBBI zi Qiryat-Yaearim yar wemcan i dd as issewjed Dawud, 
minzi netta iwta ijj n uqidun i Ttabut di Urcalim. 5 Aealtar n nnhas nni igga Basaliyil, mmis n 
Uri, mmis n Hur, tuya din zzat i Uqidun n Umsagar n SIDI. Suliman yarzef din jmie ak-d marra 
agraw n rgens 6 uca issgaeeed din Suliman, zzat i wudem n SIDI, ict n tyarst x uealtar n nnhas nni 
igan yar Uqidun n Umsagar. Netta iqeddem xas aref n tyarsa n wecmad. 

7 Di giret nni, iban-dd AREBBI i Suliman, inna as “Ttar, min texsed ad ac t wcey!” 8 Suliman inna 
i AREBBI 

“Cek tessecned i baba Dawud tamexsiwt nnek icewwaren u teggid ayi d ajegid deg wemcan 
nnes. 9 Xenni rexxu, a SIDI AREBBI, ejj ad iffey wawar i tessiwred ak-d baba Dawud s tidett, 
minzi teggid ayi d ajegid x ijj n rgens iwsee am teejjajt n tmurt. 10 Ewe ayi rexxu tiyit d tussna, 
hima ad ffyey u ad eeqbey zzat i wudem n rgens-a, minzi wi izemmaren ad ihkem x rgens-a 
ameqqran s rheqq?” 

11 Xenni inna AREBBI i Suliman 

“Minzi aya yark deg wur u minzi cek war tettared agra, reksibet niy ccan niy tudart n yenni i 
cek icarrhen u war tettared tudart tazirart, maca minzi tettared tiyit d tussna hima ad tgeww- 
ded rgens inu s rheqq, i wenni umi i x cek ggiy d ajegid, 12 aqa temmewc ac rexxu tiyit d tussna u 
ad ac wcey agra d reksibet d ccan am mammec war ten ittif ura d ijj n ujegid zzatek u war ttirin 
ead ammu awarni ac. 


Afyyed n wagra n Suliman 

13 Yiwed-dd Suliman zi rgaeedet nni igan yar Jibeun, zi zzat n Uqidun n Umsagar, di Urcalim 
uca ihkem x Israyil. 14 Suliman issmun ikarruten d imnayen. Netta tuya yars aref u-arebea-mya 
n ikarruten d teneac-araf n imnayen uca yiwyi ten yar tneddam n ikarruten u yar ujegid di 
Urcalim. 15 Ajegid igga nnuqart di Urcalim amecnaw anect n yezra uca netta igga ticejjura n 
tengelt anect n ubarru n izemmuren nni igan di Temmurt Iwatan. 16 Iwyen-dd iysan i Suliman 
zi Misra s ufus n ict n terbiet n tsebbabt n ujegid nni ten teksi s yijj n ttaman imetnen zeg ict n 
terbiet nnednit n tsebbabt. 17 Iwyen-dd ijj n ukarru uca ssuffyen t-idd zi Misra s ijj n ttaman n 
setta-myat n uciql n nnuqart u ijj n uyis s mya u-xemsin n uciql. Nitni ssuffyen ten s ufus nsen 
i marra ijegiden n Ihittiyyen u i ijegiden n Aram. 18 Suliman inna aqa d rweqt hima ad tetwabna 
ict n taddart i yisem n SIDI d ict n taddart i tgelda nnes. 

Asewjed i rebni n zzawect di Urcalim 

2 1 Suliman ihseb sebein-araf n yeryazen i tarebbut d tmenyin-araf n yeryazen d isuydayen 
x idurar ura d tratin u-setta-mya n yenni igan xasen d iweqqafen. 2 Xenni issekk netta 
imsexxaren yar Huram, ajegid n Sur, inna “Egg akidi am mammec teggid ak-d baba Dawud, 
tessekked yars akeccud n tcejjart n tengelt mahend ad ibna taddart i yixef nnes hima ad days 
izdey. 3 Xzar necc xsey ad bniy ict n taddart yar yisem n SIDI, AREBBI inu, hima ad as tt qeddsey, 
hima ad ssgaeedey din rebxur ittfuhen zzat i wudem nnes u hima ad din ssarsey rebda ayrum 
n wescan u hima ad din qeddme y tiyarsa n wecmad, yar ssbeh u s giret, deg wussan n ssebt, deg 
iyuren imaynuten u di reeyad itwaggen n SIDI, AREBBI nney. D man aya itwagg x Israyil i rebda. 
4 Taddart i ya bniy, ad tiri d tameqqrant, mayar AREBBI nney d ameqqran x marra irebbiten. 
5 Man wen i yar tega tzemmar ad as ibna ict n taddart? Aqa ajenna, wah ajenna n ijenwan, war 
izemmar ad t iksi! U min eniy necc, aqa necc ad as bniy ict n taddart myir hima ad ssgaeedey 
rebxur zzat i wudem nnes? 6 Xenni rexxu, sekk ayi-dd ijj n weryaz izemmar ad ixdem s wurey d 
nnuqart d nnhas d wuzzar ura s ufifu adehmi d uzegg w ay yugyen d udehmani u wenni issen ad 
igg inqacen, mahend ad ixdem jmie ak-d imiyisen, inni yari di Yahuda u di Urcalim, inni dd-yiwi 
baba Dawud. 7 Siwed ayi-dd ura d akeccud n tcejjart n n tengelt d umerzi d ukeccud n tcejjart 
n sandel azegg w ay, minzi necc ssney, aqa imsexxaren nnek tthakan deg unezdam n tcejjura 
n Lubnan, u xzar, imsexxaren inu ad ween afus i imsexxaren nnek 8 mahend ad ayi sswejden 
marra akeccud nni, mayar taddart nni i ya bniy, ad tiri d tameqqrant d reejeb. 9 U xzar, necc ad 
wcey i imsexxaren nnek, inni d inezdamen nni izeddmen akeccud, eicrin-aref n fqedd n ‘kur’ n 
yirden d eicrin-araf fqedd n ‘kur’ n temzin d eicrin-araf n fqedd n ‘bat’ n binu d eicrin-araf n fqedd 
n ‘bat’ n zzect. 10 Huram, ajegid n Sur, yarra-dd aseqsi s tira uca issekk tabrat-a yar Suliman 
“Mayar SIDI ittexs rgens, igga cek d ajegid xasen.” 

11 Uca xenni inna Huram “Itwasseuga SIDI, AREBBI n Israyil, wenni iggin ajenna d temmurt, aqa 
netta iwca i Dawud ijj n uhenjir d amiyis wenni yar tega refhamet d reeqer, wenni i ya ibnan ict 
n taddart i SIDI ura i tgelda nnes! 12 Xenni rexxu, necc ad ssekkey ijj n weryaz izemmar, wenni i 
yar tega refhamet, u netta d Huram Abi, 

13 mmis n ict n temyart zeg yessis n Dan. Babas d ijj n weryaz zi Sur wenni yar i yega tussna hima 
ad ixdem s wurey, nnuqart, nnhas, uzzar u s wezru d ukeccud, s ufifu arjuwani d udehmani, s 
reqten azdad u s ufifu azegg w ay yugyen u hima ad inqec eram kur ineqqacen u hima ad yarcem 
eram kur ireqqamen nni i d as i ya immewcen, u man aya jmie ak-d imiyisen nnek d imiyisen 
n babac Dawud. 14 Xenni rexxu, ad issekk sidi inu irden d temzin d zzect d binu, min xef tuya 
issawar, yar imsexxaren nnes. 15 Neccin ad nezdem ticejjura n Lubnan anect i d ac ittxessan uca 
neccin ad ac tent i-dd nawi x tyarruba n thenya x rebhar yar Yafa u cek ad tent tessgaeeded 
xenni yar Urcalim. 16 Suliman ihseb marra iryazen ibarraniyyen nni igan di temmurt n Israyil, 
awarni i rehsab umi ten ihseb babas Dawud. Ufin aqa din mya u-trata u-xemsin-araf nyeryazen. 
17 Sebein-araf zzaysen igga i-ten d inni yarebbun rehmer u tmanyin-araf d isuydayen x idurar n 
Lubnan d setta u-tratin-mya igga i-ten d iweqqafen hima ad ggen rgens ad ixdem. 


Rebni n zzawect 


3 1 Suliman ibda rebni n taddart n SIDI di Urcalim x wedrar n Muriyya, mani dd-iban i babas 
Dawud u mani issewjed Dawud ijj n wemcan x wendrar n Uyabusi Urnan. 2 Netta ibda rebni 
deg uyur wiss tnayen, deg wass wiss tnayen deg usegg w as wiss arebea n tgeldit nnes. 3 Wanita 


2:7 ‘amerzi’ - niy ‘amedzi’. 
3:1 ‘anedrar’ - niy ‘andrar’. 

d dsas i issars Suliman i febni n taddart n AREBBI: tuzzeggart nnes deg iyagen, elahsab feqyas 
amezwaru, tuya-tt settin n iyagen d tiru nnes tuya-t eicrin n iyagen. 4 Asqif n wadaf, nni tuya igan 
yar zzat n tuzzeggart n taddart, tuya-t days eicrin n iyagen umi t eebbaren yar zzat n tiru n taddart 
u fuefa nnes tuya-t days mya u-eicrin n iyagen. Tuya idfa wesqifn wadaf yar daxef s wurey isfan. 
5 Taddart tameqqrant igga as tazeqqa s ukeccud n tcejjart n umerzi uca yarni xas wurey izedgen 
u izewweq it s tcejjura n tini d tlullucin. 6 Sawed izewweq netta taddart s yizra iyfan. Urey 
tuya d urey zi Farawayim. 7 Ammu i idra netta taddart d thenya d tnebdatin d fehyud nnes d 
tewwura nnes s wurey uca inqec ixiruben di rehyud. 

8 Netta igga ufa d axxam n Uqdas n Uqeddas. Tuzzeggart nnes days eicrin n iyagen umi t eebbaren 
yar zzat n tiru n taddart. Ufa d tiru nnes tuya-t eicrin n iyagen. Netta idra i-t s setta-mya n ‘talint’ 
n wurey izedgen. 9 Rewzen n imesmaren issekk w a xemsin n uciql n wurey. Idra ura d tiyurfatin 
n sennej s wurey. 10 Deg wexxam n Uqdas n Uqeddas igga tnayen n ixiruben, am fxedmet n 
wenqac, u ifehhef i-ten s wurey. 11 Afriwen n ixiruben jmie eebbaren eicrin n iyagen di tuzzeg¬ 
gart. Afriw amezwaru ieebbar xemsa n iyagen n tuzzeggart u ittakk w ad fhid n taddart. Afriw 
nnedni n xemsa n iyagen ittakk w ad afriw n uxirub nnedni. 12 Afriw n uxirub nnedni ieebbar ura 
d xemsa n iyagen uca ittakk w ad rhid n taddart. Afriw nnedni n xemsa n iyagen ifeqqef afriw 
n uxirub nnedni. 13 Afriwen n ixiruben-a twabezzeen eicrin n iyagen u nitni bedden x idaren 
nsen d iyembab nsen ssewcen yar daxer n wexxam. 14 Netta igga ura d afehhaf s feqten adehmi d 
arjuwani d azegg w ay yugyen u zi feqten azdad uca igga xas ixiruben. 

Huram igga marra reqcue n nnhas i zzawect 

15 Yar zzat n taddart igga netta tnayen n ipilaren s ict n tzzeggart n xemsa u-tfatin n iyagen. 
Ttajj x tqiccat nnes tuya-t xemsa n iyagen. 16 Netta igga ufa d tilullucin am tinni deg wexxam n 
daxef uca igga i-tent x tqiccatin n ipilaren. Igga ufa d mya n iremmamen uca icedd i-ten yar 
tlullucin. 17 Netta issbedd ipilaren yar zzat n zzawect, ijjen x yeffus u ijjen x uzefmad. Wenni yar 
yeffus igga as Yaxin u wenni x uzefmad igga as Bueaz. 


4 1 Netta igga ufa d aealtar n nnhas. Tuzzeggart nnes tuya-tt eicrin n iyagen u fuefa nnes eicrin 
n iyagen. 2 Xenni igga netta tarimant ifesyen. Tuya reebar nnes eecra n iyagen zi ttarf af ttarf 
nnedni u tuya-tt d taquract. Tiddi nnes tuya-tt xemsa n iyagen uca ict n tezra n tfatin n iyagen 
inned as-dd. 3 Sadu nnes beddent fexyafat n iyenduzen, aqa nnden as-dd. Tifehhatin tuya i d 
as-dd innden qae, eecra di kuf ijj n uyif, tuya qqnent ak-d wayawya am quwwarent i trimant 
di tnayen n iseddiyyen. Iyenduzen twafesyen d ijjen ak-d trimant. 4 Tarimant tbedd x teneac 
n iyenduzen. Tfata zzaysen arrin udem nsen yar ccamal, tfata zzaysen arrin udem nsen yar 
fyarb, tfata zzaysen arrin udem nsen yar ljanub u tfata zzaysen arrin udem nsen yar ccarq. 
Tarimant tarsa xasen u marra zzeenquqat nsen dewfen yar daxef. 5 Tuya tarimant tegdar tiru n 
ufus u tma nnes am fxedmet izewwqen n tma n yijj n ufenjaf niy amecnaw tanewwact n ict n 
tlillect. X twawit nnes, aqa iksi teft-afaf n ‘bat. 6 Eawed igga netta eecra n tbanyutin uca zzaysen 
igga xemsa x yeffus u xemsa x uzefmad hima ad daysent ssirden. Min itwasswejden i tyarst n 
wecmad ssirden tt daysent, maca tarimant tuya-tt n ikehhanen mahend ad days ssirden ixef 
nsen. 7 Netta igga eecra n feqnadef n wurey elahsab lfarida u netta issbedd itent di zzawect, 
xemsa x yeffus u xemsa x uzefmad. 8 Netta igga eecra n tzewdiwin uca igga itent di zzawect, 


3:5 ‘amerzi’ - niy ‘amedzi’. 

3:7 ‘ixiruben’ - ijj n lmarka n lmalakat. 

4:2 ‘tarimant’ - s Teibranit ‘rebhar’ niy ‘il’. 

4:5 ‘taililect’ - ijj n lmarka n innuwwaren daysen azri attas. ‘bat’ - ijj n ‘bat’ erahar 20 niy 40 litru. 

xemsa x yeffus u xemsa x uzermad. Igga ura d mya n ttawyat i urucci. 9 Netta igga remrah i 
ikehhanen d wazzay ameqqran ak-d tewwura i wazzay uca irehhef itent s nnhas. 10 Tarimant 
igga i-tt x uyezdis afusi, yar uyezdis n ccarq jjihet n ljanub. 11 Huram igga ura d tiydurin d 
iyenjajen d ttawyat i urucci. Ammu ikemmer Huram eye? n rxedmet i igga i ujegid Suliman i 
taddart n AREBBI. 

12 Igga tnayen n ipilaren d iquraren d ttijan i igan x uzegif n tnayen n ipilaren d tnayen n trac- 
ciwin hima ad zzaysent dren tnayen n iquraren n ttijan i igan x uzegif n ipilaren 13 ura d arebea- 
mya n iremmamen i tnayen n tracciwin: tnayen n iseddiyyen i kur tracca hima ad zzaysent dren 
tnayen n iquraren n ttijan nni igan tiwa sennej x wudem n ipilaren. 14 Igga ura d tikarrutin u 
x tkarrutin igga tbanyutin i usird , 15 Igga ura d tarimant d icten ura d teneac n iyenduzen sadu 
nnes 16 d teydurin d iyenjajen d furcayat d marra reqeue zzayes igga iten Huram Abi i ujegid Su¬ 
liman, i taddart n SIDI, zi nnhas icellelen. 17 Ajegid ikebb itent deg udewwar n L'Urdun di traxt 
igdaren jar Sukkut d Sarada. 

Suliman itthilla di marra min igan n wurey i zzaweet n SIDI 

18 Suliman igga marra reqeue-a x ubarru, arami war beqqcen ca di rewzen n nnhas. 19 Suliman 
igga marra reqeue i taddart n SIDI: aealtar n wurey d tzewdiwin min xef itwammars weyrum n 
wescan 20 d reqnader ak-d refnarat nsen zeg wurey qae, inni i ya itwassaryen elahsab lfarida 
zzat i wexxam n daxer, 21 nnewwac d refnarat d tjeqqadin n teftic, marra zeg wurey. Tuya-t d 
wurey izedgen. 22 Ura d tijeqqadin d ttawyat i urucci d tmejmarin d tqedduhin n jjawi tuya-tent 
zeg wurey izedgen. Adaf n taddart, tiwwura n daxer zzat i Uqdas n Uqeddas d tewwura n tad¬ 
dart, i wexxam n zzaweet, tuya-tent zeg wurey. 

Adeccen n zzaweet 

5 1 Ammu i tetwakemmer marra rxedmet i igga Suliman i taddart n SIDI. Uca issidef Suliman 
marra reqeue iqeddsen n babas: nnuqart d wurey d reqeue, uca issars man aya marra deg 
ixammen n txubay n taddart n AREBBI. 2 Xenni issmun Suliman imeqqranen n Israyil d marra 
izegifen n tqebbar, imeqqranen n ibabaten n ayt n Israyil, di Urcalim hima ad ssgaeeden Ttabut 
n Reahd n SIDI zi tendint n Dawud, tenni d Sihyun. 3 Marra iryazen n Israyil munen-dd yar 
ujegid yar ficta. Tuya-tt deg uyur wiss sebea. 

4 Marra imeqqranen n Israyil usin-dd uca ssgaeeden ikehhanen Ttabut. 5 Nitni ssgaeeden Tta¬ 
but n SIDI ak-d Uqidun n Umsagar ura d marra reqeue iqeddsen i tuya din igan deg Uqidun. 
Ssgaeeden aya ikehhanen d Ilawiyyen. 6 Suliman ajegid d marra tamesmunt n Israyil, tenni 
i tuya yars-dd imunen, tuya-tt akides zzat i Ttabut. Nitni wehhben ugi d rebhayem nni bra 
rehsab di ssibbet n ubarru i di igan. 7 Iwyen ikehhanen Ttabut n Reahd n SIDI yar wemcan nnes, 
yar wexxam n daxer n taddart, deg Uqdas n Uqeddas, a? sadu wafriwen n ixiruben, — 8 mayar 
ixiruben bezzeen tnayen n wafriwen nsen x wemcan n Ttabut uca ixiruben drin Ttabut d 
ieumad nnes i tarebbut zi sennej, — 9 zi senni ssrehmen ieumad n tarebbut mahend ad banent 
texfawin n ieumad i dd-iffyen zi Ttabut yar zzat n wexxam n daxer, maca war dd-ttbinint zi 
barra. Aqa-tt din a? ass-a. 10 Tuya war igi ca di Ttabut, myir tnayen n terwihin i days issars Musa 
yar Hurib, arami igga SIDI ijj n reahd ak-d ayt n Israyil umi dd-ffyen zi Misra. 

11 Uca imsar arami dd-ffyen ikehhanen zeg Uqeddas - mayar marra ikehhanen nni tuya izem- 
maren ad twafen, tuya qeddsen ixef nsen bra mma ad ween taynit i terbiein nsen — 12 uca 
Ilawiyyen d imedyazen, nitni marra, Asaf, Hayman, Yadutun, tarwa nsen d aytmatsen, yarden 
reqten azdad, u bedden s tagunin n wuzzar d lharpat d rgambriyat yar uyezdis n ccarq n uealtar 

5:7 ‘ixiruben’ - ij n lmarka n lmalakat. 

u akidsen tuya erahar mya u-eicrin n ikehhanen nni isuden di ryaytat, 13 iwa, umi ssuden am ijj 
n weryaz di ryayta, yennjen u ggin ad itwaser rhess d ijjen am ssemyaran u tqadan SIDI, afami 
ssgaesden s ryaytat d tagunin n wuzzar d dduzanat n Ilya nnedni gwaru nsen yar ujenna am 
ssemyaran SIDI aqa netta isbeh u tamexsiwt nnes icewwaren i rebda i tega, iwa xenni imsar aqa 
taddart, taddart n SIDI, tetwaccur s useynu. 14 War zemmaren ikehhanen ad qqimen bedden 
hima ad sexxaren di ssibbet n useynu, minzi aeugi n SIDI tuya iccur taddart n AREBBI. 

Tazagit n Suliman 

^ Xenni inna Suliman 

“SIDI inna aqa netta ad izdey deg ijj n useynu ibbarecnen. 2 S tidett necc bniy ict n taddart, ict 
n tzeddiyt i cek, ijj n wemcan imten hima ad din tzedyed i rebda. 3 Issneq?eb ujegid ayembub 
nnes uca ibarek marra agraw n rgens n Israyil u marra agraw n rgens n Israyil tuya ibedd. 4 Netta 
inna “Ad itwabarek SIDI, AREBBI n Israyil. wenni issiwren s uqemmum nnes yar baba Dawud 
d wenni t ikemmren s ufus nnes umi inna 5 ‘Zeg wass i di nedhey rgens inu Israyil zi Misra, war 
ixdarey ura d ict n tendint zi marra tiqebba? n Israyil hima ad dinni bniy ict n taddart hima ad 
din yiri isem inu u war ixdarey aryaz hima ad yiri d rhakem x rgens inu Israyil, 6 maca ixdarey 
Urcalim hima ad din yiri isem inu, maca necc ixdarey Dawud hima ad yiri x rgens inu Israyil.’ 
7 Tuya deg wur n baba Dawud ad ibna ict n taddart i yisem n SIDI, AREBBI n Israyil. 8 Uca SIDI 
inna i baba Dawud ‘Umi teggid deg wur nnek hima ad tebnid ict n taddart i yisem inu, aqa mlih 
umi teggid man aya deg wur nnek. 9 Maca war igi d cek i ya ibnan taddart nni, maca mmic i dd- 
iffyen zi tejeinna nnek d netta i ya ibnan ict n taddart i yisem inu.’ 10 SIDI issemten awar nnes 
nni issiwer, mayar necc dewrey beddey deg wemcan n baba Dawud u qqimey x rkursi igellden n 
Israyil, am mammec tuya issiwer SIDI, u necc bniy ict n taddart i yisem n SIDI, AREBBI n Israyil. 

11 Necc ssarsey dinni Ttabut wenni i di iga reahd n SIDI i igga netta ak-d ayt n Israyil.” 

12 Netta ibedd zzat i uealtar n SIDI arendad n marra agraw n rgens n Israyil, uca netta iksi ifassen 
nnes yar ujenna. 13 Minzi Suliman tuya igga ict n tenhirt n nnhas u igga it di rwest n remrah. 
Tuya days xemsa n iyagen n tuzzeggart, xemsa n iyagen n tiru d trata n iyagen n tiddi. Netta 
ibedd xas, iqqunje? x ifadden nnes arendad i marra agraw n rgens n Israyil uca iksi ifassen nnes 
yar ujenna u netta inna 

14 “SIDI, AREBBI n Israyil, deg ujenna sennej u x temmurt swadday war igi ura d ijj n AREBBI 
am cek, wenni ihdan reahd d tmexsiwt icewwaren i imsexxaren nnek nni igguren zzat i wudem 
nnek s marra ur nsen, 15 wenni i itwahdan i umsexxar nnek, baba Dawud, x min xef akides 
tessiwred, minzi s uqemmum nnek i tessiwred u s ufus nnek i t tkemmred, am tega ass-a. 16 Xe¬ 
nni rexxu, SIDI, AREBBI n Israyil, hdat di ttwee n umsexxar nnek, baba Dawud, x min kides 
tessiwred umi tennid ‘War itwaqess zzayek ura d ijj n weryaz zi zzat i wudem inu wenni i 
iqqimen x rkursi igellden n Israyil, min i ya kken arrawen nnek hettan ad uyuren abrid nsen 
elahsab ccariea am mammec tuyured cek zzat i wudem inu.’ 17 Xenni rexxu, a AREBBI n Israyil, 
egg ad dewren d tidett awaren nni tessiwred ak-d umsexxar nnek, ak-d Dawud. 

18 Mayar ma s tidett ad izdey SIDI x temmurt? Xzar ajenna, wah ajenna n ijenwan war izemmar 
ad cek iksi, mechar s drus taddart-a i ssbeddey necc! 19 Meyyer yar tzagit n umsexxar nnek u yar 
uzaweg nnes, a SIDI, AREBBI inu, hima ad tesred yar urayi u yar tzagit nni izzug umsexxar nnek 
zzat i wudem nnek. 20 Ejj tittawin nnek ad twarzment ass d giret tiwa i taddart-a, tiwa i wem- 
can-a min xef tessiwred aqa isem nnek ad itwassemten din hima ad tesred yar tzagit i izzug 

umsexxar nnek deg wemcan-a 21 u sef i uzaweg n umsexxar nnek u n fgens nnek Israyil xmi 
ttzzagan deg wemcan-a u ser cek xenni zeg wemcan n tzeddiyt nnek, zeg ujenna, wah sef u yfar. 
22 Mara ixda ijj ak-d umqarreb nnes u tetwagg xas ict n tjagit hima ad tt ijjug u wanita yusa- 
dd uca ijjug zzat i uealtar nnek di taddart-a, 23 sef-dd cek xenni deg ujenna u kkar u hkem x 
imsexxaren nnek, hima ad itwacaqeb ueeffan, ejj abrid nnes ad ihwa x uzegif nnes u egg s tsegda 
i umsegged u ewe it elahsab tasegda nnes. 

24 Mara rgens nnek Israyil itwayfeb zzat i wudem n feedu minzi nitni xdan akidek u nitni ad 
yark-dd dewfen uca ad neemen s yisem nnek u ad zzagen ad ksin s fmeeruf zzat i wudem nnek 
di taddart-a, 25 ser-dd cek xenni zeg ujenna u yfar ddnub n rgens nnek Israyil uca ndeh iten ad 
dd-dewfen yar temmurt nni i d asen teweid u i ibabaten nsen. 

26 Mara ajenna itwabellee afami war din ittifi wenzar minzi nitni xdan akidek u nitni ad zzagen 
am arrin azegif yar wemcan-a u ad neemen s yisem nnek u ad dd-dewren zi ddnub nsen umi 
-iten tehsared cek, 27 ser-dd cek xenni deg ujenna u yfar asen ddenb n imsexxaren nnek d ddenb 
n rgens nnek Israyil, minzi cek tessfemded asen abrid asebhan nni ittxessa ad kken, u ewe cek 
xenni anzar i temmurt nni teweid d fwart i rgens nnek. 

28 Mara iga faz di temmurt, mafa din ttaeun, my imendi itwasscemden zeg usemmid, niy jjrihect 
n tcejjart niy tamuyri n weyfaf niy tamuyri ittetlieen, mara ihsar it reedu yar tewwura nnes, 
niy tefqef it mammec mma tegga ca n jjrihect niy mammec mma igga ca n fehfac, 29 xenni man 
mma i ya izzug ijj n bnadem zi marra rgens nnek Israyil u min mma i ya ittar, am nitni, kuf ijj 
zzaysen, ssnen jjrihect nsen d fehriq nsen, u netta iksi xenni ifassen nnes yar taddart-a, 30 ser-dd 
cek xenni zeg ujenna, amcan imten n tzeddiyt nnek, u yfar u ewe kur ijj elahsab tibridin nnes, 
am mammec cek tessned uf nnes, mayar cek waha i issnen uf n bnadem, 31 hima nitni ad cek 
gg w eden u ad uyuren di tebridin nnek marra ussan i ya kken ddaren x wudem n temmurt nni 
teweid i ibabaten nney. 

32 Ufa mara netta d abarrani nni war igan zi rgens nnek, maca ad dd-yas di ttwee n yisem nnek 
zeg ict n temmurt tigg w ej, di ttwee n yisem nnek ameqqran d ufus nnek ijehden d uyif nnek 
isswizzaden. Xenni mara dd-yusin uca zzagen, am arrin azegif yar taddart-a, 33 ser-dd cek xenni 
zeg ujenna, zeg wemcan imten n tzeddiyt nnek, u egg elahsab marra min xef d yark i ya if ay a 
ubarrani, hima marra fegnus n ddunit ad ssnen isem nnek, hima nitni ad cek gg w eden, am 
rgens nnek Israyil, u ad ssnen aqa isem nnek itwabarreh tiwa i taddart-a i bniy. 

34 Mara rgens iffey yar umenyi ak-d feedyan nnes deg webrid i x tessekked iten u nitni ad 
zzagen i cek am arrin azegif yar tendint-a i tixdared cek u yar taddart i bniy nnec i yisem nnek, 

35 ser-dd cek xenni zeg ujenna i tzagit nsen u i uzaweg nsen uca tayed asen tasyart. 

36 Mara nitni xdan akidek — mayar war igi ufa d ijj n bnadem i war ixettin — u cek teffugmed 
xasen, ad ten tsellmed zzat i wudem n reedu uca nitni ad ten nedhen d imehbas yar temmurt 
n reedu, tigg w ej niy tudes i tega, 37 u mara nitni xenni ad tuben deg wuf nsen di temmurt mani 
twahebbsen u nitni ad tuben u ad xak-dd fayan di temmurt n thebbast nsen, ad inin: neccin 
nexda u negga min war iseggden, aqa negga tueeffna! 38 u nitni ad yark-dd dewren s marra 
ur nsen u s marra feemar nsen di temmurt n reedyan nsen mani twahebbsen nitni uca ad yark 
zzagen am arrin azegif yar temmurt nni teweid i ibabaten nsen, yar tendint-a i tixdared cek u yar 
taddart-a i bniy nnec i yisem nnek, 39 ser-dd cek xenni zeg ujenna, amcan imten n tzeddiyt nnek, i 
tzagit nsen u i uzaweg nsen uca tayed asen tasyart. Yfar xenni rgens nnek min zi xak xdan. 

40 Xenni fexxu, AREBBI inu, ejj tittawin nnek ad ifint arzment d imezzuyen nnek ad if in hdan i 
tzagit deg wemcan-a . 41 Xenni fexxu, a SIDI AREBBI, adef yar arrahet nnek, cek d Ttabut n jjehd 
nnek. Ejj ad ifin ikehhanen nnek, a SIDI AREBBI, arrden s usenjem, uca ifi ad farhen isdiqen 
nnek s fxar. 42 A SIDI AREBBI, war tarri ayembub n umedhun nnek, idar di tmexsiwt icewwaren 
n umsexxar nnek Dawud.” 

Aeugi n SIDI iccur zzawect 

7 1 Umi ikemmef Suliman tazagit nnes, tehwa-dd tmessi zeg ujenna tecca tayarst n wecmad ufa 
d tyarsa innedni uca iccur ueugi n SIDI taddart . 2 Ikehhanen war zemmaren ad adfen taddart 
n SIDI, minzi aeugi n SIDI tuya iccur taddart n SIDI. 3 Umi zrin marra ayt n Israyil belli tehwa-dd 
tmessi nni uca aeugi n SIDI tiwa n taddart, udaren nitni s uyembub nsen yar temmurt x tisi n 
zzellij, sejden u qadan SIDI, mayar netta isbeh u tamexsiwt nnes icewwaren tettyima i febda. 

4 Ajegid, u marra Israyil akides, wehhben tiyarsa zzat i wudem n SIDI . 5 Suliman iwehheb tnayen 
u-eicrin-araf n ifunasen d tfunasin d mya u-eicrin afaf n wugi d tayarst n fehna. Ammu i idec- 
cen ujegid d marra ayt n Israyil taddart n SIDI . 6 Ikehhanen tuya bedden yar tsexxart nsen uca 
Ilawiyyen bedden ak-d dduzan n gya n SIDI nni igga ujegid Dawud hima ad qadan SIDI — mayar 
tamexsiwt nnes icewwaren tettyima i rebda — s usebbeh n Dawud nni deg ufus nsen u aren- 
dad nsen suden ikehhanen di fyayta u marra Israyil ibedd akidsen. 7 Suliman iqeddes fwest n 
femrah n zzat, wenni igan zzat i taddart n SIDI, minzi yiwi din tayarst n wecmad d tadunt n 
tewhibin n ryiget, mayar aealtar n nnhas nni igan zzat i wudem n SIDI, tuya war izemmar ad iksi 
tayarst n wecmad d tewhibt n ryiget d tadunt. 

8 Di fweqt nni ieeyyed Suliman rad n sebea n wussan d marra Israyil akides, ijj n wegraw n 
fgens ameqqran, zi Libu-Hamat yars a? teyzart n Misra . 9 Deg wass wiss tmenya ggin ijj n umuni 
ifarzen minzi di sebea n wussan ggin nitni adeccen n uealtar ura d reid n sebea n wussan . 10 Deg 
wass wiss tfata u-eicrin n uyur wiss sebea yarxu netta i fgens ad rahen yar iqidan nsen, s wuf 
ifarhen d fxadar s marra fxar i igga SIDI i umsexxar nnes Dawud u i fgens nnes Israyil. 

Adhar wiss tnayen n SIDI i Dawud 

11 Ammu ikemmef Suliman febni n taddart n SIDI d taddart n ujegid. Marra min tuya deg wuf n 
Suliman hima ad tt igg di taddart n SIDI u di taddart nnes, aqa iffeh ad igg aya . 12 SIDI iban-dd i 
Suliman di gifet, inna as 

“Necc sfiy i tzagit nnek u farzey amcan-a i yixef inu hima ad yifi d taddart i tewhibt n tyarst. 
13 Xmi i ya belleey ajenna mahend war iccit wenzar ead niy mafa umurey tamuyri ifehhfen 
mahend ad tecc temmurt niy axmi d ssekkey ttaeun jar fgens inu, 14 uca fgens inu, x minxef 
itwafaya isem inu, ad issehwa ixef nnes, ad izzag, u nitni ad arzun udem inu u ad tuben zi te- 
bridin nsen tieeffanin, xenni necc ad yarsen-dd sfey zeg ujenna, ad asen yfarey u ad ssgenfiy 
tammurt nsen . 15 Xenni fexxu, tittawin inu ad ifint arzment d imezzuyen inu ad hdan x tzagit 
zeg wemcan-a , 16 mayar fexxu ixdarey taddart-a u qeddsey tt hima ad ssmetney din isem inu i 
febda u tittawin inu d wuf inu ad din qqimen marra ussan. 

17 Mafa cek tuyured zzat i wudem inu am mammec tuya iggur babac Dawud u ad tegged am 
mammec marra i d ac umurey uca ad tehdid tiwessa inu d lfarayid inu, 18 xenni ad ssmetney 
fkursi n tgelda nnek, am mammec ggiy feahd ak-d babac Dawud, nniy ‘War d ac ittxessa ufa d 
ijj n weryaz nni ihekkmen di Israyil!’ 

19 Maca mafa kenniw theyydem zi twessa inu d fumurat inu nni wciy zzat i wudem nwem u 
kenniw ad tuyurem ad tsexxarem i irebbiten nnedni, ad asen tadarem , 20 xenni ad qdiy x Israyil 
zi temmurt nni i d asen wciy uca taddart-a, i qeddsey i yisem inu, ad tt ssendarey zeg wudem 
inu u Israyil ad idwef d ijj n umedya d ict n fqeceet n ubehdef itteqqsen jar marra fegnus. 21 U 
x taddart-a tenni yuefan qae, marra wi xas i ya ikken, ad itebhet, ad yini ‘Mayemmi igga SIDI 
ammu di temmurt-a u di taddart-a ?’ 22 Ad inin ‘Minzi nitni semhen di SIDI, AREBBI nsen, wenni 
i dd-issuffyen ibabaten nsen zi temmurt n Misra u minzi nitni cebbaren di irebbiten nnedni 
u Israyil yuyur ad asen yadar u ad ten isexxar, x uyenni isseydef netta marra fyar-a xasen.’ ” 

Rebniyat n Suliman innedni 

8 4 Awarni i eicrin n isegg w usa i di ibna Suliman tnayen n tudrin, taddart n SIDI u taddart n 
ujegid, imsar 2 aqa Suliman ibna cawed, tineddam i d as iwca Huram uca issezdey din ayt n 
Israyil. 3 Awarni as iffey Suliman yar Hamat-Suba uca ittef itt. 4 Netta ibna Tadmur di rexra 
ura d marra tineddam n zzad nni ibna di Hamat. 5 Netta ibna ura d Bayt-Hurun n nnej d Bayt- 
Hurun n wadday d tneddam ifaryen s ?ehyud d tewwura d ieumad n wefray, 6 ura d Bada d 
marra tineddam n zzad nni igan yar Suliman d marra tineddam n ikarruten d marra tineddam 
n imnayen u xenni marra min issitem Suliman ad tt ibna di Urcalim u di Lubnan u di marra 
tammurt n rehkam nnes. 

7 Marra rgens i iqqimen n Ihittiyyen, Imuriyyen, ifiriziyyen, Ihiwiyyen d Iyabusiyyen, inni war 
igin ca zi ayt n Israyil, 8 arrawen nsen nni iqqimen awarni asen di temmurt, inni war twaqdan 
s ufus n ayt n Israyil, igga xasen Suliman ljizya n tesmuyi a? ass-a. 9 Zeg ayt n Israyil maca war 
iggi Suliman d isemyan i rexdayem nnes, minzi nitni tuya-ten d Ieeskariyyen d imeqqranen x 
ineyraf nnes zi rceskar d imeqqranen n ikarruten nnes d imnayen nnes. 

10 Ina d imehdayen imeqqranen nni tuya yar ujegid n Suliman, mitayn u-xemsin nyeryazen nni 
tuya ittdebbaren x rgens. 

11 Suliman issgaeeed yegis n Fireun zi tendint n Dawud yar taddart i tuya i d as ibna, minzi inna 
“Tamyart inu war tzeddey ca yar taddart n Dawud, ajegid n Israyil, minzi imucan mani dd-tusa 
Ttabut n SIDI aqa-ten qeddsen. 

Tiyarsa n Suliman d taynit nnes i tsexxart n zzawect 

12 Xenni issgaeeed Suliman tiyarsa n wecmad i SIDI x uealtar n SIDI nni tuya ibna zzat i wesqif 
n wadaf n zzawect, 13 elahsab lfarida i kur ass i tewhibt n tyarsa, am mammec teqqar tawsiyyet n 
Musa deg wussan n ssebt, deg iyuren imaynuten u trata n twarawin deg usegg w as di reeyad it- 
waggen, di Reid n Weyrum Nbra Antun, di reid n Ssimanat u di Reid n Ieuccuten . 14 Am mammec 
dd-tusa lfarida n babas Dawud issbedd Sulayman cawed tarbiein n ikehhanen i rxedmet nsen d 
terbicin n Ilawiyyen i tsexxart nsen, hima ad ssemyaren AREBBI u ad sexxaren i ikehhanen elahsab 
awar n lfarida i kur asss, ura d ieessasen n tewwart di terbiein nsen yar kur tawwart, minzi ammu 
i yega rumur n Dawud, aryaz n AREBBI . 15 War iheyyed ura di ijjen ammu niy ammu x rumur n 
ujegid i ikehhanen d Ilawiyyen u i ixammen n txubay. 16 Ammu i tetwasseqfer marra rxedmet n 
Suliman ar ass-a, zeg usarsi n dsas n taddart yars ar akemmer nnes, wah ammu i tetwakemmer 
taddart n SIDI. 


Urey i dd issmunen tyarruba n Suliman 

17 Xenni iruh Sulayman yar Eisyun-Jabir u yar Aylat, yar tma n rebhar, di temmurt n Idum . 18 S 
ufus n imsexxaren nnes issekk Huram yars iyarruba d imsexxaren nni issnen rebhar u nit¬ 
ni nedhen ak-d imsexxaren n Suliman yar Ufir uca iwyen-dd zi senni arebea-myat n talint n 
wurey u usin-dd zzayes yar ujegid Suliman. 

Tawasit n tjegidt n Saba yar Suliman 

9 1 Tajegidt n Saba tesra x ccenneet n Suliman uca hima ad tqegeb Suliman s thuja n twafit 
tusa-dd yar Urcalim s ijj n ukaravan s ddqer n wagra attas, s ireyman nni yarebbun rebzar d 
wattas n wurey d izra iyran u nettat tusa-dd yar Suliman uca tessiwer akides x marra min yars 
deg wur . 2 Suliman icarh marra awaren nnes. War din ura d ijj n wawar s femcani innuffaren i 
Suliman arami war izemmar ad as t icarreh. 

3 Tajegidt n Saba tezra marra tiyit n Suliman d taddart i ibna 4 d macca x ttabra nnes d mammec 
qqimmen imsexxaren nnes d mammec bedden ixeddamen nnes d warrud nsen d iwarraden 
nnes d warrud nsen d mammec igaeeed am dd-igaeeed yar taddart n SIDI uca war iqqim days 
efahaf buhber ead. 5 Nettat tenna i ujegid “Awar nni sriy di temmurt inu x wawaren nnek u x 
tiyit nnek, nican d tidett. 6 Necc war uminey ca s wawaren nni, yars a?ami dd-usiy danita u 
xenni tittawin inu zrint aya. Xzar azyen n tiyit nnek tameqqrant war d ayi itwanna. Aqa cek 
sennej x rexbar i xak sriy . 7 Sseed n yeryazen nnek, sseed n imsexxaren nnek, inni ibedden zzat i 
wudem nnek rebda u ittesran yar tiyit nnek . 8 Itwabarek SIDI, AREBBI nnek, wenni umi dd-tusid 
x rxadar hima ad cek yegg d ajegid i SIDI, AREBBI nnek, x rkursi nnes. Minzi AREBBI ittexs attas 
adyejj Israyil i rebda. X uya igga cek d ajegid xasen i rebda mahend ad tegged rheqq d tsegda.” 

9 Nettat tewca i ujegid mya u-eicrin n talint n wurey d wattas n rebzar d izra iyran. Rebzer am 
wanita i tewca tjegidt n Saba i ujegid Suliman, eemmars war yiri ead. 

10 Imsexxaren n Huram i dd iwyen urey zeg Ufir ak-d imsexxaren n Suliman, iwyen sawed 
akeccud n tcejjart n sandal azegg w ay d yezra iyran . 11 Ajegid igga zeg ukeccud nni n tcejjart n 
sandel azegg w ay ddrujat timeqqranin i taddart n SIDI u i taddart n ujegid u eawed d rgambriyat 
d lharpat i imedyazen. Am man aya war t zrin eemmars qbe? di temmurt n Yahuda. 

12 Ajegid Suliman iwca i tjegidt n Saba marra min tuya days d mezri, min mma tettar, ktar zi 
min dd ttiwi yar ujegid. Xenni tenneqreb u teeqeb yar temmurt nnes, nettat d imsexxaren nnes. 

Attas n wagra n Suliman 

13 Rqedd n wurey i ittadfen yar Suliman deg ijj n usegg w as tuya setta-mya u-setta u-settin n tal¬ 
int n wurey , 14 nhra arrbeh zeg iryazen imsewwqen u zi tsebbabt n isebbaben d arrbeh n wurey 
d nnuqart i Suliman zeg ijegiden n Weeraben marra u zi lwulat n temmurt. 

15 Ajegid Suliman igga eawed mitayn n tcappat timeqqranin n userqi zeg wurey itwaddzen. It- 
wagg days deg ict n tcappa setta-mya n uciql n wurey. 16 Yarni igga netta tfata-mya n tcappat 
n userqi zeg wurey itwaddzen. Itwagg deg ict n tcappa tert-myat n uciql n wurey. Ajegid issars 
itent di taddart n Wezyar n Lubnan. 

17 Ajegid Suliman igga eawed ijj n rkursi igellden ameqqran n reaj uca iyerf it s wurey isfan. 

18 Rkursi wanita yars setta n tareffidin u ict n tneddabt n wurey tetwacedd i rkursi. Yar tnayen 
n iyezdisen n rkursi tuya gan iyagen u tnayen n wayraden tuya bedden zzat i iyagen. 19 Tensac 
n wayraden bedden yar tnayen n iyezdisen x setta n tareffidin. Am netta war itwagg ead ura 
deg ict n tgeldit. 

20 Marra iyarrafen n tissit n Suliman tuya-ten n wurey u marra reqcue n Taddart n Wezyar 
n Lubnan tuya-ten s wurey isfan, war din nnuqart dayes, mayar deg wussan n Suliman tuya 
hessben tt d walu . 21 Mayar ajegid tuya yars iyarruba nni inedhen yar Tarcic ak-d imsexxaren 
n Huram. Ict n twarat di trata n isegg w usa udfen iyarruba yar Tarcic, iwyen-dd urey d nnuqart, 
reaj d ibayusen d itawsen . 22 Ajegid Suliman iedu marra ijegiden n ddunit deg wagra d tiyit. 
23 Marra ijegiden n ddunit arzun ad zaren udem n Suliman mahend ad sren yar tiyit nnes i tuya 
issars SIDI deg wur nnes . 24 Nitni usin-dd asegg w as awarni i umas, kur ijj s tarzeft nnes, s reqcue 
n nnuqart, reqcue n wurey, arrud, resnah, rebzar, iysan d isardan. 

25 Suliman tuya yars arebea-mya n rkurit i iysan d ikarruten u i teneac-araf n imnayen. Igga 
ten di tneddam n ikarruten u yar ujegid di Urcalim . 26 Netta ihkem x marra ijegiden zeg iyzar 
yars ar tammurt n Ifilistiniyyen u ar aymir n Misra . 27 Ajegid igga nnuqart di Urcalim amecnaw 

izra u tcejjura n tengelt igga iten amecnaw izemmuren nni igan attas di Temmurt Iwatan . 28 Uca 
iwyen-dd iysan i Suliman zi Misra u zi marra timmura. 

Rmewt n Suliman 

29 Min iqqimen n imezruyen n Suliman, imezwura d ineggura, ma man aya war itwazemmem 
ca deg wedlis n imezruyen n unabi Natan u di nnubuwa n Axiya Axiluni u di tmezriwin n 
umwaraw Yaedu x Yarubeam, mmis n Nabat ? 30 Suliman ihkem di Urcalim arebein n isegg w usa 
x marra Israyil . 31 Suliman itwassars deg wendef jar rejdud nnes uca nedren t di tendint n babas 
Dawud. Mmis Rahabeam idwer d ajegid deg wemcan nnes. 

Abettu n tgeldit 

-i /^v 1 Rahabeam yuyur yar Cakim, mayar marra Israyil tuya yusa-dd yar Cakim hima ad 
-L v/t ggen d ajegid. 2 Umi isra Yarubeam, mmis n Nabat, x man aya, umi t tuya netta ead 
di Misra - zeema netta tuya yarwer zeg wudem n ujegid Suliman - imsar as aqa netta ieqeb- 
dd. 3 Ssekken-dd y ars, jjin ad xas rayan. Yarubeam d marra tamesmunt n Israyil usin-dd u 
ssiwren ak-d Rahabeam, nnan 4 “Babac igga xaney ijj n uzayru iqseh. Xenni rexxu, sarxu cek 
rxedmet iqeshen n babac ura d azayru ideqren i xaney igga, xenni ad cek nexdem .” 5 Netta inna 
asen “Uyurem u eeqbem awarni i trata n wussan.” Uca yuyur rgens. 

6 Imcawar ujegid Rahabeam ak-d imeqqranen, inni tuya ibedden zzat i wudem n babas Suliman 
umi tuya ead iddar, inna “S minzi i d ayi twessam ad arrey x rgens-a?” 7 Nitni ssiwren akides, 
nnan “Mara cek teggid s tcuni ak-d rgens-a u ad kidsen tegged yar rxadar nsen uca ad kidsen 
tessiwred s wawaren icnan, xenni ad dewren nitni d imsexxaren nnek marra min iqqimen n us- 
san.” 8 Maca netta indar ccwar i d as tuya wcin imeqqranen uca imcawar ak-d ihudriyyen nni 
i tuya akides imyaren u bedden rexxu zzat i wudem nnes . 9 Netta isseqsa iten “S minzi i d ayi 
twessam ad narr x wawar n rgens, minzi sswiren akidi, nnan ‘Sarxu azayru i xaney igga babac.’ 
” 10 Ihudriyyen nni akides tuya imyaren ssiwren akides, nnan “Ammu i ya tarred x rgens i kidek 
issiwren u nnan ‘Babac issedqe? azayru nney, maca rexxu cek sarxu t xaney’ u ammu i akidsen i 
ya tessiwred ‘Adad amezyan inu ad yiri d ameqqran x tejeinna n baba . 11 Mara baba iqqen awem 
ijj n uzayru iqseh, xenni necc ad t ssdeqrey ead. Mara baba itextex kenniw s urekkud, necc ad 
kenniw textexey s iyardmiwen.’ ” 

12 Deg wass wiss trata yusa-dd Yarubeam ak-d marra rgens yar Rahabeam, am mammec tuya 
issiwer ujegid, tuya inna “£eqbem-dd yari awarni i trata n wussan!” 13 Ajegidyarra-dd x rgens s 
ict n temwarrit iqeshen, mayar ajegid Yarubeam ismeh di ccwar n imeqqranen . 14 Issiwer akid¬ 
sen elahsab ccwar n ihudriyyen, inna “Necc ad ssdeqrey ead azayru nwem. Baba itextex ken¬ 
niw s urekkud, necc ad kenniw textexey s iyardmiwen.” 15 Ajegid war isri ca yar rgens, mayar 
aneqreb-a tuya yusa-dd zi AREBBI, hima ad issemten SIDI awa? i tuya issiwer s uqemmum n 
Axiya, Aciluni, mmis n Nabat. 

16 Umi izra marra Israyil aqa ajegid war yarsen-dd isri ca, yarra-dd rgens x ujegid, inna “Man 
tasyart i yarney di Dawud? Neccin war yarney bu tesyart yar mmis n Yassa. Marra kenniw yar 
iqidan nwem, a Israyil! Rha rexxu ak-d taddart nnek, Dawud!” Uca marra Israyil yuyur yar 
iqidan nsen. 17 Ayt n Israyil nni i tuya izeddyen di tneddam n Yahuda, aqa Rahabeam tuya xasen 
d ajegid . 18 Ajegid Rahabeam issekk y arsen Aduram, wenni igan x ljizya, u ayt n Israyil arjmen t 
s yezra arami immut. Ajegid Rahabeam inya deyya x ijj n ukarru hima ad yarwer yar Urcalim. 
19 Ammu i iyewwey Israyil x taddart n Dawud yars ar ass-a. 

Ajegid Rahubeam iqqim ihekkem x Yahuda 

n 1 Rahabeam yusa-dd yar Urcalim uca issmun marra taddart n Yahuda d Binyamin, mya 
u-tmenyin-araf n iryazen itwafarzen, twadarrben x umenyi, hima ad mmenyen ak-d 
taddart n Israyil, hima ad dd-arren tageldit yar Rahubeam. 2 Xenni yusa-dd wawar n SIDI yar 
Cimaeya, aryaz n AREBBI, inna 3 “Siwer ak-d Rahabeam, mmis n Suliman, ajegid n Yahuda, 
u ak-d marra Israyil di temmurt n Yahuda d Binyamin, uca ini 4 ‘Ammu i issiwer SIDI: War 
ttgaeeadem ca u war ttmmenyam ca ak-d aytmatwem, ayt n Israyil. Ittxessa ad ieqeb kuf ijj n 
weryaz yar taddart nnes, mayar d man aya i imsaren zi yari.’ ” Nitni sran yar wawar n SIDI uca 
eeqben, war uyuren ca yar Yarubeam. 

Timegga imezwura n ujegid Rahabeam 

5 Rahabeam izdey di Urcalim uca ibna di Yahuda tineddam i userqi. 6 lbna Bayt-Laham, Eitam, 
Taquea, 7 Bayt-Sur, Suku, Eadullam, 8 Jat, Marica, Zif, 9 Adurayim, Laxis, Eaziqa, 10 Surea, Ayya- 
lun d Hibrun nni igan d tneddam ifaryen di Yahuda d Binyamin. n Issejhed lqeleat-a u igga 
xasen rhukkam u ixzen daysent macca, zzect d binu 12 uca issars tcappat timeqqranin n userqi d 
ihricen. Ammu i ten issejhed a? ttarf u ammu i dewren Yahuda d Binyamin deg ufus nnes. 

13 Ikehhanen d ayt n Lawi nni igan di marra Israyil, qqnen yars zi marra timmura nsen . 14 Minzi 
ayt n Lawi jjin ddmani nsen d wagra nsen uca usin-dd yar Yahuda d Urcalim, mayar Yarubeam 
d ihenjiren nnes mmendaren ten zi tukehhant n SIDI . 15 Netta yareqqem ikehhanen i yixef nnes 
i regeudi u i ssanam-n- imuyan u i ieejmiyyen nni tuya igga. 16 Awarni asen usin-dd inni iwcin 
ixef nsen s wur zi marra tiqebbar n Israyil hima ad arzun SIDI, AREBBI n Israyil, hima ad weh- 
hben tiyarsa i SIDI, AREBBI n ibabaten nsen. 17 Ammu ssjehden nitni tageldit n Yahuda u ssmet- 
nen Rahubeam, mmis n Suliman, trata n isegg w usa, mayar nitni uyuren trata n isegg w usa deg 
webrid n Dawud d Suliman. 

18 Sennej Mahla, yegis n Yarimut, mmis n Dawud, yiwi Rahabeam Abixayil, yegis n Iliyab, miss n 
Yassa, d tamy art i yixef nnes. 19 Nettat turuw as-dd ihenjiren: Yaeuc, Camarya d Zaham . 20 Awar- 
ni as yiwi netta Maeka, yegis n Abcalum d tamyart. Nettat turuw as-dd Abiya, Eattay, Ziza d 
Calumit . 21 Rahubeam tuya ittexs Maeka, yegis n Abcalum, attas x temyarin nnes nnednit d x 
tiyya nnes, mayar netta yiwi tmentac n temyarin d settin n tiyya. Netta yejj-dd tmenya u-eicrin 
n ihenjiren d settin n yessis. 22 Rahabeam igga Abiya, mmis n Maeka, d azegif, hima ad yiri d 
rhakem jar aytmas, hima ad t yarr d ajegid . 23 Netta issexdem reeqer uca ibda marra ihenjiren 
nnes x marra timmura n Yahuda d Binyamin u di marra tineddam ifaryen u iwca asen macca s 
wattas u yarzu asen attas n temyarin i nitni. 


Sisak, ajegid n Misra, ihjem x Yahuda 

-i r\ 4 Umi tuya Rahabeam issemten tageldit deg ufus nnes u tuya ijhed, iwda netta zi ccariea 
X Zjn SIDI, netta ura d marra Israyil akides . 2 Deg usegg w as wiss xemsa n ujegid Rahabeam, 
imsar aqa Cicak, ajegid n Misra, igaeeed yar Urcalim, minzi nitni tuya yewwyen x SIDI, 3 s 
mitayn-araf n ikarruten n reeskar d setta-araf n imnayen d ijj n rgens war izemmar ad itwahseb 
ca i dd-yusin akides zi Misra: Ilibiyyen d Isukkiyyen d ikuciyyen . 4 Netta ittef tineddam ifaryen 
n Yahuda uca yusa-dd yar Urcalim. 

5 Xenni yusa-dd unabi Cameiya yar Rahabeam u yar imeqqranen n Yahuda, inni tuya imunen 
di Urcalim di ssibbet n Cicak, inna asen “Ammu i issiwer SIDI ‘Kenniw theyydem xafi, x uya 
heyydey ura d necc xawem, jjiy kenniw deg ufus n Cicak.’ ” 6 Xenni ssehwan imeqqranen n 
Israyil d ujegid, ixef nsen, nnan “SIDI d amsegged iyega !” 7 Umi izra SIDI, aqa nitni ssehwan 

ixef nsen, iffey wawar n SIDI yar Cameiya, inna “Nitni ssehwan ixef nsen. Necc war ten tehhiy 
ca, maca ad asen dd-awyey asenjem deyya, mahend afugem inu s ufus n Cicak war itwazigie ca 
x Urcalim, 8 maca ad dewren d imsexxaren nnes, hima ad ssnen tasexxart i necc d tsexxart i 
tgeldawin n temmura 

9 Uca Cicak, ajegid n Misra, igaeeed didd i Urcalim u yiwi marra tixubay n taddart n SIDI d txubay 
n taddart n ujegid. Netta yiwi akis marra, ura d tcappat n userqi n wurey i tuya igga Suliman. 

Rehkamet n Rahubeam 

10 Deg wemcan nsent igga ujegid Rahabeam tcappat n userqi n nnhas. Igga itent deg ifasssen 
n imeqqranen x ireqqasen n tazra nni i tuya itteessan yar wadaf n taddart n ujegid. n Me?mi 
mma i ya yadef ujegid yar taddart n SIDI, imsar, aqqa ireqqasen n tazra usin-dd, arebbun tent u 
iwyen tent xenni eawed yar wexxam n ireqqasen n tazra. 

12 Umi isswadee ixef nnes, ijja lyadab n SIDI xas, arami war t ideyyee marra. Tuya din ead di Ya- 
huda timesrayin sebhent. 13 Ajegid Rahabeam issejhed ixef nnes uca iqqim ihekkem. Rahabeam 
tuya yars wahit u-rebein n isegg w usa umi idwer netta d ajegid. Netta ihkem sebetac n isegg w usa 
di Urcalim, di tendint i ixdar SIDI zi jar marra tiqebbar n Israyil hima ad din issemten isem 
nnes. Yemmas qqaren as Niema, tenni d Taeammunit. 14 Igga min igan d aeeffan mayar war is- 
sewjed ur nnes mahend ad yarzu x SIDI. 

15 Imezruyen n Rahabeam, imezwura d ineggura, ma nitni war twazemmen ca deg wawaren 
n unabi Cameiya d umwaraw Eiddu, di ttwee n listat n jjadira, ura d imenyan jar Rahabeam d 
Yarubeam di marra ussan. 16 Rahabeam itwassars deg wender jar rejdud nnes. Netta itwander jar 
rejdud nnes di tendint n Dawud. Mmis Abiya idwer d ajegid deg wemcan nnes. 

Abiya, ajegid n Yahuda, d uyelleb nnes x Yarubeam 

q x Deg usegg w as wiss tmentac n ujegid Yarubeam, mmis n Nabat, idwer Abiya d ajegid x 
-L s3 Yahuda. 2 Netta ihkem trata n isegg w usa di Urcalim. Yemmas qqaren as Mixaya, yegis n 
Uriyil zi Jibea. Tuya maca umenyi jar Abiya d Yarubeam. 3 Abiya issekkar amenyi s ijj n reeskar 
n ayt bu-teyrudt imehden, arebea-mya-araf n yeryazen itwafarzen uca Yarubeam igga aseddi s 
tmenya-mya-araf n yeryazen itwafarzen, ayt bu-teyrudt imehden. 4 Uca Abiya ibedd x tqiccat 
n wedrar n Samarayim nni igan x idurar n Ifrayim, inna “Srem yari, Yarubeam d marra Israyil! 
5 Ma war tessinem ca aqa SIDI, AREBBI n Israyil, iwca tagelda x Israyil s yijj n reahd n tmegaht 
i Dawud d tarwa nnes i rebda? 6 Maca Yarubeam, mmis n Nabat, amsexxar n Suliman, mmis n 
Dawud, ikkar uca iyewwey x sides nnes. 7 Iryazen ixwan, ayt i war isekk w in, usin-dd yars uca 
ssjehden ixef nsen didd i Rahabeam, mmis n Suliman, umi Rahabeam tuya ead d amezyan d 
ahnin n wur u war izemmar akidsen imqudda. 8 Uca rexxu, ittyir awem ad tirim tjehdem x 
tgeldit n SIDI tenni igan deg ifassen n ayt n Dawud. Waxxa, kenniw s yijj n ubarru d ameqqran, 
maca yarwem ieejmiyyen n wurey nni igga Yarubeam d irebbiten i kenniw. 9 Ma war tendarem 
ikehhanen n SIDI, tarwa n Harun d tarwa n Lawi u teggim i yixef nwem ikehhanen am mammec 
t tteggen regnus di marra timmura? Marra wenni i dd-yusin s yijj n umwa d sebea n icarriyyen i 
ixsen ad itwagg d akehhan, aqa idwer d akehhan n yenni war igin ca d irebbiten. 10 Maca xaney, 
aqa SIDI d AREBBI nney u neccin war xas nheyyed ca uca ikehhanen nni isexxaren i SIDI, aqa- 
ten d tarwa n Harun uca Ilawiyyen akidsen di rxedmet iyegan. 11 Kur ssbeh d giret nitni ssruyan 
tiyarsa n wecmad i SIDI. Ufa d nitni tteggen rebxur ittfuhen d usettef n weyrum n wescan x 
tzewda tezdeg u x rqendir n wurey u x refnarat hima ad tent ssaryen kur tameddit, mayar 
neccin nxezzar yar tsexxart n SIDI, AREBBI nney, maca kenniw theyydem xas. 12 Xzarem, SIDI 

aqa-t akidney yar zzatnney u yarney ura d ikehhanen nnes s ryaytat i usudi n umenyi. A ayt n 
Israyil, war tmenyam ca ak-d SIDI, AREBBI n ibabaten nwem, mayar kenniw war tfrihim ca.” 

13 Maca Yarubeam ijja iten ad ggen ict n ddura mahend ad ggen taxceft yar deffar nsen. Nitni 
tuya-ten zzat i wudem n Yahuda u yar deffar nsen tuya din taxceft. 14 Umi nqerben ayt n Yahu- 
da, zrin, aqa amenyi tuya-t zi zzat d zi deffar. Nitni syuyyen yar SIDI uca suden ikehhanen di ry 
aytat. 15 Iryazen n Yahuda ssgaeeden deg iyuyyan n umenyi u rami ssgaeeden iryazen n Yahuda 
deg iyuyyan, imsar, aqa AREBBI iwta Yarubeam d marra Israyil di ttwee n Abiya d Yahuda. 16 Ayt 
n Israyil arewren zzat i wudem n ayt n Yahuda uca SIDI igga i-ten deg ufus nsen. 17 Abiya, ak-d 
rgens nnes, wtin ten s ict n tecti d tameqqrant, minzi wdan zzaysen} xemsa-my at-araf nyeryazen i 
itwafarzen zi Israyil 18 (Ammu i dewren ayt n Israyil nnbehtren di rweqt nni, maca ayt n Yahuda 
dewren jehden, minzi nitni ttecren x SIDI, AREBBI n ibabaten nsen. 19 Abiya idfar Yarubeam uca 
ittef zzayes tineddam Bayt-Il ak-d tneddam i d as-dd innden d Yacana ak-d dcurat nnes d Ifrun 
ak-d tneddam i d as-dd innden. 20 War teqqim ead tzemmar yar Yarubeam deg wussan n Abiya. 
Yar uneggar iwta it SIDI, arami immut. 

21 Abiya maca idwer yarenni di jjehd. Netta yiwi arbeetac n temyarin u netta ijja-dd tnayen 
u-eicrin n ihenjiren d settac n yessis. 22 Min iqqimen n imezruyen n Abiya, am tebridin nnes am 
wawaren nnes, aqa man aya itwazemmem deg wedlis n tyuri n unabi Eiddu. 23 Abiya itwassars 
deg wendef jar rejdud nnes uca nedren t di tendint n Dawud uca mmis Asa idwer d ajegid deg 
wemcan nnes. Deg wussan nnes tuya yars eecra n isegg w usa n rhudnet di temmurt. 

Asa, ajegid n Yahuda, d uyelleb nnes x Zarah 

-I a 1 Asa igga min igan nican di tittawin n SIDI, AREBBI nnes. 2 Netta ikkes iealtaren n irebbiten 
-L ^iiyriben d regeudi uca ihdem imayduten iqeddsen uca iqess tirebbin n cwarti. 3 Netta inna 
i Yahuda, ad arzun SIDI, AREBBI n ibabaten nsen uca ad dfaren ccariea d tewsiyyet. 4 Netta 
ikkes cawed regeudi d ipilaren n tfuct zi marra tineddam n Yahuda. Tageldit tuya yars rhudnet 
sadu netta. 5 lbna tineddam ifaryen di Yahuda mayar tammurt tuya days rhudnet. War tuyi 
din amenyi akides deg isegg w usa nni minzi SIDI iwca as rhudnet. 6 Mayar netta inna “Ejj aney 
ad nebna tineddam-a uca ad tent nquwwar s rehyud d lburjat d tewwura d ieumad n we fray, 
mayar tammurt ead zzatney s rhudnet, minzi neccin narzu x SIDI, AREBBI nney, narzu xas u 
netta iwca aney rhudnet.” U nitni bnan uca ferhen. 7 Asa tuya yars ijj n reeskar n teft-myat-araf 
nyeryazen zi Yahuda, inni iksin tcappa tameqqrant n userqi d lansa, mitayn u-tmanyin-araf n 
yeryazen zi Binyamin, inni yarebbun tcappa n userqi u zemmaren x rqews. Nitni marra tuya-ten 
d ayt n bu-teyrudt imehden. 

8 lffey Akucit Zarah i umenyi akidsen s yijj n reeskar n yijj n melyun nyeryazen d tert-myat n 
ikarruten. Netta yusa-dd yars ar Marica. 9 Asa iffey i umsagar akides uca sedden nitni ixef nsen i 
umenyi di teyzurt n Safata yar Marica. 10 Asa if aya yar SIDI, AREBBI nnes, inna “A SIDI, aya isher 
xak hima ad tadfed jar yenni deg wattas d yenni war yar igi jjehd. Eawen aney, a SIDI, AREBBI 
nney, mayar neccin nettcer xak u nusa-dd qibac i ubarru-ya s yisem nnek. A SIDI, cek d AREBBI 
nney, war ttejji ura d ijj n weryaz ad akidek imearra.” 11 Uca SIDI iwta ayt n Kuc zzat i wudem 
n Asa d Yahuda uca ayt n Kuc arewren. 12 Asa d rgens i tuya akides, dfaren ten yars ar Jarar. 
Wdan attas zeg ayt n Kuc arami war zemmaren ad bedden ead, minzi nitni twayerben zzat i 
wudem n SIDI d reeskar nnes uca ttfen ict n tkeccadt d tameqqrant. 13 Nitni wtin marra tined¬ 
dam i dd innden i Jarar, mayar arrehbet n SIDI tewda-dd xasen u nitni keccden marra tineddam, 
mayar tuya tban-dd dinni attas n tkeccadt. 14 Nitni hedmen ura d iqidan n rmar uca ttfen ugi d 
ireyman uca eeqben yar Urcalim. 

Amenyi n Asa didd i weebed n lasnam 

-i 1 Xenni yusa-dd Arruh n AREBBI x Eazarya, mmis n Eudid. 2 Netta yuyur ibedd zzat i Asa, 
-L inna as “Ser-dd yari, Asa, d marra ayt n Yahuda d Binyamin! SIDI aqa-t akidwem u kenniw 
akides. Mara tarezzum xas, netta ad kenniw yarr ad t tafem, maca mara kenniw theyydem xas, 
ad xawem iheyyed ura d netta. 3 Attas n wussan i iqqim Israyil bra AREBBI n tidett u bra ijj n 
ukehhan issyaran u bra ccariea. 4 Mara dewren-dd nitni yar SIDI, AREBBI n Israyil, di rehsaret 
u arzun xas, netta ijja i-ten ad t afen. 5 Deg wussan nni war din tuyi rehna i wenni i dd-iffyen u 
i wenni yaregg w hen, mayar aqa din attas n rehwer jar marra imezday n temmura. 6 Ijj n rgens 
itwaefes zeg ijj n rgens nnedni u ict n tendint zeg ict n tendint nnednit, mayar AREBBI issigg w ed 
i-ten s kur rehsaret. 7 Kenniw maca irim d iryazen u war ttejjim ad arxum ifassen nwem, mayar 
aqa din rmunet i rxedmet nwem. 8 Umi Asa, isra awaren-a d nnubuwa n unabi Eudid, issejhed 
ixef nnes uca ibeeeed jjeayef zi marra tammurt n Yahuda d Binyamin u zi marra tineddam nni 
i tuya ittef x idurar n Ifrayim uca ieder uealtar n SIDI, wenni igan zzat i wesqif n wadaf i zzawect 
n SIDI. 9 Issmun marra Yahuda d Binyamin, ura d ibarraniyyen zeg Ifrayim, zi Manassi u zi 
Cimeun. Mayar attas zi Israyil edun yars, umi nitni zrin, aqa SIDI, AREBBI nnes, tuya-t akides. 

10 Nitni munen di Urcalim deg uyur wiss trata, deg usegg w as wiss xemmestac n tgelda n Asa. 

11 Deg wass nni wehhben nitni sebea-myat n ifunasen d tfunasin d tyarst i SIDI zi tkeccadt i 
kidsen iwyen. 12 Nitni udfen deg ijj n reahd ak-d SIDI mahend ad arzun SIDI, AREBBI n ibabaten 
nsen, s marra ur nsen u s marra reemar nsen. 13 Marra wenni war yarezzun x SIDI, AREBBI n 
Israyil, ittxessa ad itwaney, am umezyan am umeqqran, am weryaz am temyart. 14 Nitni jjugen 
i SIDI s tmijja tejhed, sadu usudi s ryaytat d rebwaq. 15 Marra Yahuda tfarh x tjagit mayar nitni 
tuya ggin tt s marra ur nsen umi nitni arzun xas s marra arda nsen u netta ijja ten ad t afen uca 
SIDI iwca asen rhudnet zi marra iyezdisen nsen. 16 Netta ikkes ura i hennas Maeka jjehd nnes, 
mayar nettat tuya tegga ict n jjeifect n rexyar i trebbit n cwarti. Asa iceqqar jjeifect nnes, irbez 
i-tt uca isscemd i-tt yar teyzart n Qidrun. 17 Waxxa war twaheyydent regeudi, maca ur n Asa 
tuya icdar nican i SIDI, marra ussan n tudart nnes. 18 Netta yiwi reqcue iqeddsen n babas d min 
tuya iqeddes netta di taddart n SIDI: nnuqart d wurey d reqcue nnedni. 19 War din iqqim cad 
umenyi ar asegg w as wiss xemsa u-tratin n tgelda n Asa. 


Reahd n Asa ak-d Aram didd i Israyil 

1 1 Deg usegg w as wiss setta u-tratin n tgelda n Asa, iffey Baca, ajegid n Israyil, i umenyi ak-d 

-L O Yahuda uca ibna Rama, hima war ittejji ura d ijj ad iffey yar barra niy ad dd-ieqeb yar Asa, 
ajegid n Yahuda. 2 Xenni iksi Asa marra nnuqart d wurey zeg ixxamen n txubay zi taddart n SIDI 
u zi taddart n ujegid uca issekk marra aya yar Bin-Hadad, ajegid n Aram, wenni i tuya izeddyen 
di Dimacq, inna 3 “Aqa din ijj n reahd jarayi d cek, jar baba d babac. Xzar, necc ad ac-dd ssekkey 
ict n terzeft n nnuqart d wurey. Ruh cek, fsiy reahd nnek ak-d Baeca, ajegid n Israyil, mahend 
netta ad igaeeed ad xafi igg w ej.” 4 Bin-Hadad isra yar ujegid Asa u netta issekk imeqqranen n 
reeskar nni yars igan yar tneddam n Israyil. Netta iyreb x Eiyun d Dan d Abal-Mayim ura x 
marra tineddam n rexzen n Naftali. 5 Umi isra Baeca man aya, imsar, aqa netta issbedd rebni n 
Rama uca ismeh di rxedmet nnes . 6 Xenni yiwi Asa marra ayt n Yahuda u nitni ksen izra n Rama 
ura d tihenya nnes i zi tuya tt ibna Baeca uca ibna zzayes netta Jabea d Misfa. 

7 Deg wussan nni yusa-dd umwaraw Hanani yar Asa, ajegid n Yahuda, inna as “Ma tettecred 
cek x ujegid n Aram u war igi x SIDI, AREBBI nnek, s uyenni yarwer reeskar n ujegid n Aram 
zeg ufus nnek. 8 Ma war tuyi ura d ayt n Kuc d ayt n Libiya s yijj n reeskar ameqqran, s wattas n 
ikarruten d imnayen? Maca minzi cek tettecred x SIDI, iwca iten netta deg ufus nnek. 9 Mayar 

tittawin n SIDI thewwment tiwa i marra tammurt, hima ad kides ibedd i wenni igan s wur imun. 
Di man aya tegged tubbuherya, mayar zi rexxu d tsawent ad din if in imenyan akidek.” 10 Asa 
ihaj x umwafaw uca ijja ad t ggen di fehbes, mayar x uya tuya xas issar. Di fweqt nni d ict ihsar 
Asa ca zi fgens. 

11 Xzar, imezruyen n Asa, imezwura d ineggura, xzar, aqa-ten twazemmem deg wedlis n ijegiden 
n Yahuda d Israyil. 12 Deg usegg w as wiss tesea u-tfatin n tgelda nnes ihfec Asa zeg idaren. Maca di 
tqiccet n fehfac nnes ufa rami tuya ihrec, netta war yarzu ca x SIDI, maca x imesgenfan. 13 Asa 
itwassars deg wender jar fejdud nnes. Immut deg usegg w as wiss wahit u-rebsin zi fehkamet 
nnes. 14 Nedfen t deg wender i tuya igga i yixef nnes di tendint n Dawud uca ssarsen t x qama 
i tuya tsemmar s febzer d marra min igan d reetur ittfuhen itwaxegden s ufus n uhrayfi. Nitni 
qdden as ict n tmessi d tameqqrant attas. 

Rehkamet ijehden n Yahucafat x Yahuda 

-i »-T 1 Mmis Yahucafat idwef d ajegid deg wemcan nnes u netta issejhed ixef nnes didd 
-L / i Israyil. 2 Netta yiwi reeskar yar marra tineddam ifaryen n Yahuda u igga reeskarat n 
uhewwes di temmurt n Yahuda u di tneddam n Ifrayim, tinni i tuya ittef babas Asa. 3 SIDI tuya-t 
ak-d Yahucafat, mayar netta idfar ibriden imezwura n babas Dawud, war yarzu ca x Ibaelen, 
4 maca yarzu x SIDI n babas uca yuyur x twessa nnes, war iggi am t igga Israyil. 5 SIDI issemten 
tagelda tenni deg ufus nnes u marra Yahuda yiwi tarzefin. Idwer yars attas n wagra d ccan. 6 Ur 
nnes itwassemhed deg ibriden n SIDI u netta ikkes ura d regeudi d trebbitin n cwarti zi Yahuda. 
7 Deg usegg w as wiss tfata n rehkamet nnes issekk netta ict n tebrat i fhukkam, i Bin-Hayil, 
Bubadya, Zakarya, Nataniyil d Mixaya, hima ad ssyaren di tneddam n Yahuda. 8 Ruben akidsen 
Ilawiyyen Cameiya, Natanya, Zabadya, Basayil, Camiramut, Yunatan, Tubiya d Tub-Aduniya, 
marra Ilawiyyen, uca ura d ikehhanen Alicamac d Yahuram ruhen akidsen. 9 Nitni ssyaren di 
Yahuda u tuya yarsen adlis itwannden n ccariea n SIDI. Kkin nitni marra tineddam n Yahuda 
uca ssyaren rgens. 10 X marra tigeldawin n temmura i-dd-innden i Yahuda tusa-dd arrehbet n 
SIDI, mahend war ssekkarent amenyi ak-d Yahucafat. 11 Zeg Ifilistiniyyen usin-dd ca iwyen ta- 
rezfin d nnuqart am ljizya. Ufa d Aeraben ssekken as ugi, sebea-afaf u-sebea-myat n icarriyyen 
d sebea-araf u-sebsa-myat n imuyan. 12 Ammu i idwer Yahucafat yarni di remyaret ar ttarf uca 
ibna lqeleat d tneddam n rexzen di Yahuda. 13 Tuya yars attas n rxedmet di tneddam n Yahu¬ 
da, ura d Ieeskariyyen, ayt bu-teyrudt imehden, di Urcalim. 14 D wanita d rehsab nsen, elahsab 
tudrin n ibabaten nsen. Di Yahuda aqa ina d imeqqranen x ruruf: ameqqran Adna u akides 
tert-myat-araf n ayt bu-teyrudt imehden. 15 Yar uyezdis nnes ameqqran Yahunatan u akides 
mitayn u-tmanyin-araf nyeryazen. 16 Yar uyezdis nnes ameqqran Samasya, mmis n Zikri, wenni 
tuya isebbren ixef nnes s rxadar u akides mitayn-araf n ayt bu-teyrudt imehden. 17 Zi Binyamin 
tuya Aliyadae, ijj n bu-teyrudt imehden, d ameqqran nsen u akides mitayn-araf nyeryazen s rqews 
d tcappa n userqi i umenyi. 18 Yar uyezdis nnes ameqqran Yahuzabad u akides mya u-tmanyin- 
araf nyeryazen hezzmen i umenyi. 19 Ina tuya ttsexxaren i ujegid, bra inni i tuya igga ujegid x 
tneddam ifaryen s iyebrawen di marra Yahuda. 


Rsahd n Yahucafat ak-d Axab 

1 Q lYa hucafat yars agra d ccan ifeyyed u netta imegec ak-d Axab. 2 Awarni ca n isegg w usa 
-L Oihwa-dd yar Axab, yar Samarya. Axab iyars i wattas n wugi d iyenduzen i rgens i tuya 
akides igan uca iywa t ad iffey yar umenyi yar Ramut-Jilead. 3 Axab, ajegid n Israyil, inna i 


17:3 ‘Ibaelen’ - irebbiten iyriben, war gin ca d Arebbi, maca d ccwaten. 

Yahucafat, ajegid n Yahuda “Zeema ad kidi teffyed yar Ramut di Jilead?” Inna Yahucafat i ujegid 
n Israyil “Necc ad iriy am cek, fgens inu am fgens nnek u neccin ad kidek nejfey yar umenyi.” 

4 Inna Yahucafat cawed i ujegid n Israyil “Seqsa eafak ass-a x wawaf n SIDI.” 5 Xenni issmun 
ujegid n Israyil inabiyyen, arebea-mya n yeryazen, uca inna asen “Ma ad ffyey yar umenyi yar 
Ramut di Jilead niy ad ggey bnaqes?” Nitni nnan “Gaeeed, mayar SIDI ad ten iwc deg ufus n 
ujegid.” 6 M aca Yahucafat inna “Ma war da ca ead anabi n SIDI mahend ad nzemmar ad t nesse- 
qsa neccin?” 7 Xenni inna ujegid n Israyil i Yahucafat “Aqa da ead ijj n weryaz zzayes i nzemmar 
ad nesseqsa SIDI. Maca necc carhey t, mayar netta war d ayi ittnebba eemmars s min isebhen, 
maca myir s min igan d aeeffan. Aqa d Mixa, mmis n Yimla.” Inna Yahucafat “War tejja ajegid ad 
issiwif amenni!” 8 Xenni ifaya-dd ujegid n Israyil i ijj n umsexxar icenneen, inna “Deyya awi-dd 
Mixa, mmis n Yimla.” 9 Ajegid n Israyil d Yahucafat, ajegid n Yahuda, qqimen din, kuf ijj x fkursi 
nnes, yarden arrud n ijegiden, qqimen x wazzay yar wadaf n tewwart n temdint n Samarya u 
marra inabiyyen tuya ttnebban zzat i wudem nsen. 10 Sidqiya, mmis n Kaneana, tuya igga iyixef 
nnes accawen n wuzzaf, inna “Ammu i issiwef SIDI‘S yina i ya tessnuqqbed Iramiyyen yars af 
ten i ya teqdid.’ ” 11 Marra inabiyyen tuya ttnebban kifkif, nnan “Gaeeed yar Ramut di Jilead, ad 
tifid tfefhed, minzi SIDI ad ten iwca deg ufus n ujegid.” 

12 Areqqas nni tuya ittfen abrid hima ad ifaya i Mixa, issiwer, inna “Xzar xenni, awaf en n in¬ 
abiyyen axmi dd-ffyen zeg ijj n uqemmum s fxir yar ujegid. Ttzawgey ad if in wawafen nnek 
amecnaw awafen nsen, ini min isebhen.” 13 Maca Mixa inna “S tidett am iddar SIDI, min d ayi 
i ya yini AREBBI, ad t iniy.” 14 Umi dd-yusa netta yar ujegid, inna as ujegid “Mixa, ma ad neffey 
neccin yar Ramut di Jilead niy ad negg bnaqes?” Inna as netta “Gaeedem, ad tifim tfefhem, 
minzi nitni ad twaggen deg ufus nwem.” 15 Inna as ujegid “Mechaf n twafawin i d ayi ittxessan 
ad ac jjagey, war d ayi tennid myir tidett s yisem n SIDI?” 16 Uca netta inna “Necc zriy marra Is¬ 
rayil twabezzeen x idurar am wugi i war yar igi umeksaw. Inna SIDI ‘Ina war yarsen bu isiditen, 
ejj kur aryaz ad dd-idwef yar taddart nnes di fehna.’ ” 17 Xenni inna ujegid n Israyil i Yahucafat 
“Ma war d ac nniy ‘Netta war xafi ittnebba ca di min isebhen, maca myir s min igan d aeeffan!’?” 

18 Inna cawed “S uyenni sef i wawaf n SIDI. Aqa zriy SIDI iqqim x fkursi u marra feeskar n ujenna 
ibedd x yeffus nnes d uzefmad nnes. 19 SIDI inna ‘Man wen i ya iywan Axab, ajegid n Israyil, hima 
ad igaeeed, ad iwda di Ramut di Jilead?’ Wa inna ammu u win inna ammu . 20 Xenni iffey-dd ijj n 
arruh, ibedd-dd zzat i wudem n SIDI, inna ‘Necc ad t ywiy.’ SIDI isseqsa t ‘S min zi?’ 21 Netta inna 
‘Necc ad dd-ffyey u ad dewfey d ijj n buhbef issxarriqen deg uqemmum n marra inabiyyen nnes.’ 
U netta inna ‘Ad tawded mahend ad t teywid. Ffey u egg amenni!’ 22 Xenni fexxu, SIDI iwca ijj n 
buhbef issxarriqen deg ufus n inabiyyen nnek uca SIDI ibarreh xak s min igan d aeeffan.” 

23 Xenni iqarreb-dd Sidqiya, mmis n Kaneana, yar Mixa, iwwet i-t yar uyesmir, inna “Mani xenni 
tuya zzayi iedu arruh n SIDI hima ad akidek issiwef?” 24 Inna Mixa “Xzar, ad t tzared deg wass 
nni di i ya temhafed zeg ijj n wexxam yar wennedni hima ad tessnuffared ixef nnek.” 25 Ajegid 
n Israyil inna “Ttfem Mixa, nedhem t yar Amun, azegif ameqqran n temdint, u yar Yuwac, 
mmis n ujegid, 26 ad tinim ‘Ammu i iqqar ujegid: Ndarem wa di fehbes u seccem t s weyrum n 
fehsaret u s waman n fehsaret yars af i ya dewfey necc di fehna.’ ” 27 Xenni Mixa inna “Mafa cek 
teeqbed-dd ca n wass di fehna, xenni SIDI war xafi issiwef!” Uca inna cawed “Sfem-dd a fegnus, 
marra kenniw !” 

28 Awarni as iffey-dd ujegid n Israyil ak-d Yahucafat, ajegid n Yahuda, yar Ramut di Jilead. 
29 Inna ujegid n Israyil i Yahucafat “Necc ad beddfey arrud, xenni ad dd-ffyey yar umenyi. Cek 
maca tzemmared ad tyarded arrud nnek!” Ajegid n Israyil igga arrud war igi nnes uca ffyen-dd 
nitni yar umenyi. 30 Ajegid n Aram tuya yumur imeqqranen n ikarruten n umenyi nni yars igan, 
inna “Ittxessa awem war ttmenyam ca ak-d umeqqran niy ak-d umezyan, myir ak-d ujegid n 

18:9 ‘anedrar’ - niy ‘andrar’. 

Israyil!” 31 Umi imeqqranen n ikarruten n umenyi zrin Yahucafat, imsar, aqa nitni nnan “Aqa d 
wa, ajegid n Israyil!” Nitni nnden as hima akides mmenyen, maca Yahucafat isyuyy uca SIDI 
iwca as afus u AREBBI issheyyed iten xas. 32 Umi zrin imeqqranen n ikarruten n umenyi, aqa 
netta tuya war igi d ajegid n Israyil, imsar, aqa nitni dewren-dd x webrid nsen war t areddfen. 
33 Xenni ieeyyen ijj n weryaz rqews s rbar nnes d acemrar uca irqef ajegid n Israyil jar wawad 
n iyagen n warrud nnes n wuzzar. Rexdenni inna wanita i wenni ineddhen akarru “Qreb afus 
nnek, suffey ayi-dd zeg umenyi, mayar necc aqa yezmey.” 34 Deg wass nni idwer umenyi iwear 
attas. Iqqim ujegid n Israyil ibedd deg ukarru ar tameddit deg umenyi ak-d Iramiyyen. Netta im- 
mut yar rweqt n uyegay n tfuct. 

Yahucafat iwawebbex, maca iqqim irseq yar Arebbi 

1 fV Ya hucafat ajegid n Yahuda, ieqeb yar taddart nnes di Urcalim di rehna. 2 Yahu, mmis n 
-L Z/Hanani, amwaraw, iffey-dd yars hima ad t irqa, inna i ujegid Yahucafat “Ma cek teggid 
twiza i ueeffan u ad texsed inni ieiffen SIDI? Ammu i xak yarsa lyadab zi zzat n wudem n SIDI. 

3 Waxxa amenni itwaf dayek min isebhen, mayar tekksed tirebbin n cwarti zi temmurt uca 
teswejded ur nnek i tarezzut x AREBBI.” 

4 Yahucafat iqqim izeddey di Urcalim uca iffey cawed jar rgens, zi Bi’r-Sebea yar idurar n 
Ifrayim, uca yarra iten ad dd-dewren yar SIDI, AREBBI n ibabaten nsen. 5 Netta yareqqem 
rqudat di temmurt, di marra tineddam ifaryen n Yahuda, zi tendint ar tandint. 6 Netta inna i 
rqudat “Xzarem min i ya teggem, mayar war thekkmem i iwdan, maca i SIDI u netta aqa ihdar 
akidwem deg wehkam. 7 Xenni rexxu, ad xawem tiri tigg w udi n SIDI. Hdam u ggem t, mayar i 
SIDI, AREBBI nney, war igi ryecc u war ittegg s wudmawen u war ikkessi tarzifin.” 

8 Umi dd-ceqben yar Urcalim, igga Yahucafat ura di Urcalim ca n Ilawiyyen d ikehhanen d 
izegifen n tudrin n ibabaten n Israyil i udebbar n rehkam n SIDI u i ddcawi. 9 Netta yumur i-ten, 
inna “Ggem amenni s tigg w udi n SIDI, s tesdiqt u s yijj n wur nican imun. 10 Yar kur ddecwet i d 
awem i d ya yawyen aytmatwem nni izeddyen di tneddam nsen, jar idammen d idammen u jar 
ccarica d rumur d tewsiyyat d lfarayid, ittxessa ad asen teermem, mahend nitni war tteeddan 
x SIDI, ad xawem-dd iwda ijj n lyadab d ameqqran u x aytmatwem. Ggem amenni, xenni war 
daywem tt ittegg hed. 11 Xzarem, Amarya d akehhan ameqqran i xawem igan di marra ddecwet 
n SIDI u Zabadya, mmis n Ismaeil, rhakem n taddart n Yahuda, aqa-t x kur ddecwet n ujegid. 
Ufa d iweqqafen, Ilawiyyen, din zzat i wudem nwem. Irim d iryazen u ggem t uca SIDI ad yiri 
ak-d wenni iserhen.” 


Ayelleb n Yahucafat x Mu’ab d Ammun 

r\ /-x 1 Awarni i uya imsar, aqa ayt n Mu’ab d ayt n Eammun d innedni akidsen zeg Imaeuniyyen 
/a v/usin-dd ad mmenyen ak-d Yahucafat. 2 Usin-dd ireqqasen eawden i Yahucafat, nnan “Aqa 
attas n ryaci usin-dd ad kidek mmenyen zeg ujemmadin n rebhar, zi Aram. Xzar, nitni di 
Has sun-Tamar, ixs ad yini Eayn-Jadi. 

3 Yahucafat igg w ed uca igga ixef nnes ittseqsa x SIDI. Netta ijja ad barrhen s uzummi di marra 
Yahuda. 4 Ssmunen ayt n Yahuda mahend ad arzun twiza n SIDI. Nitni usin-dd ura zi marra 
tineddam n Yahuda hima ad arzun x SIDI. 5 Yahucafat ibedd deg wegraw n rgens n Yahuda d 
Urcalim, di taddart n SIDI, zzat i femrah n jdid, inna 

6 “A SIDI, AREBBI n ibabaten nney, ma cek war tegid ca d AREBBI n ijenwan d rhakem x marra 
tigeldawin n regnus? Deg ufus nnes i immars jjehd d tzemmar, arami war izemmar ura d ijj 

ad iqqim ibedd zzatek. 7 A AREBBI nney, ma war tuzzired ca x imezday n temmurt-a zzat i 
wudem n rgens nnek n Israyil uca tewcid tammurt i rebda i zzarieet n Ibrahim, amedukker nnek 
ieizzen. 8 Nitni qqimen zeddyen days uc bnan days ict n zzawect i cek, i yisem nnek uca nnan 
9 ‘Mara ifqef aney ca n ccar, axmi ssif n rehkam niy ttaeun niy r az, xenni neccin ad nbedd zzat i 
taddart-a u zzat i wudem nnek, mayar isem nnek aqa-t di taddart-a u neccin ad xak dd-nraya zi 
rehsaret nney uca xenni cek ad yarney-dd tesred u ad aney tessnejmed. 10 Uca rexxu, xzar, ayt n 
Eammun d ayt n Mu’ab d yenni zeg idurar n Saeir inni i umi war tejjid ca ayt n Israyil ad dd-ad- 
fen yar temmurt nsen umi dd-usin zi temmurt n Misra, minzi nitni kkin as-dd zeg webrid nnedni 
u war ten aredgen, n xzarem, nitni xsen ad aney xegsen uca usin-dd hima ad aney ssuffyen zi 
tesyart nnek i d aney tewcid d rwart. 12 A, AREBBI nney, ma cek war xasen thekkmed ca? Mayar 
neccin war xasen nzemmar x ryaci-ya ameqqran wanita i yarney-dd iffyen u war nessin min i 
ya negg, maca aqa narr-dd tittawin nney yark.” 

13 Marra ayt n Yahuda bedden zzat i wudem n SIDI, ura d ihenjiren imezyanin nsen d temyarin 
nsen d ihenjiren nsen. 

14 Uca ihwa-dd Arruh n SIDI din di rwest n wegraw n rgens x Yahazayil, mmis n Zakarya, mmis 
n Banaya, mmis n Yaeiyil, mmis n Ulawi Mattanya, zi tarwa n Asaf. 15 Netta inna “Srem-dd yari, 
marra ayt n Yahuda ura d kenniw, imezday n Urcalim, u cek, ajegid Yahucafat! Ammu i d awem 
iqqar SIDI ‘War ttegg w dem ca, war ttnexrieem ca zi ryaci-ya ameqqran wanita, minzi amenyi 
war igi akidney, maca ak-d AREBBI. 16 El warn yarsen tiwecca. Xzarem, nitni ggur ad gaeeden zi 
tsawent n Sis u kenniw ad xasen txeccem yar uneggar n teyzurt zzat i rexra n Yaruwil. 17 Ken¬ 
niw maca war ttmenyim ca. Kkarem, qqimem tbeddem u xzarem asenjem n SIDI adyiri akidwem, 
a Yahuda d Urcalim! War ttegg w dem ca u war ttnexrieem. Tiwecca ffyem i umsagar akidsen, 
minzi SIDI aqa-t akidwem.” 18 Xenni yudar Yahucafat x uyembub nnes yar temmurt u marra ayt 
n Yahuda d marra imezday n Urcalim wdan x temmurt zzat i wudem n SIDI hima ad sejden i SIDI. 
19 Ilawiyyen zeg ayt n Quhat u zeg ayt n Qurah kkaren hima ad sseugan SIDI, AREBBI n Israyil, 
s ict n tmijja tejhed attas. 

20 Tiwecca zic kkaren nitni uca ffyen yar rexra n Taquea. Yar wuffuy nsen ibedd-dd Yahucafat 
din, inna “Srem-dd yari, a Yahuda, d kenniw, imezday n Urcalim. Amnem di SIDI, AREBBI 
nwem, xenni ad tirim di raman, amnem zi inabiyyen, xenni ad tarebhem.” 21 Netta imcawar ak- 
d rgens uca issbedd imedyazen zzat i SIDI d yenni i d as i ya isebbhen s ucewwar iqeddsen am 
uyuren zzat i wudem n yeryazen i ihezzmen s resnah, ad inin “Qadam SIDI, mayar tamexsiwt 
nnes icewwaren tettyima i rebda!” 22 Di rweqt rami bdan nitni s usriwriw d usebbeh, igga SIDI 
tixcefin x ayt n Eammun d Mu’ab u xyenni i tuya dd-iffyen didd i Yahuda zeg idurar n Saeir uca 
twawten nitni. 

23 Ayt n Eammun d ayt n Mu’ab kkaren x imezday n idurar n Saeir hima ad ten hellken u ad ten 
aredgen. Umi qdan nitni x imezday n Saeir, hellken ijj wennedni. 24 Umi dd-yiwid Yahuda yar 
ssumeet n uhettu di rexra, ndaren tmuyri nsen x ryaci u xzar, myir rxecbat wdant x temmurt, 
ura d ijj war injim. 25 Yahucafat d rgens nnes usin-dd hima ad ttfen takeccadt nsen uca ufin 
yarsen attas n ssereet d rxecbat d reqcue iyran uca kksen cram kurzzayes i yixef nsen arami war 
zemmaren ad t arbun. Ttkeccaden trata n wussan, mayar tuya din attas. 

26 Deg wass wiss arebea munen nitni di rewda n teyzurt n Baraka, minzi din sseugan SIDI. X uy- 
enni qqaren as i wemcan nni ‘iyzar n Baraka’, yar i rexxu. 27 Awarni uya dewren marra iryazen 
n Yahuda d Urcalim. Yahucafat yuyur yar zzat hima ad eeqben yar Urcalim ccuren s refrahet, 
mayar SIDI tuya issfarh iten x reedyan nsen. 28 Sadu tirart n lharpat d rgambriyat d ryaytat usin- 

dd nitni yar Urcalim, yar taddart n SIDI. 29 Tigg w udi n SIDI tuya terqef marra tigeldawin n tem- 
mura umi srint, aqa SIDI immney ak-d reedyan n Israyil. 30 Tageldit n Yahucafat tufa rhudnet 
uca AREBBI nnes iwca as rehna zi marra iyezdisen. 


Aneggar n rehkamet n Yahucafat 


31 Ammu i ihkem Yahucafat Yahuda. Netta tuya yars xemsa u-tratin n isegg w usa, umi idwer d 
ajegid. Netta ihkem xemsa u-eicrin n isegg w usa di Urcalim. Yemmas qqaren as Eazuba, yegis n 
Cilhi. 32 Netta idfar ibriden n babas Asa, war xasen iheyyed ca u netta igga, min igan nican di 
tittawin n SIDI. 33 Myir regeudi war twakksent, mayar rgens war tuyi ead yarra ur nnes yar SIDI 
n ibabaten nsen. 34 Min iqqimen n imezruyen n Yahucafat, imezwura d ineggura, xzar, aqa man 
aya marra itwazemm deg wedlis n imezruyen n Yahu, mmis n Hanani, wenni itwazemm deg 
wedlis n ijegiden n Israyil. 

35 Awarni i uya igga Yahucafat ijj n reahd ak-d Ahazya, ajegid n Israyil, wenni iggin tueeffna attas 
di marra min tuya igga 36 Netta iqqen akides ijj n rcalled, hima ad ggen iyarruba, inni i ya ineddhen 
yar Tarcic. Nitni bnan iyarruba di Eisyun-Jabar. 37 Maca Alieazar, mmis n Dodawahu zi Marica, 
ittnebba x Yahucafat, inna “Minzi cek teqqned ijj n reahd ak-d Ahaziya, aqa SIDI yarza rexdayem 
nnek.” Ammu imsar aqa twarzen iyarruba arami war zemmaren ad nedhen yar Tarcic. 


Rehkamet ieeffnen n Yuram 


Yahucafat itwassars deg wender jar rejdud nnes. Netta itwander jar rejdud nnes di 



/-i -Ltendint n Dawud. Mmis Yuram idwer d ajegid deg wemcan nnes. 2 Aytmas, ihenjiren n 
Yahucafat tuya-ten d Eazarya, Yahiyil, Zakarya, Eazaryahu, Mixayil d Cafatya. Ina marra tuya- 
ten d ihenjiren n Yahucafat, ajegid n Israyil. 3 Babatsen iwca asen attas n terzefin n nnuqart 
d wurey u n reqcue iyran ura d tineddam di Yahuda, maca tageldit iwca i-tt i Yuram, mayar 
wanita tuya d amenzu. 

4 Umi Yuram ikkar-dd x tgeldit n babas uca imnee di tizemmar nnes, inya marra aytmas ura d 
ca n rhukkam n Israyil s ssif. 5 Yuram tuya yars tnayen u-tratin n isegg w usa umi idwer netta d 
ajegid. Netta ihkem tmenya n isegg w usa di Urcalim. 6 Netta yuyur deg webrid n ijegiden n Is¬ 
rayil, am mammec tuya tegga taddart n Axab, mayar yegis n Axab tedwer d tamyart nnes. Netta 
igga min igan d aeeffan di tittawin n SIDI . 7 Maca SIDI war ixs ad yareddeg Yahuda di ttwee n 
umsexxar nnes Dawud ura umi i d as tuya inna, ad as iwc rebda ijj n refnar zzat i tittawin nnes, 
i netta u i tarwa nnes. 

8 Deg wussan nnes tuya issen Yuram ad ixtutter sadu ifassen n Yahuda u nitni ggin ijj n ujegid 
xyixef nsen. 9 Yuram iedu xenni ak-d marra imeqqranen nnes d marra ikarruten nnes n umenyi. 
Uca aqa ikkar s giret u iyreb x ayt n Idum inni i tuya i d as-dd innden i netta u i imeqqranen n 
ikarruten n umenyi. 10 Ead xtuttren ayt n Idum jar ifassen n Yahuda yars ar ass-a. Di rweqt nni 
becda iyewwey ura d Libna, mayar Yahuda tuya iheyyed x SIDI, AREBBI n ibabaten nnes. 

11 Netta issbedd ura d regeudi x idurar n Yahuda. Netta yarra imezday n Urcalim ad qehhben 
ak-d irebbiten nnedni, wah tuya netta iearn Yahuda yar man aya. 12 Tiwed-dd yars ict n tebrat n 
unabi Iliya, teqqar “Ammu i iqqar SIDI, AREBBI n babac Dawud ‘Mayar cek war tuyured x ibri¬ 
den n babac Yahucafat u x ibriden n Asa, ajegid n Yahuda, 13 maca tuyured x ibriden n ijegiden 
n Israyil uca tarrid Yahuda d imezday n Urcalim ad qehhben ak-d irebbiten innedni, am mammec 
i t tegga taddart n Axab, u minzi cek tenyid ura d aytmac zi taddart n babac, inni i tuya i xak 
icnan, 14 xzar, x uyenni SIDI ad cek irqef s ict n tecti d tameqqrant jar rgens nnek d tarwa nnek 
d temyarin nnek d marra agra nnek. 15 Cek simant nnek ad tewdid deg ijj n rehrac n tekrict 
iqeshen, ar dd i ya teffey tekrict yar barra zi ssibbet n rehrac ass idfar umas.” 

16 SIDI issehwe? arruh n Ifilistiniyyen d Weeraben, inni izeddyen x uyezdis n ayt n Kuc, x Ya- 
huram. 17 Nitni gaeeden yar Yahuda, udfen tammurt u ksin marra agra nni igan di taddart n 
ujegid ura d ihenjiren d temyarin, arami war d as iqqim myir Yahuyahaz, amazuz n ihenjiren 
nnes. 18 Awarni aya iwta it SIDI s yijj n rehrac war izemmar ad zzayes iggenfa. 19 Umi tuya netta 
ihfec ammu ass idfar umas uca iedu rweqt arami edun tnayen n isegg w usa, imsar, aqa takrict 
nnes teffey-dd yar barra u netta immut s rehriq d ameqqran. Rgens nnes war d as issary ca 
tmessi am tmessi n ibabaten nnes. 20 Netta tuya yars tnayen u-tratin n isegg w usa umi idwer d 
ajegid. Netta ihkem tmenya n isegg w usa di Urcalim. Netta ifna, war xas indeb hed. Nedren t di 
tendint n Dawud, war igi deg imedran n ijegiden. 

Ajegid Axazya itwaney s ufus n Yahu 

r\ r \ 1 Imezday n Urcalim ggin Ahazya, mmis amazuz, d ajegid deg wemcan nnes, mayar marra 
Lu L.i aytmas imeqqranen tuya twanyen zeg ict n bandiyya i tuya dd-yudfen ak-d Weeraben 
yar rmargeh, n txuzan. Ahazya, mmis n Yuram, tuya xenni d ajegid n Yahuda. 2 Axazya tuya 
yars tnayen u-rebein n isegg w usa, umi idwer d ajegid. Netta ihkem ijj n usegg w as di Urcalim. 
Yemmas qqaren as Eatalya, yegis n £umri. 3 Netta yuyur deg ibriden n taddart n Axab, mayar 
yemmas d tamcawart nnes di marra tueeffna i igga. 4 Netta igga min igan d aeeffan di tittawin 
n SIDI, amecnaw taddart n Axab, mayar awarni i rmewt n babas tuya-ten d imcawaren nnes 
arami ikka x uzegif. 

5 Netta idfar ccwar nsen uca iffey ak-d Yahuram, mmis n Axab, ajegid n Israyil, i umenyi ak-d 
Hazayil, ajegid n Aram, yar Ramut di Jilead uca Iramiyyen yerben x Yuram. 6 Xenni yaregg w eh 
mahend ad yarzu di Yazra’il agenfu zeg iyezzimen nni i d as tuya ggin ayt n Aram umi immney 
netta di Ramut ak-d ujegid nsen, Hazayil, ajegid n Aram. Eazarya, mmis n Yahuram, ajegid n 
Yahuda, ihwa-dd din hima ad issijj x Yuram, mmis n Axab, di Yazraeil, umi tuya ihfec netta. 
7 Aredeg n Ahazya tuya zi AREBBI umi dd-yusa yar Yahuram. Umi dd-yiwed din, iffey ak-d Ya¬ 
huram yar Yahu, mmis n Nimci, wenni i tuya idhen SIDI mahend netta ad iqda x taddart n 
Axab. 8 Umi iqda Yahu x rhukm n taddart n Axab, imsar, aqayufa rhukkam n Yahuda d ihenjiren 
n aytmas n Ahazya, inni i tuya ittsexxaren i Ahazya, uca inya iten. 9 Xenni yarzu x Ahazya u 
nitni ttfen t am tuya innuffar di Samarya uca iwyen t yar Yahu. Nyin t u nedren t, minzi nnan 
“Netta d mmis n Yahucafat, wenni yarezzun x SIDI s marra ur nnes.” Ammu war iqqim i taddart 
n Ahazya ura d ijj n wenni i di iga jjehd hima ad ihkem am ujegid. 

Yuwac iqqim iddar umi tsizzer Atalya idammen n aytmas 

10 Umi Eatalya, yemmas n Ahazya tezra, aqa mmis immut, tekkar nettat uca tetehha marra tarwa 
n ujegid n taddart n Yahuda. 11 M aca Yahucabeat, yegis n ujegid, teksi Yuwac, mmis n Ahazya, 
uca texdef it zi jar ihenjiren n ujegid nni i itwanyen uca tessidef it ak-d tenni t issududen deg 
ijj n wexxam n yides. Ammu i tegga Yahucabeat, yegis n ujegid Yahuram, tamyart n ukehhan 
Yahuyadae - mayar nettat d ucmas n Ahazya - tessnuffar it i Eatalya u tanita war t tenyi ca. 12 Setta 
n isegg w usa i iqqim netta innufar yarsen di taddart n AREBBI u Eatalya tuya tehekkem x temmurt. 


Yuwac itwagg x tgeldit 

r\ q 1 De g usegg w as wiss sebea issejhed Yahuyadae ixef nnes uca igga ijj n reahd ak-d rqebtanat 
Zi Jn mya, Eazarya, mmis n Yuram d Ismaeil, mmis n Yuhanan, d Eazarya, mmis n Eubid, d 
Maeasiya, mmis n Eadaya, d Ilicafat, mmis n Zikri. 2 Nitni kkin x temmurt n Yahuda, ssmunen 


22:10 ‘tarwa’ - s Teibranit ‘zzarieet’. 

Ilawiyyen zi tneddam n Yahuda ura d izegifen n ibabaten n tudrin n Israyil uca usin-dd yar 
Urcalim. 3 Marra agraw n rgens igga ijj n reahd ak-d ujegid di taddart n AREBBI u netta inna asen 
“Xzar, mmis n ujegid aqa ad idwer d ajegid, am mammec i t inna SIDI x ayt n Dawud!” 4 Netta 
yumur iten, inna “D man aya i ya teggem: ict n tturut nwem, inni n ikehhanen d Ilawiyyen i ya 
yadfen deg wass n ssebt, ad eessen yar tewwura. 5 Ict n tturut ad tbedd yar taddart n ujegid u ict 
n tturut yar Tewwart n Dsas u marra rgens ad ibedd di remrahat n taddart n SIDI. 6 Ufa d ijj war 
ittidef yar taddart n SIDI, myir ikehhanen d ayt n Lawi, inni ittsexxaren, ad adfen mayar nitni 
d imqeddasen u marra rgens ad ihda min ittxessan ad itwahda i SIDI. 7 Ayt n Lawi ad nnden 
i ujegid, kur aryaz s resnah nnes deg ufus nnes u wenni i ya yarzun ad yadef yar taddart ad 
itwaney. Kenniw ad teqqimen ak-d ujegid mani mma iga yar twasit d wuffuy. 

8 Ayt n Lawi d marra Yahuda ggin am mammec marra min i d asen yumur ukehhan Yahuyadae 
uca iwyen kur ijj zzaysen iryazen nnes nni yudfen di ssebt ura d yenni dd-iffyen di ssebt, mayar 
akehhan Yahuyadae war iwci reewacar i terbiein. 9 Akehhan Yahuyadae iwca i imeqqranen n 
mya lansat d tcappat ifsusen n userqi i tuya igan n ujegid Dawud d tinni i tuya igan di taddart n 
SIDI. 10 Netta issbedd rgens, kur ijj s lansa nnes deg ufus, zeg uyezdis afusi ar ayezdis azermad 
n taddart, yar uealtar u yar taddart, ammu i dd-quwwaren i uhettu n ujegid. 11 Nitni ssuffyen- 
dd mmis n ujegid yar barra uca ggin as tamrist x uzegif uca wcin as Chadet. Ammu i t ggin uca 
Yahuyadae d ihenjiren nnes dehnen t, nnan “Ad iddar ujegid!” 

12 Umi tesra Latalya rhess n rgens i dd-yusin tazzren yar din uca ssemyaren ajegid, tudef-dd net- 
tat yar rgens di taddart n SIDI. 13 Tezra, u xzar, ajegid ibedd yar upilar yar tewwart u yar ujegid 
d rqebtanat d rebwaq. Marra rgens n temmurt ifrah u isud di ryaytat. Ura d imedyazen ak-d 
dduzanat n lmusiqa inni issnen mammec i ya sebbhen bedden din. Xenni tcarreg Latalya arrud 
nnes uca tesyuyy “Tamenziwt, tamenziwt!” 

14 Maca yumur ukehhan Yahuyadae i rqebtanat n mya, inni i tuya igan x reeskar, uca inna asen 
“Suffyem tt-idd yar barra uca nyem s ssif wi tt i ya idfaren. Mayar akehhan tuya inna “War tt 
neqqem di taddart n SIDI.” 15 Nitni ssarsen xas ifassen uca umi iwden yar wadaf n Tewwart n 
Iysan yar taddart n ujegid, nyin tt dinni. 

16 Yahuyadae igga ijj n reahd jaras-dd d marra rgens d ujegid hima ad irin d ijj n rgens i SIDI. 

17 Xas uca yudef marra rgens yar zzawect n Baeal u hedmen tt. Iealtaren nnes d rexyarat nnes 
arzin ten qae. U nitni nyin Mattan, akehhan n Baeal, zzat i iealtaren. 18 Yahuyadae igga tas- 
exxart x taddart n SIDI deg ufus n ikehhanen n ayt n Lawi nni tuya Dawud ibda di terbiein i tad¬ 
dart n SIDI hima ad qeddmen tiyarsa n wecmad n SIDI am mammec itwari di ccariea n Musa, 
s refrahet d izran, am t iwessa Dawud. 19 Netta issbedd ieessasen x tewwura n taddart n SIDI, 
mahend ura d ijj mammec mma igga mara ixmej, war din ittidef ca. 20 Netta yiwi imeqqranen n 
mya d imcenneen d imdebbaren d marra rgens n temmurt uca issehwa ajegid zi taddart n SIDI 
u nitni udfen taddart n ujegid s Tewwart Yueran uca ssyimen ajegid x rkursi n tgeldit. 21 Marra 
rgens n temmurt ifarh u tandint tedwer tarsa, awarni umi nyin Latalya s ssif. 

Rehkamet n Yuwac 

r\ a 1 Yuwac tuya yars sebea n isegg w usa umi idwer d ajegid. Netta ihkem arebein n isegg w usa 
Zu A.di Urcalim. Yemmas qqaren as Dibya zi Bi’r-Sebea. 2 Yuwac igga min igan nican di tittawin 
n SIDI, min ikka ukehhan Yahuyadae iddar. 3 Yahuyadae yiwi as tnayen n temyarin u netta ijja- 
dd ihenjiren d thenjirin. 4 Awarni i uya tuya inwa Yuwac s wur hima ad ieder taddart n SIDI. 
5 Netta issmun ikehhanen d Ilawiyyen, inna asen “Kkem x tneddam n Yahuda u yarwem ijj n 
rqedd n nnuqart di kur asegg w as zi marra Israyil hima ad teedrem taddart n SIDI. Bdam deyya 
s uya!” Maca ayt n Lawi war qegqen ca. 

6 Ajegid iraya i uzegif Yahuyadae, inna as “Mayemmi war tesseqsid ayt n Lawi x mammec dd- 
iffey usmuni zi Yahuda d Urcalim n tewhibt n usgaeeed n Musa, amsexxar n SIDI, u n weg- 
raw n Israyil i Uqidun n Chadet? 7 Aqa ihenjiren n Eatalya taeeffant arzin taddart n SIDI uca 
ssmuttiyen marra reqcue iqeddsen n SIDI yar Ibaelen. 

8 Ajegid yumur hima ad ggen ict n tsenduqt u nitni ssarsen tt barra yar tewwart n taddart n 
SIDI. 9 Xenni rayan di Yahuda d Urcalim hima ad yarwen i SIDI tawhibt n usgaeeed nni igga 
Musa, amsexxar n SIDI, x Israyil direxra. 10 Marra imeqqranen d marra rgens tuya farhen u 
nitni iwyen-dd tiwhibin uca ndaren tent di tsenduqt arami teccur. 11 Di rweqt umi-dd ssidfen 
tsenduqt x rumur n ujegid s ufus n ayt n Lawi uca zrin aqa days attas n nnuqart, imsar, aqa yusa- 
dd umarir n ujegid d uweqqaf n ukehhan ameqqran uca ssexwan tsenduqt, ssgaeeden t u iwyen 
t cawed yar wemcan nnes. Ammu i ggin nitni ass idfar umas uca ssmunen-dd attas n nnuqart. 

12 Ajegid d Yahuyadae wcin aya xenni i imdebbaren n rxedmet di ttwee n taddart n SIDI. Nitni 
cran isuydayen d inejjaren hima ad eedren taddart n SIDI, ura d imziren n wuzzar d nnhas, 
hima ura d nitni ad eedren taddart n SIDI. 13 Ixeddamen tuya xeddmen u sadu ufus nsen tuyur 
rxedmet nican yar zzat. Nitni arrin taddart n SIDI amecnaw mammec tt tuya amezwaru u arnin 
di remten nnes. 14 Umi tt kemmren, iwyen min iqqimen n nnuqart zzat i wudem n ujegid u 
zzat i Yahuyadae uca netta igga zzayes reqcue i taddart n SIDI, reqcue i tsexxart u i tewhibin 
n wecmad, tiyenjayin d reqcue n wurey d nnuqart. Marra min ikka Yahuyadae d ussan iddar, 
ttawyen rebda tiyarsa n wecmad i taddart n SIDI. 

15 Yahuyadae iwsar u uzan yars wussan n tudart uca immut. Netta tuya yars mya u-tratin n 
isegg w usa umi immut. 16 Nedren t jar ijegiden di tendint n Dawud, mayar netta tuya igga min 
igan nican di Israyil, am i SIDI am i taddart nnes. 

17 Awarni i rmewt n Yahuyadae usin-dd rhukkam n Yahuda uca udaren zzat i ujegid uca isra 
ajegid yarsen. 18 Nitni semhen di taddart n SIDI, AREBBI n ibabaten nsen, uca sexxaren i treb- 
bitin n cwarti d rexyarat n ssanam. Xenni idwer ijj n lyadab d ameqqran x Yahuda u x Urcalim 
di ssibbet n rmuesiyyet nsen. 19 Netta issekk jarasen inabiyyen hima ad ten yarra ad eeqben yar 
SIDI. Nitni cehden xasen, maca war d asen srin ca. « 20 Arruh n AREBBI ihwa-dd x Zakarya, mmis 
n ukehhan Yahuyadae. Netta ibedd zzat i rgens, inna asen “Ammu i iqqar AREBBI ‘Mayemmi 
kenniw teeddam rumurat n SIDI? Ammu war tefrihim ca. Minzi theyydem x SIDI, ad xawem 
iheyyed netta.’ ” 21 Nitni ggin xas ict n tmeemuc u hejjaren t x rumur n ujegid di femrah n tad¬ 
dart n SIDI. 22 Ajegid Yuwac war ixarres di tmexsiwt icewwaren, tenni i d as tuya isscen babas 
Yahuyadae. Netta inya mmis. Umi Yuwac immut, inna “SIDI ad t izar u ad yarzu ad t ixfeft" 

23 Yar uneqreb n usegg w as, imsar, aqa issgaeeed reeskar n Aram x Yuwac. Nitni usin-dd yar Ya¬ 
huda d Urcalim u sshellken zi rgens marra rhukkam n rgens uca ssekken marra takeccadt nsen 
yar ujegid n Dimacq. 24 Waxxa tuya reeskar n Aram drus n yeryazen waha, aqa SIDI igga asen ijj 
n reeskar d ameqqran deg ufus nsen, umi nitni heyyden x SIDI, AREBBI n ibabaten nsen. Nitni 
ggin rehkamat x Yuwac. 25 Umi xas ffyen nitni - aqa jjin t ihrec attas - ggin xas imsexxaren nnes 
ict n tmeemuc di ssibbet n usizzer n idammen jar ihenjiren n ukehhan Yahuyadae. Nyin t am iga 
di tassut nnes. Nedren t di tendint n Dawud, maca war t ndiren ca di tmedrin n ijegiden. 26 Ina d 
inni i xas iggin ict n tmeemuc: Zabad, mmis n Cimea, Taeammunect, d Yahuzabad, mmis n Cim- 
rit, Tamu’abect. 27 Amecnaw ihenjiren nnes, d ubarru n ddqer n min i xas ggin inabiyyen, d min 
igan n dsas n taddart n AREBBI, xzar, marra man aya itwazemmem di tira n wedlis n ijegiden. 
Mmis Amasya idwer d ajegid deg wemcan nnes. 


24:19 ‘Netta’ - wanita d SIDI. 

Ayelleb n Amasya, ajegid n Yahuda, x Idum 


1 Amasya tuya yars xemsa u-eicrin n isegg w usa umi idwer d ajegid. Netta ihkem tesea 



Zi s»/ u-eicrin n isegg w usa di Urcalim. Yemmas qqaren as Yahueaddan, tuya-tt zi Urcalim. 
2 Netta igga min igan nican di tittawin n SIDI, maca war igi s wur imun qae. 3 Umi issemten netta 
tagelda nnes, imsar, aqa inya imsexxaren nnes, inni i tuya inyin babas ajegid. 4 Maca ihenjiren 
n ayt bu-arrqabet war ten inyi ca, am mammec t yura deg wedlis itwannden n ccariea n Musa, 
i zi iwessa SIDI, inna “Ibabaten war twaneqqen di ssibbet n ihenjiren nsen u ihenjiren war 
twaneqqen di ssibbet n ibabaten nsen , mayar kur ijj ad itwaney x ddnub nyixef nnes.” 

5 Amasya issmun ayt n Yahuda uca issbedd iten elahsab tudrin n ibabaten ak-d imeqqranen n 
waref ak-d imeqqranen n my a i kur Yahuda d Binyamin. Netta isedd iten, zi eicrin isegg w usa 
sennej uca yufa jarasen tert-myat-araf nyeryazen twafarzen hima ad ffyen ak-d reeskar, inni 
itwadarrben x uhric d tcappa tameqqrant n userqi. 6 Netta icra-dd myat-araf n ayt bu-teyrudt 
imehden zi Israyil s mya n talint n nnuqart. 

7 Xenni yusa-dd yars ijj n weryaz n SIDI, inna “A, ajegid, war ttejji reeskar n Israyil akidek itteffey, 
mayar SIDI war igi ak-d Israyil, ak-d marra ayt n Ifrayim. 8 Maca mara waxxa amenni, ffey, egg 
it, iwa iri d aryaz deg umenyi. AREBBI ad cek iyder zzat i wudem n reedu, mayar AREBBI yars 
tizemmar mahend ad ieawen u ad ijj ad iyder.” 9 Amasya inna i weryaz n AREBBI “Maca min i 
ya imsaren s mya n talint i wciy i terbiein n reeskar n Israyil?” Aryaz n AREBBI inna “SIDI yars 
ktar zi man aya hima ad ac t iwc.” 10 Uca iezer Amasya tarbiein n reeskar i tuya yars dd-yusin 
zi Ifrayim, yejj itent ad aregg w ehent yar wemcan nsen. Xenni irqef iten uxeyyeq d ameqqran x 
Yahuda uca eeqben s tefqeht yar wemcan nsen. 

11 Amasya maca igga taryast, indeh rgens nnes uca iffey yar teyzurt n Tmegaht, inya eecra-araf 
nyeryazen zeg ayt Saeir. 12 Sawed eecra-araf nyeryazen hebbsen ten ayt n Yahuda am ddaren, uca 
iwyen ten yar tqiccat n jjarf uca earnen ten zi senni yar swadday arami ftuttyen marra. 13 Maca 
iryazen n terbiein n reeskar nni i tuya ijja Amasya ad eeqben arami war kidsen dd-tteffyen yar 
umenyi, hejmen x tneddam n Yahuda, zi Samarya ar Bayt-Hurun uca nyin zzaysen trata-araf n 
yeryazen uca hewwsen ict n tkeccadt tameqqqrant attas. 

14 Awarni rami dd-ieqeb Amasya s uyelleb x ayt n Idum, imsar, netta tuya yiwi irebbiten n ayt 
n Saeir uca issbedd iten zzates uca yudar zzat i wudem nsen uca iqeddem asen rebxur. 15 Uca 
itwassary lyadab n SIDI x Amasya u netta issekk ijj n unabi yars. Wanita inna as “Mayemmi tar- 
zud irebbiten n rgens, inni i tuya war izemmaren ad fekken rgens nsen zeg ufus nnek?” 16 Umi 
netta issiwer ammu, imsar, aqa inna as “Ma ggin cek d amcawar n ujegid? Bedd, mayemmi i cek 
i ya wten?” Xenni ibedd unabi, inna “Rexxu necc ssney, aqa SIDI iezem hima ad cek yareddeg, 
minzi cek teggid aya u war tesrid yar ccwar inu.” 

Taxessart n Yahuda deg umenyi ak-d Israyil 

17 Amasya, ajegid n Yahuda, imcawar. Issekk netta ireqqasen yar Yuwac, mmis n Yahuyahaz, 
mmis n Yahu, ajegid n Israyil, inna “As-dd, ejj aney ad nemmerqa i umenyi.” 18 Maca Yuwac, 
ajegid n Israyil, issekk ijj n ureqqas yar Amasya, ajegid n Yahuda, inna “Tazegg w art i iyemmyen 
x idurar n Lubnan, issekk ict n tebrat yar tengelt x idurar n Lubnan, inna l Ewc yegis d tamyart 
i mmi!’ Maca ijj n rwehc i dinyuyuren x idurar n Lubnan, ikka uca iefes x tezegg w art.” 19 “Te- 
qqared cek ak-d ixefnnek Xzar, aqa cek tyerbed x Idum!” u fexxu tudef nnfaxet deg wur nnek. 
Weqqar ixef nnek u qqim di taddart nnek, minzi mayemmi i ya tegged ixef nnek di ryar u ad 
tewdid, cek d Yahuda akidek?” 20 Maca Amasya war ixs ad iser, mayar man aya yusa-dd zi AREB¬ 
BI mahend ad ten iwc deg ufus nsen, minzi nitni arzun irebbiten n Idum. 21 Xenni igaeeed Yuwac, 
ajegid n Israyil. U netta d Amasya, ajegid n Yahuda, mmerqan i umenyi yar Bayt-Cams, i igan 

di Yahuda. 22 Yahuda itwayreb zzat i wudem n Israyil uca nitni arewren, kur ijj yar uqidun 
nnes. 23 Yahuyahaz, ajegid n Israyil, ittef Amasya, ajegid n Yahuda, mmis n Yuwac, mmis n 
Yahuyahaz di Bayt-Cams uca yiwyi it yar Urcalim. Dinni igga ict n tazzit di rhid n Urcalim, zi 
Tewwart n Ifrayim yars ar Tewwart n Teymart, x ijj n webrid n arebea mya n iyagen. 24 Yiwi 
marra urey d nnuqart d marra reqcue i itwafen di taddart n AREBBI u deg ixammen n txubay n 
taddart n ujegid ura d imerhanen uca ieqeb yar Samary a. 

25 Amasya, mmis n Yuwac, ajegid n Yahuda, iddar awarni i rmewt n Yuwac, mmis n Yahuyahaz, 
ajegid n Israyil, cad xemmestac n isegg w usa. 26 Min iqqimen n imezruyen n Amasya, imezwura 
d ineggura, ma nitni war twazemmem ca deg wedlis n ijegiden Yahuda d Israyil? 27 Zeg wami 
iheyyed Amasya x SIDI, ggin xas ict n tmeemuc di Urcalim, maca netta yarwer yar Laxic. Xenni 
ssekken iryazen awarni as uca nyin t dinni. 28 Iwyen t-idd x iysan uca nedren t jar rejdud nnes 
di tendint n Yahuda. 

Euzziya, ajegid n Yahuda, d rehkamet nnes iferhen 

O /T 1 Ycnni yiwi marra rgens n Yahuda Euzziya, netta tuya yars settac n isegg w usa, u ggin t d 
Lu O ajegid deg wemcan n babas Amasya. 2 Netta ibna Ilat u yarra t deg ufus n Yahuda, awarni 
umi itwassars ujegid deg werider jar rejdud nnes. 3 Euzziya tuya yars settac n isegg w usa umi 
idwer netta d ajegid. Netta ihkem tnayen u-xemsin n isegg w usa di Urcalim. Yemmas qqaren as 
Yakulya zi Urcalim. 4 Netta igga min igan nican di tittawin n SIDI, igga nican am mammec tuya 
igga babas Amasya. 5 Umi tuya yarezzu nettta x AREBBI deg wussan n Zakarya, wenni i tuya 
ifehhem tmezra n AREBBI, wah deg wussan i di tuya yarezzu x SIDI, imsar aqa AREBBI iwca as 
afrah. 

6 Netta iffey uca immney ak-d Ifilistiniyyen uca igga ict n tazzit di rhid n Jat d rhid n Yabna 
d rhid n Acdud. Netta ibna tineddam yar Acdud u di temmurt n Ifilistiniyyen. 7 AREBBI ibedd 
akides didd i Ifilistiniyyen u didd i Weeraben, inni izeddyen di Jur-Bael, u didd i Imaeuniyyen. 
8 Ayt n Eammun xegsen ljizya i Euzziya uca idwer yisem nnes itwassen ar wadaf n Misra, mayar 
netta tuya idwer ijhed attas. 9 Di Urcalim issbedd Euzziya ssumeat yar Tewwart n Teymart u yar 
Tewwart n Teyzurt u yar tyemmura uca issemten i-tent. 10 Netta ibna sawed ssumeat di rexra 
uca iyza attas n wanuten, mayar yars rebhayem attas di Temmurt Iwatan u di rwata yuefan , u 
tuya yars ifegahen d ayt n tzayart deg idurar ura deg iyyaren iearsen, mayar netta tuya ittexs 
tafegaht. 

11 Euzziya tuya yars ijj n reeskar n Ieeskariyyen imdarrben, tteffyen yar umenyi di terbiein, 
elahsab leadad i tuya itwasedden zzaysen s ufus n umarir Yaeiyil d uweqqaf Maeasiya, s rumur n 
Hananya, ijj zi rhukkam n ujegid. 12 Rqedd imun n izegifen n tudrin n ibabaten, n ayt bu-teyrudt 
imehden tuya arfayn u-setta-myat nyeryazen. 13 Sadu afus nsen tuya din ijj n reeskar n tert-myat 
u-sebea-araf u-xemsa-myat nyeryazen, Ieeskariyyen imdarrben s jjehd iccuren i umenyi hima ad 
ween afus i ujegid didd i reedu. 14 Euzziya issewjed asen tcappat n userqi d ihricen d warrud n 
wuzzar d reqwas d izra n yigiy, i marra reeskar. 15 Di Urcalim igga netta dduzanat itwassuffyen 
zeg imsuffyen imiyisen hima ad tent ggen x ssumeat u x tyemmura hima ad zzaysent qarsent s 
fritcat d yezra. Ammu i idwer isem nnes icnee yar ragg w aj, mayar i netta umi tettwagg twiza s 
reejeb, arami idwer yarni di jjehd. 

Rehrac n lbars irqef Euzziya d mammec immut 

16 Maca umi idwer ijhed, issgaeeed ixef nnes deg wur nnes arami issiwed ixefnnes yar wareyyeb 
u netta iydar SIDI, AREBBI nnes, mayar yudef di zzaweet n SIDI hima ad ibexxar x uealtar 
n rebxur. 17 Akehhan Eazarya yuyur awarni as u akides ikehhanen n SIDI, tmanyin n yerya- 

zen imehden. 18 Nitni qateen i ujegid Fuzziya, nnan as “War cek icuwwar, Fuzziya, mahend ad 
tawyed rebxur i SIDI, myir i ikehhanen, ayt n Harun, inni itwaqeddsen i tewhibt n rebxur. Ffey 
zi zzawect, mayar cek teydared u man aya war d ac-dd ittiwi ccan zzat i SIDI, AREBBI nnek. 
19 Xenni isear Fuzziya am ittef netta rebxur i tewhibt n rebxur deg ufus nnes. Am isear netta 
ammu x ikehhanen, iffey as-dd rbars di tenyart nnes, zzat i tittawin n ikehhanen di taddart 
n SIDI, yar uealtar n rebxur. 20 Umi inneqreb ukehhan ameqqran Fazarya d marra ikehhanen 
yars, xzar, days rbars di tenyart nnes. Nitni hsaren t deyya ad ssenni yagg w ej ura d netta simant 
nnes iqegeq ad iffey, minzi SIDI tuya iwta it. 21 Maca SIDI iwta ajegid arami ihrec s rbars ar ass n 
rmewt nnes. Netta iqqim izeddey deg ict n taddart tetwaezer, mayar netta tuya itwaqess zi SIDI. 
Mmis Yutam tuya itwafeqqem x tzeddiyt n ujegid u ihekkem x rgens n temmurt. 

22 Imezruyen iqqimen n Fuzziya, imezwura d ineggura, aqa izemm i-ten unabi Icaeya, mmis 
n Amus. 23 Fuzziya immars deg wender jar rejdud nnes. Nedren t jar rejdud nnes deg iyyar n 
wender n ijegiden, mayar nnan “Netta tuya days rbars!” Mmis Yutam idwer d ajegid deg wem- 
can nnes. 


Yutam, ajegid n Yahuda 

r\ f—j l Yutam tuya yars xemsa u-eicrin n isegg w usa umi netta idwer d ajegid. Netta ihkem 
c-i / settac n isegg w usa di Urcalim. Yemmas qqaren as Yaruca, yegis n Saduq. 2 Netta igga min 
igan nican di tittawin n SIDI. Netta igga nican am mammec igga babas Fuziya, maca netta war 
yudif ca di zzawect n SIDI. Ufa d rgens tuya cad ifsed ixef nnes. 3 Netta ibna tawwart n taddart 
n SIDI, tenni yueran qae. Ura yar Ufil ibna attas. 4 F awed ibna tineddam x idurar n Yahuda u deg 
izeyran ibna lqeleat d ssumeat. 5 Netta immney ak-d ayt n Fammun u iyreb xasen, arami ayt n 
Fammun ssiwden yars deg usegg w as nni cad mya n ‘talint’ n nnuqart d eecra-araf n ‘kur’ n irden 
d eecra-araf l kur’ n temzin. Ura deg usegg w as wiss tnayen d wiss trata ssiwden ayt n Fammun 
yars man aya eawed. 6 Ammu i idwer Yutam ijhed, mayar netta issegged ibriden nnes zzat i 
wudem n SIDI, AREBBI nnes. 

7 Imezruyen iqqimen n Yutam, d marra min igga, ma man aya war itwazemmem ca deg wedlis 
n imezruyen n ijegiden n Yahuda? 8 Netta tuya yars xemsa u-eicrin n isegg w usa umi idwer d 
ajegid. Netta ihkem settac n isegg w usa di Urcalim. 9 Yutam immars deg wender jar rejdud nnes. 
Netta itwander jar rejdud nnes di tendint n Dawud. Mmis Ahaz idwer d ajegid deg wemcan 
nnes. 


Rehkamet ieeffnen n Ahaz 

O O lA h az tuya yars eicrin n isegg w usa, umi idwer netta d ajegid. Netta ihkem settac n 
Lj Oisegg w usa di Urcalim. Netta war iggi min igan nican di tittawin n SIDI, AREBBI nnes, 
am mammec igga babas Dawud. 2 Netta yuyur deg ibriden n ijegiden n Israyil. Fawed igga 
netta rexyarat ifesyen i Ibaelen. 3 Netta tuya ittbexxar di teyzurt n Bin-Hinnum uca issecmed 
ihenjiren nnes di tmessi u igga am mammec ggin marra regnus i xefyuzzer SIDI zzat i wudem 
n ayt n Israyil. 4 Netta yiwyi-dd tiyarsa d tewhibin n rebxur x regeudi u x tewririn u sadu marra 
azyar aziza. 5 SIDI, AREBBI nnes, iwca it deg ifassen n ujegid n Aram. Nitni wtin t u hebbsen 
zzaysen ijj n ubarru imyar u iwyen ten yar Dimacq. Immewc Ahaz deg ifassen n ujegid n Israyil, 


26:17 ‘Eazarya’ - s Teibranit Yazarya-hu’. ‘iryazen’ - s Teibranit ‘ihenjiren’. 

26:19 ‘Euzziya’ - s Teibranit ‘£uzziya-hu’. ‘zzat i tittawin n’ - s Teibranit ‘zzat i wudmawen n’. 
28:2 ‘Ibaelen’ - aqa-ten d lasnam. 

wenni i d as iwtin ict n tecti d tameqqrant. 6 Faqah inya deg ijj n wass di Yahuda mya u-sicrin- 
araf nyeryazen, marra nitni d ayt n umenyi, umi heyyden nitni x SIDI, AREBBI n ibabaten nsen. 
7 Zikri, ijj n bu-teyrudt zi Ifrayim, inya Masasiya, mmis n ujegid, d Eazrikam, aweqqaf n taddart 
d Ilqana, wenni d wiss tnayen awarni i ujegid. 8 Ayt n Israyil nedhen zeg aytmatsen mitayn-araf 
n temyarin d ihenjiren d thenjirin d thebbast uca ggin asen ict n tkeccadt d tameqqrant. Iwyen 
takeccadt nni yar Samarya. 

9 Dinni iga ijj n unabi n SIDI, qqaren as Eubid. Wanita iffey yar rseskar i d iseqben yar Samarya, 
inna asen “Xzarem, minzi SIDI, AREBBI n ibabaten nwem, tuya issar x Yahuda, igga i-ten netta 
deg ufus nwem u kenniw tenyim ten s ict n tefqeht tiwed ar ajenna. 10 U rexxu texsem kenniw 
ad teggem ayt n Yahuda d Urcalim d isemyan d tsemyin nwem. Ma war idfar xenni umarwas 
yar SIDI, AREBBI nwem? 11 Srem-dd rexxu yari u arrem imehbas nni i thebbsem zeg aytmatwem 
mayar rhaduq n lyadab n SIDI xawem i dd-yusa." 12 Xenni ssbedden yeryazen-a zeg izegifen n ayt 
n Ifrayim ixefnsen zzat i yenni i dd-yaregg w ehen zi reeskar: Eazarya, mmis n Yuhanan, Baraxya, 
mmis n Macillimut, Hazaqiya, mmis n Callum, d Eamasa, mmis n Hidlai. 13 Nitni nnan asen “War 
tzemmarem ad tessidfem imehbas danita, mayar nitni ad xaney-dd arenyen amarwas zzat i 
SIDI. Ma ittyir awem nzemmar ad narni cad di ddnub nney d umarwas nney, waxxa ead yarney 
attas n imarwasen u rhaduq n lyadab n AREBBI aqa-t x Israyil?” 

14 Xenni semhen yeryazen ihezzmen s resnah deg imehbas d tkeccadt zzat i imeqqranen d 
marra agraw n fgens. 15 Iryazen, inni itwasemman qber s ismawen nsen, kkaren uca thellan 
deg imehbas, ssyarden marra inni i tuya igan d iearyanen s warrud zi tkeccadt. Ssyarden ten s 
warrud d tsira u wcin asen ad ccen u ad swen. Sawed dehnen ten uca ssyimen inni i tuya idesfen 
x yeyyar u ammu iwyen ten yar aytmatsen yar Ariha, Tandint n Tini. Awarni man aya eeqben 
nitni simant nsen yar Samarya. 

16 Di rweqt nni issekk Ahaz ireqqasen yar ijegiden n Accur, hima nitni ad as ween afus. 17 Ufa d 
ayt n Idum usin-dd uca wtin nitni Yahuda u nedhen ten di thebbast. 18 Ifilistiniyyen hejmen x 
tneddam n Temmurt Iwatan d ljanub n Yahuda uca ttfen Bayt-Cams, Ayyalun, Jadirut, Suku 
d tneddam i d as-dd innden, Timna d tneddam i d as-dd innden d Jimzu d tneddam i d as-dd 
innden uca zedyen dinni. 19 Mayar SIDI issehwa Yahuda di ssibbet n Ahaz, ajegid n Yahuda, 
minzi netta issarxu Yahuda zi SIDI arami iydar Yahuda SIDI. 20 Tiylat-Filnasir, ajegid n Accur, 
yusa-dd yars. Netta igga xas bezzez u war t issejhed. 21 Mayar Ahaz iksi agra zi taddart n SIDI u 
zi taddart n ujegid u zi rhukkam uca iwca aya i ujegid n Accur, maca man aya war d as ineffes ca. 
22 Di rweqt i di itwahsar, yarni ujegid Ahaz sad di rmussiyyet nnes zzat i SIDI. 23 Netta iqed- 
dem tiyarsa i irebbiten n Dimacq, inni xas iyerben, inna “Mayar irebbiten n ijegiden n Aram 
wcin asen afus, ura d necc ad asen wehhbey hima ad ayi ween afus sawed.” Maca nitni dewren 
i uwettu nnes u i marra Israyil. 24 Ahaz issmun reqeus zi taddart n AREBBI uca yarza reqeus 
n taddart n AREBBI di iwetwiten uca ibelles tiwwura n taddart n SIDI uca igga i yixef nnes 
isaltaren di kur taymart n Urcalim. 25 Igga ura d regsudi di kur tandint n Yahuda hima ad awyen 
rebxur i irebbiten nnedni. Ammu i issekkar lyadab n SIDI, AREBBI n ibabaten nnes. 
26 Imezruyen iqqimen d marra ibriden nnes, imezwura d ineggura, xzar, aqa twazemmen deg 
wedlis n ijegiden n Yahuda d Israyil. 27 Ahaz itwassars deg wendef jar rejdud nnes. Nedren t di 
tendint, di Urcalim, maca war t ssarsen ca deg imedran n ijegiden n Israyil. Mmis Hazaqiya 
idwer d ajegid deg wemcan nnes. 


28:5 ‘deg ifassen’ - s Teibranit ‘deg ufus’. 

Hazaqiyya, ajegid n Yahuda, issizdeg zzawect n SIDI 

r\ /VH azaqiya idwer d ajegid umi tuya yars xemsa u-eicrin n isegg w usa. Netta ihkem tesea 
Zu ds u-eicrin n isegg w usa di Urcalim. Yemmas qqaren as Abiya, yegis n Zakarya. 2 Netta igga 
min igan nican di tittawin n SIDI. Netta igga nican am mammec igga babas Dawud. 3 Degusegg w as 
amezwaru n rehkamet nnes, deg uyur amezwaru, yarzem netta tiwwura n taddart n SIDI uca 
ieder itent. 4 Issidef ikehhanen d ayt n Lawi uca issmun iten x wazzay yar uyezdis n ccarq. 5 Inna 
asen “Srem-dd yari, a ayt n Lawi. Qeddsem ixef nwem ura d taddart n SIDI, AREBBI n ibabaten 
nwem u kksem marra min yarsuden zi zzawect. 6 Mayar ibabaten nney tuya-ten d iyeddaren 
u ggin min igan d aeeffan di tittawin n SIDI, AREBBI nney. Nitni heyyden xas uca nnqerben 
udmawen nsen zi Tzeddiyt n SIDI uca arrin yars s weerur. 7 Ead ura d tiwwura n wesqif n wadaf n 
zzawect belleen tent, ssxesyen refnarat u war ssaryen fa d febxur u war ssgaeeden ura d tiyarsa 
n wecmad i AREBBI n Israyil di zzawect. 8 X uya yusa-dd lyadab ameqqran n SIDI x Yahuda 
d Urcalim uca isellem iten netta i unexfee u i wareddeg u i usemzi, am mammec tetwafam 
kenniw s tittawin nwem. 9 Xzarem, ibabaten nney wdan s ssif u ihenjiren nney d thenjirin nney 
d temyarin nney aqa-ten di fehbes x uya. 10 Rexxu aqa-tt yari deg wuf inu mahend ad ggey ijj 
n feahd ak-d SIDI, AREBBI n Israyil, hima fhaduq nnes ad xaney ibeeeed. n A tarwa inu, war 
arexxum, minzi SIDI ifarz i kenniw, aqa ad tbeddem zzat i wudem nnes hima ad as tsexxarem u 
hima kenniw ad as tifim d imsexxaren nnes u ad as tsexxarem s rebxur. 

12 Xenni kkaren ayt n Lawi: Mahat, mmis n Eamasay, d Yuwil, mmis n Eazarya, zi tarwa n Quhat. 
Zi tarwa n Marari, Qis, mmis n Eabdi, d Eazarya, mmis n Yahlayil. Zi tarwa n Jarcun, Yuwax, 
mmis n Zimma, d Eidan, mmis n Yuwax. 13 Zi tarwa n Ilisafan, Cimri d Yaeiyil u zi tarwa n 
Asaf, Zakarya d Mattanya. 14 Zi tarwa n Hayman, Yahiyil d Cimei u zi tarwa n Yadutun, Cimeiya 
d Euzziyil. 15 Nitni ssmunen aytmatsen uca qeddsen ixef nsen, elahsab fumur n ujegid wenni 
ieemmden x wawafen n SIDI, hima ad ssizedgen taddart n SIDI. 16 Ikehhanen udfen yar taddart 
n SIDI hima ad tt ssizedgen uca nitni ssuffyen marra fexmej i ufin di zzawect yar femrah n tad¬ 
dart n SIDI uca ayt n Lawi ksin t hima ad t awyen yar barra, yar teyzart n Qidrun. 17 Deg wass 
amezwaru n uyur amezwaru bdan s tesqeddast uca deg was wiss tmenya n uyur iwden nitni yar 
wesqif n wadaf n zzawect SIDI uca ammu i qeddsen nitni taddart n SIDI di tmenya n wusssan. Deg 
wass wiss settac n uyur umezwaru tuya kemmfen rxedmet. 18 Nitni udfen yar ujegid Hazaqiya, 
nnan “Neccin nessizdeg marra taddart n SIDI, aealtar n wecmad ak-d marra dduzanat nnes d 
ttabfa s weyrum n wescan ak-d marra dduzanat nnes. 19 Marra feqcue i indar ujegid Ahazya deg 
wussan n tgelda nnes zi feydar nnes, needef iten u nqeddes iten. Aqa-ten zzat i uealtar n SIDI. 
20 Xenni ikkar ujegid Hazaqiya zic uca issmun imeqqranen n tendint uca igaeeed yar taddart n 
SIDI. 21 Nitni iwyen-dd sebea n imwan d sebea n ihufiyyen d sebea n izmaren d sebea n imyanen 
ad if in d tayarst n ddenb i tgeldit, fa i zzawect ura i Yahuda uca netta inna i tarwa n Harun, ike¬ 
hhanen, hima ad ten qeddmen x uealtar n SIDI. 22 Yarsen i iyenduzen uca ssefqan ikehhanen i 
idammen uca ruccen ten x uealtar. Nitni yarsen ura d icarriyyen uca ruccen idammen x uealtar. 
Yarsen nitni ura i izmaren uca ruccen idammen x uealtar. 23 Nitni iwyen-dd imyanen i tyarst 
n ddenb zzat i wudem n ujegid d wegraw n rgens uca ssarsen nitni xasen ifassen nsen. 24 Ikeh¬ 
hanen yarsen asen u s idammen nsen ssizedgen aealtar n ddenb hima ad fdin i marra Israyil, 
mayar ajegid tuya igga tayarst n wecmad d tyarst n ddenb nni i marra Israyil. 25 Netta issbedd 
ayt n Lawi di taddart n SIDI s tagunin n wuzzaf d fgambriyat d lharpat, elahsab rumur n Dawud 
d Jad, amwafaw n ujegid, d unabi Natan, minzi rumur-a tuya i dd-yusa zi SIDI s uqemmum n 
inabiyyen. 26 Ayt n Lawi bedden din s dduzanat n Imusiqa n Dawud u ikehhanen ak-d ryaytat. 

27 Xenni yumur Hazaqiya ad awyen tayarst n wecmad x uealtar. Di tsaeeet i di tebda tyarst n 
wecmad, ibda ura d azehhed i SIDI s ryaytat u s dduzanat n Imusiqa n Dawud, ajegid n Israyil. 

28 Marra agraw n rgens yudar yar temmurt, am ttyennajen s yezri u ttsudan di ryaytat u man 

aya marra ikka yars afami tetwakemme? tyarst n wecmad. 29 Umi ikemmef usiwed n tyarst n 
wecmad, iqqunjef ujegid d marra inni tuya yars igan uca sejden. 30 Awarni i uya inna ujegid d 
imeqqranen i ayt n Lawi, ad sseugan SIDI s wawafen n Dawud d umwafaw Asaf. Uca sseugan 
nitni arami dd-tusa fefrahet uca ssqewsen nitni izegifen nsen uca udaren. 

31 Hazaqiya yarra-dd, inna “Rexxu kenniw twafeqqmem d ikehhanen i SIDI. Asettiw-dd uca awy- 
em-dd tiyarsa d tewhibin n uqadi i taddart n SIDI.” Xenni uca yiwi-dd wegraw n fgens agra d 
tiyarsa d tewhibin n uqadi u marra inni i yar tt tuya di fxadar nsen iwyen-dd tiyarsa n wecmad. 

32 Rqedd n tyarsa n wecmad i dd-yiwi wegraw n rgens, aqa-t di sebein n iyenduzen d mya n icar- 
riyyen d mitayn n izmaren. Nitni marra twawyen-dd d tayarst n wecmad i SIDI. 33 U tiwhibin 
iqeddsen aqa-tent di setta-myat n iyenduzen d teft-afaf n ihufiyyen. 34 Maca aqa din drus n 
ikehhanen u nitni war zemmaren ad ssarxun tifmect n marra tiyarsa n wecmad. X uya eawnen 
ten aytmatsen, Ilawiyyen, arami kemmfen fxedmet u arami ikehhanen nnedni tuya qeddsen 
ixef nsen, minzi Ilawiyyen tuya seggden deg wuf ktar hima ad qeddsen ixef nsen zeg ikehha¬ 
nen. 35 Tuya din eawed attas n tyarsa n wecmad u xenni ufa d tadunt n tyarsa n uqadi d tewhibin n 
useyyeb i tyarsa n wecmad. Ammu i tetwaeder tsexxart n taddart n SIDI. 36 Hazaqiya d marra rgens 
farhen x min tuya issewjed SIDI i rgens, mayar tamesfact tetwagg bra mma ad as ggen fehsab. 

Reid n useedu deg wussan n Hazaqiyya 

q /'v 1 Awarni i uya issekk Hazaqiya ireqqasen yar marra Israyil d Yahuda u yura fa d tibratin i 
sD \J Ifrayim d Manassi, hima ad dd-asen yar taddart n SIDI di Urcalim ad eeyyden hid n tyarst 
n useedu i SIDI, AREBBI n Israyil. 2 Mayar imeawar ujegid ak-d imeqqranen nnes d marra agraw 
n rgens di Urcalim, hima ad ggen hid n tyarst n useedu deg uyur wiss tnayen, 3 mayar nitni 
war zemmaren ad t ggen di fweqt nnes itwaggen, minzi tuya war qeddsen ca attas n ikehhanen 
u rgens war t tuyi imun sad di Urcalim. 4 Tamesfact-a tuya-tt nican di tittawin n ujegid u di 
tittawin n marra agraw n rgens. 5 Nitni ggin, ad barrhen di marra Israyil zi Dan yars af Bi’r-Sebea, 
hima ad dd-asen ad ggen hid n tyarst n useedu di Urcalim i SIDI, AREBBI n Israyil, mayar tuya 
war tt ggin attas n wussan, am mammec tuya tura. 

6 Ireqqasen n tazfa kkin s tebratin n ujegid deg ufus x marra Israyil d Yahuda u barrhen am 
mammec t yumur ujegid, nnan “Kenniw, ayt n Israyil, dewfem-dd yar SIDI, AREBBI n Ibrahim, 
Ishaq d Israyil, xenni netta ad dd-idwef yar yenni yarewfen zeg ufus n ujegid n Accur, inni iqqi- 
men yarwem. 7 War ttifim am ibabaten nwem d aytmatwem, inni idewfen ydaren SIDI, AREBBI 
n ibabaten nsen, arami ten isellem netta yar wareddeg, am mammec tettwaram syixefnwem. 
8 War ttirim rexxu tqeshem, irim amecnaw ibabaten nwem. Wcem afus i SIDI u asem-dd yar 
zzaweet nnes tenni issqeddes netta i rebda. Sexxarem i SIDI, AREBBI nwem, xenni ad xawem 
iheyyed rhaduq n lyadab n SIDI. 9 Mara kenniw tdewrem-dd yar SIDI, ad afen aytmatwem d 
tarwa nwem arrehmet zzat i wudem n yenni i-ten ihebbsen arami dd-dewren yar temmurt-a. 
Mayar SIDI, AREBBI nwem d bab n uhinni d arrehmet u netta war xawem issheyyid ca ayembub 
mara kenniw tdewrem-dd yars. 

10 Ammu i uyuren ireqqasen n tazra zi tendint yar tendint, kkin x temmurt n Ifrayim d Manassi 
yars ar Zabulun, maca heccen xasen u kkwaren ten. 11 Maca ca n yeryazen zi Acir, Manassi d 
Zabulun sswadeen ixef nsen uca usin-dd yar Urcalim. 12 Ufa di Yahuda indeh ufus n SIDI, aqa 
nitni s wuf d ijjen ad dfaren fumur n ujegid u n fhukkam nni itwaggen elahsab awaf n SIDI. 

13 Munen wattas nyewdan zi fgens di Urcalim hima ad eeyyden feid n tyarst n useedu deg uyur 
wiss tnayen. Ammu i tuya din ijj n wegraw n fgens d ameqqran attas. 

14 Nitni kkaren u kksen iealtaren nni igan di Urcalim. Kksen ufa d marra iealtaren n febxur uca 
ndaren ten di teyzart n Qidrun. 15 Deg wass wiss arbeetac n uyur wiss tnayen yarsen nitni i tyarst 


472 


2 IMEZRUYEN 


n useedu. Ikehhanen d ayt n Lawi iwden ad sedhan u tuya bdan ad qeddsen ixef nsen uca iwyen 
tiyarsa n wecmad yar taddart n SIDI. 16 Nitni bedden deg wemcan nsen am mammec i teggur 
yarsen elahsab ccariea n Musa, aryaz n AREBBI. Ikehhanen ruccen idammen nni ksin zeg ifas- 
sen n ayt n Lawi. 17 Minzi attas deg wegraw n rgens tuya war qeddsen ixef nsen. S uya bedden 
ayt n Lawi x tyarst n izmaren n tyarst n useedu i marra inni war izdigen, hima ad ten qeddsen i 
SIDI. 18 Mayar azyen ameqqran n rgens, zzaysen attas zeg Ifrayim d Manassi d Issaxar d Zabulun, 
tuya war twassizedgen ixef nsen. Nitni ccin tayarst n useedu war igi am mammec tura. Maca 
Hazaqiya izzug i nitni, inna “Sidi icna, iri netta ad ifdi xasen, 19 x kur ijj wenni inwan adyarzu x 
AREBBI s marra ur nnes, wenni d SIDI, AREBBI n ibabaten nnes, waxxa war igi s usizdeg i ittfiqen 

1 zzawect iqeddsen.” 20 SIDI isra yar Hazaqiya uca issgenfa rgens. 

21 Ammu i eeyyden ayt n Israyil, inni tuya innyarwen di Urcalim, sebea n wussan reid n weyrum 
bra antun s refrahet tameqqrant. Ayt n Lawi d ikehhanen sseugan SIDI ass x wass s dduzanat 
n Imusiqa ccurent s jjehd i SIDI. 22 Hazaqiya issiwer yar wur n marra Ilawiyyen inni yar tega 
fefhamet n tussna iseggmen n SIDI. Ccin nitni sebea n wussan zi tyarsa di rweqt itwaggen n reid, 
am tuya iwyen tiyarsa n uqadi u qdan SIDI, ARREBI n ibabaten nsen. 23 Umi imcawar wegraw n 
rgens marra mahend ad t ggen ict n twarat nnedni i sebea n wussan, arnin nitni ead sebea n wus¬ 
san ccuren s refrahet, 24 mayar Hazaqiya, ajegid n Yahuda, tuya iwca aref n ieejmiyyen d sebea- 
araf n ihuriyyen uca rhukkam tuya wcin aref n imwan d eecra-araf n ihuriyyen. Ikehhanen tuya 
twaqeddsen ixef nsen s wattas. 

25 Ifarh marra wegraw n rgens n Yahuda, ura d ikehhanen d ayt n Lawi d marra agraw n rgens 
n yenni i dd-yusin zi Israyil, ura d ibarraniyyen nni dd-yusin zi Israyil d yenni izeddyen di 
temmurt n Yahuda. 26 Tuya din refrahet d tameqqrant di Urcalim, mayar zeg wussan n Suliman, 
mmis n David, ajegid n Israyil, tuya war imsar ead am uya di Urcalim. 27 Xenni bedden ikehha¬ 
nen n ayt n Lawi uca barken rgens. Tmijja nsen tetwaser, mayar tazagit nsen tudef yar tzeddiyt 
tamqeddest nnes deg ujenna. 

Aheyyed n lasnam d cdaret n jdid i rxedmet di zzawect 

q 4 Awarni rami kemmren nitni ssa, ffyen-dd marra ayt n Israyil nni tuya din igan yar 
O -L tneddam n Yahuda u arzin imayduten iqeddsen uca qedeen tirebbin ncwarti uca hedmen 
regeudi d iealtaren zi marra Yahuda d Binyamin, u ammu i ggin di Ifrayim d Manassi arami tt 
kemmren. Awarni i uya eeqben marra ayt n Israyil, kur ijj yar wagra nnes, yar tneddam nsen. 

2 Hazaqiya issbedd tarbiein n ikehhanen d ayt n Lawi, elahsab tirbiein nsen, kur ijj elahsab tas- 
exxart nnes, ikehhanen d ayt n Lawi i tyarst n wecmad u i tyarsa n uqadi, hima ad sexxaren u 
ad qadan u ad sseugan di tewwura n remrageh n SIDI. 

3 Netta iwca ura d tasyart n ujegid zeg wagra nnes i tyarsa n wecmad, i tyarsa n wecmad yar 
tuffut u yar tmeddit ura d tiyarsa n wecmad i wussan n ssebt u i uyuren imaynuten u i reeyad 
itwaggen, am mammec itwari di ccariea n SIDI. 4 Netta inna i rgens, i imezday n Urcalim, ad we- 
hhben tasyart n ikehhanen d ayt n Lawi, hima ina ad if in jehden di tyuri n ccariea n SIDI. 5 Umi 
dd-yiwed wawar nni, iwyen-dd ayt n Israyil s ufeyyed zeg usuffey amezwaru n imendi, n binu 
n jdid d zzect d tamment u zi marra ryiget n yeyyar. Iwyen ura d reecur zi marra s ufeyyed. 
6 Tarwa n Israyil d Yahuda, inni izedyen di tneddam n Yahuda, iwyen ura d reecur zi rebhayem 
u zeg wugi ura d reecur n tewhibin iqeddsen nni itwaqeddsen i SIDI, AREBBI nsen, uca ggin tent 
d asettef. 7 Deg uyur wiss trata bdan nitni ad ssarsen isbedditen zi tisi s usettef u deg uyur wiss 
sebea kemmren tt. 8 Umi Hazaqiya d rhukkam usin-dd u zrin isbedditen nni, barken nitni SIDI d 
rgens nnes Israyil. 9 Hazaqiya isseqsa ikehhanen d ayt n Lawi x isbedditen nni. 10 Lazarya, ake- 
hhan ameqqran zi taddart n Saduq yarra-dd xas, inna “Zeg wami dd-nekkar ad nawi tawhibt 

n usgaeeed yar taddart n SIDI, aqa yarney min i ya necc a? tyawant uca sad iqqim attas icett, 
mayar SIDI ibarek rgens nnes, arami iqqim rqedd n wattas icett.” 

11 Xenni inna Hazaqiya, ad sswejden ixammen n taddart n SIDI u nitni sswejden ten. 12 Nitni ssid- 
fen tawhibt n usgaeeed d reecur d tewhibin iqeddsen din s rmanet. Kunanya, Alawi, amehdayi, d 
umas Cimei, wenni d wiss tnayen, tuya-ten x man aya marra. 13 Yahiyil, Eazazya, Nahat, Easayil, 
Yarimut, Yuzabad, Iliyil, Yismaxya, Mahat, Banaya tuya-ten d iweqqafen sadu ufus n Kunanya 
d Cimei, umas, x rumur n ujegid Hazaqiya d Eazarya, ameqqran n taddart n SIDI. 14 Quri, mmis 
n Yimna, Alawi, aeessas yar tewwart yar uyezdis n ccarq, tuya itwafarz x tewhibin s rxadar n 
AREBBI, hima ad ibda tawhibt n usgaeeed n SIDI d tewhibin iqeddsen qae. 15 Eadan, Minyamin, 
Yecuea, Cimeiya, Amarya d Cakunya bedden yar uyezdis nnes elahsab tarbiein nsen hima ad 
wezzeen di tneddam n ikehhanen i aytmatsen, am i imeqqranen am i imezyanen. 16 Maca war 
wcin ca i yenni itwazemmen di lista n jjadira n yeryazen i yar iga trata n isegg w usa sennej zi 
marra inni dd-yusin yar taddart n SIDI i rxedmet n kur ass i wass nni, i rxedmet di tsexxart 
nsen, elahsab tarbiein nsen. 17 Azemmen di lista n jjadira n ikehhanen tuya-t elahsab taddart 
n ibabaten nsen u n Ilawiyyen zi eicrin n isegg w usa sennej, elahsab tasexxart nsen, elahsab 
tarbiein nsen. 18 Nitni wezzeen i yenni itwazemmen di lista n jjadira ak-d marra tarwa nsen d 
temyarin nsen d ihenjiren nsen dyessitsen zi marra agraw n rgens , mayar nitni tuya ssqeddasen 
ixef nsen s tidett i tewhibin iqeddsen. 19 Jar tarwa n Harun, ikehhanen, deg iyyaren n ddmani n 
tneddam nsen, di kur tandint, tuya din iryazen nni itwazemmen s ismawen nsen hima ad ween 
tasyart i marra awtem jar ikehhanen u i marra inni itwazemmen di lista n jjadira jar ayt n Lawi. 
20 Ammu i igga Hazaqiya di marra Yahuda. Netta igga min igan nican zzat i wudem n SIDI, AREB¬ 
BI nnes. 21 Marra rxedmet i ibda di ttwee n tsexxart n taddart n SIDI u di ttwee n ccariea d 
tewsiyyet hima ad yarzu ammu AREBBI, igga itt s marra ur nnes uca iferh. 

Ahejjem n Sanharib d weeqeb nnes 

q O 1 Awarni i temsarin-a d ussecni-ya n ttiqqet, yusa-dd Sanharib, ajegid n Accur. Netta 
O ^jyudef di Yahuda uca inned i tneddam ifaryen u inna ad ten ittef i yixef nnes. 2 Izra 
Hazaqiya, aqa Sanherib yusa-dd uca inwa ad immney x Urcalim. 3 Netta imeawar ak-d rhukkam 
d ayt bu-teyrudt nnes mahend ad netyen tarawin n waman barra i tendint u nitni wcin as 
afus. 4 Iwyen-dd attas zi rgens uca netyen marra tarawin ura d teyzart i d ittazzren di rwest 
n temmurt uca inna “Mayemmi i dd ya yasen ijegiden n Accur uca ad afen attas n waman?” 
5 Netta issejhed tandint uca ieder marra rhid i tuya itwarzen d iwetwiten uca yarra it ad igaeeed 
yars a? ssumeat u yar barra igga ijj n rhid nnedni. Netta issejhed lqelea di tendint n Dawud uca 
igga attas n lansat d tcappat n userqi. 6 Netta igga ikumandaren n reeskar x rgens uca issmun 
i-ten yars deg wazzay n tewwart n tendint uca issiwer arami daysen igga ur, inna 7 “Irim d 
iryazen u irim tmehdem, war ttnexrieem zzat i wudem n ujegid n Accur ura zzat i wudem n 
marra ryaci nni yars igan, mayar wenni yarney aqa-t deg wattas x wenni yars. 8 Yars ijj n uyir 
n weysum n bnadem, maca yarney SIDI, AREBBI nney, hima ad aney iwc afus u hima ad immney 
amenyi nney.” Uca rgens itteccer x wawaren n Hazaqiya, ajegid n Yahuda. 

9 Awarni i man aya, am tuya netta simant nnes zzat i Laxic d marra rhukkam akides, issekk 
Sanharib, ajegid n Accur, imsexxaren nnes yar Urcalim yar Hazaqiya, ajegid n Yahuda, u yar 

marra Yahuda nni igan di Urcalim, inna 9 10 11 “Ammu i inna Sanharib, ajegid n Accur ‘Min xef 
tettecrem kenniw, aqa kenniw tzemmarem ad teqqimem di Urcalim xmi d as-dd i ya nnden? 

11 Yarezzu Hazaqiya ad kenniw iywa, hima ad tarrem ixef nwem i rmewt zi raz d ufadi xmi iqqar 
netta: SIDI, AREBBI nney, ad aney issenjem zeg ufus n ujegid n Accur? ! 12 Ma war ikkis Hazaqiya 

nni ura d regeudi nnes d iealtaren nnes u ma war issiwer netta ak-d Yahuda d Urcalim, inna: 
Myir i ijj n uealtar ad tadarem u ad xas tawyem ?ebxur! ? 13 Ma war tessinem kenniw, min ggiy 
necc d ibabaten inu s marra regnus n timmura? Ma ssnejmen irebbiten n regnus n timmura nni 
tammurt nsen zeg ufus inu? 14 Man wen zi jar marra irebbiten n regnus nni, i tuya izemmaren 
ad qdan x ibabaten inu m'y tuya izemmaren ad issenjem rgens nnes zeg ufus inu, arami AREBBI 
nwem ad kenniw issenjem zeg ufus inu? 15 Xenni rexxu, war ttejjim Hazaqiya ad kenniw icmet 
u war kenniw issyekk w i ammu. War tettiqqam ca, mayar ura d ijj n arebbi zi man mma n rgens 
niy tageldit tuya izemmar as ad issenjem rgens nnes zeg ufus inu niy zeg ufus n ibabaten inu. 
Mechar qell ead AREBBI nwem ad kenniw issenjem zeg ufus inu! ?’ ” 

16 Uca imsexxaren nnes ssiwren ead ktar didd i SIDI AREBBI u didd i umsexxar nnes Hazaqiya. 
17 Netta yura eawed tibratin hima ad isseeqar SIDI, AREBBI n Israyil, u hima ad xas issiwer u 
inna “Am mammec irebbiten n regnus n temmura, inni war izemmaren ad ssnejmen rgens 
nsen zeg ufus inu, ammu war izemmar AREBBI n Hazaqiya ad issenjem rgens nnes zeg ufus 
inu!” 18 Nitni syuyyen s jjehd s yires n Tyahudect yar rgens n Urcalim nni ibedden x rhid hima 
ad ten ssigg w den u ad ten ssxarewden, mahend ad ttfen tandint. 19 Nitni ssiwren x AREBBI n Ur¬ 
calim amecnaw x irebbiten n regnus n marra tammurt, inni igan myir rxedmet n iwdan waha. 

20 Ajegid Hazaqiya d unabi Icaeya, mmis n Amus, zzugen x man aya, rayan yar ujenna. 21 Uca is- 
sekk-dd SIDI ijj n umalak, wenni iqdan x marra ayt bu-teyrudt imehden d rhukkam d imeqqra- 
nen n reeskar n ujegid n Accur. Xenni idwer-dd netta yar temmurt nnes s rehya x uyembub u 
umi netta dd-yusa yar taddart n arebbi nnes, aqa inni dd-iffyen zi arrimet nnes, nyin t s ssif. 
22 Ammu i issenjem SIDI Hazaqiya d imezday n Urcalim zeg ufus n Sanharib, ajegid n Accur, 
u zeg ufus n marra. Netta tuya issar iten. 23 Attas i dd yiwyen tiwhibin yar SIDI di Urcalim d 
reqcue iyran yar Hazaqiya, ajegid n Yahuda. Zi senni tuya yars rewqar d ameqqran di tittawin 
n marra regnus. 

Rehrac n Hazaqiyya, usgenfi nnes d rmewt nnes 

24 Deg wussan nni idwer Hazaqiya ihrec attas arami ggur ad immet. Netta izzug yar SIDI u wa- 
nita issiwer-dd yars uca iwca as-dd ijj n reeramet d reejeb. 25 Maca Hazaqiya war iggi elahsab 
tcuni i d as-dd itwassecnen, mayar ur nnes idwer days nnfaxet u x uya yusa-dd ijj n lyadab d 
ameqqran xas u x Yahuda d Urcalim. 26 Hazaqiya maca isswadee ixef nnes di ssibbet n nnfaxet 
n wur nnes, am netta am imezday n Urcalim, arami lyadab ameqqran n SIDI war xasen dd-yusi 
deg wussan n Hazaqiya. 27 1 Hazaqiya immewc as wagra d ccan s wattas. Netta igga i ixef nnes 
ixammen n txubay i nnuqart, i wurey, i yezra iyran, i rebzar, i tcappat n userqi u marra min 
igan d reqcue ijebbden. 28 Igga ura d tixubay i ryiget n imendi, i binu n jdid d zzect, ura d rkurit 
i marra fmar d reerasi ifaryen i thimmirin. 29 Netta igga tineddam i yixef nnes s yijj n wagra d 
ameqqran n wugi d rebhayem, mayar SIDI tuya iwca as ijj n wagra imyar attas. 30 Hazaqiya nni 
tuya eawed d wenni ibelleen uffuy i igan sennej qae n waman n teyzart n Jihun u yarr itt nican 
yar wadday yar ryarb n tendint n Dawud, mayar Hazaqiya tuya iff eh di marra min igga. 31 Di 
tmesract n imsekkan n rhukkam n Babil inni yars dd-itwassekken hima ad sseqsan x reefamet 
n reejeb nni tuya di temmurt, imsar aqa ijja it SIDI hima ad t iqegeb, hima ad issen marra min 
igan deg wur nnes. 

32 Imezruyen iqqimen n Hazaqiya d taddukkrit nnes icewwaren, xzar, aqa man aya itwazemm di 
tmezra n unabi Icaeya, mmis n Amus, u deg wedlis n ijegiden n Yahuda d Israyil. . 33 Hazaqiyya 


32:15 ‘Hazaqiya’ - s Teibranit ‘Hazaqiya-hu’. Ufa di nnumrawat 24,25,26,27 d 30. 
32:31 ‘imsekkan’ - niy ‘ssufara’. 

32:32 ‘Hazaqiya’ - s Teibranit ‘Hazaqiya-hu’. Ufa di nnumrawat 33 d 33:3. 

itwassars deg wender jar rejdud nnes. Nedren t deg wender yueran qae n imedran n ayt n Dawud. 
Marra Yahuda d imezday n Urcalim ssecnen as rewqar yar rmewt nnes. Mmis Manassi idwer d 
ajegid deg wemcan nnes. 

Rehkamet ieeffnen n Manassi, ajegid n Yahuda 

q Q 1 Manassi tuya yars teneac n isegg w usa umi idwer d ajegid. Netta ihkem xemsa u-xemsin 
O -D n isegg w usa di Urcalim. 2 Netta igga min igan d aeeffan di tittawin n SIDI, am jjeayef n 
regnus nni tuya issuffey SIDI zi zzat n wudem n ayt n Israyil zi rwart nsen . 3 Netta ibda ad ieder 
regeudi nni tuya ihdem babas Hazaqiya. Netta issbedd iealtaren i Baeal uca igga tirebbin n 
cwarti uca yudar zzat i marra reeskar n ujenna uca isexxar asen . 4 Issbedd netta eawed iealtaren 
n SIDI i x inna SIDI “Di Urcalim ad ssmetney isem inu.” 5 Netta ibna eawed iealtaren i marra 
reeskar n ujenna di tnayen n remrahat n taddart n SIDI. 6 Netta ijja ad kken ihenjiren nnes 
di tmessi di teyzurt n mmis n Hinnum u netta issxeddem tabezgiwt d tgezzant d tsehhart. 
Netta yiwi-dd inni issawaren ak-d imettan d yenni issuffuyen jnun. Netta igga attas min igan 
d aeeffan di tittawin n SIDI mahend ad t isear . 7 Netta issbedd ijj n rexyar ineqcen nni igga di 
taddart n AREBBI, i x tuya inna AREBBI i Dawud u i mmis Suliman “Di taddart-a u di Urcalim, 
tenni farzey zi marra tiqebbar n Israyil, ad ssmetney isem inu i rebda 8 u necc war ttejjiy adar n 
Israyil ad iffey ead barra i temmurt nni uriy i ibabaten nwem, mara nitni myir ad hdan marra 
min i d asen umurey ad t ggen elahsab marra ccariea d marra tiwessa d marra lfarayid nni d asen 
immewcen s ufus n Musa . 9 Manassi ijja Yahuda d imezday n Urcalim ad weddaren, arami ggin d 
aeeffan x regnus i x tuya SIDI iqda zzat i wudem n ayt n Israyil. 

W lwa SIDI tuya issiwer i Manassi u i rgens nnes, maca nitni war d as wcin ca taynit . 11 SIDI is- 
sekk yarsen ikumandaren n reeskar n ujegid n Accur. Nitni hebbsen Manassi s tsennarin uca 
carfen t s tnayen n ssnaser n nnhas uca ndhen t yar Babil . 12 Umi t ihsar AREBBI ammu, iksi 
netta s rmeeruf s uheccem zzat i wudem n SIDI, AREBBI nnes, u netta iwadee ixef nnes ar ttarf 
zzat i wudem n AREBBI n ibabaten nnes 13 u netta izzug yars uca AREBBI ijja ad issarda ixef nnes 
zzayes s tzagit yugyen nnes u yarra it-idd yar Urcalim. Xenni issen Manassi, aqa SIDI d AREBBI. 
14 Awarni i uya ibna netta rhid n barra i tendint n Dawud, yar uyezdis n ccarq n Jihun di teyzurt, 
u yars ar Tawwart n Iserman uca iquwwar ura d Eufil s ijj n rhid u netta issgaeeed i-t attas. Netta 
igga ura d ikumandaren n reeskar di marra tineddam n Yahuda . 15 Netta ikkes irebbiten iyriben 
d rexyar n ssanam zi taddart n SIDI ura d marra iealtaren nni tuya ibna x wedrar n taddart n 
SIDI di Urcalim uca immendar i-ten barra i tendint . 16 Netta issbedd aealtar n SIDI uca iqeddem 
xas tiyarsa n rehna d tyarsa n uqadi uca inna i ayt n Yahuda ad eebden SIDI, AREBBI n Israyil. 

17 Maca rgens yarni ead yiwi-dd tiyarsa x regeudi, maca myir i SIDI, AREBBI nsen, waha. 

18 Imezruyyen iqqimen n Manassi d tzagit nnes yar AREBBI ura d awaren n imwarawen, inni 
yars issiwren deg yisem n SIDI, AREBBI n Israyil, xzar, aqa man aya marra itwazemm deg wedlis 
n usettef n ijegiden n Israyil. 19 Tazagit nnes d mammec ijja ad itwassesreh ixef nnes s tzagit 
yugyen nnes ura d marra ddnub nnes d reydar nnes d imucan mani ibna regeudi u issbedd 
tirebbin n cwarti d rexyarat ineqcen qber mma itwasswadee netta, xzar, man aya marra itwa¬ 
zemm deg wawaren n imwarawen . 20 Manassi itwassars deg wender jar rejdud nnes. Nedren t di 
taddart nnes. Mmis Amun idwer d ajegid deg wemcan nnes. 

Amun, ajegid n Yahuda 

21 Ammun tuya yars tnayen u-eicrin n isegg w usa umi idwer d ajegid. Netta ihkem tnayen n 
isegg w usa di Urcalim . 22 Netta igga min igan d aeeffan di tittawin n SIDI, nican am mammec t 
igga babas Manassi. Amun iqeddem tiyarsa i marra rexyarat ineqcen i tuya igga babas Manassi 

uca isexxar asent. 23 Netta war isswadee ixef nnes zzat i wudem n SIDI, am mammec isswadee 
babas Manassi ixef nnes, maca Amun wanita yarni waha deg umarwas . 24 Imsexxaren nnes ggin 
xas ict n tmeemuc uca nyin t di taddart nnes . 25 Rgens n temmurt maca nyin marra inni tuya ig- 
gin tameemuc x ujegid Amun uca ggin mmis Yuciya d ajegid deg wemcan nnes. 

Yuciya, ajegid n Yahuda, d rehkamet nnes icnan 

q A 1 Yuciya tuya yars tmenya n isegg w usa umi idwer netta d ajegid. Netta ihkem wahit 
O iu-tratin n isegg w usa di Urcalim . 2 Netta igga min igan nican di tittawin n SIDI. Nettayuyur 
deg ibriden n babas Dawud, war iffiy x webrid fa yar yeffus ura yar uzermad. 3 Deg usegg w as 
wiss temnya n rehkamet nnes, umi t tuya netta ead d ahudri, ibda netta ad yarzu x SIDI n 
babas Dawud. Deg usegg w as wiss teneac ibda netta ad issizdeg Yahuda d Urcalim zi regeudi d 
trebbitin n cwarti d rexyarat ineqcen ifesyen . 4 Zzat i tittawin nnes hedmen iealtaren n Baeal 
uca izdem ipilaren n tfuct nni xasen dd-ibanen sennej. Tirebbitin n cwarti d rexyarat ifesyen 
yarza itent di iwetwiten uca iddez itent u taeejjajt nsent yareyyec i-tt x imedran n yenni tuya 
d asen dd-yiwyen tayarst. 5 Issary ixsan n ikehhanen x iealtaren nsen. Ammu i issizdeg netta 
Yahuda d Urcalim . 6 Ufa yar tneddam n Manassi d Ifrayim d Cameun, wah yars ar Naftali, yar 
marra iyezdisen n imucan itwareddgen nsen , 7 ihdem iealtaren uca irbez tirebbin n cwarti d 
rexyarat ifesyen uca iddez itent u netta izdem marra ipilaren n tfuct di marra Israyil. Awarni i 
uya ieqeb-dd yar Urcalim. 

8 Deg usegg w as wiss tmentac n rehkamet nnes, awarni rami issizdeg tammurt d taddart, issekk 
Cafan, mmis n Asalya, d Maeasiya, ameqqran n tendint, d Yuwax, mmis n Yuwahaz, amarir n 
umezruy, hima ad eedren taddart n SIDI, AREBBI nnes. 9 Nitni usin-dd yar Hilqiya, arrays n 
ikehhanen, u wcin as nnuqart i dd itwawyen di taddart n AREBBI d tinni dd-yarwen ayt n Lawi, 
inni tuya ieessen yar wadaf, zeg ufus n Manassi d Ifrayim u zi marra min iqqimen n Israyil u zi 
marra Yahuda d Binyamin u zi marra imezday n Urcalim. 10 Nitni wcin tt i yenni tuya iseyya- 
ren rxedmet, inni igan x taddart n SIDI uca ina wcin tt i yenni iggin rxedmet di taddart n SIDI 
mahend ad tt eedren u ad tt ssjehden . 11 Nitni wcin tt i ihrayfiyyen u i imassuten i tmesyiwt n 
tsudar itwassuydan d ukeccud i thenya n uearrad mahend ad ggen tiyurfin i tudrin, tinni ijjin 
ijegiden n Yahuda ad arxun . 12 Iryazen xedmen s raman. Yahat d Eubadya, Ilawiyyen zeg ayt n 
Marari, tuya-ten d iweqqafen xasen, ura d Zakarya d Macullam zeg ayt n Quhat, hima ad seyy- 
aren. Ilawiyyen marra tuya itthakan di dduzanat n lmusiqa . 13 Nitni tuya-ten x yenni yarebbun 
rehmer u nitni d imseyyaren i marra inni tuya ixeddmen di rexdayem ifarzen. Zeg Ilawiyyen 
twareqqmen ura d imariren d iweqqafen d ieessasen n tewwura. 

14 Umi ksin tmenyat n nnuqart nni tuya i dd-ittadfen yar taddart n SIDI, yufa ukehhan Hilqiya 
adlis itwannden n ccariea n SIDI, i tuya d asen immewcen s ufus n Musa . 15 Hilqiya yarra-dd, inna i 
umarir Cafan “Necc ufiy di taddart n SIDI adlis n ccariea.” Uca iwca Hilkiya adlis i Cafan . 16 Cafan 
yiwi adlis yar ujegid. Netta ixebbar ajegid, inna “Marra min umuren i imsexxaren nnek, aqa 
tteggen t . 17 Nitni faryen temnyat n nnuqart i ufin di taddart n SIDI uca wcin tt deg ufus n iwe¬ 
qqafen u n yenni itteggen rxedmet.” 18 Xenni ihaja umarir Cafan i ujegid ammu, inna “Akehhan 
Hilqiya iwca ayi ijj n wedlis!” Cafan iyra zzayes x ujegid. 19 Umi isra ujegid awaren n ccariea, 
imsar, icarreg netta arrud nnes . 20 Yumur ujegid i Hilqiya u i Axiqam, mmis n Cafan, u i Eabdun, 
mmis n Mixa, u i umarir Cafan i Easaya, amsexxar n ujegid, inna 21 “Uyurem, seqsam SIDI di 
ttwee inu u di ttwee n min iqqimen n Israyil d Yahuda x wawaren n wedlis i itwafen. Mayar 
afugem wenni xaney itwazegeen zi SIDI, aqa-t d ameqqran, minzi ibabaten nney war hdin ca 

33:25 ‘Yuciya’ - s Teibranit ‘Yuciya-hu’. 

34:8 ‘Asalya’ - s Teibranit ‘Asalya-hu’. ‘Maeasiya’ - s Teibranit ‘Maeasiya-hu’. 

awar n SIDI hima ad ggen am mammec min itwarin marra deg wedlis.” 

22 Xenni yuyur Hilqiya ak-d yenni itwassekken zeg ujegid yar tnabbit Xulda, tamyart n Callum, 
mmis n Tuqahat, mmis n Hasra, wenni ibedden x rehri n warrud. Nettat tezdey di Urcalim deg 
wezyen nnedni zzayes uca ssiwren akides x man aya . 23 Nettat tenna asen “Ammu i iqqar SIDI, 
AREBBI n Israyil ‘Inim i weryaz nni kenniw dd-issekken yari : 24 Ammu i iqqar SIDI ‘Xzar necc ad 
ssiwdey tueeffna x wemcan-a u x imezday nnes, marra nneari nni itwarin deg wedlis nni zzayes 
itwayaren zzat i wudem n ujegid n Yahuda , 25 mayar nitni heyyden xafi u iwyen tiwhibin i ireb- 
biten nnedni arami d ayi ssearen s marra rexdayem n ifassen nsen. Afugem inu ad itwazegee 
x wemcan-a u war ixessi.’ 26 Maca i ujegid n Yahuda, wenni kenniw dd-issekken da hima ad 
tesseqsam SIDI, ad as tinim: Ammu i iqqar SIDI, AREBBI n Israyil ‘X wawaren nni tesrid cek, 
27 mayar idwer wur nnek yardeb u cek tesswadeed ixef nnek zzat i wudem n AREBBI umi tesrid 
i wawaren nnes x wemcan-a u x imezday nnes, u umi cek tesswadeed ixef nnek uca tcarrged 
arrud nnek u trud zzat i wudem nnek, s uya dd-sriy necc eawed yark, inna SIDI . 28 Xzar, necc ad 
cek jjey ad tetwassarsed deg wender jar rejdud nnek u cek ad tetwassarsed deg wender nnek s 
rehna u tittawin nnek war twirint ca marra tueeffna nni i ya ssiwdey x wemcan-a u x imezday 
nnes.’ ” Nitni eawden awar-a i ujegid. 

29 Xenni issekk ujegid ireqqasen uca issmun marra imeqqranen n Yahuda d Urcalim . 30 Uca igaeeed 
ujegid yar taddart n SIDI ak-d marra iryazen n Yahuda d imezday n Urcalim ura d ikehhanen 
d ayt n Lawi u marra rgens, zeg umeqqran ar amezyan, u yrin xasen marra awaren n wedlis n 
reahd nni tuya itwafen di taddart n SIDI . 31 Ajegid ibedd deg wemcan nnes uca iqqen reahd zzat 
i wudem n SIDI hima ad idfar SIDI u hima ad ihda rumurat nnes d cchadat nnes d twessa nnes s 
marra wur nnes u s marra reemar nnes u hima ad igg awaren nni itwarin deg wedlis-a . 32 Netta 
ijja marra inni igan di Urcalim d Binyamin, ad kkaren hima ad t ssmetnen uca imezday n Urcalim 
ggin elahsab reahd n AREBBI, AREBBI n ibabaten nsen . 33 Yuciya ikkes marra jjeayef zi temmura 
n ayt n Israyil u yarra marra inni izeddyen di Israyil ttsexxaren i tsexxart n SIDI, AREBBI nsen. 
Marra ussan n tudart nnes war heyyden ca zeg wedfar n SIDI, AREBBI n ibabaten nsen. 

Ajegid Yuciya ieeyyed reid n tyarst n Useedu 

q n 1 Xenni igga Yuciya reid n tyarst n useedu i SIDI di Urcalim. Yarsen i tyarst n useedu deg 
•D -D wass wiss arbeetac n uyur amezwaru . 2 Netta issbedd ikehhanen yar imucan n teessast 
nsen uca igga daysen ur yar rxedmet di taddart n SIDI. 3 Inna i Ilawiyyen, inni issermaden 
marra Israyil, inni tuya itwaqeddsen i SIDI “Sarsem Ttabut di taddart nni ibna Suliman, mmis 
n Dawud, ajegid n Israyil. Kenniw war tarebbum ead ddqer nnes x tyardin nwem. Sexxarem 
rexxu i SIDI, AREBBI nwem, u i rgens nnes Israyil 4 u swejdem ixef nwem, am tetwasettfem 
elahsab tudrin n ibabaten nwem, elahsab tarbiein nwem, am mammec tt yura Dawud, ajegid 
n Israyil, u am mammec tt yura mmis Suliman . 5 Sbeddem ixef nwem di zzawect, tetwasettfem 
elahsab refrue n taddart n ibabaten, i tawmat nwem, rgens, u tetwasettfem elahsab tarbiein n 
tudrin n ibabaten n ayt n Lawi . 6 Yarsem i tyarst n useedu u qeddsem ixef nwem. Swejdem tt i 
aytmatwem, mahend ad teggem elahsab awar n SIDI i d awem immewcen s ufus n Musa. 

7 Yuciya iwca ugi, izmaren d imyanen imezyanen, i tarwa n rgens, marra aya i tyarst n useedu i 
marra inni i din igan, uca rqedd nsen tert-araf u xenni eawed tert-araf n iyenduzen. Marra aya 
i dd-yusin zeg wagra n ujegid . 8 Rhukkam nnes wcin ict n tewhibt s rxadar i rgens, i ikehhanen 
u i Ilawiyyen: 

Hilqiya, Zakariya d Yahiyil, iweqqafen n taddart n AREBBI, wcin i ikehhanen i tyarst n useedu 
arfayn u-setta-mya zeg wugi u xenni tert-mya n iyenduzen. 

34:33 ‘Yuciya’ - s Teibranit ‘Yuciya-hu’. 

9 Kunanya, Cimeiya d Nitniyil, aytmas, d Hacabya, Yaeiyil d Yuzabad, imeqqranen n Ilawiyyen, 
wcin i Ilawiyyen i tyarst n useedu xemsa-araf zeg wugi u xenni xemsa mya n iyenduzen. 

10 Ammu isswejden i rxedmet. Ikehhanen tuya bedden deg wemcan nsen u Ilawiyyen di terbiein 
nsen elahsab rumur n ujegid. n Nitni yarsen i tyarst n useedu uca ikehhanen ruccen idammen 
zeg ufus nsen uca kksen ayt n Lawi zzaysent irmawen. 12 Nitni huzen tayarst n wecmad zzayes 
hima ad asen tt ween, i refrue n tudrin n ibabaten, i ihenjiren n rgens, hima ad tt wehhben d 
tayarst i SIDI, am mammec tura deg wedlis n Musa uca ammu i iggin ak-d iyenduzen 13 Xenni 
cenfen nitni tayarst n useedu tiwa i tmessi am mammec tega di lqaeida. Iziynat iqeddsen nnedni 
cenfen ten di marmitat d itenjiren d tiqsirin uca iwyen ten deyya yar marra rgens. 14 Awarni 
aya sswejden ura i yixef nsen u i ikehhanen, mayar ikehhanen, tarwa n Harun, tuya rhan ak-d 
uwehheb n tyarsa n wecmad d tadunt a? giret. Awarni aya sswejden Ilawiyyen i yixef nsen u i 
ikehhanen, tarwa n Harun. 

15 Imedyazen, tarwa n Asaf, tuya bedden deg wemcan nsen, elahsab rumur n Dawud, Asaf, Hay- 
man d Yadutun, amwaraw n ujegid, uca ieessasen n tewwura bedden yar kur tawwart. Tuya war 
ittxessi ad jjen rxedmet nsen, mayar aytmatsen, ayt n Lawi, sswejden tt asen. 

16 Marra tasexxart n SIDI teeder mlih deg wass nni i uhettu n hid n tyarst n useedu u i uwehheb 
n tyarsa n wecmad x uealtar n SIDI elahsab rumur n ujegid Yuciya . 17 Ayt n Israyil, inni din igan, 
hdan tayarst n useedu deg wass nni u sebea n wussan ggin nitni reid n weyrum bra antun . 18 War 
din tuyi di Israyil bu tyarst n useedu am ta zeg wussan n unabi Samwil u ura d ijjen zeg ijegiden 
n Israyil war issewjed ict n tyarst n useedu am mammec tt igga Yuciya ak-d ikehhanen d ayt n 
Lawi u ak-d marra Yahuda d Israyil, nni din igan, u ak-d imezday n Urcalim . 19 Deg usegg w as wiss 
tmentac n tgeldit n Yuciya tetwagg tyarst n useedu tanita. 

Rmewt n Yuciya 

20 Awarni i marra aya, umi ikemmer Yuciya taddart, iffey-dd Naxu, ajegid n Misra, yar Lfurat 
hima ad immney ak-d Karkamic. Uca Yuciya iffey-dd i umsagar akides . 21 Naxu maca issekk-dd 
yars ireqqasen, inna “Min di jar ayi-dd cek, a ajegid n Yahuda? War igi yark i dd ffyey ass-a, 
maca yar ict n taddart nnedni tenni igan akidi deg umenyi uca SIDI inna ayi ad qegqey. X uya 
heyyed x SIDI, wenni akidi ibedden niy ad cek ideyyee.” 22 Maca Yuciya war issneqreb ayembub 
nnes zzayes, maca igga ixef nnes war igi d netta hima akides immney u netta war isri yar wawaren 
n Naxu inni i ddyusin zeg uqemmum n AREBBI, maca yusa-dd yar umenyi di rewda n Majiddu. 
23 Maca imjebbaden n rqews reqfen ajegid Yuciya. Xenni inna ujegid i imsexxaren nnes “Nedhem 
ayi zi senni, mayar necc twayezmey attas !” 24 Imsexxaren nnes ksin t deg ukarru uca nedhen t deg 
ijj n ukarru nnedni wenni yars uca iwyen t yar Urcalim. Immut dinni uca nedren t deg imedran n 
ibabaten nnes. Marra Yahuda d Urcalim cednen x Yuciya . 25 Irmiya igga ict n yezri s ugejdur x Yu¬ 
ciya. Ar ass-a marra imedyazen d tmedyazin ssawaren x Yuciya deg izran s igejduren nsen, minzi 
nitni ggin tt d ict n tewsiyyet di Israyil. Xzar, nitni twazemmen deg izran s igejduren. 
26 Imezruyen i iqqimen n Yuciya d tmexsiwt nnes icewwaren, aqa aya marra am mammec tura 
di ccariea n SIDI. 27 Imezruyen nnes, imezwura d ineggura, xzar, aqa twazemmen deg wedlis n 
ijegiden n Israyil d Yahuda. 


Yahuyahaz, ajegid n Yahuda 

q z ^ 1 Rgens n temmurt ksin Yahuyahaz, mmis n Yuciya, uca ggin t d ajegid di Urcalim deg 
O Owemcan n babas . 2 Yahuyahaz tuya yars trata u-eicrin n isegg w usa, umi idwer netta d 
ajegid. Netta ihkem trata n iyuren di Urcalim . 3 Ajegid n Misra ikkes it d ajegid zi Urcalim uca 
igga i temmurt ijj n multa n mya n talint n nnuqart d ict n talint n wurey . 4 Ajegid n Misra igga 

umas Ilyaqim d ajegid x Yahuda d Urcalim. Netta ibedder isem nnes yar Yahuyaqim. Maca umas 
Yahuyahaz ittef Naxu uca yiwyi it yar Misra. 

Yahuyaqim, ajegid n Yahuda 

5 Yahuyaqim tuya yars xemsa u-eicrin n isegg w usa umi idwer netta d ajegid. Netta ihkem 
hitac n isegg w usa di Urcalim. Netta igga min igan d aeeffan di tittawin n SIDI, AREBBI nnes. 
6 Nabuxadnassir, ajegid n Babil, iffey i umenyi akides uca icarf it s tnayen n ssnaser n nnuqart 
hima ad t yawi yar Babil. 7 Nabuxadnassir yiwi ura d y n wezyen n reqcue zi taddart n SIDI yar 
Babil uca issars iten di zzawect di Babil . 8 Imezruyen iqqimen n Yahuyaqim d jjeayef i igga u min 
yars itwafen, xzar, marra man aya itwazemmem deg wedlis n ijegiden n Israyil d Yahuda. Mmis 
Yuyaxin idwer d ajegid deg wemcan nnes. 

Yahuyakin, ajegid n Yahuda 

9 Yahuyakin tuya yars tmentac n isegg w usa umi idwer netta d ajegid. Netta ihkem trata n iyuren 
d eecra n wussan di Urcalim. Netta igga min igan d aeeffan di tittawin n SIDI . 10 Yar ubedder n 
usegg w as ijja ujegid Nabuxadnassir ad t yawi yar Babil s reqcue iyran zi taddart n SIDI. Netta 
igga umas Sidqiya d ajegid n Yahuda d Urcalim. 

Sidqiya, ajegid n Yahuda, di tmehbast yar Babil 

11 Sidqiya tuya yars wahit u-eicrin n isegg w usa umi idwer netta d ajegid. Netta ihkem hitac n 
isegg w usa di Urcalim. 12 Netta igga min igan d aeeffan di tittawin n SIDI, AREBBI nnes. Netta 
war isswadee ixef nnes zzat i wudem n unabi Irmiya wenni issiwren zeg uqemmum n SIDI . 13 Ura 
d netta iyewwey x ujegid Nabuxadnassir, wenni t ijjin ad ijjag yar AREBBI. Netta issemhed 
iri nnes uca isseqseh ur nnes mahend war dd-iddikk w ir yar SIDI, AREBBI n Israyil . 14 U marra 
imeqqranen zeg ikehhanen ura d rgens ruhen igg w jen attas di reydar nsen, ggin am mammec 
marra jjeayef n regnus. Nitni ssxemjen taddart n SIDI tenni tuya iqeddes di Urcalim. e 
15 SIDI, AREBBI n ibabaten nsen, issekk-dd yarsen inehharen s ufus n ireqqasen nnes, rexxu niy 
rexmin, mayar netta tuya izzigiz as rgens nnes d tzeddiyt nnes . 16 Nitni maca stehzan zeg ire¬ 
qqasen n SIDI u ssehqaren awaren nnes. Nitni ggin tadsa x inabiyyen nnes, yars arami afugem 
n SIDI igaeeed x rgens nnes, arami war iqqim ead usgenfu . 17 Netta igga ajegid n Ikaldaniyyen 
ad dd-iffey yarsen, wenni inyin ihudriyyen nnes s ssif di taddart n zzawect. Netta war isseizz x 
ihudriyyen niy x teezariyyin ura x iwessura d imeccaybuten. AREBBI iwca iten marra deg ufus 
nnes . 18 Marra reqcue n taddart n AREBBI, reqcue imeqqranen d imezyanen, ura d txubay n tad¬ 
dart n SIDI d txubay n ujegid d rhukkam nnes, aqa marra aya yiwyi it yar Babil . 19 Nitni sscemden 
taddart n SIDI, hedmen rhid n Urcalim uca qqden marra reqsur nnes s tmessi u ammu areddgen 
marra reqcue iyran attas . 20 Wi iqqimen zi ssif, yiwyi it di thebbast yar Babil uca dewren nitni d 
imsexxaren i netta u i ihenjiren nnes ar rehkamet n tgeldit n Lfurs . 21 - hima ad itwasseqfer wawar 
n SIDI i issiwer s uqemmum n Irmiya - yars arami teksi tammurt isegg w usa nnes n ssebt. Marra us- 
san n wareddeg tuya tammurt tareyyeh, yars arami tkemmer sebein n isegg w usa. 

Aeqeb n rgens s ufus n Kurac n Lfurs 

22 Maca deg usegg w as amezwaru n ujegid Kurac, ajegid n Lfurs - hima ad itwakemmer wawar n 
SIDI s uqemmum n Irmiya - issekkar-dd SIDI buhber n Kurac, ajegid n Lfurs, uca ijja netta ad 
dd-iffey ijj n ubarreh di marra tageldit nnes, ura di tira, mahend adyini 23 “Ammu i iqqar Kurac, 
ajegid n Lfurs ‘SIDI, AREBBI n ujenna, iwca ayi marra tigeldawin n temmurt uca netta igga xafi 
ad bniy ict taddart di Urcalim tenni igan di Yahuda. Qae man wen mma zzaywem zi marra rgens 
nnes, ad yiri SIDI, AREBBI nnes, akides, ejj it ad igaeeed!” 

Rumur n Kurac, ajegid n Lfars 

I 1 Deg usegg w as amezwaru n ujegid Kurac n Lfurs, issekkar SIDI, hima ad itwakemmer wawar 
n SIDI zeg uqemmum n Irmiya, buhber n Kurac, ajegid n Lfurs, mahend ad itwabarreh ammu 
di marra tageldit nnes s uqemmum d tira 

2 “Ammu i iqqar Kurac, ajegid n Lfurs ‘SIDI, AREBBI n ujenna, iwca ayi marra tigeldawin n tem- 
murt uca netta igga xafi, ad as bniy ict n taddart di Urcalim, tenni igan di Yahuda . 3 Man wen 
zzaywem zi rgens nnes, ad yiri AREBBI akides, ejj it ad igaeeed yar Urcalim, tenni igan di Ya¬ 
huda, ad ibna taddart n SIDI, AREBBI n Israyil. Aqa-t d AREBBI wenni izeddyen di Urcalim . 4 Qae 
wenni iqqimen izeddyen di ca n marra imucan mani izdey d abarrani, ad kkaren iryazen n wem- 
can nnes ad as ween afus s nnuqart d wurey, s wagra d rmar, u man aya bra tawhibt immewcen 
s rxadar i taddart n SIDI, tenni igan di Urcalim.’ ” 

5 Xenni kkaren izegifen n tudrin n ibabaten n Yahuda d Binyamin ura d ikehhanen d Ilawiyyen u 
marra inni umi issfaq AREBBI buhber mahend ad gaeeden hima ad bnan taddart n SIDI wenni 
izeddyen di Urcalim . 6 Marra inni i d asen-dd innden wein asen afus s reqeue n nnuqart, s wurey, 
s wagra u s rmar u s tarzifin iyran, bra min immewcen s rxadar . 7 Ajegid Kurac issuffey reqeue 
n taddart n SIDI, tinni tuya iksi Nabuxadnasr zi Urcalim, igga iten di taddart n arebbi nnes. 
8 Kurac, ajegid n Lfurs, issuffey itent yar barra s ufus n Mitradat, bab n txabect, uca iwca i tent 
s rehsab i Cicbassar, ameqqran n Yahuda. 

9 Wa tuya d rqedd nsen: tratin n ttbasa n wurey, aref n ttbasa n nnuqart, tesea u-eicrin n 
remwas, 10 tratin n ifenjaren n wurey, arebea-mya u-eecra n ifenjaren innedni n nnuqart d 
waref n reqeue nnednit . 11 Marra reqeue n wurey d nnuqqart tuya iwden xemsa-araf u-arebea- 
mya. Marra aya yiwyi t Cicbassar akides, jmie ak-d imenfiyyen, inni itwaksin zi Babil yar Urca¬ 
lim. 


Lista n imehbas inni ieeqben ak-d Zarubbabil 

2 4 Ina d tarwa n leamala, inni, zeg imenfiyyen nni i dd-iksi Nabuxadnassar, ajegid n Babil, 
di rweqt nni akides, i dd-igaeeden zi tmehbast uca eeqben yar Urcalim d Yahuda, kur ijj yar 
tendint nnes, 2 uca usin-dd ak-d Zarubbabil, Yecuea, Nahamya, Saraya, Raelaya, Murdaxai, 
Bilcan, Misfar, Biyway, Rahum d Baena. Wa d rqedd n yeryazen n rgens n Israyil. 

3 Ayt n n Fareuc, arfayn u-mya u-tnayen u-sebein nyeryazen. 

4 Ayt n Cafatya, tert-mya u-tnayen u-sebein nyeryazen. 

5 Ayt n Arah, sebea-mya u-xemsa u-sebein nyeryazen. 

6 Ayt n Fahat-Mu’ab, n tarwa n Yecuea n Moab, arfayn u temnem-mya u-teneac nyeryazen. 

7 Ayt n Eilam, aref u-mitayn u-arebea u-xemsin nyeryazen. 

8 Ayt n Zattu, tesea-mya u-xemsa u-settin n yeryazen. 

9 Ayt n Zakkay, sebea-mya u-settin nyeryazen. 

10 Ayt n Bani, setta-mya u-tnayen u-rebein n yeryazen. 

2:2 ‘leadad’ - niy ‘amdan’. 

11 Ayt n Babay, setta-mya u-trata u-eicrin nyeryazen. 

12 Ayt n £arjad, aref u-mitayn u-tnayen u-eicrin nyeryazen. 

13 Ayt n Aduniqam, setta-mya u-setta u-settin nyeryazen. 

14 Ayt n Biyway, arfayn u-setta u-xemsin nyeryazen. 

15 Ayt n £adin, arebea-mya u-arebea u-xemsin nyeryazen. 

16 Ayt n Atir, zi Hazaqiya, tmenya u-tesein nyeryazen. 

17 Ayt n Bisay, tert-mya u-trata u-eicrin nyeryazen. 

18 Ayt n Yura, my a u-teneac nyeryazen. 

19 Ayt n Hacum, mitayn u-trata u-eicrin nyeryazen. 

20 Ayt n Jibbar, xemsa u-tesein nyeryazen. 

21 Ayt n Bayt-Lahm, mya u-trata u-eicrin nyeryazen. 

22 Iryazen ni Natufa, setta u-xemsin nyeryazen. 

23 Iryazen n £anatut, mya u-tmenya u-eicrin nyeryazen. 

24 Ayt n £azmut, tnayen u-rebein nyeryazen. 

25 Ayt n Qiryat-£arim, Kafira d Ba’irut, sebea-mya u-trata u-rebein nyeryazen. 

26 Ayt n Rama d Jabae, setta-mya u-wahed u-eicrin nyeryazen. 

27 Iryazen n Mixmas, mya u-tnayen u-eicrin nyeryazen. 

28 Iryazen n Bayt-Il d £ay, mitayn u-trata u-eicrin nyeryazen. 

29 Ayt n Nabu, tnayen u-xemsin nyeryazen. 

30 Ayt n Maybic, mya u-setta u-xemsin nyeryazen. 

31 Ayt n ij n £ilam nnedni, aref u-mitayn u-arebea u-xemsin nyeryazen. 

32 Ayt n Harim, tert-mya u-eicrin nyeryazen. 

33 Ayt n Lud, Hadid d Unu, sebea-mya u-xemsa u-eicrin nyeryazen. 

34 Ayt n Ariha, tert-mya u-xemsa u-rebein nyeryazen. 

35 Ayt n Sana’a, tert-araf u-setta-mya u-tratin nyeryazen. 

36 Ikehhanen 

Ayt n Yadeiya, zi taddart n Yecuea, tesea-mya u-trata u-sebein nyeryazen. 

37 Ayt n Immir, aref u-tnayen u-xemsin nyeryazen. 

38 Ayt n Fachur, aref u-mitayn u-sebea u-rebein nyeryazen. 

39 Ayt n Harim, aref u-sebetac nyeryazen. 

40 Ilawiyyen. 

Ayt n Yecuea, ayt n Qadmiyil, zeg ayt n Hudawya, arebea u-sebein nyeryazen. 

41 Imedyazen 

Ayt n Asaf, mya u-tmenya u-eicrin nyeryazen. 

42 Ayt n ieessasen n tewwura. 

Ayt n Callum, ayt n Atir, ayt n Talmun, ayt n £aqqub, ayt n Hatita, ayt n Cubay, aqa-ten jmie mya 
u-tesea u-tratin nyeryazen. 

43 Imsexxaren n zzawect 

Ayt n Siha, ayt n Hasufa, ayt n Tabaeut, 

44 ayt n Qiruc, ayt n Cieaha, ayt n Fadun, 


2:41 ‘imedyazen’ - niy ‘imeynujen’. 

45 ayt n Labana, ayt n Hajaba, ayt n Eaqqub, 

46 ayt n Hajab, ayt n Camlay, ayt n Hanan, 

47 ayt n Jadil, ayt n Hajar, ayt n Ra’aya, 

48 ayt n Rasin, ayt n Naqquda, ayt n Jazzam, 

49 ayt n Uzza, ayt n Fasih, ayt n Bisay, 

50 ayt n Asna, ayt n Maeunim, ayt n Nafusim, 

51 ayt n Baqbuq, ayt n Haqufa, ayt n Harhur, 

52 ayt n Baslut, ayt n Mahida, ayt n Harca, 

53 ayt n Barqus, ayt n Sisara, ayt n Tamah, 

54 ayt n Nasih, ayt n Hatifa. 

55 Ihenjiren n imsexxaren n Suliman. 

Ayt n Sutay, ayt n Sufarat, ayt n Faruda, 

56 ayt n Yaeala, ayt n Darqun, ayt n Jiddil, 

57 ayt n Cafatya, ayt n Hattil, ayt n Fuxarat-Ddabayim d ayt n Ami. 

58 Marra imsexxaren n zzawect d tarwa n imsexxaren n Suliman, aqa-ten jmie tert-mya u-tnay- 
en u-tesein nyeryazen. 

59 Ina d inni dd-igaeeden zi Tal-Milah, Tal-Harca, Karub, Addan d Immir, maca war zemmaren 
ad ssecnen zi jjihet n taddart n ibabaten nsen niy zi jjihet n tarwa nsen, aqa nitni qarsen-dd zi 
Israyil: 

60 ayt n Dalaja, ayt n Tubiyya, ayt n Naquda, setta-mya u-tnayen u-xemsin nyeryazen. 

61 Uca zi ayt n ikehhanen, ayt n Habaya, ayt n Haqqus, ayt n Barzillay, aqa zzaysen inni iwyen ict 
n temyart zi yessis n Ujilcadi Barzillay u twarayan s yisem nnes. 

62 Nitni arzun x tewriqt n uzemmem nsen deg wedlis n tasiret, maca war t ufin. X uyenni 
twassuffyen nitni zi tukehhant . 63 Lwali ameqqran inna asen, war ttetten zi tmesrayin iqeddsen 
qae yars ar i ya ikkar ijj n ukehhan ak-d Urim d Tummim. 

64 Marra agraw n fgens tuya di tnayen u-arebeein-araf u-tert-mya u-settin n yeryazen, 65 nhra 
imsexxaren d tsemyin nsen. Ina tuya-ten marra sebea-araf u-tert-mya u-sebea u-tratin uca 
yarsen mitayn n imedyazen d tmedyazin. 

66 Iysan nsen tuya-ten di sebea-mya u-setta u-tratin u isardan nsen tuya-ten di mitayn u-xemsa 
u-rebein. 

67 Ireyman nsen tuya-ten di arebea-mya u-xemsa u-tratin u iyyar nsen tuya-ten di sebea-mya 
u-eicrin. 

68 Umi dd-yusin yar taddart n SIDI di Urcalim, wcin ca n izegifen n tudrin n ibabaten s rxadar 
i taddart n AREBBI hima ad tt ssbedden deg wemcan nnes . 69 Nitni wcin i ssenduq n txubay i 
rxedmet anect n wagra nsen wahit u-settin-araf n ‘draxma’ n wurey d xemsa-araf n ‘mina’ n 
nnuqart d mya n warrud n termed i ikehhanen. 

70 Ikehhanen d Ilawiyyen d ca zi rgens, imedyazen, ieessasen n tewwart d imsexxaren n zzawect 
uyuren ad zedyen di tneddam nsen ura d marra Israyil yuyur ad izdey di tneddam nnes. 


2:65 ‘imedyazen d tmedyazin’ - niy ‘imeynujen d tmeynujin’. 

Beddu n rebni wiss tnayen n taddart n Arebbi 

3 1 Umi dd-yiwed uyur wiss sebea u ayt n Israyil tuya-ten di tneddam, issmun rgens am ijj n 
weryaz di Urcalim . 2 Yecuea, mmis n Yusadaq, ikkar ak-d aytmas, ikehhanen, d Zarubbabil, 
mmis n Ca’altiyil, ak-d aytmas, bnan aealtar n AREBBI n Israyil, hima ad xas qeddmen tiyarsa 
n wecmad, am mammec tura di ccariea n Musa, aryaz n AREBBI. 3 Nitni ssbedden aealtar deg 
wemcan nnes mani t tuya d amezwaru, minzi tigg w udi zi regnus n temmura tewda-dd xasen, uca 
qeddmen xas tiyarsa n wecmad i SIDI, tiyarsa n wecmad i ssbeh u i tmeddit . 4 Uca eeyyden Reid 
n Ieuccuten, am mammec t yura, uca qeddmen tiyarsa n wecmad, ass idfar umas, tuya rqedd 
nsent i ijj n wass dahsab min itwaggen i wass nni. 5 Awarni as qeddmen nitni tayarst n wecmad 
n rebda d tyarsa i uyuren n jdid u i marra reeyad itwaggen n SIDI inni tuya itwaqeddsen u cawed 
tiyarsa n kur ijj wenni itteween hima ad iqeddem ict n tewhibt s rxadar i SIDI. 

6 Zeg wass amezwaru n uyur wiss sebea bdan nitni ad qeddmen tiyarsa n wecmad i SIDI, maca 
dsas n zzawect n SIDI war itwagg sad. 7 Wcin nitni nnuqart i imassuten u i inejjaren, uca i ayt 
n Sidun u i ayt n Sur wcin nitni macca d tissit d zzect mahend ad awyen akeccud n tneglin n 
Lubnan yar rebhar yar Yaffa elahsab ttesrih i d asen iwca Kurac, ajegid n Lfurs. 8 Deg usegg w as 
wiss tnayen awarni wawad nsen yar taddart n AREBBI di Urcalim, deg uyur wiss tnayen, bdan 
Zarubbabil, mmis n Ca’altiyil, d Yecuea, mmis Yusadaq, d aytmas nsen i iqqimen, ikehhanen d 
Ilawiyyen d marra inni i dd-yusin zi tmehbast yar Urcalim, di fxedmet. Nitni ggin Ilawiyyen zi 
eicrin isegg w usa sennej mahend ad ttfen acbar x fxedmet n taddart n SIDI . 9 Uca ikkar Yecuea 
d ihenjiren nnes d aytmas, Qadmyil d tarwa nnes, ayt n Yahuda, am ijj n weryaz mahend ad 
ttfen acbar x yenni iggin fxedmet di taddart n AREBBI. Ayt n Hinadad ak-d ihenjiren nsen d 
aytmatsen Ilawiyyen. 

10 Umi tuya ibennayen ssrusan dsas i zzawect n SIDI, ssbedden nitni ikehhanen s warrud nsen 
ak-d fyaytat, d Ilawiyyen, ayt n Asaf, s tegunin n wuzzaf hima ad ssemyaren SIDI am mammec 
tuya i d asen isscen ufus n Dawud, ajegid n Israyil . 11 Nitni yennjen s nnubat i SIDI s usemyar 
d uqadi, aqa netta isbeh minzi tamexsiwt nnes icewwaren x Israyil tettyima i rebda. U marra 
rgens isyuy s yijj n usfiwfew imyar i usemyar n SIDI mayar dsas i taddart n SIDI tuya immars. 
12 Attas n ikehhanen d Ilawiyyen d izegifen n tudrin n ibabaten, imeqqranen inni izrin umi it¬ 
wagg dsas n taddart tamezwarut, inni yar iga cad taddart nni zzat i tittawin nsen, run s tmijja 
ijehden, maca urn d attas arenyen di tmijja nsen s usriwrew u s fefrahet , 13 afami war zemmaren 
ad meyyzen fhess n usriwrew d fhess n usyuyyi s imettawen n rgens, minzi rgens isyuy s yijj n 
usriwrew imyar arami itwasef rhess zi fagg w aj. 


Reekaset x rebni n taddart n Arebbi 

4 1 Umi sfan feedyan n Yahuda d Binyamin, aqa ayt n lmenfa tuya bennan zzawect i SIDI, 
AREBBI n Israyil, 2 usin-dd nitni yar Zarubbabil d izegifen n tudrin n ibabaten uca nnan asen 
“Ejj aney ad nebna jmie akidwem, minzi ufa d neccin narezzu AREBBI, am kenniw, aqa tuya 
nqeddem tiyarsi zeg wussan n Asarhaddun, ajegid n Accur, wenni i d aney-dd da issgaecden.” 
3 Maca Zarubbabil d Yecuea d izegifen iqqimen n tudrin n ibabaten n Israyil, nnan asen “War igi 
i kenniw d neccin mahend ad nebna jmie ict n taddart i AREBBI nney. Neccin wehedney ad tt 
nebna i SIDI, AREBBI n Israyil, am mammec i d aney yumur ujegid Kurac, ajegid n Lfurs.” 

4 Uca imsar, aqa rgens n temmurt ssarxun ifassen n rgens n Yahuda uca ssigg w iden ten x rebni. 
5 Cran imcawaren didd nsen mahend ad ssbettren anway nsen u aya ikka marra ussan n Kurac, 
ajegid n Lfurs, ar tgelda n Dariyus, ajegid n Lfurs . 6 Umi tuya Ahacwiruc d ajegid, yar beddu n 
tgelda nnes, uran nitni ijj n ucetci didd i imezday n Yahuda d Urcalim. 

7 Deg wussan n Artahcasta yura Biclam ak-d Mitradat d Tabayil d ieciren nnes innedni, i ujegid 
Artahcasta, ajegid n Lfurs. Tuya tabrat tura s tira n ires n taramit u tuya tarjmen tt eawed yar 
taramit. 

8 Rahum, amsuffey n rehkamat, d umarir Cimcay urin ict n tebrat i ujegid Artahcasta didd i 
Urcalim, tenni dayesyura ammu: 

9 “Rahum, amsuffey n rehkamat, d umarir Cimcay d inni iqqimen zeg iqrinen nsen di rxedmet, 
Idiniyyen d Ifarstikiyyen d Itarfiliyyen d Ifarsiyyen d Irkawiyyen d Ibabiluniyyen d Icuca- 
nixiyyen d Idahwiyyen d Ieilamiyyen, 10 d regnus nnedni, inni iwyi ten Asnaffar ameqqran 
amcennee di lmenfa u issezdey iten di tendint n Samarya u di jjihet iqqimen yar ujemmad n 
iyzar. Uca xenni." 

11 Ta d tiremt n tebrat i d as-dd ssekken i ujegid Artahcasta: 

“Imsexxaren nnek, iryazen nni igan yar ujemmad n iyzar, uca xenni.” 

12 “Iri ad issen ujegid aqa Udayen i dd-igaeeden zi yark, aqa iwden-dd yarney yar Urcalim uca 
nitni aqa bennan tandint nni iyewwyen taeeffant, aqa ttkemmaren rehyud u eeddren dsasat. 

13 Xenni rexxu, iri ad issen ujegid, mara tandint nni ad tetwassbedd twarat nnedni u rehyud ad 
twakemmren, aqa nettat war tticc ljizya fa d reecur ura d ddariba n webrid uca ammu i ya tes- 
sexsar tendint arbeh n ijegiden. 14 Xenni rexxu, umi neccin nettmegah macca nney s tmegaht 
n reqser u war i d aney-dd tusi mara neccin nxezzar umi itwassbehder ujegid, x uyenni nes- 
sekk-dd tabrat-a uca nessargeb aya i ujegid, 15 hima ad arzun deg wedlis n imezruyen n iba- 
baten nwem uca ad tafed deg wedlis n imezruyen uca ad zzayes tessned aqa tandint-a d ict n 
tendint iyewwyen, tiwi-dd arrziyyet i ijegiden d iqlimen u zeg wechar uya ssekkaran days nitni 
ayewwey. S uyenni tetwahdem tendint-a . 16 Neccin nessargeb ajegid, aqa, mara ad tetwabna 
tendint-a eawed uca ad twakemmren rehyud nnes, xenni war yark ttetiri ca tesyart ead ayirin 
i iyzar.” 

17 Ajegid issekk tamwarrit i Rahum, amsuffey n rehkamat, d umarir Cimcay d inni iqqimen zeg 
iqrinen nsen di rxedmet inni izeddyen di Samarya ura i yenni iqqimen zeddyen ayirin i iyzar: 


“Rehna, uca xenni.” 

18 “Tabrat i d aney-dd tessekkem, aqa tetwayar xafi am mammec tega nican. 19 Uca awami rami 
umurey aya, tetwagg ict n tarezzut uca ufin aqa tandint-a tyewwey x ijegiden zeg wechar uya 
uca ssekkaren days febda ayewwey d rehwer . 20 Cawed tuya din ijegiden imeqqranen x Urcalim, 
inni tuya ihekkmen di marra jwayeh ayirin i iyzar uca tetwaxeges asen ljizya d reecur d ddariba 
n webrid. 21 Iwa, rexxu umurem ad ssbeddem iryazen-a. Tandint war tbenni twarat nnednit 
yars ar i ya itwassuffey zzayi rumur i uya. 22 Yarwem aqa ad tarxum zi tmesract-a. Mayemmi i 
ya temyar druct ead i zi i ya twassexsaren ijegiden?” 

23 Rami tetwayar tebrat n ujegid Artahcasta i Rahum d Cimcay, amarir, d iqrinen nsen di 
rxedmet, uyuren ina s tazra yar Urcalim, yar Wudayen uca ssbedden ten zi rxedmet nsen s uyir 
u s rxuncet . 24 Xenni tbedd rxedmet i taddart n Arebbi wenni izeddyen di Urcalim uca iqqim 
ibedd ar asegg w as wiss tnayen n tgelda n Dariyus, ajegid n Lfurs. 

Beddu rebni eawed deg wussan n ujegid Dariyus 

5 1 Xenni nabben inabiyyen, anabiy Haggayi d Zakarya, mmis n Cidu, i Wudayen nni igan di 
Yahuda d Urcalim. Nabben yarsen s yisem n Arebbi n Israyil . 2 Xas uca ikkar Zarubbabil, mmis 
n Ca’altiyil, d Yacuea, mmis n Yusadaq, uca nitni bdan ad bnan taddart n Arebbi wenni izeddyen 
di Urcalim, uca inabiyyen n Arebbi, inni akidsen ibedden, tuya-ten din akidsen. 

3 Di rweqt nni yusa-dd Tatnay, lwali n weqlim ayirin i iyzar, ak-d Catar-Buznay u yarsen iqri- 
nen nnes di rxedmet, uca nnan asen ammu “Man wen i kenniw yumuren, mahend ad tebnam 
taddart-a u mahend ad tkemmrem rhid-a?” 4 Xenni nenna asen neccin ismawen n yeryazen i 
tuya ibennan rebni-ya. 5 Maca titt n Arebbi nsen tuya-tt x imyaren n Wudayen uca war ggin 
ad ten ssbedden zi rxedmet ar i ya tawed tmesract yar Dariyus uca awarni aya ad ttfen tabrat x 
man aya. 

6 Tiremt n tebrat nni issekk Tatnay, lwali n temmurt ayirin i iyzar, ak-d Catar-Buznay d iqrinen 
nnes di rxedmet, iqrinen nni igan ayirin i iyzar, yar ujegid Dariyus. 

7 Nitni ssekken as-dd ict n tebrat tura days ammu 


“Ad yiri i ujegid Dariyus rehna zi marra iyezdisen!” 

8 “Iri ad issen ujegid, aqa neccin nuyur yar weqlim n Yahuda, yar taddart n Arebbi ameqqran. 
Aqa ggur ad tetwabna s izra imeqqranen u itwagg ukeccud di rehyud. Rxedmet-a tetwagg s 
cdaret uca tegg w ur mlih jar ifassen nsen . 9 Neccin nesseqsa imeqqranen-a u nnan asen ammu 
‘Man wen i d awem iwcin rumur mahend ad tessbeddem taddart-a u ad tkemmrem rhid-a?’ 
10 Nesseqsa ten ura x ismawen nsen hima ad ac ten-dd nini, arami niwed ad nzemmem ismawen 
n yeryazen nni igan yar uzegif nsen . 11 Nitni arrin aney-dd, nnan ammu ‘Neccin d imsexxaren n 
Arebbi n ujenna d temmurt u nebna taddart tenni tetwabna danita attas n isegg w usa zeg wami. 
Ijj n ujegid d ameqqran n Israyil ibna tt u ikemmer itt. 12 Maca awarni rami ssearen ibabaten 
nney Arebbi n ujenna, aqa iwci ten deg ufus n Nabuxadnassar, ajegid n Babil, Axaldiwi, wenni 
ihedmen taddart-a u issendeh rgens di lmenfa yar Babil. 

13 Maca deg usegg w as amezwaru n Kurac, ajegid n Babil, yumur Kurac ad ssbedden taddart- 
a n Arebbi twarat nnedni. 14 Ura d reqcue n wurey d nnuqart zi taddart n Arebbi, inni ikkes 
Nabuxadnassar zi zzawect di Urcalim, issidef iten yar zzawect n Babil, aqa issuffey iten Kurac 
zi zzawect di Babil u iwci ten i ij n weryaz qqaren as Cicbassar, wenni tuya igga d lwali . 15 Netta 
inna as: Ksi reqcue-a ruh, ggem ten di zzawect di Urcalim uca ittxessa ad din tetwabna taddart 
n Arebbi deg wemcan nnes n zic. 

16 Xas uca yusa-dd Cicbassar nni uca issars dsasat i taddart n Arebbi di Urcalim u zi senni ar rexxu 
aqa nitni bennan tt, maca war tetwakemme? cad .’ 17 Xenni rexxu, mara yarda i ujegid, iri ad arzun 
deg wexxam n txubay n ujegid di Babil, ma s tidett immewc rumur zi yar ujegid Kurac hima ad 
tetwabna taddart-a n Arebbi twarat nnedni uca ad aney-dd itwassekk xenni lqarar n ujegid.” 


Rumur n ijegid Dariyus 

6 1 Xenni issuffey ujegid Dariyus rumur uca arzun di taddart n idlisen itwannden mani 
twaxemmrent txubay din di Babil. 2 Xenni itwaf di Ahmata ijj n wedlis itwannden di lqelea 
tenni igan deg weqlim n Midya u days tuya tira-ya n ridaret 


3 “Deg usegg w as amezwaru n ujegid Kurac, issuffey Kurac rumur-a ‘X taddart n Arebbi di Ur¬ 
calim. Aqa ittxessa ad tetwabna taddart nni twarat nnednit deg wemcan mani qeddmen tiyarsa 

u ittxessa ad twassgaeedent dsasat nnes. Ruera nnes ad tiri settin n iyagen, tiru nnes settin n 
iyagen, 4 s trata n resdud n tsudar timeqqranin d ijj n ssedd n tefrewt d jdid, u min din ixessen 
ad zzayes tetwakellef zi taddart n ujegid. 5 Ufa d reqcue n wurey d nnuqart n taddart n Arebbi, 
inni ikkes Nabuxadnassar zi zzawect nni igan di Urcalim u iwyi ten yar Babil, ad twarren u man 
aya ad dd-idwer yar zzawect nni igan di Urcalim, yar wemcan nnes uca ad temmarsed di tad¬ 
dart n Arebbi.’ 

6 S man aya, Tatnay, lwali n temmurt ayirin i yeyzar, Catar-Buznay d iqqrinen nnes di rxedmet, 
iqqrinen nni igan ayirin i yeyzar, agg w jem zi senni! 7 Jjem rxedmet di ttwee n taddart-a n Arebbi, 
hima lwali n Wudayen ak-d imyaren n Wudayen ad bnan taddart-a n Arebbi twarat nnednit deg 
wemcan nnes. 

8 £awed itwassuffey-dd zzayi rumur x min ittxessa ad teggem i imyaren n Wudayen-a mahend 
ad tetwabna taddart-a n Arebbi twarat nnedni. Zeg wagra n ujegid, zi ljizya n temmurt ayirin i 
iyzar, ad itwaxeges s cdaret min ittxessen iryazen-a mahend war tettbeddi ca rxedmet. 9 U min 
ittxessen zeg ieejmiyyen d icarriyyen d izmaren d tyarsi n wecmad i Arebbi n ujenna, u zeg 
irden d tmegaht d binu d zzect, elahsab awar n ikehhanen i igan di Urcalim, ad asen immewc 
zeg wass yar wass, hima war ittxissa ura d walu, 10 hima ad qeddmen ict n refwahet ittfuhen i 
Arebbi n ujenna uca ad zzagen di ttwee n tudart n ujegid d ihenjiren nnes. 

11 Itwassuffey-dd zzayi rumur hima kur ijjen wenni i ya ibeddren tawsiyyet-a, ad itwakkes ijj n 
weemud zi taddart nnes ad t ssbedden, ad xas itwayer netta uca di ssibbet-a ad tedwer taddart 
nnes d ict n tzubact n reybar. 

12 Iri ad ihdem Arebbi, wenni i din issezdyen isem nnes, marra ijegiden d regnus nni i ya 
isswizzden afus nsen mahend ad beddren niy ad aredgen taddart n Arebbi nni igan di Urcalim. 
Necc Dariyus, d wenni i iwcin rumur. Ejj ad itwagg man aya s cdaret.” 

Adeccen n zzawect d reid amezwaru n tyarst n useedu 

13 Xenni Tatnay, lwali n temmurt ayirin i iyzar ak-d Catar-Buznay d iqrinen nnes di rxedmet ggin 
s cdaret elahsab rumur i tuya dd-issekk ujegid Dariyus. 14 D imyaren n Wudayen bnan u nitni 
arnin mlih di febni umi tuya ittnebb Haggayi d Zakarya, mmis n Eiddu. Nitni bnan u kemmfen 
t elahsab rumur n Arebbi n Israyil u elahsab rumur n Kurac d Dariyus d Artahcasta, ajegid n 
Lfurs. 15 Tetwakemmef taddart deg wass wiss trata n uyur Adar, aqa-t d asegg w as wiss setta 
n tgelda n ujegid Dariyus. 16 Ayt n Israyil, ikehhanen d ayt n Lawi d ayt n lmenfa i iqqimen, 
ggin adeccen n taddart-a n Arebbi s refrahet. 17 1 udeccen n taddart n Arebbi iwyen nitni mya 
n ieejmiyyen, mitayn n icarriyyen d arebea-mya n izmaren d tayarst ura d teneac n imyan i 
tayarst n ddenb i marra Israyil elahsab rqedd n tqebbar n Israyil. 18 Nitni ssbedden ikehhanen 
s terbihin nsen u Ilawiyyen di terbihin nsen i tsexxart i Arebbi wenni igan di Urcalim, elahsab 
tawsiyyet n wedlis itwannden n Musa. 

19 Deg wass wiss arbeetac n uyur amezwaru sswejden ayt n lmenfa ura d tayarst n useedu. 20 Min- 
zi ikehhanen d Ilawiyyen ggin ad ssizdgen ixef nsen am ijj n weryaz. Tuya-ten marra d imezda- 
gen u nitni yarsen tayarst n useedu i marra ayt n lmenfa u i aytmatsen ikehhanen u i yixef nsen. 
21 Ayt n Israyil, inni idewren zi lmenfa, ccin zzayes ura d kur ijjen wenni tuya issarxun ixef nnes 
zi rexmej n regnus n temmurt am yarsen igg w ur hima ad yarzu SIDI, AREBBI n Israyil. 22 Sebea 
n wussan eeyyden nitni Reid n weyrum bra antun, minzi SIDI tuya issefrah iten uca issmeyyer 
ur n ujegid n Accur yarsen mahend ad issejhed ifassen nsen yar rxedmet n taddart n AREBBI, 
AREBBI n Israyil. 

Rumur n ujegid Artahcasta i £azra 

7 4 Awarni man aya, rami tuya d tagelda n Artahcasta, ajegid n Lfurs, aqa din £azra, mmis n 
Saraya, mmis n Eazarya, mmis n Hilqiya, 2 mmis n Callum, mmis n Saduq, mmis n Axitub, 
3 mmis n Amarya, mmis Cazarya, mmis n Marayut, 4 mmis n Zarahya, mmis n £uzi, mmis n 
Buqqi, 5 mmis n Abicuea, mmis n Finhas, mmis n Alieazar, mmis n Harun, arrays n ikehhanen. 
6 £azra wanita igaeeed-dd zi Babil. Netta tuya d ijj n umsermad d amiyis n ccariea n Musa tenni 
tuya i d iwca SIDI, Arebbi n Israyil, uca ajegid iwca as marra x tutra nnes minzi afus n SIDI, 
Arebbi nnes, tuya-t xas. 7 Deg usegg w as wiss sebea n ujegid Artahcasta gaeeden akides yar Ur- 
calim ij n fqedda n ayt Israyil d ikehhanen d Ilawiyyen d imedyazen d ieessasen n tewwura d 
imsexxaren n zzawect. 8 Deg uyur wiss xemsa n usegg w as wiss sebea n ujegid yiwed £azra yar 
Urcalim. 9 Deg wass amezwaru n yuyur amezwaru tuya-t d beddu n wuffuy zi Babil uca deg 
umezwaru n yuyur wiss xemsa yiwed netta di Urcalim, minzi tuya afus isebhen n AREBBI xas, 
10 mayar Cazra igga deg wur nnes ad yarzu di ccariea n SIDI u ad tt igg ura ad issermed tiwessa 
d lfarayid di Israyil. 

11 Ta d tiremt n tebrat i iwca ujegid Artahcasta ak-d £azra, akehhan d umsermad n tira iqeddsen, 
wenni d amsermad deg wawaren n rumurat n SIDI d twessa nnes i Israyil 

12 “Artahcasta, ajegid n ijegiden, i £azra, akehhan d umsermad n ccariea n Arebbi n ujenna, 
rehna imun!” Uca xenni minyuran di tebrat. 

13 “Itwassuffey-dd zzayi rumur hima kur ijj di tgeldit inu, zi rgens n Israyil u zeg ikehhanen d 
Ilawiyyen, wenni s yixef nnes ixs ad yuyur yar Urcalim, ad kidek yuyur. 14 Aqa cek tetwassek- 
ked s ufus n ujegid d sebea n imcawaren nnes hima ad tbeqqced di Yahuda zi jjihet n ccariea 
n Arebbi tenni igan deg ifassen nnek 15 u hima ad din tawyed nnuqart d wurey nni tuya iwca 
ujegid d imcawaren nnes s rxadar i Arebbi n Israyil, wenni yar tega tzeddiyt di Urcalim, 16 u 
cawed marra nnuqart d wurey i ya tafed di marra aqlim n Babil, ak-d tewhibt n utewwee n 
rgens d ikehhanen, zeg inni i ya iwcen s utewwee i taddart n Arebbi nsen tenni igan di Urcalim, 
17 hima xenni ad tesyed s nnuqart-a s cdaret ifunasen, icarriyyen, izmaren ak-d tewhibin nnes 
n ryiget d tewhibin n useyyeb hima ad tent tqeddmed x uealtar n taddart n Arebbi, tenni igan di 
Urcalim. 18 S min i ya iqqimen n nnuqart d wurey ggem zzayes min tetwarid cek d aytmac mlih 
elahsab timexsa n Arebbi nwem. 19 Uca reqcue i d ac immewcen i tsexxart di taddart n Arebbi, 
seedu ten i Arebbi n Urcalim. 20 Min i ya ixessen ead ktar i taddart n Arebbi nnek, min i ya yiri 
xak ad t txegsed, ewe it zeg wexxam n txubay n ujegid. 21 Necc, ajegid Artahcasta, ssuffey-dd 
rumur i marra imehdayen n txubay di temmurt ayirin i iyzar, mahend ad itwagg s cdaret marra 
min zzaywem i ya ittar ukehhan £azra, amsermad n ccariea n Arebbi n ujenna, 22 yars ar mya n 
‘talint’ n nnuqart, yars ar mya ‘kur’ n irden, yars ar mya ‘bat’ n binu, yars ar mya n ‘bat’ n zzect 
uca i tmegaht war din bu tawsiyyet. 23 Marra min igan zi rumur n Arebbi n ujenna, ad itwagg 
s cdaret i taddart n Arebbi n ujenna, minzi mayemmi i dd ya yas lyadab x tgelda n ujegid u x 
ihenjiren nnes? 24 Zi jjihet n marra ikehhanen d Ilawiyyen, d imeynujen d ieessasen n tewwura 
d imsexxaren n zzawect d imsexxaren n taddart n Arebbi wanita, aqa ad kenniw nxebbar, war 
izemmar ad xasen itwagg reecur, ra d ljizya ura d ddariba n webrid. 25 Cek maca, Cazra, s tiyit i d 
ac immewcen reqqem imdebbaren d rqudat inni i ya ihekmen i marra rgens nni igan di temmurt 
ayirin i yeyzar, i marra inni issnen izerfan n Arebbi. Uca i yenni war ten issinen, ittxessa ad ten- 
dd tessargbed. 26 Kur ijjen wenni war idfaren ccariea n Arebbi nwem d uzerf n ujegid, ittxessa 
ad itwahkem s cdaret, mma s rmewt niy s lmenfa niy s multa n wagra niy s rehbes.” 


7:7 ‘imedyazen’ - niy ‘imeynujen’. 

7:25 ‘reqqem’ - niy ‘semma’. ‘imzurfa’ - niy ‘rqudat’. 

27 Asemyar i SIDI, Arebbi n ibabaten nney, wenni iggin aya ammu deg wur n ujegid hima ad 
yarni acennee di taddart n SIDI nni igan di Urcalim. 28 Aqa netta isscen ayi tamexsiwt nnes icew- 
waren zzat i wudem n ujegid d imcawaren nnes d marra rhukkam n ujegid! Uca umi xafi tuya 
afus n SIDI, AREBBI inu, ggiy ur u ssmuney izegifen n Israyil hima ad kidi gaecden. 

Lista n yinni dd-idewren ak-d £izra 

8 Una d izegifen n tudrin n ibabaten, ak-d lista n jjadira nsen, inni akidi dd igaeeden zi Babil 
umi tuya tega tgelda n ujegid Artahcasta. 

2 Zeg ayt n Finhas: Jarcum, zeg ayt n Itamar: Daniyal, zeg ayt n Dawud: Hattuc. 

3 Zeg ayt n Cakanya, zeg ayt n Fame: Zakarya u akides twazemmen mya u-xemsin n yeryazen 
ak-d jjadira nsen. 

4 Zeg ayt n Fahat-Mu’ab: Alihueinay, mmis n Zarahya u akides mitayn n yeryazen. 

5 Zeg ayt n Cakanya, mmis n Yahzi’il, u akides tert-mya n yeryazen. 

6 Zeg ayt n Fadin: Fabid, mmis n Yunatan, u akides xemsin n yeryazen. 

7 Zeg ayt n Filam: Yaceiya, mmis n Fatalya, u akides sebein n yeryazen. 

8 Zeg ayt n Cafatya: Zabadya, mmis n Mixa’il, u akides tmanyin n yeryazen. 

9 Zeg ayt n Yu’ab: Fubadya, mmis n Yahiyil, u akides mitayn u-tmentac n yeryazen. 

10 Zeg ayt n Bani: Calumit, mmis n Yucafya, u akides mya u-settin n yeryazen. 

11 Zeg ayt n Babay: Zakarya, mmis n Babay, u akides tmenya u-eicrin n yeryazen. 

12 Zeg ayt n Fajad: Yuhanan, mmis n Haqqatan u akides mya u-eecra n yeryazen. 

13 Zeg ayt n Aduniqam, ineggura, d ina d ismawen nsen: Alifalat, Yaeiyil d Cameiya u akidsen 
settin n yeryazen. 

14 Zeg ayt n Biyway: Futay d Zabbud u akides sebein n yeryazen. 

Asafar d twasit yar Urcalim 

15 Necc ssmuney ten yar iyzar nni ittekken x Ahawa. Dinni newta iqidan nney trata n wussan 
u necc hekkarey i rgens d ikehhanen u war ufiy ura d ijjen zeg ayt n Fawi. 16 Xenni ssekkey 
rexbar yar Alieazar, yar Ariyil, yar Cameiya, yar Alnatan u yar Yarib u yar Alnatan u yar Natan 
u yar Zakarya u yar Macullam, inni d izegifen, u yar Yuyarib u yar Alnatan, iryazen yarsen 
fefhamet. 17 Ssekkey ten yar Fiddu, azegif, deg wemcan umi qqaren Kasifya, uca ggiy asen 
awaren deg uqemmum nsen hima ad ten inin i Fiddu, i ucmas u i isemyan n zzaweet deg wem¬ 
can umi qqaren Kasifya, mahend ad aney-dd awyen imsexxaren i taddart n AREBBI. 18 Umi tuya 
xaney afus isebhen n AREBBI, ssekken aney-dd ijj n weryaz, ijjen zi tarwa n Mahli, mmis n Fawi, 
mmis n Israyil, u wanita d Carabya, ak-d tarwa nnes d aytmas, marra idsen tmentac nyeryazen, 
19 d Hacabya u akides Yacaeya, zeg ayt n Marari, ak-d aytmas d ihenjiren nsen, eicrin nyeryazen. 
20 U zeg isemyan n zzaweet nni iwein Dawud d yimeenneen i tsexxart i Ilawiyyen, aqa-ten mi¬ 
tayn u-eicrin n isemyan n zzaweet inni marra twarayan s ismawen nsen. 

21 Xenni rayiy dinni yar iyzar n Ahawa s yijj n uzummi, mahend ad nessadar ixef nney zzat i 
wudem n AREBBI nney, mahend ad zzayes nettar ticri d tamimunt i neccin u i tarwa nney 
imezyanen u i wagra nney, 22 mayar necc ttsedhiy ad ttarey ict n terbihet n reeskar zi yar ujegid 
mahend ad aney teawen deg webrid didd i reedu, minzi tuya nessawar deg ujegid, nenna “Afus 
n AREBBI aqa-t d asebhan x marra inni t yarezzun, maca jjehd nnes d lyadab nnes ad dd-asen x 
marra inni i xas ittagg w jen.” 23 Iwa neccin nzumm u nettar aya zi AREBBI nney u netta istajeb 
aney i tzagit yugyen nney. 

24 Xenni farzey teneac n yeryazen zeg imeqqranen n ikehhanen: Carabya d Hacabya u akidsen 
eecra n aytmatsen. 25 Necc wezney zzatsen nnuqart d wurey d reqcue, aqa aya d tawhibt n 
usgaeeed i taddart n AREBBI nney, tenni issgaeeed ujegid ak-d imcawaren nnes d yimcenneen 
d marra inni din itwafen zi Israyil. 26 Necc wezney u ggiy asen deg ifassen nsen setta-mya u- 
xemsin n ‘talint’ n nnuqart u mya n reqcue n nnuqart iweznen mya n ‘talint’ u mya n ‘talint’ n 
wurey 27 u eicrin n ifenjaren n wurey sekk w an aref ‘draxma’ n wurey ura d tnayen n reqcue n 
nnhas, icellel, icna, ijebbed am wurey. 28 Nniy asen “Kenniw d imqeddasen zzat i SIDI u reqcue-a 
aqa qeddsen i gan, ura d nnuqart-a d wurey-a, inni d tawhibt s rxadar i SIDI, AREBBI n ibabaten 
nwem. 29 £essem u hdam aya yars ar t i ya tweznem zzat i wudem n imeqqranen n ikehhanen 
d Ilawiyyen d imeqqranen n tudrin n ibabaten n Israyil di Urcalim, deg ixammen n taddart n 
SIDI.” 30 Xenni ttfen ikehhanen d Ilawiyyen rewzen n nnuqart d wurey d reqcue hima ad awyen 
aya marra yar Urcalim yar taddart n AREBBI. 

31 Deg wass wiss teneac n uyur amezwaru neksi iqidan nney mahend ad nuyur yar Urcalim. 
Tuya afus n AREBBI xaney uca issenjem aney zeg ufus n reedu u zeg ufus n yenni i d aney iggin 
taxceft deg webrid. 32 Uca niwed yar Urcalim u neqqim dinni trata n wussan. 33 Deg wass wiss 
arebea itwawzen nnuqart d wurey d reqcue di taddart n AREBBI nney uca newca aya i ukeh- 
han Marimut, mmis n Uriya, uca Alieazar, mmis n Finhas, tuya-t akides ura d Yuzabad, mmis 
n Yecuea, d Nueadya, mmis n Bannuy, tnayen n Ilawiyyen. 34 D man aya imsar elahsab rqedd d 
rewzen n marra aya u marra rewzen itwawzen di rweqt nni d ijjen. 35 Ayt n lmenfa inni dd- 
ieeqben zi tmehbast, ssgaeeden i AREBBI n Israyil tiyarsa n wecmad: teneac n imwan i marra 
Israyil, setta u-tesein n icarriyyen u sebea u-sebein n izmaren, teneac n imyan, marra aya d 
tayarst n wecmad i SIDI. 36 Nitni wcin tiwessa n ujegid i ijegiden i igan sadu ujegid u i lwulat di 
temmurt ayirin i iyzar u nitni wcin afus i rgens u i taddart n AREBBI. 

Tzagit d ttubet n £azra x timyarin iryiben 

9 : Awarni rami itwakemmer man aya marra, usin-dd yari rhukkam, nnan “Rgens n Israyil d 
ikehhanen d ayt n Lawi war qqimen twammssebdan x regnus n temmura-ya, mayar neawat 
nsen am tinni n Ikeneaniyyen d Ihittiyyen d Ifiriziyyen d Iyabusiyyen d Ieammuniyyen d 
Imu’abiyyen d Imisriyyen d Imuriyyen. 2 Nitni iwyen zeg yessitsen timyarin i yixef nsen u i 
ihenjiren nsen arami suren zzarieet d tamqeddast s regnus n temmura-ya, wah, afus n rhukkam 
d imdebbaren tuya-t d amezwaru di reydar-a.” 

3 Umi sriy necc aya, carrgey arrud inu d upartessu inu, qereey-dd acewwaf n uzegif u n tmart 
uca qqimey jeeearey. 4 Xenni munen-dd xafi marra, inni ittarjijjen zi AREBBI n Israyil, di ssibbet 
n reydar n imenfiyyen, maca necc qqimey jeeearey ar rweqt n tyarst n tmeddit. 5 Yar tyarst n 
tmeddit faqey-dd zeg wejear inu s warrud inu icarrgen d upartessu inu icarrgen uca udarey x 
ifadden u sswizzdey ifassen inu yar SIDI, AREBBI inu. 

6 Nniy “AREBBI inu, necc sedhiy u twassbehdrey ar war zeimey ad yark-dd ssgaeedey udem 
inu, a AREBBI inu, minzi rmuesiyyet nney temyar aney x uzegif u amarwas nney imyar yars 
ar ajenna. 7 Zeg wussan n ibabaten nney yars ar ass-a aqa-ney deg umarwas d ameqqran u x 
rmuesiyyet nney nemmewc neccin, ijegiden nney d ikehhanen nney, deg ifassen n ijegiden 
n temmura, i ssif, i tmehbast, i ukecced d refdihet, am mammec i tega ass-a. 8 Rexxu tuya 
din ict n tzehziht tamezyant n nniemet n SIDI, AREBBI nney, i usenjem n min iqqimen u 
hima ad aney yewc ijj n rewted di zzawect u tfawt i tittawin nney, a AREBBI nney, u hima ad 
aney-dd yarr nnefs cwayt di tesmuyi nney. 9 Aqa neccin d isemyan, maca di tesmuyi nney 
war dayney ismih AREBBI nney, maca netta idra aney s tmexsiwt nnes icewwaren zzat i 
wudem n ijegiden n Lfurs mahend ad aney-dd yarr nnefs i usbeddi n taddart n AREBBI 

twarat nnedni u i weedar n rxarbet u hima ad aney iwc ijj n wemcan itwannden s rehyud di 
Yahuda u di Urcalim. 

10 Uca rexxu, min i ya nini awarni uya ead, a AREBBI nney, minzi neccin nesmeh di rumurat 
nnek, u tinni tumured s tsexxart n imsexxaren nnek, inabiyyen, inni innan ’’Tammurt tenni 
i ya tadfem mahend ad tt tettfem d rwart, d ict n temmurt tetwassexmej s rexmej n regnus n 
temmura, s nneawat nsen i zi tt ccuren nitni zi ttarf ar ttarf nnedni s texmuji nsen. 

12 Xenni rexxu, war tticcem yessitwem d temyarin i ihenjiren nsen, ura d yessitsen war tent tti- 
wyem i ihenjiren nwem uca war arezzum x raman nsen niy rxar nsen i rebda hima ad tdewrem 
tjehdem u ad teccem mummu n fyiget n temmurt u ad tt tewcem d rwart i rebda i tarwa nwem.’ 

13 Uca awarni marra min i d aney imsaren di ssibbet n tmegga nney tieeffanin d umarwas nney 
ameqqran, a AREBBI nney, aqa cek tesserqid xaney arami war netwahellek ca s rmuesiyyet 
nney u tewcid aney asenjem amecnaw wanita. 14 Ma nzemmar rexxu ad dd-nedwe? hima ad 
narz twarat nnednit tiwessa nnek u ad nemrec ak-d regnus nni iggin nneawat-a? Ma xenni cek 
war xaney txeyyqed s tefqeht uca ad xaney teqdid ar mani war ittyimi rbaqiyyet ura d asen¬ 
jem? 15 A SIDI, AREBBI n Israyil, cek d amsegged, minzi neccin neqqim netwassenjem am mam- 
mec i tega ass-a. Aqa neccin s umarwas i nega zzat i wudem nnek, minzi ura d ijjen war izemmar 
ad ibedd zzat i wudem nnek di ssibbet-a.” 

Rgens issekk timyarin iryiben 

"1 f\ 4 Umi izzug Eazra ammu, ineem, iru uca iwda x ifadden zzat i taddart n AREBBI, aqa 
± issmun-dd xas ryaci d ameqqran attas n yeryazen d temyarin d ayt n Israyil, minzi rgens 
iru s imettawen imeqqranen. 2 Xenni Cakanya, mmis n Yahi’il, ijjen zeg ayt n Eilam, ittef deg 
wawar, inna i Eazra 

“Neccin aqa neydar AREBBI nney uca neccin niwi timyarin tibarranin zi regnus n temmurt 
nessezdey itent akidney. Xenni rexxu, aqqa din asitem i Israyil di man aya. 3 Ejj aney ad negg 
ijj n reahd ak-d AREBBI hima ad nazzer x marra timyarin d min zzaysent dd-ixerqen, elahsab 
acawar n Sidi inu u n yenni ittarjijjen i rumur n AREBBI, uca xenni ad itwagg elahsab ccariea. 

4 Kkar, minzi tamesract-a aqa-tt x wezrur nnek u neccin akidek nbedd. Iri d aryaz, egg it!” 

5 Xenni ikkar Eazra uca netta ijja imeqqranen n ikehhanen d Ilawiyyen d marra Israyil ad jjagen 
ad ggen elahsab awar-a uca nitni jjugen t. 6 Xenni ikkar Eazra ijfey zi zzat i wudem n taddart n 
AREBBI, yudef deg wexxam n Yuhanan, mmis n Ilyasib. Umi yudef dinni, war icci ayrum war 
iswi aman, mayar netta icden x reydar n imenfiyyen. 7 Uca ggin ijj n ubarreh di Yahuda d Ur¬ 
calim i marra ayt n lmenfa mahend ad munen di Urcalim. 8 Qae wenni war i dd yusin di fmijar 
n trata n wussan, am mammec iga deg ucawar n rhukkam d imyaren, marra agra nnes ad as 
itwaharrem u netta simant nnes ad itwammsebda x wegraw n rgens n imenfiyyen. 

9 Di trata n wussan njarwen marra iryazen n Yahuda d Binyamin di Urcalim. Tuya deg wass 
wiss eicrin n uyur wiss tesea. Marra rgens iqqim deg wazzay n taddart n AREBBI. Marra tarjijjen 
zi tmesract-a ura zeg wenzar i d iwettan s wattas. 10 Akehhan Eazra ikkar, inna asen “Kenniw 
teydarem u kenniw tiwyem timyarin tibarranin zi regnus tesszedyem tent akidwem u ammu i 
teggim tarnim deg umarwas n Israyil. 11 Xenni rexxu, qdam SIDI, AREBBI n ibabaten nwem, u 
ggem min ixs netta uca msebdam x regnus n temmurt ura x temyarin tibarranin.” 

12 Marra agraw n rgens yarra xas s jjhed “Aqa-t x weerur nney mahend ad negg elahsab awaren 
nnek! 13 Maca aqa din attas n iwdan u aqa d rweqt n wenzar u war yarsen bu jjehd mahend ad 

10:3 ‘Sidi’ - niy ‘Sidi inu’. 

qqimen bedden barra ura d man aya war igi d ict n rxedmet n yijj niy tnayen n wussan, minzi 
attas zzayney eeddan di tmesract-a. 14 Ejj ad bedden rhukkam deg wemcan n marra agraw n 
rgens uca ejj ad dd-asen deg wussan itwaggen, inni di tneddam yarsen timyarin tibarranin, jmie 
ak-d imeqqranen n kur tandint d rqudat nnes, a? xaney i ya ibeeeed rhaduq n lyadab n AREBBI 
nney.” 

15 Myir Yunatan, mmis Easa’il, d Ahazya, mmis n Tiqwa, tuya tteekksen x man aya u Macullam 
d Cabatay, wcin asen afus. 

16 M aca ayt n lmenfa ggin t ammu. Xenni itwafarzen nitni, akehhan Eazra d yeryazen inni d 
izegifen n ibabaten i taddart n ibabaten nsen. Nitni marra twarayan s yisem nsen uca qqimen 
deg wass amzwaru n uyur wiss eecra hima ad arzun di temsract-a 17 u deg wass amezwaru n 
uyur amezwaru qdan timesrayin n marra iryazen nni iggin ad sszedyen akidsen timyarin tibar¬ 
ranin. 18 Itwaf belli inni zeg ayt n ikehhanen inni isszedyen yar ixef nsen temyarin tibarranin, 
aqa-ten zeg ayt n Yecuea, mmis n Yusadaq, u zeg aytmas, Maeciya d Alieazar d Yarib d Jadalya. 

19 Nitni wtin x ufus ad ssekken timyarin nsen, u umi daysen amarwas, ad awyen ijj n uhuri zi 
thimart i umarwas nsen. 

20 Zi tarwa n Immir: Hanani d Zabadya. 

21 Zi tarwa n Harim: Maesiya d Iliya d Cameiya d Yahiyil d Euzziya. 

22 Zi tarwa n Fachur: Alyaeina, Maeciya d Ismaeil d Natanayil d Yuzabad d Aleasa. 

23 Zeg ayt n Lawi: Juzabad d Cimei d Qalaya, wa d Qalita, d Fathya d Yahuda d Alieazar. 

24 Zeg imedyazen: Alyasib, u zeg ieessasen n tewwura: Callum d Talam d Uri. 

25 Zi Israyil: zeg ayt n Fareuc: Ramya d Jiziya d Malkiya d Miyamin d Alieazar d Malkiya d Banaya. 

26 Zeg ayt n Eilam: Mattanya, Zakariya d Yahi’il d Eabdi d Yarimut d Iliya. 

27 Zeg ayt n Zattu: Alyaeinay, Ilyacib, Mattanya d Yarimut d Zabad d Eaziza. 

28 Zeg ayt n Babay: Yuhanan, Hananya, Zabbay d Eatlay. 

29 Zeg ayt n Bani: Macullam, Mallux d Eadaya, Yacub d Ca’al, Yaramut. 

30 Zeg ayt n Fahat-Mu’ab: Eadna d Kalal, Banaya, Maesiya, Mattanya, Basaliyil d Binnuy d Ma- 
nassi. 

31 Zeg ayt n Harim: Alieazar, Jaciya, Malkiya, Cimeiya, Cimeun. 32 Binyamin, Mallux d Camarya. 

33 Zeg ayt n Hacum: Mattanay, Mattatta, Zabad, Alifalat, Yarimay, Manassi, Cimei. 

34 Zeg ayt n Biyway: Maeaday, Eamram d Uwyil, 35 Banaya, Badya, Kaluhi, 36 Wanya, Marimut, 
Ilyacib, 37 Mattanya, Mattnay d Yaesu 38 d Bani d Binnuy, Cimei 39 d Calmaya d Natan d Eadaya, 
40 Maknadbay, Cacay, Caray, 41 Eazaryil d Calamya, Camarya, 42 Callum, Amarya, Yusuf. 

43 Zeg ayt n Nabu: Yaeiyil, Mattatya, Zabad, Zabina, Yaddu d Yuwil, Banaya. 

44 Marra ina tuya iwyen timyarin tibarranin uca ca zzaysen tuya yarsen timyarin urwent-i-dd 
ihenjiren. 


10:14 ‘deg wussan itwaggen’ - ixs ad yini 'deg wussan i ixdaren nitni’. 
10:24 ‘imedyazen’ - niy ‘imeynujen’. 

Tazagit n Nahamya i rgens n Israyil 

1 1 Awafen n Nahamya, mmis n Hakalya. Imsar deg uyur n Kisluw, deg usegg w as wiss eicrin, umi 
d ayi tuya di feqsar Cucan, 2 aqa yusa-dd Hanani, ijjen zeg aytma, munen ak-d ca n yeryazen zi 
Yahuda uca sseqsiy ten x Wudayen nni itwassnejmen, inni iqqimen zi tmehbast, u x Urcalim. 

3 Nitni nnan ayi “Inni iqqimen, inni i din iqqimen di leamala zi tmehbast, aqa-ten di feyben d 
ameqqran u di fefdihet uca fhid n Urcalim itwarz u tiwwura nnes twasscemdent.” 

4 Umi sfiy necc awafen-a, imsar, aqa qqimey y ar temmurt, ruy u cedney ca n wussan, zummey 
u zugey zzat i wudem n SIDI n ujenna. 5 Necc nniy “A SIDI, AREBBI n ujenna, cek d Arebbi d 
ameqqran issagg w aden, wenni ittfen di fcahd d tmexsiwt icewwaren di ttwee n yenni cek it- 
texsen u inni ittfen di twessa nnek. 6 Ejj ad yiri umezzuy nnek iften u tittawin nnek arzment hima 
ad tesfid i tzagit n umsexxar nnek nni zugey ass-a zzat i wudem nnek, ass d gifet, di ttwee n ayt 
n Israyil, imsexxaren nnek. Neemey cawed s ddnub n ayt n Israyil i zi xak xdan. Necc d taddart 
n baba, aqa neccin nexda akik. 1 Neccin negga akidek attas n f eib u war nettif ca di fumurat d 
twessa d lfarayid i zi tumured i umsexxar nnek Musa. 8 Idar awaf i tumured i umsexxar nnek Musa 
umi tennid “Mara kenniw d iyeddaren, aqa ad kenniw tarrcey jar fegnus, 9 maca mafa kenniw 
tdewfem-dd yari, ad ttfem di rumurat inu u ad tent teggem, waxxa din zzaywem inni x yuzzfen 
yar ttarf aneggar n ujenna, necc ad ten-dd ssmuney zi senni, ad ten awyey yar wemcan i ixdarey 
nnec hima ad dinni ssezdyey isem inu. 10 Nitni wah d imsexxaren nnek d rgens nnek nni tfekked 
s jjehd nnek ameqqran u s ufus nnek ijehden. 11 A, Sidi inu, ifi ad iften umezzuy nnek yar tzagit n 
umsexxar nnek u yar tzagit n imsexxaren nni igg w eden isem nnek. Ejj amsexxar nnek ad yawed u 
ewe as arrehmet zzat i wudem n weryaz-a. Necc tuya-yi d awarrad n ujegid. 

Ajegid Artahcasta n Lfurs issekk Nahamya i Urcalim 

2 4 Deg uyur n Nisan, deg usegg w as wiss eicrin n ujegid Artahcasta, umi tuya din binu zzat i 
wudem nnes, imsar, aqa ksiy binu uca wciy t i ujegid. Eemmars war nnzemmey zzat i wudem 
nnes. 2 Xenni inna ayi ujegid “Mayemmi innzemm wudem nnek, u cek war tehficed ca? Aqa 
man aya war igi myir d ijj n fhar n wuf ibarrenen.” Xenni dewfey necc nnxefeey attas. 3 Nniy i 
ujegid “Tudart i ujegid i febda. Mammec war ittifi wudem inu innzemm, aqa tandint, amcan n 
imedfan n ibabaten inu, d fxarbet d tewwura nnes tecca itent tmessi?” 4 Inna ayi ujegid “Man 
xenni min tettared cek?” Xenni zugey i AREBBI n ujenna 5 uca nniy i ujegid “Mafa tusa as-dd i 
ujegid x fxadar u yufa amsexxar nnek arda zzat i wudem nnek, ammu sekk ayi yar Yahuda, yar 
tendint n imedran n ibabaten inu hima ad tt bniy eawed.” 6 Xas uca inna ayi ujegid, umi teqqim 
temyart n ujegid x uyezdis nnes “Mechaf i ya tekk twahit nnek u mefmi i dd i ya teeqbed?” Uca 
ittyif as aya mlih i ujegid, issekk ayi dinni umi necc d as nniy rqedd n ijj n rmijar. 

7 Arniy nniy as i ujegid “Mafa tusa as-dd i ujegid x fxadar, xenni ad ayi mmewcent tebratin i 
lwulat n temmurt ayirin i iyzar, mahend ad ayi ssqebbden af i ya yawdey yar Yahuda, 8 ufa d ict 
n tebrat i Asaf, aeessas n wehwic ameqqran n ujegid, hima ad ayi yewc akeccud hima ad zzayes 
negg tihenya i tzeqqa sennej i tewwura n feqsar nni igan zzat i taddart, u i fhid n tendint, u 
i taddart mani i ya zedyey.” Uca ajegid iwca ayi tent minzi tuya afus asebhan n AREBBI xafi. 
9 Xenni iwdey yar lwulat di temmurt ayirin i iyzar u wciy asen tibratin n ujegid. Ajegid issekk 
akidi ufa d ikumandaren d imnayen n iysan. 

2:9 ‘imnayen n iysan’ - niy ‘inni ineddhen iysan’. 

10 Umi Sanballat zi Hurun, d Tubiya, amsexxar Aeammuni, srin aya, tuya aya yarsen d ict n 
tmesract d taeeffant attas, aqa yusa-dd ijj bnadem hima ad yarzu rxar i ayt n Israyil. 

Nahamya ibda rxedmet nnes di Urcalim 

11 Ammu usiy-dd yar Urcalim uca dinni qqimey tr ata n wussan. 12 Xenni kkarey di giret, necc d ca 
n yeryazen akidi, uca necc tuya war ssargbey ura d ijj n bnadem x min tuya i d ayi igga SIDI deg 
wur hima ad t ggey i Urcalim uca war kidi ksiy rmar myir rmar minxef i nyiy. 13 Di giret ffyey 
zi Tewwart n Teyzurt yars a? Tara n Rhaycet u ssenni yar Tewwart n Reybar. Necc xemmey 
rehyud n Urcalim, inni itwahedmen u tiwwura nnes tecca itent tmessi. 14 Necc nedhey xenni 
yar Tewwart n Tara d uyermam n ujegid, maca war tuyi din ttasie i rmar sadu inu hima ad arniy 
yar zzat. 15 Xenni gaeedey di giret x tsegya uca xemmey rhid uca eeqbey-dd, uca udfey eawed zi 
Tewwart n Teyzurt. Ammu i dd-eeqbey. 

16 Imdebbaren war ssinen mani tuya ruhey d min tuya xsey ad ggey. Mayar necc yars a? din 
war ssargbey ura d ict n rhajet i Wudayen d ikehhanen d tarwa n tasiret d imdebbaren d 
innedni inni iggin rxedmet. 17 Xenni nniy asen “Kenniw tettwaram reyben i di nega, aqa Urca¬ 
lim tetwaredeg u tiwwura nnes tecca itent tmessi. Asem-dd, ad nebna rhid n Urcalim, hima war 
netwassehqar cad ktar.” 18 Necc hajiy asen mammec afus n SIDI inu tuya d asebhan xafi ura d 
awaren i d ayi inna ujegid. Xenni nnan “Neccin ad nekkar ad nebna.” Uca nitni ssjehden ifassen 
nsen i rxedmet. 

19 Umi Sanballat, zi Hurun, d Tubiya, amsexxar Acammuni, d Weerab Jacam, sran t, ssthezzan 
zzayney u ssehqaren aney. Nitni nnan “Manaya min i da tetteggem? Ma texsem ad tyewwyem 
x ujegid?” 20 Necc arriy xasen, nniy asen “AREBBI n ujenna ad aney iwc afus, u neccin, imsexxa- 
ren nnes, ad nekkar ad nebna. Kenniw maca war yarwem bu tesyart ura d rheqq niy ridaret di 
Urcalim.” 


Rebni n rehyud n Urcalim 

3 1 Arrays n ikehhanen ameqqran Ilyacib, ikkar, ura d aytmas, ikehhanen, uca nitni bnan Taw- 
wart n Wugi. Nitni qeddsen tt uca ssbedden days tiwwura nnes. Nitni qeddsen tt ar Rburj n 
Mya, ar Rburj n Hananiyil. 

2 Yar uyezdis nnes bnan yeryazen n Ariha uca yar uyezdis nsen ibna Zakkur, mmis n Imri. 
3 Tawwart n Wesrem bnan tt ayt n Sana. Nitni arekkben tihenya n tzeqqa u ssbedden days tiw¬ 
wura ak-d zzekrunat d icumad n wefray. 

4 X uyezdis nsen ibna Marimut, mmis n Uriya, mmis n Qus, u yar uyezdis nsen tuya ieedder Ma- 
cullam, mmis n Baraxya, mmis n Macizabyil u yar uyezdis nsen ieedder Saduq, mmis n Baena. 

5 Yar uyezdis nsen tuya eeddren imezday n Taquea, maca imcenneen jarasen war ssqewsen ca 
iri i rxedmet n SIDI nsen. 

6 Yuyadae, mmis n Fasih, d Macullam, mmis n Basudya, tuya eeddren Tawwart Taqdimt. Nitni 
arekkben tihenya n tzeqqa u ssbedden days tiwwura ak-d zzekrunat d ieumad n wefray. 

7 Yar uyezdis nsen tuya ieedder Malatya zi Jibeun, d Yadun, Amiyarunuti, d yeryazen zi Jibeun 
u zi Misfa yars ar mani tuya rkursi n lwali n temmurt ayirin i iyzar. 

8 Yar uyezdis nnes tuya ieedder Euzziyil, mmis n Harhaya, ijjen zeg iheddaden n wurey, u yar 
uyezdis nnes ieedder Hananya, mmis nyijj zeg inni isswejden reetur. Nitni jjin Urcalim yars ar 
rhid d miriw am t tuya. 

9 Yar uyezdis nsen tuya ieedder Rafaya, mmis n Hur, ameqqran x wezyen n udewwar n Urca¬ 
lim. 10 Yar uyezdis nsen tuya ieedder Yadaea, mmis n Harumaf, ajemmad n taddart nnes. U yar 
uyezdis nnes tuya ieedder Hattuc, mmis n Hacabniya. 

11 Malkiya, mmis n Harim d Haccub, mmis n Fahat-Mu’ab eedren tasyart wiss tnayen ura d 
Rburj n Tefqunt. 

12 yar uyezdis nsen tuya ieedder Callum, mmis n Luhic, ameqqran x wezyen nnedni n udewwar 
n Urcalim, ak-dyessis. 

13 Hanun d imezday n Zanuh eedren Tawwart n Teyzurt. Nitni arekkben tihenya u ssbedden 
days tiwwura ak-d zzekrunat d ieumad n wefray uca eedren sawed aref n iyagen n rhid yars a? 
Tewwart n Reybar. 

14 Malkiya, mmis n Rakab, ameqqran n udewwar n Bayt-Karim, tuya ieedder Tawwart n Reybar. 
Netta yarekkeb tihenya u issbedd days tiwwura ak-d zzekrunat d ieumad n wefray. 

15 Callum, mmis n Kulhuz, ameqqran n udewwar Misfa, tuya ieedder Tawwart n Tara. Ibna itt u 
nitni arekkben tihenya n tzeqqa uca issbedd days tiwwura ak-d zzekrunat d ieumad n wefray. 
Netta iedef sawed rhid zeg uyermam n Cilah yar wehwic n ujegid yars ar ddruj nni ihekk w an zi 
tendint n Dawud yar swadday. 

16 Awarni as tuya ieedder Nahamya, mmis n Cazbuq, ameqqran n wezyen n udewwar n Bayt- 
Sur, yars ar ajemmad i imedran n Dawud u yars ar jjubb itwaggen u yars ar Taddart n Ayt bu- 
teyrudt. 

17 Awarni as tuya eeddren Ilawiyyen. Rahum, mmis n Bani, u yar uyezdis nnes Hacabya, 
ameqqran n wezyen n udewwar n Qaeila, deg udewwar nnes. 

18 Awarni as tuya eeddren aytmatsen, Baway, mmis n Hinadad, ameqqran x wezyen nnedni n 
udewwar n Qaeila. 

19 Yar uyezdis nnes tuya Cazir, mmis n Yecuea, ameqqran n Misfa, ieedder ict n ttarf nnedni 
ajemmad i tsawent yar taddart n resnah, yar mani idewwar rhid. 

20 Awarni as tuya Barux, mmis n Zabbay, ieedder s cdaret ijj n ttarf nnedni, zi mani i ya idewwar 
rhid yars ar tewwart n taddart n Ilyacib, arrays n ikehhanen. 

21 Awarni as tuya Marimut, mmis n Uriya, mmis n Quz, ieedder ijj n ttarf nnedni, zi tewwart n 
taddart n Ilyacib ar aneggaru n taddart n Ilyacib. 

22 Awarni as tuya eeddren ikehhanen. Nitni d iryazen zi jjhet n L’Urdun. 

23 Awarni asen tuya ieedder Binyamin d Haccub, ajemmad i taddart nsen. Awarni asen tuya 
ieedder Cazarya, mmis n Maeasiya, mmis n Cananiya, zzat i taddart nnes. 

24 Awarni as tuya Binnuy, mmis n Hinadad, ieedder ijj n ttarf nnedni, zi taddart n Cazarya yars 
ar mani i ya idewwar rhid yars ar taymart. 

25 Falal, mmis n Uzay, tuya ieedder ajemmad mani i ya idewwar rhid d ujemmad n lburj yueran 
wenni irefeen x tzeddiyt n sennej n ujegid, tenni yar zzat n remrah n rehbes. Awarni as tuya 
ieedder Fadaya, mmis n Fareuc. 

26 Imsexxaren n zzawect inni zedyen di Ufil, tuya eeddren ajemmad i Tewwart n Waman yar 
ccarq u yar lburj issewcen yar barra. 

27 Awarni asen tuya imezday n Taquea eeddren ijj n ttarf nnedni ajemmad i lburj ameqqran is¬ 
sewcen yar barra yars ar rhid n Ufil. 

28 Tuya ikehhanen eeddren Tawwart n Iysan, kur ijj ajemmad i taddart nnes. 

29 Awarni asen tuya ieedder Saduq, mmis n Immir, ajemmad i taddart nnes. U awarni as tuya 
ieedder Camaya, mmis n Cakanya, aeessas n Tewwart n Ccarq. 

30 Awarni as tuya Hananya, mmis n Calamya, d Hanun, mmis n Salaf wiss setta, eeddren ijj n 
ttarf nnedni. Awarni as tuya ieedder Macullam, mmis n Baraxya, ajemmad i texxamt nnes. 


3:15 ‘ayermam n Cilah’ - ayermam-a ad tay d simant n uyermam am uyermam n Silwam wenni aman nnes ffyen zeg 
reunsar n Jihun uca iwden yar uyermam n Silwam s qanat n Hizqiya tenni neqcen swadday i temmurt erahar deg usegg w as 
701 qber Lmasih (xzar eawed lea. 8:6). 

31 Awarni as tuya isedder Malkiya, ijjen zeg iheddaden n wurey, yars ar taddart n imsexxaren 
n zzawect d isebbaben, ajemmad i Tewwart n Rehsab u yars ar axxam n sennej yar teymart. 

32 Jar wexxam n sennej yar teymart d Tewwart n Wugi, tuya eeddren imziren n wurey d iseb¬ 
baben. 


Reedyan war zemmaren ad ssbedden rxedmet 

33 Umi Sanballat isra, aqqa neccin nbenna rhid, imsar, aqa idwer ixeyyeq, isear attas uca netta 
issbehder Udayen. 

34 Tuya netta issawar jar aytmas d reeskar n Samarya, inna “Min tteggen Wudayn-a idecfen? Ma 
ad ten nejj? Ma ad qedmmen tiyarsa? Ma ad t kemmren deg ijj n wass? Ma ad ssekkaren tudart 
cawed zi arwinat inni itwacemden?” 35 Tuya akides Tubiya, Aeammuni, inna “Tad mara bnan t 
eawed, xmi i ya iffey ijj n weceeb waha, xenni ad ihdem rhid nsen n wezru.” 

36 “Ser, a AREBBI nney, mammec i nedwer netwassehqar uca arr asehqar nsen x uzegif nsen uca 
sellem iten d takeccadt yar ict n temmurt n uhebbes 37 u war sduriy rmuesiyyet nsen u war ttejji 
ad itwamha ddnub nsen zzat i wudem nnek, minzi nitni ssdduqqzen cek qibac i ibennayen.” 

38 Neccin nebna rhid, arami rhid ar azyen idwer iqqen, minzi rgens igga ur nsen ad t ggen. 


4 1 Umi maca Sanballat d Tubiya d Waeraben d Ieammuniyyen d Icdudiyyen sran, aqa aedar 
n rehyud n Urcalim ittrah yar zzat, tizziyin bdant ad qqnent, imsar, aqa nitni xeyyqen attas. 
2 Nitni marra ggin tameemuc mahend ad dd-asen ad mmenyen ak-d Urcalim, ad dinni ssek¬ 
karen rehwer. 3 Neccin maca nzug yar AREBBI nney u di ssibbet nsen nessbedd ict n teessast 
xasen ass d giret. 

4 Xenni inna Yahuda “Jjhed n yenni yarebbun yuher, mayar din attas n rxarbet. War nzemmar 
x rebni n rhid.” 5 Reedyan aqa nnan “Nitni war tticin u war ttwirin walu yars ar i dd ya nas di 
rwest nsen u ad ten neney. Ammu i ya nessbedd rxedmet. 

6 Uca imsar, aqa Udayen, inni yarsen izeddyen, usin-dd nnan aney eecra n twarawin “Ittxessa 
kenniw ad yarney-dd teeqbem!” 

7 Uca awarni i rhid yar imucan iwatan u yar tseqqar ifruren, aqa ssbeddey rgens elahsab 
rwacunat nsen, ak-d resyuf nsen d ihricen nsen d reqwas nsen. 8 Necc xzarey, xenni kkarey, 
nniy i tarwa n tasiret u i imdebbaren u i min iqqimen n rgens “War zzaysen tegg w edem ca! Sidi 
inu d ameqqran u issagg w ad. Fekkarem days, temmenyem i aytmatwem, ihenjiren nwem, yes- 
sitwem, timyarin nwem d tudrin nwem.” 

9 Umi sran reedyan nney, aqa neccin nargeb xas u aqa AREBBI ibder anway nsen, imsar xenni 
neccin marra idney neeqeb yar rhid, kur ijj yar wemcan nnes. 10 Zeg wass nni imsar, aqa azyen 
n imsexxaren inu tuya xeddmen u azyen nnedni zzaysen ttfen ihricen d tcappat n userqi d 
reqwas d warrud n wuzzar uca imeqqranen bedden awarni i kur taddart n Yahuda. 11 X yenni 
ibnan rhid, aqa inni zzaysen tuya yarebbun, xeddmen s yijj n ufus, am tuya bardeen, u s ufus 
nnedni ttfen lansa 12 u inni tuya ibennan, kur ijjen zzaysen yars ssif iqqen x tmessadt nnes am 
tuya ibenna. Wenni ittsuden di rbuq, aqa-t akidi. 

13 Nniy i tarwa n tasiret u i imdebbaren u i min iqqimen n rgens “Rxedmet temyar u teyru. Nec¬ 
cin netwabezzee x rhid, ijjen igg w ej x wennedni. 14 Deg wemcan mani i ya tesrem rhess n rbuq, 
munem-dd dinni xaney. AREBBI nney ad immney di ttwee nney. 

15 Ammu i nexdem uca azyen zzaysen ttfen ihricen zi tuffut n wass yars ar i dd ya ffyen itran. 

16 Di rweqt nni nniy i rgens “Kur aryaz ad issens daxer di Urcalim ak-d umsexxar nnes uca 

4:7 ‘resyuf - niy ‘ijenyan’. 

ammu i yarney i ya yifin d aeessas di gifet u deg wass ad inn i fxedmet.” 17 Ufa d ijj zzayney war 
ikkis arrud, war igi necc fa d aytma fa d imsexxaren inu ufa d yeryazen n teessast. Kuf ijj ittef 
lansa deg ufus nnes afusi. 


Nahamya iwca afus i imezrad 

5 Ukkar ijj n uyuyyi imyar n fgens u n temyarin nsen cetcant x aytmatsent, Udayen. 2 Din inni 
innan “Ihenjiren nney d thenjirin nney d neccin d attas. Ittxessa ad nsey imendi hima ad necc 
ad neddar.” 3 Innedni nnan “Neccin narhen iyyaren nney d ihwicen nney n tzayart d tudrin 
nney d adman, hima ad nawi imendi deg wussan n faz.” 4 Innedni nnan “Neccin nardef nnuqart 
i ljizya i ujegid x iyyaren nney u x ihwicen n tzayart nney.” 5 “Xenni fexxu, aysum nney d 
weysum n aytmatney, ihenjiren nney d ihenjiren nsen, u xzar, neccin narra ihenjiren nney d 
thenjirin nney am isemyan. Aqa din zi yessitney tinni i idewfen am tsemyin uca afus nney war 
izemmar ad igg ca u iyyaren nney d ihwicen n tzayart nney deg ufus n innedni.” 

6 Umi sfiy necc iyuyyan nsen d wawafen-a, dewfey xeyyqey attas. 7 Necc xarrsey deg wuf inu 
u cetciy x tarwa n tasifet u x imdebbaren, nniy asen “Kuf ijjen zzaywem days d feib umi ittar 
arriba zeg umas.” Necc ggiy ijj n wegraw d ameqqran didd nsen. 8 Necc nniy asen “Neccin nesya 
aytmatney, Udayen, inni tuya itwazzenzen i fegnus, elahsab tizemmar nney. Kenniw maca, ma 
texsem ad tezzenzem tawmat nwem niy nitni xenni teggim ten fexxu ad twammenzen i nec¬ 
cin?” Uca sseyden war ufin min i ya inin. 9 Xas uca nniy necc “Min teggem kenniw, war igi ni- 
can. Ma war ittxessa ad tuyurem zzat i AREBBI nney s uweqqqar zi ssibbet n usehqar n fegnus, 
feedyan nney? 10 Ufa d necc, aytma d imsexxaren inu, aqa narder asen nnuqart d imendi. Jjem 
aney ad nesmeh maca di arriba-ya. n Arrem asen ass-a iyyaren nsen, ihwicen nsen n tzayart, 
feerasit nsen n zzitun d tudrin nsen ufa d tayarst wiss mya n nnuqart d imendi d binu n jdid d 
zzect nni i zzaysen tettarem.” 12 Xas uca nnan nitni “Ad asen t narr marra u war zzaysen t net- 
tettar cad. Neccin ad negg, am mammec tennid cek.” Uca fayiy i ikehhanen u jjiy ten ad jjagen, 
aqa nitni ad ggen elahsab awaf-a. 13 Xenni zzerzey wehsin n warrud inu, nniy “Ammu i ya izzerz 
AREBBI kuf aryaz, wenni war ittifen deg wawaf-a, zi taddart nnes u zeg wagra nnes, netta ad 
immerz ad ixwa ammu.” Agraw n fgens marra inna “Amin!” U nitni ssemyaren SIDI d fgens i 
iggin elahsab awaf-a. 

Amedya n Nahamya 

14 Ufa d necc d yaytma war necci ca zi macca n lwali zeg wass nni di i d ayi tuya igga ujegid d 
lwali nsen di temmurt n Yahuda, zeg usegg w as wiss eicrin af asegg w as wiss tnayen u-tfatin n 
ujegid Artahcasta, teqqar teneac n isegg w usa. 15 Lwulat nni din igan qbef i necc, tuya ggin ddqef 
x fgens u tuya ksin zzayes ayrum d binu u eawed arebein n uciql n nnuqart. Ufa d imsexxa¬ 
ren nsen segden x fgens. Necc maca war ggiy aya zi tigg w udi n AREBBI. 16 Aqa wciy jjehd inu i 
fxedmet yar fhid u neccin war nesyi ca ahwic u marra imsexxaren inu munen din x fxedmet. 
17 Yar ttabfa inu qqimen mya u-xemsin n yeryazen zeg Wudayen u zeg imdebbaren ufa d inni i 
yarney-dd yusin zi fegnus i d aney-dd innden. 18 Min itwasswejden i ijj n wass tuya d ijj n uyen- 
duz, setta zzaysen twafarzen zeg wugi, ufa d ijdad twasswejden u di kuf eecra n wussan efam 
kuf binu s ufeyyed. S marra aya war ttarey macca n lwali, mayar tasexxart tessedqef attas x fg 
ens-a. 19 Idar ayi s fxar, a AREBBI inu, s marra min ggiy necc i fgens-a. 


5:13 ‘ahsin’ - niy ‘abehrur’. 

Akemmer n rhid 

6 1 Umi xebbaren Sanballat d Tubiya d Waerab Jacam d reedyan nnedni, aqa necc tuya ssbeddey 
rhid u war tuyi days teqqim tazzit cad, aqa zeema necc tuya-yi cad war arekkbey tiwwura, xenni 
imsar, 2 aqa Sanballat d Jacam ssekken-dd yari fexbar, nnan “As-dd, ad nemmzar di dcurat di 
rewda n Unu.” Nitni maca tuya nwan ad ggen taceffant akidi. 3 Necc ssekkey yarsen ireqqa- 
sen ad inin “Necc xeddmey rexxu di rxedmet d tameqqrant, x uya war zemmarey ad dd-asey. 
Mayemmi i ya tbedd rxedmet-a mara jjiy tt, hwiy-dd yarwem?” 4 Nitni ssekken ayi-dd tabrat-a 
arebea n twarawin u necc tarriy xasen s twarrit d icten. 5 Uca issekk-dd yari Sanballat i twarat 
wiss xemsa rexbar-a. Amsexxar nnes tuya yars ict n tebrat tarzmen s ufus nnes, 6 yura days “Aqa 
idwer itwassen jar regnus u Jacmu iqqar ‘Cek d Wudayen texsem ad tyewwyem. X uyenni tess- 
beddem rhid u cek texsed ad tdewred d ajegid nsen’, ammu i iqqaren wawaren-a. 7 Cek cawed 
tareqmed inabiyyen mahend ad xak-dd barhen, ad inin ‘Netta d ajegid di Yahuda!’ Awaren-a ad 
awden maca i ujegid. X uya as-dd rexxu, ad nemcawar.” 8 Necc maca ssekkey as tabrat mahend 
ad as iniy “Timesrayin-a i tennid, war gint ca d tidett, maca cek teggid tent deg wur nnek.” 
9 Minzi nitni marra xsen ad aney ssigg w den, nnan “Nitni ad kksen ifassen nsen zi rxedmet, 
mahend war tt teggen.” Xenni rexxu, sejhed ifassen inu! 

10 U necc udfey yar taddart n Camaya, mmis n Dalaya, mmis n Mahitabi. Netta tuya ibellee x 
ixef nnes dinni, inna “Ejj aney ad nmun di taddart n AREBBI, di rwest n zzawect, ad nbellee 
tiwwura n zzawect, mayar ad dd-asen nitni, hima ad cek nyen, wah, ad dd-asen di giret hima 
ad cek nyen.” 11 Maca necc nniy “Ma necc d ijj n weryaz i tarewra? Ma ijjen am necc ad yadef 
di zzawect uca ad iqqim iddar? War ggur ad tt ttadfey.” 12 Minzi necc argbey u zriy, aqa war 
igi d AREBBI i tuya t-idd issekken, maca netta issiwer ak-d nnubuwa-ya xafi, minzi Tubiya d 
Sanballat tuya cran t. 13 Netta tuya cran t, mahend necc ad gg w dey ad ggey amenni uca ad xdiy, 
mahend ad yarsen yiri ca i zi d ayi i ya ggen isem d aeeffan, hima ad ayi eeyyaren. 14 A SIDI inu, 
idar i Tubiya d Sanballat, min ggin, ura d tanabit Nueadya d inabiyyen nnedni inni yarezzun 
ad ayi ssigg w den. 15 Itwakemmer rhid awarni i tnayen u-xemsin n wussan, deg wass wiss xemsa 
u-eicrin n uyur n Ilul. 16 Umi sran marra reedyan nney manawya fa d marra regnus i d aney- 
dd innden zrin t, dewren nitni d imuqriren di tittawin nsen, ucin aqa d SIDI nney i tuya iggin 
rxedmet-a. 

17 Deg wussan nni urin tarwa n tasiret n Yahuda attas n tebratin, tinni issekken i Tubiya ura 
d tinni iffyen zi Tubiya yarsen. 18 Mayar attas di Yahuda tuya jjugen asen, mayar netta tuya d 
adekk w ar n Caxanya, mmis n Arah, u mmis nnes Yuhanan tuya yiwi yegis n Macullam, mmis 
n Baraxya, d tamyart. 19 Eawed ssiwren zzat i wudem inu x tmegga nnes tisebhanin u ssiwden 
awaren inu yars. U Tubiya tuya i d ayi-dd issekkan tibratin hima ad ayi issigg w ed. 

Taeessast n tendint 

7 1 Umi rhid tuya itwassbedd eawed, imsar, aqa ggiy tiwwura ad twarekkbent u ieessasen n 
tewwura d imedyazen d Ilawiyyen ad twareqmen. 2 Necc umurey i uma Hanani d Hananya, 
ameqqran n lqelea di Urcalim, minzi netta d ijj n weryaz d amtiqqi, ittegg w ed AREBBI ktar x 
wattas innedni. 3 Necc nniy asen “War ttnurziment tewwura n Urcalim yars ar i ya tezwey tfuct 
uca jjem ad belleen tiwwura, u ad arren izekrunen mintra nitni bedden cad i teessast. Ittxessa 
ad ggen ieessasen zeg imezday n Urcalim, kur ijj deg wemcan n teessast nnes u kur ijj qibac i 
taddart nnes. 4 Tuya tandint tennejbed u temyar, tuya maca days rgens drus u tudrin tuya war 
bnint cad. 


6:6 ‘Jacmu’ - niy (xzar nnumra 2). 
7:1 ‘imedyazen’ - niy ‘imeynujen’. 

Lista n ayt n thebbast inni ieeqben ak-d Zarubbabil 

5 Igga AREBBI deg wur inu ad rayiy i tarwa n tasiret d imdebbaren hima ad yiri ijj n uzemmem 
n rgens uca ufiy lista n jjadira n yenni dd-igaeeden d amezwaru, ufiy yura days man aya. 6 Zeg 
imenfiyyen inni iwyi akides Nabuxadnasr, ajegid n Babil, aqa d ina d ayt n leamala, inni dd- 
igaeeden zi tmehbast, eeqben yar Urcalim d Yahuda, kur ijj yar tendint nnes, 7 inni dd-yusin 
ak-d Zarubbabil, Yecuea, Nahamya, Fazarya, Raeamya, Nahamani, Murdaxay, Bilcan, Misfarat, 
Biyway, Nahum d Baena. 

Wad rqedd n yeryazen n rgens n Israyil. 

8 Ayt n n Fareuc, arfayn u-mya u-tnayen u-sebein nyeryazen. 

9 Ayt n Cafatya, tert-mya u-tnayen u-sebein nyeryazen. 

10 Ayt n Arah, setta-mya u-tnayen u-xemsin nyeryazen. 

11 Ayt n Fahat-Mu’ab, zeg ayt n Yecuea d Yu’ab, arfayn u-tmenya-mya u-tmenya-eecra nyeryazen. 

12 Ayt n Filam, aref u-mitayn u-arebea u-xemsin nyeryazen. 

13 Ayt n Zattu, tmenya-mya u-xemsa u-rebein nyeryazen. 

14 Ayt n Zakkay, sebea-mya u-settin nyeryazen. 

15 Ayt n Binnay, setta-mya u-tmenya u-rebein nyeryazen. 

16 Ayt n Babay, setta-mya u-tmenya u-eicrin nyeryazen. 

17 Ayt n Farjad, arfayn u-tert-mya u-tnayen u-eicrin nyeryazen. 

18 Ayt n Aduniqam, setta-mya u-sebea u-settin nyeryazen. 

19 Ayt n Biyway, arfayn u-sebea u-settin nyeryazen. 

20 Ayt n Fadin, setta-mya u-xemsa u-xemsin nyeryazen. 

21 Ayt n Atir, zi Hazaqiya, tmenya u-tesein nyeryazen. 

22 Ayt n Hacum, tert-mya u-tmenya u-eicrin nyeryazen. 

23 Ayt n Bisay, tert-mya u-arebea u-eicrin nyeryazen. 

24 Ayt n Harif, mya u-teneac nyeryazen. 

25 Ayt n Jibeun, xemsa u-tesein nyeryazen. 

26 Iryazen n Bayt-Fahm d Natufa, mya u-tmenya u-tmanyin nyeryazen. 

27 Iryazen n Fanatut, mya u-tmenya u-eicrin nyeryazen. 

28 Iryazen n Bayt-Fazmut, tnayen u-rebein nyeryazen. 

29 Iryazen n Qaryat-Yaearim, Kafira d Ba’irut, sebea-mya u-trata u-rebein nyeryazen. 

30 Iryazen n Rama d Jabae, setta-mya u-wahed u-eicrin nyeryazen. 

31 Iryazen n Mixmas, mya u-tnayen u-eicrin nyeryazen. 

32 Iryazen n Bayt-Il d Fay, mya u-trata u-eicrin nyeryazen. 

33 Iryazen n Nabu nnedni, tnayen u-xemsin nyeryazen. 

34 Ayt n yijj n Filam nnedni, aref u-mitayn u-arebea u-xemsin nyeryazen. 

35 Ayt n Harim, tert-mya u-eicrin nyeryazen. 

36 Ayt n Ariha, tert-mya u-xemsa u-rebein nyeryazen. 

37 Ayt n Fud, Hadid d Unu, sebea-mya u-wahed u-eicrin nyeryazen. 

38 Ayt n Sana’a, tert-araf u-tesea-mya u-tratin nyeryazen. 

39 Ikehhanen 

Ayt n Yadeiya, zi taddart n Yecuea, tesea-mya u-trata u-sebein nyeryazen. 

40 Ayt n Immir, aref u-tnayen u-xemsin nyeryazen. 

41 Ayt n Fachur, aref u-mitayn u-sebea u-rebein nyeryazen. 

42 Ayt n Harim, aref u-sebetac nyeryazen. 

43 Ilawiyyen. 

Ayt n Yecuea, ayt n Qadmiyil, zeg ayt n Huduwya, arebea u-sebein nyeryazen. 

44 Imedyazen 

Ayt n Asaf, my a u-tmenya u-rebsin nyeryazen. 

45 Ayt n ieessasen n tewwura. 

Ayt n Callum, Ayt n Atir, ayt n Talmun, ayt n Eaqqub, ayt n Hatita, ayt n Cubay, aqa-ten jmie 
mya u-tmenya u-tratin nyeryazen. 

46 Imsexxaren n taddart iqeddsen 

Ayt n Siha, ayt n Hasufa, ayt n Tabaeut, 

47 ayt n Qiruc, ayt n Ciea, ayt n Fadun, 

48 ayt n Labana, ayt n Hajaba, ayt n Salmay, 

49 ayt n Hanan, ayt n Jadil, ayt n Hajar, 

50 ayt n Ra’aya, ayt n Rasin, ayt n Naqquda, 

51 ayt n Jazzam, ayt n £azza, ayt n Fasih, 

52 ayt n Bisay, ayt n Maeunim, ayt n Naficasim, 

53 ayt n Baqbuq, ayt n Haqufa, ayt n Harhur, 

54 ayt n Baslit, ayt n Mahida, ayt n Harca, 

55 ayt n Barqus, ayt n Sisara, ayt n Tamah, 

56 ayt n Nasih, ayt n Hatifa, 

57 Ayt n imsexxaren n Suliman. 

Ayt n Sutay, ayt n Sufarat, ayt n Farida, 

58 ayt n Yaela, ayt n Darqun, ayt n Jiddil, 

59 ayt n Cafatya, ayt n Hattil, ayt n Fuxarat-Haddabayim d ayt n Amun. 

60 Marra imsexxaren n taddart iqeddsen d ayt n imsexxaren n Suliman, aqa-ten jmie tert-mya 
u-tnayen u-tesein nyeryazen. 

61 Ina d inni igaeeden zi Tal-Milh, Tal-Harca, Karub, Addan d Immir, maca nitni war zemmaren 
ad ssecnen zi jjihet n taddart n ibabaten nsen niy zi jjihet n tarwa nsen, aqa nitni ffyen zi Israyil: 

62 ayt n Dalaya, ayt n Tubiya, ayt n Naqquda, setta-mya u-tnayen u-rebsin nyeryazen. 

63 Uca zeg ikehhanen: ayt n Habaya, ayt n Haqqus, ayt n Barzillay, aqa zzaysen wenni iwyen ict n 
temyart zi yessis n Ujileadi Barzillay u itwaraya s yisem nsen. 

64 Nitni arzun x tewriqt n uzemmem nsen di lista njjadira, maca war tt ufin. X uyenni twassuffyen 
nitni zi tukehhant. 65 Lwali ameqqran inna asen, war ttetten zi tmesrayin iqeddsen qae yars ar i 
ya ikkar ijj n ukehhan ak-d Urim d Tummim. 

66 Marra agraw n fgens tuya di tnayen u-arebeein-araf u-tert-mya u-settin nyeryazen, 

67 nhra imsexxaren d tsemyin nsen, inni tuya-yen marra sebea-araf u-tert-mya u-sebea u-tratin 
uca yarsen mitayn u-xemsa u-rebein n imedyazen d tmedyazin. 

68 Ireyman nsen tuya-ten di arebea-mya u-xemsa u-tratin u iyyar nsen tuya-ten di setta-araf 
u-sebea-mya u-eicrin. 

69 Ca zeg izegifen n tudrin n ibabaten wcin i rxedmet. Lwali ameqqran iwca i ssenduq n txubay n 
rxedmet aref draxmat n wurey d xemsin ttawyat i urucci d xemsa-mya u-tratin n tikkas i ikeh- 
hanen. 

70 Ca nnedni zeg izegifen n tudrin n ibabaten wcin i ssenduq n txubay i rxedmet eicrin-araf drax¬ 
mat n wurey d arfayn mina n nnuqart. 

71 Uca min iqqimen zi rgens iwca eicrin-araf ‘draxma’ n wurey d arfayn ‘mina’ n nnuqart d 
sebea u-settin n tikkas i ikehhanen. 

72 Ikehhanen d Ilawiyyen d ieessasen n tewwart d imedyazen d ca zi rgens d imsexxaren n tad- 
dart iqeddsen ura d marra Israyil zedyen di tneddam nsen. 

Tayuri i rgens zi ccariea n Musa 

8 1 Umi ibda uyur wiss sebea uca tuya ayt n Israyil di tneddam nsen, imun marra rgens am ijj 
n weryaz deg wazzay n Tewwurt n Waman, nnan i Fazra, amsermed n ccariea, ad yawi adlis 
n ccariea n Musa, tenni yumur SIDI i Israyil. 2 Deg wass amezwaru n uyur wiss sebea yiwi-dd 
ukehhan Fazra ccariea zzat i wudem n wegraw n rgens wenni igan zeg yeryazen d temyarin 
d marra inni izemmaren ad as fehmem xmi i d as i ya sren. 3 Netta iyra zzayes yar wudem n 
wazzay i igan zzat i Tewwart n Waman, zi tuffut ar azyen n wass, i yeryazen d temyarin d inni 
izemmaren ad as fehmem. Tuya imezzuyen n marra rgens yar wedlis itwannden n ccariea. 4 Uca 
Fazra, amsermad n ccariea, ibedd x ijj n ddruj n ukeccud wenni i iggin i uya uca x uyezdis nnes 
afusi bedden Mattitya d Camae d Fanaya d Uriya d Hilqiya d Maeasiya u x uzermad nnes bedden 
Fadaya d Micayil d Malkiya d Hacum d Hacbaddana, Zakarya d Macullam. 5 Yarzem Fazra adlis 
zzat i tittawin n marra rgens, mayar ibedd sennej i marra rgens uca umi t yarzem, ikkar-dd 
rgens marra. 

6 Fazra issemyar SIDI, AREBBI d ameqqran, uca rgens yarra-dd s ifassen nsen yar ujenna “Amin, 
amin!” uca nitni yudaren, sejden i SIDI s wudem nsen yar temmurt. 7 Yecuea d Bani d Carabya, 
Yamin, Faqqub, Cabbatay, Hudiya, Maeasiya, Qalita, Fazarya, Yuzabad, Hanan, Falaya d Ilawiyy¬ 
en ssremden rgens di ccariea u rgens iqqim di blasa nsen. 8 Nitni yrin zeg wedlis itwannden, zi 
ccariea n AREBBI, carrhen u ssecnen rmeena i daysen uca ammu i ssfehmen min itwayrin. 9 Uca 
Nahamya, wenni d lwali ameqqran, d ukehhan Fazra, amsermad, d Ilawiyyen inni issremden 
rgens, nnan i marra rgens “Ass-a d amqeddes i SIDI, AREBBI nwem. War ccatem agejdur, war 
ttrum.” Minzi marra rgens tuya iru umi sran awaren n ccariea. 10 Inna asen rawed “Uyurem u 
teccem macca isswejden s wattas n zzect u sswem binu amizid uca wcem macca i wenni war d as 
sswejden walu, mayar ass-a d ijj n wass d amqeddes i Sidi nney. War shissifem, mayar refrahet 
n SIDI d jjehd nwem. 11 Ilawiyyen ssfewwjen marra rgens, nnan “Sqarem, mayar ass-a d amqed¬ 
des i iga. War shissifem ca!” 12 Xenni yuyur marra rgens hima ad ccen ad swen u ad sedqen u 
hima ad farhen s wattas, minzi nitni fehmen i wawaren i d asen ittwannan. 13 Tiwecca nnes mu- 
nen izegifen n tudrin n ibabaten n marra rgens d ikehhanen d Ilawiyyen yar usermad n ccariea 
Fazra hima ad arzun fefhamet deg wawaren n ccariea. 

Aeeyyed n reid n Txuzan n Ifetwan 

14 Nitni ufin belli itwari di ccariea, aqa SIDI yumur s ufus n Musa, ittxessa i ayt n Israyil ad 
zedyen deg ieuccuten di reid deg uyur wiss sebea 15 u ittxessa asen ad zzayes barrhen uca ad 
sseedun ijj n urayi di marra tineddam nsen ura di Urcalim hima ad inin “Fyem yar wedrar u 
awyem-dd ifetwan n tcejjura n zzitun d ifetwan n izemmuren d ifetwan n tarihant d ifetwan n 
tcejjart n tini d ifetwan n marra ticejjura yar sent tifray mahend ad zzaysen teggem ieuccuten, 

am mammec t tura. 16 Xenni iffey-dd rgens yar barra, iwyen-dd ifetwan uca ggin i yixef nsen 
ieuccuten, kur ijj x tzeqqa nnes u di remrahat nsen u di remrahat n taddart n AREBBI u deg 
wazzay n Tewwurt n Waman u deg wazzay n Tewwurt n Ifrayim. 

17 Marra agraw n rgens n yenni dd-ieeqben zi tmehbast, ggin tixuzan n ifetwan u zedyen deg 
ieuccuten minzi ayt n Israyil war ggin aya zeg wussan n Yecuea, mmis n Nun, ar ass-a uca 
refrahet tuya tt d tameqqrant attas. 18 Ass idfar umas itwayra xasen zeg wedlis n ccariea n AREB¬ 
BI, zeg wass amezwaru yars ar ass aneggaru. Ammu i eeyyden rmijar n sebea n wussan u deg 
wass wiss tmenya tuya din ijj n umuni ifarzen am mammec i tega di lfarida. 

Ass n ttubet d tzagit 

9 1 Deg wass wiss arebea u-eicrin n uyur-a munen ayt n Israyil s uzummi u rehhfen deg warrud n 
wecdan u s teejjajt x uzegif. 2 Uca tarwa n Israyil tebda ixef nnes zi marra ibarraniyyen u uyuren 
nitni bedden u neemen zi ddnub nsen d rmuesiyyet n ibabaten nsen. 3 Nitni kkaren, bedden deg 
wemcan nsen uca yrin ict n terbaet n wass zeg wedlis itwannden n ccariea n SIDI, AREBBI nsen, 
uca ict n terbaet nnedni neemen s ddnub nsen uca sejden i SIDI, AREBBI nsen. 4 X ddruj n Ila- 
wiyyen ibedd Yecuea d Bani, Qadmiyil, Cabanya, Bunni, Carabya, Bani d Kanani, rayan s tmijja 
ijehden yar SIDI, AREBBI nsen. 5 Uca Ilawiyyen, Yecuea d Qadmiyil, Bani, Hacabniya, Carabya, 
Hudiya, Cabanya d Fatahya nnan “Kkarem, tbarkem SIDI, AREBBI nwem, zi rebda yar rebda! Iri 
ad itwabarek isem n ueugi nnek, wenni yueran x marra lbaraka d usemyar!” 

6 “Cek d SIDI, myir cek. Cek teggid ajenna d ujenna n ijenwan d marra tizemmar nsen, tammurt 
d marra min xas igan, rebhur d marra min days igan uca cek tewcid asen tudart uca tizemmar 
n ujenna ttadaren ac i cek. 

7 Cek d SIDI, AREBBI, wenni ifarzen Abram. Cek tessuffyed t-idd zi Ur n Ikaldaniyyen uca teggid 
as Ibrahim. 

8 Cek tufid ur nnes days raman zzat i wudem nnek u cek teggid akides reahd belli cek ad tewced 
i zzarieet nnes tammurt n Ikeneaniyyen u n Ihittiyyen u n Imuriyyen u n Ifariziyyen u n Iya- 
busiyyen u n Ijirjasiyyen uca tegged elahsab awaren nnek, minzi cek d amsegged i tegid. 

9 Cek tezrid tamara n ibabaten nney di Misra u cek tesrid iyuyyan nsen zi yar Rebhar n Uyanim. 
“Cek teggid reeramat d reejayeb yar Fireun u yar marra imsexxaren nnes u jar rgens n temmur, 
minzi cek tessned, aqa nitni ggin didd nsen s ueefffar u cek teggid i ixef nnek ijj n isem, am tega ass-a. 

11 Cek tebdid rebhar zzat i wudem nsen arami nitni edun x temmurt yuzyen di rwest n rebhar 
uca inni xasen ittazzren tendared ten di ragay am ijj n wezru deg waman ijehden. 

12 Zeg ijj n uqellij n useynu tgewwded ten s wass u s yijj n uqellij n tmessi s giret hima ad asen 
tewced tifawt x webrid i x i ya uyuren. 

13 Cek tehwid-dd x wedrar n Sina u tessiwred akidsen zeg ujenna uca tewcid asen lfarayid isegg- 
den d izerfan i di iga raman d twessa d rumurat isebhen. 

“Tessecned asen ssebt nnek iqeddsen uca teggid xasen rumurat d twessa d ccariea s ufus n 
Musa, amsexxar nnek. 

15 Cek tewcid asen ayrum zeg ujenna i raz nsen uca tessuffyed asen-dd aman zi tesdart i ufadi 
nsen uca tennid asen ad adfen yar temmurt, tenni x tessgaeeded afus nnek hima ad tejjaged ad 
ten tt-idd tewced, hima nitni ad tt ttfen d rwart.” 

16 “Aqa nitni ak-d ibabaten nney ggin s ueeffar d tyennant u war srin ca yar rumurat nnek. 

17 Nitni ugin ad yars sren, war fekkaren di reejayeb nnek i yarsen teggid u nitni yennan u deg 

uyewwey nsen ggin ijj d uzegif xyixefnsen hima ad eeqben yar tesmuyi nsen. Maca cek d ijj n 
Arebbi iyeffaren, dayek nniemet d arrehmet, war txeyyqed ca s tazra uca aqa dayek tamexsiwt 
icewwaren s wattas u cek war daysen tesmihed ca. 

18 Cad, umi ggin nitni ijj n umwa ifesyen i yixef nsen, nnan ‘Wa d arebbi nnek i cek i dd-issuffyen 
zi Misra’, uca nitni ceqqfen attas, 19 aqa cek maca di arrehmet nnek tameqqrant war ten tejjid 
ca di rexra. Aqellij n useynu i igan hima ad ten igewwed s wass war xasen igg w ij ca ura d aqellij 
n tmessi i igan hima ad asen iwc tifawt deg webrid i x i ya uyuren, war xasen igg w ij ca s giret. 

20 Cek tewcid Arruh nnek asebhan, hima ad ten issermed u cek war i d asen tekkised ca ‘manna’ 
zeg uqemmum nsen uca tewcid asen aman i ufadi nsen. 

21 Arebein n isegg w usa cek tetthellid daysen di rexra. War yarsen ittxissa ura d ca n rhajet, arrud 
nsen war yarci ca uca idaren nsen war uffen. 

22 Cek tewcid asen marra tigeldawin d regnus uca cek tebdid asen tt elahsab iymiren nsen. 
Nitni ttfen tammurt n Sihun d rwart, aqa-tt d tammurt n ujegid n Hacbun, d temmurt n £uj, 
ajegid n Bacan. 

23 Cek tarrid tarwa nsen attas amecnaw itran deg ujenna u cek tessidfed ten di temmurt i x tuya 
tennid i ibabaten nsen, nitni ad yars adfen hima ad tt ttfen d rwart. 

24 Arraw yudef uca ttfen tt d rwart u zzat i wudem nsen aqa teggid imezday n temmurt sadu afus 
nsen, ura d ijegiden nsen d regnus n temmurt, hima ad zzaysen ggen min i d asen ittyir mlih. 

25 Nitni hewwsen tineddam ifaryen d ict n temmurt isseymayen u nitni ttfen eawed tudrin d rwart 
ccurent s marra rxar, anuten itwayzen, ihwicen n tzayart d ihwicen n zzitun d tcejjura n fruta 
s ufeyyed, uca nitni ccin jjiwnen, dewren sehhen uca arrin-dd mezri s tcuni nnek tameqqrant. 
26 Xenni maca dewren war ttieen uca yewwyen xak uca ndaren ccariea nnek u nyin inabiyyen 
nnek inni tuya icehhden jarasen mahend ad ten-dd arren yark. Aqa ceqqfen dayek s yijj n uce- 
qqef imyar. 

27 X uya tarrid ten deg ufus n imehsaren nsen inni i ten ihsaren, maca mara rayan-dd xak di 
rweqt n rehsaret nsen, xenni tesrid yarsen zeg ujenna uca di arrehmet nnek tameqqrant tewcid 
asen imsenjamen nni i ten ifekken zeg ufus n imehsaren nsen. 

28 Mara nitni ufin rhudnet, ggin eawed ryar zzat i wudem nnek uca teggid ten deg ufus n 
reedyan nsen uca nitni segden xasen. Umi tuben nitni, rayan-dd xak, aqa tesrid asen zeg ujenna 
u tfekked iten s arrehmet nnek attas n twarawin. 

29 Cek tcehded didd i nitni hima ad dd-eeqben yar ccariea nnek, maca nitni ggin s ueeffar u war 
srin ca yar twessa nnek. Aqa xdan zi jjihet n lfarayid nnek, umi bnadem wenni zzaysen i ya yegg 
ad zzaysent iddar, uca nitni arrin-dd yarsen aerur, tuya ssqeshen iri nsen, war yark-dd srin. 

30 Attas n isegg w usa cek themmred akidsen, tcehded didd i nsen s Arruh nnek, s tsexxart n in¬ 
abiyyen, maca nitni war srin ca uca tewcid ten deg ufus n regnus n temmura. 

31 Di arrehmet nnek tameqqrant war ten taredged ca u war daysen tesmihed ca, mayar cek d ijj 
n SIDI d ahnin d arhim. 

32 “Xenni rexxu, AREBBI nney, aqa cek, Arebbi d ameqqran, izemmaren, issagg w aden, wenni 
ittfen di reahd u di tmexsiwt icewwaren, war hesseb ca drus zzat i wudem nnek marra reyben 
i xaney ikkin, x ijegiden nney, x rhukkam nney u x ikehhanen nney u x inabiyyen nney u x 
ibabaten nney u x marra rgens nney zeg wussan n ijegiden n Accur ar ass-a. 

33 Tuya cek d amsegged di marra min xaney ikkin, mayar cek teggid aney s tesdiqt, neccin maca 
negga s reqjahet. 

34 Ijegiden nney, rhukkam nney, ikehhanen nney d ibabaten nney war ggin ccariea nnek uca 
war srin yar rumurat nnek ura yar cchadat nnek nni tcehded didd i nsen. 

35 S tgeldit nsen u s rxar nsen attas i d asen tewcid u s temmurt tameqqrant isseymayen i d asen 
tewcid, war cek sexxaren ca uca war tuben zi tmegga nsen tieeffanin. 

36 Xzar ass-a aqa neccin d isemyan u tammurt i tewcid i ibabaten nney mahend ad zzayes necc 
ryiget d rxar, Xzar aqa-ney d isemyan i days nega. 

37 Ryiget tameqqrant nnes ad trah yar ijegiden, inni i xaney teggid di ssibbet n ddnub nney, uca 
nitni ttsegaden x arrayem nney u x fma? nney am mammec i d asen ittyir mlih, u neccin aqa- 
ney di rehsaret d tameqqrant.” 


Reahd d wesrussi n fxatim 

10 1 “U x qae man aya neccin ad negg ijj n reahd imten uca ad t nzemmen di tira uca imeqqranen 
nney, Ilawiyyen nney d ikehhanen nney ad xas ggen acemmie. 2 Inni xas iggin acemmie d ina: 
Nahamya, wenni d lwali ameqqran, mmis n Hakalya d Sidqiya, 3 Saraya, £azarya, Yarmiya, 
4 Fachur, Armarya, Malkiya, 5 Hattuc, Cabanya, Mallux, 6 Harim, Marimut, £ubadya, 7 Daniyal, 
Jinnitun, Barux, 8 Macullam, Abiya, Miyamin, 9 Maeazya, Biljay d Camaeya. Ina d ikehhanen. 

10 Uca Ilawiyyen: Yecuea, mmis n Azanya, Binnay. Zeg ayt n Hinadad, Qadmiyil. 11 Ura d ayt- 
matsen: Cabanya, Hudiya, Qalita, Qalaya, Hanan, 12 Mixa, Rahub, Hacabya, 13 Zakkur, Carabya, 
Cabanya, 14 Hudiya, Bani, Baninu. 

15 Izegifen n rgens: Fareuc, Fahat-Mu’ab, £ilam, Zattu, Bani, 16 Bunni, Cazjad, Bibay, 17 Adun- 
iya, Biyway, £adin, 18 Atir, Hazaqiya, £azzur, 19 Hudiya, Hacum, Bisay, 20 Harif, £anatut, Ni- 
bay, 21 Majfieac, Macullam, Hazir, 22 Macizabyil, Saduq, Yaddue, 23 Falatya, Hanan, £anaya, 
24 Hucae, Hananya, Hacub, 25 Halluhic, Filja, Cubiq, 26 Rahum, Hacabna, Maesiya, 27 d Axiya, 
Hanan, £anan, 28 Mallux, Harim d Baena. 

29 Inni iqqimen zi rgens, ikehhanen, Ilawiyyen, ieessasen n tewwura, imedyazen, imsexxaren n 
zzawect d marra inni i d ieezren ixef nsen x regnus n temmura yar ccariea n AREBBI, timyarin 
nsen, ihenjiren nsen d yessitsen, kur ijj wenni yars tussna d refhamet, 30 nitni resqen yar ay- 
tmatsen, imcenneen nsen, uca ccarcen di nneeret d tjagit mahend ad ddaren elahsab ccariea 
n AREBBI, tenni immewcen s ufus n Musa, amsexxar n AREBBI, uca mahend ad hdan marra 
rumurat n SIDI, Siditney, uca ad ttfen di lfaryid nnes d tiwessa nnes 31 uca war netticc yessitney 
i regnus n temmurt uca war nettiwi yessitsen i ihenjiren nney d tamyart. 

32 Uca mara regnus n temmurt usin-dd deg wass n ssebt, iwyen ssereet d eram kur imendi hima 
ad zzenzen aya, aqa neccin di ssebt niy deg ijj n wass iqeddsen nnedni war xasen nettiwi walu 
uca aqa neccin ad nejj tammurt deg usegg w as wiss sebea u war nkessi arriba zeg ura d yijjen. 

33 Negga xaney rumurat mahend ad newc ict n turut n uciql deg usegg w as i tsexxart n taddart 
n AREBBI nney, 34 i weyrum n wescan u i tewhibt n ryiget n rebda u i tyarst n wecmad n rebda 
deg wussan n ssebt u i iyuren imaynuten, i reeyad itwaggen u i tmesrayin iqeddsen u i tyarsa n 
ddenb mahend ad fdin x Israyil u x marra tasexxart n taddart n AREBBI nney. 

35 Neccin, ikehhanen, Ilawiyyen d rgens, ggin taqedduht i tewhibt n ukeccud tenni tuya 
ittxessan ad tetwassidef yar taddart n AREBBI nney, elahsab tudrin n ibabaten nney, deg wus¬ 
san itwaggen, asegg w as awarni i usegg w as, mahend ad tetwassecmed x uealtar n SIDI, AREBBI 
nney, am mammec i tura di ccariea. 

36 Uca negga xaney sawed mahend ad nawi tamenzut n temmurt nney d tmenzut n ryiget n mar¬ 
ra ticejjura yar taddart n SIDI, asegg w as x umas 37 ura d imenza n ihenjiren nney d rma? nney 
am mammec i tura di ccariea uca ad nawi imenza n rebhayem nney d wugi nney di taddart n 

AREBBI, yar ikehhanen nni ittsexxaren di taddart n AREBBI. 

38 Uca negga xaney eawed ad nettawi tamezwarut n min itwaggen zeg warecti nney u zi tewhibin 
n usgaeeed nney u zi fruta n marra ticejjura u zi binu d zzect yar ikehhanen deg ixammen n 
taddart n AREBBI nney, ura d reecur n temmurt nney yar Ilawiyyen u Ilawiyyen simant nsen ad 
ttfen reecur di marra tineddam mani tuya nxeddem neccin x temmurt, 39 uca ad din yiri ijj n 
ukehhan, ijj n mmis n Harun, yar Ilawiyyen xmi i ya ttfen Ilawiyyen reecur uca Ilawiyyen simant 
nsen ad awyen ict n teecart n reecur yar taddart n AREBBI, yar taddart n txubay, 40 minzi ayt n 
Israyil d ayt n Lawi ad awyen tawhibt n usgaeeed n imendi, n binu n jdid d zzect deg ixammen 
mayar reqcue n zzawect iqeddsen aqqa-ten din ura d ikehhanen inni ittsexxaren d ieessasen n 
tewwura d imedyazen uca ittxessa aney war nsemmeh ca di taddart n AREBBI nney. 

Imezday n jdid n Urcalim d tneddam iqqimen 

11 1 Imeqqranen n rgens qqimen zeddyen di Urcalim ura min iqqimen n rgens ggin taqedduht 
mahend ijj zi eecra ad izdey di Urcalim, tandint iqeddsen, u tesea di tneddam nnedni. 2 Rgens 
ibarek marra iryazen nni iqeddmen ixef nsen s rxadar ad zedyen di Urcalim. 3 Ina d izegifen n 
leamala, inni tuya izeddyen di Urcalim. Di tneddam n Yahuda tuya zeddyen din ayt n Israyil, 
ikehhanen d Ilawiyyen d imsexxaren n zzawect iqeddsen d ayt n isemyan n Suliman, kur ijj 
deg wagra nnes, di tneddam nsen. 4 Di Urcalim tuya zeddyen ca zeg ayt n Yahuda u zeg ayt n 
Binyamin. Zeg ayt n Yahuda: Eataya, mmis n Euzziya, mmis n Zakarya, mmis n Amarya, mmis n 
Cafatya, mmis n Mahalayil, zeg ayt n Faras, 5 d Maesiya, mmis n Barux, mmis n Kulhuza, mmis n 
Hazaya, mmis n Eadaya, mmis n Yuyarib, mmis n Zakarya, mmis n Uciluni. 6 Marra ayt n Faras 
inni izeddyen di Urcalim, aqa-ten arebea-mya u-tmenya u-settin n Ieeskariyyen. 

7 Ina d ayt n Binyamin: Sallu, mmis n Macullam, mmis n Yueid, mmis n Fadaya, mmis n Qulaya, 
mmis n Maesiya, mmis n Itiyil, mmis n Yacaeya, 8 u awarni as Jabbay, Sallay: tesea-mya u-tme- 
nya u-eicrin nyeryazen. 

9 Tuya Yuwil, mmis n Zikri, d amehday xasen u Yahuda, mmis n Hasnuwa tuya d amehday wiss 
tnayen x tendint. 

10 Zeg ikehhanen: Yadaeya, mmis n Yuyarib, Yakin, 11 Saraya, mmis n Hilqiya, mmis n Macullam, 
mmis n Saduq, mmis n Marayut, mmis n Axitub, amehdayi n taddart n AREBBI. 12 U aytmatsen, 
inni ixeddmen di taddart, marra idsen tmenya-mya u-tnayen u-eicrin nyeryazen. Xenni Eadaya, 
mmis n Yaruham, mmis n Falalya, mmis n Amsi, mmis n Zakarya, mmis n Fachur, mmis n Mal- 
kiya, 13 d aytmas, izegifen n ibabaten, marra idsen mitayn u-tnayen u-rebein n yeryazen. Xenni 
Amcisay, mmis n Eazaryil, mmis n Axzay, mmis n Maclimut, mmis n Immir 14 d aytmatsen, ayt 
bu-teyrudt imehden, marra idsen mya u-tmenya u-eicrin n yeryazen. Tuya Zabdiyil, mmis n 
Hajdulim, d amehday xasen. 

15 Zi Ilawiyyen: Camaeya, mmis n Haccub, mmis n Eazriqam, mmis n Hacabya, mmis n Bunni, 

16 uca tuya Cabbatay d Yuzabad d izegifen n Ilawiyyen, inni ibedden ak-d rxedmet di barra n 
taddart n AREBBI. 17 uca xenni Mattanya, mmis n Mixa, mmis n Zabdi, mmis n Asaf, azegif wen- 
nni igan x ubeddu n uqadi, d Baqbuqya wenni i tuya d wiss tnayen zeg aytmas, u Eabda, mmis n 
Cammuea, mmis njalal, mmis n Yadattun. 18 Marra Ilawiyyen i igan di tendint iqeddsen, marra 
idsen mitayn u-arebea u-tmanin. 

19 Uca ieessasen n tewwura: Eaqqub, Talmun ak-d aytmatsen, inni ittfen ahettu di tewwura n 

tendint, marra idsen mya u-tnayen u-sebein. 

20 Inni iqqimen n ayt Israyil, ikehhanen d Ilawiyyen, zedyen di tneddam n Yahuda, kur ijj di 
tesyart nnes. 

21 Uca imsexxaren n zzawect zedyen di Fufil. Tuya Siha d Jicfa x imsexxaren n zzawect. 

22 Tuya Fuzzi, mmis n Bani, mmis n Hacabya, mmis n Mattanya, mmis n Mixa d remqeddem n 
Ilawiyyen di Urcalim. Zeg ayt n Asaf tuya imedyazen x rxedmet di taddart n AREBBI. 23 Mayar 
tuya din xasen ict n tewsiyyet n ujegid u x imedyazen tuya din ijj n weqqan, kur ass ict n 
tewsiyyet i ittriqen i wass nni. 

24 Tuya Fatahya, mmis n Macizabyil, zeg ayt n Zarah, mmis n Yahuda, d afus afusi n ujegid di 
marra min ireqqfen rgens. 

25 Di dcurat yar iyyaren nsen tuya din ayt n Yahuda inni tuya izeddyen di Qaryat-Arebea d 
tneddam i yars dd-iqqnen u di Dibbun d tneddam i yars dd-iqqnen u di Yaqabsiyil d tneddam 
i yars dd-iqqnen. 26 u di Yecuea u di Mulada u di Bayt-Falat 27 u di Hasar-Cueal u di Bi’r-Sabea 
d tnedddam i yars dd-iqqnen, 28 u di Siqlay u di Makuna d tneddam i yars dd-iqqnen 29 u di 
Fayn-Rimmun u di Sarea u di Yarmut, 30 Zanuha, Adullam d tnedddam i yars dd-iqqnen, Faxic 
d iyyaren nnes, Faziqqa d tnedddam i yars dd-iqqnen. Nitni wtin iqidan nsen zi Bi’r-Sabea yars 
a? tayzurt n Hinnum. 

31 Tuya ayt n Binyamin zeddyen zi Jabae di Mixmas d Faya d Bayt-Il d tnedddam i yars dd- 
iqqnen, 32 Fanatut, Nub, Fananya, 33 Hasur, Rama, Jittayim, 34 Hadid, Sabueim, Naballat, 35 Fud d 
Unu d Teyzurt n Teyzurt n Ihrayfiyyen. 

36 Zeg Ilawiyyen zedyen din terbihin zi Yahuda yar Binyamin. 

Lista n ikehhanen d Ilawiyyen 

12 1 Ina d ikehhanen d Ilawiyyen inni dd-igaeeden ak-d Zarubabbil, mmis n Ca’altiyil, d Yecuea: 
Saraya, Yarmaya, Fazra, 2 Amarya, Mallux, Hattuc, 3 Cakanya, Rahum, Marimut, 4 Fiddu, Jinni- 
tuy, Abiya, 5 Miyamin, Maeadya, Bilja, 6 Camaeya, Yuyarib, Yadaeya, 7 Sallu, Famuq, Hilqiya d 
Yadeaya. Ina d izegifen imeqqranen n ikehhanen deg wussan n Yecuea. 

8 Uca Ilawiyyen d ina: Yecuea, Binnuy, Qadmiyil, Carabya, Yahuda d Mattanya, wenni igan x 
izran n uqadi, netta d aytmas. 9 Baqbuqya d Funni d aytmatsen bedden arendad nsen ttrajan i 
nnubet nsen. 10 Yecuea ijja-dd Yuyaqim u Yuyaqim ijja-dd Ilyacib, u Ilyacib ijja-dd Yuyadae, 11 u 
Yuyadae ijja-dd Yunatan d Yunatan ijja-dd Yaddue. 

12 Deg wussan n Yuyaqim d ikehhanen-a i tuya d izegifen n ibabaten: Maraya i Saraya, Hananya 
i Yirmiya, 13 Macullam i Fazra Yuhanan i Amarya, 14 Yunatan i Maliku, Yusuf i Cabinya, 15 Fadna 
i Harim, Hilqay i Marayut, 16 Zakarya i Fiddu, Macullam i Jinnitun, 17 Zikri i Abiya, Filtay i Mi- 
nyamin d Mueadya, 18 Cammuea i Bilja, Yahunatan i Camaeya, 19 d Mattanay i Yuyarib, Fuzzi i 
Yadaeya, 20 Qallay i Sallay, Fabir i Famuq, 21 Hacabya i Hilqiya, Natanayil i Yadaeya. 

22 Deg wussan n Ilyasib, Yuyadae d Yuhanan d Yaddue, twazemmen izegifen n tudrin n ibabaten 
n Ilawiyyen ura d ikehhanen ar tagelda n Dariyus, Afarsi. 23 Twazemmen ayt n Fawi, izegifen n 
tudrin n ibabaten, deg wedlis n imezruyen yars ar ussan n Yuhanan, mmis n Ilyacib. 

24 Izegifen n Ilawiyyen tuya Hacabya, Carabya d Yecuea, mmis n Qadmiyil, d aytmatsen inni 
ibedden ajemmadin nsen hima ad ssemyaren u ad qadan, am mammec tuya tega tewsiyyet n 
Dawud, aryaz n AREBBI, ijj tuya ittraja nnubet nnes arendad n wennedni wenni ittrajan nnubet 
nnes. 25 Tuya Mattanya d Baqbuqya d Fubadya, Macullam d Talmum d Faqqub, ieessasen n tew- 

wart inni ieessen x rehrit n tewwura n tendint. 26 Ina tuya-ten deg wussan n Yuyaqim, mmis n 
Yecuea, mmis n Yusadaq, ura deg wussan n Nahamya, lwali, u n ukehhan £azra, amsermed n 
ccariea. 


Adeccen n rhid n Urcalim 

27 Yar udeccen n rhid n Urcalim arzun nitni x Ilawiyyen di marra imucan nsen mahend ad 
ten awyen yar Urcalim hima nitni ad ssqefren adeccen, ad ggen refrahet s uqadi u s yezran, s 
tegunin n wuzzar, s lharpat d rgambriyat. 28 Nitni ssmunen x ayt n imedyazen zeg udewwar n 
Urcalim u zi dcurat n Unutufati 29 u zi Bayt-Jiljal ura zeg iyyaren njiba d Eazmawit, minzi ime¬ 
dyazen bnan i yixef nsen dcurat i dd-innden i Urcalim. 30 Ikehhanen d Ilawiyyen ssizedgen ixef 
nsen uca awarni i uya ssizedgen nitni ura d rgens d tewwura d rhid. 

31 Xenni ggiy izegifen n Yahuda ad nyen x rhid u ssbeddey tnayen n terbihin n uyennej d kulat. 
let n kula tuyur sennej x rhid yar yeffus yar Tewwart n Reybar 32 uca yareddef itt Hucaeya s 
yijj n wezyen n remquddam n Yahuda, 33 d Eazarya, £azra d Macullam, 34 Yahuda d Binyamin 
d Camaeya d Yirmiya 35 u zeg ayt n ikehhanen inni yarsen ryaytat: Zakarya, mmis n Yunatan, 
mmis n Camaeya, mmis n Mattanya, mmis n Mixaya, mmis n Zakkur, mmis n Asaf, 36 d aytmas 
Camaeya d £azaryil, Milalay, Jilalay, Maeay, Natanayil d Yahuda, Hanani ak-ddduzan n rmusiqa 
n Dawud, aryaz n AREBBI, uca zzat i wudem nsen tuya iggur £azra, amsermed n ccariea. 37 X Te¬ 
wwart n Tara uca xenni nican qibac nsen nyen nitni ddrujjat n tendint n Dawud mani dd-igaeeed 
rhid sennej i taddart n Dawud a? Tawwart n Waman, yar ccarq. 

38 Tarbiht n uqadi wiss tnayen tuyur yar jjihet nnednit uca necc areddfey tt ak-d wezyen nnedni 
n rgens, nekka x rhid sennej i Lburj n Tefqunt a? rhid amiriw 39 uca xenni nekka x Tewwart n 
Ifrayim u x Tewwart Taqdimt u x Tewwart n Iserman d Lburj n Hananiyil d Lburj n Mya yars ar 
Tawwart n Wugi uca nitni qqimen bedden yar Tewwart n Rehbes. 

40 Xenni beddent tnayen n terbihin n uqadi di taddart n AREBBI, ura d necc ak-d wezyen n im- 
debbaren akidi. 41 Ufa d ikehhanen Ilyaqim, Maesiya, Minyamin, Mixaya, Ilyueinay, Zakarya, 
Hananya, ak-d ryaytat 42 uca xenni Maesiya d Camaeya d Alieazar d £uzzi d Yuhanan d Malkiya 
d £ilam d £azar. D imedyazen ggin ad twasren u tuya Yizraha d amehday. 

43 Deg wass nni qeddmen nitni tiyarsa d timeqqranin. Marra farhen, mayar AREBBI igga asen 
ict n refrahet d tameqqrant. Ufa d timyarin d ihenjiren imezyanen tuya farhen arami refrahet 
n Urcalim tuya ttesran as zi ragg w aj. 

Taynit di ttwee n tewhibin elahsab ttawrat n Musa 

44 Deg wussan nni ggin iryazen ad irin x ixammen i igan i txubay, i tewhibin n usgaeeed, i usuffuy 
tamezwarut n ssabet u i reecur hima ad daysent yarwen tiseqqar i dd-ikkaren i ikehhanen d Ila¬ 
wiyyen zeg iyyaren n tneddam, mayar Udayen tuya farrhen zeg ikehhanen d Ilawiyyen nni i 
din ibedden 45 u hdan x uhettu n AREBBI nsen u x usizdeg, jmie ak-d imedyazen d ieessasen n 
tewwura, elahsab tawsiyyet n Dawud d mmis Suliman. 46 Mayar zic, deg wussan n Dawud, tuya 
Asaf d azegif n imedyazen, i izran n usebbeh ura i uqadi i AREBBI. 47 X uya iwca marra Israyil di 
marra ussan n Zarubbabil u deg wussan n Nahamya tiseqqar n imedyazen d ieessasen n tew¬ 
wura, kur tasyart n yijj n wass deg wass nnes, uca nitni ssqeddsen tt i Ilawiyyen u Ilawiyyen 
ssqeddsen tt i ayt n Harun. 

Acdar n Nahamya di ttwee n ccariea 

13 4 Deg wass nni yrin deg imezzuyen n rgens zeg wedlis n Musa uca itwaf aqa tura days belli 
ijj n Ueammuni d ijj n Umu’abiy eemmars mma tuya zemmaren ad adfen deg wegraw n rgens 
n AREBBI i rebda, 2 mayar nitni war ffiyen yar ayt n Israyil s weyrum d waman, maca cran 
Bileam didd nsen mahend ad ten inee? uca xenni AREBBI nney yarra nnee?et d lbaraka. 3 Umi 
srin ccariea-ya, imsar, aqa farzen x Israyil marra inni ixegden zi tasiret. 

4 Qbe? tuya akehhan Ilyacib, wenni tuya x ixammen n taddart n AREBBI nney, aqa ittas as-dd 
i Tubiya, 5 igga as ijj n wexxam d ameqqran. Dinni tuya xemmfen qbe? tawhibt n ryiget, jjawi d 
reqcue u reecur n imendi, n binu n jdid ura n zzect inni i dd-ikkaren i Ilawiyyen u i imedyazen 
u i ieessasen n tewwura, ura d tyarst n usgaeeed n ikehhanen. 

6 Di marra man aya war d ayi tuyi ca di Urcalim, mayar deg usegg w as wiss tnayen u-tratin n 
Artahcasta, ajegid n Babil, tuya eeqbey-dd yar ujegid. Awarni ij n rmijar n wussan ttarey zeg 
ujegid ttesrih mahend ad dd-ceqbey. 7 Iwdey yar Urcalim uca iban-dd ayi ryar nni i igga Ilyacib 
di ttwee n Tubiya umi i d as igga ijj n wexxam di remrahat n taddart n AREBBI. 8 Tuya aya d 
ict n tmesract d taeeffant attas di tittawin inu uca ndarey marra reqcue n Tubiya zeg wexxam 
yar barra. 9 Nniy aqa ittxessa asen ad ssizedgen ixammen uca arriy daysen reqcue n taddart n 
AREBBI, ura d tawhibt n ryiget d jjawi. 

10 Twassargbey cawed, aqa tiseqqar i dd-ittasen i Ilawiyyen war d asen mmewcen arami Ilawiyy¬ 
en d imedyazen nni iggin rxedmet, arewren, kur ijj yar yeyyar nnes. 11 Mmcubbcey ak-d imdeb- 
baren, nniy “Mayemmi tetwasmeh taddart n AREBBI?” U necc ssmuney ten uca arrey ten-idd 
deg wemcan nsen. 12 Xenni marra Yahuda yiwi-dd reecur n imendi ura n binu n jdid ura n zzect 
deg ixammen n txubay. 13 Ggiy imeqqranen x ixammen n txubay: akehhan Calamya d umarir 
Saduq d Fadaya zeg Ilawiyyen uca ggiy asen yar uyezdis Hanan, mmis n Zakkur, mmis n Mat- 
tanya, mayar tuya twahesben d imtiqqan. Nitni xasen mahend ad bdan aya i aytmatsen. 

14 Idar ayi i man aya, a AREBBI inu, u war tmehhid tadukkrit inu nni ssecney i taddart n AREBBI 
inu u i tsexxart i days igan. 

15 Deg wussan nni zriy aqa di Yahuda inni ittcuqan di tsirt deg wass n ssebt ura d inni i dd-iwyen 
imendi, arbun t x yeyyar, ura d binu, adir, tazart d eram kur rehmur nni iwyen deg wass n ssebt 
di Urcalim u necc tuya-yi d acehhad cawed aqa nitni zzenzen macca deg wass n ssebt. 16 Tuya 
ayt n Sur zeddyen dinni, iwyen-dd iserman d marra ssereet, zznuzant di ssebt i ayt n Yahuda 
u di Urcalim. 17 Necc eeyyarey tarwa n tasiret n Yahuda, nniy asen “Man tueeeffna i tetteggem 
i zi tesseigem ass n ssebt? 18 Ma war ggin ibabaten nwem amenni uca xenni ma war dd-issiwed 
AREBBI nney marra ryar-a xaney u x tendint-a? U kenniw tarennim cad di rhaduq n lyadab nnes 
x Israyil umi tesseigem ssebt.” 

19 Uca imsar xmi i dd ya tewda tagest di tewwura n Urcalim, qbe? mma ad yawed ssebt, aqa 
nniy ad twabelleent tewwura uca arniy nniy ad tent arzmen awarni i ssebt waha uca ssbeddey 
imsexxaren inu yar tewwura, mahend war d itwassidef u?a d ijj n ?ehme? deg wass n ssebt. 

20 Uca ammu issensen isebbaben d imzenzan n e?am ku? sse?eet ict niy tnayen n twa?awin barra 
zzat i fehyud n Urcalim. 21 Uca cehdey xasen, nniy asen “Mayemmi tettnusam kenniw x uyezdis 
n ?hid? Ma?a kenniw teggim t twa?at nnednit, ad xawem wtey afus.” Zi senni war dd-usin ead 
di ssebt. 

22 Nniy cawed i Ilawiyyen, ad ssizdegen ixef nsen ad bedden d ieessasen yar tewwura n tendint, 
mahend ad qeddsen ass n ssebt. 

U?a i uya idar ayi, AREBBI inu, u hinn xafi elahsab ?emyaret n tmexsiwt nnek icewwaren. 

23 Deg wussan nni zriy eawed Udayen nni issezdyen yarsen timyarin n Acdud d Eammun d 
Mu’ab. 24 Azyen n tarwa nsen ssawa?en s i?es n Acdud, war zemmaren ad ssiw?en i?es n Wuday- 

en, maca kur ijj tuya issawar slahsab ires n kur rgens. , 25 Necc eeyyarey ten u neerey ten ucan 
yeryazen zzaysen wtiy ten, qereey acewwaf nsen u jjiy ten ad jjagen yar AREBBI “Yarwem ad 
tewcem yessitwem i tarwa nsen u yarwem ad tawyem yessitsen i tarwa nwem niy i ixef nwem 
d tamyart. 26 Ma war ixdi Suliman, ajegid n Israyil, di tmesract-a? D man aya tuya umi war din 
igi d ajegid am netta jar wattas n regnus uca tuya ittexs it AREBBI u AREBBI igga it d ajegid x 
marra Israyil? Waxxa amenni yarrent t temyarin tibarranin mahend ad ixda ura d netta. 27 Ma 
xenni ad yarwem nse? cad ktar umi tetteggem marra ryar-a ameqqran u tyeddarem AREBBI uca 
tessezdayem timyarin tibarranin akidwem? 

28 Ijjen zi tarwa n Yuyadae, mmis n Ilyacib, arrays n ikehhanen tuya d adekk w ar n Sanballat zi 
Hurun. X uya uzzrey xas zi yari 

29 ldar asen, a AREBBI inu, minzi nitni ssxemjen tukehhant, fxedmet n ikehhanen, d reahd n tu- 
kehhant u n Ilawiyyen. 

30 U necc ssizedgey ten zi marra min tuya d abarrani u necc arecchey ahettu n ikehhanen d 
Ilawiyyen, kur ijj fxedmet nnes, 31 ura i tewhibt n ukeccud, di rweqt nnes itwaggen, u i tmenzut 
n ssabet. 

Idar ayi, a AREBBI, i rxar. 

Reid ameqqran n ujegid Ahacwiruc 

I 1 Imsar deg wussan n Ahacwiruc - netta d Ahacwiruc wenni i tuya ihekkmen zi temmurt n 
Rhend ar tammurt n Kuc x mya u-sebea u-eicrin n leamalat - 2 wah deg wussan nni - umi 
iqqim ujegid Ahacwiruc x rkursi n tgeldit nni tuya di lqelea n Cucan, 3 deg usegg w as wiss trata 
n rhukm nnes - igga ict n zzardet i marra arruyas d imsexxaren nnes - tuya zzat i wudem nnes 
inni i x reeskar di temmurt n Lfurs d Madya u tarwa n tasiret d arruyas n leamalat 4 umi isscen 
agra n ueugi n tgeldit nnes d ccan d remrahet n remyaret nnes, deg wattas n wussan, aqa mya 
u-tmanyin n wussan - 5 uca umi edun wussan nni, xenni tuya issewjad ujegid ict n zzardet i marra 
rgens nni tuya din di lqelea n Cucan, zeg umeqqran ar amezyan, sebea n wussan, deg wazzay 
n wehwic n reqsar igellden. 6 Aqa din arwaqat icemraren d izizawen d idehmanen mmuden s 
ifiran n reqten azdad d arjuwani di texrazin n nnuqart yar ipilaren n rmarmur. Rectawat tuya- 
tent n wurey d nnuqart mmarsent x tisi n zzellij days azru aziza am smaraxt d wezru d acemrar 
d wezru am tyaqut d wezru d abarcan. 7 Sseswin di reqcue n wurey u tuya reqcue msebdan, ta 
war yarwis ta, uca tuya din binu igellden s wattas, anect i tuya izemmar ufus n ujegid ad t iwc. 
8 Tuya swin elahsab rumur, war igi s uyir, minzi ammu i iwessa ujegid i marra imeqqranen n 
taddart nnes, mahend ad ggen rxadar i marra. 9 Tajegidt Wacti tegga ura d nettat ict n zzardet 
i temyarin di taddart igellden nni tuya n ujegid Ahacwiruc. 

Tajegidt Wacti tewda 

10 Deg wass wiss sebea, umi idwer wur n ujegid ifarh s binu, inna i Mahuman, Bizta, Harbuna, 
Biyta d Abayta, Zitar d Karkas, aqa nitni d sebea n imsexxaren icenneen i tuya isexxaren zzat 
i wudem n ujegid Ahacwiruc, n hima ad awyen tajegidt Wacti zzat i wudem n ujegid s temrist 
igellden mahend ad isscen azri nnes i regnus u i arruyas, minzi nettat tuya days azri. 12 Maca 
tajegidt Wacti tugi ad dd-tas elahsab awar n ujegid nni d as-ddyusa s ufus n imsexxaren icenneen. 
Ixeyyeq ujegid attas uca ikkar days wesear. 13 Xenni inna ujegid i imiyisen inni ifehhmen iku- 
den, minzi ammu i tuya tetwagg tmesract n ujegid zzat inni ifehhmen deg uzerf u di rehkam, 
14 i Karcana, Citar, Admata, Tarcic, Maras, Marsana d Mamukan, sebea n arruyas n Ifarsiyyen d 
Imadayen, inni tuya yudsen attas uca zemmaren ad zaren udem n ujegid u nitni ksin imucan 
imezwura di tgeldit 15 “Min d aney ittxessan ad negg ak-d tjegidt Wacti elahsab rqanun, minzi 
nettat war teggi awar n ujegid Ahacwiruc i dd-issekk s ufus n imsexxaren nnes icenneen?” 
16 Xenni inna Mamukan zzat i wudem n ujegid d arruyas “Tajegidt Wacti war teggi ca reib deg 
ujegid d arruyas waha, maca ura di marra arruyas d marra regnus di marra leamalat n ujegid 
Ahacwiruc. 17 Minzi min tegga nettat ad iffey yar marra temyarin uca ad yarr iryazen nsen ad 
twassehqaren jar tittawin nsent xmi qqarent ‘Ajegid Ahacwiruc inna, ad ssekken yar tjegidt 
Wacti mahend ad dd-tas zzat i wudem nnes, maca nettat war dd-tusi ca.’ 18 Ufa d tirruyasin n 
Lfurs d Madya, tinni isran i twarrit n tjegidt, ad inint ammu ass-a i marra arruyas n ujegid uca 
ammu i din i ya yiri ijj n rqedd n usehqar d ufugem. 19 Mara iejeb as rhar i ujegid, ejj it xenni ad 
issuffey ijj n rumur, ad t izemm di rqawanin n Ifarsiyyen d Imadayen mahend war t tteeddan, 
u war ittejji ad dd-tas tajegidt Wacti ead zzat i wudem n ujegid Ahacwiruc uca ejj ajegid ad 
iwc tagelda nnes i hed nnedni zzates, ad tiri hsen zzayes. 20 Xmi i ya itwaser rumur n ujegid, 

wenni i ya yegg di marra tageldit nnes, tenni d tameqqrant, xenni ad dewrent marra temyarin 
ad weqqarent iryazen nsent, zeg umezyan a? ameqqran.” 21 Tuya awar-a d lemlih di tittawin n 
ujegid d arruyas uca igga ujegid elahsab awar n Mamukan. 22 Issekk tibratin yar marra leamalat 
n ujegid, i kur leamala s tira nnes i y ars u i kur rgens s ires nnes, hima kur aryaz ad yiri d bab n 
taddart nnes uca ad issiwer s ires n rgens nnes. 

Istir tedwer d tajegidt n jdid 

2 1 Awarni man aya, umi yarsa uxeyyeq n ujegid, idwer ittxemmam deg Wacti d min tegga u di 
min xas itwaggen n rehkam. 2 Xenni nnan imsexxaren n ujegid i tuya i d as ittsexxaren “Ejj 
ad itwassekk ad arzun tiyyawin i ujegid, tieezriyyin i di iga wezri. 3 Ejj ajegid ad igg iweqqafen 
x marra leamalat n tgeldit nnes, ad ssmunen marra tibriyin, tieezriyin, nni i di iga wezri, yar 
lqelea n Cucan, yar taddart n temyarin, sadu i teessast n Hijay, amsexxar icenneen n ujegid 
wenni d aeessas x temyarin uca ad asent ween timesrayin i uthelli n wezri. 4 Tabriyt i ya ieejben 
i ujegid ad tiri d tajegidt deg wemcan n Wacti. Tuya awar-a d lmlih di tittawin n ujegid uca 
netta igga ammu. 

5 Tuya din ijj n weryaz d Uday di lqelea n Cucan, qqaren as Murdaxay, mmis n Ya’ir, mmis 
n Cimei, mmis n Kis, ijj n weryaz zi Binyamin, 6 wenni indar zi Urcalim ak-d imenfiyyen nni 
indar ak-d Yakunya, ajegid n Yahuda, wenni umi indar Nabuxadnassar, ajegid n Babil, akides 
di lmenfa. 7 D netta wenni i tuya isseymen Hadassa, ixs ad yini Istir, yegis n eemmis, minzi war 
yars tuyi ead babas niy yemmas u nettat tuya d ict n temyart s yijj n waddud icuwwar u days 
azri. Awarni umi immut babas d yemmas, iksi tt Murdaxay, iggi tt d yegis nnes. 8 Arami itwas- 
sen wawar n ujegid d rqanun nnes uca twassmunent attas n tibriyin di lqelea n Cucan sadu i 
teessast n Hijay, imsar belli tetwasseedu Istir eawed yar taddart n ujegid, tedwer sadu teessast 
n Hijay, aeessas n temyarin. 9 Teejeb as tahrant uca nettat tusa as-dd x rxadar di tittawin nnes. 
Netta iqegeq hima ad ad as iwc timesrayin i uthelli n wezri d macca nnes, u hima ad as iwc ufa 
d sebea n temsexxarin tibriyin itwaxdaren zi taddart n ujegid uca issmutti itent yar wemcan 
icnan qae di taddart n temyarin. 10 Istir war txebbar ca rgens nnes niy jjadira nnes, minzi Mur¬ 
daxay iwessa tt mahend war t teqqar ca. 

11 Tuya Murdaxay iggur kur ass zzat i remrah i igan zzat i taddart n temyarin mahend ad issen 
mammec tega Istir d min i d as i ya imsaren. 12 Tahrant awarni tennedni tas as-dd nnubet hima 
ad tadef yar ujegid Ahacwiruc, awarni teneac n uyuren n uzeyyen am mammec tega tewsiyyet i 
temyarin, minzi ammu i twakemmren wussan n uthelli n wezri: setta n uyuren s zzect n mirru 
d setta n iyuren s reecub ittfuhen d fumadat i temyarin. 13 Ammu dd-tusa tebriyt yar ujegid. 
Marra min tettar, immewc as mahend ad zzayes teffey zi taddart n temyarin yar taddart n 
ujegid. 14 S giret tudef yar daxer u yar ssbeh teeqeb-dd yar taddart wiss tnayen n temyarin sadu 
uhettu n Caeyaz, axeddam icenneen n ujegid, aeessas n tiyya. War dd-teeqeb yar ujegid, myir 
mara teejeb as i ujegid uca tetwaraya s yisem nnes. 

15 Rami dd-tiwed nnubet n Istir, yegis n Abixayil, eemmis n Murdaxay, wenni tt yarrin d yegis, 
war tettar walu myir min inna Hijay, amsexxar icenneen n ujegid, aeessas n temyarin, uca tuya 
Istir tudef di rxadar i marra wi tt izrin. 16 Ammu i g iwyen Istir yar ujegid Ahacwiruc, yar tad¬ 
dart igellden nnes, deg uyur wiss eecra, aqa-t d uyur n Tibit, deg usegg w as wiss sebea n tgelda 
nnes. 17 Ajegid tuya ittexs Istir x marra timyarin nnedni uca nettat tufa arda d rehnunect ktar 
zzat i wudem n marra tiezuray nnedni. Issars tamrist igellden x uzegif nnes uca yarra itt d 
tajegidt deg wemcan n Wacti. 18 Igga ujegid ict n zzardet i marra arruyas nnes d imsexxaren 
nnes, zzardet n Istir. Uca netta igga rehna di marra leamalat uca iwca timewca elahsab tizem- 
mar n ujegid. 

Murdaxay ibder aneqqi n ujegid 

19 Xmi twassmunent tiezuray eawed, iqqim Murdaxay yar tewwart n ujegid. 20 Istir war txeb- 
bar ca i jjadira nnes niy man igan d rgens nnes, am mammec i d as yumur Murdaxay, minzi 
Istir tuya tegg w ur elahsab rumur n Murdaxay amecnaw mammec tuya tettegg umi tuya yars 
tetwarebba. 21 Deg wussan nni, am iqqim Murdaxay di tewwart n ujegid, tuya Biytan d Tarac, 
tnayen n imsexxaren icenneen n ujegid zeg ieessasen n tewwart, xeyqqen attas u tuya arezzun 
ad sswizzden afus yar ujegid Ahacwiruc. 22 Tamesract-a tedwer tetwassen yar Murdaxay uca 
netta ixebbar itt Istir, tajegidt, uca Istir tenna man aya i ujegid s yisem n Murdaxay. 23 Arzun di 
man aya uca ufin man aya d tidett. Uyren ten s tnayen x tehnact uca uran t deg wedlis n ime- 
zruyen zzat i wudem n ujegid. 

Tameemuc n Haman didd i Wudayen 

3 4 Awarni man aya ikkar ujegid Ahacwiruc, igga ccan d ameqqran di Haman, mmis n 
Hammadata, Axaxi, uca issgaeeed it uca yarra rkursi nnes sennej i marra arruyas nni yars 
igan. 2 Marra imsexxaren n ujegid tuya-ten di tewwart n ujegid, qqunjren, udaren zzat i Haman, 
minzi ammu i t yumur ujegid, maca Murdaxay war iqqunje? u war yudar. 3 Nnan imsexxaren n 
ujegid i igan di tewwart n ujegid, i Murdaxay “Mayemmi teeddid x rumur n ujegid?” 4 Umi xas 
nnan aya zeg wass yar wass u netta war d asen isri ca, imsar aqa nitni xebbaren aya i Haman 
hima ad zaren ma ad qqimen awaren n Murdaxay bedden, minzi netta issargeb iten belli aqa 
netta d Uday. 

5 Rami izra Haman belli Murdaxay war iqqunje? u war d as yudar, idwer Haman iccur s tefqeht. 
6 Maca ittyir as aya d asehqar mahend ad isswizzed afus nnes yar Murdaxay waha, minzi 
ssiwren akides x rgens n Wudayen. X uya i yarezzu Haman ad ihellek marra Udayen nni igan 
di marra tageldit n Ahacwiruc, rgens n Murdaxay. 7 Deg uyur amezwaru, wenni d ayur n Nisan, 
deg usegg w as wiss teneac n ujegid Ahacwiruc, ggin taqedduht n Pur, zzat i wudem n Haman, 
zeg wass yar wass nnedni u zeg uyur yar uyur nnedni yars a? ayur wiss teneac, wenni d ayur n 
Adar. 8 Minzi inna Haman i ujegid Ahacwiruc “Aqa din ijj n rgens imtarrec u itwabda jar regnus 
di marra leamalat uca izerfan nsen farrqen x marra regnus u nitni war ttifen ca deg izerfan n 
ujegid. S uyenni war d as ieedder i ujegid ad ten yejj ammu. 9 Mara tusa as-dd i ujegid s rxadar, 
xenni ad itwari ij n rumur hima ad ten aredgen. Necc ad ggey ad sswezney ijj n rqedd n eecra-araf 
n talint n nnuqart deg ifassen n yenni i ya ihdan x rxedmet, mahend ad t ssidfen deg ixammen n 
txubay n ujegid.” 10 Ajegid ikkes taxadent n ucemmie i zi yareccem zeg udad n ufus nnes uca iwca 
itt i Haman, mmis n Hammadata, Axaxi, reedu n Wudayen. 11 Inna ujegid i Haman “Nnuqart nnec 
jjiy ac tt, ura d rgens, hima ad zzayes tegged min twarid d lmlih di tittawin nnek.” 

12 Deg uyur amezwaru, deg wass nnes wiss trettac, mrayan imariren n ujegid uca uran marra 
min yumur Haman i ijegiden i igan sadu ujegid u sadu i lwulat nni igan x kur leamala u i ar¬ 
ruyas n kur rgens uca i kur leamala s tira nnes u i kur rgens s ires nnes. Tuya tura s yisem n 
ujegid u tetwacemmee tebrat s txadent n ucemmie n ujegid. 13 Ssekken tibratin ak-d ireqqasen 
ittazzren yar marra leamalat n ujegid, hima ad aredgen u ad nyen marra Udayen, zeg umezyan 
a? umeqqran, ihenjiren imezyanen d temyarin, deg wass d ijjen, deg wass wiss trettac n uyur 
wiss teneac, wenni d ayur n Adar, u xenni ad keccden marra min yarsen d takeccadt. 14 Tuya 
ittxessa ad ssuffyen min igan di tira am ijj n uzerf, zeg ict n leamala a? tennedni s btaytay i mar- 


3:1 ‘Ajaji’ - ijjen zeg ayt n Ajaj. 

ra regnus, hima ad irin hezzmen i uya deg wass d ijjen. 15 Ffyen ireqqasen ittazzren, twacejjeen 
s uzeyyar s wawar n ujegid. Itwasuffey uzerf di lqelea n Cucan. Tuya ajegid d Hamam qqimen 
sessen, maca tandint n Cucan tuya-tt tehwer. 

Lqarar n Istir 

4 1 Umi yargeb Murdaxay x marra min itwaggen, icarreg tcamir nnes, yard ict n txancet issuyes 
iyyed x uzegifnnes uca izwa di rwest n tendint uca tuya issyuyyu ict n tyuyyit tejhed tarzeg. 
2 Yiwed-dd ar tawwart n ujegid, minzi war izemmar hed ad yadef yar tewwart n ujegid am yard 
txancet n reszat. 3 Di kur leamala d kur tandint mani yiwed rumur n ujegid, irqef Udayen ijj n 
ufeqqus d ameqqran d uzummi d unixses d iyuyyan uca qqimen attas zzaysen zzren di txancet 
d iyyed. 

4 Timesexxarin tibriyin n Istir d imsexxaren nnes icenncen usin-dd mahend ad tt xebbaren 
s uya uca tehzen tjegidt attas. Tessekk tcamirat i Murdaxay mahend ad tent yard, ad ikkes 
taxancet nnes, maca netta war tent iqbir. 5 Xenni traya Istir i Hatax, ijj zeg imsexxaren icenneen 
n ujegid, wenni tuya i d as igga ujegid d amsexxar, uca tumur it x Murdaxay mahend ad ixzar 
min t yuyin d mayemmi igga ammu. 6 Hatax iffey yar Murdaxay, yar wazzay i igan zzat i tewwart 
n ujegid 7 uca Murdaxay ieawed as marra min d as imsaren d char n nnuqart iwaeed Haman ad 
t iwzen i ixammen n txubay n ujegid, i Wudayen, mahend ad ten yareddeg. 8 Netta iwca as ict n 
tiremt n tira n uzerf i itwassuffyen di Cucan mahend ad ten aredgen hima ad tt isscen i Istir u ad 
as yini u ad as yumur mahend ad trah yar ujegid ad as tzawg u mahend ad as tettar zzat i wudem 
nnes di ttwee n rgens nnes. 9 Yudef Hatax uca ieawed awaren n Murdaxay i Istir. 10 Tessiwer Istir 
i Hatax uca tumur it adyini i Murdaxay 11 “Marra imsexxaren n ujegid d marra rgens di leamalat 
n ujegid ssnen mlih belli marra wi i ya yadfen yar ujegid deg wazzay n zzat, am war dd-itwaraya, 
d aryaz niy d tamyart i iga, aqa din xas ijj n rehkam waha, d rmewt, myir mara ajegid isswizzed as 
tayyarect nnes n wurey, hima ad iqqim iddar. Tratin n wussan i iedun necc war xafi-dd iraya hed 
mahend ad dd-asey yar ujegid.” 12 £awden nitni awaren n Istir i Murdaxay. 13 Xenni inna Murd¬ 
axay, ad inin i Istir eawed “War txemmam, aqa cem tzemmared ad tarewred di taddart n ujegid 
ktar x marra Wudayen nnedni. 14 Minzi mara cem tesseyded s tidett di rweqt-a, ad din yiri refsaset 
d usellek i Wudayen zeg webrid nnedni, maca cem d taddart n babam ad areddgen. Wi issnen ma 
teksid aweqqar igellden yar ict n rweqt am tanita?” 15 Xenni inna Istir, ittxessa ad arren x Murd¬ 
axay 16 “Uyur, smun marra Udayen i izeddyen di Cucan uca zummem ayi i necc, war tettem, war 
tsessem trata n wussan, giret d wass. Ura d necc d temsexxarin tibriyin inu ad zumment ammu, 
uca xenni ad adfey yar ujegid min war icuwwar elahsab azerf. Mara fniy, xenni fniy!” 17 Xenni iffey 
Murdaxay uca igga am mammec marra min x i d as tumur Istir. 


Istir tettar aeawen n ujegid 

5 1 Deg wass wiss trata, imsar, aqa Istir tyard arrud igellden uca truh tekkar deg wazzay n daxer 
n taddart n ujegid, nican qibar i ujemmad n taddart n ujegid. Tuya ajegid iqqim x rkursi nnes 
igellden di taddart igellden arendad n tewwart n taddart. 2 Xmi izra ujegid tajegidt Istir tbedd 
deg wazzay, imsar, aqa tufa rxadar di tittawin nnes, arami ajegid isserqa tayyarect nnes n wurey 
i tuya yars deg ufus nnes i Istir uca tqarreb-dd Istir, thada tixeft n teyyarect. 3 Xenni inna as 
ujegid “Min cem yuyin, a tajegidt Istir, niy min teena tutra nnem? Ad am temmewc waxxa tega 
d azyen n tgeldit!” 4 Tenna Istir “Mara tusa as-dd i ujegid s rxadar, aqa netta ad dd-yas ass-a 
ak-d Haman yar zzardet i d as sswejdey.” 

4:14 ‘abrid’ - s Teibranit ‘amcan’. 

5 Xenni inna ujegid “Jjem Haman ad iqegeq ad igg am mammec tenna Istir.” Rami dd-yusa ujegid 
ak-d Haman yar zzardet nni i tessewjed Istir, 6 inna ujegid i Istir umi swin binu “Min dayem igan 
d mezri? Ad am immewc. Min igan d tutra nnem? Ad yarem tiri waxxa d azyen n tgeldit.” 7 Xenni 
tarra xas Istir, tenna “Mezri inu d tutra inu, 8 mara xenni necc ufiy rxadar di tittawin n ujegid 
u mara tusa as-dd i ujegid s rxadar hima ad issiwed mezri inu d tutra inu, aqa ad dd-yas ujegid 
ak-d Haman yar zzardet inu nni d as i ya sswejdey, xenni tiwecca ad ggey elahsab awar n ujegid.” 
9 lffey Haman deg wass nni, ifarh u tuya-t yar rxadar nnes attas, maca umi izra Haman Murd- 
axay iqqim di tewwart n ujegid, war ikkar, war yars inhezz, xenni iccur Haman s tefqeht. 10 Maca 
Haman itebbet ixef nnes u umi yiwed yar taddart, ijja ad dd-asen imedduka? nnes d Zarac, 
tamyart nnes. n Uca issiwer Haman akidsen x ueugi n wagra nnes u x ihramen nnes i yars 
igan s wattas u x marra min zi i d as icennee ujegid u d mammec it issgaeeed sennej i arruyas 
d imsexxaren n ujegid. 12 Eawed inna Haman “Ura d tajegidt Istir war tejji hed ad dd-yas ak-d 
ujegid yar zzardet i tessewjed, myir necc, uca aheqqa ura d tiwecca twaeardey ak-d ujegid. 
13 Maca man aya marra war d ayi icqi min ya kkey necc ttwariy Murdaxay, Uday, iqqim di tew¬ 
wart n ujegid.” 14 Xenni tenna Zarac, tamyart nnes, jmie ak-d imeddukar nnes “Ejj ad ssbedden 
ict n thenact mani t ya ay fen ad yiri ruera nnes xemsin n iyiren uca yar ssbeh ad tinid i ujegid, 
hima ad yars ayren Murdaxay u xenni ad tuyured s refrahet yar zzardet ak-d ujegid.” Ittyir as i 
Haman aqa man aya d ijj n ccwar icna uca ssbedden tahnact n wayar. 

Cceneet i Murdaxay 

6 4 Di giret nni simant nnes tuya yugi ad ikk ides x ujegid uca inna ad as-dd awyen adlis n 
imezruyen uca yaren zzaysen zzat i wudem n ujegid. 2 Itwaf uran dayes, aqa Murdaxay 
ixebbar x Biytana d Tarac, tnayen n imsexxaren icenneen n ujegid, zeg ieessasen n tewwart, 
inni tuya yarezzun ad wten afus n ujegid Ahacwiruc. 3 Xenni inna ujegid “Man ccan d remyaret 
i itwaggen i Murdaxay x man aya?” Imsexxaren n ujegid nni tuya i d as ittsexxaren, nnan “War 
d as itwagg walu di ttwee nnes!” 4 Xenni inna ujegid “Wi din barra deg wazzay?” Haman tuya 
ead mammec dd-ittadef yar wazzay n taddart n ujegid i igan yar barra qae hima ad yini i ujegid 
hima ad yayer Murdaxay yar thenact n wayar, tenni i d as issewjed. 5 Imsexxaren n ujegid nnan 
as “Aqa d Haman i da ibedden deg wazzay.” Xenni inna ujegid “Ejj it ad yadef!” 

6 Xmi yudef Haman, inna as ujegid “Min i ya itwaggen ak-d weryaz i umi ixs ujegid ad t icennee?” 
Ixemmem Haman deg wur nnes “Man wen ixs ujegid ad icennee ktar zzayi?” 7 X uyenni yarra- 
dd Haman x ujegid “Aryaz i ixs ujegid ad t icennee, 8 ad as immewc tcamir igellden i zi innum 
ujegid ad yard ura d ayis i xef innum ujegid ad iniy uca ad ssarsen tamrist igellden x uzegif nnes. 
9 Ad ggen tcamir d uyis deg ufus n yijj zi arruyas n ujegid, ijjen zi tarwa n tasiret, uca ad zzayes 
ssyarden aryaz nni i ixs ujegid ad icennee uca ad t ssnedhen x uyis deg wazzay n tendint, uca ad 
barrhen ‘Ammu i ya itwagg ak-d weryaz, wenni ixs ujegid ad t icennee!’ ” 10 Xenni inna ujegid i 
Haman “Qegeq, ksi tcamir d uyis am mammec tennid uca egg amenni ak-d Murdaxay wenni iqqi- 
men di tewwart n ujegid u war tejji ura d ijj n wawar ad iwda zi marra min tessiwred.” 

11 Iksi Haman tcamir d uyis uca issyard Murdaxay s tcamir u issnedh it x wazzay n tendint uca is- 
sekkar abarreh qibac nnes “Ammu i ya itwagg ak-d weryaz wenni umi ixs ujegid ad as icennee!’” 
12 Awami aya ieqeb Murdaxay eawed yar tewwart n ujegid, maca Haman yuyur deyya yar taddart, 
ihzen u tuya azegif nnes irehhef. 13 Ieawed Haman i Zarac, tamyart nnes, u i marra imeddukar 
nnes marra min i d as imsaren. Xenni nnan as imiyisen nnes d Zarac, tamyart nnes “Mara Murd¬ 
axay, wenni zzat i wudem nnes tebdid ad tewdid, zi zzarieet n Wudayen i yegan, war d as tzemma- 
red, maca s tidett ad tewdid zzat i wudem nnes.” 14 Umi nitni ssiwren ead akides, usin-dd imsexxa¬ 
ren icenneen d ujegid uca qegqen ad awyen Haman yar zzardet nni i tessewjed Istir. 


514 


ISTIR 

Rhukm x Haman 

7 1 Umi dd-yiwed ujegid ak-d Haman hima ad swen ak-d Istir, 2 inna ujegid, eawed deg wass wiss 
tnayen, ak-d tissit n binu i Istir “Min dayem igan d mezri, a tajegidt Istir! Ad am immewc. 
D min igan d tutra nnem? Ad yarem tiri waxxa d azyen n tgeldit.” 3 Xenni tarra xas tjegidt Istir, 
tenna “Mara xenni ufiy nniemet di tittawin nnek, a ajegid, u mara tusa as-dd i ujegid s rxadar, 
ejj ad ayi ween tudart inu x mezri inu u rgens inu x tutra inu. 4 Mayar neccin nemmenz, necc d 
rgens inu, mahend ad netwareddeg u ad netwatehha. Mara nemmenz am isemyan d tsemyin, 
necc ad ssusmey, minzi x uya rehsaret war tettiri anect arami icuwwar ad seddeey ajegid.” 
5 Xenni issiwer ujegid Ahacwiruc, inna i tjegidt Istir “Min iena netta u mani iga wenni yar iga 
wur iccur mahend ad igg ammu?” 6 Tenna as Istir “Aryaz nni i d aney ihsaren d reedu nne y, aqa 
d wa d Haman aeeffan!” Xenni innexree Haman zzat i wudem n ujegid d tjegidt. 

7 lkkar ujegid ihaj s tefqaht, ijja ttabra n binu uca yuyur yar wehwic n reqsar. Haman iqqim 
ibedd mahend ad iheccem Istir di ttwee n tudart nnes, mayar netta yuca ak-d ujegid aqa-t 
ieewwer ad days igg ryar. 8 Arami dd-idwe? zeg wehwic n reqsar yar taddart mani tega ttabra 
n binu, yufa Haman iwda x tassut i x tuya tezzer tjegidt Istir. Xenni inna ujegid “Rexxu aqa 
ihekk w er ura d tajegidt yari di taddart!” Qae war dd-iffiy wawar zeg uqemmun n ujegid, arami 
tuya imsexxaren rehhfen as i Haman x uyembub. 9 Harbuna, ijj zeg imsexxaren icenneen, inni 
tuya ibedden zzat i wudem n ujegid, inna “Aqa din tahnact n wayaf, tenni i tuya igga Haman i 
Murdaxay wenni tuya issiwer mlih deg ujegid, tbedd yar taddart n Haman u ruera nnes xemsin 
n iyiren.” Xenni inna ujegid “Ayrem yars Haman!” 10 Uyren Haman yar tehnact i tuya igga netta 
simant nnes i Murdaxay uca yarsa uxeyyeq n ujegid. 


Min igga ujegid di ttwee n Wudayen 

8 1 Deg wass nni ajegid iwca as i tjegidt Istir taddart n Haman, reedu n Wudayen, uca yusa-dd 
Murdaxay zzat i wudem n ujegid, minzi Istir txebbar s minzi d as-dd itas i nettat. 2 Ajegid ikkes- 
dd taxadent n ucemmie, tenni tuya dd-ikkes zi Haman uca iwca as-tt i Murdaxay u Istir tegga 
Murdaxay x taddart n Haman. 3 Uca tessiwe? Istir twarat nnedni zzat i wudem n ujegid, tewda as 
yar idaren, tetru u theccem it mahend ad issigg w ej taeeffant n Haman, Axaxi, ura d tameemuc 
i tuya ixarres didd i Wudayen. 4 Ajegid isswizzed as i Istir tayyarect nnes n wurey. Xenni Istir 
tekkar, tbedd zzat i wudem n ujegid. 5 Nettat tenna “Mara mlih i ujegid u necc ufiy nniemet 
zzat i wudem nnes u mara tseggem tmesract-a zzat i wudem n ujegid u necc udfey as di rxadar 
di tittawin nnes, ejj ad arin ca hima ad twabedrent tebratin nni i di tega tmeemuc n Haman, 
mmis n Hammadata, Axaxi, tinni i yura i uhellek n Wudayen di marra kamalat n ujegid. 6 Mayar 
mammec zemmarey ad xzarey ryar i ya ireqfen rgens inu? U mammec zemmarey ad xzarey 
ashellek n jjadira inu” 7 Xenni inna ujegid Ahacwiruc i tjegidt Istir u i Wuday Murdaxay “Aqa 
da, wciy taddart n Haman i Istir u netta s yixef nnes uyrey t yar thenact, minzi isswizzed afus 
nnes yar Wudayen. 8 Ad tarim kenniw simant nwem s yisem n ujegid min igan icna di tittawin 
nwem di ttwee n Wudayen. Cemmeem t s txadent n ujegid, minzi tira i yuran s yisem n ujegid u 
itwacemmeen s txadent n ucemmie n ujegid, war izemmar hed ad tent ibder.” 

9 Xenni twarayan imariren n ujegid, di rweqt nni, deg uyur wiss trata, wenni umi qqaren as 
ayur n Siwan, deg wass wiss trata u-eicrin zzayes, uca uran am mammec marra min yumur 
Murdaxay, aqa uran t i Wudayen, ijegiden i igan sadu i ujegid u i lwulat u i arruyas n leamalat, 
zi Rhend ar Kuc, mya u-sebea u-eicrin n leamalat, i kur leamala s tira nnes u i kur rgens s 
yires nnes u eawed i Wudayen s tira nsen u s yires nsen. 10 Itwari s yisem n ujegid Ahacwiruc 
u icemmee tabrat s txadent n ucemmie n ujegid uca ssekken tibratin nni ak-d ireqqasen 
ittazzren x yeysan, nyin x yeysan n tazra igellden n jjadira icnan qae, 11 aqa ajegid iwca asen i 

Wudayen ttesrih mahend ad munen di kur tandint i di gan u ad kkaren di ttwee n tudart nsen, 
hima ad areddgen, ad nyen u ad tehhan kur reeskar zi rgens d leamala nni ten i ya ihsaren, 
ura d ihenjiren imezyanen d temyarin, u hima ad keccden min ttfen zzaysen 12 d man aya deg 
wass d ijjen di marra leamalat n ujegid Ahacwiruc, deg wass wiss trettac n uyur wiss teneac, 
aqa-t d ayur n Adar. 13 Tuya ittxessa ad tetwasuffey ict n tiremt n tira-ya am uzerf di marra 
leamalat mahend ad itwassargeb i marra regnus, aqa Udayen ad irin hezzmen deg wass nni 
hima ad ntaqmen zi reedyan nsen. 14 Ireqqasen ittazzren, inni yenyin x iysan n tazra igellden, 
ffyen deyya, twacejjeen s uzeyyar s wawar n ujegid. Itwassuffey uzerf eawed di lqelea n Cu- 
can. 15 Xas uca iffey-dd Murdaxay zzat i wudem n ujegid deg ict n userham igellden n tcuqqet 
tadehmanit d tacemrac u s ict n temrist d tameqqrant n wurey d ict n userham n reqten 
azdad arjuwani uca tandint n Cucan tegga tanewwart s refrahet. 16 Udayen tuya yarsen tfawt 
d refrahet, d warcuq d ccan. 17 Di kur leamala u di kur tandint mani mma dd-yiwed wawar 
n ujegid d uzerf nnes, tuya din refrahet d warcuq jar Wudayen d zzrud d wussan isebhen u 
wattas zi regnus n temmurt dewren d Udayen, minzi tewda-dd xasen tigg w udi zeg Wudayen. 

Anqam n Wudayen x reedyan nsen 

9 4 Deg uyur wiss teneac, wenni d ayur n Adar, deg wass wiss trettac zzayes, umi dd-tiwed 
rweqt i di tuya ad ggen awar n ujegid d uzerf nnes, deg wass i di tuya ttrajan reedyan n 
Wudayen ad xasen mmendaren, tuya rhar s reeks, mayar Udayen mmendaren x yenni ten 
icarhen. 2 Ssmunen Udayen di tneddam nsen di marra leamalat n ujegid Ahacwiruc, mahend 
ad wten inni tuya ittexsen ad daysen ggen ryar uca ura d ijj mma izemmar ad iqqim ibedd 
zzatsen, minzi marra regnus tuya fecren s tigg w udi n Wudayen. 3 Marra arruyas n leamalat d 
ijegiden i igan sadu ujegid d lwulat d imsexxaren n ujegid wcin afus i Wudayen, minzi tigg w udi 
n Murdaxay tewda xasen, 4 minzi Murdaxay tuya yars ccan di taddart n ujegid uca rexbar nnes 
iffey yar marra leamalat, minzi aryaz Murdaxay tuya ccan nnes iggur yarenni ead. 5 Yerben 
Wudayen marra reedyan nsen am ten ccaten s ssif, s uneqqi d uhellek. Ggin ak-d reedyan 
nsen mammec xsen. 6 Di lqelea n Cucan nyin u hellken Udayen xemsa-mya n yeryazen. 7 Ufa 
d Farcandata d Dalfun d Acfat 8 d Furata d Adalya d Aridata 9 d Farmacta d Arisay d Ariday d 
Wayzata, 10 eecra n ihenjiren n Haman, mmis n Hamadat, reedu n Wudayen, nyin ten, maca war 
sswizzden ca ifassen nsen yar tkeccadt. 11 Deg wass nni d ijj iwyen-dd qedda n imettan zzat i 
wudem n ujegid di lqelea n Cucan. 12 Inna ujegid i tjegidt Istir “Di lqelea n Cucan Udayen nyin 
u hellken xemsa-mya n yeryazen ura d eecra n ihenjiren n Haman. Min i ya yiri ggin ead di 
leamalat nnedni n ujegid? Min ead yarem d mezri? Ad am immewc! Min igan d tutra nnem? Ad 
yarem tiri!” 13 Xenni tenna Istir “Mara mlih i ujegid, ejj ad immewc ttesrih i Wudayen i igan di 
Cucan ura d tiwecca mahend ad ggen elahsab azerf n wass-a uca ejj ad ayren eecra n ihenjiren 
n Haman yar tehnact.” 14 Xenni inna ujegid, ad ggen ammu. Rexdenni itwassuffey-dd ijj n uzerf 
di Cucan uca uyren eecra n ihenjiren n Haman. 15 Udayen nni igan di Cucan, munen eawed 
deg wass wiss arbeetac zeg uyur n Adar uca nyin tert-mya n yeryazen, maca war sswizzden 
ca ifassen nsen yar tkeccadt. 16 Munen eawed Wudayen nnedni di leamalat n ujegid hima ad 
kkaren di ttwee n tudart nsen u hima ad ttfen rehna zi yar reedyan nsen. Nyin xemsa u-sebein- 
araf n yeryazen jar inni ten icarrhen, maca war sswizzden ca ifassen nsen yar tkeccadt. 

Areqqem n reid n ‘Purim’ 

17 Man aya imsar deg wass wiss trettac n uyur n Adar u deg wass wiss arbeetac zzayes areyyhen 
uca ggin t d ijj n wass n zzardet d refrahet. 18 Udayen nni igan di Cucan, munen deg wass wiss 
trettac n uyur ura deg wass wiss arbeetac uca nitni areyyhen deg wass wiss xemmestac uca ggin 
t d ijj n wass n zzardet d refrahet. 19 X uyenni Udayen, inni igan di rkampu, inni izeddyen di 
tneddam bra rehyud, ggin ass wiss arbeetac n uyur n Adar d ict n temsart n refrahet d zzardet 
u d ijj n wass d asebhan, ass i di kur ijj issekka ariyalut i wennedni. 20 Izemm Murdaxay ime- 
zruyen-a uca issekk tibratin i marra Udayen nni igan di marra leamalat n ujegid Ahacwiruc, i 
yenni igan yudsen d inni igan igg w ejen, 21 mahend ad ten arren ad hdan ass wiss arbeetac n uyur 
n Adar ura d wass wiss xemmestac zzayes, zeg usegg w as ar asegg w as nnedni - 22 elahsab ussan i 
di ttfen Udayen arrahet zi reedyan nsen, u dahsab ayur nni tuya i d asen ibeddren zi rehzen yar 
refrahet u zeg wecdan yar wass asebhan - hima ad ten arren d ussan n zzardet d refrahet u hima 
kur ijj ad issekk ayiralut i wennedni u hima ad ween i imezrad. 23 Qebren Wudayen min bdan 
ad dfaren ead u min d asen yuran s ufus n Murdaxay, 24 minzi Haman, mmis n Hamadata, Axaxi, 
reedu n marra Udayen, tuya ittxarres ict n texceft didd i Wudayen mahend ad ten ihellek u 
minzi tuya indar Pur, aqa-t d taqedduht, hima ad ten yareddeg u ad ten ihellek, 25 maca umi 
dd-tusa Istir zzat i wudem n ujegid, yumur netta s tira mahend ad yarr x uzegif nnes taxceft-a 
taeeffant, tenni tuya ixarres didd i Wudayen, uca uyren tarwa nnes yar tehnact. 26 X uya fay an 
ussan-a ‘Purim’, zeg isem n ‘Pur’. X uya, zi ssibbet n wawaren n tebrat-a u zi ssibbet n min zrin 
s yixef nsen zi man aya u zi ssibbet n min d as imsaren, 27 kkaren ad hdan ussan-a uca qebren 
Wudayen i yixef nsen u i tarwa nsen u i marra inni yarsen dd-iqqnen, mahend war sseeddun ca 
ad hdan tnayen n wussan-a am mammec xasen itwari u elahsab rweqt i yarsen itwaggen i kur 
asegg w as 28 uca ad idaren u ad hdan ussan-a di kur jjif, di kur tawacunt, di kur leamala u di kur 
tandint u war sseeddun ca ussan-a n Purim jar Wudayen u war ittetwagg uneggar yar ridaret 
nsen s tarwa nsen. 29 Tajegidt Istir, yegis n Abihayil, tura jmie ak-d Wuday Murdaxay, s marra ti- 
zemmar, hima ad arekkzen twarat nnednit tabrat-a x tmesfact n Purim. 30 Issekk tibratin i marra 
Udayen di mya u-sebea u-eicrin n leamalat n tgeldit n Ahacwiruc, jmie ak-d wawaren n rehna 
d tesdiqt, 31 hima ad neyycen ussan-a n Purim di rweqt nsen itwaggen, am mammec i d asen 
yumur Wuday Murdaxay, jmie ak-d tjegidt Istir, u am mammec ggin x yixef nsen u x tarwa nsen 
timesrayin am uzummi d uwettu n ugejdur. 32 Min itwannan zi Istir igga ad irin wawaren-a x 
Purim bedden uca twarin deg ijj n wedlis. 

Remyaret tameqqrant n Murdaxay 

-i s \ 1 Ajegid Ahacwiruc igga ljizya xyinni sadu nnes di temmurt u di tegzirin n rebhar. 2 Marra 
-LVJmin igga n jjehd d tzemmar ura d abarreh x remyaret n Murdaxay, wenni i d as iwein 
i ujegid ijj n ccan imyar, ma war ten yurin deg wedlis n usettef n ijegiden n Madya d Lfurs? 
3 Minzi tuya Murdaxay d wenni wiss tnayen awarni i ujegid Ahacwiruc uca tuya-t d ameqqran 
jar Wudayen u attas zeg aytmas ardan zzaysen u netta tuyayarezzu min igan hsen i rgens nnes 
u tuya issawar s rxar x marra zzarieet nnes. 


9:27 ‘tarwa’ - s Teibranit ‘zzarieet’. 

ADLIS AMEZWARU - IZEHHIDEN 1-41 

I 1 Sseed n weryaz, 

wenni war igguren di ccwar n iseffanen, 
d wenni war ibedden deg webrid n imednab, 
d wenni war iqqimen x rkursi n yenni issehqaran, 

2 maca refrahet nnes aqa-tt di ccariea 
u ittegg itt ass d giret. 

3 Ad yiri am ict n tcejjart i itwazzun yar iyezran n waman, 
tenni itticcen ryiget nnes di rweqt nnes, 
afar nnes war ittizey. 

Marra min ittegg, ad yiri. 

4 War ttirin iseffanen ammu, 

minzi nitni am icarfa ittawyi t usemmid. 

5 Minzi iseffanen war ttbeddin ca deg wass n rehsab 
ura d imednab di tmesmunt n imseggaden, 

6 Minzi SIDI issen abrid n imseggaden, 
maca abrid n ieeffanen aqa ad ifna. 


2 1 Mayemmi tthajen regnus 

u ttemtimen regnus s wawaren ixwan? 

2 Kkaren ijegiden n temmurt 

uca mmcawaren rhukkam marra didd i SIDI 

u didd i Lmasih nnes: 

3 ‘Ejj aney ad nqess iceddiyyen nsen 
u ad xaney nessbeeeed tisyunin nsen!’ 

4 Wenni izeddyen deg ujenna, idehhec, 

Sidi inu ad zzaysen istehza. 

5 Xenni ad kidsen issiwer s lyadab nnes 
uca s rhaduq n lyadab nnes ad ten issigg w ed. 

6 ‘Necc aqa dehney Ajegid inu, 
x Sihyun, adrar inu iqeddsen!’ 

7 Necc ad barrhey tikkest n wawar! 

SIDI inna ayi 

‘Cek d Mmi, jjiy-dd cek ass-a!’ 

8 Ttar zzayi u necc ad ac wcey regnus d rwart 

ura d tineggura n temmurt ad yark irint d agra i cek. 

9 Ad ten trebzed s yijj n weqdib n wuzzar, 

ad ten tarzed d tarezzit amecnaw ijj n uyarraf n traxt. 

10 Rexxu xenni, a ijegiden, irim d ifehhamen, 
tebbtem ixef nwem, a rqudat n temmurt! 

11 Sexxarem i SIDI s tigg w udi 
u farhem s tarjijjet. 

12 Sudmem Mmis, hima netta war ittxeyyiq 
u ad tetwahellkem kenniw deg webrid, 
waxxa axeyyeq nnes itwasseyri drus waha. 

Sseed n marra inni i yars-dd yarewren. 


1 Azehhed n Dawud, umi yarwer zeg wudem n mmis Abcalum. 

2 A SIDI, inni d ayi ihessaren aqa kettaren, 
attas aqa-ten didd inu. 

3 Attas aqa qqaren x reemar inu 

l I netta war din igi usenjem yar AREBBl!’ Silah. 

4 Aheqqa cek, a SIDI, d aserqi i necc, aeugi inu, 
uca cek d wenni issgaseden azegif inu. 

5 S tmijja inu rayiy i SIDI 

uca netta yarra-dd xafi zeg wedrar nnes iqeddsen. Silah. 

6 Senndey uca ikka xafi yides, 
faqey-dd, minzi Arebbi isawen ayi. 

7 War gg w idey zi eecra n ruruf n rgens, 

inni i d ayi dd-innden ssbedden ixef nsen x iyezdisen inu. 

8 Kkar, a SIDI, senjem ayi, 

a AREBBI inu, minzi cek tewtid marra reedyan inu yar uyesmir, 
aqa teddzed tiymas n ieeffanen. 

9 Asenjem aqa-t zi SIDI, 

ad tiri lbaraka nnek x rgens nnek. Silah. 


umeqqran n imeynajen. Ak-duzenzun. Azehhed n Dawud. 

2 Arr-dd xafi xmi dd ttrayiy, a AREBBI n tsegda inu! 

Di rehsaret aqa cek teggid ayi ttasis. 

Hinn xafi u ser-dd yar tzagit inu! 

3 Tarwa n yijj n weryaz, ar mermi i ya yiri ueugi inu d rear? 

Ar mermi i ya texsem rbater, 

ad tarzum x ixarriqen? Silah. 

4 Snem xenni, aqa SIDI ihuzz i yixef nnes ijjen i di iga arda nnes. 
SIDI ad ayi iser xmi d as i ya rayiy. 

5 Arjijjem, u war xettim. 

Siwrem deg wur nwem di rectu nwem uca susmem. Silah. 

6 Qeddmem tiyarsa n tsegda 
u ttecremx SIDI. 

7 Attas qqaren ‘Wi d aney i ya issecnen rxar?’ 

A SIDI, ejj ad xaney-dd tenqar tfawt n wudem nnek, a SIDI! 

8 Cek tessfarhed ayi deg wur inu 

ktar di rweqt i di tuya imendi nsen d binu n jdid nsen weseen attas. 

9 Di rehna ad zzrey u ad ttsey, 

minzi myir cek, a SIDI, ad ayi tesszedyed di raman. 


^ 1 1 umeqqran n imeynajen, ak-d temja. Azehhed n Dawud. 

2 A SIDI, ser-dd i min i ya iniy, 
fehmet i unixses inu. 

3 Hekkar i tmijja n uzaweg inu, 
a Ajegid inu u AREBBI inu, 
aqa i cek i umi ttzagiy. 

4 Yar tuffut, a SIDI, tesrid cek i tmijja inu, 
yar tuffut nnqerbey-dd yark 

uca qqimey ttrajiy. 

5 Cek war tegid ca d AREBBI nni ittexsen tueeffna, 
bnadem aeeffan war yark ittiff ayimi. 

6 Ibuhar iyyen war qqimen bedden zzat i tittawin nnek, 
cek tcarrhed marra inni itteggen ryar. 

7 Ad thellked ayt bu-ixarriqen. 

SIDI itteiffa aryaz n idammen d ryecc. 

8 Maca s remyaret n tmexsiwt nnek icewwaren ad adfey necc yar taddart nnek, 
ad ac adarey yar zzawect nnek iqeddsen s tigg w udi zzayek. 

9 A SIDI, suyur ayi x webrid n tsegda nnek 
di ttwee n yenni i d ayi ihettan, 
seggem abrid nnek zzat i wudem inu. 

10 Minzi deg uqemmum nsen war din bu raman, 
jjuf nsen d axeyyeb, 

tmijja nsen d ander yarezmen, 
arebbun txancet s yires nsen. 

11 Dsa ten, a AREBBI, 

ejj iten ad wdan s ccwar nsen, 

azzer xasen di ssibbet n wattas n ixettan nsen, 

minzi nitni yewwyen xak. 

12 Jjem marra inni xak ittecren ad farhen, 
ejj iten ad sriwerwen i rebda. 

Cek tfaryed xasen 

u inni ittexsen isem nnek ad negzen s refrahet i y arsen dayek. 

13 Minzi cek, a SIDI, ad tbarked amseggad, 

ad as tquwwared s uhinni am s ict n tcappa n userqi d ameqqran. 

^ I umeqqran n imeynajen. Ak-d uzenzun x ufiru wiss tmenya. Azehhed n Dawud. 

2 A SIDI, war d ayi ttweddab di lyadab nnek 
u war d ayi ttextix ca deg wesear nnek! 

3 Hinn xafi, a SIDI, mayar necc aqa arxuy. 

Sgenfa ayi, a SIDI, mayar ixsan inu ttarjijjin! 

4 Wah, reemar inu yarjef attas 
u cek, a SIDI, a? mermi? 

5 Dwer-dd, a SIDI, fekk reemar inu, 

senjem ayi di ttwee n tmexsiwt nnek icewwaren. 

6 Minzi di rmewt war dinni bu ridaret nnek. 

Wi cek i ya iqadan di raxart? 

7 Necc uhrey s inixsisen inu. 

Giret tekmer necc ssuffey qama inu, 
ura d tassut inu tettebteb qae s imettawen. 

8 Titt inu teyri s wecdan, 

aqa-tt tetwacc zi marra iyrimen inu. 

9 Agg w jem xafi, marra inni itteggen rmuesiyyet, 
minzi SIDI isra i tmijja n imettawen inu. 

10 SIDI isra i uzaweg inu, 

SIDI ad iqber tzagit inu. 

11 Marra rsedyan inu ad ten terqef refdihet d unexrie, 
ad dd-dewren yar deffar, 

ak-d warmac n tittawin ad ssedhan. 

fj l Ijj n yezri n Dawud deg wattas n tmijjiwin nni iyennej i SIDI di ssibbet n Kuc, Abinyamini. 

2 A SIDI, Arebbi inu, aqa xak i ttecrey! 

Senjem ayi zi marra inni xafi ittazzren uca fekk ayi! 

3 Mahend netta war d ayi izeeeef am weyrad u ad ayi imezzeq, 
rami war din wi i ya ifekken! 

4 A SIDI, AREBBI inu, mara necc ggiy man aya, 
mara din ca n ryecc irseq deg ifassen inu, 

5 mara necc xerfey wenni akidi iddaren di rehna s ryar, 

- maca necc ssnejmey wenni i d ayi ijeyyfen x walu -, 

6 xenni ejj ad yazzer reedu x reemar inu u ad ayi iedu 
u ad iefes x tudart inu 

u ad issezdey netta aeugi inu di teejjajt! Sila. 

7 Kkar-dd, a SIDI, di lyadab nnek, 

suera ixef nnek x wehjam n yenni i d ayi ihessaren 

u faq di ttwee inu, aqa teggid tumured lhukm. 

8 Ijj n weydud n regnus ad ac dd-inned 

u sennej nnes ad dd-tdewred yar sennej. 

9 SIDI ad ihakem regnus. 

Egg dayi rheqq, a SIDI, elahsab tasegda inu 
u elahsab rekmaret i xafi yarsin. 

10 Sbedd tueeffna n ieeffanen u semten amsegged, 

cek, wenni iqegben urawen d tyezzar, a AREBBI iseggden! 

n Tcappa n userqi inu yar AREBBI, 
amsenjem n imseggmen n wurawen. 

12 AREBBI d ijj n rqadi iseggden, 
ijj n Arebbi nni isexxden kur ass. 

13 Mara war dd-ieqib, ad isseqdee netta ssif nnes, 
ad imhed rqews nnes uca ad xas ineyyec. 

14 Igga xas resnah ineqqen, 

iggur ad yarr fritcat nnes d isefdawen yareqqen. 

15 Xzar, aqa iwda-dd xas rehriq n tarwa n rmuesiyyet 
u iksi ddeyset n tamara 

uca yuru-dd ixarriqen. 

16 Iqqaz ijj n wehfur uca issugey it, 

maca d netta sy ixef nnes i iwdan deg wehfur nni i igga. 

17 Arber nnes ad yars-dd idwer ar azegif nnes 
u rexcunet nnes ad dd-tehwa x uceqquf nnes. 

18 Ad qadiy SIDI x tsegda nnes 

u ad zehhdey i yisem n SIDI, n Ameugi x kurci. 

g 4 I umeqqran n imeynajen, s teynintn Ujitti. Azehhed n Dawud. 

2 A SIDI, Arebbi nney, mammec icennee yisem nnek x marra tammurt, 
cek d wenni iggin leadama nnek sennej i ijenwan. 

3 Zeg uqemmum n ihenjiren d iseyman 
teggid jjehd x yenni i cek ihessaren, 

hima ad tbelleed abrid x reedu u x wenni yarezzun ad intaqem. 

4 Mara twariy ajenna, rxedmet n idewdan nnek, 
taziri d yetran, inni teggid cek, 

5 min iena xenni bnadem, aqa cek txarrsed days 
u mmis n bnadem, aqa cek txezzared yars? 

6 U cek tarrid t cwayt qell i AREBBI, 

u tewcid as ict n temrist n ueugi d reezz. 

7 Tarrid t netta ad ihkem x tmegga n ifassen nnek. 

Tuya tessarsed marra swadday i idaren nnes, 

8 ihuriyyen d ifunasen, marra ina, daysen eawed rmar n yeyyar. 

9 Ijdad n ujenna d iserman n rebhar, 
marra min ittcuqan ibriden n rebhur. 

10 A SIDI, Sidi nney, mammec icennee yisem nnek di marra tammurt! 


^ 1 1 umeqqran n imeynajen. S teynint n ‘Anuri n memmi’. Azehhed n Dawud. 

2 Necc ad qadiy SIDI s marra u? inu, 
necc ad barrhey marra reejayeb nnek. 

3 Ad zzayek farhey ad zzayek sriwriwey. 

Necc ad zehhdey i yisem nnek, 

a cek, Ameugi x kurci! 

4 Umi reedyan inu dewren yar deffar, wdan u yeryen zzat i wudem nnek. 

5 Mayar cek twennid ayi tasyart inu u tbelleed ddeewet inu, 
teqqimed x rkursi, a cek d rqadi d amsegged. 

6 Cek teaqbed regnus, thellked aeeffan, 
temhid isem nsen i rebda qae. 

7 Reedu, aqa nitni twaqdan, aqa-ten d rxirbat i rebda. 

Tyedred tineddam nsen, ridaret nsen tefna. 

8 SIDI ittyima i rebda. 

Issbedd rkursi nnes i rehkam. 

9 Netta ad icarree ddunit s tsegda 
u ad ihkem regnus s rheqq. 

10 SIDI d lburj yueran i wenni ittmendaren, 
ijj n lburj yueran deg wakuden n rehsaret. 

11 Inni issnen isem nnek, ad xak ttecren, 

mayar inni xak yarezzun, war daysen tsemmhed, a SIDI. 

12 Zehhdem i SIDI, wenni izeddyen x wedrar n Sihyun, barrhem s tmegga nnes jar regnus. 

13 Minzi netta yarezzu x usizzer n idammen, ittxarras daysen. 

War ittu ca iyuyyan n rmusakin. 

14 Hinn xafi, a SIDI, 

xzar yar ? eyben inu i dd-yusin zeg inni d ayi icarrhen, 
cek d wenni i d ayi ya issgaeeden zi tewwura n rmewt, 

15 hima ad barrhey s marra ccan nnek 
di tewwura n yegis n Sihyun. 

Necc farrhey x usenjem nnek. 

16 Regnus wdan deg wehfur i iggin nitni. 

Adar nsen itwacedd di tracca 

nni ssnuffaren nitni simant nsen. 

17 SIDI idwer itwassen. 

Netta yuya tasyart, 

aeeffan innuy di tmegga n ifassen nnes. Ejj ifiran ad denddnen. Sila. 

18 Ieeffanen ad dd-dewren yar raxart, 
marra regnus nni ittun AREBBI. 

19 Maca amezrud war itwattu i rebda, 
war itwaqettee rayas n rmusakin i rebda. 

20 Kkar, a SIDI, hima war iddikk w ir bnadem ijhed ktar. 

Ejj regnus ad twacarreen zzat i wudem nnek. 

21 Sigg w ed iten, a SIDI, 

ejj regnus ad ssnen aqa nitni d iwdan wahal Sila. 

-i r\ x A SIDI, mayemmi teqqimed tigg w ejed ammu ? 

-L Mayemmi tessnuffared ixef nnek deg wakuden n rehsaret? 

2 S nnfaxet ideffar ueeffan rmeskin. 

Aqa ad yiri ad twattfen di tmeemac i di ttxarrsen. 

3 Mayar aeeffan isseuga ixef nnes 
yar mezri n reemar nnes, 
ittbarek ademmae, 

ittceqqaf di SIDI. 

4 Aeeffan amecnaw wenni issgaeeaden tinzar nnes yar ujenna, 
war ittbeqqec. 

“War din AREBBI”, man aya d marra min di ittxarres. 

5 Marra ibriden nnes tteffyen as mlih kur twarat. 

Rehkamat nnek ttuerant xas. 

Ittzawar marra inni t ihessaren. 

6 Netta iqqar deg wur nnes “War ttenhezziy, 
mayar zi jjir ar jjir war d ayi ireqqef ura d ijj n ryar.” 

7 Aqemmum nnes dayes nneeret, 
iccur s ixarriqen d ddeg. 

Sadu yires nnes aqa din tamara d rmuesiyyet. 

8 Netta ittyima yar texceft di dcurat, 

deg imucan innuffaren, ineqq inni war iggin ca. 

Tittawin nnes mmendarent x rmeskin. 

9 Irbet deg wemcan innufaren, 
am weyrad deg udurri n uxeccab. 

Netta itthekkar hima ad yacar rmeskin. 

Ittacar rmeskin umi t ijebbed di tracca nnes. 

10 Netta ihekk w a-dd yar wadday, ittadar 

u rmeskin iwetta jar waccaren nnes ijehden. 

11 Iqqar deg wur nnes “AREBBI ittu, 
netta issnuffar udem nnes, 
eemmars ad t izar.” 

12 Kkar, a SIDI, AREBBI, ssgaeeed afus nnek, 
war ttettu rmusakin. 

13 Mayemmi ittceqqaf ueeffan di AREBBI, 
mayemmi iqqar deg wur nnes 

“Cek war tettbeqqaced!” 

14 Aqa cek tezrid, minzi twarid tamara d wecdan 
mahend ad ten tessarsed deg ufus nnek. 

Rmeskin ittarr-dd yark s uzegif. 

Cek d ameawen n uyujir. 

15 Arz ayir n ueeffan 

u beqqec ryar n wenni itteggen tueeffna 
af war ttifed walu cad. 

16 SIDI d ajegid i rebda qae. 

Regnus twatehhan zi temmurt nnek. 

17 A SIDI, cek tesrid i mezri n imwadeen, 
ad tessmetned urawen nsen, 

ad yarsen tmeyyred amezzuy nnek 

18 hima ad tewced tasyart i uyujir u i wenni itwahessaren, 

mahend ura d ijj n bnadem x temmurt war ittyimi issagg w ad cad ura d iij. 

1 1 umeqqran n imeynajen. Zi Dawud. 

Necc ttecrey x AREBBI. Mammec teqqarem i reemar inu 
“Arewrem yar idurar, a ijdad!”? 

2 Mayar xzar, ieeffanen aqa mehhden rqews, 
ssrusan fritcat nsen yar ufiru 

hima ad wten di tagest deg inni umi isegged wur. 

3 Wah, dsusa n ddunit twareddgen! 

Min izemmar xenni ad yegg umsegged? 

4 SIDI izeddey di reqsar nnes iqeddsen, 
rkursi n SIDI ittbedda deg ijenwan. 

Tittawin nnes ttwarant, 

rxezrat nnes arezzunt di tarwa n bnadem. 

5 SIDI ittbeqqec amsegged, 

maca reemar nnes itteiffa aeeffan d wenni ittexsen reunf. 

6 Netta ad iwwet ieeffanen s ijj n wenzar n txecfin, 

timessi d recbariyyet d ict n tharyat tameqqrant ad irint d tasyart n rkas nnes. 

7 Minzi SIDI d amsegged, 
ittexs timegga iseggden. 

Marra inni igguren nican ad zaren ayembub nnes. 

I umeqqran n imeynajen. Azehhed n Dawud. X ufiru wiss tmenya. 


2 Senjem, a SIDI, minzi asdiq itwaqda, 
mayar war din ead imtiqqan jar tarwa n bnadem. 
3 Nitni ssawaren jarasen s ixarriqen, 
s iyencicen ccuren s ushinneb iyekk w an, 
aqa ssawaren s tnayen n iyembab. 


4 Ejj SIDI ad iqdee marra iyencicen s ushinneb iyekk w an, 
ura d ires s wawaren n nnfaxet. 

5 inni iqqaren “S yires nney ad yarney yiri uqarru imyar, 
iyencicen aqa-ten nney! 

Man wen igan xaney d sidi?” 


6 “Di ssibbet n ddeg i itteggen x rmusakin ura di ssibbet n iyuyyan n imezrad, 
ad kkarey rexxu necc”, inna SIDI. 

’’Wenni x tuya idduqez, ad t awyey di raman.” 

7 Awaren n SIDI aqa-ten d awaren sfan, 

twassizdgen am nnuqart deg ijj n rkas i ufesyi di temmurt, 
twassizdgen sebea n twarawin. 


8 Cek, a SIDI, ad ten tehdid, 
ad aney tessared zi jjir-a, 

i rebda qae. 

9 Iceffanen gguren nnden mani mma, 
xmi i ya ikkar ddeg jar tarwa n bnadem. 



I umeqqran n imeynajen. Azehhed n Dawud. 


2 Mechar ead, a SIDI, i d ayi i ya tettud? 

A? mechar ead i xafi i ya tessnuffared ayembub nnek? 

3 Mechar i iqqimen ad ggey ead rehmum di reemar inu, 
acdan deg wur inu mku? ass? 

Ar mermi i ya isseuga reedu inu ixef nnes xafi? 


4 Xzar-dd, arr-dd, xafi a SIDI, AREBBI inu! 

arzem ayi tittawin inu, hima necc war ttettsey ides n unuri, 

5 hima reedu inu war iqqar 

“Necc yellbey xas!”, wenni i d ayi ihessaren war ifarreh, 
mara ggurey faryey. 

6 Necc ttecrey x tmexsiwt nnek icewwaren. 

Ur inu ad ifarh x usenjem nnek. 

Necc ad yennjey i SIDI, 
mayar netta igga dayi rxir. 

I umeqqran n imeynajen. Azehhed n Dawud. 


Abuhari inna deg wur nnes “War din bu AREBBl!” 
Nitni ttaredgen, tteggen timesrayin idexsen, 
war din ura d ijj ittegg min icnan. 


2 SIDI ixezzar-dd zeg ujenna yar tarwa n iwdan 
hima ad izar, ma din hed days refhamet, 

ijj wenni yarezzun AREBBl. 

3 Marra ffyen zeg webrid, 
aqa-tenjmie dewren d ieeffanen, 
war din ura d ijj ittegg rxar, 
ura d ijj. 


4 Marra inni itteggen rmussiyyet ma war yarsen bu tussna, 
inni ittetten rgens inu amecnaw xmi ttetten ayrum? 

Nitni war ttrayan x SIDE 

5 Aqa tewda-dd xasen din tigg w udi temyar, 
mayar AREBBl aqa-t ak-d jjir n imseggaden. 

6 Kenniw tnefdem array n ? emsakin, 
minzi SIDI d amcan nnes n tarewra. 


7 Ih, aqa asenjem n Israyil ad dd-yas zi Sihyun! 
Xmi dd i ya yarr SIDI imehbas n rgens nnek, 
ad yarceq Yasqub, 
ad ifarh Israyil. 



1 Azehhed n Dawud. 


A SIDI, man wen i ya iqqimen deg uqidun nnek? 
Man wen i ya izedyen x wedrar nnek iqeddsen? 


2 Wenni igguren di rekmaret n tudart nnes u ittegg tasegda 
u wenni issawaren tidett deg wur nnes. 

3 Wenni war ittceqqafen s yires nnes, 
wenni war itteggen ryar i ieciren nnes 
u war ittzawar ajjar nnes. 

4 Wenni immendaren zi Arebbi aqa itwassehqar di tittawin nnes, 
maca inni ittegg w eden SIDI, ittweqqar iten. 

Ijjug di txessart nnes 
war t ittbeddir. 

5 Wenni war itticcen tmenyat n nnuqart nnes s arriba 
u war ittettef arracka didd i wenni war di igin reib. 

Wenni itteggen man aya, 

war iggur ad ifary i rebda. 

let n tira yugyen ineqeen. Zi Dawud. 


Hda xafi, a Arebbi, mayar necc arewrey-dd yarek. 


2 Reemar inu tenna i SIDI “Cek d Sidi inu, 
u?a d rxar inu, war din min xak yusran!” 

3 X imqeddasen i izeddyen x temmurt u x ayt n ttasir et, 
aqa marra arda inu aqa-t akidsen. 

4 Tamara n yenni ideffaren ammu deyya ijj n arebbi nnedni, ad twaktarent. 
Necc war ttfarriyey tawhibt nsen n useyyeb n idammen 

u war ttidarey ismawen nsen x iyencicen inu. 


5 SIDI d tasyart inu d rkas inu. 

Cek tettfed taqedduht inu deg ufus nnek. 

6 Ifiran n feebar kkaren ayi-dd deg imucan isebhen, 
wah, tasyart aqa tusa-dd xafi mlih. 

7 Necc ad barkey SIDI, wenni i d ayi ineshen. 

Ufa s giret ssremdent ayi tyezzar inu. 

8 Necc rebda tteggey SIDI zzat i tittawin inu. 

Umi netta iga x ufus afusi inu, 

necc war farryey. 

9 S uyenni ur inu ifarreh 
u aeugi inu ittarciq. 

Wah, ura d aysum inu ad iddar s raman. 

10 Mayar cek war tsemmhed ca di reemar inu di raxart, 
u war tettarrid asdiq nnek ad izar ryecc. 

11 Cek ad ayi tessecned abrid n tudart, 
tyawant zi refrahet aqa-t zzat i uyembub nnek, 
nniemat aqa-ten deg ufus nnek i rebda. 



Tazagit n Dawud. 


A SIDI, ser yar min igan nican, ggem rbar i uyuyyi inu, 

ewe amezzuy xmi ttzagiy s iyencicen war zzaysen dd-ittekk ca uxarriq. 

2 Ejj rheqq inu ad iffey zi zzat i wudem nnek, 

ejj tittawin nnek ad xezzarent yar min igan iseggden. 

3 Cek tqegbed ur inu, tarzud days s giret. 

Tjarrbed ayi, maca war tufid walu. 

Mara xarsey di ca war ihri, war dd-teffiy ca zeg iyenciden inu. 


4 X min tteggen iwdan, 
aqa necc hdiy ixef inu, 

elahsab awar zeg iyencicen nnek, zi tebridin n ayt-reunf. 

5 Ggiy isuraf inu di jjurrat n idaren nnek, 
hima war farryen idaren inu. 

6 Necc rayiy xak, minzi cek ad xafi-dd tarred, 
a Arebbi, ewe ayi amezzuy, ser i min ya iniy. 

7 Iri ad tetwafarzed s tmexsiwt nnek icewwaren, 

cek d wenni i issenjamen inni yarezzun mani i ya y are wren 
zeg ufus n yenni i ittyewwyen x ufus nnek afusi. 

8 Hda ayi am weryaz amezyan deg yegis n titt nnek, 
snuffar ayi di tiri n wafriwen nnek 

9 zeg ieeffanen inni d ayi ihessaren, 

inni d reedyan n reemar inu, inni d ayi ittquwwaren. 

10 Nitni belleen ixef nsen s tdunt nsen, 
s uqemmum nsen ssawaren s nnfaxet. 

11 Rexxu quwwaren nitni i isuraf nney, 

tittawin nsen mmuqqrent mahend ad aney ndaren yar temmurt. 

12 Netta yarwes deg weyrad nni imezzren ad imezzeq taymart nnes, 
x yijj n weyrad d amezyan izeddyen deg imucan innuffaren. 

13 Kkar, a SIDI, ruh msagar akides, yder-it yar temmurt. 

Fekk reemar inu s ssif nnek zeg ueeffan, 

14 s ufus nnek zeg iryazen, a SIDI, zeg iryazen 
nni yarsen ddunit d tasyart min ttekken ddaren, 
inni zi tetteemmared aeeddis nsen s reknuz inuffaren, 
ufa d ihenjiren nsen twayawanen, 

ttejjan min iqqimen nitni i tarwa nsen. 

15 Necc ad zarey ayembub nnek di tsegda, 

ad dd-dewrey jjiwney s waddud nnek xmi dd i ya faqey. 


-i q 1 1 umeqqran n imeynajen. Azehhed n Dawud, amsexxar n SIDI 
-L Oi issiwren awaren n yezri-ya i SIDI 
deg wass umi t ifekk SIDI 

zeg ufus n marra reedyan nnes u zeg ufus n Cawul. 


2 Netta inna 

“Necc ttexsey cek, a SIDI, jjehd inu d cek. 

3 SIDI d tasdart inu d lburj inu d amsenjem inu, 
Arebbi inu, jjarf inu, necc yars i ya arewrey. 

Cek d aserqi inu d yicc n usenjem inu, 

lburj inu yueran. 

4 Necc rayiy-dd x SIDI, wenni isdahegen asemyar, 
u necc aqa twassnejmey zi reedyan inu. 


5 Iseywan n rmewt nnden ayi-dd, 
ssigg w edent ayi rhemrat n waman ihajen. 

6 Iseywan n raxart carfen ayi, 
tixeefin n rmewt hsarent ayi. 

7 Di rehsaret inu rayiy-dd x SIDI, u x AREBBI inu i x dd-rayiy. 
Zi zzaweet nnes isra netta i tmijja inu 

uca iyuyyan inu udfen yar imezzuyen nnes. 

8 Xenni tenhezz u tarjijj temmurt, 

dsusa n idurar ttrahen-dd ttasen-dd u nhezzen, 

mayar lyadab nnes tuya itwassary. 

9 Ddexxan igaeeed-dd zi tenzarin nnes u timessi zeg uqemmum nnes tsard, 
refhem ittehduduqen itwassary zzayes. 

10 Netta ijja ajenna ad yadar uca xenni ihwa-dd netta, 
aqa din ijj n useynu d abarcan sadu idaren nnes. 

11 Netta indeh x ijj n uxirub, wah idwa, 
uca ihewwem x wafriwen n usemmid. 

12 Netta igga tagest am ijj n udurri x yixef nnes, am texzant nnes n ifetwan, 
ijj n wegraw n waman, iseynuten iqelljen ibbarecnen. 

13 Zi tissiqt qibac nnes twassaryen refhem ittehduduqen. 

14 Uca ijja SIDi ajjaj ad idduqqez zeg ujenna, 

Ameugi x kurci igga tmijja nnes ttnefrara. 

15 Netta issekk fritcat n rqews nnes uca ibezzee iten, 
izzaryed assamen uca issigg w ed iten. 

16 Tisiwin n iyezran dewrent ttbanent, 

dsusa n ddunit dewren earran 

zeg utextex n SIDI, 

zeg usudi n reewin zi tenzart nnes. 

17 Zi sennej issizzwed-dd afus nnes , yiwi ayi, 
ijbed ayi-dd zeg waman myaren. 

18 Netta ifekk ayi-dd zi reedu inu ijehden, zeg inni i d ayi icarrhen, 
minzi nitni tuya jehhden xafi. 

19 Nitni hsaren ayi deg wass n arziyyet inu, 
maca SIDI tuya d ameemmed inu. 

20 Netta indeh ayi yar ttasie uca issenjem ayi, 
mayar netta tuya isseizza ayi. 

21 SIDI ixref ayi elahsab tasegda inu, 
elahsab tazdugi n ifassen inu ixeges ayi. 

22 Mayar necc ttfey ibriden n SIDI, 

war heyydey ca x AREBBI inu s uxeyyeb. 

23 Mayar marra rheqq nnes tuya zzat i tittawin inu, 
war heyydey ca x twessa nnes. 

24 Dewrey akides kemrey, 
hdiy ixef inu zi rmuesiyyet inu. 

25 SIDI ixref ayi anect n tsegda inu, 

anect n tazdugi n ifassen inu zzat i tittawin nnes. 

26 1 umedduker asdiq i tegid cek d amedduker asdiq, 
i bu-teyrudt ikemmren i tegid cek tkemmred. 

27 Ak-d wenni isfan aqa tesfid ktar, 
ak-d wenni ifaryen aqa tfaryed ktar. 

28 Cek tessnejmed rgens itwahsaren. 

Tittawin imeeffaren ad tent tessehwid. 

29 Minzi cek d refnar inu, SIDl! 

AREBBI inu ittegg tifawt di tagest inu. 

30 Minzi akidek ad azzrey x ict n bandiyya, 
ak-d AREBBI inu ad negzey x ijj n fhid. 

31 Abrid n Arebbi ikmer, awar n SIDI itwaseffa di tmessi. 

Netta d aserqi i marra inni days ittiqqan. 

32 Mayar man wen i igan d Arebbi, myir SIDI, 

u man wen i igan d tasdart, myir AREBBI nney? 

33 Arebbi wenni i d ayi ittbeysen s jjhed 
d wenni i d ayi itticcen abrid inu ikmer. 

34 Netta igga idaren inu am yenni n iyayden n wezyar, 
u yarra ayi ad beddey x regeudi inu. 

35 Netta issermed ifassen inu i umenyi, 
iyagen inu ad mehden ijj n rqews n nnhas. 

36 Cek tewcid ayi aserqi n usenjem nnek, 
afus nnek afusi d asenned inu 

u s uwadee nnek tessemyared ayi. 

37 Aqa teggid ttasie i usurif sadu inu, 
uca ticeebin inu war meyyrent. 

38 Necc dfarey reedy an inu u tehhiy ten, 
u war dd-tteiqibey a? ten qdiy. 

39 Necc ssnuqqbey ten yars a?ami war zemmaren ad kkaren eawed. 
Nitni wdan-dd sadu idaren inu. 

40 Cek tbeysed ayi s jjehd i umenyi, 

tarrid-dd inni yari dd-ikkaren ad adaren sadu inu. 

41 Cek tewcid ayi iri n reedyan inu, n yenni i d ayi icarrhen, 
u necc aredgey ten. 

42 Nitni fay an, maca war din tuyi umsenjem, 
rayan x SIDI, maca netta war xasen dd-yarri. 

43 Necc weddarey ten am teejjajt zzat i usemmid, 
am ucar x ibriden u necc eejney xasen. 

44 Cek tfekked ayi zeg imcubbcen n weydud, 
teggid ayi d azegif n regnus, 

ijj n weydud war t ssiney, ad ayi isexxar. 

45 Myir rami isra umezzuy waha, srin-dd yari. 

Tarwa n yijj n abarrani ssniemiren ssubuden ayi. 

46 Tarwa n yijj n abarrani fecren, 

nitni ffyen-dd zi lbarajat nsen, arjijjen. 

47 Tudart i SIDI u ad tetwabarek tesdart inu. 

Iri ad itwassgaeeed AREBBI n usenjem inu. 

48 Arebbi wenni xafi ittentaqamen 

u wenni d ayi itteggen iyduden sadu ufus inu, 

49 wenni i d ayi issuffuyen zeg ufus n reedyan inu, 

wah, cek tessgaeeaded ayi tiwa n yenni i d ayi ittdaddan, 
cek tessenjamed ayi zeg weryaz n rexcunet. 

50 X uyenni, SIDI, necc xsey ad cek qadiy, 
u ad zehhdey isem nnek. 

51 Igga isenjimen n ujegid nnes myaren 

uca isscen tamexsiwt nnes icewwaren i umedhun nnes, 
i Dawud u i zzarieet nnes i rebda. 



I umeqqran n imeynajen. Azehhed n Dawud. 


2 Ijenwan barrhen s usugi n Arebbi 

uca tessiwe? rqubbet x rxedmet n ifassen nnes. 

3 Ass awarni ass itteffey-dd wawar 

u giret awarni giret teddakk w ar tussna tarra nnefs. 

4 War igi d rhard u war gin ca d awaren, 
tmijja nsen war d as ittesri hed. 

5 Afiru n useggem nsen iffey x temmurt marra 
uca awaren nsen ffyen yars a? ttarf n ddunit. 

Netta igga diha ijj n uqidun i tfuct, 

6 amecnaw muray nni dd-issijjen zeg wexxam n remrac, 
isriwrew am ijj n bu-taryast hima ad iksi di ticri nnes. 

7 Netta iffey-dd zeg ijj n ttarf n ujenna 

uca yuyur yars ar ttarf nnes nnedni 

uca war tennuffar ura d ict n rhajet i rhaduq nnes. 


8 Aqa tekmer ccarisa n SIDI, 
tiwi-dd agenfu i buhber. 

Chadet n SIDI days raman, 
tewca tiyit i uqubbani. 

9 Rumurat n SIDI seggdent, 
ssfarrhen ur. 

Tawsiyyet n SIDI tesfa, 
tesscan tifawt i tittawin. 

10 Tigg w udi zi SIDI tesfa, 
teqqim tbedd i rebda. 

Lfarayid n SIDI d tidett, 
aqa-tent d rheqq marra. 

11 Nitenti jebbdent mezri ktar zeg wurey, 
wah, ktar zeg wurey isfan 

u aqa-tent d timizidin x tamment niy x tamment n teyrast. 

12 Ufa d amsexxar nnek itwawebbex zzaysent, 

deg uhettu nsent tennuffar days rmunet tameqqrant. 

13 Ixettan, wi zzaysent yucin? 

Sizdeg ayi zi min war ittbinen. 

14 Hda amsexxar nnek sawed zi nnfaxet, 
hima war xafi tettsegid 

u hima ad iriy d amezdag zeg uxettu imyaren. 

15 Iri ad dd-asen wawaren n uqemmum inu 

d ixarissen n wur imi 

i rxadar nnek, a SIDI, a tasdart inu d amefdi inu! 



I umeqqran n imeynajen. Azehhed n Dawud. 


2 Iri ad xak-dd yarr SIDI deg wass n rehsaret, 

ad cek issizdey isem n AREBBI n Yaequb deg wemcan yueran ifaryen. 

3 Iri ad ac iwc afus zi zzawect 
u ad cek dd-ieawen zi Sihyun. 

4 Iri netta ad cek yidar di tewhibin n ryiget nnek 

u ad tiri tyarst n wecmad nnek amecnaw tadunt i netta. Sila. 


5 Iri netta ad ac iwc elahsab min immezri wur nnek u ad ikemmer marra inwayen nnek. 

6 Neccin ad nesriwrew x usenjem nnek 
u ad nessuera ibanduten deg yisem n AREBBI. 

Iri ad issjiwen SIDI marra mezri nnek. 

7 Rexxu ssney, aqa SIDI adyawi asenjem i Umedhun nnes. 

Netta ad t-idd yarr zeg ijenwan n zzawect nnes iqeddsen s tmegga timeqqranin n usenjem s 
ufus afusi nnes. 


8 Ina ttxarrasen deg ikarruten u ina deg iysan, 

maca neccin ad nxarres deg isem n SIDI, AREBBI nney. 

9 Nitni udaren uca wdan, 

neccin ad nekkar u neqqim nbedd. 

10 A SIDI, awi-dd asenjem! 

Ejj ad aney dd-yarr ujegid deg wass i di nraya. 



I umeqqran n imeynajen. Azehhed n Dawud. 


2 A SIDI, ajegid ifarh zi jjehd nnek 

u mechar netta igga tanewwart x usenjem nnek! 

3 Tewcid as mezri n wur nnes 

uca cek war tugid ca azaweg n iyencicen nnes. Sila. 


4 Mayar cek tusid-dd i umsagar akides s lbarakat n rxar, 
teqqned as ict n temrist n wurey isfan x uzegif nnes. 

5 Ittar ac tudart tazirart, 
tewcid as tt, 

tuzzeggart n wussan i rebda qae. 

6 Imyar ucugi nnes s usenjem nnek, 
tissiqt d reezz temmars xas. 

7 Minzi cek tarrid t d lbarakat i rebda, 

cek teccured t s refrahet yar wudem nnek. 

8 Mayar ajegid ittcar x SIDI 

u s tmexsiwt icewwaren n Umeugi x kurci netta war ittefriy. 

9 Afus nnek ad yaf marra reedyan nnek, 

afus afusi nnek ad yaf marra inni cek icarrhen. 

10 Cek ad ten tarrid amecnaw ict n tefqunt icemmden di rweqt n twasit nnek, 
SIDI ad ten isard s lyadab nnes 

uca timessi ad ten tecc. 

11 Ad temhid ryiget nsen zi temmurt 

uca ad tetehhid zzarieet nsen jar tarwa n bnadem. 

12 Mayar nitni nedyen ac ryar, 
ggin ict n tmeemuc, 

maca war zemmaren walu. 

13 Mayar cek ad ten tegged jar tittawin, 

s ifiran n rqews nnek ad tneyyced x wudmawen nsen. 

14 Sgaeeed ixef nnek, a SIDI, s jjhed nnek! 

Ejj aney ad nyennej uca ad nzehhed i tzemmar nnek. 



I umeqqran n imeynajen, s teynint n ‘Tudadt n tuffut’. Azehhed n Dawud. 


2 Arebbi inu, Arebbi inu, mayemmi i d ayi tejjid? 

Zi ragg w aj i tegid zeg usenjem inu, 

zeg wawaren i syuyyuy am weyrad. 

3 A AREBBI inu, rayiy deg wass, maca cek war xafi-dd-tarrid ca, 
u s giret, u necc war ufiy arrahet. 


4 Cek d amqeddes i tegid, tzeddyed di rwest n izran n usebbeh n Israyil. 

5 Ttecren xak rejdud nney, 

tuya ttecren u cek tarrid ten ad nejmen. 

6 Nitni syuyyen-dd yark uca twassnejmen, 
nitni tuya ttecren xak u nitni war nnhecmen ca. 


7 Necc d ict n tkecca, war igi d aryaz, 

necc d rhegra n iwdan uca twassehqarey jar rgens. 

8 Marra inni i d ayi izrin, stehzan zzayi, 
arzmen iyencicen nsen, ssenhezzan azegif. 

9 Qqaren “Secdu t x SIDI, 

hima wanita ad t ifekk u ad t issenjem, 
mayar netta yarda xas.” 

10 Minzi cek tjebbded ayi-dd zeg ueeddis n yemma, 
cek tarrid ayi ad ttecrey x wabbucen n yemma. 

11 Zi remrawet twammendarey xak, 

zeg ueeddis n yemma aqa cek d Arebbi inu. 


12 War ttyimi bu yar ragg w aj, 

mayar rehsaret tudes u war din ca ameawan. 

13 Attas n imwan nnden ayi-dd, 

ifunasen n rexra ijehden zi Bacan quwwaren ayi-dd, 

14 arzmen-dd yari aqemmum nsen 
amecnaw ijj n weyrad izehhar. 

15 Necc twafarryey am waman u marra ixsan inu twamsebdan. 

Ur inu am ccmee, aqa ifsi daxer inu. 

16 Jjehd inu yuzey am ucegiq n ict n tqedduht, 
ires inu irseq yar waney inu. 

Cek tessarsed ayi di teejjajt n rmewt. 

17 Mayar itan nnden ayi-dd, 

ict n bandiyya n tarwa n rehram quwwaren ayi-dd, 
aqa amecnaw ayrad ifassen d idaren inu. 

18 Zemmarey ad hesbey marra ixsan inu 
u nitni ttwaran ayi u xezzaren-dd yari. 

19 Nitni bdan arrud inu jarasen 

uca ggin taqedduht x reebayet inu. 

20 Cek, a SIDI, war ttin yar ?agg w aj, a jjehd inu, 
as-dd deyya hima ad ayi teawned. 

21 Fekk reemar inu zi ssif, 
ayenni zeg uqettes n weqzin. 

22 Ffek ayi zeg uqemmum n weyrad, 

fekk ayi zeg waccawen n ifunasen n rexra! Aqa cek tesrid ayi. 

23 Ad barrhey isem nnek i wawmaten inu, 
ad xak sebhey di rwest n wegraw n rgens. 

24 Kenniw, inni ittegg w den SIDI, semyarem t, kenniw marra zzariset n Yaequb, 
seugem t u weqqarem t, kenniw s marra zzarieet n Israyil, 

25 mayar netta war issehqir ca rehsaret n wenni itwahsaren u war tt ieiff ca 
u war xas issnuffar ca udem nnes, 

maca netta isra as mara iraya as-dd. 

26 Zzayek ad dd-yas uqadi inu deg ijj n wegraw n rgens ameqqran, 
ad kemmrey lwueud inu zzat i yenni i zzayes ittegg w eden. 

27 Imwadcen ad ccen u ad jjiwnen, 
inni arezzun x SIDI ad as sebhen, 
urawen nsen ad ddaren i rebda. 

28 Marra tineggura n temmurt ad t idarent 
uca ad dewren yar SIDI 

u marra twacunin n ddunit ad adaren zzat i wudem nnek, 

29 minzi tageldit i SIDI i tega 
u netta ihekkem x regnus. 

30 Marra iwdan n tadunt di temmurt ad ccen ad sejden, 

marra inni dd-ihekk w an di teejjajt ad adaren zzat i wudem nnes 
d yenni war zemmaren ad hdan reemar nsen. 

31 Zzarieet ad as tsexxar, 

ad tetwazemm d arraw i Sidi inu. 

32 Ad dd-asen, ad barrhen tasegda nnes i yijj n rgens 
nni i dd ya itwaxerqen mayar nettat aqa igga itt. 



Azehhed n Dawud. 


SIDI d ameksa inu, war xafi ittekk ca zzeaf. 

2 Netta issareyyah ayi di ddmani n tarewsa izizawen, 
ineddeh ayi yar waman yarsan. 

3 Netta issfaqa reemar inu, 

ineddeh ayi di ratar n tsegda di ttwee n yisem nnes. 

4 Waxxa ggurey di teyzurt n tiri n rmewt, 
war ttegg w dey zi ryar, mayar cek akidi. 

Aeekkaz nnek d tayyarct nnek ttfewwjen xafi. 

5 Tesswejaded ttabra inu zzat i wudem n yenni i d ayi ihessaren. 
Tdehhned azegif inu s zzect, rkas inu ifeyyed. 

6 Iwa, rxir d tmexsiwt icewwaren ad ayi dfaren 
marra ussan n tudart inu, 
necc ad qqimey di taddart n SIDI 
ar aneggar n wussan. 


24 


1 Azehhed n Dawud. 

I SIDI tega temmurt d ueemmar nnes, 


ddunit d imezday nnes.. 

2 Mayar netta issars dsas nnes x rebhur 
u issemten itt x ssehrat. 


3 Wi izemmaren ad igaeeed adrar n SIDI, 

wi izemmaren ad ibedd x wemcan iqeddsen? 

4 Wenni yar iga ifassen imezdagen d wur isfa, 
wenni war dd-ittarri reemar nnes x min ifennan 
u war ittjjaga s ixarriqen, 

5 d netta ad iksi lbaraka zi SIDI 

ura d tasegda zi AREBBI n usenjem nnes. 

6 D wa d jjif n yenni xas yarezzun, 

inni yarezzun x uyembub nnek, aqa-t d Yaequb. Sila. 

7 Sgaeedem izegifen nwem, a tiwwura, 
u sgaeedem tiwwura nnek n rebda, 
hima ad yadef ujegid n ueugi! 

8 Man wen i igan d ajegid n ueugi? 

D SIDI, ijhed, ijebbar, 

SIDI aqa-t d ajebbar deg umenyi. 

9 Sgaeedem izegifen nwem, a tiwwura, 
u sgaeedem tiwwura nnek n rebda, 
hima ad yadef ujegid n ueugi! 

10 Min iena netta, ajegid-a n ueugi? 

SIDI n reeskarat d netta d ajegid n ueugi. Sila. 



Azehhed n Dawud. 


Alif. Dawud. 

yark, a SIDI, i d ssgaeedey reemar inu. 

2 Bat. A AREBBI inu, necc ttecrey xak. 

Ejj ayi war ttsedhiy, 

ejj reedyan inu war neggzen sennej s refrahet xafi. 

3 Gimel. Wah, marra inni cek ittrajan war ttsedhin. 
Inni iggin s reydar bra ssibbet, ad ggen tisedhi. 

4 Dalit. A SIDI, sscen ayi ibriden nnek, 
syar ayi imesraq nnek. 

5 Hi. Ndeh ayi di tidett nnek u syar ayi, 
minzi cek d AREBBI n usenjem inu, 
necc ssitimey xak ass marra. 

6 Zayin. Eqer, a SIDI, x arrehmet nnek 
u x tmexsiwt nnek icewwaren, 
mayar aqa-tent gant zi rebda. 

7 Xit. War ttidar ca ddnub n temzi inu, 
ura d ixettan inu. 

Xemm maca yari di tmexsiwt icewwaren nnek, 
di ttwee n tcuni nnek, a SIDI. 


8 Tit. SIDI icna u d asdiq, 

s uyenni ad issyar imednab deg webrid nnes. 

9 Yud. Netta ad igewwed imwadeen s rheqq 
u netta ad issermed abrid nnes i imwadeen. 

10 Kaf. Marra imesraq n SIDI aqa-ten d tamexsiwt icewwaren d tesdiqt, 
i yenni ihettan reahd nnes d ccahadat nnes. 

11 Lamid. Di ttwee n yisem nnek, a SIDI, 
yfar rmuesiyyet inu, mayar aqa-tt d attas. 

12 Mim. Man wen d aryaz i ittegg w eden SIDI? 

Netta ad as issermed abrid i ittxessa ad ixdar. 

13 Nun. Reemar nnes ad issens di rxir 
u zzarieet nnes ad iwart tammurt. 

14 Samix. Raman i din n SIDI i yenni zzayes ittegg w den 
u reahd nnes mahend ad as ten issargeb. 

15 Eayin. Tittawin inu rebda di SIDI, 
minzi netta ad ifekk idaren inu zi tracca. 

16 Pi. Arr-dd yari s uyembub u hinn xafi, 
mayar necc aqa-yi wehdi u di reyben. 

17 Tsadi. Rehsarat n wur inu aqa mmarnint. 

Suffey ayi zi ddiqat i d ayi. 

18 Rix. Xzar-dd yar reyben inu d warber inu 
u ksi xafi marra ddnub inu. 

19 Rix. Xzar yar reedyan inu, minzi nitni twaktaren 
u carrhen ayi s yijj n wecrah iqeshen. 

20 Cin. Hda x reemar inu u fekk ayi! 

war d ayi tejji ca ad sedhiy, minzi necc xak i ttecrey. 

21 Tav. Iri rekmaret d tsegda hdant ayi, 
mayar necc ssitimey dayek. 

22 A AREBBI, fdi Israyil zi marra rehsarat nnes. 



Zi Dawud. 


Ay ayi tasyart inu, a SIDI, 
mayar necc ggurey di rekmaret. 

Necc ttecrey x SIDI, 
war ttefriyey ca. 

2 Qegeb ayi, a SIDI, u jarreb ayi, 
sesfa tizzar inu d wur inu. 

3 Minzi tamexsiwt nnek icewwaren aqa-tt zzat i tittawin inu 
u necc ggurey di tidett nnek. 

4 Necc war ttyimiy ak-d iryazen war issekk w in 
u war ttmuney ak-d yenni icemmten. 

5 Necc carrhey agraw n tarwa n rehram 
u war ttyimiy ak-d ieeffanen. 

6 Necc ssiridey ifassen inu am war dayi reib 
uca ttenndey i uealtar nnek, a SIDI, 

7 mahend ad ggey ad sren i tmijja teccur s uqadi 
u hima ad barrhey s marra reejayeb nnek. 

8 A SIDI, necc ttexsey axxam n tzeddiyt n taddart nnek 
ura d amcan n Tzeddiyt n ueugi nnek. 

9 War smuna reemar inu ak-d imednab 

ura d tudart inu yar iryazen i issazzaren idammen. 

10 inni i yar iga ifassen ccuren s tueeffna 
ura d afus nsen afusi iccur s ryecc. 

11 Necc ggurey nican, 
fdi ayi u hinn xafi. 

12 Adar inu ibedd x temmurt iwatan. 

Necc ad barkey SIDI di tesmunin. 

Azehhed n Dawud. 


SIDI d tifawt inu d usenjem imi, 
wi zi i ya gg w edey? 

SIDI d lqelea ijehden i tudart inu, 
wi zi i ya nxersey cad? 

2 Umi yari dd-qarrben ieeffanen hima ad ccen aysum inu, 

nnqarden yenni i d ayi ihessaren d rsedyan inu simant nsen uca wdan y ar temmurt. 

3 Mara ihjem xafi ijj n reeskar, 
waxxa amenni ur inu war ittegg w ed ca. 

Mara ikkar xafi umenyi, cad necc ttecrey x man aya. 


4 let n rhajet ttarey zi SIDI 

ta ad xas arzuy: min i ya kkey ddarey ad qqimey ad zedyey di taddart n SIDI 
hima ad xzarey redrafet n SIDI 
u hima ad beqcey di zzaweet nnes. 

5 Mayar netta issdurri ayi deg udurri nnes deg wass n ryar. 

Netta isserqa ayi deg userqi n uqidun nnes. 

Netta issgaeeed ayi x ict n tesdart. 

6 Rexxu ad itwassgaceed uzegif inu x rsedyan inu inni i d ayi dd-innden 
u s wesruddeh di rbuq ad awyey tiyarsa yar uqidun nnes, 
ad yennjey, wah ad zehhdey i SIDI. 


7 Ser yar tmijja inu, a SIDI, xmi i ya rayiy, 
hinn xafi u arr-dd xafi. 

8 Zzayek i issawar wur inu “Arzu x uyembub inu!” 

Necc arezzuy x uyembub nnek, a SIDI. 

9 War zzayi tteffar ayembub nnek, 
war ttxiyyab amsexxar nnek di lyadab. 

Tuya cek d ameawen inu. 

War d ayi ttsemhed u war d ayi ttejji, a AREBBI n usenjem inu. 

10 Mayar baba d yemma aqa semhen dayi, 
maca SIDI ad ayi iksi yars. 

11 Seen ayi abrid nnek, a SIDI, 

u ndeh ayi yar webrid iseggmen 
di ttwes n yenni i d ayi ihessaren. 

12 War d ayi ttsellem yar mezri deg reemar n yenni i d ayi ihessaren, 
mayar icehhaden n ixarriqen kkaren xafi, 

inni i xafi ittsuden s rexcunet. 

13 Mara necc zeema war uminey ad zarey rxar n SIDI 
di temmurt n yenni iddaren ...! 

14 Raja SIDI, iri d aryaz 

u netta ad dayek yegg ur, 
wah raja SIDI. 

Azehhed n Dawud. 


1 cek umi rayiy, a SIDI, aqa cek d tasdart inu. 

War ttegg ca ixef nnek war yari ttesrid, 

mahend, s wesqar nnek, war ttarekk w isey ak-d yenni dd-ihekk w an deg wender. 

2 Ser i tmijja n uheccem inu, xmi xak ttrayiy, 

xmi kessiy ifassen inu yar wexxam nnek n daxef iqeddsen. 

3 War d ayi ttjarri ak-d ieeffanen 
u ak-d yenni itteggen rmuesiyyet, 

inni issawaren x rehna ak-d imqarraben nsen, 
am yarsen iga ryar deg wur nsen. 

4 Xeges asen am tteggen nitni u xeges asen am tueeffna n tmegga nsen. 

Xeges asen am rxedmet n ifassen nsen, 

ewe asen rmunet nsen i issdahegen, 

5 minzi nitni war xezzaren yar refeayer n SIDI 
ura yar rxedmet n ifassen nnes. 

Netta ad ten iyder, war ten ibenni ca. 


6 Itwabarek SIDI, 

mayar netta isra i tmijja n uheccem inu. 

7 SIDI d reezz inu d tcappa n userqi inu, 
ur inu ittcer xas 

u necc twaeawney. 

Ur inu ineggez s refrahet 
u s yezri necc ad t qadiy. 

8 SIDI djjehd nsen 

u netta d lburj ijehden n isenjimen i umedhun nnes. 

9 Senjem rgens nnek u barek tasyart nnek n rwart 
u arwes iten u arbu ten i rebda qae. 



Azehhed n Dawud. 


Wcem i SIDI, ihenjiren n AREBBI, 
wcem i SIDI aeugi d tzemmar. 

2 Wcem i SIDI aeugi nyisem nnes, 
sejdem i SIDI s ucewwar iqeddsen. 


3 Tmijja n SIDI teddardeh tiwa i waman, 

SIDI n ueugi isshemhem, 

SIDI, x waman attas. 

4 Tmijja n SIDI teccurs jjehd, 
tmijja n SIDI teccur s reezz 

5 Tmijja n SIDI tettarezza ticejjura n tneglin, 

SIDI ittarezza tineglin n Lubnan. 

6 Yarra iten ad negzen amecnaw ayenduz, 

adrar n Lubnan d wedrar n Sirjun amecnaw mmis n ufunas n rexra. 

7 Tmijja n SIDI tneqqec iceeearen n tmessi. 

8 Tmijja n SIDI tarra rexra ittarjijji, 

SIDI yarra rexra n Qadic ittarjijji. 

9 Tmijja n SIDA tarra tiyaydin n wezyar ttarwent 
uca netta ittearra izeyran, 

maca di zzawect tamqeddast nnes marra tessawa? x ueugi nnes. 

10 SIDI tuya ittyima am rqadi yar ssehret n waman, 

SIDI ittyima am ujegid i rebda. 

11 SIDI ad iwc jjehd i rgens nnes, 

SIDI ad ibarek rgens nnes s rehna. 



Azehhed n Dawud, izri n udeccen n taddart n Dawud. 


2 Necc ad cek ssueriy, a SIDI, 
mayar cek tessgaeeded ayi 

uca war tejjid ca reedy an inu ad farhen x weerur inu. 

3 A SIDI, AREBBI inu, necc rayiy ac 
uca cek tessgenfid ayi. 

4 A SIDI, cek tessuerid reemar inu zi raxart, 

tarrid ayi-dd yar tudart zi jar yenni dd-ihekk w an deg wehfur. 


5 Zehhdem i SIDI, kenniw isdiqen nnes 

u qadam mahend ad teeqrem x tqeddast nnes. 

6 Mayar lyadab nnes ittekk drus waha, 
maca rxadar nnes ittyima marra tudart. 

Di tmeddit aqa din imettawen yars a? giret, 
maca yar tuffut aqa din asriwrew. 


7 Deg ufrah inu nniy 

“War ggurey ca faryey i rebda!” 

8 A SIDI, di rxadar nnek tessmetned adrar inu s umetten ijehden, 
maca umi trehhfed ayembub nnek, dewrey ttegg w edey. 

9 Necc rayiy ac-dd, a SIDI 

u ttarey nniemet zi Sidi inu. 

10 Man refder n idammen inu, n uhekk w u inu deg wender? 

Ma ad cek tqada teejjajt? 

Ma ad tbarreh s tesdiqt nnek? 

11 Ser-dd yari, a SIDI, u hinn xafi, 
a SIDI, iri d ameawen inu. 


12 Cek aqa tarrid acdan inu d ccdih n tqurarect, 
tessarxud txancet inu n wecdan 

u tessbeysed ayi s refrahet, 

13 hima aeugi ad ac izehhed u war ittsusum. 

A SIDI, AREBBI inu, necc ad cek qadiy i rebda. 

I umeqqran n imeynajen. Azehhed n Dawud. 


2 Necc ttecrey xak, a SIDI, 
war ttejji ad iriy ttsedhiy i rebda, 
fekk ayi s tsegda nnek. 

3 Ewe ayi amezzuy nnek, fekk ayi deyya. 

Iri d tasdart ijehden i necc, 

ijj n lburj hima ad ayi tessnejmed. 

4 Mayar cek d tasdart inu d lburj inu. 

Ndeh ayi, thilla dayi di ttwee n yisem nnek. 

5 Fekk ayi zi tracca nni xafi ggin s tnuffra, 
mayar cek d jjehd inu. 

6 Deg ufus nnek i ggiy buhber inu. 

Cek tefdid ayi, a SIDI, Arebbi d asdiq cek. 


7 Necc carrhey inni ittceyren ixef nsen s irebbiten ieeddun, ifennan. 
Necc ttecrey x SIDI. 

8 Necc ad areeqey u ad farhey zi tmexsiwt nnek icewwaren, 
minzi cek tetwarid reyben inu u taregbed x rehsarat inu 
9 u war d ayi tarrid yar ufus n reedu inu, 

maca teggid ayi ttasie yar idaren inu. 

10 Hinn xafi, a SIDI, mayar twahessarey, 
titt inu d reemar inu d ueeddis inu aqa fecren. 

11 Mayar tudart inu tkemmer s weedan 
u isegg w usa inu s uzehhar. 

Jjhed inu iheyyef zi rmuesiyyet inu 
u ixsan inu aqa arcan. 

12 1 marra inni d ayi ihessaren dewrey d astehzi 
u i jjiran inu qae attas. 

Inni i d ayi ittwarin deg webrid, ttrakk w aren zzayi. 

13 Ttun ayi necc s wur am yijj n umettin, 
dewrey amecnaw iceqfan n weqdih, 

14 mayar necc sriy aqa attas ceqqfen dayek, 

assigg w ed n yenni d ayi-dd innden umi xafi ggin tameemuc. 

Tuya neddyen ayi hima ad kksen tudart inu. 

15 Maca necc ttecrey xak, a SIDI, 
necc qqarey ‘Cek d AREBBI inu!’ 

16 Ikuden inu aqa-ten deg ufus nnek. 

Senjem ayi zeg ufus n reedyan inu u zeg inni i d ayi ideffaren, 

17 Ejj udem nnek ad yegg tifawt x imsexxaren nnek, 
senjem ayi s tmexswit nnek icewwaren. 

18 A SIDI, war ttejji ad dewrey ttsedhiy, 
mayar necc xak i ttrayiy. 

Arr ieeffanen ad dewren ttsedhan, 
arr iten ad ssusmen di raxart. 

19 Ejj ad sqaren iyencicen issxarriqen, 
inni issawaren s nnfaxet didd i umsegged, 
s ueeffar d usehqar. 

20 Mechar imeqqar rxar nnek i txemmred i yenni i cek ittegg w eden, 
wenni tessewjded i yenni yark dd-yarekk w a?en zi tarwa n bnadem. 

21 Cek tessdduryed ten s urehhef n uyembub nnek 
zi nnfaxet n bnadem. 

Cek tessnuffared ten di texzant 
zeg umcebbec n iyencicen. 

22 Ad itwabarek SIDI, 

mayar netta yarra ayi-dd tamexsiwt nnes icewwaren d reejeb 
deg ict n tendint ifaryen. 

23 Necc deyya nniy “Necc twaqessey zi zzat i tittawin nnek!’ 

Maca ead cek tesrid i tmijja n uheccem inu, umi dd xak rayiy. 

24 Seizzem SIDI, marra isdiqen nnes, 
mayar SIDI ihetta x yenni ittamnen 

u wenni itteggen s nnfaxet ittxeges it s ufeyyed. 

25 Ifim d iryazen u netta ad daywem yegg ur, 
marra kenniw, inni ittrajan SIDI. 


32 


1 Zi Dawud. Axemmi. 

Sseed n wenni umi tetwayfar teeddit nnes, 


wenni umi idrin x ddnub nnes. 

2 Sseed n weryaz wenni umi war ihesseb ca SIDI rmuesiyyet nnes 
u wenni i ya iga buhber war days bu ryecc. 

3 Umi sqarey, arcan ixsan inu, 
s uzehhar inu, ass marra. 

4 Mayar ass d giret afus nnek issedqer ayi, 
idammen n tudart inu dewren am razay n unebdu. 


5 Ssaregbey ac ddenb inu 
u war ssduryey rmuesiyyet inu. 

Necc nniy “Ad neemey zeg ixettan inu yar SIDI” 
u cek teyfared ayi rmuesiyyet inu. 


6 X uyenni marra asdiq ad ac isjed di rweqt umi ten tejjed ad cek ufin. 
Xmi din ict n ssehret n waman attas war t treqqef qae. 

7 Cek d amcan n udurri i necc, 

tessared ayi zi rehsaret, 

tquwwared ayi s iyuyyan n refrahet n ufekki. 


8 Necc ad cek ssyarey uca ad ac ssremdey abrid ittxessa ad days tuyured. 
Necc ad cek wessiy, ad xak tiri titt inu. 

9 War ttiri amecnaw ayis, 

amecnaw asardun bra reeqer, 

inni ittxessa ad ten qemeen s ssrimet d weryam, 

u niy war izemmar ad yark dd-iqarreb. 

10 Attas gant tamara n ueeffan, 
maca wenni ittcaren x SIDI, 

ad as iquwwar netta s tmexsiwt nnes icewwaren. 

11 Iri tfarhed di SIDI u arecqem, a imseggaden, u sriwerwem, 
a marra inni yar iga wur iseggmen! 


q Q 1 Sriwerwem x SIDI, kenniw imseggaden, 

O O asebbeh d tunger i yenni iseggmen. 

2 Qadam SIDI s rgambri, zehhdem as s lharpa d leud n eecra n ifiran. 

3 Yennjem as s yijj n yezri amaynu, 
irarem mlih, s usudi di fbuq. 

4 Minzi awa? n SIDI iseggem 

u marra min ittegg, ittegg it s tesdiqt. 

5 Netta ittexs tasegda d rheqq. 

Tammurt teccur s tmexsiwt icewwaren n SIDI. 

6 Zeg wawar n SIDI twaggen ijenwan 
u zi Arruh n uqemmum nnes marra reeskarat nsen. 

7 Netta issmun aman n rebhar amecnaw ijj n weybar. 

Netta ixemmer aman yugyen deg ixammen n txubay. 

8 Iri ad tegg w ed marra tammurt zi SIDI, 

ad bedden marra imezday n ddunit x uyezdis s uweqqar. 

9 Mayar netta issawar uca aqa t din, 
netta ittamar uca ad yiri ibedd din. 


10 A SIDI, arzem ccwar n regnus. 

Netta issebde? tieenkrifin n regnus. 

11 Ccwar n SIDI ad iqqim ibedd i rebda, 
tieenkrifin n wur nnes zi jjir yar jjir. 

12 Sseed n rgens i yar iga AREBBI nnes d SIDI, 
rgens nni ixdar it netta d tasyart i yixef nnes. 

13 SIDI ixezzar-dd zeg ujenna 

uca ittwara marra tarwa n bnadem. 

14 Zeg wemcan n tzeddiyt nnes ixezzar yar marra imezday n temmurt. 

15 Netta wehdes d wenni i ikewwnen ur nsen, 
netta ihekkar i marra timegga nsen. 

16 Ajegid war itwassenjam s yijj n reeskar d ameqqran, 
bu-teyrudt war itwafekki s jjehd attas. 

17 Aqa d axarriq belli ayis ad dd-yawi asenjem 
ura s jjehd nnes ameqqran war dd-ittenfekki. 

18 Xzar, titt n SIDI x yenni zzayes ittegg w eden, 
x yenni ittrajan tamexsiwt nnes icewwaren 

19 hima ad ifekk reemar nsen zi rmewt 

u hima ad ten yejj qqimen ddaren di raz. 

20 Resmar nney ittraja SIDI, 

aqa netta d aeawen nney d tcappa nney n userqi. 

21 Zzays i ifarreh wur nney, 

minzi neccin nettcar x yisem nnes iqeddsen. 

22 Iri ad xaney tarsa tmexsiwt nnek icewwaren, a SIDI, 
elahsab mammec i cek nettraja. 



1 Zi Dawud, umi issniemir igga ixef nnes d abuhari zzat i wudem n Abimilik 
wenni i xas yuzzren arami yuyur netta. 


2 Alif. Necc xsey ad barkey i SIDI rebda, 
asebbih nnes ad yiri deg uqemmum inu bra qettu. 

3 Bat. Reemar inu ad isebbeh i SIDI. 

Imwadeen ad as sren u ad farhen. 

4 Gimel. Semyarem akidi SIDI 

u ejj aney ad nessuera isem nnes jmie. 

5 Dalit. Necc arzuy x SIDI u netta yarra-dd xafi 
uca ifekk ayi zi marra tigg w udi inu. 

6 Hi. Nitni xezzaren yars uca ceeceeen 

u iyembab nsen war ten ttrehhafen eemmars. 

7 Zayin. Rmeskin-a iraya u SIDI isra y ars 
uca ifekk it zi marra rehsarat nnes. 

8 Xit. Lmalak n SIDI iquwwar s rmargeh nnes x yenni t ittegg w eden 
u netta ifekk iten. 

9 Tit. Qasem d txezzarem, aqa SIDI icna. 

Sseed n weryaz ijehden wenni i xas ittcaran. 

10 Yud. Gg w edem SIDI, kenniw imqeddasen nnes, 
mayar inni t ittegg w eden war ten ittxessi ca. 

11 Kaf. Iyraden imezyanen ttehwajen u daysen raz, 
maca inni yarezzun x SIDI, 

war ten ittxessi walu zi marra min igan d rxar. 

12 Lamid. Asem-dd, kenniw ihenjiren, srem-dd yari! 

Necc ad awem ssremdey tigg w udi n SIDI. 

13 Mim. Man wen i igan d aryaz wenni i di iga mezri di tudart, 
wenni i ittexsen ussan hima ad izar rxar? 

14 Nun. Mnee ires nnek zi ryar 

ura d iyencicen nnek zeg wawar n ryecc. 

15 Samix. Heyyed x tueeffna u egg rxar. 

Arzu x rehna u dfar it. 

16 £ayin. Tittawin n SIDI x imseggaden 

ura d imezzuyen nnes meyyren yar iyuyyan nsen. 

17 Pi. Udem n SIDI didd i yenni itteggen ryar, 
hima ad ikkess ridaret daysen zi temmurt. 

18 Tsadi. Nitni fay an u SIDI isra-dd y arsen 
uca ifekk iten zi marra rehsarat nsen. 

19 Quf. SIDI yudes i marra inni umi itwarz wur nsen 
uca issenjam inni umi itwarbez arruh nsen. 

20 Rix. Attas igan ifeqqusen n imseggaden, 
maca SIDI ifekk iten zzaysen marra qae. 

21 Cin. Netta ihetta ixsan nnes marra, 
ufa d ijj zzaysen war ittarezzi. 

22 Taf. Aqa ryar ad iney aeeffan 

u inni icarrhen amsegged ad twaeaqben. 

23 SIDI ifedda reemar n imsexxaren nnes 

uca marra inni i xas ittcaran, war ggur ad twaeaqben. 



Zi Dawud. 


Mcubbec, a SIDI, ak-dyenni akidi ittemcubbucen, 
mney ak-d yenni kidi ittmenyan. 

2 Ttef tcappa n userqi d tcappa tameqqrant uca kkar, 
ewe ayi afus. 

3 jbed-dd lansa uca qqen abrid qber i umsagar ak-d yenni i d ayi idaffaren, 
ini i reemar inu “Asenjem nnek aqa d need” 

4 Arr inni yarezzun x reemar inu 
ad twaxarewden u ad twafedhen, 
ejj inni ittxarrisen di ryar xafi 

ad twaearrnen yar deffar u ad ssnuffaren ixef nsen zeg usedhi. 

5 Ejj iten ad dew?en am icarfa deg usemmid u ejj Lmalak n SIDI ad ten iearn. 

6 Ejj ad yiri webrid nsen d tagest u ad yiri ittehrugud 
uca ejj Lmalak n SIDI ad ten idfar. 

7 Mayar bra ssibbet ssnuffaren xafi ahfur s tracca nsen, 
bra ssibbet yzin t i reemar inu. 

8 Ejj areddeg ad xas dd-yas bra ma issen 
uca ejj tracca nnes nni issnuffar ad t tettef 

u ad days dd-iwda netta d ij uwettu i t i ya yareddgen. 


9 Reemar inu ad ifarh zi SIDI, 
ad yarceq deg usenjem nnes. 

10 Ad inin marra ixsan inu “A SIDI, man wen igan am cek! Cek d wenni issenjamen rmeskin zeg 
wenni i xas ijehhden 

ura d rmeskin d umezrud zeg inni i d asen ikeccden. 


11 Icehhaden iqtateiyyen kkaren. 
Min war ssiney, ttseqsan ayi. 

12 Arrin ayi-dd ryar di rxar, 
jjin reemar inu wehdes. 


13 Necc maca yardey ict n txancet rami tuya hegeen nitni, 
ggiy ad izumm reemar inu 

uca tazagit inu tetttyima tddekk w a?-dd yari di daxer inu. 

14 Axmi t tuya d ameddukker inu niy d uma, ammu i tuya ggurey, 

amecnaw ca n yijj icett x yemmas aqa tuya-yi ggurey yennsey deg warrud d abarcan. 

15 Xmi ttqejdihey, farhen nitni u ttmunen ak-d wayawya. 

Nitni ttmunen didd inu, inni n wadday, bra ma ad t ssney. 

Nitni kksen xafi taqcurt, war ssusmen. 

16 Amecnaw icemmaten, zeg inni iyettsen i yijj n ureqquz n weyrum, 
ttyezzan-dd yari tiymas. 

17 A Sidi, a? mechar i ya tekked txezzared waha ? 

Senjem ayi zeg wareddeg nsen i iggin, 

zeg weyraden imezyanen. 

18 Necc ad cek qadiy deg yijj n wegraw n rgens d ameqqran, 
ad cek sebbheyjar wattas n ryaci zi rgens. 

19 War ttejji inni igan d reedyan inu di rbater ad xafi farhen, 
war ttejji inni i d ayi icarrhen ad xafi mmseymazen bra ssibbet. 

20 Mayar nitni war ssiwiren ca x rehna, maca ttxarrsen deg wawaren ccurren s ryecc 
didd i iwdan i yarezzun rhudnet di temmurt. 

21 Nitni arezzmen aqemmum nsen qae, 

qqaren ayi “Ha, ha, titt nney simant nnes tezra itt!” 

22 A SIDI, cek tezrid tt, war tesqara, Sidi inu, 
war xafi ttegg w ij ca. 

23 Faq, kkar di ttwee n rheqq inu, 

a AREBBI inu d Sidi inu, di ttwee n ddeewet inu. 

24 Hkem xafi s rheqq elahsab tasegda nnek, a SIDI, AREBBI inu, 
u war ten ttejji ad xafi farhen. 

25 War ttejji ad inin deg wur nsen “Ha, aqa-ney mlih”, war ten ttejji ad inin “Aqa nsard it!” 

26 Ejj inni ifarrhen x arziyyet inu, 

ad twaxarewden u ad ssnuffaren ixef nsen jmie, 
ejj inni iggin ixef nsen myaren zzati 
ad yarden s usedhi d refdihet. 

27 Ejj inni yardan di tsegda ad sriwerwen u ad farhen 
u ejj iten ad inin 

“D ameqqran d SIDI wenni i yardan di rehna n umsexxar nnes.” 

28 Xenni ires inu ad ibarreh tasegda nnek d usebbih nnek ass marra. 



I umeqqran n imeynajen. Zeg umsexxar n SIDI. Zi Dawud. 


2 Axettu n ueeffan issawar daxer deg wur inu 
“War yars tigg w udi n AREBBI zzat i tittawin nnes.” 

3 Minzi axettu-ya ishinnab it di tittawin nnes, 

arami yufa aqa rmuesiyyet nnes tarra it-idd yar wecrah. 

4 Awaren n uqemmum nnes aqa-ten d ryecc d wecmat, 
netta issbedd ad yarzu refhamet hima ad igg rxar. 

5 Ittxemmem di ryecc di qama nnes, 

iggur ad ibedd deg ijj n webrid war isebhen. 

Ryar war t ittmendir. 

6 A SIDI, tamexsiwt nnek icewwaren tm/ed yars ar ijenwan, 
tasdiqt nnek ar iseynuten. 

7 Tasegda nnek tegga am idurar n Arebbi, 
rehkamat nnek am waman yugyen. 

SIDI issenjam bnadem d rmar. 

8 Mechar tiyra tmexsiwt nnek icewwaren, a AREBBI, 
arami tarwa n bnadem tarekk w a?en yar tiri n wafriwen nnek. 
9 Nitni twassjawnen s ufeyyed s tadunt n taddart nnek 
uca ijj n yeyzar s nneami nnek tewced asen min i ya swen. 

10 Mayar yark i iga reunsar n tudart, 
di tfawt nnek aqa nettwara tifawt. 

11 Swizzed tamexsiwt nnek icewwaren x yenni i cek issnen 
u tasegda nnek x yenni i yar iga wur iseggmen. 

12 War ttejji ad xafi dd-yas udar n ayt n nnfaxet 

war ttejji afus n ieeffanen ad ayi dd-yarr ad telleey mani mma. 

13 Aqa din i wdan inni itteggen rmucsiyyet, 

twayedren yar temmurt u war zemmaren ead ad kkaren eawed. 



Zi Dawud. 


Alif. War tetwareqq tefqeht nnek x tarwa n rehram, 
war ttasem x yenni itteggen ryecc. 

2 Mayar ad wdan deyya amecnaw arrbie uca ad israwen am arrbie aziza. 

3 Bat. Ttcer x SIDI u egg rxar, 
zdey di temmurt u iri d asdiq. 

4 Arr mezri di SIDI 

u netta ad cek iwc isitimen n wur nnek. 

5 Gimel. Arr ticri nnek yar SIDI 
u ttcar xas u netta ad tt igg. 

6 Netta ad issedhar tasegda nnek am tfawt 

u rheqq nnek am iceecieen n tfuct di ttha n uzir. 

7 Dalit. Susem zzat i SIDI u raja t. 

War ttejji tafqeht nnek ad tasmed x wenni iferhen deg webrid nnes, 
x weryaz nni itteggen tahraymect. 

8 Hi. Ejj tafqeht nnek ad tarsa u ejj axeyyeq nnek ad irah. 

War ttejji tafqeht nnek ad tasmed, 

adyawi tueeffna waha. 

9 Mayar tarwa n rehram ad twatehhan, 

maca inni issitimen x SIDI ad warten tammurt. 

10 Vav. Myir cwayt waha uca aeeffan war ittyimi ead. 

Ad thekkared ai wemcan nnes, 

maca war din ittiri ead. 

11 Imwadeen ad warten tammurt 

uca ad arren mezri di rehna ameqqran. 

12 Zayin. Aeeffan ittxarres di tmeemac tihraymiyyin didd i umsegged 
uca ittyezz xas tiymas. 

13 Sidi inu idehhec xas, 

mayar ittwara aqa ass nnes ad dd-yas. 

14 Xit. Ieeffanen jebden-dd ssif u mehden rqews 
hima ad yedren rmeskin d umezrud, 

hima ad yarsen i yenni i igguren deg webrid nsen mean. 

15 Ssif nsen ad ten irqef deg wur nsen 
u reqwas ad twarzen. 

16 Tit Drus i yars yar umsegged 

hsen zeg ufeyyed n wattas n ieeffanen. 

17 Mayar iyagen n ieeffanen ad twarzen, 
maca SIDI ad isenned imseggaden. 

18 Yud. SIDI issen ussan n yenni igguren nican 
u tasyart nsen ad teqqim i rebda. 

19 War twaqemmihen di rweqt taeeffant 
u deg wussan n raz ad twassjiwnen. 

20 Kaf. Mayar ieeffanen ad fnan 
u reedyan n SIDI ad weddaren, 

ad twaqdan amecnaw min igan iyran qae zeg izmaren iqebbuzen, 
ad dwen di tayyut. 

21 Lamed. Aeeffan yaretter, war ittarri amarwas, 
maca amsegged itthinn, itticc. 

22 Mayar inni zzayes itwabarken ad warten tammurt, 
maca inni zzayes i twaneeren, ad twatehhan. 

23 Mim. Isuraf n weryaz ijehden twassmettnen zi SIDI 
u netta yarda x webrid nnes. 

24 Mara iwda, war ittmendar, 
mayar SIDI iwca as afus nnes. 

25 Nun. Necc tuya-yi d amezyan, rexxu wsarey, 
maca eemmars war zriy amsegged itwajj 

niy tarwa nnes arezzun x weyrum. 

26 Ass ikmer netta itthinna u yaretter i imezrad 
u zzarieet nnes ad tiri i lbaraka. 

27 Samix. Heyyed x ryar u egg rxar 
uca ad yark tiri tzeddiyt i rebda qae. 

28 Mayar SIDI ittexs rheqq 

u war isemmeh deg isdiqen nnes. 

Ad twahdan i rebda qae, 

maca zzarieet n ieeffanen ad tetwatehha. 

29 Imseggaden ad warten tammurt 
uca ad days zedyen i rebda. 

30 Pi. Aqemmum n umsegged ittbarreh s tiyit 
ura d ires nnes issawar s rheqq. 

31 Rqanun n AREBBI nnes deg wur nnes, 
isuraf nnes war ttefriyen. 

32 Tsadi. Aeeffan irebbet i umsegged 
u yarezzu ad t iney. 

33 SIDI war zzayes yarexxu afus nnes, 
war days ittegg ryar xmi t i ya ihakem. 

34 Quf. Sitim x SIDI u ttef deg webrid nnes 

u netta ad cek issgaeeed hima ad twarted tammurt. 

Ad tzared aqa ieeffanen ad twatehhan. 

35 Rix. Necc tuya zriy ijj n ueeffan d bu-reunf 
wenni imeqqar amecnaw tangelt tazizawt. 

36 Aqa iedu rweqt uca xzar, war t tuyi ca sad din. 

Arzuy xas, maca idwer war igi ead. 

37 Schin. Hda x wenni igan ikmer u xezzar yar wenni igguren nican, 
mayar aneggar n weryaz nni ad yiri d rehna. 

38 Ieeffanen ad twareddgen jmie, 

min iqqimen yar deffar zeg ieeffanen ad itwatehha. 

39 Tav. Asenjem n imseggaden ad dd-yas zi SIDI, 
aqa netta d jjehd nsen di rweqt n rehsaret. 

40 SIDI ad asen iwc afus u ad ten ifekk. 

Netta ad ten ifekk zeg ieeffanen u ad ten issenjem, 
mayar nitni ttiqqan days. 



Azehhed n Dawud. I ridaret. 


2 A SIDI, war d ayi tteaqab deg we sear nnek 
u war d ayi ttweddab s ufugem nnek. 

3 Mayar fritcat n rqews nnek udfent dayi 
u afus nnek ittzeyyar xafi. 

4 War din ittyima min igan ikemmren di arrimet inu zi lyadab nnek ihajen, 
war iqqim min isehhen deg ixsan inu. 


5 Mayar rmuesiyyat inu gaeedent ayi yar uzegif inu, 
deqqrent xafi am ijj n ddqer imyar attas. 

6 Iyezzimen inu daysen arrihet u geyyhen s tubbuherya inu. 
7 Dewrey qewsey, necc dewrey yensey ar ttarf. 

Ass marra ggurey deg warrud n wecdan d abarcan. 

8 Mayar ttaciy tijeinnatin inu aryint s tmessi marra 
u war din ittyimi min igan ikemmren di arrimet inu. 

9 Necc jemmdey u twayedrey qae, 
necc syuyyuy s zzhir n wur inu. 

10 A Sidi inu, marra min di yari mezri aqa-tt zzatek 
u asqinfi inu war zzayek ittnuffar. 


550 


IZEHHIDEN 


11 Ur inu iddendun, marra jjehd iffey ayi 
ura d tifawt teffe y zi tittawin inu, 

wah ura d nitenti war yari beddent cad. 

12 Imeizzen inu d imedduka? inu bedden arendad inu yar jjrihect inu 
u wi i d ayi yudsen ittagg w ej xafi. 

13 Inni yarezzun ad kksen tudart inu, nedyen ayi tixecfin 
u inni yarezzun ad ayi ggen ryar, 

ssawaren am mmezren ad areddgen 
u ceryen s ryecc ass marra. 

14 Necc maca tteggey ixef inu axmi d adehcur, 

u am weynaw nni i war yarezzmen aqemmum nnes. 

15 Necc am weryaz war ittesrin 

u wenni war yar igi twarrit zeg uqemmum nnes. 

16 Mayar necc ttrajiy cek, a SIDI, 

cek ad dd-tarrid, Sidi inu, AREBBI inu! 

17 Mayar necc nniy “Ejj iten war xafi farrhen, 
xmi i ya faryen idaren inu, 

war ssemyaran ixef nsen xafi. 

18 Mayar necc aqa ggur ad nqardey 
u rehriq inu aqa-t rebda zzati. 

19 Mayar ssargbey ac rmuesiyyet inu, 
aqa tegg w edey zi ddenb inu. 

20 Reedy an inu ddaren, aqa-ten s tzemmar, 
uca attas igan inni d ayi icarrhen bra ssibbet. 

21 Inni i itarran rxar s ryar ssbedden ixef nsen didd inu 
umi necc arezzuy x min isebhen. 

22 War dayi semmeh, a SIDI, AREBBI inu, 
war xafi tagg w ej. 

23 Deyyet hima ad ayi tewcid afus, 
a Sidi inu, asenjem inu. 



I umeqqran n imeynajen. I Yadutun. Azehhed n Dawud. 


2 Nniy “Necc ad kkarey ad hdiy ibriden inu zi ddenb n yires inu, 
necc ad ttfey ahettu yar uqemmum inu s ict n tecmant 

min i ya yekk ueeffan netta zzati.” 

3 Necc dewrey am weynaw u rehhfey ixef inu s useyd, 
necc bekmey ura x rxar, 

maca rehriq inu tuya yarenni. 

4 Ur inu idwer ihemma di daxer inu, 
tetwassarey ict n tmessi yar unixses inu. 

Xenni ssiwrey s yires inu 

5 “A SIDI, seen ayi aneggar inu 
u man iga rqedd n wussan inu, 
hima ad ssney mammec arxfey necc. 

6 Xzar, cek tarrid ussan inu am icbaren n ufus 
u tazzuggart n tudart inu zzat i cek axmi d walu. 

Kur bnadem, mammec mma ibedd imten, 
nican am ict n tayyut.” Sila. 

7 Iwa bnadem iggur am ijj n rexyar, 

wah, am ict n tayyut ammu i ittrah ittas-dd. 

Netta issmun, war issin man wen t i ya iksin y ars. 

8 U rexxu min i ya sitmey, a Sidi inu? 

Aqa necc ttrajiy cek! 

9 Fekk ayi zi marra ixettan inu 
u war d ayi ttegg ca d tisedhac i ubuhari. 

10 Necc dewrey am weynaw, war arezzmey aqemmum inu, 

mayar d cek i iggin man aya. 

n Ksi zzayi jjrihect nnek, 

aqa necc fenniy s uteffu ihessaren n ufus nnek. 

12 Mara cek tetextixed ca n weryaz x rmuesiyyet nnes, 
xenni tessfessyed acewwar n waddud nnes am tcinda. 

Iwa kur bnadem ad ifna am ict n tayyut. 

13 Ser i tzagit inu, a SIDI, u shess i uyuyyi inu. 

War ttebkim yar imettawen inu, 

mayar necc aqa-yi d abarrani, d amezduy n zzyada yark, 
am marra rejdud inu. 

14 Sheyyed xafi mahend ad ceeceeey cad s refrahet, 
qber mma ad rahey u war da ttiriy ead. 



I umeqqran n imeynajen. Zi Dawud. Azehhed. 


2 Ssitimey qae x SIDI 

u netta yarra-dd yari s uzegif 
uca isshess yar uyuyyi inu. 

3 Netta issgaeeed ayi-dd zeg ijj n wanu icexxaren, zeg ubegae d ubaryud, 
u netta issars idaren inu x tesdart, 

issemten isuraf inu. 

4 Netta igga ayi ijj n yezri d amaynu deg uqemmum inu, 
ijj n izri n usebbeh i AREBBI. 

Attas ad t zaren, ad tecren x SIDI. 


5 Sseed n weryaz ijehden wenni ittecren x SIDI, 
wenni war ittmeyyren yar ayt n nnfaxet 
ura yar yenni iweddaren yar uxarriq. 

6 Attas, a SIDI, AREBBI inu, d reejayeb nni teggid 
ura d min tenwid xaney. 

Ufa d ijj mma izemmar ad dd-iebar ixef nnes akidek. 

Necc ad asen hajiy u ad xasen ssiwrey. 

Aqa nitni deg wattas war zemmaren ad twahesben. 

7 War texsed tayarst d tewhibt n ryiget. 

Cek tessnuqqbed imezzuyen inu. 

Tayarst n wecmad d tyarst n ddenb war tent tettared. 

8 Xenni nniy “Xzar, necc ad dd-asey, deg wedlis itwannden yura xafi. 

9 Necc yari mezri, a AREBBI, hima ad ggey min texsed cek. 

Ccariea nnek aqa-tt di daxer n tekrict inu.” 

10 Necc ttbarrhey rexbar asebhan n tsegda nnek deg wegraw n fgens ameqqran. 
Xzar, necc war tteqqney iyencicen inu, a SIDI, cek tessned t. 

11 War ttxemmrey tasegda nnek daxer deg wur inu, 
necc ssawarey x tidett nnek u x usenjem nnek. 

Tamexsiwt nnek icewwaren war tt ssnuffarey deg wegrawn fgens ameqqran. 

12 Cek, a SIDI, war xafi tessbeddid arrehmet nnek. 

Ejj tamexsiwt nnek icewwaren d tesdiqt nnek ad ayi hdant rebda. 

13 Mayar war izemmar ad itwahesseb ryar i d ayi iquwwaren, 
rmuesiyyat inu ttmeneen ayi-dd 

u necc dewrey war ttwiriy ead s man aya. 

Aqa-tent d attas x ucewwaf n uzegif inu 
uca ur inu ittefcir. 

14 A SIDI, iri ad ac yarda hima ad ayi tessnejmed, 
a SIDI, deyyat hima ad ayi tewced afus. 

15 Ejj inni i yarezzun recmar inu hima ad t tehhan, 
ad twaxarweden u ad ssnufaren ixef ns enjmie, 
ejj inni yarettan x ryar, 

ad dewren yar deffar u ad twassbehdren. 

16 Ejj iten ad twaredgen am uxeges i refdihet nsen i iggin, 
inni din iqqaren “Ha, ha!” 

17 Ejj marra inni xak yarezzun, ad arren mezri, ad zzayek farhen. 

Ejj inni ittexsen asenjem nnek ad inin rebda “SIDI d ameqqran!” 

18 Necc aqa-yi di ?eyben u d umezrud, maca Sidi inu ieqer xafi. 

Cek d wenni i d ayi iwcin afus d wenni i d ayi issnejmen. 

A AREBBI inu, war tteettar ca. 



I umeqqran n imeynajen. Azehhed n Dawud. 


2 Sseed n wenni i ifehhmen i rmeskin. 

SIDI ad t ifekk deg wass n ryar. 

3 SIDI ad t ihda u ad t yejj ad iddar 
ucaa ad t jjen ad ifarh di temmurt. 

War t ttsellam ca i recmar n reedyan nnes. 

4 SIDI ad kides ibedd di tassut n rehrac. 

Cek tettbeddred marra rectu nnes umi ihegec netta. 

5 Necc nniy “A SIDI, hinn xafi, sggenfa feemar inu, 
mayar necc xdiy akic.” 

6 Reedyan inu ssawafen xafi s fyar 

“Mefmi i ya immet u ad itwakkes isem nnes?” 

7 Mara yusa-dd mahend ad izar, issawaf di fbatef. 

Ur nnes issmun yars fyecc, 

xenni itteffey yar barra, issawar. 

8 Marra inni i d ayi icarrhen temtamnen xafi jmie, 
aqa-ten ttxarrisen dayi mahend ad ayi ggen fyar. 

9 If qef it actab abarcan 

u wenni dd-iwdan ammu, war dd-ittekkar ead. 

10 Ufa d aryaz nni wi ak-d ddarey di fehna, 
wenni di ttiqqiy, wenni iccin ayrum inu, 
aqa issemyar xafi anirz nnes. 

11 Cek maca, a SIDI, hinn xafi u snekkar ayi-dd, 
xenni necc ad ten xegsey. 

12 S man aya ad ssney aqa necc usiy ac-dd i cek x fxadar, 
mafa feedu inu war zzayi ifarreh s usfiwfew. 

13 U xafi, aqa cek tticced ayi afus di ssibbet n fekmaret inu 
u tessbedded ayi zzat i wudem nnek i febda. 

14 Ad itwabarek SIDI, AREBBI n Israyil, 
zi febda ufa i febda! Amin, wah amin! 


ADLIS WISS TNAYEN - IZEHHIDEN 42-71 



I umeqqran n imeynajen. Axemmi n ayt n Qurah. 


2 Am iyayd n wezyar ittmezri yar tyezrin n waman, 
ammu ufa d uf inu ittmezri yark, a AREBBI. 

3 Reemar inu ittfada yar AREBBI, yar Arebbi iddaren. 

Mefmi i ya adfey u ad baney zzat i wudem n SIDI? 

4 Imettawen inu tuya-ten d ayrum inu ass d gifet, 
umi i d ayi qqaren ass imun “Mani iga AREBBI nnek?” 

5 Necc tidarey di man aya u necc ssfarryey feemar inu xafi, 
mayar tuya ggurey yar taddart n SIDI deg ijj n uhimur iqqen, 
s fhess n usfiwfew d uqadi, ijj n fyaci itteeyyden. 

6 A feemar inu, mayemmi tqended ammu, u tyewwyed xafi? 

Raja AREBBI, mayar ad t qadiy ead x isenjamen zeg wudem nnes, 
aqa-t d AREBBI inu. 


7 A AREBBI, feemar inu iqned ammu xafi. 

S uyenni tidarey cek zi temmurt n L’Urdun 
u zeg idurar n Hirmun, zeg wedrar n Miseara. 

8 Rhemf et n waman tettf aya i fhemf et n waman nnedni yar zzhir n icercuren nnek, 
marra iyezran d femwaj kkin xafi. 

9 Zeema SIDI ad iwessa tamexsiwt nnes icewwaren s wass, 
uca ad yari yif i yijj n yezf i di gif et, 

aqa-t d tzagit i Arebbi n tudart inu. 

10 Necc ad iniy i Arebbi “Tasdart inu d cek, mayemmi i d ayi tettud? 

Mayemmi ggurey deg werrud d abarcan zi ssibbet n ddeg n reedu?” 

11 Inni i d ayi ihessaren ssbehttren ayi s ict n tajjut ineqqen deg ixsan inu, 
umi d ayi qqaren “Mani iga AREBBI nnek?” 

12 A reemar inu, mayemmi tqended ammu, u tyewwyed xafi? 

Raja AREBBI, mayar ad t qadiy ead x isenjamen zeg wudem nnes, aqa-t d AREBBI inu 

Min iqqimen n Uzehhed 42 

A Q 1 Ay ayi tasyart, a AREBBI, u tnedhed ddeewet inu. 
a. s D Fekk ayi zeg ijj n rgens war days bu tmexsiwt, 
zeg weryaz n wecmat d ryecc. 

2 Aqa cek d AREBBI n jjehd inu, mayemmi xenni d ayi tendared? 

Mayemmi ggurey deg werrud d abarcan zi ssibbet n ddeg n reedu?” 

3 Sekk-dd tifawt nnek d tidett nnek, mahend ad ayi gewwdent, 
ad ayi nedhent yar wedrar nnek iqeddsen u yar tzeddiyin nnek 

4 uca ad dd-asey yar uealtar n AREBBI, yar Arebbi n refrahet, wenni d arceq inu. 

Necc ad cek qadiy s rgambri, a AREBBI, Arebbi inu! 

5 A reemar inu, mayemmi tqended ammu, u tyewwyed xafi? 

Raja AREBBI, mayar ad t qadiy ead x isenjamen zeg wudem nnes, aqa-t d AREBBI inu 



I umeqqran n imeynajen. Zeg ayt n Qurah. Axemmi. 


2 A AREBBI, neccin nesra t s imezzuyen nney, 
ibabaten nney hajan aney tt: 

Cek teggid ict n tmeggit d tameqqrant deg wussan nsen, 
deg wussan n wechar uya. 

3 S ufus nnek aqa tessuffyed regnus zi tesyart 
u xenni tezzud ten days. 

Cek teggid ryar di regnus, 
maca tbezzeed ten nitni. 

4 Mayar nitni war warten ca tammurt s ssif 
u ayir nsen war d asen dd-yiwi asenjem, 

maca afus nnek afusi, ayir nnek, d tfawt n uyembub nnek, 
minzi nitni usin-dd ac x rxadar. 

5 Aqa cek d ajegid inu, a AREBBI! 

Ewe ead fexxu rumur i isenjamen n Yaequb. 

6 Akidek ad neyder inni i d aney ihessaren, 

s yisem nnek ad neefes x yinni i xaney ittemearran. 

7 Mayar necc war ttecrey x rqews inu 
u ssif inu war d ayi issenjam. 

8 Mayar cek tessenjamed aney zeg inni i d aney ihessaren 
u tessbehdired inni i d aney icarrhen. 

9 Neccin nsebbeh i AREBBI ass marra 
u ad nqada isem nnek i rebda. Sila. 

10 Maca fexxu tendared aney u tessbehdafed aney 

u cek war tetteffiyed ca ak-d feeskarat nney y ar umenyi. 

11 Cek tejjid aney nettrakk w af zzat i wenni i d aney ihessaren 
u inni i d aney icarrhen ttkeccden min texsen i yixef nsen. 

12 Cek tewcid aney am wugi i macca 
u tezzuzzared aney jar fegnus. 

13 Cek tezznuzid fgens nnek s walu 

u deg uzzenzi nsen war yark bu fefdef. 

14 Cek tettegged aney d fhegra i wajjaren nney, 

d ustehzi d ubehdef yar yenni i d aney-dd ittennden. 

15 Cek tettegged aney d amedya jar regnus, 
tettegged ad xaney hezzen azegifjar temmura. 

16 Ass marra fear inu aqa-t zzati yar tittawin inu 
u fehya idfa ayembub inu 

17 zi ssibbet n fhess n yenni issehqaran u ttceqqafen, 
zi ssibbet n feedu d wenni i yarezzun antaqem. 

18 Aya marra ikka xaney, maca war cek nettu, 
war nyecc ca di feahd nnek. 

19 Ur nney war idwif yar deffar 

u isuraf nney war dd-ffiyen ca zeg umesruq nnek, 

20 waxxa cek trebzed aney deg ijj n wemcan n fehwayec n f ebhar 
u tedfid aney s tifi n fmewt. 

21 Mfi tuya nettu isem n AREBBI nney 

uca nesswizzed ifassen nney yar yijj n arebbi d ayrib, 

22 ma ifi SIDI war yarezzu di man aya? 

Aqa netta yareggeb x min innuffaren deg wuf. 

23 Mayar di ttwee nnek neqqen aney kuf ass, 
aqa hessben aney am wugi n tyarst. 

24 Faq, mayemmi tettsed, Sidi inu? 

Faq, war d aney nettar i febda! 

25 Mayemmi i ya teffared ayembub nnek, 
ad tettud feyben d ddeg nney? 

26 Mayar feemar nney ittadar yar teejjajt, 
aeeddis nney ifesseq di temmurt. 

27 Kkar, ewe aney afus 

u fdi xaney di ttwee n tmexsiwt nnek icewwaren. 



1 1 umeqqran n imeynajen. S teynint n tlillicin. 
Zeg ayt n Qurah. Axemmi, izfi n tayri. 


2 Zeg wuf inu idduqqez-dd ijj n wawaf d asebhan, 
necc qqarey i ujegid min dd-sswejdey necc, 

ifes inu d feqfem n yijj n umarir imehden. 

3 Cek tecnid x marra tarwa n bnadem, 

nniemet tetwazegee x iyencicen nnek, 
s uyenni i cek ibarek AREBBI i rebda. 

4 Byes ssif x tmessadt nnek, a bu-teyrudt, 
tissiqt nnek d reezz nnek. 

5 Reezz nnek, ifi tefrehed, ndeh di ttwee n wawar n tidett 
u di ttwee n uwadee iseggden. 

Afus nnek afusi ad cek issermed timesrayin ssagg w adent. 

6 Fritcat nnek qedeent 

- wah regnus ad wdan sadu ufus nnek - 
cuqqent ur n reedyan n ujegid. 

7 Rkursi nnek igellden, a AREBBI, aqa-t i rebda qae. 

Tayyarect n tgeldit nnek d ict n teyyarect n tsegda. 

8 Cek tettexsed tasegda u tcarrhed ryar. 

S uyenni i cek idhen, a AREBBI, AREBBI nnek, 
s zzect n refrahet tiwa i ieciren nnek. 

9 Marra reebayat nnek amecnaw mirru d wecfir d rqarfa, 
zi reqsur n reaj ssfarrahen cek 

10 yessis n ujegid jar tinewjiwin nnek iweqqaren, 

tasrit n ujegid tbedd ac x ufusi, s werrud zeg wurey iqquren zi Ufir. 

11 Ser, a yegi, u xzar, ewe amezzuy nnem! 

Ttu rgens nnem d taddart n babam! 

12 Xenni ajegid ad immezri deg wazri nnem, 
mayar netta d sidi nnem! 

Adar zzates! 

13 U yessis n Sur s ict n tarzeft, 

ammu ufa d ayt bu-wagra n yijj n rgens ad arzun ad xam ardan. 

14 Yegis n ujegid, marra aeugi nnes aqa-t daxer, 
arrud nnes d ijj n umuddi zeg ufiru n wurey. 

15 Ad tetwandeh yark deg warrud aqarqac immuden. 

Tiezariyyin i tt ideffaran, aqa-tent d timedduka? nnes nni i dd yark ttawyen. 

16 Aqa ttawyen tent s refrahet d warecceq, 
ammu i ya adfen yar reqsar n ujegid. 

17 Tarwa nnek ad if in deg we mean n ibabaten nnek, 
cek ad ten tegged d rhukkam di marra tammurt. 

18 Necc ad idarey isem nnek di kur jjir d kur jjir awarni as. 

X uyenni, ad cek qadan marra regnus i rebda qae. 



I umeqqran n imeynajen. Zeg ayt n Qurah. S lharpat itwarriglan yar sennej. Izri. 


2 AREBBI d amcan n tarewra d jjehd i neccin. 

Aqa iban-dd nican aqa itticc afus di rehsarat. 

3 X uyenni war nttegg w ed ca, mara tbedder tammurt 
u xmi ttenhezzan idurar deg wur n r ebhur, 

4 mara tthajant rhemrat nnes n waman u tteggent akuffu, 
mara ttenhezzen idurar s unneqreb nnes! Sila. 

5 Tiyzarin n yeyzar ad ssfarrhent tandint n AREBBI, 
zzawect tamqeddast n tzeddiyin n Umeugi x kurci. 

6 AREBBI aqa-t di rwest nnes, war tettenhezza, 

AREBBI ad as iwc afus xmi dd i ya tessij tuffut. 

7 Regnus ttmuzzaren, tigeldawin ttenhezzant. 

Netta issgaeeed tmijja nnes, aqa tefsi temmurt. 

8 SIDI n reeskarat aqa-t akidney, 

AREBBI n Yaequb d lburj nney yueran. Sila. 

9 Asem-dd, xzarem timegga n SIDI, 

netta i iggin timesrayin issagg w aden x temmurt. 

10 Netta issbedda imenyan yars ar aneggar n temmurt, 
netta ad yarz rqews u iccat lansa di iwetwiten, 
ikarruten issecmad iten s tmessi. 

11 Sbedd, ittxessa ad tessnem ilia aqa necc d AREBBI. 
Necc ad twassgaeedey jar regnus, 

necc ad twassgaeedey x temmurt. 

12 SIDI n reeskarat aqa-t akidney, 

AREBBI n Yaequb d lburj yueran i neccin. Sila. 



I umeqqran n imeynajen. Zeg ayt n Qurah. Azehhed. 


2 A marra regnus, wtem deg ifassen, 
syuyyem i AREBBI s usriwrew ijehden. 

3 Mayar SIDI, Ameugi x kurci, aqa issagg w ad, 
netta d ijj n ujegid d ameqqran x marra tammurt. 

4 Netta issadara aney-dd regnus 

ura d iyduden yarra ten sadu idaren nney. 

5 Netta ifarrez tasyart nney n temmurt i neccin, 
tenni d afeyyec n Yaequb wenni tuya ittexs. Sila. 


6 AREBBI yuri sennej s usriwrew, SIDI, 
yar tmijja n rbuq. 

7 Zehhdem i AREBBI, zehhdem! 

Zehhdem i ujegid, zehhdem! 

8 Mayar SIDI d ajegid x marra tammurt. 

Zehhdem izehhiden iweznen. 

9 AREBBI ihekkem x regnus, 

AREBBI ittyima x rkursi nnes iqeddsen. 

10 Tarwa n tasiret n regnus twassmunen yar rgens n AREBBI n Ibrahim, 
mayar tcappat n userqi n temmurt i AREBBI. 

Netta aqa-t itwasseuga qae. 

Izri, azehhed zeg ayt Qurah. 


2 SIDI d ameqqran u ittehdaja ad itwassemyar attas, 
di tendint n AREBBI nney, x wedrar nnes iqeddsen. 

3 Ruera nnes d remrahet, aqa adrar n Sihyun d refrahet i marra tammurt, 
iyezdisen n ccamal, tandint n ujegid d tameqqrant. 

4 AREBBI aqa-t di reqsur nnes, 
netta itwassen am ijj n lburj yueran. 

5 Mayar xzar, ijegiden munen, 
aqa ffyenjmie. 

6 Rami t zrin nitni, tbehten, 

aqa nnjerfan uca are wren deyya. 

7 Dinni iten tettef tarjijjit, 

am rehriq n ict n temyart tettaru. 

8 S usemmid n manis dd-tneqqar tfuct tettarezzid iyarruba n Tarcic. 

9 Am mammec tuya nesra t, 

ammu i tt netwara di tendint n SIDI n reeskarat, di tendint n AREBBI nney. 
AREBBI ad tt issemten i rebda. Sila. 


10 A AREBBI, neccin nidar tamexsiwt nnek icewwaren, 
di rwest n zzawect nnek tamqeddast. 

11 Amecnaw isem nnek, a AREBBI, 

ammu ittakk w ad ura d ccan nnek yars a? tineggura n temmurt. 
Afus nnek afusi iccur s tsegda. 

12 Ejj adrar n Sihyun ad ifarh, 

jjem yessis n Yahuda ad arecqent zi ssibbet n rehkamat nnek. 

13 Kkem x Sihyun, nndem as-dd, hesbem ssumeat nnes! 

14 Ggem ur nwem x lbaraj nnes, 
xzarem mlih di reqsur nnes 

hima ad tt tteawded i jjir i dd ya yasen. 

15 Mayar AREBBI wanita d AREBBI nney i rebda qae. 

Netta ad aney indeh a? rmewt. 



I umeqqran n imeynajen. Zeg ayt n Qurah. Azehhed. 


2 Srem i uya, marra regnus, 
shessem marra, a imezday n temmurt, 

3 am tarwa n Adam am tarwa n yijj n weryaz, 
ayt bab n wagra d imezrad marra! 

4 Aqemmum inu issawar tiyit 

u ixarrisen n wur inu ccuren s refhamet. 

5 Necc ad wcey amezzuy inu i wawar iweznen, 

ad ssargbey thajit inu n twafit yar tirart n rgambri. 


6 Mayemmi i ya gg w edey deg wussan ieeffanen, 

xmi i d ayi dd-tettenned rmuesiyyet n yenni i d ayi-dd ideffaren di tiri inu. 

7 Aqa din inni ittcaren x reksibet nsen 
u ttfeyycen s wagra nsen ameqqran, 

8 maca u?a d ict n tawmat war tzemmar ad tefdi ijj n weryaz, 
war tzemmar ad txeges ttaman n ddeyyet nnes i AREBBI. 

9 Refdiyyet n reemar nsen tiyra attas, 

war dd-tettis i rebda, 

10 hima netta ad iddar i rebda 
u eemmars war izarr ander. 

11 Mayar ittwara imiyisen mmuten, 

maca abuhari d uqeffuh ad twaqessen s tnayen 
uca ad jjen reksibet nsen i innedni awarni asen. 

12 Axarres nsen yugyen aqa tudrin nsen ad qqiment i rebda, 
tizeddiyin nsen zi jji? a? jjir. 

Waxxa ura d timmura ggin asent ismawen nsen. 

13 Bnadem s marra ccan nnes, war ittyimi ca. 

Netta yarwes di rmar nni i yegguren yar qettu. 

14 Abrid-a i yarsen aqa-t d min i xef sennden nitni 

uca inni ten ideffaren ad jjiwnen s uqemmum nsen. Sila. 

15 Am ihuriyyen ssareyyhen nitni ixef nsen di ?axart, 
rmewt ad ten tarwes. 

Imseggaden ad xasen hekmen x ssbeh 
uca addud nsen ad tedwer i ryecc di raxart, 
twassuffyen nitni zi tzeddiyt nnes. 

16 Maca SIDI ad ifdi reemar inu zeg ufus n raxart, 
mayar netta ad ayi yawi akis. Sila. 

17 War ttegg w ed ca mara ca n weryaz idwer d bu-wagra, 
mara acuwwar n taddart nnes yarni, 

18 mayar di rmewt nnes war akides ikessi ca marra aya, 
acuwwar nnes war ihekk w i akides awarni as. 

19 Waxxa itwabarek reemar nnes di tudart nnes, 

u nitni ad cek ssemyaren mayar cek teggid min isebhen i yixef nnek, 

20 aqa ad dd-tawded yar jjir n rejdud nnes, 
nni war zarren tifawt i rebda. 

21 Bnadem s tecrimt, maca war ifehhem, 
netta am rebhimet ifennan. 



1 Ijj n uzehhed n Asaf. Arebbi n irebbiten, SIDI issawar 
u netta ittraya i temmurt zi mani dd-tenqar tfuct yars a? mani teyri. 


2 Zi Sihyun, azri ikemmren, 
ittban AREBBI ittissiq. 

3 AREBBI nney ad dd-yas, war isseyd ca. 
Timessi zzates ad tecc 

u taharyadt i d as-dd ittennden ad isud attas. 

4 Netta ad iraya i ijenwan sennej 

u i temmurt hima ad ihkem x rgens nnes. 

5 “Smunem-dd yari isdiqen inu, 
inni kidi itteggen rsahd s tyarst.” 

6 Ijenwan ttbarrhen tasegda nnes, 

mayar AREBBI simant nnes aqa-t d rqadi. Sila. 

7 “Ser, a rgens inu, u necc ad ssiwrey, Israyil, 

u necc ad cehdey i cek: Aqa necc, AREBBI, d AREBBI nnek! 

8 War igi x tyarsa nnek ad cek webbxey, 
mayar tiyarsa nnek aqa-tent rebda zzati. 

9 War kessiy ca amwa zi taddart nnek 
ura d imuyan zi teqwirin nnek. 

10 Mayar marra imuddar n wezyar aqa inu, 
rmar x waref idurar. 

11 Necc ssney marra ijdad n idurar 

uca min ittemxutturen deg yeyyar aqa-tt akidi. 

12 Mfi tuya dayi raz, ma ad ifi war i d ac t qqarey i cek, 
mayar inu ddunit d ueemmar nnes. 

13 Ma ad ccey xenni aysum n ifunasen 
niy idammen n imuyan? 

14 Awi-dd i SIDI tayarst n uqadi 

u seqfer lwueud nnek i Umeugi x kurci. 

15 Raya ayi-dd deg wass n rehsaret, 

xenni ad cek ssnejmey uca cek ad ayi tegged ccan.” 

u Maca i ueeffan iqqar AREBBI 
“Mayemmi tbarrhed tiwessa inu 
u teggid reahd inu deg uqemmum nnek, 

17 umi tcarrhed atextex inu 

u tenndared awaren inu awarni ac. 

18 Mara tezrid ijj n uxewwan, ammu teggured akides 
u cek tettsurid ak-d yenni izennan. 

19 Aqemmum nnek tettarrid t i r yar 
u ires nnek ittxarres deg wecmat. 

20 Tettyimid dinni tessawwared x umac, 
tessefdahed zi mmis n yemmas. 

21 Aya tettegged t u necc sseydiy. Ttyir ac, aqa-yi am cek. 
Necc ad cek webbxey zzat i tittawin nnek. 

22 Fhem aya xenni, a cek i ittun Arebbi, 

hima war kenniw tmezzqey am war din ittiri ufekki.” 

23 Wenni i dd-ittawyen tayarst n uqadi, ittegg ayi ccan 
u issewjad abrid hima ad as ssecney asenjem inu. 

-i 1 1 umeqqran n imeynajen. Azehhed n Dawud. 
■D -L 2 Arami i dd yars yusa unabi Natan, 
awarni rami yudef Dawud yar Batcabaea. 


3 Hinn xafi, a AREBBI, elahsab tamexsiwt nnek icewwaren. 
Mseh ixettan inu elahsab afeyyed n arrehmet nnek. 

4 Ssird rmuesiyyet inu zzayi marra 
u sizdeg ayi zi ddenb inu, 

5 mayar necc ssney ixettan inu 
u ddenb inu rebda ibedd ayi-dd yar tittawin. 

6 Akidek waha i xdiy 

u necc ggiy min igan d aeeffan jar tittawin nnek, 
arami cek tseggded deg wawaren nnek 
u tesfid di rehkamat nnek. 


7 Xzar, necc twaxerqed-dd di ddnub, 
di ddnub teksi ayi yemma. 

8 Xzar, cek tettexsed tidett di daxer 
u di tnuffra tesscaned ayi tiyit. 

9 Ksi xafi ddnub s teelget, xenni ad dewrey qqurey, 
sird ayi, xenni ad dewrey d acemrar x wedfer. 

10 Arr ayi ad srey arcuq d refrahet, 
hima ixsan nni i trebzed cek, 
ad arjijjen zi refrahet. 

11 Snuffar ddnub inu zzat i uyembub nnek 
u mseh i marra rmuesiyyet inu. 

12 Xreq-dd dayi ur izdig, a AREBBI, 

u jedded di daxer inu ijj n arruh imetnen. 

13 War d ayi nettar zeg uyembub nnek 

u war zzayi ttekkes Arruh Iqeddsen nnek. 

14 Ewe ayi eawed refrahet n usenjem nnek 
ura d ijj n buhber iqedden i akidi i ya ibedden. 

15 Xenni ad ssyarey ibriden nnek i yenni xak ieeddun 
uca ad yarek dd-eeqben imednab. 

16 Senjem ayi zeg umarwas n idammen, a AREBBI, AREBBI n usenjem inu, 
xenni ad isrewriw ires inu x tsegda nnek. 

17 Arzem ayi iyencicen inu, a Sidi inu, 
xenni ad barrhey ccan nnek, 

18 mayar war d ak tecqi tyarst, necc iri wciy ac tt, 
tayarst n weemad war d ac dd tettis x rxadar. 

19 Tiyarsa n AREBBI aqa-tent d ijj n buhber yarez 
uca ijj n wur iddez war t tessehqarid, a AREBBI! 

20 Egg rxar i Sihyun elahsab rxadar nnek, bna rehyud n Urcalim! 

21 Xenni ad tardid di tyarsa n rmuesiyyet, 
di tyarst n weemad ikemmren. 

Xenni ad qeddmen imwan x uealtar nnek. 

r- r\ 1 1 umeqqran n imeynajen. Axemmi n Dawud. 

/a 2 3 4 Rami dd-yusa Duwae, zi Idum, 
ixebbar Cawul, inna as 

“Aqa Dawud yusa-dd yar taddart n Aximalik.” 


3 Mammec tfeyyced zi teeffant, a jjiher? 

Tamexsiwt icewwaren n SIDI tettekk ass imun. 

4 Ires nnek ittxarres di ryar, 

amecnaw ijj n rmus iqedeen i uheffi issuffuy acmat. 

5 Cek ttexsed taeeffant attas x tsebhant, 

rhard s ixarriqen ktar attas x rhard n tsegda. Sila. 


6 Cek tettexsed awaren ihellken 
ura d ires iccur s wecmat. 

7 Maca Arebbi ad cek yareddeg i rebda, 
netta ad cek ittef, ad cek ikkes zi tzeddiyt. 

Wah netta ad cek iqree zeg izewran nnek zi temmurt n yenni iddaren. Sila. 


8 Imseggaden ad t zaren ad gg w eden. 

Ad xas dehcen, ad inin 

9 “Xzar aryaz ijehden wenni umi war iggi Arebbi jjehd nnes, 
maca tuya ittcer x wagra nnes ameqqran. 

Tuya idwer ijhed s ryar nnes.” 


10 Necc ad iriy amecnaw ijj n uzemmur d aziza di taddart n AREBBI. 
Necc ttiqqey di tmexsiwt icewwaren n AREBBI i rebda qae. 

11 Necc ad cek qadiy i rebda qae, 
mayar cek teggid t. 

Ad ssitimey deg yisem nnek, 
mayar netta d asebhan i isdiqen nnek. 

1 1 umeqqran n imeynajen. S teynint n ‘Izri n wecdan’. 
Axemmi n Dawud. 


2 Abuhari inna deg wur nnes “War din bu AREBBI!” 
Nitni ittaredgen, tteggen ryecc, 

war din ura d ijj ittegg min icnan. 

3 AREBBI ixezzar-dd zeg ujenna yar tarwa n iwdan 
hima ad izar ma din hed yars fefhamet, 

ijj zeg inni yarezzun AREBBI. 

4 Marra ffyen zeg webrid, 
aqa-tenjmie dewren d ieeffanen, 
war din ura d ijj ittegg rxar, 
ura d ijj. 

5 Inni i itteggen rmuesiyyet ma war yarsen tussna, 
inni i ittetten rgens inu axmi ttetten ayrum? 

War ttrayan x AREBBI. 

6 Aqa din i xasen tewda tigg w udi temyar, umi war din tigg w udi, 
mayar AREBBI itarrec ixsan n yenni i xak ihejjmen. 

Cek tessbehdred ten, minzi AREBBI indar iten. 

7 Ah, aqa asenjem n Israyil ad dd-yas zi Sihyun! 

Xmi dd i ya isseeqeb AREBBI imehbas n rgens nnek, 
ad yarceq Yaequb, 

ad ifarh Israyil. 

1 1 umeqqran n imeynajen. Ak-d uzenzun. Axemmi n Dawud. 

2 Rami dd-usin Iziffiyyen, nnan as i Cawul “Ma war issnuffar Dawud ixef nnes yarney?’ 


3 Senjem ayi, a AREBBI, s yisem nnek, 
u hkem xafi s tzemmar nnek ijehden. 

4 A AREBBI, ser i tzagit inu, 
shess i wawaren n uqemmum inu. 

5 Mayar ibarraniyyen kkaren akidi 
u ayt n reunf arezzun ad ayi nyen. 

War tteggen ca AREBBI zzat i tittawin nsen. Sila. 


6 Xzar, AREBBI d ameawen inu. 

Sidi inu aqa-t jar yenni i d ayi isennden. 

7 Netta ad ixeges ryar i yenni i d ayi ihessaren. 

Qda xasen di tesdiqt nnek. 

8 S rxadar ad ac-dd awyey tiyarsa, 
uca ad qadiy isem nnek, a SIDI, 
mayar netta d asebhan. 

9 Mayar netta issenjem ayi zi marra rehsaret 

uca yarra ayi-dd ad xezzarey x reedyan inu swadday. 



1 1 umeqqran n imeynajen. Ak-d uzenzun. 
Axemmi n Dawud. 


2 A AREBBI, ser i tzagit inu 

u war ssnuffara ca ixef nnek zzat i uzaweg inu! 

3 Hda ayi u arr-dd xafi. 

Necc ttrahey ttasey-dd yar zzat d deffar am ttcetciy u ssyunfiy s jjehd. 

4 Zi rhess n reedu, zeg uhuddi n iceffanen, 

mayar nitni hejmen-dd xafi s rmuesiyyet u deffaren ayi s tefqeht. 

5 Ur inu itteqqes ayi daxer 

u inexrieen n rmewt wdan-dd xafi. 

6 Tigg w udi d tarjijjit ttfent ayi ura d arjef ihsar ayi. 

7 Necc nniy “Mri i d ayi wcin afriwen am ict n tedbirt, 
xenni iri dwiy uca ad zedyey di ca n wemcan nneyni. 

8 Xzar, iri ad arewrey yar ragg w aj qae, 
ad ssensey di rexra. Sila. 

9 Iri ad marey hima ad twafekkey zeg usemmid, zi tharyadt. 

10 Sard-iten, a Sidi inu, sebda ires nsen, 
minzi ttwariy reunf d umenyi di tendint. 

11 Ass d giret gguren deg wenned nnes x rehyud 
u yar daxer nnes aqa din reyben d tamara. 

12 Ryar aqa-t daxer nnes 

u azzay nnes war zzayes ttheyyiden ca ddeg d wecmat. 

13 Mayar war igi d reedu wenni i d ayi issehqaran, minzi aya zemmarey ad t ksiy, 
ura d wenni i d ayi icarrhen i issemyaren ixef nnes s wawar xafi, 

minzi zzayes zemmarey ad nnuffarey. 

14 Maca aqa d cek, a bnadem, cek d aqrin inu, 
ameddukke? inu d umqarreb inu! 

15 Neccin, inni igguren ak-d wayawya di ttiqqet, 
neggur yar taddart n AREBBI deg uhimur. 

16 Iri ad xasen tewda rmewt arami dd-hwan am ddaren di raxart, 
mayar aqa din ryar di tudrin nsen, deg wurawen nsen. 

17 Necc, wah necc ad rayiy x AREBBI u SIDI ad ayi issenjem. 

18 Yar tmeddit u yar uteffu u s uzir ad cetciy u ad ssyunfey 
u netta ad ise? i tmijja inu 

19 Netta ifdi reemar inu di rehna zeg inni xafi ihejmen, 
minzi tuya-ten deg wattas didd inu. 

20 SIDI ad iser u ad ten dd-issehwa. Netta ittyima zeg wechar uya. Sila. 

Aqa nitni war ttbeddiren u war ttegg w eden ca AREBBI. 

21 Netta inettar afus deg inni ak-d wi igga rehna, 
netta issarussud reahd nnes. 

22 Aqemmum nnes yardeb hsen zi trussi, maca deg wur nnes itturja amenyi. 

Awaren nnes d ireqqayen x zzect, maca aqa-ten am resyuf twajebden. 

23 Ndar amnus nnek x SIDI u netta ad dayek itthilla. Eemmars war ittejji amsegged ad ifary. 

24 Cek maca, AREBBI, ad ten tessehwid deg wanu n uhellek. 

Iryazen n idammen d ryecc war ttkemmren azyen n wussan nsen. 

Maca necc ttecrey xak. 



4 I umeqqran n imeynajen. S teynint n “Ict n tedbirt ibekkmem deg imucan igg w ejen.” Zi 
Dawud. Tirayugyen ineqcen. Rami xas harten Ifilistiniyyen di Jat. 


2 Hinn xafi, a AREBBI, mayar ijj n bnadem yarezzu ad ayi isard. 
Ass marra ihessar ayi ijj n umjahed. 

3 Inni i d ayi ihessaren xsen ad ayi sarden ass marra, 

mayar inni kidi ittmenyan aqa-ten s wattas, a Ameugi x kurci! 

4 Deg wass i di i ya gg w edey, ad xak ttecrey. 

5 X AREBBI, wenni umi i ya sebhey awar nnes, x AREBBI i ttecrey, war ttegg w idey ca, 
mayar min zemmaren ad ayi ggen midden? 

6 Nitni qegben awaren inu ass ikmer, 
marra tnawi nsen aqa-ten xafi d ryar. 

7 Nitni munen, nuffaren, 

nitni hettan inarziwen inu 

xmi arezzun nitni ad nyen reemar inu. 

8 Ma zemmaren nitni ad arewren waxxa ggin ryecc? 

Sehwa regnus di lyadab nnek, a AREBBI! 

9 Cek thesbed ussan n wetlae inu. 

Egg imettawen inu di tzeyyat n waman nnek, 
ma war gint deg wedlis nnek? 

10 Xenni ad dewren reedyan inu yar deffar, deg wass umi i ya rayiy. 

Necc ssney aya: AREBBI aqa-t akidi. 

11 X AREBBI, wenni umi i ya ssemyarey awar nnes, x SIDI, awar nnes ad t ssemyarey, 

12 x AREBBI i xef ttecrey, war ttegg w idey ca, 
mayar min izemmar bnadem ad ayi yegg? 

13 Xafi, a AREBBI, arsin lwueud i cek itwaggen. 

Ad ten kemmrey i cek s uqadi. 

14 Mayar cek tessnejmed reemar inu zi rmewt, 
u ma war tehdid ura d idaren inu zeg uneqrad, 

hima ad uyurey zzat i wudem n AREBBI di tfawt n yenni iddaren? 



4 I umeqqran n imeynajen. ‘War t ttareddegF Zi Dawud. 
Tira yugyen ineqcen. Umi yarwer zi Cawul deg ifri. 


2 Hinn xafi, a AREBBI, hinn xafi, mayar reemar inuyarwer-dd yark. 
Necc arewrey di tiri n wafriwen nnek, yars ar i ya edunt rmusibat. 

3 Necc ad rayiy yar AREBBI, Ameugi x kurci, 

yar Arebbi wenni i d ayi i ya inedhen ar aneggar yar min isebhen. 

4 Netta ad dd-issekk asenjem inu zeg ujenna, 

ad issbehder wenni i d ayi dd-ideffaren. Sila. 

AREBBI ad issekk tamexsiwt nnes icewwaren d tesdiqt nnes. 

5 Reemar inu aqa-t jar iyraden, 

necc zzrey jar tarwa n bnadem inni am isefdawen yareqqen. 
Tiymas nsen am lansat d fritcat n rqews 
u ires nsen am ijj n ssif iqdee. 

6 A AREBBI, sgaeeed ixef nnek tiwa i ijenwan 
u arr aeugi nnek sennej i marra tammurt, 

7 Nitni ggin tracca i isuraf inu, 
reemar inu tuya iynes. 

Nitni yzin ayi ahfur, 

maca wdan days simant nsen. Sila. 

8 A AREBBI, u? inu yarekken, u? inu yarekken, 
aqa necc ad yennjey ad zehhdey, ura d aeugi inu. 

9 Faq, aeugi inu! Faq, lharpa d rgambri! 

Necc ttexsey ad ssfaqey tfawt n ssbeh. 

10 Necc ad cek qadiy jar regnus, a Sidi inu, 
ad ak zehhdey jar regnus. 

11 Mayar tamexsiwt nnek icewwaren tettakk w ad yars ar ijenwan 
u tasdiqt nnek yars ar iseynuten. 

12 A AREBBI, sgaeeed ixef nnek tiwa i ijenwan 
u arr aeugi nnek sennej i marra tammurt. 


r Q 1 ! umeqqran n imeynajen. ‘War t ttareddeg!’ Zi Dawud. 
Olirayugyen ineqcen. 

2 Ma tessawarem s tidett tasegda deg useydi? 

Ma s tidett thekkmem tarwa n bnadem s rheqq? 

3 Fla, maca deg wur nwem tetteggem ryecc, 

di temmurt txemmamem di reunf n ifassen nwem. 

4 Zeg warn; gan di remrawet ffyen ieeffanen zeg webrid, 
zeg ueeddis n yemmatsen weddaren ayt n bu-ixarriqen. 

5 Aqa daysen ssem am semm n ufiyar. 

Nitni amecnaw ict n trefsa tadehcurt tenni iqqnen amezzuy nnes, 

6 tenni i war ittesrin yar tmijja n ieezzamen, 

ura yar tmijja n usehhar nni itthakan attas di tsehhart. 


7 A AREBBI, arz asen tiymas deg uqemmum nsen, 
arz tiymas n teymart n iyraden imezyanen, a SIDI! 

8 Ejj iten ad fesyen, arami nitni ffyen am waman. 

Mara imehhed netta rqews s fritcat nnes, ejj iten war qdieen. 

9 Ejj it ad ifna am ubuccer irizzen 

Ejj iten, amecnaw wettu n ueeddis n tmettut, war zarren tfuct. 

10 Qber ma ad acant marmitat nwem ak-d rehmu n cbarq n isennanen, 
ad days isud netta ad yazzer x weysum d aziza niy ittehduduq. 

11 Amsegged ad ifarh 
xmi i ya izar antaqem. 

Netta ad issird idaren nnes deg idammen n ieeffanen. 

12 Ad yini bnadem “Xenni aqa din ryiget i umsegged, 
aqa din ijj n AREBBI nni ihekkmen di temmurt.” 

/a 1 I umeqqran n imeynajen. ‘War t ttareddeg!’ 
\jy Zi Dawud. Tira yugyen ineqcen. 

Umi Cawul ijja ad hdan taddart nnes hima ad t nyen. 


2 Fekk ayi zi reedyan inu, a AREBBI, 

sgaeeed ayi sennej i uhettu zeg inni i xafi ittekkaren. 

3 Fekk ayi zeg inni itteggen ryecc 
u senjem ayi zeg iryazen n idammen. 

4 Aqa, xzar, nitni ggin ict n texceft i reemar inu, 
nitni munen xafi. 

War din axettu ura d ddenb yari, a SIDl! 

5 Waxxa war ggiy ljarima, 

aqa nitni tazzren-dd yari, wejden. 

Faq, as-dd yar umsagar akidi u xzar. 

6 Cek, a SIDI, AREBBI n reeskarat, AREBBI n Israyil, 
faq hima ad treqfed marra regnus. 

War tthinni x ura d ijj zi marra iyeddaren inni itteggen ryecc. 


7 Aqa tteeqben yar tmeddit, 
ttzun amecnaw aqzin 

u ttennden i tendint. 

8 Xzar, s uqemmum nsen ssusufen qae, 
resyuf nsen aqa-ten x iyencicen nsen, 
minzi man wen i ya isren. 

9 Cek maca, a SIDI, ad xasen tdehced, 
cek ad thecced x marra regnus. 

10 A jjehd nnes, necc ad t rajiy, 

mayar AREBBI d lburj inu yueran. 

n Tamexsiwt icewwaren n AREBBI inu ad ayi tizwar, 

AREBBI ad ayi dd-yarr ad zarey inni i d ayi ihessaren. 

12 War ten neqq ca, mahend rgens inu war t ittettu. 

Ejj iten ad weddaren zi tzemmar nnek 

u mendar iten swadday, mayar cek d tcappa n userqi nney a Sidi inu. 

13 X ddnub n uqemmum nsen, x wawaren n iyencicen nsen, 
x uya ejj iten ad twahebbsen di nnfaxet nsen, 

ura x nneeret u x uxarriq nni xef ttharden. 

14 Kehhed iten deg ufugem nnek, 
kehhed iten arami war gin cad 

u arr iten ad ssnen, aqa AREBBI d rhakem di Yaequb, 
wah yars ar tineggura n temmurt. Sila. 


15 Aqa ad eeqben yar tmeddit, 
ttzun amecnaw aqzin 

u ttennden i tendint. 

16 Ejj iten ttemhafan da d diha x macca, 

u, mara war jjiwnen, ejj iten xenni ad din ssensen barra. 

17 Necc ad yennjey x jjhed nnek, 

yar uteffu n rhar ad sriwerwey x tmexsiwt nnek icewwaren, 
mayar tuya cek d ijj n lburj yueran i necc, 
cek d mani i ya arewrey deg wass n rehsaret. 

18 Jjehd inu, necc ad xak zehhdey, 
mayar cek AREBBI d lburj yueran inu, 

AREBBI n tmexsiwt inu icewwaren. 


s \ 1 1 umeqqran n imeynajen. S teynint n ‘Talillect d acehhad’. 
O v/Tira yugyen ineqcen zi Dawud i usermed. 

2 Awarni rami tuya ittmmenya ak-d Iramiyyen zi Misubutamya 

u ak-d Iramiyyen zi Suba, idwer-dd Yu’ab 

uca iwta ayt n Idum di teyzurt n Tmegaht, eecra araf n iryazen. 


3 A AREBBI, cek tendared aney, tarzid aney 
u tfugmed! Sbedd aney eawed! 

4 Cek tessenhezzed tammurt, tfegqed tt. 

Sgenfa tirezza nnes, mayar aqa ttenhezza. 

5 Cek tessecned ixefnnek i rgens nnek s reqsahet. 
Cek tewcid aney ad nsu ccrab issdewwaxen. 

6 Inni cek ittegg w eden, teggid asen ict n bandira 
i yar ttrakk w aren zi fritcat n rqews. Sila. 


7 Hima imeizzen nnek ad twafekken, 

awi asenjem s ufus afusi nnek u arr-dd xaney. 


8 AREBBI tuya issawar di zzawect tamqeddast nnes, 
s uyenni ad negzey s refrahet. 

Necc ad bdiy Cakim u ad eebbarey tayzurt n Sukkut. 
9 Jilead inu, Manassi inu, 

Ifrayim d jjehd n uzegif inu, 

Yahuda d amgewwed inu. 

10 Mu’ab d sarijj inu n usird, 
x Idum ad ndarey tisira inu, 
necc ad dduqzey s usriwrew x temmurt n Filicit. 


11 Wi i d ayi i ya inedhen di tendint ifaryen? 

Wi i d ayi i ya igewwden yar Idum? 

12 Ma war d aney tendared, a AREBBI, 

u ak-d reeskarat nney ma war akidsen dd-teffiyed cad, a AREBBI? 

13 Ewe aney afus hima ad aney tessenjmed zi rehsaret, 
mayar asenjem s ufus n yijj n bnadem aqa-t bater. 

14 Ak-d SIDI ad negg s wemhad 

u netta ad iefes x yenni i d aney ihessaren. 

I umeqqran n imeynajen. Ak-d uzenzun. Zi Dawud. 


2 A AREBBI, ser i urayi inu, 
ewe taynit i tzagit inu. 

3 Zi ttarf aneggar n temmurt ttrayiy xak, 
xmi ittefeir wur inu. 

Ndeh ayi x ijj n jjarf yueran xafi. 

4 Mayar tuya cek d amcan n tarewra i necc, 
d lburj ijehden didd i reedu. 

5 Necc ad qqimey deg uqidun nnek i rebda, 
ad ddurryey sadu wafriwen nnek. Sila. 


6 Mayar cek, a AREBBI, tesrid yar lwueud inu. 

Cek teweid ayi tasyart n yenni ittegg w eden isem nnek. 
7 Ad tarnid ead ussan x wussan n ujegid, 
arami isegg w usa nnes ad irin zi jjir a? jjir. 

8 Netta ad iqqim zzat i wudem n AREBBI i rebda. 

Iri ad xas hdan tamexsiwt icewwaren d tesdiqt. 

9 Ammu i ya zehhdey i yisem nnek i rebda, 
hima ad kemmrey lwueud inu, ass awarni umas. 



I umeqqran n imeynajen. Sadu ufus n Yadutun. Zi Dawud. 


2 Reemar inuyaressa, ittraja AREBBI waha, 
aqa zzayes dd-ittas usenjem inu. 

3 Aqa-tt d tasdart inu d usenjem inu, 

netta d lburj inu yueran, war ttefriyey attas. 

4 Mechar sad i ya tekkem thejjmem-dd x weryaz, 
marra kenniw ad t hedmem 

am yijj n rhid iwda, am yijj n weybar i ittwayedren. 

5 Nitni ttxarrisen waha hima ad t-idd yedren zeg wemcan nnes yueran. 
Nitni arettan s ixarriqen. 

Ttbarken s uqemmum nsen, 
maca deg wur nsen neeeren. Sila. 


6 Arsa u raja waha x AREBBI, 
mayar zzayes i dd-ittas rayas inu. 

7 Aqa-tt d tasdart inu d usenjem inu, 
netta d lburj inu yueran, war ttefriyey ca. 

8 Asenjem inu d ueugi inu aqa-ten di AREBBI, 

netta d tasdart inu ijehden, amcan inu n tarewra aqa-t d AREBBI. 
9 Tiqqem rebda di SIDI, a rgens! 

Zegeem ur nwem zzat i uyembub nnes. 

AREBBI d amcan nney n tarewra. Sila. 

10 Tarwa n bnadem aqa-ten bate? 
u tarwa n weryaz aqa daysen ryecc. 

Di rmizan s tnayen n ttawyat ad gassden, 
aqa-ten jmis ffyen-dd zi rbater. 

11 War ttiqqam di rehsaret u war ttuffem ak-d tukkarda. 

Mara agra sawed imeqqar, war xas ssrusam ur nwem. 

12 AREBBI issiwer ict n twarat, necc sriy tt tnayen n twarawin, 
aqa “Jjehd zi AREBBI”. 

13 Tamexsiwt icewwaren i cek, a Sidi inu! 

Minzi cek ad txegsed kur ijj slahsab min igga. 



Azehhed n Dawud, arami t tuya di rexra n Yahuda. 


2 A AREBBI, cek d Arebbi inu! Yar tuffut arezzuy xak, 
resmar inu ittfada-dd yarek, aysum inu ittmezri dayek, 
deg ict n temmurt yuzyen ittfadan bra aman. 

3 Ammu i dayek xezzarey di zzawect tamqeddast nnek, 
hima ad zarey jjehd nnek d usugi nnek. 

4 Mayar tamexsiwt nnek icewwaren tehra x tudart, 
s uyenni iyencicen inu ad ac sebbhen. 

5 Ammu ad cek barkey di tudart inu, 

ad ssgassdey ifassen inu deg yisem nnek. 

6 Resmar inu ad ijjiwen amecnaw tyawant zi trussi d tadunt 
u s iyencicen isriwrewen ad cek isebbeh uqemmum inu, 

7 mara necc ttxarrsey dayek di tassut, 
ttxemmamey dayek yar udufen n wecbar n giret. 

8 Minzi tuya cek d amsawen inu, 

ura di tiri n wafriwen nnek ad sriwrewey. 


9 Resmar inu iresseq dayek awarni ac, 
afus nnek afusi itettef dayi. 

10 Inni ittexsen ad areddgen resmar inu 

ad irin deg wemcan yugyen sadu temmurt. 

11 Nitni ad twasellmen i tzemmar n ssif, 
ad irin d takeccadt i icesbawen. 

12 Maca ajegid ad ifarh i AREBBI. 

Kur ijj zeg inni i ya ittjagan yar Arebbi ad ifeyyec, 

minzi aqemmum n yenni issawaren s ixarriqen ad itwabelles. 



I umeqqran n imeynajen. Azehhed n Dawud. 


2 Ser, a AREBBI, i tmijja inu xmi ttcetciy, 
hda tudart inu zeg usigg w ed n resdu. 

3 Sdurri ayi zi tmesmuc n iseffanen, 
zi ryaci n yenni itteggen rmussiyyet, 

4 inni isseqdaeen ires nsen amecnaw ssif, 
qarrsen awar yarezgen am fritca n rqews nsen, 

5 hima ad wten s rqews x wenni ikemmren. 

Deyya ad xas neyycen, iwa war din minzi i ya gg w eden. 

6 Nitni hezzmen mahend ad ggen min war ihhrin, 
ssawaren s tnuffra mahend ad nedyen refxux, 

Qqaren “Wi ten i ya izaren!” 

7 Nitni ttxarrsen di cram kur taeeffant, aqa-ten wejden, ict n tmeemuc n tehraymect. 
Aqa min igan daxer deg weryaz u deg wur nnes aqa-tt yugey. 

8 AREBBI ad ten iwwet s fritca n rqews, 
deyya ad banen jjrayeh nsen. 

9 Ires nsen ad ten yarr ad nqarden deg ixef nsen, 
kur ijj, zeg inni ten ittwaran, ad yarwer. 

10 Xenni ad gg w edden marra iwdan uca ad barrhen timegga n SIDI 
uca ad xzaren mlih di min dd issufuy. 

11 Amsegged ad ifarh s SIDI u ad xas itcer 
u marra inni umi isegged wur ad farhen. 



I umeqqran n imeynajen. Azehhed n Dawud. Izri. 


2 Zi fhudnet issdaheg i cek asebbeh, a AREBBI di Sihyun, 
ittxessa ad itwakemmer lwaed i cek. 

3 Cek tesrid i tzagit, 

marra aysum ad yarek dd-yas. 

4 Rmuesiyyet tuya tjehhed xafi, 
maca cek tefdid ixettan nney. 

5 Sseed n wenni i tfarrzed cek u tessqarrbed it-idd y ark, 
hima ad izdey di remrahat nnek. 

Neccin ad nejjiwen s rxar n taddart nnek, 
s min iqeddsen zi reqsar nnek. 

6 Cek ad xaney-dd tarred di tsegda s tmegga issagg w aden, 
a AREBBI n usenjem nney. 

Aqa cek d raman n marra inni y or tneggura n temmurt 
u x jwayeh yigg w ejen yar ujemmad n rebhar. 

7 Cek d wenni issrusan idurar s jjhed nnes, 
u cek tbekksed s tzemmar. 

s Netta d wenni i ittarran rehwer n rebhur yaressa, 
rehwer n remwaj d lharaj n regnus. 

9 Inni izeddyen yar tneggura n temmurt ttegg w eden zi reeramat nnek, 
aqa cek tettarrid tuffut n ssbeh ura d awettu n tmeddit ad sriwerwen. 


10 Cek tarezzfed tammurt u tettarrid iyezran ad tt cuqqen, 
aqa cek tettarrid itt-idd s rxir attas. 

Iyzar n AREBBI wenni tt ittcuqq ittccur s waman. 

Cek tessewjaded imendi nsen, mayar i uya i tesswejded tammurt. 

11 Cek tettessawed mseqqem ratarat n wecraz , tesshekk w id ibuda nnes. 
Tessardabed tammurt s inecnacen, 

tettbarked ayemmuy nnes. 

12 Cek tettegged ttaj i usegg w as n rxar nnek 
u ratarat n isuraf nnek ttudumen s tadunt. 

13 Aqa ttudumen x ddmani n r exra, 
tiwririn bekksent s refrahet. 

14 Ddmani n tarewsa ssun s wugi 
ura d tiyzurin drint s imendi. 

Nitni dduqquzen s usriwrew, wah, ttyennajen. 



I umeqqran n imeynajen. Izri. Azehhed. 


Sriwrewem i AREBBI, marra tammurt! 

2 Zehhdem i ueugi n yisem nnes, 
isseuga it i usebbeh nnes. 

3 Inim i AREBBI “Mammec ssagg w adent tmegga nnek!” 

Zi remyaret n jjhed nnek ad xak ssniemiren reedyan nnek. 

4 Marra tammurt, wah ad ac adaren u ad zehhden, 
ad zehhden i yisem nnek. Sila. 


5 Asem-dd u xzarem timegga n AREBBI. 

Min igga Arebbi issagg w ad tarwa n bnadem. 

6 Netta yarra rebhar d rbar. 

Nitni zwan iyzar x idaren. 

Dinni i zzayes nfarreh. 

7 S jjehd nnes netta ihekkem i rebda. 

Tittawin nnes tteessent x regnus. 

Yarwen ad kides temmearram kenniw inni ittyewwyen. Sila. 

8 Barkem AREBBI nney, kenniw a regnus 
u ggem ad itwaser rhess n usebbih nnes. 

9 Netta d wenni i d aney itticcen tudart 
u war ijji adar nney ad ifary. 

10 Minzi cek, a AREBBI, tqegbed aney, 

cek tessizedged aney amecnaw xmi ssizdagen nnuqart. 

11 Cek tnedhed aney di tracca n ffex. 

Tssarsed aney ijj n uhezzem ideqren x teejinna nney. 

12 Cek tejjid iwdan ad nyen x izegifen nney, 
aqa neccin nedwer yar tmessi d waman, 
maca cek tessuffyed aney s ijj n rqedd ifeyyed. 

13 Necc ad adfey s tyarsa n wecmad yar taddart nnek, 
necc ad ac xegsey lwucud inu, 

14 Iwueud nni netqen zzayes iyencicen inu 
u issiwer zzayes uqemmum inu, 

rami tuya-yi di rehsaret. 

15 Tiyarsa n wecmad n rmar isehhen ad ac tent-idd awyey ak-d rebxur n icarriyyen. 
Necc ad ac sswejdey iyenduzen d iyayden. Sila. 

16 Marra kenniw i ittegg w den AREBBI, assettiw-dd u srem, 
necc xsey ad awem eawdey min i d ayi igga di reemar inu. 

17 Sad iraya xas uqemmum inu xenni aqa netta itwassemyar sadu yires inu. 

18 Mri tuya nwiy rmuesiyyet deg wur inu, xenni aqa Sidi inu war d ayi ittesri ca. 

19 S tidett, AREBBI maca isra ayi, aqa netta iwca taynit i tmijja n tzagit inu. 

20 Ad itwabarek AREBBI wenni war indaren tazagit inu 
u war d ayi ikkis tamexsiwt nnes icewwaren. 



I umeqqran n imeynajen. Ak-d uzenzun. Azehhed. Izri. 


2 Iri ad xaney ihinn AREBBI. 

Netta ittejja ayembub nnes yareqq xaney. Sila. 


3 Mahend ad ssnen abrid nnek x temmurt, 
ad ssnen asenjem nnek jar marra regnus. 

4 Regnus ad cek qadan, a AREBBI, 
marra regnus ad cek qadan. 

5 Regnus ad farhen, ad sriwerwen, 
mayar cek ad thekmed x regnus nican 

u cek ad tessuyured regnus x temmurt. Sila. 

6 Regnus ad cek qadan, a AREBBI, 
marra regnus ad cek qadan. 

7 Tammurt tettic ryiget nnes. 

AREBBI, AREBBI nney, ad aney ibarek. 

8 AREBBI ad aney ibarek 

u marra tineggura n temmurt ad zzayes gg w edent. 



I umeqqran n imeynajen. Zi Dawud. Azehhed. Izri. 


2 AREBBI ad ikkar, reedyan nnes ad twareyycen 

u inni t icarrhen ad arewren zzat i uyembub nnes. 

3 Cek ad ten tessigg w jed am ddexxan ittaw , 
am ccmee ifessi di tmessi, 

ammu i ya fnan ieeffanen zzat i uyembub n AREBBI. 

4 Maca imseggaden ad farhen, 

ad negzen zi refrahet zzat i uyembub n AREBBI 
u ad yebban refrahet. 

5 Yennjem i AREBBI, zehhdem i yisem nnes, 

ggem ijj n webrid yueran i wenni ineddhen di rewda. 
SIDI d isem nnes. 

Negzem s refrahet zzat i uyembub nnes. 

6 Ijj n babatsen n iyujiren, ijj n rqadi n tajjarin d AREBBI 
di tzeddiyt nnes iqeddsen. 

7 AREBBI issezdey inni wehdsen deg ict n twacunt, 
issuffuy imehbas s ufrah, 

maca imyewwayen ad zedyen deg ict n temmurt itwasscemden zi tfuct. 

8 A AREBBI, arami tizzared zzat i wudem n rgens nnek, 
arami tuya teggured di rexra. Sila. 

9 Xenni tenhezz temmurt uca ucruren ijenwan zzat i wudem n AREBBI, 
ura d adrar n Sina inhezz zzat i wudem n AREBBI, AREBBI n Israyil. 

10 Ak-d wenzar ifsusen, cek trucced tammurt, a AREBBI, 
rwart nnek nni i tuya issrawen, tewcid as cek cawed jjehd. 
n Tahimart nnek tuya tzeddey days. 

S tcuni nnek tesswejded tt i rmeskin, a AREBBI. 

12 Sidi inu iwca awar. 

Timyarin nni dd-ittwayen rexbar asebhan ttkewwnent ijj n ubarru d ameqqran n treqqasin. 

13 Ijegiden n reeskarat ttrakk w a?en, aqa nitni ttrakk w a?en 
u tenni iqqimen di taddart, tbetta takeccadt. 

14 Xenni kenniw ad tbuzzrem jar tnayen n ifrayen, 
afriwen n udbir twarehhfen s nnuqart 

u arric nnes s wurey aziza ittissiqen. 

15 Rami Amzemmar x kurci issareyyec ijegiden di temmurt, 
iccat wedfer x Salmun. 

16 Adrar n AREBBI, adrar n Bacan. 

Adrar n Bacan d ijj n wedrar s tqiccitin. 

17 Mayemmi txezzarem ammu s wasam, kenniw a idurar s marra tiqiccitin nwem, 
yar wedrar i imezri it AREBBI i yixef nnes d tazeddiyt? 

Wah, nican SIDI ad din izdey i rebda. 

18 Ikarruten n AREBBI aqa-ten d eecrayat n ruruf d eecrayat n ruruf, 
ura d eecrayat n waraf d eecrayat n waraf. 

Sidi inu aqa-t jarasen, Sina aqa itwarehhefs tqeddast. 

19 Cek turyed yar sennej, tnedhed di tmehbast, 

cek tmeneed tarzifin zeg iwdan, iwa ead zeg imyewwyen, 
hima SIDI, AREBBI, ad izdey dinni. 

20 Ad itwabarek Sidi inu. Ass x wass yarebbu i neccin ddqurat. 

Arebbi netta d amsenjem nney. Sila. 

21 Arebbi nni d ijj n Arebbi n isenjamen i neccin 
u aqa din ifekkiten zi rmewt yar SIDI, Sidi inu. 

22 S tidett, AREBBI, ad irbez azegif n reedyan nnes, 

aceqquf s ucewwaf n wenni iqqimen ittenned s imerwusa n ddnub nnes. 

23 Sidi inu inna “Necc ad kenniw dd-arrey zi Bacan, 
ad kenniw dd-arrey zi ragay n rebhar, 

24 hima ad tharrced s udar nnek deg idammen uca ura d ires n yitan nnek ad ittef tasyart nnes 
zi reedyan. 

25 Nitni zrin ibriden nnek mammec ten tuyured, a AREBBI, 
ibriden n Arebbi inu, ajegid inu irehhfen di tqeddast. 

26 Imeynajen tuya gguren yar zzat, inni iccaten x ifiran yar deffar, 
tibriyin, tinni ittiraren x ibendiren nsent di rwest. 

27 Barkem AREBBI di tmesmunin, a SIDI, zi reunsar n Israyil. 

28 Aqa din Binyamin amezyan, wenni xasen ittsegden, 
xenni rhukkam n Yahuda ak-d ubarru n ieciren nsen, 
ura d rhukkam n Zabulun d rhukkam n Naftali. 

29 AREBBI iwessa mahend ad tetwassejehded, 
a AREBBI, sejhed min teggid di ttwee nney 

30 zi zzawect nnek sennej i Urcalim. 

Ijegiden ad ac iwyen tarzifin. 

31 Sigg w ed rwehc nni jar uyanim, 

abarru n ifunasen ijehden ak-d ieejmiyyen n regnus, 
arami itwarbez arami idwer nnuqart iddez. 

Netta izegee regnus nni tuya ttmezren deg umenyi. 

32 Ad dd-asen imcenneen zi Misra, 

Kuc ad iksi ifassen nnes yar AREBBI s tezra. 

33 A tigeldawin n temmurt yennjent i AREBBI, 
zehhdent i Sidi inu. Sila. 

34 Netta d wenni ineddhen deg ijenwan n ijenwan zeg wechar uya. 
Xzar, aqa netta igga ijj n rhess ijehden s tmijja nnes. 

35 Wcem jjehd i AREBBI! 

Leadama nnes aqa-tt tiwa i Israyil 
u jjehd nnes aqa-t deg iseynuten. 

36 A AREBBI, mammec tessig w eded zi tizawwiyyin nnek, 

AREBBI n Israyil, cek d wenni itticen jjehd d tzemmar i rgens. 

Ad itwabarek AREBBI. 



I umeqqran n imeynajen. S teynint n tlillicin. Zi Dawud. 


2 Senjem ayi, a AREBBI, mayar aman iwden ayi yar reemar inu. 

3 Necc yebbiy deg ubaryud yugey, war din mani i ya beddey. 

Aqa-yi deg waman yugyen u rhemret tettazze? xafi. 

4 Necc uhrey s iyuyyan, tmijja inu tebbuybeh, 
tittawin inu qdant zeg uraji x AREBBI inu. 

5 Inni i d ayi icarrhen x walu ttweseen x ucewwaf i igan x uzegif inu. 

Inni yarezzun ad ayi isseigten, reedy an inu i xafi ixarriqen, dewren jehhden. 
Min war ucarey, ittxessa ayi ad tt-idd arrey. 

6 A AREBBI, cek tessned tubbuherya inu u imerwusa n ddnub inu war xak ffaren. 

7 Ejj inni xak issitimen, war ttsedhin, 

a Sidi inu, SIDI n reeskarat, 

ejj inni xak yarezzun, war twafetthen, 

a AREBBI n Israyil. 

8 Mayar di ttwee nnek i kessiy asehqar, 
u asedrhi irehhef i uyembub inu. 

9 Dew? ey d ayrib yar aytma 

u i tarwa n yemma dewre y d abarrani. 

10 Mayar cdaret i taddart nnek tecca ayi 

uca asehqar n yenni cek issehqaran iwda-dd xafi. 

11 Necc ruy yar uzummi n reemar inu, 
maca aya yiwi ayi-dd eram kur asehqar. 

12 Necc yardey ict n txancet, 
maca dewrey asen d ijj n lmatal. 

13 Inni iqqimen yar tewwart n tendint ssawaren xafi 
ura d izran n yenni issessen ccrab. 

14 Necc maca ttettary yark, a SIDl! 

Aqa din ijj n rweqt n uhinni, a AREBBI, 

s remyaret n tmexsiwt nnek icewwaren. 

Arr-dd xafi di raman n usenjem nnek. 

15 Jbed ayi-dd zeg ubaryud u ejj ayi war ttyebbiy! 

Ejj ayi ad twafekkey zeg inni i d ayi icarrhen u zeg waman yugyen. 

16 War ttejji ad ayi tawi rhemret, ragay ad ayi isard, 
anu ad xafi ibellee aqemmum nnes. 

17 Arr ayi-dd, a SIDI, mayar tamexsiwt nnek icewwaren tesbeh. 
Qreb yari elahsab arrehmet nnek ifeyyden. 

18 War tteffar ca ayembub nnek x umsexxar nnek, 
mayar necc twahsarey. 

Arr ayi-dd dawehda. 

19 Ades ayi-dd yar reemar inu, fekk it. 

Fdi ayi di ssibbet n reedyan inu. 

20 Cek tessned rear inu d usedhi inu d refdihet inu, 
aqa marra inni i d ayi ihessaren bedden zzatek. 

21 Asehqar yarz ayi ur u necc qendey attas. 

Necc rajiy azigez, maca walu, u rajiy inni d ayi i ya ieezzan, 
maca war ufiy ura d ijjen. 

22 Nitni ggin ssem di macca inu 

uca i ufadi inu ggin ayi ad swey rxeg. 

23 Ejj ttabra nsen ad tedwer d rfex 

ura d ict n tsendect i yenni akidsen ibedden. 

24 Sdaryer tittawin nsen hima war ttwirin cad 
uca arr tijeinnatin nsen ad ttenhezzant rebda. 

25 Zegee xasen asear nnek 

u ejj rhaduq n lyadab nnek ad ten irqef. 

26 Ejj rmargeh n tzeddiyt nsen ad idwer d rxarbet, 
mahend war days izeddey cad ura d ijjen. 

27 Mayar nitni darracen x weryaz nni tuya tewtid cek 

uca s rhard nsen arnin i rehriq n yenni itwareqqfen zzayek. 

28 Arr ddenb x ddenb nsen 

u war ten ttejji ad dd-asen di tsegda nnek. 

29 Ejj iten ad twamhan zeg wedlis n tudart 
u war twazemmamen ca yar imseggaden. 

30 M aca necc aqa-yi di reyben u qendey. 

Asenjem nnek, a AREBBI, issgaeeed ayi sennej. 

31 Necc ad sebbhey isem n AREBBI s yijj n yezri 
u s uqadi ad as ssemyarey. 

32 Aya ad yarda SIDI ktar zeg ijj n ufunas, 

zeg ijj n umwa s waccawen d tecdect temsebda. 

33 Imwadeen inni tt izrin, ad farhen, 

inni yarezzun x AREBBI, aqa ur nwem ad iddar. 

34 Mayar SIDI ittesra yar imezrad 
u war issehqiri ca imehbas nnes. 

35 Ejj ajenna d temmurt ad t ssemyaren, 
rebhur d marra min daysen ittenhezzan. 

36 Mayar SIDI ad issenjem Sihyun 

u ad ibna cawed tineddam n Yahuda 
u nitni ad din zedyen u ad tt warten. 

37 Zzarieet n imsexxaren nnes ad tt tettef d tasyart 
u inni ittexsen isem nnes ad days zedyen. 



I umeqqran n imeynajen. Zi Dawud. I ridaret. 


2 A AREBBI, deyyat hima ad ayi tessnejmed, 
a SIDI, hima ad ayi teawned. 

3 Ejj inni yarezzun ?eemar inu 

ad twaxarewden u ad ssnuffaren ixef nsen, 

ejj inni yarettan x ryar, ad dewren yar deffar u ad twassbehdren. 

4 Ejj iten ad ttfen rmunet i issdahegen arami i ya twasbehd?en, 
inni din iqqaren “Ha, ha!” 


5 Ejj marra inni xak yarezzun, ad arcqen, ad farhen dayk. 

Iri inni ittexsen asenjem nnek ad inin rebda “AREBBI d ameqqran!” 

6 Necc di reyben u zerdey, a AREBBI, deyyat yari. 

Cek d twiza inu d umsenjem inu, a SIDI, war tteettar ca! 


n 1 Necc ttcarey xak, a SIDI, 

ejj ayi eemmars war ttsedhiy i rebda. 

2 Fekk ayi s tsegda nnek u arxu ayi. 

Arr-dd yari amezzuy nnek u senjem ayi. 

3 Iri i necc d ijj n jjarf i tzeddiyt hima ad yars dd-asey rebda. 
Cek twessid hima ad twassnejmey, 
mayar cek d tasdart inu d lburj inu. 

4 AREBBI inu, senjem ayi zeg ufus n ueeffan, 
zeg ufus n wenni iggin ryar u zi bu-yezzu. 

5 Mayar cek d asitem inu, Sidi inu, SIDI, cek d atecri inu zi temzi inu. 

6 Zeg ueeddis nyemma, tuya-yi eemmdey xak, 
zeg wami dd-ffyey zeg ueeddis n yemma, 

aqa cek d ameawen inu, necc sebhey cek rebda. 

7 1 wattas necc am ict n reeramet, 
maca cek d amcan inu ijhed i tarewra. 

8 Ejj aqemmum inu ad iccur s usebbeh nnek, 
ass imun s ccan nnek. 

9 War xafi ttmendar deg wussan n tewsar inu, 
war d ayi semmeh mara jjehd inu iruh. 

10 Mayar reedyan inu ssawaren xafi 

u inni yarezzun reemar inu, mmcawaren jmie. 
n Nitni qqaren “AREBBI ismeh days. 

Dfarem t u meneem t, mayar war din bu umsenjem.” 

12 A AREBBI, war ttyimi tigg w ejed xafi, 
a AREBBI inu, ewe ayi deyya afus. 

13 Ejj iyrimen n tudart inu ad twasedhan u ad twaccen, 

ejj inni yarezzun ad ayi ggen ryar ad twadren s usehqar d refdihet. 

14 Necc maca ad qqimey ttrajiy rebda 
uca ad arniy ead yar usebbih nnek. 

15 Aqemmum inu ad ibarreh s tsegda nnek, 
asenjem nnek, ass imun, 

mayar necc war ssiney rqedd nnes. 

16 Necc ad dd-asey s tmegga timeqqranin n Sidi inu, SIDI, 
necc ad idarey tasegda nnek, myir tenni nnek waha. 

17 A AREBBI, cek tuya tessermaded ayi zi temzi inu 
u necc yars ar ass-a ttbarrhey s reejayeb nnek. 

18 A AREBBI, war d ayi semmeh ca, waxxa necc wsarey cabey, 

yars ar i ya hajiy i jjir-a x tmegga n ufus nnek ura x tmegga nnek timeqqranin 
i marra min dd i ya yasen. 

19 A AREBBI, tasegda nnek tiwed yars ar sennej qae, 
mayar cek teggid timegga timeqqranin! 

A AREBBI, man wen igan am cek! 

20 Aqa cek tejjid tekka xafi attas n rehsarat d ryar, 
waxxa amenni cek ad ayi tesseddared eawed 

uca ad ayi tessuffyed zeg waman yugyen n temmurt. 

21 Cek tarrid remyaret inu ad temyar 

u cek ad ayi-dd tennded s ufewwej nnek. 

22 Ad cek qadiy eawed s lharpa, x raman nnek, a AREBBI. 

Ad zehhdey s rgambri, a Amqeddas n Israyil. 

23 Iyencicen inu ad sriwrewen i cek, aqa ad zehhdey i cek 
ura d reemar inu nni tefdid cek. 

24 Ufa d ires inu ad ihaja x tsegda nnek ass marra, 

mayar inni yarezzun ad ayi ggen ryar, ssnufaren ixef nsen, 
iwa twafedhen. 

I Suliman. 


A AREBBI, ewe tiyit i ujegid mahend ad ihakem am cek 
u ewe tasegda nnek i mmis n ujegid. 

2 Xenni netta ad ihakem rgens nnes s tsegda 
u rmusakin nnek s rheqq. 

3 Idurar ad iwyen rehna i rgens, 
ura d tiwririn s tsegda. 

4 Netta ad ihakem rmusakin n rgens, 

netta ad issenjem tarwa n imezrad uca ad irbez wenni ten ihessaren. 

5 Nitni ad zzayek gg w eden min ya tekk tfuct tega 
u taziri ad tesscen udem nnes, zi jjir a? jjir. 

6 Netta ad dd-ihwa x arrbie iwejden i wehtac 
am tinecnacin issardaben tammurt. 

7 Deg wussan nnes ad innuwar umsegged 

u ad din yiri rehna ifeyyden yars a? tettafed taziri war tegi ead. 

8 Netta ad ihkem zi rebhar a? rebhar 
u zeg iyzar ar tineggura n temmurt. 

9 Inni izeddyen di rexra ad qqunjeren zzates 
u reedyan nnes reshen taeejjajt. 

10 Ijegiden n Tarcic ad dd-iwyen ict n tewhibt, 
ijegiden n Caba d Saba ad dd-qarrben tarzifin. 

11 Marra ijegiden ad as adaren, 
marra regnus ad as sexxaren. 


12 Mayar netta ad ifekk amezrud wenni y ars ittrayan 
ura d rmeskin d wenni war yars ameawen. 

13 Netta ad ieteq wenni ideefen d umezrud 
u netta ad issenjem reemar n imezrad. 

14 Netta ad iffek reemur nsen zi ddeg d reunf 

u idammen nsen ad sekk w an attas di tittawin nnes. 

15 Netta ad iddar uca immewc as wurey zi Caba 
uca ad as sejden rebda, ass marra ad t barken. 

16 Ad yiri ijj n ufeyyed n imendi di temmurt x tqiccat n idurar, 
ryiget nnes ad tenhezz am tcejjura n Lubnan 

u inni zi tendint ad nuwwaren am ayemmuy aziza di temmurt. 

17 Isem nnes ad iqqim i rebda. 

Min ya tekk tfuct ad yejj udem nnes ad yareqq, 
ad inuwwar isem nnes uca ad twabarken nitni 
u marra regnus ad t ssemyaren. 


18 Ad itwabarek SIDI, AREBBI, AREBBI n Israyil. 

Netta ittegg reejayeb, netta waha. 

19 Ad itwabarek isem n ueugi nnes i rebda. 

Iri ad tetwaccur marra tammurt s ueugi nnes. Amin, wah, amin. 


20 Tizigatin n Dawud, mmis n Yassa, aqqa kemmrent. 

ADLIS mss TRATA: IZEHHIDEN 73-89 



1 Azehhed n Asaf. 


U aqa AREBBI d asebhan i Israyil, i yenni s wur isfan. 


2 Necc maca, erahar tuya idaren inu ffyen z eg webrid, 
war iqqim walu ad hrugden isuraf inu. 

3 Mayar necc tuya usmey zeg ibuhariyyen, 
rami zriy aqa ieeffanen mlih i gan. 


4 Mayar war din bu tisyunin i rmewt nsen 

u aqurar n ayt bab n tzemmar nsen aqa ibedd nican. 

5 Nitni war carrcen deg warber n iwdan 

u war twareqqfen am wezyen ameqqran n bnadem. 

6 X uyenni tettaye? asen-dd nnfaxet am tseddect yar yiri nsen 
uca irehhef asen reunf am ijj n warrud. 

7 Tittawin nsen twaffyent zi tadunt, 
nitni eeddun rexyarat n wur. 

8 Nitni stehzan u s btaytay ssawaren x ryar, x ddeg, 
aqa ssawaren-dd zi sennej. 

9 Nitni arezzmen uqemmum nsen x ujenna 
u ires nsen iggur x temmurt. 

10 X uya inneqreb rgens nnes dinni, 
aman ifeyyden ttsekkafen ten nitni. 

11 Nitni qqaren “Mammec i ya issen AREBBI man ayal 
Ma aqa din tussna yar Umeugi x kurci?” 

12 Xzar, aqa-ten d ieeffanen, 

ead ddaren rebda di rhudnet, u ssemyaran agra nsen. 


13 Wah, amenni waha ssizedgey ur inu 
u ssirdey ifassen inu di tazdugi. 

14 Ass marra twayezziy 
u kur ssbeh twatxetxey. 

15 Mfi nniy “Ad ssiwrey ta d ta!’\ 
xzar, iri ydarey jjir n ihenjiren nnek. 

16 Ittriy ayi zemmare y ad fehmey aya, 
maca di tittawin inu ittawi-dd myir tamara, 

17 yars arami udfey di tzawiyyin n AREBBI 
u fehmey taneggarut nsen. 


18 Wah, cek tessrusi ten x imucan ittehruguden, 
cek tyettred ten d rxirbat. 

19 Mammec dewren twaredgen deg ict n tecti, 
twamhan u twaqdan s icerwawen issagg w aden. 

20 Am ict n tarjit yar ufaqi, a Sidi, 

ammu i ya tessehqared abeyyen n rexyar nsen xmi dd i ya tfaqed. 

21 Mayar ur inu tuya itwassarzeg di rweqt nni 
u ittejju ayi rehriq di tyezzar inu. 

22 Necc tuya-yi d aqeffuh, 

tuya-yi am ict n zzayret d tameqqrant yarek. 

23 £ad maca rebda aqa-yi yark, 
cek tettfed ayi zeg ufus afusi inu. 

24 Cek ad ayi tgewwded s ccwar nnek 

u awarni man aya ad ayi teksid yar ueugi nnek. 

25 Man wen i yari deg ujenna haca cek? 

Akidek war tzemmar ura d ict n tmesract ad ayi tarda. 

26 Mara arrimet d wur inu inu semmhen dayi, 

xenni AREBBI d tasdart n wur inu d tasyart inu i rebda. 

27 Mayar xzar, inni zzayek ittegg w ejen, ad fnan. 

Kur ijj wenni xak ittheyyden am ittqehheb, 
cek ad t tkehheded. 

28 Necc maca, redaset inu i SIDI d mlih i necc. 

Necc ggiy Sidi inu, SIDI, d amcan n tarewra inu 
hima necc ad barrhey marra timegga nnek. 



Axemmi n Asaf. 


Mayemmi, a AREBBI, tendared i rebda? 

Mayemmi i ya yary lyadab nnek x wugi n ddmani n tarewsa nnek? 


2 Xemmem di tmesmunt nnek nni i tuya tkesbed zeg wechar uya, 
taqbic n tesyart n rwart nnek tenni i tefdid, 

adrar n Sihyun wenni x tuya tzeddyed. 

3 Sgaeeed isuraf nnek yar min yareddgen i rebda! 

Recdu yarra marra di zzawect tamqeddast d rxirbet. 

4 Inni cek ihessaren uyuren di rwest n imucan nnek n umsagar, 
ssbeddan reeramat nsen d reeramat. 

5 Itwassen aqa wa am ijj n weryaz issgaeeed ccwaqar di cbarq immcubbcen 
6 u rexxu arzin marra inqacen jmie s ccaqur d ifdisen. 

7 Nitni qqeden timessi i tzeyyawin nnek, 

aqa earran Tazeddiyt n yisem nnek yars ar tammurt. 

8 Nitni nnan deg wur nsen “Ejj aney jmie ad ten nareddeg!” 

Ammu i ssaryen marra imucan n Umsagar n AREBBI di temmurt. 

9 Reeramat nney war ten nettwiri ead, war da ura d ijj n unabi cad uca ura d ijj jaraney issen ar 
mermi ead. 

10 Ar mermi, a AREBBI, ad zzayek istehza wenni ihessaren? 

Ma ad dayek iceqqef reedu i rebda? 

11 Mayemmi i tettegged ad dayney ismeh afus nnek, afus nnek afusi? 

Suffuy it zeg wehsin n upartessu nnek, 

qda xasen. 

12 Zeg wechar uya aqa SIDI d ajegid inu. 

Netta d wenni i ittawyen isenjamen di rwest n temmurt. 

13 S tzemmar nnek tfetqed rebhar, 
izegifen n rhaycat teddzed iten x waman, 

14 Cek trebzed izegifen n Liwiyatan, 
tewcid it d macca i rgens n rexra. 

15 Cek tarrid rsunsar ad idduqqez ura d tiyzart, 
cek tessizyed iyezran i ittazzren bra qettu. 

16 Ass nnec, nnec ura d giret, 
cek teggid din tafuct d tziri. 

17 Cek tessmetned marra iymiren n temmurt, 
anebdu d tgerst aqa teggid as tifras. 

18 Eqer x man aya: resdu issehqar SIDI 

u ijj n rgens d abuhari iceqqef deg yisem nnek. 

19 War tticc resmar n tejlilleht nnek i rewhuc, 
war tettu i rebda tudart n rmusakin nnek. 

20 Xzar yar rsahd nnek, mayar deg imucan n ttram di temmurt 
aqa daysen tudrin n rsunf. 

21 War ttejji wenni itwahessaren ad dd-isqeb s usedhi, 
ejj rmeskin d umezrad ad sebbhen isem nnek. 

22 Kkar bedd, a AREBBI, belles ddeswet nnek, 

xemm mammec cek issehqarran ibuhariyyen ass imun. 

23 War ttettu ca ayuyyi n iyrimen nnek, 
asbusar n yenni i xak iyewwyen 
ittgassad yar ujenna bra aqettu. 



I umeqqran n imeynajen. ‘War ttareddeg!’ Azehhed n Asaf. Izri. 


2 Neccin nettqada cek, a AREBBI, nettqada! 

Aqa isem nnek yudes, aqa resjayeb nnek ssawaren x man aya. 

3 Mayar necc ad ttfey rhar itwaggen, 
ad ggey ccras s rheqq. 

4 Tammurt ak-d marra imezday nnes fesyen, 
maca necc ssmettney ipilaren nnes. Sila. 


5 Necc nniy i ibuhariyyen “War ttegg w edem ca!” 
u i iseffanen ‘War ssgassadem icc! 

6 War ssgassadem icc nwem ammu sennej, 
war ssawarem s nnfaxet. 

7 Mayar asgassed war dd-ittas zi ccarq 
niy zi ryarb ura zi rexra. 

8 Mayar AREBBI d rqadi. 

Netta issehekk w a ijjen u issgassad wennedni. 

9 Mayar aqa din ijj n rkas deg ufus n SIDI 
u binu ittegg kuffu u itwaxegad marra. 

Netta ittkebba zzayes. 

Marra ieeffanen n temmurt ad zemmen ufa d antun nnes zi swadday umi zzayes i ya swen. 

10 Necc ad t barrhey i febda qae, 
necc ad zehhdey i AREBBI n Yaequb. 

11 Necc ad zedmey marra accawen n ieeffanen, 
accawen n imseggaden ad twassgaeeden. 



1 1 umeqqran n imeynajen. Ak-d uzenzun. 
Azehhed n Asaf, izfi. 


2 SIDI itwassen di Yahuda, 
isem nnes d ameqqran di Israyil. 

3 Taxzant nnes aqa-tt di Salim 
u tazeddiyt nnes di Sihyun. 

4 Dinni yarza fritcat yareqqen n f qews, 
tcappa n usefqi d ssif ufa d amenyi. Sila. 

5 Cek tessagg w aded u tjehded 
x idurar n tkeccadt. 

6 Inni ijehden deg wuf twakeccden. 

Nitni nnudmen, ttsen 

uca ufa d ijj zeg iryazen imehden war izemmar ad imearra. 

7 S utextex nnek, a AREBBI n Yaequb, 
akarru d uyis yarqen deg yides. 

8 Cek, wah cek tessagg w aded 

u wi i izemmaren ad iqqim ibedd zzat i wudem nnek 
xmi dd i ya ikkar lyadab nnek? 

9 Zeg ujenna teggid ad itwasef fhukm. 

Tettef tegg w udi tammurt uca tesseyd, 

10 umi ikkar SIDI mahend ad icarree, 

hima ad ifekk marra imwadeen n temmurt. Sila. 


11 Mayar afugem n iwdan ad cek iqada, 
min iqqimen n ufugem ad t ssusmen. 

12 Wcem lwueud u ggem zzaysen zzat i SIDI, AREBBI nwem. 

Ejj marra inni d as-dd innden ad awyen ssdaqi i wenni ittxessa ad zzayes gg w eden, 

13 wenni ittekksen i fhukkam buhbefat nsen, 
wenni i issagg w aden ijegiden n temmurt. 



1 1 umeqqran n imeynajen. Sadu ufus n Yadutun. 
Azehhed n Asaf. 


2 Necc ssgaeede y tmijja inu yar AREBBI uca fayiy, 
ssgaeede y tmijja inu yar AREBBI 
u netta ad ayi isef. 

3 Deg wass n rehsaret inu arzuy Sidi inu. 

S giret sswizzdey afus inu bra mma ad as arxuy, 
reemar inu yugi ad itwaeezza. 

4 Umi tuya ttidarey AREBBI, xenni ttzehharey, ttxemmamey, 
xenni yarxu buhber inu. Sila. 

5 Cek tmeneed tittawin inu ad qqiment faqent, 
necc nnhewrey u war ssiwrey. 

6 Necc ttxemmamey deg wussan n wechar uya, 
necc ttidarey isegg w usa n ikuden iedun attas zeg wami. 

7 Necc ttxarrsey deg uzenzun inu s giret, 

xmi ttxemmamey necc deg wur inu u buhber inu yarezzu. 

8 Ma ad ane y indar Sidi inu i rebda 
u war xafi itthinni ead? 

9 Ma tbedd tmexsiwt nnes icewwaren i rebda? 

Ma itwabder lwaed xenni zi jjir ar jjir? 

10 Ma ittu Arebbi ahinni nnes? 

Ma di lyadab nnes ibellee arrehmet nnes?” Sila. 

11 Nniy “Wa d reedab inu, 

aqa d isegg w usa zeg ufus n Umeugi x kurci.” 

12 Necc ad idarey timegga n SIDI, 
ad eeqrey x reejayeb nnek n zic. 

13 Necc ad barrhey s marra rexdayem nnek 
u ad ssiwrey x marra min teggid. 

14 A AREBBI, abrid nnek aqa di tqeddast iyega ! 

Man wen iyegan d Arebbi ameqqran am AREBBI? 

15 Cek d Arebbi wenni itteggen reejayeb, 
cek tessecned tizemmar nnek jar regnus. 

16 Cek tefdid rgens nnek s uyi? nnek, 
tarwa n Yaequb d Yusuf. Sila. 

17 Aman zrin cek, a AREBBI, aman zrin cek uca arjijjen, 
wah aman yuzyen nnhewren. 

18 Iseynuten ideqqren farryen-dd aman nsen, 

iseynuten yueran ssgaeeden tmijja nsen ura d fritcat n rqews nnek dwint da d diha. 

19 Ittenned rhess n wajjaj nnek, 
assamen ggin tifawt x ddunit, 
tammurt tenhezz tarjijj. 

20 Abrid nnek icuqq di rebhar u amesraq nnek deg waman imeqqranen 
uca war binen isuraf n idaren nnek. 

21 Cek tnedhed rgens nnek am ict n thimmart 
s ufus n Musa d Harun. 

Axemmi n Asaf. 


A rgens inu, ewe amezzuy i ccariea inu! 

Meyyrem amezzuy nwem yar wawaren n uqemmum inu. 
2 Necc ad arzmey aqemmun inu s wawar iweznen, 
necc ad barrhey remeani innuffaren zeg weehar uya, 

3 inni nesra u nessen 
u inni d aney hajan ibabaten nney. 

4 Neccin war ten netteffar zi tarwa nney, zi jjir i dd ya yasen. 
Ad nbarreh s tmegga isebbhen n SIDI 
u s tmegga ijehden d reejayeb nni tuya igga. 


5 Mayar netta igga ict n cchadet di Yaequb 
ura d ict n ccariea di Israyil 

nni tuya yumur i ibabaten nney 
mahend ad tt ssyaren i tarwa nsen, 

6 mahend jjir i dd ya yasen ad issen, 
ihenjiren nni i dd ya itwaxerqen awarni asen 

u xenni nitni ad kkaren ad tt sseedun i tarwa nsen 

7 mahend nitni ad ssarsen raman nsen x AREBBI 
u war ttettun ca timegga n AREBBI, 

maca ad hdan tiwessa nnes, 

8 war ttirin amecnaw ibabaten nsen, 
ijj n jjir ayennan u iyewwyen, 

ijj n jjir s wur war imten u s yijj n arruh iydaren Arebbi. 
9 Ayt n Ifrayim, imjebbaden n rqews, 
eeqben deg wass n umenyi. 

10 War hdan reahd ak-d AREBBI 

u ugin ad uyuren di ccariea nnes. 

11 Nitni ttun timegga nnes d reejayeb nni i d asen isscen. 


12 Zzat i tittawin n ibabaten nsen igga netta ijj n reejeb, 
di temmurt n Misra, deg iyyar n Suean. 

13 Netta ibda rebhar uca issezwa ten zzayes 
u ijja aman ad bedden am weybar. 

14 Netta issqebbed iten s wass s useynu 
u s giret marra s tfawt n tmessi. 

15 Netta ibda rejruf di rexra 

uca iwca i rgens ad isu s ufeyyed 
amecnaw zeg waman yugyen. 

16 Netta ijja reunsarat ad feyydent zi ssegah 
u netta ijja aman ad hwan am iyezran. 


17 Maca nitni arnin di ddnub nsen xas 

u deg wesear deg Umeugi x kurci umi tuya-ten di tnezruft yuzyen. 

18 Nitni jarrben Arebbi deg wur nsen 

umi ttaren macca yar mezri n reemar nsen. 

19 Nitni ssiwren didd i AREBBI, nnan 

“Ma izemmar Arebbi ad issewjed ttabra di rexra? 

20 Xzar, netta iwta di tesdart 

afami dd-uzzren zzays waman d iyezran. 

Ma izemmar netta ad iwc ayrum 
niy issewjed aysum i rgens nnes?” 

21 S uyenni isra SIDI uca itwassary lyadab nnes. 

Timessi tarya didd i Yasqub 
u ikkar-dd lyadab nnes didd i Israyil, 

22 mayar nitni war ttcirin ca x AREBBI 
u war uminen deg usenjem nnes. 

23 Netta yumur iseynuten sennej 
u yarzem tiwwura n ujenna. 

24 Ifarrey-dd xasen ‘manna’ 

u iwca asen imendi zeg ujenna. 

25 Marra ccin ayrum n ijebbaren. 

Issekk asen macca nsen yar webrid afami jjiwnen. 

26 Netta igga asemmid n manis dd-tenqar tfuct ad ikkar deg ujenna 
u s tzemmar nnes issekk-dd asemmid n ljanub. 

27 Ijja aysum ad xasen-dd iwda am wenzar n tsejjajt 
u ijdad s wafriwen am ijdi n rebhur. 

28 Netta ijja iten ad wdan di rwest n rmargeh, 
yar marra iyezdisen n tzeddiyin nsen. 

29 Nitni ccin u jjiwnen qas 
u ksin min di tuya demsen. 

30 Nitni tuya sad war twafekken zeg wedmas nsen, 
macca tuya sad deg uqemmum nsen, 

31 umi i xasen ikkar lyadab n AREBBI 

u netta inya zeg inni igan d iqebbuzen qas jarasen 
u yarra-dd inni itwafarzen zi Israyil ad adaren yar tsejjajt n temmurt. 

32 Maca nitni qas amenni arnin ggin ddnub 
u war uminen di resjayeb nnes. 

33 Netta ijja ussan nsen ad sdun am ijj n refwar 
u isegg w usa nsen am ict n rsurret. 

34 Xmi ten i ya iney, arzun x Arebbi 
u dewren yars, arzun xas s cdaret. 

35 Nitni seqren aqa AREBBI d tasdart nsen 
d Arebbi, Amsugi x kurci, amefdi nsen. 

36 Maca nitni ssnismiren s uqemmum nsen 
u s yires nsen ssxarriqen xas. 

37 Ur nsen war t tuyi ca imten akides, 
war uyuren s tesdiqt ak-d rsahd nnes. 

38 Netta maca tuya yarehhem daysen u ifdi rmussiyyet, 
war yareddeg, maca attas n twarawin ijja zi lyadab nnes 
u war issekkar marra assar nnes. 

39 Netta icqer aqa nitni myir d aysum waha, 
am ijj n usemmid ieeddu war dd-itteiqqib. 

40 Mechar n twarawin searen t di rexra, 
ggin as rehriq di rexra! 

41 Twa?at awarni tenneynit qegben Arebbi 
u ggin rehriq i Umqeddes n Israyil. 

42 Nitni war eqiren ca ead x ufus nnes, 

x wass nni rami ten ifda zeg ufus n yijjen i ten ihsaren, 

43 arami igga reeramat di Misra 
ura d reejayeb deg iyyar n Susan, 

44 arami igga iyezran nsen ad dewren d idammen 
ura d marra rsunsarat nsen 

hima nitni war zemmaren ad zzaysen swen sad. 

45 Netta issekk jarasen ijj n weyraf n ibessac i ten iccin 
ura d iqarqriwen, inni ten tehhan. 

46 Netta iwca min yarsen iyemmyen i tmuyri ittetlisen 
ura d ssabet nsen i tmuyri n weyraf. 

47 Inya tazayart nsen s tebrurri 

ura d izemmuren nsen s ibquqen imeqqranen n tebrurri. 

48 Netta ijja rmar nsen i ubruri 
u tihimriwin nsen i wassamen. 

49 Netta issekk rhaduq n lyadab nnes jarasen, 
amuzzar d tefqeht d rehesran, 

umi dd-issekk lmalakat nnes s jjrayeh. 

50 Netta iseggem ijj n umesraq i lyadab nnes, 
war isssizz x resmar nsen zi rmewt 

uca issesdu tudart nsen i ttasun. 

51 Netta inya marra imenza di Misra, 
amezwaru n tzemmar n teryast deg iqidan n Ham. 

52 Netta igga rgens nnes ad issgassed am wugi 
uca issqebbed iten am ict n thimart di rexra. 

53 Netta indeh iten di raman, war gg w iden walu, 
mayar rebhar idra rsedyan nsen. 

54 Netta iwyi ten yar temmurt n zzawect nnes iqeddsen, 
yar wedrar-a nni d ikseb ufus afusi nnes. 

55 Netta issuffey regnus zzat i wudem nsen 

u igga ad asen-dd tekkar tesyart nsen s ufiru n reebar 
u issezdey tiqebbar n Israyil deg iqidan nsen. 

5b Maca nitni jarrben t u ssaren AREBBI, Amsugi x kurci, 
u war hdin cchadat nnes. 

57 Nitni dewren yar deffar uca ggin s reydar am ibabaten nsen. 
Nitni weddaren am ict n fritca n rqews i iffyen s rexdes. 

58 Nitni ssekkaren lyadab nnes s regcudi nsen 
u hewren asam nnes s rexyarat nsen ineqcen 

59 AREBBI isra man aya uca itwassary lyadab nnes 
uca idwer ieiff attas zi Israyil. 

60 Netta ijja tazeddiyt nnes di Cilu, 
aqidun mani tuya izeddey jar iwdan. 

61 Netta yarra tizemmar nnes yar thebbast 

ura d talwizt nnes yar ufus n wenni t ihessaren. 

62 Netta isellem rgens nnes i ssif 
u ixeyyeq attas x tesyart nnes. 

63 Timessi tecca ihudriyyen nsen 

u tiezariyyin nsen war xasent dd-iwyen iyennijen. 

64 Ikehhanen nsen wdan s ssif 
u tijjar nsen war runt ca. 

65 Xenni ifaq-dd Sidi inu amecnaw ca n yijj tuya ittsen, 
amecnaw ijj n bu-teyrudt nni issyuyyu zi binu. 

66 Netta iwta wenni t ihessaren yar deffar, 
igga daysen refdihet i rebda. 

67 Aqidun n Yusuf indar it 

u taqbic n Ifrayim war tt ifarz. 

68 Ifarz taqbic n Yahuda, 

adrar n Sihyun wenni tuya ittexs. 

69 Ibna zzawect nnes tamqeddast, am regcudi, 
am temmurt nni issemten i rebda. 

70 Netta ifarz amsexxar nnes Dawud 
u iksi t zi rkurit n wugi. 

71 Ijja it ad dd-yas zi yar deffar n wugi, 

mahend ad yarwes Yacqub, rgens nnes, ura d Israyil, rwart nnes. 

72 Netta yarwes iten elahsab tasegda n wur nnes 
uca igewwed iten s ufus ijehden nnes. 



Azehhed n Asaf. 


A Arebbi, regnus udfen rwart nnek. 

Nitni ssxemjen zzawect nnek tamqeddast, 
arrin Urcalim d rxirbat. 

2 Rxecbat n imsexxaren nnek wcin tent d macca i ijdad n ujenna, 
aysum n isdiqen nnek i rewhuc n temmurt. 

3 Idammen nsen zegsen ten am waman yar marra iyezdisen n Urcalim 
uca ura d ijj war ten indir. 

4 Neccin nedwer d refdihet i jjiran nney, 

d ustehzi d usehqar i marra inni i d aney dd-innden. 


5 Ar mermi, a SIDI? Ma ad teqqimed teseared ammu i rebda? 
Ma ad itwassary wasam nnek am tmessi? 

6 Farrey asear nnek x regnus inni war cek issinen 
u x marra tigeldawin, tinni war ittriyin x yisem nnek. 

7 Mayar nitni ccin Yacqub 
u areddgen tazeddiyt nnes. 

8 War xaney eeqqer elahsab rmuesiyyet nney n zic. 

Qegeq, ejj arrehmet nnek ad kidney temsagar, 
mayar neccin nedeef attas. 

9 Ewe aney afus nnek, a AREBBI, di ttwee n ueugi n yisem nnek 
u senjem aney u sesreh ddnub nney di ttwee n yisem nnek. 

10 Mayemmi i ya inin regnus “Mani iga AREBBI nsen?” Ejj antaqem n idammen itwassizzren n 
rgens nnek ad idwer itwassen jar regnus zzat i tittawin nney. 

11 Ejj azehhar n umehbus ad dd-yas zzat i wudem nnek, 
ejj ura d remyaret n uyir nnek ad tfekk ihenjiren n rmewt. 

12 Arr asen i jjiran nney abehder nsen sebea n tseqqar yar wehsin nsen, 
abehdef nsen i zi cek fedhen, a Sidi inu. 

13 Neccin d rgens nnek d wugi n ddmani n tarewsa nnek. 

Nettqada cek i rebda, zi jjir a? jjir. 

Neccin ad nbarreh ccan nnek. 



4 I umeqqran n imeynajen. S teynint n ‘Tlillicin’. 
Cchadet n Asaf. Azehhed. 


2 Ser, anici n Israyil, wenni i yarekk w esen Yusuf am wugi, 
wenni ittyiman x ixiruben, ban-dd di tissiqt! 

3 Sekkar tizemmar nnek zzat i wudem n Ifrayim d Binyamin d Manassi 
u as-dd hima ad aney tfekked. 

4 A AREBBI, arr aney-dd u ejj ayembub nnek ad yary, 
xenrii ad netwafekk. 


5 A SIDI, AREBBI n reeskarat, 

mechar i ya tekked tettxeyyaqed zi tzagit n rgens nnek? 

6 Cek tessecced ten s weyrum n imettawen, 
tarrid ten ad swen imettawen trata n tseqqar. 

7 Cek teggid aney d ict n tcamma n imcubbecen i jjiran nney 
u reedyan nney stehzazen jarasen. 

8 Arr aney-dd, a AREBBI n reeskarat, u ejj ayembub nnek ad yary, 
u xenni ad netwafekk. 


9 Cek tqer eed ict n tzayart zi Misra, 
tuzzred x regnus, uca tezzud-itt din. 

10 Cek tesswejded as amcan u tarrid tt-idd ad tewwet izewran 
uca nettat teemmar marra tammurt. 

“Twassduryen idurar s tiri nnes 

uca refrue nnes tuya-ten am tcejjura n tengelt n Arebbi. 

12 Igga tisedwin nnes ad awdent ar rebhar 
u ifetwan nnes iziyzawen ar iyzar. 

13 Mayemmi tyedred iyebrawen nnes, 

arami marra inni dd-ittekken x webrid, reqqden tt. 

14 Iref zeg wezyar barm n tzayart iqreb itt 


590 


IZEHHIDEN 


u rewhuc n rexra heddan tt. 

15 A SIDI n reeskarat, dwer-dd yarney, sijj-dd zeg ujenna, 
u xzar, u arzef tazayart-a 

16 u tthilla di tzayart tenni izzu ufus nnek afusi 
u di tmemmit nni tessjehded i yixef nnek. 

17 Aqa tetwassecmed s tmessi, tetwaqdee. 

Zeg usegg w ed n uyembub nnek ad weddaren. 

18 Ad yiri ufus nnek ak-d weryaz n ufus nnek afusi, 
ak-d mmis n bnadem wenni tessjehded i yixef nnek. 
19 Xenni war xak nheyyed ca yar deffar. 

Ejj aney ad neddar, xenni ad nraya x yisem nnek. 

20 A SIDI, AREBBI n reeskarat, arr aney-dd 
u ejj ayembub nnek ad yary, 
u xenni ad netwafekk. 



I umeqqran n imeynajen. S teynint n Ujitti. N Asaf. 


2 Sriwrem i AREBBI, jjehd nney, 
duqqzem s refrahet i AREBBI n Yaequb. 

3 Sgaeedem ict n yezri n usebbih, awi abendir, 
rgambri mizid d lharpa. 

4 Sudem di rbuq yar ubeddi n uyur 

u yar tziri iqefren, yar wass n reid nney. 

5 Mayar ta d tawsiyyet i Israyil 

d ict n lfarida i AREBBI n Yaequb. 

6 Igga itt d cchadet di Yusuf, 

rami dd-iffey didd i temmurt n Misra. 

Aqa sriy ijj n yires war d as fehmey. 

7 Tayrudt nnes fekkey tt zi ddqer, 

ifassen nnes arxun zi tsuget i tuyayarebbu netta. 

8 Cek trayid di rehsaret u necc fekkey cek zzayes. 
Necc arriy-dd xak zeg wexxam innuffaren n wajjaj, 
yar waman n Mariba qegbey cek. Sila. 


9 Ser, rgens inu, xenni necc ad cehdey di rwest nnek, Israyil, 
ma texsed cek ad yari-dd tesred s tidett. 

10 War yark ittiri ijj n arebbi d ayrib 

u cek war ttadar ura i yijj n arebbi i war tessined. 

11 Necc d SIDI, AREBBI nnek, wenni cek dd-issuffyen zi Misra. 
Arzem aqemmun nnek u necc ad t ccurey. 

12 Maca rgens inu war isri ca yar tmijja inu 
u Israyil war d ayi ixs. 

13 S uyenni jjiy ten i wur nsen iqeshen, 
afami i ya uyuren di recwar n uzegif nsen. 

14 Mri dd-isra yari rgens inu, 

mri Israyil ixs ad yuyur deg ibriden inu! 

15 Xenni mammec deyya ifi qdiy x reedyan nsen 
u ad nndey afus inu didd i yenni ten ihessaren. 

16 Adyiri inni icarrhen SIDI ssniemiren ad sswadeen ixef nsen i SIDI 
uca rweqt nsen ad iqqim i rebda. 

17 Ad yiri aqa iwca as macca zi lemlih n yirden 
u s tamment zeg wezru ad cek issjjiwen. 



^zehhed n Asaf. 


AREBBI ibedd deg wegraw n Arebbi. 

Netta ihekkem s rheqq di rwest n irebbiten. 
2 Mechar i ya tekkem thekkmem s ryecc 
u ad tessgaeedem udem n ieeffanen? Sila. 


3 Hekmem s rheqq x wenni ideefen u x iyujiren, 
ayem tasyart i wenni itwahsaren u i umezrud. 
4 Fekkem wenni ideefen d umezrud, 
kksem t-idd zeg ufus n ieeffanen. 

5 Nitni war ttessnen u war fehhmen, 
gguren ttennden di tagest, 
marra dsusa n temmurt ttenhezzan. 

6 Necc nniy ‘Kenniw d irebbiten, 
kenniw marra d tarwa n Umeugi x kurci!’ 

7 Bad ad temtem am kur bnadem 
uca ad tewdam am kur ijjen zi rhukkam. 

8 Kkar, a AREBBI, hkem x temmurt, 

minzi cek ad tettfed tasyart nnek zi marra regnus. 



Izri. Azehhed n Asaf. 


2 A AREBBI, war sseyd, 

war ttegg ixef nnek d adehcur, war seqqar ca, a Arebbi. 

3 Mayar xzar, reedy an nnek ttarrujduden, 
inni cek icarrhen ssgaeeden azegif. 

4 Di tnuffra ttxarrsen deg ijj n umuni n ccwar didd i rgens nnek 
uca ttemcawaren x yenni itwahettan zzayek. 

5 Qqaren ‘Asem-dd, ad ten ntehha, am rgens, 
afami war ittidar ead deg yisem n Israyil.’ 

6 Mayar ttemcawaren s wur d ijj 
uca tteggen ijj n reahd didd i cek. 

7 Iqidan n Idum d ayt n Ismaeil, 

Mu’ab d ayt n Hajar, 

8 Jabal d Eammun d Eamaliq, 

Filicit d imezday n Sur. 

9 Ufa d Accur immarni yarsen. 

Nitni wcin afus i ayt n Lut. Sila. 

10 Egg asen am Midyan d Sisara, 
am Yabin yar yeyzar n Qicun. 

11 Nitni twatehhan yar Eayn-Dur, 
dewfen am feybar i temmurt. 

12 Egg iten d tarwa n ttasifet nsen am Yurab d Di’b 
u marra ayt n tzemmar nsen am Zabah d Salmunae, 

13 inni iqqaren 

‘Ejj aney ad nettef tizeddiyin n AREBBI i yixef nney d fwart. 

14 A AREBBI inu, egg iten am yijj n uqellij ittennden di reewin, 
am ufum zzat i wudem n usemmid. 

15 Amecnaw timessi tessreqqa azyar 
u amecnaw aceeeaf ittett idurar, 

16 azzef ammu xasen s usemmid nnek 
u snexfee iten s tharyadt nnek. 

17 Rehhef udem nsen s fehya, 

mahend nitni, a SIDI, ad arzun x yisem nnek. 

18 Ejj iten ad barrqen u ad arejfen i febda 
u ejj iten ad sedhan uca ad twahellken, 

19 hima ad ssnen, aqa cek waha i yar iga yisem n SIDI, 
Ameugi x marra tammurt. 



1 1 umeqqran n imeynajen, s teynint n Ujitti. 
Zeg ayt n Qurah. Azehhed. 


2 Mammec tteizzent tzeddiyin nnek, 
a SIDI n feeskarat! 

3 Reemar inu days mezri, wah ifenna s uwehhec x remrahat n SIDI, 
ur inu d weysum inu sriwriwen i Arebbi iddaren. 

4 Ufa d zzawec ittaf ead ict n taddart 

u tafargest tufa ijj n feuc i yixef nnes i di tessrussa issdawen nnes, 
yar iealtaren nnek, a SIDI n feeskarat, 
ajegid inu d AREBBI inu! 

5 Sseed n yenni izeddyen di taddart nnek, 
aqa-ten ttsebbahen i cek bfa qettu. Sila. 


6 Sseed n iwdan inni ittafen jjehd nsen dayek, 

inni ihettan ibriden igaeeden yar zzawect nnek deg wuf nsen. 

7 Xmi ttcuqqan iyzar n imettawen, arrin t d ijj n feunsar. 

Ufa d anzar amezwaru ad ten issdurri s lbarakat. 

8 Nitni gguren zi jjehd af jjehd, ad dd-banen yar AREBBI di Sihyun. 


9 A SIDI, AREBBI n feeskarat, sef i tzagit inu, 
shess, a AREBBI n Yaequb! Sila. 

10 A AREBBI, cek d tcappa nney n userqi, 
aqa xzar yar wudem n umedhun nnek! 

11 Mayar ijj n wass di remrahat nnek ihra x waref n wussan nnedni. 
Maelik ufiy ad beddey x tnebdat n taddart n AREBBI 

u?a d atlas deg iqidan n useffan. 

12 Mayar SIDI AREBBI d tfuct d tcappa n userqi, 

SIDI ad iwc ahinni d usugi. 

Netta war isssizzi rxar deg inni igguren s rekmaret. 

13 A SIDI n rseskarat, ssesd n bnadem nni dayek ittiqqan. 



I umeqqran n imeynajen. Zeg ayt n Qurah. Azehhed. 


2 Cek tardid x temmurt, a SIDI, 
tessenqerbed tamehbast n Yasqub. 
3 Tkessid rmussiyyet x rgens nnek, 
tedrid marra ddnub nnes. Sila. 


4 Cek tmensed aduqqez n marra lyadab nnek 
u tesstewwjed rhaduq n lyadab nnek 

5 Arr aney, a AREBBI n usenjem nney, 
u sebder lyadab nnek. 

6 Ma texsed ad xaney txeyyqed i rebda? 

Ma ad tegged lyadab nnek ad iqqim zi jjir ar jjir? 

7 Ma war d aney tejjid ad neddar sawed, 
hima ad ac ifarh rgens nnek? 

8 Seen aney-dd tamexsiwt nnek icewwaren, a SIDI, 
u ewe aney asenjem nnek. 

9 Necc xsey ad srey min i ya issiwer Arebbi, SIDI, 

mayar netta ad issiwer ak-d rgens nnes u ak-d isdiqen nnes x rehna. 

Yarwem, mara nitni ad dd-dewren yar min xef ttcaren nitni. 

10 Nican, aqa yudes-dd usenjem nnes i yenni t igg w eden, 
hima asugi nnes ad izdey di temmurt. 

11 Tamexsiwt icewwaren d tesdiqt ad msagarent, 
tasegda d rehna ad mmsudumen. 

12 Tidett ad teymi zi temmurt 
u tasegda ad tessijj yar swadday zeg ujenna. 

13 SIDI ad iwc ura d min isebhen 

u tammurt nney ad tewc ryiget nnes. 

14 Tasegda ad as tizwar zzat i wudem nnes 
u netta ad idfar jjurret n isuraf nnes. 

Tazagit n Dawud. 


A SIDI, arr-dd amezzuy nnek yan, ser ayi, mayar necc di reyben u zerdey. 

2 Hda x reemar inu, mayar necc d asdiq, 

a AREBBI inu, senjem amsexxar nnek, wenni i xak ittcaran. 

3 Hinn xafi, a Sidi inu, 

mayar necc ttrayiy-dd xak ass am ikmer. 

4 Sfarh reemar n umsexxar nnek, 

mayar i cek, a Sidi inu, ssgaeedey reemar inu. 

5 Mayar cek, a Sidi inu, d asebhan u d amsameh 

u yarek tamexsiwt icewwaren i marra inni yark dd-ittrayan, a SIDI. 

6 A SIDI, ser i tzagit inu 

u hekkar i tmijja n uheccem inu. 

7 Deg wass n rehsaret inu ttrayiy-dd yark, 
mayar cek ad xafi dd-tarred. 


8 Jar irebbiten war igi ura d ijjen amecnaw cek, a Sidi inu, 
u war din min yarwesen di tmegga nni teggid. 

9 Marra regnus i teggid, a Sidi inu, ad dd-asen 
u ad adaren zzat i wudem nnek 

u ad sseugen isem nnek. 

10 Mayar cek d ameqqran u d wenni itteggen reejayeb, 
cek wehdec d AREBBI i tegid. 

11 Seen ayi, a SIDI, necc ad uyurey di tidett nnek, 
ssmun ur inu mahend ad gg w edey isem nnek. 

12 A Sidi inu, AREBBI inu, necc xsey ad cek qadiy 
u necc ad cenneey isem nnek i rebda qae. 

13 Mayar tamexsiwt nnek icewwaren temyar xafi 
u cek tessnejmed reemar inu zi ragay n raxart. 


14 A AREBBI, ayt n nnfaxet kkaren-dd akidi 

u bandiyyat n ayt bu-reenf arezzun ad nyen reemar inu. 

Cek war yarsen tegid qibac i tittawin nsen. 

15 Maca cek a Sidi inu, d ijj n AREBBI d arhim d ahnin, 

yark ttasie n rxadar d tmexsiwt icewwaren temyar d tesdiqt. 

16 Xzar-dd yari u thinned xafi, 

egg jjehd nnek deg umsexxar nnek 
uca senjem mmis n tayya nnek. 

17 Egg ict n reefamet di ttwee inu, 

hima inni d ayi icarrhen ad t zaren ad sedhan, 
mayar cek, a SIDI, teweid ayi afus u tessfewwjed xafi. 



Azehhed, izri zeg ayt n Qurah. 


Dsas nnes aqa-t x idurar iqeddsen. 

2 SIDI ittexs tiwwura n Sihyun attas 

x marra tizeddyin n Yaequb. 

3 Timesrayin yueran qqarent xam, 
a tandint n AREBBI. Sila. 

4 Necc ad sseeqrey Rahab d Babil yaryenni d ayi issnen. 

Xzar, Afilistini d Usuri ak-d Ukuci. ‘Wanita itwaxerqed-dd din.’ 

5 Maca x Sihyun ad inin l Ina marra twaxerqen-dd days!’ 
u Ameugi x kurci ad tt issemten. 

6 SIDI ad izemmem di lista n regnus 
‘Wanita ixreq-dd din’. Sila. 

7 Am yenni tyennjen am yenni icetthen 
Tarawin inu marra dayem!’ 


q q 1 Izri, azehhed zeg ayt n Qurah. I umeqqran n imeynajen, 
O O s teynint n ‘Izri n wecdan’ yar rehsaret. 

Axemmi n Himan, Azrahi. 


2 A SIDI, AREBBI n usenjem inu, 

deg wass i di dd i ya syuyyey yark s giret, 

3 ejj xenni ad dd-tas tzagit inu zzatek, 
ewe amezzuy nnek i urayi inu. 

4 Mayar reemar inu ijjiwen s rmusibat 
u tudart inu tudes-dd raxart. 

5 Necc twahessabey am yenni dd-ihekk w an deg wehfur n wender, 
necc am ijj n weryaz ijehden umi war days jjhed ead. 

6 Necc aqa ttwahuzey jar imettan, 

am yenni itwanyen ttezzren deg wender, 
inni war ten tettidared ead 
u twaqedcen zeg ufus nnek. 

7 Cek teggid ayi deg wender yugyen qae, 
di tagest, di ragay. 

8 Afugem nnek aqa-t xafi 

u s marra remwaj nnek tessehekk w id ayi. Sila. 

9 Imqarraben inu tessigg w ejed iten xafi, 
tarrid ayi d nnei i nitni. 

Necc itwabellec xafi, war zemmarey ad dd-ffyey. 

10 Titt inu teemec s reyben. 

A SIDI, ass marra ttrayiy yark, 
necc ksiy yark ifassen inu. 

11 Ma ad tegged ijj n feejeb deg imettan? 

Niy ad dd-kkaren inni immuten, ad cek qadan? Sila. 


596 


IZEHHIDEN 


12 Ma ad barrhen s tamexsiwt nnek icewwaren deg wender, 
s tesdiqt nnek deg uhellek? 

13 Ma ad twassnen reejayeb nnek di tagest 
u tasegda nnek di temmurt n tattut? 

14 A SIDI, necc ttrayiy cek 

u tazagit inu tettas-dd zzatek yar uteffu. 

15 Mayemmi, a AREBBI, tnettared reemar inu 
u mayemmi tetteffared ayembub nnek zzayi? 

16 Zi temzi inu aqa-yi di reyben u ggur ad mmtey, 
ksiy ihudditen nnek xafi, 

necc twahsarey zzaysen. 

17 Tettekk xafi tharyat n tmessi n lyadab nnek, 
jjrayeh nnek ttehhant ayi. 

18 Ass marra ttenndent ayi-dd amecnaw aman, 
ttquwwarent ayi-dd marra. 

19 Ameizz inu d amedduker inu tessigg w ejed iten xafi, 
ieciren inu aqa-ten s tagest twarehhfen. 



Axemmi n Itan, Azrahi. 


2 Ad yennjey x tmexsiwt icewwaren n SIDI i rebda, 
ad barrhey tasdiqt nnek s uqemmum inu zi jjir ar jjir. 

3 Mayar necc nniy “Tamexxsiwt icewwaren tetwabna i rebda, 
aqa tessmetned tasdiqt nnek deg ijenwan.” 

4 “Necc ggiy ijj n reahd ak-d wenni farzey i yixef inu, 
jjugey i umsexxar inu Dawud 

5 ‘Necc ad ssmetney zzarieet nnek i rebda 
u ad bniy rkursi nnek zi jjir ar jjir.’ ” Sila. 


6 Ijenwan ttqadan reejeb nnek, a SIDI, ura d agraw n imqeddasen ittqada cek x raman nnek. 

7 Mayar man wen deg iseynuten izemmar ad itweebbar ak-d SIDI, 
man wen jar ihenjiren n Arebbi yarekk w es di SIDI? 

8 SIDI iwear attas deg wegraw n imqeddasen 
u marra inni d as dd-innden gg w eden zzayes. 

9 A SIDI, AREBBI n reeskarat, 

man wen yar iga tizemmar am cek, a SIDI! 

Raman nnek ittenned i cek. 

10 Cek thekkmed x nnfaxet n rebhar, xmi dd-ttnekkaren remwaj nnes, aqa cek taressid iten. 

11 Aqa trebzed Rahab am yijjen wenni issnuqqben, 
tzegeed reedy an nnek s uyir nnek ijehden. 

12 Nnek ajenna, nnek ura d tammurt. 

Ddunit d ueemmar nnes tessmetned iten cek. 

13 Cek txerqed-dd ccamal d ljanub, 

Tabur d Hirmun sriwrewen s yisem nnek. 

14 Aqa yarek ayir i di teggid taryast, 

afus nnek ijhed, afus afusi nnek itwassgaeead. 

15 Tasegda d rheqq aqa-ten d dsas n rkursi nnek, 

tamexsiwt icewwaren d tesdiqt ittizwaren zzat i uyembub nnek. 

16 Sseed n rgens i issnen ad meyyzen asruddeh n rbuq, a SIDI, 
nitni ad uyuren di tfawt n uyembub nnek. 

17 Nitni ad farhen ass marra s yisem nnek 
uca ad dd-twasgaeeden zi tsegda nnek, 

18 mayar cek d remrahet n jjehd nsen 

u icc nney ad itwassgaeeed s rxadar nnek. 

19 Wah, tcappa nney n userqi zi SIDI 
u ajegid nney n Umqeddas n Israyil. 

20 let n twara tuya tessiwred di tmezra x wesdiq nnek, tennid 
“S ufus n ijj n bu-teyrudt i di ggiy twiza, 

ijj wenni itwafarzen zi rgens ssgaeedey-t. 

21 Necc ufiy Dawud, amsexxar inu, 
uca dehney t s zzect iqeddsen, 

22 arami afus inu ad kides itwassemtem, 
ura d ayir inu ad t issemhed. 

23 Reedu war t issagg w ad 

u mmis n rmuesiyyet war t ihessar. 

24 Inni t ihessaren ad ten rebzey zzat i wudem nnes 
u inni t icarrhen ad ten wtey. 

25 Tasdiqt inu d tmexsiwt icewwaren inu, aqa-ten akides i y ayifin 
uca ad itwassgaeeed yicc nnes s yisem inu. 

26 Ad ssarsey afus nnes x rebhar 
u afus nnes afusi x iyezran. 

27 Netta ad xafi dd-iraya 

“Baba inu, Arebbi inu, aqa cek d jjarf n usenjem inu.” 

28 Necc ad t ggey d amenzu inu, 
ameugi x ijegiden n temmurt. 

29 1 rebda ad hdiy tamexsiwt inu icewwaren zzates 
uca ad qqimey ttettffey s rmanet di rcahd inu akides. 

30 Ad zzuy zzarieet nnes i rebda 

u rkursi nnes min ya kken ussan n ujenna gan. 

31 Mara tarwa nnes ffyen ccariea inu, 
war gguren ak-d lfarayid inu, 

32 mara fesden tiwessa inu 
u war hettin rumurat inu, 

33 xenni ad xegsey aeeddu nsen s uemud 
u rmuesiyyet nsen s teyyita. 

34 Maca war xasen ttekksey tamexsiwt inu icewwaren 
u war nekkarey tasdiqt inu. 

35 War ttyessabey reahd inu 

u min dd-iffyen zeg iyencicen inu, 
war tt ttbeddirey. 

36 let n twarat tuya ttjjagiy yar tqeddast inu 
‘Bemmars ad ssxarrqey x Dawud!’ 

37 Zzarieet nnes ad teqqim i rebda 

u rkursi nnes ad din ibedd zzati am tfuct. 

38 Netta ad iqqim ibedd i rebda am tziri 

u wenni d acehhad deg iseynuten aqa-t d amtiqqi.” Sila. 

39 Maca cek tearrned t u tendared t, 
cek tfuggmed x umedhun nnek. 

40 Cek tendared reahd ak-d umsexxar nnek, 
u tfesded tamrist nnes s ubegae n temmurt. 

41 Tyedred marra rehyud nnes, 

thedmed tineddam nsen ifaryen s iyebrawen. 

42 Marra inni dd-ikkin abrid keccden t, 
netta idwer d asehqar i jjiran nnes. 

43 Cek tessgaeeded afus afusi n yenni t ihessaren, 
tessfarrhed marra reedyan nnes. 

44 Cek tessenqerbed reqdee n ssif nnes 

u war t teewwred hima ad iqqim ittbedda deg umenyi. 

45 Cek tessbedded azri nnes 

u rkursi nnes tendared t yar temmurt. 

46 Cek tessemzid as ussan n temzi nnes, 
tedrid t s refdihet. Sila. 

47 Yars ar mermi ead, a SIDI, ad tessnuffared ixef nnek rebda, 
uca ad yary ufugem nnek am tmessi? 

48 £qe? x rmijar n tudart inu! 

Mayemmi dd-txerqed marra tarwa n bnadem bater? 

49 Man aryaz ijehden war ittwiri rmewt, 

man aryaz nni i ya ifekken reemar nnes zeg ufus n raxart? Sila. 

50 A Sidi inu, mani gant tmegga n tmexsiwt nnek icewwaren, 
tinni x tuya tejjuged i Dawud s rmanet nnek? 

51 A SIDI, eqer x usehqar n imsexxaren nnek 

nni arebbuy deg wehsin inu zeg ubarru n marra regnus, 

52 i zi d ayi ssehqaran reedyan nnek, a SIDI, 

i zi ssehqaran nitni isuraf n umedhun nnek. 

53 Ad itwabarek SIDI i rebda qad 
Amin, wah, amin! 


ADLIS WISS AREBSA: IZEHHIDEN 90-106 



Tazagit n Musa, aryaz n AREBBI. 


A Sidi inu, cek tuya d tazeddiyt nney zi jjir yar jjir. 

2 Qbe? mma ad dd-twarwen idurar 

u ad tessuffyed tammurt, ddunit, 

wah aqa cek tegid d Arebbi zi rebda ar rebda. 

3 Cek tejjid bnadem ad ieqeb yar teejjajt 

u teqqared ‘£eqbettiw-dd tarwa n bnadem!’ 

4 Mayar aref n isegg w usa di tittawin nnek am wass iedun n idennad, 
am ict n nnubet n teessast di giret. 

5 Cek tfarded ten, aqa-ten am yides. 

Tar tuffut nitni ggin am arrbie israwen. 

6 Yar uteffu ittzyziw arrbie uca xerini ittisraw, 
yar tmeddit ittwamjar, ittazey. 

7 Mayar neccin nefna s lyadab nnek 
u nennexree zeg ufugem nnek. 

8 Cek teggid rmuesiyyet nney zzatek, 

ddnub nney innuffaren di tfawt n uyembub nnek. 

9 Mayar marra ussan nney ad edun deg wesxed nnek. 

Neccin nesseedu isegg w usa nney am ijj n usqinfi. 

10 Tudart nney tettekk sebein n isegg w usa, 

niy mara tgaeeed, aqa tmanyin n isegg w usa. 

Min days d aeugi nney, ittaru-dd d tamara d rwehran, 
deyya ttekk teeddu, nettaw din. 

11 Man wen i issnen rqeshan n lyadab nnek 

d wesxed nnek anect n rqedd i ittxessa ad zzayek igg w ed? 

12 Sermed aney ad nehseb ussan nney 
hima ad dd-nawi ur iccuren s tiyit. 

13 Dwer-dd, a SIDI, ar mermi? 

Hinn x imsexxaren nnek. 

14 Sjjiwen aney yar uteffu s tmexsiwt nnek icewwaren, 
xenni ad nesriwrew uca ad nfarh marra ussan nney. 

15 Sfarh aney anect n wussan i d aney tehsared, 
anect n isegg w usa i di nezra ryar. 

16 Seen rxedmet nnek i imsexxaren nnek 
u reezz nnek x tarwa nsen. 

17 Ifi ad xaney tehwa redrafet n SIDI, AREBBI nney 
u semmten cek rxedmet n ifassen nney, 

wah, rxedmet n ifassen nney semten tt. 


/-v 1 Wenni izeddyen deg udurri n Ameugi x kurci, 

^ -L aqa netta ad issens di tiri n Umzemmar x kurci. 

2 Ad iniy i SIDI ‘Cek d amcan inu n tarewra d lburj inu, 
AREBBI inu, wenni x ttecrey!’ 

3 Mayar netta ad cek ifekk zi texceft n ineymaren n ijdad, 
zi ttaeun yareddgen. 

4 S arric nnes ad cek ider 

u sadu wafriwen nnes ad tafed adurri. 

Tasdiqt nnes amecnaw tcappa tameqqrant n userqi 
d werrud n wuzzar. 

5 War ttegg w ed ca zeg unexrie n giret, 
zi fritca n rqews i din ittawen s wass, 

6 ura zi ttaeun i dd-ittennden di tagest, 
zi lhalak i yareddgen s uzir. 

7 Mara wdan ura d aref yar uyezdis nnek 
d ijj n ubarru yar afus afusi nnek, 
ammu maca war cek dd ittikk w id. 

8 Ad twarid aya s tittawin nnek waha 

u ad tzared axeges i ya ittwaxerfen zeg ieeffanen. 

9 Mayar xak ‘SIDI, aqa-t d amcan inu n tarewra!’. 
Cek teggid Ameugi x kurci d tazeddiyt i cek, 

10 u war dayek tnetteh tueeffna 

ura d jjrihect war dd-tqarrab ca yar uqidun nnek, 

11 mayar netta ad xak yumur lmalakat nnes 
mahend ad cek hdan di marra ibriden nnek. 

12 Ad cek ksin x ifassen nsent, 
hima adar nnek war ineggeh azru. 

13 Ad teefsed x weyrad u x trefsa, 

ad txejned x wayrad amezyan d rhaycet n febhar. 

14 Umi dd-iqqen netta yari, 
necc ad t ssnejmey. 

Necc ad t ssgaeedey, mayar netta issen isem inu. 

15 Netta ad ayi iraya u necc ad xas dd-arrey. 

Di rehsaret aqa-yi yars. 

Necc ad t fekkey, ad as sseugey. 

16 Necc ad t ssejjiwney ak-d tuzzuggart n wussan 
u necc ad as ssecney asenjem inu. 



Azehhid. Ijj n izri i wass n ssebt. 


2 Mammec isbeh mahend ad nqada SIDI 
, ad nzehhed i yisem nnek, 

a Ameugi x kurci, 

3 mahend ad nbarreh s tcuni nnek iccuren 
u s tesdiqt nnek di gyari, 

4 di kud s eecra n ifiran u di lharpa 
u s tirart x ifiran n rgambri. 

5 Mayar cek tessfarhed ayi, a SIDI, zi tmegga nnek, 
necc ad sriwerwey x refeayer n ifassen nnek. 


6 Mammec myarent tmegga nnek, a SIDI, 
mammec ugyen ixarrisen nnek! 

7 Ijj n uqeffuh war yars min i ya ieawed 
u abuhari war ifehhem man aya. 

8 Mara ieeffanen yemmyen am arrbie 

u marra inni itteggen rmuesiyyet newwaren, 
aqa aya ad issiwed atehhi nsen i rebda qae. 

9 Cek d Ameugi x kurci i rebda, a SIDl! 

10 Mayar xzar, reedyan nnek, SIDI, 
reedyan nnek ad fnan, 

marra inni itteggen ryecc ad mmtarrcen. 

11 Cek ad tessgaeeded accaw inu am wenni n ufunas n rexra, 
twadehney s zzect n tri. 

12 Titt inu ad tzar inni xafi ittcekkmen, 

imezzuyen inu ad sren i iyrimen inu, aqa-ten d ieeffanen. 

13 Amsegged ad inewwar am tcejjart n tini, 

ad iymi am tcejjart n tengelt x idurar n Lubnan, 

14 inni itwazzun di taddart n SIDI, 

ad nuwwaren di remrahat n AREBBI nney. 

15 Nitni ad ween ryiget di tewsar, 
ad qqimen sehhen u d tri. 

16 mahend ad barrhen, belli SIDI aqa-t nican. 

Netta d tasdart inu u war days bu ryecc. 


q 1 SIDI ihekkem, netta yarred s leadama, 

7 O SIDI yarred sjjehd am s ijj n uhezzam. 

Wah, ddunit tbedd temten, 
war tettenhezzi ca. 

2 Rkursi igellden nnek imten zi mechar uya, 
zi rebda cek tegid. 

3 Iyezran ttgaeeden, a SIDI, 
iyezran ttgaeeden tmijja nsen, 
iyezran ad ssgaeeden zzhir nsen. 

4 SIDI di ruera ijhed x zzhir n wattas n waman ijehden 
u x uhaji n rebhar. 

5 Cchadat nnek aqa daysent raman. 

Taqeddast tekkar as-dd i taddart nnek, a SIDI, 
yars ar marra ussan. 


(\ A 1 A Arebbi n untaqem, SIDI, Arebbi n untaqem, 
y ^iban-dd di tissiqt! 

2 Rqadi n temmurt, sgaeeed ixef nnek, 

arr tasyart i imeeffaren am min ssdahegen nitni. 

3 Mechar i ya kken ead ieeffanen, a SIDI, 
mechar i ya kken neggzen ieeffanen s refrahet, 

4 ad qqimen ssawaren awaren iqeshen, 

mechar i ya qqimen marra inni itteggen rmuesiyyet ad ssemyaren ixef nsen? 

5 A SIDI, nitni rebbzen rgens nnek, 
u hessaren tasyart n rwart nnek. 

6 Nitni neqqen tajjac d ubarrani 
u yarrsen i iyujiren. 

7 Nitni qqaren ‘SIDI war tt ittwiri 
u AREBBI n Yaequb war i d as itthekkar.’ 

8 Fetnem kenniw iqeffuhen di rgens jmie ak-d ibuhariyyen, 

mermi i ya tdewrem tfehhmem? 

9 Ma war ittesri wenni i izzun amezzuy? 

Ma war izarr wenni iggin titt? 

10 Ma war itteaqeb wenni ittextixen regnus, 
wenni issermaden tussna i bnadem? 

11 SIDI yareggeb x ixarrisen n iwdan, 
aqa-ten am ijj n usudi waha. 

12 Sseed n weryaz nni cek ttextexed, a SIDI, 
u wenni tessermaded cek zi ccariea, 

13 hima ad t tessareyyehed zeg wussan ieeffnen, 
yars ar ya itwahfar wehfur i ieeffanen. 

14 Mayar SIDI war inettar rgens nnes 
u war isemmeh di tesyart nnes. 

15 Mayar rhukm ad dd-idwe? yar tsegda 

u marra inni yarsen ur iseggden ad tt-idd deffaren. 

16 Man wen kidi i ya ibedden didd ieeffanen? 

Man wen i xafi i ya iwten didd i yenni itteggen ryecc? 

17 Mri war igi SIDI d twiza inu, 

iri izdey reemar inu erahar deg wesyad. 

18 Mara nniy ‘Adar inu ittefriy!’, 

xenni tettef ayi tmexsiwt nnek icewwaren, a SIDI! 

19 Mara mmarnin dayi ixarrisen ar ttarf, 

tuya reemar inu ittarr mezri deg usfewwej nnek. 

20 Ma iri tettexsed ad kidek issmun rkursi n ryecc 
nni i issiwden reyben x dsas n tewsiyyet? 

21 Nitni hessaren reemar n umseggad 
u cehhden x idammen ibarran s ryar. 

22 SIDI tuya d ijj n lburj yueran xafi 

u AREBBI inu d tasdart n tarewra inu. 

23 Netta ad xasen isseeqeb rmuesiyyet nsen 

u am tteggen nitni ryar nsen ad ten iqda netta. 

SIDI, AREBBI nney, ad ten itehha. 

/a 1 Asem-dd, ejj aney ad nesriwrew zzat i SIDI, 
y 3 ejj aney ad nedduqqez s usriwrew i tesdart n usenjem nney. 

2 Ejj aney ad nades yar uyembub nnes s uqadi, 
ejj aney ad as nesriwrew s izehhiden. 

3 Mayar SIDI d ijj Arebbi d ameqqran, 

ijj n ujegid d ameqqran sennej i marra irebbiten. 

4 Deg ufus nnes imucan yuzyen qas n temmurt 
ura d tiqiccatin n idurar aqa nnes. 

5 Nnes rebhar, mayar ixreq it-idd 
u ifassen nnes ggin-dd ura d rbar. 


6 Asem-dd, ejj aney ad nesjed, ad nadar, 

ejj aney ad neqqunjer zzat i SIDI, wenni d aney iggin, 

7 mayar netta d AREBBI nney u neccin d rgens n tarewsa nnes 
u d ugi n ufus nnes. 

Mara ass-a tsegem yar tmijja nnes, 

8 war sseqsihem ca ur nwem, am di Mariba, 
am deg wass n Massa di rexra, 

9 mani tuya d ayi ttjarrben rejdud nwem, 
qegben ayi, 

waxxa tuya nitni zrin rxedmet inu. 

10 Arebein n isegg w usa tuya tteiffey jjir-a, u nniy 
‘Aqa-ten d ijj n rgens s wur nsen iweddaren 

u war ssinen nitni ibriden inu. 

11 X uyenni necc jjugey di lyadab inu 

‘Nitni war dd-ttidfen seminars di arrahet inu!” 


% 1 Yennjem i SIDI ijj n yezri amaynu, 
yennjem i SIDI, marra tammurt! 

2 Yennjem i SIDI, barkem isem nnes, 
beccarem i usenjem nnes ass x wass. 

3 Barrhem asugi nnes jar regnus, 
resjayeb nnes jar marra regnus. 

4 Mayar SIDI d ameqqran u issdaheg asemyar attas, 
u netta d amsagg w ed mahu marra irebbiten. 

5 Minzi marra irebbiten n regnus aqa-ten d lasnam, 
maca SIDI igga ijenwan. 

6 Tissiqt d rsezz gant zzat i wudem nnes, 
jjehd d wazri aqa-ten di zzawect nnes. 


7 Wcem i SIDI, a tiwacunin n regnus, 
wcem i SIDI asugi d jjehd. 

8 Wcem i SIDI asugi nyisem nnes, 

awyem-dd tawhibt u asem-dd yar remrahat nnes, 

9 sejdem i SIDI s ucewwar iqeddsen, 

arjijjem zzat i wudem nnes, a marra tammurt! 

10 Inim jar regnus ‘SIDI ihekkem! 

Nican, fexxu ddunit tbedd temten, war ttenhezzi cad. 
Netta ad ihkem regnus s rheqq. 

11 Ejj ajenna ad ifarh u tammurt ad tarceq, 
ejj ad izhar rebhar d ueemmar nnes, 

12 ejj ad isriwriw yeyyar s refrahet s marra min days, 
xenni ad sriwriwent marra tcejjura n wezyar 

13 zzat i wudem n SIDI, mayar netta ad dd-yas, 
mayar netta ad dd-yas hima ad icarree tammurt. 
Netta ad icarree ddunit s tsegda 

u regnus s rheqq nnes. 


/~v i—j 1 SIDI ihekkem, 

y / ejj tammurt ad tfarh u ad arecqent tegzirin. 

2 Quwwaren as iseynuten ibarcanen, 

tasegda d rheqq aqa-ten d dsas n rkursi igellden nnes. 

3 Timessi teggur as yar zzat n wudem nnes 
tqedd iyrimen nnes i d as dd-ittennden. 

4 Assamen nnes ssraqqan ddunit, 
tammurt tzarr itt, tenhezza. 

5 Idurar fesyen am ccmee zzat i wudem n SIDI, 
zzat i wudem n SIDI n marra tammurt. 

6 Ijenwan ttbarrhen tasegda nnes 

d marra regnus ttwaran aeugi nnes. 


7 Ad ssedhan marra inni ittsexxaren i rexyarat ineqcen n ukeccud, 
marra, inni ittcenneen di lasnam. 

Adarem zzates kenniw, marra irebbiten. 

8 Sihyun isra, ifarh 

u yessis n Yahuda arecqent 
zi ssibbet n rehkamat nnek, a SIDI. 

9 Mayar cek, SIDI, d Ameugi x marra tammurt, 
cek d wenni yueran qae x marra irebbiten. 

10 Kenniw i ittexsen SIDI, carhem ryar. 

Netta ihetta x reemur n isdiqen nnes, 
netta issenjam zeg ufus n ieeffanen. 
n Tifawt tetwazare i umsegged 

d refrahet i yenni yar iga ur iseggden. 

12 Kenniw imseggaden, farhem zi SIDI 
u qadam xmi tettidarem taqeddast nnes. 

n uzehhid. 


Yennjem i SIDI ijj n yezri d jdid, mayar netta igga reejayeb. 
Afus nnes afusi d uyir nnes iqeddsen ssnejmen t. 


2 SIDI isscen asenjem nnes, 

issargeb tasegda nnes zzat i tittawin n regnus. 

3 Netta isqer x tmexsiwt nnes icewwaren 
u x tesdiqt nnes yar taddart n Israyil 

u marra tineggura n temmurt zrint asenjem s ujus n n SIDI nney. 


4 Syuyyem s refrahet zzat i SIDI, marra tammurt, 
syuyyem u sriwerwem u zehhdem. 

5 Zehhdem i SIDI s rgambri, 
s rgambri u s tmijja n yezri. 

6 s ryaytat d rhess n rebwaq. 

Sriwerwem zzat i wudem n ujegid, SIDI. 

7 Ejj ad izhar ?ebhar d marra aeemmar nnes, 
ddunit dyenni days izeddyen. 

8 Ejj iyezran ad wten camxa s ifassen, 
idurar ad ssriwriwen jmie 

9 zzat i wudem n SIDI, 

mayar netta ad dd-yas hima ad ihkem tammurt. 
Netta ad ihkem tammurt s tsegda d regnus s rheqq. 


/"v 1 SIDI ihekkem, ejj ad arjijjen regnus. 

7 y Netta iqqim jar ixiruben, tammurt tebda ad tenhezz. 

2 SIDI d ameqqran di Sihyun 
u yuera attas x marra regnus. 

3 Ejj iten ad qadan isem nnek ameqqran issagg w aden, 
ad inin aqa netta d amqeddas. 

4 Jjehd n ujegid aqa netta ittexs rheqq. 

Cek teggid amcan imten i tasegda, 
teggid rheqq d tsegda di Yaequb. 

5 Seugem SIDI, AREBBI nney, 
adarem zzat i tnebdat n idaren nnes. 

Aqa netta d amqeddes! 


6 Musa d Harun tuya-ten zeg ikehhanen nnes 
u Samwil tuya zeg inni irayan isem nnes. 

Nitni rayan yar SIDI uca netta isra asen. 

7 Issiwer akidsen zeg uqellij n useynu. 

Nitni hdan cchadat nnes ura d tiwessa nnes nni d asen iwca. 

8 A SIDI, AREBBI nney, cek tesrid asen. 

Cek d ijj n AREBBI iyeffaren, 

ura d umtaqem x tmegga nsen. 

9 Seugem SIDI, AREBBI nney, 
adarem zzat i wedrar nnes iqeddsen, 
mayar SIDI, AREBBI nney, d amqeddes i iga. 



Izri n uqadi. 


Ejj ad tesyuyy marra temmurt s refrahet zzat i SIDI. 

2 Sexxarem i SIDI s refrahet, 
asem-dd zzat i wudem nnes s usriwriw. 

3 Ssnem, aqa SIDI d AREBBI i iga. 

Netta ixreq aney-dd, war igi d neccin i iggin aya, 
rgens nnes d ugi n tarewsa nnes. 

4 Adfem tiwwura nnes s uqadi, 
remrahat nnes s izran n usebbih, 
qadam t, barkem isem nnes. 

5 Mayar SIDI d asebhan, 

minzi tamexsiwt nnes icewwaren tettyima i rebda 
u tasdiqt nnes zi jjir ar jjir. 


101 


1 Azehhed n Dawid. 


Necc ad yennjey x tmexsiwt icewwaren d rheqq, 
necc ad zehhdey i cek, a SIDI! 

2 Necc ad ggey s reeqer elahsab ijj n webrid ikemmren. 

Mermi yari i dd ya tased? 

Necc ad uyurey di rwest n taddart inu s wur nican, 

3 Necc war tteggey ryecc zzat i tittawin inu. 

Necc carrhey min tteggen inni xak iheyyden 
u man aya war d ayi iresseq. 

4 Ur ittefriyen ittxessa ad xafi yagg w ej, 
necc war ttessney min war ihhrin. 

5 Wenni iceqqfen deg umqarreb nnes s tnuffra, ad t tehhiy. 

Wenni ittkebbaren s tittawin nnes d wenni itteeffaren s wur nnes, 
war t kessiy. 


6 Tittawin inu arezzunt x imtiqqan di temmurt, hima nitni ad yari qqimen. 
Wenni igguren deg ijj n webrid ikemmren, ad ayi isexxar. 

7 Wenni itteggen ryecc, war ittyima di taddart inu, 

ura d bu-ixarriqen war ittwassemten zzat i tittawin inu. 

8 Kur ssbeh ad tehhiy marra ieeffanen zi temmurt, 

hima ammu i ya mhiy marra inni itteggen rmuesiyyet zi tendint n SIDI. 

1 Tazagit n wenni ihessaren mara mana ayenni d attas xas 



-L Zj u ittfarrey imunas nnes zzat i SIDI. 

2 A SIDI, ser yar tzagit inu 

u ejj ayuyyi inu ad yark dd-yawed. 

3 War tteffar ayembub nnek xafi deg wass i di twahsarey. 

Arr-dd yari amezzuy nnek deg wass i di rayiy, 

ser-dd xenni yari deyya, 

4 minzi ussan inu edun am ddexxan 
u ixsan inu am tefqunt icemden. 

5 Ur inu ittisraw u yuzey am arrbie, 
arami ttuy ad ccey ayrum inu. 

6 Ixsan inu resqen yar termect inu zi ssibbet n uzehhar yugyen inu. 

7 Necc am ict n tecyukt di rexra, dewrey am ijj n muka jar rxirbat. 

8 Necc beddey faqey, 

necc dewrey am yijj n wejdid i iqqimen wehdes x tzeqqa. 

9 Reedyan inu ttekk w aren ayi ass marra. 

Inni i iggin am ibuhariyyen awaren ayi, 
ggin xafi tameemuc. 

10 Mayar ttettey iyyed am weyrum 
u xegdey tisessit inu s imettawen 

11 zi ssibbet n lyadab nnek d wesear nnek, 

mayar cek tessgaeeded ayi u tendared ayi eawed yar temmurt. 

12 Ussan inu am ict n tiri izzuggarten 
u necc tazyey am tuga. 

n Maca cek, a SIDI, ad teqqimed i rebda 
u zi jjir ar jjir ad dayek xarrsen. 

14 Cek ad tekkared ad tarhemed x Sihyun, 
mayar aqa d rweqt ad xas thinned, 
minzi rweqt itwaggen tiwed-dd. 

15 Mayar izra nnes usin-dd x rxadar n imsexxaren nnek 
u nitni ksin s ushissef di teejjajt nnes. 

16 Regnus ad gg w eden isem n SIDI 
u marra ijegiden n temmurt ad gg w eden aeugi nnek, 

17 xmi i ya ibna SIDI Sihyun twarat nnednit, 
u ad dd-iban deg ueugi nnes, 

18 ad irha ak-d tzagit n umezrud 
u war issehqara tazagit nsen. 

19 Man aya ad itwari i jjir i dd ya yasen 
u rgens nni dd i ya itwaxerqen, 

ad isebbeh i SIDI, 

20 mayar SIDI aqa issijj-dd zi zzawect nnes yueran, 
zeg ujenna ixzar-dd SIDI yar temmurt swadday 

21 hima ad iser anixsis n umehbus, 

hima ad yarxu i yenni igan d tarwa n rmewt, 

22 mahend ad barrhen s yisem n SIDI di Sihyun 
d cceneet nnes di Urcalim, 

23 xmi dinni i ya twassmunen regnus 
ura d tigeldawin hima ad sexxaren i SIDI. 

24 Netta issarxu jjehd inu ak-d webrid, 
netta issemzi deg wussan inu. 

25 Necc nniy ‘War d ayi kessi deg wezyen n wussan n tudart inu, a Arebbi, 
aqa isegg w usa nnek ttyiman zi jjir ar jjir. 

26 Deg umezwaru tessmetned dsas i temmurt 
u ijenwan d rxedmet n ifassen nnek. 

27 Ina ad fnan, maca cek ad tdumed. 

Nitni marra ad arcan am warrud, 
cek ad ten tbeddred am ict n reebayet 
uca nitni ad twabeddren. 

28 Cek maca d cek 

u isegg w usa nnek war qettin eemmars.’ 

29 Ihenjiren n imsexxaren nnek ad din zedyen 

u tarwa nsen ad twassmetnen zzat i wudem nnek. 



Barek SIDI, a reemar inu, 
d marra min dayi, isem nnes iqeddsen. 

2 Barek SIDI, a reemar inu, u war ttettu eemmars marra min igga isbeh. 

3 Wenni d ac iyeffaren marra ddnub nnek, 
wenni issgenfan marra rehracat nnek, 

4 wenni issenjamen tudart nnek zeg wender, 

u wenni xak iggin ijj n ttaj n tcuni d arrehmet, 

5 wenni issjjawanen aqemmum nnek s min isebhen, 
u wenni ittarran temzi nnek am ugider. 

6 SIDI ittegg tasegda d rheqq 
i marra inni itwahesaren. 

7 Netta isscen i Musa ibriden nnes, 
i ayt n Israyil timegga nnes. 

8 SIDI days arrehmet d rehnunect, 

yars ttasie n rxadar u netta iccur s tmexsiwt icewwaren. 

9 Netta war ittemcubbuc i ?ebda, 
war ittyimi ittxeyyiq i rebda. 

10 Netta war d aney ittegg elahsab ddnub nney 
u war zzayney ixegef elahsab rmuesiyyet nney, 

11 mayar am ujenna yueran x temmurt, 

ammu i temyar tmexsiwt nnes icewwaren sennej i marra inni i t ittegg w eden. 

12 Am igg w ej ccarq x ryarb, 

ammu issigg w ej netta ixettan nney xaney. 

13 Am mammec ihinn ijj n tbabat x ihenjiren nnes, 
ammu i ihinn SIDI x yenni t ittegg w eden. 

14 Mayar netta issen mammec netwakewwen, 
netta ieqer aqa neccin d acar. 

15 Ussan n bnadem amecnaw tuga, 

netta ittnuwwar amecnaw tanuwwact n yeyyar. 

16 Mara ikka-dd xas usemmid, war iqqim, 

u amcan mani tuya tbedd, war xas ittessen ead. 

17 Maca tamexsiwt icewwaren n SIDI 

tettyima zi rebda ar rebda sennej i yenni t ittegg w eden 
u tasegda nnes tettyima i ihenjiren d wayyawen, 

18 i marra inni ihettan reahd nnes 

u ieeqqren x rumurat nnes mahend ad zzaysen tteggen. 

19 SIDI issbedd rkursi nnes deg ujenna 

u tageldit nnes thekkem x marra min igan. 

20 Barkem SIDI, a kenniw, lmalakat nnes, ayt bu-teyrudt imehden, inni itteggen awa? nnes, 
inni ittesran i tmijja n wawar nnes. 

21 Barkem SIDI, marra reeskarat nnes, 
a kenniw, imsexxaren nnes. inni itteggen min d as yarettan! 

22 Barkem SIDI, kennint, a marra timesrayin i igga, 
di mani mma i tega rehkamet nnes. 

Barek SIDI, a reemar inu. 


r\ A 1 Barek SIDI, a reemar inu! 

-L a. A SIDI, AREBBI inu, mammec d ameqqran cek! 

Cek tyarded s leadama d reezz. 

2 Netta irehhef ixef nnes s tfawt amecnaw s ijj n upartessu, 
netta ittbezzee ajenna am tjartirt n yijj n uqidun. 

3 Aqa netta d wenni issarsen ixxamen nnes sennej x waman 
am x thenya n tzeqqa, 

d wenni iggin iseynuten d akarru nnes, 
d wenni igguren x wafriwen n usemmid, 

4 d wenni iggin lmalakat nnes am isemmiden, 
u imsexxaren nnes d ict tmessi itthdudduqen. 

5 Netta issbedd tammurt x dsusa nnes, 
war ggur ad tenhezz eemmars i rebda. 

6 Cek trehhfed as s waman yuzyen am s yijj n warrud, 
aman bedden tiwa i idurar. 

7 Nitni arewren zeg usigg w ed nnek, 
qegqen ad ffyen zi tmijja n wajjaj nnec. 

8 Twassgaeeden idurar, hekk w want teysarin, 
deg wemcan i d asen teggid. 

9 Cek teggid aymir i waman u war ggur ad t edun, 
war dekk w i?en mahend ad dren tammurt. 

10 Netta d wenni ineddhen tarawin di teyzurin, 
tazzrent din jar idurar. 

11 Aqa wardent marra ? mar n yeyyar, 
iyyar n rexra ttekksen afadi nsen zzaysent. 

12 Ijdad n ujenna zeddyen yar temmawin nsen, 
zi jar refrue tettekk-dd tmijja nsen. 

13 Netta aqa d wenni ittessun idurar zeg ixxamen nnes deg ujenna, 
tammurt tettyawan zi ryiget i dd-iffyen zi min teggid cek. 

14 Netta igga arrbie iyemmi i rmar 
ura d ayemmuy di ttwee n bnadem, 
mahend ad dd-yawi ayrum zi temmurt 

15 u binu nni issfarrahen ur n bnadem 

arami iyembab ad zzayes wessgen mahu zi zzect, 
ura d ayrum nni issejhed ur n bnadem. 

16 Ticejjura n SIDI ttyawanent, 

ticejjura n tengelt n Lubnan nni izzu netta, 

17 mani tteggen ijdad reecc nsen, 

aqa abellarj yars taddart nnes di tcejjura n umerzi. 

18 Idurar yueran aqa-ten i iyayden n tsudar, 
rejruf d amcan n tarewra i ikawkawen n tesdart. 

19 Netta igga taziri d ?eebar i ikuden itwaggen, 
tafuct tessen mermi i ya teyri. 

20 Cek tessekkid-dd tagest u tewda-dd giret, 
i di ttextutyen marra rewhuc n wezyar. 

21 Ayraden imezyanen zehharen x zzardet 
u mahend ad ttaren macca nsen zi SIDI. 

22 Mara teffey-dd xenni tfuct, ttecruruden nitni yar rmargeh 
uca ttyemmaren deg ifran nsen. 

23 Xenni itteffey bnadem yar rxedmet nnes, 
yar tewwuri nnes yars a? giret. 

24 Mammec attas i teggid, a SIDI, 
s tiyit i teggid marra timesrayin, 
tammurt tetwaccur s wagra nnek. 

25 Rebhar, wenni ameqqran, yiriw yar marra iyezdisen nnes. 

Dinni issfuffiy marra s imuddaren imeqqranen d imezyanen, war zemmaren ad twahesben. 

26 Aqa din gguren iyarruba u din iddar Lawiyatan, 
wenni teggid hima ad days ittirar. 

27 Nitni marra ttrajan cek, 

ad asen tewced macca nsen di rweqt. 

28 Mara tewcid asen, ssmunan nitni, 
mafa tarzmed afus nnek, 
ddakk w aren jjiwnen s rxar. 

29 Mafa teffared ayembub nnek, 
aqa nitni ttnexraeen, 

mara tkessid asen nnefs, 
ad mmten u ad dd-dewren yar ucar. 

30 Mara tessekked-dd Arruh nnek, 
xenni twaxerqen-dd nitni 

u tettarrid cek ayembub n temmurt d amaynu. 

31 Aeugi n SIDI ad yiri i rebda, 

SIDI ad ifarh i marra min igga. 

32 Netta d wenni ixezzaren i temmurt uca ittarjijj, 
mara ihada idurar, ad dduxxnen nitni. 

33 Necc xsey ad yennjey i SIDI min i ya kkey ddarey, 
ad zehhdey i AREBBI inu, min da i ya kkey giy. 

34 Axemmem inu ad dd-yas x rxadar nnes, 
necc ad farhey i SIDI. 

35 Imednab ad nnsexden qae zi temmurt 
u ieeffanen war ttirin sad. 

Barek SIDI, a reemar inu, 
hallilu-Yah! 


105 


1 “Qadam SIDI, rayam x yisem nnes, 
barrhem s tmegga nnes jar regnus. 


2 Yennjem as, zehhdem i netta, 
siwrem x marra reejayeb nnes. 

3 Cenneem s yisem nnes iqeddsen, 
hima u? n yenni i yarezzun SIDI, ad ifarh. 

4 Seqsam x SIDI d jjehd nnes, 
arzum udem nnes rebda. 

5 Eeqrem x reejayeb nnes i igga, 

x reeramet nnes u x rehkamat n uqemmum nnes. 
6 Zzarieet n Israyil, amsexxar nnes, 
ayt n Yaequb twafarzen! 


7 Netta d SIDI, AREBBI nney. 

Rehkamat i dd-ittasen x temmurt marra. 

8 Eeqrem x reahd nnes i rebda, 
awar nni iwessa i waref n jjirat, 

9 i igga ak-d Ibrahim 

u issemten it s tjagit nnes i Ishaq. 

10 Netta igga it d ict n tewseyyet i Yaequb, 
i Israyil igga it d ijj n reahd i rebda 

11 umi issiwer, inna “Ad ac wcey tammurt n Kenean, 
afiru n reebar n tesyart nwem!” 

12 umi tuya kenniw deg ijj n wuru n yeryazen, s drus, 
u am ibarraniyyen i days. 

13 Nitni teleen zi rgens yar rgens nnedni, 
u zeg ict n tgeldit yar ijj n rgens nnedni. 

14 Netta war ijji ura d ijj n bnadem ad ten issehsar, 
u netta ieaqeb ijegiden di ttwee nsen. 

15 War tthadam ca imedhunen inu 

u war tteggem ryar deg inabiyyen inu. 

16 Xenni iraya-dd i raz yar temmurt. 

Yarza asen marra reewec n weyrum. 

17 Issekk-dd netta ijj n weryaz yar zzat i uyembub nsen, 
Yusuf immenz d ismey. 

18 Carfen idaren nnes deg iceddiyyen, 
reemar nnes itwahsar deg wuzzar. 

19 Yars arami itwasseqfer wawar nnes, 
rhard n SIDI issizdeg as. 

20 Issekk ujegid ijj hima ad as issarxu, 
rhakem n regnus idreq it. 

21 Netta igga it d bab x taddart nnes 
ura d rhakem x marra min yars. 

22 hima ad yars dd-yarr rhukkam 

u hima ad issermed tiyit i imyaren nnes. 

23 Awarni aya yusa-dd Israyil yar Misra 
u Yaequb iqqim am ubarrani di temmurt n Ham. 

24 Netta igga ryiget di rgens nnes attas 
u yarra it ijhed x yenni t ihessaren. 

25 Netta yarra ur nsen inneqreb 
arami dewren carrhen rgens nnes 

u dewren yeddaren imsexxaren nnes. 

26 Xenni issekk-dd Musa, amsexxar nnes, 
d Harun wenni ifarz it netta. 

27 Nitni barrhen jarasen s reeramat nnes 
u ggiri reejayeb di temmurt n Ham. 

28 Netta issekk-dd tagest uca tedwer marra d tagest. 

U nitni war yewwyen ca x wawaren nnes. 

29 Netta yarra aman nsen d idammen 
u inya iserman nsen. 

30 Netta yarra tammurt nsen tessfuffi s iqarqriwen 
yars ar daxer deg ixammen n ijegiden nsen. 

31 Netta issiwer uca yusa-dd weyraf n ibeceac, 
nnamus wdan-dd x temmurt nsen marra. 

32 Netta yarra anzar nsen d abrurri, 

issekk-dd timessi ittehdudduqen x temmurt nsen. 

33 Netta iwta tazayart nsen d wartu nsen 
u yarza ticejjura di temmurt nsen. 

34 Netta issiwer, xenni tusa-dd tmuyri 

ura d iburexsen i war zemmaren ad twahesben, 

35 inni isarden marra afsu di temmurt nsen, 
ccin ryiget n ucar n temmurt nsen. 

36 Netta inya marra imenza di temmurt nsen, 
tarwa tamezwarut n marra taryast nsen. 

37 Netta issuffey iten-dd s nnuqart d wurey 

u war tuya din ufa d ijj di tqebbar nsen i inderfen. 

38 Misra tfarh s wuffuy nsen, 

mayar tewda-dd xasen tigg w udi temyar. 

39 Netta ibezzee aseynu am ijj n arwaq 
d tmessi i ya iwcen tifawt s giret. 

40 Nitni zzugen u netta yarra ad dd-asent tisekkurin 
uca issjjiwen iten s weyrum n ujenna. 

41 Netta yarzem tasdart d waman dduqqzen-dd, 
uzzren x razay u dewren am yeyzar. 

42 Mayar netta ieqer x wawar nnes iqeddsen, 
x umsexxar nnes Ibrahim. 

43 Netta issuffey-dd rgens nnes s refrahet, 
inni zzayes itwafarzen s usriwriw. 

44 Netta iwca asen timmura n regnus 
u nitni warten tamara n regnus, 

45 hima ad ttfen di twessa nnes 

u ad hdan izerfan nnes. Hallilu-Yah. 


s ’ 1 Hallilu-Yah qadam SIDI, mayar netta isbeh, 

-L v/ O mayar tamexsiwt nnes icewwaren tettyima i rebda. 

2 Wi izemmaren ad ihaja timegga timeqqranin n SIDI, 
ad ibarreh marra ccan nnes? 

3 Sseed n yenni ihdan rheqq, 

sseed n yenni itteggen rebda tasegda. 

4 Idar ayi, a SIDI, s rxadar i rgens nnek, 
eahed ayi s usenjem nnek, 

5 mahend ad zarey rxar i yenni zzayek itwafarzen, 
mahend ad farhey s refrahet n rgens nnek, 
mahend ad farhey s yixef inu jmie ak-d tesyart nnek. 


6 Neccin nexda, jmie ak-d ibabaten nney, 
negga ryecc, 
negga tueeffna. 

7 Ibabaten nney di Misra war hikin di reejayeb nnek, 
war xarrsen deg ufeyyed n tmexsiwt nnek icewwaren, 
maca nitni yewwyen yar rebhar, yar rebhar n Uyanim. 
s Maca netta issenjem iten di ttwee n yisem nnes, 
hima ad ssaregeben remyaret nnes. 

9 Netta iwebbex Rebhar n Uyanim arami idwer yuzey 
uca ijja iten ad uyuren yar waman yugyen amecnaw di rexra. 

10 Netta ifekk iten zeg ufus n yenni iten ieiffen, 
issenjem iten zeg ufus n recdu. 

11 Aman drin inni ten ihessaren, 
war iqqim ura d ijjen zzaysen. 

12 Nitni ttecren x wawaren nnes, 
sebbhen as s yijj n yezri n usebbeh. 

13 Maca ttun deyya timegga nnes, 
war xsen ad rajan ead ccwar nnes. 

14 Nitni dewren ttmeyyren attas di rexra 
u qegben Arebbi di tnezruft. 

15 Xenni iwca asen min ttaren, 
maca issemzi fqedd n reemur nsen. 

16 Nitni dewren usmen zi Musa di rmargeh n iqidan 
u zi Harun, amqeddes n SIDI. 

17 Tammurt tennurzem, tsard Datan 
uca tenti tarbiet n Abiram. 

18 Timessi tessecmed tarbiet nsen, 

ijj n uceeear n tmessi iqqed ieeffanen nni. 

19 Nitni ggin ijj n ueejmi yar Hurib 
uca udaren zzat i yijj n rexyar ifesyen. 

20 Nitni beddren aeugi n SIDI 

ak-d rexyar n yijj n ufunas i ittetten arrbie. 

21 Nitni ttun Arebbi, amsenjem nsen, 

wenni tuya iggin timegga d timeqqranin di Misra, 

22 reejayeb di temmurt n Ham, 

timegga ssagg w adent yar Rebhar n Uyanim. 

23 Inna aqa ad ten ikehhed, 
mri war igi d Musa, wenni ifarz, 

ikkar-dd di txenduqt zzat i wudem nnes di ttwee nsen 
mahend ad issbeeeed afugem nnes i zi ixs ad ten ihellek. 

24 Nitni kksen taqcurt x temmurt nsen tasebhant, 
war ttecren ca x wawar nnes. 

25 maca nitni ndeqmen deg iqidan nsen 
u war srin ca yar tmijja n SIDI. 

26 Netta issgaeced afus nnes xasen 
ijjug ad ten isseyder di rexra. 

27 u mahend ad isseyder tarwa nsen jar regnus 
u mahend ad ten immtarrec di temmura. 

28 Nitni ssrehmen ixef nsen yar Baeal-Fayur 
uca ccin tiyarsa n imettan. 

29 Nitni scaren SIDI s tmegga nsen, 
yars arami i d xasen tewda jjrihect. 

30 Xenni ikkar-dd Finahas, yusa-dd jarasen 
u ammu i tetwassbedd jjrihect. 

31 Aya itwahseb as-dd d tasegda, 
zi jjif a? jji? i rebda. 

32 Nitni searen t yar waman n Mariba 

u di ssibbet nsen igga netta ryar di Musa. 

33 Mayar nitni ssarezgen reemar nnes, 

yars arami iffey wawar war idbieen zeg iyencicen nnes. 

34 Nitni war tehhan regnus 

i xef i d asen inna SIDI ittxessa ad ten tehhan. 

35 Nitni ssuren ixef nsen ak-d regnus 
u remden ad ggen min ggin nitni. 

36 Nitni tuya ttsexxaren i rexyarat n ssanam nsen 
inni d asen idewren d taxceft. 

37 Nitni iwyen ihenjiren nsen d thenjirin nsen d tayarst i ccwaten. 

38 Nitni ssizzren idammen ibarran, 
idammen n ihenjiren nsen d thenjirin nsen 

nni i iwyen d tayarst i rexyarat n ssanam n Kenean, 
yars arami tedwer temmurt tefsed s idammen. 

39 Nitni dewren xemjen zi tmegga nsen 
uca qehhben s rexdayem nsen. 

40 Itwassary lyadab n SIDI x rgens nnes 
u netta ieiff tasyart nnes. 

41 Netta isellem iten yar ifasssen n regnus 
u inni ten icarrhen dewren segden xasen. 

42 Hsaren ten reedyan nsen 

u nitni twasswadeen sadu afus nsen. 

43 Attas n twarawin tuya netta issenjam iten, 
maca nitni ssarezgen xas s tyennant nsen 

u twassmezyen s rmuesiyyet nsen. 

44 Waxxa amenni netta ixzar-dd cad yarsen umi ten tuya di rehsaret, 
umi isra tyuyyit nsen. 

45 Yidar reahd nnes di ttwee nsen 

u indem zi ssibbet n tmexsiwt nnes icewwaren. 

46 Isscen asen arrehmet nnes 

zzat i wudem n marra inni ten ihebbsen. 

47 Senjem aney, a SIDI, AREBBI, 
ndeh aney nmun zi regnus, 

hima ad nqada isem amqeddas nnek 
u ad cek nsebbeh s yezran n usemyar. 

48 Aqadi i SIDI, AREBBI n Israyil, 
zi rebda ar rebda!” 

Ejj marra rgens ad yini “Amin! Hallilu-Yah!” 

ADLIS WISS XEMSA: IZEHHIDEN 107-150 

-i ry 1 Qadam SIDI, mayar netta d asebhan, 

-L / mayar tamexsiwt nnes icewwaren tettyima i rebda. 

2 Ejj inni itwafdin zi SIDI ad ssiwren ammu, 
inni i ifdi zeg ufus n yenni iten ihessaren 

3 inni i issmun zi temmura, 

zi ccarq, zi ryarb, zi ccamal u zi rebhar. 

4 Tuya din inni iweddaren di rexra, 
abrid nsen ikka x rexra, 

war ufin tandint mahend ad days zedyen. 

5 Daysen raz d ufadi, 
reemar nsen ifcer daysen. 

6 Xenni syuyyen yar SIDI di rehsaret nsen, 
u netta issenjem iten zi tigg w udi nsen. 

7 Netta indeh iten deg ijj n webrid isegged, 

mahend ad uyuren yar ict n tendint hima ad days zedyen. 

8 Ejj iten ad qadan SIDI x tmexsiwt nnes icewwaren 
u x reejayeb nnes i tarwa n bnadem. 

9 Mayar netta issjjiwen reemar iffuden 
u reemar iguzen iccur it s rxar. 

10 Tuya din inni iqqimen di tagest d tiri n rmewt 
s iceddiyen n ddeg d wuzzar, 

11 inni iggin tayennant ak-d wawar n SIDI 
u war srin yar ccwar n Umeugi x kurci. 

12 Netta issdeg ur nsen s tamara, 
nnderfen war ufin wi i ya iwcen afus. 

13 Xenni rayan i SIDI di rehsaret nsen, 
u netta issenjem iten zi tigg w udi nsen. 

14 Netta issuffey iten zi tagest u zi tiri n rmewt 
u yarza iceddiyen nsen. 

15 Ejj iten ad qadan SIDI x tmexsiwt nnes icewwaren 
u x reejayeb nnes i tarwa n bnadem. 

16 Mayar netta ihdem tiwwura n nnhas 
u yarza zzekrunat n wuzzar. 

17 Tuya din ibuhariyyen inni itwaeeddben zi ssibbet n uxettu nsen 
u zi ssibbet n rmuesiyyet nsen. 

18 Ieiff reemar nsen zi marra macca 
uca iwden yars ar tewwura n rmewt. 

19 Xenni rayan i SIDI di rehsaret nsen, 
u netta issenjem iten zi tigg w udi nsen. 

20 Netta issekk awar nnes 

u issgenfa iten u issenjem iten zeg imedran. 

21 Ejj iten ad qadan SIDI x tmexsiwt nnes icewwaren 
u x reejayeb nnes i tarwa n bnadem. 

22 Ejj iten ad awyen tiyarsa n uqadi 

u ad barrhen timegga nnes s usriwrew. 

23 Tuya din inni ihekk w an yar rebhar s iyarruba, 
inni iggin rxedmet nsen x ibarruten n waman. 

24 Zrin min igga SIDI 

lira d reejayeb nnes di ragay n rebhar. 

25 Mara netta issiwer, ikkar-dd ijj n usemmid 
nni issgaeeden remwaj nnes. 

26 Gaeeden yar ujenna 
uca hwan yar tisi n ragay, 
ifsi reemar nsen zi tigg w udi. 

27 Meyyren, meyyrem zi ssa yar da am umescar, 
iweddar asen marra reeqer nsen x min i ya ggen. 

28 Xenni rayan i SIDI di rehsaret nsen, 

u netta issuffey iten-dd zi tigg w udi nsen. 

29 Netta yarra asemmid ad yars, 
arami dewrent remwaj sseydent. 

30 Nitni farhen umi arsint remwaj 

u umi netta indeh iten yar rmuyyi i yars tuya mezren. 

31 Ejj iten ad qadan SIDI x tmexsiwt nnes icewwaren 
u x reejayeb nnes i tarwa n bnadem 

32 u ad t sseugen deg wegraw n rgens 
u ad t cenneen jar imyaren. 

33 Netta yarra iyezran d rexra 

u reunsarat yarra iten d tammurt iffuden, 

34 u tammurt i itticen ryiget yarra itt d tamegaht 
zi ssibbet n tueeffna n yenni i days izeddyen. 

35 Netta yarra rexra d ayermam n waman 
u tammurt yuzyen d reunsarat. 

36 Dinni i issezdey inni iguzen 

uca ssbedden nitni din ict n tendint mahend ad days zedyen. 

37 Nitni zarreen deg iyyaren u ttezzun tizayarin, 
tinni dd-ittawyen igumma d ryiget nsen. 

38 Netta ibarek iten, arami dewren deg wattas 
uca agra n rmar nsen war itwassemzi. 

39 Xenni maca dakk w a?en nitni di drus cawed 

uca hekk w an yar ragay zi ssibbet n rehsaret d ryar d wecdan. 

40 Netta ittkebba ijj nyeyzar n usehqar x tarwa n tasiret nsen 
uca ijja iten teleen di rexra mani war gin ibriden. 

41 Issgaeeed-dd amezrud zi reyben 

uca yarra tiwacunin am thimarin timezyanin n wugi. 

42 Imseggaden ttwaran uca farrhen. 

maca marra ayt n rmuesiyyet tteqqnen aqemmum nsen. 

43 Wenni d amiyis, ejj it ad ihda 

u ejj iten ad ssnen nican min ixs ad tini tmexsiwt icewwaren n SIDI. 

0 g 1 2 3 4 5 Izri. Azehhed n Dawud. 

2 A AREBBI, u? inu ieewwer, 

necc ad yennjey ad zehhdey, ura d aeugi inu. 

3 Faq, lharpa d rgambri! 

Necc xsey ad ssfaqey tifawt n ssbeh. 

4 Necc ad cek qadiy jar regnus, a SIDI, 
ad ak zehhdey jar temmura. 

5 Mayar tamexsiwt nnek icewwaren tettakk w ad tiwa i ijenwan, 
u tasdiqt nnek yars ar iseynuten. 

6 A AREBBI, sgaeeed ixef nnek tiwa i ijenwan 
u arr aeugi nnek sennej i marra tammurt, 

7 hima imeizzen nnek ad twanejmen, 

awi asenjem s ufus afusi nnek u arr-dd xaney awar. 

8 AREBBI tuya issawar di zzawect nnes, 
s uyenni i ya negzey s refrahet. 

Necc ad bdiy Cakim u ad eebbarey taysart n Sukkut. 

9 Jilead inu, Manassi inu, 

Ifrayim d jjehd n uzegif inu, 

Yahuda d amgewwed inu. 

10 Maca Mu’ab d ssarij inu n usird, 
x Idum ad ndarey tisira inu, 

x temmurt n Filicit ad dduqqzey s usriwrew. 

11 Wi d ayi i ya inedhen di tendint ifaryen s iyebrawen ? 

Wi d ayi i ya igewwden yar Idum? 

12 Ma war d aney tendared, a AREBBI, 

u ak-d reeskarat nney ma war dd-teffiyed ead akidsen, a AREBBI? 

13 Ewe aney afus hima ad aney tessnejmed zi rehsaret, 
mayar asenjem s ufus n yijj n bnadem aqa ibder. 

14 Ak-d SIDI ad negg s wemhad 

u netta ad iefes x yenni d aney ihessaren. 



I umeqqran n imeynajen. Azehhed n Dawud. 


A AREBBI n usebbih inu, war syidi! 

2 Mayar aqemmum n yijj n ueeffan 

d uqemmum ixarriqen i xafi innurzmen. 

Nitni ssawaren akidi s yijj n yires icemmten. 

3 Nnden ayi-dd s wawaren iccuren s weerah, 
ttmenyan akidi x walu. 

4 1 twarrit x tmexsiwt inu kkaren nitni didd inu, 
u necc kessiy s rmeeruf. 

5 Nitni xegsen ayi rxar s ryar 
u tamexsiwt inu s weerah. 

6 Egg xas ijj n ueeffan 

u ejj ccitan ad ibedd yar uyezdis nnes. 

7 Mara ad xas carreen, ad iffey am ijj n uqtatei 
uca ura d tazagit nnes ad tiri d ddenb. 

8 Iri ussan nnes ad dewren udrusen waha, 
ejj wennedni ad ittef rfusina nnes. 

9 Iri ad dewren ihenjiren nnes d iyujiren 
d temyart nnes d tajjac. 

10 Iri ad telleen ihenjiren nnes da d diha u ad ttaren 
u ad arzun x macca jar rxirbat nsen. 

11 Iri ad ittar bu-umarwas marra min yars 

u ad keccden ibarraniyyen ryiget n warbar nnes. 

12 Iri war yars ittiri ura d ijj ad as yegg s tmexsiwt 
uca ura d ijj mma ad ihinn x iyujiren nnes. 

13 Iri ad twatehhan tarwa nnes, 

u ad itwamha isem nsen di jjir i d ya yasen. 

14 Iri SIDI ad yidar rmuesiyyet n ibabaten nnes 
u eemmars war imehhi ddenb n yemmas. 

15 Iri nitni ad bedden rebda qibac i SIDI 

u netta ad ikkes ridaret nsen x temmurt. 

16 Mayar netta war ieqir hima ad yegg s tmexsiwt icewwaren, 
maca marrten amezrud d rmeskin 

ura d wenni umi itwarz wur hima ad t iney. 

17 Umi tuya netta ittexs nneeret, 
ejj itt ad xas tewda, 

u umi netta war ifarh s lbaraka, 
ejj itt ad xas tigg w ej. 

18 U umi yard netta nneeret am warrud nnes, 
ejj itt ad tadef xenni am waman yar daxer nnes 
u am zzect deg ixsan nnes. 

19 Iri ad tiri nneeret nni am warrud i di ittrehhef 
u am webyas i ibekkes rebda. 

20 Ta d rmunet n SIDI i iyrimen inu 

u i yenni issawaren ryar x reemar inu. 

21 Maca cek, a SIDI, Sidi inu, egg dayi am mammec texsed di ttwee n yisem nnek, 
mayar tamexsiwt nnek icewwaren d tasebhant, senjem ayi. 

22 Mayar necc zerdey u mehtaj i giy 

u u? inu itwassnuqqeb yar daxer deg idmaren inu. 

23 Amecnaw ict n tiri izzuggarten qettiy, 
zruzan ayi am ijj n uburxes. 

24 Ifadden inu ttarjijjin s uzummi 
u arrimet inu ittxessa it tadunt. 

25 Necc dewrey asen d ict n fqeceet n usehqar. 

Mara zrin ayi, ssenhezzan azegif nsen. 

26 Ewe ayi afus, a SIDI, AREBBI inu, 

senjem ayi elahsab tamexsiwt nnek icewwaren, 

27 hima nitni ad ssnen aqa-tt d afus nnek, 
aqa cek i iggin man ay a, a SIDE 

28 Nitni d yenni ineeeren, maca cek tettbarked, 
nitni ttyewwyen, ad dewren ttsedhan 

uca amsexxar nnek ad ifarh. 

29 Ejj iyrimen inu ad yarden s refdihet 

u ad rehhfen deg usedhi am deg ijj n upartessu. 

30 Zeg wur inu ad qadiy SIDI s uqemmum inu 
u ad t ssemyarey jar ubarru. 

31 Mayar netta ad ibedd ak-d rmeskin 

hima ad t issenjem zeg inni ihekkmen x reemar nnes. 


1 Azehhed n Dawud. 



SIDI inna i Sidi inu: 

Qim yar ufus afusi inu, 

yars ar dd-ssarsey reedyan nnek d tanebdat sadu idaren nnek. 

2 SIDI ad issekk tayyarct n tzemmar nnek zi Sihyun, 
cek ad tsellted di rwest n reedyan nnek. 

3 Rgens nnek ad yiri d amseeeaf deg wass n tzemmar nnek, 
di tissiqt iqeddsen zi remrawret n tuffut, 

ammu i y a yiri nnda n yenni dd-itwaxerqen ead mammec. 

4 SIDI ijjug u eemmars ad xas indem 

“Cek d akehhan i rebda elahsab asettef n Malkisadiq. 

5 Sidi inu aqa-t yar ufus afusi nnek. 

Netta ad irbez ijegiden deg wass n lyadab nnes. 

6 Netta ad ihakem x regnus. Aqa da tammurt teccur s rxeebat. 
Ad irbez ijj n uzegif x ict n temmurt d tameqqrant. 

7 Netta ad isu zi teyzart, 

x uyenni ad issgaeeed azegif nnes. 



Alif. Ad qadey SIDI s marra ur inu, 

Bat. rami i ya munen imseggaden di raman ura di tmesmunt nsen. 

2 Gimel. Refeayer n SIDI d imeqqranen, 

Dalit, aqa twarezzun zi marra inni zzaysen ifarrhen. 

3 Hi. Netta igga s leadama d reezz, 

Vav. u tasegda nnes tettyima i rebda. 

4 Zayin. Netta igga ijj n feid i ridaret n reejayeb nnes. 

Xit. SIDI d ahnin u days arrehmet. 

5 Tit. Netta iwca macca i yenni t ittegg w eden, Yud. ittidar reahd nnes i rebda. 
6 Kaf. Netta isscen i rgens nnes timegga nnes ijehden, 

Lamid. hima ad asen iwc tasyart n regnus. 

7 Mim. Refeayer n ifassen nnes d tidett d rheqq, 

Nun. marra tiwessa nnes d rmanet, 

8 Samix. aqa-ten bedden i rebda, 

£ayin. twaggen di tidett u s tsegda. 

9 Pi. Netta issewjed ict n refdiyyet i rgens nnes, 

Tsadi. igga reahd nnes i rebda. 

Quf. Isem nnes d amqeddas d issegg w aden. 

10 Rix. Tigg w udi n SIDI d tamezwarut n tiyit. 

Cin. Marra inni itteggen amenni, aqa yarsen reeqer d lemlih. 
Tav. Ccan nnes ittyima i rebda. 



Alif. Sseed n weryaz nni ittegg w eden SIDI, 

Bat. wenni ifarrhen attas x twessa nnes. 

2 Gimel. Tarwa nnes ad weseen ar ttarf di temmurt, 

Dalit, jjif n imseggaden ad itwabarek. 

3 Hi. Rxir d wagra ad ccuren taddart nnes 
Vav. u tasegda nnes tettyima i rebda. 

4 Zayin. I imseggaden teyri tfawt di tagest. 

Xit. Ahnin netta u days arrehmet d rheqq. 

5 Tit. Aryaz nni aqa itthinna u yaretter, adyiri mlih, 

Yud. aqa ieedder timesrayin nnes nican. 

6 Kaf. Mayar netta war ittyimi ittenhezza i rebda. 

Lamid. Ad din tiri ict n ridaret deg umsegged i rebda. 

7 Mim. Netta war ittegg w ed zi nnab i war ihhrin, 

Nun. Ur nnes imten, ittcar x SIDI. 

8 Samix. Ur nnes imten, war ittegg w ed, 

£ayin. yars ar i ya ixzar yar yenni t-idd ihessaren. 

9 Pe. Izuzzar, itticc i imezrad. 

Tsadi. Tasegda nnes tettyima i rebda, 

Quf. icc nnes ad itwassuera s ccan. 

10 Rix. Ad t izar ueeffan u ad ixeyyeq. 

Cin. Netta ad iyezz s teymas, xenni ad ifsi. 

Tav. Mezri n iseffanen ad ibder. 

1 1 Q 1 2 3 4 Hallilu-Yah, seugem kenniw imsexxaren n SIDI, 
-L -L sD seugem isem n SIDI! 

2 Ad itwabarek isem n SIDI 
zi rexxu yars ar rebda. 

3 Zi manis dd-tneqqar tfuct ar manis tyegi tfuct 
ad itwasseuga isem n SIDI. 

4 SIDI yuera x marra regnus, 
tiwa i ijenwan d aeugi nnes. 

5 Man wen igan am SIDI, AREBBI nney, 
wenni izeddyen di ruera qae, 

6 wenni yudaren 

mahend ad izar deg ijenwan u x temmurt! 

7 Wenni dd-issnekkaran amuqrir zi teejjajt 
u ijebd-dd amezrud zeg wefrad 

8 mahend ad t issyim ak-d tarwa n tasiret, 
ak-d ayt n tasiret n rgens nnes. 

9 Wenni issezdayen tenni war ittirwen di taddart 
am ict n tyemmat n ihenjiren tfarh. Hallilu-Yah. 

-i -i a 1 Arami iffey Israyil zi Misra, 

-L -L a. taddart n Yaequb zeg ijj n rgens s yires n midden, 
2 xenni idwer Yahuda d zzawect nnes tamqeddast, 

Israyil d tammurt n rehkamet nnes. 

3 Rebhar izra it uca yarwer, 

L’Urdun inneqreb yar deffar. 

4 Idurar negzen am icarriyyen, 
tiwririn am izmaren. 

5 Min cek yuyin, a rebhar, arami trekk w ared, 
a cek L’Urdun, arami tennqerbed yar deffar? 

6 A idurar, min kenniwyuyin arami tneggzem am icarriyyen 
d tewririn am izmaren? 

7 A tammurt arjijji zzat i wudem n Sidi, 
zzat i wudem n Arebbi n Yaequb, 

8 wenni yarrin tasdart d fhemr et n waman, 
ssegah d reunsarat n waman. 


War igi i neccin, a SIDI, war igi i neccin, 



-L -L sj mayar i yisem nnek ad yiri ueugi, 
di ssibbet n tmexsiwt nnek icewwaren d tesdiqt nnek. 

2 Mayemmi i ya qqaren regnus 
‘Mani iga SIDI nsen?’ 

3 SIDI aqa-t deg ujenna, 
igga marra min d as yardan. 

4 Rexyarat nsen n ssanam aqa-tent zi nnuqart d wurey, 
rxedmet n ifassen n iwdan. 

5 Nitni yarsen aqemmum, maca war ssiwiren, 
yarsen tittawin maca war ttwirin, 

6 Nitni yarsen imezzuyen, maca war ttesrin, 
yarsen tinzar, maca war ttcemmin. 

7 Ifassen nsen war zemmaren ad cebbaren, 
idaren nsen war zemmaren ad uyuren. 

Nitni war ssuffuyen rhess zi tmijja nsen. 

8 Inni tent iggin, ad daysent arewsen, 
kur ijj zeg inni xasent ittecren. 

9 Israyil, ttcer x SIDI. 

Netta d twiza nsen d tcappa n userqi nsen. 

10 Taddart n Harun, ttcer x SIDI. 

Netta d twiza nsen d tcappa n userqi nsen. 

11 Marra kenniw inni ittegg w eden SIDI, ttecrem x SIDI. 
Netta d twiza nsen d tcappa n userqi nsen. 

12 SIDI ieqer xaney, netta ad ibarek. 

Ad ibarek taddart n Israyil, 

ad ibarek taddart n Harun. 

13 Netta ad ibarek inni t ittegg w eden, 
imezyanen jmie ak-d imeqqranen. 

14 SIDI ad awem issmarni tarwa, 
i kenniw ura i tarwa nwem. 

15 Kenniw tetwabarkem zi SIDI, 
wenni iggin ajenna d temmurt. 

16 Ijenwan, wah d ijenwan n SIDI, 

maca tammurt iwca itt i tarwa n bnadem. 

17 Imettan war zemmaren ad ssemyaren SIDI 
ura d inni dd-ihwan deg ususem. 

18 Neccin ad nbarek SIDI, 

zi rexxu yars ar i rebda. Hallilu-Yah! 


1 1 1 2 3 4 5 6 7 8 9 Necc ttexsey, 

-L -L Omayar SIDI isra i tmijja inu u i uheccem inu, 

2 mayar netta iwca ayi amezzuy nnes. 

Ad as rayiy marra ussan n tudart inu. 

3 Iseywan n rmewt cedden ayi 

u tewda-dd xafi tigg w uda n raxart. 

Necc ufiy aqa-yi twahsarey u cedney. 

4 Rayiy x yisem n SIDI, nniy 
‘A SIDI, fekk reemar inu!’ 

5 SIDI d ahnin d amsegged 

u AREBBI nney days rehnunect. 

6 SIDI ihetta urawen n ihafiyyen. 

Necc tuya-yi am unedbar, maca netta issenjem ayi. 

7 Hna sawed, a resmar inu, 
mayar SIDI igga ac min isebhen. 

8 Mayar cek, a SIDI, tehdid resmar inu zi rmewt 

u tittawin inu zeg imettawen, adar inu zeg uneqrad. 

9 Ad uyurey zzat i wudem n SIDI 
di temmura n yenni iddaren. 

10 Necc umney, waxxa necc nniy ‘Necc twahsarey attas!’ 

11 Di tigg w udi inu nniy ‘Marra iwdan d ayt bu-ixarriqen!’ 

12 Mammec i ya xegsey SIDI x marra rxar i d ayi igga? 

13 Ad ssgaccdey rkas n isenjimen imeqqranen 
u ad rayiy x yisem n SIDI. 

14 Necc ad ssqefrey lwueud inu i SIDI 
qibac i marra rgens nnes. 

15 Aqa iyra di tittawin n SIDI 
rmewt n isdiqen nnes. 

16 A SIDi, aqa necc d amsexxar nnek, 

nnec d amsexxar nnek, mmis n tayya nnek. 

Cek tessarxud xafi iceddiyen inu. 

17 Necc ad cek-dd awyey ict n tyarst n uqadi 
u ad rayiy x yisem n SIDI. 

18 Necc ad ssqefrey lwueud inu i SIDI 
qibac i marra rgens nnes. 

19 di remrahat n taddart n SIDI, 

di rwest nnem, a Urcalim! Hallilu-Yah. 

-i -i rj 1 Seugem SIDI, marra regnus, 

-L -L / sebhem t, marra iyduden. 

2 Mayar tamexsiwt nnes icewwaren d tameqqrant sennej nney 
u tasdiqt n SIDI tettyima i rebda, Hallilu-Yah! 


1 Qadam SIDI, mayar netta d asebhan, 



-L -L O mayar tamexsiwt nnes icewwaren tettyima i rebda. 

2 Ejj Israyil ad yini 

‘Tamexsiwt nnes icewwaren tettyima i rebda.’ 

3 Ejj taddart n Harun ad tini 

‘Tamexsiwt nnes icewwaren tettyima i rebda.’ 

4 Ejj inni ittegg w eden SIDI ad inin ‘Tamexsiwt nnes icewwaren tettyima i rebda.’ 

5 Di rehsaret rayiy yar SIDI. 

SIDI yarra-dd xafi umi iwca ayi ttasie. 

6 SIDI aqa-t akidi, necc war ttegg w edey ca, 
mayar min izemmar bnadem ad ayi igg? 

7 SIDI aqa-t akidi jar yenni d ayi iwcin afus. 

Necc ad xezzarey yar swadday x yenni d ayi icarrhen. 

8 Ihra ad arzuy dduri yar SIDI 
x utecri x bnadem. 

9 Ihra ad arzuy dduri yar SIDI 
x utecri x tarwa n tasiret. 

10 Marra regnus nnden ayi-dd. 

Necc yedrey ten s yisem n SIDI. 

11 Nitni nnden ayi-dd, wah, nitni quwwaren ayi. 

Necc yedrey ten s yisem n SIDI. 

12 Nitni nnden ayi am tzizwa, 

aqa amecnaw timessi n isennanen xesyen. 

Necc yedrey ten s yisem n SIDI. 

13 Cek teamed ayi s reqsahet arami ggur ad wdiy, 
maca SIDI iwca ayi-dd afus. 

14 SIDI d jjehd inu d azehhed inu, 
netta idwer ayi d asenjem. 

15 Deg iqidan n imseggaden itwaser rhess n usriwrew d usenjem. 
Afus afusi n SIDI igga s jjehd. 

16 Afus afusi n SIDI itwassgaeeed, 
afus afusi n SIDI igga s jjhed. 

17 Necc war tmettiy ca, ad ddarey, 
ad barrhey timegga n SIDI. 

18 SIDI isstextex ayi attas, 
maca war d ayi iwci i rmewt. 

19 Arzmem ayi tiwwura n tsegda, 
necc ad zzaysent adfey, ad qadiy SIDI. 

20 Ta d tawwart n SIDI, 
imseggaden ad zzayes adfen. 

21 Necc ad ac qadiy umi i d ayi tesrid 
u cek tdewred ayi d asenjem. 

22 Azru i war xsen ibennayen, 
idwer d ixef n teymart. 

23 Aya itwasseqfer zi SIDI 

u man ya d reejeb di tittawin nney. 

24 Wa d ass i igga SIDI, 

ejj aney ad narceq u ad days nfarh. 

25 A SIDI, awi-dd asenjem, 
a SIDI, awi-dd afrah. 

26 Itwabarek wenni i dd yusin s yisem n SIDI! 

Neccin ad kenniw nbarek zi taddart n SIDI. 

27 Arebbi d SIDI nni d aney iggin tfawt. 

Qqnem tayarst n reid s iseywan yar waccawen n uealtar. 

28 Cek d Arebbi inu, x uya ad cek qadiy, 
a AREBBI inu, ad cek sseugey. 

29 Qadam SIDI, mayar netta d asebhan, 

mayar tamexsiwt nnes icewwaren tettyima i rebda. 

1 ALIF. Sseed n yenni ikemmren abrid n tudart nsen bra reib, 
inni igguren x webrid n ccariea n SIDI. 



2 Sseed n yenni ihettan cchadat nnes, 
inni xas yarezzun s marra ur nsen. 

3 Ufa d inni war itteggen ryecc, 
maca gguren deg ibriden nnes. 

4 A SIDI, cek tumared 

mahend bnadem ad ihda tiwessa nnek nican . 

5 Mri qae ibriden inu twaseggden 
mahend ad hdiy tiwessa nnek, 

6 xenni eemmars ad sedhiy 

mara necc xezzarey yar marra tiwessa nnek. 

7 S wur iqqur ad cek qadiy, 

mara necc remdey rehkam nnek iseggden. 

8 Ad hdiy tiwessa nnek! 

War dayi semmeh marra ! 

9 BAT. Mammec i ya issizdeg ijj n ubriy abrid nnes? 
S wemnae nnes deg wawar nnek. 

10 Necc arezzuy xak s wur inu yarzem, 
war d ayi ttejji ad ffyey x rumurat nnek. 

11 Necc xemmrey awar nnek deg wur inu, 
mahend war akidek xettiy. 

12 Tetwabarked cek, a SIDI, 

sermed ayi tiwessa nnek. 

13 S iyencicen inu barrhey 

x marra lfarayid n uqemmum nnek. 

14 Aqa farhey s webrid n cchadat nnek 
am x marra min igan iyra. 

15 Ad xarrsey di rumurat nnek 

u necc ad xezzarey yar imesraq nnek. 

16 Necc neemey s twessa nnek, 
awar nnek war t tettuy. 

17 GIMEL. Egg tcuni i umsexxar nnek 
mahend ad ddarey u ad hdiy awar nnek. 

18 Arzem ayi tittawin inu 

hima ad zarey reejayeb n ccariea nnek. 

19 Necc aqa-yi d abarrani x temmurt, 
war xafi teffar rumurat nnek. 

20 Reemar inu itwafna 

s uwehhec yar lfarayid nnek. 

21 Cek teaqbed imeeffaren itwaneer en, 
inni itteffyen x rumurat nnek. 

22 Ksi xafi refdihet d usehqar, 
mayar necc hdiy cchadat nnek. 

23 Ufa d rhukkam qqimen u ssawaren ak-d wayawya xafi, 
aqa amsexxar nnek ittxarres di twessa nnek. 

24 Cchadat nnek d mezri inu, 
aqa-tent d imcawaren inu. 

25 DALIT. Reemar inu irseq yar teejjajt, 
arr-dd dayi tudart elahsab awar nnek. 

26 Necc neemey ac x ibriden inu u cek testajbed ayi. 

Sermed ayi tiwessa nnek. 

27 Arr ayi ad ssney abrid n rumurat nnek 
u ad xarrsey di reejayeb nnek. 

28 Reemar inu ifsi s wecdan, 
seggem ayi yar webrid n wawar nnek. 

29 Sigg w ej ayi x webrid n ixarriqen, 
hinn xafi s ccariea nnek. 

30 Necc ixdarey abrid n tidett, 
ssarsey lfarayid nnek zzati. 

31 Necc cebbarey di cchadat nnek, a SIDI, 
war d ayi ttejji ad sedhiy. 

32 Necc ad dfarey abrid n rumurat nnek, 
mayar cek teggid ttasie i wur inu. 

33 HE. A SIDI! sermed ayi abrid n twessa nnek, 
xenni necc ad days ttfey ar aneggar. 

34 Ewe ayi refhamet, xenni necc ad hdiy ccariea nnek 
u ad days ttfey s wur inu. 

35 Ndeh ayi x webrid n rumurat nnek, 
minzi necc farrhey zzayes. 

36 Arr ur inu yar cchadat nnek, 
war igi yar ttmee n arbeh. 

37 Sheyyed tittawin inu x rbater, 
arr-dd dayi tudart s ibriden nnek. 

38 Kemmer x wawar nnek i umsexxar nnek, 
wenni i cek ittegg w den. 

39 Sheyyed xafi refdihet i zi tegg w edey, 
mayar lfarayid nnek cnant. 

40 Xzar, necc ttwehhcey rumurat nnek, 
arr ayi ddarey s tsegda nnek. 

41 VAV. Ejj ad yari-dd tas tmexsiwt nnek icewwaren, a SIDI, 
asenjem nnek aqa-t elahsab awar nnek, 

42 hima ad zemmarey necc ad arrey x wenni zzayi issbehdaren, 
mayar necc ttecrey x wawar nnek. 

43 War ttekkes qae zeg uqemmum inu awar n tidett, 
mayar necc ttrajiy lfarayid nnek. 

44 Necc ad hdiy ccariea nnek bra qettu, 
i rebda qae. 

45 Necc ggurey di ttasie, 

mayar necc arzuy x rumurat nnek. 

46 Ad ssiwrey x cchadat nnek zzat i ijegiden 
u zzatsen war ttsedhiy ca. 

47 Ad arrey mezri di rumurat nnek, 
tinni i ttexsey. 

48 Necc ad ksiy ifassen inu qibar i rumurat nnek, tinni i ttexsey, 
u ad xarrsey di twessa nnek. 

49 ZAYIN. £qe? x wawar i tennid i umsexxar nnek, 
min xef tuyred asitem inu. 

50 D wa d afewwej inu x ?emhayen inu, 
mayar lwaed nnek yarra-dd dayi tudart. 

51 Imeeffaren heccen ayi-dd awa? a? ttarf, 
maca necc war heyyidey ca x ccariea nnek. 

52 Necc xarrsey di lfarayid nnek n rebda, a SIDI, 
xenrii aqa twafewwjey. 

53 Tafqeht tettef ayi 

di ssibbet n ieeffanen inni isemmhen di ccariea nnek. 

54 Tiwessa nnek tuya-tent d izran inu 
di taddart n tbarranect inu. 

55 Di giret tuya-yi ttxarrsey deg yisem nnek, a SIDI, 
u hdiy ccariea nnek. 

56 Ammu i d ayi imsar, 
mayar hdiy rumurat nnek. 

57 XIT. SIDldtasyart inu, 
necc nniy ad hdiy awaren nnek. 

58 Necc zzugey zzat i wudem nnek s wur inu isfa, 
hinn xafi am mammec t twaeded. 

59 Necc xarrsey deg ibriden inu 

uca ad sseeqbey isurafn idaren inu yar cchadat nnek. 

60 Necc qegqey, war eettarey ca 
hima ad hdiy rumurat nnek. 

61 Iseywan n ieeffanen carfen ayi, 
maca necc war ttettuy ccariea nnek. 

62 Yar wezyen n giret ttnekkarey 

hima ad cek qadiy x lfarayid nnek iseggden. 

63 Necc d amedduker n marra inni cek ittegg w eden 
u n yenni ihettan rumurat nnek. 

64 Zi tmexsiwt nnek icewwaren teccur temmurt marra, a SIDI, 
sermed ayi tiwessa nnek. 

65 TIT. Cek teggid s tcuni i umsexxar nnek, a SIDI, 
elahsab awar nnek. 

66 Sermed ayi mahend ad meyyzey u ad ssney mlih, 
minzi necc ttecrey x rumurat nnek. 

67 Qber mma twahsarey, weddarey, 
maca rexxu hettiy awar nnek. 

68 Cek d asebhan u tettegged min isebhen, 
sermed ayi tiwessa nnek. 

69 Imeeffaren arexxun-dd xafi ixarriqen, 
maca necc hettiy rumurat nnek s marra ur inu. 

70 Ur nsen war ittacan am tadunt, 

maca necc, aqa ccariea nnek ttafey days mezri. 

71 Tuya i necc mlih umi twahsarey, 
mayar ammu i remdey tiwessa nnek. 

72 Ccariea zeg uqemmum nnek yari ihr a attas 
x waraf n uqiyyat n wurey d nnuqart. 

73 YUD. Ifassen nnek ggin ayi, kewwnen ayi. 

Ewe ayi reeqer, mahend ad remdey rumurat nnek. 

74 Inni cek ittegg w eden ad ayi zaren uca ad farhen, 
mayar necc ttrajiy awar nnek. 

75 Necc ssney, a SIDI, aqa rehkamat nnek seggdent 
u aqa cek tehsared ayi s tesdiqt. 

76 Ejj ad tiri tmexsiwt nnek icewwaren d afewwej i necc 
elahsab awar i teweid i umsexxar nnek. 

77 Ifi ad xafi dd-tas arrehmet nnek, 

mahend ad ddarey, mayar ccariea nnek days mezri inu. 

78 Ejj ad sedhan ayt n nnfaxet, 

mayar s ixarriqen ssfarryen ayi ssifet inu, 
maca necc txemmamey di rumurat nnek zzati. 

79 Ejj ad yari dd-dewren inni cek ittegg w eden 
d inni issnen cchadat nnek. 

80 Ejj ad yiri ur inu imun yar twessa nnek, 
hima war ttsedhiy ca. 

81 KAF. Reemar inu issxef zi mezri yar usenjem nnek, 
aqa ttrajiy awar nnek. 

82 Tittawin inu deqqrent zi mezri yar lwaed nnek, 
umi nniy ‘Mermi i xafi i ya tessfewwjed?’ 

83 Mayar necc dewrey am ict n txancet n yirem tuyef di ddexxan, 
maca tiwessa nnek war tent ttuy. 

84 Mechar n wussan cad iqqimen i umsexxar nnek? 

Mermi i ya tcarreed inni d ayi ideffaren? 

85 Imeeffaren yzan ayi ihufar, 

min war dd-yusin ak-d ccariea nnek. 

86 Marra rumurat nnek d tidett. 

Nitni deffaren ayi-dd s ixarriqen, ewe ayi afus! 

87 Erahar iri tehhan ayi zi temmurt, 
maca necc war heyydey x rumurat nnek. 

88 Arr-dd dayi tudart elahsab tamexsiwt nnek icewwaren, 
xenni ad hdiy cchadet i dd iffyen zeg uqemmum nnek. 

89 LAMID. A SIDI, awar nnek 
ittyima i rebda imten deg ujenna. 

90 Tamexsiwt nnek icewwaren tiwed zi jjir ar jjir. 

Cek teggid tammurt ad tbedd temten u ammu i ya teqqim tbedd. 

91 Elahsab lfarayid nnek ad qqimen bedden, 
mayar marra nitni d imsexxaren nnek. 

92 Mfi war tegi ccariea nnek d mezri inu, 
iri twahellkey di rehsaret inu. 

93 Eemmars ad ttuy rumurat nnek i rebda, 
mayar zzaysent tarrid-dd ayi tudart. 

94 Necc aqa ayi i cek, senjem ayi, 
minzi necc arzuy x rumurat nnek. 

95 Ieeffanen rajan ayi hima ad ayi tehhan, 
maca necc xezzarey yar cchadat nnek. 

96 Necc zriy aqa marra min tega rekmaret yars aneggar, 
maca rumur nnek yars ttasie attas. 

97 MIM. Mammec i xafi teizz ccariea nnek, 
ass ikmer necc ttxarrsey days. 

98 S rumurat nnek tarrid ayi d amiyis x reedyan inu, 
mayar aqa-tent yari i rebda. 

"Necc yari reeqer ktar x marra imsermaden inu, 
mayar necc txarrsey deg ibriden nnek. 

100 Necc yari refhamet ktar x iwessura, 
mayar necc hdiy rumurat nnek. 

101 Meneey idaren inu zi qae ibriden ieeffanen, 
hima ad hdiy awar nnek. 

102 Necc war heyydey ca x lfarayid nnek, 
mayar cek d wenni d ayi issyaren. 

103 Mammec d mizid awaren nnek i waney inu, 
hsen zi tamment i uqemmum inu! 

104 Zi rumurat nnek ttarriy-dd reeqer, 

s uyenni carrhey kur amesruq n ixarriqen. 

105 NUN. Awar nnek d refnar i udar inu u 
d ict n tfawt i umesruq inu. 

106 Necc jjugey u necc xsey ad ssqefrey, 
aqa hettiy marra lfarayid nnek iseggden. 

107 Necc twahsarey, a SIDI, 

arr-dd dayi tudart elahsab awar nnek. 

108 Ttzawgey, ksi tiwhibin n rxadar zeg uqemmum inu, a SIDI, 
u sermed ayi lfarayid nnek. 

109 Tudart inu aqa-t rebda di lxater, 
maca eemmars ad ttuy ccariea nnek. 

110 Ieeffanen ggin ayi ijj n rfex, 

maca necc war ffyey ca x rumurat nnek. 

111 Cchadat nnek d tasyart inu i rebda, 
mayar nitenti ssfarrhent ur inu. 

112 hezzmey ur inu mahend ad ggey elahsab tiwessa nnek i rebda, 
a? aneggar. 

113 SAMIX. Ayt n tnayen n iyembab carrhey ten, 
maca ttexsey ccariea nnek. 

114 Cek d adurri inu d tcappa n userqi inu, 
necc ttrajiy awar nnek. 

115 Beeeed xafi, ieeffanen, 

hima ad hdiy rumurat n AREBBI inu. 

116 Senned ayi elahsab awar nnek, 

mahend ad ddarey u war ttsedhiy di rayas inu. 

117 Eemmed ayi, xenni ad twassnejmey 
u ad arrey mezri di twessa nnek rebda. 

118 Marra inni ittagg w jen x twessa nnek, nnec ssehqarey ten, 
mayar ryecc nsen myir d ixarriqen. 

119 Am kuffu tmehhid marra ieeffanen zi temmurt, 
s uyenni ttexsey cchadat nnek. 

120 Zi tigg w udi zzayek teccirruw arrimet inu, 
ammu i gg w edey zi rehkamat nnek. 

121 £AYIN. Necc ggiy rheqq d tsegda, 

war d ayi ttsellem i rmargeh n yenni d ayi ihessaren. 

122 Egg rearbun di ttwec n umsexxar nnek, 
war ttejji imeeffaren ad ayi hsaren. 

123 Tittawin inu deqqrent zi mezri yar usenjem nnek 
u yar lwaed n tsegda nnek. 

124 Egg s tmexsiwt nnek icewwaren ak-d umsexxar nnek 
u sermed ayi tiwessa nnek. 

125 Necc d amsexxar nnek, ewe ayi reeqer, 
mahend ad ssney cchadat nnek. 

126 Aqa yiwed as-dd rhar i SIDI hima ad ibedd x idaren nnes, 
mayar nitni arzin ccariea nnek. 

127 S uyenni necc ttexsey tiwessa nnek x wurey, 
wah attas x wurey isfan. 

128 S uyenni necc hesbey marra rumurat nnek di kur tamesfact nican, 
maca nnec carhey kur amesruq n ixarriqen. 

129 PI. Chadat nnek d reejayeb, 
s uyenni ihetta ten wur inu. 

130 Anurzem n wawaren nnek isscan ttfawt, 
i ihafiyyen itticc asen reeqer. 

131 Arzmey aqemmum inu attas 

u ssahratey zi mezri yar rumurat nnek. 

132 Xzar-dd yari u hinn xafi 

am mammec dd-tekkar i yenni ittexsen isem nnek. 

133 Semten isuraf inu am mammec t twaeded 
u war ttejji ad xafi ihkem ryecc. 

134 Fekk ayi zi rehsaret n iwdan 
mahend ad hdiy rumurat nnek. 

135 Ejj ayembub nnek ad yary x umsexxar nnek 
u sermed ayi tiwessa nnek. 

136 Tiyezratin n waman hwant-idd zi tittawin inu, 
mayar nitni war hettan ccariea nnek. 

137 TSADI. Aqa cek d amsegged, a SIDI, 
ura d lfarayid nnek seggdent. 

138 Cek tumured tasegda n cchadat nnek uca 
ura d rmanet nsen d tameqqrant ar ttarf. 

139 Asem inu ihellek ayi, 

mayar inni d ayi ihessaren ttun awaren nnek. 

140 Lwaed nnek iqqur ar ttarf 
uca amsexxar nnek ittexs it. 

141 Necc d amezyan u twassehqarey, 
maca war ttettuy rumurat nnek. 

142 Tasegda nnek d ict n tsegda i rebda 
u ccariea nnek d tidett. 

143 Ddiqet d tegg w udi reqqfent ayi, 
maca rumurat nnek daysent mezri inu. 

144 Tasegda n cchadat nnek i rebda i tega. 

Sefhem ayi tent, xenni ad ddarey. 

145 QUF. Rayiy s marra ur inu, arr-dd xafi, a SIDI, 
xenni ad hdiy tiwessa nnek. 

146 Necc rayiy-dd xak, fekk ayi, 

xenni necc ad hdiy marra cchadat nnek. 

147 Qber ateffu n ssbeh tuya ttrayiy 

hima ad ayi-dd tewced afus, necc rajiy awar nnek. 

148 Tittawin inu faqent qber rweqt n uteffu n wecbar 
hima ad xarrsey deg wawar nnek. 

149 Ser-dd yar tmijja inu s tmexsiwt nnek icewwaren, a SIDI, 
arr-dd dayi tudart elahsab rehkam n rheqq nnek. 

150 Inni yarezzun ad ggen refdayeh udsen ayi, 
aqa nitni igg w ejen attas x ccariea nnek. 

151 Maca cek tudsed, a SIDI, 

u marra rumurat nnek d tidett i gant. 

152 Ufa d attas zeg wami tuya ssney cchadat nnek, 
mayar cek teggid tent i rebda. 

153 RIX. Xzar yar reyben inu u tessnejmed ayi, 
mayar war ttuy ccariea nnek. 

154 Ay ayi tasyart d tfekked ayi, 
arr-dd dayi tudart elahsab awar nnek. 

155 Igg w ej usenjem x ieeffanen, 
mayar nitni war arezzun tiwessa nnek. 

156 A SIDI, arrehmet nnek d attas, 

arr-dd dayi tudart elahsab rhukm n rheqq nnek. 

157 Inni d ayi ittdarracen d yenni d ayi ihessaren aqa-ten s wattas, 
maca necc war heyydey ca x cchadat nnek. 

158 Zriy inni d ayi iydaren uca eiffey ten, 
mayar nitni war ttifen deg wawar nnek. 

159 Xzar, mammec necc ttexsey rumurat nnek, a SIDI, 
arr-dd dayi tudart elahsab tamexsiwt nnek icewwaren. 

160 Beddu n wawar nnek aqa-t d tidett 
u kur rehkam n tsegda nnek aqa-t i rebda. 

161 CIN. Rhukkam darrcen xafi x walu, 
maca u? inu tuya ittegg w ed zeg wawar nnek. 

162 Necc farhey x lwaed nnek 

amecnaw ijjen ittaf ict n tkeccadt d tameqqrant. 

163 Necc carhey axarriq u eiffey t, 
maca necc ttexsey ccariea nnek. 

164 Sebea n twarawin deg wass sebhey cek 
x rehkamat n tsegda nnek. 

165 Inni ittexsen ccariea nnek, aqa yarsen rehna d tameqqrant 
u war din azru n uneqrad zzatsen. 

166 A SIDI, ttrajiy asenjem nnek 

u necc tteggey elahsab tiwessa nnek. 

167 Reemar inu ihetta cchadat nnek 
u necc ttexsey tent ar ttarf. 

168 Necc hettiy rumurat nnek d cchadat nnek, 
mayar marra ibriden inu arzmen zzatek. 

169 TAV. A SIDI, ejj ad yark dd-yawed urayi inu zzat i wudem nnek, 
ewe ayi reeqer elahsab awar nnek. 

170 Ejj ad dd-yas uheccem inu yar uyembub nnek, 
senjem ayi elahsab awar nnek. 

171 Iyencicen inu ad ucruren asebbih am ijj n reunsar, 
mayar cek tessermaded ayi tiwessa nnek. 

172 Ires inu ad yarr awar nnek ittnefrara, 
mayar marra rumurat nnek seggden. 

173 Ejj afus nnek ad ayi igg twiza, 
mayar necc ixdarey rumurat nnek. 

174 A SIDI, necc ttmezrey yar usenjem nnek 
u ccariea nnek aqa days mezri inu. 

175 Ejj reemar inu ad iddar u ad cek isebbeh 
u iri ad ayi eawnent lfarayid nnek. 

176 Necc weddarey am ict n texsi tweddar. 

Arzu x umsexxar nnek, mayar necc war ttuy rumurat nnek. 

1 Izri n ugaeeed. 

Necc rayiy yar SIDI di rehsaret inu u netta isra ayi. 

2 A SIDI, senjem reemar inu zeg iyencicen issxarriqen, 
zeg ires icemmten. 

3 Min d ac i ya yewc, min d ac i ya yarni, 
ires nni icemmten? 

4 Fritcat n rqews qedeent zeg ufus n ijj n umjahed 
ak-d refhem n tcejjart n tagga. 

5 Uct inu, aqa necc d abarrani di Macik, 
aqa zeddyey yar iqidan n Qadir! 

6 Attas i izdey reemar inu yar yenni icarrhen rehna. 

7 Necc d aheddan, 

maca xmi i ya ssiwrey, xenni arezzun amenyi. 



1 Izri n ugaeeed. 

Necc ssgaeedey tittawin inu yar idurar, 
manis i dd ya tas twiza inu? 

2 Twiza inu zi SIDI, 

wenni iggin ajenna d temmurt. 

3 Netta war ittejji adar nnek ad ifary, 
wenni cek ihettan war ittnudum. 

4 Xzar, wenni ihettan Israyil war ittnudum u war ittettes. 

5 SIDI d amehday nnek, 

SIDI d tiri nnek yar ufus afusi nnek. 

6 Deg wass tafuct war cek teccit ca 
ura d taziri s giret. 

7 SIDI ad cek ihda zi marra ryar, 
netta ad ihda reemar nnek. 

8 SIDI ad ihda uffuy nnek d wadaf nnek, 
zi rexxu yars ar i rebda. 



1 Izri n ugaeeed, zi Dawud. 

Necc farrhey i yenni d ayi iqqaren 
‘Neccin ad nadef yar taddart n SIDI. 

2 Idaren nney bedden-dd yar tewwura nnek, a Urcalim!’ 

3 Urcalim tetwabna am ict n tendint nni i itwacebbaren mlih ak-d yixef nnes. 

4 Yar dinni ttgaeeadent tqebbar, tiqebbar n SIDI, 
yar Chadet n Israyil, hima ad qadan isem n SIDI. 

5 Mayar dinni bedden rekrasa n rhukm, 
rekrasa n taddart n Dawud. 

6 Ttarem rehna i Urcalim 

“Aqa ad ferhen inni cem ittexsen, 

7 hima ad din yifi fehna di lqelea nnek 
d fhudnet di feqsur nnek.” 

8 Di ttwee n aytma d imeddukaf inu ad iniy 
“Ad akidem yiri rehna!” 

9 Di ttwee n taddart n SIDI, AREBBI nney, 
ad ac arzuy x min icnan. 

1 Izfi n ugaeeed. 

Necc ssgaeedey tittawin inu yark, 
cek i iqqimen x fkursi deg ujenna. 

2 Xzar, am tittawin n isemyan yar ufus n bab nsen, 
am tittawin n tesmeyt yar ufus n lallas, 
ammu i xezzarent tittawin nney yar SIDI, AREBBI nney, 
yars af xaney i ya ihinn. 

3 Hinn xaney, a SIDI, hinn xaney, 
mayar yuza yarney usehqar. 

4 Reemar nney yuza yars attas ustehzi n imeeffaren, 
ufa d usehqar n iyebbanen. 

1 Izri n ugaeeed. Zi Dawud. 

Mfi SIDI war akidney ibedd, ini t xenni ammu Israyil, 

2 Mri SIDI war akidney ibedd, 
umi akidney dd-kkaren iwdan, 

3 xenni ifi sarden aney am neddar, 
umi tetwassary tefqeht nsen xaney. 

4 Xenni ifi aman feyyden-dd xaney, 
ifi ict n fhemfet tekka x feemar nney, 

5 xenni ifi aman ihajen kkin x feemar nney. 

6 Ifi ad itwabarek SIDI 

wenni war d aney ittejjin d takeccadt i teymas nsen. 

7 Reemar nney yarwef am ujdid zi ffex n unegmar. 
Rfex yarez u neccin nenfekk. 

8 Twiza nney tbedd deg yisem n SIDI 
wenni iggin ijenwan d temmurt. 

1 Izfi n ugaeeed. 

Inni ittecfen x SIDI, aqa-ten am wedrar n Sihyun, 
wenni war ittenhezzin, ittyima i febda. 

2 Amecnaw idurar quwwaren i Urcalim, 

ammu iquwwar SIDI i fgens nnes, zi fexxu af febda. 

3 Mayar tayyarct n fyar war tettyima tettareyyeh x temmurt n imseggaden, 
hima imseggaden war sswizziden ifassen nsen yar ryar. 

4 Ifi ad yegg SIDI tacuni deg inni isebhanen 
u deg inni iseggden s wuf, 

5 maca inni i ya iheyyden zeg webrid yar ibriden ifaryen, 

SIDI ad ten issigg w ej jmie ak-d yenni itteggen fyecc. 

Ad din yin fehna x Israyil. 


-j^ ^ ^ 1 Izri n ugaeeed. 

Umi issecqeb SIDI inni dd-idewfen yar Sihyun, 
tuya-ney am yenni itturjan. 

2 Tuya aqemmun nney iccur s tdehhact 
d ires nney iccur s usfiwfew. 

Itwanna jar fegnus 

‘SIDI igga daysen min igan d ameqqran. 

3 SIDI igga dayney min igan d ameqqran, 
aqa neccin nfarh zzayes. 

4 A SIDI, qegeb tamehbast nney 

am mammec ttqegbent tiyezratin Tammurt n Ljanub. 

5 Inni izarreen s imettawen, 
ad mjaren s usfiwrew. 

6 Wenni yarebbun zzarieet hima ad tt izare, 
xmi dd iggur, iggur, ittru, 

maca xmi dd i ya yas, ad dd-yas s usfiwrew, 
ad yarbu icewwafen n imendi nnes. 


2 Iz fi n ugaeeed. Zi Suliman. 

Mfi war ibenni SIDI taddart, 

ifi ibennayen ssahafen ixef nsen batef. 

Mfi war itteessi SIDI x tendint, ifi itteess ueessas batef. 

2 Batef aqa kenniw ad tekkarem zic, 

ad tettsem teedfem, ad teccem ayrum n femhayen, 
mayar SIDI itticc it i imeizzen nnes degyides. 

3 Xzar, ihenjiren d tasyart i immewcen zi yar SIDI, 
fyiget n ueeddis aqa-tt d fmunet. 

4 Am mammec jehdent fritcat n fqews deg ufus n weryaz, 
ammu i igan ihenjiren zeg isegg w usa n temzi. 

5 Sseed n weryaz ijehden, wenni i zzaysen iccuren tacyart n fritcat n fqews nnes. 
Nitni war ttsedhin ca umi ssawafen ak-d fsedyan yar tewwart n tendint. 

^ 2 g 1 n ufaqi. 

Sseed n yijj n wenni ittegg w eden SIDI, 
wenni igguren deg ibriden nnes. 

2 Aqa ad tecced zeg warber n ifassen nnek, 
d amimun u mlih i ya tirid. 

3 Tamyart nnek ad tiri am ict n tzayart i dd-ittawyen ryiget di taddart nnek, 
ihenjiren nnek ad irin am iyemmuyen imezyanen n zzitun quwwaren-dd i ttabra nnek. 

4 Ammu i ya itwabarek weryaz ijehden, wenni ittegg w eden SIDI. 

5 SIDI ad cek ibarek zi Sihyun 

u cek ad tzared aqa Urcalim ad tiri mlih, marra ussan n tudart nnek 
6 u ad tzared ihenjiren n ihenjiren nnek. 

Rehna ad yin x Israyil. 


1 Izri n ugaeeed. 

Zi temzi inu hsaren ayi attas n twarawin, 
ini t xenni ammu Israyil, 

2 Zi temzi inu hsaren ayi attas n twarawin, 
maca war d ayi zemmaren. 

3 Imcarrzen carzen x weerur inu, 
ggin ratarat n wecraz nsen d iziraren. 

4 SIDI d amsegged. 

Netta iqdee iseywan n iseffanen. 

5 Ejj marra inni icarrhen Sihyun, 

ad sedhan u ad twacarnen yar deffar. 

6 Ifi nitni ad irin am arrbie x tzeywin, 
ittisraw qber mma ad itwaqres, 

7 war din acewwar ad zzayes isemmar afus nnes, 

ura d wenni ittceddan icewwafen n imendi war nays itteemmar ahsin nnes, 

8 uca ura d imsebriden war qqaren 
‘Lbaraka n SIDI aqa-tt akidwem! 

Neccin nbarek kenniw s yisem n SIDI.’ 

1 Izri n ugaeeed. 

Zi ragay rayiy-dd xak, a SIDI! 

2 A Sidi inu, ser-dd i tmijja inu, 

ejj imezzuyen nnek ad fetnen x tmijja n uheccem inu! 

3 A SIDI, mara teggid ad tessbedded rmuesiyyet, 
a Sidi inu, man wen izemmaren ad iqqim ibedd. 

4 Maca yark asameh, mahend ad zzayek gg w eden. 




5 Necc sitimey di SIDI, reemar iccur s usitem 
u necc ttrajiy awar nnes, 


638 


IZEHHIDEN 


6 Reemar inu ittraja Sidi inu, 

attas zeg ieessasen yar uteffu ttrajan ateffu. 

7 Ejj Israyil ad iraja SIDI, 

mayar tamexsiwt icewwaren aqa-t yar SIDI 
u yars refdiyyet tcett. 

8 Netta ad issenjem Israyil zi marra rmuesiyyet nnes. 


1 Izri n ugaeeed. Zi Dawud. 

A SIDI, u? inu war days bu nnfaxet u tittawin inu war daysent bu uneefar, 
U necc war ggurey ca di tmesrayin imyaren niy reejayeb i xafi iwearen. 

2 S tidett, necc sserhuy reemar inu u ssesqarey t 

am ijj n uniybu umi itwassbedd wuttud ak-d yemmas, 

am ijj n uniybu umi itwassbedd wuttud ammu i iga d reemar inu dayi. 

3 Ejj Israyil ad iraja SIDI zi rexxu yars a? rebda. 



1 Izri n ugaeeed. 

A SIDI, idar Dawud, idar marra aweddeb nnes, 

2 mammec netta ijjug i SIDI, 
iwaed i Umzemmar n Yaequb 

3 ‘Mara necc waxxa ca n wass ad adfey taqidunt n taddart, 
x qama n rectu inu ad hebcey. 

4 war semmhey ca i yides i tittawin inu, 
ura d anudem i wabriwen inu, 

5 yars a? i ya afey amcan i SIDI, 
tizeddiyin i SIDI, Amzemmar n Yaequb!’ 

6 Neccin nesra xas di Afrata, 
nufa it deg iyyaren n Yaear. 

7 Ad nadef yar tzeddiyin nnes, 

ad nadar zzat i tnebdat n idaren nnes. 

8 Kkar, SIDI, uyur yar arrahet nnek, 
cek d Ttabut n jjehd nnek. 

9 Ad yarden ikehhanen nnek s tsegda 
u ad sriwerwen isdiqen nnek. 

10 War dd-tarri udem n umedhun nnek di ttwee n umsexxar nnek Dawud. 

11 SIDI ijjug as i Dawud s tidett, 
eemmars ad iheyyed x tjagit nnes 

‘Zi ryiget n ueeddis nnek, ad ssyimey ijj x rkursi nnek. 

12 Mara ihenjiren nnek ad hdan reahd inu d cchadat inu 
tinni d asen i ya ssremdey, 

xenni ura d ihenjiren nsen ad qqimen x rkursi nnek i rebda.’ 

13 Mayar SIDI ifarz Sihyun, 
imezri tt d tazeddiyt i yixef nnes. 

14 'Wa d amcan n arrahet inu i rebda, 
da i xsey ad zedyey, necc xsey t. 

15 Ad barkey nniemet n Sihyun, 

ad ssjiwney imezrad nnes s weyrum. 

16 Ad ssyardey ikehhanen nnes s usenjem 
u isdiqen nnes ad sriwerwen s jjehd. 

17 Dinni ad ssyemmyey ijj n uyicc i Dawud, 
ijj n refnar i umedhun inu sswejdey t din. 

18 Ad ssyardey reedyan nnes s usedhi, 
maca ad xas tnuwwar temrist nnes.’ 


Izri n ugaeeed. Zi Dawud. 



Xzar, mammec isbeh d mammec icna 
mara tawmat tzeddey tmun! 

2 Aya amecnaw zzect icnan x uzegif, 

tenni dd-ihekk w an x tmart, x tmart n Harun, 
thekk w a x tma n warrud nnes. 

3 Aya amecnaw nnda n wedrar n Hirmun, 
wenni dd-ihekk w an x idurar n Sihyun, 

mayar dinni yumur SIDI lbaraka, tudart i rebda. 


Izri n ugaeeed. 



Xzar, barkem SIDI, a kenniw imsexxaren n SIDI 
inni ibedden di taddart n SIDI di giret. 

2 Sgaeedem ifassen nwem yar zzawect iqeddsen 
u barkem SIDI. 

3 Ad kenniw ibarek SIDI zi Sihyun, 
wenni iggin ajenna d temmurt. 

1 Hallilu-Yah, sebbhem isem n SIDI, 



±o J sebbhem xas, a imsexxaren n SIDI 

2 Inni ibedden di taddart n SIDI, 

di remrahat n taddart n SIDITnney. 

3 Sebbhem i SIDI, mayar SIDI isbeh, 
zehhdem i yisem nnes, mayar netta d redrafet. 

4 Mayar SIDI ifarz Yaequb i yixef nnes, 

Israyil d agra nnes. 

5 Mayar necc ssney aqa SIDI d ameqqran 
u Siditney d ameqqran x marra irebbiten. 

6 Marra min d as itteejiben i SIDI, igga it 
deg ijenwan d x temmurt, 

di ? ebhur u deg waman yugyen marra. 

7 Netta issgaeeed iseynuten zi ttrufa n temmurt, 
netta ittegg assamen ak d wenzar, 
ittgewwad asemmid zi rehrit nnes yar barra. 

8 Netta iwta imenza n Misra, 
zeg iwdan a? rmar. 

9 Netta issekk reeramat d reejayeb di rwest nnek, a Misra, 
yar Fireun u yar marra imsexxaren nnes. 

10 Netta iwta attas n regnus u inya ijegiden ijehden. 

11 Sihun, ajegid n Imuriyyen, u £uj, ajegid n Bacan, 
u marra tigeldawin n Kenean. 

12 Iwca asen tammurt d tasyart zi rwart, 
d tasyart i Israyil, rgens nnes. 

13 A SIDI, isem nnek ittyima i rebda, 
axarres dayek adyiri zi jjir a? jjir. 

14 Mayar SIDI ad igg tasegda i rgens nnes 
uca ad ihinn x imsexxaren nnes. 

15 Rexyarat n ssanam n regnus aqa-ten s nnuqart d wurey, 
twaggen s ifassen n iwdan. 

16 Nitni yarsen ijj n uqemmum, maca war ssiwiren, 
yarsen tittawin, maca war ttwirin, 

17 Nitni yarsen imezzuyen, maca war ttesrin, 
walu asudi n nnefs deg uqemmun nsen. 

18 Ad dewren inni ten iggin am nitni, 
marra inni xasen ittcaren. 

19 Taddart n Israyil, barkem SIDI, 
taddart n Harun, barkem SIDI. 

20 Taddart n Lawi, barkem SID! 

Ejj marra inni ittegg w eden SIDI, ad barken SIDI. 

21 Ad itwabarek SIDI zi Sihyun, 

netta d wenni izeddyen di Urcalim. Hallilu-Yah! 


4 Qadam SIDI, minzi netta isbeh, 



-L V/mayar tamexsiwt nnes icewwaren tettyima i rebda. 

2 Qadam AREBBI n irebbiten, 

mayar tamexsiwt nnes icewwaren tettyima i rebda. 

3 Qadam Sidi n isiditen, 

mayar tamexsiwt nnes icewwaren tettyima i rebda. 

4 Netta waha ittegg reejayeb d timeqqranin, 
mayar tamexsiwt nnes icewwaren tettyima i rebda. 

5 Netta igga ijenwan s reeqer, 

mayar tamexsiwt nnes icewwaren tettyima i rebda. 

6 Netta d wenni iggin tammurt x waman, 

mayar tamexsiwt nnes icewwaren tettyima i rebda. 

7 D wenni iggin tifawin timeqqranin, 

mayar tamexsiwt nnes icewwaren tettyima i rebda. 

8 Tafuct hima ad tehkem x wass, 

mayar tamexsiwt nnes icewwaren tettyima i rebda. 

9 Taziri d itran hima ad hekmen x giret, 

mayar tamexsiwt nnes icewwaren tettyima i rebda. 

10 Qadam wenni iwtin Imisriyyen deg imenza nsen, 
mayar tamexsiwt nnes icewwaren tettyima i rebda. 

11 U issuffey Israyil zi rwest nsen, 

mayar tamexsiwt nnes icewwaren tettyima i rebda. 

12 s ijj n ufus ijehden d ijj n uyir itwassgaeeden, 
mayar tamexsiwt nnes icewwaren tettyima i rebda. 

13 Qadam wenni ibdan Rebhar n Uyanim x tnayen, 
mayar tamexsiwt nnes icewwaren tettyima i rebda. 

14 U issezwa Israyil di rwest nnes, 

mayar tamexsiwt nnes icewwaren tettyima i rebda. 

15 Uca indar Fireun di Rebhar n Uyanim ak-d reeskar nnes, 
mayar tamexsiwt nnes icewwaren tettyima i rebda. 

16 Qadam wenni inedhen rgens nnes deg webrid di rexra, 
mayar tamexsiwt nnes icewwaren tettyima i rebda. 

17 Wenni iwtin ijegiden imeqqranen, 

mayar tamexsiwt nnes icewwaren tettyima i rebda. 

18 U inya ijegiden ijehden, 

mayar tamexsiwt nnes icewwaren tettyima i rebda. 

19 Sihun, ajegid n Imuriyyen, 

mayar tamexsiwt nnes icewwaren tettyima i rebda. 

20 d £uj, ajegid n Bacan, 

mayar tamexsiwt nnes icewwaren tettyima i rebda. 

21 Tammurt nsen iwca itt d tasyart, 

mayar tamexsiwt nnes icewwaren tettyima i rebda. 

22 Iwca itt d tasyart i umsexxar nnes Israyil, 
mayar tamexsiwt nnes icewwaren tettyima i rebda. 

23 Wenni d aney yidaren di ddeg nney, 

mayar tamexsiwt nnes icewwaren tettyima i rebda. 

24 Netta ihewwes aney zeg ifassen n yenni d aney ihsaren, 
mayar tamexsiwt nnes icewwaren tettyima i rebda. 

25 Wenni itticcen macca i marra imeddaren, 
mayar tamexsiwt nnes icewwaren tettyima i rebda. 

26 Qadam Arebbi n ujenna, 

mayar tamexsiwt nnes icewwaren tettyima i rebda. 

-i q rj 1 Yar iyezran n Babil, dinni i tuya nettyima 
1J / u nru xmi tua nettidar Sihyun. 

2 Neccin nuyer rgambriyyat nney yar tcejjura n tnemrac i igan di rwest nnes. 

3 Mayar inni d aney ihebbsen 

ttaren zzayney dinni ad nyennej awaren n yijj n yezri 
u inni d aney ihsaren ttaren ca n rhajet issefrahen, 
uca nnan ‘Yennjem zeema ijj zeg izran n Sihyun i neccin!’ 

4 Mammec nzemmar xenni ad nyennej ijj n yezri n SIDI 
di temmurt n midden? 

5 Mara necc ttuy cem, a Urcalim, 

xenni iri axmi mara afus afusi ittu ixef nnes. 

6 Ejj ad ayi irseq ires inu x waney inu, 
mara necc war cem ttidarey, 

mara necc war sseugiy Urcalim x refrahet inu tameqqrant qae. 

7 A SIDI, eqer x ayt n Idum, deg wass n Urcalim, 
inni iqqaren ‘Earram tt, earram tt, a? dsas nnes!’ 

8 A yegis n Babil, cem tenni itwasshuzen i wareddeg, 

mlih i yenni d am i ya ixegsen tameggit iceffnen i dayney teggid. 

9 Sseed n wenni i ya ittfen ihenjiren nwen imezyanen, 
ad ten terbez x tesdart. 


g 1 Zi Dawud. 

Ad cek qadiy s marra u? inu, 
ad cek zehhdey zzat i irebbiten. 

2 Ad adarey yar zzawect nnek tamqeddast 

uca ad qadiy isem nnek x tmexsiwt nnek icewwaren u x tesdiqt nnek, 
mayar cek tessemyared awa? nnek di ttwee n marra isem nnek. 

3 Deg wass rami xak dd-rayiy, tarrid-dd xafi, 
cek tewcid jjehd i reemar inu. 

4 Marra ijegiden n temmurt ad cek qadan, SIDI, 
xmi ttesran awaren zeg uqemmum nnek. 

5 Ad yennjen x ibriden n SIDI, 
mayar aeugi n SIDI d ameqqran. 

6 Mayar SIDI aqa-t sennej qae, cad ixezzar-dd yar umwadee 
u issen bu-nnfaxet zi ?agg w aj. 

7 Mara uyurey di rwest n rehsaret, ma cek ad dayi dd-tarred tudart. 
Cek tesswizzded afus nnek didd i ufugem n reedyan inu 

uca afus nnek afusi issenjem ayi. 

8 SIDI ad t isseqfer i necc. 

A SIDI, tamexsiwt nnek icewwaren aqa-tt i rebda, 
refeayer n ifassen nnek cek war tent tarexxud. 

1 1 umeqqran n imeynajen. Zi Dawud. Azehhed. 

A SIDI, cek tbeqced ayi u tessned ayi. 

2 Cek tessned ayimi inu d ubeddi inu, 
zi ragg w aj tfehhmed ixarrisen inu. 

3 Xmi ggurey u xmi ttsey tarezzud dayi, 
aqa cek tessned marra ibriden inu. 

4 Minzi war din ura d ijj n wawar x yires inu, 
u xzar, cek a SIDI, tessned t qae. 

5 Cek thessared ayi zi deffar u zi yar zzat, 
tessarsed xafi tareqqa n ufus nnek. 

6 Tussna-ya d atebhet i necc, 

tuera xafi, war zemmarey ad tt awdey. 

7 Yar mani zemmarey ad uyurey zi Arruh nnek 
u yar mani i ya arewrey zeg uyembub nnek? 

8 Mara gaeedey yar ujenna, aqa cek dinni, 
mar a ggiy raxart d tassut inu, 

xzar, aqa cek ura dinni, 

9 Mara ksiy afriwen am tfawt n refjar, 
ad zedyey yar uneggar qae n rebhar, 

10 ura dinni ad ayi indeh ufus nnek 
uca afus nnek afusi ad ayi ittef. 

11 Mara nniy ‘Iwa tagest, wda-dd xafi, 
xenni giret d tifawt i d ayi iquwwaren. 

12 1 cek ura d tagest war tegi d ttram 
u i cek giret tettegg tfawt am uzir 

u tagest aqa-t am tfawt. 

13 Minzi cek txerqed-dd tyezzar inu, 
tmuded ayi deg ueeddis n yemma. 

14 Qadiy cek umi dd-twaxerqey s ict n tebridt n reejeb d tameqqrant. 
Timegga nnek d reejayeb, reemar inu tessen t mlih qae. 

15 Ixsan inu tuya war xafek nnuffaren 
umi twaggey di tnuffra, 

twamudey am ijj n uburda di ragay n temmurt. 

16 Tittawin nnek zrint abeddu inu idefsen 
u deg wedlis nnek aqa marra yuran, 

aqa ussan i tuya twarecmen mefmi tuya cad war igi ura d ijjen zzaysen. 

17 Mammec yari tteizzan ixarrisen nnek, a Arebbi, 
mammec imyar ubarru nsen! 

18 Mara xsey ad ten hesbey, aqa-ten ktar attas zeg yejdi 
u xmi faqey, aqa-yi ead akidek. 

19 A Arebbi, ney aeeffan 

u ejj iryazen i issazzaren idammen ad xafi agg w ejjen, 

20 inni xak issawaren s wawar aeeffan, 

reedyan nnek inni inettqen isem nnek di rbater. 
21 A SIDI, ma war carrhey inni cek icarrhen 
u ma war tteiffey inni akidek ittemearran? 

22 Necc carrhey ten s yijj n wecrah ikmer, 
aqa nitni dewren ayi d reedyan. 

23 Arzu xafi, a Arebbi, u ssen ur inu, 
qegeb ixarrisen inu. 

24 Xzar-dd, ma aqa ayi di ca n webrid n reqjahet 
u ndeh ayi yar webrid n rebda. 


I umeqqran n imeynajen. Azehhed n Dawud. 



2 Fekk ayi zeg ieeffanen, a SIDI, 
hda ayi zeg weryaz n reunf, 

3 inni ittxarrsen deg wur nsen di ryar 
u ssekkaren imenyan di marra ussan. 

4 Nitni ssqedeen irsawen nsen am yijj n ufiyar, 
ssem ihma aqa-t sadu iyencicen nsen. Sila. 

5 Hda xafi, a SIDI, zeg ifassen n ieeffanen, 

ssar ayi zeg iryazen n reunf, inni yarezzun ad ayi yedren yar temmurt. 

6 Ayt n nnfaxet ssnuffaren xafi ijj n rfex 

u ttbezzaeen tisyunin am ict n tracca yar uyezdis n webrid, 
aqa tteggen ayi tixcefin. Sila. 

' Necc nniy i SIDI ‘Cek d Arebbi inu. 

Ser, a SIDI, yar tmijja n uzaweg inu. 

8 A SIDI, Sidi inu, jjehd n usenjem inu, 
der azegif inu deg wass n fhess n resnah. 

9 A SIDI, war ttejji aeeffan ad yarr mezri. 

War ttegg ttasie i wenway nnes ieeffnen 
niy nitni ad sseugen ixef nsen. Sila. 

10 X uzegif n yenni d ayi-dd innden, 

iri ad ten ider uceqqef n iyencicen nsen. 

11 Iri ad xasen twakebbent tirjin ttehduduqent, 

iri netta ad ten iyder di tmessi, di rhemrat yugyen, 
hima war ttekkaren ead. 

12 Aryaz i igan d amarzag n yires war ittyimi di temmurt. 

Aryaz bu-reenf, aqa ryar ad xas yazzer ar i ya yadef deyya yar texceft. 

13 Necc ssney, aqa SIDI ad isseqfer tanfuc n rmusakin 
ura d rheqq n imezrad. 

14 S tidett, imseggaden ad qadan isem nnek, 

isdiqen n wur ad zemmaren ad qqimen bedden zzat i wudem nnek. 

^ 1 2 3 4 5 6 7 8 Azehhed n Dawud. 

A SIDI, necc ttrayiy yark, deyyat yari, 
ser yar tmijja inu xmi dd xak i ya ttrayiy. 

2 Iri ad tbedd tzagit inu am rebxur ittfuhen zzat i wudem nnek, 
ura d asgaeeed n ifassen inu am tewhibt n tmeddit. 

3 A SIDI, egg ijj n ueessas yar uqemmum inu, 
hda tawwart n iyencicen inu. 

4 Egg aqa ur inu war ittnejbid yar ict n tmesract d taeeffant, 
mahend ad ggey timegga s ryecc ak-d iryazen nni itteggen rmuesiyyet 
u egg aqa necc war ttettey zi tazyudi nsen. 

5 Ejj amsegged ad ayi iwwet, aya d tamexsiwt icewwaren, 
u mara netta ittsegged ayi, aya d zzect x uzegif inu, 

war tt ittarri uzegif inu, 

maca waxxa amenni tazagit inu ead didd i tmegga nsen ieeffnen. 
6 Rqudat nsen mmendaren swadday x uyezdis n jjarf, 
nitni srin belli awaren inu idarfen. 

7 Axmi tetwacarrez u tennurzem temmurt, 

ammu i itwazegeen ixsan nney yar uqemmum n raxart. 

8 Maca tittawin inu xezzarent-idd yark, a SIDI, Sidi inu, 
necc ttecrey xak, war ttejji reemar inu d aearyan. 

9 Sigg w ej ayi i wemnae n rfex i d ayi nedyen 
u zi texcifin n yenni itteggen rmuesiyyet. 

10 Iri ieeffanen ad wdan marra di traccawin nsen, 
min ya kkey eedduy necc. 

1 /I 0 1 A xemm i n Dawud. 

-L a. Zu Tazagit umi t tuya deg yefri. 

2 S tmijja inu necc syuyyey yar SIDI, 
s tmijja inu heccmey SIDI. 

3 Necc ttzegaeey ifeqqusen inu zzat i wudem nnes, 
ssargbey as rehsaret inu zzat i wudem nnes. 

4 Mara buhber inu idqer xafi attas, cek tessned amesruq inu. 

Nitni ssnuffaren ayi ijj n rfex deg webrid nni i di ggur ad uyurey. 

5 Swed yar ufusi, u xzar, war din hed i d ayi ya iwcen taynit, 
itwakkes ayi qae mani i ya arewrey, 

war tuyi din ura d ijj i ya isseqsan x reemar inu. 

6 Necc syuyyey-dd yark, a SIDI. Nniy 

‘Cek d amcan inu n tarewra, tasyart inu di temmurt n yenni iddaren. 

7 Hda x uyuyyi inu, mayar necc fniy qae. 

Fekk ayi zeg inni d ayi ideffaren, 
mayar nitni jehden xafi. 

8 Suffey reemar inu zi rehbes mahend ad qadiy isem nnek. 

Imseggaden ad ayi-dd nnden, 

mayar cek tettegged dayi s tcuni.’ 

1 Azehhed n Dawud. 

A SIDI, ser i tzagit inu, shess i uzaweg inu. 

Arr-dd xafi elahsab tidett nnek, elahsab tasegda nnek. 

2 War ttegg ccrae ak-d umsexxar nnek, 

mayar ura d ijj zeg inni iddaren ad yiri d amsegged zzat i wudem nnek. 

3 Minzi reedu ideffar reemar inu, 
ieeffes x tudart inu yar temmurt, 
netta issrusa ayi deg imucan n tagest, 
am yenni immuten zi mechar uya. 

4 Buhber inu idqer xafi, 

ur inu yarewwee di daxer inu. 

5 Necc eeqqrey x wussan iedun, 
ttxemmamey di marra timegga nnek, 
ttxarrsey di refeayer n ifassen nnek. 

6 Necc ttbezzeey ifassen inu yark, 

reemar inu aqa-t zzatek am ict n temmurt iffuden. Sila. 

7 Arr-dd xafi deyya, a SIDI, buhber inu ittefcir, 
war ssnuffara ayembub nnek zzayi, 

mahend war ddikk w irey am yenni dd-ihekk w an deg wehfur n wender. 

8 Ejj ayi ad srey i tmexsiwt nnek icewwaren yar uteffu, 
mayar necc ttecrey xak. 

Seen ayi abrid i ya uyurey, 

mayar necc ssgaccdey reemar inu yark. 

9 A SIDI, kkes ayi-dd i reedyan inu, 
yark i dd-arewrey. 

10 Sermed ayi ad ggey min igan i rxadar nnek, mayar cek d AREBBI inu. 
Ejj Arruh nnek isebhen ad ayi indeh deg ict n temmurt iwatan. 

11 A SIDI, arr-dd dayi tudart 
di ttwee n yisem nnek. 

S tsegda nnek, suffey reemar inu zi rehsaret, 

12 areddeg reedyan inu di tmexsiwt nnek icewwaren 
u qda x marra inni d ayi ihessaren, 
mayar necc d umsexxar nnek. 




Zi Dawud. 


Ad itwabarek SIDI, tasdart inu, 
wenni issermaden rbarud i ifassen inu, 
idewdan inu i umenyi. 

2 Cek d tamexsiwt inu icewwaren d lburj inu, 
lburj inu yueran d umsenjem inu, 

asefqi inu d wenni xef ttecfey 
d wenni d ayi isswaddeen fgens inu. 

3 A SIDI, min iena bnadem, aqa cek tessned t, 
mmis n bnadem, aqa cek txarrised days? 

4 Bnadem d ijj n fefwar, 

ussan nnes am tifi ittrakk w afen. 

5 Meyyef ijenwan nnek, a SIDI, u hwa-dd. 

Hada idurar u xenni ad ggen ddexxan. 

6 Zaryed assamen u zegee iten. 

Sekk fritcat nnek u sxarwed iten. 

7 Swizzed ifassen nnek zeg ujenna sennej, 

ttef ayi u sufey ayi-dd zi fhemfat n waman timeqqranin, 
zeg ufus n ibarraniyyen, 

8 mayar aqemmum nsen iqqar ixarriqen 
u afus nsen afusi d ijj n ufus iccur s fyecc. 

9 A AREBBI, ad ac yennjey ijj n yezfi d amaynu i cek, 
s lharpa u s laid s eecra n ififan ad ac zehhdey. 

10 Cek d wenni issawaden asenjem i ijejgiden, 

d wenni ifekken amsexxar nnes Dawud zi ssif aeeffan. 

11 Ttef ayi u sufey ayi-dd zeg ufus n tarwa n ubarrani, 
zeg wenni yar iga uqemmum iqqar myir ixarriqen 

u zeg wenni yar iga ufus afusi iccur s ryecc, 

12 hima ihenjiren nney ad if in am iyeddiwen 
nni imyaren cad di temzi nsen, 
yessitney am ifeqqamen iqarqacen ineqcen 
di tyemmura n febni n reqsar. 

13 Meelik rehrit nney aqa ccuren 
u ad wcin zzad awarni zzad 

u ifi ad yarni wugi nney araf n tseqqar 
u eecra-araf n tseqqar di ddmani n tarewsa nney. 

14 Ifi ad hemfen imwan nney mlih 

u war ittifi uhjam niy d ufuy i umenyi ufa d iyuyyan deg imesraq nney. 

15 Sseed n fgens nni igan amya. 

Sseed n fgens nni iggin AREBBI nsen d SIDI. 


1 Izfi n usebbeh n Dawud. 

Alif.A, AREBBI inu, ajegid, necc ad cek sseugey 
u ad barkey isem nnek i febda qae. 

2 Bat. Kuf ass ad cek barkey 

u necc ad ssemyarey isem nnek i febda qae. 

3 Gimel. SIDI d ameqqran u netta ihdaj asemyar attas. 
Remyaret nnes war days bu tarezzut. 

4 Dalit. Jjir awarni jjir ad issemyar rexdayem nnek 
u nitni ad barrhen s tmegga nnek timeqqranin. 

5 Hi. Necc ad ssiwrey x reezz n ueugi n lsadama nnek 
u x thuja n reejayeb nnek. 

6 Vav. Nitni ad ssiwren xjjhed n tmegga nnek issagg w aden 
u necc ad barhey s remyaret nnek. 

7 Zayin. Ridaret n tcuni nnek ifeyyden tegga am ijj n reunsar ittcurcur, 
ad barrhen s tsegda nnek am sriwriwen. 

8 Xit. SIDI d ahnin d arhim, 

yars ttasie n rxadar d wattas n tmexsiwt icewwaren. 

9 Tit. SIDI d asebhan i marra 

u arrehmet nnes aqa-tt sennej i marra timegga nnes. 

10 Yud. Marra timegga nnek, a SIDI, ad cek qadin 
u isdiqen nnek ad cek barken. 

11 Kaf. Nitni ad ssiwren x ueugi n tgeldit nnek 
u ad idaren timegga nnek timeqqranin 

12 Lamid. hima ad barrhen s tmegga nnes timeqqranin i tarwa n bnadem 
ura s aeugi n leadama n tgeldit nnes. 

13 Mim. Tageldit nnek d ict n tgeldit i marra ikuden 
uca rehkamet nnek ad tiri x kur jjir. 

14 Samix. SIDI ittyemmed marra inni iwdan 
u ittseggem marra inni iqwisen. 

15 £ayin. Marra tittawin ttrajant cek 

u cek tetticced asen macca di rweqt nsen nican. 

16 Pe. Cek tarezzmed afus nnek 

u tessyawaned marra min iddaren ak-d min ixs rxadar nsen. 

17 Tsadi. SIDI aqa-t nican di marra ibriden nnes 
u ittegg s tmexsiwt icewwaren di marra timegga nnes. 

18 Quf. SIDI yudes i marra inni xas ittrayan, 
marra inni xas ittrayan di tidett. 

19 Rix. Netta igga s rxadar i marra inni t ittegg w den 
u netta ittesra iyuyyan nsen u issenjam iten. 

20 Cin. SIDI ihetta x marra inni t ittexsen, 
maca marra ieeffanen ittehha iten. 

21 Tav. Aqemmum inu ad issiwer x usebbeh n SIDI 

u marra aysum ad ibarek isem nnes iqeddsen i rebda qae. 


-i a s ' 1 Hallilu-Yah, a reemar inu sebbeh i SIDI. 

-L a. O 2 Necc ad sebbhey i SIDI min i ya kkey ddarey, 
ad zehhdey i AREBBI inu min da ya kkey ead. 

3 War ttcar x tarwa n tasiret, x mmis n bnadem, 
wenni i umi war yar igi bu usenjem. 

4 iffey buhber nnes, idwer yar temmurt. 

Deg wass nni simant nnes qdan inwayen nnes. 

5 Sseed n wenni yar iga Arebbi n Yaequb d ameawen, 
wenni iggin assitem nnes x SIDI, AREBBI nnes, 

6 wenni iggin ijenwan d temmurt, rebhar d marra min days, 
wenni days raman i rebda, 

7 wenni ittayen tasyart i yenni itwahessaren, 
wenni itticcen ayrum i yenni iguzen. 

SIDI yarexxu i imehbas. 

8 SIDI yarezzem i idaryaren tittawin, 
netta issbedda inni igguren itteqwisen, 

SIDI ittexs imseggaden. 

9 SIDI ihetta x ibarraniyyen, 
itticc afus i uyujir d tijjar, 
maca issfaryed abrid n ieeffanen. 

10 SIDI ad ihkem i rebda, 

AREBBI nnek, a Sihyun, ihekkem zi jjir a? jjir. Hallilu-Yah. 


1 Sebbhem i SIDI, mayar azehhed i AREBBI nney d asebhan, 



-L ± J minzi netta icna, ittas-dd akides ad as nsebbeh. 

2 SIDI ibenna Urcalim, 
issmun immenneeraq n Israyil. 

3 Netta issgenfa inni yarsen ur yarzen 
u ittcedda iyezzimen nsen itteqsen. 

4 Netta ihesseb qedda n itran, 
ittraya-dd xasen marra s yisem. 

5 Sidi nney d ameqqran u jjehd nnes imyar. 

Reeqer nnes war yars bu reebar. 

6 SIDI ittsenned imwadeen, 
isshekk w a ieeffanen yars ar tammurt. 

7 Qadam SIDI s uyennej s nnubat, 
zehhdem i AREBBI nney s rgambri. 

8 Netta d wenni iddaren ajenna s iseynuten, 
d wenni issewjaden anzar i temmurt, 

d wenni issyemmayen arrbie x idurar. 

9 d wenni itticcen i rmar macca nnes, 
i tarwa n ibayriwen xmi i ya syuyyen. 

10 Netta war d as itteejib jjehd n uyis, 
war yaretti s idaren n weryaz. 

11 Yaretta as i SIDI inni t ittegg w eden, 

inni issitmen di tmexswit nnes icewwaren. 

12 A Urcalim, sebbeh i SIDI, 

a Sihyun, sebbeh i AREBBI nnem. 

13 Mayar netta issemhed zzekrunat n tewwura nnek, 
ibarek tarwa di rwest nnek, 

14 Netta iwca rehna i iymiren nnek, 
issyiwen i cek s min isebhen qae n yirden. 

15 Netta issekka awaren nnes yar temmurt, 
awar nnes ittazzer attas. 

16 Netta itticc adfer am taduft, 
izzuzzara nnda igersen am iyyed. 

17 Issekka adfer nnes d ibquqen, 

wi izemmaren ad iqqim ibedd zzat i tesmudi nnes. 

18 Netta issekka awar nnes uca ittarra ten ad fesyen, 
netta ittejja asemmid nnes ittsud, xenni ttucruren waman. 

19 Netta ibarreh i Yaequb awaren nnes, 
i Israyil tiwessa nnes d lfarayid nnes. 

20 Ufa i yijj n rgens nnedni war iggi ammu 

u nitni war ssinen ca lfarayid nnes. Hallilu-Yah! 


1 A O 1 II Hallilu-Yah! Sebbhem i SIDI zeg ijenwan, 

1 iO sebbhem it di ruer a. 

2 Sebbhem t, marra lmalakat nnes! 

Sebbhem t, marra reeskarat nnes! 

3 Sebbhem t, tafuct d tziri! 

Sebbhem t, marra itran yareqqen! 

4 Sebbhem t, ajenna n ijenwan 
ura d aman nni igan tiwa i ujenna. 

5 Iri nitni ad sebbhen isem n SIDI, 

mayar netta yumur u ammu twaxerqen-dd. 

6 Netta issbedd iten din i rebda qae, 

netta iwca asen ijj n weymir u war xas eeddun eemmars. 

I Sebbhem i SIDI, zi temmurt, 

kenniw rhaycat n rebhar d marra aman yuzyen, 

8 timessi d tebrurri d wedfer d ddexxan, 
asemmid n tharyadt nni itteggen awar nnes, 

9 idurar d marra tiwriririn, 

ticejjura n fruta d marra ticejjura n tengelt, 

10 rewhuc n rexra d marra rmar, 
imuddaren ittbueen d ijdad s wafriwen nsen, 

II kenniw ijegiden n temmurt d marra regnus, 
kenniw rhukkam d marra rqudat x temmurt, 

12 ihudriyyen ura d tihudriyyen, 
iwessura jmie ak-d imezyanen! 

13 Ejj iten ad sebbhen SIDI, 
mayar isem nnes waha yueran qae, 
tissiqt nnes tafeqq x temmurt d ijenwan. 

14 Netta issgaeeed icc n rgens nnes, 
asebbeh n marra isdiqen nnes, n ayt n Israyil, 
n rgens i dd as yudsen. Hallilu-Yah! 

1 Hallilu-Yah! Yennjem ijj n yezri d amaynu i SIDI, 



1 seugem t deg wegraw n isdiqen nnes. 

2 Ad ifarh Israyil zeg wenni t iggin, 

ad arcqen tarwa n Sihyun s ujegid nsen. 

3 Ad sebbhen nitni isem nnes s ccdih n tqurarect, 
ad as zehhden s ubendir d rgambri, 

4 mayar SIDI yarda x weydud nnes, 
ad yawi ccan i imwadeen s wenjam. 

5 Ad sriwerwen isdiqen nnes s ccan nni, 

ejj iten ad syuyyen s refrahet zeg imucan nsen n arrahet. 

6 Izran n ueugi i AREBBI deg uqemmum nsen 

d yijj n ssif iqdee x tnayen n wudmawen deg ufus nsen, 

7 hima ad ntaqmen zi regnus, ad xegsen timmura, 

8 hima ad carfen ijegiden nsen s ssnaser 
d ayt n tasiret nsen s snaser n wuzzar, 

9 hima ad xasen ggen ?hukm yuran. 

D man aya ad yiri d aeugi n marra isdiqen nnes. Hallilu-Yah. 


1 Hallilu-Yah, sebbhem Arebbi di zzawect nnes, 



1 Jv sebbhem t di rkubbet n tzemmar nnes! 

2 Sebbhem t x tmegga nnes timeqqranin, 
sebbhem t x remyaret nnes tameqqrant! 

3 Sebbhem s tmijja n rbuq, 
sebbhem s lharpa d rgambri! 

4 Sebbhem t s ubendir d ccdih n tqurarect, 
sebbhem t s tirart n ifiran d temja! 

5 Sebbhem t s rhess ifsusen n tegunin n wuzzar, 
sebhem t s rhess yueran n tegunin n wuzzar! 

6 Marra min ittarran nnefs, 
sebbhem i SIDI. 

Hallilu-Yah! 

